
I. U JUDEJI 


1) DJELOVANJE U JUDEJI I PEREJI 
(LISTOPAD G. 29 — TRAVANJ G. 30) Mt 19,1—2; Mk 10,1 

Da se snađemo u kronologiji, potrebno je sjetiti se nekih prethodnih podataka Mt i Mk. Posljednje 
Isusovo djelovanje u Galileji koje su zabilježili ova dvojica evanđelista, jest ono što ga spominje Mt 
17,22a i Mk 9,30. Vidjeli smo daje, po našem kronološkom redoslijedu, ovaj izlet trajao skoro dva 
mjeseca (kolovoz-rujan g. 29), koje je Isus posvetio isključivo izgradnji učenika. U taj period stavili 
smo građu Matejevog 18. pogl. i Mk 9,3650, koji su kronološki paralelni; radi se samo o nekim 
točkama ovih poduka o međusobnim odnosima u zajednici, koje su nam sačuvali kateheza i naša 
evanđelja. 

Na koncu ovih Isusovih izreka, ova dvojica evanđelista bilježe da on ostavlja Galileju (Mt 19,1; Mk 
10,1). Nikad više ne govore o njegovoj prisutnosti u ovom kraju, što znači da je ostavio Galileju 
zauvijek. 

Drukčije rečeno, ovog časa završuje se galilejsko službovanje i započinje nova epoha u Isusovom 
javnom djelovanju. 

Po našem mišljenju, poslije onog puta po unutrašnjosti Galileje Isus se vraća u Kafarnaum; tako 
smo istumačili Mk 9,33 i Mt 17,24. Izlazi iz Kafamauma i ostavlja zauvijek ovaj kraj. Sve nam to 
izgleda vrlo prirodno. Kroz godinu i po, Kafarnaum je bio Isusov grad, njegovo novo prebivalište i 
središte njegova galilejskog djelovanja. Prirodno je misliti daje prije odlaska trebalo obaviti poneki 
osobni posao, oprostiti se od kojeg prijatelja..., premda gaje opći nehaj žalostio i navodio da govori 
o budućoj kazni. 

Prema tame, izvan svake je sumnje sama činjenica da Isus zauvijek ostavlja Galileju i mjesto odakle 
polazi. Tekstovi su nejasni kad se nadi o tome da se odredi mjesto kamo odlazi. 

Da vidimo najprije Mt 19,1: »Ode iz Galileje i dođe u judejske krajeve, s onu stranu Jordana«. 
Doslovno, Isusov je cilj judejski kraj, koji se nalazi s onu stranu Jordana. Takav je položaj 
nemoguć. Judeja dopire do Jordana, »s omu stranu Jordana« označuje u evanđeljima kraj poznat 
pod imenom Pereja (»Peraja« kod Josipa Flavija). Bio je to razmjerno uski pojas zemljišta, sa 
slijedećim granicama: na zapadu, Jordan i Mrtvo More; na istoku, dekapolski i nabatejski krajevi; 
na sjeveru, crta na visini grada Pela; na jugu, Maheront. U Isusovo vrijeme, pripadala je, skupa s 
Galilejom, tetrarhiji Heroda Antipe. 1 Naš bi tekst, prema tome, rekao doslovno: »I dođe u 


1 O Pereji uap. L. Szczepaoslki, o. c, 208—211, 219—221. 

judejske krajeve, (koji su) Pereja«. To je ime u najmanju ruku čudnovato. Biblija ne običava zvati 
»Judejom« taj trans jordanski kraj, a još manje u Isusovo vrijeme, kad su Judeja i Pereja pripadale 
dvjema različitim političkim upravama. Netko bi upravo na temelju ovoga teksta mogao ustvrditi, 
daje postojao takav običaj, i da bi bio opravdan blizinom Judeje i zato stoje žitelj stvo toga kraja 
bilo židovsko (u Pereji su izvorno stanovali potomci Amonaca, ali od sredine II. sit. pr. Kr. kraj je 
bio postepeno požidovljen), ali to je očito nasilno rješenje. 2 

Glavni dokaz protiv takvog shvaćanja teksta jest činjenica, da bi nova pozornica Isusovog 
djelovanja, poslije one galilejske, bila Pereja, a ne Judeja ni Jeruzalem, što bi bilo protivno 
podacima četvrtog evanđelja (Isus ide iz Galileje u Jeruzalem za blagdan Sjenica). 

Zbog toga, obično tumače ovaj tekst tako da Isus stvarno ide u Judeju (konkretno u Jeruzalem), ali 
prelazeći preko Pereje. To bi značilo, da Isus ovom zgodom nije išao u Jeruzalem kraćim putem 
preko Samarije«, nego onim dužim, ali sigurnijim, po jordanskoj dolini. Izašavši iz Kafarnauma, 
išao bi obalom jezera, ili bi u lađici prešao jezero, onda bi se spustio zapadnom obalom rijeke do 
poznatog gaza tridesetak kilometara sjeverno od Jerihona (današnji EdDamiyeh); tu bi iz nepoznatih 
razloga prešao na istočnu stranu, i trans jordanskim (perejskim) zemljištem spustio se do visine 
Jerihona, gdje bi ponovno prešao na zapadnu stranu, došao u Jerihon, i odatle se uspeo u Jeruzalem 

Ali i ovakvo čitanje Matejevog teksta je nasilno, izmišljeno s očitom namjerom da se dadne neki 
smisao izrazima koje evanđelist upotrebljava. Ali, kad budemo govorili o paralelnom Markovom 
tekstu, vidjet ćemo da se radi o vrlo starom tumačenju, koje se odražava u drukčijem čitanju istog 
teksta, koji je sumnjiv upravo zbog toga što želi izbjeći poteškoću .. . 

Osim toga, vidjet ćemo u svoje vrijeme daje vjerojatnije, daje ovom zgodom Isus išao u Jeruzalem 
uobičajenim putem preko Samarije, a ne jordanskom dolinom; na to nas upućuje Lukino evanđelje. 
Kako se vidi, današnji Matejev tekst ne može se na zadovoljavajući način istumačiti. Prema tome, 
treba se uteći paralelnom Markovom tekstu da se postigne nešto svjetla. Kod Mk stoji: »Dođe u 
judejske krajeve i s onu stranu Jordana (u Pereju)«. Ovo »i« je materijalno neznatna varijanta s 
obzirom na Mt, a ipak je vrlo važno, jer tekst tako dobiva barem povezan doslovni smisao: Isus 
dolazi u oba kraja... Izvorni tekst je sigurno onaj Mk; kod Mt se vjerojatno radi o neispravnom 
čitanju istog izvora. S tim bi redaktor Mit pokazao da nije bio dobro obaviješten o uobičajenim 
imenima palestinskih krajeva, i da nije dobro razumio u kojem se smislu spominju ovdje oba kraja. 
Uistinu, ako se ova opaska uzme kao pojedinačan i izravan put, shvatljivo je da se spominje Judeja, 
ali nije jasno kakvu ulogu igra tu U ovaj čas Pereja. Upravo sitoga neki su htjeli ispraviti taj podatak 
kod Mk, i zato neki kodeksi mjesto »i« imaju »preko Pereje«, tako da bi tekst glasio: »Dođe u 
judejske krajeve preko Pereje«. To je već tumačenje, i to, kao što smo Vidjeli, isto tumačenje koje 
neki modemi autori pripisuju Matejevom tekstu. Isus bi došao u Judeju, ali prelazeći preko Pereje. 
Samo što to čitanje treba odbaciti, upravo stoga što želi istumačiti nejasno mjesto. 

Poteškoća nestaje ako se Markov tekst ne shvati kao pojedinačni put, nego kao sažetak cijelog 
perioda: ostavivši Galileju, Isus posvećuje ostatak svog 


2 Grfiki pisac Ptolomej (oko g. 150. posl. Kr. također zove »Judejom« ovaj dio Transjordanije, ali on nije dovoljan autoritet za 
biblijsku terminologiju. 


3 Grčki »dia tu peran tu Jordanu« = preko druge strane Jordana. 



djelovanja Judeji i Pareji. Vidjet ćemo, uistinu, da od ovih nekoliko preostalih mjeseci svog života 
Isus posvećuje i Pereji prilično dosta vremena. 

Stvarno, ove su dvije bilješke u stilu »sažetka«, na koji su nas oba evanđelista privikli za vrijeme 
galilejskog djelovanja; na taj način s malo riječi izražavaju se značajke cijelog jednog perioda. 
Sažetak se odnosi na Isusove slušatelje, ozdravljenja i naučavanje. 

Mk bilježi da »opet« (ponovno) dolaze k Isusu »mnoštva«; Mt čak govori o »mnogim mnoštvima«. 
Ista pojava kao i u Galileji: narod dolazi k Isusu, tražeći pomoći u svojim nevoljama i da čuje 
njegov nauk. Ali riječ »mnoštvo« postala je već ukalupljen izražaj, koji sigurno ne možemo shvatiti 
u istom opsegu kao u Galileji. 

Od Isusove čudotvorne djelatnosti, Mt spominje samo ozdravljenja; to ne isključuje druge vrste 
čudesa. 

Što se tiče nauka, Mk je općenit: »učio ih je«. Ne govori o sadržaju nauka, kao što je učinio kad je 
sažimao galilejsko službovanje (usp. 1,15). Ali još jednom naglašava neprekidnost, istu crtu: učio je 
»opet« i »po svom običaju«. Sve je isto kao i u Galileji; ništa se nije promijenilo, osim zemljopisne 
pozornice. 

Pretpostavljamo, daje Isus završio svoje djelovanje u Galileji uoči blagdana Sjenica. Za taj blagdan 
on je hodočastio u Jeruzalem i tako započeo novi i zadnji period svog djelovanja. Ovaj se blagdan 
slavio zadnjih dana rujna ili prvih dana listopada, tako da Gospodinovo judejsko djelovanje zauzima 
točno posljednjih šest mjeseci njegova života: od početka listopada g. 29. do početka travnja g. 30. 
Kao što smo vidjeli, Mt i Mk samo kratko sažimaju cijeli period Isusovog života od jeseni druge 
godine javnog djelovanja do proljeća slijedeće i zadnje godine. 4 Iz toga vremena, oni pojedinačno 
bilježe tek nekoliko događaja prije ulaska u Jerihon, to jest vrlo blizu Muke. Naprotiv, ovaj period 
obilno je zastupljen kod Lk i Iv. 


Značajke ovog dijela Isusovog života, u usporedbi s galilejskim službovanjem, jesu slijedeće: 

— Budući da je sada pozornica njegovog djelovanja Judeja (a napose Jeruzalem) i Pereja, Isus se 
nalazi u središtu ili blizu središta nacije i židovske vjere; zato nije čudno da se češće pojavljuju 
pismoznanci i farizeji. 


4 O. Lagrange, jedan od najpouzdanijih auktora u pitanju evanđeoske kronologije (i ne samo u tome), vrlo je nestalan u ovom pitanju. 
U komentaru Markovog evanđelja piše virio dobro: »Mislimo, dakle, da Mk označuje ovako jadnim potezom cijeli period, od jaseni 
godine 29. do proljeća godine 30, period čiji se glavni događaji nalaze kod Lk i Iv. Slaganje o Judeji, izričito kod Iv i 
podrazumijevano kod Lk, posve je znatno, i moramo ga zadržati. Prolaz kroz Pereju nalazi se tek na koncu« (Evangile selon Saint 
Mare, 4. izd., str. 256; usp. također L'Evangile de JesusChrist, str. 357—358). Ali u komentaru Matejevog evanđelja, ovaj »put« 
ispada onaj izravni put iz Galileje: »Prva točka zabilježena kod Mt (17,24) jest Kafamaum. Pošavši odanle, Isus je mogao slijediti put 
uzduž jezera, i preći Jordan mostom, neposredno južno od jezera ili niže odatle. Jedinom riječju, to je isti put kao i kad Mk. Ovaj, 
spominjući Galileju i drugu stranu Jordana, ima možda u vidu prelaz rijetke na visini Fazaela i Airkeleja, koji se već nalazio u Judedi 
u pravom smislu riječi (Josip Flavije, Starine, XVIII. II, 2). Njegova bi pripovijest tako bila podrobnija« ( Evangile selon Saint 
Matthieu, 4. izd., str. 335). Zatim su oba stanovišta zanijekana u Sinopsi istog auktora (§ 186), gdje su Mt i Mk paralelni s Iv 10,40 
(put iz Jeruzalema u Pereju). — Bolje rade oni koji smatraju da su Mt i Mk paralelni s Lk 9,51 (npr. Larfelidova Sinopsa, § 120), 
barem s obzirom na definitivno ostavljanje Galileje (početna faza Lukinog »puta«). 

— Galilejska služba bila je stalni pokret, djelovanje; ovaj drugi period posvećuje, se posebno 
naučavanju; iz ovog su vremena najljepše stranice Evanđelja. 

— Za galilejskog službovanja, Isus je pretežno čudotvorac; sad se sve jasnije pokazuje u svojim 
duhovnim osobinama i veličini. 


Kako rekosmo, ovaj se odsjek nalazi kod Ivana (7-11) i Luke (9,51-18,14); ostala dvojica sinoptika 
pridružuju im se tek neposredno blizu Muke. 

Ivan je, kao i uvijek, izabrao samo nekoliko stvari, posebno onih koje su se dogodile u Jeruzalemu. 
Po svom običaju, on ispunja praznine koje su drugi ostavili. Isto tako, po svom običaju, točan je što 
se tiče kronologije i topografije; njegovo je svjedočanstvo tim vrednije što se Luka nimalo ne brine 
ni za topografiju ni za kronologiju. 

Ivan je posve jasan. Isus, ostavivši Galileju, dolazi u Jeruzalem za blagdan Sjenica (7,10). Drugi put 
nalazi se u Jeruzalemu na blagdan Posvete hrama (10,22). Vidjet ćemo što se dogodilo između te 
dvije svetkovine. Ide zatim u Pereju (10,40), odakle se povraća u Betaniju da uskrisi Lazara (11,17). 
Iza toga nalazi se u Eftraimu, neposredno prije Muke. Od tog časa, paralelni su mu sinoptici. 

Lukin odsjek (9,51—18,14) sačinjava takozvani »put u Jeruzalem« ili »put u Pereju« (nazivi zavise 
od pojedinih autora): dugi »put«, koji izgleda bez kraja i konca i gdje se nalaze najljepše stranice 
Lukinog evanđelja. Isus se stalno nailazi na putu u Jeruzalem, gdje treba umrijeti, ali tamo stiže tek 
neposredno prije Muke, kad su paralelni i ostali sinoptici. 

Međutim, zanimljivo je zapaziti, da Lk nekada bilježi izvjesne Isusove pokrete na tom »putu«, ali 
ne uvijek na isti način. Prvi put to čini u 9,51: »Kad se ispunilo vrijeme da bude uzet, neopozivo 
odluči krenuti u Jeruzalem«. Pred Isusovim očima stoji smrt, i od ovog početka ona će biti kao 
vodič cijelog »puta«. 

U općem sklopu evanđelja, ovaj prvi pokret je paralelan s Iv 7,10, kad Isus ostavlja Galileju i ide u 
Jeruzalem za blagdan Sjenica. 5 Slijedeća sigurna vijest (neizravna) je 10,38: kuća Marte i Marije (to 
jest Betanija). U 13,22 Isus je ponovno na putu u Jeruzalem, prolazeći kroz gradove i sela i učeći. U 
13,31 Isus se nalazi u krajevima Heroda Antipe, to jest u Pereji. Konačno, u 17,11 ponovno je na 
putu u Jeruzalem, ali ovaj puta prolazi granicom Galileje i Samarije. Kad se na koncu pojavi u 
Jeruzalemu (19,28), u vrijeme Muke, paralelni su mu drugi evanđelisti. 


Prema nekim autorima, ovaj Lukin »put« bio bi uistinu jedno jedino putovanje u Jeruzalem, koje bi 
trajalo šest mjeseci. Isus navodno nije išao ravno u Jeruzalem, nego je pravio izlete po gradovima i 
selima, gdje prije nije propovijedao... Ali, ta je pretpostavka posve protivna Ivanovim vijestima 
(Isusova prisutnost u Jeruzalemu na blagdan Sjenica i Posvete), koje su tako izričite, da ih nije 
moguće zanemariti. Osim toga, u ovoj hipotezi nije jasno zašito se Isus (koji ide prema Jeruzalemu) 
već na početku ovoga putovanja nalazi u Betaniji (10,38), da se zatim ponovno vrati na istok 
(13,31) i poslije još dalje na sjever (17,11). 


5 Lk 9,49—50 paralelan je s Mk 9,38—40, to jest pri samom koncu galilejskog djelovanje usp. sv. I, str. 372—373). 

Drugi autori misle, daje lik, kad bilježi razne Isusove pokrete (9,51; 13,22; 17,11), strogo paralelan 
s Iv, kad govori o prisutnosti Isusovoj u Jeruzalamu. 

Najviše što se može reći o toj hipotezi, prema drugim tumačima, jest to da nije nemoguća. 6 7 Inače se 
čini da se ne može prihvatiti bez daljnjega, barem u nekim pojedinostima. Izlazilo bi, da su paralelni 
Lk 9,51 i Iv 7,10; Lk 13,22 i Iv 10,22; Lk 17,11 i Iv 11,53. Prva dva slučaja su vjerojatni, kako 
ćemo vidjeti u svoje vrijeme. To se isto ne može reći za treći slučaj. Naime, Iv 11,55 govori o 
mnoštvu koje ulazi u Jeruzalem za blagdan Pashe, koji je vrlo blizu, ali u to vrijeme Isus se nalazi u 
Efraimu (Iv 11,54), a ne na granici između Galileje i Samarije (lik 17,11). Kako će se kasnije 
vidjeti, Lk nije jedini svjedok ovih posljednjih dana, jer su mu paralelni druga dvojica sinopitika. 

Poslije gornjih opaski, možemo ustvrditi slijedeće: 

a) Ivanova topografija i kronologija su jasno određene; treba ih slijediti tamo gdje ih ima; njegove 
vijesti daju nam dosta jasnu skicu zadnjeg dijela Isusovog života. 

b) Ali, budući da Iv donosi samo nekoliko izričito odabranih stvari, a Lk s druge strane sadrži 
mnogo stvari iz ovog perioda, prirodno je Iv praznine ispuniti podacima Lk. 

c) Lk redovito nema kronoloških ni topografskih vijesti, tako da on sam nije dostatan da se napravi 
skica ovog posljednjeg dijela Isusovog života. Kod ozbiljnog povjesničara kao što je Lk (usp. 1,1- 
4), to znači, da u dokumentima, koje je imao pri ruci, nije našao ništa više. Ali, ako nekada što god 
zabilježi, treba pretpostaviti da to ne radi slučajno. Dobar povjesničar, kao što je Luka, morao je 
znati što piše. Dosljedno tame, ako u ovom odsjeku tri puta spominje put u Jeruzalem, to mora imati 
neki smisao. Ta bi činjenica bila teško razumljiva u pretpostavci, da se radi o običnom ponavljanju,s 
nakanom da čitatelj ne zaboravi da se u cijelom ovom odsjeku Isus stalno nalazi na putu prema 
svojoj muci i smrti. 

Može se, dakle, misliti, daje Lk, kad tri puta spominje ovo putovanje (9,51; 13,22; 17,11), odjek 
predaje o tri Isusova putovanja u Jeruzalem za vrijeme ovog perioda. Nije mogao naći ništa 
izričitije, i napisao je ono što je bio doznao. Treba posebno imati na umu, da se u 17,11 spominje 
granica između Galileje i Samarije na tom istom putu u Jeruzalem; dakle nešto različito od 9,51; 
13,22, gdje je govor samo o Jeruzalemu kao cilju puta. 

Na temelju toga što je cijeli »put« od samog početka (9,51) pod perspektivom Muke, ne može se 
zaključiti da se radi o samo jednom putu; jedino što se može pretpostaviti jest to da je evanđelist 
htio staviti cijeli ovaj odsjek pod znak muke i smrti. Zadnji dio Isusovog života uistinu je posljednji 
korak prije smrti, koja je imala dati univerzalnu i vječnu snagu dosad osnovanom Kraljevstvu 
Božjem. Osim toga, nauk o Kraljevstvu i spasenju bit će ovih zadnjih mjeseci obogaćen novim 
velikim doprinosima. 


6 Usp. Brat, Jesus Christ, II. 4, 

7 Ovako piše Lagrange: »Protiv višestrukog puta može se navesti vrlo važan razlog, naime da put od samog početka ima pred očima 
Muku. Međutim, Lkje morao zrnati o čamu radi Sigurno, je, dakle, daje on bio naveden tradicionalnim okolnostima, da razlikuje 
nekoliko puteva, a da ih pobliže ne označi, Ni zato što nije imao točnih obavijesti, ili zato jer je, kao povjesničar, htio staviti cijeli 
ovaj odio pad znakom Jeruzalema i Muke. Iza kako je povjerio apostolima pravi pojam zadaće koju je trebao izvršiti, Isus je išao 
prema svom koncu« (Evanyile selon Saint Luc, 4. izd., str. XXXVIII). 

Kao zaključak, izgleda da i na temelju Lk možemo razlikovati tri Isusova putovanja u Jeruzalem u 
ovom zadnjem periodu njegovog života: jedino iz Galileje (9,51); drugo koje treba odrediti 
posebnim kriterijima (13,22); i treće, prolazeći granicom Galileje i Samarije (17,11). Ali budući da 
ove vijesti nisu dovoljne same za sebe, treba ih popuniti s Iv 

d) Jasno je, da Iv i Lk, iako nisu strogo paralelni, mogu popuniti i osvijetliti jedan drugoga. 
Radi toga, bolje postupaju oni, koji traže neki sklad među njima dvojicom, nego oni koji ih uzimaju 
odjelito, priznajući kronološku vrijednost samo Ivanu i ostavljajući Lk izvan kronološkog 
konteksta. 

e) Što se tiče samog Lk, neki od njegovih ulomaka nalaze se i kod drugih sinoptika, i njihovo 
kronološko mjesto može se odrediti ako ih usporedimo s Mt i Mk. Taj je posao teži kad se radi o 
ulomcima koji su isključivo Lk. što se o svima njima može reći jest to da svi pripadaju ovom 
zadnjem polugodištu Isusovog života, ako se u nekom pojedinačnom slučaju ne usprotive drugi 
kriteriji. Ako nema protivnih dokaza, treba pretpostaviti, da ih je Lk stavio na ovo mjesto na temelju 
nekih podataka iz predaje. Ali to ne znači, da su ti ulomci i međusobno kronološki povezani; 
naprotiv, nekada treba reći da nisu iz istog kronološkog konteksta, osobito kad se nađe skupa 
ujedinjeno nekoliko stvari koje rade o istom predmetu; to jest kad se jasno vidi nastojanje da se 
građa rasporedi logičnim redom (na primjer, pogl. 15). Ako ih usprkos tome zadržimo u sadašnjem 
Lk redoslijedu, činimo to zato što nemamo dovoljnih razloga da ih stavimo na drugo mjesto. 

Cijeli Lukin odsjek može se razdijeliti na tri dijela, prema trima vijestima o Isusovim putovanjima: 

— od 9,51 do 13,22; 

— od 13,22 do 17,11; 

— od 17,11 do susreta s drugim evanđelistima. 

Držimo se gore izloženog kriterija: ako nema protivnih razloga, treba pretpostaviti da se Lk oslonio 
na neke tradicionalne temelje, kad je na ovaj način rasporedio svoj materijal. 

U skladu s rečenim, postupit ćemo na slijedeći način: 

— uzimati u obzir skupa Iv i Lk; 

— nesigurne podatke Lk potvrđivati sigurnim podacima Iv; 

— popunjati s Lk praznine Iv. 

Ova dva evanđelista moraju se međusobno osvjetljivati i pomagati. 


2) ISUS ODLUČUJE PROMIJENITI KRAJ 

(KONAC RUJNA G. 29) 

Lk 9,51 

Lukin svečani stil nagoviješta, da se događa nešto važno, neka velika novost. 

Poslije godinu i po djelovanja u Galileji, Isus odluči promijeniti kraj. S tim se približava mjestu i 
času svoga svršetka. I radi to svjesno, po planu. 

Kaže se doslovno, daje »učinio čvrsto svoje lice« ili »učvrstio svoje lice« da ide u Jeruzalem. Što 
znači, daje čvrsto, neopozivo, odlučio. Konačna odluka. Započinje novi period njegova života. 

Ali, ta promjena je dio nekog plana. Isus se odlučuje na to jer je svjestan da se približuje (da se 
»ispunilo«) vrijeme njegovog »uzeća« ... 

Upotrebljava se grčka riječ »analempsis«, koja dolazi od glagola »analambanein«, koji znači: 
uzdići, podignuta, uzaći, uspeti se, uzeti, nositi, odnijeti, oteti, ukloniti... Zavisi pod kojim se vidom 
gleda stvar o kojoj je govor. Grčka (Biblija upotrebljava ovaj glagol da označi uzeće ili uzašašće ili 
uzdignuće proroka Ilije u ognjenim kolima (usp. 2 Kr 2,11; 1 Mak 2,58; Sir 48,9); konkretno, 
njegovo konačno iščeznuće u jordanskoj dolini... U N. Z. rabi se isti glagol da se označi uzašašće 
Gospodinovo (Dj 1,2.11). Ono se doživljuje kao uzašašće ili uzdignuće u visinu, ali u stvari znači 
isto tako da je Isus zauvijek iščezao iz zemaljske sredine... Nije moguće da Lk ovdje misli na to 
»uzašašće«. Ono je posljednja riječ procesa koji se započeo smrću na križu. Tekst se odnosi izravno 
na tu smrt: tom smrću Isus je bio »uzet«, odnesen, otet, uklonjen.... 

U stvari, »uzeće« na ovom mjestu isto je što i »izlazak« u Lk 9,31. 

Konkretno se kaže, da Isus odlučuje ići u Jeruzalem (mjesto svoje smrti), jer su se »ispunili dani« 
njegove smrti... To ne znači daje njegova smrt neposredno blizu, nego da joj je određeno vrijeme u 
Božjim plamovima. Prije toga vremena, Isus mora izvršiti još jedan program na ovoj novoj 
pozornici svoje službe. On zna da ne može odložiti svog odlaska, ako želi izvršiti taj program: »dani 
su se ispunili«. 

Ovaj novi period Isusove službe nije ograničen na Jeruzalem, ali o njemu se govori kao o novom 
cilju, zato što će u njemu providnosno biti »uzet«. Osim toga, kad Isus ostavlja Galileju, stvarno ide 
izravno u Jeruzalem. Odluka postaje djelo. Kasniji kontekst (rr. 52—56) govori o tom putu. Po na¬ 
šem mišljenju, Lik je ovdje povijesno paralelan s Iv 7,2—10: Isusov put u Jeruzalem za blagdan 
Sjenica; zato ga stavljamo na konac rujna g. 29. 


3) HODOČAŠĆE U JERUZALEM ZA BLAGDAN SJENICA 

(KONAC RUJNA G. 29) Iv 7,2—10 

Mislimo da na ovo povijesno mjesto (kad Isus ostavlja Galileju) treba staviti Iv 7,2 i si. 

Rekosmo da je Lk 9,51-66 povijesno paralelan s Iv 7,2-10. Drugim riječima: držimo da Lukin prvi 
spomen »puta« u Jeruzalem odgovara stvarnom Isusovom putu u prijestolnicu na blagdan Sjenica g. 
29, o čemu nas izvješćuje Iv 7,2-10. 

Filon kaže daje blagdan Sjenica »najveća svetkovina«, a prema Josipu Flaviju, ona je »najsvetija i 
najveća hebrejska svetkovina«. Tako velika, daje nekada nazovu jednostavno »svetkovinom«. Ove 
izraze ne treba razumjeti o religioznoj važnosti, gdje sigurno na prvo mjesto dolazi blagdan Pashe, 
nego o popularnosti. Po veselju i osobitostima, blagdan Sjenica bila je sigurno najpopularnija 
židovska svetkovina. 

Bio je to jedan od triju velikih blagdana, kad se moralo hodočastiti u jeruzalemski hram. Skoro 
stručni izraz, kojim se označivalo hodočašće, jest »uzaći« u Jeruzalem, a taj glagol dolazi nekoliko 
puta u ovom ulomku. 8 

Izvorno, bila je to jesenska svečanost, kojom se slavila berba grožđa i sabiranje plodova. Kasnije je 
promijenila značenje, pretvorivši se u spomen boravka u pustinji, kad je Jahve spasio svoj narod. 
Svetkovina je dobila 


' O ovim hodočašćima usp. Jioseph Cohen, Les pelerinages au Temple de Jerusalem. u Le Monde de la Bible 13 (1980) 30—32. 

ovo ime od koliba (sjenica), koje su pravili od granja za te dane. Slijedeći razvoj značenja blagdana, 
ove sjenice najprije su podsjećale na kolibe u poljima, gdje su ljudi stanovali za vrijeme skupljanja 
ljetine, a zatim na šatore, pod kojima je narod živio za vrijeme putovanja po pustinji. 

Tokom vjekova, razvijao se isto tako i obred svečanosti; možda ćemo naći neke aluzije, na taj obred 
i ovdje, u četvrtom evanđelju. 

Svetkovina je trajala sedam dana, od 15. do 21. Tišrija. Kasnije je dodan još jedan dan više, svečani 
završetak osmine, 22. Tišrija. Tišri je bio sedmi mjesec hebrejske godine, imao je 30 dana, od 
polovice rujna do polovice listopada, tako daje prvi dan svečanosti odgovarao zadnjem danu rujna, 
a ostatak svetkovine zauzimao je prvu sedmicu listopada. Stoga Isusov put stavljamo koncem rujna. 
U pozadini ove promjene kraja i ovog puta u Jeruzalem ima nešto i intimne povijesti. Znamo da 
Isus poduzima ovaj put po planu, u skladu s onim što je Bog za njega odredio. Lukina vijest o toj 
stvari (9,51) posve je jasna. Ali, u isto vrijeme s tom osobnom Isusovom odlukom, premda 
nezavisno od nje, postoji i inicijativa rodbine (»braće«), koja je uzrok novog sukoba među dvjema 
strankama. 

Iz sinoptičke predaje, iz vremena galilejskog djelovanja, već su nam poznati sukobi i napetosti 
između Isusa i njegove nazaretske obitelji. Doznajemo iz te predaje, da njegova »(braća« nisu 
vjerovala u njega; da su vjerovala zlobnim govorkanjima da je bio poludio; da su se jedino brinuli 
za čast svoje obitelji i da su zbog te zabrinutosti pokušali da ga otmu i tako spriječe da ih i dalje 
sramoti (usp. Mk 3,21). Naravno, otmica nije uspjela. Isus je nastavio sa svojim uobičajenim 
djelovanjem i čudesima, tako da je njegova rodbina stekla uvjerenje da se radi o tvrdoglavom i 
taštom čovjeku, koji se pod svaku cijenu želi istaknuti kao neka izvanredna ličnost. I tko zna da 
jednom stvarno neće postati važna osoba... Kad bi se to dogodilo, njegov bi se glas odrazio i na 
njegovoj obitelji, pa bi se isplatilo. Ali, oni su bili uvjereni da on nikad neće postignuti nikakvog 
uspjeha, ako vječno ostane u Galileji, u ovom mračnom i najzaostalijem kraju zemlje, među ovim 
seoskim svijetom, koji je praktično odijeljen od civiliziranog svijeta. 9 Osim toga, sad je već bilo 
posve jasno: usprkos tolikog potrošenog vremena i tolikih čudesa, Isus ovdje nije postigao ništa. Zar 
se isplati i dalje gubiti vrijeme s ovim svijetom? Radije bi trebalo pokušati sreću u obrazovanijim 
sredinama, osobito u samom središtu nacije ... 

U ovom kontekstu razumije se Iv 7,3. Isusova »braća« nagovaraju ga, da se »preseli« iz Galileje u 
Judeju, što napominje stalniju promjenu pozornice njegova djelovanja, a ne obično pojedinačno 
putovanje. 10 

Razlog? Da i tamošnji njegovi »učenici« vide ova čudesna »djela« što ih on čini: to je izobraženiji 
svijet, i znat će ih više cijeniti nego galilejske neznalice ... 

Ovdje Isusova »braća« izgleda da si protivurječe. Oni govore o Isusovim »učenicima« u Judeji, što 
očito treba shvatiti u širem smislu: o njegovim simpatizerima, To je povijesna istina. Stvarno, za 
vrijeme svog bratskog djelovanja u Judeji, oko Pashe godine 28, Isus je postigao tu više simpatizera 
(usp. Iv 2,23; 3,26; 4,1). Ali, to se ima zahvaliti upravo njegovim čudesima (usp. Iv 2,23; 3,2), za 
što, sudeći po njihovim riječima, kao da njegovi rođaci 


9 O negativnim mišljenjima o Galileji i Galilejcima u rabinskoj književnosti usp. G. Varmes, o. c, 57—62. 

10 »Metabethi« = »preseli se«, više je nego obično »anabethi« = »uzeti«, hodočasti ; usp. Schnackenburg, komentar na ovo mj 

ne zmaju, jer govore tako kao da Isus tu nikad nije učinio nikakvog čuda. Ne možemo misliti da oni 
ne znaju za tu stvar, jer su onom zgodom i mnogi Galilejci vidjeli ona čudesa u Jeruzalemu (usp. Iv 
4,45); najvjerojatnije je, da su ih vidjeli i nekoji od Isusove rodbine... Ali, to se dogodilo prije 
godinu i po; ljudi su ih možda zaboravili, ili je spomen na to izblijedio. Istina je daje Isus učinio još 
jedno čudo u Jeruzalemu nedavno, prije četiri mjeseca, za blagdana Pedesetnice godine 29. (usp. Iv 
5,1—8); ali to čudo, ili nije bilo poznato u Galileji, ili je bilo malo poznato među jeruzalemskim 
stanovništvom. U svakom slučaju, sve što je Isus dosada učinio u Judeji, bilo je neznatno, 
neredovito, isprekidano i nedovoljno da ga se ocijeni kako treba. Potrebno je, dakle, da sada posveti 
cijelo svoje vrijeme ovom kraju, da tako imadne više i redovitijih prilika da pokaže svoju 
sposobnost i dobije dužna priznanja ... 

Isusovi su rođaci uvjereni da on teži biti poznat, slavan, javno priznat kao izvanredna ličnost. 
Budući da stvari tako stoje, bilo bi besmisleno i dalje ostati u Galileji, jer bi to značilo ostati 
nepoznat i kao skriven; ako netko želi bili javno poznat i priznat, neće to postići djelujući potajno ... 
Isusovi rođaci priznaju da on može činiti uistinu izvanredne stvari, koje su u stanju izazvati 
udivljenje i senzaciju; neka se, dakle, s takvim djelima »pokaže svijetu«: neka na sjajan način 
zaslijepi učene publike Judeje i Jeruzalema. 11 

Takvo tumačenje stvarnosti znači otvoreni manjak vjere u transcendentni smisao Isusove osobe i 
njegova djela. Zato evanđelist izričito bilježi da njegova »braća« nisu vjerovala u njega. To smo već 
znali iz sinoptičkih vijesti, ali opaska je važna zbog povijesnog časa: znači da su »braća« i na koncu 
galilejskog djelovanja još uvijek nevjerna. Oni će promijeniti stav ovih zadnjih šest mjeseci 
Isusovog života, ali ne znamo točnog časa kad se to zbilo: naći ćemo ih skupa s vjernom 
skupinicom, kako u molitvi čekaju dan Duhova (Dj 1,14). 

Tako gruba i za njegovo osobno dostojanstvo uvredljiva nevjera, i to od same njegove rodbine, 
razlog je krajnje strogog Isusova odgovora. 

Najprije im kaže, da »moje vrijeme još nije došlo«. »Vrijeme« koje se označuje grčkom riječju 
»kairos«, redovito je Božje vrijeme, vrijeme Providnosti, onaj pravi čas, što gaje Bog odredio da se 
dogodi neka stvar. Biblija je na osobit način providencijaliatička. I Isus je takav. Sve u čovjekovom 
životu i životu svijeta događa se upravo onog časa, koji je Bog predvidio. U vremenskim časovima 
čovjeka prisutan je Bog. Svaki čovjekov pokret morao bi biti usmjeren (na žalost, nije uvijek tako) 
ovim vječnim odredbama Božjim. Preseliti se ili ne preseliti se u Judeju prilikom ovog blagdana 
Sjenica, pitanje je Božjeg »karois«a. Čovjek bi se morao stalno truditi da otkrije vremena 
Providnosti. Morao bi se truditi da se usaglasi s Bogom. Nastojati doznati svakog časa što Bog od 
njega hoće. Isus savršeno živi tim božanskim skladom pa zato svakog časa može reći, da li je došlo 
njegovo »vrijeme« ili nije. 

Ovaj put, on misli da to »vrijeme« još nije došlo. 

Ali, »vrijeme« čega? Skoro svi tumači stavljaju na istu crtu »vrijeme« o kojem se ovdje govori i 
»čas« o kojem je govor u drugim tekstovima, i tumače ih u smislu Isusove smrti i proslavljenja. Mi 
smo, protivno tom skoro 


11 Riječ »svijet« (»kosmos«) dobiva mnogo značenja u Ivanovim spisima. Ovdje (r. 4) očito znači; »ljude«, »publiku«, ali s primišlju 
o važnosti tog svijeta. U istom kontekstu (r. 7) prelazi se na moralno značenje, vrlo često kod Iv, zlog svijeta; o tom pojmu usp. A. 
Augustinovich, Critica »determinismi« joannei, 140—.148. 

općem mišljenju, više skloni ne ići tako daleko. »Vrijeme« o kojem Isus govori na ovom mjestu, 
stvarno je isto što i »čas« u 2,4, kako smo tamo istumačili, naime misleći na događaj o kojem se 
radi u kontekstu. U našem kontekstu govor je o tome da se Isus preseli u Judeju, što pada u isto 
vrijeme s hodočašćem za blagdan Sjenica. Isus naprosto misli da ne treba da to učini sada, da ovo 
nije prava zgoda koju Bog želi. Njegovo »vrijeme« je isto što i »zgodno vrijeme« njegovih rođaka 
(r. 6b), to jest prikladan čas, zgodna prilika. Za njega ovo nije prilika da putuje u Jeruzalem. Puno 
manje bi bio spreman učiniti to skupa s njima (na temelju r. 8 rekao bih da su mu upravo to 
predlagali), pa da tako iziđe u susret njihovoj želji za senzacijom ... 

Šteta što ne posjedujemo svih pojedinosti ovog razgovora između Isusa i njegove rodbine. Ima sve 
oznake tvrdog usmenog rvanja. Očito je da se Isus suprotstavlja vlastitoj obitelji, što ga primorava 
da naglasi dvostruku oporbu između njega i »braće«. 

Na prvom mjestu, kao što smo rekli, Isus pazi na Božja »vremena«; njegovi pokreti u skladu su s 
Božjim planom; svakog časa, on nastoji otkriti (volju Božju i uskladiti se s njom. Njegova rodbina, 
naprotiv, ne brine se za tu stvar. Oni žive izvan Božjeg plana. Oni sebi uvijek mogu dozvoliti da 
rade ono što im se svidi. Za njih uvijek postoji »zgodno vrijeme« ... Optužba je teška. 

Ne manje teška jest optužba u vezi sa »svijetom«, što ovdje očito označuje zli svijet, pokvarene 
ljude, robove grijeha, odijeljene od Boga, koji odbijaju milost spasenja; konkretnije, one Židove 
koji su Isusovi neprijatelji, koji se bijesno opiru njegovoj objavi. Isusova »braća« pripadaju ovome 
»svijetu«. Zato ih »svijet« ne samo ne mrzi, nego ih »ne može« mrziti. Zakon simpatije. Isti ciljevi i 
ideali ujedinjuju ljude. Posve prirodno, »svijet« ljubi »svoje« (15,19). Oni se u potpunosti 
istovjetuju sa »svijetom«, jedna su stvar s njim ... 

S Isusom, stvar je posve drukčija. »Svijet« ga mrzi; ovaj konkretni nevjerni židovski svijet ne 
podnosi ga. Zakon antipatije. Oporba udaljuje i rastavlja ljude. Svijet ga mrzi, »jer svjedočim protiv 
njega, da su mu djela zla«. To je savršeno shvatljivo ponašanje. Riječ (Isus) je svjetlo ljudima i 
svijetu (1,4; 8,12), i prirodno je da ga odbija tama (1,4—5,10). To su dvije nepomirljive stvarnosti: 
»svatko tko čini zlo mrzi svjetlo i ne dolazi k svjetlu, da se ne otkrije zloća njegovih djela« (3,20). 
Zloća se nagonski skriva; samo u tami pogodno djeluje. Već sama Isusova prisutnost otkriva zloću, 
a još više čini to njegova hrabra objava istine (8,40.45), koja skida sve (maske i ogoljuje savjest... 
Mržnja je jedini izlaz. 

Neka, dakle, njegova braća hodočaste za ovaj blagdan; on neće ići na hodočašće 12 prigodom ove 

n 

svetkovine, iz već poznatog razloga: zato što njegovo »vrijeme« još nije došlo; zato što, po 
njegovom mišljenju, Bog ne želi, da on ovoga časa poduzme taj put... 

Kao zaključak, Isus poslije ove rasprave ostaje i dalje u Galileji, vjerojatno u Kafamaumu; znamo 
da se nalazio u tom gradu prije nego što je ostavio Galileju, i vjerojatno je da su ga njegovi rođaci, 
na prolasku u Jeruzalem, tu potražili. 


12 Čitanije »ne uzlazim« (u apsolutnom smislu) jest autentično, protiv čitanja još ne uzlazim«, podrazumijevajući da bi uzašao 
kasnije; ovo zadnje čitanje je pokušaj da se riješi proturječje između r. 8 i r. 10. 

13 Schnackenburg (komentar na ovo mj., II 201) pretpostavlja daje naglasak na »ovom« blagdanu, podrazumijevajući da bi išao na 
drugi blagdan, to jest na bliži blagdan pashe, onaj njegove smrti. Ništa ne ovlašćuje takvu pretpostavku. 

Međutim, kad su otputovala njegova braća, otiđe i on, ali ne javno, nego potajno, 14 to jest ne sa 
skupinama hodočasnika, nego privatno, u pratnji jedino svojih učenika (vidjeti kasnije 9,2) i 
nastojeći da što manje svrati pozornost na sebe. Tako je nezapaženo stigao u Jeruzalem. Rodbina je 
mogla vidjeti da je promijenio mišljenje, ali ne na način kako su oni željeli; nipošto im nije htio 
udovoljiti. 

U svakom slučaju, postoji otvoreno proturječje između r. 8 i r. 10: Isus kaže jednu stvar, a radi 
sasvim protivno. Površnom promatraču mogao bi izgledati kao lažljivac, koji naprosto vara svoju 
rodbinu. Stvarno, izrazi tako zvuče. Nema koristi ublažavati ih. Isus odlučno kaže da ne ide na 
svetkovinu, a zatim ide... Predlažu se razna rješenja da se izbjegne to proturječje, s namjerom da se 
spasi Isusovo dostojanstvo, koje bi bilo tobože u pogibelji. 15 Ljudi se nekad utope u čaši vode. 
Nalazimo se ovdje na području Isusovog ljudskog iskustva. Značajno je za pametnog čovjeka, da 
promijeni mišljenje o nekoj stvari, ili da promijeni planove, ako nove prilike to zahtijevaju. To je 
ono što čini Isus. I ne radi to prvi puta; mi već poznajemo kod njega tu mjeru pastirske razboritosti. 
S tim se ne mijenjaju Božja »vremena«; mijenja se samo naše tumačenje njih. Što nam je u nekom 
određenom času izgledalo neprikladno i od Boga nepoželjno, to nam u drugo različito vrijeme može 
izgledati sasvim protivno. U času kad su s njim govorila njegova »braća«, Isus je smatrao da ne 
treba ići; bez sumnje, uplivao je tu način kako su njegova braća gledala na tu stvar; zatim je bolje 
promislio, i došao do zaključka da treba da ide. Ne znamo radi čega je promijenio mišljenje, možda 
radi samog blagdana Sjenica: budući da je svakako bio odlučio ostaviti Galileju, možda mu se 
učinilo zgodnim iskoristiti jednu veliku svetkovinu u Jeruzalemu za svoje misionarske ciljeve... 


4) NA PROLAZU KROZ SAMARIJU 
(KONAC RUJNA G. 29) Lk 9,52—56 

Kad se već odlučio da ide u Jeruzalem, Isus izabire izravniji i kraći put preko Samarije. Prolaz kroz 
tu pokrajinu uvijek je bio pogibeljan zbog teškog neprijateljstva između Samarijanaca i Židova, ali 
je imao prednost daje trajao manje vremena. 

Znamo daje tom zgodom Isus putovao »tajno« (7,10), privatno, ne zajedno s velikim skupinama 
hodočasnika. Međutim, prati ga dvanaest ljudi, što je u stanju svratiti pozornost Samarijanaca kao 
posebna mala skupina hodočasnika. Zbog toga, šalje naprijed nekoliko »glasnika«, sigurno neke od 
dvanaestorice koji ga prate. Cilj ovog izaslanstva je ispitati položaj i »pripraviti za njega«, tj. urediti 
sve potrebno za jelo, prenoćište, itd. Ne radi se samo o jednoj osobi, nego o skupini; ugostiti je, 
predstavlja poteškoću za bilo koje malo selo onog vremena... 

Stvar se mogla urediti na drugi način. Moglo se ponijeti sa sobom hrane potrebne za put, i moglo se 
prenoćiti pod šatorima. Isus ne radi tako. On želi živi ljudski doticaj sa Samarijancima. On ih ne 
diskriminira; već je to 


14 Neki kodeksi kažu »kao potajno«, nastojeći ublažiti izraz, koji bi mogao izgledali manje prikladan Isusovoj osobi; čitanje stoga 
sigurno manje autentično. 

15 Razna rješenja, uključivši i njegovo vlastito, vidjeti kod Schnackemburga, II 202—203. 

pokazao drugom zgodom, kad se dva dana zadržao u Siharu, prije galilejske službe. On bi želio 
prekinuti s tradicionalnom mržnjom. 

Ali njegovi izaslanici nemađoše sreće u prvom samarijanskom selu, u koje su ušli: ni na koji način 
ne htjedoše primiti skupinu, upravo zbog toga jer su hodočastili u Jeruzalem. Jača je bila vjekovna 
mržnja, nego osjećaj gostoljubivosti. 16 

To izaziva reakciju nasilnosti među apostolima, naročito kod dvojice Zebedejevih sinova. Nije ih 
uzalud Isus nazvao »Gromovima«. Oni znaju da im je Isus predao svoju moć da čine čudesa (usp. 
Mt 10,1). Oni bi ovoga časa željeli upotrijebiti tu moć. Traže od Isusa dozvolu da postupe kao 
prorok Ilija (usp. 2 Kr 1,10—12), da zapovjede ognju da siđe s neba i spali cijelo selo. Ne 
zadovoljavaju se s malim; osveta je posve nerazmjerna; nijedan od dvojice ne može sakriti svoju 
staru mržnju prema Samarijancima. 

Zaslužuju strog Isusov ukor. 

Nekoliko kodeksa ovdje dodaje: »I reče im: ne znate kojeg ste duha, jer Sin čovječji nije došao da 
uništi duše (živote) ljudi, nego da ih spasi«. Ove riječi sigurno nisu autentične (misao drugog dijela 
sadržana je u Lk 19,10). ali izražavaju vrlo dobro opći Isusov stav prema nasilju. Bez sumnje, 
dvojica »Gromova« nisu znali kojeg su duha. Sigurno nisu bili Isusovog duha, i ustanoviti to 
značajno je za ljude koji su kroz godinu i po intimno živjeli s njime ... 

Od tog negostoljubivog sela pređoše u drugo. Kako ovom zgodom nema nikakve opaske, razumije 
se da su ih tu gostoljubivo primili. 


Ovdje je prikladno reći koju riječ o ISUSOVOM STAVU PREMA NASILJU. Ovaj je tekst (Lk 
9,54—55) najizrazitiji u tom pogledu. Postoji izričito pitanje o upotrebi nasilja, i isto tako izričit 
odgovor. 

Odgovor je jasno negativan: nije dopušteno nasilje. Međutim, Isus gaje nekada upotrijebio; to 
zamršava cijelu stvar. 

Budući da su revolucije i prodor marksizma čak i u kršćanske sredine značajke našeg vremena, 
tema o nasilju je jedna od onih o kojima se najviše raspravlja u posljednje vrijeme 17 I, prividno, to 
je tema bez kraja i konca, zbog posvemašnje dvosmislenosti i relativizacije pojmova, što treba 
zahvaliti mnogostrukim političko-ideološkim pritiscima, koji djeluju na današnjeg čovjeka. Ovdje 
nije mjesto da se obrađuje ta problematika; samo ćemo shematski upozoriti na ono što smatramo da 
je bitno u Isusovom stavu u tom predmetu. 

Dvosmislenost se krije već u samom pojmu nasilja. Pod nasiljem razumije se čin ili stanje, koje 
priječi čovjeku da ostvari svoju slobodu u nekoj od svojih dimenzija: fizičkoj, moralnoj, 
intelektualnoj, duhovnoj... U skladu s tim, govori se o raznim vrstama nasilja: fizičkom, moralnom, 
usmenom, aktualnom, ustanovnom ... 

Da počnemo sa slobodom, što je sloboda? Teoretski, nema poteškoće: sav svijet zna što je sloboda. 
Ali u praksi, u konkretnom životu, što je sloboda iza jedne, a što je za druge? 


16 O Samarijancima i o odnosima između njih i Židova usp. Joachim Jeremias. Jerusalem zur Zeit Jesu (navodim prema španjolskom 
prijevodu, 2. izd., Madrid 1980, str. 363—369). 

17 1 mi imamo nekoliko opaski u Las tentaciones del cristiano de hoy, 65—85; Jesus y la politica, 221—255. 

Osim toga, nasilje se shvaća kao atentat protiv slobode; to jest kao nepravedna zapreka slobodi, kao 
oduzimanje nečega što se duguje konkretnom stanju konkretnog čovjeka. Ako ja mimo prihvatim 
neko stanje, ne čini mi se nasilje ... 

Da, ja prihvaćam mirno, ali stvar je u tome, da sam već bio pripravljen za to (moralno nasilje, 
pranje mozga). 

I stoje »pravedno« i »nepravedno« za jedne i za druge? 

I što se »duguje« čovjeku u jedinoj ideologiji, a što u drugoj? 

I što znači »atentat« protiv slobode u jednom sistemu i u drugom? 

Utisak što se neposredno dobiva iz svih rasprava o nasilju jest — da se ne može doći ni do kakvog 
sigurnog zaključka. Ne radi se o teoriji; sve one izgledaju skladne, logične, dobro utemeljene. Ali 
padaju već pri prvom suočenju sa stvarnošću. Reklo bi se, da nasilje ili uopće ne postoji (ja kažem, 
da nisam nasilan; ti kažeš to isto), ili da se nalazi na drugom mjestu (ja sam nasilan za tebe, ti si 
nasilan za mene)... 

Treba priznati da je teško odrediti Isusovo mjesto nasuprot tom relativizmu. Sigurno je da ni ovdje, 
kao ni u drugim pitanjima, ne bi bilo dobro osloniti se na ovaj ili onaj Isusov izraz ili stav, nego da 
treba imati u vidu cjelovitost njegova nauka i potpuni smisao njegove osobe i poslanja. Mi kršćani, 
nasuprot beskrajnoj samovoljnosti subjektivizma, moramo se uvijek držati analogije Evanđelja i 
vjere. 

Rasprave o nasilju redovno ostavljaju utisak da je bitna točka pitanja u tome, da li je nasilje 
naprosto dozvoljeno ili ne. Sigurno, rekao bih, da svi napori idu za tim da se dokaže istinitost 
jednog od tih krajnjih stavova. U tom disjunktivnom smislu (dozvoljeno ili nedozvoljeno) 
manipuliraju se i tekstovi Evanđelja. 

Vidjet ćemo da srž pitanja treba stvarno tražiti na drugom mjestu, ali je također očito, da se ne može 
izbjeći moralna tema o dozvoljenosti. 

Treba primijetiti da su provale nasilja neizbježne u našem svijetu. Sam je Isus govorio o tome (usp. 
Mt 24,6). Optimizam je ovdje bez temelja. Nasilja će nestati kad nestane »zla« na svijetu: na koncu 
konca, kad čovjek prestane biti nasilan u svojoj unutrašnjosti i postane »novi čovjek«. Na razini 
sveopćeg čovječanstva, to će se postignuti u eshatologiji. 

Nasilje je, dakle, neizbježivo, zato što su neizbježive napetosti i sukobi među ljudima. Ovi se 
sukobi ne sređuju uvijek mimo (dijalog, nagodba, J itd.). Nekada stvarno nema temelja za mirni 
sporazum. A ponekad (što je ista stvar) ljudi neće da priznaju daje moguće mimo se nagoditi. 

Prema tome, treba priznati da je nasilje ne samo neizbježivo, nego nekad i potrebno: kad stvarno 
ne postoji nikakvo drugo sredstvo da se ukloni neki nepodnosivi sukob. 

Nema sumnje, dakle, da je u nekim slučajevima nasilje dozvoljeno, barem teoretski. U tom smislu 
govori se o »pravednom« nasilju, kao što smo prije govorili o »pravednom ratu«. Bilo bi 
besmisleno reći da je nasilje apsolutno nedopustivo, barem kao moralni princip. Potpuno nijekati 
nasilje, značilo bi upravo pripustiti ga. Ako je nasilnik siguran da ga neće smetati, nastavit će 
vječno sa svojim nasiljem i stalno će ga pojačavati. 

Tako se razumije da se i Isus nekada prihvaća nasilnih sredstava. Kao primjer fizičkog nasilja 
navodi se onaj slučaj kad je osušio smokvu, jer nije na njoj našao plodova da utaži glad, premda 
»nije bilo vrijeme smokava« (Mk 11,12—14). Mislim da se ovaj tekst zloupotrebljava, jer se u 
njemu radi o simboličnom činu, koji moramo tumačiti prema posebnim kriterijima. Ali postoji drugi 
slučaj fizičke sile, koji je već postao klasičan u ovom 

kontekstu: kad Isus izgoni trgovce iz hrama. Ovaj čin je u isto vrijeme otvorena pobuna protiv 
ustaljenog reda za vrijeme velikih svetkovina u Jeruzalemu (Mt 2,12—13 i paral.). 

Isus poznaje također usmeno nasilje. S najtvrđim riječima udara na farizeje, na licemjerje, na 
nevjeru, na nepokajane osobe. Govori bez prikrivanja o tiranskim vladama i društvenoj nepravdi. 
Ne ublažuje izraze kad govori o ubijanju proroka. Lisicu zove lisicom, zmiju zmijom i obijeljene 
grobove obijeljenim grobovima. 

Rekosmo da su potrebna dva uvjeta, da se nasilje može smatrati dozvoljenim: da su se prije 
pokušala sva sredstva da se riješi neki sukob; i da postaji pravedan razlog za upotrebu sile. Ali 
upravo ovdje počinju se gomilati poteškoće i dvosmislenosti. Jesmo si stvarno iscrpili sva druga 
sredstva? Je li pravedna moja stvar ili ona druga? Tko je pozvan da odluči što je pravedno, a šio 
nije? 

I tu je glavna razlika između Isusa i nas. 

Isus je posjedovao nepogrešive kriterije po kojima je mogao prosuđivati stvari (usp. Iv 5,30); mi ih 
ne posjedujemo i lako se prevarimo u svojim sudovima. Isus je posjedovao istinski žar za slavom 
Božjom, koji je bio uzrokom svih njegovih postupaka (usp. Iv 2,17); mi ga ne posjedujemo, i u sve 
svoje stvari miješamo ponešto svoga prirođenog samoljublja. 

Stoga, Isus nam nikada ne savjetuje da se prihvatimo sile. On zna daje sila opasno oružje u našim 
rukama. Naprotiv, savjetuje nam da svoje sporove sređujemo na dragi način, pomirenjem i mirom, 
upravo s ciljem da se izbjegne nasilje (Mit 5, 23—26). Ustrojstvo bratske opomene želi izričito 
izbjeći moguće provale, koje bi mogle učiniti nemogućim svako približenje (Mt 18,15—17). 
Mudrost starih savjetovala je ukoriti bližnjega prije nego što se dođe na prijetnje (Sir 19,17). 

Osim toga, bitno u ovom pitanju nije znati da li je sila dozvoljena u nekoj određenoj prilici, nego da 
li je treba smatrati normalnom metodom društvene borbe. Iako se teoretski rekne sasvim protivno, 
vidimo na stvari da se danas sila smatra normalnim i čak povlaštenim sredstvom za sređivanje 
društvenih sukoba. Još više: jedna od značajki današnjeg društva jest izvjesni nasilni mentalitet, 
psihoza nasilja. Čovjek je, izgleda, izgubio vjeru u mir, u pomirenje, u druge metode rješavanja 
sukoba među ljudima. Nasilje se pretvorilo u put spasenja. 

Nasuprot tom načinu mišljenja, Isus je izričit. Za vrijeme cijelog života, i svojom vlastitom žrtvom, 
stalno i dosljedno, nastoji dokazati, da sila nije od Boga željeni put za rješavanje sukoba među 
ljudima. 

— »Ne osvećuj se zlotvoru, pa ako te tko udari po desnom obrazu...« (Mt 5,39). Nije više 
dozvoljeno misliti prema onome »oko za oko«. Sila nije lijek protiv sile. 

— »Ljubite svoje neprijatelje i molite se za one koji vas progone...« (Mt 5,44). Ljubav više nego 
»ljudska«. Ljubiti kao što Bog ljubi (usp. Mt 5,45; Iv 3,16). 

— Oprosti uvijek... (Mt 18,22). Oproštenje više nego »ljudsko«. Oprostiti kao što Bog oprašta (usp. 
Lk 15,11—32; 23,24). 

— Radi toga, osuđuje srdžbu i stavlja je na istu razinu s ubojstvom (Mt 5,21—22), jer po sebi 
neizbježivo dovodi do usmenog i fizičkog nasilja. Srdžba pobuđuje na osvetu, navodi čovjeka da 
svojim vlastitim sredstvima zadobije pravdu. Onaj koji se srdi, u stvari donosi konačan sud o 
ljudima i osobama, premda nije u stanju tako suditi. Radi toga, srdžba spada isključivo na Boga, i 
njemu je treba prepustiti (Rim 12,18—19). 

Govor na gori i propovijedanje sile, dva su nepomirljiva govora. Tu nepomirljivost izražava i sama 
Isusova osoba i njegovi stavovi. 

— On je krotak i ponizan... Brana pred oholim nasiljem. »Pokoj« se postizava ne namećući, nego 
noseći jaram (Mt 11,29). 

— On je Sluga, koji neće tražiti svoja prava na javnim trgovima, koji će nastojati da ni zgaženu 
trsku ne slomi, i da ni žižak što tek tinja ne ugasi (Mt 12,19—20). 

— Neće da bude kralj (Iv 6,15). Nema pouzdanja ni u jednu stvar koja je uzrok nasilja među 
ljudima: ni u političku moć (Mt 4,8—10), ni u fizičku (Iv 18,36). 

— Ne vjeruje u moć mača. Mač može postići neki prolazni uspjeh, ali konačno se vraća protiv 
samog sebe; to je dijalektika zla (Mt 26,52). 

— Ne opire se (i zabranjuje fizički otpor) da ga uhvate (Iv 18,10—11), iako zna da bi to mogao 
učiniti jednim jedinim pogledom (usp. Iv 18,6). 

— Mjesto da traži križ za druge, prihvaća svoj vlastiti... To je jedini put ka trajnoj slavi (usp. Fil 
2,8—9). Važan je ne časoviti poraz, nego konačna pobjeda. 

Gledajući sa stanovišta ovog skupa podataka, sasvim je u skladu Isusov ukor dvojici nasilne braće u 
njegovoj skupini. 

Jedino nasilje koje pred njim važi, to je nasilje protiv samoga sebe: ovo nasilje da mislimo kao on, 
da se odlučimo za njega; ovaj »rat« u kojem radi te odluke ostavljamo i najdraže stvari na ovom 
svijetu (Mt 10,34—35). Upravo u tom smislu, Kraljevstvo se Božje temelji na »sili«; na sili 
vlastitog napora da se uzdignemo do onoga što novi svijet od nas traži (Mt 11,12; Lk 16,16). 


5) OPĆE STANJE U JERUZALEMU 
(POČETAK LISTOPADA G. 29) Iv 7,11—13 

Sigurno je da je Isus došao u Jeruzalem prije početka svečanosti, ali je nekako učinio da uđe u grad 
nezapaženo; i sve do polovice svetkovine (četiri dana) nije se pokazao u javnosti (usp. r. 14), 
skrivajući se u kući kojeg potajnog prijatelja. Iz drugih izvora znamo, da je u Jeruzalemu imao 
simpatizera, uvijek spremnih da ga prime (usp. Mk 14,14). 

Ovi dani povučenosti dobro su mu došli da se odmori od puta i u isto vrijeme, procijeni glasove koji 
su mu stizali, o stanju u Jeruzalemu s obzirom na njegovu osobu. Netko je vidio kad je on došao u 
grad, i stvar se odmah proširila na sve strane i pobudila veliko zanimanje kod: svih. Vidi se daje on 
već bio nacionalna vijest, i da su ga očekivali za ovu priliku u prijestolnici. Nisu ga vidjeli u 
javnosti, ali to je samo povećalo znatiželju kod svih, iako iz različitih razloga, već prema osobama. 
Najaktivniji su »Židovi«, otvoreni Isusovi protivnici, konkretno: farizeji (rr. 32 i 47), viši svećenici 
(rr. 32 i 45), članovi Velikog vijeća (»šefovi«, rr. 26 i 48). Oni ga traže sa svom revnošću, nastojeći 
doznati gdje bi se mogao skrivati »onaj«, izraz prezira na ovom mjestu. Oni očito imaju namjeru 
domoći se njegove osobe (usp. r. 32). To su vlasti, kojih se svijet boji (r. 13). Podiže se pravovjerje 
protiv poznatog krivovjemika i otpadnika. 

Na drugoj strani su mnoštva, koja se ovaj put sastoje od mjesnog svijeta i od mnogobrojnih 
hodočasnika, koji su stigli sa svih strana. Vijest da se 

glasoviti galilejski prorok i čudotvorac nalazi u gradu pobuđuje mnogo komentara, koji se svi svode 
na dva općenita i posve oprečna suda o Isusovoj osobi. 

Za jedne, on je »dobar« čovjek. U ustima puka, to znači naprosto dobar, u svakom pogledu dobar, 
bez ikakvog prigovora; možda misle posebno na »dobrostivost«, radi glasa o njegovim čudesima, 
koja očituju njegovu dobrotu. 

Za druge, nije dobar, nego vara i zavodi narod. Zavođenje je mnogostruk pojam, možemo ga 
promatrati pod raznim vidicima. Ovdje označuje varalicu. Upotrijebljeni glagol (gr. »planao«) znači 
prevarom skrenuti s pravog puta, zavesti u zabludu, okrenuti ma zao put. Isti izraz upotrebljava Isus 
kad govori o zavođenju la ž nih mesija (usp. Mk 13,5—6). Njegovi protivnici vjerojatno misle isto, u 
odnosu na njega: daje lažni mesija, koji zavodi narod. 

Lako se dovinuti odakle dolaze ta negativna i zlobna govorkanja. Očito dolaze od intelektualnih 
začetnika oporbe protiv Isusa. Poslije Isusovog pogreba, pred Pilatom, farizeji i svećenici zovu ga 
jednostavno »varalicom« (gr. »planos«): vidi se daje to već odavna rabljena riječ. 

Mišljenja su, dakle, podijeljena u ocjeni Isusove osobe. Njegov glas je uvelike porastao i u 
prijestolnici. Osjeća se u zraku da se ovdje odigrava nešto odlučno. Ovaj novi pokret nije 
beznačajan, kao toliko drugih koji su došli i prošli bez traga. Svi osjećaju, da ne mogu ostati 
neopredijeljeni; zauzima se stav za ili protiv. Ovoga časa narod je razdijeljen; ubrzo će to biti i 
poglavice (usp. Iv 9,16). 

Već u svom povijesnom životu, Isus je proturječni znak. Upozorili smo u svoje vrijeme, daje i ova 
strana Isusove osobe bila unaprijed ocrtana u pripovijestima iz djetinjstva: na jedinoj strani, Herod 
koji ga progoni; na drugoj strani, pastiri i magi koji ga traže. A tu je i izričito proroštvo starog 
Simeona (Lk 2,34). U četvrtom evanđelju, to je obična tema u evanđelistovim teološkim 
razmatranjima (usp. 1,11—12; 3,18, itd.). 

Ali, zanimljiva je bilješka da »nitko nije govorio o njemu otvoreno zbog straha od Židova« (r. 13) 
— od onih Židova koje mi dobro poznajemo, koji su religiozno-nacionalna vlast neprijateljska 
Isusu. Uistinu, pučki komentari o svemu tome bili stu »šapati« (r. 12), mišljenja izražena od osobe 
do osobe i potiho. Naravno, to se odnosi na mišljenje u prilog Isusu; protivna mišljenja mogla su se 
izvikivati po volji. 

Nije ovo jedini put da se govori o strahu od narodnih starješina (vidjeti još Iv 9,22; 12,42; 19,38; 
20,19). lima dosta svjedočanstava koja navode na zaključak, da se živjelo u ozračju pravog 
moralnog terorizma. Osobe koje su se usuđivale imati mišljenje različito od službenog, znale su 
unaprijed da ih uhode (r. 32), da ih vrijeđaju (r. 47), i da lako mogu biti izopćene (9,22; 12,42). 

6) RASPRAVE O ISUSOVOM PORIJEKLU 
(PRVA SEDMICA LISTOPADA G. 29) Iv 7,14.25—29 

Vidjeli smo u svoje vrijeme, da Iv 7,15—24 dolazi poslije pogl. 5, da pripada u skup događaja koji 
su se odigrali za vrijeme blagdana Pedesetnice g. 29, prije četiri mjeseca; istumačili smo taj ulomak 

IO 

u njegovom povijesnom kontekstu. 


18 Usp. sv. I, ste'. 317—319. 

Ovdje se r. 14 povezuje posve prirodno s r. 25. 

Oko polovice svetkovine — četvrtog dana, ili radije poslije toga četvrtog dana — Isus izlazi iz svog 
skrovišta, i ide u predio hrama i počinje učiti u nekom od hramskih dvorišta. Treba pretpostaviti da 
je imao dosta slušatelja zbog velikog zanimanja za njegovu osobu. Ne spominje se nikakav predmet 
njegovih propovijedi, ali se može zamisliti da se kretao na istoj crti tema koje je kasnije razradio, 
prvenstveno u odnosu na samu njegovu osobu (usp. i ovom prilikom r. 28). 

Upada u oči velika suprotnost sr. 13: tamo je svijet uplašen, šaputa, od straha pred vlastima; ovdje 
Isus propovijeda javno, u jednom od hramskih dvorišta, pred velikim slušateljstvom; upravo on, 
koji je glavni razlog onog ozračja straha. On nema straha. 

Sve to ne izgleda prirodno »nekima« od Jeruzalemaca. Ti »nekoji« osobe su iz prijestolnice, s 
izvjesnim vjerskim znanjem i nemirima (usp. r. 27). Govore među sobom o toj tako čudnoj stvari, 
toliko blizu mjesta gdje Isus govori, da ga mogu čuti; možda kasnije ulaze i u raspravu s njim. Oni 
sigurno ne pripadaju krugu poglavica ili vlasti, ali su istog usmjerenja, simpatiziraju s velikima i s 
onim što oni predstavljaju, jer su spremni pomoći im da uhvate Isusa (usp. r. 30); nimalo im se ne 
sviđa taj sumnjivi Galilejac, koji tvrdi za sebe daje Izraelov mesija. Kasniji kontekst jasno pokazuje 
daje to bio predmet Isusove propovijedi onoga časa. 

Upravo tu stoji razlog čuđenja ove skupinice. 

S jedne strane, poznate su im namjere vlasti. Znaju vrlo dobro da traže Isusa da ga smaknu. I znaju 
da to nije od sada; odluka da ga se ukloni jasno je zamišljena već od blagdana Pedeset dana (usp. 
5,18; 7,1.20). 

S druge strane, evo taj čovjek otvoreno govori, posve slobodno, i nitko mu ništa ne kaže. Što se 
dogodilo? On upravo govori o predmetu koji je presudan u ovim nemirnim vremenima: da je on 
Krist (Mesija) Izraela. Neće li biti da su se u Velikom vijeću 19 konačno uvjerili daje uistinu Krist? 
Naravno, oni ne vjeruju u ono što svojim pitanjem izražavaju; to je nedužna ironija; oni vrlo dobro 
znaju što vlasti misle. 

Osim toga, stvar je više nego očita za svakoga koji nešto zna o Mesiji. Oni stvarno znaju da, kad 
dođe Mesija, nitko neće moći ustanoviti da je to on, jer nitko neće poznavati njegovog porijekla, 
dok o ovom čovjeku svi znaju odakle dolazi, i može mu se utvrditi identitet po obiteljskim 
podacima. 

Ova mala skupina vrlo je dobro obaviještena o Isusovom porijeklu. To nije čudno, jer je i dosta 
drugog svijeta znalo te stvari: daje iz Galileje (Iv 7,41.52; Mt 21,10), i to iz Nazareta (Iv 1,46; Mt 
21,10), daje sin Josipov, i da su mnogi poznavali njegovog oca i majku (Iv 6,42). 

Ali ova skupina isto je tako dobro obaviještena o pučkim vjerovanjima o Mesijinom porijeklu. 
Prema jednom od tih vjerovanja, koje smatra da se temelji na Pismima, Mesija mora proizaći iz 
Davidove loze i roditi se u Betlehemu (usp. Iv 7,42; Mt 2,5—6; Mih 5,1), ali sve drugo ostaje posve 
nepoznato sve dok se ne pojavi u javnosti. Nitko ga neće moći identificirati, a ni on sam neće znati 
daje Mesija, sve dok ne dođe Ilija i pomogne mu i predstavi ga narodu... Izgleda da i Krstitelj misli 
na to vjerovanje, kad kaže skupljenom svijetu, imajući na umu Isusa, da se među njima nalazi netko 
koga oni ne poznaju i koga ni on sam nije poznavao (Iv 1,26.31). 


19 Kritična lekcija jest »poglavice« (gr. »arhontes«), što općenito označuje članove Velikog vijeća; kao varijantnu lekciju neki 
kodeksi imaju »velike svećenike«, a neki još »starješine«; i jadni i drugi pripadali su Velikom vijeću. 

Sudeći po njihovim riječima, čovjek ne bi rekao da ova grupa misli izravno na ovu predaju, premda 
bi i prema njoj njihovi izrazi mogli dobiti zadovoljavajuće značenje: ovaj čovjek ne može biti 
Mesija, jer gaje moguće identificirati, a Mesiju ne ... 

Prema drugom vjerovanju, porijeklo Mesije sasvim je nepoznato i tajanstveno. Nitko neće znati od 
koga i odakle dolazi. Pojavit će se iznenada. I naravno nitko neće znati tko je, dok se javno ne 
pojavi... 

Više je u skladu s tekstom, da se komentari ove skupine odnose na ovaj oblik predaje: Nazaretanac, 
sin Josipov, ne može biti Mesija, upravo stoga što se zma odakle dolazi, a porijeklo Mesije je 
nepoznato ... 

Isus zna za te govore. Ne kaže se kako je to doznao. Evanđelist možda želi dati naslutiti da se radi o 

vrhunaravnom znanju.” Ali, prirodnije je misliti, da je sama skupima u određenom času prekinula 
govornika i stavila mu svoje primjedbe; iako se to ovdje ne vidi, to je inače uobičajen stil u 
govorima četvrtog evanđelja. 

Bilo kako bilo, Isusu je stalo da odgovori na to mišljenje; iz toga se izvodi, daje to u ovoj prilici 
bila središnja tema njegovog učenja. 

Isus počinje s nešto ironije: onda vi znate tko sam ja i odakle dolazim! Pa... upravo ne znate! Ono 
što vi znate samo je jedan vidik moje osobe i mojeg porijekla. Vi poznajete samo moje zemaljsko 
porijeklo i obitelj, ali ne poznate moje istinsko biće i moje drugo porijeklo, koje je nebesko. Vi ne 
znate da sam ja poslanik; a biti poslan znači da dolazim od onoga koji me je poslao, a to je sam 
Bog: »Postoji Istiniti, koji me je poslao«. 21 Biti poslan znači također »da nisam došao sam od sebe«, 
da se ne predstavljam svijetu mojom vlastitom vlašću, nego vlašću onoga koji me je poslao. Ali vi 
ga ne poznate, dok gaja poznajem, jer dolazim od njega, budući da me kroz svu vječnost drži uza se 
(usp. 1,1—2.18) i sad me poslao na svijet. 

Ova svečana izjava 22 o Isusovoj božanskoj transcedenciji podiže silovitu reakciju. 

7) POKUŠAJ DA UHVATE ISUSA 
(PRVA SEDMICA UISTOPADA G. 29) Iv 7,30.33—36 

Kako se vidi, spajamo r. 30 s r. 33 i vadimo iz ovog konteksta rr. 31—32. Ovo očito nije njihovo 
izvorno mjesto. Kronološki, prema kontekstu, nalazimo se pri polovici svetkovine Sjenica (r. 14). 
Prema sadašnjem redoslijedu redaka, vlasti tada šalju stražare da uhvate Isusa (r. 32), ali se oni 
vraćaju (r. 45), praznih ruku, tek posljednjeg dana svetkovine (r. 37): poslije četiri dana! 

Nestaje nesklada ako se nr. 31—32 stave poslije r. 44. R. 45 je posve prirodni nastavak r. 32. A s 
druge strane, postoji zadovoljavajuća veza između r. 30 i 33. 

Oni koji nastoje uhvatiti Isusa nisu ovaj put vlasti, nego ona skupina ljudi sklonih vlastima i 
neprijateljski raspoloženih prema Isusu, koja je u 


20 O Isusovom vrhunaravnom znanju usp. J. Galot, La conscience de Jesus (navodim prema španjolskom prijevodu, 2. jad., Bilbao 
1977, str. 241—285). 

21 Sa Schnackenburgom, više volimo shvatiti tako »alethinos« r. 28; to je subjekt koji šalje; protiv onih koji to razumiju kao značajku 
onoga koji šalje: istinit, istinoljubiv, vrijedan povjerenja ... 

22 Naglasak, svečanost i važnost teme izražava se glagolom »vikati« u r. 28; usp. također 1,15; 7,37; 12,44. 

prethodnom prizoru uzela udjela u temi o Isusovom porijeklu. Loš utisak ostavilo je na te osobe što 
se Isus u stvari poistovjetovao s Bogom (rr. 28—29). Oni su uvjereni da su vlasti na pravom putu 
kad žele da s njim svrše. Oni bi htjeli učiniti uslugu vlastima uhvativši ga na svoj račun, jer vide da 
se sa strane vlasti nitko ne miče. Ništa se ne kaže što su oni konkretno učinili da ga uhvate. Sigurno 
je da ga se nitko nije dotakao. Već otprije poznajemo omu Isusovu izvanrednu moć da učini 
neškodljivim zle namjere protiv njegove osobe. Tako se dogodilo u Nazaretu s onima koji ga 
htjedoše baciti u provaliju. Tako će se dogoditi u Getsemaniju uoči njegove smrti. Tako nije uspio 
ovaj pokušaj, kao što malo dana kasnije neće uspjeti još jedan (rr. 45—46). Zanimljivo je da se kod 
njega nikad ne vidi neki posebni napor da se brani. Nekad to treba zahvaliti samo čaru njegova 
glasa i riječi (r. 46); nekad je sigurno samo njegov pogled zaustavljao neprijatelje. Iza tog 
psihološkog čimbenika stoji odlučujući teološki razlog: još nije bio došao njegov »čas« (ir. 30), onaj 
providnosni čas njegove smrti (8,20), koji je u isto vrijeme čas njegovog proslavljenja (12,23; 13,1; 
17,1). 

Isus je uvjeren da njegov život i sudbinu vodi Božji »čas«, koji je također »njegov« čas (jer mu je 
sve zajedničko s Bogom). Ljudi nisu u stanju spriječiti tok njegovih događaja: oni zavise isključivo 
od Boga i od njega, koji posjeduje apsolutnu vlast nad samim sobom. Stoga, usred ove živčane 
uzrujanosti i uzbune njegovih protivnika, Isus im može govoriti posve mirno, bez bojazni da bi mu 
se moglo nešto dogoditi (r. 33): da je uzaludno sve ovo što rade protiv njega; ali neka im služi za 
utjehu, njihova želja da ga smaknu ubrzo će se ispuniti, jer još treba tek šest mjeseci da odzvoni 
njegov »čas«; povratit će se onda onomu koji ga je poslao, to jest Bogu, svom Ocu, od kojega je 
izašao da dođe na ovaj svijet (13,3; 16,28). Isus će se povratiti na mjesto svog porijekla: kao svojoj 
kući, ne kao stranac. 

Ali, taj povratak imat će strašnih posljedica. U stvari, Židovi, njegovi neprijatelji, varaju se i to u 
krajnje ozbiljnijoj stvari. Misle da će se osloboditi jedne smetnje ako Isusa nestane, a u stvari će 
upasti u ovu dvostruku nesreću, koju im Isus naviješta ovom dvostrukom prijetnjom: 
a) »Tražit ćete me, ali me nećete naći« ... Isus tim ne želi reći, da će ga stvarno tražiti, nego da bi 
svako moguće buduće traženje s njihove strane bilo već uzaludno, budući da nisu iskoristili svoju 
priliku. Bog svima daje vrijeme milosti; važno je da ga se uludo ne baci. Bog je beskrajno strpljiv, 
ali dođe čas kad nema drugog lijeka nego posjeći neplodnu smokvu; kad se zastalno ustanovi da je 
neplodna ... To je čas nevjernih Židova. Nisu iskoristili svoje vrijeme milosti, koje se za njih 
sastojalo u Isusovoj prisutnosti među njima. Njega će ubrzo nestati i ta se milost neće više ponoviti, 
barem ne u ovom obliku. Njihov položaj je već konačan. Stav vjere ili nevjere prema Isusovoj osobi 
znači već sud (usp. 3,18). 

Isus se s tim stavlja na istu razinu s Jahveom S. Z., nadovezujući se na klasičnu biblijsku temu 
Božjeg povlačenja ili šutnje. Jahvu treba tražiti dok ga se može naći i zazivati ga dok je blizu (Iz 
55,6); što znači da on nekada može ostaviti pozornicu, tako da bi svako traženje bilo uzaludno. 
Upravo to će se dogoditi s vlastima Božjeg naroda zbog njihove izdaje: Jahve će se »skinuti« od 
njih, kao što čovjek skida odijelo; i kad se on povuče, tražit će ga ali ga neće naći (Hoš 5,6). 
Uistinu, strašni »Jahvin dan« bit će glad i žeđ Božje riječi (riječi proroka koje se sada preziru), koju 
će, kad se povuče, tražiti na sve strane, i nigdje je neće moći naći (Am 8,11—12). 

Nije bitno u ovom problemu da će biti glada, nego da ga neće moći utažiti. 


25 



Odbijajući Isusa, nevjerni Židovi zauvijek gube svoju priliku (usp. 8,21.24). 

b) »Gdje budem ja, vi ne možete doći« ... Ja ću se povratiti onome koji me je poslao, Bogu, mom 
Ocu; ali ja sam već kod njega, od cijele vječnosti sam kod njega; a vi, naravno, ne možete doći 
tamo, jer odbacujete mene ... 

Strašan odgovor i prijetnja: odbacivanje Božjeg poslanika postaje vječno odbacivanje onih koji ga 
odbacuju. 

Isusovim slušateljima ove riječi zvuče tajanstveno. Vidi se daje on stvarao upotrijebio taj zagonetni 
i dvoznačni način izražavanja, jer se Židovi nekoliko puta pitaju što bi magle značiti one riječi. 
Možda nije bilo prilike da se bolje izjasni, ili je Isus smatrao beskorisnim svako objašnjivanje. Stvar 
je u tome da su njegovi nesuđeni tamničari i dalje razbijali glavu. Sto bi mogla značiti ona izreka? 
Kamo bi on mogao otići u ovoj zemlji, da ga oni ne bi mogli naći? Ili možda misli iseliti iz zemlje? 
Kako mu ovdje ne ide previše dobro, jer sa svojim propovijedanjem ne uspijeva nikoga uvjeriti, 
možda je mislio, da bi bilo bolje otići u »grčku dijasporu«, da tamo uči »Grke« ... 

Riječ »diaspora« već je bila postala stručni izraz da se označe Židovi koji su bili nastanjeni izvan 
Palestine, »razasuti« po poganskom svijetu; »Grk«, zbog općeg proširenja helenističke kulture i 
grčkog jezika, vjerojatnije znači naprosto Nežidov, poganin. Prirodna domovina Židova jest 
Palestina; ako živi izvan nje, nalazi se »raspršen«. Možda se i Isus odlučio, da bude jedan od 
»raspršenih« među poganima, da uči pogane... 

Bez njihove volje, i ni izdaleka ne pomišljajući na to, ovi Židovi sa svojom ironijom izriču jedno 
proroštvo: budući daje prijašnji Božji narod svojom krivnjom izgubio svoju priliku, poruka Isusova 
preći će u dijasporu (dalje od granica Palestine), i poganski svijet će je primiti. 


8 ) DUH — RIJEKE ŽIVE VODE 

(PRVA SEDMICA LISTOPADA G. 29) 

Iv 7,37—39 

Evanđelje ne govori ništa o tome što je Isus učinio ostalih dana svetkovine, osim posljednjeg dana, 
kad imamo izraze ovog ulomka, koji su nova Isusova samoobjava. 

Neki misle da se ovaj izraz »posljednji dan« može odnositi bilo na sedmi dan, što je zadnji dan 
svetkovine u strogom smislu riječi, bilo na osmi dan, kad se slavio završetak blagdana. Međutim, 
obično se smatra vjerojatnijim, da se radi o sedmom danu, jer se osmog dana (na zaključku 
svečanosti) nije vršio onaj obred na koji, kako se obično misli, aludira Isus sa svojim riječima. Svih 
sedam dana svetkovine svećenici su silazili na izvor Siloe i uzimali odatle vodu, simbol duhovnog 
veselja, koja se nosila u ophodu oko žrtvenika. Prvih šest dana bio je samo jedan ophod, a sedmog 
dana bilo ih je sedam. Tako se izražavala veća svečanost toga dana. Možda zbog te svečanosti 
evanđelist naziva taj dan »velikim«; on je jedini koji upotrebljava taj izraz. 

Toga dana, dakle, Isus se nalazi blizu žrtvenika, prisustvujući ophodima s vodom. Izgleda mu 
zgodna prilika iskoristiti ovaj obred s vodom uzimajući je kao simbol više stvarnosti, koju samo on 
može dati. Čini to »vičući«, 

čime evanđelist želi reći da je predmet vrlo važan," premda je tom zgodom i inače bilo potrebno 
govoriti jakim glasom, da se nadviče buka, koja je neizbježna u velikim skupinama ljudi. 

Kao i u prethodnim izjavama, tako i sada Isus pripisuje sebi neka za pravovjerno židovsko uho 
sablažnjiva i nepodnosiva svojstva: ništa manje nego daje izvor Duha Božjega ... 

»Ako je netko žedan neka dođe k meni, i neka pije tko vjeruje u mene. Kao što kaže Pismo, rijeke 
žive vode poteći će iz njegove utrobe« (rr. 37—38). Biti žedan isto je što i vjerovati u Isusa; piti, 
znači nastaviti s njim iza kako se došlo k njemu. Imamo ovdje paralelizam u dva člana, koji na dva 
različita načina izražava Isusov poziv: 

— tko je žedan, nek dođe k Isusu; pretpostavlja se da on posjeduje vodu koja je u stanju utažiti tu 
žeđ (usp. 4,14a); tko po vjeri u Isusa želi posjedovati Duha Božjega, neka dođe k Isusu, koji 
posjeduje u punini toga Duha; 

— prema tome, onaj koji vjeruje u Isusa, neka pije na tom izvoru; neka na njemu zadovolji svoju 

žarku želju za božanskim životom." 

To što Isus sebi pripisuje da je izvor božanskog Duha, nije nikakva samovolja, nego je to bilo 
prorečeno u Pismu, u svim onim mjestima, gdje se govori o vođi kao simbolu božanskih darova:" 
darova u izobilju, bez mjere, rijeke žive vode... 26 


23 Uporedo s važnošću teksta ide i njegova dvoznačnost i nejasnoća; stoga su o njemu uvijek puno raspravljali i tumačili ga; razna 
mišljenja i povijest tumačenja treba vidjeti u komentarima, posebno u Schnackanburgovom. 

~ 4 Poznato je i vrlo staro pitanje o punktuaciji redaka 37—38. Može se to učiniti na dva načina, ali svaka od njih podiže novi 
problem: tko je izvor Duha u r. 38, Krist ili vjernik; a to opat ima utjecaja na pitanje o kojem tekstu ili o kojim tekstovima Pisma je 
govor u r. 38; tri problema u jednom. Punktuacija u kritičnim izdanjima je slijedeća: »Ako je tko žedan, neka dođe k meni i pije. Tko 
vjeruje u mene, kako je reklo Pismo, iz njegove će nutrine poteći rijeke žive vode«. Stilistički, ovo je bez sumnje najnaravnije čitanje. 
Ono je također naj tradicionalnije. Dvije rečenice i dvije teme. U prvoj rečenici, Isusov poziv pretpostavlja, daje on izvor vade koji 
može utažiti žeđ. U drugog rečenici, i vjernik je obilan izvor žive vade za druge. Dva izvara Duha: Isus (r. 37) i vjerni'k (r. 38). U 
prošlosti, ovako su najviše tumačili r. 38. Međutim, novi tumači sve se više protive tom tumačenju. Uistinu, tema vjernika kao izvora 
vode posve je strana kontekstu, gdje se ona samo nasilno može uvesti. Osim toga, ako ne želimo praviti nasilja pojmovima, uopće se 
jasno ne vidi kakav bi stvarao prihvatljiv smisao mogao imati r. 39; tu vjernik ne daje Duha drugima, nego ga prima. Stoga, među 
modernim tumačima više prevladava droga punktuacija, koju i mi zastupamo: »Ako je tko žedan neka dođe k meni, i neka pije tko 
vjernije u mane. Kako je reklo Pismo...«, itd. S ovom punktuacijom, Isus je jedini izvor vode. Isus ovdje govori o sebi i ništa ne da 
naslutiti da bi htio proširiti pogled na vjernike. Jedino što po našem mišljenju sam tekst ne traži nužno ovo tumačenje; osim toga, i s 
ovom puntuacijom vjernik bi mogao biti označen kao izvor; on je naime posljednji spomenuti subjekt, tako da bi se, gramatički:, ono 
»iz njegove utrobe« moglo vrlo dobro odnositi na njega. Ali, ovdje je odlučan kontekst, koji savjetuje da se ograničimo samo na 
Krasta. Schnackenburg (II 216) drži, s nekim drugima, da i s prvom punktuacijom možemo shvatiti Isusa kao izvor žive vode: »Tko 
vjeruje u mene, za njega će — kako kaže Pismo — teći rijeke žive vode iz njegove (Isusove) nutrine«. Ali, svi se neće složiti s ovim 
prijevodom, koji je više nego prijevod, tumačenje koje polazi od postavljene teze. 

25 Nosilac ovih dobara je Isus; ona izlaze »iz njegove nutrine«, doslovno iz njegove »utrobe«, iz njegovog imitiranog bića; ili 
naprosto »iz njega«, prema jednom aramejskom izrazu, što gaje Isus možda upotrijebio (vidjeti kod Schanackenburga ). 

26 Navod iz Biblije nije izričit; nigdje se ne nalazi neki tekst u ovom obliku. Radi se ili o sažetku nekoliko tekstova ili o slobodnom 
navodu nekog posebnog 

Ove su Isusove riječi još zagonetnije nego njegove objave iz prethodnog prizora. Njegovi slušatelji 
nisu razumjeli onih njegovih objava (rr. 35—36); ove izgleda da su razumjeli (rr. 40—41); to bi 
dalo naslutiti da im ih je Isus istumačio. 

Sažetak tog tumačenja pruža evanđelist (r. 39)) svojim čitateljima. Govoreći o vodi i rijekama žive 
vode, Isus je mislio na Duha i na izlijevanje Duha u vjernike: sigurno je dobro poznavao tu biblijsku 
simboliku (usp. Iz 44,3; Ez 36,25—27). Iz Isusove povijesne perspektive, obećanje se odnosi na 
budućnost. Evanđelist napominje da »Duh još nije bio dat, jer Isus još nije bio proslavljen«. Uistinu, 
radi se o Isusovom Duhu (koji je u isto vrijeme Božji Duh), kojega je on obećao učenicima iza kako 
on bude proslavljen (14,26; 16,7), namjesto svoje fizičke prisutnosti, i da im osigura svoju mističnu 
prisutnost. 

Kad je došao čas za to, Isus je ispunio svoje obećanje (usp. 20,22). U vrijeme kad evanđelist piše 
ovu opasku, prisutnost Isusovog Duha u Crkvi već je dugo doživljavano iskustvo. 

Pred činjenicom židovske nevjere, ovim povikom Isus ih poziva da isprave svoju pogrešku i da 
iskoriste ovaj čas, koji se više nikada neće ponoviti. Ali, u isto vrijeme on ponovno ustvrđuje 
njihovu odgovornost zbog nevjerovanja. 


9) PODIJELJENOST U MNOŠTVU S OBZIROM NA ISUSA 

(PRVA SEDMICA LISTOPADA G. 29) 

Iv 7,40—44 

U ovom ulomku evanđelist je zabilježio reakcije u mnoštvu slušatelja na zadnje Isusove izjave o 
njegovoj osobi kao izvoru žive vode (ne, kao što neki misle, na sve što je rekao u ovom poglavlju). 
Nastaju tri skupine mišljenja, koje se u stvari svode na dvije, jer po našem mišljenju dvije prve 
zastupaju istu stvarnost, samo promatranu pod različitim vidicima. U stvari, mnoštvo se dijeli na 
one koji se izjavljuju skloni Isusu i smatraju ga Mesijom, i one koji su protiv njega i ne dopuštaju da 
je moguća ta pretpostavka. 

To što svijet govori, dokazuje da im je Isus bio istumačio dohvat svojih riječi, koje su po sebi 
nejasne. On je nosilac svih božanskih, darova, usredotočenih u njegovu Duhu, kojeg će primiti oni 
koji vjeruju u njega. Jedan dio slušatelja zaključuje iz toga posve prirodno daje on Mesija, samo što 
to izražavaju u skladu s različitim oblicima mesijanske nade. 

— Jednima, on je »prorok«. Pnz 18,18 omogućavao je nadu, da će u eshatološka vremena uskrsnuti 
prorok kao Moj sije — »novi Mojsije«. Mesija—Prorok. I galilejske mase bile su došle do istog 
zaključka s obzirom na Isusa, na osnovi umnoženja kruhova (Iv 6,14): ondašnji kontekst jasno 
pokazuje, daje »prorok koji treba doći na svijet« eshatološki Prorok, Mesija. 

Ovo je vjerovanje različito od onog pučkog mišljenja koje je vidjelo u Isusu običnog proroka, 
prema pučkoj slici izraelskih proroka (usp. Mt 21,46; Lk 7,16; 24,19), štaviše ponovno utjelovljenje 
nekog od onih starih proroka (usp. Lk 9,8). 


teksta. Razni bi tekstovi mogli ispuniti ovu ulogu; na primjer Zah 14,8, koji su upotrebljavali i u liturgiji blagdana. Tumači 
predlažu razne tekstove (o tom predmetu, usp. Schnackenbuong, II 217—218). 


27 Usp. Bodsimard i LaimioiuiMe, o. c, 48—50; G. Vermes, o. c, 93—106, 147 

— Drugi su govorili, daje »Krist«, Potmazanik.“ To je upravo ime Mesije. Oni koji su tako 
govorili, možda su prvenstveno mislili na Mesiju—Kralja, koji je imao izaći iz Davidove loze, i kao 
davidovski mesija sjesti na njegovo prijestolje i tako osnovati vječno Kraljevstvo Božje. 

— Reakcija protivne skupine polazi upravo od ove klasične Mesijine slike. I osniva se na neznanju 
okolnosti Isusovog porijekla; vidi se da pojedinosti o njegovom rođenju nisu bile izašle iz 
obiteljskog kruga u širu javnost. Svijet nije ništa znao ni o njegovom davidovskom porijeklu ni o 
njegovom rođenju u Betlehemu. O njemu se znalo javno daje Galilejac i Nazarećanin. Stoje 
isključivalo svaku mogućnost da bude Mesija: prema opće priznatoj i u Pismu osnovanoj dogmi. 
Mesija mora proizaći iz Davidovih potomaka (usp. 2 Sam 7,12—16) i roditi se u Betlehemu, 
Davidovom gradu (usp. Mih 5,1). 

Još jednom (usp. 7,12) nastaje rascjep u mnoštvu s obzirom na njega. Jedni za, drugi protiv. Ah, 
neprijatelji su napadački nastrojeni. Kao prije ona druga skupina (r. 30), tako sada neki od mnoštva 
nastoje uhvatiti Isusa. Međutim, nitko mu ništa ne učini; ne kaže se zašto, ali to već znamo: zbog 
»časa«. 

Ova podvojenost u narodu dokazuje, s jedne strane, da su se u Isusovoj osobi mogle zapaziti neke 
crte, prema kojima ga je bilo moguće prepoznati kao Mesiju, ali da se, s druge strane, taj zaključak 
nije nužno nametao kao očit. Uvijek je bilo mjesta za slobodu i odgovornost vjere. 


10) SLUŽBENI POKUŠAJ DA SE ISUS UHVATI 
(PRVA SEDMICA LISTOPADA G. 29) 

Iv 7,31—32. 45—52 

Rekli smo u svoje vrijeme, daje recima 31—32 pravo mjesto ovdje, poslije r.44. 

Ovaj put, radi se već o službenim koracima da se domognu Isusove osobe i da tako svrše s opasnom 
pustolovinom, koja je ugrožavala normalan vjerski život u zemlji. 

Četvrto evanđelje donosi nam tek nekoliko Isusovih izraza, koji se odnose na njegovu osobu i koje 
je on izgovorio prigodom ove svetkovine. U stvari, radi se o vrlo skutom izboru, od mnogih stvari 
koje je Isus sigurno rekao onom zgodom. A vjerojatno je da ovdje nema nekih od njegovih 
najizazovnijih riječi, sudeći po ovoj velikoj uzbuni koja se oko njega podigla. 

Vidjeli smo da su ranije dvaput pokušavali uhvatiti Isusa: prvi put, oko polovice svetkovine, hlyela 
je to učiniti jedna skupina, prijateljski raspoložena prema farizejima i vlastima (r. 30); a drugi put, 
ovog zadnjeg dana svetkovine, kad je to pokušao učiniti jedan dio masa neprijateljski raspoloženih 
prema Isusu (r. 44). Oba puta pokušaj je propao. Iz providnosne perspektive, to treba zahvaliti 
Isusovom »času«, ali na povijesnoj razini razlog treba tražiti u podvojenosti masa s obzirom na 
njegovu osobu i u strahu da ne dođe do sukoba među podvojenim skupinama. 

Vidjeli smo, da je jedan dio mnoštva priznavao Isusa kao Mesiju (rr. 40—41). Daje se do znanja (r. 
31), da su ovi »mnogi« od naroda povjerovali 


28 Usp. G. Vermes, o. c, 168. 


29 



radi Isusovih čudesa. Bilo je pučko vjerovanje, da će se Mesija predstaviti i kao čudotvorac, jer i 
sama Biblija navješćuje mesijanska vremena kao epohu velikih čudesa (usp. Iz 35,5—7). A Isusova 
čudesa su tako velika, da ni sam Mesija, kad dođe, neće moći činiti većih nego što su ona — pučki 
način kojim se hoće reći, daje on Mesija. 

Ovom zgodom (blagdan Sjenica) Isus još nije učinio nikakvog čuda, ali se vidi da se ljudi još uvijek 
dobro sjećaju čudesa, koja je učinio prigodom prve Pashe (usp. 2,23; 3,2) i za vrijeme svetkovine 
Pedeset dana ove godine (iusp. 5,2—9). 

Naravno, sve se to »šaputalo« u povjerljivim skupinama (r. 32), jer je bilo opasno izjaviti se javno, 
što je moglo dovesti do teških kazna (r. 13). Ali farizeji su bili dobro spremili svoju uhodarsku 
službu, tako da su ubrzo doznali za ta govorkanja; vrlo opasna govorkanja, jer su se oslanjala na 
čudesa, a poznato je da ništa ne može toliko uspaliti maštu i fanatizam masa kao ovi čudesni 
događaji... Stoga se farizeji stavljaju u pokret, da se poduzmu odgovarajući službeni koraci. 

Ovaj put, posreduje samo Vrhovno vijeće (sanedrin, sinedirij), jer šalje svoje vlastite sudske 
redarstvenike da uhvate Isusa. Oni što poduzimaju tu stvar jesu svećenički glavari i farizeji« (r. 
32). Ovi zadnji nisu pripadali u tom svojstvu (kao farizeji) Vrhovnom vijeću, ali u stvari bili su 

or\ 

zastupljeni u njemu preko pismoznanaca (skupa sa svećeničkom aristokracijom i starješinama, 
koji su po pravilu bili članovi sinedrija), a većinom su pripadali skupini farizeja, tako da je 

TI 

opravdano što su farizeji spomenuti na ovom mjestu. Odatle se vidi kako je izvanredno moćna bila 
ta skupina, koja je ne samo uplivala na savjesti pučkih masa, nego je pokretala i najviši narodni 
organ, koji je donosio valjane zakonske odluke. Na temelju ovog slučaja možemo isto tako suditi o 
neprimjetnoj ali odlučnoj ulozi farizejske stranke i u konačnom raspletu Isusove drame. 
Nazarećanin je uspio navući na sebe uporno i dosljedno neprijateljstvo, koje ne oprašta. Kad se 
radilo o ovoj mržnji, farizejska stranka lako je prelazila preko razlika, koje su je inače dijelile na 
drugim predjelima od svećeničke grupe. 

Ali, događa se nešto posve neočekivano: redari se vraćaju u Veliko vijeće (r. 45) i izvješćuju, da 
nisu doveli zatočenika... Na zaprepašten upit zašto su tako postupili, odgovaraju im sa svom 
jednostavnošću, da nikada nijedan čovjek nije govorio tako lijepo kao ovaj čovjek... 

Budući da ova ispovijest dolazi od običnih ljudi iz puka, vjerojatnije je da se želi naglasiti više oblik 
nego sadržaj Isusovih govora. To bi značilo, da je Isus govorio na krajnje zanimljiv način, da je 
osvajao slušatelje, da je ostavljao jake utiske na njih, da ih je zanosio i činio da su zaboravljali na 
sebe slušajući ga ... 

Ali, sam ovaj psihološko-afektivni razlog nije dovoljan da se opravda postupak koji je morao imati 
teških posljedica, jer je značio otvorenu neposlušnost vlastitim starješinama. Sigurno je imao upliva 
i sadržaj govora, nauk kojem pošten čovjek nije mogao ništa predbaciti. Svojom jednostavnom ali 
poštenom pameti došli su do zaključka, daje ovaj učitelj, kojega vlasti 


29 Upotrijebljena riječ (gr. »hyperetas«) mogla bi značiti također hramske redarstvenike, tijelo sastavljeno od levita, ali očito je 
vjerojatnije da se radi o sudskim stražarima ili slugama. 

30 O »starješinama« i drugom laičkom plemstvu usp. J. Jeremias, Jerusalem. 239—248. 

31 Kad je govor o Velikom vijeću, ne spominju se uvijek sve tri vrste osoba koje ga sačinjavaju; nekad se spominju samo dvije, pa 
čak i samo jadna; treba vidjeti popis navoda kod Holzmeistera, Historija, 209. 

progone, nevin čovjek, da u njegovim riječima nema ništa što bi zasluživalo da se utamniči, i da ga 
oni zato u savjesti ne treba da uhvate. Oni svjesno krše naredbu, koju smatraju nepravednom. Oni se 
na taj način svjesno pridružuju onom dijelu mnoštva, koji je sklon Isusu. 

Najmanje što su mogli očekivati ti ljudi kao namještenici jest da ih izbace iz službe. Evanđelje ne 
govori o kazni koju su dobili, ali bilježi ujedljive uvrede, kojima su ih pismoznanci obasuli; usmeno 
nasilje snažno je psihološko oružje u njihovim rukama. »Farizeji« koji vrijeđaju (r. 47), članovi su 
sinedrija, to jest pismoznanci koji pripadaju farizejskom bratstvu. Rabini: ljudi nauke, stručnjaci u 
zakonu i predajama, intelektualci vjere, suci spasenja. Dakle, i vas je zaveo onaj lažni prorok i 
varalica! (usp. 7,12). Sto vas tako lako prevario, pokazuje vašu nisku ljudsku vrijednost. Da li ste 
slučajno vidjeli, da je u onog varalicu povjerovala neka važna osoba, na primjer neki poglavar iz 
Velikog vijeća, ili neki farizej, ili (još manje) neki pismoznanac-farizej? U pandže onog zavodnika 
može upasti samo svjetina, onaj »puk zemlje« koji ne poznaje zakona, i koji je stoga proklet i — 
dabogda zauvijek proklet! 32 

Za pismo znane a, poznavati bezbrojne zakone i predaje važnije je nego opsluživati ih. Pismoznanac 
je židovski gnostik: proučavanje zakona je magični čimbenik spasenja, Odatle njihov duboki prezir 
prema neukom svijetu, prema onoj ogromnoj masi »zemaljskog puka«, koji ne poznaje zakona, koji 
je stoga neizbježno grešan i osuđen na propast. Staro je mišljenje da neuki svijet ludo živi, zato što 
ne poznaje Božje zapovijedi (usp. Jer 5,4), ali kod rabina to mišljenje postalo je skoro bezuvjetna 
dogma. Neznalici je nemoguće obratiti se, tako da on ne zaslužuje samilost ni Božju, ni ljudsku. 
»Zabranjeno je — prema riječima jednog rabina — smilovati se nad onim koji nema znanja«. I 
drugi vrlo znameniti rabin se tuži: »Jao meni, dao sam kruha jednom od zemaljskog puka«. 

Ali, sada dolazi vrhunac iznenađenja. Nikada pismoznanci Velikog vijeća ne bi mogli zamisliti 
(ovog časa rekoše, da je to nemoguće), da bi im upravo jedan od njih mogao proturječiti, uzevši u 
obranu lažnog galilejskog proroka. Radi se ništa manje nego o Nikodemu, vrlo važnoj ličnosti (usp. 
3,10), koji nam je poznat iz jednog tajnog sastanka s Isusom. On se ne izjavljuje otvoreno kao 
Isusov pristalica, nego samo brani zakonitost na sudu, radilo se o bilo kojoj osobi koja se smatra 
krivom. Oni su praktično osudili Isusa, ali se pri tome nisu držali nijednog zakonskog propisa. 
Optuženom se mara dati mogućnost da se birani, moraju se saslušati i uzeti u obzir njegovi razlozi, i 
prije nego što bude osuđen, moraju se čvrsto utvrditi činjenice (usp. Rnz 1,17; 17,4). Nijedna od tih 
stvari nije se ovdje obavila, tako daje postupak Velikog vijeća nezakonit. 

Nova podvojenost s obzirom na Isusovu osobu, ovaj put u samom najvišem narodnom upravnom 
tijelu. 

Samo što je Nikodem iznimka. Njegovi kolege ne samo da ne uvažavaju njegove prigovore, nego 
ga još zasipaju uvredama; ta bezobzirnost najbolje dokazuje koliko su uzbuđeni i rasrđeni. Oni u 
stvari shvaćaju Nikodamovo posredovanje kao ispovijest vjere u Isusov mesijanski značaj. A to 
upravo znači izričito zanijekati ono što su oni malo prije ustvrdili (r. 48), što bi opet značilo da su 
oni glupači, i to još više pojačava njihov bijes. Dakle, i ti si jedan od onih koji vjeruju, da je onaj 
varalica Prorok Mesija koji treba doći! Tako se snizuješ na razinu ornog »zemaljskog puka«, koji 
isto to 


32 S prokletstvom se ustanovljuje da vjersko neznanje isključuje od spasenja, ali se u isto vrijeme na taj način izražava divlja želja da 
tako bude; odušak bijesa. 

vjeruje (r. 40), a to je najveće poniženje za nekog učitelja. Kao stručnjak u toj stvari ti bi morao 
znati da je to nemoguće, da mesijanski Prorok ne može doći iz Galileje (;r. 52; usp. r. 42). 33 Ili si 
možda i ti Galilejac, pa iz solidarnosti moraš braniti svog zemljaka? 

Oni znaju da Nikodem nije Galilejac (sam oblik pitanja na to upućuje), ali ga nazivaju Galilejcem 
da ga pogrde. Profinjenim intelektualcima iz prijestolnice, Galilejci su »tikvani« i »glupači«, tup 
svijet. Dobra oznaka za učitelja u Izraelu! 

Propao je i ovaj službeni pokušaj da se Isus uhvati. I dalje ćemo ga vidjeti kako propovijeda, 
raspravlja, polemizira, kao da se ništa nije bilo dogodilo ... 


U četvrtom evanđelju, ovdje stoji u nastavku ulomak o preljubnici (7,53 — 8,11). Sažetak studija o 
problemima koje podiže ovaj ulomak, i o njihovim rješenjima, može se naći u svakom važnijem 
komentaru. Za naš cilj, dovoljno je spomenuti samo neke najvažnije točke: 

— Nitko više ne zastupa da ovaj ulomak potječe od Ivana. 

— Nema ga u većini starih svjedoka teksta (kodeksi, prijevodi, patristička predaja). 

— Neki od onih koji ga donose, izražavaju svoje sumnje. 

— Drugi ga stavljaju u druge kontekste, poslije Iv 7,36; 7,44; 21,25; Mk 12,17; Lk 21,38. 

— Jezik, stil, cijela intonacija, nemaju ništa zajedničkog s četvrtim evanđeljem; sve je obojeno 
sinoptički, osobito Lukinim načinom (treba se, na primjer, sjetiti grešnice iz Lk 7,36—50). 

— Za katolike, ne može biti sumnje o njegovom nadahnuću (inspiraciji): dio je biblijskog kanona. 

— Isto tako, ne može se ozbiljno sumnjati o njegovom povijesnom značenju: odražava na posve 
vjeran način neke crte Isusovog portreta, koje već poznajemo iz sinoptičkih evanđelja. 

— Postoji uski paralelizam između Iv 8,1—2 i Lk 21,37—38. Mislimo uistinu daje povijesno 
mjesto ovog ulomka poslije Lk 21,38 i naš osvrt ostavljamo za taj kontekst. 


11) ISUS SVJETLO SVIJETA 

(DRUGA SEDMICA LISTOPADA G. 29) 

Iv 8,12—20 

Mislimo da se Isusova djelatnost za vrijeme blagdana Sjenica svršava s pogl. 7 Iv. Ali je vrlo 
vjerojatno i skoro sigurno da se Isus zadržao u Jeruzalemu još nekoliko dana, da iskoristi ovu 
publiku, koja je pokazivala dosta zanimanja (jedni za, drugi protiv), a i one zaostale hodočasnike, 
koji se još nisu bili povratili svojim kućama. Na ove dane spada građa Iv 8,12—10,21. 

Koliko dana? 


33 Protiv kritičkog čitanja koje ima »prorok« bez člana, mi uzimamo čitanje s članom i odnosimo ga na Proroka-Mesiju iz r. 40. Ovo 
čitanje preporučilo kontekst (usp. nr. 40 i 42) i to što mije istima da iz Galileje nije nikada izašao nikakav prorok (što bi izlazilo iz 
čitanja bez člana): iz Biblije znamo za barem jednog (Jona, Amitajev sin, 2 Kr 14,25), a i neki je rabin govorio da u Izraelu nema 
plemena iz kojega ne bi bio izašao nijedan prorok (usp. Schnackenburg, II 224). 

Neposredno poslije (Iv 10,22), Isus se nalazi u Jeruzalemu za blagdan Posvećenja, ali se nigdje ne 
kaže daje poslije Sjenica izašao iz grada. Međutim, nevjerojatno je daje ostao u Jeruzalemu cijelo 
to vrijeme, to jest dva mjeseca (blagdan Posvećenja slavio se kroz cijelu sedmicu, počevši od 25. 
Kislewa, oko polovice prosinca). Događaji Iv 8,12—10,21 dosta su usko povezani pa se čini da za 
njih nije potrebno više od sedmicu dana. Prema tome, ova Isusova djelatnost vjerojatno se svršila 
ako polovice listopada g. 29. Stoga ćemo sve ove ulomke staviti u drugu sedmicu listopada. 

Ostatak vremena do blagdana Posvećenja, Isus je vjerojatno proveo izvan Jeruzalema. Iv nema ništa 
o tom razdoblju jer, prema svom običaju, donosi samo neke izabrane stvari, obično one kojih nema 
kod drugih evanđelista. Tu prazninu ispunja vjerojatno Lk svojim odsjekom 9,57—12,21. 

Da se vratimo na odsjek Iv 8,12—10,21. Rekosmo da su se događaji tu opisani odigrali u sedmici 
poslije blagdana Sjenica. Ima nekih znakova koji upućuju na usku povezanost s onim što se 
dogodilo za vrijeme blagdana; u stvari, radi se o nastavku tih događaja. Kao i prije, Isus još uvijek 
uči u predjelu hrama (8,20). Kao i prije, njegovi su protivnici uvijek farizeji (8,13) i neprijateljski 
raspoloženi Židovi (8,22, itd.) Kao i prije, rađaju se podijeljenosti s obzirom na njegovu osobu 
(10,19—21). 

Što se tiče posebno ovog ulomka, gdje se Isus proglašava svjetlom svijeta, može se nagađati daje iz 
vremena neposredno poslije blagdana. 

To daje Isus govorio »ponovno«, izraz po sebi dosita neodređen, može se vrlo dobro nadovezati na 
7,37, na svečanu Isusovu izjavu zadnjeg dana svetkovine. 

Zanimljiva je i topografska bilješka r. 20: Isus je izgovorio te riječi »u blagajni, dok je učio u 
hramu«, to jest unutar hramske oblasti, blizu mjesta koje je služilo kao hramska blagajna ... 

Prema Xavier Leon-Dufour-u, 34 pod imenom blagajne može se raditi o jednom od ova tri predmeta: 
ili o dvorani u kojoj se čuvalo hramsko blago, nepristupačnoj za javnost; ili (proširenjem pojma) o 
dvorištu uz tu dvoranu; ili o škrabicama u obliku truba, gdje su se stavljali novčani prinosi. Očito je 
da se u našem slučaju ne može raditi o samoj dvorani hramskog blaga, u koju su mogli ući samo 
članovi uprave hrama. Spomenuti autor navodi naš tekst (r. 20) u prilog drugog mjesta, dvorišta uz 
blagajnu. U tom slučaju, mjesto »u blagajni«, trebalo bi prevesti »blizu blagajne« ili »u dvorištu 
blagajne«. Ali mnogi tumači (i mi s njima) radije uzimaju treće rješenje. One škrabice za milostinju 
nalazile su se u dvorištu za žene (usp. Mk 12,41.43; Lk 2,1). Od svih hramskih predjela, ovo je 
dvorište bilo najposjećenije; idealno mjesto za propovjednika. U tom slučaju, Isus je propovijedao u 
tom dvorištu, »nasuprot« onih škrabica, kao u prizoru s udovicom (Mk 12,41). 

Ali, osim toga, obično se dopušta mogućnost, daje Isus riječima o svjetlu aludirao na jedan običaj, 
koji se odigravao upravo u ovom dvorištu za žene: »Zna se iz Misne, da su prve i osme noći 
blagdana Sjenica plamtjela u dvorištu za žene četiri ogromna zlatna svijećnjaka, visoka 50 lakata 
(više od 25 metara), koja su 13 lakata nadvisivala zidove dvorišta, s bezbrojnim svijećama. 
Najvažniji članovi zajednice plesali su na njihovom svjetlu, držeći u rukama zapaljene baklje, dok 
su leviti udarali u muzičke instrumente i pjevali psalme. Upaljivali su ova četiri svijećnjaka na 
spomen ognjenog stupa i oblaka, u kojima je 'Jahve išao pred njima... da im svijetli i da tako mognu 
hodati danju i noću' (Izl 13,21—22)« 35 


34 Vidjeti Dictonnaire, uz riječ »tresor (du Temple)«. 

35 Manuel de Tuya, u komentaru ovog mjesta, navodeći rabinske izvore. 

Ako je ova analiza točna, Isusove riječi treba staviti odmah iza blagdana, kad je spomen na ovo 
osvjetljenje još toliko svjež, da im bez daljnjega može poslužiti kao okvir. 

Nasuprot ovom svečanom osvjetljenju, koje je unatoč svojoj snazi ipak ograničeno, Isus je svjetlo 
cijelog svijeta; svijeta ljudi, cijelog čovječanstva. 16 On ispunja u svojoj osobi obećanje općenitog 
spasenja Jahvinog Sluge, koji je trebao da bude svjetlo svih naroda i čije je spasenje trebalo 
doprijeti do konca zemlje (Iz 42,6; 49,6). I kao što je ognjeni stup, na što su podsjećala svjetla za 
vrijeme svečanosti, osvjetljivao Izraelcima nepoznate putove u pustinji (Izl 13,21—22; Mudr 18,3), 
tako sada Isus, usred čovjekove nesigurnosti i zbunjenosti, osvjetljuje mu puteve koji dovode do 
Boga. 

Ali, ognjeni je stup u pustinji išao pred narodom (Izl 13,23) i narod je slijedio njegovo svjetlo; 
dakle, isto je tako potrebno »slijediti« Isusa, ako želimo imati koristi od njega kao vodiča koji 
pokazuje put. 37 

Cilj do kojega Isus dovodi, jest »život«, tako da je on »svjetlo života«, svjetlo koje je sredstvo 
pomoću kojega čovjek može doći do »života«. A »život« je samo onaj istinski život koji se sastoji u 
jedinstvu s Bogom, što je najviši cilj čovjekov. Onima koji vjeruju u njega, Isus osvjetljuje putove 
koji vode do jedinstva s Bogom. 

Dosljedno tome, oni koji slijede Isusa, osvijetljeni njegovim svijetlom, bit će slobodni od tame koja 
ih okružuje. Tako, snagom suprotnosti, »tama« je oprečna stvarnost »životu«: tama su svi čimbenici 

o o 

»smrti«, sve što na bilo koji način dovodi do odjeljenja od Boga. 

Ova Isusova tvrdnja da je on svjetlo svijeta, vrlo je ozbiljna stvar, pa ako je istinita, učinila bi 
ništavnom vodeću ulogu dosadašnjih duhovnih narodnih prvaka. Stoga farizeji odmah žele 
obezvrijediti njegovu izjavu, oslanjajući se na pravnu praksu, da vlastito svjedočanstvo sebi u prilog 
nema vrijednosti (ir. 13). Isus im odgovara da ono u njegovom slučaju vrijedi (r. 14). Izgleda da s 
tim protivurječi onom što je rekao u 5,31: »Ako ja svjedočim sam za se, moje svjedočanstvo nema 
snage«. Ali, u stvari, nema nikakvog proturječja. Tvrdnju r. 14 treba uzeti u cijelom kontekstu rr. 
14—18, gdje on dokazuje, da se kod njega ne radi o običnom samosvjedočanstvu, nego o 
svjedočanstvu dviju osoba, kojemu se priznaje vrijednost i u židovskom zakonodavstvu ... 

Da dođe do ovog zaključka, Isus obilazi naširoko; to je pojava koju počesto srećemo kod Iv, i koja 
otežava slijediti njegovu misao. 

— Počinje s tim da on zna odakle dolazi i kamo ide; jedini koji pozna svoje porijeklo, koje je u isto 
vrijeme i njegovo zadnje odredište. Njegovi neprijatelji, naprotiv, ne znaju ništa od svega toga. 

— Posljedica toga neznanja jesu neispravni sudovi: njegovi neprijatelji sude ga »prema tijelu«. 
»Tijelo« je ljudska narav, osobito promatrana u svojim ograničenjima (usp. 1,14): čovjek onakav 
kako ga iz iskustva poznajemo. Prema tome, »tjelesni« je sud sud donesen isključivo ljudskim 


36 O porijeklu i značenju svečane formule »Ja jesam« usp. Schanackenburga. II 73—35. 

37 »Slijediti« je izraz sinoptičkog okusa, kojim se označuje učenik u strogom i širokom smislu; ali ovdje se može opravdati ako 
mislimo upravo na ovu spomenutu okolnost; inače bi više odgovarao Ivanu izraz »vjerovati« ili »doći ka« (usp. 6,35; 7.37; 12,36.46). 

38 Imamo ovdje poznatu dualističku viziju Iv, koja se nekada izražava i dragim sličnim binomima. Postoji u toj stvari uski 
paralelizam između Iv i kumranske teologije; usp. Schanackenburg, I 158—161; A. Gonzalez Lamacirid, o. c, 176—186, 319—320. 
Usprkos terminologiji, priznaje se da među njima ima »bitnih razlika«. 

mogućnostima spoznaje i prema ljudskim kriterijima. Jedino, izraz »tjelesni« ovdje se može shvatiti 
o farizejskom ili o Isusovom »tijelu«. U prvom slučaju, farizeji bi sudili »tjelesno«, to jest sudeći 
stvari na svoj ljudski, ograničeni i površni način. U drugom slučaju, sudili bi Isusa po njegovoj 
ljudskoj vanjštini, po onomu što se o njemu može znati ili ustvrditi kao čovjeku, bez mogućnosti da 
prodiru u božanske dubine. Oni, na primjer, mogu izvoditi svoje zaključke na temelju Isusovog 
ljudskog porijekla (usp. Iv 6,42), ali to je tek jedan, i to ne najvažniji, vidik njegove osobe. 

— Isus naprotiv ne sudi nikoga po ovim nedostatnim kriterijima. I kad izražava sud o nekoj stvari, 
on je posve istinit. 

Tek sada dolazi Isus na srž svoga dokazivanja, kad obrazložuje tvrdnju da je njegov sud istinit: 
istinit je, jer on nikada nije niti djeluje sam, nego uvijek skupa s Ocem, koji ga je poslao. S jedne 
strane, njegova istovjetnost s Ocem čini, da je njegov sud u isto vrijeme i sud Očev, i prema tome 
božanski neprevarljiv. S druge strane, on, kao poslanik Očev, različit je od njega. A to znači, da se 
ne radi o samo jedinom svjedočanstvu, nego o dva: o njegovom i o Očevom. I tako je odbijen 
legalistički prigovor njegovih neprijatelja: i prema njihovinr zakonima, svjedočanstvo dviju osoba 
smatrano je valjanim (usp. Br 35,30; Pnz 17,6; 19,15). 

Ovaj se Isusov dokaz zaustavlja na vanjštini, kao protumjera prigovoru farizeja, koji se također 
temelji na vanjskim čimbenicima (hvataju se sudskih metoda, koje su neumjesne u ovoj stvari). 
Mora da je Isus svjestan kako je slab njegov dokaz: u svakom slučaju, ne bi se radilo o dva 
svjedočanstva, nego samo o jednom (jer je ono drugo samosvjedočatistvo sebi u prilog). On se njim 
služi jedino da bi ostao u granicama polemike, ali je očito iz konteksta da njegov pravi dokaz treba 
tražiti na drugom mjestu (naročito r. 14): da je jedino on u stanju suditi o samom sebi u cijeloj 
svojoj stvarnosti, budući da jedino on posjeduje iskustvo o svom jedinstvu s Ocem... 

U svakom slučaju, budući daje on spomenuo svjedočanstvo svoga Oca, farizeji imaju sada priliku 
zatražiti da im kaže gdje se nalazi taj njegov Otac, da posvjedoči za njega... Isus im odgovara da ne 
bi bilo koristi ni kad bi došao, jer ga ne bi prepoznali... Stvar je u tome da se Otac može prepoznati 
jedino preko Isusa, u kojemu se on objavljuje u ljudskom obliku. Ali, kako oni ne poznaju Isusa s 
obzirom na njegovo istinsko biće, tako ne bi mogli upoznati ni Oca; naprotiv, kad bi oni upoznali 
Isusa u njegovoj istinskoj stvarnosti, spoznali bi i Oca; to je diskretan poziv, da se približe njemu po 
vjeri, da mognu istinski spoznati Boga. 

Vidi se (r. 20), da su na osnovi ovih riječi opet pokušali uhvatiti Isusa. Napetost se ne smanjuje, 
nego. povećava. Naravno, ništa se nije desilo, jer još nije bio došao njegov »čas«. 

12) DVA RAZLIČITA PORIJEKLA 
(DRUGA SEDMICA LISTOPADA G. 29) Iv 8,21—29 

»Opet« (r. 21) je u vezi s onim što se prije reklo. To je samo način da se uvede nova tema. Iz toga 
izraza, ne može se ništa zaključiti s obzirom na stvarnu kronološku vezu s prethodnim događajem. 
Jedini vremenski okvir: (druga sedmica listopada 


39 Kad kaže »vaš« zakon. Isus ne misli na zakon kao na nešto strano i neprijateljsko, nego kao nešto što farizeji iskorištavaju da 
govore protiv njega. 

Isus naviješta svojim neprijateljima da »odlazi«. Govori o svojoj smrti, koja više nije daleko. To je 
očito iz jedne njegove aluzije na ovaj kontekst za vrijeme posljednje večere (13,33). Osim toga, 
njegovi protivnici shvaćaju to upravo tako, premda to tumače na svoj zlobni divljački način (r. 22). 
Drugom zgodom, prije malo dana, za vrijeme blagdana Sjenica, Isus je bio upozorio svoje 
neprijatelje da će ga tražiti, ali da ga neće naći (7,34), to jest da odbijajući neopozivo njega, stvaraju 
sebi nov neopoziv položaj; da gube svoju jedinu priliku da se spase. Stvar je vrlo važna i Isus im to 
još jedinom ponavlja, samo s nešto drukčijim riječima: tražit će ga, ali »(umrijet će u svom 
grijehu«. Ne naći ga i umrijeti u svom grijehu, ista je stvar. Neće ga naći, jer su zauzeli konačni stav 
protivan njegovom. On je svjetlo koje vodi u život, a oni su se stavili u tamna, koja donosi smrt 
(usp. 8,12). Njega čovjek nalazi po vjeri, a to je upravo ono čega nemaju njegovi neprijatelji. Veliki 
židovski grijeh, osnovni grijeh iz kojeg proizlaze svi drugi, jest to da ne vjeruju u Isusa (usp. r. 24; 
16,9; 15,22—24, itd.). Neće naći Isusa, jer će se odlučiti za duhovnu smrt (»umrijet će«) »u« tom 
grijehu odbacivanja Isusa; bolje rečeno, »po« tom grijehu... 

Onom zgodom Isus im je također bio rekao, da gdje bude on, oni neće moći doći. Onaj put, Židovi 
nisu razumjeli pravo značenje njegovih riječi pa su pomišljali da bi se mogao iseliti u dijasporu 
(7,34—36). 

Ovaj put, naprotiv, razumjeli su da govori o svojoj smrti. Ta perspektiva, koju je sam Isus otvorio, 
daje im mogućnost da pomišljaju i na najluđe pretpostavke, na primjer da bi mogao počiniti 
samoubojstvo. Na kakvu drugu smrt može misliti mlad čovjek u ovim prilikama? Narod koji se 
isticao time što je visoko cijenio život kao dar i vlasništvo Božje, 40 morao je smatrati samoubojstvo 
velikim grijehom, budući da je izravno presizanje u najviša Božja prava. Naravno, oni ne mogu 
tamo doći, oni ne mogu dijeliti groznu sudbinu kakvog samoubojice! 

Ali Isus ih izvlači iz njihovih zlobnih maštanja i dovodi ih u stvarnost. Ne radi se o samoubojstvu ili 
o nečemu sličnom. Radi se o bitnoj moralnoj nepomirljivosti među dvjema strankama. Oni neće 
moći doći kamo on ide, jer pripadaju sasvim različitom i njemu oprečnom svijetu. 

Suprotstavljaju se ovdje dvije sfere upliva, koje imaju izravan učinak na čovjekov moralni život: 
»stvari odozdol« i »stvari odozgor«, zemlja i nebo, zloća i dobrota, grijeh i Božji život. Nevjerni 
Židovi su od ovih »stvari odozdol«, to jest pripadaju ovim »stvarima odozdol«, jer se ravnaju po 
njima; a to je isto što i reći da pripadaju »ovom svijetu«, svijetu odozdol, nižem svijetu, svijetu 
grijeha, čiji knez je vrag (usp. 12, 31; 16, 11). Isus ne pripada »ovom svijetu«; što znači da pripada 
oprečnom svijetu, Božjem svijetu. Tu je razlog zašto Židovi neće moći otići kamo će on otići. 
Svojom fizičkom smrću Isus se vraća Bogu i Božjem svijetu iz kojeg je izašao, dok Židovi ostaju 
privezani svojom nevjerom za ovaj grešni svijet »odozdol«. Jedini način da oni dođu gdje on bude, 
bio bi da vjeruju u njega, i Isus ih neizravno poziva da nastoje doći do te vjere; 41 do vjere u 
božansku dimenziju 


40 Usp. A. Augustinovich, EI nino en la Biblia, 21—23, 55—61. 

41 Iz konteksta je očito da se ovdje ne radi o determinističkoj predodređenosti za propast, nego o neizbježivom rezultatu slobodnog 
opredjeljenja; usp. A. Auigustinovich, Critica »determinismi«joannei, 30—31, 188—190. Strašni problem, daje moralni gubitak 
slobode uvijek plod same slobode. Kad se čovjek, posve slobodno, tvrdoglavo stavi na to da gleda samo u jednom pravcu, postane 
mu moralno nemogućim gledati u protivnom pravcu; u tome je problem židovskog nevjerovanja. 


36 



njegove osobe; da vjeruju u njega ukoliko je »Ja Jesam« (r. 24; usp. još r. 28 i 13,19). Ovaj izraz je 
možda uvelike neobičan za nas, ali je shvatljiv za Židove, koja su udomaćeni s porijeklom vlastitog 
Božjeg imena, Jahve (Izl 3, 14), koje Isus prisvaja sebi, sa svim što ono znači: onaj koji po sebi 
postoji, nestvoreni, apsolutni, jedini... Ako Židovi ne priznaju u Isusu tu božansku apsolutnost, 
umrijet će zbog svojih grijeha: “ ostat će u duhovnoj smrti, držeći se čvrsto svoje nevjere. 

Isus tvrdi za sebe da je »Ja Jesam«, apsolutni Bog. Nešto nečuveno. Tko si ti?, pitaju ga s 
naglaskom svetog bijesa, kojeg je lako zamisliti. Znamo da si Galilejac, Nazarećanin, sin Josipa i 
Marije (usp. 6, 42); kako je moguća tolika drskost? 

Na pitanje tko je on, Isus im odgovara da je ono što im govori od samog početka: 43 sve što im je 
rekao o samom sebi, u svim raspravama s njima sve od blagdana Sjenica. Samo što je sve to bilo 
uzaludno: nisu mu vjerovali. On bi imao još mnogo toga da im kaže i da osudi kod njih, ali je 
sigurno da ni to ne bi uzeli u obzir, jer ga u stvari smatraju lašcem; međutim, sve što on kaže jest 
istina, jer je istinit onaj koji ga je poslao, i Isus uči svijet (ljude) jedino ono što je čuo od njega; 
nema svoje vlastite djelatnosti, koja bi bila različna od njegove. Naravno, Isus je govorio o svom 
Ocu, ali Židovi nisu zapazili da on ima njega na umu. Međutim, doći će vrijeme kad će oni sami 
moći raspoznati ovu istovjetnost između Isusa i njegovog Oca o kojoj im je ovog časa govorio. Bit 
će to kad ga 44 uzdignu na križ (odgovornost za raspeće pada prvenstveno na njih, usp. 19, 11. 15— 
16), jer to nasilno uzdignuće za smrt bit će prvi korak za njegovo uzdignuće u slavi (usp. 12, 32, 
itid.). Tada, po njegovoj slavi, moći će raspoznati, daje Isus »Ja Jesam«, beskrajni Bog, i da prema 
tome ne radi ništa sam za sebe, da ni u čemu nije nezavisan od Oca, nego da je u svemu bitno 
sjedinjen s njim, i da zato i uči jedino ono što je Otac njega naučio. 

Oni će ga dovesti na križ; ljudi će ga napustiti; ali on se ne boji toga časa, jer je svjestan da ga 
njegov Otac neće ostaviti samog, da će biti s njim da ga proslavi, kao što se ni Isus nikada nije 
odjeljivao od njega, jer je u svom djelovanju uvijek bio u skladu s onim što je Otac od njega želio; 
to je jednostavno pitanje uzajamne ljubavi. 


13) DVIJE RAZLIČITE SLOBODE 
(DRUGA SEDMICA LISTOPADA G. 29) 

Iv 8, 30—36 

Evanđelist je zabilježio da su mnogi povjerovali u njega (r. 30) dok je Isus govorio o tim stvarima 
(prethodni ulomak). Takva se vijest ne bi očekivala poslije onako jakog sukoba između njega i 
njegovih sugovornika. 


42 Zbog paralelizma s jedninom (»grijeh«) r. 21, ovu množinu (»grijesi«) treba shvatiti u opširnijem smislu, o cijelom čovjekovom 
grešnom životu, ali kao rezultatu ovog temeljnog grijeha nevjerovanja. 

43 Tako tumačimo (»to što vam govorim od početka«) poznatu i zagonetnu rečenicu »ten arhen ho ti kai lalo hymin«. To je jedan od 
mnogih mogućih prijevoda, koje razni autori predlažu (metafizički prijevod Vulgate: »Ja sam Početak, onaj koji vam govori«, ne 
može se jezikoslovno opravdati), i koji nam se čini najboljim u ovom kontekstu; ali je najvjerojatnije da više ne posjedujemo izvorni 
nego iskvareni tekst, pomoću kojega ne možemo rekonstruirati izvornik. 

44 Isus kaže »Sina čovječjeg«, što ovdje nije mesijanski naslov, nego samo označuje njegovu osobu. 

Stvar je još neočekivani ja, ako se uzme u obzir cijeli kontekst ovih zadnjih dana, kad su nastale one 
nepomirljive suprotnosti koje smo vidjeli, i kad su nekoliko puta pokušali da se domo gnu Isusove 
osobe. 

Ovo nije prvi puta da Isusove riječi pobude povoljne reakcije među »Židovima«; evanđelist je to 
zabilježio u nekoliko zgoda, ali uvijek u više-manje uvjerljivim kontekstima. Ovi koraci površne i 
neukorijenjene vjere redovito se daju u vezi s Isusovim čudesima, kao u 2, 23; 7, 31; 11, 45; 12, 11. 
Vjerojatno na istu razinu treba staviti 12, 42 (s oslonom na 12, 37). Čak i 10, 42 može se promatrati 
u svjetlu 10, 41, gdje se kaže da Ivan nije učinio nijednog čuda, htijući tim reći da je Isus činio 
čudesa i daje njima potvrdio ljudima, daje istina sve ono što je Krstitelj bio o njemu rekao; mnogi 
su u tome našli temelj za svoju vjeru. 

Od svih tih primjera, dakle, najneuvjerljiviji je ovaj ovdje (r. 30). Zato se misli da je evanđelist 
ovdje povijesno premjestio činjenice, jer da stvarno nije mislio na Židove među Isusovim 
slušateljima, nego na kršćane židovskog porijekla svog vremena, i da mu je radi toga bila potrebna 
ovakva opaska. 45 

Međutim, iako stanje u Jeruzalemu ovih dana ne ide u prilog ovoj tvrdnji, ipak je ne čini 
nemogućom. Evanđelist je literarno povezao ovu bilješku s prethodnom raspravom, ali stvar se 
mogla dogoditi u bilo kojem drugom času. Evanđelje donosi samo ograničen izbor događaja tih 
dana u Jeruzalemu; uvijek možemo zamislite neku priliku koju evanđelje ne spominje a koja je 
mogla pobuditi časoviti zanos. Iz cijelog konteksta očito je da se u našem slučaju ne radi o drugoj 
stvari. Varljivi zanos koji se lako pretvori u histeričku oporbu, kako ćemo odmah vidjeti. 

Isus se obraća sada ovim novim »vjernicima«. Oni će biti Isusovi sugovornici sve do konca 8. pogl., 
u cijelom nizu tema. Spomenuvši im temeljni uvjet da netko bude »uistinu« njegov učenik (r. 31), 
Isus im neizravno kaže da oni to nisu; da zato njihova vjera nije istinska, daje površna i prazna. Taj 
uvjet je »ustrajati u njegovoj riječi«. Sam glagol »ustrajati« napominje već nešto čvrsto, duboko, 
stalno. Nije dovoljno Isusovu nauku samo letimice čuti i to na čisto intelektualnoj razini; potrebno 
je njom se prožeti, životno je asimilirati, učiniti dijelom svoga života; potrebno je biti mu poslušan, 
opsluživati njegove zapovijedi, i to je način da se ustraje u njegovoj ljubavi (15, 9—10). Tako je 
ista stvar ustrajati u Isusovoj riječi i ustrajati u njegovoj ljubavi, opslužujući njegove zapovijedi. I 
budući daje glavna Isusova zapovijed ljubiti jedan drugoga (15, 12), opsluživanje te zapovijedi bit 
će kriterij po kojem će se moći raspoznati Isusov učenik (13,35). Na taj način, ustrajati u Isusovoj 
riječi i ljubiti se međusobno, također dolaze na isto: ovo zadnje je konkretni način da se ostvari ono 
prvo. 

Ustrajati u Isusovoj riječi dovodi do spoznaje Istine. »Istinu« na ovom mjestu tumače na razne 
načine. Jedni misle daje to riječ ili objava Božja (usp. 17, 17); drugi misle, daje to skup Božjih 
zapovijedi, koje upravljaju našim životom; prema drugima, to je Evanđelje, kršćanska poruka, 
Objava Isusa Krista. Nama se čini vjerojatnijim da je »istina« ovdje sama božanska utjelovljena 
Istina, Isus osobno, kao što on to tvrdi u 14,6. Ono što radi Istina u r. 32, to čini Sin u r. 36. član koji 
je upotrijebljen na ovom mjestu, kao i u 14, 6, ima puno gramatičko i Ivanovo značenje: s jedine 
strane, znači da se ne radi o bilo kakvoj istini, nego o određenoj, različnoj od svake druge, 
personificiranoj i individualnoj istini; s druge strane, radi se o apsolutnoj 


45 Vidjati Schanackenburg, Boismand i Lamonille, itd 

Istini, u istom apsolutnom smislu, po kojem je Isus apsolutno (s članom) Svjetlo i Život.. , 46 
»Spoznaja« ove Istine očito nije samo obična vijest o njoj ili intelektualno znanje, nego životna 
asimilacija: kad riječi i primjer ove Istine prožmu cijelo naše biće, kad tako zagospodare njim, da od 
tog vremena nismo više u stanju vidjeti nijednu stvar drukčije nego iz toga vidnog ugla... 

Ova Istina, i ovako spoznata, čini nas slobodnim. 

»Slobodnim«. Ova je riječ dvosmislena, a Isus ju je namjerno izabrao, da olakša dijalog, koji se 
može razvijati: protivnici je shvaćaju u smislu kojeg Isus nije želio izraziti, što mu omogućuje da 
dođe do željene točke ... 

Ubrzo novi »vjernici« daju do znanja da nisu nikakvi vjernici. Isusove riječi o istini izazivanju 
njihove prosvjede; već su na ratnoj nozi. Kako on može reći, da će ih netko ili nešto osloboditi, kad 
oni ne trebaju nikakvog oslobođenja? A ne trebaju oslobođenja, jer nisu bili ničiji robovi. A nisu 
bili robovi, jer potječu od Abrahama ... 

U vrijeme kad Isus izgovara ove riječi, Židovi su »robovi« velikog rimskog carstva i to podloženi 
dosta tvrdoj vladavini. Kroz cijelu svoju povijest, uvijek su politički bili nečiji robovi. Isusovi 
protivnici razumiju, da on ne govori o političkom oslobođenju, nego o nekakvom dragom 
oslobođenju, što oni ne vide posve jasno, ah što svakako odbacuju u korijenu, bez obzira o čemu se 
radi. Oni su najslobodniji narod na svijetu. Usprkos tome što su bili podloženi velikim carstvima, 
oni se nikada nisu osjećali ničijim robovima, i uvijek su vrlo visoko držali svoju duhovnu 
nezavisnost. Najveća povlastica i najveća sloboda što je može uživati neki narod, jest biti Božji 
narod i čuvar božanskih objava. Oni to jesu, rod Abrahamov. Ovo porijeklo jamči ovu slobodu. 

Ovo je jedna od onih mnogih lažnih sigurnosti kojima su se zavaravali Židovi u svojoj povijesti. 
Proroci su oduvijek pobijali te tlapnje. Krstitelj stoji na istoj crti (usp. Mit 3, 9). Isus sada udara na 
istu stvar. Biti djeca Abrahamova ne oslobađa od svakog ropstva; ne oslobađa od grijeha, koji je 
najveće ropstvo. Jer onaj koji griješi, rob je grijeha. 47 »Činiti grijeh« ima posve široko značenje, 
smisao opće odluke protiv Boga, i ovdje konkretno protiv njegovog izaslanika Isusa. Onaj koji se 
nalazi u tom položaju, istinski je rob, jer je zarobljen tom odlukom, koja mu ne dozvoljava da vidi i 
ispravno sudi stvarnost. 

Ali, moguće je osloboditi se toga ropstva. Isus ih neizravno poziva da učine taj korak, i pokazuje im 
također jedini put da dođu do toga cilja. 

Rob nema konačnog i osiguranog stana u kući u kojoj živi; svakog časa mogu ga pustiti na slobodu 
ili prodati drugom gospodaru. To je ono što se događa Židovima koji »čine grijeh«: ne mogu 
računati sa sigurnošću Božje kuće; to jest, nisu Božji narod, iako su potomci Abrahamovi. 

Naprotiv, vrlo je različan položaj sina u obitelji. On pripada stalno obitelji, ne može se izbaciti iz 
nje, ima osigurano mjesto. Njegov položaj slobodnog čovjeka temelji se na njegovom položaju sina. 
Slobodan je jer je sin. Analogno ovoj slobodi na ljudskoj razini, trebalo bi tražiti slobodu u 
odnosima s Bogom. 


46 Usp. A. Augustinovich, Aletheia nel IV Vangelo, u Studii Biblici Franciscani Liber Annuus, I (1950—1951) 177—178; o 
Ivanovom pojmu »istine« (s novijom bibliografijom) treba vidjeti također Schanackenburg , II 264—280 

47 »Grijeha« je kritički sigurno čitanje (manjka samo u malom broju rukopisa), ali po svemu izgleda tumačenje ili razjašnjenje, 
uostalom nepotrebno, jer je očito da ovo ropstvo može biti jedino ropstvo grijeha. 

I ovdje bi trebalo tražiti položaj sina. Put da se do toga dođe, jest Sin. On u apsolutnom smislu ima 
osiguran svoj stan u kući svog Oca, zato što je intimno i bitno ujedinjen s njim. On je apsolutna 
sloboda, i samo on može istinski osloboditi ljude. Oni mogu, ako hoće, imati udjela u njegovoj 
slobodi, ako ga prihvate po vjeri. Tako će i Židovi, ako pristanu uz Isusa, postati sinovi, i to će im 
osigurati stalan stan u Očevoj kući: bit će Božji narod na novim temeljima, valjanijim nego što su 
bili prijašnji. Ako se odluče za Isusa, oslobodit će se od odluke za grijeh i tako će biti istinski 
slobodni. 


14) DVA RAZLIČITA OČINSTVA 

(DRUGA SEDMICA LISTOPADA G. 29) 

Iv 8, 37—47 

Ova je tema različna od prethodne, premda je s njom vrlo povezana. Radi se o razvoju i proširenju 
nekih predmeta na osnovi asocijacije misli. 

Ova je tema bila naviještena i skicirana već u r. 33, gdje su Isusovi sugovornici tvrdili da su 
»sjeme« Abrahamovo, njegovo tjelesno ili rasno potomstvo. Isus sada ponovno uzima tu tvrdnju, da 
uvede novo izlaganje. 

On im priznaje da su »sjeme« Abrahamovo (r. 37), ali već im prešutno daje do znanja (kasnije će im 
to i izričito reći), da tjelesno porijeklo nije dovoljno da budu pravi »sinovi« (r. 39). Pravo je 
sinovstvo ono duhovno, koje se sastoji u oponašanju očeva života. Da ova dva sinovstva (ili 
očinstva) ne idu uvijek skupa, konkretno u ovom slučaju kod Židova, dokazuje činjenica da ga žele 
ubiti, što Abraham, njihov tjelesni otac, nikad ne bi pomislio učiniti. Isus vjerovatno misli na razne 
pokušaje, za vrijeme svetkovine, da ga uhvate, s očitom namjerom da ga ubiju. A razlog tih 
ubilačkih pokušaja jest u tome što njegova riječ ne ulazi u njih, ne nalazi mjesta u njihovim dušama. 
To su dva svijeta među kojima nema doticaja. Njihovi interesi i stavovi su tako oprečni, da je 
nemoguć bilo kakav most i sporazum među njima. Isus govori o onome što »vidi« kod Oca. Osim 
toga, on je jedini koji to »vidi«, jer je jedno te isto s njim, budući da je od sve vječnosti kod njega 
(1, 18). To što Isus objavljuje svijetu jest objavljenje njegovog Oca svijetu. Nasuprot njemu stoje 
Židovi, koji ne prihvaćaju njegovu objavu, nego uporno čine ono što su »vidjeh« (naučili) od svog 
istinskog duhovnog oca; to jest traže da ga ubiju. 

Dva različna očinstva, dva različna sinovstva i dva različna ponašanja. 

Židovi vrlo dobro razumiju kako Isus razlikuje ove dvije stvarnosti: priznaje im Abrahamovo rasno 
očinstvo, ali ne duhovno; što se tiče ovoga, pripisuje im drugog duhovnog oca, kojega još uvijek ne 
imenuje, ali kojega oni naziru barem kao nešto sramotno, a što oni s velikim negodovanjem 
odbacuju. I u duhovnom smislu, njihov je otac Abraham: oni ne mogu zamisliti drugu mogućnost. 
Isus iskorištava tu njihovu upornost da ih ponuka, neka se ponašaju u skladu s primjerom onoga 

40 

kojega smatraju svojim ocem: neka čine »djela Abrahamova«, ako su njegovi sinovi. 


48 Ovo je kritičnije i obično prihvaćano čitanje. Drugi više vole čitanje kaje izražava »irealnu hipotezu« (na pr. Schanackenburga ): 
»Kad bi bili sinovi Abrahamovi, činili bi djela Abrahamova«. Bez sumnje, to je čitanje više u skladu s onim što slijedi (»ali sada«), 
ali se ono ne preporučuje upravo stoga jer je lakše. U prihvaćenom čitanju, misao se teže nadovezuje (»ali sada«), ali je moguća; u 
svakom slučaju, u Isusovoj misli radi se o irealnoj hipotezi. 

U cijeloj Bibliji (usp. Post 12, 4; 15, 6; 22, 16; Sir 44, 20; Rim 4, 18; Heb 11, 18—19; Jak 2, 21— 
23), Abraham je pralik čovjeka koji vjeruje (otac svih koji vjeruju) i koji je poslušan Božjoj riječi, 
tako da njegova »djela« znače samu njegovu vjeru; u ovom slučaju, vjeru u Isusa kao onoga koji 
objavljuje riječ Božju. 

Naravno, Isus zna da će i ova opomena, kao i sve druge, ostati bez uspjeha, jer oni i dalje stoje pri 
odluci da ga ubiju; zločin tim grozniji jer se radi o nekome koji im je otkrio spasonosnu istinu, koju 
je »čuo« od Boga. Prije je govorio o stvarima koje »vidi« kod Oca (r. 38), sad govori o onima koje 
»čuje«: Isus uvijek polazi od ovog savršenog jedinstva s Bogom, koje bi moralo služiti kao najveće 
jamstvo za njegovo poslanje objavitelja. Usprkos tome, ne samo da ne prihvaćaju njegove objave, 
nego još žele da ga ubiju; što je najbolji dokaz da nisu duhovni sinovi Abrahamovi, jer on niti je kad 
učinio nešto takva, niti bi ikad to učinio. Oni čine djela svog drugog duhovnog oca... 

Ovaj put, Židovi razumiju da im Isus niječe ne samo abrahamsko nego i božansko očinstvo i da im 
pripisuje nekog drugog lažnog oca. Opet prosvjeduju: nisu sinovi preljuba, 49 njihov je jedini otac 
Bog. Nekoliko puta, Bog je označen u Bibliji kao otac Izraela, svog naroda (usp. Izl 4, 22; Pnz 32, 
6; Iz 63, 16, itd.). S druge strane, od VIII. st. pr. Kr (Hošea), proroci su razvili simboliku bračne 
ljubavi u odnosu na savez između Boga i svog naroda. U toj simbolici, idolatrija (nevjemost Bogu 
saveza) naziva se prostitucijom i preljubom. Povijest Izraela puna je tih »prostitucija«. Isusovi 
sugovornici odgovaraju mu, da oni ne spadaju u tu vrstu ljudi, da su vjerni Bogu, svom jedinom ocu 

Isus im sada dokazuje da to nije istina. Kad bi oni uistinu bili sinovi Božji i Bog uistinu njihov otac, 
oni bi prepoznali njega i prihvatili ga kao izaslanika Božjeg. Jer Isus izlazi od Boga i utjelovio se je 
u našem svijetu ne vlastitom inicijativom i vlašću, nezavisno, nego kao izaslanik Božji. Prema 
tome, ovdje bi trebao vladati zakon simpatije (srodstvo i međusobno privlačenje); a ako ne vlada, 
znači da oni nisu sinovi Božji, kako kažu... 

Inače, zašto ne razumiju njegov način govora ili njegov jezik? Isus govori njima nepoznatim 
jezikom. Sve je to zato što oni nisu u stanju da čuju njegovu riječ. Naprosto nemaju osjetila za nju. 
Njihov unutarnji organ potpuno je zakržljao. Ne radi se o fizičkom determinizmu ili prirodnoj 
nesposobnosti, 50 nego o slobodno odlučenoj oporbi, koja, sve dok čovjek u njoj ustraje, 
onesposobljuje djelovati u određenom smislu. Zadnji razlog ovog židovskog postupka jest ono što 
se kaže u r. 44; to je ključna tvrdnja cijelog ovog ulomka, gdje nalaze rješenje sve snažne antiteze 
od r. 37 do konca: otac Isusovih sugovornika je đavao. 51 Konačno se zna tko je: đavao, njihov 
tajanstveni duhovni otac, različit od Abrahama, dosada dvaput spomenut (rr. 38 i 41). 

Isus ne govori ovdje o naravnom očinstvu (ono pripada Abrahamu, r. 37), ali isto tako ne može se 
pomišljati na neko metafizičko očinstvo, kao da bi đavao bio neko apsolutno počelo. Istina je daje 
đavao knez ovoga svijeta 


49 Neki bi željeli vidjeti ovdje neizravnu pogrdu protiv Isusa kao preljubničkog sina (ne mi, nego ti si rođen iz preljuba...), mišljenje 
poznato još od Oirigana; usp. Schanackenburg, II 283. 

50 Za r. 43 pad ovim vidom usp. A. Auguisitnovich, Critica »determinismi« joannei, 105—110. 

51 Gramatički, bilo bi bolje prevesti sa »vi ste od đavolovog oca«, ali u ovom kontekstu (usp. rr. 38 i 41) neki tobožnji đavlov otac 
nema mjesta; ima ga đavao kao židovski otac. 

(12, 31; 14, 30; 16, 11), ali ovdje se jasno kaže kako on dolazi do te vlasti: ubojstvima, lažima i 
slobodnim podvrgavanjem ljudi njegovim nadahnućima. Osim toga, njegova je vlast samo 
privremena i bez ikakve perspektive na konačnu pobjedu (usp. 12, 31; 16, 11; 12, 32). Odnos 
duhovnog srodstva između đavla i Židova uspostavlja se isključivo na temelju njihove slobodne 
odluke: oni svjesno »hoće« ispunjati želje svog oca. 

U ovom konkretnom slučaju, želja njihovog oca đavla je ubojstvo: Židovi žele ubiti Isusa (r. 40), jer 
je đavao »ubojica« r. 44). I on je ubojica »od početka«, to jest od početka ljudske povijesti, kao što 
se pripovijeda u Bibliji; očita aluzija na pad čovjeka u raju, zavedenog đavolskim lukavstvom (Post 
3); otada je ostala biblijska teza daje po đavlu ušla smirit u svijet (usp. Mudr 2, 24). 

Ali ubojstvo nije jedina đavolska značajka; to je isto tako i laž. U raju, đavao je pomoću laži i 
prevare učinio da čovjek padne; smrt i laž, kao đavolska djela, usko su povezani. Đavao je tako 
postupio u skladu sa samim sobom. Laž je njegova vlastita bit. Ona je oprečni pol svake istine; 
Boga kao apsolutne istine. Vrag je apsolutna laž. Potpuna odsutnost istine. Laž je nešto »njegovo 
vlastito«, njegova narav; tako da, kad slaže, govori iz dubine svog bića, iz samog središta svog 
bitka. Đavao je po naravi lažljivac i otac svake laži. 

Tako se razumije židovska oporba Isusovoj poruci. To je vladanje u skladu s njihovim duhovnim 
porijeklom. Oni u svemu očituju značajke svog duhovnog oca. Budući da je on najveći lažac, oni 
naprosto ne podnose Isusovu istinu: oni mu ne vjeruju upravo stoga što propovijeda Božju istinu. 
Međutim, kad bi se uzele u obzir i same ljudske odlike Isusove, on bi zasluživao da čovjek ima 
pouzdanje u njega i da vjeruje u njega. Zar mu, možda, netko od njih može dokazati neki grijeh, 
neki moralni nedostatak protiv Boga ili protiv ljudi? Isus je siguran da ne može. Mogli bi ga 
optužiti, ali ne i dokazati mu optužbu. Stvarno, mnogo su ga puta optužili zbog prekršaja njihovih 
zakona (subota, pranja, itd.), ali to treba pripisati njihovoj vlastitoj razumnoj i vjerskoj uskosti. Isus 
je u duši uvjeren da s ovim ne samo ne počinja nikakve moralne pogreške, nego da naprotiv postupa 
prema Božjim namjerama: ovdje govori njegova posvemašnja subjektivna sigurnost, a ne ono što bi 
drugi mogli objektivno o njemu reći. Čovjek pak, koji ovako postupa, koji je ovako potpuno siguran 
za sebe i za svoje vladanje, morao bi pobuđivati na razmišljanje. Ne bi li to bio znak daje usko sje¬ 
dinjen s Bogom? Zbog toga jedinstva trebalo bi pretpostaviti, daje ono što kaže Božja istina. Zašto 
mu onda ne vjeruju, kad govori Božju istinu? 


52 Za opširnije tumačenje ovrag teksta usp. Critica »determinismi«joannei«, 111— 114. 

53 Zadnji dio r. 44 može se prevesti na razne načine: a) »Kad govori laž, govori od svoga vlastitog, jer je lažac i njegov otac«. 
Gramatički, to bi bio najbolji prijevod, ali bi trebalo pretpostaviti nekog đavlovog oca, što u ovom kontekstu nije prihvatljivo (usp. 
bilj. 51); b) »Kad govori laž, govori od svog vlastitog, jer je lažac i otac njegov (lašca)«. Zadnja riječ (gr. »autu«) ispravno se odnosi 
na najbliži subjekt (»lažac«). Nezgodno je što predikat (»otac«) dolazi s članom, ali to nije nemoguće. Pravi besmisao sastoji se u 
tome da bi đavao bio otac samog sebe; c) »Kad govori laž, govori od svog vlastitog, jer je lažac i otac njezin (laži)«. Bez sumnje, taj 
je prijevod najmanje gramatički opravdam, jer, osim što je i ovdje predikat s članom, povezuje zadnju riječ s najdaljim subjektom 
(»laž«); ali to je jedini prihvatljiv smisao u ovom kontekstu; usp. ta kođer Critica »determinismi joannei, 112 bilj. 4. O doktrinalnim 
paralelizmima (sinovstvo od đavla, dualizam, istine i laži) s Kumranom, usp. Schanackenburg, II 287—288. 

Razlog toga logično je očit: riječi Božje prihvaća onaj »koji je od Boga«; Židovi ih ne prihvaćaju 
zato što »nisu od Boga« ... 

»Biti od Boga«, u Ivanovom jeziku, sinonim je izraza »roditi se od Boga«, premda uvijek ne dopire 
do same dubine sinovstva. Dok biti sin Božji u punom teološkom smislu znači da Bog stanuje u 
čovjeku, što čovjek postiže pomoću vjere (usp. 1,12—13), na našem mjestu radi se više o 
prethodnom uvjetu za vjeru, koji se sastoji u moralnoj srodnosti s Bogom, u nekoj vrsti simpatije, 
koja nas unaprijed čini sklonim za božanske stvari. To je početno sinovstvo, od kojega se posve 
prirodno dolazi do potpunog sinovstva. »Biti od Boga« na ovom mjestu znači biti otvoren prema 
Bogu i njegovoj riječi. 54 Židovima manjka taj uvjet. 

Drugo je pitanje daljnji uzrok te pojave. Zašto neki ljudi bježe od svjetla Božjeg? Ali evanđelist je 
govorio o tome na drugom mjestu (usp. 3,19—21). 


15) ISUS I ABRAHAM 

(DRUGA SEDMICA UISTOPADA G. 29) 

I v 8,48—59 

Zadnji je Isusov ispad bio težak; ništa manje nego da su njegovi protivnici đavolski sinovi. 
Naravno, oni to shvaćaju kao uvredu. I vraćaju mu to drugom uvredom, samo puno težom. 

Radi se o dvostrukoj uvredi. 

Na prvom mjestu, zovu ga »Samarijancem«. Nigdje drugdje u N. Z. ne upotrebljava se ovo ime kao 
uvreda. Ali povijest Samarijanaca opravdava u potpunosti tu upotrebu. Već je Sirah govorio da se 
radi o »ludom puku koji živi u Šekemu«, koji i ne zaslužuje da ga se zove narodom (Sir 50,25—26). 
U Isusovo vrijeme postojala je takva nepomirljivost među dvjema grupama, da si nekada nisu 
dozvoljavali ni najosnovnijih ljudskih odnosa (usp. Lk 9,53; Iv 4,9). Lako je zamisliti što bi ime 
»Samarijamac« moglo značiti u ustima Židova: nešto kao odmetnik, bludnik, raskolnik, 
krivovjernik, izdajica, prebjeglica . .. 

Kažu mu zatim da je posjednut: »Imaš zlog duha«. Neki shvaćaju ovu uvredu u smislu da je lud, 
ćaknut, izvan sebe... Stvarno, već u Galileji govorkalo se o njemu na taj način (usp. Mk 3,21); 
govorkanja koja su sigurno bila nadahnuta od farizeja. Ali, kontekst ovdje iziskuje jače značenje, 
posjednuće u punom smislu. I iz sinoptičke predaje, također iz galilejskog doba, znamo da su ga 
njegovi neprijatelji farizeji smatrali posjedniutim, samo što mu onda nisu govorili da »ima zlog 
duha«, nego da »ima Beelzebula«, kneza zlih duhova, i da pomoću njega čini čudesa (Mk 3,22). 
Ova uvreda, dakle, nije nešto nova, ali dobiva posebnu snagu u ovom kontekstu, ukoliko vraćaju 
Isusu istu optužbu, koju je on bio upravio njima, samo u puno težem obliku: puno je uvredljivije 
reći nekome daje posjednut od zlog duha, nego reći daje njegov duhovni sin oponašanjem ... 


54 Opširnija analiza može se vidjeti u Critica »determinismi« joannei, 89—92. 98—101. 

Značajno je da ova uvreda nije izraz časovitog uzbuđenja nego nešto skoro promišljeno: oni su 
uvjereni da Isusu pristaju »posve ispravno « 55 ovi nadimci Samarijanca i posjednutog... 56 
Isus ne uzima u obzir uvredu da je »Samarijanac«, ali izričito pobija da je posjednut. On nema 
nikakvog posla sa zlim duhom. On samo časti svog Oca. Sve što je on rekao dosada, sasvim je u 
skladu s onim što gaje Otac učio i što mu je odredio da objavi ljudima (usp. 8,28). Oni, naprotiv, 
preziru Boga, jer preziru njega, jer ne vjerniju u njega i ne časte ga kao izaslanika Božjeg: prezir 
Sinaizaslanika nužno pada i na Oca koji ga šalje (usp. 5,23). Osobno, to se njega uopće ne tiče, jer, 
kako im je rekao drugom zgodom, om nikada ne traži svoju vlastitu slavu (usp. 5,41; 7,18). Ali 
njegova čast zanima Oca; a to je razumljivo zbog njihove uzajamnosti. Sam Otac traži Sinovu slavu 
pa će stoga Otac »suditi« (= osuditi) one koji preziru Sina, jer ne vjeruju u njega i jer ga vrijeđaju. 
Naravno, oni ni izdaleka ne naziru što sve gube ovom nevjerom. Gube ništa manje nego priliku da 
vječno žive. Naime, onaj tko »drži« Isusovu riječ, tko je duboko usadi u svom srcu i po njoj živi, 
sigurno nikad neće umrijeti. 

Nije teško zamisliti na čemu se temelji ova tvrdnja. Cijelo vrijeme Isus je uporno naglašavao svoje 
bitno jedinstvo s Ocem. Njih dvojica imaju sve skupa, tako daje Isusova riječ i Očeva riječ; na taj 
način, držati Isusovu riječ znači držati Očevu riječ (usp. također 14,24). A Otac izričito želi, da svi 
koji vjeruju u Sina, imaju vječni život (3,16.36; 6,40); da nikada ne Umru. U to.ni smislu Isus 
posjeduje riječi vječnog života (6,68), riječi koje su sam život (11,25). 

Taj je život »vječan«, trajan kao Božji život, nepodvrgnut prolaznosti i vremenitosti, slobodan od 
bilo kakvog ograničenja. On ne zavisi od fizičkog života, tako da onaj koji vjeruje u Isusa, iako 
tjelesno umre, ipak će i dalje živjeti (11,25). 

Isus, dakle, kad govori o »smrti«, ne misli na fizičku smrt, nego na onu duhovnu smrt, koja lišava 
čovjeka ovog vječnog života i koja je posljedica nevjerovanja u Sina. 

Ali ljudi kad čuju riječ »smrt« zamišljaju jedino tjelesnu smrt. Isus se upravo poigrava tom 
dvosmislenošću. Isus se i ovdje drži one dobro poznate metode: upotrijebi neku riječ koja ima više 
značenja; slušatelji je ne razumiju ispravno, to jest u smislu koji Isus ima u vidu; Isus iskorištava to 
nerazumijevanje, da razvije misao koja ga zanima. 

Uistinu, njegovi sugovornici shvaćaju njegove riječi u smislu fizičke smrti. A to što Isus kaže jest 
nerazumno i samo ih utvrđuje da se radi o posjediniutom čovjeku: samo posjedlniut od zlog duha 
može za sebe tvrditi takve stvari. Umro je otac Abraham a umrli su i proroci: najveće ličnosti 
biblijske povijesti ne mogoše izbjeći zakonu smrti, a ti sada uvjeravaš da će biti besmrtoi oni koji 
vjeruju u tebe. Zar si ti možda veći od ovih velikana? Kim se ti praviš? Samo pitanje već sadrži 
odgovor: praviš se jednakim Bogu, gospodarom života i vječnosti (usp. 5,18; 10,33)... 


55 Gr. »kalaš«, što znači »lijepo« ili »vrlo dobro« . .., u smislu daje pravedno ili ispravno ono što se kaže: usp. 4,17; 13,13. 

56 I prije nekoliko mjeseci, prigodom njegovog posjeta Jeruzalemu za blagdan Pe deset dana, jedan dio mnoštva zvao gaje 
»posjednutim«, ali onom zgodom to je moglo značiti lud, egzaltiran, fanatik ... 

57 Doslovno: »neće vidjeti smrti do vječnosti«. »Vidjeti smrt« ili »okusiti smrt« dva su sinonimna izraza, koji znače iskusiti smrt ili 
umrijeti. 

Isus stvarno tvrdi za sebe sve to. U očima njegovih protivnika, to ima izgled samohvale. Ali nije 
tako. Isus ne slavi sam sebe, jer je očito da ništa ne važi slava, koju netko sam sebi daje. Međutim, 
njega slavi njegov Otac i taje slava valjana, jer dolazi izvana, i to iz izvora kojemu se ništa ne može 
predbaciti. Njegov ga Otac slavi očitujući svoju vlastitu slavu u njegovoj osobi i djelu. Oni bi ga 
morali prepoznati u Isusovoj osobi, jer kažu da je on njihov Bog. Ali oni u stvari ne poznaju toga 
Boga (najbolji dokaz je to da ne prepoznaju Isusa), dok ga on intimno poznaje. Njegovo poslanje 
jest upravo to da objavi svijetu to poznavanje Oca. On govori to što govori iz unutarnje potrebe 
svog bića i svog poslanja. Inače bi bio lažac, kao i oni. Ali on poznaje savršeno Oca i »drži njegovu 
riječ«: ispunja nalog da objavi ljudima sve što je spoznao o Ocu .. . 

Malo prije, oni su spominjali Abrahama kao nekoga koji je beskrajno viši od Isusa (ir. 52). Ali, ni to 
nije istina. Naprotiv, pravi predmet Abrahamove nade i radosti bio je Isus: Abraham je treptio od 
radosti u nadi da vidi Isusov »dan«, i obradovao se kad gaje vidio (r. 56). 

Značenje ovih riječi nije vrlo jasno. Ovo je jedna od onih zagonetnih izreka, koje smo navikli sresti 
kod Ivanovog Isusa. Vjerojatno se radi o vrlo ličnom Isusovom tumačenju povijesti spasenja. 
Tumačenje istinito, ali koje samo on poznaje (nitko ga drugi nije mogao provjeriti). Upravo to 
izaziva novu dvosmislenost i novi prosvjed Židova. 

Ovdje treba razlikovati povijesnu i natpovijesnu razinu. 

Abrahamu je bilo obećamo (protivno svim vanjskim čimbenicima i običnim ljudskim 
mogućnostima: on stogodišnjak, žena mu starica od devedeset godina i još k tomu neplodna), da će 
iz njega izaći velik narod i da će u njemu biti blagoslovljeni svi narodi zemlje (Post 12,2—3; 
18,18). U povijesnom redu, to obećanje se ispunja rođenjem Izaka. Prirodno je misliti, da je 
Abraham bio pun radosti kad je primio tu vijest i dok je čekao ispunjenje obećanja, i daje ustreptao 
od radosti onog dana kad se ispunilo obećanje. Biblija ne govori izričito o tom veselju, ali to je stvar 
koja se razumije sama po sebi; osim toga, Ivanov Isus stalno govori s položaja svog nadnaravnog 
poznavanja stvari: on zna da je tako bilo... 

Ali to obećanje dato Abrahamu treba promatrati s više, natpovijesne razine. U punom i cjelovitom 
smislu ono se ispunja jedino u Isusovom dolasku i u novom dobu spasenja što ga on započinje. S 
Izakovim rođenjem stvarno se naviještalo rođenje »Jahvinog dana« pod spasiteljskim vidikom: 
vrijeme eshatološkog spasenja, mesijansko doba. Ali za Isusa »Jahvin dan« je isto što i njegov 
»dan«. Ono što je uistinu obećano Abrahamu, bio je ovaj njegov »dan«, mesijansko doba, koje se 
započinje s njegovom osobom. 58 

Na taj način, Abraham, kad se raduje očekujući sina i pri Izakovom rođenju (povijesna razina), u 
stvari se — i ne znajući veseli zbog Isusa (natpovijesna razina). To je primjer onog »punijeg« 
duhovnog smisla nekih biblijskih događaja: protagonisti tih događaja nisu bili svjesni toga značenja, 
ali ono stvarno postoji u tekstu; mi to doznajemo iz objave, u ovom slučaju iz Isusovih riječi. 59 


58 Mjesto da se misli na neki posebni »dan« ((utjelovljenje, smrt, itd.; u povijesti tumačenja ima dosita različitih mišljenja o taj 
stvari), radije treba reći, da se radi općenito o Isusu (o mesijanskom dobu koje se u njemu ostvaruje). 

59 Ovo tumačenje izgleda nam najprirodnije; bolje rečeno — nadimanje izvještačeno. To da se Abraham razveselio kad je vidio 
Isusov »dan«, obično se tumači u vezi s njegovim »smijehom«, kad mu je bilo obećamo da će imati sina od Sare (Post 17,17); taj 
smijeh shvaćala je židovska predaja ne kao nevjeru ih čuđenje, nego kao veliko veselje zbog radosne vijesti (Vidjeti neke tekstove 
kod 

Židovi su bili naviknuti na izraz »Jahvin dan«. Kad su čuli da Isus govori o svom vlastitom »danu«, 
vjerojatno su pomislili da želi reći isto što znači i onaj izraz; na taj način, on bi izjednačio ta dva 
»dana« i pripisao sebi Božja svojstva. A to je bogohula. Ubrzo će se utvrditi u svojim sumnjama 
izričitim Isusovim riječima i žestoko će reagirati. 

Držeći se uvijek svoje poznate metode pri raspravama, Isus ovaj put stvara dvosmislenost s dvije 
razine stvarnosti, kako smo vidjeli. On se kreće na razini koja je nepristupačna za Židove. Ovi sa 
svoje strane hvataju naravni smisao izreka i izvlače iz njih logičan zaključak: ako je Abraham vidio 
Isusov dan, znači da je i Isus vidio Abrahama, a to je golema ludost. Čovjek, još uvijek razmjerno 
mlad, 60 daje vidio Abrahama, koji je živio prije dvije tisuće godina! 

Da, i mnogo više od dvije tisuće godina! Isus postoji oduvijek. Prije nego što se rodio Abraham — 
»Ja Jesam«: posjedujem apsolutno postojanje, koje se ne mjeri ljudskim vremenom, od sve 
vječnosti... 

Posve jasno, Isus se izjednačuje s Bogom, prisvaja sebi božansku apsolutnost. To je bogohula. 
Zakon je predviđao za bogohulnike smrtnu kaznu kamenovanjem (Lev 24,16). Bez ikakvog 
prethodnog suđenja, prisutni žele sami izvršiti kaznu. Kako su radovi oko popravka hrama bili još u 
toku, nije neobično daje bilo kamenja u dvorištima ... Reakcija je ovog časa bila žestoka. 

Naravno, nisu mogli ništa učiniti, jer se Isus »sakrio«, to jest iščezao ispred njih, ostavši časovito 
skriven u nekom zakutku, da poslije izađe iz predjela hrama. 

Neki rukopisi nadodaju: »I prolazeći između njih je išao i tako prošao naprijed«. S ovim se želi 
istumačiti na čudesan način to da mu nisu mogli ništa učiniti. Upravo stoga ovo čitanje sigurno nije 
autentično, ah vrio dobro izražava ono što znamo o Isusu ne samo iz Iv, nego i iz sinoptičke 
predaje; to jest da je nekom tajanstvenom moću svoje osobe mogao zaustaviti bilo kakav 
neprijateljski pokret; tako se jednom dogodilo u Nazaretu (Lik 4,30) i ponovit će se u Getsemaniju 
(Iv 18,6). 

U svakom slučaju, svi ovi pokušaji da se domognu Isusa i da svrše s njim, više su izrazi časovitog i 
prolaznog bijesa protiv njegove osobe. I poslije zadnjeg pokušaja da ga kamenuju, opet nalazimo 
Isusa s farizejima kao da se ništa nije dogodilo. Ali kad se jedinom na konačan način odluči njegova 
smrt, neće mu biti spasenja. 


Schnackenburga, II 295—296). Isus bi — prema tame — mislio na to tumačenje židovske predaje, samo što bi prenio na sebe ulogu 
Izaka ... Ovo mišljenje izgleda nam previše navučeno. Očito je, da ovo rabinsko tumačenje Abrahamovog »smijeha« ne odgovara 
smislu teksta. Treba osim toga znati daje oko Izakovog rođenja bilo dosta »smijehova«: osim Abrahama, smijala se također Sara 
(Post 18,12—13; 21,6) i sam Izak (Post 21,9). To su elementi etiološkog tumačenja njegovog imena: »Da se (Bog) nasmije«, ili 
»Nasmijao se (Bog)« (= pokazao se milostiv). A i to daje Abraham »vidio« Isusov dan tumači se na razne načine: »Neki, povodeći 
se za crkvenim očima, misle da gaje vidio „izdaleka" (Heb 11,13), za svog života, bilo u nekom tipičnom događaju (kao što bi 
moglo biti Izakovo rođenje), ili u neko posebnoj objavi (kao što je ona što se pripisuje Izaiji u Iv 12,41)... Drogi tumači misle, da r. 
56b aludira na veselje, koje je navodno Abraham, već mrtav, osjetio u času kad se s Isusovim dolaskom, ispunjalo obećanje« 
(Wikenhauser). 

60 Riječi »još nemaš pedeset godina« ne aludiraju na stvarnu Isusovu dob u onom času, kao što su prije neki mislili; prema konteksta, 
jedino se želi reći, daje njegova riječ posve nerazmjerna s onim što on želi ustvrditi; o ovom tekstu usp. Holzmeister, Chronologia, 
99—103. 

16) SLIJEPAC OD ROĐENJA 

(DRUGA SEDMICA LISTOPADA G. 29) 

Iv 9,1—41 

Ova pripovijest o slijepcu od rođenja jedno je od najživljih i psihološki najuspjelijih kazivanja u 
svim našim evanđeljima. Autor koji joj je dao sadašnji konačni oblik, 61 izradio je savršen književni 
sastavak. To je kazališno remek djelo, gdje se redaju »činovi« jedan zanimljiviji od drugog. 

Uvodna bilješka »prolazeći putem« sugerirala bi da postoji neposredna veza s prethodnim prizorom, 
ah u stvari ništa ne priječi da se poveže i s nekim drugim povijesnim vremenom. Kako su mu se 
zaprijetili kamenovanjem, Isusu je stalo da se izgubi s vida svojih razdraženih neprijatelja; sasvim 
je nevjerojatno da bi se zaustavio na ovom mjestu, da se zabavi s ovim slijepcem. Osim toga, ovo se 
događa subotom (r. 14), a to je nova vremenska oznaka s obzirom na prethodni kontekst. 
Pretpostavljamo daje to prva subota poslije svetkovine Sjenica. 

Ima dosta razloga koji govore u prilog tome da se ovaj događaj odigrao u ovom općem kontekstu. 

— Ponovno se postavljaju iste kristološke teme iz prethodnih rasprava, iako u drugom tonu: na 
primjer, odakle je Isus (ir. 29; usp. 7,28; 8,14), tko je on (r. 36; usp. 8,25), Isus kao Svjetlo svijeta 
(r. 5; usp. 8,12), itd. 

— Kao i u prethodnim prizorima, i ovdje se susrećemo s istim tvrdoglavim i tvrdokornim 
neprijateljstvom farizeja. 

— To što slijepca šalje na ribnjak Siloe, može imati veze s obrednikom vode na blagdan Sjenica. 
Vodu za taj obred donosili su upravo iz ribnjaka Siloe. Tim obredom su molili za kišu, a kiša je 
blagoslov Božji, tako daje ona voda bila simbol svih Božjih blagoslova. U našem slučaju, voda iz 
Siloe donosi blagoslov vida — božanskog svjetla ,.. 62 Što se tiče mjesta gdje se dogodilo čudo, sve 
okolnosti u pripovijesti govore u prilog Jeruzalema. Čudo se moglo dogoditi u bilo kojoj gradskoj 
ulici, ali je najvjerojatnije da se dogodilo na jednim od hramskih vrata, gdje su običavah sjediti 
prosjaci i moliti milostinju (usp. Dj 3,2). I naš slijepac bio je jedan od tih prosjaka (r. 8). 

Od patrističkog doba pa sve do danas, htjeli su vidjeti u ovom čudu i simboliku krštenja; evanđelist 
bi imao namjeru pružiti ovim čudom poduku kršćanskoj zajednici o potrebi i značenju krštenja. 
Drugi autori protive se tom tumačenju. Ima dobrih razloga zajedno i za drugo mišljenje. 63 
Rekosmo da je ova pripovijest kazališno djelo, sastavljeno od nekoliko »čina«; da naše izlaganje 
bude jasnije, podijelili ćemo ga prema tim »činima«. 

1) Čudo i njegovo značenje (rr. 1—7). — U subotu (r. 14) poslije blagdana Sjenica, Isus prolazi s 
učenicima blizu hrama i kod jednih hramskih vrata (usip. r. 8) pogled mu se zaustavlja na prosjaku 
koji je tu sjedio. Ljudi dobro poznaju ovoga prosjaka. Njegovi roditelji žive ovdje u Jeruzalemu (r. 
18). Svi znaju da je slijep od rođenja. Isus i učenici također to zmaju; vidi se da nije prvi put da ga 
tu nalaze i da su se prije bili zanimali za pojedinosti o nijemu. 


61 Za pitanje književne kritike usp. osobito Bdismard i Lamouiille, o. c, 246—253. 

62 O blagdanu Sjenica i o pomisli na ngiu. u nekim tekstovima usp. Boismard i Lamauille, o. c, 22—24. 

63 O tom pitanju usp. Schnadkenburg, II 323—325. 

Važno je da se radi o slijepcu od rođenja: tako više odskače veličina čuda i njegova simbolika 
postaje razumljivija: čovjek se rađa duhovno slijep, on je po ustrojstvu slijep, i samo vjera u Isusa 

— svjetlo svijeta (r. 5) — u stanju je dati mu vid ... 

Učenici predmnijevaju ili znaju da će Isus učiniti čudo (moguće da gaje to slijepac zamolio ovoga 
časa ili nekom drugom zgodom), ali žele da im prije dadne svoj odgovor na staro pitanje, koje muči 
svakog čovjeka, o porijeklu fizičkog zla na svijetu. Čemu treba pripisati da se ovaj čovjek rodio 
slijep? Da li svom vlastitom grijehu, kojega bi bio počinio prije nego što se rodio, ili grijehu svojih 
roditelja? 

S ovim riječima učenici izražavaju opće židovsko vjerovanje u Isusovo vrijeme. 

Bolesti i uopće fizičko zlo imaju izravnu vezu s grijehom, izravna su posljedica grijeha (usp. 
Job 8,4—7; Lk 13,2.4, itd.). Ne radi se samo o pučkom vjerovanju; tako misle i farizeji, ljudi učeni 
u tim stvarima (usp. ovdje r. 34). 

Ali ta teza poznaje dvije mogućnosti. 

— Može se raditi o grijehu što ga čovjek počini u majčinoj utrobi, prije rođenja. Iako je ta ideja 
protivna židovskoj misli (Schmaokenlburg), ipak su je naučavali neki rabini, i ne vidi se na što bi 
drugo mogli ovdje misliti Isusovi učenici. 

— Mnogo čvršće bilo je ukorijenjeno mišljenje, da se grijesi roditelja kažnjavaju na sinovima (usp. 
Izl 20,5; Br 14,18; Pnz 5,9; Tob 3,3—5, itd.). Proroci su pobijah to mišljenje i učili, da će svaki 
čovjek biti osobno odgovoran za svoje grijehe (usp. Jer 31,29—30; Ez 18,2—4), ali se vidi da 
njihova teza nije imala odjeka u pučkoj religioznosti. 

Isus niječe i jednu i drugu mogućnost: prosjakova sljepoća nije kazna ni za njegov grijeh ni za 
grijeh njegovih roditelja. Isus niječe da postoji nužna veza između bolesti i grijeha; niječe to 
općenito i primijenjeno na ovaj posebni slučaj. Naravno, on nije kazuist; on tim ne želi reći da 
fizičko zlo nikada ne može biti kazna za grijeh; možda to nekada može biti, ali u svakom slučaju, 
tko bi to mogao dokazati? 

Kako se vidi, Isus ne pruža nikakvog rješenja općeg problema. On samo kaže, gdje ne treba tražiti 
to rješenje, ali ne kaže gdje se ono može naći. 

Međutim, premda ostaje netaknut metafizički problem porijekla bolesti, Isus opominje, da ona u 
ovom kon kr etnom slučaju ima providnosno značenje: služi za to da se očituju »djela Božja«, to jest 
da se preko ovoga čuda što će ga Isus učiniti, očituje moć i slava Božja (kao u 2,11 i 11,4). 

Isus je upravo zato bio poslan na svijet, da mu očituje slavu svoga Oca. Još uvijek je »za dana«, još 
uvijek mu ostaje nekoliko mjeseci života, koje on mora iskoristiti, da izvrši svoje poslanje. Ali to 
isto poslanje također je zadaća njegovih učenika; Isus ih izričito udružuje sa svojom osobom, tako 
da svi »mi« 64 moramo raditi dok postoji ta mogućnost. Jer kad dođe »noć«, nitko neće moći ništa 
učiniti. Isusu će ona doći s njegovom nasilnom smrću; učenicima, ne samo sa smrću, nego i s 
tamnicama, progonima, itd. 65 Treba iskoristiti raspoloživo vrijeme i mogućnosti koje sada imamo. 


64 Množina »mi« (r. 4: »maramo raditi«) odudara od jednine »me« (... onoga koji »me« posla...). Neki su kodeksi promijenili tu 
množinu u jedninu (»moram raditi«) da se izbjegne poteškoća. Jednina« »me« (...crnoga koji »ime« je poslao...) jest jedimo moguća, 
jer je Isus jedini Očev izaslanik; plural (»moramo«) može se shvatiti kao asocijacija s učenicima. Evanđelistu dobro dolazi ovaj 
plural da se njim cijela zajednica osjeti pozvanom da radi na Božjem djelu. 

65 »Dan« mije samo vrijeme života, nego općenito mogućnost djelovanja; »noć« nije samo smrt, nego svaka nemogućnost djelovanja, 
iz bilo kojeg razloga. Čovjek starine mogao je raditi samo za vrijeme dana. 

Ovaj slučaj ima posebnu važnost, jer će se u njemu moći plastično vidjeti duboki smisao njegove 
osobe i poslanja: dati vid slijepom čovjeku bit će fizička slika onoga, što je on ovih dana svečano 
izjavio o samom sebi, daje svjetlo svijeta (8,12): dok je na svijetu, svjetlo je svijeta (r. 5). Njegovo 
poslanje je osvijetliti ljudima put spasenja. 

S ovim riječima, Isus izražava simboliku čuda koje misli učiniti; njegovo značenje »znaka«. S jedne 
strane, ono je znak Božje moći koja djeluje preko Isusa (r. 3). S druge strane, ono je znak Isusovog 
poslanja da bude svjetlo (r. 5): otvoriti oči ljudima pomoću vjetre u njega. 

Onda prelazi na postupak ostvarenja čuda; naravno, treba pretpostaviti da se prije stavio u usmeni 
doticaj s bolesnikom. 

Od čudesa učinjenih u Galileji, znamo daje Isus pri ozdravljenjima dvaput upotrijebio pljuvačku: s 
gluhonijemim (Mk 7,33) i sa slijepcem (ah ne od rođenja; Mk 8,23). U stara vremena, pljuvačku su 
smatrali ljekovitom, (premda je Isus nije upotrijebio kao lijek. Ovaj put ne upotrebljava samo 
pljuvačku, nego od pljuvačke i ulične prašine napravi malo blata. S tim blatom pomaže slijepčeve 
oči, a onda ga pošalje da se opere na ribnjaku Siloe. 66 S tako zalijepljenim očima, sigurno pod 
vodstvom neke osobe, čovjek ode na ribnjak, opere se i povrati sa zadobivenim vidom. 

To što Isus pripravlja blato od prašine i pljuvačke i s njim maže slijepčeve oči, ima izgled 
čarobnjačkog postupka. Ali je očito, da to Isus ne radi kao čarobnjaštvo, jer čudo ne dolazi odatle 
nego od pranja na ribnjaku. 

Voda iz Siloe ne upotrebljava se zato što bi posjedovala neku ljekovitu snagu, jer nikad nije bila 
poznata kao takva. Kako rekosmo, vjerojatno postoji veza s nedavnom svetkovinom Sjenica: kao u 
obredu svečanosti, tako i za slijepca, ova voda mora biti simbol Božje dobrohotnosti; prikladan 
način da se u čovjeku pobudi vjera u Božju moć i u moć njegovog izaslanika Isusa. Cijeli postupak 
trebalo je da pokaže slijepcu, neposredno i fizički, ovo suočenje između bolesti i Božje moći: 
zamazati oči blatom, simbol sljepoće; oprati se, oslobođenje od sljepoće. Ne radi se o čarobnjačkim 
činima, nego o slikama, koje su prikladne za nekoga koji ne vidi... 

2) Reakcije susjeda (rr. 8—12). — Ovo čudo izaziva neuobičajenu uzbunu u gradu. Prvi se 
pojavljuju slijepčevi susjedi. Vidi se da je on, kad je vidio da je ozdravio, poletio izravno od 
ribnjaka svojoj kući, da javi tu sretnu vijest svojima. Prirodno je pomisliti da je i na vanjski način 
izražavao svoju sreću gestima i vikom, koji su odmah svratih pozornost cijelog susjedstva. Osim 
toga, prolazile su tuda i druge osobe koje su otprije poznavale toga čovjeka, jer su ga viđale kako 
sjedi i moli milostinju. 

Bilo je nevjerojatno što su sada imali pred očima. Prije su ovog čovjeka vidjeli ograničena i 
nesigurna u pokretima, a sada obilno gestikulira i viče, kao i svaki drugi normalni čovjek. Radi li se 
o istom slijepcu? 

Nastaje podjela među prisutnima. I bučne rasprave, kao što je običaj među istočnjacima. Jedni su 
govorili da je očito da se radi o istom čovjeku, samo što sada vidi; oni ga tako dobro poznaju, da 
nije moguće misliti 


66 Nalazi se na jugoistočnoj strani Jeruzalema. Hrani se na prekide izvorom Gihon, pomoću podzemnog do vodnika (oko poda 
kilometra), kojega je u pećini iskopao kralj Ezekija, da osigura vodu za grad u slučaju opsade. Evanđelist dodaje izričito etimološko 
tumačenje imena (koje je također moguće) u smislu »Poslan««, jer ga zanima simbolika događaja: voda iz »poslanog«, koja liječi, 
sljepoću, nije ništa drugo nego rasvjetljujuća moć Božjeg Poslanika... Na spomen ovog čuda sagrađena je tu crkva u 5. sit., ali je bila 
porušena g. 614, i nikada više nije bila podignuta; tekstovi predaje u Baldi, Enchiridion , br. 721—727; usp. također Guida, 158— 
160. 

o nečem drugom. Drugi su, naprotiv, držali daje nešto takvo nemoguće, ne može se zamisliti da bi 
slijepac od rođenja najedanput progledao; mora da se radi o nekom drugom čovjeku, koji je sličan 
njemu ... 

Čovjek sluša ovu viku za i protiv, i zbog onih koji ine vjeruju smatra da se i on mora umiješati u 
raspravu: meka nitko ne sumnja, jest on je, onaj isti prosjak kojeg oni otprije poznaju! 

Za evanđelista, ovo su dva apologetski vrlo važna svjedočanstva u prilog povijesne stvarnosti čuda: 
svjedočanstvo susjeda koji izbliza poznaju čovjeka i koji su bez traga sumnje smogli utvrditi 
promjenu, i osobito svjedočanstvo samog čovjeka, koji otklanja svaku moguću nesigurnost. 

S druge strane, ovaj prizor potvrđuje ono što već znamo o čudu: sam čudesni čin ne dovodi nužno 
do vjere; vanjski čin može se ne samo neispravno tumačiti, nego se može i posve zanijekati; sam 
vanjski čin može dapače otvrdnuti u nevjeri; da se čudo prihvati, i osobito da se prihvati kao 
»znak«, potrebna je prethodna otvorenost prema vjeri... 

Kad se jednom već posve sigurno ustvrdila stvarnost čuda, nastupa radoznalost: kako se dogodilo 
sve to? 

Čovjek im sada priča cijeli postupak koji gaje doveo do toga da sada vidi. Sad se razumije zašto se 
Isus nekada služio gestima, koji na prvi pogled izgledaju čudni i mogu zbuniti: bivši slijepac ne bi 
ovo zaboravio ni kad bi živio tisuću života! 

Spominje samo bitne elemente u procesu čuda, ali kratko i kao odsječeno, s onom vještinom velikih 
pripovjedača, koji s nekoliko riječi znaju predstaviti cijeli skup događaja. 

— Tvorac ovog djela jest onaj čovjek koji se zove Isus; on ne zna o njemu ništa drugo; samo ime, 
koje mnogo svijeta ovdje uporno spominje, jer je postao glasovit u gradu. 

— Upotrijebljeni materijal: malo blata što gaje on sam priredio tu na mjestu ... Čovjek ne govori o 
pljuvački, nego samo o blatu, jedino što je on mogao ustanoviti, kad je osjetio kako mu ga stavlja na 
oči; radi sljepoće, nije mogao vidjeti na koji načinje pripravljeno blato. 

— S tim blatom premazao mu je oči... To znači da muje s blatom prekrio ikao zapečatio oči. Kao 
dvostruka sljepoća: mehanička, osim biološke. 

— Zatim muje rekao da ode na ribnjak Siloe, i da s vodom iz njega opere ono blato s očiju; sve 
tako jednostavno. 

— Naravno, on je otišao, 67 oprao blato, i sada vidi. 

Znatiželjnost prisutnih nije se potpuno zadovoljila s ovim izvještajem. Cijeli taj postupak previše je 
jednostavan, da bi se moglo doslovno vjerovati. Ne bi li bilo bolje govoriti izravno s tim Isusom, da 
se dobije točniji pojam o toj stvari? Osim toga, ako ima nešto istine u tom izvještaju, izlazilo bi da 
je Isus učinio nekoliko »radnji«, koje su zabranjene subotom (ir. 14), stvar koja spada na vjerske 
vlasti. Iz dva razloga, dakle, bilo bi potrebno naći Isusa: da im kaže kako se uistinu dogodila ta 
stvar, i da opravda svoj prekršaj subote... 

Ali kad upitaše čovjeka gdje bi mogli naći Isusa, on im prostodušno odgovori da ne zna. On je 
toliko bio zaokupljen samim sobom, da nije više ni pomislio na svog dobročinitelja. Sa svoje strane, 
Isus se ubrzo uklonio iz javnosti 


67 Nije sumnjao, kao sirski general Naaman, kad gaje Elizej poslao da se okupa u rijeci Jordanu (2 Kr 5,10—12). Slijepac je pokazao 
pouzdanje u Isusovu riječ, poslušavši naredbu, koja bi netočan skeptiku mogla izgledati smiješna. To je prvi korak do potpune vjere, 
koju će kasnije postići. 

predviđajući neugodne reakcije kod svojih neprijatelja. Poslije onog pokušaja da ga kamenuju 
(8,59), Isus nastoji ostati što dalje od uličnog života. 

3) Prvo preslušavanje ozdravljenog čovjeka (rr. 13—17). — Kako nisu mogli naći Isusa, sami 
susjedi ozdravljenog čovjeka odvedu ga k farizejima. Pod imenom »farizeji« ovdje se razumiju 
farizeji koji imaju vilast; to jest pismoznanci (rabini), koji su pripadali grupi farizeja. Oni posjeduju 
dvostruku vlast, znanstvenu i zakonsku: kao stručnjaci u vjerskim stvarima, mogu ispravno suditi o 
bilo kakvom problemu te vrste, a kao članovi sinedrija mogu upotrijebiti zakonske mjere. 

Izgleda da su farizeji bili iznenađeni. Postupaju kolebljivo. Kasnije (r. 18) će reći da čovjek nije bio 
ozdravljen (zanijekat će čudesno djelo), dok sada, u ovom prvom doticaju s ozdravljenim 
čovjekom, ne niječu samu stvar, nego samo žele znati kako je to učinio, da mognu odlučiti radi li 
se o čudu ili o prevari. Čovjek opet daje svoj izvještaj, ali ovaj put još kraće, spominje samo 
najhitnije: stavio mije blato na oči, oprao sam se i vidim... 

Farizeji shvaćaju da se po mišljenju bivšeg slijepca dogodilo pravo čudo. Oni će sad nastojati da 
pobiju to mišljenje. Postoji to pitanje subotnjeg odmora, što gaje Isus dvostruko prekršio: jer je 
načinio blato i jer je navodno otvorio oči slijepcu. 

— Načiniti blato od prašine i pljuvačke isto je što i »zamijesiti« tijesto, a to je jedan od 39 poslova 
koji su zabranjeni u subotu. 

— Povratiti vid slijepcu isto je što i izliječiti čovjeka koji nije u smrtnoj pogibelji, što je isto tako 
zabranjeno u subotu. 

Jednom dijelu ovih vjerskih stručnjaka zaključak je očit: ovaj čovjek nije od Boga, ne može biti 
izaslanik Božji, jer ne drži subote; on je naprotiv veliki grešnik, a ne Božji čovjek, jer je prekršio 
najveću zapovijed židovstva. Prema tome, ne može biti ovdje govor o pravom čudu, nego o bogzna 
kakvoj čarobnjačkoj prevari... 

Ali drugi dio rabina nije se slagao s tom procjenom. U onome što se dogodilo slijepcu oni vide 
pravo čudo, »znak« Božje moći. Osim toga, nije to jedino čudo (govore o »znakovima« u pluralu), 
nego jedno od tolikih; a to dokazuje, da čudotvorac ne može 'biti grešnik, nego sasvim protivno, 
netko tko djeluje moću Božjom, izaslanik Božji. 

I nastaje podvojenost i među stručnjacima; tema nesklada oko Isusove osobe često se ponavlja u 
četvrtom evanđelju; to je bilo prorečeno još od vremena njegova djetinjstva (Lk 2,34). 

Nevjerni dio farizeja obraća se sada bivšem slijepcu, da im on dadne svoje mišljenje o čovjeku koji 
mu je otvorio oči. Kako se vidi, oni još uvijek ne niječu vanjski čin, premda očito imaju svoje 
vlastito mišljenje o njemu. Obraćaju se ozdravljenom čovjeku kao najpozvanijem da ocijeni narav 
čina. Oni računaju da će se čovjek pobojati njihove vlasti (usp. r. 22) i da će odgovoriti u smislu 
koji oni žele, prema onome što je mogao shvatiti iz njihove rasprave sa svojim kolegama. 

Ali prevarili su se u očekivanju: čovjek izjavljuje da Isus, po njegovom mišljenju, mora biti 
»prorok«. Ima već nekoliko vjekova da se u Izraelu nije pojavio nijedan prorok, ali u narodu je 
ostala uvijek živa tradicionalna slika ovih velikih ljudi iz prošlosti: Božjih ljudi, od Boga 
povlaštenih ljudi, čudotvoraca, poput Ilije i Elizeja... Slika koju je narod spontano zamišljao o Isusu 
bila je slika starog izraelskog proroka (usp. Mt 21,46; Mk 6,15; Lk 7,16; 24,19). 

4) Saslušavanje roditelja ozdravljenog čovjeka (rr. 18—23). — Prethodna saslušavanja bila su 
negativna za nevjerne farizeje. Oni se sada nazivaju »Židovima« (rr. 18), izrazom kojega Iv često 
upotrebljava da označi Isusove protivnike, osobito one na vlasti. U svojoj tvrdokornosti oni ne vide 
drugog izlaza nego zanijekati samo čudo. Zaključuju, dakle, da čovjek uopće nije bio slijep i da, 
prema tome, nije mogao čudesno zadobiti vid, kad gaje oduvijek imao ... 

Zauzimaju taj stav barem privremeno, dok ne uzmognu govoriti s roditeljima ozdravljenog 
čovjeka. Pozivaju ih sigurno s istom namjerom, da nasilno iznude od njih odgovor kakav oni žele: 
ucjena sa strahom od kazne redovito postiže učinak. 

Tri stvari žele doznati od roditelja: 

— je li ovaj čovjek njihov sin; 

— je li se rodio slijep; 

— kako sada vidi, ako je bio slijep od rođenja? 

Roditelji nisu ludi, a strah od vjerskih kazna (r. 22) još više im savjetuje da budu oprezni. Njihovi 
odgovori su dobro smišljeni i bez prigovora: 

— ovaj čovjek je stvarno njihov sin; 

— rodio se je slijep; 

— oni ne znaju kako se dogodilo da sada vidi; 

— isto tako ne znaju tko mu je otvorio oči; 

najpametnije je da upitaju njega; nije više dijete nego odrastao čovjek, i njegovo 
svjedočanstvo već je i zakonski valjano. 

Evanđelist izričito tumači, da su starci govorili ovako oprezno iz straha od »Židova«. Naime, oni su 
(vjerske vlasti) bili odlučili izopćiti sve one koji bi priznali Isusa kao Mesiju. Pripisati mu čudo kao 
što je ovo, sigurno bi bilo isto što i priznati ga Mesijom (usp. 7,31), i slijepčevi roditelji pazili su 
vrlo dobro da ne ustvrde nešto takva. 

Ne zna se točno u čemu se sastojala kazna izopćenja u ono vrijeme. Nije vjerojatno da se radilo o 
potpunom i konačnom isključenju iz židovske vjerske zajednice, ali u svakom slučaju na taj se 
način barem pokazivalo, da je dotična osoba vjerski otpadnik, a to je dovoljno nečasno da uplaši 
bilo kojeg pravovjernog Židova. 68 

5) Drugo saslušavanje ozdravljenog čovjeka (rr. 24—34). — Očito je, da su pismoznanci ne 
samo stručnjaci u religiji, nego da su i vještaci u policijskim metodama zastrašivanja. Jedna od tih 
metoda su i saslušavanja koja se svaki čas ponavljaju. Ponovno pozvan da izvijesti o događaju, 
čovjek je podvržen psihološkim ucjenama, koje dobro poznaju sve policije svijeta. Čestim 
saslušavanjima nastoji se zabiti u glavu optuženom osjećaj krivnje; tako se može raditi s njim što se 
hoće. Osim toga, ispitivanje je obično dobro smišljeno, sačinjeno tako da prijeti i zastrašuje, sve s 
nakanom da policija iznudi izjave koje želi imati. U našem slučaju, cilj ovog novog saslušavanja je 


68 Od vremena obnove poslije sužanjstva, postojala je kazna izopćenja, u raznim stupnjevima. S ovom kaznom nisu nastojali 
isključiti potpuno iz zajednice neku osobu, nego naprotiv potaknuti je na pokajanje i tako je još više privezati uz zajednicu. U našem 
slučaju, izgleda da se radi o potpunom izopćenju, kakvo se primjenjivalo prema »krivovjemicima« (Zidovima obrađenim na 
kršćanstvo) pod konac I. st. Stoga se redovito misli da evanđelist ovdje prebacuje u prošlost mjeru iz kasnijih vremena, i da pretvara 
u izopćenje neku lakšu kaznu, premda još uvijek neugodnu. — Na pravo izopćenje odnose se riječi 16,2. — O strahu od »Židova« 
(židovskih vlasti) govori se u ranim zgodama (usp. 7,13: 12,42; 19,38; 20,19); bio je to pravi moralni terorizam. 

očit: nastojati da čovjek opozove ono što je bio izjavio prije, da iz straha dođe na ono što se od 
njega očekuje, ili da sebi proturječi u kakvoj pojedinosti pa da tako obesnaže njegovo 
svjedočanstvo. 

Ovo drugo saslušavanje služi se zastrašivanjem od samog početka. »Mi znamo, daje ovaj čovjek 
grešnik«. Mi smo učili, mi smo stručnjaci u tim stvarima, možemo ispravno suditi o njima; zdrav 
razum traži da poštuješ mišljenje stručnjaka; kad kažemo da je ovaj čovjek grešnik, znači da je 
stvarno grešnik. Ti si naprotiv rekao daje pravi svetac. Sada, dakle, moraš to opozvati i reći istinu. 
Brige si bio slagao, i tako sagriješio protiv Boga; sada moraš dati slavu Bogu, 69 rekavši istinu i 
opovrgnuvši svoju prijašnju izjavu. Moralo bi ti biti jasno da se radi o grešniku, jer sam si rekao da 
je načinio blato da te ozdravi, a to je posao zabranjen u subotu, 

Čovjek zna da će izgubiti, ako počne raspravljati s ovim učiteljima dijalektike. Stoga on ne želi 
raspravljati da li se radi o grešniku ili ne. On se uporno drži jedne stvari za koju je potpuno siguran: 
daje prije bio slijep i da sada vidi zahvaljujući onom čovjeku. Njegov ih odgovor ne zadovoljuje; 
nije ono što su oni očekivali. Opet pitaju kao i prije: što ti je učinio, kako ti je otvorio oči? Možda 
će zbog umara i straha reći nešto nedosljedno za što bi se mogli uhvatiti... 

Ali čovjek već počinje gubiti mir i strpljivost, a s time također strah i poštovanje. Nije lud, jasno 
vidi namjere svojih mučitelja i uzima podrugljiv ton, koji je u stanju staviti izvan sebe bilo koga... 
Kad su mu prvi put stavili to pitanje, odgovorio je pristojno. Sada stvarno nije spreman ponavljati 
iste stvari, kao da bi on bio neki brbljavac. Čemu bi služilo? Ili su možda oni najedanput 
promijenili mišljenje i odlučili biti također njegovi učenici, pa se zato zanimaju za sve pojedinosti? 
To je najveća uvreda za rabine, koji su svjesni svoje važnosti. Oni da budu nečiji učenici, oni koji 
su učitelji drugih? I to učenici onog čovjeka? Izjednačiti se s nekim drugima (»i vi«), koji su 
povjerovali u njega? 

Uvreda za uvredu. Ti si mu učenik! To je jedino što pristaje neznalici. Oni su učenici Mojsija, 
najvišeg zakonodavca. Budući da su njegovi učenici, oni su jedini na sigurnom, jer su stalno u 
doticaju s Mojsijem i s Bogom (Izl 33,11: »Jahve je govorio s Mojsijem licem u lice, kao što govori 
čovjek s prijateljem«). Za onog čovjeka, naprotiv, ne zna se odakle je; to jest ne zna se na čemu 
temelji ono što za sebe svojata; sigurno ne na Bogu. 

Ozdravljeni čovjek postao je najbolji Isusov odvjetnik. Njegova ironija je svaki čas sve ugrižljivija; 
pravi je učitelj u finoj podrugljivosti, onoj koja najviše ranjava. Oni su učitelji, a ne znaju odakle je 
onaj čovjek; to jest ne znaju da postupa s vlašću Božjom; a radi se o čovjeku koji je njemu otvorio 
oči. 

Onda, što znaju i kako znaju? Nije potrebno toliko učenja da se zna da Bog ne uslišava grešnike, 
nego da uslišava pobožne ljude i one koji vrše njegovu volju. Osim toga, drugi su rabini naučavali 
upravo ovo: »Onaj koji vrši volju Božju i moli uistinu ozbiljno, bit će uslišan na ovom i na onom 
svijetu« (navod kod Schanackenburga). Njima su sigurno poznate te stvari, samo što bi odatle 
trebalo izvući logičan zaključak. Isus je s njim učinio nešto što nema isporedbe u povijesti zemlje: 
nikad se nije čulo da bi tko otvorio oči slijepcu od rođenja (slučaj Tobijin je drukčiji). Očito da tako 
veliko čudo može učiniti samo moć Božja; a to znači daje onaj koji je učinio 


69 To je svečana formula, kojom se nekoga poziva da rekne istinu (uisp. Jš 7,19); Bogu se iskazuje čast govoreći istinu, jer je On 
vječna istina. 

to čudo radio moću Božjom, bez koje ne bi bio mogao ništa učiniti; a to znači da dolazi od Boga, da 
je izaslanik Božji, a ne grešnik. 

To je teška logika; tako jaka, da pismoznanci ne mogu više ostati na istoj crti. Jedino što im 
preostaje jest iskaliti svoj bijes; zato izbaciše čovjeka iz prostorije gdje su se nalazili i popratiše taj 
čin s novom pucnjavom uvreda. Sav si grijeh, ogrezao si u grijehu, sav si se rodio u grijehu..., kao 
što to dokazuje činjenica da si se rodio slijep; ne misleći, pripuštaju da je bio slijep od rođenja, i 
tako protivurječe samima sebi (usp. r. 18). Da njih podučava takav čovjek, jedan od te proklete 
neuke svjetine! 

6) Susret Isusov s ozdravljenim čovjekom (rr. 35—38). — Poslije ozdravljenja slijepca, Isus se 
udaljio iz javnosti (usp. 8,39), ali nekako se snašao da je mogao pratiti razvoj događaja; znao je 
unaprijed da će stvar imati dosta posljedica. Tako je doznao sve što se dogodilo onog dana i 
konačni rasplet: izgon ozdravljenog čovjeka. Vjerojatno se nije radilo samo o nasilnom fizičkom 
odstranjenja čovjeka iz prostorije gdje se nalazio, sa svrhom da se tako svrši cijela stvar, nego po 
svoj prilici i o nekoj vjerskoj kazni, možda 

o nekoj službenoj izjavi da čovjek nije više pravovjerni Židov; on je stvarno praktični krivovjemik 
jer se stavio na stranu grešnika protiv ovlaštenih branilaca pravovjerja. 

Isus nije mogao ostaviti čovjeka samog u ovom kritičnom času. On se ponio junački, on je svjesno 
uzeo na sebe sve opasnosti, koje su nužno bile prisutne u njegovoj zahvalnosti i izrazu simpatije 
prema svom dobročinitelju; isplatilo bi se dovesti ga do potpune vjere. Radi toga se Isus izričito 
zanima gdje bi se on mogao naći, a kad gaje našao, odmah izravno ulazi u stvar. Čovjek je bio već 
dosta daleko došao u svojoj vjeri u Isusa. Pred pismoznancima bio ga je priznao kao proroka (rr. 
17) i kao nekoga koji računa s vlašću i moću Božjom (rr. 33). Manjkala mu je još ispovijest vjere u 
Isusov mesijanski značaj. Radi toga, Isus ga izravno pita da li vjeruje u Sina čovječjeg. 

Nekima se čini neprikladno ovo pitanje o Sinu čovječjem. Isus pretpostavlja da bivši slijepac pozna 
mesijansko značenje ovog izraza, a njegovo bi pitanje u nastavku (»a tko je?«) značilo da to nije 
znao. U istom položaju bile bi i pučke mase uopće (12,34). Jednom riječju, prema četvrtom 
evanđelju, ovaj izraz kao mesijanski naslov ne bi bio dosta raširen u narodu. 

Međutim, ovo mišljenje osniva se na površnoj analizi tekstova. U 12,34, narod posve jasno 
poistovjećuje »Krista« i »Sina čovječjeg«; njihovo neznanje odnosi se samo na osobu Sina 
čovječjeg. Isto tako u našem slučaju, pretpostavlja se da bivši slijepac zna o čemu se radi; on pita 
jedino o kome se radi. 

Vjerojatno je (razgovori kako ih danas imamo, očito su nepotpuni, svedeni na najhitnije), da mu je 
Isus, prije nego što je stavio svoj upit, govorio 

i nešto o izraelskom Mesiji. Čovjek je spreman vjerovati, i možda naslućuje da Isus pri tome misli 
na sebe, ah da bude siguran, želi se raspitati o osobi Mesijinoj. Tko je on, gospodine, da vjerujem u 
njega? Isus onda, slično kao što se objavio Samarijanki (4,26), objavljuje se sada ozdravljenom 
čovjeku: ovoga časa, ti gledaš u Sina čovječjeg i govoriš s njim... 

Čovjek reagira istog časa: Vjerujem, Gospodine. I pade pred njim ničice. 


70 U slijepčevom pitanju (rr. 36), riječ »gospodin« jest obični počasni naslov u razgovoru; u njegovoj ispovijesti vjere (r. 38), ta 
ista riječ imala bi, prema nekim tumačima, puno značenje kristološkog naslova postpashalne kršćanske vjere (božanski 
»Kyiriois«), To nam se čini psihološki nevjerojatan skok. Čovjek ponovno zove Isusa »gospodinom« iz uljudnosti; svoju vjeru u 
njega kao Mesiju izražava riječju »vjerujem«. Njegova vjera ne prelazi granicu mesijanizma, barem nije izričita vjera u Isusovo 
božanstvo. Iz istog razloga mislimo, da to što pada pred Isusa ničice ne znači da mu se klanja kao Bogu (premda se upotrebljava 
isti glagol da se označi poklonstvo Bogu u 4,20—24; 12,20); takav je gest bio uobičajen na Istaku, i ovdje može značiti cijeli 
skup osjećaja: izraz časti prema znamenitoj ličnosti, vjersko poštovanje pred Mesijom, zahvalnost dobročinitelju. 

Vjera koja je postepeno rasla i koju kruni jasna i bezuvjetna ispovijest: prostodušno »vjerujem« bez 
imalo sumnje. 

7) Zaključak: svojevoljna sljepoća farizeja (rr. 39—41). — Ovo čudo, kao i sva druga Isusova 
čuda, jest »znak«. Iskorištavajući ispovijest vjere ozdravljenog čovjeka, Isus sada izražava njegovu 
simboliku slijedećim riječima: »Ja sam došao na ovaj svijet da se ispuni sud, da oni koji ne vide, 
vide, i oni koji vide, oslijepe«. 

Samo povijesno stanje stvari čini jasnim simboličko značenje; na jednoj strani, običan čovjek koji 
se otvara vjeri; na drugoj strani, stručnjaci u vjerskim stvarima koji i dalje ostaju zatvoreni vjeri. 
Isusova osoba određuje oba stava. 

Potrebno se osvrnuti na ovaj r. 39. 

Na prvom mjestu, oni koji »ne vide«, to je očito obični i neuki svijet, ali svijet koji priznaje da ne 
zna; prema tome, svijet koji je svjestan da mu je potrebno rasvjetljenje; svijet otvoren prema Bogu, 
spreman da vjeruje. Nasuprot njima stoje oni koji »vide«, to jest oni koji misle da vide, koji su 
uvjereni da sve znaju i sve posjeduju, kojima ne treba nikakvog i ničijeg rasvjetljenja, koji su 
neograničeno dostatni samima sebi. 

»Sud« o kojem je ovdje govor, nije osuda, kako se često upotrebljava u četvrtom evanđelju. Isus 
nije došao na ovaj svijet, da ga osudi; to bi išlo protiv spasiteljske volje Božje (usp. 3,17). »Sud« 
treba shvatiti u njegovom prvotnom značenju kao razlikovanje, razlučivanje, razdioba. Isus je došao 
da se očituje duboka podjela ljudi na one koji vjeruju i one koji ne vjeruju. 

Ali, ima li naš tekst namjerno ili posljedično značenje? Ovdje treba razlikovati. Prvi dio retka očito 
izražava namjeru: Isus je došao na svijet »da« rasudi među ljudima, da razluči. Drugi dio mogao bi 
po sebi imati i posljedično značenje: »tako da« koji ne vide, vide ... Međutim, jasno je daje i ovdje 
prirodniji namjerni smisao, kako ga stvarno nalazimo u svim prijevodima. Ali, potrebno ga je 
ispravno razumjeti. Isus nije došao da unaprijed odredi različite stavove ljudi prema njegovoj osobi, 
nezavisno od njihove slobodne odluke. On je došao s namjerom da se očituju ti različiti stavovi, 
koje ljudi slobodno zauzimaju. Taje stvar vrlo važna, da se zna uloga svakog pojedinca, da nitko ne 
mogne pripisati Bogu svoju osudu: ona zavisi od čovjekove odgovornosti. 

Na taj način, ono što je gramatički namjera u stvari postaje posljedica. Isus je došao, da oni koji ne 
vide, vide: posljedica njegovog dolaska jest da se ponizan svijet i ljudi otvorena srca daju rasvijetliti 
vjerom u njega, kao što je slučaj s ozdravljenim slijepcem. Ali, Isus je došao također, da oni koji 
vide, oslijepe: posljedica njegovog dolaska jest da oholi svijet i oni koji se osjećaju dostatnim 
samima sebi neće vjerovati u njega. 

Isus ne stvara ta zla raspoloženja; ona već postoje, i njegova je prisutnost samo prigoda da se 
očituju. Isus ne odbija Židove. Oni odbijaju njega. 71 

Pretpostavlja se da je Isus dao ovu izjavu pred slušateljima, jer ima javno značenje. Bilo je tu i 
nekoliko farizeja, dovoljno blizu da su mogli 


71 O dosegu ovog teksta usp. Critica »determinismi«joannei, 43—44. 149—150. 

čuti Isusove riječi. Poslije svega što se dogodilo, nije čudo da su se osjećali pogođenim. Shvatili su 
daje Isus govorio metaforički, o duhovnom vidu i duhovnoj sljepoći: prva aluzija odnosila se očito 
na ozdravljenje slijepca; druga se mogla odnositi samo na njih. Radi toga pitaju ga naduveno i 
bojevnim tonom glasa: »Zar smo i mi slijepi?« Zar je tako velika tvoja drskost, da i nas, jedine 
vjerske stručnjake u Izraelu, smatraš slijepcima, koje bi ti trebao rasvijetliti? 

Isusov odgovor ima tri dijela: 

— Kad bi vi uistinu bili slijepi, ne biste imali grijeha... »Grijeh« o kojem je ovdje govor jest grijeh 
u najosobitijem značenju kako ga rabi četvrto evanđelje: grijeh odbijanja Isusa, tvrdokornog 
nevjerovanja u njega (usp. 8,21; 15,22,24; 16,9) Kad oni uistinu ne bi poznavali Pisama i Božjih 
nakana, koje se u njima izražavaju, samo njihovo neznanje njih bi upućivalo na potrebu da nauče, 
ako im se pruži prilika, i tako bi se možda — kako se dogodilo slijepcu — približili Isusu i vjerovali 
u njega. 

— Ali vi kažete, da vidite... Vi ste uvjereni da sve znate (usp. rr. 16. 24. 29) i da vas nitko ni u čemu 
ne može podučiti (r. 34). Vi ste tako puni samih sebe, da više nemate mjesta ni za koga. 

— Vaš grijeh ostaje... Njihova samodostatnost priječi ih da se približe k Isusu, da im on otvori 
duševne oči. Oni se neće promijeniti. Oni će ostati u svom grijehu nevjerovanja. 

»Uprkos epizodnom značenju ove polemike, ovdje postaje jasna temeljna pojava ljudskog 
ponašanja: čovjek zatvoren u samog sebe i koji traži samo sebe, ne prihvaća božanskih zahtjeva, 
koji uznemiruju njegovu sigurnost. I čim se više suočuje s božanskim zahtjevima, tim se tvrđe drži 
svog stava, ukoliko se ne oslobodi od svoje egolatričke tvrdokornosti«. (Schanackenburg ). 


17) DOBRI PASTIR 

(DRUGA SEDMICA LISTOPADA G. 29) Iv 10,1—21 

Ovaj divni ulomak četvrtog evanđelja zadaje dosta problema, koje ovdje možemo samo spomenuti, 
a raspravu o njima prepustiti komentarima i stručnim djelima. 

Na primjer, pitanje književnog roda. Radi li se o paraboli ili o alegoriji? Očito je da se ne radi 
isključivo i u čistom obliku ni o jednom od ova dva književna roda. To je mješavina, sa slobodnim 
prelazim a od jednog roda na drugi... 

Pitanje izvora. U svoje vrijeme bilo je u modi pozivati se na gnosticizam za bilo koju stvar četvrtog 
evanđelja. Ovdje to sigurno nije potrebno: slika pastira ima duboke korijene u S. Z., koji opet odiše 
zajedničkim zrakom starog Istoka, one civilizacije koja se upravo i zove pastirska. Kod svih starih 
istočnjačkih naroda bila je uobičajena slika pastira kao simbola božanstva i kralja, vrhovne vlasti i 
čuvara svojih naroda, koji su predstavljeni kao stada. Tako i u S. Z., Jahve Bog je glavni pastir svog 
izraelskog naroda. Zavisno od tog najvišeg pastira, pojavljuju se kao pastiri isto tako kraljevi, 
narodni vođe uopće, pa također kralj-mesija. 

Na taj način, Isus je imao pripravljeno tlo da sam sebe proglasi pastirom svog stada, pod slikama 

72 

koje su lako razumijevale i pučke mase. 

Slika se ne upotrebljava samo ovdje, nego, iako prešutno, i u 21,15—17, gdje Isus govori o 
»svojim« janjcima i »svojim« ovcama. 

Ali ova slika u Isusovim ustima ne nalazi se isključivo kod Iv, jer je imamo i u sinoptičkoj predaji. 
Isus jedanput primjenjuje izričito na sebe riječi Zah 13,7, gdje se kaže, da će se raspršiti ovce, kad 
udare pastira (Mt 26,32; Mk 14,27). I on se podrazumijeva pastirom, kad svoje učenike naziva 
»malim stadom« (L/k 12,32). 

Stoga vidimo da prva kršćanska literatura posve prirodno slika Krista kao »velikog pastira ovaca« 
(Heb 13,20), kojemu se one sada vraćaju po vjeri iza dugog lutanja u nevjeri (1 Pt 2,25), i koje će 
on pasti i voditi na izvore žive vode (Otk 7,17). Ali, pojavljuje se također kao »glavar pastira« 
(vrhovni pastir, natpastir, »arhipastir«: 1 Pt 5,4), to jest kao glava svih onih koji u njegovo ime i 

n'i 

njegovom vlašću moraju pasti stado vjernika (Dj 20,28; 1 Pt 5,1—2) 

Za našu svrhu zanimljivije je pitanje o povijesnom času kad je Isus izgovorio ovaj metaforički 
samoobjavni govor. Ali, to je pitanje povezano s problemom književne kritike o redoslijedu redaka 
u ovom 10. poglavlju. Mnogi tumači smatraju malo logičnim današnji redoslijed redaka, i 
pomišljaju daje izmjena listova mogla stvoriti ovaj nered, te da bi prvobitni redoslijed bio slijedeći: 
9,41; 10,19—29; 10,1—18. »Događaji bi se, dakle, odigrali ovim redom: na poticaj Isusovih riječi 
u 9,41, stvara se razdioba među Židovima; manji dio njih izjavljuju se skloni njemu, oslanjajući se 
na ozdravljenje slijepca (10,19—21); ovdje se logično svršava 9. poglavlje. Neka tri mjeseca 
kasnije, za blagdana Posvećenja hrama, Židovi zahtijevaju od Isusa da im otvoreno kaže, da li je 
mesija ili nije (10,22—24); Isus odgovara na taj zahtjev parabolom dobrog pastira (10,1—18), ali se 
prije toga na zagonetan način uporno drži misli koje će tu razviti (10,25—29). Ova rekonstrukcija 
prvotnog redoslijeda može se smatrati dobro utemeljenom hipotezom« (Wikenhauser). 

Kad bi ova hipoteza bila istinita, jedini ulomak koji bi pripadao našem povijesnom kontekstu bili bi 
rr. 19—21. I taj ulomak ne bi imao n ik akve veze s govorom o dobrom pastiru; Wikenhauser tvrdi, 
da »stoji posve izvan konteksta« u ovom govoru. Pripadao bi pripovijesti o ozdravljenju slijepca od 
rođenja, i bio bi prirodni zaključak 9. poglavlja. 

Naravno, svi se ne slažu s ovim mišljenjem; naprotiv, izgleda da većina tumača prihvaća sadašnji 
redoslijed 10. poglavlja. 

Ulomak rr. 19—21 nije »posve izvan« svog konteksta; sasvim protivno, tu je njegovo pravo mjesto; 
znamo da se tema podjele ljudi oko Isusove osobe često susreće kod Iv i da se uvijek postavlja 
upravo prigodom velikih Isusovih objava o vrhunaravnom značenju njegove osobe (usp. 6,66—68; 
7,40—43, itd.); to je slučaj i s njegovom samoobjavom u govoru o dobrom pastiru. 


72 U kojoj je mjeri bio Isus udomaćen s ovom simbolikom S. Z. pokazuje, na primjer, parabola o izgubljenoj ovci (Mt 
18,12—14; Lk 15,4—7) ili kad uspoređuje narod zapušten od svojih duhovnih vođa s ovcama koje nemaju pastira (Mt 
9,36; Mk 6,34). 

73 Ovi niži »pastiri« dobivaju razna imena u apostolskim dokumentima: predsjednici, episkopi, prezbiteri... O ovoj karizmi pastira (Ef 
4,11) usp. također A. Augustinovich, Yo creo en el carisma, Caracas 1974. 76—78. — Treba zapaziti, da u S. Z. Bog i niži pastiri 
jesu pastiri cijelog naroda, dok u N. Z. Isus i niži pastiri jesu pastiri samo vjernika ili vjernih kršćana (usp. Lk 12,32; Iv 21,15—17; 

Dj 20,28; 1 Rt 5.1—2); to je upravo stoga što vjernici sačinjavaju cjelinu Božjeg naroda. 

Prema spomenutoj hipotezi, govor o dobrom pastiru ne bi spadao ovom povijesnom kontekstu 
(poslije blagdana Sjenica), nego bi bio izgovoren oko dva mjeseca kasnije (prigodom blagdana 
Posvete, polovicom prosinca). Ali promjena povijesnog vremena spominje se tek u r. 22 i ništa nas 
ne ovlašćuje da poslije ovog retka stavimo cijeli prethodni ulomak. Činjenica da se ovaj ulomak 
započinje (r. 1) bez ikakvog uvoda, i s formulom »zaista, zaista, kažem vam«, koja »izvan ovog 
mjesta rabi se jedino da se uvede širi izraz neke veće izražene misli ili nastavak prekinutog govora« 
(Wikenhauser), ne samo da nije protivna, nego još potvrđuje mišljenje, da sve ovo treba povezati s 
prethodnim kontekstom (slijepac od rođenja). Subjekti r. 6 posve prirodno jesu oni koji se zadnji 
spominju u 9,40 (farizeji). Osim toga, ulomak o dobrom pastiru vrlo dobro razvija teme prethodnog 
ulomka. Tamo se odlučno i izvorno očitovala hrabra vjera jednog čovjeka iz puka i tvrdokorna 
nevjera narodnih vođa. Na novoobraćenika (i na sve kao što je on) odnose se riječi o ovcama koje 
su vlasništvo Isusovo, koje prepoznaju njegov glas i slijede ga, koje ne slušaju glas tuđinca ... 
Aluzija je previše jasna, da bi se mogla zanemariti. S druge strane, lopovi, razbojnici i najamnici 
očito su slika farizeja iz prethodnog prizora, koji su sami otvrdli slijepci i uporno nastoje iščupati 
vjeru ozdravljenom čovjeku... 

Zbog svih tih razloga mislimo da je ulomak o dobrom pastiru nastavak i daljnji razvitak ulomka o 
slijepcu od rođenja; zato ga jednako stavljamo u drugu sedmicu listopada g. 29. 

Ovaj govor, u današnjem obliku, nije vrlo logično organiziran, Kao da se izmiče iz ruke kad čovjek 
želi da ga podijeli u skladne dijelove. Ovdje dajemo skicu koja nam izgleda najlogičnija: 

— rr. 1—6: parabola o pastiru i lopovu; 

— rr. 7—10: alegoričko tumačenje parabole; 

— rr. 11—13: proširenje parabole: pastir i najamnik; 
rr. 14—18: nekoliko nadopunskih tumačenja; 

rr. 19—21: učinak govora. 

1) Parabola o pastiru i lopovu (rr. 1—6). — Obično se kaže da se ovaj veliki ulomak o dobrom 
pastiru započinje nenadano, bez ikakvog uvoda, s formulom dvostrukog »amena«. To je samo 
izvanjski istina, jer ovaj ulomak u stvari ima uvod u r. 6, gdje je govor o slušateljima. Oni se 
izričito ne spominju, što znači da su isti kao i u prethodnom ulomku: farizeji (9,40). 

Okvir parabole uzet je iz pastirskog života zemlje. Njegovi elementi su slijedeći: 

— Ovčinjak: veće ili manje dvorište, već prema broju ovaca. Nekad se jedan te isti ovčinjak 
upotrebljavao za nekoliko stada raznih vlasnika; to je izgleda naš slučaj. 

— Zid oko ovčinjaka. Ne spominje se izričito, ali se podrazumijeva pod glagolom »uspeti se« (r. 1): 
tako ulaze u ovčinjak lopov i razbojnik. To je suhi zid, izgrađen od kamenja bez žbuke; kamenja 
ima u izobilju kad se čiste polja za obradu. 

— Vrata kroz koja stado i pastiri ulaze i izlaze. Vrata su uska, prolaz dostatan za samo jednu ovcu; 
na taj način, ovce ne mogu gurati i gaziti jedna drugu, nego su primorane ići uredno, jedna po 
jedna. 

»Vratar«: sigurno pastir-stražar, pastir koji je odgovoran zajedno noćno »bdjenje« (usp. Lk 
2,8). Dok drugi pastiri spavaju, on mora biti budan i paziti da kradljivci ili divlje životinje ne 
nanesu kakvu štetu stadu. 74 

Ima i drugih osoba koje uvjetuju razna stanja u ovčinjaku: 

— vlastiti pastir stada; 

— lopov i razbojnik; 

— nevlastiti pastir (tuđ stadu). Suprotnost je dvostruka: 

— između vlastitog pastira i lopova; 

— između vlastitog pastira i tuđinca. 

Iz ovih nastaju druge dvije podređene suprotnosti: 

—u prvom slučaju: pastir ulazi kroz vrata, a lopov se uspinje preko zida; 

—u drugom slučaju: ovce prepoznaju vlastitog pastira, a ne prepoznaju tuđinca. 

Smatrali smo potrebnim donijeti sve ove opanke, da se razumije ovaj krajnje neuhvatljivi tekst. 

Isus se, dakle, obraća farizejima, koje je bio optužio zbog svojevoljne sljepoće i tvrdokornog 
nevjerovanja (9,40—41). Oni moraju vrlo dobro poznavati značajke ovčinjaka. Ako netko ne ulazi 

n c 

kroz vrata, nego preskače preko zida u ovčinjak, sigurno je lopov, koji želi pokrasti stado. 
Naprotiv, ako netko na uobičajen način ulazi na vrata, znači da se radi o jednom od pastira, koji 
unutra imaju svoje stado; inače ga stražar ne bi pustio da uđe. 

Naime, rano izjutra treba izvesti ovce na pašu. Pastir koji je preko noći spavao, diže se, ide na vrata 
ovčinjaka i zove stražara koji je tada na redu. Ovaj mu otvara vrata, on ulazi i jakim glasom zove 
svoje ovce. Druge ovce, ako ih ima u ovčinjaku, ne mare za taj poziv, dok njegove odmah 
raspoznaju njegov glas. Ako je pastir-najamnik, imale su vremena da se nauče na njegov glas; a još 
više ako je pastir vlasnik; to je slučaj u kontekstu parabole. Neke od ovaca čak zove vlastitim 
imenom. 76 One uredno izlaze iz ovčinjaka, jedna po jedna. Kad su već sve vani, pastir stane pred 
njih i zaputi se prema pašnjacima, dozivajući ih bez prestanka, da mu se ne rasprše po polju; one ga 
poslušno slijede, jer poznaju njegov glas i idu za njim. 

Naprotiv, ako dođe drugi pastir, koji ima svoje vlastite ovce, ali ne ovo stado, ovce ovoga stada 
neće ga slijediti, nego će se još uplašiti i pobjeći, jer ne poznaju glas stranih osoba ... 

Parabolično značenje (kasnije ćemo vidjeti neke alegorične elemente) nazire se dosta jasno: postoji 
jedan jedini spasitelj, kojega je Bog ovlastio i poslao da vodi ljude prema (vječnom životu; oni koji 
ga priznaju kao takvog, koji vjerom prianjaju uz njega, slijede ga (bezuvjetno je s posvemašnjom 
sigurnošću, uvjereni da je jedini Istinski spasitelj. 


74 Usp. sv. I, str. 37. 

77 Tekstovi (r. 1) kaže: »lopov i razbojnik« (bandit, napadač). Po sebi, postoji razlika između ove dvije vrste: lopov krade 
potajno, razbojnik otima nasilu. Ali je očito, da evanđelist želi označiti samo jednu vrstu osoba: one koji se nedopušteno 
dočepaju tuđih stvari. U ovom dijelu, naglasak je na nezakonitom načinu kojim se dolazi do stada. U skladu s onim što se 
redovito događa po selima, treba više misliti na krađu nego na razbojništvo (usp. r. 10). 

76 Dati vlastito ime domaćim životinjama jesi; općenit običaj kod svih naroda. Ime se najobičnije daje na temelju neke fizičke 
značajke životinje. Ja sam svom sibirskom psu dao ime Lis (Ljiljan), zato što na čelu ima nacrtano nešto što sliči na ljiljan; a kujica je 
Perla (Biserka), zbog njezine boje. 

Farizeji nisu razumjeli smisao ovog prenesenog govora (r. 6). Nisu uzalud bili slijepi, premda 
uvjereni da vide (9,41). 

Isus će se kasnije izričito poistovjetovati s dobrim pastirom, tako da će postati očita suprotnost s 
farizejima. Ali i bez toga ta je suprotnost već bila dovoljno nagoviještena, imajući u vidu slučaj 
ozdravljenog slijepca. I farizeji su pastiri, jer su se nametnuli za duhovne vođe naroda; ali nisu 
pastiri ovaca koje slijede Isusa; oni su tuđi ovim ovcama, koje ih stoga ne prepoznaju; usprkos svim 
zamkama i prijetnjama, ozdravljeni slijepac nije ih poslušao, nego je vjerno slijedio Isusa. Oni su u 
stvari lopovi i razbojnici, jer se ne zanimaju za stado u sebi, nego jedino ukoliko njima donosi 
koristi; njih nije zanimalo spasenje onog čovjeka, nago jedino da pomoću njega opravdaju svoja 
stanovišta; oni su rušitelji, jer su sebičnjaci (usp. r. 10). 

2) Alegoričko tumačenje (rr. 7—10). — Kao skoro sve Isusove parabole, i ova ima alegoričkih 
elemenata. U ovom dijelu, Isus tumači samo jedan od njih, »vrata« (nr. 1—2), ali ima u vidu sve 
situacije koje parabola pretpostavlja. 

»Vrata« su sporedni elemenat; glavni je pastir i njegovi protivnici. Stoga je čudno što Isus započinje 
upravo tim sporednim elementima. Vjerojatno ostavlja glavni elemenat (pastira) za kasnije zato što 
ima namjenu proširiti parabolu u smislu još druge suprotnosti (najamnik-plaćenik). 

Ovaj detalj o vratima, premda sporedan, vrlo je važan, jer dozvoljava uspostaviti razliku između 
pravog pastira i onih koji to nisu. 

Vrio je važno zapaziti da »vrata« nemaju istu ulogu u r. 7 i u r. 9.1 ovo je na prvi pogled čudno, kao 
i toliko drugih pojedinosti u ovom velikom ulomku. Upozorili smo da alegoričika primjena ima u 
vidu situacije parabole. »Vrata« u r. 7 u vezi su sa situacijom rr. 1—2: ulaz kroz koji pastir ulazi u 
ovčinjak. »Vrata« u r. 9 u vezi su sa situacijom r. 4: ulaz kroz koji prolaze ovce da idu na pašnjak. 
Isus je onda u prvom redu (r. 7) vrata »ovcama«, vrata kroz koja se ulazi k ovcama. Prema paraboli, 
kroz ova vrata ulazi pastir (r. 2). Isus želi reći, ako netko hoće ići k ovcama kao pastir, da to može 
učiniti jedino kroz njega, preko njega. To je pogled u budućnost: brigu za njegovo stado u 
budućnosti imat će samo oni koje on postavi svojom vlašću (usp. 21,15—17). Ali, to je isto tako 
sadašnja stvarnost. Isus to ne kaže, ali podrazumijeva: budući daje on »vrata«, u isto vrijeme je i 
pastir koji kroz njih ulazi u ovčinjak. On je pastir s vlastitom vlašću: jedini istinski pastir. To je 
očito, kad ga se suprotstavi onima koji su živjeli prije njega, i koji nisu bili pravi pastiri, nego 
lopovi i razbojnici (oni koji, u paraboli, ne ulaze kroz vrata, nego preskaču preko zida, r. 1). 

Tko su ti lopovi koji su došli prije Isusa? Sugovornici Isusovi su farizeji (9,40). Polemika se vodi s 
njima. Oni su protivnici Isusovi. Prirodno je misliti da aludira na njih. Puno vremena prije Isusa oni 
su se smatrali duhovnim pastirima naroda. U stvari, služili su se narodom kao sredstvom za svoju 
vlastitu korist; ozdravljeni slijepac je kon kr etan dokaz. 

»Ali, ovce ih nisu slušale« (rr. 8): konkretno, bivši slijepac se držao čvrsto nasuprot njihovom 
lukavstvu i prijetnjama: nije ih poslušao. 


77 Upotrijebljena riječ (»paroimia«) je (kao parabole« kod sinoptika) prijevod hebrejskog »mašala«, riječi koga, kako znamo, 
označuje slikoviti govor uopće. Specifično značenje u svakom pojedinom slučaju treba odrediti prema kontekstu. U našem slučaju 
možda na prvom mjestu treba misliti na tajanstvenu, zagonetni, mračni govor, oprečan jasnom govoru (usp. 16,25.29 i 
Schanackenburg). 

Zatim Isus prelazi na drugo značenje »vrata« (r. 9): ulaz za ovce (ne više za pastora). Ta vrata služe 
da kroz njih ovce stignu do svog cilja, naime da se »spasu« i »nađu pašu«: dovoljno brane, da 
sačuvaju božanski život. Najviši je cilj čovjekov »doći k Ocu«, a to je moguće jedino preko Isusa, 
jer on je jedini put koji vodi k Ocu (14,6): nužna »vrata« za onoga koji misli postići taj cilj. I onaj 
koji se odlučio za ta »vrata«, ulazi i izlazi po miloj volji: ne zna više za zapreke i za strah, kreće se 
u ozračju potpune slobode; ozdravljani slijepac je konkretan primjer. 

Konačno, suprotnost se izražava izričito. Jedino što traži lopov, to je ukrasti i nanijeti štetu 
drugome na svoju vlastitu korist. Isus je naprotiv došao, da ljudi imadnu život, to jest onaj isti 
božanski život koji on posjeduje u svoj punini; i da ga imadnu obilato, do najvišeg stepena koji im 
je moguć. 

Prema paraboli, suprotan lopovu jest pastir (rr. 1—2). To znači, da se Isus već ovdje jasno označuje 
pastirom, iako ne upotrebljava samu riječ. 'Upotrijebit će je u r. 11. 

3) Proširenje parabole: pastir i najamnik (rr. 11—13). — Isus ovdje dodaje još jedno alegoričko 
tumačenje parabole; tumačenje pastira, što je glavni elemenat. Stoje prije neizravno pretpostavljao, 
to sada kaže izričito: on se poistovjećuje s pastirom. 

Neki tumači misle, da je ovaj mali odsjek druga parabola, »koja ima za svrhu da osvijetli 
fizionomiju dobrog pastira, to jest pravog pastira, koji je dostojan tog imena, u suprotnosti s 
najamnikom (plaćenim nadglednikom)« (Wikenhauser). To očito nije točno, kako se vidi iz samog 
početka ovog odsjeka (r. 11), koji je alegorička primjena jednaka onoj u rr. 7 i 9: kao što je Isus 
prije bio rekao daje on »vrata«, tako sada izjavljuje daje »pastir«. Iz ovoga vidimo, koliko je ovaj 
govor egzegeteki težak: kako rekosmo, tekst koji klizi i izmiče iz ruku, u kojem nema strogog 
nacrta i gdje pojmovi nisu strogo ograničeni. 

Glavna namjera ovog odsjeka jest, bez sumnje, nastaviti alegoričko tumačenje parabole, započeto u 
prethodnom ulomku: konkretno, alegorizirati elemenat »pastir«. Ali, očito, postoji još jedna 
namjera: proširiti okvir parabole; bolje rečeno, proširiti okvir opreka između pastira i drugih. U 
izvornoj paraboli, pastir je suprotstavljen lopovu (r. 1) i tuđincu (rr. 5); ovdje (se dodaje najamnik 
(r. 12). Nijedan od njih ne stoji u paraboli radi samog sebe; svi oni treba da naglase značajke 
pastira. Najamnik ima u tome važnu ulogu, jer popunjava dosad ocrtanu sliku, tako da je ovo 
proširenje potpuno opravdano. 

Ja sam »pastir dobri« (r. 11a); ne kakav bilo pastir, nego dobar u svakom pogledu. U ovom 
kontekstu, »dobri« znači cijeli skup odlika: 

— U najneposrednijem smislu, dobar je jer daje svoj život za svoje ovce (r. 1 lb). Kad je stado u 
pogibelji, dobar pastir ne oklijeva staviti na kocku svoj vlastiti život, da ga obrani. David je bio 
takav pastir (usp. 1 Sam 17,34—35). Dobar pastir živi za svoje stado, u službi je stada. Na starom 
istoku, ta afektivna privrženost stadu je razumljiva, jer od njega je bio zavisan cijeli čovjekov život: 
kuća (šator), odijelo (vuna), hrana (meso i mlijeko) ... 

— Zatim, dobar je, jer je pastir-vlasnik, suprotno najamniku (plaćenom pastiru). Dapače njegova 
prva odlika (dati svoj život za ovce) temelji se na 


7S O duhovnoj pozadini ovog simboličkog Isusovog izraza (»ja sam vrata«) usp. M. Compain, Le Seigneur aime les portes de Sion, u 
Le Monde de la Bible 1 (1977) 46. 

toj činjenici. Najamnika ne zanima stado, jer nije njegovo, nego ga zanima njegova plaća i sigurnost 
njegovog života, tako da on, kad nadođe teška pogibelj, (vuk je samo elemenat slike, nema 
nikakvog alegoričkog značenja), ostavlja ovce i bježi, ne suočuje se s pogibelju, da sačuva svoj 
život. Kao posljedica toga, vuk neke ovce ugrabi i razdere, a druge se rasprše... Postupak dobrog 
pastira posve je oprečan: on nikada ne ostavlja svojih ovaca, on ne bježi nego se suprotstavlja 
pogibelji, a posljedica toga je da ovce ne trpe nikakve štete. 

— Držeći u vidu r. 16, spontano pomišljamo na Ez 34,23. Isus, ovaj konkretni pastir, ostvario je u 
svojoj osobi ovo proroštvo. On je dobri pastir ukoliko je pastir-Mesija, u kojem se ostvaruju Božje 
nakane. 

Najamnik je na istoj crti na kojoj u paraboli stoje lopov i razbojnik (rr. 1 i 5); predstavlja farizeje, 
kojima dobro pristaje ovaj naslov i zbog postupka s ozdravljenim slijepcem 

4) Druga tumačenja (rr. 14—18). — Isus sada ponavlja (rr. 14), da je »pastir dobri«, i kao 
prirodnu posljedicu toga daje »dobri«, navodi međusobno »poznavanje« koje postoji između njega 
i njegovih ovaca. Nije to bezlično, teoretsko, nezainteresirano poznavanje, nego životno, koje 
nastaje na temelju međusobnog doticaja, koje vodi do jedinstva i koje se izražava ljubavlju. U 
Bibliji uopće, a posebno kod Iv, spoznaje onaj koji ljubi, i ljubi onaj koji spoznaje (usp. 1 Iv 4,7— 
8): to su dvije strane jedne te iste stvarnosti. 

U paraboli je rečemo da pastir zove ovce njihovim vlastitim imenom (znači da ih poznaje), i da za 
uzvrat ovce njega slijede jer poznaju njegov glas (rr. 3—4); ove Isusove riječi (r. 14) samo su 
konkretna primjena te pojedinosti u paraboli na njegovu osobu. Ovoga časa, ima malo ovaca, ali je 
utješno ustanoviti, da se ljube, usprkos svim ljudskim slabostima; Isus možda misli posebno na 
ozdravljenog slijepca. 

Duboki razlog i zadnji pokretač ovog »poznavanja« u ljubavi između Isusa i njegovih sljedbenika 
jest isto takvo »poznavanje« koje postoji između njega i njegovog Oca (r. 15): ista ljubav, koja 
izvire iz božanskog krila, presađena je u ljudski svijet. I ta ljubav ne poznaje granica: Isus to 
izražava naglašavajući još jednom daje spreman dati svoj život za svoje ovce. 

Ovaj čas, Isus čini još jedan važan korak naprijed (r. 16): ponovno proširuje parabolu do sveopće 
perspektive spasenja. Tvrdi da ima i »drugih ovaca, koje nisu iz ovog ovčinjaka«. U paraboli, 
»ovčinjak« (r. 1) je bio općeg dohvata; nije se vidjelo nikakvog ograničenja. A sada izlazi, da se 
»ovaj ovčinjak« nalazi jedino u izraelskom narodu. To stvarno odgovara povijesnom stanju 
Isusovog poslanja. Ali njegovo poslanje ne svršava se s njegovom povijesnom osobom. Izvan 
Izraela, ima još poganski svijet, koji čeka na svoj red... 

Isus tvrdi da već posjeduje te ovce. To je budućnost, ali tako sigurna kao da bi bila sadašnjost. Neki 
su tumačili ovaj izraz detenninistički. Ustvari, Isus govori o onima koji će vjerovati u njega po 
riječima njegovih misionara (usp. 17,20); ali koji će zasigurno vjerovati, jer se radi o omima koji 
»čine istinu« i približuju se svjetlu čim se pojavi (usp. 3,21): iskrene, dobronamjerne osobe, 

7Q 

otvorene Božjoj istini, koje samo čekaju zgodnu priliku da načine posljednji korak. 

On »treba« dovesti i ove ovce; tako je određeno u providnosnom Božjem planu, i on ima za zadaću 
da ga ostvari. 


79 Usp. sv. I, str. 98—99; Critica »determinismi joannei, 21, 97—98 

Ovo poslanje sastoji se u tome da »dovodi« ovce, da bude njihov vodič i vođa, da »ide pred njima« 
(r. 4). Prema paraboli, on će ih dovesti na pašnjake (rr. 4 i 9), koji znače vjeru u njega, sa ciljem da 
imaju božanski život u izobilju (r. 10). 

Ali zadnji cilj ovog posla jest taj da se cijelo čovječanstvo okupi oko jedinog pastira, koji je on, da 
bi se pod tim jedinim pastirom moglo stvoriti jedno jedino stado. Isus je spasitelj cijelog svijeta. 
Treba se povratiti izvornom jedinstvu. Učiniti od dva naroda jedan, kao što će kasnije reći sv. 
Pavao (Ef 2,14). Da se više ne govori o Židovima i poganima, o obrezanim i neobrezanima, nego o 
»jednom jedinom novom čovjeku« (Ef 2,15). Svršava se sa starim Božjim narodom; naviješta se 
novi. 

Drugom će zgodom reći, daje svrha Isusove smrti skupiti u jedino sve sinove Božje raspršene po 
svijetu (11,52). 

Isus je prije govorio o međusobnom »poznavanju« njega i Oca (r. 15). Sada izričitije govori o 
ljubavi kojom ga Otac ljubi, i o razlogu te ljubavi u ovom kontekstu (u smislu božanskog 
zajedništva, ta ljubav je vječna: 17,24): zato što će on dati svoj život i ostvariti tako Božji plan. Ali 
Isus daje svoj život »da ga opet uzme« (r. 17). Smrt i uskrsnuće nisu dvije odijeljene stvarnosti, 
nego nerazdruživo ujedinjene: umire »da« uskrsne. 

U pitanju svoje smrti, Isus je suvereno slobodan s obzirom na ljude. Njegovi će neprijatelji misliti 
da mu oni oduzimaju život, ali to su obmane kojima nekada obiluje povijest: u stvari, on sam 
»daje« svoj život, dobrovoljno ga predaje. Kad bi htio, on bi se lako mogao osloboditi te poteškoće: 
dokazao je to vrlo rječito u času kad su ga hvatali (usp. 18,6—8). 

Sve je to tako, jer on posjeduje moć višu od ijedne ljudske moći: apsolutnu moć raspolaganja 
svojom smrti i svojim životom. Ako umire, umire posve slobodno, jer suvereno raspolaže svojom 
smrću; ali kad jednom umre, u stanju je opet uzeti život: on je Svevišnji gospodar svog života. Zna 
se, da mu ova čisto božanska moć dolazi od Oca. Dati život i opet ga uzeti, to je upravo zadaća koju 
je primio od Oca (r. 18). Smrt i uskrsnuće Isusovo niti su povijesna slučajnost niti posljedica nekog 
ljudskog nacrta, nego nešto predviđeno u vječnim Božjim planovima. 

5) Učinci govora (rr. 19—21). — Učinak govora bila je nova razdioba među »Židovima«. Po 
našem mišljenju, ne radi se o Isusovim slušateljima općenito, nego o farizejima, koji su bili Isusovi 
protivnici u stvari slijepca od rođenja, i kojima je navodno upravljen i govor o dobrom pastiru. 
Znamo da je podjela oko Isusove osobe značajna za Iv, podjela ne samo u pučkim masama (usp. 
7,12.43), nego i među samim farizejima: upravo jedna od tih podjela dogodila se prilikom slijepca 
od rođenja (9,16), tako da se dobro razumije što se sada »opet« podjeljuju (r. 19). 

Kao i prijašnjom zgodom, stvaraju se među farizejima dvije stranke: jedna protiv Isusa, i druga 
sklona njemu. 

Isusovi neprijatelji prizivaju mu ovaj put dvije uvredljive oznake: 

— daje opsjednut zlim duhovima, dijeleći tako dosta rasprostranjeno mišljenje u onom dijelu 
naroda koji je bio protivan Isusu (usp. 7,20; 8,48.52); 

RO 

— daje lud ili izvan sebe, mišljenje koje je o njemu kolalo još u Galileji (usp. Mk 3,21). 

Oni među njima koji simpatiziraju s Isusom, ne uzimaju u obzir ovu zadnju uvredu. Ono o 
»opsjednuću« ozbiljnija je stvar. Još u Galileji farizeji su optuživali Isusa daje izgonio zle duhove 
pomoću Beelzebula (Mk 3,22). 

80 Usp. sv. I, str. 248—249. 

Onom zgodom, Isus je pobio tu optužbu nesavladivom logikom. Sada oni koji su 
mu nakloni polaze iz drugog ugla, ali služeći se isto tako zdravim razumom: 
đavao po svojoj naravi ne može činiti dobra; đavao može samo zlo činiti; prema 
tome, đavao ne može činiti nekom slijepcu tako veliko dobročinstvo da mu otvori 
oči: prema tome, ako je Isus dao vid slijepcu od rođenja, očito je da to nije učinio 
pomoću zlog duha. 

Neizrečeni zaključak: čudo je učinjeno Božjom moću, i stoga je Isus izaslanik 
Božji. 

Vidjeli smo da mnogi smatraju ovaj ulomak zaključkom 9. pogl. zbog pozivanja 
na čudo slijepca od rođenja. Rekosmo da to nije potrebno. Govor o dobrom 
pastiru je neposredno povezan s pripoviješću o slijepcu od rođenja: ta dva 
događaja su ujedinjena, tako da ovaj ulomak dobro stoji i na ovom mjestu. Ali 
ovo upućivanje na slijepca dokazuje, da su »Židovi« u r. 19 oni isti farizeji, koji 
su jednom već bili podijeljeni na dvije stranke radi onoga čuda Isus je neizbježni 
znak protivurječja, čak i u samom srcu židovstva. 

S pripoviješću o ozdravljenju slijepca od rođenja svršava se veliki odsjek Iv o 
događajima oko blagdana Sjenica, koji se započeo sa 7. pogl. Ono što Iv ima u 
nastavku (10,22) događa se za vrijeme blagdana Posvećenja hrama, dva mjeseca 
kasnije. 

Cijela Isusova djelatnost, ispripovijedana u ovom dijelu, događa se u Jeruzalemu: 
jedan dio za vrijeme samog blagdana Sjenica, a drugi dio u sedmici neposredno 
iza blagdana. 

U ovo vrijeme, nekoliko su puta zabilježena razilaženja s obzirom na Isusovu 
osobu među raznim slojevima židovskog društva u Jeruzalemu. To ne treba 
pripisati ni slučajnosti, ni nekoj tezi, nego povijesnoj stvarnosti. To je stvarno bio 
duhovni zrak, koji se udisao u središtu židovstva nekih pet mjeseci prije Isusove 
smrti. 

Narod je podijeljen: jedni za, drugi protiv. Oni koji se nepomirljivo opiru Isusu 
uglavnom su rabini, farizeji i svećenički stalež. Ali, ni ti slojevi nisu jednodušni, 
ni s obzirom na osobe ni s obzirom na predmete o kojima se raspravlja: postoji 
podjela i među neprijateljima (usip. 7,50—52; 9,16). Isto to važi i za mnoštva, za 
obični puk, koji je također podijeljen (usp. 7,12. 40—43): jedni simpatiziraju s 
Isusom (usp. 7,31. 46), a drugi su protiv njega (usp. 7,20). 

Reklo bi se da su simpatizeri i prijatelji brojniji nego neprijatelji. Jedino što među 
onima, za koje se kaže da su vjerovali u Isusa, nisu svi bili pravi vjernici. Isusove 
riječi i djela na mnoge su ostavili samo vanjski utisak, bez unutarnjeg uvjerenja o 
njegovom božanstvu i poslanju (usp. 7,31. 46). 

Izgleda, dakle, da su prilike ovdje u Jeruzalemu, ovoga časa, bile vrlo različite od 
onih koje smo vidjeli za vrijeme većeg dijela službovanja u Galileji, gdje mnoštva 
naroda (ne pisano znanci i farizeji) stalno s velikim zanosom slijede Isusa. Tu 
razlikuje lako razumjeti. Jeruzalem je kolijevka i središte rabinizma, farizejizma i 
svećeništva. Upliv ovih klasa na obični svijet je posve prirodan. Vidjeli smo, da 
se nekada pojavi u narodu i strah od izvjesnih vjerskih progona, plod pravog 
moralnog terorizma sa strane ovih mogućnika (usp. Iv 7,13; 9,22). 

S druge strane, prilike koje nalazimo ovdje u Jeruzalemu u ovo vrijeme, vrlo su 
slične onima pod kraj galilejskog djelovanja, koje se, kako znamo. 

svršilo s potpunim neuspjehom. A izgleda da se pod ovim skupnim vidom bolje razumije i sami 
galilejski neuspjeh. Istina je da se služba u Galileji svršila s neuspjehom djelomično zbog 
razočaranja puka s obzirom na mesijanske nade u vezi s Isusovom osobom, ali u cijeloj toj stvari ne 
smije se potcijeniti ustrajni i sistematski rad njegovih jeruzalemskih neprijatelja. Upliv Jeruzalema 
osjetio se vrlo rano i u Galileji. Nije slučajno za vrijeme galilejskog službovanja nekoliko puta 
zabilježena prisutnost pismoznanaca i farizeja stiglih iz Jeruzalema (usp. Lk 5,17; Mk 3,22; 7,1). 
Oni su bez sumnje službeno nadgledali Isusovo djelovanje i podsticali oporbu protiv njega, koju su 
zatim stalno pothranjivali njihovi galilejski kolege. Ta je oporba postepeno rasla. Ispočetka se 
pokazivala u više-manje prikrivenim oblicima, da se na koncu očituje posve jasno. Kad Isus dolazi 
iz Galileje u Jeruzalem, nalazi tu isto stanje. Nije to za njega nikakva novost. 

Iv nigdje ne kaže daje Isus poslije blagdana Sjenica izašao iz Jeruzalema. Poslije (10,22) nalazimo 
ga opet u građu prigodom druge svetkovine. Kad bi se gledalo samo na redoslijed kakav je u 
sadašnjoj redakciji, rekli bismo bez daljnjega da Isus cijelo ovo vrijeme nije izašao iz prijestolnice. 
A to bi bilo nevjerojatno: daje tu ostao toliko vremena (dva mjeseca) bez ikakve djelatnosti. Vidjeli 
smo da mu je bila dovoljna jedna sedmica, neposredno poslije blagdana Sjenica, za sve što je učinio 
do Iv 10,21: s time bismo došli do polovice listopada. Prema tome, treba zaključiti, daje od tog 
vremena pa do blagdana Posvećenja hrama (polovica prosinca) Isus bio izvan Jeruzalema, u 
unutrašnjosti Judeje, a da ne možemo reći nešto točnije. To je prilično velik period od dva mjeseca, 
o kojemu u četvrtom evanđelju nema ni riječi. Vjerojatno ovdje treba staviti građu koju ima Lk 
9,57—13,22. 

Drugom zgodom smo nabacili misao da bi trostruki spomen »puta« kod Lk mogao značiti, da je 
Isus stvarno tri puta išao u Jeruzalem za vrijeme ovog zadnjeg perioda svog života. Prvi spomen 
(Lk 9,51) u skladu je stvarno s putem za blagdan Sjenica (= Iv 7,10). Drugi spomen (Lk 13,2,2) 
trebao bi odgovarati putu za blagdan Posvećenja (= Iv 10,22). Prema tome, stvari koje Lk donosi 
između ova dva spomena »porta« odgovarale bi vremenu između ova dva blagdana: od polovice 
listopada do polovice prosinca. O točnijem vremenu svakog pojedinog događaja moglo bi se samo 
nagađati. Stoga će se kronološke bilješke kojima popraćujemo svaki ulomak, držati samo ovog 
općeg okvira. 

I još moramo upozoriti daje i ovaj opći kronološki raspoređaj tek hipoteza, koja se osniva jedino na 
izvjesnim vjerojatnostima, koje se nama čine razumnijim od drugih. 

18) UVJETI DA NETKO SLIJEDI ISUSA 
(LISTOPAD—PROSINAC G. 29) 

(Mt 8,19—22); Lk 9,57—62 

Kao prvi događaj ovog perioda stavljamo ova tri slučaja pozivanja da se ide za Isusom, ali sva tri sa 
teškim upitnicima. 

Bit će korisno dati neke prethodne opaske: 

— Ulomak se nalazi kod Mt i Lk, s nekim razlikama: kod Mt manjka ono što je treći slučaj kod Lk, 
a i drugi slučaj je različno predstavljen 

Postoje razlike među dvojicom evanđelista i s obzirom na vrijeme. Dok Lk donosi ovaj 
ulomak u svom velikom odsjeku »puta« (zadnje polugodište Isusovog života, djelovanje u Judeji), 
Mt ga stavlja usred galilejskog djelovanja, prije stišavanja oluje na jezeru. Bez oklijevanja više 
volimo Lukin kontekst. Kod Mt, ulomak se nalazi u velikog zbirci čudesa (pogl. 8—9), s kojima 
očito nema tematski nikakve veze. Kod Lk, naprotiv, stoji prije važnog poslanja 72 (70) učenika. 
Sudeći po broju upotrijebljenog osoblja, to je poslanje velikih razmjera, koje je prethodno trebalo 
dobro pripraviti. U tom ozračju priprave i traženja prikladnih misionara, prirodno je da se 
dobrovoljno ponude neki ljudi, spremni za taj posao. 81 

Redakcionalno, ovo se događa na Lukinom »putu« u Jeruzalem, odmah poslije poteškoća na 
prolazu kroz Samariju (Lk 9,52—56), ali to ne znači da se i kronološki tako dogodilo. Prema našoj 
rekonstrukciji, Isus prolazi kroz Samariju i ide izravno u Jeruzalem za blagdan Sjenica, i ostaje tu 
dvije sedmice; zatim ide u unutrašnjost pokrajine, gdje će apostolski djelovati dva mjeseca; u neko 
nepoznato vrijeme toga perioda, i u nekom isto tako nepoznatom mjestu Judeje, događaju se ova tri 
prizora s trojicom kandidata. 

— Budući se radi o tri (Lk) vrlo slična slučaja, moglo bi se misliti, daje evanđelist skupio ovdje 
jednu malu tematsku »zbirku« analognih događaja, ali takvih koji su se možda odigrali u različitim 
kontekstima. Dokaz za to mogla bi biti Mt nesigurnost, koji ih stavlja u nemoguć kontekst. Hipoteza 
je vrlo vjerojatna. Alije isto tako vjerojatno, kao što smo rekli, daje kontekst Lk istinit, u vidu 
poslanja 72 učenika. U najmanju ruku, evanđelistu dobro dolaze kao priprava okolnosti za 
pripovijest o poslanju. 

— Pod povijesnim vidom evanđeoskih događaja kao što je naš, bilo bi zanimljivo znati na što 
konkretno misle ovi kandidati, kad govore da žele »slijediti« Isusa. U povijesnom smislu, ovog se 
časa može govoriti o tri vrste onih koji su privrženi Isusu: širi krug simpatizera, koji su skloni Isusu, 
ali koji nisu doprli da prave vjere u njega i do vezanja s njegovom osobom; relativno uska skupina 
pravih učenika koji vjeruju u njega i koji se smatraju obaveznim dijeliti s njime njegovo apostolsko 
poslanje, kao što su ona 72; konačno, posebno odabrana skupina Dvanaestorice, koji osim svega 
drugog dijele cijeli život s Isusom, čineći s njim pravu zajednicu. 

Očito je da kandidati ovog ulomka ne žele pripadati krugu običnih simpatizera, jer u toj 
pretpostavci njihove molbe stvarno ne bi imale smisla; isto tako je očito, da se nisu mislili 
priključiti ni Skupini Dvanaestorice, jer u to vrijeme svima je moralo biti jasno, da je taj broj 
zauvijek zatvoren. Ostaje, dakle, za njih ona srednja skupina pravih učenika, koji su vjerovali u 
Isusa i osjećali se suglasni s njim i s njegovim poslanjem. 

Međutim, Isus ovim ljudima stavlja iste do kraja radikalne uvjete koje je u svoje vrijeme stavio 
Dvanaestorici: ostaviti sve, kuću, imanje, obitelj, i neopozivo se odlučiti. To dokazuje da za Isusa 
postoji samo jedan izbor i odluka da netko bude učenik, da je biti učenik nešto jedinstveno i da je 
potpuno radikalno. A to je protivno mišljenju, koje se kroz vjekove bilo uvriježilo među nama, 
osobito u teologiji redovničkog života, kao daje Isus predviđao dvostruki izbor za one koji ga žele 
slijediti. Ovako piše Josef Schmid. “ »Isusovi zahtjevi... ne vrijede za sve 'učenike', to jest nisu 
nužni 


81 Usp. Lagrange, L'Evangile de Jesus — Christ, 308. Larfeld više voli Matejev redoslijed (§61). 

82 U svom komentaru Lk, u dodatnom raspravljanju o tom kako slijediti Isusa, poslije Lk 9,62. 

uvjeti za sve ljude da se spase, nego obavezuju samo jednu određenu vrstu njegovih sljedbenika, 
one koje je on odredio da budu 'ribolovci ljudi', i koji su stoga pozivani na neposredno zajedništvo 
života s njim. Međutim, to ograničenije ne znači prizvati dvostruki moral, jer spomenute zahtjeve 
ne treba shvatiti u asketskom smislu, nego kao uvjete za zvanje navjestitelja evanđelja. Isus nije 
tražio da ga sve osobe koje su vjerovale u njega, slijede na isti način, odrekavši se svih ugodnosti 
života«. 

Ja mislim da bi već bilo vrijeme da se isprave ta stanovišta. Ona su tako silno protivna duhu koji 
traži jedinstvo, kakav je bio Isus. On nikad nije planirao razine vrste učenika, premda je predviđao 
da će ih biti. Za njega postoji jedan jedini obrazac učenika. Vanjski uzorci su Dvanaestorica. Netko 
je učenik jedino u odnosu na njih. Zbog toga uvjeti koje je Isus stavio Dvanaestorici vrijede za 
svakog učenika uopće. A to je tako zato što je te iste uvjete stavio i samom sebi; nikada nije tražio 
od drugih ono što sam ne bi prethodno provodio. Na koncu konca, jedini uzor učenika jest sam Isus: 
njegov je učenik onaj koji živi kao što on živi. Prema tome, nije moguće, oslanjajući se na Isusove 
zahtjeve, biti učenik na razne načine. Isus se kreće među idealima, a ideal je samo jedan u bilo 
kojem vidu života. U Govoru na gori, neki su zahtjevi teži nego sve što se traži u ovom ulomku, pa 
ipak su upravljeni svim ljudima bez razlike. Ako ima raznih načina da netko bude učenik (a stvarno 
ima ih bezbroj, toliko koliko se ljudi odluči slijediti Isusa), nije to zato što bi Isus bio predložio 
razne uzorke, nego zato što svi nemaju istih sposobnosti da ostvare taj jedini ideal. Razlika u 
izborima ne potječe od Isusa, nego od naše neizbježne nejednakosti. 

Poslije ovih bilježaka, možemo sada kratko ispitati ova tri poziva. 

Prvi koji dolazi k Isusu jest pismoznanac (Mt): rabin, učitelj u Izraelu, stručnjak u Bibliji i svetim 
predajama, vjerojatno i farizej; ličnost velikog ugleda u Izraelu. Govoreći općenito, pismoznanac je 
najstroži i najdosljedniji Isusov neprijatelj, ali znamo da je bilo časnih iznimaka i u toj skupini. 
Jedna od tih iznimaka je i ovaj slučaj: možda se radi o nekom od onih koji su sudjelovali u 
raspravama o Isusovoj osobi prigodom nedavnih događaja u Jeruzalemu. Ovaj čovjek dolazi ne 
samo s dobrim namjerama, nego i s velikim zanosom, spreman »slijediti« Isusa do zadnjih 
posljedica. Isus ga bez sumnje potanko proučava i prodire u njegovu unutrašnjost: sigurno, čovjek 
ima mnogo dobre volje, ali možda malo poznaje samoga sebe i stvarne uvjete, koji su potrebni da 
netko slijedi Isusa. Na primjer, ne moći računati s nikakvom ličnom lagodnošću, ni s onom 
najosnovnijom da se ima vlastiti krov nad glavom; a sve to iz jednostavnog razloga što učenik ne 
može biti veći od svog učitelja, a učitelj je upravo takve uvjete stavio sebi za život; u nekom smislu, 
i životinje su u boljim prilikama nego on, jer one imaju sigurno zaklonište svaka prema svom 

OT 

stanju, a on ga nema. Znamo da se ne radi o pretjerivanju u govoru, nego o stvarnom stanju: Isus 
se odrekao vlastite kuće, da ne bude privezan uz nju ... 

Realistički, Isus izlaže i predlaže ideal. On nije kazuist. Njegove riječi ne znače nužno, da će u 
svakom slučaju biti potrebno materijalno se odreći kuće. On želi reći da on mora biti važniji od 
svakog posjedovanja i od svake lične lagodnosti. Sve treba biti podvrženo odluci da se njega slijedi. 


83 U tekstu: »Sin čovječji«, poznati mesijanska naslov (ovdje prvi puta kod Mt), koji na ovom mjestu praktično znači isto što i lična 
zamjenica »ja«, premda je nemoguće ostaviti posve po strani očiti mesijanski prizvuk: ja, iako sam Mesija, nemam ni vlastite kuće. 

Imamo dojam da Isus želi ohladiti možebitni nepromišljeni zanos: dozvati čovjeka u stvarnost. Nije 
zabilježen učinak njegovih riječi. Po načinu izražavanja ovdje i u druga dva slučaja, rekli bismo 
radije daje učinak bio negativan. 

U drugom slučaju, inicijativu nema kandidat nego Isus, jedino što je različito izriču Mt i Lk. Kod 
Lk, Isus izravno poziva čovjeka da ga slijedi; reklo bi se, da prije nije bio njegov učenik. Kod Mt, 
naprotiv, on je već učenik, samo što sada upravlja Isusu posebnu molbu. U stvari, slažu se oba 
evanđelista: ako je već učenik (Mt), znači da je prije bio pozvan od Isusa (Lk). Ali ako se tekst 
gleda doslovno, Lk je bez sumnje izvorniji nego Mt, jer je logičnije na ovom mjestu misliti da se 
radi o početnom pozivu. Osim toga, uzevši tekst doslovno, izgleda da Mt proturječi sam sebi: s 
jedne strane, predstavlja čovjeka kao »učenika«, a s druge strane, predstavlja Isusa kako ga zove da 
ga »slijedi«; to može imati dosljedan smisao samo u svjetlu Lk. 

S povijesnog stanovišta, dakle, izgleda da se ovako može rekonstruirati stanje stvari. Isus ovih dana 
pripravlja misiju za propovijedanje evanđelja, koju treba da izvrše njegovi učenici i svraća pažnju 
posebno na jednog čovjeka koji mu izgleda prikladan za tu zadaću; možda se radi o nekom 
simpatizeru (»učeniku« kod Mt) kojega je već otprije bio zapazio kao svog ustrajnog slušatelja. 
Čovjek shvaća da se Isusov poziv (»slijedi me«) ne odnosi samo na ovu misiju, nego na bilo koju 
drugu koja bi mogla biti potrebna, i da on nije u stanju to prihvatiti, jer ima starog oca, kojega mora 
uzdržavati (to je sveta dužnost biblijskog čovjeka) sve dok ne umre (»dopusti mi da najprije odem 
ukopati mog oca«); tek poslije mogao bi se posvetiti ovoj zadaći, koja se sad od njega traži. Isus mu 
u obliku poslovice kaže, da »ostavi mrtve, neka ukapaju svoje mrtvace«. U ovoj pučkoj izreci, 
dvaput se upotrebljava riječ »mrtvac«, s dva različita značenja: prenesenim i doslovnim. U prvom 
slučaju, »mrtav« je, prema kontekstu, čovjek koji nema zvanja da slijedi Isusa. A sudeći po svemu 
što se dosad vidjelo, čovjek kojemu Isus govori izgleda da ima to zvanje; neka, dakle, ostavi brigu 
oko starog oca svojoj drugoj braći, koji ne žele imati nikakve veze s Isusom. Ako on misli da želi 
biti učenik, mora podvrći interese vlastite obitelji interesima svog zvanja: prije bilo čega drugog 
trebalo bi da prihvati naviještanje Kraljevstva Božjeg kao što će to ovih dana učiniti mnogi drugi. 
Očito je da u ovom konkretnom slučaju slijediti Isusa znači isto što i obvezati se na propovijedanje 
Evanđelja. Tako se razumije (s obzirom na ono što spomenusmo kao prividno proturječje kod Mt), 
da se netko, koji je već »učenik« poziva da »slijedi« Isusa: da čovjek bude pravi učenik, nije 
dovoljna samo simpatija ili samo teoretsko prihvaćanje Isusovih riječi, nego je potrebno potpuno se 
uključiti u njegov misionarski zadatak; vjera bez ove osobne obveze djelovanja nije prava vjera. 

U ovom drugom slučaju, jasno se očituje još jedan temeljni zahtjev upućen Isusovom učeniku: 
odreći se obiteljskih veza u korist Kraljevstva (usp. Mt 10,37, itd.). Ostaje utisak da se, kao i u 
prethodnom slučaju, kandidat nije mogao na to odlučiti. 

Čovjek trećeg slučaja opet ima inicijativu. On je spreman slijediti Isusa, ali, predviđajući da bi zbog 
nove obaveze mogao dugo vremena biti odsutan, čini mu se prirodnim oprostiti se prije od svoje 
rodbine, isto kao što je i Elizej tražio od Ilije (1 Kr 19,20). Ali Isus nije tako popustljiv kao Ilija, jer 
mu se čini, da se pod ovom kandidatovom molbom krije neko žaljenje za onim što ostavlja, pa ga 
podsjeća, također u obliku poslovice, da onaj koji 


84 O tom predmetu usp. A. Aaugustinovich, EI nino en la Biblia, 75—82. 

je jednom stavio ruku na plug, pa se onda obzire natrag, nije prikladan za Kraljevstvo Božje. 
Kraljevstvo Božje, ovdje, jest sinonim za Isusovog učenika; najbolji dokaz kako je širokog 
značenja ovaj izraz. 

Težak koji ore mora stalno gledati naprijed; ako se svaki čas počne obzirati natrag, polje neće biti 
dobro uzorano: brazde će biti krivudave i ostat će komada neuzoranog zemljišta. 

Čovjek koji misli biti Isusov učenik, a onda počne oklijevati i mjeriti za i protiv, sigurno nije 
prikladan da »slijedi«. Biti Isusov učenik znači konačnu i neoporecivu odluku, u uvjerenju daje to 
najbolji put. 85 

Ovaj ulomak je značajan, da se uoče neke crte Isusove osobe. 

— Poštuje do krajnosti slobodu odluke, izbjegavajući sve što bije na neki način moglo prisiliti. 

— Izlaže obavezu bez ublaživanja, ističući naprotiv njezine najteže strane, uvijek s nakanom da 
pobudi čovjeka na razmišljanje, i da tako njegova možebitna odluka bude svjesna i odgovorna, iz 
uvjerenja i ljubavi. 

— Uvjeti da se bude učenik upućuju na to da se ne smije misliti na materijalno posjedovanje; bit će 
sasvim protivno; daje prema tome glavno »biti« ono što on očekuje: vjernici i angažirani. 

— Isus je tako siguran u samog sebe, da se ne boji staviti na prvo mjesto upravo najneugodnije 
strane zvanja. Ne straši ga to da mnogi neće prihvatiti njegove uvjete. Ne osjeća potrebu 
demagoških metoda da dođe do privrženika. Računa samo s onim što ima čvrstu podlogu. 


19) POSLANJE 72 UČENIKA 
(LISTOPADPROSINAC G. 29) Lk 10,1—12.16 86 

»Poslije toga«, redakcionalno: poslije prethodnog događaja, dolazi izvještaj o poslanju 72 učenika. 
Znamo da taj izraz označuje jednostavno prelaz na drugu temu, i da nema stroge kronološke 
vrijednosti. Prije smo napomenuli, da se nijedan događaj ovog perioda (listopad-prosinac) ne može 
pobliže kronološki odrediti. Kako ćemo vidjeti, ovom događaju više odgovaraju posljednji dani 
ovog perioda. 

Kritično čitanje je 72; protiv njega stoji drugo, skoro isto toliko zastupano, koje govori o 70 
(također u r. 17). Obično se misli da oba broja označuju broj poganskih naroda o kojima je govor u 
10. poglavlju Postanka: 70 prema hebrejskom tekstu a 72 prema grčkom. Lk navodno slijedi grčki 
tekst. On zna da će poslanje među poganima otpočeti tek poslije Uskrsnuća i Duhova (24,27; Dj 
1,8), ah ovdje donosi njegovu simboličku predsliku. 

70 je okrugli broj; prema tome, 72 predstavlja teže, i zato izvomije čitanje. 


85 Više o tom ulomku usp. A. Augustinovich, Los muertos enterradores, u dnevniku L a Religion (Caracas), 30. 10. 1973. 

8(1 Br. 13—15 (žalosni nagovor neobrađenim gradovima na jezeru) stavili smo u drugi povijesni kontekst; usp. sv. I, str. 378—380. 
87 Tako Traduction Oecuminique de la Bible, u komentaru Lk 10,1. 

Bez obzira na spomenuto simboličko značenje, na povijesnoj razini ovaj događaj znači da je, osim 
poznatog poslanja Dvanaestorice, postojalo još jedno poslanje, koje je vodio širi skup učenika, 
različinih od Dvanaestorice (»drugi«, r. 1). Vijest je zanimljiva, jer nam pokazuje jednu dosad 
nepoznatu crtu Isusovog misionarskog plana: poslanje nije ostavljeno samo Dvanaestorici, nego je 
to zadaća svakog Isusovog učenika koji je stvarno svjestan svog zvanja. Biti učenik, znači biti 
(misionar: Isusov glas u svijetu. 

Upute za poslanje, izuzevši neke male razlike u izražavanju, iste su kao i one koje je u svoje 
vrijeme Isus bio dao Dvanaestorici (Mt 10,5—16; Mk 6,7—13; Lk 9,1—6). Stoga se općenito misli 
da se radi o »duplikatu«: dvije pripovijesti o istom događaju, s malim razlikama. Ja ne bih prihvatio 
to mišljenje u cijelosti. »Duplikat« se može dopustiti, kad se dvije pripovijesti slažu u bitnim 
elementarna, premda se razlikuju u nekim sporednim pojedinostima (kao na primjer pripovijesti o 
umnažanju kruhova). U našem slučaja, po mom mišljenju, upute su sporedan elemenat, dok 
misionarsko osoblje jest glavni elemenat (radi njegove važnosti u ostvarenju poslanja za vrijeme 
Isusovog povijesnog života); a razlika se odnosi upravo na ovaj glavni elemenat. 

Prema tome, ja mislim da stvarno treba zastupati dva različita poslanja; jedno u Galileji, koje su 
vodila Dvanaestorica, i drugo sada u Judeji, koju vrši brojna skupina učenika različnih od 
Dvanaestorice. Ako stvarno postoji neka vrsta duplikacije, ona se nalazi u uputama za poslanje, 
koje su praktično iste u oba slučaja. 

Ovakvo poslanje u Judeji posve je prirodno: to je ista opća metoda posla kao i u Galileji; nije bilo 
razloga da se ona bitno promijeni. Premda se ovih zadnjih mjeseci svog života (kao što je učinio i 
zadnjih mjeseci galilejskog djelovanja) Isus posvećuje podučavanju učenika, očito je da ne zapušta 
ni naviještanje evanđelja puku. 

Najveća poteškoća bila je pripraviti tako brojnu skupinu za poslanje. U Galileji je bilo više 
vremena. Ovdje moramo pomišljati na intenzivniju pouku u manje vremena. U svakom slučaju, za 
tu svrhu bilo je potrebno barem par sedmica. Radi svega toga, ovo bi poslanje bolje pristajalo 
drugoj polovici ovog perioda. 

Poslanje 72 učenika trebalo je poslužiti kao priprava za Isusov pohod: u sva ova mjesta koja će oni 
posjetiti, on je kasnije kanio doći. 

Sudeći po broju misionara, može se pretpostaviti, da su prošli kroz cijelu Judeju. 

Inače nema nikakve obavijesti o okolnostima poslanja: vrijeme trajanja, mjesta, načini postupka. 
Spominje se jedino tema propovijedanja; ista kao i na poslanju Dvanaestorice: blizina (prisutnost) 
Kraljevstva Božjeg. Ovi učenici dobili su za poslanje iste povlastice kao i Dvanaestorica: istu moć 
(r. 9) i istu Isusovu vlast, kao što se vidi i iz postignutih uspjeha (usp. Uk 10,17—20). 

Budući da su poduke za poslanje u stvari iste kao i one date Dvanaestorici, upućujemo na analizu 

oo 

koju smo onom zgodom napravili. 

Jedina nova pojedinost jest da »nikoga ne pozdravljaju na putu« (r. 4): na prvi pogled začudna 
zabrana, zbog izvanredne važnosti pozdrava kad svih naroda, a posebno na istoku. Očito je da Isus 
ne zabranjuje samog pozdrava (osim svega drugog, to ne bi imalo nikakvog smisla), nego opominje, 
da se ne smije gubiti vrijeme u nepotrebne stvari. Istočnjački je pozdrav dobar simbol gubljenja 
vremena. Naime, istočnjački je pozdrav vrlo ceremonijalan i može trajati dosta vremena: tu su 
ispitivanja i preupitivanja o svim mogućim osobnim stvarima, mnogi nakloni glave i cijelog tijela i 
mnogi drugi gesti 


88 Sv. I, str. 282—284. 

koji izražavaju poštovanje; pozdrav se nekada pretvori u razgovor bez kraja i konca... Isus želi reći 
da je poslanje hitno, da ne može čekati, da za njega nikada nije dovoljno vremena, da ima 

OQ 

prvenstvo i nad onim stvarima koje se smatraju vrlo važnim. 

20) POVRATAK S POSLANJA 

(LISTOPADPKOSINAC G. 29) Lk 10,17—20 

Ne kaže se koliko je vremena trajalo poslanje 72 učenika. Ovakvi radovi zahtijevaju doista 
vremena. Vjerojatno je trajalo do konca ovog perioda (do sredine prosinca g. 29). Povratak s 
poslanja ispripovijedan je odmah poslije samog poslanja, da se cijela stvar odjedanput završi; 
prema tome, to ne znači, da su se događaji, o kojima je u nastavku govor, odigrali poslije povratka; 
mogli su se vrlo dobro odigrati za vrijeme poslanja, i vjerojatno se tako dogodilo. 

Što je radio Isus kroz to vrijeme? Sigurno nije ostao bez posla, nego se dao na to da obiđe 
pokrajinu. Učenici su mu u misijama pripravili tlo. S njim su Dvanaestorica. 

Učenici se povraćaju poslije svršene zadaće. Ne vraćaju se isprekidano, nego svi skupa; i povratak 
je bio unaprijed zacrtan; trebalo se sastati s Učiteljem da skupa procijene učinke posla. 

Ne spominje se ni mjesto ovog sastanka poslije poslanja. Možda se može pomišljati na Betaniju 
blizu Jeruzalema, 90 selo Lazara i njegovih sestara. Vidjet ćemo da Betanija i u njoj Lazareva obitelj 
zauzimaju dosta važno mjesto u ovim zadnjim mjesecima Isusova života. Možda su u ovom 
periodu Isusovog djelovanja značili isto što Kafarnaum i Petrova kuća za galilejskog djelovanja: 
neka vrsta misionarskog središta, odakle je Isus razvijao svoje djelovanje po judejskim mjestima. U 
ovakvim prilikama, gostoprimstvo prijateljske obitelji jedan je od bitnih čimbenika za život 
zajednice. 

Ovog časa, glavino je obilježje misionara veselje, očito zbog postignutih uspjeha na poslanju. 
Sigurno su bili obilati. Izričito se spominje samo jedan od njih, najvažniji od svih: pobjeda nad zlim 
duhovima, postignuta pomoću egzorcizama. Oni su doživljavali to iskustvo kao da su se zli duhovi 
pokoravali 


S9 Zanimljivo je slijedeće tumačenje J. Jeremiasa: »Ovo je vrlo sablažnjiva naredba. Pozdrav na istoku ima mirnoga dublji smisao 
nego kod nas jer ona vjersko značenje. On ne samo predstavlja dabre želje, nego je pravo saopćenje Božjeg mira... I tako se tumači 
obred pozdrava, vrlo svečan obred, prema kojemu — na primjer kod beduina danas — na pitanje kamo idemo treba odgovoriti na 
prvom mjestu: 'Prema Božjim vratima'. Činjenica da Isus zabranjuje pozdrave na putu ima analogija u književnosti onog vremena. 
Koji je razlog te zabrane? Rabeći glagol ’aspazesthai', ne samo da se misli na obred pozdrava u sebi, nego se osim toga mili i na 
činjenicu da se čovjek pridružuje onima koji putuju u istom pravcu, moguće onima kolji sačinjavaju neku karavanu. Pridružiti se 
nekoj karavani znači da se mora ići sporijim ritmom, premda čovjek za uzvrat uživa veću sigurnost pred razbojnicima. Dakle, Isusovi 
misionari ne smiju sebi nipošto dozvoliti takvo gubljenje vremena. Svoj zadatak — naviještati daje Kraljevstvo Božje blizu — omi 
moraju ostvariti stoje moguće brže. Svaka minuta je dragocjena« (Theologie, I 161). 

90 Učitelj je možda označio kao mjesto sastanka poslije povratka Betaniju, kroz kaju će proći poslije desetak ili petnaestak dana«: 
Lagrange, L'Evangile de Jesus — Christ, 311. 

njima, ali »u ime« Isusovo; znači da zaslugu ne pripisuju sebi, nego vjeri u Isusa i moći koju su od 
njega primili. 

Poraz zlih duhova spominje se posebno (r. 17) zbog njegova stvarnog značenja, koje sam Isus 
izražava: svršilo se kraljevstvo sotone, što znači da je već prisutno Kraljevstvo Božje; i to je bila 
tema poslanja. 

Isus se služi slikovitim govorom. Kaže da je vidio (ipak, ne radi se o stvarnom viđenju, nego o 
takvoj sigurnosti, kao da bi ga očima gledao) sotonu kako pada kao munja s neba. Munja je simbol 
brzine i sile. Onaj koji tako padne ostaje na komade razbijen, smrtno ranjen, ne može se više 
podignuti. Sve što sotona još uvijek čini po svijetu, samo je očajno tapkanje nogama, ali bez 
ikakvog izgleda da će se oporaviti. 1 

Uspjeh egzorcizama duguje se vrhovnoj vlasti (exusia«) nad »neprijateljskom silom« (sotonom), 
koju je Isus predao misionarima, a to uključuje i osobno osiguranje protiv svake pogibelji. Još 
jednom, Isus se služi slikovitim govorom: moći će gaziti zmije i štipavce — otrovne gmizavce — a 
da im se ne dogodi nikakvo zlo. U Otk 9,3 tu simboličku ulogu igraju skakavci i štipavci. Sve te sile 
zla jesu sotonina sredstva, koji je zadnji uzrok svakog zla: sad trpe poraz on i njegova sredstva. 92 
Nalazimo se u mesijanskom dobu: ostvareni su uvjeti za novi raj, kad će se i nevino dojenče moći 
mirno igrati nad rupom najotrovnije zmije (Iz 11,8). 

Misionari imaju puno pravo da budu veseli, ali Isus im ne odobrava neposredni razlog toga veselja. 
Ne treba da se vesele zato što se zli duhovi pokoravaju njihovim egzorcizmima, jer oni u tome 
nemaju nikakve zasluge; to je zasluga moći Božje, koju im je Isus predao. Oni se radije imaju pravo 
veseliti što su njihova »imena« (osobe) »upisana« na »nebu«. Opet slikoviti govor, koji znači 
postignuće vječne slave u Božjem životu. »Nebo« gdje se »upisuju« imena očito je »knjiga« (Dan 
12,1; Mal 3,16), ili Jahvina knjiga (Izl 32,33), ili knjiga života (Ps 69,29; Fil 4,3; Otk 3,5; 13,8; 
17,8; 20,12.15). 

Zanimljivo je da se u ovom ulomku Isus tri puta izražava simbolima. Zna se da to ne može biti 

QO 

dokaz protiv povijesnog značaja samog događaja. 

21) OBJAVLJENJE MALENIMA 
(LISTOPAD-PROSINAC G. 29) (Mt 11,25—26); Lk 10,21 

Ovo je jedna od rijetkih intimnih Isusovih molitava koju posjedujemo u izravnom i vjerojatno 
izvornom obliku. Lijepa je u svoj svojoj jednostavnosti i neposrednosti. Autentična je, jer je duboko 
u skladu sa svim što znamo o Isusovoj osobi. 

Nalazi se kod Mt i Lk, ali u posve različnim kontekstima. Kod Mt dolazi neposredno poslije žalosne 
i prijeteće opomene upravljene nevjernim gradovima na jezeru, što smo mi stavili na sam svršetak 
galilejskog 


91 Sotona pada iz »,neba«, s visina, kako se pučki zamišlja nebo (usp. također Otk 9,1; 12,9.13; Iv 12,31), upravo radi toga jer se zle 
duhovne moći nalaze u zraku (Ef 2,2), u nebeskim visinama (Ef 6,12). 

92 Nešto nimalo metaforično dogodilo se sv. Pavlu na otoku Malti (Dj 28.3—6): tekst pretpostavlja da se spasio čudesno, misleći 
možda na Isusovo obećanje u našem tekstu; ovaj se vjerojatno, u svom doslovnom obliku, nadahnjuje psalmom 91,13. 

93 Usp. J. Jeremias, Theologie, I 90—91. 


72 



djelovanja. 94 Neki smatraju, da je taj kontekst dobar: poslije tužbe radi sloma, radost zbog uspjeha, 
kojih je također bilo... Nama se čini da on tu nikako nije na mjestu: ulomak o gradovima nalazi se 
samo u perspektivi sloma, pa toga časa neka radost zbog tobožnjih uspjeha ne može biti psihološki 
motivirana Osim toga, izraz »u ono vrijeme« potpuno je neodređen, obična prelazna formula (kao 
stoje redovito slučaj), bez ikakve kronološke vrijednosti. Naprotiv, izraz Uk (»u taj čas«) izgleda, 
iako ni to nije nužno, daje neposredno kronološki povezan s prethodnim događajem: s povratkom 
72 učenika s poslanja i s njihovim izvještajem o laskavim uspjesima toga poslanja. U svakom 
slučaju, kontekst je potpuno prirodan, čuvši izvještaje učenika, Isus je spontano stao slaviti Oca ... 
Kod Mt se ne govori izričito o Isusovom veselju, ali ga je lako izvesti. Kod Lk, naprotiv, izričito se 
kaže da se ispunio veseljem i da se to dogodilo po Duhu svetom ili u Duhu Svetom; to jest 
djelovanjem Duha Svetog. Isus djeluje po Duhu; sva njegova objavljenja duguju se Duhu; od 
krštenja uvijek je »nošen« Duhom (uap. Lik 4,1.14). 

Isus se veseli i slavi Oca zato što Otac nije objavio »ove stvari« mudrima i umnima, nego 
malenima. 

Gdje mi kažemo da nije objavio, Isus kaže da je »sakrio«, prema semitskam mentalitetu, koji ne 
pravi razlike između božanskog i ljudskog uzroka. Kako mi vidimo stvari, nije ispravno reći ni da 
nije objavio, jer znamo da je svoju objavu stvarno ponudio cijelom svijetu ali da je mudri i umni 
nisu prihvatili. Nije uvijek lako prevesti Bibliju u naš teološki govor. 

Predmet objave — »ove stvari« — u Mt kontekstu posve je nesiguran; kad bismo se oslanjali samo 
na njega, morali bismo nužno misliti na opći smisao »tajna Kraljevstva Božjeg« (Mt 13,11); to jest 
na evanđeosku poruku općenito. 

U Lk kontekstu, »ove stvari« prirodno su ono što su 72 propovijedali za vrijeme nedavno svršene 
misije, i to upravo tajne Kraljevstva (usp. 10,9.11). 

Riječ kojom se označuju oni koji su prihvatili Očevu objavu jest »nepios«, što doslovno znači vrlo 
malo dijete, djetešce, mališan, prve godine djetinjstva; i u prenesenom smislu, sve što ta dob 
pretpostavlja: onaj koji ne razumije, neznalica, zatucan, neiskusan, naivan, nerazvijen, djetinjast... 
To su ljudi iz puka, »zemaljski narod«, oni koji nisu učili zakona, društveno nevažni, siromašni u 
materijalnim dobrima, pa zato siromašni također »duhom«, oni koji imaju dušu siromaha, koji su 
upravo zato što se ne mogu pouzdati ni u što svoje, otvoreni za pouzdanje u Boga... 

U Heb 5,13, takvo se djetešce hrani mlijekom pa je u suprotnosti sa »savršenim«, to jest s odraslim 
čovjekom, koji može uzimati tvrdu branu. U 1 Kor 3,1—2, sv. Pavao smatra Korinćane »dječicom« 
u Kristu, kojoj je također morao davati mlijeko, jer nisu podnosili tvrdog jela, budući da su previše 
»tjelesni«, još uvijek privezani uz naravne i fizičke stvari, u suprotnosti s »duhovnim« ili duhovno 
razvijenim. U našem su tekstu na suprotnoj strani »mudri i umni«. 

Savršeni, duhovni, mudri, umni..., tko ne bi prepoznao u svima njima pismoznanca i farizeja? 

Tu suprotnost već otprije dobro poznajemo. 95 Očeva objava nije doprla do samodostatnih, jer oni, 
puni samih sebe, nisu imali mjesta za nju. Drugi su je prihvatili, jer, potrebni svega, trebali su i 
Boga. Isus se veseli i zahvaljuje 


94 Usp. sv. I, str. 378—380. 

95 Usp. također El nino en la Biblia, 169—175; i sv. I. str. 361—362. 

Ocu zbog toga, jer se sve to događa ne slučajno, nego po Očevoj »eudokia«: po njegovoj 
providnosnoj odredbi, u kojoj se očituje njegovo zadovoljstvo: takva je narav stvari koje je on 
stvorio, njemu je drago da se tako otkriju ljudska srca. 96 

Očito je da Isus hvali Boga samo za jednu stvar a ne za dvije. On se ne može radovati zato što ga 
jedni odbijaju a drugi prihvaćaju. On ne može biti veseo kad netko odbije njegovu poruku: 
opraštajući se od Galileje, izrazio je to osjećajno u nagovoru gradovima oko jezera. On se raduje 
isključivo zato što su maleni prihvatili njegovu poruku (dok su je drugi odbili) ... 


22) OTAC I SIN 
(LISTOPADPROSINAC G. 29) 

(Mt 11,27); Lk 10,22 

Oba evanđelista donose ovaj logion odmah poslije prethodnog, bez ikakvog prelaza ili uvoda, kao 
da bi sačinjavali jednu cjelinu. Stvarno, obično ih smatraju usko povezanim. 

Međutim, ove dvije Isusove izreke uistinu nemaju ništa zajedničkog. Jedina veza među njima, ali 
posve izvanjska, jest glagol »objaviti«; možda su ih evanđelisti stavili jednu iza druge zbog toga 
glagola: jedna objava u prošlosti, druga objava u sadašnjosti. Inače su posve različne. Prva je izreka 
molitva; ova ovdje jest kristološki prikaz. Vjerojatno da naglase tu razliku, neki rukopisi Lk 
stavljaju već ovdje uvod u r. 23: »I okrenuvši se učenicima napose, reče im«. 

Ovaj logion je skup kristoloških tvrdnja. 

— Isusu je sve predao njegov Otac (usp. Iv 3,35; 17,2). Ako se ovaj tekst poveže s onim prije njega, 
ono što Otac »daje« bile bi (u Lk kontekstu) tajne Kraljevstva, o kojima su 72 propovijedali za 
vrijeme poslanja, a koje je jednostavni puk rado prihvatio. Ali rekosmo, da se vjerojatnije radi o 
nezavisnom logiomu. U toj pretpostavci, ono što se »daje« bila bi moć (»exusia«, vlast), koju je 
Otac predao Sinu u cijelosti (usp. M’t 28,18). Otac je to mogao učiniti, jer je »gospodar neba i 
zemlje«, i ništa ga ne priječi da preda svoje gospodstvo nad stvarima. 

— Nitko ne pozna Sina nego Otac, niti Oca nego Sin (usp. Iv 1,18; 3,11; 6,46; 10,15; 17,25). Njih 
dvojica se međusobno poznaju. Znamo da se ne radi o intelektualnom, nego o životnom 
poznavanju: poznaju se, jer su bitno ujedinjeni u ljubavi; oni se odnose kao otac i sin, što je plod 
ljubavi i rađa ljubavlju. 

— Do spoznaje Očeve (nužno djelomične) dolaze i oni kojima to Sin objavi (usp. Iv 1,18; 17,6.26). 

Q7 

Povijesno Isusovo (Sinovljevo) poslanje ima u osnovi za zadaću da Boga (Oca) objavi svijetu. 


96 Jedan od razloga radi kojeg Isus uobličajenom i domaćem »Oče« dodaje ovdje svečano »Gospodaru neba i 
zemlje« (cijelog svijeta) može biti upravo ova providnosna perspektiva ove stvari. — Neki u ovoj Isusovoj 
molitvi; vide paralelizam s prvim blaženstvom: Bogu su dragi maleni, a no veliki. Mi mislimo, da se 
blagohotnost Božja odnosi prvenstveno na prirodni: red stvari. 

97 Za opš'nnfa analizu ove izreke usp. J. Jeramias, Theologie, I 77—80. Sažetak: »Kod Mt 11.27 imamo 
središnju tvrdnju o Isusovom poslanju. Njegov Otac mu je dopustio objavu samog sebe. I učinio je to na tako 
potpun nečim, kao što se samo otac otkriva pred svojim sinom. Stoga će jedino on, Isus, moći objaviti 
drugima pravo spoznanje Boga« (str. 79). 


74 



Paralelni tekstovi Iv, koje smo ovdje stalno navodili, upućuju nas da spomenemo jedan stari 
problem u vezi s ovim ulomkom: okolnost zapaženu davno u starini — da je logion sastavljen u 
stilu četvrtog evanđelja i da je nešto strano u okviru sinoptičkog načina izražavanja. Mnogi 
kritičari misle, da je ovo ivanovski logion (stvoren pokasno u helenističkoj sredini), koji je upao u 

QO 

sinoptičku predaju. 

Naravno, svi se ne slažu s tim mišljenjem; naprotiv, reklo bi se da se danas tumačenja naginju u 
pravcu sinoptičke autentičnosti. Isusova svijest daje Sin Božji, i kod sinoptika je čvrsto ustvrđena 
(usp. Mt 21,37; 24,36; Mk 14,36, itd.). Već u pripovijestima o djetinjstvu najavljuje se njegov 
apsolutno posebni odnos s Ocem (usp. Lk 2,49). Osim toga, treba imati u vidu, da ovaj logion 
donose dvojica evanđelista i da je predaja teksta potpuno sigurna, što pokazuje da je njegovo 
mjesto u sinoptičkoj predaji dobro opravdano. 

Moguće je dapače, da se upliv izvršio u protivnom smislu: »Mogli bismo imati pred sobom jedan 
od onih Isusovih ’logia', od kojih je nastala ivanovska teologija. Stvarno, bez polaznih točaka u 
sinoptičkoj predaji, postanak ove teologije bila bi potpuna zagonetka«. 99 

Teško bi bilo reći, u kojoj su povijesnoj prilici bile izgovorene ove riječi; mi ih zadržavamo na 
ovom mjestu, jer ne znamo gdje bismo ih bolje smjestili. 


23) BLAGO UČENICIMA 
(LISTOPADPROSINAC G. 29) 

(Mt 13,16—17); Lk 10,23—24 

Ovo je pravo blaženstvo, kao i ona u Govoru na gori. U osnovi je istog ustrojstva kao i ona 
blaženstva: čestitka i obrazloženje čestitke. 

Mt ga ima u kontekstu gdje je govor o cilju parabola, sigurno stoga što u tom kontekstu druga 
dvojica sinoptika govore s jedne strane o učenicima kojima je dato da spoznaju tajne Kraljevstva 
Božjeg, a s druge strane o onima koji gledaju a ne vide, slušaju a ne čuju (Mk 4,10—12; Lk 8,9— 
10 ). 

Očito je da je Lk kontekst bolji, barem u književnom pogledu. Prije (r. 21) Isus je hvalio svog Oca 
zato što je objavio svoje tajne malenima; ti maleni, to su njegovi učenici; blago njima, jer su bili 
povlašteni nad svima drugima... 

Ali ipak nije posve sigurno da li se logion nalazi na svom povijesnom mjestu. Sudeći po uvodu u r. 
23 (»i okrenuvši se učenicima napose, reče im«), rekli bismo radije, da nema veze s onim što stoji 
prije njega. Opravdano je barem redakcionalno zadržati ga na ovom mjestu. 

Učenicima se čestita zbog onoga što »vide«, to jest što doživljuju, što žive. Ne spominje se izričito 
predmet tog iskustva, ali se nazire da se radi o onome što je cijeli S. Z. očekivao: o mesijanskoj 
dobi, o Kraljevstvu Božjem, koje Isus započinje. 

Razlog ove sreće i ove čestitke jest izvanredna povlastica da su učenici: oni proživljuju ono što 
najveće ličnosti S. Z. 100 nisu mogle iskusiti. 


98 Za sažetak naširoko obrađenog pitanja usp. J. Jeramias, o. c, 74—77. 

99 J. Jereimaas, o. c, 77. 

100 Proroci i kraljevi kod Lk; proroci i pravednici kod Mt. — Najviše što su stari mogli imati jest neki tamni predosjećaj 
ili nada; učenica sada, naprotiv, »vide« i »čuju«: u punini žive u stvarnosti ono Stoje prije bilo samo obećanje i san. 


75 



24) ISUSOV SLATKI JARAM 
(LISTOPADPROSINAC G. 29) (Mt 11,28—30) 

Zadržavamo ovaj ulomak na ovom mjestu jedino radi književne veze s dva prijašnja teksta, od 
kojih barem jedan (rr. 25—26, paral. s Lk 10,21) može pripadati ovom povijesnom vremenu. Inače 
izgleda, da se radi o nezavisnom logionu, čiji se povijesni kontekst izgubio. Stvarno, sadržajno 
nema ništa zajedničkog s onim što prethodi. 

Što ga je evanđelist stavio ovdje, duguje se vjerojatno dosta uvjerljivom povezivanju misli. Bog 
objavljuje tajne Kraljevstva malenima (rr. 25). Isus je jedan od tih malenih, jer mu je Bog objavio 
svoje vlastite tajne (r. 27). Budući daje on jedini koji može objaviti ljudima ove Božje tajne (r. 27), 
ljudi se pozivaju da dođu i nauče od njega; i već sama objava Boga kao »Oca« dokaz je da njegov 
jaram ne može biti težak (rr. 28—30)... 

Vanjsko ustrojstvo logiona može dovesti u zabludu. Literarno, on je sastavljen od dva poziva i dva 
obećanja, a završetak tvori opravdanje zadnjeg obećanja. 

Pozivi: dođite k meni svi koji ste umorni i opterećeni — uzmite moj jaram na sebe i učite od mene. 
Obećanja: ja ću vas okrijepiti — naći ćete pokoj. 

Ali, očito je da obećanja stvarno nisu dva nego samo jedno: duhovna okrepa onima koji se približe 
k Isusu. 

Dapače, strogo govoreći, ni pozivi stvarno nisu dva nego samo jedan: da se dođe k Isusu. Drugi 
poziv, u stvari, samo je konkretan način da oni koji dolaze k Isusu nađu pokoj. 

Isus poziva, dakle, sve koji su umorni i opterećeni da dođu k njemu. Ovaj umor i opterećenost 
odmah podsjećaju na Isusove riječi upućene pismoznancima i farizejima: »Vežu teška bremena i 
stavljaju ih ljudima na pleća« (Mt 23,4). Nemilosrdno i nepodnosivo breme što su ga intelektualci 
vjere tovarili drugima, a sami ga izbjegavali nositi, zaštićeni svojom vještom kazuistikom. Rabinski 
zahtjevi i suptilnosti bili su se pretvorili u pravo duhovno ropstvo. Uostalom, oni nisu nikamo vodili 
jer ih stvarno nije bilo moguće opsluživati. 

Isus poziva sve koji su osjećali taj nepodnosivi teret na savjesti, da dođu k njemu pa će se osjetiti 
okrijepljenim. Konkretni način da se »dođe« k nijemu i da se nađe okrepa svojim dušama (= 
životima, osobama, samima sebi) jest slijedeći: 

— ostaviti stari »jaram« bezbrojnih zakona, pisanih i usmenih, koje su duhovni vođe Izraela 
pretvorili u teško breme, i uzeti na se Isusov »jaram«, njegov novi zakon ljubavi, koji mora biti duša 
sve moralnosti i cijelog ljudskog ponašanja; 

— ostaviti prijašnje učitelje i učiti od njega, ući u njegovu školu, gdje se podučava ovaj novi zakon 
i ovaj novi moralni red. 

U nastavku, Isus navodi razloge za svoje tvrdnje. 

Razlog da se dođe k njemu, da se nosi njegov jaram i da se uči od njega: jer je »krotka i ponizna 
srca«. Isus je krotke bio proglasio blaženim (Mt 5,5). I on se ubraja među njih. Krotkost je 
nedvojiva od poniznosti: samo je njezin vid i njezina posljedica. A poniznost je osnovna krepost 
Jahvinih siromaha, onih koji traže Gospodina (Sof 2,3), onih koji su uvijek spremni blagosloviti 

Gospodina (Dan 3,87). Ovim siromasima Otac je objavio tajne Kraljevstva (r. 25), kao što ih 
je objavio Isus (r. 27), jer je jedan od njih (r. 29). Jest jedan od njih: neka dođu s 
povjerenjem, savršeno će se razumjeti. 

Razlog duhovne okrepe: jer je Isusov jaram sladak i breme lako; to što on traži nije teško. 
Sladak jaram? 

Ova tvrdnja zbunjuje, kad se sjetimo kako je Isus krajnje strog u zahtjevima odricanja, i kako 
uporno i stalno i bez uljepšavanja na tome stoji. 101 Nikad se u povijesti religija nisu susreli 
tako veliki zahtjevi za moralni život čovjeka. 

A ipak, Isus ima pravo. U osnovi onoga što nam Isus donosi jest duhovna sloboda, kojom nas 
oslobađa od nas samih (usp. Iv 8,31—36). Oni koji su iskusili to Isusovo oslobođenje znaju 
vrlo dobro, da za njih vanjski teret njegovih zahtjeva ne dolazi više u obzir, da stvarno sve 
postaje slatko, iako je teško. Na žalost, ne bi bilo lako uvjeriti o tome nekoga koji nikad nije 
imao toga iskustva: Evanđelje nije teorija ili ideologija, nego život... 


25) GLAVNA ZAPOVIJED 
(LISTOPAD—PROSINAC G. 29) 

(Mt 22,34—40); (Mk 12,28—34); Lk 10,25—28) 

Ovaj ulomak postavlja nekoliko kritičkih problema. 

a) U prvom redu, jesu li tri evanđelista uistinu paralelni? Kako ćemo vidjeti, razlike među 

njima trojicom nisu neznatne. Međutim, sve se te razlike odnose na sporedne stvari, dok je 

102 

središnji predmet očito isti, što je dovoljno da ove tekstove smatramo uistinu paralelnim. 
Razlike se tumače različitim predajama koje su postojale u vrijeme kad su pisana evanđelja; 
bolje rečeno, tumače se opće poznatom činjenicom, da se u dugotrajne predaje nužno uvuku 
promjene u sporednim stvarima. 

b) Povijesni kontekst? Mt i Mk stavljaju ovaj ulomak u posljednje dane Isusova života; Lk ga 
stavlja u ove prve sedmice blagdana Sjenica. Zbog tih nesuglasja, nijedan od ova dva 
konteksta nije siguran. Treba vidjeti koji od njih je vjerojatniji. Nama se čini vjerojatnijim 
Lukin, iz slijedećih razloga: 

— Kod Mt i Mk, redoslijed je vjerojatno umjetan i logičan, jer ovaj ulomak pripada maloj 
zbirci »zamki«, koje Isusu postavljaju neprijatelji: on je treća zamka, poslije pitanja o porezu 
i uskrsnuću. 

— Lukino mjesto bolje se uklapa u povijesni sklop događaja. S jedne strane, slijedeći prizor 
dovest će nas u Betaniju, selo Marte i Marije; s druge strane, doseg glavne zapovijedi 
osvjetljuje se parabolom dobrog Samarijanca, čija se pozornica doživljuje posve prirodno 
bilo kad se uzlazi od Jerihona prema Betaniji, bilo kad se iz Betanije gleda prema Jerihonu ... 

c) Onaj koji pita Isusa jest »zakonoznanac« prema Mt i Lk, grčki »nomikos«, čovjek koji 
proučava zakone i stručnjak u zakonima, pravnik; prema Mt, pripada skupini farizeja; kod 
Mk je »pismoznanac«; nema sumnje da se radi o istoj vrsti religioznih učenjaka; pismoznanci 
su redovito pripadali farizejskom bratstvu. 


101 Vidjeti kratki izbor tekstova u A. Auigustinovch, Las tentaciones, 166—168. 

102 Drugi; naprotiv misle da se ovaj paralelizam može s dobrim razlozima dovesti u sumnju, i daje »vrlo vjerojatno daje Isus vrlo 
često govorio o tako središnjoj ideji kao stoje dvostruka zapovijed«: J. Jeremias, Die Gleichnisse, 245. 

Zanimljivo je da prema Mt i Lk ova osoba dolazi k Isusu sa zlom namjerom, da mu stavi zamku, 
dok kod Mk ide s dobrom namjerom, da raspravlja kao učitelj s učiteljem. Koja je od ove dvije 
predaje izvorna? Bez sumnje, ona Markova, iz slijedećih razloga: 

— Sasvim je obična stvar da pismoznanac ili farizej stavi zamku Isusu; teže je zamisliti, da bi neki 
od njih otišao da se prijateljski porazgovori s Isusom; budući daje to teža situacija, ima više 
vjerojatnosti da bude izvorna; svi se slažu u tome, daje za predaju bilo lakše od prijateljskog stava 
preći na neprijateljski, nego obratno. 

— Intervencija pismoznanca dolazi kao reakcija na činjenicu daje Isus ušutkao saduceje svojim 
odgovorom o uskrsnuću (tako Mt i Mk), kao što su farizeji, prisutni pri raspravi, bih zapazili. Oni 
nisu intervenirali da bi osvetili saduceje (nikad nisu bih dobri prijatelji). Stoga se kod Mt njihova 
reakcija dobro ne razumije: možda želja da se istaknu, da pokažu da su jači od saduceja... U svakom 
slučaju, Mk položaj je prirodniji: čuti mišljenje učitelja koji se u raspravi sa saducejima pokazao 
vrlo sposobnim... 

— U zbirci od više od šest stotina zapovijedi (pozitivnih i negativnih), od kojih su neke bile »lake« 
a druge »teške«, rasprave među rabinima o »najtežoj« zapovijedi bile su nešto obično. Prema tame, 
pitanje pismoznanca u našem slučaju posve je naravno: to je ozbiljna akademska rasprava (Mk), 
koja se tek kasnije pretvorila u zamku (Mt i Lk). 

d) Lk donosi prekrasnu parabolu o dobrom Samarijancu, kojom Isus osvjetljuje pojam »bližnjeg«. 
Začuđuje da je Mt i Mk nisu našli u svojim izvorima. Ah, ne postoji li kod njih barem neki daleki 
odjek ove predaje? Moguće da postoji kod Mk. Ovdje pismoznanac, kad ponavlja dvije zapovijedi, 
dodaje nešto što ne stoji u njihovom izričaju: da su »vrednije nego sve paljenice i žrtve« (rr. 33). U 
paraboli učestvuju dva predstavnika bogoštovlja: oni prinose paljenice i žrtve, ah ne vrše, u 
paraboli, ljubav prema bližnjemu. Nasuprot njima stoji Samarijanac, koji čini izvanredno djelo 
ljubavi. Ovaj Samarijanac dokazuje životom ono što je učio prorok Hošea, da milosrđe vrijedi više 
nego paljenice i žrtve (6,6); to jest isto što kaže i pismoznanac kod Mk. Ne postoji li tako u 
Markovoj predaji skoro iščezlo sjećanje na ovu parabolu? 

Poslije ovih opaski, možemo kratko pogledati sam prizor. 

Kod Mt, pismoznanac pita koja je zapovijed »velika«, to jest najveća. Kod Mk, pita koja je »prva« 
od svih. To su dva različna načina da se kaže isto: raspravlja se o najvažnijoj među tolikim 
zapovijedima. Kod Lk, naprotiv, pita se što se mora činiti, da se postigne vječni život, to jest 
eshatološko spasenje. Iz onoga što slijedi jasno je da se pitanjem želi postići ista stvar, samo što se 
ono izražava misleći na praktični cilj: što je najvažnije u zakonu, da se postigne spasenje? 

Kod Lk, Isus ne odgovara na pitanje, nego potiče pismoznanca, da on sam, tako navikao na 
proučavanje zakona, otkrije što zakon kaže u tom pogledu. To navodi na misao da je izvorna 
situacija bila razrađena onako kako se postavlja kod Mt i Mk: to je rasprava među učiteljima, Isusa 
pitaju za mišljenje a on odgovara na pitanje. 

Kao prvu zapovijed Isus stavlja ljubav prema Bogu: bezuvjetnu i potpunu ljubav, ljubav koja 
obuhvaća cijelo biće (»srce, duša, pamet, snaga«), tako da čovjek sebi ne ostavlja apsolutno ništa 
(Pnz 6,5). Isus izričito kaže 


103 Mt navodi jedino zapovijed (Pnz 6,5), dok joj Mk dodaje još (Pnz 6,4) prve riječi »Šema«, najsvetije i najdraže molitve Izraela 
(koja se morala moliti svakog dana, izjutra i navečer) i u isto vrijeme njegove ispovijesti vjere u Jahvin apsolutni monoteizam. 

daje to »najveća i prva zapovijed« (Mt, r. 38). Ali, odmah dodaje da postoji druga zapovijed, koja 
je »jednaka« onoj prvoj: ljubiti bližnjega kao samoga sebe (Lev 19,18). Očito, kad se kaže da je 
»jednaka« (Mt, r. 39), ne želi se reći da imaju isti sadržaj, jer je formalni predmet ljubavi ovdje 
različit, nego da su obje zapovijedi jednako važne. Ovdje treba imati u vidu ove dvije stvari: 

Isus sasvim izričito razlikuje ovdje dvije zapovijedi: ljubav prema Bogu i ljubav prema 
bližnjemu. Nije ih moguće poistovjetovati, ako želimo ostati vjerni Isusovim riječima (i duhu). Ne 
može se reći, da ljubeći Boga, time ljubimo i bližnjega, niti da ljubeći bližnjega, već time ljubimo i 
Boga. To su dvije različne ljubavi, iako usko zavisne jedna od druge. Vrlo je važno imati to u vidu, 
zbog ovog modernog nastojanja, čije namjere su prozirne, da se ove dvije zapovijedi svedu samo na 
jednu, i to na ljubav prema bližnjemu. Vrlo je značajno upravo to, da svođenje ide u pravcu druge 
zapovijedi, ne prve: izbacuje se Bog, da se ostane pri samom humanizmu; izbacuje se teologija, da 
se ostane kod same antropologije. Za Isusa, jedna se ne može zamisliti bez druge. 

Dva izvora ovih dviju zapovijedi (Pnz i Lev) pokazuju da ih Biblija nije spajala. Isus ih 
naprotiv usko udružuje. Kod Lk, gdje se navod pripisuje ne Isusu nego pismoznancu one se 
udružuju, što bi bio dokaz da se i kod rabina bio udomaćio ovaj postupak. Premda kod Lk i ovo 
predstavlja preradu izvornog podatka (Isusovog navoda), sudeći po uvodu u parabolu o 
Samarijancu, zna se da su i rabini uistinu nekada spajali ove dvije zapovijedi, iako možda ne ovako 
izričito. Isus naime neizravno potcrtava to spajanje, jer je pitanje bilo o jednoj zapovijedi, a on 
izričito nadilazi pitanje, dodajući još jednu. 

Kad Isus ovako usko povezuje ove dvije zapovijedi, izgleda da želi napomenuti da one također 
zavise jedna od druge: da čovjek ne može ljubiti Boga ako ne ljubi bližnjega (usp. 1 Iv 4,20), i da ne 
može ljubiti bližnjega ako ne ljubi Boga (usp. 1 Iv 5,2). 

Nema ljubavi prema Bogu bez ljubavi prema bližnjemu. Ljubav prema bližnjemu nije jedini način 
da ljubimo Boga (njega ljubimo vršeći njegovu volju u svim vidovima ljudskog života), ali je 
nuždan. Ako ljubim bližnjega, ljubim i Boga, iako ne nužno u cijelom opsegu, ali ako ne ljubim 
bližnjega, naprosto ne ljubim Boga. 

Nema ljubavi prema bližnjemu bez ljubavi prema Bogu. Ljubav prema bližnjemu o kojoj Isus 
govori, nije obična naravna ljubav, nije obična filantropija. Naravna je ljubav vrlo slaba i lako se 
loše shvati. Ljubav prema čovjeku ne može se odvojiti od ljubavi prema Bogu. Čovjeka treba ljubiti 
»u Bogu«. Samo na ujedinjenju dviju zapovijedi može se temeljiti istinski humanizam. Ljubav 
prema bližnjemu, u smislu kako je Isus shvaća, ne gleda čovjeka jedino u njegovoj naravnoj 
dimenziji, nego ga uzima također u njegovom odnosu prema Bogu kao pravilu njegova života i 
njegovu posljednjem cilju. Sav tehnički i društveni napredak, koji želi doprinijeti čovjekovu 
probitku, imat će oznaku kršćanske ljubavi prema bližnjemu ako, osim materijalnih čimbenika, ima 
u vidu i istinski uspon do sve većeg produhovljenja, to jest do sve čvršćeg utjelovljenja u 
Kraljevstvo Božje. Dva »kraljevstva« ne idu nužno skupa; svako od njih ima svoju vlastitu 
dinamiku, ali one se vrlo dobro mogu uskladiti. 104 

Kao zaključak svog odgovora Isus opominje ;(Mt, r. 40), da o ovim dvjema zapovijedima »visi« 
cijeli Stari zavjet (»zakon i proroci«), kao što neki zavjetni 


104 Opširnije o toj stvari usp. A. Augusiinovđch, Lineas biblicas, 166—170. 

dar visi na zidu svetišta. To znači da ove dvije zapovijedi uzete skupa sačinjavaju moralni sažetak 
S. Z., da daru smisao svim ostalim zakonskim propisima; i da postaju temeljno pravilo kršćanske 
etike. 105 

Što se tiče pojma »bližnjega« i, dosljedno tame, općenitog dosega ljubavi, znamo da je Isus 
temeljito nadvisio sve što je biblička starina mislila o toj stvari. 106 

Kod Mt, cijela rasprava svršava se ovdje; nema nikakvog protuodgovora. 

Kod Lk, pismoznanac, budući da on sam navodi dvije zapovijedi, izaziva Isusovu opasku da je 
dobro odgovorio i da mu samo treba opsluživati sve to pa da se spasi ... 

Kod Mk, razgovor se nastavlja; u tome, kao i u svemu drugom, on je najnaravniji i najizvoirniji. 
Pismoznanac odgovara Isusu da je dobro odgovorio na njegovo pitanje, da se slaže s njim, da Isus 
ima pravo ..., i ponavlja ono što je Isus bio rekao (navod o dvjema zapovijedima). 

Isus hvali pismoznanca zbog toga nastupa. Mnogi vide u tome neku nesigurnost: kako ga može 
hvaliti, kad je samo ponovio ono što je Isus bio rekao? Ali, pismoznanac zaslužuje pohvalu upravo 
stoga što se njegovo mišljenje slaže s Isusovim. I zaslužuje pohvalu, jer doprinosi novi vidik ovom 
pitanju: daje ljubav prema Bogu i bližnjemu nad činima bogoštovlja (»više nego paljenice i žrtve«); 
bolje rečeno, da ona mora biti duša bogoštovlja; on pripisuje Isusu ovo stanovište, (tumačeći 
ispravno ono što on nije bio rekao, ali što je učio cijelog života, slijedeći u tome tragove starih 
proroka. 

Stoga mu Isus izjavljuje da nije daleko od Kraljevstva Božjeg (Mk, r. 34). Kraljevstvo je već ovdje, 
prisutno u Isusovom Evanđelju; budući da se slaže s njim u ovoj temeljnoj točki, ovaj se 
pismoznanac nalazi već na vratima Kraljevstva ... 

Opaska »nitko ga se više ne usudi pitati« (Mk) služi evanđelistu, da završi s jednom tamom i da 
započne drugu. 


26) PARABOLA O DOBROM SAMARIJANCU 

(LISTOPADPROSINAC G. 29) Lk 10,29—37 

Ova parabola nalazi se samo kod Lk, ali smo vidjeli da je moguće da se daleko sjećanje na nju 
sačuvalo i kod Mk (12,33). 

Svojim navodom dviju zapovijedi, pismoznanac je bio odgovorio na svoje vlastito pitanje o tome 
što mora učiniti da postigne vječni život. Isus ga opominje da mu jedino ostaje provesti u život sve 
to. Ali on sada, da se »opravda«, stavlja Isusu pitanje o pojmu »bližnjega«: tko je moj bližnji? 
Pismoznanac ne želi izaći glup u Isusovim očima. Njegovo početno pitanje moglo je nekom učitelju 
stvarno izgledati vrlo djetinjasto, budući daje njegovo rješenje tako lagano i očito. On ga sada želi 
»opravdati«, jer ono nije tako jednostavno i očito kao što izgleda. Jasno, postoji zapovijed ljubavi 
bližnjega, ali on kao pismoznanac znade, da se njegovi kolege ne slažu s obzirom 


105 To isto uči i sv. Pavao, ali on govori jedino o ljubavi prema bližnjemu kao sažetku cijelog Zakona (Rim 13,8— 
10; Gal 5,14). Prividno bi, dakle, sv. Pavao ispao redukcionist, protivno onomu što smo prije rekli. Ali, on je to 
samo prividno, jer se Pavao već kreće u kršćanskoj optici, gdje bližnjega ne možemo rastaviti od Krista (Mit 
25,40—45). 

106 Usp. sv. I, str. 191—193. 


80 



na doseg te zapovijedi niti u kojoj mjeri ona obvezuje. Teorija se i praksa uvijek ne slažu. 
Teoretski, bližnji je svaki Izraelac i svaki stranac koji stalno živi u Izraelu. Ali, u svakidašnjem 
životu, čak i u okviru ovog ograničenja, ima puno iznimaka, 107 tako da nekad zapovijed ljubavi 
bližnjega gubi svaku snagu. Što, dakle, misli o tome novi učitelj? 

Vidi se da se ovaj rabin ne slaže sa svim onim što se naučavalo u njihovim krugovima, da trpi od 
izvjesne grižnje savjesti i da bi želio vidjeti jasnije; izgleda da ima dobre namjere, (tako da, kako 
prije rekosmo, njegov izvorni stav nije mogao biti »da kuša« Isusa (r. 25) nego to predstavlja 
kasniju preradu situacije sa strane kršćanske zajednice. 

Isus ne odgovara na upit izravno nego služeći se parabolom, koja je u stvari živ primjer kako se 
treba ponašati. 

Parabola se osniva na nesigurnosti starog puta koji je od Jeruzalema »silazio« u Jerihon (27 km 
udaljenosti i 1000 m visinske razlike). Ova je cesta bila vrlo važna, jer je spajala prijestolnicu i 
praktično cijelu Judeju s jordanskom dolinom a odatle sa sjevernim dijelom zemlje i s istočnim 
zemljama s druge strane rijeke. Onaj koji je jednom prošao ovim putem pješice, neće lako 
zaboraviti onu samoću judejske pustinje i divlju narav onih krajeva. Upravo zbog ovog geološkog 

10R 

ustrojstva, ovaj je put uvijek bio pun razbojnika, napadaja i ubojstava sve do modernih vremena. 
Dakle, tim putem »silazio« je neki čovjek iz Jeruzalema u Jerihon i na (najopasnijem dijelu puta 
upao u ruke razbojnika. Ne zna se što je nosio sa sobom, ali je sigurno da se na ove puteve nije išlo 
praznih ruku. Razbojnici mu oduzeše sve, ali im to ne bi dovoljno, nego ga još tako okrutno 
izubijaše, da čovjek ostade ispružen na putu, napola mrtav, dok su se oni ponovno posakrivali po 
brdima. 

Kasnije je istim putem silazio neki svećenik i naišao na ranjenog čovjeka. Pogledao ga, vidio u 
kakvom se žalosnom stanju nalazio, ali mu nije pomogao nego je mirno nastavio svoj put. Poslije 
njega prošao je i neki levit: i on je vidio kako stvari stoje, ali je otišao dalje. 

U oba se slučaja kaže, da su »vidjeli« ranjenika; znači da se nije radilo o nesvojevoljnoj nebrizi, o 
nepažnji ili o izvanrednoj žurbi, nego da su posve hladnokrvno ostavili čovjeka, znajući u kakvom 
se strašnom stanju nalazio. 

S obzirom na namjere parabole, mjesto svećenika i levita mogao je poslužiti i bilo kakav drugi 
putnik. Treba pretpostaviti da je Isus imao posebnu namjeru kad je uveo na pozornicu ovu dvojicu 
službenika hrama. Radi se o dvjema osobama, koje su smatrali pralikom svetosti, ah koje stvarno sa 
svetošću nisu imale n ik akve veze, jer nisu imale ljubavi u svojim srcima. Doći će kasnije 
Samarijanac kao suprotnost: Isus ukazuje ovdje na krajnosti, da naglasi veličinu ljubavi. Stoga nije 
potrebno pretpostaviti kod njega u ovoj stvari neki posebni anitiklerikalni žalac. 

Neki bi htjeli opravdati dvojicu hramskih ljudi pozivajući se na njihov pojam obredne svetosti: vide 
čovjeka ispruženog na putu, ali kako mu ne zapažaju nikakvog znaka života, misle daje mrtav i da 
se obredno ne onečiste dotaknuvši se njegovog leša, pažljivo ga zaobilaze i nastavljaju svoj put... 
Ali, očito je da Isusa ne zanimaju razlozi njihovog postupka, nego jedino činjenica da nisu učinili 
ništa kad su morali nešto učiniti. 


1117 Usp. siv. I, sto. 192—193; a također J. Jaremiais, Die Gleichnisse, 236 

llls I Ricciotti (navodim prema španjolskom prijevodu poznatog Života Isusa Krista, str. 478. bilj. 1) spominje neke svoje lične 
doživljaje. 

Sada ulazi na pozornicu Samarijanac. Posve druga krajnost. Simbol zloće i mržnje: Židovi mrze 
njega, a on mrzi Židove. Ali, čovjek koji Židovu u potrebi čini ono što mu najsvetiji Židovi one 
htjedoše učiniti. 

Pozorno su zabilježeni svi njegovi pokreti: 

— Približuje mu se. Već izdaljega bio je zapazio da se radi o teško ranjenom čovjeku koji krvari. 
Prepoznaje isto tako da se radi o Židovu (u paraboli, to se ne kaže, ali u ovako konstatiranom okviru 
mora se zamisliti), ali ovog časa on ne misli na tradicionalno neprijateljstvo, zaboravlja na mržnju i 
približuje se čovjeku. 

— Vidi ga. Ispituje izbliza njegovo stanje da vidi u čemu bi ga mogao pomoći. 

— Sažali se. Samo čovjek-mikrob može se veseliti nesreći neprijatelja; u čovjeku koji nije iskvaren 
zloćom, tuđa bol izaziva sažaljenje. (A sažaljenje vrijedi više nego paljenice i žrtve, reče Hošea 6,6: 
neka pismoznanac razmisli o stavu dvojice bogoštovnih ljudi i o samom značenju bogoštovlja). 

— Dolazi još bliže njemu da počne s prvom njegom, ovdje na putu, u očitoj pogibelji da se povrate 
razbojnici i da s njim ponove istu nesreću. Ima pri ruci nekih pučkih lijekova, koje svaki razboriti 
putnik mora nositi sa sobom. 

— Najprije raskuži rane vinom, zatim ih polije s malo ulja, da ublaži bol, i konačno ih zavije 
ovojima, koje je ili donio sa sobom već pripravljene ili ih je na brzu ruku pripravio tu na mjestu od 
svoje unutarnje odjeće (u paraboli, ti su čini zabilježeni obrnutim redom). 

— Posadi ga na svoje kljuse a on nastavi put pješke, podržavajući ga u isto vrijeme u ravnoteži na 
kljusetu; sve su to gesti koji odrazuju veliku ljudsku osjetljivost, koju zaslužuje čovjek u ovim 
prilikama. 

— Odvede ga u gostionicu koja se nalazila kraj ceste, ujedan od onih »hanova«, koji znače pravi 
dar providnosti na ovakvim putovima. 

— Tu se za njega on osobno pobrine. Vidi se daje noć bila na domaku, tako da se čovjek spremio 
da prenoći u »hanu« skupa sa svojim ranjenikom; sigurno je platio prostoriju rezerviranu za ljude, 
da tako budu zaštićeniji. 

— Sutradan je čovjek morao nastaviti put; možda je bio trgovac koji je morao predati robu u 
određeno vrijeme. Ali, još uvijek je mislio na ranjenika. Ostavio je vlasniku »hana« dva rimska 
dinara (vrijednost dviju radničkih nadnica), da se brine za ranjenog čovjeka dok se om ne povrati, s 
preporukom da ga dobro podvori, da mu ništa ne uzmanjka, jer on je spreman platiti svaki 
možebitni višak troška. Rekli bismo da se njih dvojica poznaju; vjerojatno je Samarijanac stalan 
gost ovog »hana«, jer često prolazi ovim puteni... 

Jednom riječju, čovjek vrši ono što smatra svojom dužnošću do zadnjeg časa i do zadnje 
pojedinosti. Kad se čini neka usluga, treba da bude potpuna. 

Sada Isus pita pismoznanca: Što ti se čini: od ove trojice putnika (svećenik, levit, Samarijanac) tko 
se »učinio bližnjim« ranjenom čovjeku? 

Isus postavlja stvari obratno. Pismoznanac je bio postavio pitanje o bližnjemu kao predmetu 
ljubavi: koga se mora ljubiti kao bližnjega? Isus, naprotiv, stavlja sada pitanje o bližnjemu kao 
subjektu ljubavi: tko ljubi kao bližnji? 

Neki tumači vide u tome veliku nesuglasnost: parabola ne bi odgovarala rabinovom početnom 
nespokojstvu, a to bi opet bio »dokaz daje veza između parabole i pismoznančeva pitanja umjetna 
i da nije izvorna« (Josef Schimid). 

Međutim, stvar ne ide tako daleko. Isus namjerno postavlja pitanje na ovaj način, i to je 
razumljivo. Temeljni je problem uvijek onaj što gaje 

postavio pismoznanac, pitanje dosega ljubavi prema bližnjemu, radi praktične nesigurnosti koja je 
postojala u židovstvu o tom predmetu. Ali, to je pitanje osnovno ne samo za židovstvo, nego za sva 
vremena. I meni kao kršćaninu neće biti od koristi, ako imadnem jasan pojam o ljubavi prema 
bližnjemu, ali ako zatim, pomoću mojih »mentalnih restrikcija« ili pomoću naučne kazuistike, 
počnem iznalaziti iznimke na sve strane i tako suživati njezino općenito značenje. Na ovo osnovno 
pitanje odgovorilo je posve jasno samo ustrojstvo parabole. Iz nje izlazi daje moj bližnji, obvezatni 
predmet moje ljubavi, osoba sa slijedećim značajkama: 

— Čovjek u nevolji, koji ne može pomoći sam sebi, nego treba da ga netko pomogne. 

— Bilo koji čovjek u nevolji. Bez uvjeta. Njegova je potreba jedini čimbenik koji treba imati u 
vidu. Čak i čovjek koji se smatra najgorim neprijateljem. 

— Čovjek u nevolji, kojega nađemo a da ga nismo tražili; bližnji je uvijek čovjek poslan od 
providnosti; netko kojega je Bog meni stavio na put, a ne netko kojega sam ja izabrao — kao što 
zastupa neki socijalist u jednom Solženjicinovom romanu. Nije to čovjek jedino mog društvenog 
sloja, moje stranke ili moje skupine; svaka skučena ili klasna ideologija, kako god bila obojena, 
bitno je protukršćanska. 

— Čovjek u nevolji, kojega ja mogu pomoći jer imam kljuse i povoja, i ulja i vina, i snage da ga 
podignem. U afektivnom pogledu, naša pomoć (ljubav) nevoljnom čovjeku ne poznaje granica; s 
obzirom na stvarnost, zavisit će od naših konkretnih mogućnosti; bilo bi poželjno spasiti cijeli 
svijet, ali mnogo puta moj svijet bit će sveden na samo jednog čovjeka, ranjenog na putu... 

Iza kako je ovako neizravno odgovorio na rabinov upit, Isus sada promatra ovu stvar pod drugim 
vidom. To je različan psihološki učinak. 

Želi reći ovom učitelju da nikad ne bi trebalo poći od pitanja tko je moj bližnji, jer već samo pitanje 
znači želiti izbjeći obavezi. Čovjek bi svakog časa morao znati, samim naravnim nagonom, tko je 
njegov bližnji. Najveća sramota za nekog čovjeka ili neko društvo jest ne znati tko je njegov bližnji, 
ne vidjeti ga; tako se dešavalo s onim bogatašem i prosjakom Lazarom a tako se dogodilo svećeniku 
i levitu iz parabole; Samarijanac nije bio nikakav vještak u zakonima, a ipak je nepogrešivo znao 
tko je onog časa bio njegov bližnji. 

Isus želi reći učitelju, budući daje nemoguće prevariti se tko je bližnji — predmet ljubavi, treba da 
se najprije pitamo što mi sami možemo i moramo učiniti da budemo bližnji. Ne natrag, nego 
naprijed. Bližnji — predmet ljubavi tu je pred nama; važno je »približiti« mu se; važno je »učiniti 
mu se bližnjim« ... 

Pismoznancu nije bilo teško odgovoriti na Isusovo pitanje: »učinio se bližnjim« ranjenom čovjeku 
onaj koji je učinio ono djelo milosrđa, nad njim. Isus mu onda ponavlja isti praktični savjet, što mu 
ga je već prije bio dao (r. 28): »čini i ti tako«. Ljubav nije ni teorija ni sentimentalnost; samo 
djelotvorna ljubav spašava. 

Isus je sigurno dobro poznavao ovaj put između Jeruzalema i Jerihona, jer je osobno prošao njime 
nekoliko puta, osobito za prvih mjeseci svog djelovanja, poslije krštenja, kad se kretao između 
Jordana i Jeruzalema. Prirodno je misliti da je okvir parabole sačinjen na temelju stvarnih prilika 
ove sredine. Sasvim je moguće da je gostionica iz parabole bila na mjestu današnjeg Khan 
Hathrura, na pola puta između Jeruzalema i Jerihona, što odgovara 

biblijskom Adumimskom usponu (na granici između Jude i Benjamina, Jš 15,7; 18,17). To ime 
doslovno znači. Uspon »Crvenih brežuljaka«, i dolazi od crvenkaste boje pećina na tom mjestu, dok 
ga je sv. Jeronim pripisivao mnogoj krvi, što su je tu razbojnici prolijevali. Već u rimsko doba i 
kasnije, u srednjem vijeku, postojala je tu vojnička tvrđava za zaštitu putnika. 109 
Neki autori misle da je Isus izgovorio ovu parabolu uzlazeći iz Jerihona prema Jeruzalemu. Tako, 
na primjer, P. Prat, 110 ali u kronološkom okviru posve različnom od našega. U cijelom odsjeku Lk 
9,51—11,13 on vidi Isusov put iz Galileje u Jeruzalem, raspoređen na slijedeći način: Isus izlazi iz 
Galileje (9,51) — želi proći kroz Samariju (9,52—56) — (zbog neprijateljskog držanja 
Samarijanaca ide prema Pereji) — ali prije šalje 72 učenika da mu priprave prolaz kroz Pereju 
(10,1—24) — (zatim i on lično prolazi kroz Pereju, odakle, na putu u Jeruzalem, dotiče se Jerihona) 
— uzlazeći iz Jerihona, na putu, pripovijeda parabolu o dobrom Samarijaneu (10,25—37) — dolazi 
u Betaniju (10,38—42) — na Maslinskom brdu izgovara Očenaš (11,1—13) — odatle silazi u 
Jeruzaleim (Lk ništa ne kaže o tome) za blagdan Sjenica ... 

Kako se vidi, mi smo slijedili drugi redoslijed: smatrali smo paralelnim Lk 9,51—56 i Iv 7,10, a sve 
drugo smo prenijeli u vrijeme poslije blagdana Sjenica, skupa sa svim što pripovijeda Iv 7,11 — 
10,21 (izuzev Iv 7,15—24) 

Međutim, i u ovom redoslijedu moguće je zamisliti, da je Isus mogao izgovoriti ovu parabolu 
uzlazeći od Jerihona prema Jeruzalemu. Za taj slučaj, trebalo bi pretpostaviti, da se nekom zgodom 
poslije blagdana Sjenica spustio u Jeirihon i na povratku ispripovijedao parabolu. 

Jedino, takva pretpostavka nije potrebna, jer je savršeno moguće da ju je Isus izgovorio negdje blizu 
Betanije, odakle se vrlo dobro vidi put u Jerihon, osobito kraj oko Adumima, tradicionalnog mjesta 
dobrog Samarijanca. 

Upravo pri slijedećem događaju Isus se nalazi u Betaniji. 


27) MARTA I MARIJA 
(LISTOPADPROSINAC G. 29) Lk 10,38—42 

»Dok su putovali«, Isus i učenici ulaze u neko selo ... Kod Lk, od 9,51 Isus je na »putu« u 
Jeruzalem. Već znamo da se tim označuje cijeli jedan period Isusovog života, u kojem pojedine 
povijesne časove treba odrediti pomoću drugih kriterija, osobito pomoću podataka četvrtog 
evanđelja. 

Ne spominje se ime sela, ali se spominju dvije sestre, Marta i Marija; a znamo da je njihovo selo 
bila Betanija, blizu Jeruzalema (Iv 11,1; 12,1). Ovom prilikom ne spominje se njihov brat Lazar, 
koji će nekoliko mjeseci kasnije biti glavna ličnost u jednom od najpoznatijih Isusovih čudesa. 

Na drugom mjestu govorili smo o hipotezi, prema kojoj bi se ovo selo nalazilo u Galileji; da bi to 
konkretno bila Magdala, da bi Marija iz ovog prizora bila sama Magdalena, i da bi ovaj događaj 
trebalo prenijeti u galilejski period. Rekli smo onom zgodom, a treba to opet reći, daje ta hipoteza 
neodrživa iz mnogo razloga. 111 


109 Tekstove kršćanske predaje vidi u Baldi, Enchiridion, bar. 544—570. 

110 Usp. JesusChrist, II 19, bilj. 1. 

111 Usp. sv. I, str. 213—216. 

Nalazimo se, dakle, u Betaniji, za vrijeme misionarskog Isusova izleta po Judeji, u mjesecima 
poslije blagdana Sjenica; ne može se redi ništa podrobnije. 

Isusa prima u obiteljsku kuću Marta. U odsutnosti Lazara, ona je domaćica, jer je starija od Marije. 
Podrazumijeva se da s Isusom prima i njegovu pratnju. Iz toga se zaključuje daje kuća prostrana i 
daje Lazareva obitelj ekonomski dobrostojeća. Osim toga, ona uživa dobar glas, čak i u Jeruzalemu 
(usp. Iv 12,9). 

Isus je bio misionar koji se prilagođuje prilikama. Iskorištavao je svaku zgodu da navijesti ljudima 
svoju radosnu poruku. I u kući Marte i Marije također je naviještao evanđelje. Kad su doznali da se 
tu nalazi, sigurno su se skupili susjedi da ga čuju. Najviše se okoristila ovom prilikom Marija. Od 
prvog časa, sjela je do Isusovih nogu (kao što u školi učenici sjednu do nogu učiteljevih) i nije se 
više micala odatle, slušajući cijelo vrijeme njegovu nauku. Dotle Marta ostade sama da poslužuje, 
prezaposlena, spremajući hranu za tolike osobe. Ispočetka se još ustrpjela, ali konačno se naljuti i 
ode Isusu da prosvjeduje. Ukor je više upravljen njemu nego sestri, jer on dozvoljava toliku 
nepravdu, zadovoljan da Marija bude tu cijelo vrijeme, besposlena, dok se ona ubija tolikim 
poslom, sama za sve. Neka, dakle, kaže Mariji da joj pomogne... 

Sve ove situacije pokazuju da već otprije postoji veliko prijateljstvo između dviju sestara i Isusa; da 

ovo nije prvi put što Isus ulazi u ovu kuću. Tako se ponašaju osobe koje se dobro poznaju i imaju 

povjerenja jedna u drugu. Znamo stvarno iz drugog izvora, da je postojalo usko i srdačno 

112 

prijateljstvo između Isusa i sva tri člana obitelji (usp. Iv 11,5). 

Isus je mogao sklopiti prijateljstvo s ovom obitelju još od prvih dana i mjeseci svog javnog 
službovanja, kad je djelovao između Jordana i Jeruzalema (prije galilejske službe). Kao što smo 
onda dali naslutiti, moguće je da je ovdje u Judeji Betanija igrala istu ulogu kao Kafamaum u 
Galileji: daje bila neke vrste misionarsko središte. 

Marta, Marta!, dvaput je naziva Gospodin po imenu, pokazujući joj tako jednako povjerenje. I 
kao što je ona bila ukorila njega, tako sada i on isto tako srdačno ukorava nju. Kori je ne zato što 
radi praktične poslove (uskoro će jesti hranu koju je ona spremila!), nego zato što je previše i 
nervozno zabrinuta i uznemirena tom prezaposlenošću i trkom, i zato što misli da je ono što radi 
Marija gubljenje vremena ili u najmanju ruku manje vrijedno u usporedbi s njezinim poslom... 

Isus sada ispravlja njezino mišljenje i stavlja svaku stvar na svoje mjesto. Marta je uznemirena za 
»mnoge« stvari, dok je »samo jedno potrebno«. 114 »Mnoge« stvari jesu ono što radi Marta; prema 
tome, »jedino« je ono što čini Marija: slušati Isusovu riječ. Jedino potrebno, to je slušati Isusovu 
riječ! Izražavajući se stilom pretjeranosti i isključivosti, Isus želi reći da je njegovo Evanđelje 
apsolutno nad svim drugim stvarima. To je isto ono što je rekao drugom zgodom, da treba najprije 
tražiti Kraljevstvo Božje a da će sve drugo Bog dati kao nadodatak (Mt 6,33; Lk 12,31). To znači, 
da su i »nadodaci« 


112 O toj crti osobe Isusove govorili smo drugom zgodom; usp. sv. I, sitr. 229—232. 

113 Isus je triput u ovom ulomku označen kao »Gospodin«; tako i u Lk 7,13. Lk na taj način prebacuje u Isusov život ono stoje 
(kasnija postpashalna kršćanska vjera. 

114 Među raznim varijantnim čitanjima, izvorno je bez sumnje ovo koje je najkraće, kako je očito već po ovaj jednostavnoj 
suprotnosti. 

potrebni; ali postoji ljestvica vrednota; Kraljevstvo je biser i blago, radi kojih se isplati sve 
žrtvovati... 

U skladu s rečenim, Marija svojim stavom (dijelom koji je ona izabrala) ostvaruje u svom životu taj 
prioritet: njezin stav je »najbolji dio«. 115 Onaj koji se tako odluči za Kraljevstvo, može biti siguran 
da će ga posjedovati: neće mu se oduzeti. 

Klasična ascetika vidjela je u Mariji kontemplativni tip a u Marti djelatni. Marija se uistinu može 
smatrati kontemplativnim karakterom, jer dušom »sluša« Isusovu riječ, ali se ovdje ne 
suprotstavljaju kontemplacija i djelatnost, nego Evanđelje i sve drugo. 

Slika dviju sestara u ovom prizoru slaže se sa slikom koju poznajemo iz drugih izvora (usp. Iv 
11,20.32; 12,2—3, itd.). 


28) KATEHEZA O MOLITVI: OČENAŠ 

(LISTOPADPROSINAC G. 29) (Mt 6,9—15); Lk 11,1—4 

Očenaš je za kršćanina najomiljeniji način molitve i stoga jedan od najviše tumačenih dijelova N. 
Z., bilo u egzegezi, bilo u duhovnoj književnosti. U bilo kojem komentaru moguće je naći obilnijih 
obavijesti o tom predmetu, 116 tako da ovdje ne moramo voditi podrobniju raspravu o njemu; 
napomenut ćemo samo nekoliko točaka, koje mogu olakšati čitanje običnom čovjeku. 

a) Već je Tertulijan rekao za Očenaš daje »sažetak cijelog Evanđelja«. Ovaj je izraz opravdan, jer 
se ovdje stvarno susrećemo s temeljnim temama Isusove poruke, s onim što je najznačajnije u 
njegovoj blagovijesti svijetu. Stoga se može reći daje Očenaš izrazito kršćanska molitva, unatoč 
izvjesnim formalnim sličnostima sa židovskim molitvama onog vremena. 

b) Očenaš nam je sačuvan u dvije recenzije, Mt i Lk. Te dvije recenzije su različne i sadržajem i s 
obzirom na povijesni kontekst. Stoga su prije mislili da je Isus mogao dvaput učiti tu molitvu: 
jedanput u Galileji (Mt) a drugi put u Judeji (Lk), s tim sporednim razlikama u sadržaju, koje 
nipošto ne mijenjaju općeg smisla. Ali danas nitko više ne zastupa to mišljenje; općenito se misli da 
je postojao jedan jedini izvorni oblik, u koji je predaja kasnije uvukla neke razlike; nije ovo prvi put 
da se to događa. 

c) Koji je od ova dva oblika izvoran? Obično se misli daje onaj Lukin. Kraći je od Matejeva: sadrži 
samo pet molba, dok Mt ima sedam. Kaže se, i s razlogom, da se nitko ne bi usudio oduzeti nešto od 
Isusovih riječi u tako važnom predmetu, dok su dodaci nešto prirodno. Mt je sklon proširivanju 
nekog predmeta pomoću novih doprinosa: tako je učinio i s blaženstvima. Dodatke je mogla učiniti 
predaja u vidu liturgijske upotrebe. Treća molba (»budi volja tvoja«), vlastita Mt, mogla je biti 
prenesena ovamo iz molitve u Getsemaniju (usp. Mt 26,39). 


115 Tekstualno: »dobni« dio. Neki više vole ovo značenje. Ono što radi Marija jest »dobro«, ali bez ikakvog prigovora Marti. Mi više 
volimo značenje komparativa ili superlativa (koji ne postoje u Isusovom jeziku) zbog stalnog suprotstavljanja između Marite i 
Manije. 

116 Osim komentara bit će koristan kratki ali iscrpni osvrt J. Jeremiasa, The Central message ofthe NT (navodim prema španjolskom 
prijevodu, Salamanca 1981, str. 215—235). 

d) Koji je od ova dva povijesna konteksta bolji? I ovdje su mišljenja podijeljena, premda se 
radije prima Lukin kontekst. Mislimo daje to ispravno. Mt donosi Očenaš u Govoru na gori, kao 
dodatak na temu o molitvi, i jedino zbog te tematske veze, a da nije ni zapazio kako u stvari nema 
n ik akve unutarnje veze među njima. U Govoru na gori, Isus suprotstavlja kršćansku molitvu molitvi 
licemjernih farizeja (pokazivanje pred drugima, taština, traženje ljudske slave) i molitvi pogana 
(mnoge isprazne riječi). Osim toga (posve očito raskida književnu simetriju (to što se čini — to što 
ne treba činiti), koja postoji u temama o milostinji, molitvi i postu u ovom dijelu Govora. U prilog 
Lk, naprotiv, govore podrobno zabilježene okolnosti molitve 

(r. 1). 

Očenaš, dakle, nije iz početka galilejskog djelovanja, nego iz ovog perioda Isusovog života 
neposredno poslije blagdana Sjenica. Teme u njemu najavljene sazrele su u toku skoro dviju godina 
propovijedanja. 

Ništa se ne zna o mjestu gdje je bio izgovoren Očenaš. Zadnje mjesto koje se spominje u evanđelju 
jest ono iz prethodnog događaja: selo Marte i Marije, Betanija. Zbog te književne veze između ova 
dva događaja i zbog smještaja Betanije (na istočnoj strani Maslinskog brda), predaja je stavila ovdje 
blizu i Očenaš, na istom Maslinskom brdu, na jednoj točki gdje se od IV st. štovalo mjesto gdje je 
Isus naučavao. S tom »naukom« mislilo se u prvom redu na eshatološki govor, ah od IX st. 
povezuje se s njim i Očenaš. 117 

e) Kad nam kaže da molimo »ovako« (»vi molite ovako«: Mt, »kad molite, govorite«: Lk), da li 
nam je Isus ostavio jednu formulu ih duh molitve? Jedna stvar ne isključuje drugu a Isus je sasvim 
dobro mogao imati na umu obje. To daje Očenaš bio rano uključen u liturgiju, odakle je prešao u 
opću upotrebu privatne molitve, predstavlja tumačenje Isusovih namjera. Ah, njegova glavna 
namjera bila je sigurno da nam pokaže novi duh molitve, idealni okvir, u kojem se mora kretati 
svaka naša molitva. 

f) Očenaš je molitva-molba. Dovoljna bi bila sama ta činjenica da se ustvrdi vrijednost te vrste 
molitve, koja se ne sviđa puno modemom čovjeku. U stvari, to je jedini način kako moh puk. U 
našem jeziku, čak sama riječ »molitva« ili »moliti« poistovjećuje molitvu s molbom ih traženjem. U 
drugim jezicima, gdje postoje različni izrazi za oba pojma, puk ih unatoč tome stvarno 
poistovjećuje. Jaki vjerski intelektualizam jest značajka našeg vremena, zato molitva koja se najviše 
sviđa modemom vjerniku jest poklonstvena molitva (na primjer, u karizmaitičkim pokretima), što je 
bez sumnje najuzvišeniji način molitve. Molitvi-molbi predbacuju se neke mane, u koje ona 

lio 

redovito upada, kao na primjer materijalistički utilitarizam. Međutim, Očenaš je molitva-molba, a 
ipak kršćanska molitva u najuzvišenijem smislu riječi. Ona nas upravo uči kako da oslobodimo 
svoju molbu od svih mana. Molba (traženje) temeljna je molitva religioznog bića: dokaz naše 
ovisnosti o Bogu, stav bez kojega nikakva religioznost nije moguća. Bez tog stava nije moguće 
zamisliti molitvu-poklonstvo. A opet molba, ako je učinjena svjesno, postaje najviši izražaj 
poniznosti, odricanja, predanja i poklonstva. 119 Sve zavisi od toga što se traži i kako se traži. 

g) Od koliko se molba sastoji Očenaš? Zavisi od toga kako se stvar gleda. Ako se uzme u obzir 
samo Lk, ima pet molba. Kod Mt, ima ih sedam. Ah 


117 Tekstovi predaje kod Baldi, Enchiridion, br. 609,1—3; i zatim 626—652; usp. također njegovu Guida, 129—130. 
1 ls Usp. A. Augustinovich, Puebla y religiosidadpopular. 47—48, 95—96. 

119 Opširnije o ovom predmetu usp. A. Augustinovich, Las tentaciones, 149—155. 

neki svode i ovih sedam na samo četiri, jer kažu da su prve tri u stvari samo jedna, a tako isto i 
zadnje dvije: ne bi se radilo o različnim stvarima, nego o različnim načinima da se izrazi ista stvar. 
Ne može se reći, da to svođenje nema nikakvog oslona; njegova je obrana sigurno moguća; ali nam 
izgleda puno uspjelije mišljenje o sedam molbi. Ne smije se zaboraviti, da je broj sedam od 
posebne važnosti za Mt, kako je moguće ustanoviti listajući njegovo evanđelje. 

h) Očenaš se jasno dijeli na dva dijela. Prvi se dio sastoji od prvih triju molba i radi o Božjim 
interesima; drugi sadrži zadnje četiri molbe, koje rade o čovjekovim potrebama. Sami raspored 
ovih dvaju dijelova navodio bi na misao daje drugi dio u odnosu podređenosti prema prvome. 

i) U kom smislu treba tumačiti Očenaš, povijesnom ili eshatološkom? Loše je, čini nam se, 
postavljati pitanje upravo na ovako alternativan način: ili ovo, ili ono. Vrlo uvaženi autori shvaćaju 
cijelu molitvu, a ne samo prve tri molbe, u eshatološkom smislu; rekli bismo da je današnja 
egzegeza sklona da ide u tom pravcu. Ne možemo se potpuno i bezuvjetno složiti s tim mišljenjem, 
iz više razloga: 

— Istina je da je u prvim kršćanskim zajednicama postojala eshatološka napetost, ali ne u tolikoj 
mjeri da bi bila jedina prizma kroz koju su gledali sve stvari. Istina je također da Isus često ima pred 
očima eshatologiju, ali je isto tako istina da nikada ne gubi iz vida povijesnog procesa koji do nje 
dovodi prema Božjem planu. 

— U vezi s tim, treba se sjetiti složenog pojma o Kraljevstvu Božjem, koji smo kratko izložili na 
drugom mjestu. “ Isus prema prilikama može naglasiti neki njegov vid više nego drugi, ali se ne 
može zamisliti da bi ih potpuno odijelio. Konkretno govoreći, eshatologija, konačna faza 
Kraljevstva, ne može se odijeliti od njegove zemaljske etape rasta i sazrijevanja, što je vrijeme kad 
čovjek radi u vinogradu (Mt 20,1—7). Dapače, ova konačna faza smatra se kao već djelimično 
prisutna i ostvarena u povijesti: u raznim etapama rasta vide se ostvarenja svaki čas bliže 
budućnosti; sjetimo se na primjer što Isus kaže o svojoj pobjedi nad sotonom. 

— Isključivo eshatološko tumačenje u pogibelji je da pretvori Očenaš u jako otuđujuću molitvu: 
čovjeka koji samo moli za svoju konačnu budućnost, psihološki se poziva da zaboravi na svoju 
sadašnjost. Isus drukčije shvaća ekonomiju »vječnog života«. Inače bismo morali reći, daje ova 
molitva bila načinjena za ljude osuđene na neodređeno (usp. Mt 24,36; Dj 1,7), možda vrlo dugo, 
iščekivanje eshatologije. 

— Što se tiče prvih triju molba, slažemo se da imaju eshatološki smisao, ali, po našem shvaćanju, 
ako se eshatologija promatra anticipiranom u povijesti. To je čežnja za apsolutnom budućnošću, 
koja je na koncu konca dar Božji, ali koju ipak treba ljudskim naporom izgrađivati ovdje na zemlji 
(premda se i taj napor ne može zamisliti bez Božje milosti). 

S obzirom na ostale četiri molbe, čini nam se egzegetski nemoguće shvatiti ih eshatološki. Najbolji 
dokaz za to jesu one prave umne akrobacije s kojima se susrećemo u tumačenjima eshatološkog 
smjera, koje bi trebale opravdati tu pretpostavku. 

j) Usko povezan s pitanjem tumačenja jest i problem aktivnog subjekta u prvim trima molbama (u 
ostalim, stvar je formalno jasna): Bog ili čovjek? Ponovno mislimo da je neispravno postavljati 
pitanja alternativno. Mnogi tumači misle daje činilac Bog, jer jedino Bog može dati ono što se traži 
u molitvi; osim toga, pasivni oblik triju vremena (sveti se ... dođi... budi...) 


120 Usp. sv. I, str. 120—123. 

bio bi jedan od onih opisnih načina govora, koje su Židovi često upotrebljavati da ne spomenu 
Božjeg imena. Ovaj jezični razlog može imati svoju vrijednost. Isto je tako istina, da samo Bog 
može ostvariti svoje planove. Ali, u tom ostvarenju Bog upotrebljava čovjeka kao svog posrednika: 
to je stara biblijska teza puno prije Isusa (usp. Post 1,28). Glavni je činilac Bog; čovjek je njegova 
ruka u stvorenom svijetu. U izviršivanju Božjih planova ni Bog ni čovjek ne rade odjelito: svijet ide 
prema svom usavršenju uvijen u tajnu ekonomije milosti. Dosljedno tome, mislimo daje u prvim 
trima molbama aktivni subjekt izravno Bog, ali se podrazumijeva da u konkretnoj povijesti djeluje 
pomoću čovjeka. 

k) Kod Mt, poslije zadnje molbe (rr. 13), neki rukopisi imaju slijedeću doksologiju: »Jer tvoje je 
kraljevstvo i moć i slava kroz svu vječnost. »Amen«. Radi se sigurno o kasnijem dodatku, uzetom 
iz liturgije . Ova je doksologija ušla u današnji obred Mise, upravo poslije Očenaša i molitve 
koja mu slijedi i koja ga tumači. 

l) Kako prije rekosmo, povijesne su okolnosti Očenaša one koje je zabilježio Lk (rr. 1). Nekog 
dana, za vrijeme misionarskog izleta po Judeji poslije blagdana Sjenica, Isus moli na nekom mjestu 
koje se ovdje ne spominje, sigurno na nekom osamljenom mjestu, zgodnom za duhovnu sabranost. 
Pretpostavlja se da se apostoli nalaze u blizini, da promatraju njegov stav pri molitvi i da možda 
slušaju i same riječi molitve. Već prije, oni su bili zapazili da Isus moli drukčije od svega što su oni 
do tada znali o toj stvari. Bilo je tu nešto što je privlačilo pažnju i pobuđivalo želju da se moli na 
isti način. Apostoli žele da mogu moliti kao i On: neka ih nauči! S tim oni ne žele reći da ne znaju 
moliti i da nikada prije nisu molili (kao dobri Židovi, morali su znati svoje molitve), nego da ne 
znaju moliti kao Isus, koji je sada postao za njih jedini pravi izvor molitve. Osim toga, postoji još 
jedan izvanjski razlog: i Krstitelj je bio naučio svoje učenike da mole kao on (usp. Lk 5, 33); zašto 
bi oni bili nešto manje? 

Isus im onda izlaže obrazac, koji predstavlja njegovo mišljenje o molitvi: kakav stav moramo 
zauzeti da uspostavimo odnos s Bogom, što možemo i što treba da molimo; koji je to posljednji i 
najviši predmet koji stoji iza svih naših pojedinačnih molba ... Ovo je prva točka duge kateheze o 
molitvi. 

U kratkom izlaganju, koje sada možemo započeti, slijedit ćemo tekst Mt, jer je opširniji i izrazitiji, i 
jer smo naučeni na njega u liturgijskoj i privatnoj upotrebi. 

UVOD: »OČE NAŠ, KOJI JESI NA NEBESIMA« (r. 9; Lk, r. 2). — Oba evanđelista imaju 
uvod, samo što je on kod Lk posve pojednostavljen. Ovakav je uvod psihološki potreban. Tako 
općimo i u ljudskom životu: draga mama, cijenjeni prijatelju ... Potrebno je nekako uspostaviti 
dodir i svratiti pažnju osobe kojoj se obraćamo. 

— »Oče«. Tako Lk, bez ikakvog dodatka. Kod ovog evanđelista, Isus se na ovaj isti način obraća 
Ocu i u drugim molbama (22,42; 23,43.46). Ali jedanput upotrebljava naziv »Gospodar neba i 
zemlje« (10,21). Ova je formula svečanija od Matejeve, ali ima isti smisao, premda možda s 
posebnim naglaskom na providnosti. 

Misao o »ocu« izaziva spontano misao dobrote i ljubavi; a s druge strane misao snage, čvrstoće i 
sigurnosti. Otac je netko kome se uvijek možemo uteći i koji nikad ne iznevjeruje. 


121 U Didahe (2. st., jednom od najstarijih kršćanskih književnih djela) čita se na istom mjestu: »Jer tvoja je moć i slava kroz 
vjekove«. 

Misao o »ocu« izaziva također odgovarajuću misao o »sinu« i »djetetu« . A pokazuje tako i 
osnovni stav ili duh kojim se moramo obraćati Bogu: duh malog sina, koji se potpuno pouzdaje u 
Očevu dobrotu i koji je posve siguran da će nas uslišiti. 

Tako u isto vrijeme razumijemo zašto moramo moliti — budući daje to izričita zapovijed Božja 
(Mt 7,7) — iako naš Otac već unaprijed zna sve što nam je potrebno (Mt 6,8). Moramo to činiti, jer 
svakog časa i u svim stvarima moramo priznati, da sve što se dobrog dogodi u svijetu, čak i stvari 
koje postignemo našim vlastitim radom, u korijenu dolaze od njega; jer mu cijelog života moramo 
govoriti da smo njegova mala djeca, kojima je on stalno i bitno potreban; svjesni da bez tog stava 
duhovnog djetinjstva nije moguće doći u Kraljevstvo Božje ' ; "to jest da nije moguće započeti 
nikakvog odnosa s Bogom. 

Riječ koju Isus upotrebljava jest »Abba«, uzeta iz aramejskog sinovskog, posebno dječjeg 
govora (»tata«), što je posve strano židovskim molitvama. S njom nam Isus otkriva značaj svog 
osobnog odnosa s Bogom, “ a u isto vrijeme i nas uči kakve veze s njim moramo tražiti; toliko nas 
približuje Bogu, da se možemo osjetiti u obiteljskoj intimnosti s njim. 

— »Oče naš«. Dodatak »naš« je Matejev. Kaže izričito ono što je već sadržano u pojmu »Otac«. 
Otac koji ima djecu. Otac s obitelju. Kad se obraćamo Ocu, govorimo mu iz ove obitelji. Netko tko 
se osjeća odvojenim od drugih ljudi, ne može moliti Očenaša; to je »molitva braće«, kao što je 
govorio sv. Augustin. 

— »Koji jesi na nebesima«. Prema pučkoj kozmogoniji, »nebo« je prostor iznad nebeskog svoda, 
razdijeljen na nekoliko slojeva (odatle množina). To je mjesto gdje stanuje Bog u svojoj slavi. Isus 
se izražava istim pučkim govorom. I kad podigne oči prema »gore« (Iv 11,41) ili prema »nebu« (Iv 
17,1), podiže ih prema Bogu, koji tu stanuje. 

Ovaj Matejev nadodatak treba da nas podsjeti da unatoč najvećoj blizini s Bogom Ocem, Bog ipak 
apsolutno nadilazi sve ljudsko i sve zemaljsko. Na tome se temelji njegova moć i uspješnost i, 
prema tome, naše pouzdanje u njegovu providnosnu prisutnost; to izražava i Lukina formula 
»Gospodar neba i zemlje« (10,21). 

PRVA MOLBA: »SVETI SE IME TVOJE« (r. 9; Lk, r. 2), — Božje »ime« je isto što i Božje 
biće. Molimo ovdje da Bog bude »posvećen«; prije ičega drugoga, stalo nam je do toga da se 
»sveti« Bog. Ali kako može biti svećen netko tko je neizmjereno svet (Iz 6,3)? Očito je da ovaj 
glagol u odnosu na Boga ne znači učiniti svetim nešto što nije sveto. Bog se »sveti« kad očituje 
svoju svetost. Jasno je daje samo Bog u stanju očitovati nešto što spada na srž njegova bića. Prema 
tome, naša se molitva obraća k njemu da on sam očituje svoju svetost. Jedino što on to ne može 
učiniti izravno; njegova svetost ne može se opažati sama u sebi. Bog to čini neizravno, preko ljudi: 
preko svih primjera svetosti koje je pobudio među ljudima u toku cijele 


122 O ovom posljednjem pojmu usp. sv. I, str. 356—359, 360—361. 

123 Mt 18,3 i sv. I, str. 361—362. 

124 O ovoj riječi (kao zazivu Bogu usp. veliku radnju J. Jeremiasa, Abba (navodim prema španjolskom prijevodu, Salamainca 1981, 
str. 19—89); Theologie, I 80—87. 

125 »Potpuna novost i jedinstveni značaj božanskog zaziva Abba u Isusovim molit vama dokazuje, da taj zaziv izražava samu srž 
Isusovog odnosa prema Bogu. Isus je govorio s Bogom kao što dijete govori s ocem, pun pouzdanja i siguran, i u isto vrijeme pun 
poštovanja i spreman na poslušnost«: J. Jeremias, Theologie, I 87. 

njihove povijesti. Posebno treba imati u vidu bitnu objavu Božje svetosti u njegovom Sinu Isusu, 
koji je »Svetac Božji« (Mk 1,24). Od tog časa, ljudi su sveti i očituju Božju svetost (»svete Boga«) 
ne samo kad opslužuju njegove zapovijedi, nego posebno kad u svom životu ostvaruju Isusov 
obrazac svetosti. 

Molimo, dakle, da Bog nadahne i ohrabri ostvarenje svog života među ljudima; života sličnog 
Božjem životu, kako ga poznajemo po Isusu. To je prva molba i najvažnija od svih molitava, jer 
bez tog usaglašavanja s božanskim obrascem nikakva druga molba ne bi se mogla ostvariti. 

DRUGA MOLBA: »DOĐI KRALJEVSTVO TVOJE« (r. 10; Lk, r. 2), — 

»Kraljevstvo Božje« 126 nije ništa drugo nego vladavina Božja nad svijetom, pomoću koje svijet ide 
prema svom konačnom spasenju, koje će se sastojati u učestvovanju u slavi Božjoj. Još jednom, 
samo Bog može učiniti da mi učestvujemo u intimnom Božjem životu. Radi toga, naša se molitva 
obraća izravno Bogu, da sam on ostvari svoju vladavinu na ovom svijetu. Ali, on to ne radi izravno 
u ovoj povijesnoj etapi zasađivanja i rasta. U ovom vremenu, plan spasenja moraju izvršavati ljudi, 
dok ne dođe punina vremena i stanje svijeta ne postane zrelo da mu Bog podijeli svoj ničim 
nezasluženi i apsolutni dar konačnog Kraljevstva. 

Ova nas molitva uči daje Božja vladavina nad svijetom zadaća i cilj. 

»Ako molimo da ona dođe, to je stoga što još nije došla; dakle, moramo uraditi sve da dođe. Ako 
molimo da dođe, znači da smo sigurni da će doći; kad ne bi tako bilo, ne bismo molili. I znači, da 
nakon toga naša molitva ne može ništa više moliti. To je ono najveće, ono konačno, zadnji cilj«. 127 
Molimo dakle, Boga, da on nadahne i ohrabri ljude, da usklade svoj osobni, obiteljski i društveni 
život s Božjom vlašću: da ljudska ustrojstva i ustanove sve čišće odražavaju Božje kriterije; i da 
jednog dana, iza kako je učinio sve što je morao učiniti, čovjek može učestvovati u spasiteljskoj 
Božjoj nakani, u njegovom neospornom gospodstvu... 

TREĆA MOLBA: »BUDI VOLJA TVOJA KAKO NA NEBU TAKO I NA ZEMLJI« (r. 10). 

— Ova molba nalazi se samo kod Mt. Evanđelist ju je vjerojatno nadodao, da bolje objasni 
prethodnu molbu, molbu o Kraljevstvu. Mislimo stvarno da želi reći istu stvar; da se radi o drugom 
članu paralelizma, u ovom slučaju o tumačenju da se »kraljevstvo« sastoji upravo u Božjoj »volji«. 
Kad molimo da bude volja Božja, molimo da se ustanovi vlast Božja na svijetu, da Božja volja 
upravlja ljudskim životom i da se tako ispune Božje nakane sa svijetom. Molimo da se ostvare 
Božji planovi. 

Uzorak za ono što molimo da se ostvari ovdje na zemlji jest »nebo«, onaj božanski stan, gdje se 
Bog nalazi okružen svojim nebeskim dvoranicima, i gdje svi savršeno slušaju njegovu volju u 
zajedničkoj slavi i sreći spasenja. Ali neposredni predmet naše molitve jest poslušnost volji Božjoj 
ovdje na »zemlji«, na ovom svijetu, u našoj povijesti. 

Mislimo da je ovo ključna riječ za tumačenje triju prvih molbi. Eshatologija vječnosti ne može 
stajati na prvoj liniji. Ono što molimo na prvom mjestu i izravno, to su Božji interesi tokom 
zemaljske faze Kraljevstva, uvjet što gaje Bog postavio da nam daruje konačno spasenje. Očenaš je 
molitva za povijest s pogledom na vječnost. 


126 Usp. sv. I, str. 120—123 

127 Sv. I, str. 121. 

Očito je da samo Bog može učiniti, da se sluša njegova volja u svijetu. Ali on upotrebljava i ovdje, 
kao i u svim ostalim vidovima, ljude kao svoje posrednike. U ovoj molbi, kao i u dvjema 
prethodnim, mi u stvari molimo da ljudi budu djelatna sredstva Božja, kao odgovor na Božju 
ljubavnu inicijativu, ne zaboravljajući nikada da on ima zadnju riječ i daje ta riječ uspješna. 

ČETVRTA MOLBA: »KRUH NAŠ SVAGDANJI DAJ NAM DANAS« (r. 

11; Lk, r. 3). — Ovu molbu imaju oba evanđelista, s malom razlikom. S ovom molbom otvara se 
drugi dio Očenaša, u kojem se moli za ljudske interese. 

— »Kruh naš«. Kruh za nas. Kruh koji nama ljudima treba. Fizički kruh, bez sumnje; nemamo 
nikakvog prava misliti na neku vrstu duhovnog kruha. 

Kruh je simbol hrane, materijalnog uzdržavanja, svih materijalnih elemenata koji su potrebni za 
ljudski život. 

To da je Isus uključio ovu molbu u Očenaš, temeljnu molitvu kršćanina, značajno je za njegovu 
osobu. On ne hoda po zraku, nego je realističan. Ne gubi iz vida nijednu dimenziju čovjeka. Kao 
njegov Otac (usp. Mt 6,8), i on zna što nam je potrebno za život. 

Zanimljiva je i činjenica, da je ova molba prva u nizu drugih, koje su sve duhovnog značaja. Time 
se ne želi dati prvenstvo materijalnim stvarima nad duhovnim, ah se želi reći da su jednako dostojne 
i hitne. Još jednom treba zapaziti ovu lijepu Isusovu ravnotežu: tijelo je isto tako naše kao i duh; 
čovjek je i jedno i drugo; isto tako je sveto moliti za kruh kao što je moliti za oproštenje ili da ne 
padnemo u napast... 

— »Svagdanji«. Kruh koji tražimo jest svagdanji, svakodnevni, dnevni. Zanimljivo je da ovdje oba 
evanđelista rabe neobičnu riječ (»epiusios«), koja se u N. Z. nalazi samo ovdje, i bez sigurnih 
primjera drugdje; oba evanđelista sigurno zavise od istog pisanog izvora. Ima dosta vremena otkako 
postoji »beskonačna rasprava« (J. Jeremias) o tom izrazu; predloženo je mnogo prijevoda te riječi, 

198 

kao što je prirodno u takvim slučajevima. 

Mi slijedimo prijevod koji prihvaća većina autora i liturgijska upotreba. To je bez sumnje najviše u 
skladu s kontekstom Govora na gori (Mt) i s općim Isusovim stanovištem o materijalnim dobrima, 
tema koju smo opširno razmatrali na drugom mjestu. Prema Isusovom mišljenju, novac i 
materijalne stvari su dobri ukoliko služe za uzdržavanje života i ukoliko su sredstva ljubavi prema 
bližnjemu, ali redovito predstavljaju veliku pogibelj za duhovni život, jer čovjeka znaju opčarati i 
zarobiti. Prema tome, dozvoljeno je i dobro moliti za naše materijalne potrebe, ali misleći na ono 
što je strogo potrebno, na »svagdanje«, da ne padnemo u to ropstvo. Isus nije kazuist. Njegovo 
stanovište ne isključuje neko osnovno predviđanje budućnosti, na što moraju osobito misliti upravo 
oni najsiromašniji. Ono što Isus želi ukloniti 


128 Kako nije moguće navesti nikakvu analogiju, smisao treba odrediti pomoću etimologije riječi. Ali ni ta metoda ne može dovesti do 
nečega sigurnog, jar su moguća dva puta da se dođe do riječi: »epiusiois«. Jedan od njih bio hi spoj prijedloga »epi« i j ednog izvoda 
od glagola »einad« (= »biti«). Oni koji se oslanjaju na ovu etimologiju prevest će sa: kruh svakidašnji, dnevni, svakog dana, 
današnjeg dana...; i s nešto različitim značenjem: potrebni kruh, osiguran kruh, kruh potreban za uzdržavanje ... , itd. Druga moguća 
etimologija je spoj prijedloga »epi« i glagola »hienai« (= ići, doći), što bi dalo misliti na kruh koji dolazi, kruh budućnosti, sutrašnji, 
slijedećeg dana, dana koji dolazi, budućeg dana..., itd. Eshatologisti, naravno, drže se ove posljednje etimologije. 

12li Usp. sv. I, str. 237—245. 92 

od nas jest isključiva zabrinutost za budućnost, tjeskoba zbog sutrašnjice, ono napeto nastojanje da 
se osiguramo sa svih strana: »Ne brinite se, dakle, tjeskobno za sutrašnji dan; jer sutrašnji dan 
donijet će svoju vlastitu tjeskobu. Neka je svakom danu dosta njegove muke« (Mt 6,34). Tako se 
bolje razumiju njegove upute apostolima kad ih šalje u misije: neka prime sve što im se velikodušno 
ponudi, jer im je to potrebno za život i jer to zaslužuju svojim radom, ah neka nose sa sobom samo 
ono što je strogo potrebno, bez kakvih zaliha i pričuva, da uspjeh toga posla ne pripišu ovoj 
materijalnoj sigurnosti. 130 

S ovom molbom Isus ne želi reći, da nije potreban naš napor da pribavimo materijalne stvari. 
Neizravno, on ovdje uči da nam i ono što postignemo našim radom dolazi od Boga kao od svog 
korijena i da stoga mora biti predmet molitve. Isus je uvjeren, da sve što se događa u svijetu (čak i 
svaki čas našeg života: Lk 12,25) zavisi od Božje ruke; ono što će kasnije reći sv. Pavao: »u njemu 
živimo, mičemo se i jesmo« (Dj 17,28). 

»Danas«. Molimo svagdanji kruh za »danas« (Mt) u gore izloženom smislu: molimo ono što 
nam je potrebno, ne čeznemo skupljati bogatstva. Mjesto »danas«, Lk ima »svaki dan«, tako da bi 
se njegov tekst morao prevesti ovako: »Kruh naš svakog dana daj nam svaki dan«. S tim se sugerira 
lagana razlika u značenju. Kruh naš svagdanji daj nam svaki dan: nikad nećemo tražiti za sutra, ali 
cijelog života tražit ćemo svakodnevni kruh, jer cijeli naš život zavisi od Boga, i nikad ne može biti 
dana kad ga nećemo trebati... 

Vremensko ograničenje kruha na »danas« pokazuje da je posve neprihvatljivo eshatološko 
tumačenje ove molbe: kruh nebeskog stola, eshatološke gozbe, itd. 

Molba za kruh podređena je prvim trima molbama. To konkretno znači da naše materijalne potrebe 
treba gledati skupa s interesima Kraljevstva, s općim Božjim planom. Uvijek se mora moliti pod 
ovim uvjetom: ako tako stoji u Božjem planu, ako Bog hoće..., jer najprije smo molili da se u svemu 
vrši njegova volja. Ovaj poslušni stav u molbi pomoći će nam također da bolje razumijemo problem 
uspješnosti molitve: činjenicu da njezin učinak nije uvijek siguran, iako nam se jamči daje svaka 
molitva uspješna (usp. Mt 7,7—11): ako je neprevarljivo uspješna, zašto nam se mnogo puta ne da 
ono što tražimo? Stvar je u tome da mi tražimo samo sjedne jedine individualne točke u vremenu i 
prostoru. I kao mi, mole milijuni drugih ljudi. Bog naprotiv, mora gledati ove individualne točke u 
sklopu svog općeg plana, imajući u vidu cijeli svemir i cijelu vječnost. On mora urediti sve molitve 
svijeta, da dođu u sklad s njegovim planom. Kao neizbježna posljedica tog preuređenja, dogodit će 
se da će se mnogo puta učinak naše molitve vidjeti u drugo vrijeme i u različitom obliku, kako mi 
možda nikad nismo zamišljali... Ali to može prihvatiti samo čovjek vjernik, netko tko je najprije 
molio da se vrši volja Božja. 

PETA MOLBA: »OPROSTI NAM NAŠE DUGOVE KAO ŠTO SMO I MI OPROSTILI 
NAŠIM DUŽNICIMA« (r. 12; Lk, r. 4), — Oba evanđelista imaju ovu molbu ali opet s malim 
razlikama. Ovo je prva od trti duhovne potrebe čovjekove. 

»Oprosti nam«. Oprosti nam svima, jer svi smo grešnici, kao što svi trebamo kruha. Čovjek 
mora biti pred Bogom svjestan daje grešnik: osjećati 


130 Usp. Mt 10,9—10; M,k 6.8—9 i sv. I, str. 283—284. 

stalno strahoviti nerazmjer između svog grešnog stanja i beskrajne Božje svetosti, što će ga stalno 
poticati da moli za oproštenje. 

— »Dugove«. Lk ima »grijehe«, tumači simbol; ali se zatim i on povraća na istu simboliku, jer kaže 
da opraštamo svakom koji nam »duguje«. Isus je običavao upotrebljavati sliku novčanog duga da 
označi grijeh (usp. Lk 7,41; Mit 18,23—35). To je dobro upotrijebljen simbol. Dug je neplaćen 
račun. I grijeh je račun koji nikada nije plaćen; čovjek nije u stanju da ga plati Bogu zbog 
nerazmjera između konačnoga i beskonačnoga; jedino što mu preostaje, jest moliti Boga da mu 
oprosti račun. 

— »Kao što smo i mi oprostili«. Lk kaže: kao što i mi »opraštamo«. S glagolom u sadašnjosti želi 
izraziti nešto stalno, raspoloženje cijelog života: oprosti nam, jer mi smo uvijek spremni oprostiti... 
Mt s glagolom u prošlosti sigurno želi reći istu stvar, samo jače naglašeno: oprosti nam, jer smo mi 
tako spremni oprostiti, da smo još prije nego što te molimo da nam oprostiš, već oprostili... 

S ovim riječima ne želi se reći da naše oproštenje zaslužuje Božje oproštenje, ili da ga kupuje, ili da 
mi dobivamo pravo da nam se oprosti. Božje oproštenje ne može se ničim zaslužiti; apsolutno je 
nezasluženo. 

Isto tako, ne želi se reći daje naše oproštenje razlog Božjeg opraštanja, da navodi Boga da oprosti. 
Bog oprašta apsolutno slobodno i dobrovoljno. 

Želimo samo reći Bogu da smo spremni oprostiti i da se stoga osjećamo ovlaštenim moliti za 
njegovo oproštenje. 

Očito je da ovdje, gdje je govor o opraštanju među ljudima, »dužnik« nije simbol grešnika kao 
takvog (kao u prvom članu), nego simbol onoga koji »vrijeđa«. 

Isus je uporno učio da moramo opraštati uvrede jedan drugome, da to opraštanje mora biti 

i o i 

apsolutno i bezuvjetno: učio je to najprije riječima (usp. Lk 6,37; Mt 18,21—35), ~ a zatim svojim 
živim primjerom, u najtežem času što se može zamisliti (Lk 23,34). 

Kod Mt, ovo što se ovdje kaže u obliku molitve, Isus izlaže kao teoretski nauk: ako vi oprostite, 
Otac će vam oprostiti, a ako vi ne oprostite, ni Otac vama neće oprostiti (rr. 14—15). Ova dva 
oproštenja su uzajamno povezana, ne jer bi Bog zavisio od čovjeka u svojim odlukama, nego zbog 
onoga što rekosmo drugom zgodom: čovjek koji ne oprašta bližnjemu, dokazuje da ne želi 
pomirenja s Bogom, koji je prisutan u bližnjemu; i budući da se nalazi udaljen od Boga, postaje 
nepristupačan za njegovo oproštenje; nije tu pitanje Boga, nego čovjeka. ' 

1 oo 

Ovo što je ovdje izloženo Isus objašnjava parabolom o nemilosrdnom dužniku. 

ŠESTA MOLBA: »NE UVEDI NAS U NAPAST« (r. 13; Lk, r. 4). — Lk 

je doslovno isti. 

Tumači eshatološkog smjera govore ovdje o posljednjem iskušenju na koncu vremena, uz pogibelj 
da se izgubi vjera (usp. 2 Sol 2,9—12): molimo Boga da nas sačuva od te borbe sa sotonom i od 
odmetnuća... 

Mi zadržavamo uobičajeno značenje »napasti«: zavođenje na grijeh. 

Semitsko duhovno ustrojstvo, s temelja teocentrično, pripisuje Bogu izravno sve stvari, uključivši 
zlo, kao ovdje (uvesti u napast). Znamo da Bog 


131 Usp. SV. I, str. 373. 

132 Sv. I, str. 375. 

133 Sv. I, str. 373—375. 

nikoga me napastuje (Jak 1,13). Bog nikoga ne stavlja u napast; čovjek u nju ulazi. U stvari (u 
skladu s našim duhovnim ustrojstvom) mi molimo Boga da nas sačuva od napasti; to jest da nas 
pomogne pred napašću. Ali, u kom smislu? 

Po sebi, molba bi se mogla razumjeti u smislu da nas Bog sačuva da nemamo napasti. Kao kad 
bismo mu rekli: poštedi nas od napasti, ne dopusti da budemo napastovani... Ali, u stvari, ova 
molba ne može to značiti. Na prvom mjestu, jer je napast neizbježna u našoj sadašnjoj ljudskoj 
naravi. Zatim, jer napast nije zla u sebi. Ona može biti prigoda za pad, ali može dovesti i do 
duhovnog napretka, kao u Isusovom slučaju, koji je također bio napastovan. 1 " 4 To je upravo drugi 
razlog: ne možemo pomišljati da u tome budemo povlašteniji od Isusa. 

Ono za što stvarno molimo Boga jest da nas ne pusti pasti u napasti; da nam pomogne da ne 
podlegnemo napasti, da ne prihvatimo njezinih poticaja i tako ne sagriješimo. Molimo Boga da nas 
sačuva od grijeha, do kojeg se dolazi preko napasti. Nije zla sama napast, nego je zlo upasti u nju, 
prihvatiti njezine zahtjeve. 

Upravo zbog slabosti našeg ustrojstva uvijek smo u pogibelji da »uđemo« u napast; potrebna nam 
je pomoć Božje snage da se to ne dogodi; odatle dolazi da je ova molitva uvijek potrebna (Mt 
26,41). 

SEDMA MOLBA: »OSLOBODI NAS OD ZLA« (r. 13) — Ove molbe nema kod Lk. Možda ju 
je Mt dodao da bolje istumači prethodnu molbu. U stvari, obično se misli da ove dvije molbe čine 
jednu. 

Mt je tako postupio i s trećom molbom, pretvorivši je u paralelizam tumačenja, s obzirom na drugu 
molbu. U ovom slučaju, radilo bi se o paralelizmu suprotnosti (dvije su molbe rastavljene 
suprotnim veznikom »nego«). 

Molimo Boga, dakle, da nas oslobodi od onog zla što znači pasti u napast; od moralnog zla, koje se 
zove grijeh. 

Ipak, nama se više sviđa vidjeti ovdje posebnu molbu, jer se »zlo« od kojega molimo da nas se 
oslobodi, osim već spomenutog (istog kao i u prethodnoj molbi), može shvatiti i o svakom drugom 
zlu koje je predmet čovjekove tjeskobe. Izloženi smo svim vrstama zla, i zato molimo Boga da nas 
oslobodi od svih njih... 

Izvorni tekst može se shvatiti o »zlu« (srednji rod) ili o »Zlom« (muški rad). Izgleda da se ovaj 
posljednji prijevod više sviđa tumačima. Mi više volimo onaj prvi, upravo radi paralelizma sa 
šestom molbom. Taj isti prijevod pruža nam i liturgijska upotreba. 


29) KATEHEZA O MOLITVI: USTRAJNA I POUZDANA MOLITVA: PARABOLA O 

UPORNOJ UDOVICI 

(LISTOPAD-PROSINAC G. 29) 

(Lk 18,1—8) 

Na molbu učenika da ih Isus nauči moliti, on odgovara potpunom kate-hezom o molitvi. Njezine 
glavine točke, po našem mišljenju, bile bi slijedeće: 

— U prvom redu, duh koji mora pokretati svaku kršćansku molitvu: što treba moliti, kako treba 
moliti i kojim redom. To je Očenaš. 


Usp. sv. I, str. 61—68. 

Na drugom mjestu, značajke kojima se mora odlikovati kršćanska molitva, prvenstveno ove 
tri: 

a) mara biti ustrajna; to uče, svojim prvim paraboličkim značenjem, parabole blizanke o upornoj 
udovici (Lk 18,1—8) i o dosadnom prijatelju (Lk 11,5—8); 

b) mora biti pouzdana, to uče, na sporednoj liniji, također spomenute dvije parabole; 

c) mora biti ponizna (izvirati iz poniznog srca), kako uči parabola o farizeju i cariniku (Lk 18,9— 
14). 

Konačno, moć i djelo tromost molitve (Lk 11,9—13; Mt 7,7—11). Mislimo daje u svojoj 
katehezi Isus slijedio ovaj logični red, pa daje 

prema tome ovo i kronološki redoslijed; to je razlog zbog kojeg smo prenijeli drugamo neke 
tekstove s njihovog današnjeg mjesta u evanđelju Lk: to smo učinili i s ovom parabolom o upornoj 
udovici. 

Općenito se dopušta daje ova parabola blizanka s parabolom o dosadnom prijatelju (Lk 11,5—8), i 
da su izvorno bile ujedinjene. Radi se o paraboiličnom paralelizmu, koji, uz tolike druge, nalazimo 

i or 

u evanđeljima: cilj mu je jako naglasiti neku temu, predstavljajući je u dva različita oblika. 

Razlog zbog kojeg ju je Lk odijelio od njezine blizanke vjerojatno se nalazi u njegovom 
prethodnom kontekstu, naime u eshatološkom govoru (Lk 17,20—37). Asocijacija misli išla bi 
otprilike slijedećim tokom: posljednja su vremena vremena strašnih kušnja, zato ih vjernici mogu 
očekivati samo uz ustrajnu i pouzdanu molitvu, a Bog će spremno uslišati molitvu svojih izabranih, 
jer je beskrajno savršeniji i dobrostiviji od bezbožnog suca iz parabole ... 

Mi je sada vraćamo na njezino vjerojatno povijesno mjesto, uz njezinu blizanku. Ali, stavljamo je 
na prvo mjesto, jer ima uvod (kojega njezina blizanka nema), koji posve točno određuje njezin 
smisao. Dosljedno tome, ovaj uvod neizbježno usmjeruje tumačenje obiju parabola. 

Prema evanđelistu, Isus nas ovom parabolom želi poučiti kako je »potrebno uvijek moliti i ne 
umoriti se« molitvom (r. 1); to jest kako treba biti ustrajan i postojan u molitvi; da se ne 
obeshrabrimo i prestanemo moliti, ako odmah ne vidimo plod naših molba. 

Okvir parabole vrlo je jednostavan. Sačinjavaju ga jedino dvije osobe koje nastupaju u paraboli. 
Kolorit je sasvim biblijski. Ličnosti su vrlo poznate. S jedne strane stoji bezbožni sudac (rr. 6), tip 
čovjeka kojega su proroci savršeno ocrtah u svojim propovijedima, a ovdje je predstavljen kao onaj 
koji se »niti boji Boga, niti drži do ljudi« (r. 2); to jest kao čovjeka kojemu je savršeno svejedno što 
mogu misliti o njemu Bog ili ljudi; praktični ateist, kojega jedino zanima kako da se lako obogati, 
to jest kako da postane »tust i ugojen«, kako bi rekao Jeremija (5,28). Njegova glavna oznaka jest 
podmitljivost: prima mito od bogataša i zbog njega proglašuje nevinim krivca a uskraćuje pravdu 
pravedniku (Iz 5,23), i koji tako u prah baca pravdu i poštenje (Am 5,7). Tako tlači siromašnog 
čovjeka (Am 5,12), koji nema čime podmićivati i čiji je predstavnik udovica (Iz 1,23). 

Nasuprot takvom sucu stoji upravo udovica, jedina od onih u najvišem smislu siromašnih i 
nezaštićenih osoba. Ona se parniči s nekim protivnikom. Uvjerena je da ima pravo, ali joj ga sudac 
neće da prizna; daje se razumjeti daje njezin protivnik moćniji i daje možda podmitio suca. Ali, 
što ona ne može postići mitom, postići će ustrajnošću i postojanošću, jedinim oružjem 


Usp. sv. I, str. 264—265. 

koje joj preostaje. Nekoliko puta išla je (r. 3) k sucu da joj izreče pravdu. Ovaj to kroz neko vrijeme 
nije htio učiniti. Ali ona je uporno i dalje tražila svoje. I onda sudac već nije mogao više izdržati. 
Konačno se odluči da presudi parnicu u njezinu korist, i to iz razloga koji se dobro slaže s njegovim 
moralnim značajem: neće to učiniti jer se boji Boga ili jer mu je stalo što ljudi o njemu misle, nego 
jer mu ova udovica previše dosađuje pa bi mu, ako ovako nastavi, mogla dati i ćušku u lice (sigurno 
metaforički, ne fizički), to jest uništiti mu potpuno živce ... 

Isus onda svraća pažnju na ono što je rekao bezbožni sudac i izvodi slijedeći zaključak: ako tako 
bezbožni sudac konačno daje pravdu, iako kasno, upornoj udovici iz egoističkih razloga, koliko će 
radije Bog obraniti svoje izabranike (uslišati njihove molitve), ako ga zazivaju danju i noću, iako 
nekad zategne i pusti ih da čekaju? 136 Bog nekad zašuti, ali njegova šutnja nije zauvijek. 

Protiv ovog tumačenja (Bog zateže, čini da čekamo) izgleda da idu slijedeće Isusove riječi: Kažem 
vam da će im dati »brzo« pravdu. Ali grčki izraz ne znači uvijek vremensku brzinu. Nekada može 
značiti »iznenada« ili »ne misleći«. 1 ’ 7 Smisao bi bio slijedeći: Bog zateže, ali kad se najmanje 
nadamo, usliša molitvu. Dapače mislimo, da »brzo« može značiti isto što i »sigurno«; bez sumnje, 
to je i namjera parabole. 

Koja je, dakle, glavna osoba u paraboli, i kakav je, prema tome, njezin smisao? 

Mnogi autori (Jeremias, Schmid, itd.) dopuštaju da, prema evanđelistu, parabola naučava ustrajnost 
u molitvi i da je glavna ličnost udovica, ali da se izvorna namjera Isusova izražava u primjeni 
parabole (rr. 7—8a), gdje je pažnja upravljena na suca, i da se prema tome naučava da Bog posve 
sigurno uslišava molitvu ... U skladu s tim, Jeremias stavlja ovoj paraboli naslov »Bezbožni sudac«. 
Ali, ovdje se zaboravlja da se i u primjeni parabole govori o Božjim izabranicima, »koji dan i noć 
vapiju prema njemu«, upravo kao što je radila udovica. Bez sumnje, tu treba staviti naglasak. Izlazi, 
dakle, daje glavina osoba udovica a nauk parabole, ustrajnost u molitvi. U skladu s tim, stavili smo 
joj naslov »Uporna udovica«. 

Poslije rečenoga, ovako se može sažeti glavni smisao parabole: Ako zao sudac konačno udovolji 
molbama udovice, zbog jedinog razloga da mu ona više ne dosađuje, koliko će radije dobri Bog 
uslišiti molbe svojih vjernika, iako nekada izgleda gluh, samo ako oni ustraju u molitvi! 

Ipak nije moguće ostaviti po strani važnost koju ima primjena parabole (rr. 7—8a); stoga treba 
dopustiti da u njoj ima i sporedna misao, naime, da Bog posve sigurno uslišava molitve svojih 
vjernika. Odatle logičan zaključak: 


136 Posljednje riječi r. 7 su teške. Obično ih prevode sa »i on ima strpljenja s njima« ili »on zateže s njima«. 
Mi se odlučno izjavljujemo u prilog ovog posljednjeg prijevoda zbog konteksta parabole. Važno je ono što je 
napomenuo J. Jeremias (Die Gleiclmisse, 189), daje ovdje glagol u indikativu, poslije kondicionala u prvom 
dijelu retka. U skladu s tim, cijeli redak trebalo bi doslovno prevesti ovako: »I zar Bog neće napraviti pravdu 
svojim izabranicima, koji viču njemu dan i noć? I on zateže s njima!«. Kakio se vidi, posljednje riječi su 
tvrdnja za sebe, neovisna. Stoga je stvarni prijevod ovaj: »I zar Bog neće napraviti pravdu svojim 
izabranicima, koji viču njemu dan i noć, premda on zateže s njima?« (premda čini da čekaju). Smisao je da 
Bog sigurno uslišava svoje vjernike koji su ustrajni u molitvi, premda nekad oteže sa svojim odgovorom. 

137 Usp. J. Jeremias, o.c, 190. 

naša molitva mora biti pouzdana, naše potrebe treba da predamo u ruke Božje, jer on uslišava svoje. 
Logion nadodat paraboli sasvim očito ne spada ovamo, jer nema nikakve veze sa samom 
parabolom. Dobro bi došao u nekom eshatološkom kontekstu, jer slabljenje u vjeri bit će jedina od 
značajki posljednjih vremena (usp. Mt 24,12.24). Tu gdje sada stoji, možda želi reći (po 
evanđelistovoj namjeri), daje potrebno mnogo vjere (= pouzdanja) u Božju dobrotu, da se ustraje u 
molitvi, što nekad uzmanjka kad je najpotrebnije, kao što će se dogoditi u posljednja vremena... 
Bila bi to opomena da se brinemo za čvrste podloge u našem duhovnom životu. 


30) KATEHEZA O MOLITVI: USTRAJNA I POUZDANA MOLITVA: PARABOLA O 

DOSADNOM PRIJATELJU 

(LISTOPAD—PROSINAC G. 29) 

Lk 11,5—8 

U sadašnjoj redakciji, ova parabola nema nikakvog uvoda, nego je ispričana neposredno odmah iza 
Očenaša. Isto tako nema nikakve primjene ili tumačenja, jer je ono što dolazi poslije nje (rr. 9—13) 
posebna i različita tema. Te praznine iščezavaju pri našoj raspodjeli evanđeoske građe, ako se, 
naime, prije ove parabole stavi ona o upornoj udovici, koja ima uvod i zaključak. Mislimo da je 
Isus u svojoj katehezi stvarno slijedio ovaj redoslijed. Smatrao je ovaj predmet (ustrajnost u 
molitvi) tako važnim, da mu je posvetio dvije parabole blizanke. Ova o dosadnom prijatelju 
dolazila je na drugom mjestu. Budući da je prvu ispripovijedao sa svim pojedinostima, ova je 
mogla ostati jednostavnije izrečena, bez pogibelji da se prevarimo u njezinom značenju. I nama je 
danas lako analizirati ovu drugu parabolu iza kako smo vidjeli prvu. 

Okvir parabole dobra je slika seoskog života u Palestini, premda su neke pojedinosti namjerno 

pretjerane, s namjerom da se svrati pozornost na neke stvari. Nekome čovjeku dolazi gost u ponoći. 

Čas je vrlo nezgodan (u stvari: nevjerojatan), ali dužnost gostoprimstva veća je od toga. Gost nije 

jeo, i u kući se možda našlo štogod za jelo, ali nema onog glavnog, kruha: kruh se peče izjutra, a 

ovaj put je potrošen preko dana. Ali, čovjek ima prijatelja u susjedstvu a zna iz iskustva da u 

njegovoj kući uvijek ostane kruha. Budući da se radi o prijatelju, smatra da može sebi dozvoliti da 

ga uznemiri u ovaj nezgodni čas. Ali njegov prijatelj već nekoliko sati s cijelom obitelji spava pa 

kad su ga udaranje na vrata i vika susjedova probudili, ne htjede se dignuti, ispričavajući se cijelim 

nizom razloga, koji su nijemu izgledali valjani, ali kojima je u stvari samo htio prikriti svoju 

negostoljubivost. Međutim, (tekst to ne kaže, ali jasno daje naslutiti), prijatelju to ništa ne smeta, 

nego, oslanjajući se na prijateljstvo koje među njima postoji, i dalje kuca na vrata i viče. Ovaj se 

1 

iznutra konačno digne, protiv volje i ljutito, i dadne inu tri zatražene lepenice kruha, sigurno ne 
zbog prijateljstva nego da se oslobodi dosadnog prijatelja i da nastavi spavati... 


138 To je tanki domaći kruh što ga još uvijek u arapskim seoskim obiteljima peku domaćice svakog jutra u 
domaćoj peći u dvorištu. Svježe ispečen, pri doručku, divno miriše. Jedinom zgodom, mogao sam ga uživati 
nekoliko dana u predjelu Adluna u Tranisjordaniji. gdje sam se nalazio skupa s O. Bellarminom Bagatti, 
poznatim autorom djela iz kršćanske arheologije, koji me je puno pomagao u mojim mladim godinama u 
Jeruzalemu; rezultate tih naših hodanja objavili smo u opširnom članku u Studii Biblici Franciscani Liber 
Annuus II (1951—1952), 227—314: Escursioni nei dintorni di Aglun (Nord di Transgiordania). 

Problemi u tumačenju isti su kao i u prethodnoj paraboli. Mnogi tumači misle da, unatoč sadašnjem 
kontekstu Lk, izvorno u središnjoj točki pripovijesti nije onaj koji traži (tako u Lukinom kontekstu), 
nego prijatelj kojemu se dosađuje pri spavanju. Parabola ne radi o ustrajnosti u molbi, nego o 
sigurnosti da će se ostvariti zamoljeno«. Tako J. Jeremias, koji u skladu s tim stavlja ovoj paraboli 

1 TQ 

naslov »Prijatelj od kojeg se traži pomoć noću«. 

U samoj paraboli nema nikakvog izričitog usmjerenja, prema kojem bi se mogla tumačiti, ali ima u 
njezinoj blizanki, o kojoj smo govorili. Iz gore izloženih razloga, mi više volimo značenje koje joj 
daje kontekst samog evanđelista. U skladu s njim, glavna je ličnost dosadni prijatelj koji moli 
kruha, a parabola prvotno uči ustrajnosti u molitvi. 

Ovako, dakle, možemo sažeti glavnu misao parabole: »Kao što čovjek, koji moli od prijatelja neku 
milost u nezgodan čas, iza kako je dobio odrešit negativan odgovor, konačno primi što traži, zato 
što uporno nastavlja tražiti i dosađivati, tako će i Bog konačno uslišati našu molitvu, samo ako je 
ustrajna, iako nam se ispočetka čini da nas Bog ne sluša, iako moramo moliti tako dugo dok mu ne 
dosadimo« (Biuzy). 

Ovoj paraboli, kao i prethodnoj, u osnovi se nalazi dokaz »a fortiori«: ako se tako događa među 
ljudima, s mnogo više razloga treba to pretpostaviti kod Boga. Kao sporednu misao parabola 
naučava da Bog sigurno us lišava molitvu, i da zato treba da imamo i moramo imati pouzdanja u 
molitvu, unatoč Božjoj šutnji... 


31) KATEHEZA O MOLITVI: MOLITVA JE IZRAZ PONIZNOSTI: PARABOLA O 

FARIZEJU I CARINIKU 

(LISTOPAD—PROSINAC G. 29) 

(Lk 18,9—14) 

Evanđelist upotrebljava ovdje riječ »parabola« da označi nešto što u stvari nije prava parabola, 
nego više primjer, kojim želi pokazati s jedne strane kako ne treba postupati a s druge strane kako 
treba postupati. Hebrejska riječ »mašal«, u grčkom prijevodu »parabole«, dopušta takvo tumačenje. 
U današnjoj redakciji evanđelja, ovaj ulomak dolazi odmah poslije parabole o upornoj udovici, u 
Lukinom kontekstu eshatološkog govora. Ove dvije parabole ne rade o istom vidu molitve: 
evanđelist ih je vjerojatno stavio skupa jedino stoga što se bave istim općim predmetom (molitva). 
Mi je prenosimo u ovaj povijesni kontekst iz već poznatih razloga: mislimo daje ovo bio logični i 
kronološki redoslijed Isusove kateheze o molitvi. 

Značenje parabole kako ga razumije evanđelist, izvan svake je sumnje, jer je jasno naviješteno u 
uvodu i zaključku. 

U uvodu se kaže, daje parabola upravljena »nekima koji su se pouzdavali u sebe, jer su pravedni a 
prezirali druge« (r. 9). Isplati se analizirati ga malo pobliže. 

— Koji su se pouzdavali u sebe... Misli se na one koji se nisu pouzdavali u Boga, zato što su se 
pouzdavali isključivo u same sebe. Manjak 


Usp. Die Gleichnisse, 193—195. 

pouzdanja u Boga na prvoj je liniji; manjak pravog religioznog osjećaja, osnovne religioznosti. 
Onaj koji se ovako uzda u sebe, u stvari ne treba ni Boga ni molitve. 

— Jer su pravedni... Unutarnji razlog tog pouzdanja u sebe jest »jer« su bili pravedni; jer su se 
smatrali svetim i savršenim, da su već stigli do cilja. Svijest vlastite svetosti ne dopušta im tražiti 
ništa više. Ona im ne dozvoljava da se vide onako kakvi stvarno jesu, da zapaze svoje nedostatke; 
ono što nikada ne bi mogli pomisliti, bilo bi da im Bog oprosti grijehe. 

— A prezirali su druge... Budući da ne vide svojih nedostataka, sasvim se prirodno smatraju boljim 
od ostalih i preziru sve koji nisu kao oni. Grijesi protiv ljubavi prema bližnjemu nužna su posljedica 
tog unutarnjeg stava. 

U toj slici lako je prepoznati uzoholjenog farizeja, kako ga često susrećemo u našim evanđeljima; 
stvarno, on je jedna od glavnih ličnosti u paraboli. 

Upravo stoga lako je vidjeti kamo cilja parabola. Isus osuđuje oholost, samodostatnost, koja zatvara 
pristup k Bogu i ne dozvoljava da mu se čovjek obrati u pravoj molitvi. Da se može uistinu moliti, 
potreban je oprečan stav, stav poniznosti, osjećaj vlastite neimaštine. 

Još jednom, suprotstavljaju se ovdje dva poznata tipa židovskog suvremenog života. Oba idu u 
hrani da mole. Oba su iz Jeruzalema, i tako imaju mogućnost da ispune dnevnu obavezu (9 prije 
podne ili 3 poslije podne) u samom hramu, povlaštenom mjestu za molitvu. Kako se vidi, opći 
predmet je molitva, i parabola će nastojati da označi duhovnu pozadinu iz koje ona izvire. 

Dva čovjeka o kojima govori parabola jesu farizej i carinik, dva oprečna pola u židovskom 
religioznom procjenjivanju. 140 Brižljivo su zabilježeni njihovo vanjsko držanje i unutarnji stavovi; 
preostaje jedino izvući odgovarajuće zaključke. 

Prvo mjesto na pozornici zauzima farizej, loš primjer, kojega ne treba oponašati. 

— Stoji uspravno, kao i carinik (,r. 13): to je normalan stav pri molitvi i ne znači nužno, da se netko 
tako želi pokazati pred drugima. Više treba pripaziti na mjesto koje je farizej izabrao. O tome se 
ništa ne kaže izričito, ali se kaže neizravno, u suprotnosti s carin ik ovim mjestom: ovaj se stavio 
»daleko« (rr. 13), valjda skriven u nekom uglu hrama, da ne svrati na sebe pozornosti, što bi 
napominjalo daje farizej stao na dobro vidljivo mjesto, da tako privuče na sebe pažnju svih koji 
ulaze u hram (usp. Mt 23,5—6). 

— Moli »u sebi« (»za sebe«), što može značiti ili posve unutarnju, mentalnu molitvu, ili daje molio 
jedva šapatom, kao stoje bio običaj među Židovima: molitva izrečena tako slabim glasom, da se 
moglo vidjeti micanje usana, a nije se moglo čuti glasa (usp. 1 Sam 1,13). 

— Počinje svoju molitvu zahvaljujući Bogu što nije tako zao kao drugi ljudi... Više tumača misli da 
je farizej iskren i da je njegova molitva dobra: on pripisuje i zahvaljuje Bogu za sve dobro što čini u 
životu... Međutim, evanđelistov uvod, kao što smo vidjeli, ne dopušta takvo olakšavajuće 
tumačenje. Evanđelist smatra da Isus u farizejevoj zahvali ne vidi nikakvu zahvalu, nego ogromnu 
samodopadnost, duhovni narcizam. U stvari, svoju »pravdu« farizej ne pripisuje Bogu, nego svojim 
djelima. Isus želi reći da čovjek svjestan da sve što ima jest dar Božji (poticaj za zahvalu) i daje 
bez toga dara siromašan prosjak, ne može zauzeti držanje različito od carinikovog; farizejeva misao 
nije autentična. 


O njima vidi sv. I, kazalo. 

Farizej spominje tri posebna grijeha, osobito teška zbog njihovog društvenog upliva, od kojih se on 
smatra slobodnim: krađu, prevaru i preljub. Ali posebni razlog za samodopadnost jest isporedba s 
onim carinikom, kojega pogleda ispod oka tamo u uglu, i koji je samo utjelovljenje grijeha: pri toj 
moralnoj crnini ističe se u svem sjaju njegova svetost... 

Iza kako je pokazao negativni vid svoje svetosti (odsutnost grijeha), napominje sada Bogu i 
njezino pozitivno lice: sve dobro koje čini po vrhu, koje zakon od njega ne traži, što on čini na 
slavu Božju. Na primjer, post: zakonski je propisan samo jedan dan, na blagdan Pomirenja (Br 
29,7), a farizej ga opslužuje dvaput sedmično. 141 Drugi primjer su desetine, stvar na koju su farizeji 
bili osobito osjetljivi (usp. Lk 11, 42; Mt 23,23): zakon ih je propisivao za plodove zemlje i 
životinja (Pnz 12,17; 14, 22—23; Lev 27,30—33), a farizej ih je davao od svih svojih zarada, i onih 
koje nisu bile predviđene u zakonu. 

Jednom riječju, farizej napominje Bogu dvije stvari: prvo, da mu ništa ne duguje, jer nema grijeha; 
drugo, da Bog duguje njemu, jer dobiva od njega više nego što bi trebalo da dobije. 

Kako se vidi, farizejeva molitva nešto je oprečnog pravoj molitvi. 

Ovo što se ovdje kaže o farizeju, nije nikakva karikatura. Kao paralelu, autori navode ovdje 
slijedeću molitvu rabi Nehunia ben Hakana, samo jedno pokoljenje poslije Isusa: »Zahvaljujem ti 
se, Gospodine Bože moj, što si mi dao moj dio među onima koji imaju svoje sjedište u školi, a ne 
među onima koji sjede na uglovima ulica (mjenjači i ulični trgovci). Ja idem rano na put po riječi 
zakona, a oni idu rano na put po beskorisne stvari. Ja se trudim i oni se trude. Ja se trudim i 
dobivam svoju nagradu, a oni se trude i ne dobivaju nikakve nagrade. Ja trčim i oni trče. Ja trčim za 

142 

život budućeg svijeta, a oni trče za paklenu jamu«. 

I kao primjer ovog religioznog narcisizma, navodimo i ovaj drugi biser rabi Simeona ben Jokai: 
»Cijeli svijet ništa ne vrijedi u usporedbi s trideset pravednika kao što je naš otac Abraham. Kad ih 
ne bi bilo više od trideset, ja i moj sin sigurno bi bili od tog broja. I kad bi ih bilo dvadeset, ja i moj 
sin bili bi od tog broja. I kad bi bila samo dva pravednika na svijetu, to smo ja i moj sin. I kad bio 
samo jedan, to sam ja«. 

Oprečni pol farizeju jest carinik, dobri primjer, koji treba slijediti. 

— Stao je »daleko« u hramu, povučeno, na mjestu gdje ne svraća ničiju pažnju. Svijest o vlastitom 
moralnom stanju traži da se sakrije, da ostane nezapažen; čini mu se, da nije dostojan da se nađe 
među ljudima. 

— Ne usuđuje se podignuti oči prema nebu, nego ih spušta prema zemlji. Na nebu je Bog i on mu 
ne bi mogao pogledati u lice. Čovjek nagonski obara oči kad se zastidi nečega ili kad ga prekorava 
netko koji ima pravo. Carinik se stidi sam sebe, svoje vlastite savjesti, koja ga kori za grijehe. 

— Udarao se u prsa. I danas je to znak pokajanja, boli za grijehe. Carinik je posve svjestan svog 
stanja; zna da je istina sve ono što ljudi misle i govore o njemu. 

— Moli oproštenje od Boga: smiluj se meni grešniku. Njemu je potrebno smilovanje, samilost, 
milosrđe, oproštenje. On je bijednik, oskudan: samo Bog može ispuniti ovu prazninu. Prijateljstvo s 
Bogom dar je Božji. Jer poznaje duboko svoj život, carinik moli za sebe ovaj dar Božji. 


141 Usp. sv. I, str. 155—156, 196—197. 

142 Joseph Schmd, komentar Lk; također J. Jeremias, Die Gleichnisse, 175. 

143 S traok-B illorbeck, II 240—241. 

Krepost poniznosti osposobljava nas. da možemo realistički vidjeti stanje u kojem se nalazimo. Bez 
toga realizma nema mjesta za molitvu. 

Poslije parabole dolaze dva zaključka: jedan vezan za okolnost, u vezi s konkretnim slučajem o 
kojem je govor, a drugi općenit, koji ide dalje od same parabole. 

U prvom zaključku, Isus kaže da se carinik povratio opravdan, a farizej ne (r. 14a). 144 »Opravdan«, 
znači daje postigao Božju milost, da su mu bili oprošteni grijesi. Pasivnije oblik jedan od načina 
da se Bog označi kao subjekt, tako da ovaj izraz znači da mu j« Bog dao svoju milost oprostivši mu 
grijehe. 145 

Carinikova molitva bila je uslišana zbog njegove poniznosti. Poniznost znači dvostruko otvaranje: 
čovjekovo, koji se tako približuje Bogu i moli od njega dar; Božje, koji tako otvara svoje zalihe 
milosrđa i podjeljuje svoj dar. 

Farizej nije bio opravdan. Nije bilo mjesta za to. U kontekstu parabole, on je već savršen svetac, i to 
radi svojih djela. On ništa nije postigao od Boga, jer u stvari ništa nije tražio od njega. On se samo 
učvrstio u sljepoći. 

Ovaj zaključak znači neposrednu primjenu parabole i tumačenje njezinog smisla: to je poziv na 
poniznost kao nužni uvjet da se približimo Bogu i da budemo uslišani, i osuda samodostatnosti kao 
osnovne zapreke za naše odnose s Bogom. 

Drugi zaključak poznatije logion: »tko se uzvisi, bit će ponižen a tko se ponizi, bit će uzvišen« (r. 
14b). I ovdje, »bit će ponižen« i »bit će uzvišen« jesu pasivni oblici, gdje se podrazumijeva Božje 
ime, tako da u stvari znače: »Tko se uzvisi, Bog će ga poniziti, a tko se ponizi, Bog će ga uzvisiti«. 
Logion očito nadilazi perspektivu parabole, jer se odnosi na Božje eshatološko držanje. Stoga se 
obično sumnja da bi izvorno bio na ovom mjestu. Sumnju pojačava činjenica da se nalazi još u Lk 
14,11 i Mt 23,12, zbog čega se nijedan od ta tri konteksta ne može smatrati sigurnim. Logion se 
može dobro prilagoditi bilo kojem od njih. Ali ipak mislimo da mu najviše pristaje ovaj sadašnji 
kontekst. Ne čini nam se ispravnim ono što su rekli, da ovaj logion ne izražava moral parabole (J. 
Schmid). Istina je da ga izražava, samo što ide još dalje. Ono što će Bog učiniti u eshatologiji, 
događa se unaprijed u situacijama parabole. Te situacije odražavaju se u logičnu: farizej se uzvisio, 
i Bog ga je ponizio, ne mogavši mu podijeliti svoje milosti, islključivši ga tako iz sudjelovanja u 
svom životu; carinik se ponizio, i Bog ga je uzvisio, podijelivši mu svoje oproštenje, davši mu 
pristup u svoj život... 

32) KATEHEZA O MOLITVI: MOĆ I USPJEŠNOST MOLITVE 

(LISTOPAD—PROSINAC G. 29) (Mt 7,7—11); Lk 11,9—13 

Ova poduka o molitvi sačuvana je kod Mt i Lk. Kod Mt, nalazi se u Govoru na gori, ali bez ikakve 
veze ni s onim što dolazi prije nje ni s onim poslije nje; rekao bih da ju je evanđelist slavio tu, jer 
nije znao što bi s njom učinio. Stvar je utoliko čudnija, ukoliko u Govoru na gora ima i tema 


144 To je semitski izraz, koji bi doslovno značio: opravdan više nego drugi..., Očito je da se ne radi o 
isporedbi, nego o tvrdnji i o isključenju. 

145 Usp. J. Jeremias, Die Gleichnisse, 174. 

o molitvi (Mt 6,5 i si.): evanđelist nije stavio ovaj logion u onaj kontekst očito stoga što radi o 
molitvi pod drugim vidom. 

Kontekst Lk bez sumnje je uvjerljiviji: nalazimo se u opširnoj katehezi o molitvi, gdje ovaj ulomak 
zauzima sasvim prirodno svoje mjesto kao logičan zaključak. 

Međutim, ne bavimo se ovim logionom odmah poslije parabole o dosadnom prijatelju, kako se 
danas nalazi u Lk evanđelju, nego poslije parabole o farizeju i cariniku, koju smo također prenijeli 
ovamo iz drugog konteksta. Činimo to u prvom redu, jer mislimo daje to bio stvarni redoslijed u 
Isusovoj katehezi o molitvi; ali i iz drugih razloga. Logion nema veze s prvotnim značenjem 
parabole o dosadnom prijatelju (ustrajnost u molitvi), dok se vrlo dobro povezuje s parabolom o 
farizeju i cariniku. 

Osim toga, prema sadašnjoj povezanosti kod Lk, i ova bi poduka trebala biti upravljena učenicima 
(r. 1), što se ne slaže dobro sr. 13, gdje se Isus izravno obraća »zlima«. Ove zle, naprotiv, 
shvaćamo vrlo lako ako mislimo na farizeje. Stvarno, parabola o farizeju i cariniku rečena je za 
farizeje (18,9), u suočenju s njima, što se podrazumijeva u paraboli, gdje im Isus odgovara svojim 
uobičajenim neumoljivim stilom. Tako isto neumoljivo zove ih ovdje »zlim«. Može se zamisliti, da 
su farizeji prosvjedovali protiv mišljenja izraženih u paraboli, osobito radi onoga što se reklo o 
cariniku: besmisleno je pomisliti da bi se Bog mogao tako vladati s onako pokvarenim grešnikom... 
Isus im odgovara jednostavnom opaskom koja je plod zdravog razuma: ako oni, iako su tako zli..., 
itd. 

— Poziva na molitvu (Mt r. 7; Lk r. 9) s tri paralelna izraza, koji kažu isto (sinonimni paralelizam): 
moliti, tražiti, zvati. Svakome od ovih čina odgovara učinak, koji dolazi od Boga. Pasivni oblici 
»dat će vam se« i »otvorit će vam se«, poznati su način da se označi Bog a da se on ne imenuje: 

Bog će otvoriti... U tom istom smislu je i treći učinak: »naći ćete«; »naći ćete«, jer će Bog učiniti da 
nađete ... 

— Da se opravda i potakne naša molitva (Mt r. 8; Lk r. 10), upotrebljava se dokaz iz zdravog 
razuma: samo onaj koji moli, dobiva ..., itd. 146 Čin molbe ima učinak: isplati se moliti. Bez čina 
nema učinka: potrebno je moliti. 

— Praktične opaske o uspješnosti molitve (Mt rr. 9—11; Lk rr. 11—13) također su iz zdravog 
razuma. Ako sin moli od oca kruha, sigurno mu neće dati kamen; i ako moli od njega ribu, neće mu 
dati zmiju; i ako moli jaje, neće mu dati štipavca (ovo zadnje nema kod Mt)... Sve što sin moli, 
stvari su koje služe za hranu: nijedan otac ne bi pomislio da mu dadne nešto neprikladno ili čak 
nešto što bi mu moglo naškoditi. 147 

Preostaje onda izvući odgovarajući zaključak. Ako tako stvari stoje s bilo kojim ocem među 
ljudima, koji samo dobre stvari daje svojoj djeci, ako se tako vladate čak i vi farizeji, koji ste tako 
zli, koliko će više Otac nebeski dati dobrih stvari onima koji ga mole? 


146 »Ova kratka poslovična izreka očito dolazi iz iskustva prosjaka: za prosjačenje potrebno je biti 
uporan, ne plašiti se tvrdih riječi ili odbijanja; onda se dobije neki dar. Svaki posjetilac Istoka može 
posvjedočiti kako je istočnjački prosjak uporan«: J. Jeremias, Die Gleiehnisse, 195. 

147 Asocijacija kruha s kamenom ... itd., ne potječe od neke izvanjske sličnosti među ovim stvarima; 
niti je kruh sličan kamenu, niti riba zmiji a još manje jaje crnom palestinskom štipavcu. 
Suprotstavlja se naprosto ono što služi za jelo i ono što ne služi. 

148 Tako Mt; Lk mjesto »dobnih stvari« ima »duha svetoga«, Duha Božjeg, skup svih božanskih 
darova. Tako Lk poduhovljuje i predmet naše molitve: moramo moliti 

Molitva je uspješna jer je Bog beskrajno dobar Otac. 

Pretpostavlja se i to da se mole dobre stvari. 

Govori se o uspješnosti molitve kao sigurnoj na apsolutan način. Ne uzima se u obzir kazuistika: 
kad nam se ne da ono što molimo, ili nam se ne da on ako kako smo molili, ili nam se ne da odmah 

Sigurnost da ćemo biti uslišani poziva nas na pouzdanje u Božju dobrotu i u molitvu. 


33) PRAVO BLAŽENSTVO 

(LISTOPAD—PROSINAC G. 29) 

Lk 11,27—28 

Poslije ulomka o uspješnosti molitve, o kojem smo ovaj čas govorili, (L/k 11,9—13), Lk donosi 
ozdravljenje opsjednutog nijemog i raspravu o Beelzebulu. Nama se činio boljim povijesni kontekst 
Mk 3,22—27 (i paralele Mt), za vrijeme galijevskog djelovanja pa smo tom zgodom o tome 
govorili. 149 

Kod Lk iza toga dolazi logion o nečistom duhu, koji se ponovno nastanjuje u kući iz koje je bio 
izašao (11,24—26; parale! Mt 12,43—45). Mislimo daje bolje ostaviti ovaj ulomak za dosta kasniji 
kontekst, za zadnju sedmicu Isusovog života, malo prije velikog govora protiv farizeja (Mt 23). 

Ovaj logion o pravom blaženstvu ima jedini Lk pa ga stoga zadržavamo na ovom mjestu, iz 
poštovanja prema redoslijedu trećeg evanđelja. Po sebi, mogli bismo ga staviti u bilo koju epohu 
Isusovog života. Stvarno, više tumača stavlja ga u galilejski period. 

»Dok je to govorio« (r. 27), odnosi se redakcijski na neposredni prethodni ulomak, ali se u stvari 
može odnositi na bilo koju od Isusovih propovijedi, koje je jednostavni puk uvijek primao sa 
zanosom. Slušaoci su ovom zgodom bila upravo »mnoštva«, gdje je uvijek bilo i žena. Jedna od 
njih bila je tako dirnuta Isusovim riječima, da se nije mogla uzdržati u svom zanosu nego je udarila 
u hvale; samo što je to učinila neizravno, proglasivši sretnom njegovu majku, služeći se fiziološkim 
govorom, koji je značajan za Bibliju (»blago utrobi koja te nosila, i prsima koja si sisao«). Sretna je 
majka koja je imala tako divnog sina! Poznato je da su, prema Bibliji, djeca najveća sreća roditelja 
(usp. Post 30,13; Izr 23,24). Ali ovdje ne stoji u prvoj liniji sreća majke, nego veličina sina. 

U svom odgovoru Isus ne niječe ni zasluge ni sreću naravnog materinstva, ali ga proglašava 
relativnim (»većina): većina blago omima koji slušaju riječ Božju i žive po njoj. Drugom je zgodom 
rekao da se upravo u tome sastoji pravo materinstvo (Lk 8,21 i paral.). 1 0 Djelotvorna vjera u njega 
(u riječ Božju koju on naviješta) jest nova nadnaravna veza, koja stvara novu nadnaravnu obitelj, 
jaču od ikakve krvne veze naravne obitelji. 


za božanske darove (to ne ide protiv »kruha« u Očenašu). Možda Mt želi reći istu stvar. 

149 Sv. I, sibr. 251—253. 

150 Usp. sv. I, Blbr. 248—251. 

Spominjući posebno svoju majku, Isus ne niječe važnost svoje krvne veze; ali pokazuje da iznad 
ovog uvijek prolaznog odnosa postoji neusporedivo vredniji odnos vjere, čak s obzirom na sreću 
njegove majke, mnogo veća od naravne sreće što gaje imala za sina jest stoje vjerovala (Lk 1,45). 


Ovaj je tekst na istoj crti s nekim drugima (Iv 2,4; Lk 2,49; 8,21 i paral.) gdje Isus ispada »tvrd« 
prema svojoj majci. Već smo na svojim mjestima ispitali prijašnje slučajeve. 151 U svim ovim 
slučajevima govori se izravno o ljudsko-afektivnim odnosima između Isusa i njegove majke. I u 
svim tim slučajevima, čini se kao da Isus ne vidi tih odnosa, jer je sav prožet drugim puno važnijim 
odnosima. U svim slučajevima upotrebljava izraze koji izričito žele udaljiti, stvoriti ponore. Zbog 
svega toga, to su objektivno vrlo tvrdi izrazi; dodiruju jednu od najosjetljivijih točaka ljudskog bića. 
Treba ih uzeti u svoj svojoj strogosti. Isus njima želi odrešito ustvrditi da on apsolutno pripada Ocu 
(Lk 2,49). Ova njegova svijest rađa tako različitom vizijom svih stvari, da se nužno sudara s čisto 
ljudskim pogledima. To je neizbježni zahtjev koji je iznad svake druge misli. Isus ne može prestati 
biti dosljedan. To je apsolutno »zvanje«, koje ne poznaje zapreka. 

Tvrde riječi? 

Bez sumnje, ali za strane osobe, za one koji ne proživljuju to »zvanje«. Kršćansko odricanje u 
nekim stvarima tako je tvrdo da to svijet neće nikada razumjeti, zato što nije u stanju da ga osobno 
prihvati. 

Ima čarobnih »tvrdoća«. Isus je mogao izgledati nemilosrdan svima osim Djevici, koja je od 
početka radosno prihvatila sve nepoznanice. Njih dvoje razumijevali su se vrlo dobro. Ako je itko 
mogao ispravno razumjeti što znači »činiti volju Božju« kao izvor novog neisporedivog rodbinstva, 
to je bila upravo Marija. Isusa nije ništa smetalo da se tvrdo izražava. Bezbroj puta su to osjetili oni 
koji »ostavljaju oca i majku«, da slijede neki viši ideal. 

Jedino iz ove perspektive može se govoriti ispravno o »bolu«. Ima nagonskih, nezadrživih, 
nekontroliranih patnja; spontane reakcije ranjene ljudske osjećajnosti. Ne zavisi od čovjeka da li će 
ih osjetiti ili ne. Ne može se tražiti od majke da je ne boli kad se rastavlja od sina, ni obratno. 
Međutim, taj se bol može pretvoriti u duboku radost u višoj sferi bića, u »logici« zvanja. Kako se 
nekada površno misli o nekim suzama! 

Gospin život, njezina ljudska i religiozna ličnost su nerazumljivi, ako ih ne gledamo kroz veliku 
tajnu spasenja. 152 


34) SVJETLO SVIJETA I SVJETILJKA TIJELA 

(LISTOPAD—PROSINAC G. 29) 

(Mt 5,14—16; 6,22—23); Lk 11,34—36 

Poslije ulomka o pravom blaženstvu, slijedi kod Lk ulomak o Jani kao znaku (11,29—32). Sličan 
ovom ulomku vidjeli smo 


151 Usp. sv. I, str. 46—47, 81—83, 248—249. 

152 Uiap. A. Augustiniovich, Las »durezas« de Jesus con su modre, u dnevniku La Religion 
(Caracas), 17, 18. i 19. svibnja 1974. 

• 1 ST 

kod Mt 16,1—4 (Mk 8,11—13), za vrijeme galilejskog službovanja. Ovaj je paralelan s Mt 
12,38—42, koji ga također stavlja u galilejski period. Nama izgleda bolje ostaviti ga za posljednju 
sedmicu Isusovog života, kao pripravu za veliki govor protiv farizeja (Mt 23). 

Kod Lk zatim dolazi logion o svjetiljci, koja se užiže ne da se onda pokrije, nego da dadne svjetla 
(Lk 11,13). Duplikat ovog logiana donosi Lk u 8,16, s paralelom u Mk 4,21, što smo stavili u 
kontekst paraboličkog učenja. 154 Tom istom kontekstu, dakle, pripada Lk 11,33. Ali isti taj logion 
ima i Mt u kontekstu Govora na gori (5,15), kamo stvarno ne pripada; njegovo je mjesto skupa s 
drugima (kontekst parabole). Ali onda u isti kontekst treba staviti i drugi logian Mt 5,14b (»nije 
moguće sakriti grad koji leži na gori«), jer znači isto: kao što nema smisla pokriti zapaljenu 
svjetiljku, tako se ne može sakriti grad koji leži na brdu... 

U nastavku Lk ima ulomak o svjetiljci tijela (11,34—36). Imajući u vidu tekstove koje smo izvadili 
iz ovog konteksta, ova bi perilkopa došla odmah poslije pravog blaženstva (11,27—28). Ta veza 
između dva ulomaka ne može se ničim dokazati. Ali s nešto dobre volje može se uspostaviti neki 
logični odnos. U prethodnom ulomku bilo je govora o onima koji slušaju i drže riječ Božju koju 
Isus naviješta, o onima koji Isusa smatraju jedinim svjetlom svojih života; upravo o takvoj 
»svjetiljci« govori ovaj ulomak. 

Prema tome, povijesno mjesto ove izreke puno je vjerojatnije ovo Lukino. Mt ga donosi u Govoru 
na gori (6,22—23), gdje uistinu nema veze ni s čim. Ali, mislimo da ovamo treba prenijeti još jedan 
logion iz Mt, koji se sada nalazi u Govoru na gori (5,14«. 16), radi sličnosti sadržaja i jer može 
poslužiti kao uvod svjetiljci tijela. 

Učenike naziva »svjetlom svijeta« (Mt 5,14a), svijeta ljudi; oni su svjetlo za druge ljude. Nije 
moguće da bude drukčije, jer je i sam Isus svjetlo svijeta (Iv 8,12): pravi učenik mora odražavati 
izvorno svjetlo svog učitelja. 

Ovim riječima Isus ne ustanovljuje naprosto jednu činjenicu, nego izražava zahtjev: morate biti 
svjetlo ljudima, kao što sam ja... 

Ovo svjetlo treba svijetliti pred ljudima (Mt 5,16). 155 Kako? »Svjetlo« učenika to su njihova »dobra 
djela«, to je njihovo pozitivno moralno ponašanje, po životnom primjeru Učitelja. Primjeran je 
život rasvjetljenje za drage ljude, jer im pokazuje dobar put koji mogu slijediti u svom životu. 

To je zahtjev: učenikov život mora biti primjeran, da se drugi, videći njihov dobar primjer, mogu 
duhovno izgrađivati. Sve će to ići na veću slavu nebeskog Oca. Kad ljudi vide kako se učenici 
uzorno ponašaju, shvatit će da im to dolazi od njihove vjere u Boga i u Isusa, i tako će se osjetiti 
ponukanim da i oni vjeruju — i tako proslave Oca. 

Biti svjetlo svijeta jedan je od temeljnih zahtjeva da netko bude učenik: bez toga bi se izgubio i sam 
smisao Učiteljeve prisutnosti u svijetu. Prema tome, učenik mora vrlo pomno njegovati tu 
vlastitost; to naučava slijedeći logian o svjetiljci tijela. 


153 Sv. I, sto. 330—331. 

154 Sv. I, str. 259—260. 

155 Dokaze u prilog izvornog jedinstva r. 14a i r. 16 us>p. Boiismaird, Synopse, II 131—132. 

To je isporedba u obliku alegorije. 

Polazi se od pučkog mišljenja o ulozi oka u tijelu: »Po vulgarnom fiziološkom poimanju, oko je 
otvor kroz koji prolazi svjetlo« (John L. MoKenzie). Obični čovjek zamišlja da ovo svjetlo što 
prolazi kroz oko osvjetljuje iznutra cijelo tijelo. Tako oko postaje (zapaljena) svjetiljka koja 
osvjetljuje čovjekovu unutrašnjost, cijelog čovjeka. 

Uvijek u skladu s ovim pučkim predodžbama, zavisit će od kakvoće svjetiljke, naime oka, kako će 
biti osvijetljeno tijelo. Ako je oko zdravo, svjetiljka radi dobro i osvjetljuje: cijelo tijelo bit će 
osvijetljeno. Ali ako je oko bolesno, svjetlo neće moći proći kroz njega; to jest svjetiljka se neće 
moći upaliti, i cijelo tijelo ostat će u tami... 156 

Koji je smisao ove isporedbe? Konkretno, što je ova »svjetiljka« koja osvjetljuje cijelog čovjeka? 
Ako se logion uzme sam za sebe, moguća su mnoga tumačenja: razlučivanje, razumijevanje, volja, 
više čovjekove moći... Isusovu izvornu namjeru trebalo bi odrediti u skladu s neposrednim 
kontekstom ili s kon kr etnom situacijom u kojoj je logion bio izgovoren. Vidjeli smo da taj kontekst 
nije posve siguran. Mi mislimo daje to kontekst pravog blaženstva (Lk 11,27—28) i svjetla svijeta, 
koje mora svijetliti pred ljudima (Mt 5,14a. 16). Ovdje se govorilo o djelotvornoj vjeri u Isusa, koja 
mora pokazivati smjer ljudskom životu. U skladu s tim, »oko« našeg logiona (»svjetiljka« koja 
osvjetljuje tijelo) jest ta ista vjera u Isusa, ali promatrana u samom vjerniku (u kontekstu: prethodni 
uvjet da netko može biti svjetlo za druge). Vjera osvjetljuje cijelu osobu. Cijeli čovjekov život 
dobiva od vjere svoj smisao, svoju jasnoću i svoju čvrstoću. Samo takav život može biti primjer za 
druge ljude. Ali to je tako samo onda ako je vjera iskrena, potpuna i dosljedna. Ako nije takva, ili 
ako je uopće nema (»bolesno oko«), onda nema ničega što bi osvijetlilo čovjekov život: on je tama 
za sebe i za druge. 

Odakle praktična napomena: »Pripazi da svjetlo u tebi nije tama!« (Lk, r. 35). Ispituj se bez 
prestanka. Zanimaj se za svoje duhovno stanje. Možda misliš da imaš zdrave oči, a u stvari su 
možda bolesne. Možda je mjesto vjere došla nevjera pa tako postaješ taman, mjesto da budeš 
svijetao i svjetlo za druge... Pripazi na svoju svjetiljku! 

Mt (6,23b) u stvari želi reći isto, samo na drugi način, naglašujući kako je velika nesreća manjak 
vjere: ako je ono što bi u čovjeku trebalo biti svjetlo, u stvarni tama, kako će strašan biti mrak! Ono 
što bi trebalo osvjetljavati, ne samo da neće svijetliti, nego će još izričito biti uzrok pomračenja... 
Lukin r. 36 nema paralele kod Mt. Ne radi se o novom zaključku, nego vjerojatno o potvrdi 
glavnog izričaja u r. 34. 


156 Oba evanđelista, da označe zdravo ili bolesno ako, upotrebljavaju riječi »jednostavno« (prosto, 
obično) i »zlo«. Treba ih shvatiti u smislu fizičkog zdravlja ili bolesti, a ne u metaforičkom 
biblijskom značenju, gdje »jednostavnost« oka označuje »ispravnost, manjak sebičnosti, ili također 
duh služenja«; a »zlo oko« znači »zavisit, težnju za isticanjem, suparništvo, vjerolomstvo i 
sebičnost« (Joseph Schmid, komentar Mt); ovo bi već bilo tumačenje, a ne materijalni elemenat 
isporedbe. 

157 Tekstualna predaja ovog retka posve je zamršena i nesigurna. Redovito se prevodi ovako: »Ako 
je, dakle, cijelo tvoje tijelo svijetlo, bez imalo tame u njemu, sve će ono biti obasjano, kao što te 
svjetiljka obasjava svojim sjajem«. 

35) ODVAŽNOST U ISPOVIJEDANJU VJERE 

(LISTOPAD-PROSINAC G. 29) 

(Mt 10,26—33); Lk 12,2—9 

Kod Lk, poslije izreke o svjetiljci tijela, slijede tvrde Isusove izjave o pismoznancima i farizejima 
(11,37—53), koje — kako se čini — ne odgovaraju ovome mjestu; uostalom, sredina kako je 
opisana (rr. 37—38) psihološki je nemoguća; zato ostavljamo ovaj ulomak za bolji povijesni 
kontekst Mt 23. 

Poslije toga Lk 12,1 ima napomenu o farizejskom kvascu, što smo mi stavili u drugo povijesno 
vrijeme, za galilejskog djelovanja. 158 

Ovi izrazi o ispovijedanju vjere stajali bi onda povijesno poslije svjetiljke tijela i učenika kao 
svjetla svijeta. Mislimo daje ovaj kontekst dobar. Da naša vjera u Isusa, svjetiljka koja osvjetljuje 
naš život, mogne biti svjetlo za druge ljude, treba imati odvažnosti da je javno ispovijedamo: 
unatoč svim poteškoćama... 

U svakom slučaju, mjesto koje Lk daje ovom ulomku bolje je od onog Matejevog u misionarskom 
govoru, očito umjetno sastavljenom komadu. Neki od ovih izraza ciljaju na daleku budućnost i 
bolje se razumiju kao opće napomene pri koncu javnog djelovanja (Lk), nego kao privatne upute za 
posebno i kon kr etno poslanje (Mt). 

Cijeli se ulomak sastoji od tri dijela, koji su izvorno mogli biti nezavisni jedan od drugoga, ali sada 
čine jednu cjelinu, ujedinjena jednom te istom zajedničkom mišlju. 

a) Prvi dio (Mt 10,26—27; Lk 12,2—3) sastoji se od dva člana: opće načelo i konkretna primjena 
toga načela. 

Načelo (Mt r. 26; Lk r. 2) ustanovljuje da nema ništa sakriveno što neće trebati da se otkrije, niti 
išta tajno što neće trebati da se dozna. To je ono što se redovito događa: i najbolje čuvane tajne 
jednom izađu na vidjelo... To je poslovična izreka, koju donose također Mk 4,22 i Lk 8,17, premda 
u kontekstu paraboličkog naučavanja; taj je kontekst moguć i mi smo ga u svoje vrijeme zadržali, 
poštujući povijesni redoslijed Mk i Lk, 159 ali isto je tako moguće ovo sadašnje mjesto kod Lk, gdje 
ova izreka služi kao osnova (kod Mt i kod Lk) tvrdnje u slijedećem retku. 

Primjena općeg načela (Mt r. 27; Lk r. 3) nije ista kod obojice evanđelista. Razlika dolazi od 
njihovih različnih književnih konteksta. 

Kod Mt, radi se o galilejskom poslanju Dvanaestorice. U ovom kontekstu, Isus želi reći apostolima 
da ono što je on njih privatno učio, oni sada moraju proglašavati javno svima koje sretnu na svom 
misionarskom izletu. Proširuje se doseg poruke. Isusov nauk iznesen malom broju učenika 
suprotstavlja se nauku tih učenika, koji sada mora biti pružen svima bez razlike. 

Kod Lk, sadašnji je književni kontekst farizejske licemjerje (12,1). Nemoguće je da licemjerje 
vječno sakrije svoje licemjerje: jedanput će se otkriti (r. 2). Nešto slično dogodit će se učenicima (r. 
3): to što oni sada žive u svom malom krugu, što možda propovijedaju skučenom broju osoba, 
proglašavat će u budućnosti cijelom svijetu bez ikakvog ograničenja. 160 Ono što učenici 


158 Sv. I, str. 331—333. 

159 Sv. I, str. 259—260. 

160 Nekim je autorima drago shvatiti izraze »reći na uho« i »propovijedati na krovovima« polazeći 
od nekih židovskih običaja: »U židovskim sinagogama, subotom 

sada rade suprotstavlja se onomu što će u budućnosti raditi. Budući da nema nikakvog ograničenja 
u okolnostima (kao kod Mt galilejsko poslanje), ovdje se naviješta buduće širenje Crkve, u 
suprotnosti s ograničenim dimenzijama početaka. 

U našem povijesnom kontekstu (poslije svjetiljke tijela), Matejev oblik značio bi, da učenici ne 
smiju proživljavati vjeru koju. su primili samo za sebe nego da je moraju svjedočiti pred svim 
ljudima (moraju biti svjetlo svijeta); a Lukin oblik značio bi, da učenici ne mogu i ne smiju 
sakrivati ono što jesu... 

b) Drugi dio (Mt 10,28—31; Lk 12,4—7) govori o tome kako se ne treba bojati ljudi nego Boga, i 
navode se razlozi za jedan i za drugi stav. 

Javno proglašivanje vjere pobuđuje neprijateljstva. Učenici moraju biti spremni suočiti se s ovim 
neprijateljima, čak do mučeništva. Ali ne treba da se boje te perspektive. Kod vjernika nije 
opravdan strah pred čovjekom. Ljudi mogu ubiti samo jednu dimenziju ljudskog bića, ono što je u 
njemu kratkotrajno, prolazno, osuđeno da umre (»tijelo«), ali ne mogu naškoditi drugoj dimenziji, 
duhovnoj, koga je određena za vječnost (»duša«). 161 
Naprotiv, treba se bojati Boga i uzdati se u njega. 

—U prvom redu, treba se bojati Boga jer »ima vlast poslati u pakao« (Lk), a tamo ide cijeli čovjek 
(»duša i tijelo«: Mt). To znači da prava čovjekova nesreća nije izgubiti tjelesni život, nego izgubiti 
vječni život (izgubiti Božje prijateljstvo kroz cijelu vječnost). Treba se bojati Boga, jer on jedini 
može dati vječnu kaznu ili vječnu nagradu za naše vladanje. 

Ispravno je rečeno (usp. Josef Schmid), da kršćanska vjera nije samo vjera ljubavi, nego također 
vjera svetog i zdravog straha pred Bogom, koji nije samo Otac nego i gospodar naše sudbine. 

— Zatim, treba imati pouzdanja u Boga zbog vjere u njegovu providnost. Ništa se u svijetu ne 
može dogoditi bez njegove naredbe. Bog ne zaboravlja ni tako neznačajnu stvar kao što je vrabac 
(Lk); 162 i ako neki od njih umre, to može biti samo s Božjim dopuštenjem (Mt). Koliko će se više 
Bog brinuti za čovjeka! Stvarno, sav čovjek, i u najneznatnijim pojedinostima (»sve vlasi na našim 
glavama su izbrojene«), nalazi se pred Božjim očima, tako da mu se ništa što nije predviđeno u 
Božjem planu ne može dogoditi. Upravo stoga učenici ne treba da se ičega boje, jer u Božjim očima 
vrijede puno više nego mnogi vrapci; jer, dosljedno tome, moraju znati da sve što im se može 


i blagdanima, čitalac hebrejskog teksta — daršan — nije govorio visokim glasam, niti seje obraćao 
izravnao prisutnima, nego je uz njega stajao posrednik zvan amora ili turgeman, koji je ponavljao 
svijetu visokim glasom, aramejski, sve što je daršan uz njega govorio potiho. Drugi židovski običaj 
koji ovdje dolazi u obzir jest sljedeći: petkom pred večer, poslužnik sinagoge hazzan — popeo bi se 
na najviši krov u mjestu i odanle bi zasvirao u trubu, da opomene radnike da ostave svoj posao na 
vrijeme, prije nego što počne subotnji odmor« (Manuel de Tuya, navodeći Stradk-Billerbecka, I 
579—580). — Najvjerojatnije je da se radi o običnoj suprotnosti između privatnog i javnog, između 
malih i velikih razmjera... 

161 Suprotnost između »tijela« i »duše, kao dva sastavna dijela čovjeka, malo je biblijska i više 
propada grčkoj predaji, a ipak je ima Židov Matej, dok je nema kod helenista Luke. Ali i Lk je 
pretpostavlja: on govori o onima koji ubijaju tijelo, i koji »poslije toga nemaju ništa više učiniti«; 
podrazumijevajući da u čovjeku osim tijela ima još nešto što ljudi ne mogu ubiti... 

162 Dva vrapca su se prodavala za jedan »as«, prema Mt; kod Lk su još jeftiniji: pet za dva 
»asa«. Jedan »as«, sitni rimski novac, odgovarao je u Isusovo vrijeme šesnaestom dijelu dinara. 

dogoditi, čak i sama smrt, ima značenje u Božjem planu; u Očenašu nas Isus uči, da iznad svih 
drugih stvari molimo da se vrši plan Božji... 

c) Treći dio (Mt 10,32—33; Lk 12,8—9) radi o eshatološkim posljedicama bilo ispovijedanja bilo 
nijekanja vjere. S obzirom na drugo (nijekanje vjere), Lk ima ovaj logion i u drugom kontekstu 
(9,26), gdje je govor o nekim uvjetima da netko bude učenik, ali njegovo mjesto tu je prilično 
nasilno. 163 

Isus, dakle, obećaje da će sve one koji njega priznaju pred ljudima i on priznati pred svojim 
nebeskim Ocem. Ali isto tako da će one koji njega za-niječu pred ljudima i on zanijekati pred 
svojim Ocem. 164 

»Priznati« Isusa znači ispovjediti javno vjeru u njega, biti njegov svjedok. Onima koji budu njegovi 
svjedoci u ovom životu, Isus obećava da će i on posvjedočiti u njihovu korist (očito na 
eshatološkom sudu); to jest da će im očitovati svoju naklonost i milost ili da će ih proglasiti 
spašenim. Dobro se dobrom plaća. 

»Nijekati« Isusa znači dati do znanja da ga čovjek ne pozna i da nema nikakve veze s njim (kao u 
Petrovim nijekanjima, Mt 26,69—75). Onima koji ustraju u tom stavu Isus će također nužno morati 
reći da ni on njih ne poznaje (Mt 7,23): i zlo ima neizbježivih posljedica. 

Ovaj tekst je paralelan s Mt 25,31—46. U oba slučaja, čovjekova konačna sudbina zavisi od 
njegovog držanja u povijesti. Razlike su samo formalne. 

— Ovdje, čovjekov se stav odnosi izravno na Isusa (vjera ili nevjerovanje u njega), dok se u Mt 25 
odnosi na bližnjega (djelatna ljubav prema nevoljnom čovjeku ili manjak ljubavi). Međutim, i ovdje 
je zadnji predmet ljubavi Isus, jer se on poistovjećuje s nevoljnim čovjekom. 

— Kod Mt 25 Isus je sudac, dok je ovdje svjedok. Međutim, i ovdje je u stvari sudac, jer njegovo 
svjedočanstvo za ili protiv isto je što i njegova zadnja sudbena riječ. 


36) LUDI BOGATAŠ 

(LISTOPAD-PROSINAC G. 29) Lk 12,13—21 

Lk 12,10 radi o huli protiv Duha Svetoga, što smo mi stavili u drugi kontekst; 165 a Lk 12,11—12, s 
perspektivom budućnosti i s paralelama kod Mk 13 očito pripada kontekstu eshatološkog govora, 
što ćemo kasnije vidjeti. 

Na taj način, prema našem redoslijedu, parabola o ludom bogatašu dolazi odmah poslije ulomka o 
odvažnosti u ispovijedanju vjere. Očito, nema nikakve veze između ove dvije teme. Ostavljamo ovu 
parabolu na ovom mjestu iz poštovanja prema Lukinom redoslijedu i kao dobar uvod u slijedeći 
odsjek o pouzdanju u Boga. 

Sadašnja skupina tekstova sastoji se od četiri elementa koji su vjerojatno izvorno bili nezavisni (rr. 
13—14; r. 15; rr. 16—20; r. 21), kao što to dokazuju tri uvoda, koji su još uvijek sačuvani (rr. 13, 
15 i 16). Osim toga, sadržaj rr. 13—14 nema nikakve veze s parabolom. Isto tako, r. 15, uzet kao 
cjelina, ne ide dobro ni s onim što je prije ni s onim što je poslije; ali upravo stoga 


163 Usp. sv. I, istr. 344. 

164 Lk kaže »pred anđelima Božjim«; to je isto, ukoliko anđeli uvijek gledaju Božje lice, to jest 
uvijek su u njegovoj prisutnosti (usp. Mt 18,10). 

165 Sv. I, str. 253. 110 

jer radi o dva predmeta, evanđelist ga je stavio ovdje, da mu posluži kao most između onoga što 
prethodi (tema škrtosti) i parabole (tema osiguranja života). Evanđelist je nadodao r. 21 kao mogući 
moralni nauk parabole, premda je očito, daje njegov izvorni sadržaj bio drugi. 

Cjelinu započinje čovjek s obiteljskim žalbama protiv svog brata. To je sigurno stariji brat, koji ili 
uopće neće da dijeli baštinu (nastojeći da očuva nepodijeljen obiteljski imetak), ili ju je loše 
podijelio. Drugi brat moli Isusa, da bude sudac među njima dvojicom; ljudi su tražili savjet kod 
rabina a takvim presudama a Isus je bio poznati rabin. Samo što je Isus bio rabin različan od drugih. 
Daje mu suho (»čovječe!«) do znanja, da on nije nikakav sudac niti djelitelj baštine; pitanja 
ovozemnog vremenitog značaja nisu izravni predmet njegovog poslanja; neki moderni teolozi- 
politolozi nikako ne mogu da to razumiju. 

Jedan od braće ili možda oba, žrtva su škrtosti, pohlepe, one neuredne želje za posjedovanjem 
materijalnih dobara. Isus opominje mnoštvo koje je tu prisutno, da se čuva od svake pohlepe (ona je 
pravo idolopoklonstvo: Ef 5,5; Kol 3,5); tako se r. 15 povezuje s onim što prethodi. Ali pohlepa i 
veliko bogatstvo mogli bi stvoriti obmanu da od njih zavisi osiguranje života; to bi bilo fatalno, jer 
bi netko mogao imati u izobilju sva dobra ovog svijeta, a da ipak nemadne osiguranog života 
pomoću tih dobara; životna sigurnost nalazi se na drugom mjestu; na taj način, drugi dio r. 15 jest 
uvod u parabolu. 

Okvir parabole je vrlo jednostavan. Neki čovjek imao je sreće da mu je ljetina ove godine 
izvanredno ponijela. Stare žitnice su nedovoljne. Odluči da sagradi nove i veće. Stavlja tu novu 
ljetinu i sve što ima. Samo ovo što je ovdje odložio bilo bi mu dovoljno za mnogo godina. Misli da 
se sada može mimo odmarati i uživati, 166 jer se osjeća osiguranim zauvijek, protiv svih mogućih 
zlih ljetina, koje bi mogle nadoći. S tim ugodnim mislima ide u krevet, ali Bog mu daje do znanja 
(vjerojatno u snu) da će te iste noći tražiti 167 od njega njegov život. Čije će biti sve što je skupio? 
To već nije važno; sigurno je (i tragično) da neće biti njegovo. On je lud, jer se tako ludo pouzdao u 
stvari koje ne zaslužuju pouzdanje, nadajući se biti siguran pomoću stvari koje ne mogu ništa 
osigurati. 

Središnja misao parabole je jasna: »Čovjek koji posjeduje svega u izobilju, ne može se (pouzdati 
da će (pomoću svojih dobara sačuvati svoje postojanje. Bog je jedini gospodar života« 

(V alensin-Hub v). 

Ova je parabola jak dmštveni prosvjed. Na krajnje jednostavan način, Isus osuđuje sva 
materijalistička društva, koja sve pouzdanje stavljaju isključivo u bogatstvo, u gomilanje kapitala, u 
tehniku »novih žitnica«... 

R. 21 kaže: »Tako biva s onim koji zgrće blago za sebe, a ne skuplja bogatstva za Boga (u Bogu«). 
Po Isusovom mišljenju, skupljati bogatstva za Boga (u Bogu) isto je što i pomagati svojim dobrima 
siromašne; tako se skuplja pravo blago na nebu (usp. Lk 12,33; 16,9). Tako se sa čovjekom iz 
parabole uspoređuje bogati sebičnjak, koji misli samo na sebe, mjesto da misli na bližnjeg u nevolji. 
Evanđelist upotrebljava ovaj Isusov logion kao zaključak parabole, oslanjajući se na činjenicu, da 
onaj bogataš stvarno misli samo na svoje uživanje. Ali, ta je činjenica sporedna u paraboli; tek 
jedan potez na 


166 U unutarnjem razgovoru sa samim sobom, tipičnom za Lukine parabole (15,17-19; 16,3—4; 
18,4—5; 20,13), čovjek se obraća »svojoj duši«, to jest samom sebi; »duša« znaci »život«, prema 
tome također živo biće, osobu; stoga se nekad može prevesti ličnom zamjenicom. 

167 Tekstualno »tražit će ti natrag«; bezlična množina, kojom se označuje Bog. — Život je Božje 
vlasništvo, koje on može svakog časa zatražiti. 

slici. Bogatašu se ne predbacuje njegova sebičnost, nego samoobmana: osjećaj sigurnosti ondje 
gdje je ne može biti... 

Sve bi to pokazivalo, kao što kritičari redovito drže, da ova izreka nije na svom izvornom mjestu. U 
njoj se naučava ne misao izražena u paraboli, nego ispravna upotreba bogatstva. Slaže se vrlo dobro 
s temama koje dolaze u nastavku; može poslužiti kao njihov nagovještaj. 


37) POUZDANJE U BOGA 

(LISTOPAD-PROSINAC G. 29) 

(Mt 0,25—34); Lk 12,22—31 

Malo je razlika u tekstu između dva evanđelista. 

Glavna je razlika u kontekstu. Matej je stavio ovu temu u Govor na gori, ali je posve očito da joj 
više odgovara ovo mjesto kod Lk, poslije parabole o ludom bogatašu, s kojom je izričito povezana 
(»stoga«) i koja se tako bolje razumije: » Ova veza s parabolom o bogatašu od velikog je značaja za 
tumačenje ovog teksta. Izlazi iz toga da briga, od koje Isus želi osloboditi učenika, nije samo 
tjeskobna briga siromaha, kojega stalno muči problem uzdržavanja sebe i svojih, nego također briga 
bogataša, koji unatoč svemu svom bogatstvu misli da mu još nije dovoljno. Radi se o tome da se 
čovjek ne izgubi u brizi za zemaljske stvari, pogibelj kojoj je izložen isto tako bogataš kao i 
siromah. Toj uznemirenosti i brizi za zemaljske stvari suprotstavlja se ono što je jedino važno i 
opravdano, briga za Kraljevstvo Božje« (J. Schimid). 

Nagovor je upravljen učenicima (Lk, r. 22) ali važi za sve. 

Može se razdijeliti na četiri razine: opće načelo i njegovo opravdanje; dokaz uzet iz prirode; drugi 
dokaz iz zdravog razuma; i zaključak, što znači poziv na bitno. 

a) Načelni zahtjev (Mrt 6,26; Lk 12,22—23): učenici ne smiju biti tjeskobni za svoj život s 
obzirom na hranu i odijelo. Upotrijebljeni glagol ne osuđuje nonnalnu brigu i razumno planiranje 
materijalnog vida života, nego tjeskobu, prekomjernu zabrinutost, isključivo usredotočen je na 
materijalne stvari, koje ima za posljedicu gubljenje unutarnjeg mira, ono stalno »razbi janje glave« 
misleći na te stvari... Izričito se spominju jelo (i piće, kod Mt) i odijelo: dvije osnovne brige, 
osobito kod siromašnog svijeta. Ali pod ovim imenima može se razumjeti i sav materijalni vidik 
ljudskog života, također luksuz i užitak; da bi ga sebi bez mjere pribavili, osobito se bogataši stalno 
i tjeskobno muče. 

Navodi se i razlog za takav stav: čovjekov život, to jest sam čovjek, osoba, vrijedi više nego 
materijalna osnova kojom se on uzdržava. U vidu kasnijeg dokazivanja, već ovdje se 
podrazumijeva dokaz od većeg na manje: ako Bog uzdržaje vaš život, koji je puno vredniji odjela i 
odijela, kako vam neće dati ove manje vrijedne stvari; onda, zašto se mučiti? 

b) Dokaz uzet iz prirode (Mt 6,26.28—30; Lk 12,24.27—28) jest dvostruk, u skladu s dva 
predmeta tjeskobe o kojima je govor u tekstu. 

— S obzirom na jelo, treba svratiti pažnju na primjer ptica (Lk ima »gavrana«, najmanje cijenjenih 
ptica): ne rade ništa od onoga što rade ljudi da imadnu hrane (sijati, žeti, u žitnice slagati), a ipak ih 
Otac nebeski hrani. Onda (dokaz od manjeg na veće), ako tako postupa s njima, mnogo više dat će 
hranu ljudima, koji vrijede beskrajno više nego ptice. 

—S obzirom na odijelo, treba pogledati poljsko cvijeće: ne radi ništa da sebi načini odijelo, a ipak 
se oblači luksuznije nego najbogatiji čovjek. Onda, ako Bog tako sjajno oblači tako kratkotrajnu 
stvar, koliko više..., itd. 

Drukčije rečeno: ako se Božja providnost brine i za najmanje stvari (usp. Mt 10,29—31; Lk 12,6— 
7), koliko više neće obuhvatiti čovjeka, svoje najplemenitije stvorenje? 

c) Dokaz uzet iz zdravog razuma (Mt 6,27; Lk 12,25—26). Iz iskustva znamo da nije moguće 
odgoditi čas smrti: čovjek ne može ni za jednu minutu produžiti trajanje svog života, od Boga 
ustanovljeno. 168 Puno manje moći će to učiniti jedino svojom tjeskobom (oba evanđelista 
naglašavaju upravo to). Prema tome, tjeskobna briga ne samo daje protivna providnosti, nego je i 
beskorisna. Ako ništa ne možeš učiniti u najmanjim stvarima, zašto se onda tjeskobno mučiti za 
ostale? 

d) Zaključak je novi poziv, ovaj put osnovan na prethodnim dokazima, da se tjeskobno ne 
uznemirujemo zbog materijalnog uzdržavanja života. Takva tjeskoba razumljiva je kod pogana, 
koji ne vjeruju u Božju providnost. Isusovi učenici neće se mučiti s tim problemima, jer po vjeri 
znaju da providnoisni Otac uvijek ima pred očima naše potrebe. 

Ono što Isusov učenik; mora tražiti na apsolutan način 169 jest Kraljevstvo Božje i pravda Božja, to 
jest svetost života, koju Bog od nas traži. Materijalne su potrebe »dodatak«, relativna vrijednost, ali 
također stvarna, i upravo stoga zajamčena od Boga, 170 kao što se upravo ponavljalo u prethodnim 
izrazima. Još jednom, nalazimo se u ustrojstvu Očenaša: apsolutno je Kraljevstvo i volja Božja, 
podređena je vrijednost naš kruh... 

Mt dodaje (toga nema kod Lk) još jedan logion, koji proširuje temu: ne uznemirivati se zbog 
budućnosti (»sutrašnji dan«), ne mučiti se zbog nepoznanica, držeći se one pučke izreke, da je 
svakom danu dosta njegove muke. Uistinu, svaki dan ima svoje probleme (»zloću«), i sam se život 
pobrine da nam ih stavi na dnevni red. Zašto sutrašnje probleme, koji me sigurno čekaju, moram 
već danas povećavati sa svojim današnjim tjeskobama? 


Ovaj tekst o pouzdanju jest jedan od najmanje shvaćenih i najviše pobijanih evanđeoskih tekstova. 
Zbog toga, Isusa su optužili za mnoge stvari: da je prijatelj nestvarnosti, da je romantičar, da je 
neiskren, daje opijumski neprijatelj napretka... 

Mi naprotiv mislimo da je tema o pouzdanju jedna od najbogatijih tema Evanđelja. I jedan od 
najosnovnijih izazova čovjeku. Ijedan od najstvarnijih izazova, unatoč svemu. 

Ali, treba ovdje zabilježiti neke opaske. 

— Prije svega, trebalo bi imati u vidu pretjerani način Isusova govora. On je često tako govorio. 
Ekstremistički i paradoksalni govori redovito se 


168 Doslovno: dodati jedan lakat svom stasu ili svojoj dobi (riječ može značiti obje stvari). Radi 
se sigurno o dobi, jer dodati jedan lakat (0,45 m) svom stasu bilo hi nešto ogromno, dok tekst traži 
nešto vrlo maleno. 

169 To je apsolutna formula Lk; Mt ima »najprije«, što je već ublaženje, sigurno neizvomo. 

170 »Dat će vam se« isto je što i »Bog će vam dati«. Cijela se teza osniva upravo na ovoj sigurnosti 
Božjeg djelovanja. 

sviđaju ljudima, jer je apsurd divlji način da se rekne istina. Biblija posjeduje stil koji je odraz 
određenog duhovnog ustrojstva. To je proročki stil. Kod Isusa, ja bih rekao da se radi o psihološkoj 
potrebi. Tokom cijele svoje javne djelatnosti, on se suočuje sa svijetom vrijednosti koje su zauvijek 
propale. One ne mogu ići skupa s novošću Evanđelja, kao što ne idu skupa stare mješine i novo 
vino (Lk 5,37). U tom umnom kontekstu postaju sasvim prirodni izrazi krajnjih opreka. Nama je 
ostavljen kazuistički posao, to jest onaj neodređeni predjel srednjih primjena. 

— Isus ovdje upotrebljava neke isporedbe (ptice, ljiljani). Isporedba je samo to: dvije krajnosti se 
ne poistovjećuju, nego se samo među njima uspostavlja neka sličnost, više ili manje nasilna, već 
prema slučajevima. Osim toga, u isporedbi se samo jedna stvar ispoređuje s drugom. U našem 
konkretnom slučaju, ono što se kaže o pticama i o cvijeću treba da osvijetli tvrdnju da se ne 
smijemo tjeskobno uznemiravati; prema tome, ispravna upotreba isporedbe ne dozvoljava zaključiti 
da su lijenost i dangubljenje ljudski ideal. 

— Osim toga, Isusov nauk o pouzdanju mora se promatrati skupa s onim što on misli o ljudskom 
radu, o osobnom naporu, itd. 171 

— Isus polazi uvijek i u svim stvarima od najviše vrijednosti Božjeg Kraljevstva. Kraljevstvo je 
jedini pravi smisao ljudskog života. I to je jedina apsolutno sigurna stvarnost, jer je Bog jamči 
unatoč svim ljudskim bojaznima (Lk 12,32). Ako, dakle, Bog jamči bitno, bilo bi besmisleno da 
neće zajamčiti i ostalo. I upućuje nas, da ćemo, ako se čvrsto oslonimo na tu sigurnost, pojačati sve 
druge naše sigurnosti: naše napore, planove, brige, stručnost...; i, naprotiv, daje nam do znanja da 
ćemo, ako se isključimo od te sigurnosti, potonuti u potpunu nesigurnost, u kojoj čovjek gubi 
perspektivu i obmanjuje se da se može osloniti na noge na pokretnom pijesku... 

Kad Isus navodi u isporedbi ptice i cvijeće, on želi više govoriti o čovjeku nego o Bogu. To mi 
želimo staviti Boga na prvo mjesto, kao udobnog dobavljača. Najsvjetlija i najhumanija poruka 
ovog evanđeoskog teksta jest da se bez pouzdanja u Boga čovjek ne može pouzdati ni u samog 
sebe: u svoj posao, u svoj pothvat, u svoje obožavane vrijednosti, u svoju vlastitu osobnu čvrstoću. 
Najbolji dokaz za to jest ovo tjeskobno nastojanje modernog čovjeka, odijeljenog od Boga, da se 
okruži potpunom materijalnom sigurnošću, koju nikada ne nalazi. 

— Isus nije kazuist. Kao svi intuitivci, ide na ono što je bitno. Naša zemlja ide svojim tokom, ljudi 
žive, ptice žive, ljiljani žive..., zar to ne vidite na svakom koraku? I sve to treba zahvaliti Božjoj 
dobroti. A ipak, nitko toliko ne radi da dođe do hrane kao ptice, premda Isus kaže da ne rade. I 
milijuni ptica umiru od glada, premda Isus kaže da ih Bog hrani. I milijuni ljiljana istrunu prije 
nego što se slavom obuku. Zar možda Isus nije bio siguran, daje i on jedan od onih milijuna ljudi, 
koji umiru kao žrtve nepravde? Zar je možda Bog izumio ratove i klinike za pobačaj? 

Isus je mistik Božje prisutnosti. On duboko proživljava Božju bliskost, čak i u najobičnijim 
elementima stvorenog svijeta. Općenita prisutnost ove očinske dobrote, i prema tome potpuno 
pouzdanje u nju, za Isusa je nešto tako osnovnog i očitog da to nije potrebno dokazivati. Dovoljno 
je to samo ustanoviti. 

Bog je ovdje. Bog se zanima za svoj svijet. Sve stvari ovoga svijeta kreću se po Božjem planu, koji 
unatoč svim krivuljama i oporbama nepogrešivo vodi prema Kraljevstvu. 


171 Usp. A. Aoigusitiinovich, Lineas biblicas, 143, 181. 114 

Ništa na ovom svijetu ne može biti odijeljeno od Božjeg srca. Pa i ako bi se našla neka žena, koja bi 
zaboravila da ljubi dijete svoje utrobe —ja tebe nikad neću zaboraviti! (Iz 49,15). 

To je srž poruke o pouzdanju, koja više govori o Božjoj naravi, nego o njegovom načinu 
djelovanja. 


38) BLAGO ZA NEBO 

(LISTOPAD-PROSINAC G. 29) 

(Mt 6,19—21); Lk 12,32—34 

R. 32 ima jedini Lk: »Ne boj se, malo stado, jer je Otac odlučio da vam dadne Kraljevstvo«. Teško 
bi bilo reći, da li je ovo izvorno mjesto ovog ulomka. Vjerojatno nije. Možda bi bolje pristajao u 
ulomak o ispovijedanju vjere ,(Mt 10,26—33; Lk 12,2—9). Međutim, evanđelist gaje iskoristio na 
ovom mjestu kao most između onoga što prethodi i onoga što slijedi. 

U prethodnom je ulomku bio govor o pouzdanju u Boga, koji poznaje naše potrebe i pazi na njih, uz 
uvjet da naš napor bude usredotočen na jedino važno, naime na Kraljevstvo Božje. Ovdje se kaže, 
daje izvor našeg pouzdanja upravo sigurnost Kraljevstva, koje je zajamčena stvarnost koju je Bog 
već predao onima koji vjeruju u Isusa: 172 Isusovi učenici nemaju razloga da se boje zbog onoga što 
bi moglo nadoći, jer ako su sigurni za ono najveće, mogu se uzdati da će im se dati nevažnije stvari. 
Na taj način, logion bi mogao poslužiti kao zaključak ulomka o pouzdanju. 

Ali isto tako on može poslužiti kao uvod u slijedeći ulomak. Kraljevstvo je ne samo dar Božji, nego 
i ljudska zadaća. I to je prva zadaća, pri čemu ostaje mjesta za Božju providnost u našim 
materijalnim potrebama; upravo bi stoga materijalna dobra trebalo tako upotrebljavati da ona 
postanu vječna vrijednost za Kraljevstvo. 

»Stado« je klasična biblijska slika da se označi Izrael, narod Božji, kojem je Bog pastrr. Isus posve 
prirodno prenosi tu sliku na cjelinu svojih vjernika, kojima je on Dobri Pastir (Mt 26,31; Iv 21,15— 
17; 10,1—16). Ovo je stado sada maleno, slabo, brojčano i društveno neznatno; okolnost koja bi 
mogla povećati njegove bojazni; ali njih štiti sigurnost, koja je jača od svih ljudskih nedostataka. 
Ostatak ulomka zajednički je dvojici evanđelista, ali s nekim razlikama. Mt ga donosi u Govoru na 
gord, ali iz onoga što smo rekli jasno je daje njegov povijesni kontekst ovaj Lukin. 

Ulomak se sastoji od dvije Isusove izreke, koje se međusobno tumače. 

a) Prva izreka (Mt 6,19—20; Lk 12,33) opširnija je kod Mt nego kod Lk; jer kod Mt sadrži jednu 
pozitivnu i jednu negativnu opomenu, dok Lk ima samo pozitivnu. Osim toga, kod Mt zahtjev nije 
posebno određen, dok se kod Lk izričito kaže u čemu se sastoji; što dokazuje da se već radi o 
tumačenju i da je izvomiji Matejev oblik. 

Prema izražajnijoj Matejevoj formulaciji, Isusov učenik treba više skupljati blago na nebu 173 nego 
na zemlji. Suprotstavljaju se (literarno) ne razne 


172 Izraz bi se mogao razumjet; također o sigurnom obećanju za budućnost. Mi ga radije shvaćamo 
kao sigurnost sadašnjeg posjedovanja, u skladu s mišlju o sadašnjoj prisutnosti Kraljevstva; s 
pojavom Isusa, Kraljevstvo se već počelo ostvarivati. 

173 »»Ne sabirajte. .. sabirajte«, jest način da se kaže da je jedna stvar važnija od druge; ne da jedna 
stvar isključuje drugu. 

naravi dobara (zemaljsko-nebesko, materijalno-duhovno), nego različna mjesta gdje se skupljaju, 174 
i dosljedno tome, njihovo različno trajanje i konačna vrijednost. 

Iz mnogostrukih razloga čovjek ne može tražiti svoju sigurnost u skupljanju dobara na ovom 
svijetu: 

— kese gdje se drže novci mogu ostariti (Lk): kad istrunu i proderu se, novac se rasipa i kvari; 

— moljac može izgristi odijela i skupocjene tkanine; I — kiseline rastoče kovine i dragulje; 

— ako vlasnik kuće nije uvijek pažljiv, lopovi će lako otvoriti rupu u zidu od nepečene cigle, ući u 
kuću i sve pokrasti. 

Jednom riječju: nijedna stvar koja se čuva ovdje na zemlji nije sigurna. 

Prijevod metafore: ako se sav čovjekov napor usredotoči isključivo na skupljanje dobara ovoga 
svijeta, ne stječe time nikakvu zaslugu za Kraljevstvo. 

Stoga treba skupljati blago »u nebu«, to jest u Bogu. Na posve sigurnom mjestu. Nikakva nesreća 
ne može uništiti ono što se tu ostavi. Mt ne kaže što se ostavlja; znamo iz Lk da je to milostinja; 
bolje rečeno, materijalna dobra pretvorena u milostinju; mi bismo danas nadodali, svaki 
društveni posao u prilog siromaha, sve što se radi da se pomognu siromasi i podigne njihova 
životna razina. Za Isusa, to je jedino trajno blago koje vrijedi za vječnost. To nam Bog (naša jedina 
sigurna žitnica) čuva kao zalihu, kad dođemo na sud njegove pravde. 176 

b) Uzročni veznik »jer«, kojim se ova izreka (Mt 6,21; Lk 12,34) povezuje s prvom, pokazuje da u 
njoj treba tražiti razlog onoga što se prije ustvrdilo: »Jer gdje je vaše blago, tu će biti i vaše srce«. 
Srce je djelatno počelo osobe, ono što pokreće naše snage: osjećajna i voljna opruga života. Radi se 
o opće poznatoj i istinitoj poslovici. Volimo i sav interes stavljamo u ono što mislimo da je naše 
dobro. Po tom interesu može se odrediti narav i vrijednost naših ideala. 

Logični izvod, dakle, mogao bi biti slijedeći: Naše jedino sigurno, trajno i vrijedno blago u Božjima 
očima jest ono što u ovom životu možemo učiniti :za druge; uz to, dakle, treba prianjati i za to 
djelovati. 


39) RAZDORI U VEZI S ISUSOM 
(LISTOPAD-PROSINAC G. 29) (Mt 10,34—36); Lk 12,49—53 

Poslije izreke o blagu na nebu, Lk ima nekoliko opomena (pojačanih parabolama) o bdijenju i 
vjernosti, s paralelama u eshatološkom govoru (Mt 24,42—51); ostavljamo ih za taj kontekst. 

U ovom ulomku, Lukini nr. 49—50 nalaze se samo kod njega, dok su ostali paralelni s Mt, koji ih 
je stavio u misionarski govor, ali nema sumnje da 


174 Usp. J. Jeremias, Die Gleichnisse, 2,45, bilj. 447. 

175 Lk je osobito osjetljiv za temu milostinje; usp. također 16,9; 19,8; osim drugih mjesta, gdje je 
paralelan s drugim sinopticima, kao 6,30; 18,22; 21, 1—4. 

176 To je praktično ono što se naučava i u Mt 25, 31—46, jedino što se ovdje dobročinsitvo proširuje 
i na duhovna djela milosrđa, u skladu s proširenom idejom o siromahu. O odnosu između Isusa i 
siromaha, usp. sv. I, str. 127—128. 

je njihovo pravo mjesto ovo kod Lk, imajući osobito u vidu slijedeću temu (znakovi vremena i 
prešutni poziv da se odlučimo za Isusa). 

Ove isključivo Lukine retke (49—50) tumače na vrlo različite načine: ne zna se što je »oganj«, niti 
da li je već zapaljen ili se samo želi da se zapali; kao što se ne zna da li se Isus već unaprijed 
tjeskobno muči zbog svog »(krštenja«, ili samo vruće želi da se što prije završi... Bit će nesigurno 
sve sto se rekne o toj stvari. Ta je nesigurnost najbolji dokaz da ove dvije izreke ne pripadaju 
izvorno ovom kontekstu. Njihova veza sa slijedećom izrekom je vještačka, evanđelistovo djelo. 
Budući da ne poznajemo njihovog izvornog konteksta, razumljivo je da ne možemo sa sigurnošću 
odrediti njihov izvorni smisao. Isto je tako sigurno da su i ove dvije izreke izvorno bile nezavisne 
jedna od druge (one rade o dvjema različnim temama) i da je njihova sadašnja međusobna 
povezanost također vještačka. 

Lk je povezao ove dvije izreke jer mu se činilo da jedna može nadopuniti drugu; a obje je povezao 
sa slijedećom izrekom o razdoru, jer mu se činilo da se mogu međusobno objasniti. Prema tome, 
sada moramo tražiti smisao kojeg je evanđelist pretpostavljao da imaju, i to zadovoljavajući se 
samo s pokušajima, daleko od svake sigurnosti. 

Protiv općeg mišljenja, ja bih, s nekim autorima, Lukine retke 49—50 više volio prevesti ovako: 
»Oganj sam došao baciti na zemlju, i što hoću, kad je već zapaljen? Krštenje moram primiti, i kako 
sam tjeskoban dok se to ne završi!« 

U sadašnjem kontekstu (vještačka veza koju je evanđelist napravio), značenje »ognja« što gaje Isus 
donio treba nužno tražiti u rr. 51—53: sastoji se u onim borbama i razdorima, koji se neizbježno 
pojavljuju u vezi s Isusovom osobom i porukom. Ali taj je »oganj« već sadašnja stvarnost; samo 
želja (»(koliko bih želio daje već zapaljen!«), osim što manje spontano izražava slovo teksta, bila 
bi protivna povijesnoj perspektivi. I slijedeća tema (znakovi vremena) pretpostavlja, da Isus traži 
odluku u sadašnjem vremenu. Otkako se pojavio, Isus je izazivao razdore u židovskom društvu, čak 
i u vladajućim slojevima židovstva; znamo da tu stvar osobito naglašava četvrto evanđelje. U 
Isusovom poslanju postoji tragičan vidik, koji je bio naviješten već od njegova djetinjstva (Lk 
2,34). 

Dosljedno tome, Isus želi reći (prema evanđelistovom mišljenju), da njegov dolazak znači 
neizbježivi oganj razdora u svijetu, da on već postoji, i da je Isus zadovoljan (što bi više želio?), da 
se tako ispuni što mora biti. Međutim, njegovo spasiteljsko poslanje s tim još nije svršeno; još mu 
preostaje »krštenje«, kojim mora biti kršten, »potopiti« se posve u bolu i smrti (usp. Mk 10,38), što 
će značiti konačno oslobođenje za čovjeka; kako bi želio da taj dan dođe što prije! 

Pojava Isusova, dakle, uzrok je ne mira, nego rata, ili »mača« (izvorni izraz: Mt), koji se sastoji u 
»razdoru« (tumačenje: Lk), koji dolazi čak do obiteljskog kruga. 

Proturječi li to smislu Isusovog poslanja? 

Mesijanska vremena bila su najavljena kao vremena mira a Mesija kao knez mira (Iz 9,5—6), koji 
će navijestiti mir narodima (Zah 9,10). Pri Isusovom rođenju, nebo je pjevalo početak te epohe mira 
(Lk 2,14). Kako to uskladiti s ratom što gaje donio Isus? 

Stvar je u tome da mesijanski mir nije onaj prevarljivi i obmanjivački mir, kojim su la ž ni proroci 
uspavljivali svoju publiku (Jer 6,14; 8,11; Ez 13,10.16). A isto tako nije ni nepokretno mirovanje. 
Isus donosi svijetu pravi mir, ali njega ne možemo postići bez borbe. Mir je duboko pomirenje sa 


117 



samim sobom, s ljudima i s Bogom, i do njega se ne može doći bez snažnih oporbi. Isus je 
proglasio blaženim ne nepokretljive, nego borce za mir (Mit 5,9). 

Ovaj razdor u obitelji predstavljen je kao ispunjenje jedinog proroštva (Mih 7,6). 

Drugo je pitanje duboki razlog ovog svrstavanja za ili protiv Isusa. Odgovor se nalazi u Iv 3,19— 
21. Životne su odluke uvjetovane životom, a život je opet uvjetovan odlukama. S Isusom »otkrivaju 
se misli mnogih sudaca« (Lk 2,35). 


40) ZNAKOVI VREMENA 

(LISTOPAD-PROSINAC G. 29) (Mt 16,2b—3); Lk 12,54—56 

Obično se misli da ovaj logion kod Mt nije izvoran nego daje bio kasnije umetnut; stvarno, prekida 
logični slijed između rr. 2a i 4, a nema ga u najvažnijim rukopisima. 

Povijesno mu je mjesto očito ovo kod Lk, zbog prethodnog konteksta, kako smo vidjeli, a također 
zbog onoga što slijedi (odlučiti se za Isusa kao priprava za sud). 

Oblik ove izreke različit je kod dvojice evanđelista, ali misao se odmah i bez poteškoće jasno vidi. 
Ono što je kod Lk »prosuditi ovo vrijeme«, kod Mt je »(razaznati znakove vremena«, izraz koji je 
uveliko prihvaćen kod modernih teologa. Radi se o nekim atmosferskim pojavama koji pretkazuju 
promjene vremena a koje seoski svijet poznaje iz iskustva. Ovi su znakovi simboli drugih znakova 
pomoću kojih se mogu razaznati nova mesijanska vremena. 

Kod Lk, te klimatske pojave su dvije. U prvom redu, oblaci na zapadu, koji najavljuju da će ubrzo 
doći kiše. Uistinu, oblaci koji donose vodu Palestini, dolaze sa zapada, sa Sredozemnog mora i zato 
se tim kišama najviše okoristi zapadni dio zemlje, otvoren prema moru. Drugi je znak »južni 
vjetar« (južnjak, jugovina), poznati »hamsin«, što ga po zlu pamte svi koji su jednom živjeli u 
Palestini: vjetar koji puše s jugoistoka, iz arapske pustinje, i nosi sitni pijesak i tešku neprirodnu 
vrućinu, koja rastače živce (kažu da su to dani kad se događa najviše rastava). 

Kod Mt, radi se samo o boji neba, koja se navečer promatra na zapadu a izjutra na istoku. 

Prema Lk, Isus upravlja ove riječi mnoštvu, koje zove »licemjernim«, to jest neiskrenim, 
nedosljednim i la ž nim. To konkretno znači da se ne vladaju dosljedno u svim vidicima svog života, 
nego da ne čine u najvažnijim stvarima ono što uvijek čine u nevažnim; stoga znači također, da nije 
istina da »ne mogu« (Mt) razaznati znakove mesijanskog vremena, nego da neće da to učine... 

Ne kaže se koji su to znakovi; najvjerojatnije je da se prvenstveno misli na Isusova čudesa (usp. Mt 
11,4—5). 

Kad Isus prigovara mnoštvu ono što ne čini, neizravno ga poziva da popravi svoje držanje; da 
pripazi na toliko značajne činjenice, koje jasno pokazuju da je nastupilo novo razdoblje, u čijem 
središtu stoji sam on; da prizna istinu te nove stvarnosti i odluči se za njega. 

Učiniti korak od znaka do stvarnosti laka je zadaća i nameće se skoro sama od sebe (usp. Lk 11,20). 

41) UREDITI RAČUNE S BOGOM 

(LISTOPAD-PBOSINAC G. 29) 

(Mt 5,25—26); Lk 12,57—59 

Ovu kratku parabolu imaju Mt i Lk, ali na različitim mjestima. Mt ju je stavio u Govor na gori, u 
kontekstu pomirenja, gdje ima čisto praktično značenje: razboritost savjetuje da svoje račune urediš 
privatno s protivnikom, da ne dođeš do suda, gdje uvijek postoji pogibelj da izgubiš parnicu, da 
platiš troškove i globe i još dospiješ u tamnicu. U stvari, prema kontekstu, ne radi se o paraboli, 
nego o izravnoj utilitarnoj opomeni. Imaju se u vidu jedino odnosi s bližnjima. 

Puno je bolji Lukin kontekst, gdje se ulomak ne može smatrati jedino praktičnom opomenom, nego 
parabolom, koja nas uči nešto (i to nešto vrlo važno) o našim odnosima s Bogom. Vjerujemo daje 
ova parabola strateški stavljena između Lk 12,49—56 i Lk 13,1—9, odsjeka koji bismo mogli 
nazvati »obraćenjem«, gdje služi kao obrazloženje: potrebno je obratiti se, da se ne suočimo sa 
strogim sudom Božjim. U kasnijem kontekstu (13,1—9), upotrebljava se izričito sama riječ 
»obraćenje«, dok se ona u prethodnom kontekstu (12,49—56) podrazumijeva: obraćenje je odluka 
za Isusa, stvorena na temelju prosuđivanja znakova mesijanskog razdoblja. 

Kod Lk, parabola ima uvod u obliku pitanja: »Zašto sami od sebe ne sudite što je pravo?«. To je 
nastavak prijašnjeg pitanja: »Zašto (kako) ne rasudite ovo vrijeme?«. Kao što je rečeno, lako je 
prepoznati mesijansko razdoblje koje je već došlo (usp. Lk 11,20); nije potrebno da to netko 
dokazuje, jer čovjek sam od sebe može doći do tog zaključka i rasuditi što bi logično trebalo učiniti 
(»što je pravo«) toga časa, podrazumijevajući da bi se trebalo odlučiti za Isusa; zašto ne učine taj 
korak? 

Isus daje do znanja da bi trebalo da nam vrhunaravna razboritost to savjetuje, imajući u vidu sud 
Božji, koji nas neminovno čeka. Ova mala parabola želi to osvijetliti. 

Okvir parabole tvore dva protivnika koji se parniče. Već su na putu prema sudnici, sigurno svaki od 
njih sa svojim svjedocima. Onaj koji ima inicijativu vjerojatno je optuženik: uviđa da bi tužitelj 
mogao imati pravo pa čini potrebne korake, da se s njime osobno nagodi, prije nego što stvar dođe 
do suca, koji bi ga mogao osuditi i poslati u zatvor, odakle ne bi izašao sve dok ne plati zadnju 

177 

paru. 

Lako je iz toga izvući misao parabole: razboritost nam savjetuje da na vrijeme uredimo naše 
račune s Bogom, da izbjegnemo njegovu strogu kaznu na eshatološkom sudu. 

Prema prethodnom kontekstu, ovo uređivanje računa s Bogom sastoji se u odluci za Isusa kao 
njegovog mesiju. Slijedeći kontekst izrazit će to isto, ah na drugi način. 


177 Strogost Božjeg suda, gdje ništa ne ostade bez neke sankcije, izražava se plaćom najmanjeg dijela 
rimskog dinara: jedan »kvadrant« (Mt) je četvrti dio »asa«, a jedna »lepta« (Lk) je polovica 
kvadranta (osmina asa). 

42) NUŽNO JE OBRAĆENJE 
(LISTOPAD-PROSINAC G. 29) Lk 13,1—5 

Ova je pripovijest isključivo Lukina a nalazi se u vrlo dobrom kontekstu. 

Uvodne riječi u ova dva povijesna događaja ne znače, da neki glasnici pričaju Isusu događaje koji 
su se tada dogodili u Jeruzalemu a koje on ne poznaje (u ovo vrijeme on se nalazi izvan 
prijestolnice, u unutrašnjosti pokrajine). Radije bih rekao da su ovi događaji općenito poznati a da 
se ovdje spominju zbog značenja koje mogu imati u predmetu koji je oduvijek mučio židovsku 
religioznu savjest: pitanje Božje plaće. Oni koji govore drže se stare teze: plaća se daje u vremenu, 
u povijesti, u ovom životu. To je bilo općenito pučko mišljenje (usp. Iv 9,2), unatoč svim 
ispravcima toga nauka sa strane proroka, ali se vidi da to uvjerenje nije bilo tako čvrsto kao što je 
izgledalo; vjerojatno žele čuti Isusovo mišljenje. 

Ova je situacija paralelna s onom Iv 9,2, gdje apostoli igraju istu ulogu s obzirom na slučaj slijepca 
od rođenja. Kao što je onda Isus iskoristio priliku, da poduči kako fizička nesreća može otkriti neki 
plan Božji (Iv 9,3), tako sada iskorištava isti nemir da pozove na obraćenje. 

Ova dva ispripovijedana događaja ne spominju se ni u jednom profanom dokumentu. Prvi je od njih 
neki pokolj Galilejaca, što gaje dao izvršiti Pilat, u času kad su oni prinosili žrtve u jeruzalemskom 
hramu. Galilejci su bili poznati kao revolucionari. 178 Možda zbog nekog nereda u blizini hrama, na 
njima se iskalila srdžba Pilata i njegovih legionara. Iz povijesnih izvora Pilat je poznat kao žestoko 
protužidovski tip, tvrdoglav i okrutan. Jedanput su ga optužili u Rimu da »nastavlja sa smrtnim 
kaznama bez suda«; ovaj pokolj Galilejaca mogao bi biti jedan primjer. Slučaj Isusovog suda časna 
je iznimka, ali jedno stablo nije šuma. 

Drugi je događaj tragedija osamnaestorice stanovnika Jeruzalema, koje je satrla »kula u Siloi«, 
sigurno kula koja se nalazila na jugoistočnom uglu jeruzalemskih zidina, gdje je bio ribnjak Siloe, 
sagrađen da se grad osigura vodom. 

Prema općenitom mišljenju o Božjoj plaći u ovom životu, pogibija žrtava u oba ova događaja bila 
bi kazna za grijehe. Isus se ne slaže s tim mišljenjem (usp. Iv 9,3). Prema njemu, svi su ljudi krivi 
pred Bogom, jer kad se ne bi obratili, »svi« bi poginuli. 

Isus kaže da bi, ako se ne obrate, svi poginuli »jednako« (isto tako), što ne može značiti fizičku 
smrt, jer bi tako on naučavao isto što i mišljenje koje pobija; prema tome, misliti na katastrofu 70. 
godine, kao što čine neki tumači, nije na mjestu; svi će jednako umrijeti, ali duhovnom smrću, što 
je posljedica nepokore. 

Prijeteći sudbinom onih koji ne čine pokoru, Isus poziva na obraćenje, na »metanoju«, na promjenu 
mentaliteta. U kontekstu, to znači promijeniti stav u odnosu na Isusovu osobu: od nevjerovanja 
preći na vjeru. Na taj način, na vrijeme bi se uredili računi s Bogom, ne čekajući njegovu strogu 
presudu na eshatološkom sudu. 

U isto vrijeme, Isus nas uči da i fizička zla od kojih patimo, mogu imati vrhunaravni smisao: mogu 
biti sredstva, koja Bog izabire da nas pozove da se obratimo, da popravimo naš život, da 
izbjegnemo gore patnje u vječnosti. 


178 Usp. G. Venmes, o. c, 51—53. 120 

43) NEPLODNA SMOKVA: POSLJEDNJA PRILIKA 

(LISTOPAD-PROSINAC G. 29) Lk 13,6—9 

Poslije poziva na obraćenje, dolazi ova parabola, također samo kod Lk, koja nema nikakvog ni 
tumačenja ni zaključka; što znači da joj treba tražiti smisao upravo u tom pozivu na obraćenje. 

Slika je tipično palestinska. Vinograd, gdje ima i drugih voćaka, među njima i smokva. Njoj bi već 
bilo vrijeme da rađa, ali vlasnik zapaža da ne donosi plodova, i tako kroz tri godine; izgledalo je da 
više nije bilo nikakve nade. Razočaran i praktičan, vlasnik nalaže vinogradaru da posiječe onu 
smokvu, da ne zauzima i nadalje prostor i beskorisno osiromašuje zemljište. Ali, vinogradar voli 
onu smokvu i moli vlasnika da se strpi još jednu godinu, kad će joj on posvetiti izvanrednu brigu; 
ako i poslije toga bude jalova, moći će se posjeći. 

Iako ima opći doseg za sve ljude i sva vremena, ova parabola ima pred očima posebno Izraela. Kroz 
dugo vrijeme, Izrael je iznevjeravao sva Božja očekivanja pa je njegova nepokora već zasluživala 
da bude kažnjena. Međutim, mjesto da ga kazni, Bog mu je još uvijek dopustio izvanredan dokaz 
svoje ljubavi: poslao mu je svog vlastitog Sina Isusa. Prema tome, hitno je da iskoriste tu zadnju 
priliku obrativši se Isusu, ako ne žele da ih Bog zauvijek odbaci. 

Naglasak je parabole na iskorištavanju posljednje prilike. 

Isus je Židovima posljednja prilika. Do konca svijeta, bit će im posljednja prilika. 

A to je i za sve druge. 


44) OZDRAVLJENJE ZGRČENE ŽENE 
(LISTOPAD-PROSINAC G. 29) Lk 13,10—17 

Zadržavamo ovu pripovijest na ovom mjestu jedino iz poštovanja prema Lukinom redoslijedu; on 
je jedini koji je donosi; inače nema nikakve kronološke ni topografske naznake a cijela je sredina 
više galilejskog okusa. 

Poznati su nam svi elementi pripovijesti, tako da nije potrebno mnogo tumačiti. 

Prizor se odigrava u nekoj sinagogi, za vrijeme vjerske službe, u subotu. Isus »uči«, to jest drži svoj 
nagovor poslije čitanja. Pažljiv kao i uvijek na sve pojedinosti, zapaža među prisutnima neku ženu s 
»duhom bolesti«, to jest bolesnu radi zlog duha, prema pučkom vjerovanju. Bila je bolesna na 
kičmi, zgrčena, i bolest je bila stara (osamnaest godina). Vlastitom inicijativom, a da ga ona nije za 
to zamolila, Isus je dozove i izliječi, stavivši na nju ruke... Čudo je očito, nitko ga ne može 
zanijekati, ali predsjednik sinagoge prosvjeduje što se taj »posao« učinio subotom. Ne kaže to 
izravno Isusu nego prisutnom svijetu, ah dovoljno jakim glasom, da ga je i on mogao čuti. A Isus 
odgovara poglavaru sinagoge i svima koji misle kao on. nazivajući ih licemjercima, dokazom koji 
oni mogu vrlo dobro razumjeti. Svake subote oni mimo odvezuju svoje životinje, konopcem 
svezane za jasle, i vode ih da se napoje, a to je zabranjen posao. A ovu ženu, koju je on ovoga 

časa ozdravio, sotona je kroz toliko godina držao »privezanu«; dakle, ono što oni mogu učiniti 
svojim životinjama, on ne bi smio učiniti jednoj Abrahamovoj kćeri? Uistinu su licemjerci! 
Evanđelist je pribilježio i učinak tog djela: protivnici se zasramiše, i narod se radovao. 179 
Ovaj Lukin odsjek (novi započinje kad se po drugi put spominje put u Jeruzalem u 13,22) svršava 
se s dvjema parabolama, s gorušičinim sjemenom (13,18—19) i s kvascem (13,20—21), koje smo 
mi stavili u drugi povijesni kontekst. 

45) U JERUZALEMU, ZA BLAGDAN POSVEĆENJA 
(POLOVICOM PROSINCA G. 29) 

Iv 10,22; Lk 13,22 

Prema kronologiji koju slijedimo, Isus je poslije blagdana Sjenica proveo oko dva mjeseca na 
apostolskom pohodu izvan Jeruzalema, u unutrašnjosti Judeje. Sad se, prema Iv 10,22, nalazi 
ponovno u Jeruzalemu za blagdan posvećenja hrama, ali ovaj evanđelist nije zabilježio nikakve 
promjene mjesta poslije blagdana Sjenica. Kao što smo u svoje vrijeme vidjeli, ovo vrijeme između 
dvije svetkovine treba ispuniti (i mi smo tako učinili) s Lk 9,57—13,21, što predstavlja cijeli period 
misionarske djelatnosti u Judeji, negdje izvan Jeruzalema, koji ide od polovice listopada do 
polovice prosinca godine 29. 

Kad se svršio ovaj period, Isus ulazi u Jeruzalem za blagdan Posvećenja. Toj vijesti Iv 10,22 
stavljamo paralelno Lk 13,22, gdje se po drugi put spominje »put« u Jeruzalem, što je, kako smo u 
svoje vrijeme zabilježili, sjećanje sačuvano u predaji na ovaj posebni put za blagdan Posvećenja. 

Ne znamo gdje se nalazio Isus neposredno prije svetkovine, ni, prema tome, odakle je pošao da ide 
u Jeruzalem. Neki, među njima P. Lagrange, misle da je to bila zapadna Judeja, pozivajući se i na 
predaju sačuvanu kod povjesničara Sozomena (obuhvaća povijest od g. 324. do g. 425), o nekom 
izvoru blizu Emausa-Nikopolisa, gdje bi Isus, umoran od puta, bio oprao noge; ako je ispravna ta 
predaja, Isus bi na zapadu Judeje bio stigao barem do Emausa-Nikopolisa; odatle bi bio uzašao u 

i o i 

Jeruzalem za blagdan Posvećenja. 

Ovaj blagdan (hebrejski »hanukkah«, grčki »ta enkainia« — obnova ili inauguracija) ustanovio je 
Juda Makabejac (1 Mak 4,52—59; 2 Mak 2,20; 10,1—8) na spomen novog posvećenja hrama, koji 
je bio obeščastio Antioh Bpifan, i novog oltara podignutog 25. kislewa godine 164. pr. Kr. Blagdan 
se slavio osam dana počevši od 25. kislewa, to jest oko polovice prosinca ili u drugoj polovici tog 
mjeseca. 

Velike svečanosti blagdana privukle su i Isusa, premda ovom zgodom nije bilo propisano 
hodočašće u Jeruzalem. 

Evanđelist Iv bilježi vrlo točno, da je bila zima, i da se Isus šetao u hramskom trijemu zvanom. 
Salomonovom (10,22—23). Taj je trijem bio pokrivan s istočne strane, da se prisutne osobe u 
njemu tako zaštite od hladnih vjetrova, koji su u tim mjesecima žestoko puhali s istoka. 


179 Virio sličan slučaj može se vidjeti u Uk 6,6—11 i paral.; sv. I, str. 158—160. 
180 U.sp. sv. I, str. 263—266. 

181 Usp. L'Evcmgile de Jesus-Christ, 352—354. 

46) ISUS JE KRIST I JEDNO S BOGOM 
(POLOVICOM PROSINCA G. 29.) Iv 10,23—31 


Povijesni čas: jedan od dana sedmice u kojoj se slavila svetkovina Posvećenja. 

Mjesto: blizu hrama, Salomonov trijem (zvao se tako jer ga je, po pučkim predajama, sačuvanim 
kod Josipa Flavija, sagradio kralj Salomon). 

Isus se seta po trijemu, da se tako bolje zaštiti od studeni. 

»Židovi«, članovi vjerskog poglavarstva i njegovi vječni nadglednici, već su obaviješteni o 
njegovoj prisutnosti, opkoljuju ga na mjestu i daju mu do znanja, ljutito, da ne žele više biti u 
neizvjesnosti, nego da im mora »otvoreno« reći da li je on Krist; neće više slikovitog i 
nerazumljivog govora (U63p. Iv 10,6; 16,26.29). 

Ova je stvar zanimljiva. U prvom redu, slaže se s onim što znamo iz sinoptičke predaje o 
»mesijanskoj tajni«. Stvarno, Isus je samo nekim privatnim osobama izjavio da je Mesija (usp. Iv 
4,26; 9,37), ali nikada nije o tom govorio niti dozvolio da se govori pred širokom publikom; imao je 
dobrih razloga za to. Zatim, taj isti zahtjev da kaže otvoreno, je li Mesija, bit će mu stavljen na 
vjerskom sudu, i na temelju toga bit će osuđen na smrt (usp. Lk 22,67): u službenim krugovima već 
se osjeća potreba da se definira situacija, već se počinje disati zrak svršetka... 

Isus im odgovara da im je to već rekao, ali da mu nisu vjerovali. Istina je da to nije rekao izričito, 
riječ po riječ, kako to oni sada traže, ali je rekao neizravno (na primjer 6,35; 8,24, itd.) i dovoljno 
jasno, da su mogli ispravno razumjeti (na primjer 5,18). Osobito je upućivao na »djela« (čudesa) 
koja čini u ime svog Oca (na primjer 5,36): jer su to Očeva djela, najbolje svjedoče za ono što oni 
traže, naime daje ovlašteni izaslanik Očev. Njihov zahtjev da to rekne jasnije, samo je slaba isprika 
za njihovo nevjerovanje. Imali su dovoljno osnova da nađu istinu. Ali, oni nisu htjeli vjerovati, i 
nisu povjerovali, jer »nisu od njegovih ovaca« (r. 26): manjkala im je moralna ispravnost, iskrenost, 
unutarnja otvorenost prema istini, duhovna simpatija sa svjetlom (usp. 3,19—21). 182 
Da vide gdje je razlika, Isus ih podsjeća sada na ono što je prije dva mjeseca rekao o svojim 
ovcama (10,3—4.14): da čuju njegov glas; da ih on poznaje; da one idu za njim. Za uzvrat što ga 
slijede, on im daje vječni život, život koji više neće imati svršetka; stoga su one zauvijek sačuvane 
od smrti. Njegove ovce su njegovo vlasništvo. On ih drži kao u ruci, tako snažnoj ruci, da ih 
nikakva sila ovoga svijeta ne može oteti iz nje. Njegove ovce, dakle, mogu mimo počivati pod 
zaštitom svog pastira. To je stoga što su mu one bile date od Oca, pa su prema tome i Očeve ovce, a 
njegov Otac veći je od svih: budući da ih i Otac drži u svojim rukama, nitko ih ne može oteti 


182 Za opširnu analizu 10,26, osobito pod vidom predestinacije, usp. A. Augustinovich, Critica 
»determinismi« joannei, 101—105. Još jedinom se pojavljuje ivanovska teza o čudu: da ono ne rađa 
vjeru, da ne dovodi nužno do vjere, nego daje naprotiv potrebna prethodna vjera ili raspoloženje za 
vjerovanje, da se ono prepozna kao »znak«. 

183 S većinom izdavača i tumača slijedimo ovo čitanje, koje je bez sumnje najlakše od svih 
varijanata, adi boge je j najviše zastupano u svjedocima teksta. 

Ovo je zaključak: ovce su Isusove i Očeve, obojica ih drže u svojoj ruci, što znači da postoji 
jedinstvo među njima s obzirom na posjedovanje: »Ja i Otac smo jedno« Isto tako, nitko ne može 
oteti ovce ni iz Isusove ni iz Očeve ruke, a osnovi zato što Isus dijeli s Ocem njegovu neisporedivu 
moć, što znači da među njima postoji jedinstvo s obzirom na moć: »Ja i otac smo jedno« (rr. 30). 

Ali Židovima ne izmiče ono što Isus stvarno namjerava svojim riječima. Oni shvaćaju da jedinstvo 
o kojem govori jest također jedinstvo bića. Shvaćaju da Isus želi ustvrditi, da su on i Bog jednaki. 
Zato uhvatiše kamenje s prijetnjom da će ga kamenovati (rr. 31): kazna za bogohulnike. 


47) ISUS NIJE BOGOHULNIK 
(POLOVICOM PROSINCA G. 29) Iv 10,32—39 

Ovaj je prizor nastavak prethodnog; radimo o njemu napose zato što predstavlja proširenje teme. 
Stvar započinje prijetnjom Židova da će kamenovati Isusa. Kaže se da »po drugi puta« uzeše 
kamenje (rr. 31), misleći očito na ono što se dogodilo prije dva mjeseca (8,59). Jedino što je onom 
zgodom stvar bila ozbiljnija, tako da se Isus morao sakriti. Ovaj put, čini se da se radi samo o 
prijetnji. U svakom slučaju, Isus se ne skriva, ne bježi, nego se suočuje sa svojim napadačima, s 
miroljubivom namjerom da razjasni svoj položaj. 

Najprije im spominje mnoga dobra djela koja je učinio; toliko ih je i takva su da ih i oni moraju 
poznavati. S nešto ironije pita ih za koje od tih dobrih djela žele da ga kamenuju. Oni odbijaju tu 
ironiju: on mora znati da oni ovako postupaju ne zbog nekog njegovog dobrog djela, nego zbog 
vrlo zlog djela, naime zbog bogohule, jer se on čini Bogom, a samo je čovjek. 

Svojim dokazima Isus odbija tu njihovu tvrdnju, dokazujući da on nije čovjek koji se čini Bogom, 
nego Bog koji izjavljuje da to jest. 

Isus uzima dokaz iz Sv. pisma, držeći se iste egzegetske metode kao i rabini to jest hvatajući se 
isključivo za doslovno značenje riječi, za materijalni izraz. Danas se nijedan ozbiljan tumač ne bi 
usudio postupati tako s nekim biblijskim tekstom, ali za Isusa je to bio valjan dokaz, jer je bio u 
skladu s mentalitetom njegovih protivnika. 

Navodi se Ps 82,6, gdje se Bog obraća bezbožnim sucima i prijati im, da će, iako ih je on nazvao 
»bogovima«, ipak umrijeti kao ljudi. Rabini uče da se ovaj naslov »bogova« mogao primijeniti čak 
i svakom Izraelcu, jer su Izraelci još od vremena Sinaja čuvaoci Božje riječi. 

Isus ovako dokazuje: ako Pismo, koje je neprevarljivo i ni u čemu ne može biti ispravljeno, može 
nazivati »bogovima« obične suce ili obične Izraelce, jedino stoga što imaju neku ulogu ili učestvuju 
u Božjoj riječi, a da nitko i ne pomisli na bogohulstvo, koliko više mogu ja reći da sam Sin Božji, a 
da ne budem stoga optužen za bogohulstvo? Ja to s više prava mogu učiniti, jer me je Otac 
»posvetio« i poslao na svijet, to jest, jer na poseban način imam udjela u Božjoj svetosti i 
ispunjavam Božje poslanje (rr. 36), što sve dokazuje da smo jedno (rr. 30). 


184 Isus kaže »izaikon« (rr. 34), ah je očito (r. 35) da je to isto što i cijelo Pismo, kao također u 7,49; 
12,34; 15,25. 

Isus sada pojačava svoje tvrdnje podsjećajući na svoja djela« (čudesa). Moć kojom Isus čini svoja 
čudesa, Božja je moć; prema tome, ludo je misliti da bi neki bogohulnik mogao činiti takve stvari. 
Kad ih on ne bi činio, još uvijek bi mogli imati neku ispriku za svoje nevjerovanje, jer bi uvijek 
mogli pretpostaviti, da to on subjektivno svojata za sebe prava kojih nema; dok su čudesa nešto 
objektivno, što izaziva čovjeka da vidi Božju moć koja se u njima skriva. Ako, dakle, njegova riječ 
kod njih ne zaslužuje povjerenja, neka vjeruju barem njegovim čudesima kao božanskom jamstvu 
njegovog djelovanja, da tako razumije: da je Otac u njemu i on u Ocu (rr. 38): da su njih dva bitno 
prožeti jedan drugim, da su jedno (rr. 30). 

Situacija se ne mijenja. Židovi shvaćaju da Isus ne samo ne opoziva što je rekao, nego da još 
izričitije potvrđuje svoja krivovjerstva. Videći to, već sada znaju da nema drugog puta nego ukloniti 
ga. Još jednom nastoje domoći se Isusa, ali on im se »izmače iz ruke« (r. 39). On zna na svoj 
poseban način ukočiti neprijateljske pokušaje svojih protivnika. 

Ovaj put crtici će dosta daleko od ovog središta zavjere, što je postao Jeruzalem: preći će na drugu 
stranu Jordana, u Pareju, kraj pod političkom upravom Heroda Antipe, i ostat će tu oko dva 
mjeseca, sve do svog posljednjeg puta u Jeruzalem. 

II. U PEREJI 


1) ISUS IDE U PEREJU. SAŽETAK OVOG PERIODA 
(KONAC PROSINCA G. 29) Iv 10,40—42 

Zadnji sukob s jeruzalemskim »Židovima« bio je ozbiljan. Njima nije nedostajalo volje da jednom 
zauvijek svrše s tom stvari, ali nisu mogli ništa učiniti. Isus potpuno raspolaže svojom sudbinom. 
Nemamo nikakvog razloga misliti daje užurbano otišao u Pereju. Naprotiv, treba pretpostaviti daje 
ostao u Jeruzalemu kroz sve dane što je trajala svetkovina Posvećenja, da iskoristi za svoje poslanje 
velika mnoštva koja su se nalazila u Jeruzalemu. 

Dapače moglo bi se misliti, da se na svom prolazu prema istoku zaustavio neko vrijeme u Bertaniji, 
u kući svog prijatelja Lazara, koji je već tada sigurno bio bolestan; par mjeseci kasnije, već na 
povratku, doći će da ga uskrisi... Sve nas to dovodi do zaključka da njegov dolazak u Pereju 
možemo staviti pri koncu prosinca godine 29. 

Cilj je njegova novog poslanja »druga strana Jordana« (onkraj Jordana) (r. 40), to jest ono malo 
zemljište, poznato kao Pereja, koje je, poslije smrti Heroda Velikog, pripalo Herodu Antipi. 
Poteškoća je ono »ponovo« u r. 40. Obično ga povezuju s 1,28, iz vremena krštenja na Jordanu 
(početkom g. 28), ali mnogi tumači misle da je Isus tog zadnjeg polugodišta svog života dvaput 
putovao u Pereju: prvi put poslije blagdana Sjenica, a drugi put (»ponovo«) sada, poslije blagdana 
Posvećenja. 185 

Mi naprotiv mislimo da je valjana veza s 1,28, upravo zato što se spominje Krstitelj i njegova 
svjedočanstva iz onog vremena; to bi bilo prvi puta daje Isus bio tamo a sad ide »ponovo«, poslije 
blagdana Posvećenja. 

Drugi misle da je ovaj boravak u Pereji onaj što ga bilježe Mt 19,1 i Mk 10,1, kad se Isus zauvijek 
povlači iz Galileje, 186 ali mi smo u svoje vrijeme vidjeli, da se navedeni tekstovi ne mogu tako 
tumačiti (kao da bi bili izvještaj o putovanju), nego da ih treba shvatiti kao sažetak cijelog perioda, 
koji odgovara službi u Judeji i Pereji. 

Odredište u koje ide jest mjesto gdje je u početku krštavao Ivan, to jest transjordaruska Betanija 
(1,28). Kaže se daje Isus tu ostao (r. 40); ne radi se o prolaznom posjetu, nego o boravku. Iv nema 
ništa o tom periodu, vjerojatno zato što (po svom običaju) misli, da su drugi dovoljno o tome 
govorili. 


185 Tako na pr. Prat, Jesus-Christ, I 569; II 3—4. 

186 Tako na pr. J. Leal, Sinopsis de los cuatro evangelios, Madrid 1961, blijeska na br. 207. 

U ovom slučaju bio bi to Lk. Ovaj evanđelist neizravno potvrđuje podatke Iv o Isusovom boravku u 
Pereji u ovo vrijeme s onim što pripovijeda u 13,31—33. Ali, budući da između dva spomena 
»puta« (13,22 i 17,11) nema nikakvog znaka o promjeni sredine, može se misliti da dijeli ovaj 
Lukin odsjek spada u ovo vrijeme boravka u Pereji. Koliko je trajao? Mislimo da se služba u Pereji 
završava sa zadnjim spomenom »puta« u Lk 17,11. Ako se uzmu u obzir osobito Isusova kretanja 
između toga spomena i njegovog ulaska u Jeruzalem posljednje nedjelje, može se nagađati, da se 
služba u Pereji svršava koncem veljače g. 30. Stoga ćemo sve događaje ovog perioda staviti pod 
zajedničku kronološku oznaku siječanj-veljača g. 30. 

Prema tome, po našem nagađanju, služba u Pereji traje oko dva mjeseca (od konca prosinca g. 29. 
do konca veljače g. 30), relativno dugo vrijeme. »Sažetak» Iv (rr. 41—42) izgleda da to može 
potvrditi. Tu se kaže kako je svijet govorio, da je istina sve što je Ivan rekao o Isusu. Sigurno misle 
na Krstiteljeva svjedočanstva (Iv 1,19—34.35—36; 3,25—30; usp. 5,33—36); trebalo je vremena, 
da se potvrdi njihova istinitost. Vjerojatno se misli u prvom redu na čudesa. Kad se kaže da Ivan 
nije učinio nijednog čuda, nameće se misao da ih je Isus učinio. A moralo ih je biti dosta, sudeći po 
mišljenju što gaje narod stvorio o njihovom tvorcu. 

Inače »sažetak« Iv ustanovljuje ove dvije stvari: 

— da su »mnogi dolazili k njemu«: da je u narodu bilo zanimanja za njegovo poslanje; 

— da su mnogi »povjerovali u njega«: da su učinci poslanja bili zadovoljavajući, premda se 
vjerojatno radi (kao i prije u Galileji) o površnoj vjeri, nastaloj na temelju čudesa. 

Bilješka o Krstitelju ima isti apologetski značaj (da je manji od Isusa) kao i sve druge, koje 
nalazimo o njemu u našim evanđeljima. 


2) ODBACIVANJE ŽIDOVA I POZIV POGANA 
(SIJEČANJ-VELJAČA G. 30) 

(Mt 7,13—14.22—23; 8,11—12); Lk 13,23—30 

U sadanjem stanju, ovaj je ulomak kod Lk logična cjelina. Međutim, činjenica da se neke od tih 
izreka nalaze u raznim kontekstima kod Mt, navodi na misao da se radi o vještačkom ili 
redakcionom jedinstvu. Nismo sigurni koje je bilo njihovo izvorno povijesno mjesto. U svakom 
slučaju, ove izreke bile su tako dobro ujedinjene da cijeli ovaj ulomak možemo smatrati jednom 
cjelinom. 

Jedini Lk ima uvod, gdje jedan od slušatelja pita Isusa, je li malo onih koji se spašavaju. Takav upit 
mogli su staviti Isusu u bilo kojem času njegova života, ali mi ga zadržavamo na ovom mjestu zato 
što gaje evanđelist ovdje stavio. Prema tome, ovamo također vremenski pripada barem neposredni 
Isusov odgovor u r. 24. 

»Spasiti se«, u ovom kontekstu, znači učestvovati u (eshatološkom) Kraljevstvu Božjem, koje se 
ovdje predstavlja kao gozbena dvorana. 

Ovaj upit Isusu je shvatljiv, jer u židovstvu nije postojalo jednodušno mišljenje o broju onih koji se 
spašavaju. Jedna je struja zastupala da će se spasiti svi Izraelci, čak i prokleti »zemaljski narod«, 
izuzev možda neki od poznatih izvanrednih grešnika. Ovako glasi jedna izreka rabi Meira: »Može 
se 

smatrati sinom budućeg svijeta onoga koji boravi u Izraelovoj zemlji, koji govori njegovim svetim 
jezikom i koji moli izjutra i navečer molitvu Sema«. Ali, druga je struja zastupala da se mnogi gube 
i malo njih spašava (npr. 4 Knj. Ezdre). Sigurno je to zabrinjavajuće mišljenje razlog ovog upita. 

Iz konteksta je jasno da se upit odnosi na broj Izraelićana koji se spašavaju: kod Židova onog 
vremena nije se postavljalo pitanje spasenja drugih ljudi. Ovaj problem, prema tome, ima određen 
povijesni doseg i teološki je ograničen; važno je imati to u vidu, da se ispravno razumije Isusov 
odgovor, osobito, u Mt 7,13—14. 

Isus ne odgovara na pitanje ali ga iskorištava da pobudi slušatelje. Nije važan broj onih koji se 
spašavaju; važno je da se njegovi sugovornici spase. Isus ih nuka da uzmu taj put, i trud i žrtvu što 
ih on zahtijeva. Neka učine sav potrebni napor, da imadnu udjela u Kraljevstvu. Slika »uskih vrata« 
izražava taj napor; uzak prostor dobar je simbol da se izrazi neugodnost i trud kojim se savlađuje 
neugodnost. Prema kontekstu, ta »uska vrata« vode u dvoranu gdje se drži gozba, simbol 
Kraljevstva. Isusov poziv da »uđu« jest hitan. Vrijeme za ulazak nije neodređeno; prema kontekstu, 
zatvorit će se vrata i poslije neće biti moguće ući pa ma kako vruće to željeli. Božja je strpljivost 
beskrajna, ali i ona uzmakne ako se ne prihvati pokora. 

Perspektiva iz koje Isus gleda jest izravno povijesna: poziv je upravljen Židovima njegova 
vremena, da se pomoću njega uključe u Kraljevstvo. Kad njega jednom nestane, »mnogi će tražiti 
da uđu, ali neće moći« (r. 24); što ne znači da će stvarno tražiti, nego da ne bi mogli ući i kad bi 
tražili: njihova prilika je prošla, konačno odbacivanje Isusa zapečaćuje konačnu sudbinu onih koji 
ne vjeruju. 187 Stvar se promatra iz perspektive konačnog nevjerovanja u Isusa, ne iz perspektive 
onoga što je apsolutno moguće (uvijek je moguće obratiti se i »ući«).. . 

Ove Isusove riječi o »uskim vratima« kao simbolu nužnog napora da se učestvuje u Kraljevstvu 
Božjem, duboko su izmijenjene kod Mit. U prvom redu, suprotstavljaju se uska i široka vrata. Slika 
se zatim proširuje na tijesni i prostrani put. Tako Isusova izreka zadobiva posve općenit značaj i 
postaje nauk o »dva puta«, o putu dobra i putu zla, putu koji vodi u život i putu koji vodi u 
propast. Ono što najviše zabrinjava jest činjenica da se mnogi odlučuju za put propasti a malo 
njih izabire put spasenja. Izreka tako postaje načelna izjava: malo je onih koji se spašavaju a mnogo 
onih koji se gube. To je bez sumnje krajnje pesimističko stanovište i protivno općoj biblijskoj viziji, 
naglašenoj još od starih izraelskih proroka, o pobjedi Božje milosti nad ljudskim grijehom. 

Stoga, s obzirom na Matejev oblik, treba pribilježiti slijedeće: 

— I ako se ove Isusove riječi uzmu u obliku kako se nalaze kod Mt, trebalo bi ih shvatiti u čisto 
fenomenološkom smislu, to jest onako kako stvar izvana izgleda. U tom pogledu, sasvim je sigurno 
da se većini ljudi ne sviđa ići težim putem kreposti; kretanje pravcem manjeg otpora kod čovjeka je 
nagonsko. Ali, nitko ne može znati što se skriva iza pojave; na primjer, iz kakvih unutarnjih razloga 
netko zauzima takav životni stav a ne neki drugi, a prema tame se na koncu određuje kriterij 
spasenja. To samo Bog može znati. Takav sud ne ulazi u Isusovu perspektivu. 


187 Istu ideju, samo izričito, izražava Isius u 7,34; 8,21; usp. naš komentar ovih tekstova. 

188 Ova nauka nalazi se u cijeloj Bibliji (usp. Pnz 30,15—20; Izr 12,28; Sir 15,17, itd.); nalazi se 
također u kasnijem židovstvu, kao što se vidi u jednom traktatu, koji je do nas došao preko Didahe, 
njezinog latinskog prijevoda poznatog kao Apostolski nauk; o tom predmetu usp. Boismard, 
Synopse, II 133—136. 

— Mt donosi ovaj logion u Govoru na gori, na mjestu gdje nema nikakve veze s kontekstom. Kod 
Lk, naprotiv, štavljenje vrlo dobro kao odgovor na jedan upit. Prema tome, treba se držati smisla 
što ga ima kod Lk: ne opća izjava o broju onih koji se spašavaju, nego poziv Isusovim 
suvremenicima, da vjeruju u njega i tako se uključe u Kraljevstvo prije nego što bude previše 
kasino. 

Slijedeći odsječak (rr. 25—27) navodi razlog zašto bi moglo biti prekasno. Naime, mogu se 
zatvoriti vrata dvorane. Postoji određeno vrijeme za primanje uzvanika. Kad se jednom svrši to 
vrijeme, vlasnik kuće ustane i konačno zatvori vrata. Oni koji su zakasnili kucat će na vrata želeći 
ući, ali neće ući jer će im kućedomaćim reći da ih ne poznaje. Oni će uporno tvrditi da se poznaju, 
da su iz istog mjesta i da su skupa živjeli. Ali domaćin će tvrdoglavo ostati pri svome: da ih on ne 
pozna i neka idu daleko, zlotvori... 

Lako je zamisliti što znače ove slike. Kućedomaćin je Isus. Zatvaranje vrata, konačno odbacivanje 
Isusa sa strane Židova, gubljenje prilike koja im je bila data da se spase. To što kasnije nastoje da 
uđu, navodeći da se poznaju i da pripadaju istom narodu, izražava vrlo staro uvjerenje u Izraelu, da 
oni imaju pravo na spasenje već stoga što su izabrani narod, potomci Abrahamovi. Kao prije 
proroci, tako sada Isus želi im izbaciti iz glave tu zastarjelu rasnu obmanu (usp. još Lk 3,8; Iv 8,33). 
Rr. 26—27 slični su Mt 7,22—23. Ipak ih ne smatramo strogo paralelnim. Kod Mt, logion se nalazi 
u Govoru na gori, u vrlo dobrom kontekstu o autentičnosti učenika; i uvjerenje se osniva ne na 
pripadanju Božjem narodu, nego na izvanrednim karizmama. 

Tu, pred zatvorenim vratima, bit će plač i škrgut zubi (r. 28), žalost, bijes i očaj zbog prizora što će 
ga morati promatrati i što nitko nije mogao ni zamisliti: u dvorani, već uživaju na gozbi patrijarsi i 
proroci (svojom vjerom, oni su već postigli spasenje); najprirodnije bi bilo, da i zakašnjeli Isusovi 
suvremenici budu s njima, jer su njihovi potomci i jer imaju pravo na to; a ipak, bit će isključeni i 
na njihovo mjesto doći će drugi sa sve četiri strane svijeta, da uzmu učešća u gozbi Kraljevstva (rr. 
28—29)... Isključenje Židova (zbog nevjere) i uključivanje pogana (zbog vjere). 190 
Odlomak se svršava izrekom, koja se ponavlja i u drugim kontekstima (Mt 19,30; 20,16) o 
izvrnutom redu spasenja, zadnji će biti prvi i obratno. »Prvi« su Židovi, po svojoj povijesti i 
povlasticama Božjeg naroda. Sada gube svoje mjesto, zato što ne odgovaraju novom kriteriju 
spasenja: vjeri u Mesiju-Isusa. Naravno, vizija je kolektivna: poganski narodi prije židovskog; na 
individualnoj razina, odlučuje individualna vjera (pojedinačni Židov može biti prije pojedinačnog 
poganina). 


3) PRIJETNJE LISCA HERODA 
(SIJEČANJ-VELJAČA G. 30) 

Lk 13,31—33 

Ova je vijest isključivo Lukina; poznato je da ovaj evanđelist ima najviše vijesti o Herodu 
Amtipi. 191 


189 Usp. sv. I, str. 202. 

190 Izreka se ponavlja u Mt 8,11—12, ali u posve različitom kontekstu, ali isto tako prikladnom (usp. 
sv. I, str. 205). 

191 Usp. sv. I, str. 219. 

Evanđelist namjerava spojiti je kronološki s prethodnim ulomkom, ali je veza (»u taj čas«, r. 31), 
kako je poznato, po sebi neodređena, tako da se ta stvar mogla dogoditi u bilo kojem vremenu ovog 
perioda u Pereji. Naravno, najbolje pristaje početak ovog perioda: želja da se riješi poteškoća 
odmah čim se pojavi... 

Zanimljivo je da upravo farizeji upozoravaju Isusa, da bi bilo dobro za njega da ode iz ovog kraja, 
jer Herod želi da ga ubije. Čovjek bi rekao da nastupaju prijateljski, kao da su zabrinuti za njegov 
život. Iako su farizeji općenito bili Isusovi neprijatelji, ovakav slučaj po sebi ne bi bio nemoguć; i u 
Galileji je bilo takvih primjera (usp. Lk 7,36). Međutim, iz riječi »idite i recite toj lisici« (r. 32) 
jasno je da su u ovom slučaju Herodovi izaslanici; prema tome, u zavjeri s njim radi zajedničkog 
interesa da ga vide daleko od ovog kraja. 

Herodova prijetnja mogla je biti stvarna, ukoliko se Isus nalazio na njegovom zemljištu, gdje je on 
imao »pravo mača« (što nije imalo Vrhovno vijeće u Jeruzalemu). Ali, vjerojatno se radi o običnoj 
varci, samo da zastraše Isusa. Nije vjerojatno da bi Herod htio uzeti na sebe još jedan težak slučaj 
kao onaj Krstiteljev. Ali gaje živo zanimalo, da ovaj nemirni i možda revolucionarni prorok bude 
izvan njegova zemljišta. 

Isti interes imali su i farizeji, premda iz drugih razloga: s Isusom izvan Pereje, mjesni farizeji mogli 
bi mirnije disati, a njihovi kolege u Jeruzalemu imali bi bolju priliku da ga se riješe. 

Isus lako razotkriva lukavstvo Heroda i njegovih glasonoša. Stoga po istim glasnicima poručuje 
staroj »lisici« (simbol lukavstva u rabinskoj književnosti), da on nema nikakve uloge u 
providnosnom programu njegova života i njegove smrti. Ipak, može se tješiti da će se ubrzo ispuniti 
njegova želja: »Ja izgonim zle duhove i ozdravljam danas i sutra a treći dan sam na svom svršetku« 

1 Q? 

(r. 32). Ostaje mi malo vremena za mesijansko djelovanje, a na koncu tog kratkog vremena 
stižem na svoj svršetak. Ovaj je zadnji glagol (svršen sam, nalazim se na svom koncu, dolazim na 
svoj svršetak) dvoznačan: može značiti da Isus svršava svoje poslanje, da dolazi do cilja koji je bio 
zacrtao, i da se svršava njegova osoba u smrti... U svakom slučaju, preostaje malo vremena za to, 
ali to vrijeme zavisi potpuno od njega. Međutim, kad se svrši to providnosno vrijeme, ispunit će se 
ono što od njega traže. Oni zahtijevaju da »ode« odavle; cijelo ovo vrijeme, koje mu još preostaje 
za mesijansko djelovanje (»danas, sutra i prekosutra«), on će stalno »odlaziti« (rabi se isti glagol) 
prema svojoj smrti u Jeruzalemu. ~ Njegov život svršit će se u Jeruzalemu, jer je i on prorok i 
doživjet će sudbinu svih proroka (mučeništvo) u gradu koji ubija proroke (usp. r. 34): duhovnom 
središtu i simbolu naroda koji ubija proroke (usp. Lk 6,23; 11,47—48; Dj 7,52). 194 


192 » ... U semitskim jezicima nema riječi koja bi označivala 'razni', 'par', 'nekoliko', i taj se 
nedostatak nadopunjuje — između ostalog — pomoću izraza 'tri'. I tako u Starom zavjetu izraz 'tri 
dana' znači već neodređen period vremena, ali ne vrlo dugo. Ta se terminologija upotrebljava 
također u ’logia' o 'tri dana': 'poslije tri dana' znači 'za kratko vrijeme'«: J. Jeremias, Theologie, I 
330—331. 

193 1 93 Neka vide proturječje između r. 32 i r. 33: na prvom mjestu,»danas i siu-tra« odnosili bi 
se na djelovanje, a »treći dan« na svršetak; a na drugom mjestu, tri daina bi bali zauzeti 
djelovanjem. Međutim, u oba slučaja radi se o istoj .misli: kratko vrijeme djelovanja, poslije kojega 
dolazi svršetak. 

194 Spomen Jeruzalema koji ubija proroke u r. 33 razlog je da, po logičnoj asocijaciji, Lk stavlja 
ovdje nagovor protiv Jeruzalema koja ubija proroke (13,34—35). Stoga je bolja povijesni kontekst 
Mt 23,37—38: riječi izgovorene na pogled samog grada. 

4) OZDRAVLJENJE BOLESNIKA OD VODENE BOLESTI 
(SIJEČANJ—VELJAČA G. 30) Lk 14,1—6 


Ovo čudo puno sliči na druga dva koja već poznajemo: ozdravljenje suhe ruke (Lk 6,6—11 i paral.) 
i ozdravljenje zgrčene žene. 195 Ponavljaju se svi ključni elementi događaja. 

Prizor se odigrava za vrijeme objeda, subotom, u kući nekog farizeja, koji je bio pozvao Isusa na 
objed. Nisu svi farizeji bili toliko zaslijepljeni mržnjom, da ne bi mogli nekada podijeliti svog stola 
s novim učiteljem. I u Galileji je bilo sličnih slučajeva (usp. Lk 7,36). Vidi se da se u pokrajinama 
udaljenim od središta židovstva mogao udisati i lakši zrak. Ovdje se radi o nekom neimenovanom 
mjestu u Perejd. Farizej koji je pozvao Isusa jedan je od mjesnih »poglavica«. 

Isus je sigurno bio na subotnjoj službi u sinagogi i održao nagovor poslije čitanja tekstova. Uživao 
je dobro zaslužen glas velikog učitelja. Bila je čast imati za stolom tako znamenitog propovjednika. 
Nema razloga misliti da je bio pozvan iz zlih namjera. Sve je išlo dobro dok se u kući nije pojavio 
neki bolesnik od vodene bolesti, s očitom namjerom da zamoli Isusa da ga ozdravi. Ali, bila je 
subota, kad je zabranjeno »raditi«, i ozračje postaje napeto, jer ga farizeji počeše »pozorno 
promatrati«: hoće li nastupiti ili ne? Isus ih pita, je li dozvoljeno subotom ozdravljati ili ne, i tim 
pitanjem želi ukoriti njihov stav. Oni ga stvarno shvaćaju kao ukor; inače bi bili odgovorili ono što 
je sav svijet znao, da je dozvoljeno liječiti jedino kad postoji neposredna pogibelj smrti a nikada 
izvan toga slučaja; oni su šutjeli, htijući svojom šutnjom potvrditi svoje neodobravanje. Isus onda 
ozdravlja bolesnika i šalje ga svojoj kući. 

Da izbjegne moguće prosvjede, Isus iznosi poznati dokaz uzet iz života: ovi isti farizeji, koji sada 
optužuju njega zbog rada subotom, mirne bi savjesti učinili taj isti posao, kad bi se radilo da spasu 
svog sina ili vola, ako bi upao u zdenac (u neku od onih cisterna, koje se često susreću u 
palestinskim poljima, a koje su u stara vremena služile kao sabirališta zaliha vode); ako to oni 
mogu učiniti sa članom svoje obitelji 196 ili čak s domaćom životinjom, zašto to ne bi mogao učiniti 
on s ovim bolesnikom? I stvarno, nitko mu nije mogao ništa odgovoriti. 


5) NE TRAŽITI PRVIH MJESTA 
(SIJEČANJ—VELJAČA G. 30) Lk 14,7—11 

Ovaj nagovor izgovorio je Isus na istom objedu, iza kako je izašao ozdravljeni bolesnik. Vidi se da 
oporba nastala ovom prilikom nije bila tako jaka, da bi spriječila normalni nastavak gozbe. 

Čudo je učinjeno prije nego što se počelo jesti. Uzvanici sada počinju uzimati mjesta za stolom. 
Isus promatra kako se bore da uzmu prva mjesta: 


195 Vidi naprijed, str. 121 i sv. I, str. 158—160. 

196 Tekst govorni o »sinu« i volu. Neki rukopisi imaju »magarca« i vola, što sigurno predstavlja 
lakše čitanje, jer se želi uskladiti s paralelnim izrazima u Mt 12, 11 (ovca) i Uk 13,18 (vol ili 
magarac). 

poznata taština pismoznanaca (usp. Lk 20,46; Mk 12,39). Isus je učitelj koji zna sjajno iskoristiti 
date okolnosti; tako i sada iskorištava ovu priliku da nam ostavi važan nauk. Radi to obazrivo (još 
jedan znak da je napetost popustila), kao da se ne obraća ovdje prisutnim osobama, nego nekim 
izmišljenim uzvanicima na piru. 

Ovaj se nauk naziva »parabola«; to je prijevod hebrejske riječi »mašal«, koja označuje slikoviti 
govor uopće; ovdje se može razumjeti na razne načine (zavisi od toga kako se stvar gleda): kao 
konkretni primjer iz života, ili kao (mudrosna izreka, ili kao praktično pravilo ponašanja. 

Od određenog praktičnog ponašanja Isus se uzdiže na duhovnu razinu, izraženu u zaključku ovog 
ulomka; slično ovome što se sada događa ovdje, dogodit će se u eshatologiji... 

Isus podsjeća na pravilo pučke mudrosti (usp. Izr 25,6—7) osnovano na iskustvu: ne sjedaj na prvo 
mjesto, jer poslije tebe može doći neki uzvanik društveno viši od tebe (osobe koje se smatraju 
važnim uvijek dolaze najzadnje, da drugi na njih čekaju, da i na taj barbarski način istaknu svoju 
važnost), kojemu ćeš morati ostaviti ono mjesto i ići na zadnje (sva mjesta u sredini već će biti 
zauzeta), što će biti velika sramota za tebe; naprotiv, ako sjedneš na zadnje mjesto, moguće je da te 
gostoprimac pozove na više, i tako ćeš biti počašćen pred ostalim uzvanicima... 

Dakle, što se događa ovdje, na gozbi, dogodit će se i na eshatološkom Božjem sudu: onaj koji se 
uzdigne, bit će ponižen (Bog će ga poniziti), i onaj koji se ponizi, bit će uzdignut (Bog će ga 
uzvisiti). Ovaj logion nalazi se i kod Mt 23,12 i Lik 18,14b (parabola o farizeju i cariniku). Ni za 
jedno od ovih mjesta ne može se sa sigurnošću reći da su njegov povijesni kontekst, premda dobro 
pristaje bilo kojem od njih; po našem mišljenju, najbolje ide s parabolom o farizeju i cariniku; 
ah i u ovom slučaju, na gozbi kod farizeja, evanđelist ga je vrlo dobro iskoristio, davši praktičnoj 
izreci transcendentan smisao. 


6) IZBOR UZVANIKA 

(SIJEČANJ—VELJAČA G. 30) 

Lk 14,12—14 

Ovaj nagovor je izgovoren na istoj gozbi u farizejevoj kući. Upravljen je samom gostoprimcu, 
upravo jer je gostoprimac: od velike je važnosti kriterij po kojem treba izabrati uzvanike. Isusove 
riječi ne treba shvatiti kao prigovor gostoprimcu, kao da bi među njegovim uzvanicima bili samo 
njegovi prijatelji, rodbina i bogati susjedi; Isus i njegovi učenici ne pripadaju nijednoj od tih vrsta. 
Kako smo upozorili, napetost je popustila poslije ozdravljenja bolesnog čovjeka. 

Ovaj je ulomak istog ustrojstva kao i prethodni slučaj: najprije se daje praktično pravilo ponašanja 
(rr. 12—13), a zatim se izriče njegova transcedentna primjena (r. 14), služi se na parabolički način 
društvenim običajem, da se izrazi vrhunaravna istina. 


197 U slučajevima gdje ima nekoliko suparničkih primjena, vrlo se često ne može odlučiti da lije 
sam Isus upotrebljavao istu sliku na razne načine u različitim prilikama, ili da li je samo jadna od 
primjena izvorna, ili da li je slika bila predana bez tumačenja i sve su primjene sekundarne«: J. 
Jeremias, Die Gleichnisse, 133. 

198 Usp. naprijed, str. 99—102. 

Isus savjetuje da na gozbu u kući ne pozivamo prijatelje, ili rodbinu, ili bogate susjede, jer i oni nas 
mogu pozvati i tako nam platiti poziv; naprotiv, treba pozvati sve vrste sirotinje, one koji nam ne 
mogu vratiti na isti način, i tako možemo očekivati Božju plaću. 199 

Kad bi se ove riječi shvatile doslovno, smatrajući Isusa stručnjakom u društvenim odnosima, bio bi 
to vrlo čudan savjet, kojega nitko ne bi slijedio. Obično je i prirodno da se na intimne događaje u 
obitelji poziva« osobe istog društvenog sloja, i to u sebi nije zlo. Isus ne osuđuje te društvene 
postupke; svršetak ulomka dokazuje da on ima drugu namjeru. Kako rekosmo, on uzima jedan 
društveni običaj kao parabolu. I ta parabola uči ljubav prema bližnjemu, koja se mora odnositi i na 
neprijatelja. Ideološki, ovaj ulomak je paralelan s Lk 6,32—35 u Govoru na gori. 200 Naravna ljubav 
različna je od kršćanske. Naravna ljubav uvijek je zainteresirana, uvijek se »naplaćuje« na neki 
način. Kršćanska ljubav mora biti potpuno lišena osobnog interesa; ljubav prema čovjeku radi 
samog čovjeka, bez ikakve sebične primisli. Jedino takva ljubav dobit će nagradu od Boga (»platit 
će ti se« Bog će ti platiti). 

Plaća se očekuje »o uskrsnuću pravednika« (r. 14). Tim se riječima ne isključuje da će i grešnici 
uskrsnuti (taj je nauk zajamčen u N. Z., .usp. Iv 5,29; Dj 24, 15, itd.). Govori se o pravednicima 
zato što su oni u perspektivi parabole: »pravednik« je onaj koji poziva one koji mu ne mogu vratiti 
u ovom životu... 


7) PARABOLA O VELIKOJ GOZBI 

(SIJEČANJ—VELJAČA G. 30) 

(Mt 22,1—5. 8—10); Lk 14,15—24 

Oko ove parabole nastalo je mnogo rasprava; komentari se obično dosta zadržavaju na tim 
kritičnim pitanjima. U prvom redu, zbog velikih razlika u dvjema redakcijama, želi se znati da li se 
radi o istoj paraboli kod Mt i kod Lk. Ali, to se pitanje postavlja prvenstveno zato što se Matejevim 
oblikom parabole smatra cijeli ulomak Mt 22,1—14, što se nama čini posve nemogućim. Sve je 
pitanje metode. Najprije bi se moralo raspraviti o jedinstvu ulomka. Usprkos svim naporima da se 
sačuva to jedinstvo, čini nam se, da u ovoj cjelini treba razlikovati tri dijela, s tri razne, iako u 
nekim pojedinostima slične, teme: 

— rr. 1—5.8—10; 

— rr. 6—7; 

— rr. 11—14. 

Dapače drago nam je vidjeti ovdje (s nekim rijetkim tumačima) ne jednu, nego tri parabole (jednu 
potpunu i ostatke drugih dviju), samo loše sašivene u jednu; pa ih u stvari uzimamo kao takve. 
Dosljedno tome, paralelno Lk stavljamo samo Mt 22, 1—5.8—10. Na taj način, teško bi se netko 
usudio zastupati da se radi o dvjema različitim parabolama. Ostaje još uvijek dosta razlika, ali u 
sporednim stvarima, dok su bitni elementi okvira jednaki kod dvojice evanđelista: čovjek koji je 


199 Izreke kao ova imaju ukus opće pučke mudrosti. U Ahikarovoj Mudrosti čita se: »Sine moj, 
pozovi u svoju kuću onoga koji je niži od tebe i koji je manje bogat nego ti; ako on ode i ne nagradi 
te, Bog će te nagradit:« (3,31) (navedemo kod Boismard, Synopse, II 292). 

200 Usp. ev. I, str. 191—193. 

pripravio gozbu; uzvanici su već izabrani; oni odbijaju poziv; traže im se zamjenici, i s njima se 
drži gozba... 

S obzirom na povijesno vrijeme u kojem je izgovorena parabola, nema sumnje da je bolje I.uk i no. 
Kod Mt, parabola se nalazi iza parabole o dvojici sinova poslatih u vinograd (21,28—32) i o 
vinogradarima ubojicama (21,33—44), što odaje namjeru da se u jednu cjelinu okupi nekoliko 
parabola koje rade o istom predmetu. Kod Lk, naprotiv, parabola je usko povezana s kontekstom. 
Uvod se veže sa zadnjim riječima prethodnog ulomka o »uskrsnuću pravednika«, što pobuđuje 
misao na eshatološko Božje Kraljevstvo, a njega su u židovstvu obično predstavljali kao gozbu, 
tako da je uzvik jednog od uzvanika (»blago onomu koji se nađe na objedu u Kraljevstvu 
Božjem!«) posve prirodan. Osim toga, kod Lk, oni koji su pozvani na drugom mjestu jesu 
»siromasi, sakati, slijepi i hromi« (rr. 21), a to su upravo vrste sirotinje koje se spominju u 
prethodnom nagovoru (rr. 13). 

Zbog svega toga, moramo smatrati izvornijim oblik parabole kod Lk. Osim toga, neke pojedinosti 
kod Mt jasno pokazuju da se radi o kasnijoj preradbi. 

Zbog gore rečenoga, mi ćemo se držati kao osnove Lukinog oblika parabole, ali ne puštajući iz vida 
razlike kod Mt. Treba zapaziti da se kod Mt u uvodu Kraljevstvo ispoređuje (rr. 2) izravno s 
kraljem, ali se zna, da se stvarno ispoređuje s onim što kralj radi: gozba i sve što se u vezi s tim 
događa. 

Oblik, dakle, ili slika parabole jest velika gozba, koju je neki čovjek pripravio i za koju je već imao 
izrađen dugi popis uzvanika. (Kod Mt, gozbu pripravlja neki kralj prigodom svadbe svog sina — 
odmah se vidi daje radila mašta na jednostavnom Lukinom podatku). 

Kad je već sve pripravljeno, čovjek, po običaju »posebne uljudnosti u visokim jeruzalemskim 
krugovima« (J. Jeremias), šalje slugu da podsjeti uzvanike da već mogu doći na gozbu (r. 17). Ali, 
svi se počinju ispričavati: jedan kaže da je kupio njivu i da je mora vidjeti; drugi da je kupio pet 
jarmova volova (bogat čovjek!); i treći da se tek oženio i da ne može doći (rr. 18—20). (Kod Mt, 
nije jedan sluga, nego više njih — radi se o kralju! — i uzvanici jednostavno neće da dođu bez 
ikakve isprike). 

Sluga izvještava svoga gospodara kako uzvanici neće da dođu. Ovaj, bijesan od srdžbe, po drugi 
put šalje slugu da po trgovima i gradskim ulicama pokupi sve siromahe, sakate, slijepe i hrome i da 
ih dovede na gozbu; kako se vidi, ovaj je drugi poziv upravljen osobama koje su različite od prvih 
uzvanika. (Kod Mt, drugi poziv čine druge sluge, a uzvanici su isti, jedino što je poziv hitan, jer je 
gozba već pripravljena). 

Sluga ispunja gospodarev nalog, ali ga obavještava da još ima praznih mjesta. Tada ga gospodar 
šalje izvan grada, na puteve i ograde u okolici, da dovede sve koje tamo sretne, da ih čak »natjera« 
lijepim i uvjerljivim riječima, ako bi se slučajno stidjeli; njemu je stalo da mu se napuni kuća; ovaj 
treći poziv jest drugi učinjen osobama različnim od prvih uzvanika. (Kod Mt, uzvanici — uvijek 
isti — zanemaruju i ovaj drugi poziv, ne zanimaju se za gozbu i svako se bavi svojim osobnim 
stvarima. Kralj tada upozorava sluge, da oni uzvanici stvarno nisu bili dostojni, ali, budući da je 
gozba već pripravljena, neka idu na raskršća puteva i dovedu sve koje tamo nađu. Oni doslovno 
ispunjavaju nalog jer dovode »zle i dabre«). 

Mt kaže izričito ono što Lk pretpostavlja: dvorana se napunila gostima. 

U slici ima nevjerojatnih elemenata, kao na primjer da se tako lako odbija kraljev poziv, i da to svi 
jednodušno čine, kao da su se prije zdogovorili, 

i da kralj ponavlja poziv nekoliko puta, skoro moleći. Isus nekada postupa tako u parabolama da 
svrati pozornost na neku stvar ili da naglasi neku misao. Ovdje je stvar u vezi s jakom 
alegorizacijom parabole: želi se tako naznačiti beskrajna Božja strpljivost, koja se ne umara zovući 
ljude, i tvrdokorna nevjera Židova... 

Uistinu, u paraboli ima dosta alegoričkih elemenata: domaćin (kralj) jest Bog; kraljev sinje Božji 
Mesija; svadbena gozba je Kraljevstvo; sluga (sluge) jesu svi oni koje je Bog, kroz cijelu povijest 
Izraela, slao da pozivaju ljude na vjeru. 

Alegorički su elementi također razne vrste uzvanika, samo što njihovo značenje nije uvijek sasvim 
jasno. 

Kod Mt, čini se da se ne može sumnjati. Kod njega postoji samo jedna vrsta uzvanika, koji se 
razlikuju od prvih, tako da su prvi uzvanici Židovi, Isusovi suvremenici, koji neće da uđu u 
Kraljevstvo (kao što njihovi očevi nisu htjeli slušati glas proroka), a na njihovo mjesto dolaze 
pogani; tako izlazi također ako se isporedi s Mt 21,43. Nije nikakva poteškoća što među njima ima 
»zlih i dobrih«; time se samo želi reći da se Božji poziv odnosi na sve bez razlike; u svakom 
slučaju, »zli« bi bili samo oni koje ljudi takvim smatraju, ali oni postaju »dobri« kad prime poziv. 
Stvar nije tako jednostavna kod Lk. Ovaj evanđelist ima dvije vrste uzvanika, koji su različni od 
prvih. Jedni su »siromasi, sakati, slijepi i hromi« (r. 21), koji predstavljaju društveni i vjerski 
proletarijat Izraela, nasuprot prvim uzvanicima, koji bi odgovarali društvenim i vjerskim narodnim 
elitama. Druga vrsta su oni skupljeni na »putevima i ogradama« izvan grada (r. 23) a označivali bi 
pogane. 

Obično se misli da ovaj r. 23 nije izvorno Isusov (nije strogo paralelan s Mt, gdje postoji samo 
jedna vrsta uzvanika različitih od prvih), nego kasniji dodatak kršćanske zajednice, držeći u vidu 
poslanje Crkve među poganima, tako da je Isus izvorno možda htio reći da izraelska aristokracija 
odbacuje Kraljevstvo a prihvaća ga sirotinja. 

Međutim, nije jasno zašto Isus ne bi bio mogao imati tu istu misao koja se pripisuje zajednici (vidi 
oblik same ove parabole kod Mt; Lk 13,28—29, itd.). Osim toga, u literarnom pogledu, r. 23 Lk je 
paralelan s r. 10 Mt; r. 21 Lk nema paralele kad Mt, ali savršeno dobro pristaje ovom kontekstu (r. 
13); na taj način, alegorički je smisao parabole slijedeći: najnapredniji vjerski slojevi naroda, od 
kojih se moglo očekivati da će biti prvi koji će primiti poziv, odrešito su odbili taj poziv, a mjesto 
njih prihvatili su ga siromašni i prezreni; a također pogani... Kako se vidi, ugao iz kojeg se 
promatra stvar nešto je različan od Matejevog. 

Kod obojice evanđelista perspektiva je izravno povijesna: prihvaćanje ili odbijanje Kraljevstva u 
povijesti. Ali, taj je vidik nerazdjeljiv od eshatološkog: povijest pripravlja eshatologiju. Stoga 
Isus dodaje (rr. 24 Lk) da nijedan od prvih uzvanika neće uživati gozbe u Kraljevstvu slave (koje 
je isto kao u Lk 22,30). 

Osim ovih alegoričkih primjena, pravi parabolički smisao je dosta jasan i mogao bi se izraziti na 
slijedeći način: »Čovjekova bitna dužnost jest 


201 Raspravlja se o tome tko izgovara riječi r. 24, domaćin gozbe ili Isus. Ovo zadnje izgleda nam 
puno vjerojatnije. Domaćin se obraća samo jadnom slugi, dok se ovdje govori u množini. Osim 
toga, ovim riječima, kad bi bile domaćinove, on bi rekao nešto što je očito samo po sebi. U 
Isusovim ustima, naprotiv, one su vrlo ozbiljna opomena. 

odgovoriti (na Božji poziv. Tu ne možemo postupati kao svjetovni čovjek, koji prihvaća ili 
odbija neki poziv prema svojoj osobnoj koristi. Kad Bog poziva da se uđe u njegovo 
Kraljevstvo, isprike, čak ni one izvana dobre, neće moći opravdati odbijanje poziva, koje je u 
stvari uvreda. Čovjek se mora odlučiti za Boga, mora doći kad on to naznači. Ako to ne učini, 
"božanski će poziv ići drugima« (Valensin-Huby). 

Kao razne Isusove parabole, tako i ova ima nekoliko sporednih nauka. Zanimljive su, na primjer, 
isprike uzvanika. Radi se o zaprekama koje redovito sprečavaju prihvaćanje Božjeg Kraljevstva a 
koje se svode na ove tri: materijalna dobra (kupljena njiva), zvanje (jarmova volova) i obitelj 
(ženidba u paraboli). To su stvari u sebi dobre, ali takve da mogu potpuno zaokupiti čovjeka. Isus 
se osobno odrekao svih njih, da se mogne posve slobodno predati službi Kraljevstva. 


8) UZVANICI UBOJICE 
(SIJEČANJ-VELJAČA G. 30) (Mt 22,6—7) 

Mislimo, usprkos svim protivnim dokazima, daje nemoguće zastupati da ova dva retka čine cjelinu 
s parabolom o velikoj gozbi. Situacije su u slici različne; tema je također različna, premda 
djelomično analogna; nema paralele kod Lk. Osim toga, u književnom pogledu, ovi su reci strano 
tijelo u ovoj cjelini: 

— kidaju naravni redoslijed između r. 5 i r. 8; 

— ne nazire se zbog čega dio uzvanika zlostavlja i čak ubija sluge; 

— kraljeva je kazna nerazmjerna; 

— kraljeva je kazna nepravedna: cijeli je grad zapaljen a kriva je tek neznatna manjina; 

— kraljeva je kazna besmislena: zapaljuje svoj vlastiti grad (pretpostavlja se da uzvanici tu žive); 

— nevjerojatno je da se čeka s već posluženom gozbom sve dok se ne svrši kazna (što nije moguće 
učiniti ujedan dan). 

Tumači redovito zastupaju daje ovo umetnuo evanđelist poslije g. 70. (propast Jeruzalema); bila bi 
to slika povijesti Izraela, gdje je uvijek jedan dio naroda odbijao riječ Božju, koju su naviještali 
proroci i kasnije Isus i apostoli, pa je konačno bio kažnjen velikom tragedijom... 

Nama se sviđa, kako prije rekosmo, vidjeti u ovim recima ostatke druge, nezavisne parabole, koju 
je već evanđelist našao tako okrnjenu da nije mogao prepoznati u njoj zasebnu cjelinu, nego je 
nastojao daje sjedini s parabolom o velikoj gozbi. 

Kao prvi dio te nekadašnje parabole mogli bi biti rr. 2 i 3a: neki kralj pripravlja svadbenu gozbu 
svom sinu i pomoću izaslanika poziva uzvanike... Među uzvanicima ima ih iz nekog grada koji nije 
previše privržen kralju. Ne zna se zašto, jedan dio njih iskorištava ovu priliku da se pobuni protiv 
kralja; zato zlostavlja i ubija njegove izaslanike. Ljutit zbog toga, kralj šalje vojsku, pogubljuje one 
pobunjene ubojice i spaljuje njihov grad . .. 

Alegorički su elementi jasni: kralj je Bog; kraljev sinje Mesija; gozba je Božje Kraljevstvo; sluge 
su svi Božji glasnici u Izraelu; pobunjeni ubojice jesu svi oni u Izraelu koji ne prihvaćaju 
Kraljevstvo; pogibija ubojica i spaljivanje grada jedan je te isti elemenat, koji označuje eshatološku 
kaznu za 

one koji ne primaju Kraljevstva, u stilu prijetnja starih proroka (nije potrebno misliti na propast 
Jeruzalema). 

Parabolički smisao također je jasan: nužno je prihvatiti ponudu Božjeg spasenja; inače pobuna 
protiv njega, promišljeno odbacivanje njegovog poziva, vodi neumoljivo kazni na velikom 
sudu. 


9) SVADBENO RUHO 
(SIJEČANJ-VELJAČA G. 30) (Mt 22,11—13) 

Kao i u slučaju rr. 6—7, nemoguće je smatrati ove retke dijelom parabola o velikoj gozbi: tema je 
različna, elementi slike također; i nema parabole kod Lk. Osim toga, kod pretpostavke da se radi o 
jednoj cjelini, iskrsavaju neke nepremostive neskladnosti: kraljevi su se izaslanici prije zvali 
»sluge« (»duloi«), a sad se nazivaju »službenicima« (»diakonoi«); kako se kaže da su pripušteni 
»zli i dobri« (rr. 10), nije shvatljivo sada zašto se kažnjava jedan od tih »zlih«; a još manje je 
razumljivo da se traži svečano odijelo od one vrste osoba koje su bile primorane da uđu u dvoranu 
(rr. 9—10); neki se pozivaju ovdje na mogući običaj među kraljevima, da se iz kraljevske 
garderobe pozajme svečana odijela za ovakve prilike, oslanjajući se na poznato pismo koje je s 
Hamurabijevog dvora pisao neki diplomat iz Mari-ja, gdje se spominje taj običaj; 2 2 međutim, nije 
poznat nijedan slučaj takvog običaja u Isusovo vrijeme. 

Najvjerojatnije je, dakle, da se radi o ostacima druge nezavisne parabole, koju je evanđelist 
umetnuo u parabolu velike gozbe, da se ne shvati loše prisutnost »zlih« u r. 10, kao da ne bi bila 
potrebna moralna svojstva da se uđe u Kraljevstvo Božje ... 

Ova parabola, kao i prethodna o uzvanicima ubojicama, nema naravno nikakve kronološke oznake; 
stavili smo je ovdje zbog njezinog mjesta kod Mt (koje, zbog parabole o velikoj gozbi, pripada 
Lukinom povijesnom kontekstu). 

Rr. 2 i 3a određuje sredinu u kojoj se odigrava parabola: neki kralj pripravlja svadbenu gozbu svom 
sinu i šalje izaslanike da pozovu uzvanike. Ovi dolaze i zauzimaju mjesta u gozbenoj dvorani. U 
određeno vrijeme ulazi također kralj, da vidi kako je uzvanicima i opaža da su svi obučeni kako 
treba osim jednoga, koji ne nosi svadbenog ruha. S namjerom da ga teško ukori, kralj pita tog 
neuglađenog uzvanika zašto je tako postupio. Ovaj šuti, sigurno zato što se osjeća krivim. Ali se 
vidi da se ne misli ni pokajati ni moliti za oproštenje. Stoga kralj nalaže slugama da ga svežu za 
ruke i za noge (da ne mogne pobjeći od kazne) i da ga izbace iz osvijetljene dvorane u tamu koja 
vani vlada, gdje će se gristi od očaja (»plač i škrgut zubi«). 

Ima nekoliko alegoričkih elemenata (osim onih koje već poznajemo: kralj, sin, gozba): svadbeno 
ruho, to su moralne vrline ili besprijekorno moralno vladanje; vanjska tama je pakao ... 

Parabolički je smisao sličan kao u parabolama o ljulju i mreži: 204 u povijesnom razdoblju 
Kraljevstva dobri li zli žive zajedno, sali da se uistinu 


202 Vidjeti tekst u španjolskom prijevodu, Giorgio R. Castellino, Se descifra una parabola, sažetak u 
Selecciones de Teologia 1 (1962) 21—22. 

203 J. Jeremias, Die Gleichnisse, 80. 

204 Usp. sv. I, str. 265—267. 

pripadne Kraljevstvu, potrebno je besprijekorno moralno vladanje, pa oni koji se tako ne 
vladaju bit će isključeni iz eshatološkog Kraljevstva i kažnjeni paklom. 

Ne bi bilo ispravno praviti nagađanja o broju onih koji se spašavaju zbog činjenice daje samo jedan 
isključen iz gozbe, jer on ne znači broj nego vrstu. 


10) MNOGO POZVANIH, MALO IZABRANIH 
(SIJEČANJ-VELJAČA G. 30) (Mt 22,14) 

U sadašnjoj redakciji, ova je izreka zaključak ulomka Mt 22,1—13, od kojeg je evanđelist načinio 
jednu književnu cjelinu, iako predstavlja izvorno, kako smo vidjeli, tri različne teme. Međutim, 
izreka ne ide dobro ni s jednom od ove tri parabole: 

— ne s prvom (velika gozba), jer sjedne strane nijedan od uzvanika nije došao na gozbu (ne: malo 
njih), a s druge strane, dvorana se napunila uzvanicima (nije malo onih koji su konačno bili 
»izabrani«); 

— ne s drugom (uzvanici ubojice), jer se to pitanje uopće ne postavlja; 

— ne s trećom (svadbeno ruho), jer je isključen samo jedan (ne: malo njih). 

Treba, dakle, zaključiti, da se radi o nezavisnoj izreci i da ne znamo njezinog povijesnog konteksta. 
Evanđelist ju je stavio ovdje radi opće teme o pozivu u Kraljevstvo i možda da predusretne 
možebitni loši utisak, koji bi mogao prouzročiti spomen »zlih« u r. 10. 

Mi je stavljamo ovdje jedino zbog njezinog mjesta kod Mt, ali ne znamo koje je njezino pravo 
povijesno mjesto. A to neznanje otežava nam također da razumijemo njezin konkretni smisao. 
»Mnogi« isto je što i svi. »Izabrani«, nisu ni oni koji su predestinirani ni oni koji su naprosto 
pozvani (to su svi), nego oni koji su pozitivno odgovorili na poziv. Ova se Isusova izreka mora 
odnositi na nešto konkretno u povijesti, što mi ne poznamo; nije vjerojatno da se on želio samo 
općenito izraziti o razmjeru onih koji se spašavaju, što je isključivo stvar Božja. 


11) UVJETI DA NETKO BUDE UČENIK 

(SIJEČANJ-VELJAČA G. 30) 

(Mt 10,37—38); Lk 14,25—27.33 

O uvjetima da netko bude učenik, Isus je govorio i drugom prilikom, samo iz nešto drukčijeg 
vidika. 205 Onaj put, bili su paralelni sva trojica sinoptika. Sad su paralelni samo Mt i Lk, i to samo u 
prvim dvjema izrekama; treća (r. 33) je samo Lukina. 

Mt ima ovaj ulomak u misionarskom govoru 10. poglavlja, koji je, kako je poznato, zbirka raznih 
Isusovih i z reka. Puno je bolji Lukin kontekst, poslije parabole o velikoj gozbi. Tamo se govorilo o 
raznim zaprekama koje sprečavaju prihvaćanje Kraljevstva Božjeg. Ovdje se stvarno radi o 


205 Usp. sv. I, str. 342—345. 138 

zaprekama da netko bude Isusov učenik. Kako se vidi, ove su dvije teme posve paralelne; jedino što 
se Isus stavlja mjesto Kraljevstva; jedini koji to može to činiti. 

Postoje neke čisto formalne razlike među dvojicom evanđelista, ali sadržaj je isti. 

Lukin uvod o mnogo naroda koji je išao s Isusom i kojemu se Isus obraća, može biti umjetan, jer 
Isus stvarno govori učenicima. Ali, također, ništa ne smeta da ga smatramo povijesnim. Isus je znao 
da ovdje, kao i u Galileji, u mnoštvu naroda koje se nekad okupljalo oko njega, ima raznih 
stupnjeva privrženosti; možda je smatrao prikladnim opomenuti ovaj svijet koji je s njim išao, da 
svi ne mogu biti njegovi učenici. 

Biti uistinu Isusov učenik iziskuje strašno puno. Isus kaže da onaj koji manje ljubi 206 njega nego 
svoju najbližu krvnu rodbinu i dapače nego svoj vlastiti život," ne može biti njegov učenik." On 
s tim ne niječe, nego stupnjuje vrijednosti i ljubavi. Ljubiti samog sebe i ljubiti svoju obitelj jest 
prirodni zakon, kojega nitko ne može nijekati, ali je Isus viši od toga. Isusov zahtjev pretpostavlja 
da ljubav može nadvisiti prirodu. Povijest kršćanskog herojstva dokazuje da to nisu bile 
umišljenosti nekog luđaka. 

Ovu prvu i z reku potvrđuje druga o križu koji treba nositi, da netko može biti Isusov učenik, a koju 
mi već poznajemo. 209 U ovom kontekstu, križ znači odreći se obiteljskih veza, pa čak i samog 
života, kada to bude nužno da bismo slijedili Isusa. 

Mi ovdje stavljamo skupa r. 33 Lk, koji je u sadašnjoj redakciji odvojen dvjema parabolama o 
kršćanskoj razboritosti, za koje mislimo da ne stoje na svom izvornom povijesnom mjestu; teško bi 
bilo znati što je navelo evanđelista da ih stavi ovdje i tako razdijeli nadvoje očito jedinstven sadržaj. 
Naznačuje se novi uvjet da netko može biti učenik: odreći se svega što posjedujemo. Upotpunjuje 
se slika: prije se govorilo o moralnim odricanjima a sad je govor o odricanju materijalnih dobara. 
Kao i u prethodnim slučajevima, i ovdje je Isusov zahtjev posve radikalan, bez stupnjevanja. S tim 
u vezi treba promotriti slijedeće: 

— Isus nije kazuist, nego božanski navjestitelj ideala; u tom svojstvu, on mora zahtijevati ono 
najviše, a od svakog pojedinca zavisit će u kojoj će mjeri ostvariti taj ideal. Zakej je dao samo 
polovicu svojih dobara siromasima, a ipak je postigao spasenje (Lk 19,8—9). 

— Uzorak učenika su dvanaestorica apostola, a oni se opet oslanjaju na Isusov primjer. Oni se 
odriču svojih obitelji, svojih prijašnjih zanimanja i svojih imanja, da budu posve slobodni za 
zajednički život s Isusom, ali to ne znači biti bez ikakvog ekonomskog oslonca, nego samo novi 

210 

način života, koji više računa s dobrohotnošću drugih ljudi i, prema tome, s Božjom providnošću." 
Isusu je na prvom mjestu stalo do slobode pred bilo kojom 


206 Lk. upotrebljava glagol »mrziti« a Isus je zabranio mržnju i naglašavao ljubav čak i prema 
neprijateljima; radi se o semitizmu, kroji znači »manje ljubiti«; aramejski jezik nema drugog načina 
da to kaže; i tako gaje parafrazirao Mt; sve to dokazuje, daje Lukin oblik izvoran. 

207 Mt ima samo oca, majku, sina, kćer, dok Lk dodaje još ženu, braću, sestre i vlastiti život..., oblik 
koji se svojom krajnjom strogošću preporučuje kao izvoran. 

208 Mjesto »ne može biti maj učesnik« (Lk), Mt kaže »nije dostojan mene«, što ima izgled izrađenog 
tumačenja učeništva; još jedan dokaz da je manje izvoran. 

209 Usp. sv. I, str. 343. 

210 Uisp. sv. I, str. 232—237. 

vrijednošću ovoga svijeta; sporedan je način kojim će svaki pojedinac to ostvariti u svom životu. 

— Kao što smo prije upozorili, ovi Isusovi zahtjevi ne znače da on niječe, nego da stupnjuje 
vrijednosti; u datom slučaju, sve mora biti podređeno interesima Kraljevstva i njegove osobe. Alije 
jasno da sav svijet neće biti u istom položaju, i da duhovne sposobnosti isto tako nisu kod svih 
jednake. U okviru jednog ideala ima bezbroj stupnjeva. Isus predlaže ideal: naši su stupnjevi. 

12) DVIJE PARABOLE O RAZBORITOSTI 

(SIJEČANJ-VELJAČA G. 30) 

Lk 14,28—32 

Ovo su dvije parabole blizanke, koje na dva različna načina naučavaju istu misao; znamo da se Isus 
počesto služio ovom vrstom paralelizma. 

Slika prve parabole polazi od troškova potrebnih za gradnju neke kule. Ova bi mogla biti 
obrambena kula-utvrda, kao ona u Siloi (Lk 13,4), ali je vjerojatnije da se radi o kuli kakvu su 
običavali imati u vinogradima (usp. Mk 12,1), jer bilo koji od Isusovih učenika mogao je biti 
zabrinut za takav pothvat (»tko od vas kad hoće da sagradi kulu...?); jedino što treba zamisliti neku 
bolju i skuplju građevinu nego što su one obične kolibe po palestinskim vinogradima, sagrađene od 
neobrađenog kamena i kako bilo, što nije predstavljalo većeg napora ni većeg troška. Naprotiv, kad 
se radi o skupoj građevini, čovjek treba da mirno sjedne i proračuna, da li su mu sredstva s kojima 
raspolaže dovoljna da dovrši djelo; ako ne, bolje je ne započinjati, jer bi mu se moglo dogoditi da 
postavi temelje i da onda ostavi posao; to bi pobudilo smijeh cijelog svijeta a njemu donijelo glas 
nerazboritog, nepromišljenog, lakomislenog i površnog čovjeka, koji sam sebi nanosi štetu, jer troši 
novac ni u što... 

Druga se slika zasniva na razboritoj vojnoj strategiji. Kralj koji raspolaže s deset tisuća ljudi, uoči 
rata s kraljem koji ima dvadeset tisuća, treba vrlo dobro da razvidi cijeli položaj, da vidi da li mu 
prilike dopuštaju (nekada je to moguće) to suočenje s nejednakim snagama; ako ne dopuštaju, bolje 
je da ne započinje bitke, nego neka radije traži uvjete za mir, koji će biti uvjeti predaje; ali i to je 
bolje nego krvav poraz na bojnom polju ... 

Značenje je ovih dviju parabola jasno, to je poziv na razboritost: prije nego što se čovjek dadne na 
neki pothvat, potrebno je vidjeti da li posjeduje dovoljno sredstava za taj naum, i, u 
protivnom slučaju, bolje je da ga uopće ne započne, da tako izbjegne veću štetu i sramotu. 

Ono što nije jasno, jest duhovna primjena ovog pravila, koja bi trebala odrediti njegov pravi doseg; 
jer ne možemo zamisliti da bi Isus htio naučavati jedino postupke naravne razboritosti, koje 
uostalom cijeli svijet poslovično poznaje. 

Sudeći po tome što evanđelist stavlja ove parabole na ovo mjesto, rekao bih da bi njima htio 
osvijetliti Isusove uvjete da netko može biti njegov učenik. Tako ih stvarno uzimaju svi tumači, 
više-manje na ovaj način: »Budući da je slijediti Isusa izvanredno ozbiljan pothvat, bilo bi krivo 
dati se na njega nepromišljeno i preuzetno; samo na temelju zrelog i vedrog razmatranja stvari mora 
se roditi potrebna snaga da ga poduzmemo ... Slijediti Isusa tako je velik pothvat, da svi nemaju 
potrebne snage koju on iziskuje. Stoga 

svaki pojedinac treba ispitati sam sebe, pa ako se ne osjeća sposobnim za taj pothvat, ne treba da ga 
poduzima« (J. Schmid). 

Smatramo potpuno neprihvatljivim takvo tumačenje iz slijedećih razloga: 

— Posve je očito da ove dvije parabole nisu na svom izvornom mjestu, jer nasilno kidaju naravno 
jedinstvo između rr. 26—27 i r. 33. Ne zna se kako su dospjele ovamo. Možda ih je evanđelist 
našao ovako smještene u svom izvoru, pa ih i on tako ostavio, jer im nije znao za povijesni 
kontekst. Iz istog razloga i mi ih ostavljamo na ovom mjestu, premda smo uvjereni da ne spadaju 
ovamo. 

— Naglašavanje razboritosti nema nikakve veze s uvjetima da netko bude učenik, usprkos svim 
izvještačenim razlozima koje je moguće navesti. Izašlo bi da onaj koji se ne osjeća sposobnim da 
bude učenik, ne bi morao ni pokušavati da to bude! Zar seje možda neki od nas ikad osjetio 
sposobnim za taj pothvat? S ovom logikom, ne bi trebalo da budemo tu gdje smo. Tko se ne sjeća 
osjećaja nesposobnosti i nerazmjernosti velikih proroka (Mojsija, Izaije, Jeremije, Ezekijela, Pavla 
...) pred svojim zvanjem. 

Da se izbjegne taj besmisao, obično se govori o dvije vrste učenika: herojski učenik, od kojeg se 
traži da se odrekne obitelji, imanja i možda čak i vlastitog života, i obični učenik, od kojeg se ne 
traži ništa od svega toga ... Na ovom mjestu, Isus bi mislio samo na prvu vrstu, na radikalnog 
učenika: to je vrlo ozbiljna stvar, treba vidjeti da li se može, a ako se ne može, bolje je ne 
započinjati... Takve mjere ne bi bile potrebne za običnog učenika. 

Poštujemo velike učenjake koji zastupaju to mišljenje, ali mislimo da se ono ne može povijesno 
obraniti. Ovo razlikovanje temelja se na kasnijem razvoju crkvenog života. Nema nikakvog znaka 
po kojem bi se moglo reći, da je ta razlika postojala i u Isusovom povijesnom iskustvu. Morali 
bismo pretpostaviti da na ovom mjestu Isus u stvari poziva, da se stvaraju nove zajednice u stilu 
apostolske zajednice ili kasnijih redovničkih zajednica, koje će nastati po primjeru apostolske 
zajednice, a ta je pretpostavka bez ikakvog temelja. 

Isus poznaje samo jednu vrstu učenika, onu kojoj postavlja radikalne uvjete, ideal kako je 
konkretno bio ostvaren u zajednici Dvanaestorice. Kako prije rekosmo, Isus postavlja ideal; naša je 
zadaća da ga ostvarujemo, svaki prema svojim mogućnostima. Na ovom mjestu, on govori 
apsolutno, kao kod blaženstava, ali je on znao da svi ne mogu na isti način živjeti po Govoru na 
gori. On nije odobravao čisto utilitarnu i površnu privrženost svojoj osobi, ah je dopuštao stupnjeve 
u vjeri: bilo je to njegovo svakodnevno iskustvo. I stvarno, tako su razumjeli njegove riječi: i u 
prvoj jeruzalemskoj zajednici, koja je nastala na neposrednoj toplini njegovog primjera i nauke, 
jedni su prodavali svoja imanja a drugi nisu; bilo je mjesta za najrazličnije izražaje vjere. 

Kao zaključak, maramo se odreći misli da ove dvije parabole o razboritosti primijenimo na neki 
konkretni slučaj i da tako odredimo njihovo posebno duhovno značenje. Budući da ne poznajemo 
njihovog povijesnog konteksta, treba ih ostaviti pri onom što smo rekli. Sigurno je da ne stoje ondje 
gdje bi trebalo da budu. 

13) IZGUBLJENA OVCA 

(SIJEČANJ-VELJAČA G. 30) 

(Mt 18,11—14); Lk 15,1—7 

Vijest Lk 15,1—2 pobuđuje u nama uspomene na Galileju. Vidi se da su se sada ovdje u Pereji 
počele stvarali prilike slične onima za dugog galilejskog službovanja. I ovdje se uspostavljaju 
prijateljske veze između Isusa i »carinika i grešnika«. Ovi se nalaze među njegovim slušateljima, da 
čuju njegovu nauku. Ne samo to, nego ih nekad Isus primi i u kući gdje boravi, i jede s njima. 
Videći to za židovsko pravovjerje neprihvatljivo ponašanje, farizeji i pismoznanci mrmljaju i 
prosvjeduju. 

To je dobro poznata etapa galilejskog iskustva. 211 Samo što su sada metode u raspravljanju 
drukčije. Prije, Isus je odgovarao izravno; sada, rekao bih da želi uzdignuti svoje protivnike na višu 
razinu, otkrivajući im Božje milosrđe i njegovu radost zbog obraćenja grešnika. Čini to pomoću tri 
parabole, zvane parabole milosrđa, koje zauzimaju cijelo 15. poglavlje Lk: izgubljena ovca, 
izgubljena drahma i izgubljeni sin. 

Prvu od ovih parabola (izgubljena ovca) ima i Mt, ali u posve drugačijem povijesnom kontekstu, 
unutar takozvanog »crkvenog govora«, koji smo mi stavili pri koncu galilejske službe, gdje se on 
povezuje s 18,10, to jest s napomenom zajednici a osobito njezinim ravnateljima, da ne preziru 
»malene«. 212 Nekim se tumačima više sviđa ovaj kontekst. Navode kao dokaz da Lk više nego 
povijesnu ima logičnu namjeru: dati nam mali izbor parabola istog sadržaja. 

Međutim, kontekst Mt nije uvjerljiv: glavni je naglasak parabole na veselju zbog nalaska izgubljene 
ovce, a veselje nema nikakve veze s r.10. Kod Lk, naprotiv, parabola dolazi vrlo dobro kao odgovor 
na farizejsko mrmljanje. Iza nje dolazi parabola o izgubljenoj drahmi, koje nema kod Mt, i koja je 
očito, njezina »blizanka« i, prema tome, izgovorena istom prilikom. 

Parabola koja vjerovatno ne pripada istom povijesnom kontekstu jest parabola o izgubljenom sinu, 
kao što se može zaključiti iz uvodnih riječi, iz samog ustrojstva, koji je različit od drugih a također 
iz novih vidika (obraćenje grešnika). Ali, budući da ne znamo kojom je zgodom izgovorena, 
zadržat ćemo i nju na njezinom sadašnjem mjestu. 

Okvir parabole o izgubljenoj ovci dobro je poznat iz palestinskog života na selu (prije i danas) i iz 
biblijske simbolike. Neki čovjek ima sto ovaca, što znači dosta dobar ekonomski položaj. Njegove 
ovce pasu u brdima (Mt) judejske pustinje (Lk), gdje se uvijek nađe nešto siromašnog raslinja, 
osobito u vrijeme kiša. Navečer, brojeći ih dok ulaze u ovčinjak, zapaža da mu nema jedne ovce. 
Smjesta, ostavivši u ovčinjaku devedeset i devet, ide u potragu za izgubljenom, i kad je nađe (ako je 
nađe: Mt), pun veselja uzima je na ramena i nosi je u ovčinjak k drugima. Toliko je njegovo veselje 
da, kad dođe kući, saziva prijatelje i sprema gozbu da skupa proslave nalazak izgubljene ovce. 

Samo Lk ima pojedinosti rr. 5—6. Nositi ovcu na ramenima, običan je gest među pastirima, osobito 
kad se radi o bolesnoj ili umornoj životinji. To je gest pun ljubavi i nježnosti (tako su slikali 
Dobrog Pastira u staroj kršćanskoj 


211 Usp. sv. I, str. 152—155. 

212 O značenju teksta usp. sv. I, str. 366-368. Kao vezu između r. 10 i parabole, neki drugorazredni 
rukopisi imaju r. 11, koji sigurno nije izvoran, nego uzet iz Lk 19,10; njegovu misao izražava 
također Mt 9,13. 

ikonografiji), jer treba imati u vidu što znači ovca u životu palestinskog pastira! To što nije obična 
stvar-jest da se pravu, gozba zbog jedne ovce: to je jedna od onih nevjerojatnih pojedinosti s kojima 
se nekada sretnemo u parabolama a kojima je cilj da naglase neku misao, ovaj put pastirovo veselje. 
Misao parabole sadržana je u dva zaključka (r. 7 Lk i r. 14 Mt). Lukin zaključak odnosi se 
isključivo na pastirovo veselje, dok Matejev zaključak naglašava više traženje.” Tumači redovito 
prihvaćaju Lukin stav: Božje veselje zbog obraćenja grešnika. Bez sumnje, glavni je naglasak 
parabole stavljen na veselje, ali njezin sastav ne dopušta da se ostavi po strani misao o traženju, 
tako da bismo nauk parabole mogli izraziti na slijedeći način: Božje milosrđe ne ostavlja grešnika 
na njegovoj stranputici, nego s ljubavlju traži njegovo obraćenje a kad ga postigne, naveliko se 
veseli.” 14 

Znamo da je cilj parabole različit kod dvojice evanđelista, u skladu s njihovim kontekstima. Kod 
Mt, želi se usmjeriti zajednica da se brine za grešnike uopće a posebno za svoje vlastite.” Kod Lk, 
želi se opravdati Isusovo ponašanje prema carinicima i grešnicima. On ne može zauzeti drukčije 
stavove od Božjih; tako Isus i na ovaj način traži za sebe božanska svojstva. Vidjeli smo da Lukin 
kontekst ima sve izglede da je izvoran. 


14) IZGUBLJENA DRAHMA 

(SIJEČANJ—VELJAČA G. 30) 

Lk 15,8—10 

Ovo je parabola blizanka izgubljene ovce, ali se nalazi samo kod Lk. 

Drahma je vrijedila koliko rimski dinar (jedna radnička dnevnica). Za ženu iz starih vremena, koja 
ima samo deset drahma, jedan od tih novaca je pravo blago; tako se razumije da ga toliko voli i tako 
pomno traži. 

Kuća je tamna soba pa je zato potrebno upaliti svjetlo, da bi se potražio novac. Treba također 
pomesti pod, koji je od zemlje a soba je puna svakakvih kućnih stvari. 

To što se sazivaju prijateljice i susjede da se proslavi nalazak izgubljene drahme, jest nestvaran 
elemenat, kojim se želi naglasiti veselje. 


213 Premda je i u Matejevom zaključku prisutan, u drugom stilu, izražaj veselja; usp. J. Jeremias, Die 
Gleichnisse, 51. 

214 u r. 7 Lk, veselje je na »»nebu«, to jest u srcu Božjem; bezlični izraz »bit će veselje« isto je što i 
»Bog će se razveseliti« (na eshatološkom sudu). — Kad se kaže da ima više veselja zbog jedinog 
grešnika koji se obrati, nego zbog devedeset i devet pravednika kojima ne treba obraćenje, to nije 
neka ocjena ili pretpostavljanje jednoga drugima, nego antropomorfan izražaj, koji označuje 
redovitu psihološku pojavu: posebno, časovito veselije, zbog posebnog sretnog događaja. Kad se 
radi o »pravednicima«, naprosto nema mjesta za takvo posebno veselje, jer oni uvijek ispunjau 
radošću srce Božje. Ista psihološka situacija postavit će se u paraboli o izgubljenom sinu: ima 
mjesta za posebno veselje kad se povrati kući jedan sin, a nema posebnog veselja radi drugog sina, 
koji je uvijek bio u kući (rr.31—32). Isto se tako ne smiju izvlačiti nikakvi opći zaključci iz 
»pravednika kojima ne treba pokore«. Nema čovjeka koji ne bi trebalo da se obrati. Parabola ne 
uspostavlja nikakvo opće načelo, nego uzima u obzir posebni slučaj kad čovjek nije grešnik. — 
Ništa nas ne ovlašćuje da u »pravednicima kojima ne treba pokore« vidimo farizeje. 

215 Usp. sv. I, str. 366—368. 

Značenje je posve isto kao i u paraboli o izgubljenoj ovci. Zaključak ili praktična primjena (r. 10) 
ponovno naglašava samo Božje veselje, 216 ali u sastavu parabole postoji također elemenat traženja, 
još naglašenije nego u prethodnoj paraboli. 


15) RASIPNI SIN 

(SIJEČANJ—VELJAČA G, 30) Lk 15,11—32 

1) Zadržali smo ovaj naslov parabole iz poštovanja prema dugoj predaji i jer je toliko udomaćen, da 
bi ga neki drugi teško mogao uspješno zamijeniti. Međutim, imajući u vidu ciljeve parabole, ovaj je 
naslov vrlo neprikladan, jer »rasipnost« nije glavna značajka mladića iz parabole. Pitanje naslova u 
parabolama vrio je subjektivna stvar: zavisi od ugla iz kojeg netko promatra stvari. Ako gledamo 
lik mladića, paraboli bi bolje pristajao naslov »Izgubljeni i nađeni sin«, ili »Ponovno dobiveni sin«, 
ili nešto slično u tom smislu ... Ako se gleda odnos među dvojicom sinova, moglo bi se pomišljati 
na naslove kao »Dva brata«, ili »Izgubljeni i vjerni sin«, itd... Međutim, ispravno je zapaženo da 
glavna ličnost u paraboli nije nijedan od dvojice braće, nego njihov otac, tako da bi najizražajniji 
naslov bio »Očeva ljubav«, ili »Milosrdni otac«, itd. To što je mlađi sin uvijek pobuđivao više 
pažnje nego njegov otac treba zahvaliti bez sumnje njegovoj osobnoj drami, jer je vrlo uzbudljiva. 

2) Okvir parabole vrlo je dobro poznat. Osim toga, ne predstavlja većih literarnih poteškoća. Tako 
je ne moramo parafrazirati, već i zato da ne profaniramo njezin neisporedivi sklad. Nadodati bilo 
šta ovoj božanskoj jednostavnosti, značilo bi isto što i zamrljati neku Rembrandtovu sliku. Svatko 
će rado priznati daje ova parabola izvanredan dragulj u općoj književnosti. 

3) Parabola je jasno podijeljena na dva dijela, s različitim premda vrlo povezanim sadržajima: prvi 
dio (nr. 11—24) govori o mlađem sinu, o njegovom odlasku u inozemstvo, o njegovom povratku i 
svečanom prijemu s očeve strane; drugi dio (nr. 25—32) bilježi protivne reakcije starijeg sina i 
riječi kojima otac opravdava svoj postupak. 

Drugi dio nije bio potreban prvom, koji sam za sebe ima sasvim zadovoljavajući smisao. To izaziva 
pitanje o prvobitnoj autentičnosti ovog drugog dijela: neki su kritičari izražavali mišljenje, da bi se 
moglo raditi o kasnijem dodatku. Međutim, moderni kritičari sve se više slažu u tome da između 
dva dijela postoji savršeno jedinstvo, i da drugi dio isto tako odražava Lukine značajke kao i prvi. 
Uistinu, ono što povezuje oba dijela jest glavna ličnost, otac dvojice braće; njegova ljubav i 
razumijevanje jednaki su u oba dijela; u oba dijela se naglašava da se treba veseliti zbog povratka 
sina, itd. 

4) Prvi dio parabole razvija se u tri vremena: 

— mlađi sin želi živjeti nezavisno pa s novcem koji dobiva od oca ide u inozemstvo i uključuje se u 
dijasporu (rr. 11—13); 

— iskorijenjen s očinskog ognjišta, brzo potroši sve što ima, doživi veliku bijedu, odlučuje da se 
povrati i odmah se vraća u očinsku kuću (rr. 14—20a); 


216 Ovaj put se vesele »anđeli Božji«, drugi način da se izrazi Božje veselje, jer oni pripadaju 
njegovom nebeskom dvoru. 

otac mu ne traži da se ispriča, ne dopušta mu da se opravda, poljupcima mu oprašta, prima ga 
zanesen veseljem i slavi njegov povratak velikom gozbom (rr. 20b—24). 

Grijeh — obraćenje — radost zbog obraćenja. Drugi se dio razvija isto tako u tri vremena: 

— stariji sin, doznavši što se događa u kući, jako se razljuti (rr. 24—28); 

— pun teškog osjećaja protiv svog brata, kori oca zbog njegovih izraza ljubavi (rr. 29—30); 

— otac opravdava svoj postupak pa poziva i njega da se veseli (rr. 31—32). 

5) Što se tiče povijesnog konteksta, već smo prije rekli da ova parabola vjerojatno nije bila 
izgovorena istom prilikom kao i prethodne dvije blizanke. Uvod »ali on reče« ne označuje 
nastavak, kao što bi trebalo očekivati, kad bi se radilo o istom kontekstu, nego suprotnost, što daje 
naslućivati neki drugi kontekst, gdje se daje odgovor na neko protivno mišljenje. Osim toga, i 
ustrojstvo je parabole različno. Prethodne dvije parabole složene su po slijedećoj skici: neka je 
životinja ili neka stvar izgubljena — ta stvar je nađena — slavi se njezin nalazak ... Ta je skica 
zadržana i u prvom dijelu ove parabole: sinje izgubljen — sinje nanovo dobiven — slavi se 
povratak; ali drugi dio dodaje neke nove elemente. 

U Isusovom javnom životu, osobito u Galileji, 217 bilo je sigurno dosta povijesnih prilika kao što je 
ova (nr. 1—2). U bilo kojoj od takvih prilika mogao je Isus izgovoriti ovu parabolu. Ali evanđelist 
je smatrao da se ona savršeno slaže s ovim kontekstom. 

— Već smo vidjeli da su skice dviju prethodnih parabola i ove paralelne. Prema tome, paralelni su i 
ciljevi: opravdati Isusov postupak s carinicima i grešnicima (rr. 1—2). 

— Ali taj paralelizam namjera treba proširiti i na drugi dio: r. 32 stoji na istoj crti s rr. 7, 10 i 24. 

— Ovaj drugi dio još je više u skladu sa sadašnjim kontekstom u liku starijeg brata. Oduvijek se 
raspravljalo o značenju toga lika. Prema nekima, predstavljao bi one koji su uistinu »pravedni«, one 
koji »nikad ne prekršavaju nijednu zapovijed« Božju (r. 29). Ali, u sadašnjem kontekstu, oni bi 
mrmljali protiv Isusovog postupka s grešnicima, što je besmisleno. Stoga ga obično shvaćaju kao 
simbol farizeja i u toj ulozi izražava vrlo dobro situaciju r. 2: kao i oni, prosvjeduje zbog postupka s 
bratom »grešnikom«, jer se on smatra pravednikom (Lk 18,9), jer on nikad nije neposlušan (rr. 29); 
kao i oni, prezire svog brata »grešnika«, ne priznajući ga svojim bratom (rr. 30; 18,9.11). 

6) Da se odredi značenje parabole, treba se sjetiti da ona ima dva dijela, da su to praktično dvije 
parabole u jednoj; prema tome, izražavat će dvije misli, različne jednu od druge, premda se 
međusobno popunjuju. 

Nauk prvog dijela mogao bi se i z raziti ovako: Božja ljubav ne poznaje granica, grli i grešnike, 
želi i očekuje njihovo obraćenje, i kad se obrate, nježno im oprašta i sa silnim ih veseljem 
ponovno prima u svoju kuću kao sinove. 

Misao drugog dijela mogla bi biti slijedeća: »u odnosima između čovjeka i Boga, čovjek ne može 
zahtijevati nikakva prava, jer djelovanje Božje u čovjeku proizlazi isključivo iz njegove 
slobodne i velikodušne dobrote« (Josef Schmid). 


217 Usp. sv. I, str. 152—155. 

7) Osim ovih paraboličkih nauka, ova parabola sadrži i neke sporedne, kojih se je korisno 
sjetiti: 

— da se dođe do Božjeg oproštenja, potrebno je povratiti se k njemu (r. 20); nije dovoljna samo 
Božja ljubav; on uvijek oprašta ali njegovo opnoštenje ne može do nas doći, ako se mi njemu ne 
približimo; za pomirenje je potreban uzajaman rad obojice; 

— kao i dvije prethodne parabole, tako i ova znači za sve neizravan poziv na obraćenje; 

— nikad ne treba zaboraviti, da čovjek ne prestaje biti naš brat time što je grešnik (r. 32); 

— treba se sjetiti da, kao što razum ima svoju logiku, tako i srce ima svoju (rr. 29.32); 

— kao što se Bog veseli zbog obraćenja, tako bi se trebao veseliti i čovjek (r. 32); u pomirenju 
postoji i zajedničarska dimenzija. 

8) Parabola ima nekoliko alegotričkih elemenata, koje je lako uočiti: otac je Bog, mlađi sin to 

su carinici i grešnici, s kojima se Isus druži (grešnik uopće), povratak mlađeg sina je obraćenje; 

218 

stariji sin to su farizeji. 

Vidjeli smo daje glavna ličnost u paraboli otac dvojice sinova, ocrtan u najdubljem preživljavanju 
očinske ljubavi. Ova je parabola najljepša slika Božje ljubavi, koja je ikad bila izrađena; mogao ju 
je naslikati samo netko tko ju je proživljavao iznutra. Isplati se naglasiti neke crte tog portreta: 

Na primjer to da otac daje rasipnom sinu dio baštine, iako zna kamo će to otići. Otac je 
sigurno dobro poznavao svog sina i nije mogao imati sumnje o tome kako će potrošiti toliki novac 
koji se najedanput našao u njegovim rukama. Ali, ipak poštuje (kidajući se u sebi) njegovu odluku, 
premda zna daje pogrešna. Bog poštiva grijeh utoliko što svoju ljubav izlaže opasnosti. Taj Božji 
stav nas ljude duboko uznemiruje. Koliko smo se puta pobunili stoga što Bog dopušta neke stvari! 
Možda nismo dovoljno razmišljali o oplemenjujućem dosegu ovih dopuštan ja. Bog zna da 
zabraniti nije nikakvo rješenje, da je jedino važno unutarnje uvjerenje, premda se do njega redovito 
dolazi kroz kidanje i gorčinu. Bio bi vrlo žalostan svijet u kojem bi sve bilo unaprijed 
detenninistički zacrtano; i nije važno da li bi determinizam došao od Boga ili od ljudi. Ne bi to bio 
više ljudski svijet. O tome znaju dosta oni naši suvremenici koji su osuđeni da žive u totalitarnom 
društvu bilo kojeg znaka. 

Pod čvrstom sinovljevom odlukom da se povrati očinskoj kući krije se cijela jedna objava očinske 
ljubavi. Sin se mogao ne vratiti; ili vratiti se u svoju zemlju i namjestiti se kod drugih. Ako se već 
odlučuje vratiti svom ocu, znači daje siguran u njega. 

U prvom redu, donoseći tu odluku on vidi unatrag cijeli svoj život. Neke se stvari nikad ne mogu 
zaboraviti. Ljubav, ako je uistinu bila velika, može se smetnuti s uma u časovima stranputice i 
pomračenja, ali se ne može zaboraviti. Ljubav je najdublja brazda koja se može urezati u život. 
Upravo po toj ljubavi, otac postaje biće koje se ni s čim ne može zamijeniti i koje se ni s čim ne 
može isporediti. 

Zatim, pri povratku mladića postaje opipljivo jasno da očinska ljubav ne može iščeznuti, da ne 
zavisi od okolnosti, da se, kad se jedanput porodi, hrani sama sobom. To je ljubav koja pobuđuje 
pouzdanje i onda kad se nadamo 


218 Tako je i u dvjema prethodnim parabolama: izgubljena ovca i izgubljena drahma su grešnici; 
pronalaženje jedne i druge jest obraćenje; vlasnik ovce i vlasnica drahme predstavljaju Boga. 

u najočajnijem položaju. Već sama ta činjenica da ta ljubav postoji, u stanju je dati snage 
izgubljenom sinu. 

Otac prepoznaje izdaleka sina koji se vraća. Intuicije ljubavi jače su od fizičkih udaljenosti. Ljubav 
vidi dalje od ikoga zato što je uvijek budna. Otac prepoznaje sina izdaleka zato što ga je uvijek 
očekivao. U očinskoj ljubavi nema praznih časova. Stoga se ne može ni zamisliti da bi se mogao 
prevariti ili posumnjati: odmah trči sinu ususret, jer ne može zamisliti da bi se radilo o drugoj osobi. 
Otac mora da ima osjećaj, da ovo njegovo željno i pouzdano očekivanje skoro fizički privlači sina 
iz daljine... Bilo bi dobro da u psihologiji obraćenja promatramo Božju ljubav kao stvarno 
djelotvoran čimbenik, kao stvarnu privlačnu silu. Vrhunaravno ovdje nije obična formula, koju bi 
teolozi bili izmislili da popune elemente jednog logičnog sistema. Na koncu konca, zar je to tako 
neshvatljivo? 

— Zanimljivo je vidjeti očeve neposredne reakcije. Duboko uzbuđenje u srcu. Zagrljaji i poljupci, 
sve u svetoj tišini, koju ne smije profanirati nijedna riječ. Bučne naredbe da se pripravi gozba. 
Eksplozija sreće. Ništa više. Što bi još mogao željeti ili misliti otac u ovom položaju? Sin, zato što 
još nije otac, ne shvaća dubinu ovoga časa i misli da se ispričava. To ovoga časa nema nikakvog 
smisla za oca. Jedino važno u ovim prilikama jest sinova prisutnost; on ispunja cijeli prostor. Za sve 
drugo ima vremena... 

— Još je zanimljivije vidjeti kako se suočuju otac i vjerni sin. Oni se nalaze u dva različita svijeta, 
upravo zato što obojica nisu očevi, nego samo jedan od njih, kojega stoga nikad neće moći ispravno 
shvatiti onaj koji ne proživljava istu stvarnost. Nadasve, sin se sablažnjava zbog nevjerojatnih stvari 
koje ima pred očima. Sve je onako kako ne bi trebalo da bude! On se kreće na razini pravednog. A 
otac ne razumije kako se može govoriti o pravednosti u ovom času. Ovaj čas je čas ljubavi. Otac u 
svom postupku polazi od ljubavi. Otac ne može zamisliti drukčije. Tko se ne osjeća sav prožet 
jedinstvenim veseljem, kad nađe neku izgubljenu stvar koju smatra od životne važnosti? Sin! Sin 
koji je nasilno prestao biti sinom, ah koji je opet kod kuće! Jedino to je važno. Zar se u ovom času 
može govoriti o poslovima? Nasuprot ovom silnom događaju, zar ima nekog smisla žaliti se zbog 
jedne užine? 

Sin koji je bio umro, sad opet živi! Čudo života. Jedinstvena radost zbog života. Portret Boga 
života. 

Još jednom nalazi potvrdu ono što je govorio Ezekijel: Bog se ne pomiruje sa smrću grešnika, on 
traži njegov život (Ez 18,23; 33,II). 219 


16) NEVJERNI UPRAVITELJ 
(SIJEČANJ-VELJAČA G. 30) Lk 16,1—8 

Kao što je 15. poglavlje Lk posvećeno temi Božjeg milosrđa, tako je njegovo 16. poglavlje 
posvećeno društvenom pitanju, konkretno ispravnoj upotrebi novca i materijalnih dobara. 

Na početku poglavlja stoji parabola o nevjernom upravitelju. Ona ne predstavlja većih problema, 
premda i ovdje ima poteškoća. Jedna je od njih sam opseg parabole: neki je svršavaju s r. 8a, drugi 
s r. 8b, treći s r. 9 a 


219 A. Augustinovich , El hombre roto, 136—138. 

neki čak sr. 13. Po našem mišljenju, parabola u pravom smislu riječi dolazi do r. 8, a rr. 9—13 su 
proširenje, kojeg je tema parabole izazvala. Druga je poteškoća kako treba shvatiti r. 8a (tko hvali 
upravitelja?), ali o tome kasnije. 

Kaže se da je parabola namijenjena učenicima (r. 1), što je malo čudno, jer njihovo stanje ne 
odgovara pitanjima koja parabola postavlja. Međutim, njezin središnji nauk dobro pristaje bilo 
kome. Osim toga, tu se nalaze i farizeji (r. 14), koji pomno prate sve što se govori; sudeći po 
njihovim reakcijama, rekao bih da je parabola prvenstveno namijenjena upravo njima. 

Okvir parabole sačinjen je na temelju onoga što se u ono vrijeme događalo na poljskim imanjima u 
Palestini, premda se takve stvari i drugdje događahu, naime da upravitelji imanja iskoriste svoju 

990 

službu u vlastitu korist. 

Vlasnik imanja u paraboli vrlo je bogat čovjek i ima povjerenja u svog upravitelja, tako da se on 
bavi drugim stvarima i svu upravu imanja predaje svom upravitelju. Ali, to je bio nepošten i 
nesavjestan čovjek. Pronevjeren ja gospodarskih dobara u vlastitu korist s vremenom su postala 
tako javna, da su za njih doznali svi koji su radili na imanju pa su konačno tu stvar dojavili 
vlasniku. Ovaj, ljutit zbog prevare, daje do znanja upravitelju da ga otpušta iz službe pa neka 
pripremi račune, koje će predati novom upravitelju: dokumente o primicima i izdacima i drugim 
poslovima. Čovjek pritiješnjen ovim novim okolnostima, počinje razmišljati kako da se spasi iz ove 
nevolje. Ostaju mu dva puta da se spasi a da nikome ne naškodi: ili zaposliti se u polju, ih 
prosjačiti; ali poljski poslovi su teški i on nije na njih naučen, a stidi se prositi. Onda dolazi do 
zaključka, da je najlakše i najbolje postupiti kao što je i dosada radio: spasiti se na račun svog 
gospodara. Njemu nekoliko dužnika duguje velike količine ulja i pšenice; on će im oprostiti dobar 
postotak duga i tako ih »obvezati« da i oni njega kasnije pomognu. Pomno je izradio cijeli nacrt u 
svim pojedinostima: 

— ne zove sve dužnike skupa, nego jednog po jednog, da njegov postupak bude »u četiri oka«: 
dotični čovjek može tako zaključiti da mu iskazuje više povjerenja a stvar ne izlazi na javnost; 

— svaki dužnik, kao što je prije bio napisao izvorni broj, tako sada mora napisati ovaj ispravljeni, 
da se vidi da je isto pismo i da nema prevare. 

Jednom dužniku oprašta pedeset posto duga a drugom dvadeset posto; ali radi se samo o dva 
primjera a treba pretpostaviti daje tako postupio i s drugim dužnicima. 

Ovdje se svršava pripovijest. R. 8 je zaključak, koji bi trebao pokazati značenje parabole. Ali tko je 
»gospodin« koji »hvali nepravednog upravitelja« (zlog upravitelja)? Je li to gospodar iz parabole 
(vlasnik imanja) ili je Gospodin Isus? To je vrlo stara rasprava, koja se nikada neće moći sa 
sigurnošću riješiti, jer svako mišljenje ima razloga za i protiv. 

Tumači se najviše slažu u mišljenju da se radi o Isusovim riječima. Navodi se kao dokaz, da je 
psihološki nemoguće da netko koji zna daje prevaren hvali onoga koji gaje prevario, iako se hvali 
jedino njegova dovitljivost... Međutim, u zadnje vrijeme neki tumači spominju ovdje običaj (pravu 
zloupotrebu) koji je u ono vrijeme bio dopušten u Palestini i prema kojem ne bi bilo više one 
psihološke zapreke. Upraviteljima poljskih imanja nije se plaćala njihova služba. Namjesto stalne 
plaće, dozvoljavalo im se da 


220 U Barloventu, venezuelanskom kraju gdje se gaji kakao, a gdje sam ja proveo dosta godina, 
pričali su mi stari ljudi da su se tako obogaćivali upravitelji velikih imanja, dok su njihovi vlasnici 
mimo živjeli u Evropi. 

pozajmljuju gospodareva dobra (ili sklapaju druge trgovačke poslove), ali s kamatama, koje su se 
nekada pretvarale u pravo lihvarstvo: te kamate bile su »nagrada« ili osobna plaća upraviteljeva. 
Konkretno, u našem slučaju, stvarna količina pozajmljenog ulja bila je pedeset »bata«, a drugih 
pedeset bih su upraviteljeva nagrada; stvarna količina pozajmljene pšenice bila je osamdeset 
»kora«, a drugih dvadeset bih su nagrada za upravitelja. U ovom slučaju, dakle, čovjek ni u čemu 
ne prikraćuje vlasnika imanja, nego se jedino odriče svoje nagrade u korist dužnika: znatna svota, 
da mu mogu bisti »zahvalni«. Vlasnik, dakle, budući da nije imao nikakve štete s tim postupkom, 
mogao je mirne duše pohvaliti »snalažljivost« svog upravitelja; »nepravednim« (zlim) zove ga ne 
zbog ovoga nego zbog prijašnjih pronevjerenja (r. 1)..." 

Međutim, ovo mišljenje ne uspijeva nas uvjeriti: protivno je istinskoj upraviteljevoj slici kao 
čovjeka koji čini štetu svom gospodaru (r. 1). Osim toga, trebalo bi pretpostaviti da vlasnik doznaje 
za ovaj njegov postupak ovog časa, što je protivno upraviteljevim mjerama opreznosti. 

Mi se, dakle, slažemo s mišljenjem većine, koja pripisuje Isusu ove rijeci.““ One su zaključak 
parabole. Isus hvali upravitelja radi njegove oštroumnosti: postupio je dovitljivo, odlučno i 
razborito. Jasno je da Isus ne hvali njegovu nemoralnost jer ga izričito naziva »nepravednim« 
(zlim), a da ne bude nikakve sumnje, donosi objašnjenje (r. 8b), koje dobro tumači taj postupak: 
sinovi ovoga svijeta (oni koji se vode kriterijima ovoga svijeta i traže isključivo materijalne interese 
ovoga života) mudriji su »u svom naraštaju« (u svojoj vrsti, među sobom, kad posluju među 
sobom) od sinova svjetla (onih koji se drže Božjih kriterija). 

Ovaj Isusov zaključak jasno određuje smisao parabole: u ovom životu, dok još ima vremena, 
treba raditi razborito, mudro i marljivo, da osiguramo naše eshatološko spasenje. 

Drugom prilikom vidjeh smo neke sporedne poduke ove parabole. 223 


17) ISPRAVNO SLUŽENJE NOVCEM 

(SIJEČANJ-VELJAČA G. 30) 

Lk 16,9 

Poslije parabole o nevjernom upravitelju dolaze tri Isusove izreke (r. 9; r. 10—12; r. 13), u dobroj 
vezi s nekim pitanjima koje postavlja parabola. To je kao neki dodatak, koji ima za cilj da izrazi 
praktičnu primjenu parabole. 

Ove tri izreke nemaju ništa zajedničkog s obzirom na misli koje izražavaju; jedino im je zajednička 
riječ-veza »mamona« (rr. 9, 11 i 13). Izgleda štaviše, da je umjetna i njihova povezanost s 
parabolom. Drugim riječima, ove izreke vjerojatno nisu bile izgovorene skupa s parabolom, nego su 
postojale 


221 Tako, na primjer, Boismard, Synapse, II 296; usp. također La Bible de Jerusalem, komentar na 
ovo mj. 

222 Poznato je da Lk daje Isusu naslov »Gospodin« još za njegovog povijesnog života, prije 
njegovog proslavljenja; usp. 7,19; 10,1. 39,41; 11,39; 12,42; 13,15, 17,5—6; 18,6; 19,8; 22,61; 
24,34; može se reći da je to Lukina značajka, jer izvan njega nalazimo tu upotrebu samo u Mt 21,3 
(paral. Mk 11,3). 

223 Usp. ,sv. I, str. 238—239. 

nevezano, nezavisne međusobno i nezavisno o paraboli, a evanđelist ih je ujedinio vođen riječju 
»mamona« i uredio ih tako da mu posluže kao primjena parabole. 

I po promjeni govora u r. 9 može se zaključiti da ovo nije njihovo izvorno mjesto: ovdje se Isus 
obraća izravno svojim slušateljima, dok se u r. 8 njegove riječi navode neizravno. Treba također 
napomenuti, daje logion r. 13 paralelan s Mt 6,24 u posve različitom kontekstu (Govor na gori), što 
je znak nesigurnosti. Zbog te nesigurnosti, zato što ne znamo koje je njihovo izvorno povijesno 
mjesto, i mi ostavljamo ovdje ove izreke. A treba priznati da im ovaj njihov novi kontekst (veza s 
parabolom) vrlo dobro odgovara. 

Ova prva izreka radi o ispravnoj upotrebi novca ili materijalnih dobara uopće sa strane vjernika (r. 
9). Novac se ovdje zove »mamona nepravde«, nepravedni mamona, grešni mamona, zli mamona. 
Riječ »mamona« dolazi od istog hebrejsko-aramejskog korijena, od kojeg je izvedena i riječ 
»amen«, i izražava čvrstoću, sigurnost, pouzdanje: »mamona« je ono što je sigurno, osigurano 
skladište, nešto u što se možemo pouzdati... Označuje se »nepravednim«, ne zato što bi novac bio u 
sebi zao, nego zato što se velika bogatstva obično stječu nepravednim sredstvima i jer se sebično i 
zlo upotrebljavaju. 

Isus nas, dakle, upozorava da treba da korisno upotrijebimo naša materijalna dobra. Jednom ih više 
neće biti, jer ćemo umrijeti. Suočit ćemo se tada s našom vječnošću. Jesu li nam ta dobra bila od 
neke koristi za ovu vječnost? Da nam posluže za tu svrhu, treba ih upotrijebiti za pomaganje 
siromaha (usp. 12,33). Siromasi će biti naši »prijatelji« pred Bogom: budući daje u njima Isus (Mt 
25,40), naš ulazak u »vječne šatore« bit će osiguran. 

Neki je rabin rekao da bogataši i siromasi trebaju jedni druge: »bogataši pomažu siromahe na ovom 
svijetu svojim bogatstvom, a siromasi bogataše u budućem svijetu«. 

Veza je s parabolom očita: nevjerni upravitelj učinio je upravo to, pribavio je prijatelja za crne 
dane; vjernik mora postupati kao i on, misleći na vječnost. 

Isusove riječi imaju posve općenito značenje, iako su bile izgovorene pred određenim slušateljima. 
Ti slušatelji ne mogu biti učenici (r. 1), jer oni nemaju bogatstava, nego osobe koje strastveno ljube 
novac ne upotrebljavaju ga po ovim kriterijima; vjerojatno farizeji (r. 14). 


18) VJERNOST U MALIM STVARIMA 
(SIJEČANJ-VELJAČA G. 30) Lk 16,10—12 

Ovaj logion ima dva dijela. Prvi (r. 10) je poslovica općeg značenja: tko je vjeran u najmanjoj 
stvari, bit će vjeran i u velikoj, a tko je nevjeran u najmanjoj stvari, nevjeran je i u velikoj. Iz 
primjene drugog dijela izaći će da »najmanja stvar« jest novac i materijalna dobra, a »mnogo« jesu 
duhovna dobra Kraljevstva. Drugi dio (nr. 11—12) konkretno primjenjuje ovaj logion slušateljima 
(farizejima, r. 14?) služeći se paralelizmom, koji na dva različna načina naglašava istu misao: 

— S jedne strane stoji »nepravedni mamona«, a s druge »istinski«; prvi predstavlja materijalno 
bogatstvo, a drugi vječna dobra. Dakle, ako je netko 

nevjeran u materijalnom bogatstvu, naime ako ga ne upotrebljava u korist siromaha (usp. r. 9), ne 
može očekivati da mu Bog podijeli vječna dobra. 

— S jedne strane stoji »tuđe« a s druge »vlastito«; prvo predstavlja materijalna dobra, nešto tuđe 
osobi, a drugo su duhovna dobra, nešto intimno, što postaje vlasništvo osobe. Dakle, još jednom, 
onaj koji ne upotrebljava svoje bogatstvo po Božjoj volji, ne može očekivati da će dobiti duhovna 
dobra. 

Aluzija je na parabolu jasna: upravitelj nije bio vjeran u »najmanjoj stvari«; negativan primjer 
onoga što ne bi smjelo da bude; vjernik ne smije postupati kao on u »velikoj stvari«. 


19) NE MOŽEMO SE KLANJATI DVAMA BOŽANSTVIMA 
(SIJEČANJ-VELJAČA G. 30) 

(Mt 6,24); Lk 16,13 

Ovaj je logion zajednički Mt i Lk. Prvi ga evanđelist donosi u Govorni na gori, što je znak daje već 
tada bio nepoznat njegov izvorni kontekst. Lukin kontekst je barem logički uvjerljiviji. 

Isus najprije poslovički kaže, da rob ne može biti rob dvojice gospodara. Razlog je vrlo 
jednostavan: moglo bi se dogoditi da mu ova dva gospodara dadnu oprečne naloge, tako da će se 
morati odlučiti za jednog od njih... Zatim primjenjuje poslovicu u duhovnom smislu: ne može se 
biti rob Božji i rob »mamone«. To su dva duboko oprečna gospodara pa je nužno odlučiti se za 
jednog od njih. 

Novac je ovdje poosobljen, moć paralelna s Bogom, u stanju da zarobi ljude. Glagol »služiti« 
(»duleuein«), koji je ovdje upotrijebljen, označuje ropsku službu, ali može također značiti »klanjati 
se«, bogoštovnu službu. Novac može postati idol (usp. Kol 3,5), božanstvo koje zahtijeva kult 
cijelog čovjeka. Velika pogibelj novca je upravo u tome što se može pretvoriti u apsolutno 
božanstvo, kojemu se podvrgavaju sve druge vrijednosti (tko to ne vidi?). A s druge strane stoji 
Bog, isto tako apsolutan. Nije moguće razdijeliti se između njih dvojice; nužno treba izabrati. 

Veza je s parabolom slabija, ali postoji: nevjerni upravitelj postao je rob »mamone«: negativan 
primjer, koji se ne smije oponašati; vjernik mora ići drugim puteni. 

20) PROTIV FARIZEJSKOG DUHA 
(SIJEČANJ-VELJAČA G. 30) 

Lk 16,14—15 

U sadašnjoj redakciji, ova su dva retka jedna cjelina koja izvorno nije postojala: kao dokaz 
dovoljno je napomenuti da ono što se prigovara farizejima u r. 15 nije ono isto što se o njima reklo 
ur. 14. 

Neki kritičari misle, da je r. 14 djelo Lk, s nakanom da r. 15, kojemu je kontekst nepoznat, poveže s 
parabolom o nevjernom upravitelju i da pripravi 


224 Riječ »oiketes« označuje svaku osobu koja živi u kući pod vlašću kućedomaćina; može biti sluga 
ili rob; budući daje uzet glagol »duleuein«, rekao bih radije da se radi o robu. 

parabolu o bogatašu koji se gosti (usp. J. Schmid). Mi naprotiv mislimo daje r. 14 na svom mjestu, 
da su farizeji bili među slušateljima kad je bila izgovorena parabola o upravitelju, da je njima 
također upravljena parabola o bogatašu koji se gosti. Ne stoji u svom kontekstu r. 15. Napori da ga 
se tematski poveže bilo sr. 14, bilo s parabolom o upravitelju, previše su izvještačeni. Evanđelist ga 
je stavio ovdje kao odgovor općeg značaja farizejima. Izvorno, ove su riječi mogle pripadati bilo 
kojem od onih dobro poznatih oštrih Isusovih nagovora protiv farizeja. Ali, kako ne znamo točno 
koje im je povijesno mjesto, ostavljamo ih ovdje gdje ih je evanđelist stavio. 

Farizeji su predstavljeni ovdje kao »prijatelji novca« (gr. »filargyroi«). Kad bi se ovaj izraz uzeo 
kao sinonim škrtosti i pohlepnosti, evanđelistov bi sud izašao previše strog i preopćenit, te protivan 
njegovoj vlastitoj liniji: poznato je da je on od svih evanđelista najblaži prema farizejima. 
Pohlepnost sigurno nije naglašena mana farizejske skupine: mnogi su od njih umjereno živjeli. 
Nekom zgodom (Lk 20, 47; Mk 12,40), Isus je optužio pismoznance da »izjedaju udovičke kuće«, 
ah, premda je većina rabina pripadala farizejskoj skupini, ne može se bez daljega poistovjetovati 
ove dvije vrste osoba. 

Prema tame, ovaj izraz treba shvatiti u njegovom stvaranom značenju: farizeji su bili prijatelji 
novca, cijenili su novac, nisu bili n ik akvi asketi u tom pogledu, ali nije nužno misliti na 
pretjeranosti pa se zato škrtost ne može uzeti kao značajka skupine kao takve. Radije bi trebalo 
misliti na stari nauk o nagradi, koji su oni još uvijek zaneseno branili. Novac i bogatstvo dokaz su 
Božjeg blagoslova. Bog nagrađuje krepost u ovom životu materijalnim blagostanjem. Između 
svetosti i bogatstva postoji odnos uzroka i učinka. Farizeji su prijatelji novca, jer su uvjereni daje 
Bog njim nagradio njihovu svetost... 

Reakciju farizeja na parabolu o upravitelju treba prosuđivati s ovog doktrinalnog stanovišta. Otkrili 
su u njoj napadaj na svoja vjerovanja. Shvatih su da Isus naučava drukčiji nauk: da novac nije 
Božja nagrada, nego da još može biti proizvod čovjekovog grijeha; da ne samo da nije dokaz za 
krepost, nego da još može biti nijekanje svake kreposti... Stoga mu se farizeji rugaju. I zbog toga 
Isus nadodaje parabolu o bogatašu koji se gosti, drugi okrutni primjer kako bogatstvo i krepost ne 
idu skupa: ovu parabolu treba shvatiti kao izravni odgovor na r. 14. 

Međutim, evanđelist stavlja kao odgovor r. 15. To je općenit izričaj o farizejskoj duhovnosti, 
savršeno u skladu sa svim što je Isus u raznim zgodama rekao o toj stvari. Ono što im se u osnovi 
prigovara jest traženje vanjštine, pokazivanje pred ljudima i veranje. Njima je stalo samo do toga da 
izgledaju »pravedni« (dobri, sveti) pred ljudima i cijeli je njihov religiozni život ustrojen u tom 
smislu. Naravno, mogu prevariti ljude, ali ne mogu prevariti Boga, koji poznaje njihova srca, to jest 
njihove najskrivenije namjere. 

Ova je stvar vrlo ozbiljna. Oni žele biti cijenjeni i veliki u ljudskim očima, ah morali bi znati daje 
ljudska veličina male nk ost pred Bogom: ako jedino teže za tim da ih ljudi hvale, ne mogu očekivati 
da budu ugodni Bogu... 

Dok ih prekorava, Isus ih u isto vrijeme poziva da budu iskreni pred Bogom i isprave svoju 
religioznost u pravom pravcu. 

Poslije ove, dolaze druge tri izreke (rr. 16—18), isto tako izvan svog izvornog konteksta, nezavisne 
jedna od druge i nezavisne od prethodnog i 


152 



od slijedećeg konteksta, na koje smo se mi osvrnuli u svoje vrijeme. Ovdje sada dolazi izravno 
parabola o bogatašu koji se gosti, odgovor na farizejsko ruganje u r. 14. 


21) BOGATAŠ KOJI SE GOSTI 
(SIJEČANJ—VELJAČA G. 30) 

Lk 16,19—31 

Kao i parabola o rasipnom sinu, i ovo je parabola s »dvostrukim vrhuncem« (J. Jeremias), što znači 
da se sastoji od dva dijela, od kojih svaki ima svoje vlastito središte. Praktično, radi se o dvjema 
parabolama u jednoj. To je nužno držati u vidu, da se odredi smisao parabole: konkretno, imat 
ćemo ne jednu, nego dvije središnje misli." S tim se isključuje mišljenje da bi drugi dio mogao biti 
kasniji dodatak; jedinstvo je cjeline čvrsto, literarno bez prigovora. 

Prije se raspravljalo o tome da li je okvir parabole primjer uzet iz povijesti ili je izmišljena 
pripovijest. To su beskorisne rasprave, jer se i povijest može uzeti i pripovijedati s paraboličkom 
nakanom. 

Književna značajka (i ljepota) ove parabole jesu velike oprečnosti u bijelom i crnom prvoga dijela. 

— Ličnosti. S jedne strane, bogataš, čije bogatstvo predstavljaju njegova skupocjena odijela: tunika 
od finog lana i grimizni plašt. S druge strane, siromah po imenu Lazar, 226 nesretan prosjak, ne samo 
pun čireva, nego i nepokretan, nesposoban da moli milostinju hodajući, osuđen na ovo mjesto na 
ulici, pred bogataševim ulaznim vratima. 

— Život. Bogataš se svakodnevno gostio. Savršen lik materijalista, koji samo misli na osjetilne 
užitke. Čovjek koji svega ima. Na drugoj je strani Lazar, gladan, željan pojesti barem neki od onih 
komadića kruha, kojima je bogataš očistio prste i koje je zatim bacio pod stol. 

— Osjećaji. S jedne strane, čovjek posve neosjećajan pred tuđom bijedom. Tekst to ne kaže, ali se 
podrazumijeva, da bogataš ne nudi nesretniku ni otpatke sa svoga stola. A s druge strane psi, koje 
Židovi smatraju nečistim i zlim životinjama, pokazuju Više samilosti, jer ližu čireve siromahu, iako 
tim samo povećavaju njegovu bol. 

— Smrt. S jedne strane, smrt prosjaka, nazvan siromašna kao i njegov život, bez posmrtne pratnje i 
bez svečane grobnice, ali slavne sudbine: prate ga anđeli do »krila Abrahamova«, onog odjela u 
»šeolu« koji je namijenjen pravednicima, da u njemu čekaju svoje slavno uskrsnuće, i gdje već 
stanuju patrijarsi s Abrahamom na čelu, i to do onog povlaštenog mjesta u tom odjelu, u imitiranoj 
zajednici s velikim ocem. S druge strane, smrt bogataša, sa svečanim pokopom, ali strašne sudbine 
u »Hadu«, onom drugom odjelu u »šeolu«, gdje se muče zli očekujući uskrsnuće za pakao. 

— Vječnost. Ova dva odjela »šeola« razdijeljeni su prostorno, ali njihovi stanovnici mogu vidjeti 
jedni druge. Tako bogataš vidi Abrahama i Lazara 


225 "Treba čitati s uzdržljivošću mišljenje J. Jeremiasa, prema kojemu je u ovim 'Slučajevima 
naglasak uvijek na drugom vrhuncu (Die Gleichnisse, 48 i 227). 

226 »Eleazar« u hebrejskom obliku, što znači »Bog je pomogao«, ime koje je u skladu s posljednjom 
sudbinom osobe. U svakom slučaju, ovo je neobično, jer je ovo jedini put kad Isus upotrebljava 
vlastito ime u svojim parabolama; možda se uistinu radi o poznatom povijesnom slučaju. 

kako uživaju na svom mjestu u izobilju vode, i to još pojačava njegove ionako očajne muke, jer je 
obavijen ognjem, koji ga stalno peče, ali ga ne uništava. Tako je silna njegova muka da bi se 
zadovoljio i s najmanjim olakšanjem (zna da ne može pomišljati na oslobođenje): neka Abraham 
pošalje Lazara da umoči u vodu vršak prsta i tako mu barem malo osvježi jezik... Ali mu Abraham 
odgovara da neće, da je došao čas kad se mijenjaju sudbine. I da je to uostalom nemoguće, jer 
između ova dva odjela postoji nepremostivi ponor: nije moguće preći s jednog kraja na drugi. 
Sudbina je i jednog i drugog nepovratno odlučena. Kroz svu vječnost, svaki na svom mjestu ... 
Ovdje se svršava prvi dio parabole, čiji bi nauk mogli izraziti na ovaj način: smrt može značiti 
potpunu promjenu sudbine za svakog čovjeka, tako da oni koji su bili nesretni u ovom životu 
uživaju rajsku sreću, a »ni koji su plivali u bogatstvu budu osuđeni na paklene muke (zavisno 
od toga kako su upotrijebili svoje bogatstvo i svoje siromaštvo). Moralna opaska koju smo 
stavili u zagradama nije izražena u paraboli, ali se jasno podrazumijeva. Pretpostavlja se da je 
bogataš dospio u pakao zato što je zloupotrijebio svoje bogatstvo i što je bio neosjetljiv prema 
siromahu; kao oprečni lik, pretpostavlja se da je Lazar dospio u raj ne zato što je bio siromašan, 
nego što je bio i krepostan čovjek ... 

Ova parabola osvjetljuje poznati »Jao!« iz Govora na gori: »Jao vama, bogataši, jer već imate svoju 
utjehu!« (Lk 6,24). 227 

Drugi dio parabole (rr. 27—31) nije potreban da se razumije prvi i nezavisan je od njega: Isus ga je 
nadodao u vidu još jednog nauka, zacijelo vrlo važnog. 

Osuđeni bogataš nastavlja svoj razgovor s ocem Abrahamom. Budući da on ne može više 
promijeniti svoje sudbine, htio bi da joj izbjegnu barem njegova petorica braće, koji još žive na 
zemlji. Vidi se da oni isto tako grešno žive kao što je i on živio, i da će zaslužiti istu kaznu. On 
zamišlja da bi oni mogli izbjeći toj sudbini jedino ako Abraham pošalje Lazara (da im se vidljivo 
prikaže tako da ga oni mogu raspoznati), da ih ozbiljno opomene što ih čeka, ako nastave živjeti 
kao dosada. Morao bi im se prikazati upravo Lazar, jer je on možda jedini koji bi ih mogao uvjeriti. 
Abraham mu odgovara da nije potrebno činiti toga čuda, jer imaju Pisma (»Mojsija i proroke«): 
dovoljno je da opslužuju ono što im se tu kaže. Osuđenik odgovara Abrahamu da to nije dovoljno, 
da on to zna iz vlastitog iskustva, jer i on je imao Pisma a ništa mu nisu koristila. Drukčije bi bilo, 
misli on, kad bi se neki mrtvac povratio iz drugog života i sve im ispričao: možda bi se obratili. Ali 
Abraham, koji je stručnjak u vjeri, odgovara mu da se vara: ako netko ne uzima ozbiljno Pisma 
(riječ Božju), neće ga dovesti do vjere ni tako veliko čudo kao što je uskrišenje mrtvaca ... 

Nauk ovog drugog dijela nameće se prilično jasno: potrebno je i to hitno obratiti se na uredan 
život po Božjoj volji da ne dospijemo u pakao, a nužna pretpostavka za obraćenje jest vjera u 
riječ Božju. 

Ova parabola sadrži dosta sporednih nauka: 

— Bogatstvo može biti vrlo pogibeljno i uzrok vječne osude; parabola plastično osvjetljuje Isusova 

• • • 228 
Stanovišta u toj stvari." 

— Bogatstvo navodi na sebičnjačko uživanje i na društvenu neosjetljivost. Najveći je grijeh 
mogućnika ne vidjeti siromaha, živjeti kao da on ne postoji. 


227 Usp. sw. I, str. 176. 

228 Usp. sv. I, str. 237—245. 

— Parabola pokazuje izvanrednu važnost grešnih propusta. Bogataš je otišao u pakao ne zato što bi 
bio učinio neko zlo siromašnom Lazaru, nego zato što nije učinio ništa da mu olakša muke a mogao 
je to učiniti. 

— Materijalna su dobra vrlo relativna vrijednost; nikako ne jamče našu vječnost. 

v 229 

— Čovjekova vječna sudbina zauvijek je određena već u samom času smrti; konačno uskrsnuće 
samo će u drukčijoj dimenziji potvrditi tu sudbinu. 

—Čudesa, ako u čovjeku ne postoji prethodno raspoloženje za vjeru, samo su izvanredni čini, koji 

9^0 

se mogu svakako tumačiti i koji ne dovode nužno do vjere i do obraćenja. 


22) PARABOLA O GOSPODARU I ROBU 
(SIJEČANJ—VELJAČA G. 30) 

Lk 17,7—10 

Lukino 17. poglavlje započinje nizom izreka (rr. 1—6), koje imaju paralele u drugim evanđeljima a 
koje smo vidjeli ili ćemo vidjeti u drugim kontekstima. Dolazi zatim ova mala parabola kojom se 
zaključuje jedan ciklus u trećem evanđelju. 

Prema sadašnjem literarnom kontekstu (r. 5), parabola bi bila namijenjena apostolima. Ali rr. 5—6 
pripadaju drugom povijesnom kontekstu, vjerojatno zadnjoj sedmici Isusovog života. S druge 
strane, uvodni izraz »tko od vas?« — prema J. Jeremiasu — »najradije uvodi riječi upravljene 
neprijateljima ili mnoštvu«, tako da mirne duše možemo zamisliti mješovito slušateljstvo. Nauk 
sadržan u ovoj paraboli važi za one koji su već Isusovi učenici i za one koji to žele biti. U svakom 
slučaju, povijesni je kontekst nesiguran. 

Okvir parabole, vrlo jednostavan, uzet je iz života čovjeka na selu. On ima samo jednog roba za 
radove u polju i za čuvanje stada. Kad se na svršetku radnog dana rob povrati kući, njegov ga 
gospodar neće pozvati da najprije on jede, jer je umoran, nego će tražiti da posvršava preostale 
kućne poslove, da mu spremi i iznese večeru; tek poslije toga moći će on jesti i piti. I kad rob učini 
sve što mu je bilo naloženo, gospodar nema zašto da mu bude zahvalan: on je rob i dužan je da to 
radi. 232 

Isus sada prenosi tu situaciju na naše odnose s Bogom: kad smo učinili što nam Bog zapovijeda, 
jedino što možemo reći jest da smo »beskorisni« sluge — ne beskorisni u smislu da ni za što ne 
valjamo (u kontekstu, rob radi mnoge stvari), nego da ponizno priznajemo da pred Bogom ne 
možemo imati nikakvih zahtjeva, jer mi smo njegovi robovi, i kad ga slušamo, ne činimo ništa 
izvanredno nego jedino ono »što smo morali učiniti«. 


229 J. Jeremias bilježi: R. 26 dokazuje da Isus ne poznaje neki nauk o čistilištu«- (Die Gleichnisse, 
226). Ovaj je izvod neopravdan. U paraboli se radi isključivo o konačnoj (nepromjenljivoj i 
nepovratnoj) sudbini, i ne može se zahtijevati od nje više nego što ona ima namjeru reći. 

230 Usp. sv. I, str. 90—92. 

231 Die Gleichnisse, 235. 

232 Isus jednostavno govori o jednoj ljudskoj stvarnosti a daje moralno ne ocjenjuje: njegov je ideal 
posve drugi, usp. Lk 12,37; 22,27; Iv 13,1—17. 

Značenje parabole, u skladu s ovim zaključkom, jest slijedeće: čovjek je pred Bogom u odnosu 
apsolutne zavisnosti, i :ne može istupiti pred njega s nikakvim zahtjevima« (J. Schmid); prema 
tome, mora služiti Bogu s dubokim smislom za poniznost, smatrajući to dužnošću koju treba 
ispuniti. 

Isus često govori o Božjoj nagradi i nadu u tu nagradu stavlja nekad kao motiv našeg moralnog 
djelovanja. On time želi reći da će Bog sigurno nagraditi naša dobra djela, ali isključivo zbog svoje 
dobrote, samo kao dar svoje ljubavi; ovdje naučava da nemamo nikakvog prava to tražiti. 

S ovim se svršava jedna etapa u Isusovom životu. U slijedećem retku (11), Lk opet spominje put u 
Jeruzalem — ovaj puta uistinu zadnji. 

IV. DIO 


KOBNI SVRŠETAK 

I. ZADNJE PUTOVANJE U JERUZALEM 


1) ZADNJE PUTOVANJE U JERUZALEM 
(KONAC VELJAČE G. 30) 

Lk 17,11 

Prema našem računanju, služba u Peraji trajala je oko dva mjeseca, do konca veljače g. 30. Do tog 
zaključka dovodi nas osobito redoslijed događaja između te službe i zadnje sedmice Isusovog 
života. Sve te događaje možemo vrlo lijepo smjestiti u ožujak te godine. 

Mislimo da se vijest Lk 17,11 može smatrati svršetkom službovanja u Pereji i početkom ovog 
zadnjeg bračkog perioda u Isusovom životu. Ovdje Lk po treći pet spominje njegov »put« u 
Jeruzalem, što mi smatramo njegovim trećim putem u prijestolnicu u ovom zadnjem polugodištu 
njegovog života (prvi put je tamo išao prigodom blagdana Sjenica, a drugi put za blagdan 
Posvećenja). 

Ovom zgodom Isus ne putuje iz Pereje ravno, nego u velikom krugu. Mislimo da je u prvom dijelu 
toga puta Isus išao objema stranama rijeke Jordana. Bilo bi teško reći zašto je izabrao upravo taj 
pravac; možda naprosto radi toga da iskoristi još ovo nekoliko slobodnih dana svog života u 
mirnom kraju, prije nego što konačno uđe u vihor posljednje Pashe. 

Pretpostavljamo tu stvar na temelju topografske bilješke, kojom Lk u ovoj prilici popraća ovaj treći 
spomen »puta«: kaže daje Isus prolazio granicom Samarije i Galileje (17,11). Prema tome, ovom 
zgodom, polazna točka puta u Jeruzalem jest neko mjesto na granici ovih dviju pokrajina; prilično 
neodređen podatak. Ali, budući da se Isus nalazio prije u Pereji i to upravo u okolici transjordanske 
Betanije (nasuprot Jarihonu), znači da je odatle otišao dosta na sjever, do visine Beisana (stari 
Skytopolis), koji se nalazi upravo na granici Galileje i Samarije. Najzgodniji put da se tamo dođe 
jest sama jordanska dolina, lijevom (istočnom) obalom rijeke. U blizini Beisana ima dosta dobrih 
gazova, gdje je Isus mogao preći na zapadnu obalu. 

Postoje dvije mogućnosti za put u Jeruzalem iz okolice Beisana: ili ići sredinom Samarije ili se 
spustiti samom dolinom Jordana. 

U prvoj pretpostavci, Isus bi išao Jezraelskom dolinom (Wadi Đalud) i Ezdrelonskom ravnicom, do 
puta koji vodi u Jeruzalem (danas put Nazaret — Đenin — Nablus — Jeruzalem). U toj 
pretpostavci, morao je proći sredinom Samarije, ali tu je prije malo vremena bio loše primljen (Lk 
9,53), i nije vjerojatno da bi se opet upustio u taj neprijateljski kraj. Uostalom, imajući u vidu 
upravo taj događaj, Lk bi sigurno to bio spomenuo, daje Isus i po drugi put prošao tim krajem. S 
druge strane, malo prije uskrišenja Lazara, 

Isus se nalazi blizu Jeruzalema, ali ne u predjelima Judeje (iz čega bi se moglo nagađati daje prošao 
kroz Samariju), nego radije u jordanskoj dolini (usp. Iv 11,7). 

Zbog svega rečenog, vjerojatnije je da se Isus, prešavši rijeku (s istočne obale) blizu Beisana, 
zaputio prema Jeruzalemu zapadnom obalom rijeke (Beisan — Jerihon). 


2) DESET GUBAVACA 

(PRVA POLOVICA OŽUJKA G. 30) Lk 17,12—19 

Evanđelist jednostavno kaže da se događaj odigrao »kad je ulazio (Isus) u neko selo«. Od 14. st. to 
se selo poistovjećuje s današnjim gradom Đeninom (biblijski Engannim: Jš 19,21; 21,29), a od 15. 
st. hodočasnici pokazuju tu na ruševine crkve koja bi bila sagrađena na mjestu gdje se dogodilo 
čudo. 233 

Prema Josipu Flaviju, Đenin se nalazio na sjevernoj granici Samarije (odatle je počinjalo zemljište 
ove pokrajine). Kad bi ovo poistovjetovanje bilo sigurno, ozdravljenje gubavaca dogodilo bi se na 
samom početku ovog trećeg puta (polazeći od granice Samarije i Galileje), ali bi trebalo 
pretpostaviti da je Isus išao u Jeruzalem sredinom Samairije (Đenin se nalazi na liniji Nazaret — 
Nablus — Jeruzalem), za što smo vidjeli da je manje vjerojatno. Po našem mišljenju, Isus putuje 
dolinom Jordana, zapadnom obalom rijeke (linija Beisan — Jerihon), tako da se čudo odigrava na 
početku puta, vjerojatno u nekom selu beisanskog okruga. Beisan je stari Skytopolis, dekaposki 
grad a njegov okrug graniči sa Samarijom; tako se lakše razumije da se skupa s devetoricom Židova 
nalazi i gubavi Samarijanac. 

Čudo se događa kad Isus ulazi u selo, što znači da su i gubavci živjeli unutar sela, a to opet znači da 
su bili ublaženi stari propisi o boravku gubavaca izvan nastanjenih mjesta, premda je još uvijek bilo 
na snazi da su morali živjeti odijeljeno od ostalog stanovništva (usp. Lev 13,45—46): tako bi se 
razumjelo to što se zaustavljaju u nekoj udaljenosti i viču iz svega grla da ih se može čuti. 

Isus ulazi u selo s glasom velikog čudotvorca. Gubavci mu se obraćaju s naslovom »Učitelju«; to je 
jedini put da ga tako naziva netko tko ne pripada krugu učenika, vjerojatno da tako izraze svoje 
pouzdanje u njega. Isus sada traži da s činjenicama pokažu to pouzdanje: mjesto da ih ozdravi tu na 
mjestu, samo im nalaže da se pokažu svećenicima i da dobiju od njih svjedočanstvo o 
ozdravljenju. 234 Prije nego što vide da su ozdravljeni, moraju vjerovati da će biti ozdravljeni. 
Uistinu, oni su to povjerovali i ozdravili su na putu. 

Kad su vidjeli da su ozdravili, devetorica su Židova mislili samo kako da ispune zakonske propise, 
na što ih je njihov dobročinitelj bio podsjetio. Nijedan od njih nije pomislio da mu se zahvali za 
dobročinstvo i da dadne slavu Bogu u njegovoj osobi. Jedini koji je učinio taj tankoćutni gest bio je 
Samarijanac, omraženi stranac. I on je išao da se predstavi svojim samaritanskim svećenicima, ali je 
mislio daje zahvalnost njegova prva dužnost. Povrati se u selo, i pavši ničice pred Isusom u znak 
dubokog poštovanja, zahvali mu se. Samo jedan od desetorice, kaže Isus. I to stranac! 


233 Tekstove predaje vidjeti u Baldi, Enchiridion, br. 332—335. 

234 Usp. sv. I, 3tr. 146—147. 

U ovom se događaju ne ističe veličina čuda nego ovaj kontrast. U prvom se redu želi reći da 
zahvalnost Bogu, djelo ljudskog srca, važi više od vanjskog bogoštovlja: značajno je da to jasnije 
vidi Samarijanac nego Židov. Na drugom mjestu, oni koji bi trebalo da se odlikuju nad drugima, 
ostaju pozadi. Uvijek ista misao o »prvima« koji su zadnji, i o »zadnjima« koji su prvi... 

Isus otpušta Samarijanca s uobičajenim riječima, kojima se pohvaljuje pouzdanje u njegovu osobu i 
moć: »tvoja te je vjera spasila«. To isto pouzdanje spasilo je i devetoricu Židova, ali Isus, na žalost, 
nije imao prilike da im to potvrdi. 

3) KRALJEVSTVO VEĆ PRISUTNO 

(PRVA POLOVICA OŽUJKA G. 30) 

Lk 17,20—21 

Mnogi uzimaju cijeli ulomak Lk 17,20—37 kao književnu i tematsku cjelinu. Ima na to upliva i teza 
prema kojoj bi Isus poznavao samo jedno »Kraljevstvo Božje«, naime ono eshatološko, tako da bi 
dolazak Kraljevstva (rr. 20—21) i dolazak Sina čovječjeg (rr. 22—37) predstavljali jednu te istu 
temu. Po našem mišljenju, taje teza potpuno neodrživa, usprkos velikim imenima koja je zastupaju. 
Samo izvještačenim tumačenjem moguće je zaobići Isusove izraze, koji pretpostavljaju povijesno 
Kraljevstvo koje se ostvaruje u sadašnjem svijetu, različito od eshatološkog (savršenstvo svršetka). 
Prema tome, mi vidimo u ovom ulomku dva dijela: prvi, koji govori o dolasku povijesnog Božjeg 
Kraljevstva (rr. 20—21), i drugi, koji govori o parusiji Sina čovječjeg ili o eshatološkom Božjem 
Kraljevstvu (rr. 22—37). I slušatelji, koji su različni u oba slučaja, navode na pomisao da treba 
odijeliti ove dvije teme: slušatelji su najprije farizeji (r. 20) a onda učenici (r. 22). 

Ulomak Lk 17,22—37 ima paralele u 24. poglavlju Mt. Poznato je da je Mt u »eshatološkom 
govoru« (kao što je to učinio i u Govornu na gori) skupio razne Isusove izreke o ovoj temi svršetka, 
izgovorene u raznim kontekstima. Ovdje bi, na primjer, bio uvjerljiviji Lukin kontekst: iza kako se 
farizeji zanimaju o vremenu kad će se pojaviti Kraljevstvo, razumije se zanimanje učenika s 
obzirom na parusiju; te su dvije teme usko povezane. Međutim, budući da nismo sigurni kad su bile 
izgovorene ove riječi, ostavljamo ulomak Lk 17,22—37 za kontekst Matejevog eshatološkog 
govora, već i radi toga da imadnemo potpuniji i logičniji uvid u cijeli problem, koji je vrlo složen i 
postavlja dosta nepoznanica. 

Prema tome, ovdje ćemo se zabaviti jedino recima 20—21. 

Farizeji i rabinski krugovi onoga vremena zanimali su se kada i kako će se pojaviti Kraljevstvo 
Božje. Pitanje farizeja izravno se odnosi samo na »kada«, ali se iz Isusovog odgovora jasno vidi da 
su pitali također za »kako« i »gdje«. Prema židovskim predajama, trebalo bi da se Mesija pojavi u 
pustinji (usp. Mit 24,26) a njegov će se dolazak moći prepoznati po velikim čudesima (usp. Mt 
12,38—39 i paral.). 

Na pitanje »kako«, Isus odgovara da Kraljevstvo ne dolazi na sjajan način, s osjetljivim znakovima 
i čudesima... Kraljevstvo se može vidjeti jedino po vjeri, konkretno po vjeri u Isusovu riječ. 

Na pitanje »gdje«, kaže »ni ovdje ni ondje«, to jest nigdje posebno, nego svagdje... Kraljevstvo 
Božje nije teritorijalno. 

S obzirom na problem »kada« (koji najviše uznemiruje), Isus pripominje da već nema smisla 
postavljati ga, jer je Kraljevstvo već došlo, već je prisutno; već je »u vama«, to jest »među vama«, u 

9 ^ S 

izraelskom narodu 

Isus ovdje ponavlja ono što je mnogo puta i na razne načine rekao: da se Kraljevstvo Božje već 
pojavilo s njime, u njegovoj osobi i djelu. Izražavao je to isto kad je govorio, da je Kraljevstvo 
Božje »blizu« (Mit 4,17; Mk 1,15); da se u njemu ispunja proroštvo o mesijanskom dobu (Lk 4,21); 
da stari zavjet dolazi do Ivana a od tog vremena da započinje Kraljevstvo Božje (Lk 16,16); da se iz 
njegovih čudesa jasno vidi da je Kraljevstvo već došlo (Lk 11,20); da su tajne Kraljevstva 
objavljene malenima (Lk 10—21) a ostali da su tako slijepi da ga ne mogu vidjeti (Lk 12,56). 


4) BRAK I RASTAVA 
(PRVA POLOVICA OŽUJKA G. 30) 

Mt 19,3—9; Mk 10,2—12; (Lk 16,18) 

Poslije izreke o Kraljevstvu Božjem, koje je već prisutno, dolazi kod Lk niz izreka o dolasku Sina 
čovječjeg (do konca 17. pogl.), koje imaju paralele kod Mt i koje mi odlažemo za taj kontekst. 

Dvije parabole Lk 18,1—14 stavili smo u povijesni kontekst Lk 11 (kateheza o molitvi). 

S Lk 18,14 svršava se poznati Lukin »put«; ubuduće Lk će biti paralelan s ostalom dvojicom 
sinoptika. 

Ovoga se časa, dakle, nalazimo na zadnjem Isusovom putu u Jeruzalem, negdje u dolini Jordana, 
između Beisana i Jerihona. U slijedećem retku (Lk 18,15), Lk je paralelan s Mk 10,13; Mt 19,13 je 
bez ikakve bilo topografske bilo kronološke oznake; prema tome, nalazimo se na istom putu. A to 
znači, da na tom istom putu treba staviti i ono što Mt i Mk imaju neposredno prije: ulomak koji 
obojica donose o nerazrješivosti braka (Mt 19,3—9; Mk 10,2—12) i samo Matejev ulomak o 
beženstivu (Mt 19,10—12). 

Farizeji postavljaju pitanje o braku. Oba evanđelista tvrde da su imali namjeru kušati ga, staviti mu 
zamku, navući ga u poteškoće. Nije jasno u čemu se sastojala ta zasjeda. Vjerojatno su ga htjeli 
učiniti antipatičnim pred njegovim slušateljima, predstavljajući ga protivnim samom Mojsiju, jer su 
bili sigurni, da će njegov odgovor biti negativan. Drugi misle da su htjeli, sve u očekivanju 
njegovog negativnog odgovara, omraziti ga kod Heroda Antipe (svi su znali što se dogodilo s 
Krstiteljem), koji je bio rastavljen i ponovno oženjen kako ne treba i na čijem se zemljištu nalazio 
Isus onoga 


235 Izraz »u vama« često su tumačili, osobito u stara vremena, u smislu Kraljevstva Božjeg kao imanentne 
stvarnosti, koja se nalazi u unutrašnjosti ili u sircu čovjekovom. Istina je da Isus poznaje ovu dimenziju 
Kraljevstva, ali je nevjerojatno da na nju misli ovdje, jer su njegovi sugovornici farizeji, najmanje prikladni 
da to tako razumiju. Stoga modemi tumači redovito uzimaju ovaj izraz u smislu »među vama«, što je u 
skladu, kako smo vidjeli, sa svim onim što je Isus zastupao od početka svog djelovanja. — J. Jereimias 
analizira naširoko ovaj tekst (usp. Theologie, I 124—126), i dolazi do zaključka da r. 21 treba shvatiti 
eshatološki i da ga treba prevesti s futurom: »bit će (iznenada) medu vama«; a to mu služi da ponovno utvrdi 
teze »da se ’baisileia' uvijek razumije u eshatološkom smislu; označuje vrijeme spasenja, svršetak svijeta, 
obnovu zajedništva — koje je bilo porušeno — između Boga i čovjeka«; a to naravno vodi do druge teze, da 
je Isus očekivao svršetak svijeta kao vrlo blizak; teza nimalo sigurna, usprkos velikim imenima koja je 
zastupaju. 

časa prema Mt 19,1 i Mk 10,1. 236 Ali mi smo ove tekstove drukčije istumačili i — prema našoj 
kronologiji — Isus se sada nalazi izvan Antipinog zemljišta, negdje u dolini Jordana između 
Beisana i Jerihana. 

Dvojica evanđelista postavljaju problem na različit način. Kod Mk, ne radi se o uvjetima pod kojim 
bi bila dozvoljena rastava, nego o dopuštenosti rastave uopće. Ovom evanđelju, koje je vjerojatno 
napisano u Rimu za Nežidove, gdje moral i postojanost braka nisu bili na velikoj visini, puno je 
stalo do toga da jasno ustanovi Isusov nauk o nerazrješivosti braka. 

Način na koji Mt postavlja ovo pitanje jest uvjerljiviji, jer više odražava sredinu i prema tome ima 
više izgleda da je izvoran. U palestinskoj sredini, gdje je »otpust« žene bio obična stvar, i to na 
sasvim zakonit način, bilo bi besmisleno pitati da lije on dozvoljen ili nije, ali nije besmisleno pitati 
o uvjetima, kad se to može učiniti. U Isusovo vrijeme raspravljalo se o tome u dvjema rabinskim 
školama. Jedna od njih bila je škola rabi Šamaja, strožih zahtjeva, koja je za rastavu tražila težak 
razlog iz spolnog morala, tumačeći posve strogo zakonsku odredbu (Pnz 24,1). Druga je bila škola 
rabi Hilela, koja je dozvoljavala otpust žene praktično »iz bilo kojeg razloga«. Problem kod Mt, u 
našem slučaju, jest upravo ovo »iz bilo kojeg razloga«. Isus odgovara: iz nikakvog razloga. 

Ljudi su općenitije pristajali uz mišljenje rabi Hilela. Oni koji se obraćaju Isusu vjerojatno pripadaju 
toj struji. Možda imaju slabu nadu da bi se Isus mogao izjasniti u tom smislu, što bi ga omrazilo 
pred onima što zastupaju drugo mišljenje; iako je puno vjerojatnije da su očekivali Isusov odlučan 
negativan odgovor s obzirom na rastavu uopće, po čemu bi on izašao kao protivnik samog Mojsija. 
Razvijanje dokaza različito je kod dvojice evanđelista (što kod jedinog dolazi prije, kod drugog 
dolazi poslije), ali su dokazi posve isti. Isus zabranjuje rastavu apsolutno. 237 Kao temelj svog 
naučavanja upotrebljava dva dokaza: jedan uzet iz same naravi braka prema izvornoj Božjoj zamisli 
a drugi iz moralnih posljedica rastave. 

— Prvi dokaz (Mt, rr. 4—8; Mk, r,r. 3—8) uzima kao osnovu dva teksta Postanka, 1,27 i 2,24, koje 
treba upotrijebiti skupa. Čovjek je bio stvoren u dvoje, u dva različita spola, muško i žensko (1,27). 
Po ustrojstvu, oni sačinjavaju samo jednu stvar: Eva je dio Adama (2,21—22). Ali u životu oni se 
ponašaju kao da bi bili dvoje. Dakle, to dvojstvo postaje ponovno jedinstvo (duhovno), jer je brak 
nerazrješiv: »oni nisu više dva, nego jedno tijelo«, jedno jedino duhovno biće. To je kao kad bi se 
uzeto Adamovo rebro ponovno stavilo u njegovo tijelo ... 

Prema tome, »ono što je Bog sjedinio, neka čovjek ne rastavlja«: što je po božanskoj ustanovi 
jedno, nijedna ljudska vlast nema pravo rastaviti. 

Ali onda, kako se opravdava Mojsijevo zakonodavstvo o otpustu (Pnz 24,1—4)? Treba zapaziti da 
se dvojica evanđelista ne izražavaju na isti način: kod Mt farizeji govore o zapovijedi, a Isus o 
dozvoli, dok je kod Mk obrnuto. U svakom slučaju, »zapovijed« se odnosi ne na samu rastavu, nego 


236 Tako Boismard, Synopse, II 307. 

237 Znamo da postoji poznato ograničenje ovdje kod Mt 19,9 i kod Mt 5,32: »osim zbog bludništva«. 
Jedinu stvar možemo ustvrditi sa sigurnošću, a to je da ovaj izuzetak ne dolazi od Isusa, budući daje 
posve oprečan njegovom načinu mišljenja o toj stvari, koje je radikalno i bez oklijevanja, kao što se 
vidi iz paralelnog ulomka kod Mk i iz Lk 16,18 i 1 Kor 7,10—11. Međutim, izreka zbog toga nije 
manje kanonski autentična. Ostaje egzegetski problem o tome što ona znači, pitanje dosada 
neriješeno i nerješivo, usprkos svim predloženim teorijama; usp. također sv. I, 187—188. 

na svjedočanstvo o otpustu, s kojim se u nekoj mjeri zaštićivala žena, dajući joj službeno 
mogućnost za novi brak (Pnz 24,1—2). Sto se tiče same rastave, Isus kaže izričito da se radi o 
dopuštenju (Mt), to jesi o vremenitom ustupku, što gaje Bog dozvolio njihovom »okorjelom srcu«, 
a to znači njihovoj nezrelosti u bračnom moralu; Bog nije mogao praviti nasilja ritmu povijesti. Ah, 
Isus izričito zapaža, »u početku nije bilo tako«. U početku je bilo onako kao što je on sada izložio. 
Ova izvorna volja Božja jest temelj konačnog uređenja braka, i nju privremeni ustupak ne može 
poništiti. Isus izjavljuje da je došlo vrijeme zrelosti, vrijeme da se povratimo na temelje, na 
konačno. 

— Drugi dokaz (Mt, r. 9; Mk, rr. 10—12) polazi od moralnih posljedica rastave: zločina preljuba. 
Rastava je nedopustiva jer otvara vrata novom braku, koji ne bi bio ništa drugo nego preljub koji se 
stalno nastavlja. 

Kako ćemo kasnije vidjeti, govoreći o preljubnici (Iv 8,1—11), Isus u osudi preljuba ide tragom 
Starog zavjeta, koji se također zgražao nad ovim zločinom; samo što Isus ide puno dalje od S. Z. u 
svojim moralnim zahtjevima (usp. Mt 5,28: preljub u srcu). 

Ovaj logion o preljubu nije izgovoren kao odgovor farizejima nego učenicima, koji ga ponovno 
upitaše o toj stvari kad se nađoše sami u kući gdje su tada stanovali: vidi se da je ovo Isusovo 
stanovište bilo teško probavljivo i njima, vjernim sinovima muškaračke kulture. Naravno, sve je to 
evanđelist redakcijski udesio, jer je tako želio pojačati glavni Isusov dokaz. Vjerojatnije je da logion 
nije izvorno bio na ovom mjestu, nego da je bio stavljen ovdje, jer se nije znalo za njegov povijesni 
kontekst; u potvrdu toga ide i činjenica da se on nalazi i u raznim drugim kontekstima (Mt 5,32; Lk 
16,18). 

Na otpust žene sa strane muža, Mk dodaje također otpust muža sa strane žene (r. 12). Ta mogućnost 
nije postojala u židovskom pravu; prema tome, nije moguće da je Isus izgovorio ove riječi; ili bi 
trebalo pretpostaviti, da je mislio na taj običaj među poganima, koji su živjeli skupa sa Židovima, 
osobito u Galileji;” ali to bi nas bacilo izvan izvornog problema koji su postavili farizeji. 
Najvjerojatnije je i to je opće mišljenje među tumačima — da Mk ima pred očima rimsko pravo: on 
želi reći svojim čitateljima, koji vrlo dobro poznaju tu praksu, da Isus i to zabranjuje. 


5) BEŽENSTVO 

(PRVA POLOVICA OŽUJKA G. 30) 

Mt 19,10—12 

Srž ovog ulomka je r. 12, logion o »uškopljenicima«. U sadašnjoj redakciji, on je povezan s temom 
o nerazrješivosti braka, ali s velikom većinom tumača mislimo da ovo nije njegovo izvorno 
mjesto.” Izvorno, to je bio nezavisan logion, nepoznatog konteksta. Radimo o njemu ovdje zbog 
mjesta što ga zauzima kod Mt i jer ne znamo gdje bismo ga bolje smjestili. 

Osim toga mislimo da ova umjetna povezanost s prethodnim ulomkom koju je evanđelist napravio, 
nije dobro izvedena. Polazi od r. 10. Učenici su vrlo dobro razumjeli daje Isus govorio o apsolutnoj 
nerazrješivosti braka (bez ikakve iznimke), te spontano i iskreno uzvikuju daje bolje ne ženiti se, 
ako stvari tako stoje; daje s praktičnog stanovišta bolje beženstvo, jer 


238 Usp. J. Huby, u komentaru Mk. 

239 Neki razlozi mogu se vidjeti kod Boismarda, Synopse, II 308—309. 

ne izlaže čovjeka pogibelji da možda cijelog života moradne trpjeti nepoželjnu ženu. Preko učenika 
govori prosječni židovski muškarac, koji smatra daje tako okrnjena njegova muška povlastica. 

U r. 11, Isus odgovara da svi ne mogu to razumjeti, nego samo oni »kojima je dano«, poznati 
bezlični izraz koji znači »kojima je Bog dao«; to jest samo oni koji su dobili taj posebni dar Božji. 
Izašlo bi, dakle, da ta stvar nije za sve, i tako bi Isus bio u protivurječjiu sa samim sobom, jer je 
nerazrješivost braka opći zakon za sve. Ili bi r. 11 trebalo povezati s r. 12, a onda bi se radilo o 
novoj temi, koja bi dokinula vezu s onim o čemu je prije bio govor. U stvari, tako jest. U stvari, r. 
11 mora se vezati sr. 12: zadnje riječi ovoga retka (»neka shvati tko može shvatiti«) imaju isto 
značenje kao i r. 11. 

Međutim, postalo je već tradicionalno vezati ovaj logion s ulomkom o braku. I već je tradicionalno 
(od patrističkog doba) tumačiti ga u smislu dobrovoljnog i slobodnog beženstva radi Kraljevstva 
Božjeg. Veza s prethodnim ulomkom bila bi više-manje na slijedećoj razini: u pretpostavci daje 
brak apsolutno nerazrješiv, učenici izjavljuju daje bolje ne ženiti se, iz praktičnih razloga; Isus im 
dopušta daje beženstvo bolje, ah ne radi onoga što oni misle, nego radi Kraljevstva, da čovjek bude 
slobodniji služiti Kraljevstvu... 

Međutim, u zadnje vrijeme, razni tumači ne slažu se više s ovim tradicionalnim tumačenjem o 
djevičanstvu, iz raznih razloga. U prvom redu, Isus bi tako priznao da učenici imaju pravo, što bi 
bilo protivno književnim postupcima evanđelista, naime da učenici ne razumijevaju ili se ne slažu s 
nekim Isusovim postavkama, što njemu daje priliku da bolje istumači svoj nauk, oslanjajući se na 
njihovo nerazumijevanje. — Osim toga, u rabinskom govoru, riječ »uškopljenik« ne označuje 
neoženjenog čovjeka, nego čovjeka koji ne može imati potomstva zato što nije sposoban za 
oplodnju; to znači da redaktor evanđelja ne vidi ovdje ideal beženstva. — Konačno, u 1 Kor 7, iza 
kako je napomenuo Isusovu odredbu o rastavi i novom braku, Pavao kaže izričito da ne zna ni za 
kakvu Gospodinovu zapovijed o djevičanstvu; što bi značilo, da ili nije poznavao ovaj logion, ili 
barem tumačenje toga logiona u smislu djevičanistva. 240 

Tako ovo novo mišljenje više voli tumačenje, prema kojemu naš logion nema veze sa zabranom 
otpusta, nego s tim da novi brak, sklopljen poslije otpusta, ima značaj preljuba. Smisao bi bio 
slijedeći: da se izbjegne preljub i da se može ući u Kraljevstvo nebesko, mužu ne preostaje drugi put 

941 

nego odricanje koje će ga učiniti sličnim uškopljenicima. 

Ali, Isus bi podrazumijevao daje to odricanje općenito, da važi za sve muževe koji bi se nalazili u 
istim prilikama, dok u r. 11 jasno kaže da ta stvar nije za sve. Protivurječio bi samom sebi. Osim 
toga, lako je vidjeti, da gornji dokazi nisu odlučujući; tradicionalno tumačenje uživa u najmanju 
ruku istu vjerojatnost. Ali sve to potkazuje, kako je teško povezati ovaj logion s prethodnim 
ulomkom. 

Prema tome, ako se prizna sadašnji književni kontekst, potrebno je smatrati ovu Isusovu izreku kao 
nezavisan logiom.“ ~ Mi ne znamo koji je bio njegov povijesni kontekst, ali ga već ni evanđelist nije 
poznavao. Isus ga je mogao izgovoriti u raznim okolnostima, na primjer kad je govorio o 
potrebnom 


240 Tako, s drugima, Boismard, Synopse, II 309. 

241 Tako J. Dupont, naveden kod Boismarda. nav. mj. 

242 Usp. također A. Augustinovch, L a mujer como problema , 109. bilj. 206. 

94. "2 

odricanju da netko može njega slijediti: u Lk 14,26 izričito se kaže da se treba odreći žene. 

Kad bismo točno znali okolnost u kojoj su bile izgovorene ove riječi i njihovo bi se značenje moglo 
točnije odrediti; ali, i ovako, po samim riječima r. 12 glavna je misao izvan sumnje. Riječ 
»uškopljenik« upotrebljava se prva dva puta doslovno prirodna mana i umjetno škopljenje 
kirurškom operacijom), a treći put u prenesenom smislu: o ljudima koji se slobodno i dobrovoljno 
odriču onih djelatnosti koje drugi ne mogu vršiti zbog prirodnog nedostatka. 

U Isusovim ustima, radi se o pozivu na beženstvo (djevičanstvo), upravljenom svima onima koji se 
smatraju pozvanim da se radikalno predaju Kraljevstvu Božjem. Njegove značajke su slijedeće: 

—to je stalno stanje, kako ga sugerira riječ »uškopljenik«; 

— to je dobrovoljna i slobodna životna odluka, potpuno osobna, vlastitom inicijativom; 

—prihvaća se ne radi osobne koristi, nego radi Kraljevstva Božjeg; 

— rezervirana je samo onima koji posjeduju taj posebni dar Božji (r. 11; neka shvati tko može 
shvatiti: r. 12). 

I ovo je jedna od Isusovih revolucionarnih izmjena kulture, slično kao i njegovo stanovište o 
vrijednosti i dostojanstvu žene: u židovskoj sredini, ne ženiti se isto je što i ne slušati zapovijed 
Božju o plodnji i množenju... Isus naučava da ima ideala koji su viši od toga. I na konkretan način 
udara mu temelje svojim vlastitim primjerom i primjerom svojih najbližih. Kraljevstvo Božje tako 
potpuno obuhvaća čovjeka, da ne dopušta nikakve podjele u njemu, ni srca ni života. 

Isus, dakle, naučava da je u vidu Kraljevstva beženstvo bolje od braka. Ali cijeniti više 
djevičanstvo, ne znači obescijeniti brak. Svaka stvar na svoje mjesto. 

6) ISUS I DJECA 244 
(PRVA POLOVICA OŽUJKA G. 30) 

Mt 19,13—15; Mk 10.13—14.16; Uk 18,15—16 

Kao što smo upozorili, Lk je ovdje opet paralelan s ostalom dvojicom sinoptika, iza kako je 
ispripovijedao dugi »put« sa svojim vlastitim materijalima. 

Zbog upotrijebljenih izraza, mi smo r. 15 Mk i r. 17 Lk stavili paralelno s Mt 18,3, i ostavili smo ih 
u onom povijesnom kontekstu, premda njihovo mjesto nije ni ondje posve sigurno. 245 
Ono je bila prva prilika koju su evanđelisti zabilježili, kad je Isus, iskorištavajući prisutnost jednog 
djeteta ili više njih, postavio »(duhovno djetinjstvo« kao nužni uvjet da se uđe u Kraljevstvo Božje. 


241 Boismard (nav. mj.) donosi mišljenje J. Blinzlera, koja se ovako izražava: »Zna se da su Židovi pridavali 
veliku važnost načelu razmnožavanja, izraženom u Post 1,28. A Isus nije bio oženjen a nekoliko njegovih 
učenika ostavili su svoje žene, da slijede njega. Takva je situacija mogla izazvati žučljive poruge njegovih 
neprijatelja, nazivajući uškopljenicima cijelu grupu. Isus bi odgovorio na te poruge, tumačeći kako su viši 
motivi, radi Kraljevstva nebeskog, mogli osloboditi čovjeka od dužnosti razmnažanja. 

244 Usp. EI H/'no en la Biblia, 181—186. 

245 Usp. sv. I, str. 358—359. 

Ovom zgodom, naučava istu stvar, samo u različnim i određenijim okolnostima i služeći se također 
nešto različmim izrazima. 

Nalazimo se u nekom selu jordanske doline, prije Jerihona, na zadnjem Isusovom putu u Jeruzalem. 
Mjesto gdje se događaj odigrava jest neka kuća, jer će zatim Isus odatle »izaći na put« (r. 17 kod 
Mk). 

Dok se nalazio, dakle, u toj kući, nekoliko majki donesu mu svoju djecu. Riječ koju upotrebljavaju 
Mt i Mk (»paidia«, množina) označuje djecu raznih doba, od novorođenčeta do mladića. Ali riječ 
koju rabi Lk (»brefe«, množina) obično označuje ili nerođeni začetak ili nedavno rođeno dijete, 
dijete u nježnoj dobi, bebu. Na ovom mjestu ima svega pomalo, to jest djece svih doba. 

Majke su ih dovele ovamo, jer žele da im glasoviti i čudotvorni Učitelj dadne svoj blagoslov. Ta 
stvar nije ništa čudno. Osim roditelja, običavali su blagoslivljati djecu također upravitelj sinagoge i 
učitelji. Isus je bio učitelj na velikom glasu. 

Blagoslov se sastojao od gesta i formule. 

Gest je bio polaganje ruku: onaj koji je blagoslivljao, polagao je ruke na dječju glavu. Znamo to od 
Mk (rr.16) i Mt (rr. 13.15). Mk i Lk najprije upotrebljavaju riječ »dotaknuti se«, ah kasnije vidimo, 
da to »dotaknuti se« znači položiti ruke (isti postupak u Mk 8,22—23.25). 

Ovom gestu pridavala se velika važnost. Smatrali su da dobre vlastitosti onoga koji polaže ruske 
prelaze na osobu koja se blagoslivlja. Za Joišuu se kaže da se napunio duhom mudrosti, jer je 
Moj sije bio položio svoje ruke na njega (Pnz 34,9). 

U Isusovom slučaju, majke su se još jače nadale da će na taj način postići velikih duhovnih dobara 
za svoju djecu, jer je u puku postojalo čvrsto uvjerenje, da sami fizički doticaj njegove osobe, 
makar to bilo i preko odijela, podjeljuje nešto od njegove nadnaravne moći (usp. Mt 9,21). 

Formula blagoslova mogla je biti uobičajena ili improvizirana. U Isusovom slučaju, najvjerojatnije 
je da je bila improvizirana; tako je vjerojatno bilo i ovaj put. 

Kad Mt kaže da se od Isusa očekivalo, da se »pomoli« nad djecom, vjerojatno se misli na onu 
fonnulu koja se izgovarala pri polaganju ruku. Ali je isto tako moguće da su od njega tražili neku 
posebnu: molitvu za djecu, jer je bio poznat kao Božji čovjek. i 

S ovim stanjem nisu zadovoljni apostoli. Djeca prave viku i nered i ne daju odraslim i ozbiljnim 
osobama da dobro i korisno čuju njihovog učitelja. Sitoga počinju ljutite vikati na majke i na djecu 
da izađu iz kuće; kroz njih progovara vjekovna židovska kultura, koja se isticala prezirom djece. 

Isus reagira srdžbom; zabilježio je to Mk, kojemu se sviđa svratiti pažnju na Isusove jake osjećaje. 
Pustite ih neka dođu, nemojte im braniti! 246 Upravo pomoću njih želi učiti odrasle. 

Naime, »takvima« pripada Kraljevstvo Božje. 

Ne kaže »njima«; ne želi reći daje Kraljevstvo samo za djecu. 

Kaže »takvima«, onima koji su »takvi«, koji su kao djeca. Odraslima, ali koji sliče djeci. 

Isto kao kad je govorio: »Blago siromašnima duhom, jer je njihovo (onih kao što su oni) 
Kraljevstvo nebesko«. 


246 Neki tumači misle daje ovaj tekst bio važan u prvotnog liturgiji krštenja (usp. Dj 8,36; 10,47; 11,17; Mit 
3,14), i da bi bio znak da se Crkva već vrlo rano brinula za krštenje male djece (usp. Boismard, Synopse, II 
310); o problemu krštenja male djece usp. E1 nino en la Biblia, 113—143. 

Poniznost, malešnost, neznatnost... 

I posljedica toga: »siromaštvo duhom«, pouzdanje, budućnost koja se očekuje, otvorenost za sve što 
Bog hoće... 

»Takvima« pripada Kraljevstvo. 

»Duhovno djetinjstvo«, shvaćeno u ispravnoj granici kršćanske zrelosti, jest temeljni uvjet da se 
može učestvovati u novoj ekonomiji spasenja, koju je Isus započeo. 

Prije nego što blagoslovi djecu, Isus ih zagrli jedno po jedno: gest koji izražava simpatiju i ljudsku 
nježnost, koju je Mk bio isto tako zabilježio u drugoj sličnoj prigodi (9,36). 

A onda ih je »blagoslivljao«, jedno po jedno: glagol koji Mk upotrebljava (r. 16) daje naslutiti da 
se čin ponavljao. 

Ovo je jedna od najnježnijih sličica u našim evanđeljima. 


7) BOGATI MLADIĆ 

(PRVA POLOVICA OŽUJKA G. 30) 

Mt 19,16—22; Mk 10,17—22; Lk 18,18—23 

Ovo je jedan od tekstova N. Z. koji su najviše povlačili na sve strane, zbog načina kako su ga 
upotrebljavali (i zloupotrebljavali) u teologiji redovničkog života. Upravo stoga, prije nego što 
uđemo u samo tumačenje teksta, smatramo prikladnim iznijeti slijedeće opaske. 

Tradicionalno se ovaj tekst uzima kao glavni temelj takozvanih evanđeoskih »savjeta«. To se 
tumačenje oslanja naročito na oblik teksta kako je sačuvan kod Mt. Izlazilo bi iz njega da je sam 
Isus osnovao redovnički život, jer je — navodno — razlikovao dvije vrste kršćanskog poziva: poziv 
za običnog kršćanina, koji važi za sve, i poziv na »savršenost«, što je dostupno samo rijetkim 
osobama, koje imaju tu karizmu. Prema tome, postojale bi dvije vrste kršćana: obični kršćanin i 
kršćanin staleža »savršenosti«. 

Do toga zaključka dolazi se na temelju raznih čitanja ovog teksta, koje ovdje samo iznosimo sasvim 
shematski. 

— Na jednoj su strani oni koji samo žele »postići vječni život« ili »ući u život« (rr. 16—17, Mt), i 
tu težnju ispunjaju opsluživanjem zapovijedi (rr.17—18). S druge strane su oni koji žele biti 
»savršeni«, i od njih se traži da se odreknu svega što imaju (r. 21). Kršćani minimuma i kršćani 
maksimuma;kršćani zapovijedi i kršćani »savjeta«. 

— Isus se obraća mladiću riječima: »Ako želiš biti savršen« (r. 21). Stvar mu se postavlja uvjetno. 
Nije nešto obvezatno. Za spasenje je obvezatno opsluživati zapovijedi, ali »ako želi« nešto više, ako 
se slobodno odluči da tiraži savršenstvo, mora se odreći svega svog bogatstva. To je pitanje 
osobnog izbora. 

— Od kršćana »savršenstva« ili »savjeta« traži se da se potpuno odreknu materijalnih dobara (rr. 

21), dok se od običnih kršćana traži samo unutarnje odricanje a ne zahtijeva se nužno da se odreknu 
u stvarnosti (usp. Mt6,19—21.24, itd.). 

Nasuprot ovom tumačenju diže se cijeli niz modernih autora, s kojima se mi u potpunosti slažemo, 
koji ga smatraju egzegetski neodrživim. U teologiji redovničkog života još se uvijek poštiva 
terminologija »savjeta«, zbog 


O »blagoslovu« usp. El nino en la Biblia, 22. 

njezine duge tradicionalne prošlosti, ali će jednog dana trebati zamijeniti je nečim boljim. Mi zaista 
mislimo da Isus ne poznaje nikakvih »savjeta«, u statičnom smislu koji mi pridajemo toj riječi, nego 
jedino zahtjeve a oni su jednaki za sve. To što on zastalno pretpostavlja jest da svi neće moći odgovoriti na 
te zahtjeve na isti način. On to pretpostavlja na svakom koraku, premda to uvijek ne kaže izričito. Na 
praktičan način izložio je to u paraboli o talentima: svi nismo primili iste sposobnosti, prema tome ni 
doprinos ne može bisti jednak. Isus se bavi idealima, a ostvarenje ideala nužno je nejednako: tu postoji 
bezbroj stupnjeva, u skladu s bez/brojnim razlikama među osobama. Isus je svjestan da će njegovi 
zahtjevi, uzeti u cijelom opsegu, biti neostvarljivi za mnoge; jedanput je to čak i izričito rekao, kao što 
smo vidjeli, u slučaju beženstva. Ali to ne smeta da postoji ideal i njegov izazov. Naravno, onima koji 
misle da su pozvani da opslužuju radikalno evanđelje, ne preostaje drugi put nego prihvatiti Isusove 
zahtjeve u strogom smislu. Ali to nije nikakav savjet, nego nešto što nužno izlazi iz same naravi stvari. 
Treba također znati da Matejev oblik ovog događaja, koji najviše pogoduje tradicionalnom tumačenju, ima 
najmanje izgleda da bude izvoran, po više-manje jednodušnom mišljenju kritike. 

A što se tiče posebnih dokaza, o kojima smo netom govorili, može se reći slijedeće: 

—Nema ništa u našim evanđeljima što bi moglo dati povoda mišljenju daje Isus razlikovao dvije vrste 
svojih sljedbenika: jedni koje je pozvao da budu obični kršćani, i drugi da budu »savršeni«. U našem 
tekstu ne suprotstavljaju se oni koji se zadovoljavaju opsluživanjem zapovijedi i oni koji žele biti 
»savršeni«. Isus upotrebljava riječ »savršen« još u Mt 5,48 (Govor na gori), gdje posve sigurno označuje 
običnu savršenost svih onih koji pripadaju novoj ekonomiji spasenja. 

—Uvjetni oblik »ako želiš« u stvari nije uvjetan, nešto ostavljeno na volju svakom pojedincu, nego ga 
treba prevesti s »kad već želiš«, »budući da želiš«, ili sh; ustanovljuje se činjenica, koja zahtijeva logičan 
odgovor. 

—Nema ništa što bi dalo povoda mišljenju da Isus, kad govori o odricanju materijalnih dobara, pravi 
razliku između unutarnjeg odricanja, koje bi obvezivalo sve, i stvarnog ostavljanja svega materijalnog, 
koje bi bilo rezervirano samo nekolicini. Isus traži ovo stvarno i beziznimno odricanje od svih svojih 
sljedbenika bez razlike. Kad kaže: »Prodajte svoja imanja i dajte ih kao milostinju« (Lk 12,33), ne obraća 
se nekoj određenoj vrsti učenika. Još je izričitiji i jasniji kad tvrdi, da »tko se god između vas ne odreče 
svega svoga imanja, ne može biti moj učenik« (Lk 14,33). Potpuno i stvarno odricanje jest uvjet da netko 
bude učenik, a ne da bude »savršen«. Upravo to traži Isus od bogatog mladića kod Mk i Lk, gdje se ne 
govori ni o kakvom »savršenstvu«, nego samo o »posjedovati vječni život« i »slijediti« njega. 

Potpuno je odricanje ideal koji Isus postavlja svima, ali svjestan da ga svi neće moći savršeno ostvariti. 
Učinili su to apostoli. Drugi su ostali i dalje sa svojim stvarima. Zakej je podijelio polovicu. Ni u prvoj 
jeruzalemskoj zajednici nije bilo obvezatno prodavati privatna vlasništva; prodavali su oni koji su htjeli i u 
onoj mjeri koju su oni sami određivali... 

Zaključujemo, dakle, da se ne može tvrditi na temelju ovoga teksta da je sam Isus ustanovio evanđeoske 
»savjete«. 

Neki autori drže da jedini »savjet« koji dolazi izravno od Isusa, jest beženstvo, jer se izričito kaže da ga 
svi ne »shvaćaju«, nego jedino oni koji su primili taj posebni dar Božji (Mt 19,11—12). Mi se ni s tim ne 
slažemo. 

Stvar je u tome, da je i odreći se obitelji, i odreći se osnovati novu obitelj (odreći se žene), također 
uvjet da netko uopće bude učenik (Lk 14,26), to jest to važi za sve koji se odluče slijediti Isusa. 
Jedino što u ovom konkretnom slučaju Isus izričito tvrdi, da se svi neće moći odreći žene, nego 
jedino oni koji su primili karizmu djevičanstva, ali, kao što smo prije upozorili, ono što se ovdje 
kaže izričito, podrazumijeva se uvijek kad je govor i o drugim zahtjevima. 

Ne smije se iz svega ovoga zaključiti da evanđeoski »savjeti« i redovnički život nemaju 
evanđeoskog temelja. Njihov temelj ne može biti evanđeoskiji: sam Isusov primjer i primjer 
apostola, koji ostaje kao prauzor svima onima, koji misle živjeti evanđelje onako radikalno kao što 
su ga oni živjeli. Tako se razumije kako je sv. Franjo mogao reći da se Pravilo i život manje braće 
sastoji naprosto u »opsluživanju svetog Evanđelja Gospodina našega Isusa Krista« (1. pogl. 
Pravila). 

Poslije ovih opaski, događaj se svodi na svoje dosta jednostavne povijesne obrise. 

Čovjek koji se približuje Isusu jest »poglavica« (Lk r. 18), to jest važna osoba u selu, sigurno po 
svom bogatstvu a ne po nekoj javnoj službi, jer je bio mlad (Mt rr. 20 i 22). 

On pritrča k Isusu i pade na koljena pred njim (Mk) u znak velikog poštovanja. To se događa na 
putu na koji je Isus bio izašao, ostavivši kuću gdje je bio s djecom. Bogatije mladić vjerojatno bio 
unutra i prisustvovao onom nježnom prizoru i čuo ozbiljnu Isusovu napomenu o Kraljevstvu... Bio 
je to dobar mladić i sve je ovo pobudilo u njemu želju da se više približi Učitelju. 

Obraća se njemu kao »dobrom« ili dobrostivom učitelju; to je vrlo razumljivo iza kako je 
prisustvovao prethodnom prizoru. Želi znati što je potrebno da se posjeduje vječni život, što u ovom 
kontekstu znači ući u Kraljevstvo. Isus je bio rekao da Kraljevstvo pripada onima koji su kao djeca, 
ah što treba konkretno učiniti? 

Prije nego što odgovori na pitanje, Isus želi ispraviti jednu stvar: zašto me zoveš dobrim? Samo je 
Bog dobar (Mk i Lk). On ne misli biti teolog. Mladić vidi u njemu samo učitelja. Nije ovo prilika da 
mu dokazuje kako je on nešto mnogo više nego obični rabin. Ali je dabra zgoda da naglasi kako 
nijedan čovjek nije dobar u apsolutnom smislu; to je jedino Bog, na kojega mladić treba da svrati 
svoju pozornost, jer njegova je dobrota odredila također uvjete da se posjeduje vječni život..." 

I uvjet za spasenje sastoji se u opsluživanju zapovijedi Dekaloga; zasad on ne govori pobliže o tome 
kako je »opsluživati zapovijedi« čovjeku S. Z. značilo puno manje, nego nekome koji želi slijediti 
Isusa... Navode se jedino zapovijedi koje se odnose na bližnjega, jer imaju veću važnost za 
svakodnevni ljudski život, ali to ne znači da se isključuju druge koje se 


248 Matejev redaktor (ili predaja od koje zavisi) izgleda da se boji da bi se mogao izvesti neki neprihvatljivi 
zaključak iz Isusovih riječ:, kao da on, na primjer, ne bi bio svjestan svog božanstva; vjerojatno zbog tog 
straha Mt drukčije postavlja stvar. Ovdje, Isus nije nazivam »dobrim«, nego ga mladić pita šta »dobra« mara 
učiniti da dobije život vječni. Isus odgovara drugim upitam: zašto me pitaš o dobnom? Ali onda dodaje: 
»samo jadan« je dobar. To se ne slaže dobro jadno s drugim. Očekivali bismo da rekne: »Samo jadna stvar« 
je dobra. U izrazu »samo jadan« vidi se još uvijek odjek izvornog postavljanja pitanja, kao što je ono 
sačuvano kod Mk i Lk. To znači da promjena nije bila dobro učinjena; toliko da se u Matejevoj redakciji Isus 
osjeća primoranim drukčije postaviti stvar: Ako želiš ući u život... 

odnose na Boga. Kod Mt, uz zapovijedi Dekaloga spominje se i zapovijed ljubiti bližnjega kao 
samoga sebe, uzeta iz Lev 19,18, jer se u njoj sažimaju sve druge. Mjesto ove zapovijedi, Mk 
govori o »ne varati«, misleći vjerojatno na Lev 19,13 (Pnz 24,14—15): ne zadržati dnevnicu 
siromašnom nadničaru. Kod Isusa se jasno vidi socijalna zabrinutost. 

Mladić mu iskreno odgovara daje sve te zapovijedi opsluživao »od svoje mladosti« (Mk i Lk), to 
jest od početka svoje mladosti, otkako svjesno živi. On je uvjeren u to, i izražava to spontano, bez 
hvalisanja. Ima u njemu nešto Natanaelove duše. A Isusa zarobljuju takve duše. Marko (evanđelist 
Isusovih snažnih ljudskih proživljavanja) ne propušta priliku da zabilježi kako gaje Isus »pogledao 
unutra«, svega ga prodro pogledom, i prozreo ga, i da gaje »zavolio«, da mu se svidio, daje osjetio 
naklonost prema njemu. 

Ali mladić, čovjek ne samo dobar nego i pronicav, svjestan je da onako kako je on dosad opsluživao 
zapovijedi nije dovoljno. On sigurno zna kako se Isus izražavao o toj stvari, kako je on došao da 
usavrši stari zakon (usp. Mt 5,17). On mora predmnijevati da, kad Isus govori o opsluživanju 
zapovijedi, traži mnogo više nego što je on dosada činio. Mladić je svjestan da mu još nešto 
nedostaje da mogne ući u vječni život. Što mu još nedostaje? Upit je izričito postavljen kod Mt a 
podrazumijeva se kod druge dvojice. 

Onda mu Isus kaže: »Ako želiš biti savršen« (Mt), kad već hoćeš biti savršen ... To je isto što i »ono 
što nedostaje« kod Mk i Lk: izaći iz S. Z. i ući u novu struju evanđeoskog savršenstva (Mt 5,48). A 
to opet znači »slijediti« Isusa, biti njegov učenik. 

Mladiću, dakle, budući da ima tu želju, ne preostaje drugo nego ispuniti ono što se traži od svih 
učenika: prodati što ima, podijeliti to siromasima, i tako »slijediti« Isusa, »uzevši križ« (Mk) toga 
odricanja. Ali, nije to nikakav gubitak: tako će si osigurati »blago na nebu« (usp. Lk 12,33). 

Isus od ovoga mladića ne traži ništa što nije tražio od svih koji žele biti njegovi učenici (usp. Lk 
12,33; 14,33). Isto tako ne određuje mu matematički koliko treba da se odrekne. 249 Ali se vidi daje 
mladić bio radikalan u svojim namjerama i da je tako razumio također Isusov zahtjev. 

I nije se osjetio sposobnim ispuniti ga. 

Bio je to dobar čovjek ali nije se dobro poznavao. 

Carobnost bogatstva bila je jača od njegove težnje za višim duhovnim životom. 

Marko, uvijek pažljiv na vanjske reakcije svojih ličnosti, bilježi da se čovjeku smrklo lice. 

Zatim sva tri evanđelista dodaju daje postao žalostan, ljut, nezadovoljan.... ne s Isusom, nego sa 
samim sobom, jer je uvidio da ne može učiniti koraka koji je želio učiniti. 


8) POGIBELJ BOGATSTVA 

(PRVA POLOVICA OŽUJKA G. 30) 

Mt 19,23—26; Mk 10,23—27; Lk 18,24—27 

Isusove riječi na ovom mjestu vrlo se dobro slažu s njegovim općim, otvoreno pesimističkim 

9 sn 

mišljenjem o materijalnom bogatstvu. Prilika nije 


249 Mt i Mk govore samo da proda dobra koja ima; Lk nadodaje »sve«, da po svom običaju naglasi potpunost 
odricanja (osip. 14,33). 

250 Usp. sv. I, Str. 237—245. 

mogla biti bolja: ovaj susret s bogatim mladićem. Štaviše, prema Lukinoj pripovijesti, on je još 
uvijek prisutan na mjestu (prema Mt i Mk izlazilo bi da je otišao prije nego što je Isus počeo 
govoriti). 

Sva trojica evanđelista postavljaju ovaj problem na isti način, ali je Mk potpuniji i logičniji. Kod Mt 
i Lk radi se jedino o poteškoći bogataša da uđu u Kraljevstvo Božje, što ne opravdava dobro upit 
učenika: tko se onda može spasiti? Svijet se ne sastoji samo od bogataša. Kod Mk, naprotiv, tvrdi se 
ne samo to, nego također da je svima teško ući u Kraljevstvo: »Djeco, kako je teško ući u 
Kraljevstvo Božje!« (r. 24). Tekst se sigurno mora ovako čitati, bez ikakvog ograničenja. Neki 
kodeksi i ovdje nadodaju: »onima koji se pouzdavaju u bogatstvo«, ali to je čitanje očito 
neautentično, jer se želi uskladiti s drugim evanđelistima. Na ovu općenitu tvrdnju odnosi se upit 
učenika posve prirodno. 

Isusova opaska upravljena je njegovim učenicima. Mk kaže daje Isus najprije »pogledao naokolo«. 
Vidi se da su apostoli stali u krugu oko Isusa i bogatog mladića, da vide kako će se svršiti ovaj 
susret. Još uvijek su na istom mjestu i Isus ih gleda jednog po jednog, želeći im tako dati do znanja 
daje stvar koju će reći vrlo važna za njih, koji su ostavili sve da slijede njega. 

Kako će teško ući u Kraljevstvo Božje oni koji posjeduju bogatstva! (r. 23). 

Učenici najprije reagiraju snebivanjem. Dosad su samo mogli čuti da je bogatstvo blagoslov 
Božja, 251 a Učitelj sada kaže daje velika zapreka za Kraljevstvo. 

Isus ne samo da ne povlači ono što je rekao, nego još više naglašava svoju tvrdnju. Najprije 
napominje da je svima teško ući u Kraljevstvo (r. 24): svakome je mučno prihvatiti Evanđelje, 
usvojiti novi duh, koji mora upravljati odnosima s Bogom i s ljudima: Isus ne traži uzalud od svojih 
sljedbenika da nose svoj križ. Kršćanstvo je sve drugo nego traženje lagodnosti... Ali, ako tako stvar 
stoji sa svima općenito, mnogo će teže doći do Kraljevstva bogataši; ne samo mnogo teže, nego u 
stvari nemoguće (r. 25). 252 Naravno, misli se na bogataše koji neće da razumiju pravi smisao 
materijalnih dobara, na one koji se »pouzdavaju u bogatstvo« (varijantno čitanje u r. 24 Mk); a to 
se, na žalost, najčešće događa. 

Tako radikalna tvrdnja izaziva još veće snebivanje među učenicima. A ono što Isus kaže, da je 
pristup Kraljevstvu težak za sve uopće, izaziva ne samo snebivanje, nego pravu uzbunu; odatle upit 
koji postavljaju jedan drugome: tko se onda može spasiti? Oni možda misle na eshatološko 
»spasenje«, ali svjesni su da je ono nemoguće, ako se već ovdje, u ovom životu, ne »uđe« u 
Kraljevstvo (shvaćaju da Isus o tome govori), to jest ako ne preuzmu novu duhovnost, koju je 
započeo Isus. 

Isus im odgovara, da spasenje (ni ono povijesno — ulazak u Kraljevstvo — ni ono eshatološko) nije 
moguće postići samim ljudskim silama, bez Božje milosti. Ne niječe se ljudska uloga, ali se 
posebno naglašava pretežna Božja uloga u djelu našega spasenja. To važi za sve a osobito za 
bogataše, kojima na putu stoji tako velika zapreka. 


251 Ovo je klasični nauk o nagradi u ovom životu, koji nikad nije potpuno iščezao iz židovskog mentaliteta i 
koji su u Isusovo vrijeme farizeji bili živio obnovili. 

252 Čitanije o iglenim ušicama i devi je autentično i sasvim u stilu istočnjačke posebno Isusove hiperbole; 
suprotstavlja se izvanredno veliko izvanredno malom, da bi se kazalo daje takva stvar nemoguća. 
Paradoksalni izrazi kao stoje ovaj nisu strani rabinskoj književnosti. 

Međutim, ono što čovjek sam ne može učiniti, može Bog, za kojega nema nemogućih stvari. 

Bog nudi svoju pomoć svima ljudima, i bogatašima. Za njih, kao što smo napomenuli drugom 
zgodom, ova spasonosna milost Božja sastojala bi se u tome da razumiju pravi providnosni smisao 
materijalnih dobara i, u skladu s tim, etiku stjecanja i upotrebe bogatstva u korist društvenog 
napretka. Dobar primjer jest Zakej. 


9) NAGRADA ZA ODRICANJE 
(PRVA POLOVICA OŽUJKA G. 30) 

Mt 19,27—30; Mk 10,28—31; Lk 18,28—30 

Ovaj je ulomak prirodni nastavak događaja s bogatim mladićem i slijedećih napomena o bogatstvu 
kao zapreci za Kraljevstvo. Petar kao i uvijek izlazi naprijed u ime svoje skupine i izražava sa 
zadovoljstvom, da oni nisu kao onaj mladić koji je otišao. Oni su ostavili sve da slijede njega. Ali to 
odricanje nije bilo posve nesebično; u očekivanju ovozemnog mesijanizma, oni se nadaju da će ih 
njihov Mesija nagraditi nekako za ovu žrtvu (usp. još Mk 9,33-34; Mt 20,20—23, itd.). Onda, što će 
primiti za uzvrat? (Mt). Pitanje se postavlja izričito kod Mt, a druga ga dvojica podrazumijevaju. 

U svom odgovoru, Isus pravi razliku između nagrade koja čeka apostole (Mt) i nagrade koja čeka 
sve one koji su se odrekli svojih stvari radi njega (sva trojica), i u ovom zadnjem slučaju pravi 
razliku između nagrade u ovom životu i nagrade u budućem svijetu. 

—Nagrada apostola (Mt, r. 28) sastoji se u posebnoj ulozi koju će oni imati na posljednjem sudu, 
ah to ne znači da se i na njih ne može primijeniti ono što se poslije kaže o svima. Poznato je da će 
sadašnji svijet biti preobražen, da će se dogoditi obnova ili preporod (»palingenesia«) svemira,da će 
doći novo nebo i nova zemlja (usp. Rim 8,19—23; 2 Pt 3,12—13; Otk21,1.5). Taj novi svijet 
započet će se općim sudom (Mt 25,31—46), gdje će vrhovni sudac biti Sin čovječji, ustoličen na 
svom slavnom prijestolju (r. 28; usp. 25,31). Dakle, skupa s njim bit će i oni, sjest će na dvanaest 
prijestolja da sude dvanaest Izraelovih plemena (cijeli Božji narod stavljen na sud); to jest, imat će 
udjela u njegovoj slavi i vrhovnoj vlasti u tom preporođenom svijetu. 

—Nagrada u ovom životu, za sve one koji su se odrekli svojih stvari radi Isusa, sastoji se u tame da 
će im se mnogostruko povratiti ono što su ostavili. Da ostavi što jači dojam, broje se jedna po jedna 
sve stvari koje su ostavili, one koje čovjeka najviše stoje: materijalna dobra (kuće, polja) i obitelj. 
Dakle, sve će to oni primiti već u ovom života stostruko (Mt i Mk; jednostavno više, kod Lk). Očito 
je da se ne radi o materijalnom primanju;nemoguće je na primjer imati sto majki; osim toga, u tom 
slučaju ne bi se moglo više govoriti o odricanju; i zapreke za Kraljevstvo bi se postostručile umjesto 
da ih čovjek izbjegne... Nagrada je druge vrste. S Isusom se sve mijenja, uspostavljaju se novi 
odnosi s osobama i sa stvarima. Ostavlja se naravna obitelj a stvara se nova duhovna obitelj. 
Ostavljaju se materijalna dobra a dobivaju se duhovna dobra. I nema isporedbe među njima: 
duhovno je »sto puta« vrednije od materijalnog. 

Pokretni razlog odricanja koje će ovako biti nagrađeno, jest Isus i njegovo Evanđelje: »radi mene i 
radi Evanđelja« (Mk). Obično se misli daje 

dodatak »radi Evanđelja« djelo evanđelista ili kršćanske zajednice, koja tako poistovjećuje Isusa s 
njegovim Evanđeljem. 

Čudno je da se skupa s nagradom naviještaju i progoni (Mk). Bili bi u istoj liniji s nagradom; i oni 
bi bili nagrada. Progoni sigurno čekaju učenike u budućnosti (usp. Mk 13,9—13). Njihova im 
vrijednost dolazi upravo iz istog razloga: »radi mene i radi Evanđelja«, radi nove »pravednosti«, 
naime vjere u Isusa; takvi progoni spadaju među blaženstva (usp. Lk 6,22—23; Mt 5,10—12). 253 
— Nagrada u budućem svijetu jest »vječni život«, život u vječnosti, život vječnoga Boga. 

Mt i Mk dodaju ovdje logion o mnogim prvima, koji će biti posljednji, i posljednjima, koji će biti 
prvi. Lk ga ne donosi na ovom mjestu, jer ga je upotrijebio u drugom kontekstu (13,30). Mt ga još 
navodi i poslije parabole o radnicima u vinogradu (20,16). Sve to pokazuje da se radi o jednoj od 
onih Isusovih izreka, čiji je izvorni kontekst izgubljen. Danas nam ne preostaje drugo nego vidjeti je 
ondje gdje se nalazi, gdje je evanđelist mislio da bi nam mogla nešto reći u vezi s predmetom o 
kojem je govor. U našem kontekstu, »prvi« bi bili oni koje takvima smatraju ljudi, ekonomski i 
društveni bogataši, oni koji se ničega ne odriču; a »zadnji« bi bili učenici, koji više nemaju 
nikakvog značenja za ljudsko društvo, jer su se odrekli svega. Dakle, obrnut će se uloge. 


10) RADNICI U VINOGRADU 
(PRVA POLOVICA OŽUJKA G. 30) 

Mt 20,1—16 

Obrađujemo ovu parabolu na ovom mjestu radi redoslijeda kod Mt, ali uvjereni smo da ovo nije 
njezino povijesno mjesto, premda ne znamo koje bi moglo biti. 

Sačuvali smo joj naslov pod kojim se tradicionalno poznaje, ali priznajemo, s J. Jeremiasom, da bi 
joj više pristajao, na primjer, naslov »Velikodušni domaćin«, jer je glavna ličnost u paraboli vlasnik 
vinograda, a ne radnici. Drugi autori daju joj još i druge naslove. 

U uvodu, Kraljevstvo se nebesko ispoređuje s domaćinom koji izlazi da najmi radnike..., ali znamo 
da se isporedba u stvari odnosi na ono što se u paraboli smatra glavnim domaćinovim činom. 

Okvir se parabole odvija glatko, bez zapletaja, izuzev pokoju nevjerojatnu pojedinost, koja je s 
određenom namjerom unesena u pripovijest. 

Neki čovjek, kojega čeka hitan posao u vinogradu (vjerojatno berba), izlazi vrlo rano na mjesni trg, 
gdje se redovito skupljaju ljudi koji traže posao, da najmi radnike za svoj vinograd. Poslovni dan 
traje od izlaska do zalaska sunca, i uobičajena dnevnica u ono vrijeme plaćala se jedan rimski dinar; 
radnici su najmljeni za tu cijenu. Ali vlasnik ubrzo uviđa da najmljeni radnici nisu dovoljni, i oko 
devet sati ujutro izađe da traži druge. Ovaj put se ne govori o nadnici, nego im domaćin obećava da 
će im platiti što bude pravo. Radi to isto oko podne i oko tri sata popodne; vidi se da se čovjeku 
puno žuri s poslom. Nevjerojatno, ali potrebno radi značenja parabole, 


253 Sv. I, str. 178-17:9. 

254 Die Gleichnisse, 168. 

jest da izlazi još oko pet sati popodne (samo jedan sat prije nego što se svrši dnevni posao) da traži 
još radnika. Naravno, nađe još uvijek nekoliko besposlenih ljudi na trgu, pa ih kori što su cijeli dan 
besposličili, dok su njemu tako hitno potrebni radnici. Oni mu odgovaraju da ih nitko nije pozvao 
na posao. Jasno, tko ih je mogao pozvati, kad još u tri sata popodne nisu bili stigli na trg (inače bi ih 
toga časa domaćin unajmio), nego su vjerojatno cijeli dan spavali u kući? Ah ipak čovjek im još 
uvijek daje prilike, da štogod zarade za ovaj sat rada. Na svršetku posla, domaćim kaže svom 
upravitelju, da plati radnicima nadnicu. Radnik je sirotinja i njegov svakodnevni život zavisi od 
onoga što on svakodnevno zaradi; stoga se ne smije odgoditi plaćanje nadnice (usp. Lev 19,13; Pnz 
24,15). Sve je to u redu; čudno je to što domaćin naređuje da se najprije plati onima koji su 
najkasnije došli. Izgleda da je to domaćinova samovolja a nije, nego je elemenat potreban za 
ustrojstvo pripovijesti: jedino tako oni koji su došli rano mogu ustanoviti »nepravdu« i 
prosvjedovati zbog nje. Stvarno, oni vide da oni od posljednjeg sata dobivaju svaki po dinar. 
Zaboravljajući svoj vlastiti jutrošnji ugovor, oni se nadaju da će dobiti razmjerno više, ali i oni 
dobiše samo dinar. Tu se odmah diže prosvjed. Po njihovom mišljenju, njima se nanosi velika 
nepravda, iz ova dva razloga: radili su dvanaest sati, a oni drugi samo jedan; podnijeli su svu 
dnevnu žegu, dok su oni drugi radili u svježe predvečerje. 

Vidi se da je jedan od onih koji su prosvjedovali vikao više nego drugi. Njemu odgovara domaćin, 
ah tako da i drugi mogu čuti. Ne može se govoriti o nepravdi, jer je domaćin ispunio uvjete 
ugovora. Ako onom posljednjem plaća isto kao i njemu, stvar je njegove darežljivosti: to je njegov 
dar, a on od svoga vlasništva može darivati što hoće i komu hoće. Ne bi trebalo da on bude zavidan 
zbog domaćinove dobrote. 

I sve se svršava izrekom: »Tako će posljednji biti prvi, a prvi posljednji«." 

Za ispravno tumačenje parabole s nekim modernim autorima mislimo da je potrebno utvrditi 
slijedeće činjenice koje smatramo sigurnim: 

— da logion o zadnjima i prvima ne stoji na svom povijesnom mjestu;da, prema tame, nije izvorno 
pripadao ovoj paraboli; da se, prema tome, ova parabola ne smije tumačiti prema značenju ove 
izreke; da, prema tome, ni sama parabola nije na svom povijesnom mjestu, i da je zato moramo 
tumačiti isključivo na temelju njezinog književnog ustrojstva, budući da ne poznamo njezinog 
izvornog povijesnog konteksta; 

— da ova parabola ima dvije namjere, da su to praktično dvije parabole u jednoj; da, prema tome, 
izražava dvije misli, da ima dva različna, iako usko povezana, parabolička značenja. 

a) S obzirom na prvu točku, treba se sjetiti što smo rekli u prethodnom poglavlju o izreci r. 16a 
(posljednji i prvi). To je nevezan logion, koji evanđelisti upotrebljavaju u raznim kontekstima, 
upravo zato jer mu je nepoznat izvorni kontekst. Najvjerojatnije mu je mjesto kod Lk 13,30, gdje je 
sačuvao svoje izvorno značenje oporbe između Židova (»prvi«) i pogana (»posljednji«). Mt (i parah 
Mk) stavljaju ga poslije ulomka o bogatom mladiću i izreka koje iza toga slijede, ali mu već 
mijenjaju izvorno značenje. Matej stavlja ovdje parabolu upravo da osvijetli ovu izreku, a onda 
poslije parabole još jednom ponavlja istu izreku, kao da bi želio bolje naglasiti svoju namjeru. 


255 Neki kodeksi još dodaju: »Jer mnogi su pozvani a malo ih je izabranih«; to je izreka uzeta iz Mt 22,14 i 
očito neautentična na ovom mjestu. 

Međutim, činjenica da značenje izreke nije u skladu s pitanjem koje postavlja parabola, dokazuje da 
ni jedno ni drugo nije na svom mjestu, i da se pomoću jednoga ne može tumačiti drugo. 

— Evanđelist, koji nije poznavao povijesnog konteksta ni parabole ni logiona, očito ih je povezao 
jedino radi istih izraza koje upotrebljavaju logion i r. 8. Obrnut red pri plaćanju trebalo bi da 
označava obrnute situacije u eshatologiji... Ali r. 8 je posve sporedan u paraboli, potreban jedino za 
daljni razvoj pripovijesti. Osim toga, u paraboli stvarno nema nikakvog izvrtanja sudbine, jer svi 
radnici dobivaju istu plaću. 

— U sadašnjem kontekstu, »prvi« bi bile one osobe kao stoje bogati mladić, koji se ničega ne 
odriču i koje društvo cijeni, a »posljednji« bi bili ljudi kao što su apostoli, koji su se odrekli svega i 
s tim izgubili svaku društvenu važnost. Prema tome, parabola bi htjela reći, da će u Kraljevstvu 
Božjem (na eshatološkom sudu) bogataši biti posljednji a siromasi prvi..., ono što je bilo najavljeno 
u blaženstvima: da će siromasi posjedovati Kraljevstvo, a bogataši neće, jer su već u ovom životu 
primili svoju utjehu(Lk 6,20.24). Međutim, kao što smo već upozorili, na taj način mijenja se 
izvorni smisao logiona, najme oporba između Židova i pogana. 

b) Ovu parabolu, dakle, budući da joj ne znamo povijesnog konteksta, treba tumačiti na temelju 
onoga što literarno kaže. Alije treba podijeliti na dva dijela. 

— U prvom dijelu (rr. 1—9), naglasak pada na to da domaćin daje istu plaću i onima koji su radili 
samo jedan sat. Bog mrsi naše pojmove o nagradi, kao da bi ona bila nešto dužno. Kod Boga je sve 
čista darežljivost. Smisao je ovaj: Božja ljubav ide dalje od onoga što mi nazivamo pravdom;on je 
velikodušan i onima koji to po našem mišljenju ne zaslužuju, kao što su, na primjer, carinici i 
grešnici... 

— Drugi dio (rr. 10—15) ima naglasak na mrmljanju onih od prvog sata, koji misle da im se nanosi 
nepravda, brkajući pojmove o dobroti (rr. 15) i nepravdi. Smisao je ovaj: Bog nikome ne nanosi 
nepravde, nikada ne postupa samovoljno; ako je obećao nagradu, dat će je, ne zato što bismo 
je mi zaslužili, nego jer je vjeran sam sebi; inače slobodno dijeli svoje darove i nitko se ne bi 
trebao sablazniti zbog njegove dobrote. 

Kao što smo rekli, nepoznat je izvorni povijesni kontekst ove parabole. Njezin sadržaj ide u prilog 
onima koji misle da je bila namijenjena farizejima, u nekoj od onih prilika kad su nepovoljno 
govorili o Isusovom prijateljevanju s osobama sumnjivim za židovsko pravovjerje; takvih prilika 
bilo je dosta u Isusovom javnom životu, naročito za galilejskog perioda, ali i ovdje u Judeji, kao što 
će se ovih dama pokazati u slučaju sa Zakejom (usp. Lk 19,7). 

11) LAZAREVO USKRIŠENJE 
(DRUGA POLOVICA OŽUJKA G. 30) 

Iv 11,1—44 

Pretpostavljamo da je Isus, spuštajući se dolinom Jordana, došao blizu Jerihona. Mislimo da u ovaj 
povijesni kontekst treba staviti Lazarevo uskrišenje i kratko sklanjanje Isusovo u Efraimu (Iv 11). Iz 
onoga što ćemo reći u nastavku, izlazi da su se ova dva događaja vjerojatno odigrala u drugoj 
polovici ožujka g. 30, malo prije smrti. 

Međutim, svi ne slijede ovaj redoslijed. Neki više vole staviti Lazarevo uskrišenje i boravak u 
Efraimu između Lk 17,10 i Lk 17,11. Prema toj hipotezi, Isus, postoje završio poslanje u Peraji (Lk 

17.10) , dolazi u Betaniju da uskrisi Lazara, a poslije toga sklanja se u Efraim (Iv 11); odatle ide 
najprije u sjeverne krajeve pa se u velikom luku vraća u Jeruzalem prolazeći kroz Jerihon (Lk 

17.11) . 

a) Kažu da ovaj redoslijed događaja iziskuje neprekinuto pripovijedanje u četvrtom evanđelju: pošto 
je napustio Pereju (Iv 10,40—42), Isus odmah ide u Betanijiu, da uskrisi Lazara (Iv 11). 

Ali neprekinuto pripovijedanje ne znači nužno da su i događaji slijedili neposredno jedan iza 
drugoga. Prema sadašnjem redu četvrtog evanđelja, i nakon blagdana Sjenica Isus se odmah nalazi 
u Jeruzalemu za blagdan Posvećenja (Iv 10,22), premda znamo iz drugih izvora (kao što smo 
vidjeli) daje ostao izvan Jeruzalema oko dva mjeseca prije blagdana Posvećenja (Lk 9,57—13,21). 

b) U Iv 10,40, mjesto da se tramsjordanska Betanija izričito imenuje, ona se označava kao »mjesto 
gdje je Ivan prije krštavao«; to je jedino zato — kažu — što je Isus odatle otišao u judejsku 
Betaniju; inače bi autor neizbježno bio napisao vlastito ime mjesta (Betanija), kao što je to učinio u 
Iv 1,28. 

Ali i u redoslijedu koji mi slijedimo, transjordanska Betanija nije isključena kao moguće mjesto 
odakle je Isus otišao u judejsku Betaniju, kao što ćemo odmah vidjeti. A evanđelist nije nužno 
morao napisati vlastito ime mjesta, jer je ovdje (stvar je drukčija u 1,28) bilo važnije naznačiti daje 
Ivan ondje krštavao, nego vlastito ime mjesta. 

c) Kažu da Isusove riječi, da ide »opet« u Judeju (Iv 11,7), pokazuju da se on prije nego što će doći 
u Betaniju, nalazi u kraju izvan Judeje, to jest u Pereji. 

Ali, ovaj se tekst i u našem redoslijedu može lijepo istumačiti, kako ćemo vidjeti. 

d) Kažu da se riječi: »Rabbi, prije malo vremena Židovi su te kamenovati« (Iv 11,8) bolje razumiju, 
ako Isus ide u Betaniju izravno iz Pereje, a ne kasnije, jer se odnose na dosta udaljen događaj (Iv 
10,31): blagdan Posvećenja. 

Ali, to ne znači nikakvu poteškoću. U Iv 10,31 (blagdan Posvećenja) misli se (»opet«) na događaj 
koji se odigrao prije dva mjeseca (Iv 8,59, blagdan Sjenica). Isto treba reći o Iv 10,26—28 u vezi s 
Iv 10,11—16: za vrijeme blagdana Posvećenja ima se u vidu parabola Dobrog Pastira, izgovorena 
za vrijeme blagdana Sjenica. Isto tako u Iv 7,19—24 (blagdan Sjenica) misli se na čudo učinjeno za 
vrijeme svetkovine Pedeset dana (Iv 5), što pretpostavlja još veći razmak vremena. Radi se o 
posebnom postupku Iv: slijediti bez prekida isti niz misli, koje su se očitovale u raznim okolnosti¬ 
ma; okolnosti su točno zabilježene, ali vremenski razmaci ne prekidaju ustaljeni red misli. 256 
Najnezgodnije u gore izloženoj hipotezi jest to da se Isus uoči svoje smrti nalazi blizu Jeruzalema a 
ipak pravi veliki krug da dođe u Jeruzalem. Zašto? 

9S7 

Zbog svega rečenog, čini nam se boljim redoslijed događaja koji mi slijedimo." 


256 Usp. Calmes, kod Lagrange, Evangile selon Saint Jean, 285. 

257 Sa kronologijom sinopse o. Lagrangea (§ 220). 

Isus, dakle, na putu jordanskom dolinom od okolice Beisana, dolazi blizu Jerihona. Odatle možda 
opet ide u transjordansku Betaniju, gdje prima izaslanike Marte i Marije (Iv 11,3). Tako je 
razumljivo kako je mogao reći: »Hajdemo opet u Judeju« (Iv 11,7). Međutim, treba također znati da 
se ime »Judeja« nije uvijek upotrebljivalo u strogom smislu. Na primjer, može se odnositi i na 
transjordanski kraj pri donjoj dolini rijeke (usp. Mrt 19,1). A isto tako može značiti samo brdski 
cisjordanski kraj, kao što se više-manje upotrebljava danas u običnom govoru. Prema tome, one 
Isusove riječi (»Hajdemo opet u Judeju«, 11,7) dobro se razumiju i u pretpostavci, da se Isus onoga 
časa nalazio u Jerihonu ili u nekom mjestu jordanske doline na desnoj obali rijeke, nedaleko od 
ovog grada. 

Što se tiče samog kazivanja radi se o zadnjem Isusovom čudu, koje donosi Iv. Ono je 
ispripovijedano svečano, jer je ovo bez sumnje najvažnije Isusovo čudo iz dvostrukog razloga, 
teološkog i povijesnog. Na teološkoj razini, ono je jasna potvrda, uprav pri koncu Isusova života, 
temeljne teze četvrtog evanđelja, daje Isus, Riječ Božja, život svijeta (nr. 25—26; usp. 1,4). Na 
povijesnoj razini, uskrišenje Lazara predigra je Isusove smrti, jer je u vezi s ovim čudom bila 
službeno i konačno naređena njegova smrt (Iv 11,45—53). 

Ova pripovijest podiže mnogo pitanja književne i povijesne kritike, o kojima veliki komentari 
obilno govore. Mi se moramo zadovoljiti kratkim prikazom teksta kako je do nas došao. 

Povijest se može podijeliti na pet dijelova: 

— predstavljanje osoba i situacije (rr. 1—5); 

— odluka da se ide u Betaniju (rr. 6—16); 

— razgovor između Isusa i Marte (rr. 17—27); 

— razgovor između Isusa i Marije (rr. 28—32); 

— žalost i uskrišenje (rr. 33—44). 

1) Predstavljanje osoba i situacije (rr. 1— 5). — Odmah na početku (nr. 1—2), predstavljene su 
tri glavne osobe ove pripovijesti: Lazar i njegove dvije sestre. Najprije se spominje Lazar, jer je on 
glavna pasivna ličnost u pripovijesti. Označuje se kao »Lazar iz Betanije«, to jest povijesna, stvarna 
i poznata ličnost, a ne kao neka tvorevina mašte. U ovo je vrijeme bio bolestan. Ništa se ne kaže 
kakva je to bila bolest, ali se vidi da je bila teška i nenadana: samo par mjeseci prije, Isus je, 
dolazeći iz Jeruzalema na putu u Transjordaniju (Pereju), prošao kroz Betaniju, a u kući njegovih 
prijatelja sigurno je sve bilo normalno... 

Na drugom mjestu spominje se Marija, ali po načinu kako se predstavlja rekli bismo da je 
najvažnija od sve troga: o Batanji se govori kao o njezinom selu; Marta se spominje u odnosu na 
nju; isto tako i Lazar, kad se opet (r. 2) govori o njegovoj bolesti. Ova je pojedinost zanimljiva. Ove 
dvije sestre priznate su i u sinoptičnoj predaji (Lk 10,38—42; ovdje se ne pojavljuje njihov brat 
Lazar), ali je Marta tu predstavljena kao starija sestra i domaćica. Prema neposrednom kontekstu Iv, 
ovo Marijino prvenstvo treba pripisati činjenici da će ona pomazati Isusa mirisnim uljem sedmicu 
dana prije njegove smrti i tako simbolički označiti njegov ukop, koji će ovdje unaprijed spominje (r. 

2 ) . . 


258 Oni koji imaju dovoljno strpljivosti, naći će veliku gomilu podataka i hipoteza u Boismard i Lasmouille, 
276—287; što se tiče napose povijesnog vidika usp. Schnackenburg, II 393—397. 

U svakom slučaju, treba znati da kasnije, u razvoju pripovijesti, Marta opet dolazi na prvo mjesto, 
jer ona prva ide da se susretne s Isusom, dok Marija ostaje sjedeći u kući (r. 20): jedna se kreće i 
radi, a druga »sjedi« ..., podatak koji je u skladu s njihovim značajkama u Lk 10,38—42. 

Dvije sestre šalju ovu poruku Isusu: »Gospodine, bolestan je onaj kojega ti ljubiš (tvoj prijatelj) (rr. 

3) . Situacija je slična, onoj u Iv 2,3, kad Marija u Kani kaže Isusu: »Nemaju vina«. Nije to obična 

OSO 

obavijest, nego prešutna neizravna molba da ih on izbavi iz te nevolje. Njihov brat, Isusov 
prijatelj, teško je bolestan: neka dođe i ozdravi ga. On to može učiniti, tolike je ozdravio... Dvije su 
sestre znale gdje se onoga časa nalazio Isus; dobre prijateljice, pazile su na njegove pokrete. 

Isus pred prisutnima, među kojima se sigurno nalaze i izaslanici dviju sestara, izjavljuje da ova 
bolest nije »za smrt«, da se neće svršiti smrću, da nije smrtonosna. Isusovi slušatelji mogu samo to 
razumjeti: da Lazar, usprkos teškoj bolesti, neće umrijeti. Izaslanici nose tu poruku dvjema sestrama 
— i sreću se sa strašnim iznenađenjem daje Lazar umro. Ali Isus, prema svom običaju u četvrtom 
evanđelju, govori dvoznačno, upotrebljava riječi koje se mogu shvatiti ovako i onako. Lazareva 
bolest stvarno neće biti smrtonosna, neće se zaključiti konačnom fizičkom smrću, jer će biti 
uskrišen, i to veliko čudo poslužit će da se očituje slava Božja a preko nje slava njegovog Mesije (r. 

4) ; četvrto evanđelje često izražava misao, da je Isusovo čudesno djelovanje znak moći i slave 
Očeve a to je opet i njegova slava. 

Ovdje se donosi opaska o Isusovoj ljubavi prema dvjema sestrama i prema Lazaru (r. 5), 260 
vjerojatno da se dadne i ljudska pozadina svim prizorima o kojima će biti govora. 

2) Odluka da se ide u Betaniju (rr. 6—16). — Kao što smo vidjeli, veliko prijateljstvo između Isusa 
i betanijske obitelji bila je javna stvar (r. 5); stoga bi mogla još više iznenaditi njegova odluka da 
ostane još dva dana na mjestu gdje se nalazio (r. 6). Ali nema ništa izvanrednog u svemu tome. 
Izaslanici Marte i Marije već su otišli s ohrabrujućom viješću da bolest nije smrtonosna. Tako su to 
razumjeli i oni koji su ostali s Isusom. Nije bilo razloga da se žuri, sve je bilo normalno. 

»Mjesto gdje se nalazio« Isus onoga časa može biti, kao što smo vidjeli, trans jordanska Betanija ili 
bilo koje drugo mjesto blizu Jerihona na desnoj obali rijeke (što je vjerojatnije, slijedeći dosadašnji 
Isusov put): iz bilo koje od ovih točaka opravdan je izraz ići u »Judeju«, naime u brdsku Judeju, 
gdje se nalazi ona druga Betanija. 

Poslije ova spomenuta dva dana, Isus iznenada kaže učenicima: »Hajdemo opet u Judeju!« (rr. 8). 
Zasada ne govori o Betaniji. Čuvši Judeju, učenici misle na Jeruzalem pa mu napominju da bi bilo 
vrlo nerazborito povratiti se tamo, jer su ga »sada« (prije malo vremena) Židovi htjeli kamenovati 
(r. 8). Iv je nekoliko puta zabilježio, kako su jeruzalemski Židovi kušali ubiti Isusa (5,18; 7,1.19.25; 
8,37.40). Radilo se napose o kamenovanju za blagdana Posvećenja (10,31), prije tri mjeseca. 

Isus ih umiruje da se još uvijek ne nalazi u stvarnoj pogibelji. Poslovni dan traje dvanaest sati; cijelo 
vrijeme dok traje sunčano svjetlo. I Isus ima svoj poslovni dan koji nitko ne može promijeniti. Tko 
hodi po danu, ne spotiče se, jer vidi pri sunčanom svjetlu (»svjetlu ovoga svijeta«); tako se i Isusu 
ne može ništa zla dogoditi, dok: traje njegovo određeno vrijeme poslovanja. Ah onaj koji hodi po 
noći, lako se spotakne, jer nema sunčanog 


259 Usp. sv.I, str. 80—81. 

260 O Isusovim prijateljstvima usp. Sv. I, eto 229—232. 

svjetla (»svjetlo nije u njemu«); doći će i Isusov čas, kad više neće moći djelovati (rr. 9—IO). 261 
Poslije ove optimističke opaske, Isus konačno objašnjuje učenicima da ići u »Judeju« znači ići u 
Betaniju, da »probudi« Lazara, koji »spava«. Isus govori u prenesenom smislu o snu smrti i buđenju 
uskrišenja: to je njegov stil kod Iv, izazivati nerazumijevanje, da se razgovor može nastaviti i tako 
doći do potpunog objašnjenja. I stvarno učenici shvaćaju Isusove riječi o bolesnikovom dubokom i 
okrepljujućem snu, što je najbolji znak da će ubrzo ozdraviti, tako da ići tamo nema više nikakvog 
smisla; oni se i dalje boje doći blizu Jeiruzalema; ona Isusova umiravanja nisu ih uvjerila. Videći to 
ludo neshvaćanje, Isus im sada otvoreno kaže daje Lazar umro. Barem sada trebalo bi da razumiju 
da »probuditi ga« znači »uskrisiti ga«, dozvati ga ponovo u život. Isus im to i neizravno daje do 
znanja: kaže im da se raduje radi njih što nije bio tu prije Lazarove smrti, da oni vjeruju..., 
podrazumijevajući da bi bio ozdravio svog prijatelja daje bio prisutan pri njegovoj bolesti, i da bi 
tako bio učinio neupadljivi je čudo nego što je uskrišenje, kojemu će sada prisustvovati i koje im 
mora pomoći da ojačaju svoju vjeru u njega kao Božjeg poslanika. 

Zanimljivo je da Isus govori o Lazaru kao o »našem« prijatelju: prijatelju njegovom i njegovih 
učenika, cijele zajednice. To znači da postoji velika blizina između njega i Isusove skupine, a to 
opet daje naslutiti mogućnost daje njegova kuća služila kao privremeni stan Isusove zajednice, kad 
su se zbog svog poslanja zadržavali u ovom kraju: malo judejsko misionarsko središte, kao što je 
bio Kafamaum u Galileji... 

Na ponovni Isusov poziv da odu vidjeti Lazara (r. 15), junački reagira Toma (r. 16). Vidi se da na 
njega ništa nisu djelovala Isusova uvjeravanja s obzirom na svoju neposrednu sudbinu (rr. 9—10). 
On samo zna da Isus želi ići u Judeju (r. 7) i da je to bliska pogibelj (r. 8). Betanija je vrlo blizu 
Jeruzalema (r. 18); ako si u Betaniji, isto je kao da si u samoj prijestolnici; to znači staviti se sam u 
vučje ralje. Ali, pogibelj je i za učenike. Samo što on misli da se ne treba bojati pogibelji, da oni 
moraju dijeliti Učiteljevu sudbinu: »Hajdemo i mi da umiremo s njim!«. 

Veliki poriv velikodušnosti, koja nije bila nimalo vidljiva onog sudbonosnog petka kad je Učitelj 
bio razapet na križ. 

Tomino stanovište nije posve neispravno, usprkos svih umirivanja s Isusove strane. Isus je umirivao 
učenike s obzirom na »dvanaest sati« koji mu još preostaju (r. 9), ah Toma predosjeća da se to 
vrijeme skratilo. Idući u Betaniju, Isus stvarno ide u smrt. U zraku se udisala blizina svršetka. Ovih 
zadnjih mjeseci oni nisu bili daleko od Jeruzalema, središta svih odluka. Stizale su im 
zabrinjavajuće vijesti o pokretima u prijestolnici. Tamo su ozbiljno razmatrali kako da okončaju 
ovo opasno iskustvo, samo su čekali na zgodnu priliku, možda na blizu svetkovinu Pashe... Stvar je 
visjela u zraku, nije više bilo moguće skrivati straha. Toma želi nazvati stvari svojim imenom. 

3) Razgovor s Martom (rr. 17—27). — Najprije se bilježi kako je Isus »stigao« u Betaniju, ali se iz 
konteksta zna da nije došao izravno ni u Lazarevu kuću ni na njegov grob, jer ga je Marta 
predusrela negdje na ulazu u selo. Već prije Martinog dolaska, obavijestili su Isusa da Lazar već 
četiri 


261 Mislimo da kontekst zahtijeva ovo povijesno značenje. Simbolička nadgradnja u rr. 9—10 (ili barem u r. 
10, usp. Schnackenburg) bila bi u stilu Iv. Isus i vjera u njega jesu svjetlo, kojim čovjek ide bez smetnja 
prema svom spasenju; bez njega, čovjek ostaje utopljen u tamu duhovne smrti... 

dana leži u grobu. Četiri dana po židovskom računanju mogu biti tri dana i dio četvrtog, ili dva 
potpuna dana i dijelovi drugih dvaju. Lazar je vjerojatno već bio mrtav kad su izaslanici dviju 
sestara pošli na povratak. Isus je iza toga ostao dva dana na istom mjestu; trebalo je još jedan dan da 
dođe u Betaniju; bilo je dovoljno za »četiri dana«; zbog pogibelji brzog raspadanja mrtvace su 
pokopavali obično na sam dan smrti. 

Prije samog susreta, evanđelje donosi dvije obavijesti. Jedna od njih govori o zemljopisnom 
položaju Betanije s obzirom na Jeruzalem: udaljena otprilike petnaest stadija, nešto manje od tri 
kilometra. Ova je vijest točna. Druga govori o mnogim »Židovima« koji su došli da izraze svoje 
saučešće dvjema sestrama. Kod Iv, ovaj izraz redovito označuje Židove neprijateljski raspoložene 
prema Isusu. Iz razvoja pripovijesti vidjet će se, da svi nisu bili neprijatelji, ali da su neki bili, tako 
da je upotreba ovog izraza opravdana. Posjete za izražavanje saučešća rodbini mrtvaca (koji su 
trajali cijelu sedmicu) smatrali su jednim od najzaslužnijih djela milosrđa. 

Svijet je doznao kad se Isus približio selu, pa su odmah otišli da obavijeste dvije sestre. Marta se 
smjesta digla da ode ususiret Isusu, a Marija je ostala u kući da prima posjete. Marta je djelatna i 
pokretna žena, a sad je i nestrpljiva, ne može mirno čekati Isusov dolazak. Osim toga, ona je starija 
sestra i nju ide da govori prva. Susret je negdje prije ulaza u selo, na njegovoj istočnoj strani (Isus je 
dolazio iz tog pravca). 

Marta prije svega izražava vjeru u Isusovu vrhunaravnu moć: da je on bio ovdje prije nekoliko 
dana, njezin brat ne bi bio umro, on bi mu bio čudesno spasio život. Ali upravo jer ovako vjeruje u 
njega, ona zna da on to i sada može ostvariti, jer nema te stvari koju mu Bog ne bi dao, ako je 
zatraži... Na skriven, diskretan, ženski način, uvjerena da se prijateljska srca razumiju, Marta traži 
od Isusa da učini čudo i uskrisi njezina brata. Mislimo da se njezine riječi ne mogu drukčije 
istumačiti. Mislimo također (protiv Schnackenburga) da se tome ne protivi ono što kaže u r. 39: 
ondje ona samo želi izbjeći da se otvori grob i da izađe neugodni zadah leša; osoba koja vjeruje da 
Isus ima moć uskrisiti mrtvaca, zna da on to može učiniti i sa zatvorenim grobom. 

Isus odgovara na Martino očekivanje: »Tvoj će brat uskrsnuti«. Isus se opet izražava dvoznačno, s 
nakanom da ga Marta odmah ne razumije, pa da tako može nastaviti s razgovorom (poznati 
stilistički postupak četvrtog evanđelja). Stvarno, njegove riječi mogu značiti, da će uskrisiti Lazara 
(to on u prvom redu ima namjeru reći), ali se može razumjeti također o uskrsnuću (eshatološkom) u 
»posljednji dan«. Tako razumijeva Marta (r. 24) i izražava opću vjeru Židova svoga vremena. 

Isus joj daje do znanija da ne govori o tom uskrsnuću na koncu vremena. Njegove riječi (rr. 25— 
26) jasne su teološki, ali se ne vidi dobro kako da ih uklopimo u povijesni kontekst. Kako se radi o 
sažetku misli, koji je učinjen mnogo godina kasnije, očito je da manjkaju neki dijelovi razgovora 
(kao u razgovoru između Marije i Isusa pri čudu u Kani), koje je sada potrebno popuniti. 

Sigurno je to da kad tvrdi da je »uskrsnuće i život«, Isus želi vratiti Martu u sadašnjost. Uskrsnuće a 
po njemu život (odnos uzroka i učinka), već su prisutni u Isusovoj osobi: on može uskrisiti i tako 
dati život. U kontekstu, to je konkretni odgovor na Martino zauzimanje, kao kad bi joj rekao: ti si 
me lijepo zamolila, da uskrisim tvog brata; ja to mogu učiniti; ja ću to učiniti... 

Međutim, ovo fizičko uskrsnuće samo je vanjski znak druge, mnogo veće, osnovne moći, naime 
dati vječni život. Za to je dovoljno i potrebno vjerovati 

u Isusa. Ako netko vjeruje u njega, iako umre fizički, u stvari neće umrijeti, njegov istinski život 
neće se dokončati, on će i dalje vječno živjeti u Bogu; drugim riječima (sinonimni paralelizam), ako 
netko fizički živi i vjeruje u Isusa, ima osiguran pravi život u vječnosti, neće nikada umrijeti... 
»Vjeruješ li ovo?«, pita je sada Isus. Upit je više retorički. On je poznaje. On zna da ona vjernije. 
Njegove su riječi više poziv da obnovi i pojača svoju vjeru. U kontekstu, vjera se mara odnositi na 
prvi Isusov izraz (»Ja sam uskrsnuće i život«), s pomišlju na uskrišenje Lazara koje se on sprema 
učiniti. Neka Marta vjeruje u njega! Ovdje nužno treba nadodati ono što pretpostavlja r. 40 (samo se 
tako može razumjeti ono što se kaže u tom retku, kojemu inače ništa izričito ne odgovara u cijeloj 
pripovijesti): ako vjeruješ, vidjet ćeš slavu Božju; ako vjeruješ u mene, ovog istog časa vidjet ćeš 
izvanrednu moć Božju, kako po mojoj osobi djeluje u uskrišenju tvog brata... 262 
Martina ispovijest vjere slična je onoj Natanaelovoj (Iv 1,49). 263 Ona vjeruje da je Isus Mesija. 
Neizravno, a da to ne kaže, ona vjeruje da Isus, budući da je božanski Mesija, može uskrisiti 
njezinog brata. 

Kao Natanael, tako i Marta rabi dva mesijanska naslova: »Krist« i »Sin Božji«. Ovaj drugi naslov 
može se više shvatiti kao pobliža oznaka prvoga: Isus nije Mesija sa zemaljskim ciljevima, kao što 
je očekivao židovski narod, nego. božanski Mesija, nebeske dimenzije. Čitateljima četvrtog 
evanđelja izraz »Sin Božji« značio je bez sumnje vjeru kršćanske zajednice u Isusovo božansko 
sinovstvo, ali bi bilo prerano tražiti i kod Marte tu istu vjeru u onom povijesnom času. Izraz »koji 
ima doći na svijet« također pripada terminologiji mesijanskog iščekivanja (usp. Mt 11,3; Iv 6,14). 

4) Razgovor s Marijom (rr. 28—32). — Razgovor s Martom naglo je prekinut u pripovijesti. Znamo 
(r. 28) da joj je Isus rekao da pozove i Mariju, da i s njom razgovori nasamu: fina pažnja prijatelja, 
sastati se s prijateljskom osobom prije nego što upadne u vrtlog mnoštva. Radi toga Isus još uvijek 
stoji na istom mjestu gdje se sastao s Martom, na ulazu u selo (r. 30). 

Marta se, dakle, vraća u kuću, zove nasamo Mariju (okruženu posjetiocima) i kaže joj »skriveno« 
(nasamo, potajno, tiho, na uho), da se Učitelj nalazi na ulazu u selo i da želi s njom govoriti. Marta 
ovako tajnovito postupa upravo radi Isusove želje da govori nasamo s Marijom: da drugi ne doznaju 
i ne dođu s njom... 

Kad doznade da je Isus zove, Marija se podiže »brzo«: djevojčini pokreti odaju njezin duboki 
osjećaj, želju da vidi prijatelja i čuje njegovu utješnu riječ... Ali podrobniji razgovor nasamo nije 
bio moguć. Židovi koji su se nalazili u kući, kad su vidjeli daje užurbano izašla, pomisliše da želi 
otići na pokojnikov grob (prema tadašnjem običaju), da plačem utaži svoju bol, pa izađoše i oni da 
idu s njom. Ubrzo zapaziše da ne ide na grob i dopratiše je do Isusa. Tako se izgubila intimnost. 
Više nije bio moguć duži razgovor, kao što je bio s Martom. 

Kad dođe na mjesto gdje se nalazio Isus, Marija mu se baci pred noge. Ona je drukčiji karakter nego 
što je njezina sestra. Ona je osjećajnija, otvorenija, neposrednija. S ovim gestom izražava more 
osjećaja, koji je vitlaju toga časa: nježna ljubav, pouzdanje, poštovanje... Ponavlja iste Martine 
riječi: »Gospodine, da si bio ovdje, moj brat ne bi umro«. Ovdje se ne radi o stilu. Dvije sestre su 
sigurno mnogo puta 


262 Kakio se vidi, i ovdje se traži prethodna vjera za čudo, kao stoje redovito slučaj u sinoptičkoj predaji. 

263 Usp. sv. I, str. 79. ' 

govorile o toj stvari ovih zadnjih dana: daje Učitelj bio ovdje... Nije to ni prijekor ni tužaljka, nego 
izraz vjere u njegovu moć i izraz žalosti što nije imao prilike upotrijebiti tu moć kad su one to 
najviše trebale... 

5) Žalost i uskrišenje (rr. 33—44). — Marija nije mogla reći ni riječi više: počela je glasno 
plakati. 264 Ona je drukčiji karakter nego što je njezina sestra. Marta, praktična žena, unatoč bolu, 
nalazi načina kako da Isusu izloži problem i njegovo moguće rješenje. Marija je naprotiv čuvstvena, 
svladana bolom, udara u plač. Kad su je vidjeli u tom stanju, i prisutni Židovi udariše u naricanje. 

Ali Marijin plač i plač Židova ne znače isto. Kod nje je izraz velikog bola sestre koja ljubi, daleko 
od svake druge primisli. Kod Židova, to je konvencionalan plač, koji ne izvire iz osobnog osjećaja; 
osim toga, to je plač zbog smrti koja se smatra neopozivom; u osnovi, barem kod nekih, to je plač 
koji je prouzročen manjkom vjere (usp. r. 37). 

Protiv te nevjere reagira Isus tako da se »potrese ljutito« (s negodovanjem) i uzbudi u duši. 265 
Snažna reakcija na ovu ograničenost ljudi koji ne vide dalje od fizičke smrti. 

Konačno, došao je čas da Isus djeluje. Pita za Lazarev grob: on zna gdje mu je kuća, ali ne zna gdje 
su ga ukopali. Svi misle da želi učiniti uobičajeni posjet na grob svoga prijatelja. Na putu (od mjesta 
susreta sa sestrama do groba) i Isus zaplaka; doslovno, »prosuzi«, oči mu se zakriše suzama; to je 
tihi plač, različan od jaukanja prisutnih. Plač se prenosi kao zaraza, tim više ako su po srijedi naši 
osobni osjećaji. U unutrašnjem skladu s bolom Marije, koja ga prati na putu (kasnije će se i Marta 
pridružiti povorci, usp. r. 39), i Isus doživljava čas dubokog ljudskog uzbuđenja. 

Zbog Isusovih suza nastaje sada, već prije čuda, razdor među prisutnim Židovima s obzirom na 
Isusovu osobu: još jedna značajka IV. evanđelja. Jedni smatraju da njegov plač izražava veliku 
ljubav prema pokojnom prijatelju: to je dobrohotan stav prema Isusu i mišljenje u skladu sa 
stvarnošću. Drugi, očito loše raspoloženi, misle da nije iskren: daje tako dobar prijatelj, ne bi bio 
dopustio da Lazar umre; mogao je to spriječiti (priznaju da posjeduje čudesnu moć), kao što 
dokazuje nedavno ozdravljenje slijepca od rođenja u Jeruzalemu (pogl. 9), što je uzbudilo grad i 
čega se svi sjećaju... Negativno mišljenje o Isusovoj osobi. On se opet sav potrese u duši od 
negodovanja (r. 38). 

Isus stiže do groba pa ga evanđelist kratko opisuje: »bila je to spilja i ploča je ležala na njoj«. Ove 
riječi daju naslutiti da Lazarov grob odgovara tipu grobnice, gdje se predsoblje (atrij) spaja s 
površinom pomoću vertikalnog »zdenca«, čiji se otvor zatvara horizontalnom pločom; ono što se 
danas pokazuje kao Lazarov grob odgovara ovom opisu. 266 

Isus nalaže da dignu ploču. Ali, već je i Marta tu. Opet izlazi na površinu njezin karakter praktične 
žene: ne bi bilo razborito ukloniti ploču zbog lošeg vonja, koji bi se odmah neugodno osjetio, jer leš 
već četiri dana leži 


264 Upotrijebljeni glagol ne označuje obični tihi suzni plač, nego plač s bolnim glasovima: plač — 
naricanje. 

265 Stilski Isus reagira tako protiv plača Marijinog i židovskog, ali ova dva plača su ujedinjeni 
jedino time što se događaju u isto vrijeme; oni nemaju isto značenje, tako da se Isusovo 
negodovanje može odnositi samo na židovski plač. 

266 Isusov je grob vjerojatno bio drugog tipa, iskopan u boku brda, s horizontalnim pristupom, a 
ulaz mu se zatvarao okruglim - vertikalnim kamenom. — I jedan i drugi tip groba mogle su imati 
samo dobrostojeće osobe; obični čovjek upotrebljavao je uobičajeni grob, jamu iskopanu u zemlji. 

u grobu i sigurno je u punom raspadanju. Ona ne razmišlja o razlozima zbog kojih Isus traži da se 
otvori grob; njoj je jedino stalo do toga da se ne otvori. Njezine riječi isto tako nisu protivne 
njezinoj vjeri u uskrsnuće: tko može uskrisiti mrtvaca, može to učiniti i pri zatvorenom grobu... 
Govor o četiri dana (rr. 17 i 39) ima u pripovijesti veliku apologetsku važnost: želi se reći da je 
mrtvac bio sasvim mrtav i da nije moguće sumnjati u autentičnost čuda. 

Na Martinu opasku, Isus je podsjeća kako je od nje tražio da vjernije u njega (r. 26), pa će, ako bude 
vjerovala, vidjeti kako se slava Božja (r. 40) očituje u uskrišenju njezinog brata: kad se pred očima 
ima uskrsnuće, ne treba se bojati neugodnog vonja ... 

Neki od prisutnih ljudi otkloniše ploču koja je zatvarala ulaz u grob. Isus onda podiže oči prema 
nebu (prema gore; na nebu je Otac) i zahvali se Ocu što gaje uslišio... Ove njegove riječi znače da 
se prije nego što je učinio čudo obratio u molitvi svom Ocu; i da, zbog svoga bitnog jedinstva i 
(istovjetnosti s Ocem, zna da ga Otac uvijek uslišava (u kristologiji četvrtog evanđelja ne može se 
zamisliti nešto drugo); on se javno zahvaljuje Ocu radi prisutnog svijeta, da razumiju pravo 
značenje čuda, naime daje ono znak ovog intimnog jedinstva između njega i Oca, da on ne postupa 
nezavisno od Oca, nego kao njegov poslanik i s njegovom moću. 

Isus onda povika jakim glasom (čas je svečan, i da svi mogu ustanoviti da se čudo događa isključivo 
na zapovijed njegovog glasa): »Lazare, iziđi!«. To je glas gospodara života. I mrtvac izlazi iz svog 
groba isto onako opremljen kao što je bio kad su ga spustili tamo: noge i ruke obavijene povojima, a 
lice zamotano ručnikom ... 267 Čudo je očito i s ove strane: nikakva prevara nije moguća. Svi se 
skameniše pred tim sablasnim prizorom; tako se ukočiše da ih Isus morade dozvati u stvarnost, 
naredivši im da skinu povoje uskrslom čovjeku da može otići kući... 268 


12) ODLUKA DA SE ISUS UBIJE 
(DRUGA POLOVICA OŽUJKA G. 30) 

Iv 11,45—53 

U ovom posljednjem dijelu 11. pogl. Iv zabilježene su reakcije koje je pobudilo Lazarevo 
uskrišenje, među njima i odluka da se Isus ubije. Isus je to bio predvidio i tako svojevoljno uzeo na 
sebe (r. 10); nije to za njega nikakvo iznenađenje. 

Još prije čuda nastao je među prisutnim Židovima razdor (nr. 36—37). Ovaj razdor sada postaje još 
jači. Jedni, videći što je Isus učinio, povjeravaše u njega (ovdje ne bi imalo smisla ispitivati koliko 
je solidna bila ta vjera), i oni su bili većina (»mnogi«). Na drugoj strani, bilo je »nekih« među 
prisutnima u Marijinoj kući (mlađa sestra ponovno dolazi do svog prvenstva), 


267 Kaže se da takav način pokapanja mrtvaca nije bio poznat među Židovima, i da bi ta pojedinost mogla 
imati simboličko značenje (usp. Boismard y Lamouille, 293). Međutim, taj isti običaj pretpostavlja 
evanđelist i kod Isusovog pogreba (da li slijedeći pripovijest o Lazaru?, pita se Sohnactoeinburg), nadodajući 
izričito, daje takav bio »židovski običaj sahranjivanja« (19,40). 

268 Kratku obavijest o Betaniji, o evanđeoskim spomenima u vezi s njom i o povijesti njezinih svetišta uap. 
Baldi, Guida, 134—140; tekstovi predaje u Enchiridion, br. 571—603. 

koji ne samo da nisu vjerovali u Isusa, nego su još smatrali uputnim da dobro obavijeste farizeje o 
cijelom položaju. 

Već smo i u drugim zgodama vidjeli, kako je jedan dio jeruzalemskog puka bio sklon farizejima i 
vjerskim vlastima; neki od tih simpatizera i doušnika nastupaju ovdje. Oni obavijestiše farizeje o 
tome »što je Isus učinio«. Oni ne niječu sam čudesni čin (vidi se to iz onoga što se govori u 
Velikom vijeću, rr. 47—48), ali ti se čini mogu tumačiti na razne načine, na primjer pomoću 
demonskih snaga... U svakom slučaju, stvar postaje opasna, jer mu mnogo svijeta vjeruje; saopćenje 
farizejima vjerojatno se najviše odnosilo na to stanje. 

S tim obavijestima u ruci, farizeji poradiše da se hitno sazove Veliko vijeće. U tekstu se kaže da su 
ga skupili »poglavari svećenički i farizeji« (r. 47). Izgleda da je to kod Iv ukalupljen izraz da se 
označe vjerske vlasti (usp. 7,32.45; 18,3), što bi značilo daje ovaj skup imao službeni značaj, 269 pa 
daje prema tome i konačna odluka na njemu donesena bila službena. 

O toj stvari raspravljalo se na sjednici, ali se u početku nisu složili u konkretnim mjerama koje bi 
trebalo poduzeti, premda je za njih situacija bila prilično jasna. Vidi se da je za vrijeme 
raspravljanja došla na površinu ,misao o mogućoj političkoj pogibelji, koju su bez sumnje istaknuli 
povlašteni saduceji, odlučujuća većina u Vijeću. Ovaj galilejski učitelj čini mnoga čudesa i mnogo 
svijeta prianja uz njega; ako ovako nastavi, sav će narod poći za njim kao za narodnim 
osloboditeljem; nemoguće je da rimske vlasti ne shvate tako opširan pokret oko jednog čovjeka kao 
nacionalistički pothvat; a to bi, kao posljedica samo jednog kaznenog vojnog pohoda, moglo značiti 
konac hrama (»mjesto« = sveto mjesto; ovaj izraz radije treba shvatiti o hramu nego o svetom gradu 
Jeruzalemu) i nacije... Svi su bili načistu, da se tako ne može ići dalje, ali se nitko nije usuđivao 
predložiti neke konkretne korake, da se svrši s tim predmetom. 

Položaj je razjasnio Kajfa, veliki svećenik »one znamenite godine«, čovjek hladan, proračunat, 
bez ikakvog etičkog osjećaja, tipični političar bez skrupula. S visine svog položaja, svojim riječima 
izražava ljutnju i prezir prema kolegama u Vijeću. Vi ništa ne razumijete! Najgore je da ne razumiju 
ni ono što je njima u korist; ne radi se ovdje da odluče što je pravedno i ispravno, ali oni ne znaju ni 
što je za njih bolje, što služi njihovim interesima. Neka znaju, dakle, da je bolje za sve da umre 
jedan čovjek, mjesto da cijeli narod izgine. Položaj je jasan: na jednoj strani stoji jedna osoba, Isus; 
na drugoj strani stoji cijeli narod, kojeg ona osoba dovodi u pogibelj; ako 


269 Formalno, Veliko je vijeće sazivao njegov predsjednik (veliki svećenik), ali je očito da 
evanđelist ne uzima u obzir te legalističke sitnice. — Neki misle, da sjedalica Velikog vijeća nije 
bila službena, jer riječ »synedrion« nema člana (ali to nije odlučno) i jer se ne spominju 
»starješine«, iako su članovi Velikog vijeća (ali nije ih bilo potrebno spominjati, jer se ovdje radi 
ne o sastavu Velikog vijeća, nego o sazivanju; osim toga, ni svećenici, ni farizeji ne pojavljuju se 
tu kao članovi vijeća, jer tamo nisu spadali farizeji kao takvi, premda su ih neizravno predstavljali 
»pismoznanci« njihove grupe); u svakom slučaju, bila sjednica službena ili ne, odluka da se Isus 
ubije dolazi odozgor, i već je ovoga časa čvrsto ustanovljena. 

270 Obično se tako shvaća genitiv »one godine«, stavljajući naglasak na »one«; izvanredna godina u 
povijesti ljudskog roda. Neozbiljno je mišljenje onih koji drže da evanđelist smatra službu velikog 
svećenika godišnjom, kao da ne bi poznavao tako općenito poznatu stvar (služba je bila po sebi 
doživotna, ali uono je vrijeme u stvari zavisila od volje Rimljana). Kajfa je ostao u 
službidevetnaest godina (18—36. posl. Kr.). 

jedan od njih mora umrijeti, da se drugi spasi, očito je da treba ukloniti pojedinca a ne zajednicu... 
Ovaj goli utilitarizam, daleko od svakog moralnog načela, jest povijesni smisao Kaj finih riječi, ono 
što je on svjesno htio njima izraziti. Ali evanđelist, gledajući stvar iz svoje teološke perspektive, i 
koji piše mnogo godina poslije događaja, zna da su ove riječi imale još jedan duhovni smisao, 
kojega njihov autor nije bio svjestan, ali koji je stvarno bio prisutan u Božjim nakanama. Kajfine 
riječi bile su proročanstvo. Evanđelist, slijedeći u tome sigurno teorije koje su postojale u židovstvu 
toga vremena, dovodi ovo proročanstvo u uzročnu vezu sa službom velikog svećenika. 271 Dakle, 
Kajfa je, ne htijući to i ne znajući, bio Božje sredstvo, jer je prorekao teološki smisao Isusove smrti. 
Njegova je smrt pomirbena smrt. Isus je stvarno imao umrijeti za narod, ali ne samo za židovski 
narod, nego također da svu »djecu Božju« u nežidovskom svijetu, koja su bila raspršena, skupi u 
jedno... Smrt je Isusova općenitog dosega; ne poznaje granice. Ovaj tekst pretpostavlja, da i u 
poganskom svijetu ima »djece Božje« još prije nego što vjeruju u Isusa, osoba koje podržavaju 
sinovske odnošaje s Bogom, ali koje nisu međusobno sjedinjene. Ne radi se o predestiniranima, 
nego o onima koji »čine istinu« (Iv 3,21) i koji su »od istine« (Iv 18,37): dobre i iskrene osobe, koje 
su otvorene prema Bogu, živeći savjesno po svojoj naravnoj religiji, koje bi prvom zgodom 
ispovjedile svoju vjeru u Isusa i tako dospjele da čine jedno tijelo s onima koji već posjeduju tu 

272 

vjeru ... 

Zaključak ovog Kajfinog nastupa bio je taj da su »od toga dana odlučili da ga ubiju« (r. 53). Od 
toga časa, sudbina Isusova bila je službeno zapečaćena. Još je samo preostajalo naći praktičan način 
da se ona ostvari (usp. Mk 14,1). Možda su već tada upozorili i rimske vlasti... 


13) ISUS SE POVLACI U EFRAJIM. UZBUĐENJE U JERUZALEMU 

(ZADNJA SEDMICA OŽUJKA G. 30) 

Iv 11,54—57 

Poslije vijesti daje Veliko vijeće odlučilo da se Isus ubije, evanđelist bilježi da se više nije javno 
kretao među Židovima; što znači daje otišao u neko mjesto daleko od prijestolničkih spletkarenja. 
Selo se zvalo Efrajim i bilo je »blizu pustinje« (r. 54). 

Ovaj Efrajim odgovara Ofri S. Z. (Jš 18,23) i današnjem et-Taiyibeh, kršćanskom selu manje od 
trideset kilometara sjeverno od Jeruzalema. Zemljišta neposredno oko sela dobro su obrađena, ali 
unatoč tome selo se uistinu nalazi blizu »pustinje«, jer je na rubu onog velikog nenastanjenog kraja 
judejskih brda, koja se spuštaju do doline Jordana.“ 

To što se Isus povlači u Efrajim, u vezi je s odlukom Velikog vijeća da se Isus ubije (r. 53) i s 
naredbom da se uhvati (r. 57). Za javnog Isusovog života, već nekoliko puta, sreli smo se sa sličnim 
situacijama: kad ozračje postane previše napeto, Isusa nestane. Ne radi to iz straha. On ima svoj 


271 O velikom svećeniku usp. J. Jeremias, Jerusalem zur Zeit Jesu , 167 —179. 

272 O tumačenju Iv 11,5.2 usp. Critica »determinismi« joannei, 96 — 98. 

273 Nekoliko obavijesti o selu usp. A. Augustinovich, De Efren a Jerico, u Tierra Santa 25 (1950) 153— 
156; treba uvažiti da je u zemlji nastalo dosta promjena u ovih zadnjih trideset godina. 

»čas«, koji nijedna ljudska moć ne može poremetiti. Ali, on uvijek nastoji izbjeći veće zapletaje. I ta 
strateška povlačenja on iskorištava ili da izvrši neko poslanje ili da bude nasamu s učenicima. Inače, 
on potpuno raspolaže s pokretima koje je sebi zacrtao, on je vrhovni gospodar svoga »časa«. Tako 
ćemo ga za malo dana vidjeti ponovno u vučjim raljama: najprije u Betaniji i sutradan pri svečanom 
ulazu u Jeruzalem..., kao da ne postoji nikakva naredba da ga uhvate. I nitko ga ne prijavljuje 
vlastima. I same vlasti vide sve to i ništa ne čine... Jedino on može raspolagati svojim »časom«. 
Mislimo da je boravak u Efrajimu mogao trajati cijelu sedmicu, zadnju sedmicu ožujka g. 30. S 
Isusom su i njegovi učenici. Daleko od prijestolničke buke, zamišljamo da su ti dani bili dobro 
iskorišteni za poduku; bila je to predzadnja sedmica Isusova života i neće se pružiti druga prilika 
kao ova. 

U međuvremenu, već se zapažaju veliki pokreti hodočasnika prema Jeruzalemu. Već je bila blizu 
Pasha (r. 55), i premda ima još nekoliko dana do početka svečanosti, mnogi su iz unutrašnjosti 
zemlje već uzlazili u Jeruzalem, osobito oni koji su se iz bilo kojeg razloga nalazili u stanju obredne 
»nečistoće«, s nakanom da se »očiste« u hramu i mognu tako jesti pashalno janje (usp. 2 Ljet 
3,3.17; Iv 18,28). 

Vidi se daje čudo u Betaniji imalo izvanredan odjek; vijest o tome brzo se raširila na sve strane. Na 
hramskim dvorištima, hodočasnici koji su već stigli u Jeruzalem najviše su govorili o tome da li će 
Isus biti prisutan na svetkovini: hoće li doći ili ne? Nije to bilo neprijateljsko iščekivanje, nego više 
prijateljsko: s nadom da vide neko sjajno čudo ili možda postignu neku milost... 

Sa svoje strane, vlasti u prijestolnici bile su sigurne da će Isus doći na svečanost. Jedino što je u 
ovakvim prilikama lako izbjeći pažnju, sakriti se u kući nekog prijatelja (čudotvorci uvijek imaju 
prijatelja); radi toga svima je objavljena naredba da prijave gdje se nalazi. 

Tragično je da gaje prijavio jedan od njegove skupine. 

14) TREĆI NAVJEŠTAJ MUKE 
(ČETVRTAK, 30. OŽUJAKA G 30) 

Mt 20,17—19; Mk 10,32—34; Lk 18,31—34 

Iv ne kaže kojim je putem Isus otišao iz Betanije u Efrajim. Najizravniji put bila bi bez sumnje 
linija: Maslinsko brdo — Anatot — Mikmas — Rimon — Efrajim. Ali, u tom slučaju, on bi morao 
proći blizu Jeruzalema i okolnih sela, gdje je svijet sigurno živio u uzbuni kao i u prijestolnici, zbog 
naredbe da ga uhvate. Radi toga, da izbjegne nepotrebne poteškoće, vjerojatnije je da se Isus iz 
Betanije spustio u Jerihon i odatle uzašao u Efrajim. 

Iz istih razloga treba pretpostaviti, da je istim putem, samo u protivnom pravcu, došao ponovno u 
Betaniju iz Efrajima. 

Naime, u kazivanju koje odmah slijedi kod Iv (12,1—11), Isus se ponovno nalazi u Betaniji, u kući 
Šimuna Gubavca, gdje gaje Marija pomazala mirisnim uljem. Ovdje su paralelni Mt 26,6—13 i Mk 
14,3—9, ali izvan svog vlastitog povijesnog konteksta. 

Poslije pomazanja u Betaniji, Iv donosi odmah svečani ulazak u Jeruzalem, gdje su mu paralelni 
trojica sinoptika. Ali oni imaju, kronološki prije toga događaja, još neke druge stvari, djelomično 
učinjene u Jerihonu. Stoga 

izgleda da se tim ulomcima ne može doznačiti koje drugo vrijeme osim onoga što u Iv kronologiji 
odgovara razmaku između boravka u Efrajimu i pomazanja u Betaniji. Ali iz toga izlazi da je Isus, 
kako prije rekosmo, išao istim putem od Efrajima do Betanije: Efrajim — Jerihon — Betanija. 

Jedna rimska cesta silazila je od Efrajima do jerihonske ravnice. Ne znamo točno kad je bila 
izgrađena; sigurno poslije Krista; ali treba pretpostaviti, da je išla starijim tragom, koji je i Isus 
upotrijebio. 274 

6. listopada g. 1949. bio sam na tom putu cijelo prijepodne (od 6 sati ujutro do podne), i tom sam 
ugodom napisao slijedeće bilješke: »Rimski put polazi od Taiyibeh, između sela i el-Khaderovog 
svetišta, i nastavlja zatim u pravcu jugoistoka. Cijeli put do ravnice ide dosta blizu uz Wadi 
Luhheit, koji mu ostaje na sjeveru. Duž puta vidi se nekoliko tijesaka (preša), razne skupine 
milijarija i nekoliko starih cisterna s pojilima. Isto tako vide se brojni ostaci malih kula, koje su 
trebale braniti polja; očit znak, da je ovo zemljište u neko doba bilo dobro obrađivano. Drugim 
dijelom puta uživa se ista lijepa perspektiva, ako se gleda prema Jeruzalemu: tornjevi Maslinskog 
brda, židovsko sveučilište i bolnica, Šafat, Nebi Samuil. Lijep se pogled dobiva također s brda, prije 
nego što put sade u ravnicu. Na lijevoj je strani ušće Wadi Luhheita, koji je dubok i divlji prije nego 
što se izgubi u ravnici. Pred njim, na sjever, je Wadi el Auđa, koji je s dugim nizom zelenih stabala 
savršeno vidljiv u žutilu pustinjske ravnice; iza nevisoke brdske kose, koja presijeca ravnicu od 
zapada na istok, vidi se predjel Fasada; i konačno, na obzorju, čunjasti vrh Karn Sartabeh; to je kraj 
triju herodovskih gradova: Arhelais, Fasaelis i Alexandreion. 

Vojnici Arapske legije uredili su cijeli brdski dio ove rimske ceste g. 1948, da i s ove strane imadnu 
vezu s Ramalom. U ravnici, spojena je s el-Auđa, odakle je već otprije postojao seoski put do Ain 
Duka (Diuka) ... 275 

Od Ain Duka put ide dalje do Ain es-Sultana (stari Jerihon), a odatle, idući na jug i prolazeći malko 
zapadno od Teli Abu Hindi, Teli es Samrat i Teli Abu Zelef, spušta se do Tulul Abu el-Alaik 
(herodovski Jerihon), odakle se onda uspinje prema Jeruzalemu. 276 
Na taj način, možemo pratiti Isusa stopu u stopu od Efrajima do Betanije. 

Od Efirajima do Jerihona potrebno je šest sati stalnog hoda. Znam iz iskustva da je taj put virio 
naporan, tako da bi se teško tko usudio prevaliti istog dana puit od Jeirihona do Betanije. S druge 
s*rane, anamo da se pomazanje u Betaniji dogodilo »šest dana prije Pashe« (Iv 12,1), to jest u 
subotu prije Cvjetnice, prvog travnja g. 30. 

Prema tome, ovo je vrlo vjerojatno redoslijed događaja: 

— Isus silazi iz Efrajima u Jerihon u četvrtak prije posljednje sedmice svog života: 30. ožujka 
godine 30. 

— Taj dan ostaje u Zakejevoj kući u Jerihanu (Lk 19,1—10). 

— Sutradan, izlazeći iz Jerihona, ozdravlja dvojicu slijepaca (Mt20,29—34; Mk 10,46—52; Lk 
18,35—43): petak 31. ožujka g. 30. 

— Tog istog dana, prije nego što je započeo subotnji odmor, stiže u Betaniju (i prenoćuje u 
Lazarevoj kući ili negdje drugdje u selu). 


274 O rimskim cestama usp. Jeannine Siat. L'empire, ses routes au Ier siecle denotre ere , u Le Monde 
de to Bible 5 (1978) 14—22; sa zemljopisnom kartom imperijalnih cesta u I—II. str. 

275 Nav. članak u Tierra Santa. 

276 Usp. također A. Augustinovich, Gerico e dintorni, 55—56. 


188 



—Sutradan, u Betaniji, pozvan je u kuću nekog Šimuna, zvanog Gubavca, gdje ga je Marija 
pomazala mirisnim uljem (Mit 26,6—13; Mk 14,3—9;Iv 12,1—11): »šest dama prije Pashe«, 
subota prvog travnja g. 30. 

Sad se napokon možemo pozabaviti trećim navještenjem smrti i uskrsnuća. Ovo navještenje sadrži 
najviše pojedinosti. Znamo da je njegovu sadašnju fonnulaciju mogla izvršiti kateheza, poslije 
događaja, saževši u njoj povijest Muke, ali s tim nemamo prava tvrditi da Isus nije mogao proreći ni 
središnji događaj; sasvim protivno, vrlo je vjerojatno da se on na njega osvrnuo nekoliko puta. 277 
Teološka vrijednost ovih navještenja sastoji se upravo u tome što je Isus unaprijed znao za događaje 
(to je predznanje moglo čak imati i povijesni temelj, promatrajući oporbe i neprijateljstva koja je 
izazivao- od samog početka), koje je on slobodno prihvatio kao dio Božjeg spasonosnog plana. 

Već smo izložili razloge zbog kojih stavljamo ovaj ulomak na ovo mjesto. Stvar se događa 
»uzlazeći u Jeruzalem« (Mk 10,32), ali prije ulaska u Jerihon (Mk 10,46), to jest na putu u 
Jeruzalem prolazeći kroz Jerihon, između neke određene točke tog puta i Jerihona; prema planu koji 
mi slijedimo, negdje na putu između Efrajima i Jerihona. 

Ovaj ulomak donose sva tri sinoptika, s malim razlikama. Najpotpuniji je Mk. Prema ovom 
evanđelistu, i kako najvjerojatnije treba čitati njegov r. 32, Isusa na tom dijelu puta prate dvije vrste 
osoba: Dvanaestorica i ostali svijet. A postoje i dvije vrste reakcija. 

— Kad tekst kaže da je Isus išao »pred njima«, sigurno misli na Dvanaestoricu, jer u Mk kontekstu 
posljednji je Isusov sugovornik bio Petar,koji je govorio u ime svojih drugova (r. 28). Isus je išao 
pred njima, kao što dolikuje učitelju pred učenicima, ali također da pokaže čvrstu odluku da se 
suoči sa svojom sudbinom. Sigurno im je na izlazu iz Efrajima saopćio odluku da ide u Jeruzalem 
na svetkovinu Pashe, unatoč mjerama što su ih vlasti poduzele protiv njega. Dvanaestorica reagiraju 
snebivajući se: kako je moguće da Učitelj učini tako nešto kad zna kako stvari stoje? 

— Tekst zatim dodaje: »a oni koji su slijedili, bojali su se«. Radi se o nekim osobama koje idu iza 
Dvanaestorice. To bi značilo daje, osim Dvanaestorice, Isusa u Efrajim pratila i skupina 
najprivrženijih osoba, koje se sada vraćaju s njim. Ili, što je vjerojatnije, skupina stanovnika iz sela 
priključila se Isusovoj pratnji, da idu skupa na hodočašće u Jeruzalem. Ili, ako se isključi i ta 
hipoteza, treba pomišljati na žene Isusove zajednice, koje ga prate iz Galileje i koje ovom zgodom u 
maloj skupini idu iza apostola. Ovdje se reagira strahom: strahom pred blizom Pashom, koja se 

978 

nagoviješta puna problema i krvi. 

Negdje na putu, kad se nalazio sam s Dvanaestoricom i odijeljen od drugih, Isus im sada formalno 
naviješta da idu u Jeruzalem i da će se ovaj put tu zapečatiti njegova sudbina. Lk napominje da će se 
tako ispuniti ono što su proroci napisali o Mesiji (usp. također 24,25.27.44; Dj 3,18.24; 13,27, itd.), 
to jest da će se ostvariti prethodna odluka Božja o njemu (Dj 2,23). 

Prema Mk, Isus u pojedinostima proriče Dvanaestorici šest stvari: 


277 Usp. sv. I, str. 339—342. 

278 U našoj pretpostavci, r. 32 morao bi se prevesti ovako: »Isus je išao pred njima i oni su bili zaprepašteni; i 
(a) oni koji su išli za njima, bojali su se« Ali strogo govoreći, moguć je i stvarno prihvaćen od mnogih i 
slijedeći prijevod: »Isus je išao pred njima, i čudili su se, i slijedili su ga i bojali se«. U ovom prijevodu, 
subjekt su uvijek Dvanaestorica, koji od zaprepaštenja prelaze na strah... ; sve je nasilnije, i prijevod i 
psihološka situacija. 

— da će biti predan poglavarima svećeničkim i pismoznancima, to jest Velikom vijeću, nadležnoj 
židovskoj vlasti; isto tako Mt; kod Lk, Isus je izravno predan poganima; 

— da će ga osuditi na smrt; isto tako Mt; te pojedinosti nema kod Lk, jer on ne spominje Velikog 
vijeća; 

— da će ga predati poganima; u tome se slažu sva tri evanđelista, samo što kod Mt i Mk nije predan 
poganima izravno, nego preko židovskih vlasti,što točnije odgovara povijesnom razvoju događaja; 

— da će biti izvrgnut svakovrsnim pogrdama i poniženjima; posebno, da će ga izudarati (nema kod 
Lk), popljuvati (nema kad Mt) i izbičevati; 

— da će ga ubiti; Mt određenije kaže da će biti razapet; 

— da će uskrsnuti »poslije tri dana« (»treći dan« kod Mt i Lk); njegova smrt uvijek ide 
skupa s uskrsnućem, završava se životom. 

U ovom obliku kako se ulomak nalazi kod Mt i Mk, izravni (i glavni) krivci Isusove smrti jesu 
židovske vlasti; Židovi ga osuđuju na smrt; pogani igraju sporednu ulogu, ulogu izvršioca. 

Ovaj put, Lk jedini spominje da apostoli nisu razumjeli, i opat to čini (kao u 9,45) vrlo naglašeno, 
služeći se raznim izrazima da rekne isto: »Ali oni od toga ništa ne razumješe, taj je govor bio za njih 
tajan, i ne shvatiše što im je bio rekao« (r. 34). Jasno je da se ne misli na to da nisu materijalno 
razumjeli značenje tih riječi, nego da im je bilo nemoguće prihvatiti upravo to značenje. Perspektiva 
Mesijine smrti nije uopće ulazila u shemu njihovih nada. Oni su plovili drugim valovima; kao i sav 
narod, i oni su sanjali o slavi. 

Kako se vidi, usprkos proteklim mjesecima, sablazan križa i dalje je nepromjenljivo trajala (usp. Mt 
16,22). Ovo je sigurno bio jedan od bolnih vidova Isusova života: da ga ni njegovi najbliži nisu 
razumijevali, da je uvijek bio okružen svijetom, a da je ipak uvijek bio intimno sam. Čak ni 
Uskrsnuće nije moglo ostvariti tu potpunu duhovnu suglasnost između njega i apostola (usp. Dj 
1,6); za to je bilo potrebno da ga zauvijek nestane s naše pozornice pa da ostane prisutan među 
nama svojim Duhom. 

Jedan primjer tog nerazumijevanja doživljava Isus u slijedećem događaju, na ovom istom putu. 

15) ČASTOLJUBIVA MAJKA I SINOVI 280 
(ČETVRTAK 30. OŽUJKA G. 30) 

MT 20,20—23; MK 10,35—40 

Isus govori o svojoj bliskoj smrti, a apostoli ne mogu dopustiti te mogućnosti. Oni misle o slavnom 
Mesijinom objavljenju i o svim prednostima koje ono za njih znači. Jedino što oni točno hvataju u 
Isusovim riječima jest da su ti događaji neminovni. Ne može se gubiti vrijeme; tako oni 
ambiciozniji istrčavaju prije drugih. 

Sve se ovo događa onog istog prijepodneva u četvrtak 30. ožujka, na putu od Efrajima prema 
Jerihonu. 

Prema Mk, nastupaju izravno dva brata, Jakov i Ivan. Prema Mt, to radi njihova majka. Nema 
nikakvog protivurječja među njima. Bez sumnje, dva su brata duhovni začetnici molbe; to je tako 
jasno da je i kod Mt Isusov 


219 O ovim izrazima usp. sv. I, str. 341. 

280 Usp. A. Augustinovich, Salome u dnevniku ha Religion (Caracas), 5. 2. 1978. 

odgovor upravljen njima a ne majci; ali se oni služe majkom kao korisnom »polugom«. 

Činjenica da se Saloma nalazi ovdje pokazuje da je skupina žena koja je pripadala Isusovoj 
zajednici, njega stalno pratila i u Judeji, da je bila s njim u Efrajimu i da ga sada prati i na zadnjem 
putu u Jeruzalema. 

Da je Saloma pripadala skupini očito je iz toga što se dvaput spominje u času tragedije: poslije 
Isusove smrti, kad gleda »izdaleka« (Mt 27,56; Mk 15,40), i u subotu navečer, kad kupuje mirise 
(Mk 16,1). Iz paralelizma između Mk 15,40 i Mt 27,56, očito je da je Saloma koja se spominje u 
Mk 15,40, Zabedejeva žena i majka Ivana i Jakova Starijeg. 

Saloma je mogla pomagati Isusovu zajednicu ne samo svojim radom nego i svojim dobrima. Prizor 
poziva prve četvorice učenika (Mt 4,18—22; Mk 1,16—20; Lk 5, 1—11) daje nam dosta obavijesti 
o ekonomskom stanju njezine obitelji. Zebedej, Salomin muž, bio je ribar, ali sigurno ne jedan od 
sirotmih ribara, koji se svakog jutra otiskuju na more s čamcem i udicom, da priskrbi jadnu dnevnu 
prehranu. Zebedej je lovio ribu s mrežama. Ribolov naveliko. Govor je o samo jednoj lađici (Mt 
4,21), o onoj koja ima ulogu u evanđeoskom događaju, ali možemo zamisliti daje bilo i drugih. 
Ako ih i nije bilo mnogo, ipak se može govoriti za ona vremena o pravom ribolovnom poduzeću. 
Jer osim sinova, Zebedej je imao i najamnika (Mk 1,20). Čitavo osoblje potrebno za ribolov i za 
pripremanje riba za tržište. Tako se razumije kako su sinovi mogli ostaviti posao, a da stari otac 
ipak ne ostane bez ikoga; bilo je to organizirano poduzeće. 

U stvari u ovoj jednoj molbi sinova i majke sadržane su dvije; bolje rečeno, stvar ima dva vida, i 
svaki od njih treba napose promatrati; stoga je i Isusov odgovor dvostruk 

— Prvi vid, biti s Isusom »u njegovom kraljevstvu« (Mt), shvaćenom ne mjesno, nego vremenski: 
kad on počne kraljevati, a oni se nadaju da će to biti naskoro. Mjesto »kraljevstvo«, Mk ima 
»slava«: slava mesijanskog kraljevstva. 

Ova dva izraza bez sumnje znače isto. Kad bi se radilo o eshatološkim stvarnostima, Salomina želja 
bila bi vrlo sveta. Ali, nije moguće razumjeti je na taj način. Narod je očekivao drukčije kraljevstvo. 
U pučkom očekivanju nije se isključivala konačna faza mesijanskog kraljevstva, ali prije nje moralo 
se ostvariti slavno nacionalno kraljevstvo, u kojem bi nestalo svih društvenih nepravda i političkog 
ropstva. U Isusovo doba, mesijanska je nada imala nacionalistički, socijalni i politički značaj. 
Takvu mesijansku nadu dijelila je i Saloma, kao i apostoli, možda tvrdoglavije nego itko drugi, čak 
do samog uznesenja (usp. Dj, 1,6). 

Navedeni tekst Djela sugerira, da se dolazak mesijanskog kraljevstva smatrao neminovnim; prama 
tome, Saloma nije mogla gubiti vremena, ako je htjela osigurati povlaštena mjesta za svoje sinove. 
Na to Isus odgovara da oni stvarno ne znaju što traže, jer nisu razumjeli narav njegovog 
mesijanizma. Da se dođe do Masijine slave, treba prije proći kroz patnju i smrt. Onaj koji traži 
jednu stvar, u stvari traži i drugu; a sigurno je da oni nikad nisu mislili na to. Ali, već je vrijeme da 
jasno gledaju na tu stvar. Bi li oni mogli piti kalež najvećeg bola (usp. Iz 51,17.22; Jer 25,15; Mt 
26,39; Iv 18,11, itd.) koji će on piti? Bi li oni mogli primiti isto »krštenje« koje će on primiti (Mk), 
potpuno »uronjenje« u bol i smrt? 

Oni mu bez oklijevanja odgovaraju da bi. Ova su dva brata ne samo častohlepni nego također i 
hrabri. 

Isus im onda proriče da će stvarno piti njegov kalež i biti kršteni njegovim krštenjem. S tim im 
također obećaje da će imati udjela u njegovom mesijanskom kraljevstvu ... 

Jakovu je dao odsjeći glavu Herod Agripa godine 44. (Dj 12,2). Ivan je umro naravnom smrću, ali 
je doživio progone, tamnice i sužanjstvo (usp. Dj 4,3; 5,40; Otk 1,9); štaviše, prema jedinoj staroj 
legendi, koju je poznavao već Tertulijan, čudesno se spasio od mučeništva, jer je neozlijeđen izašao 
iz posude uzavrelog ulja, u koju su ga bili bacili. 

— Drugi predmet molbe jest »sjesti jedan na desnoj a drugi na lijevoj strani« Isusovoj u njegovom 
mesijanskom kraljevstvu. 

Sjediti na desnoj i na lijevoj strani, znači biti uz samog poglavicu. Poslije njega, najvažnije osobe. 
Prvi ministri. Sa svim što to sa sobom donosi: čast, slavu, moć, lagodan život. Lako je zamisliti 
kako je silovito radila Salomina mašta i njezini aristokratski snovi o slastima života na kraljevskim 
dvorima, kako gaje dočaravalo pučko mišljenje. Kuza, muž njezine drugarice Ivane, tek je ministar 
Heroda, neznatnog provincijskog kraljića, a njezini bi sinovi dospjeli uživati u potpunosti sav sjaj 
mesijanskog kraljevstva ... 

Na tu težnju odgovara Isus da ovoga časa njemu ne pripada dijeliti počasna mjesta u svom 
Kraljevstvu. To je isključiva nadležnost njegovog Oca, koji svakome »pripravlja« prikladno mjesto; 
znači da ta stvar ne zavisi od naših zasluga nego isključivo od Božjeg kriterija. 

Ovaj prizor ostavlja nam dosta obavijesti o Salominom značaju. 

Dalekovidna i lukava žena, ona izlazi prije svih da sebi osigura poglavarevo obećanje. Te su brige 
zaokupljale apostole već otprije (usp. Mk 9,33—34). Svi su oni sanjali o istoj stvari. Prosvjed protiv 
dvojice braće (Mit 20,24; Mk 10,41) najbolji je znak da su i sami potajno čeznuli za onim što njima 
prigovaraju... Saloma poznaje vrlo dobro zrak koji se diše i ne gubi vremena da osigura svoje 
povlastice. 

Ambiciozna žena. Ne teži za malim. To bi bila potpuna promjena u društvenoj ljestvici. Bili bi 
kraljeve osobe. I imali bi vlast nad ostalima, čak i nad vlastitim drugovima. 

Sebična žena. Nije joj stalo do viših ciljeva kraljevstva. Ne brine se za interese i reakcije ostalih. Ide 
isključivo za svojim stvarima. Istina je da ne traži ništa za sebe osobno, ali to nije nikakav dokaz 
poniznosti. Ionako je sve isto. Imala bi sve i da ne traži. Povlastice sina odrazuju se i na majci. Nije 
mala stvar biti majka mesijanskog ministra! 

Zainteresirana žena. Sasvim je moguće daje tokom vremena došla na misao, da bi joj se tako moglo 
platiti njezino služenje zajednici... 

Ali, ipak i kod nje treba pretpostaviti, da je glavni razlog zbog kojeg se priključila skupini bila 
zahvalnost za dobročinstva koja je dobila od Isusa. Osim toga, u zajednici su bila i njezina dva sina, 
tako da su se njezinim radom i oni koristili. Za majku kao što je ona to je vrlo jak razlog. S obzirom 
na posebni položaj apostola, sasvim je razumljivo da su se kasnije uvukli i drugi manje sveti razlozi. 
Ali poduka, koju je poslije njezinog nastupa Isus dao svima, o ličnoj žrtvi kao jedinom putu da se 
dođe do velikih zasluga, i da oni koji imaju vlast moraju biti »poslužnici« (Mt 20,22—28; Mk 
10,38—45), duboko je ušla u njezinu dušu i pročistila sve njezine namjere. Nalazimo je tijesno 
osjećajno povezanu sa svojim učiteljem upravo u najtragičnijim i najmračnijim časovima, kad se 
bučno srozavaju sve ljudske nade. 

16) VLAST JE SLUŽENJE 281 
(ČETVRTAK 30. OŽUJKA G. 30) 

MT 20,24—28; MK 10,41—45; (LK 22,24—30) 

Ovaj ulomak imaju sva tri sinoptika, ali u različitim kontekstima i isto tako s tekstualnim razlikama. 
Strogo su paralelni Mt i Mk, s obzirom na kontekst i tekst. Lk se udaljuje od njih u oba pogleda. Ali 
razlike nisu takve, da bi bilo nužno pretpostaviti dva različita prizora; obično se smatra da se radi o 
istoj skupini izreka, ali donesenoj prema dvjema različitim predajama. 

Koji je kontekst bolji, Matejev i Markov ili Lukin? Bez sumnje, prvi. Isusove riječi smještaju se 
ovdje sasvim prirodno. Dolaze poslije ambiciozne molbe Salome i njezinih sinova. Kad čuše te 
zahtjeve, ostali apostoli ustadoše protiv dvojice braće, pokazavši tako da su i oni imali iste težnje. 
Isus onda iskorištava priliku, da izrazi svoje mišljenje o političkoj vlasti i o istinskom značenju 
vlasti, prema novom, svome shvaćanju te stvari. Kod Lk, naprotiv, Isusove riječi dolaze na temelju 
prepirke među apostolima o tome tko je on njih najveći, i to upravo na Posljednjoj Večeri, poslije 

OSO 

ustanovljenja Euharistije; sasvim neprikladan čas za tu stvar; psihološki neprihvatljiv kontekst." 
Ostajemo, dakle, pri tome, da Isus izgovara ove riječi na istom putu od Efrajima do Jerihona, onoga 
četvrtka prije podne, 30. ožujka g. 30. 

Ovu cjelinu možemo razdijeliti na tri dijela: 

— izrazi o političkoj vlasti i zloupotrebama te vlasti (kod sve trojice); 

— misao o istinskom značenju vlasti (kod sve trojice); 

— obećanje nagrade apostolima (samo kod Lk). 

a) Stilski, značajni za ovu izreku o svjetovnoj vlasti jesu paralelizmi. Kod Mt i Mk, vladari se 
nazivaju »poglavarima« i »velikašima«, a njihova vladavina označava se kao »despotsko 
postupanje« prema podložnicima i kao »zloupotreba vlasti« nad njima. Kod Lk, vladari se nazivaju 
»kraljevima« i onima »koji vrše vlast«; oni zapovijedaju podložnicima kao njihovi gospodari, i još 
traže da im se pruža kult kao »dobročiniteljima« naroda ... 

Ove riječi oštra su kritika despotizma i zloupotrebe vlasti. 

Isus nije anarhist. On ne osuđuje vlast u sebi; naprotiv, smatra je potrebnom za ispravan zajednički 
život među ljudima. On vrlo dobro poznaje grešnu ljudsku narav, pa zna da se velike ljudske 
vrijednosti (pravo, mir, sloboda, sve što sačinjava dostojanstvo čovjeka) ne mogu ostvariti bez vlasti 
koja ih zajamčuje. Zbog svega toga on priznaje daje poslušnost vlasti obvezatna (Mt 22,21). 

Ali Isus također zna daje najčešći oblik koji politička vlast zna uzeti, despotizam, iako nekada vrlo 
vješto prikriven. Mnogo puta vlast radi ono »što joj se svidi« (usp. Mk 9,13 i 6,17—29). Namjesto 
moralne vlasti, dolazi prosta fizička sila, koja spontano nastoji da se nametne. Vlast koja uzima sebi 
sva prava, mjesto da brani prava drugih. Vlast koja, mjesto da se osniva na pravednosti i da bude 
temeljem pravednosti, u stvari je niječe i tako iznevjeruje sami razlog svog opstanka. 


281 Usp. također Jesus y la politica, 174—178. 

282 Teško bi bilo naći razloge koji su naveli evanđelista da izabere ovaj kontekst. Vjerojatno je našao taj 
raspored u svom izvoru, i razlog bi mogao biti u riječi »stol«, koji je mogao navesti misao na stol posljednje 
večere. 

Isus zasigurno ne govori o nekoj teoretskoj vladavini, nego o konkretnoj i življenoj stvarnosti, koju 
su svi iskusili (»znate da ... «). Ali po svom obliku, frazu je moguće tumačiti također kao nešto što 
se redovito događa. Neevanđeoski čovjek ima svoj posebni pojam o vlasti i veličini. Izgleda da 
čovjek ne osjeća svoje vlastite veličine sve dok ne učini da je drugi na sebi iskuse... A onda se 
preokrenu sve vrijednosti: branitelj postaje tiranin, onaj koji dijeli pravdu postaje nasilnik, 
osloboditelj postaje tlačitelj, vlast postaje zloupotreba vlasti... 

Isus prokazuje zloupotrebe. Ove se pojave kad čovjek postane žrtva vlasti. Kao što bez vlasti nije 
moguće uzdržati velike ljudske vrijednosti, tako ni vlast ne može postojati osim na osnovi ljudskih 
vrijednosti koje su Božje vrijednosti. Tako se daje do znanja da se u nekom poretku gdje se izdaje 
čovjek, izdaje također Bog. I obratno. 

b) Drugi logioin, koji radi o pravom značenju vlasti, također se odlikuje upotrebom sinonimnih 
paralelizama. Kod Mt i Mk: Tko želi biti »velik«, mora biti »poslužitelj«, i tko želi biti »prvi«, mora 
biti »rob«. Kod Lk: »najveći« mora se ponašati kao »najmlađi« i onaj koji zapovijeda« kao »onaj 
koji služi«. 

Jednom riječju, vlast je služenje. Prethodni logion pokazuje da je u ovoj stvari Isusova misao posve 
oprečna pojmu koji svijet ima o vlasti. To je uistinu revolucionarna misao, samo što se ova vrsta 
revolucije nikome ne sviđa. Po biblijskom poimanju, nemoguće je da bude drukčije. U Bibliji, 
čovjek i sve ljudsko uvijek se promatra preko Boga: u stvari, mora biti odraz i učestvovanje u 
božanskoj stvarnosti. A Bog, stvoritelj, najveći, neisporedivi, uvijek izlazi kao čovjekov poslužitelj, 
iako je u isto vrijeme njegov gospodar. Ljudska povijest, prema biblijskom, poimanju, jest 
neprekidni niz Božjih služenja. Njegova pravda, ljubav, milosrđe, providnost, kon kr etni su oblici 
»služenja« čovjeku. Isus smatra da tako mora biti i kod »velikih« među ljudima. 

Po »služenju«, jaki postaje slab, vladar postaje podanik svojih podanika. Izvrću se uloge, iako pod 
istim vanjskim izgledom društvenih oblika. 

Živi uzor takvog vladanja jest Isusov primjer, jer on, iako je »Sin čovječji« (Mesija), nije »došao« 
(nije to bilo njegovo poslanje) da mu služe, nego da on služi. Kod Mt, to je primjer koji objašnjava 
(»kao što«), ali kod Mk je (puno više) primjer koji obavezuje (»jer«): Isusov je primjer etički impe¬ 
rativ za čovjeka, jer cijela njegova osoba ima snagu primjera (»Ja sam put«: Iv 14,6). 

Mt i Mk također navode u čemu se prvenstveno sastoji to Isusovo služenje: »da dadne svoj život 
kao otkup namjesto mnogih (svih)«. Ovaj tekst ima vrlo veliko teološko značenje, jer izražava 
zadnji cilj Isusovog poslanja i smisao njegove smrti. Isus je došao da otkupi ljudski rod. Njegova je 
smrt otkup, spasenje, ispaštanje i zadovoljština namjesto drugih; on plaća za ljude, namjesto ljudi 
grešnika. Njegova smrt (smrt Jahvinog Sluge, Iz 53,10—12) dobročinstvo je spasenja za cijeli 
ljudski rod. 283 

Ova teza o vlasti kao služenju drukčije se utemeljuje kod Lk (r. 27), premda se i kod njega oslanja 
na Isusov primjer. Pri gozbi, važnija je osoba koja sjedi za stolom nego ona koja služi. Prema tim 
procjenama, Isus bi u vezi s učenicima morao biti kao onaj koji sjedi za stolom a oni kao 
poslužitelji. 


283 Upotrjebljena riječ je »mnogi«, ali ona »često ima u semitskom jezicima uključujuće značenje 'velika 
množina', 'svi'): značenje u vezi s činjenicom da semitski jezici nemaju riječi koga bi, kao naše 'svi', 
označivala cjelokupnost i u isto vrijeme množinu«: J. Jeremias, Theologie, I 158; usp. također 337. 

Međutim, on je među njima kao poslužitelj. Primjer i poduka sastoje se u tome da treba obrnuti 
uloge: oni koji su po društvenoj ljestvici viši moraju biti poslužitelji svojih podanika... 

Mnogi shvaćaju ove Isusove riječi (»ja sam među vama kao poslužitelj«) kao da ciljaju na pranje 
nogu na Posljednjoj Večeri (Iv 13,2—17), što je sasvim neprihvatljivo: vidjeli smo da ove riječi ne 
spadaju u taj kontekst, a osim toga takva aluzija bila bi posve nerazumljiva u Lukinom evanđelju, 
gdje se ne spominje ono pranje nogu... Ovi Isusovi izrazi moraju se smatrati paralelnim s Mt i Mk: 
cijelo njegovo poslanje, koje dostiže svoj vrhunac u njegovoj spasiteljskoj smrti, pripada u 
kategoriju služenja. 

c) Treći logion, isključivo Lukin (rr. 28—30), može biti sjećanje na prethodni prizor sa 
Zebedejevim sinovima. Oni su tražili za sebe povlaštena mjesta u njegovom Kraljevstvu. On im je 
tom zgodom neizravno obećao da će učestvovati u slavi njegova Kraljevstva, kad im je prorekao da 
će ispuniti potrebni uvjet za to (piti isti kalež kao i on). Sada to isto obećava svima apostolima (jesti 
će i piti na stolu eshatološkog kraljevstva),” dodavši još jednu posebnu povlasticu, da će sjediti na 
prijestoljima i suditi dvanaest Izraelovih plemena (r. 30b), to jest da će imati udjela u vrhovnoj 
vlasti proslavljenog Isusa na eshatološkom sudu." Sve je to nagrada za to što su oni ustrajali s njim 
u svim njegovim kušnjama (r. 28): usprkos svemu, oni su mu ostali vjerni, oni su dosada bili 
ujedinjeni s njim i u neugodnim i nekada kritičnim časovima njegova poslanja; oni će se raspršiti u 
najodlučnijem času, ah to će biti samo privremeno, jer će konačno prevladati njihova ljubav prema 
njemu ... 


17) ZAKEJEVO OBRAĆENJE 
(ČETVRTAK POPODNE 30. OŽUJKA G. 30) 

Lk 19,1—10 

Prije ovog prizora za Zakejem, Lk izlaže ozdravljenje jerihonskog slijepca (18,35—43), prije ulaska 
u grad. Ali druga dva sinoptika stavljaju ovo čudo kad Isus izlazi iz Jerihona da se uspne prema 
Betaniji, pa mi mislimo, da se čudo uistinu tada dogodilo. 

Prema tome, mi stavljamo na prvo mjesto prizor sa Zakejem. Dodjeljujemo mu četvrtak popodne 
30. ožujka, pri svršetku puta iz Efrajima. Ako je Isus izašao s pratnjom iz tog sela pri izlasku sunca, 
stigao bi u Jerihon oko podne. Znam iz iskustva da je to vrlo zamoran put, ako se prevali 
odjedanput, tako da je Isusu dobro došlo gostoprimstvo u Zakejevoj kući, da tu provede ono 
popodne i slijedeću noć. 

Ispripovijedani prizor započinje kad je Isus već u gradu i prolazi kroz njega. Naravno, radi se o 
Jerihonu onoga vremena, to jest o herodovsko-rimskom 


284 Zna se, daje Kraljevstvo obećano svima koji vjeruju u Isusa, ali ovdje se odnosi jedino na apostole (a da 
se tim nitko ne isključuje). 

285 Ovo se obećanje nalazi također u Mt 19,28, u drugom kontekstu, sigurno boljem. Sve što Isus ovdje 
obećava jest nagrada, koju on osobno daje. To bi zgledalo suprotno onomu stoje rekao Zebedejavim sinovima 
(Mt 20,23; Mkl0,40). Zavisi od ugla pod kojim se gleda. Ondje, Isus govori sa stanovišta svog povijesnog 
poslanja, i tvrdi da dati povlaštena mjesta u Kraljevstvu ne ulazi u okvir ovog poslanja, nego da pripada 
isključivo Ocu. Ovdje, perspektiva je eshatološka, perspektiva proslavljenog Isusa, i osim toga, njegov se 
postupak izričito temelji na bitnoj izmjeni dobara između njega i Oca (»kao što je moj Otac dao Kraljevstvo 
meni, tato ga ja dajem vama«, r. 29). 

gradu, kojemu se središte nalazilo neka dva kilometra jugozapadno od starog grada, na obje strane 
Wadi el-Kelta, na mjestu gdje izlazi iz brda na jerihonsku ravnicu. - 

Jerihon je bio carinski grad, važna saobraćajna točka prema beskrajnom istoku. Posve je normalna 
stvar da je u njemu bilo carinika (pobirača carinskih daća). Zakej je bio njihov poglavar; nekoliko 
carinskih činovnika zavisilo je od njega. I bio je bogat, stvar također vrlo razumljiva u ovom 

• • 287 

zanimanju. - 

Po svom poslu, Zakej je imao veze s mnogim osobama. Preko tih svojih veza bio je dobro 
obaviješten o ovom galilejskom proroku, koji se ovog časa nalazi u gradu. Njemu se najviše urezalo 
u pamet to da ova izvanredna ličnost ne trpi ni od kakvih predrasuda, što je posve oprečno farizeji¬ 
ma, koji vladaju javnim mišljenjem. Zakej je znao da Isus ne bi bježao od njega kao od gubavca. 
Odatle jaka želja da ga barem vidi. A to mu nije bilo moguće, jer je bio nizak a Isusa je pratilo 
mnogo svijeta. Svi su ga mrzili jer je bio carinik, tako da se nije usudio zamoliti nekoga iz ovog 
dijela grada da se popne na krov njegove kuće i da tako vidi Isusa; zbog toga se popne na sikomoru 
koja se tu nalazila. 

Sikomora je stablo koje se često susretne na ravnicama palestinske sredozemne obale i u jordanskoj 
dolini. Još dok sam ja, prije više od trideset godina, hodao po Jerihonu, nalazila se tu velika i lijepa 
sikomora u samom središtu grada. - Lako se popeti na to stablo, jer ima razmjerno kratko deblo a 
niske i jake grane. 

Zakej je u položaju da ispadne smiješan pred cijelim svijetom: ozbiljan i bogat čovjek, koji se penje 
na stablo, kao bilo kakav odrpanac ... Sve to dokazuje da se u njegovom slučaju ne radi samo o 
znatiželjnosti, nego da tu postoji neka pozadina, koja ga daleko više tjera: da se već započela 
revolucija u njegovoj unutrašnjosti, da se u njemu pokrenula snažna želja za promjenom života. 
Prolazeći blizu sikomore, Isus podiže oči i pozva Zakej a vlastitim imenom, da odmah sade s drveta, 
jer ovog popodneva mora biti gost u njegovoj kući. 

Netko je mogao reći Isusu kako se zove onaj čovjek na stablu, ali evanđelist radije daje naslutiti da 
je on to znao vrhunaravnim putem. U svakom slučaju, velik je utisak moralo učiniti na Zakeja kad 
je čuo da ga Isus poziva njegovim vlastitim imenom na tako blizak način, kao da ga je oduvijek 
poznavao, a još više to što je želio biti gost u njegovoj kući. I ne samo da je želio, nego da je 
»morao« to biti, daje to ulazilo u smisao njegovog poslanja ... 

Čovjek silazi sa stabla i vodi Isusa u svoju kuću, silno radostan. - Imao je puno razloga da se 
veseli. Pred mjesnim farizejima i pred svima koji misle kao oni, Učitelj mu povraća izgubljeni 
ugled. Isus izlazi u susret njegovim najintimnijim željama a da to nitko od njega nije tražio. Ova ga 
spontana dobrota zarobljuje i stavlja u pokret njegovu već postojeću želju za obraćenjem. 

Naravno, svi počinju snažno prigovarati Isusu zbog toga gesta, zato što je prihvatio gostoprimstvo 
javnog grešnika i tako čak upao u obrednu nečistoću. 


286 Usp. Gerico e dintorni, 48—64. 

287 Usp. sv. I, str. 153. 

288 Usp. Gerico e dintorni, fflg. 14. 

289 O kršćanskim predajama kaje se odnose na Zakejevu kuću i na sikomoru usp. Gerico e dintorni, 
60—63. 

Farizeji se ne spominju izričito, ali je očito da oni vode glavnu riječ u prigovorima. 290 
Pretpostavlja se daje Isus ostao u Zakejevoj kući cijelo to popodne i slijedeću noć. Isus je sigurno 
dobro iskoristio ovo vrijeme za katehezu. Ništa se ne kaže o čemu je govorio, ali se to nagađa iz 
učinaka: »Dajem siromasima polovicu svoga imanja, a ako sam koga u čemu prevario, vraćam čet¬ 
verostruko«. On želi ispraviti dosadašnji život i popraviti štete koje je dosada drugima učinio. 

S Isusovim dolaskom, Zakej je doživio temeljito obraćenje u svojoj duši. S tim u vezi treba reći 
slijedeće: 

— Isus je bio rekao, daje vrlo teško, skoro nemoguće, da se spasi bogataš, ali daje to ipak moguće 
snagom Božje milosti (usp. Lk 18,24—27). Zakejev slučaj to dokazuje. Milost Božja, u ovom 
slučaju, sastoji se u tome da bogataš shvati kako njegovo bogatstvo ne smije služiti samo njemu, 
nego da mora biti sredstvo ljubavi prema bližnjemu. 

— Strogo govoreći, ove Zakejeve riječi mogle bi se shvatiti i tako kada je on već prije susreta s 
Isusom radio onako kao što kaže; u tom slučaju,on bi samo obavijestio Isusa, daje tako već otprije 
postupao. Ali, taj je smisao neprihvatljiv, jer ga u tom slučaju ne bi smatrali javnim grešnikom,nego 
savršeno obraćenim grešnikom, koji se kao takav pripušta u društvo. Ove riječi znače obećanje za 
budućnost: on se obvezuje da će dati siromasima polovicu svojih dobara i povratiti četverostruko 
sve u čemu je druge bio prevario. A to znači da se njegovo obraćenje ostvarilo na temelju Isusovog 
posjeta; da Isusova dobrota dolazi prije obraćenja i izaziva obraćenje; stav različit od farizejskog 
postupka, koji primaju u društvo grešnika samo kad se posve obratio. 

— Zakejevo je obraćenje temeljito, kako se može prosuditi po velikodušnosti njegovih odluka. Nije 

tako lako razdijeliti polovicu svog imanja siromasima. A što se tiče odštete, Zakej obećaje mnogo 

više nego što traži zakon. Samo u jednom slučaju zakon predviđa peterostruku ili četverostruku 

odštetu, naime kad se radi o ukradenom govečetu ili malom marvinčetu,ali ako su već bili zaklani ili 

prodani (Izl 21,37). Naprotiv, ako se nađu živi kod onoga koji ih je ukrao, morat će platiti dvostruko 

(Izl 22,3). U svim drugim slučajevima, gdje se nanijela neka šteta bližnjem (krađa, zadržavanje, 

iskorištavanje, nađena stvar, itd.), mora se povratiti cijela vrijednost stvari više petina (Lev 5,21— 

24; Br 5,6—7). Ovo bi bio Zakejev slučaj: razlika između onoga što zakon traži i onoga što on 

9Q , ^ 

obećaje jest vrlo velika.“ Drugo je pitanje, kako znati koga je sve prevario..., stvar skoro 

nemoguća u cijelosti; svota određena za siromahe možda sve to pokriva. 

— Zakejev slučaj pokazuje, da obraćenje nije samo unutrašnje (afektivno) i individualno, nego da 
se mora vidjeti na djelu i da ima i društveno značenje. 

— Zakej se ne odriče u cijelosti (nego samo polovicu), dok je Isus od bogatog mladića tražio da 
proda sve i dade siromasima. Kao što smo onda upozorili, jedno je ideal koji se predlaže svima, a 
drugo je karizma i sposobnost svakog pojedinca. Isus nije kazuist. 

— Vidjevši ovu Zakejevu pozitivnu reakciju, Isus mu izjavljuje daje danas (prigodom ovog 
posjeta, koji je najbliži uzrok promjene u njemu) 


290 Usp. sv. I, str. 153—155. 

291 U rimskom zakonodavstvu postojala je četverostruka odšteta za »javne (očite)krađe«, ali to nije 
Zakejev slučaj. 

292 Usp. sv. I, str. 54. 

ušlo spasenje u njegovu kuću, to jest ne samo njemu, nego i cijeloj obitelji, jer će se njegovo 
obraćenje odraziti na životu cijele obitelji. Od ovog časa, njegova je obitelj dobro primljena 
(»spašena«) kod Boga. 

U Zakejevoj kući, osim njega, prisutne su i neke druge osobe; osobe slobodne od farizejskih 
predrasuda; u svakom slučaju, nalazila se tu Isusova družba. Oni su čuli kako je Isus navijestio 
spasenje Zakeju i njegovoj obitelji, pa im on sada daje razlog toga: zato što je i Zakej Abrahamov 
sin, zato što je on, unatoč svom zanimanju koje svi osuđuju, ipak veliki vjernik, pravi sin oca svih 
vjernika, kako to dokazuju njegova djela, koja će odsada obilježiti njegov život. 

Jedan grešnik se spasio, našlo se nešto što je bilo izgubljeno (usp. Lk 15, 32). To je upravo Mesijino 
poslanje; zbog toga je htio biti gost u carinikovoj kući. 

18) JERIHONSKI SLIJEPAC 

(PETAK 31. OŽUJKA G. 30) 

Mt 20,29—34; Mk 10,46—52; <Lk 18,35—43) 

Poslije prizora sa Zakejem, Lk ima parabolu o deset mna (19,11—27), koju smo mi ostavili za 
kasnije kao paralelu s Mt 25,14—30 (parabola o talentima), ne zato što bi Matejev kontekst bio 
bolji, nego jer imamo namjeru razmatrati u tom kontekstu svu građu koja se odnosi na takozvani 
»eshatološki govor«. 

Čudo jerihonskog slijepca (ili dvojice slijepaca) donose sva tri sinoptika, ali način kako je predaja 
sačuvala to čudo jest jedno od najpoznatijih protuslovlja u našim evanđeljima: 

— Prema Mk i Lk, bio je samo jedan slijepi prosjak (kod Mk se zove Bartimej), dok Mt kaže da su 
bila dva. 

— Prema Mt i Mk, čudo se događa kad Isus izlazi iz Jerihona, dok se prema Lk događa na ulasku u 
grad. 

Iznesena su mnoga rješenja tog pitanja, koja bi bilo besmisleno ponavljati na ovom mjestu. Sva ta 
rješenja nastoje uskladiti ova protuslovlja. Znamo da je nasilna harmonizacija paralelnih tekstova 
beskoristan posao. U prenošenju evanđeoskog materijala bile su neizbježive različite predaje. Treba 
ih prihvatiti takve kakve jesu. Naš se posao danas sastoji u tome da tražimo i po mogućnosti 
odredimo izvornu situaciju. 

Uvijek će biti korisno imati u vidu pojam historiografije kod starih pisaca. Važan je glavni događaj; 
dopušteno je zanemariti okolnosti (kako, kada, gdje, koliko...) kao nešto sporedno; stari pisci nisu 
bolovali od naše manije za točnošću. 

U svemu tome, najvjerojatnije nam se čini slijedeće: 

—Bio je samo jadam jerihonski slijepac, i zvao se Bartimej. Markov podatak je tako povijesno 
određen (navodi vlastito ime, što nije obična stvar), da ga moramo imati u vidu. Kako onda Mt 
govori o dvojici? Neki se pozivaju na to da se ovom evanđelistu sviđa podvostručavati osobe (na 
primjer 8,28). Mislim da ovdje nije dovoljna samo piščeva naklonost u tom smislu. Treba 
pretpostaviti daje postojala predaja s tim podacima. Pa ako se prihvati daje čudo u Mt 9,27—31 
samo duplikat ove jerihonske pripovijesti (kao glavnog izvora), trebalo bi zaključiti da se radi o 
dobro utvrđenoj predaji. Samo što predaja u kojoj se umnožavaju osobe ima manje vjerojatnosti 

da bude izvorna, jer, daje slutiti da su izvorni podaci bili prerađeni: možda se mislilo da se Isusova 
moć bolje pokazuje sa dva ozdravljenja nego s jednim ... 

U svakom slučaju, dva Matejeva slijepca stalno se vladaju kao jedan, tako da nema nikakve 
poteškoće govoriti o njima kao o jednom. 

— U vezi s kronološko-topografskim pitanjem, Lk je najmanje prihvatljiv. Ovaj evanđelist stavlja 
čudo prije ulaska u Jerihon, da stvori tako uvodni okvir prizoru sa Zakejem, što je za njega važniji 
događaj. S druge strane, ništa nas ne sili da ostavimo Markov redoslijed, i opet pojačan predajom 
koju slijedi Mt. 

Prema tome, slijepac Bartimej ozdravljan je na izlasku iz Jerihona, razumije se iz herodovskog 
grada. U skladu je s ovim mišljenjem i kršćanska predaja, koja od IV. st. jednodušno bilježi daje 
mjesto gdje se dogodilo ovo čudo ondje gdje rimski put izlazi iz judejskih brda na jerihonsku 
ravnicu, na mjestu koje se danas zove Beit Đaber et-Tahtani; to jest na samom izlasku iz 
herodovskog Jerihona s obzirom na nekoga koji ide prema Jeruzalemu.” 

A Isus je ovaj put izlazio upravo iz Jerihona na putu u Jeruzalem. Bilo je to sutradan iza njegova 
dolaska u Jerihon, iza kako je vjerojatno prenoćio u Zakejevoj kući, u petak izjutra 31. ožujka. 
Budući da Mk nema pripovijesti o Zakeju, on bilježi Isusov izlazak odmah iza njegovog ulaska u 
Jerihon. U stvari, između jedinog i drugog događaja proteklo je pola dana ijedna noć. 

Tri evanđelista govore o velikom mnoštvu svijeta koji prati Isusa, osim učenika. To su hodočasnici 
koji idu u Jeruzalem za blagdan Pashe, koji je već vrlo blizu. Jerihon je mjesto gdje se sastaju i kuda 
nužno moraju proći svi oni koji dolaze iz jordanske doline i iz Pereje (Tiransjordanije), kao i za one 
Galilejce, koji više vole putovati jordanskom dolinom nego preko neprijateljske Samarije. 

Uz put sjedi slijep prosjak i moli milostinju. Sasvim istočnjačka slika: kud mnogo svijeta prolazi, 
ispružena ruka, koja s beskrajnom strpljivošću čeka samilost prolaznika. 

Slijepi prosjak zvao se Bartimej, što znači Timejev sin. 294 Obavijest je isključivo Markova. 
Vjerojatno je ovaj čovjek bio poznat u kršćanskoj zajednici, kojoj je bilo namijenjeno njegovo 
evanđelje (usp. također 15,2.1). U svakom slučaju, činjenica da se izričito spominje njegovo ime 
pokazuje povijesni značaj događaja. 

Lk kaže da je slijepac čuo kako prolazi mnoštvo; nije to obični hodočasnički hod; osjećalo se 
ozračje slavlja, nešto neobično, izvanredna vika, tako da slijepac pita što bi moglo značiti sve to.” 
Kažu mu da prolazi Isus iz Nazareta. On već zna o kome se radi: o znamenitom galilejskom 
učitelju, koji 


293 Usp. Gerico e dintomi, 57—60. 

294 Timej je poznato grčko ime (Timaios). Vjerojatno se često upotrebljavalo u semitskom obliku 
Timaj, odatle pogrčeno Bartimaios (Bantimej), koje odgovara arameijskam Bartimaj (aramejska riječ 
»bar«, što znaci »sin«, s vlastitim imenom oca). Treba zapaziti oblik kojim se ovdje služi Mk: »sin 
Timeja, Bertimej«; najprije tumačenje a zatim ime; stoje protivno njegovom običaju (nsp. Mk 
3,17;7,11.34; 14,36); stoga neki misle, da se radi o vrlo starinskoj opaski, koja se uvukla u tekst 
(Lagrange). 

295 Upit bi se naravnije razumio, kad bi se radilo o ulazu u selo, kao kod Lk (usp. Lagrange, Evangile 
selon S. Luc, 486); ali se dobro razumije i na izlazu, kada valovi hodočasnika izlaze jedan za drugim na 
putu u Jeruzalem. 

čini čudesa. On neće propustiti ovu priliku! Da nadvisi viku mnoštva, i on počne vikati iz svega 
grla: »Isuse, sine Davidov, smiluj mi se!« 

»Sin Davidov« je najpoznatiji mesijanski naslov, udomaćen osobito a Judeji (više nego u Galileji), i 
koji najbolje izražava nadu u ponovnu uspostavu nacije (Lagrange). Slijepac javno kliče Isusu kao 
Mesiji kojeg narod očekuje. On izražava općenito mišljenje svijeta u tom času, kako će se vidjeti pri 
ulasku u Jeruzalem, dva dana kasnije. 

Ali, slijepac je vikao tol ik o da je smetao cijelom svijetu, a osobito — tako su oni mislili — velikom 
Učitelju; nikad ne bi stigao na svoj cilj, kad bi se morao zauzeti za svakog bijednika koji bi ga 
nazvao na putu... Radi toga, ljudi počeše ušutkivati slijepca, a to njega potače da viče još jače: nikad 
više neće imati ovakve prilike. 

Isus daje do znanja da mu slijepčevo vikanje ne smeta. Zaustavlja se i nalaže da ga pozovu (Mk); 
bolje, zapovijeda da mu ga dovedu naprijed (Lk), jer čovjek ne može sam ići. Prisutni to odmah 
učiniše. Oni koji su ga čas prije korili, sad ga sokole (Mk). To izgleda neprirodno, ali tako se 
vladaju mase kad je nad njima snažna ličnost. 

Toliki je bio slijepčev zanos, da je najednom stao na noge, skinuo plašt, da se mogne slobodnije 
kretati, i poskakujući stigao do Isusa, uz pomoć prisutnih. 

Isus, naravno, zna što slijepac očekuje, a ipak ga pita što želi da mu učini (usp. Iv 5,6), s namjerom 
da poveća njegovu vjeru i učini je svjesnijom. 2 6 

Slijepac mu odgovori: Rabbuni, da vidim«.“ Tim što traži, on ispovijeda svoju vjeru u Isusovu 

moć, i to je ono što Isusa zanima. 

Isus mu jednostavno saopćuje da je ozdravljan zbog svoje vjere. Povraća mu vid bez ikakvog 
posebnog gesta, samim činom svoje volje. I ozdravljen je u jedan čas (tako nije bilo u drugim 
slučajevima: usp. Mk 8,23—25; Iv 9,6—7). 

Posljedica: »slijedio ga je putem«. U neposrednom značenju riječi: pridružio se drugim 
hodočasnicima iz Isusove pratnje. Ali, obično se dopušta da bi ova riječ (»slijedio«) mogla imati i 
drugo, daljnje, značenje unutrašnjeg pristajanja: ozdravljeni slijepac postao bi Isusov učenik; stoga 
mu se sačuvalo ime, jer je bio poznat među kršćanima. 

Lk još dodaje uhodanu opasku: daje cijeli narod dao hvalu Bogu. 


296 »I Bog vidi naše potrebe i poznaje naše nedostatke, našu duhovnu sljepoću, ali to nije razlog da 
ne molimo. Jer molitva, osim što bitno uključuje izraz naše ovisnosti, ima za nas prednost što nas 
pomaže da budemo jasno svjesni naše potrebe. Onaj koja moli, bolje se poznaje« (J. Buby). 

297 »Rabbuni« je počasni naslov kao »rabbi«. Dolazi od »rabbon«, što znači »učitelj« i »gospodin« 
(Lk i Mk prevode upravo s »gospodin«), S posvojnim dometkom (»rabbuni«, »rabonni«) značio bi 
»moj gospodine«, sa značenjem veće čuvstvene blizine. S vremenom, iščezla je vrijednost 
posvojnog dometka, tako da i u ovom obliku znači naprosto »učitelj« ili »gospodin« (usp. Iv 20,16: 
prosto »didaskale«, učitelju). 

298 Upotrijebljeni glagol (»anablepso«), u najstrožem smislu trebalo bi da znači »ponovno vidjeti«, 
što se primjenjuje onima koji su nekoć imala dabar vid, pa ga izgubili, i sad ga ponovno zadobili; 
strogo govoreći, ne bi se mogao uzeti da se označi zadobiveni vid slijepca od rođenja. Međutim se 
s vremenom značenje glagola proširilo (već u klasičnoj književnosti) da znači naprosto »vidjeti« 
poslije bilo koje sljepoće; tako označuje vid slijepca od rođenja (Iv 9,11.15.18). Iz toga se, dakle, 
ne može zaključiti, kao što neki čine (na primjer Losy, Les Evangiles Synoptiqu.es, II 251), da 
jerihonski slijepac nije bio slijep od rođenja, nego daje samo bio bolestan na očima. 

19) POMAZANJE U BETANIJI 299 

(SUBOTA 1. TRAVNJA G. 30) 

(Mt 26,6—13); (Mk 14,3—9); Iv 12,2—11 

Poslije ozdravljenja slijepog Bartimeja, Isus zauvijek ostavlja Jordansku ravnicu i ulazi u judejska brda 
rimskim putem koji povezuje Jerihon s Jeruzalemom. Stiže u Betaniju toga petka 31. ožujka prije zalaska 
sunca, to jest prije početka subotnjeg odmora. Ako su izašli iz Jerihona rano u petak, mogli su lagodno 
prevaliti taj put do Betanije u jedan dan. 

Da prenoće između petka i subote, Isus i apostoli vjerojatno su bili gosti u kući nedavno uskrslog Lazara, 
u Betaniji. Sutradan po našoj kronologiji, Marija pomazuje Isusa. Prizor se nalazi kod Mt, Mk i Iv. Nema 
ga kod Lk, možda da ne uvede u zabunu svoje čitatelje, jer im je ispripovjedio vrlo sličan događaj iz 
galilejskog perioda (7,36—50). Kao i uvijek, ima nekih razlika među evanđelistima u pojedinostima 
(pamćenje predaje isto je tako slabo kao i pamćenje pojedine osobe), ali bez veće važnosti. 

Ne može se sa sigurnošću ustanoviti točno vrijeme ovog događaja. Pri nepažljivom čitanju Mt i Mk, 
čovjek bi rekao da se ovo odigrava dva dana prije Pashe. Ova dvojica evanđelista uključuju ovaj događaj 
u pripovijest o muci i smrti, koja se započinje kronološkom opaskom o dva dana koji još nedostaju do 
Paishe (Mit 26,2; Mk 14,1). Ali, strogo govoreći, ta se opaska odnosi na vijećanja židovskih vlasti o tome 
kako da Isusa uhvate na prevaru i ubiju (Mt 26,3—4; Mk 14,1). Ako se odmah iza toga pripovijeda o 
događaju u Betaniji, to ne znači nužno da se on odigrava u to vrijeme. Ovaj je prizor stavljen ovdje, u 
kontekst muke, zbog logične asocijacije, zbog samog Isusovog tumačenja Marijinog gesta (Mit 26,12; 
Mk 14,8), ali se po sebi može smatrati kronološki neodređenim. 

Ovdje nam onda dolazi u pomoć Iv 12,1, koji (po svom običaju) otklanja moguću zbrku u kronologiji, jer 
kaže da je Isus došao u Betaniju »šest dana prije Pashe«. Prema tome, ovaj se prizor događa zadnje 
subote Isusovog života, 1. travnja g. 30. 

Mjesto gdje se ovo događa jest Betanija, poznato Lazarevo seoce, blizu Jeruzalema, na istočnoj strani 
Maslinskog brda. Zbog prijateljstva s Lazarom i njegovim sestrama, i sudeći po nekim podacima iz 
evanđelja, rekli bismo da se Isus vrlo rado služio ovim gostoprimstvom, kad se po svom poslanju nalazio 
u Jeruzalemu i okolici. U tim prilikama, Betanija je bila za njega kao malo misionarsko središte; nešto 
slično, iako u manjoj mjeri, kao Kafarnaum za galilejskog djelovanja. 

Gozba se drži u kući Šimuna Gubavca (Mt i Mk). Kako se spominje samo ime gostoprimca, bez ikakve 
druge obavijesti, zaključuje se da je bio poznata osoba. Prezime (»Gubavac«) dolazi mu vjerojatno od 
toga što je nekoć bio gubavac, pa ozdravio. 

Kad ne bi posjedovali ove obavijesti, kad bi se oslanjali samo na ono što kaže Iv, rekli bismo radije da se 
večera drži u Lazarevoj kući, jer je on tu prisutan sa dvjema sestrama, a Marta je »služila«. Ovaj prizor 
doziva u pamet Lk 10,38—42. 

U Šimunovoj kući prisutni su Isus s učenicima i Lazar sa sestrama. Gozba se drži te iste subote, ali 
sigurno u noćnim satima, kad se već moglo pripraviti jelo (bilo je zabranjeno raditi prije zalaska sunca). 


Usp. A. Augustinovich, Gentilezas de una amiga, u dnevniku La Religion (Caracas), 14. 10. 1977. 

Ulazi na pozornicu »neka žena« (Mt i Mk), za koju znamo daje bila Marija, Lazareva sestra (Iv). 
Marija drži »alabastar mirisa« (Mt i Mk), to jest bočicu, vjerojatno staklenu, s mirisnim uljem. Mt 
kaže samo da je mirisno ulje bilo dragocjeno, dok od Mk i Iv saznajemo, da je bilo pravo i 
dragocjeno nardovo ulje. Nard je porijeklom iz Indije a ulje koje se dobivalo iz njegovog korijenja 
moralo je biti vrlo skupo; stoga se ono često krivotvorilo; ovo je bilo pravo. 

Marija »razbi alabastar« (Mk). Bočice za mirisno ulje bile su tako načinjene, da im se morao razbiti 
vrat da se izlije ulje. 

Marija izli mirisno ulje na Isusovu glavu (Mt i Mk). To je obvezatni nježni gest pažnje prema 
gostima koji se cijene (usp. Lk 7,46). Poslije tog obreda pažnje, Marija, u znak dubokog osjećaja i 
poštovanja prema Učitelju, s drugim dijelom miomirisne pomasti pomaza mu noge i onda ih svojom 
kosom obrisa (Iv). 

Marija je sigurno širokogrudno izlila cijelu bočicu pomasti, tako da se cijela kuća ispunila mirisom. 
Apostoli (Mt), bolje rečeno, neki od njih (Mk), u stvari Juda, ekonom zajednice i kradljivac (Iv), 
vidjeli su u tome rasipnost. Bilo bi puno bolje prodati tu pomast i njezin iznos dati siromasima. Od 
toga se mogla dobiti prilična svota (Mt), oko trista rimskih dinara (Mk i Iv), skoro godišnja plaća 
jednog radnika (usp. Mt 20,2.9.13). 

Ali Isus zna da se iza te opaske skriva pohlepa, da se radi o licemjernom zauzimanju za siromahe 
(Iv), upravo onako kako smo i danas naučili slušati od modernih licemjeraca, kojih ima dosta. 

Ne, kaže Isus, ne radi se o rasipnosti. I nema pogibelji da će vam ponestati siromaha, ako uistinu 
imate želju da im pomažete. Nikad neće nestati siromaha iz ove zemlje, već ih je bila upozorila 
knjiga Ponovljenog zakona (15,11). A njega će nestati; samo mu pet dana još preostaje. 

Stoga, ono što je Marija učinila vrlo je dobro upotrijebljeno, ima simboličnu vrijednost, koja se 
ničim ne može zamijeniti; ne htijući i ne znajući, ona je unaprijed pomazala njegovo tijelo za ukop 
(Mk); simbolički ona gaje već sahranila (Mt). 

To simboličko, unaprijed uzeto, značenje posve je očito kod Mt i Mk. Bez sumnje, ista misao 
(prethodno navještenje smrti) izražena je i kod Iv, samo što je njegov tekst puno sažetiji. Smisao je 
možda slijedeći: pustite je na miru, neka svrši što je započela, jer ona i ne znajući, u stvari je 
sačuvala ovu bocu pomasti za dan moga pokopa, koji se danas simbolički dešava. 

Isusove riječi o siromasima uvijek su tumačili sa sumnjičenjem, i s ljevice i s desnice. Htjeli su 
vidjeti u njima suprotnost između Isusa i siromaha, između »religioznih« i »društvenih« dužnosti. 
Oni koji tako postupaju, nemaju u vidu značaj naših evanđelja ni samo Isusovo duhovno ustrojstvo i 
njegovu učiteljsku metodu. Isus nije sistematski učitelj, kako bi se svidjelo nama zapadnjacima. On 
nikad nije izložio neki zaokruženi misaoni sistem. Isus je učitelj trenutka, prilike, potrebe koju 
nameće neka okolnost. Njegovo je mišljenje sastavljeno od ulomaka koje treba ujediniti, da se 
dobije cjelina. Slični su mozaiku, sastavljenom od mnogo raznobojnih kamenčića: samo skup svih 
njih daje nam sliku cjeline. U tom svjetlu treba promatrati naša evanđelja uopće. 

Isus, na ovom mjestu, ne govori u prvom redu o siromasima, nego o Marijinom činu. Želi reći daje 
to dobar čin. Dobro je sve što se učini za dobrobit drugih. Novac koji se utroši za druge, dobro je 
utrošen novac. 

Ne radi se ovdje o suprotnosti između jedne dužnosti i druge, nego o prednostima: u nekom 
određenom času i prilici, jedna stvar može biti hitnija od druge. 

Sto se na poseban način tiče siromaha, Isusov stav treba promatrati u cjelokupnom kontekstu 
Evanđelja. 300 On tvrdi ovdje, ali usput, da ćemo uvijek imati siromaha među nama; istina jasnija od 
sunca. Siromaha i siromaštva nestat će tek u eshatologiji. Čovjekova povijest uvijek će biti 
obilježena razlikama. Sve dok se ne promijeni sadašnja ljudska narav, uvijek će biti pametnijeg i 
nepametnijeg, radinijeg i ljenijeg svijeta. I povrh svega, u svijetu će biti siromaha dok bude grijeha. 
Stoga Evanđelje toliko naglašava obraćenje; jedino tim putem moguće je uspješno se boriti protiv 
siromaštva. Isus se nikad nije zavaravao da bi siromaštva moglo posve nestati iz ovog života, ali se 
zanosio mišlju daje moguće boriti se protiv njega, daje moguće smanjiti broj i poboljšati sudbinu 

oni 

siromaha; blaženstvo siromaštva treba vidjeti u toj perspektivi. Poznato je (iz iskustva), da 
modemi revolucionarci, koji govore o tome da će nestati siromaštva kad se uspostavi jednoklasno 
društvo, ne vjeruju stvarno u te utopije (samo bi luđak mogao vjerovati u njih), ah one su im 
potrebne da opravdaju svoj pothvat; to je isto ono Judino licemjerje, koje Isus strogo osuđuje na 
ovom mjestu, jer je bilo ogavno onda i ogavno je danas. 

Tvrdnja da ćemo uvijek imati siromaha među nama, nije nikakav fatalizam niti napuštanje bojnog 
polja, nego nešto sasvim suprotno, ako stvari gledamo u cjelokupnoj perspektivi Evanđelja: to je 
zahtjev borbe protiv društvenog grijeha. Ako dopustimo da Isus ovdje navodi prve riječi Pnz 15,11 
(»zaista nikad neće nestati siromaha iz zemlje«), iz onoga što kaže kod Mk (»kad god htjednete, 
možete im pomoći«) mora se zaključiti da hitno traži i ono što se u nastavku kaže u istom retku, i 
što njegovi slušaoci sigurno vrlo dobro poznaju: »Radi toga ti zapovijedam: otvori širom svoju ruku 
svom bratu, svom siromahu i svom bijedniku u svojoj zemlji«. 

Što se tiče Marije, drugom smo zgodom vidjeli da se ne može po istovjetovati ni s Lukinom 
grešnicom (7,36—50), ni s Marijom Magdalenom. 102 

Četvrto evanđelje dodaje jednu povijesno zanimljivu vijest. Kaže da je veliko mnoštvo Židova 
doznalo da se Isus nalazi u Betaniji i u Šimunovoj kući, i daje tu prisutan i Lazar. Dođoše, dakle, da 
vide ne samo Isusa, nego i nedavno uskrslog Lazara. Lazar je vjerojatno više privlačio svijet nego 
Isus; vidi se da se o onom čudu naveliko govorilo. 

Betanija se nalazi, više—manje, u granicama »subotnjeg hoda« (koliko je dozvoljeno hoditi 
subotom: Dj 1,1.2) s obzirom na Jeruzalem, tako da je razumljivo kako se toliko svijeta kreće 
subotom; pretpostavlja se, da ta množina znatiželjnika jesu stanovnici Jeruzalema ili hodočasnici 
koji su stigli u Jeruzalem radi blagdana; u svakom slučaju, mogli su također doći u predvečerje, po 
svršetku subotnjeg odmora. 

Kao što ovo mnoštvo svijeta, tako i vlasti doznaju daje Isus u Betaniji; ovaj put se spominju jedino 
svećeničke poglavice, najvažniji dio Velikog vijeća. Međutim, ne poduzimaju nikakvih mjera protiv 
Isusa, kao da i ne postoji naredba da ga se uhvati (Iv 11,53). Već smo govorili o toj stvari: Isus 
suvereno raspolaže svojim »časom«. Uprkos svoje odluke, vlasti uviđaju da još ne mogu ništa 
učiniti, da još nije kucnuo odlučan čas. Ovi masovni pokreti 


300 Neke linije smo naznačili u sv. I, str. 127—129. 

301 Usp. sv. I, str. 174—177. 

302 Usp. 3V. I, str. 214—217 

njemu u korist igraju ulogu u tome: ne bi bilo razborito izazvati uzbunu mnoštva. Oni su vidjeli 
kako mnogo svijeta ostavlja njih i »vjeruje« u Isusa, to jest simpatizira s njim, iako ne dolazi 
nužno do prave vjere. A glavni razlog ovih posljednjih pokreta i simpatija jest čudo s Lazarom. 
Taj je čovjek tu kao živo svjedočanstvo tog čuda, tako da odlučiše ubiti i njega. 

Ali počevši od sutradan, u zadnjoj sedmici Isusovog života, stvari će se toliko zamrsiti, da će 
odluka o Lazarevoj smrti ostati pusta želja. 

II POSLJEDNJA SEDMICA: OD NEDJELJE DO SRIJEDE 
1) SVEČANI ULAZAK U JERUZALEM 
(ZADNJA NEDJELJA POPODNE: 2. TRAVNJA G. 30) 

Mt 21,1—H. 14—16; Mk 11,1—Ha; Lk 19,28—44; Iv 12,12—19 

S ovim događajem počinje odlučna sedmica. 

Donose ga sva četiri evanđelista, s dosta razlika, osobito ako se isporede tri sinoptika s Iv. 

Kronologija je Ivanova. Ona se nameće. Polazna točka je pomazanje u Betaniji, koje se 
odigrava šest dana prije Pashe (Iv 12,1). Mt i Mk stavljaju ovaj događaj u kasniji kontekst, ali 
takav da ne upliva nužno na kronologiju. Budući da se pomazanje događa u subotu 1. travnja, 
ulazak u Jeruzalem, koji se događa »sutradan« (Iv 12,12), pada u nedjelju 2. travnja. 

Kad Isus ulazi u grad i u hram, već je kasno (Mk 11,11), što znači da se svečana povorka s 
poklicima odvijala zadnjih sati onog nedjeljnog popodneva. Dan prije, večera na kojoj je Isus bio 
pomazan održana je poslije isteka subotnjeg odmora. Tu je noć Isus vjerojatno prenoćio u 
Lazarevoj kući. U nedjelju prije podne i prve popodnevne sate sigurno je iskoristio da se odmori. 
A onda je izašao da počne s pripravama... 

Topografski podaci manje su točni. Konkretno, gdje počinje svečana povorka koja će se 
spustiti u Jeruzalem? 

Iv ne sadrži nikakve topografske obavijesti. 

Lk u rr. 28—29 sažima put od Jerihona, poslije prizora sa Zakejem: kaže da je Isus, idući 
naprijed, ulazio prema Jeruzalemu, i da je došao blizu Betfage i Betanije... Lk ne govori o 
pomazanju u Betaniji; po njegovom načinu gledanja Isus je iz Jerihona došao ravno blizu Batfage 
i odatle se spustio u Jeruzalem. 

Kod Mk nalazimo isto stanje stvari (r. 1). On ima pomazanje u Betaniji, ali u kasnijem 
kontekstu, tako da je i njegov r. 1 sažetak puta od Jerihona, poslije ozdravljenja Bartimeja: Isus 
isto tako dolazi blizu Betfage i Betanije... 

Razlog ove neodređenosti upravo je to što se spominju Betfage i Betanija. Koje bi to onda, 
prema ovoj dvojici evanđelista, moglo biti »selo pred vama«? 

Ta nepoznanica može se riješiti pomoću Mt. Prema ovom evanđelistu (r. 1), Isus iz Jerihona 
dolazi ravno u Betfage (ne spominje se Betanija), tako da »selo pred vama« (r. 2) mora biti 
Betanija. 

Rekonstruirajući, dakle, redoslijed događaja, stanje je stvari slijedeće: dan prije, u subotu 1. 
travnja, Isus je pomazan u Betaniji, kamo je stigao 

prethodnog poslijepodneva; noć od subote na nedjelju prenoćio je u Lazarevoj kući; u nedjelju 
prije podne ostao je još uvijek na istom, mjestu; popodne toga dana prelazi u Betfage; ali u 
Betaniji, selu koje se nalazi nasuprot Betfagi, ostala je magarica i magare, i Isus nalaže da mu ih 
dovedu; zatim se iz Bertfage zapućuje u svečanoj povorci prema Jeruzalemu... 

Betfage se nalazi blizu Betanije, na istoj istočnoj strani Maslinskog brda. Topografski podaci 
triju evanđelista savršeno se slažu s pripoviješću. 303 

Ovom zgodom, Isusov je stav protivan onome što je on dosad običavao. On je dosada 
ljubomorno čuvao svoju »mesijansku tajnu«, izbjegavajući koliko mu je bilo moguće da se ne 
shvati krivo njegov mesijanski značaj: on je vrlo dobro znao kakav je pojam o mesijanizimu imao 
puk pa nije htio da taj pojam puk poveže s njegovom osobom. Sada, naprotiv, ne samo da ne 
zabranjuje takve pučke izražaje, nego ih on sam izričito izaziva, jer osobno poduzima priprave za 
ulazak u prijestolnicu, koji će imati sve značajke mesijanske aklamacije. Čemu treba pripisati tu 
promjenu? To je pitanje vremena. Ostaje još samo nekoliko dana pa da se svrši ova pustolovina. 
Ne može se više čekati. Neophodno je potrebno dati do znanja daje on Mesija. On ne želi umrijeti 
prije nego što to pokaže jasno i javno. A s druge strane, želi na simboličan način dati do znanja 
pučkim masama u čemu se sastoji pravi značaj njegovog mesijanizma. Narod to neće razumjeti 
toga dana; i dalje će živjeti u iščekivanju sjajne političke budućnosti; ali poslije kratkog vremena 
razumjet će to barem njegovi učenici (oni će se zauzeti da saopće to razumijevanje cijelom 
svijetu); sjetit će se i razumjet će (usp. Iv 12,16). 

Simbolika događaja sadržana je u jednom Zaharijinom proroštvu (9,9), koje će Isus ispuniti 
ovom zgodom. Tako se razumije ono što on zapovijeda dvojici svojih učenika. Nalazeći se u 
Betfagi, šalje ih u selo pred njima (Betaniju), i kaže im da će na tom i tom mjestu naći privezano 
magare, 304 na kojemu nitko prije nije jašio (mesijanskom kralju, neupotrjebljena životinja); neka 
ga odvežu i dovedu ovamo u Betfage a ako ih tkogod upita zašto to rade, neka mu kažu da je to 
njemu 305 potrebno, pa neće imati nikakve poteškoće. 

Isus im proriče u pojedinostima sve to i pokazuje na taj način svoje nadnaravno poznavanje 
stvari, što će oni zatim moći ustanoviti na licu mjesta. 

Svrha tih priprava odmah izlazi na javu: Isus želi ući u Jeruzalem jašeći na magaretu. Sto 
drugi evanđelisti pretpostavljaj«, Mt izričito kaže: tim se ispunjava Zaharijino proroštvo (9,9). U 
tom proroštvu, mesijanski kralj ulazi u sveti grad jašeći na magarcu. Prorok mu daje tri oznake: 
pravedan, pobjedonosan i ponizan. U Matejevom navodu ostala je samo poniznost. Simbolika čina 
sastoji se u ovome: Isus je ponizni Mesija. On želi ispraviti trijumfalistički pojam mesijanizma 
pučkih masa. On nije Mesija 


303 O evanđeoskim spomenima Betfage vidjeti Baldi, Guida, 131—133; tekstove predaje u 
Enchiridion (kazalo). 

304 Iv kaže (r. 14) daje Isus našao magare. — Tri evanđelista (Mk, Lik, Iv) govore o 
magaretu. Mt naprotiv govorni o magarici i njezinom magaretu. To se odnosi na Zah 9,9 ali 
ono što je ondje obični sinonimni paralelizam (dva različna izraza, koji znače istu stvar: 
magarac — magare, magaričino mlado) evanđelist uzima u strogom doslovnom smislu. 
Kasnije će čak reći, daje Isus uzjašio na oboje (r. 7). Stalo mu je naglasiti da se 
proročanstvo ispunilo u potpunosti. Ali, očito je da dvije životinje nemaju mjesta u ovom 
slučaju. 

305 Kaže »Gospođin« (Kyrios) (kod Mt i Mk jedini puta na ovom mjestu), misleći na sebe. U 
usta povijesnog Isusa stavlja se kršćanski izraz, koji se odnosi na proslavljenog Isusa. 

osvetnik i zavojevač, kako o njemu sanjaju zeloti. On nije došao da ruši carstva. I stvarno, rimske 
vlasti, vješte u psihologiji masa, nikako ne reagiraju pred nacionalističkim manifestacijama ovog 
nedjeljnog popodneva: znaju da sa strane vođe nema nikakve pogibelji, a to je važno ... 

Učenici idu na naznačeno mjesto i nalaze magare »svezano blizu vrata, vani, na putu koji 
kruži uokolo« (Mk). Treba zamisliti kuću i pred njom dvorište, koje služi kao tor za životinje, i 
odmah vani put koji okružuje zemljište. Magare je svezano blizu kućnih vrata, ali ne unutar tora, 
nego na vanjskoj strani kraj puta... Očito je iz svih ovih sitnih pojedinosti, daje ova vijest iz prve 
ruke, Od nekog očevica. 

Učenici bez daljega počinju odvezivati magare. Ali, tu su bile prisutne neke osobe (Mk), u 
stvari vlasnici životinje (Lk), koji ih u čudu pitaju zašto to rade. Oni im odgovoriše ono što im je 
Isus bio rekao: da on treba magare i da će im ga odmah povratiti iza svršenog posla. Oni to rado 
dopustiše: vidi se, daje i ta obitelj poznavala Isusa i prijateljski se odnosila prema njemu. 

Kad stigoše s magaretom u Betfage, budući da životinja nije imala nikakve opreme za jahanje, 
neki od prisutnih staviše na njega svoje ogrtače i Isus uzjaha. Povorka se počinje kretati. Mnogi 
prostiru svoje plašteve po putu, u znak najvećeg poštovanja: nije dolično da mesijanski kralj hodi 
po golom putu. Nije nužno misliti, da je cijeli put bio pokriven plaštevima, stvar uostalom 
nemoguća. Lk kaže izričito: »kako je išao naprijed«. Drugi su rezali grane sa stabala (Mt) i poljsko 
raslinje (Mk) i time pokrivali put. Iv govori o granama palma, 306 koje je svijet sigurno, nosio u 
rukama i njima blagdanski mahao, kao gest svečanog pozdrava i kao pobjedonosni znak (usp 1 
Mak 13,51), ali se tu radi o drugoj skupini ljudi, koja ide ususret Isusu s protivne strane. Prema 
sinopticima, Isus iz Betfage ide prema Jeruzalemu, spuštajući se Maslinskim brdom (pravac: 
istok—zapad). Prema Iv, mnoštvo putnika, koji su već bili u Jeruzalemu, kad čuše da Isus dolazi u 
prijestolnicu, uzeše grane palma i pođoše mu ususret, uzlazeći uz Maslinsko brdo (pravac: 
zapad—istok). 

Gdje su se srele dvije skupine? Vjerojatno negdje na zapadnoj strani Maslinskog brda, odakle 
se uživa sjajan pogled na Jeruzalem. Izvodimo to iz poklika naroda, koji su bitno istovjetni kod 
sva četiri evanđelista, što daje naslutiti da su nastali u isti čas. Istina je da bi se po r. 13 Iv moglo 
shvatiti, da mnoštvo koje ide ususret Isusu počinje klicati od samog početka, ali nije nužno shvatiti 
tekst na taj način; može se pretpostaviti i neki drugi trenutak, i prirodnije je misliti da se kralju 
kliče kad se oni koji kliču nalaze u njegovoj prisutnosti... S druge strane, prema Lukinom tekstu, 
mnoštvo hodočasnika koji prate Isusa od Betfage izgleda da ne počinje s poklicima od samog 
početka. Lukini izrazi nisu vrlo jasni, ali jasno je barem to da on najprije razlikuje jedan prevaljeni 
komad puta (r. 36), a zatim prolom poklika »kad je bio blizu silaska s Maslinskog brda« (r. 37), 
što se jedino može odnositi na zapadnu stranu brda nasuprot Jeruzalemu, u času kad se pred svima 
otvarala cjelokupna panorama grada. Psihološki dobro pogođen čas: kad je kralj promatrao svoju 
prijestolnicu ... 

Pripjev poklika jest povik »Hosana«. Etimološki taj uzvik znači »Spasi, dakle!« (Jahve) (usp. 
Ps 118,25), ali je s vremenom izgubio taj prvotni smisao i stao značiti naprosto »Živio!«. 


306 Ne slažu se autori da li je bilo palma u Jeruzalemu; usp. Schnackenburg, II462 i navedenu 
bilješku. 

Aklamacija u pravom smislu riječi sastoji se od stihova koje je narod uzvikivao između 
jednog pripjeva i drugog. Svi su oni uveliko mesijanski. 

—»Sin Davidov« (Mt) (kako je poznato, to je najuobičajeniji mesijanski naslov, koji najbolje 
izražava nadu u ponovnu uspostavu Izraela, a to je značajka i naglasak ovog časa). 

— »Onaj koji dolazi u ime Gospodnje« (Mit, Mk, Lk, Iv) (usp. Mit 11,3; Lk 7,20; Iv 6,14). 

— »Kralj (Lk) Izraela« (Iv) (usp. Iv 6,15). 

— »Kraljevstvo oca našega Davida koje dolazi« (Mk) (bezlična varijanta prethodnog poklika, 
gdje se izričito izražava nada u uspostavu davidovskog prijestolja; David se zove »ocem« i u 
nekim kodeksima Dj 4,25). 

Zadnji pripjev kod Mt i Mk glasi: »Hosana na visinama!«: Hosana do neba! Hvaljen budi Bog 
radi ovog dobra! Lk (r. 38) vjerojatno želi izraziti istu misao slijedećim paralelizmom: »Na nebu 
mir, a slava na visinama!«. »Nebo« i »visine« su ista stvar; prema tome, ista stvar moraju biti 
također »mir« i »slava«: slava Bogu za sve ovo! 

Kako rekosmo, pučke mase toga časa nisu razumjele poduku o magaretu i poniznosti. 
Potlačenom narodu drago je sanjati o slobodi. Ali, nauk nije bio namijenjen za taj dan, nego za 
budućnost. 

U času najživljeg zanosa naroda, Lk stavlja dvije vrlo zanimljive opaske. 

Prva je prisutnost farizeja u mnoštvu. Tu su oni sigurno ne zato da kliču Isusu, nego radi 
uhađanja. To su oni koji prosvjeduju. Lk je evanđelist živih suprotnosti: usred općeg odobravanja, 
glas protivnosti. Traže da Isus ukori svoje simpatizere zbog tih prevratničkih poklika i da ih 
ušutka. Sigurno ga žele ustrašiti time da će se umiješati Rimljani. Isus se ne boji toga. On zna da 
ne postoji takva pogibelj. Svijet koji ga ovdje pozdravlja nije neki masovni pokret u pravom 
smislu riječi; to je skupina, više-manje velika, hodočasnika, i ništa više; u ovim palmama koje s 
vijore, nema pogibelji za carstvo; Rimljani se nisu lako varali u procjeni situacija javnog reda. 
Osim toga, sve se odigrava po njegovom planu, što je i Božji plan; sve se mora tako dogoditi i 
nitko to ne može spriječiti (»ako ovi zašute, kamenje će vikati«). 

Druga iznenađujuća vijest je Isusov plač nad Jeruzalemom (nr. 41—44). Evanđelist 
suprotnosti: kad sav svijet kliče od veselja — Isus plače. Uzrok plača je vidik konačne nevjere 
njegovog naroda. Jeruzalem nije spoznao (Isus govori misleći o budućnosti) »ono što mu je 
korisno za mir«; shvaćajući »mir« kao skup svih Božjih blagoslova, kao spasenje. Jeruzalem će 
odbaciti ovu ponudu spasenja koju znači Isusova prisutnost. On se ne zavarava ovim pučkim 
klicanjem. On zna daje to pojava časovitog zanosa i da ga čeka njegov Petak; mase su nestalne u 
svojim reakcijama, zavise od vanjskih pokretača. Jeruzalem neće iskoristiti ovu jedinstvenu 
priliku: značenje Isusove prisutnosti »sakriveno je njihovim očima« (bezlični izraz, mjesto da se 
kaže da je to Bog sakrio; semitski mentalitet sve pripisuje izravno Bogu; u stvari se radi o 
posljedici svojevoljnog sljepila). 307 

Kao kazna za tu nevjeru, Jeruzalem će biti potpuno porušen i njegovi stanovnici istrijebljeni. 
To je još jedan daljnji razlog Isusovog plača. Radi se o strašnoj tragediji prijestolnice njegove 
nacije. 308 To je simbol koji umire. 

307 O tradicionalnom »Domdinus fleviit« (Gospodin je plakao) usp. Baleti, Guida, 133; tekstovi u 
Enchiridion (kazalo). 

308 Opsjedanje i pad grada opisani su u pojedinostima koje odgovaraju povijesnim činjenicama 
godine 70, poznatim i iz drugih izvora. Stoga radikalna kritika drži da ovo pretkazanje ne potječe 
od Isusa, nego da se radi o kasnijem dodatku kršćanske zajednice, načinjenom poslije 
događaja. Takav zaključak nije opravdan. Isus je i drugom zgodom pretkazao pad 
Jeruzalema (Mk 13,2). Ali ništa nam ne priječi da pretpostavimo, da je Isus prorekao 
ono što je bitno u događaju, i da su kasnije bile nadodate neke pojedinosti na temelju 
odigranih povijesnih činjenica. 

Pred takvim tragedijama, nijedno ljudsko srce ne može ostati neosjetljivo. A sve će se to 
neizbježno dogoditi, jer grad »nije spoznao vrijeme svog pohoda«, jer nije htio priznati u Isusovoj 
osobi, djelu i poruci onaj izvanredni pohod Božje milosti, koja mu se nudila, da se spasi. 309 

I četvrto evanđelje pravi nekoliko komentara (nr. 16—19) o slijedeća tri predmeta: 

— Najprije bilježi (r. 16) da učenici u taj čas nisu razumjeli značenje toga događaja, nego da 
ga se »sjetiše« tek poslije Isusovog »proslavljenja« (smrt, uskrsnuće i poslanje Duha Svetoga) i 
razumješe, daje sve što mu je narod učinio onog popodneva bilo napisano u Zaharijinom 
proroštvu, koje se tada ispunilo. Kako prije rekosmo, Isus je hitio da se stvari odviju na taj način; 
premda je znao da poduka neće biti shvaćena toga časa; bila je namijenjena za budućnost. 

— Drugi komentar (rr. 17—18) govori o razlozima hodočasnika koji su se nalazili u 
Jeruzalemu, da izađu ususret Isusu i svečano ga dočekaju kao Mesiju. Naime, svijet koji je bio s 
Isusom u Betaniji kad je uskrisio Lazara (usp. Iv 11,42), »svjedočio je«, to jest govorio je o tom 
velikom čudu bez prestanka i na sve strane, a ono govori u prilog njemu kao Mesiji. Hodočasnici 
koji su stigli u Jeruzalem, slušali su ta govorenja, mnogi su povjerovali daje Mesija i zato su mu 
izašli ususret, da ga u tom svojstvu pozdrave. 

— Treći komentar (r. 19) radi o reakcijama farizeja, koje oni ne izražavaju javno, nego govore 
među sobom. Ti su komentari otvoreno pesimistički: sve im izlazi naopako, sav svijet ide za 
Isusom... Ne govori se ni o kakvoj mjeri da se on uhvati, usprkos naredbi danoj prije nekoliko 
dana: Isus je gospodar svoga »časa«. 

O neprijateljskim reakcijama govorit će i Mt, ali drukčije. 

Ovaj evanđelist najprije opisuje raspoloženje duhova unutar grada u času kad Isus ulazi u 
Jeruzalem. Kaže da je cijeli grad »bio potresen«, kao zemljotresom. Izraz ima nešto od 
istočnjačkog preuveličavanja. Bilo je dosta svijeta, osobito među hodočasnicima iz dalekih 
krajeva, koji nisu poznavali palestinske događaje, koji sada vide jednog čovjeka kako ga okružuje 
i kako mu kliče veliko mnoštvo, ah ne znaju tko je on. S razumljivom znatiželjnošću pitaju 
pratioce nepoznatog čovjeka: »Tko je to?«. Oni odgovaraju da se radi o »proroku Isusu, onom iz 
Nazareta u Galileji«. Ovoga časa, nemaju vremena da potanje tumače tu stvar. Isto tako ne dotiču 
se problema da li je Mesija ili ne, nego samo odgovaraju na pitanje. Isus se posve prirodno naziva 
»prorokom«; znamo da su ga u puku općenito smatrali prorokom. 310 

Ušavši u grad kroz istočna vrata, Isus ide izravno u hram (Mk), koji se nalazi nedaleko odatle. 
Jednom u hramskim dvorištima, Mk dodaje daje »sve razgledao« (r. 11a); bilo je mnogo toga da 
se vidi. Hramska dvorišta bila su pretvorena u tržište. Sutra će ostaviti nezaboravnu poduku i o toj 
stvari. Danas to ne želi učiniti, jer je »već bilo kasno« (Mk). 

A također, jer je morao posvršavati nekoliko važnijih poslova prije nego što ponovno ostavi 
grad (rr. 14—16 Mt). 


309 Usp. Michel Tirimaille, Jesus pleure sur Jerusalem, u Le Monde de la Blble 1 (1977) 
42—44. 

310 Usp. sv. I, str. 287—288; u drugom izdanju prvog sveska tekst je pogrešno otiskan; usp. prvo tadanje, str. 


321—322. 

U prvom redu, nekoliko ozdravljenja. 311 Dok se on nalazio negdje u hramskom predjelu, 
približiše mu se neki slijepi i hromi, sigurno prosjaci koji su molili milostinju na hramskim vratima 
(usp. Dj 3,2). Ovi su bili ozdravljeni istog časa, što ih je potaklo da počnu vikati od veselja, a njima 
se pridružile i neka djeca tu prisutna, koji mu počeše klicati kao »sinu Davidovu« (Mesiji). To su 
djeca koja su hodala po hramskim prostorijama iz poznate dječje znatiželjnosti. Oni ne znaju ništa o 
mesijanizmu, nego ponavljaju kao papige ono što su bili čuli od svojih starijih na silasku s 
Maslinskog brda ... 

Ali, u hramu su se nalazili i neki predstavnici Velikog vijeća (»svećenički poglavari i 
pismoznanci«), sigurno skupljajući podatke za koje su znali da će im ubrzo biti potrebni na sudu. 
Oni su bili odlučni svršiti s tom stvari ovih dana; radi toga je trebalo slijediti u stopu ovog zlikovca. 
Gledah su, dakle, čudesna ozdravljenja koja je činio, i slušali kako mu kliču djeca. Ijedno i drugo 
bila je za njih teška rana, osobito mesijanski poklici. To sliči na bogohulu. Dolaze do Isusa srdito i 
predbacuju mu što tu stoji kao da ne bi čuo što oni balavci viču; neizravno traže od njega, da ih 
ušutka, kao što su učinili farizeji za vrijeme svečane povorke (r. 39 Lk). Ali, Isus ovoga časa 
postupa isto onako kako je postupio onom zgodom: ne samo da ne zabranjuje te povike, nego je još 
zadovoljan s njima. I opravdava ih riječima jednog psalma (8,3). Izvorni tekst nije vrlo siguran, ali 
izgleda da želi suprotstaviti Božje neprijatelje, koji ne priznaju njegovog veličanstva, i nevinu 
djecu, koja, a da to i ne znaju, samim svojim prostodušnim udivljenjem pred ljepotama stvorenog 
svijeta, slave svog stvoritelja... Ista takva opreka postoji sada ovdje u hramu: aluzija je očita. 

2) GRCI ŽELE VIDJETI ISUSA 
(ZADNJA NEDJELJA POPODNE, 2. TRAVNJA G. 30) 

Iv 12,20—22 

Veliki ulomak Iv 12,20—50 jest mozaik i skup izreka koje su po mišljenju mnogih kritičara 
izgovorene u različitim povijesnim kontekstima. Evanđelist je ujedinio ove izreke i male Isusove 
»govore«, tako da oni danas sačinjavaju zadovoljavajuću književnu cjelinu. 

Budući da ne poznajemo izvornog konteksta raznih dijelova ovog odsjeka, ostavljamo ih na 
ovom mjestu — istog dana svečanog ulaska u Jeruzalem — koje mu je evanđelist dodijelio. Isusovi 
slušaoci su neka mnoštva (r. 29), izgleda ona ista koja su ga pratila na ulasku (r. 12). 

Sistematizacija i razdioba materijala razlikuju se već prema tumačima. Nama se sviđa razdijeliti 
cijeli ovaj veliki ulomak na slijedeća tri dijela: 

— rr. 20—2,2: prizor s Grcima koji žele »vidjeti« Isusa; 

— rr. 23—36: razgovor Isusov s mnoštvom, gdje on naviješta svoju smrt i proslavljenje i hitno 
poziva da vjeruju u njega; 

— rr. 44—50: završni govor, koji naglašava potrebu vjere u Isusa (literarni nastavak 
prethodnog, usp. r. 46, u vezi s rr. 35—36). 

Rr. 37—43 ostavljamo za konac posljednje srijede Isusovog života: toga dana u stvari se 
svršava, prema našim evanđeljima, Isusovo javno poslanje, i ove riječi nam se čine podesnim 
komentarom za taj povijesni čas. 


311 Prije te vijesti, Mt ima izgon trgovaca iz hrama (rr. 12—13), ali u tome treba slijediti izričite 
naznake Markove, koji ga stavlja na sutradan. 

Poslije ovih bilježaka, možemo govoriti o Grcima u hramu (tr. 20). Ako se ovaj prizor 
odigrava poslije svečanog ulaska, sigurno se to događa u hramu, kamo je Isus ravno bio otišao; 
bolje rečeno, u dvorištu pogana, kamo su mogli ući i Nežiđovi napola obraćeni na židovsku vjeru. 

»Grci« u širokom značenju riječi jesu svi Nežiđovi. Ovi ovdje prisutni došli su u Jeruzalem da 
se »klanjaju«, to jest da učestvuju u blagdanu Pas-he; što znači, da se radi ili o »prozelitima« 
(potpuno obrađenim na židovsku vjeru, uključivši i obrezanje), ili, što je vjerojatnije, o onima koji 
se »boje Boga« (o napola obrađenim, koji vrše neke čine židovske vjere, ali se nisu obrezali). 

Ovi Grci žele »vidjeti« Isusa, što očito ne znači fizički vidjeti — ovog istog časa imaju ga pred 
očima — nego želju da se s njim formalno sastanu i parazgovore, a možda još (na dubljoj razini, 
koja je uvijek prisutna u četvrtom evanđelju) i jači interes da mu se približe po vjeri. 

Budući da vide da je Isus dosta zaokupljen ozdravljenjima, a onda raspravom s izaslanicima 
Velikog vijeća (Mit 21,14—16), ne usuđuju se tražiti sastanak od njega izravno, nego se obraćaju 
Filipu s tim ciljem. Filip je bio iz Betsaide, koja se nalazi na sjeveroistočnom rubu Genezaretskog 
jezera, okružena pretežno poganskim mjesnima. Možda su ga neki od ovih Grka osobino 
poznavali i zato se na njega obratili. Ali i Filip vidi da je Isus vrlo zauzet i da je osim toga već 
kasno (Mk 11,11), tako da ne radi ništa prije nego što se posavjetuje s Andrijom, koji je također iz 
Betsaide i možda poznanik »Grka«. Obojica se obraćaju Isusu i saopćuju mu želju onih ljudi. 

Ništa se ne kaže o uspjehu ovog zauzimanja, da li se Isus s njima sastao ili ne. Vidi se da se 
radilo o nevažnoj upadici. Stalno je to da se o »Grcima« više ne govori; slijedeće Isusove riječi 
upravljene su ne njima, nego drugim osobama (r. 29). 

3) RAZGOVOR S MNOŠTVOM: SMRT I PROŠLAVLJENJE, 

POZIV NA VJERU 

(ZADNJA NEDJELJA POPODNE, 2. TRAVNJA G. 30) 

Iv 12,23—36 

Kako smo zabilježili, nema više »Grka« iz prethodnog prizora, a Isusovi slušaoci su neka 
mnoštva (rr. 29 i 34), vjerojatno ona ista koja su pratila Isusa na svečanom ulasku (r. 12). 

Isusov »govor« sastavljen je od raznih izreka, koje su se izvorno nalazile u različitim 
povijesnim kontekstima, ali koje su ujedinjene na taj način, da danas posjeduju logičnu 
međusobnu vezu. 

Isus započinje govor naviještajući daje došao »čas« (r. 23). To je korjenita promjena. Dosad 
se uvijek naglašavalo da nije došao njegov »čas« (usp. 7,6-8.30; 8,20), i da, prema tome, nitko nije 
u stanju pomrsiti njegove planove. Sad je došao (usp. također 13,1; 17,1). Sad će sve biti drukčije. 
Sad će moći pasti u ruke svojih neprijatelja: tako stoji u planu. 

»Čas« koji je došao, to je čas njegovog »proslavljenja«. Ono će se u pravom smislu ostvariti 
pri uskrsnuću, kad se Isus povrati u krilo svog Oca, gdje je oduvijek postojao (Iv 1,18) i primi 
vrhovnu »moć nad svakim tijelom« (nad svima ljudima) (17,2), ali obvezatni put do tog slavnog 
svršetka jest njegova smrt, tako da njegovo »uzvišenje« na križu spada na pojam njegovog 

uzvišenja u božanskoj slavi. Ovaj je vidik u stvari na prvoj razini u ovom tekstu: došao je čas 
Isusove smrti, s kojom se otvaraju vrata njegove slave... 312 

S Isusovim riječima u slijedećoj izreci (r. 24) evanđelist misli dati razlog onoga što je prije 
rekao. Isusova je smrt potrebna za njegovo proslavljenje, jer se njegova slava ne sastoji u tome da 
samo on uživa u božanskoj vječnosti, nego da omogući svim ljudima otvorenim Božjoj milosti da 
do toga dođu (»dao si mu vlast nad svim ljudima, da on dadne život vječni svima koje si mu dao«: 
Iv 17,2). On mora ujediniti sve, da budu jedno stado pod jednim pastirom (Iv 10,16; usp. 11,52). 
Ali taj rezultat ne može se postići bez smrti, bez toga dara vrhunske dobrohotnosti; egoizam 
(zatvaranje u sebe) neplodan je u svojoj biti. To je nešto slično pšeničnom zrnu: ako ne umre, 
ostane samo, ne umnoži se; a ako umre, proizvede cijeli klas zma; smrt je plodna životima. 

Ali ono što vrijedi za Isusa, vrijedi nužno i za njegove učenike: smrt je uvjet slave. Isus to 

in 

izražava (r. 25) izrekom, poznatom i u sinoptičkoj predaji, ~ koja je paradoks koji igra na dva 
vremena života: na povijesno i na eshatološko. »Tko ljubi svoj život, gubi ga«: tko se toliko 
priljubi uz ovaj život, da ga se nije spreman odreći, neće postići vječnog života, koji je jedini 
vrijedan; naprotiv, »tko mrzi svoj život na ovom svijetu«, tko ne smatra daje ovaj život najveća 
vrijednost, i koji je zato spreman odreći ga se radi neke više vrijednosti, taj će ga »sačuvati za 
život vječni«: za prolazan život dobiva se neprolazan a naše proslavljanje sastoji se u tom vječnom 
životu. 

Ono što se u prethodnom retku reklo apstraktno i bezlično, sad se izričito i konkretno 
primjenjuje na učenike (r. 26). Biti učenik, ovdje, zamišlja se kao služba. A služiti Isusu uključuje 
nužno »slijediti ga«: u ovom kontekstu, slijediti ga u smrti. A onaj koji ga slijedi u smrti, slijedit 
će ga i u slavi: gdje bude on, bit će i njegov služitelj: sam Isusov Otac pobrinut će se da mu 

v 314 

pripravi tu čast. 

U prethodna dva retka (25—26), Iv reproducira predaju koju sinoptici poznaju. Čini to isto u 
slijedeća dva retka (27—28), gdje očito postoji spomen, bolje rečeno sažetak, prizora u 
Getsemaniju (Mt 26,36—46 i parah): agonija i kušnja uoči smrti. Bilo bi teško reći zašto ih Iv 
unaprijed donosi ovdje; možda da se stavi u sklad s »časom« koji je već došao (r. 23). 

Isus kaže da mu je duša duboko potresena; to jest da se sva njegova osjećajnost, cijelo njegovo 
biće nalazi u stanju dubokog uzbuđenja. Isusova se ljudska narav buni i bori protiv smrti. Napast 
koja se ovog časa spontano javlja u njegovoj unutrašnjosti, jest napast bijega. Izbjeći smrt. Moliti 
Oca da ga »oslobodi od ovog sudbonosnog časa« i prištedi mu bol smrti. Ali, istog časa on reagira 
protiv napasti. Njegova smrt stoji u spasiteljskom Božjem planu. On je mora prihvatiti. On je 
došao u ovaj čas »radi ovoga«: da umrijevši ispuni Božji plan. Kao i u sinopticima, Isus 
nadvladava užas pred smrću, odriče se onoga što traži njegova ljudska narav, da se ispuni volja 
Božja, samo što upotrebljava terminologiju Iv: da Otac proslavi svoje ime, da se proslavi njegovo 
božansko biće tim što se Isusovom smrću ispunja njegov plan. 

Tada dođe glas s neba (gdje se nalazi Bog; tako se dogodilo i na krštenju i na preobraženju, 
usp. Mt 3,17; 17,5 i parah): »Već sam ga proslavio i 


312 O pojmu Isusovog uzdignuća i praslavljenja usp. dugi »exaursuis« kod Schneckenburga, 
II 490—505. 

313 Mk 8,35 i parah; usp. sv. I, str. 344. 

314 1 ovaj logion ima sinoptičku paralelu u Mk 8,34 i parah; usp. sv. I, str. 344—345. 

opet ću ga proslaviti«. Božji glas daje do znanja dvije stvari: prvo, da je njegovo ime već bilo 
proslavljeno cijelim Isusovim djelom a osobito njegovim čudesima (usp. 9,3; 11,4.40, itd.); zatim, da 
će ga opet proslaviti, ovaj put smrću i uskrsnućem Isusovim (usp. 13,31—32; 17,1). 

Oko Isusa nalazilo se neko »mnoštvo« (r. 29), koje bi, prema kontekstu, moralo biti ono isto što 
ga je s poklicima pratilo na svečanom ulasku. Sve su te osobe slušale glas iz visina, i znale su da je to 
Božji glas, ali nisu jasno razaznavale riječi. Nekima se to učinilo kao grmljavina (Bog govori i preko 
grmljavine, usp. Izl 19,16; Ps 29,3, itd.). Drugi su nagađali, da mu je govorio anđeo (Bog opći s 
ljudima preko svojih glasnika). Pretpostavlja se (tekst to ne kaže izričito), da je Isus zbog te 
nesigurnosti istumačio prisutnima što mu je Bog rekao: da je njegova molitva bila uslišana, da će 
njegova smrt biti na slavu Božju... I daje im do znanja, da je to rečeno ne radi njega (koji je to 
oduvijek znao), nego radi njih: da vjeruju u njega, kad znaju da je izričito oslonjen na Božje 
svjedočanstvo. 

Isus se povraća sada na početni navještaj r. 23: njegovo proslavljen je preko njegove smrti. 
Naglašava bitnu važnost toga događaja za svijet. 

U toku je neopoziva definicija jednog stanja. 

Sad se otpočinje »kriza« (sud) svijeta. 

Najprije, »kriza« osude »ovog svijeta« (usp. također 8,23; 16,11), zlog svijeta, koji se sastoji od 
onih koji se daju voditi od sotone, koji je zbog toga »knez ovog svijeta« (usp. također 14,30; 

11C 

16,11). Zli ljudi, koji žive po đavolskim nadahnućima, neprijatelji Božji i njegovog Mesije, bit će 
osuđeni, i njegov poglavica bit će »bačen vani« (r. 31), bit će lišen svoje moći. 

Ali upravo zbog toga, postoji ovdje i »kriza« razlučivanja, podjela. Na jednoj su strani oni 
osuđeni iz prethodnog retka; na drugoj su strani svi oni koji ne pripadaju toj vrsti, svi ljudi dobre 
volje, iskreni, spremni izložiti se Isusovom utjecaju. Dakle, dok se oni gube, svi će ostali biti 
privučeni k Isusu kad on bude »uzdignut od zemlje« (r. 32) na križu. Njegov će križ privući sve; 
njegov je križ golema privlačna snaga; povijest je to dokazala. 

Zanimljivo je da ovdje Isus sebi pripisuje istu privlačnu moć koja je na drugom mjestu vlastitost 
Očeva (6,44): u skladu je to s Ivanovom kristologijom istovjetnosti. Samo što ovdje postoji mala 
razlika u uglu pod kojim se promatra stvar. U 6,44 kaže se da nitko ne može doći Isusu, ako ga Otac 
ne privuče, jer je vjera dar Božji (6,55). Drugim riječima, čovjek ne može doći do vjere samim 
svojim naravnim snagama; da čovjek uzvjeruje, mora biti osposobljen Božjom milošću, koja 
nadomješta našu slabost. U ovom tekstu, ta je nesposobnost već nadvladana: privlačenje križa 
ostvarena je činjenica. 

Evanđelist bilježi da je Isus riječima da će biti »uzdignut od zemlje«, mislio na posebni način 
svoje smrti. Rimljani su već otprije upotrebljavali raspinjanje u Palestini, tako da su Isusovi slušatelji 
mogli razumjeti njegovu aluziju. 

I ako nisu mislili upravo na raspinjanje, shvaćali su u svakom slučaju daje Isus govorio o svojoj 
smiriti. S druge strane, on je pri svečanom ulasku u Jeruzalem dopuštao da ga oslove kao Mesiju. 
Dakle, Mesija koji umire? Ima tu nešto što oni ne mogu prihvatiti, jer znaju iz »Zakona« (S.Z., 
predaje, rabinskih tumačenja), »da Krist ostaje zauvijek«. Pučko je mišljenje, osnovano na 


315 O pogoršanom pojmu »svijeta« u četvrtom evanđelju uisp. Critica »determinismi« joannei, 142— 
148; o nekim kumranskim dualističkim paralelizmima usp. Sohnackemburg, II 483—484. 

Pismu i na predaji, da mesijansko kraljevstvo mora trajati vječno. Kako, dakle, može govoriti o 
smrti Sina čovječjeg? (Isus nije upotrijebio taj mesijanski naslov u r. 32, ali gaje upotrijebio u r. 
23, na početku govora, i njegovi su ga sugovornici vrlo dobro zapamtili). Ili, što shvaća on pod 
tim »Sinom čovječjim« kad ga sam sebi primjenjuje? 

Nastaje promjena u držanju Isusovih slušatelja. Ovi ljudi koji su ga svečano pratili u povorci i 
klicali mu kao Mesiji, sad ga počinju odbacivati. Oni imaju drukčije mišljenje o Mesiji kojega svi 
iščekuju. To je pobjedonosni Mesija, koji će opet uspostaviti staru slavu; ne neki mesija koji 
dopušta da ga ubiju na sramotan način... 

Na pitanje: »tko je taj Sin čovječji?« (tko bi mogao biti takav Sin čovječji?) Isus ništa ne 
odgovara, jer toga časa ljudi to ionako ne bi razumjeli. On je zabrinut zbog nevjere, koja se 
pokazuje na sve strane; odatle novi poziv da vjeruju u njega, poziv tim dramatičniji, jer je 
posljednji u četvrtom evanđelju. 

Isus upotrebljava ovdje poznatu oprečnost između svjetla i tame. Drugom zgodom on se 
označio kao svjetlo svijeta (usp. 8,12; 9,5). Dakle, ovo Svjetlo samo će još kratko vrijeme biti 
među njima; kad nestane svjetla, dolazi tama, a hodati po tami je opasno jer se ne vidi pravac; 
neka iskoriste, dakle, još ovo malo vremena što je Svjetlo među njima, da hode sigurno, bez 
kolebanja (r. 35). Konkretno: dok je još među njima Isus, koji je Svjetlo, neka vjeruju u njega (to 
Svjetlo), da po toj vjeri budu sinovi Svjetla (r. 36), to jest slični njemu, učestvujući u njegovom 
vlastitom životu. 


4) RAZMATRANJA O VJERI I NEVJERI 
(ZADNJA NEDJELJA POPODNE, 2. TRAVNJA G. 30) 

Iv 12,44—50 

Ovaj se »govor« nalazi poslije komentara o židovskoj nevjeri (rr. 37—43), na koncu 12. 
poglavlja. To je očito djelo sređivača, složeno od Isusovih izreka i misli, rasijanih po cijelom 
evanđelju. Nijekati Ivanovo porijeklo ovom ulomku stvarno je nemoguće, jer se može reći, da 
nema ni jedne jedine riječi i ni jednog jedinog pojma, koji se ne bi mogli naći u drugim dijelovima 
evanđelja. 316 To je neka vrsta zbornika i sažetka Isusove poruke četvrtog evanđelja. To je možda 
razlog daje on stavlja na ovo mjesto. U četvrtom evanđelju, Isusova javna djelatnost svršava se na 
Cvjetnicu; slijedeće 13. poglavlje već nas vodi na posljednju večeru u četvrtak; dok su sinoptici 
razdijelili dobar dio materijala Isusovog službovanja između ponedjeljka i srijede. 

Mi stavljamo ovaj »govor« poslije r. 36a, jer je nastavak, barem literarni (povezati r. 46 s rr. 
35—36a) i djelomični, prethodnog govora. Budući da se radi o redakcijskom sažetku, očito je da 
on ne može imati stvarnog kronološkog okvira; stavili smo ga u ovu nedjelju zbog spomenute 
veze i zbog evanđelisitove redakcijske kronologije. 

Isus započinje »govor« na svečan način (»povika«, kao u 7,28.37). Ponovno ustvrđuje 
apsolutnu istovjetnost između njega i svog Oca (onoga koji gaje poslao), tako da su njih dvojica 
jedan jedini predmet vjere: tko vjeruje u njega, nužno vjeruje i u Oca koji ga je poslao (r. 44; s 
obzirom na misao vidjeti 5,24; 8,19.42). Otkako se Isus nalazi među nama, zbog bitne Očeve 


316 Kritičko-literama analiza i značajka teksta, kad Boismard-Lamoiuille, 312—316, 320—322. 

prisutnosti u njemu, ne može biti vjere u Isusa odijeljeno od Oca. Odatle izlazi da je, poslije 
utjelovljenja, nemoguće vjerovati u Boga a da se ne vjeruje u Isusa, kao što je neizbježivo da 
vjera u Boga uključi vjeru u Isusa... 

Isus ponavlja tu istu istinu služeći se glagolom »vidjeti« mjesto »vjerovati« (r. 45): radi se 
upravo o »viđenju« vjere (za izraz i misao, vidjeti 14,9): onaj koji po vjeri »vidi« Isusa, isto tako 
vidi i Oca, koji ga je poslao. 

Isus je, prema tome, obvezatni put da se dođe do Boga; radi toga je on došao kao svjetlo koje 
rasvjetljuje put ljudima, tako da će oni koji vjeruju u njega biti spašeni od »tame« nevjere i 
izgubljenja (za terminologiju svjetla, vidjeti 1,4—5-8—9; 3,19; 8,12; 9,5; 12,35—36). 

Isusovo poslanje sastoji se u tome da bude svjetlo svijeta i obvezatno sredstvo da se dođe do 
spoznaje Oca (1,18). On gaje ispunio. On je učinio ono što na njega spada. Prema tome, neće se 
moći njega kriviti zbog ljudske nevjere; krivnju će u cijelosti imati oni koji ne vjeruju. Nevjera 
donosi kao automatsku posljedicu eshatološku osudu. Ako netko samo fizički sluša njegove riječi, 
ali ih ne usvaja vjerom i životom, neće ga on osuditi — jer njegovo poslanje nije osuda, nego 
spasenje (za tu misao, vidjeti 3,17; 8,15) — nego će ga osuditi njegova riječ na eshatološkom 
sudu (rr. 47—48); to jest sama njihova nevjera, koja je odbila tu riječ i njezinog auktora. Njegova 
riječ ima tu moć zbog njegove bitne istovjetnosti s Ocem, koja je ponovno ustvrđena u rr. 44—45; 
njegova riječ nije samo njegova, nezavisna, nego je sama Očeva riječ. Isus nikad nije govorio za 
svoj račun (za tu misao, vidjeti 5,30; 7,17; 8,28; 14,10), nego jedino ono što mu je Otac naložio da 
objavi ljudima (r. 49). Zbog apsolutnog jedinstva među njima dvojicom, Isusova je riječ Božja 
riječ: odatle joj vrijednost i snaga. Upravo stoga jer Isus zna da taj Božji nalog — to jest to da ga 
Isus provodi u djelo, njegovo poslanje da naviješta riječ Božju — znači vječni život za ljude (za tu 
misao, vidjeti 6,68; 8,51), On ne može sebi dozvolite da naviješta neku poruku nezavisnu od 
onoga što Otac hoće (r. 50). 

Odatle dolazi da je Isusova riječ dostojna vjere i da smo mi obvezani vjerovati u nju. 

5) NOĆ U BETANIJI 

(OD NEDJELJE NA PONEDJELJAK, 2—3. TRAVNJA G. 30) 

Mt 21,17; Mk 11,11b; Iv 12,36b 

Iv bilježi u 12,36b da Isus »iziđe i sakri se od njih«. U kontekstu, to znači da je izašao iz 
hrama, gdje je izrekao svoj posljednji govor (kod Iv) Židovima. Njegovi slušatelji bili su 
uglavnom hodočasnici koji su ga tog popodneva pozdravili kao Mesiju. Ali zanos tih ljudi već je 
bio splasnuo zbog nekih Isusovih izjava o svojoj smrti: nisu mogli prihvatiti misao o Mesiji koji 
umire tako jadno. Međutim, njihovo držanje ne dolazi do neprijateljstva, tako da kad se kaže da se 
Isus »sakrio od njih«, ne želi se reći da je pobjegao od straha, nego naprosto da ga je nestalo 
ispred njih. 

Od sinoptika znamo da je u pratnji Dvanaestorice (Mk) otišao u Betaniju (Mt i Mk) i da je tu 
prenoćio (Mt); ne kaže se točno na kom mjestu, da li u Lazarevoj kući ili kod nekog drugog 
prijatelja, ili možda pod vedrim nebom... 

6) KAKO JE ISUS PROVODIO ZADNJE DANE U JERUZALEMU 
(OD PONEDJELJKA DO SRIJEDE, 3—5. TRAVNJA G. 30) 

(Lk 21,37—38) 

Lk nam donosi ovdje kratki sažetak, koji se, prema materijalnom mjestu koje zauzima u 
evanđelju, odnosi na zadnje dane Isusovog javnog djelovanja u Jeruzalemu, konkretno između 
posljednjeg ponedjeljka i srijede. Čini nam se logično da se pozabavimo njime ovdje, prije nego 
što pređemo na svaki od ovih dana pojedinačno, prema rasporedu građe u sinoptičkim 
evanđeljima. 

Evanđelist kaže da je Isus po danu naučavao u hramu, koji je ovih dana sigurno najpodesnije 
mjesto za tu svrhu, zbog velikog broja hodočasnika za blagdan Pashe. Svršivši svoj dnevni posao, 
izlazio je izvan grada da prenoći na Maslinskom brdu. Ova se vijest ne odnosi na nedjeljnu noć, 
jer smo vidjeli da ju je proveo u Betaniji. Strogo govoreći, Maslinsko brdo moglo bi se odnositi i 
na Betaniju, ali je vjerojatnije da se radi o nekom posebnom mjestu na Maslinskom brdu, osobito 
o Getsemaniju, zato što se nalazi u blizini grada (usp. i lik 22,39). To bi značilo da je Isus ove 
zadnje noći provodio pod vedrim nebom. Nezgoda je u tome što su noći početkom travnja još 
uvijek dosita hladne (usp. Mk 14,67), ah za naknadu postoji prednost samoće i mira za odmor i za 
molitvu (usp. Lk 22,40—41). Nije vjerojatno daje ovih zadnjih noći tražio gostoprimstvo svog 
prijatelja Lazara u Betaniji, kojemu je također prijetila smrt od Židova (Iv 12,10). 

Izvještava se nadalje da je svijet ranio da ide u hram i tamo sluša Isusa. Iako se smirio 
mesijanski zanos, Isusovo propovijedanje i dalje snažno zanima narod. 

7) PRELJUBNICA 317 

(NEKOG DANA IZMEĐU POSLJEDNJEG PONEDJELJKA I SRIJEDE, 

3—5. TRAVNJA 
G. 30) (Iv 7,53—8,11) 

Ova se pripovijest nalazi sada u Ivanovom evanđelju, ali (ne niječući tim njezin kanonski 
značaj, inspiraciju i povijesnu vrijednost, koju nama katolicima jamči crkveno učiteljstvo) danas 
nema nikoga koji bi još uvijek zastupao da je izvorno pripadala ovom evanđelju. Nema je u 
najstarijim svjedocima teksta. Na sadašnjem mjestu, potpuno i nasilno prekida kontekst. Možda je 
moguće otkriti neku daleku vezu s Isusovim riječima »ja nikoga ne sudim« u Iv 8,15, koje je 
možda netko hitio osvijetliti ovim primjerom, uzetim s druge strane. Stil nema ništa zajedničkog 
sa stilom četvrtog evanđelja, već naprotiv, to je upadno stil sinoptičkih evanđelja, osobito 
Lukinog, evanđelja 

Vjerojatno je ovaj ulomak pripadao Lukinom evanđelju, ili bi barem mogao u njemu naći 
prikladno mjesto, u kontekstu kojemu se s povijesnog stanovišta ne može ništa prigovoriti. Ako 
isporedimo Lukin sažetak iz prethodnog paragrafa (21,37—38) sa sažetkom Iv 8,1—2, nalazimo 
da se tekstovi tako upadno podudaraju, da to nije moguće ostaviti po strani. Ništa naravnije, dakle, 
nego staviti ovaj prizor poslije spomenutog Lukinog sažetka, što onda već određuje njegov 
povijesni kontekst: događa se nekog od ovih mračnih 


317 Usp. niz naših članaka, u dnevniku La Religion (Caracas), počevši od 16. 10. 1975. 216 

dana posljednje sedmice, između ponedjeljka i srijede, a da se ne može reći nešto pobliže; 
zbog te neodređenosti, prikladnije je staviti ga ovdje, prije nego što počnemo raditi o 

o i o 

pojedinačnom gradivu svakog od ovih posljednjih dana, 

S ovom povijesnom okolnošću, ovaj događaj dobiva još veće značenje. Onaj koji vidi da 
je osuđen na smrt, spašava drugu osobu osuđenu na smrt. Nitko kao on ne bi mogao toga 
časa razumjeti smrtnu tjeskobu nekoga koji se već nalazi na stratištu. Ovdje bi se trebalo 
sjetiti njegove vlastite borbe protiv smrti u Getsemaniju. A ipak, kad je došao taj čas, sebe 
nije spasio. To su s gledišta providnosti dva posve različita slučaja. 

Iz spomenute Lukine vijesti znamo da je Isus po danu učio u hramu, a noći provodio na 
Maslinskom brdu (21,37). Dakle, jednog od tih posljednjih dana, kad se svršio dnevni posao 
u hramu, svijet se razišao svojim kućama (Iv 7,53), a Isus izašao prema Maslinskom brdu (Iv 
8 , 1 ). 

Prema istoj Lukinoj vijesti, ljudi su se rano dizali, da se nađu s Isusom u hramu i da ga 
čuju (21,38), što znači da je i sam Isus rano ustajao da se rano ujutro nađe u hramu. Dakle, 
jednog dana tih zadnjih dana, Isus dolazi u hram vrlo rano, u zoru (Iv 8,2). Kaže se daje »sav 
narod« dolazio k njemu, da čuje njegov nauk, što točno odgovara Lukinoj vijesti (21,38). 

Isus je nekad naučavao stojeći (Iv 7,37), a nekada sjedeći (Mt 5,1; Mk 4,1; Lk 5,3). 
Ovom zgodom, sjedio je (Iv 8,2) u nekom hramskom dvorištu, okružen mnogobrojnim 
slušateljima, kad mu dovedoše preljubnicu. 

Dovode je pred Isusa »pismoznanci i farizeji« (r. 3), formula nepoznata kod Iv, a 
uobičajena kod sinoptika (osobito kod Mt). Ali to što se skupa spominju pismoznanci i 
farizeji nije samo primjena nekog obrasca nego se i povijesno preporučuje. Farizejima je 
najviše stalo da ulove Isusa (r. 6), ali u slučaju kao što je ovaj potrebna je prisutnost 
stručnjaka; radi toga se tu nalaze pismoznanci (rabini). 

Nas danas neugodno iznenađuje da je pred Isusom osuđena samo žena, bez i najmanje 
riječi o preljubniku. Preljubu u ovom slučaju treba pristupiti od starog zavjeta, to jest od 
izrazito muškarčevog društva, gdje se ne priznaje dostojanstvo žene i gdje se ona smatra 
muževim predmetom ili vlasništvom. Preljub je društveni zločin na razini krađe; zločin 
protiv vlasništva. Starozavjetno zakonodavstvo nastoji zaštititi društveni poredak, koji se u 
ovom slučaju podudara s muževim pravom vlasništva. 

U Izraelu onoga vremena, preljub se mogao počiniti jedino potpunim spolnim snošajem; 
drugi spolni izražaji manje vrste nisu dolazili u obzir. Ah zbog diskriminacije žene, nije bio 
isti slučaj sa ženom i sa mužem. Muž nikad nije mogao povrijediti svog vlastitog braka, jer je 
bio vlasnik žene pa prema tome nije joj oduzimao nikakvog prava. Čovjek je mogao počiniti 
preljub jedino s udatom ženom ili sa »zaručenom« (židovske »zaruke« imale su iste pravne 
učinke kao i brak, izuzev zajednički život pod istim krovom); to jest jedino kad je vrijeđao 
pravo vlasništva nad ženom drugih muževa. Ali, ako je na primjer muškarac, premda 
oženjen, imao odnose s ropkinjom, iako priležnicom drugog čovjeka, nije upadao u kaznu 
preljuba (usp. Lev 19,20), jer nije vrijeđao zakonska prava drugog muža, pošto se čovjek ne 
može oženiti s neslobodnom ženom. Isto to treba reći za čovjeka, iako oženjenog, koji je 
imao spolne odnošaje s nekom djevicom i djevojkom (još »nezaručenom«): mora odgovarati 
za posljedice svoga čina (između ostalog, mora platiti novčanu globu ocu, koji je vlasnik 
djevojke) predviđene u zakonu (Pnz 22,28—29), 


318 Problemi koje ovaj ulomak podiže našli su odjeka u obilnoj literaturi, koju veliki komentari 
više-mamo e opširno sažimaju. 



ali nije se s njim postupalo kao s preljubnikom, jer nije prisvojio pravo drugog muža. 319 

Stvar je drukčija kad se radi o ženi. Žena nikada nije povrijedila tuđi brak a uvijek je vrijeđala 
svoj vlastiti. To znači da neudata žena nije mogla počiniti preljuba, premda je imala odnošaje s 
oženjenim čovjekom. Žena je počinjala preljub jedino ako je bila udata ili zaručena, iako se radilo 
o neoženjenom čovjeku: u svakom slučaju, postupala je protiv prava svog muža. 

U našem slučaju, ova je žena ili udata ili barem »zaručena«. Kojoj vrsti 'pripada? Kako ćemo 
vidjeti, ovo pitanja nije bez svakog interesa, u vezi s pitanjem kazne, ali na njega se ne može sa 
sigurnošću odgovoriti. 

Ovdje se postavlja pitanje dmštvene kazne preljuba, koji se smatra društvenim zločinom. Ali, 
prema Bibliji, taj mu značaj u osnovi dolazi od toga što je grijeh, moralni zločin. Ezekijel ga 
stavlja na istu razinu s idolatrijom, s ugnjetavanjem siromaha, s lihvarstvom i krađom (18,15— 
16). Kao i svaki drugi prekršaj volje Božje, preljub znači otvoreni prezir Boga (2 Sam 12,9—10). 
Prema Knjizi Sirahovoj 23,22—23, to je mnogostruki grijeh: 

— u prvom redu, grijeh protiv Boga: prekršio je »zakon Svevišnjeg«; 

— nepravda nanesena mužu: »kriva je pred svojim mužem«; 

— grijeh protiv same grešnice: »zaprljala se preljubom«; 

— grijeh protiv sina: »začela je sina s tuđim čovjekom« (takvi sinovi »neće pustiti korijenja, grane 
im neće ploda donijeti«, r. 25). 

Tako se razumije kako je u proročkoj književnosti najveći Iaraelov grijeh, apostazija od svog 
Boga, bio nazvan preljubom. 220 

Budući daje grijeh, preljub zaslužuje kaznu Božju. Prorok Natan, prema starom biblijskom 
poimanju, naviješta tu kaznu već u ovom životu (usp, 2 Sam 12,10—15). Ali u novijim izrekama 
knjige Mudrih izreka već se nazire kazna s onu stranu groba (usp. 2,18—19; 5,5). 

S gledišta Božje kazne, bolje se razumije također kazna Zakona o kojoj se radi u ovom 
prizoru. 

Naglašava se da je žena uhvaćena u samom činu preljuba (r. 4); stvarno, preljub se smatra 

zločinom samo ako je otkriven u samom činu. S druge strane, ima se dojam da je stvar bila 

otkrivena nedavno; ženu je možda iznenadio njezin muž ili neka druga osoba te iste noći, pa je već 

rano ujutro vode na sud daje osude na smrt, ah na prolazu iskorištavaju priliku da stave u škripac 

1 

nepoželjnog učitelja. 

Zamka je bila vrlo dobro pripravljena. Zakon predviđa kamenovanja za preljubnice, a Isus, što 
on misli o tome? Budući da se radi o smrtnoj kazni, ova stvar pobuđuje ljudsku osjetljivost, ali s 
druge strane stoji veličanstvo zakona: učitelj će se naći s mačem prislonjen uza zid. 

Sto se tiče same kazne smrti, zakon je posve izričit: »Čovjek koji počini preljub sa ženom 
svog bližnjega, morat će umrijeti, preljubnik i preljubnica« (Lev 20,10). Kao što upozorismo, 
preljub je smatran zločinom jedino ako je otkriven u samom činu: »Ako se zateče čovjek kako leži 
s udatom ženom, neka umru oboje: čovjek koji je ležao sa ženom i sama žena« (Pnz 22,22). Ovo 
je upravo sadašnji slučaj. 


319 »Rabini su još više ograničavali svoj pojam na nedopušten odnos sa ženom 'bližnjega', 
to jest drugog Židova«: Joseph Schmid, u komentaru Mt 5,2,7—28. 

320 Po toj istoj liniji mišljenja, Isus označava cjepidlačke nevjernike svoga vremena kao 
»preljubnički« naraštaj (Mt 13,29; 16,4; Mk 8,36). 

321 Ova pretpostavka izgleda vjerojatnija nego ona druga da se nalaze tu, da već izvrše 
kaznu. U ovoj posljednjoj hipotezi, budući da Židovi nisu imali prava izvršenja samrtne 
kazne (usp. Iv 18,31), moralo bi se pretpostaviti daje presuda njihovog suda bila također 
potvrđena od rimske vlasti. 

Kad se sumnjalo o zločinu, ali nije bilo dokaza, jer ili nije bilo svjedoka ili žena nije bila 
zatečena u samom činu, u stara su vremena ženu (nikada muškarca!) podvrgavali barbarskom 
postupku ispitivanja (pravom »božanskom sudu«!), kojim se trebalo dokazati da li je kriva ili ne 
(usp. Br 5,11—28). 

Kad se preljub počinio s djevicom, ali »zaručenom«, zakon govori s više pojedinosti. Pravi 
razliku između zločina počinjenog u gradu i u polju. U prvom slučaju, oboje se kažnjavaju smrću. 
Nema olakšavajućih okolnosti za djevojku. U gradu, gdje ljudi žive jedan uz drugoga, sam čin 
preljuba pretpostavlja, daje djevojka kriva, daje slobodno pristala na taj čin; u protivnom slučaju, 
mogla je vikati za pomoć i netko bi je čuo. 

Podrazumijeva se da je preljubnica iz naše pripovijesti iz samog Jeruzalema; za nju nema 
nikakve isprike. 

Drukčiji je slučaj kad je zločin počinjen u nekom nenapučenom mjestu. U tom slučaju, treba 
pretpostaviti da je djevojka vikala za pomoć, ali da je nitko mije mogao čuti. Prema tome, ima 
ispriku. Na smrt se osuđuje samo krivi čovjek (Pnz 22,23—27). 

Sto se tiče vrste smrtne kazne, u našem slučaju govori se o kamenovanju, ali stvar nije 
potpuno jasna. 

U stara vremena, u doba patrijarha, izgleda da se preljub kažnjavao lomačom. Trebalo je da 
tako umre Tamara (Post 38,24). Kasnije, ova je kazna ostavljena isključivo za svećeničke kćeri 
koje bi spolno pogriješile (Lev 21,9); ne toliko zbog obeščašćenja žene, koliko da se sačuva 
svetost oca svećenika, koji je »profanacijom« kćeri i sam bio »profaniran«. 

U kasnijem zakonodavstvu, ništa se konkretno nije ustanovilo za slučaj preljuba između 
oženjenog čovjeka i udate žene; jedino se kaže, da moraju biti osuđeni na smrt (Lev 20,10; Pnz 
2.2,22). Naprotiv, za slučaj »zaručene« djevojke uspostavlja se smrtna kazna kamenovanjem (Pnz 
22,24). 

Postoji još jedna rabinska naredba, prema kojoj bi preljub morao biti kažnjen davljenjem. Neki 
drže da su rabini ustanovili tu kaznu upravo za one slučajeve koji nisu određeni u zakonu (preljub 
između oženjenog čovjeka i udate žene). Ali te naredbe Mišne vrlo su kasne (iz kršćanskog doba) 
pa je prirodnije pretpostaviti, da se i u neodređenim slučajevima primjenjivala jedina određena 
kazna, naime kamenovanje, barem do Isusovih vremena, kako bi to dokazivao i naš slučaj (r. 5); 
kasnija rabinska uredba predstavljala bi reformu kaznenog zakona. 

Prema tome, iz same smrtne kazne ništa se ne može zaključiti s obzirom na civilno stanje 
žene: da lije bila udata ili samo »zaručena«. 

Pismoznanci i farizeji imaju izričitu namjeru da stave zamku Isusu (r, 6). Izgleda daje to bio 
dosta uobičajen postupak kod njegovih neprijatelja (usp. još Mt 22,15; 19,3). Spada to u opći plan 
zavjere da ga ubiju; oni skupljaju i gomilaju dokaze za buduću optužbu; stvar osobito važna ovih 
dana, kad se osjećao bliži svršetak. 

Slučaj koji mu predstavljaju, oni smatraju vrlo dobrom prilikom. Ali u čemu se točno sastoji? 

Neki tumač iznosi misao da oni traže od Isusa da rekne odlučnu riječ u rabinskim raspravama, 
da li smrtna kazna treba biti kamenovanje ili gušenje. Ali čini se da ženini tužitelji ne sumnjaju da 
žena mora biti kamenovana (nr. 5 i 7). Uostalom, pitanje rabinskih rasprava u ovom konkretnom 
slučaju je nevažno: radi se samo o smrti, ne o vrsti smrti. Analogan slučaj je pitanje o otpustu 
(Mrt; 19,3): u njegovoj su pozadini rasprave između poznatih škola Šamaja i Hilela, ali Isus i tu 
ide na bitnu stvar. 

Pitaju, dakle, Isusa da li ova žena treba biti kamenovana ili ne. Tu je zamka. Poznavajući 
njegovu prošlost, sigurno su svi očekivali da će Isus proglasiti ženu slobodnom; dovoljan razlog 
da se optuži zbog otvorenog nepriznavanja izričite naredbe Zakona. A ako se izrazi u prilog 
smrtne kazane, lako je pobuditi pučku osjećajnost i prikazati ga kao nemilosrdnog čovjeka. Osim 
toga, lako bi ispao kao neozbiljan, i oportunistički brbljavac, jer bi se otkrilo daje u protivnosti sa 
svojim dosadašnjim načinom postupanja; naime, on je dosad izrazito bio sklon svima onima koje 
je društvo smatralo grešnicima i tako stalno sablažnjavao stroge vjerske vlasti. 

Čuvši upit, kaže se da se Isus sagnuo i počeo nešto šarati prstom po tlu (r. 6). Još od starih 
vremena, mnogo se spekuliralo s ovim neočekivanim gestom. Sve su to vrlo izvještačena 
tumačenja. A to je gest koji svi mi dobro poznajemo i često upotrebljavamo: kad mislimo na 
drugu stvar, kad nas ne zanima (ili se pravimo da nas ne zanima) ono što se govori, kad se ne 
bismo željeli zaustavljati na glupostima... Ovaj gest je najbolji odgovor cijelom tom izljevu 
licemjerja. Želeći staviti u škripac njega, sami su sebe doveli u smiješan položaj. Nisu li zatekli 
ženu u preljubu? Ne poznaju li zakona? Onda, ne zmaju li što treba da učine? 

Ali kako oni uporno traže izričit odgovor, Isus im ga pruža, ali na posve neočekivan način: 
tko je grešnik nije moralno ovlašten da osuđuje grešnika. Ako oni toliko ljube zakon, neka se sjete 
i one druge zakonske naredbe, prema kojoj glavni svjedoci zločina moraju baciti prvi kamen (Pnz 
13,10; 17,7): »Tko je od vas bez grijeha, neka prvi baci kamen na nju«. Neka izađu naprijed oni 
koji se osjećaju najsigurniji u ovoj stvari. Ali, ako im je ostalo još imalo osobnog poštenja, neka 
ne zaborave upitati svoju savjest da li su tako čisti od grijeha, možda posebno od ovog grijeha: 
koliko ih je ove noći spavalo sa ženom koja nije njihova? 

Naglasak je na riječima »tko je od vas bez grijeha«: na ispitu vlastite savjesti. Ako se 
pretpostavi da dolaze sa suda da usmrte ženu: neka se najprije ispitaju i tek onda bace kamen; 
nitko im neće poreći da zakonski imaju pravo na to. Ali ovdje se radi o ljudskom životu, pred 
kojim i sami zakon mora upitati sam sebe; neka dakle počnu bacali kamenje, ako se osjećaju tako 
nevinim, da im neće zadrhtati ruka... 

A Isus je nastavljao sa svojim šaranjem (r. 8)...; on više nema ništa reći, stvar je previše 
ozbiljna i puna odgovornosti, da bi mogla biti predmet zakonskih ishitrenosti. 

I prisutni se počeše razilaziti, povlačiti se jedan za drugim (r. 9). »Počevši od najstarijih«, 
bilježi se kao usput. Pametniji ljudi, konačno. Ljudi koji su vjerojatno skupili takvu količinu 
preljuba u svom životu, da su odmah zapazili kako je beskrajno besmislen njihov položaj ovdje. 
Znak za mlađe, da se oprezno i na vrijeme povuku. Možda su se i previše međusobno poznavali, 
da bi mogli i dalje ostati skupa, a osobito da bi mogli podnijeti onaj neumoljivi pogled, koji je 
otkrivao sve tajne. Odjednom, sami su se vidjeh razgolićeni pred ženom, a u takvom 
nepodnosivom položaju nema drugog izlaza nego bježati... 

Isus ostaje sam sa ženom, koja još uvijek stoji tu pred njim (r. 9). »Sam«, znači bez onih koji 
su bili doveli ženu. Isus je samo njih izazvao, i samo oni su pobjegli. Podrazumijeva se da su 
prijašnji Isusovi slušaoci ostali na svom mjestu. Sad će prisustvovati i čuti još jednu važnu nauku. 

Ženo, gdje su oni koji su te vodili na smrt? Nitko te nije osudio? Nitko se nije usudio da baci 
kamen? Ovdje moramo zamisliti malo podrugljiv podsmijeh i nešto ironije u njegovom glasu. Oni 
sveci! Gdje su sada? 

Ni ja te ne osuđujem! 

Naravno, uz uvjet da odsada više ne griješiš (r. 11). 

Božje oproštenje je i apsolutno, i uvjetovano. Apsolutno je, jer je apsolutna njegova 
volja da oprosti. A uvjetovano je, jer njegovo oproštenje ne može do nas doprijeti, ako 
se mi njemu ne približimo. 

Nema oproštenja iz daljine. 

Nema oproštenja bez obraćenja. 

Prizor s preljubnicom je važan za poznavanje Isusove osobe, jer je na liniji drugih 
događaja, koji odražavaju iste njegove značajke kao i ovaj. 

a) U prvom redu, njegovo RAZLIKOVANJE IZMEĐU GRIJEHA I GREŠNIKA 

Grijeh je uvijek vrijedan osude. Isus nikad ne odobrava grijeh. Isus nije ravnodušan 

pred grijehom. Ne niječe grijeha. Vrlo bi se neugodno osjećao među nama (nekada čak i 
u svojoj vlastitoj Crkvi), koji počinjemo ne vidjeti nigdje grijeha. Isus vidi preljubničin 
grijeh. I osuđuje ga jer je poziva da više ne griješi. 

Tim joj pokazuje pravi korijen njezinog problema. Njezin vlastiti grijeh. Ne bi se 
nalazila gdje se nalazi, da nije bila sagriješila. Podsjećajući je na njezin grijeh, Isus joj 
želi reći dvije stvari: 

Prvo. Da čovjek mora vidjeti sam sebe. Istina je da bi drugi bili počinili moralnu 
nepravdu protiv žene, ali u stvari ona je prva kriva. Prije nego što prebacimo krivicu na 
druge, bilo bi dobro da svaki od nas vidi i prizna svoj vlastiti grijeh. 

Drugo. Da je čovjekov grijeh osnovni uzrok društvenog nereda. Alko postoje 
nepravde, tlačenja, diskriminacije, nasilje..., to je zato što postoji grijeh. Uvijek se ne 
zapažaju jasno njegovi putovi, ali je grijeh kao rak, koji nevidljivo prodire u cijelo tijelo. 
Obični preljub, u noćnoj tami i u samoći jednog ležaja, i koliko zapletaja! 

Ali osuđujući grijeh, ne osuđuje grešnika (»ni ja te ne osuđujem«), Grešnik se može 
obratiti. 

b) Ovdje dolazi njegov POZIV NA OBRAĆENJE. 

Jedini lijek protiv društvenog nereda je »ne griješi više«. Revolucija putem 
obraćenja. Ako želimo vidjeti stvar iskreno, bez predrasuda naše stranačke politike, ovo 
je jedina Isusova riječ o revoluciji. Društvene i političke revolucije nekad su neizbježive, 
ali nijedna nije konačna; sve su one, bez iznimke, ukinuvši neka zla, stvorile druga zla 
za čovjeka. Društvene revolucije, po sebi, ne preobražavaju čovjekovu unutrašnjost, i tu 
je sav problem. Isus to jasno vidi. Treba ići na korijen društvene bolesti. To je načelo 
liječničke znanosti: nekad je potrebno iščupati čir, ali najbolje bi bilo spriječiti da se ne 
stvori. 

Poziv na obraćenje jedna je od velikih evanđeoskih tema i jedna od velikih osovina 
Isusove misli. Prva Crkva ga je uključila u prvobitni nacrt kršćanskog naviještanja, 
počevši od Duhova; pretpostavlja se daje dobro razumjela misao svog Utemeljitelja. 

Kao osobno pitanje, ovaj je poziv znak povjerenja. Kad poziva preljubnicu da više 
ne griješi, kaže joj da ima povjerenja u nju. Isus uvijek ima povjerenja u čovjeka; ima 
povjerenja u zalihe dobrote, koje grijeh nije mogao uništiti. Pobijedit će ova dobrota. U 
tom vidu treba čitati njegove oproštajne riječi na posljednjoj večeri. Zli je već 
pobijeđen! 

Upravo zbog tog povjerenja Isus, kad osuđuje grijeh, ne osuđuje grešnika. Čak ni razbojnika u 
svom zadnjem času. Poznaje kako je beskrajno uvjetovana ljudska slabost (»ne znaju što čine«), 
ali nikad ne očajava nad povratkom izgubljenog sina. Stoga nikome ne bi htio uskratiti priliku da 
se povrati. Stoga je vidljivo zadovoljan kad vidi daje žena ostala sama na ovom mučilištu. 

Isusovo oproštenje nije sentimentalno; ono svom puninom pripada samom smislu njegovog 
poslanja da oslobodi čovjeka. 

c) Ovaj prizor na poseban način pokazuje ISUSOV STAV PREMA DISKRIMINACIJI. 

Ovo je jedna od najznačajnijih crta njegove ličnosti, koja se danas sve više cijeni, premda 
nekada sa stanovišta koje on nikada ne bi odobrio. 

Židovskom društvu bila je tuđa »klasnost« marksističkog tipa, ali je u stvari ono bilo klasno 
društvo, jer je bilo diskriminatorno društvo. Diskriminacija nije ništa drugo nego »klasifikacija« 
ljudi na razne vrste. A najgore od svega je to da je ta klasifikacija imala pretežno vjersku 
pozadinu: dobri i zli, pravedni i grešnici. 

»Grešnici« su bili isključeni iz društva, osobe s kojima pristojan svijet nije trebalo da ima 
ikakve veze. I upravo na te diskriminirane slijevala se sva Isusova simpatija. Preljubnica iz naše 
pripovijesti samo je jedan primjer. Taj je stav odmah neizostavno izazivao sablazan i prosvjed 
»dobrih«, onih koji su diskriminirali. 

Kad čitamo naša evanđelja, jedna je stvar posve očita: da Isusa nije zanimalo »tko« je 
diskriminiran (bogataš ili siromah), nego to daje diskriminiran. On je štitio onoga koga je društvo 
odbacivalo. 

Polazeći od ove značajke njegove osobe, moguće je izreći sud o onome što neki kršćani 
marksisti iznose kao svoju zastavu: »klasna svijest«, »klasno opredjeljenje«, »klasni angažman« u 
korist siromaha kao zahtjev Evanđelja, ali čitajući Evanđelje preko marksizma. Ta je egzegeza 
nepovijesna, ali s dijelom istine koju nitko ne može nijekati. Ovdje se poigravaju s dvoznačnim 
riječima i pojmovima. 

Marksističku problematiku ekonomsko-društvenih »klasa«, i marksističko postavljanje te 
problematike, prenijeti jednostavno u Isusovo doba jest obična djetinjarija. To bi značilo 
ideologizirati iz situacije današnjice stvarnost drugih vremena. Isus nije bio čovjek ideologija i 
političkih blokova. I čovjek nije za njega bio samo ekonomsko biće, nego nešto mnogo više. 

Međutim, kao što se događa danas, tako je i u Kristovo vrijeme bogataš diskriminirao i tlačio 
siromaha (vidjeti na primjer ono što se kaže o udovici, Lk 18,1—8). A Isus je bio uz siromaha. 
Siromah je uvijek diskriminiran i Isus će uvijek biti u njega. 322 

Dvoznačnost je u tome što se ne diskriminiraju jedino siromasi. I drugi se mogu diskriminirati 
i stvarno ih se diskriminira, na primjer protivnike nekog totalitarnog režima, koje ili potpuno 
uklanjaju ili zatvaraju da trunu u tamnicama. Isus je jednako uz njih. Nije klasist. Pripisati njemu 
makar i sjenu klasnosti, jest ne samo povijesna djetinjarija, nego i uvreda njegovoj osobi. Treba 
dobro znati da su dvojica diskriminiranih, s kojima se Isus poistovjetovao i pobudio sablazan, bili 
Levi i Zakej, dva bogataša. 

Isus danas osuđuje one koji s položaja vlasti (bilo koje vrste) diskriminiraju druge, ali će sutra 
braniti njih, ako ih drugi budu diskriminirali. 


322 Odatle toliko naglašavanje siromašnih kao onih koji imaju prvenstvo u angažiranosti Crkve u 
tzv. Dokumentu iz Pueble (meksički grad u kojem je održana zadnja opća konferencija latinsko- 
američkog episkopata, g. 1978). 

Osim toga, marksističko opredjeljenje za jednu klasu znači neprijateljstvo prema drugoj klasi 
(»klasna borba«). Kod Isusa, biti »za« nekoga ne znači biti »protiv« nekoga drugog. Dokazuje to 
upravo ovaj slučaj preljubnice. Ne spašava nju praveći nasilje nad njezinim progoniteljima, nego 
pozivajući se na njihovu savjest. To je jedina metoda »klasne borbe« koju Isus poznaje. 

U slučaju preljubnice imamo, dakle, primjer ove bombe protiv diskriminacije, protiv klasne 
borbe. Protiv najgore diskriminacije koja se može zamisliti: one zakonske, pod vidom pravednosti 
i društvenog poretka. Žena se nalazi tu (gdje je muškarac koji je s njom počinio preljub?) samo 
zato što je bila zatečena u činu; daje nisu otkrili, ona bi nastavila sa svojim pothvatima ... »Svaki 
onaj koji požudno pogleda ženu, već je u svom srcu počinio s njom preljub« (Mt 5,28). Da se bude 
preljubnik, nije nuždan sami vanjski čin, niti, mnogo manje, biti zatečen u činu. Dosljedno tome, 
koliko bi onih koji ovog časa optužuju ženu morali stajati na njezinom mjestu! Nije dovoljan 
zakon da se živi u društvu. Društvena profilaksa mora početi od srca svakog čovjeka. A u pitanju 
srca, svi su jednaki. Kad kaže progoniteljima: »tko je od vas bez grijeha«, želi ih podsjetiti na tu 
jednakost. Njegove su riječi imale uspjeha: vidi se daje u onim savjestima još bilo nešto poštenja. 

8) PROKLETSTVO NEPLODNE SMOKVE 
(POSLJEDNJI PONEDJELJAK, 3. TRAVNJA G. 30) 

Mt 21,18—19a; Mk 11,12—14 

Samo Mt i Mk donose ovaj ulomak. Nema ga kod Lk. Kako ćemo vidjeti, ovdje se radi o 
paraboli činom (o simboličkom činu), i Lk se vjerojatno ne želi ponavljati, utoliko što on ima 
pravu parabolu o neplodnoj smokvi, s istim značenjem (13,6—9). 

Kronološka je okolnost izričito označena kod Mk: događa se sutradan iza ulaska u Jeruzalem, 
na povratku iz Betanije, gdje je Isus prenoćio; to jest posljednjeg ponedjeljka izjutra. 

Na putu između Betanije i Jeruzalema, Isus osjeti glad. Ta glad pobuđuje pozornost. 
Pretpostavlja se daje Isus prenoćio u Betaniji, ili u Lazarevoj ili u nekoj drugoj prijateljskoj kući. 
Teško je zamisliti da bi ga neka prijateljska obitelj pustila da izađe bez doručka. Ako se, dakle, 
govori o gladu, mora to biti fiktivni a ne stvarni glad, prvi znak da se ovdje radi o paraboli činom 
ili o simboličkom činu, pedagoškoj metodi osnovanoj na samom životu, u čestoj upotrebi osobito 
kod proroka. 

Kraj puta se nalazila smokva (Mt). Isus je promatra izdaleka (Mk). Na početku travnja već je 
imala lišća. Isus joj se približi da vidi neće li naći na njoj plodova, da zasiti svoju »glad«, ali nađe 
jedino lišće, jer »nije bilo vrijeme smokava« (Mk): do plodova bi trebalo čekati još nekih pet 
mjeseci. Tražiti smokve znajući da ih ne može biti, također je fiktivan, ne stvaran, posao; drugi 
znak da se radi o simboličkom činu. 

Unatoč svemu tome, Isus proklinje smokvu: »Nikada nitko više s tebe roda ne jeo!« 
Neizravno, Isus želi da se smokva osuši (prokletstvo se ne odnosi samo na neplodnost) kako je 
očito iz rezultata koji će se sutradan vidjeti. Ali, to znači strogu kaznu za nepostojeću krivicu; 
smokva ne može biti kriva ni u kojem smislu; još jedan znak da se radi o simboličkom činu. 

Ali, u čemu se sastoji ta simbolika? Ni Isus ni evanđelisti ne pružaju nam nikakvog 
tumačenja, tako daje otvoren put za mnoge mogućnosti. Možda je ispušten neki razgovor između 
Isusa i apostola, gdje bi im on bio istumačio značenje ovog svog simboličkog čina. Ili im je možda 
simbolika bila tako jasna da im je nije trebalo tumačili. Isus je vjerojatno u nekoliko navrata 
naučavao tu stvar. On je govorio da će stablo koje ne donese dobrih plodova biti posječeno i 
bačeno u oganj (Mt 7,19), i da će neplodna mladica biti otrgnuta i spaljena (Iv 15, 1.6). Od starih 
vremena, neposlušni i idolopoklonički Izrael ispoređivao se sa smokvom (usp. Jer 8,13; Hoš 9,10; 
JI 1,7). To je taj isti Izrael o kojem je ovdje govor. U paraboli o velikoj večeri (Lk 14,15-24), Isus 
kaže da će namjesto ovog nevjernog Izraela doći drugi na gozbu Kraljevstva. Budući da se 
nalazimo uoči Isusove smrti, kad će nastati »novi Izrael«, Isus ovim simboličkim činom želi reći 
da Božja glad nije bila zasićena u njegovom narodu; da Bog nikada nije dobio ono što je očekivao 
od svog naroda; da je Izrael zauvijek neplodan i suh; da neumoljivo nestaje povijesnog Izraela u 
svojstvu »Božjeg naroda«. 

Isus će sutradan iskoristiti ovaj događaj da osvijetli svoj nauk o uspješnosti molitve; ali to nije 
bio razlog ovog simboličkog čina, kako drže neki tumači, koji više naglašavaju čudesni značaj 
ovog događaja nego njegovu simboliku. 

Kad je Isus proklinjao smokvu, Mk bilježi da su to učenici čuli; to je bilo potrebno reći, da se 
razumiju njihove opaske sutradan ujutro. 

Neki pisci uzimaju i ovaj događaj kao dokaz daje Isus nekada upotrebljavao nasilna sredstva. 
To je zloupotreba teksta, upravo zato jer se radi o simbolu. Božanska kazna nije nasilje nego 
potvrda ljudske odgovornosti; inače bi i pakao bio nasilje. 

9) IZGON TRGOVACA IZ HRAMA 
(POSLJEDNJI PONEDJELJAK, 3. TRAVNJA G. 30) 

(Mt 21,12—13); Mk 11,15—17; Lk 19,45—46; (Iv 2,13—17) 

Pripovijest o ovom događaju nalazi se kod sva četiri evanđelista. O njegovoj istovjetnosti i 
povijesnom mjestu već smo govorili drugom zgodom. Ostajemo pri tome da se radi o samo 
jednom izgonu i da se taj događa prigodom posljednje Pashe Isusovog javnog života (kao u 
sinopticima), a ne prve (kao kod Iv). 3 " 3 

Ali ima razlika i među sinopticima. Mt i Lk pripovijedaju događaj odmah poslije Isusovog 
svečanog ulaska u Jeruzalem (u nedjelju), dok od Mk saznajemo, da se događa sutradan (u 
ponedjeljak). 

Na povratku, dakle, iz Betanije, u ponedjeljak ujutro, Isus ulazi u predjele hrama. Kako se 
običavalo svake godine, tako se i sada uspostavilo tu pravo istočnjačko tržište. Naravno, ne radi se 
o samom »svetištu« hrama, nego o dvorištu, najudaljenijem od svetišta (dvorište pogana), kamo su 
mogli ići i Nežidovi. Tu su se prodavale i kupovale životinje za žrtve: sinoptici (Mt i Mk) 
spominju jedino golubove, dok Iv govori također o volovima i ovcama. Bilo je tu i mjenjača, koji 
su, uz kamate, mijenjali razne novce iz raznih krajeva rimskog carstva za posebni hramski novac, 
koji se jedino smatrao »čistim« i kojim se jedino mogao platiti hramski porez. 324 Kako se 


323 Vidjeti sv. I, str. 94—96. 

324 Usp. sv. I, str. 377—378. 

vidi, bio je to običaj, nastao na temelju potreba blagdana i uzakonjen od strane hramskih 
vlasti, koji je za njih predstavljao velik trgovački posao. Isusov nastup pripovijedaju 
evanđelisti s malim razlikama. Jedino Iv govori o biču od užeta. U hramskim predjelima bilo 
je zabranjeno nositi bilo kakvo okružje. Užeta za privezivanje moralo je biti u izobilju na 
tržištu za životinje. 

Prema Lk, Isus bi izbacio iz hrama jedino prodavaoce. To se isto izvodi iz Iv, koji nigdje 
ne spominje kupce. To bi možda dalo slutiti daje Isus tako hitio kazniti ove varalice, koji su 
iskorištavali ovu izvanrednu priliku da prodaju svoju robu previše skupo. Ali, iz konteksta je 
jasno da Isus nastupa uopće protiv profanacije svetog mjesta. Stoga je ispravnija vijest Mt i 
Mk, koji kaže daje izbacio one koji su prodavali i one koji su kupovali. 

Prema onome što kaže Iv, Isus je s bičem izbacio iz hrama »sve«, što se izravno odnosi na 
prodavaoce, dodavši zatim ovce i volove; što znači daje bič padao jednako na životinje i na 
njihove vlasnike, koji se nisu dovoljno brzo micali odanle. 

Što se tiče mjenjača, Mt i Mk kažu, da im je isprevtrtao stolove; Iv dodaje, da im je 
razasuo novac po tlu (a onda isprevrtao stolove). 

Najveća razlika se zapaža kad je govor o prodavaocima golubova. Prema Mt i Mk, i njih 
je izbacio i isprevrtao im klupe. Prema Iv, naprotiv, niti ih je izbacio nit im je isprevrtao 
klupe. Isus im jednostavno nalaže, da nose svoju robu odanle, što pretpostavlja da i oni 
odlaze: ali nije potreban bič. Ne zna se čemu se duguje ova razlika u postupku. 

Jedini Mk dodaje da »nije dopušteno nikome da nosi predmete (oruđe, pribor) preko 
hrama« (r. 16). Ljudi su upotrebljavali hramska dvorišta kao prečac između zapadnih predjela 
grada i istočnih te Maslinskog brda, i prenosili su tim kraćim putem svakovrsne stvari, 
unižavajući tako dostojanstvo svetog mjesta. I rabini su učili da se »ne smije prolaziti kroz 
hram kao prečac, da se skrati put«, ali se nitko nije na njih obazirao. Sigurno je da je ovom 
zgodom Isus morao poduzeti neku snažnu mjeru da ga poslušaju, kao što je to učinio s 
prodavačima. 

Kod Mt i Mk, riječi kojima Isus opravdava svoj čin reklo bi se da su upravljane 
prodavačima i mjenjačima. Ali oni su već vani. Tako se Isus u stvari obraća svima koji su tu 
prisutni. Svi su oni nekako upleteni u tu stvar. Svi su oni na neki način pretvorili kuću 
molitve u razbojničku spilju: jedni iskorištavajući ekonomski tu stvar, a drugi naprosto 
podržavajući i učestvujući u zloupotrebi. 

Isus upotrebljava Iz 56,7 za izraz »kuća molitve«, u smislu svetog mjesta određenog za 
bogoštovlje; a izraz »razbojnička spilja« odnosi se na Jer 7,8—11: prorok govori o la ž nom 
pouzdanju Izraelićana, koji počinjaju svakovrsna zla, a onda idu u hram i već se samim tim 
smatraju sigurnim, da bi onda i nadalje počinjali ista zla, smatrajući stvarno hram 
razbojničkom kućom... 

Kod Iv, Isus se ne opravdava nijednom riječju. Mjesto toga, obraća se prodavačima 
golubova (ostali su već izašli iz mjesta) i daje im do znanja da ne smiju kuću njegova Oca 
pretvarati u tržnicu... 

Iv također bilježi da su se učenici sjetili kako je pisano: »Revnost za tvoju kuću izjedat će 
me«. Te su riječi uzete iz izrazito mesijanskog psalma (Ps 68,10). Ali prošlo vrijeme u 
izvornom tekstu (»izjedala me«) pretvoreno je ovdje u buduće vrijeme (»izjedat će me«), što 
prema mnogim tumačima označava ne samo unutarnju revnost za dostojanstvo hrama, koja 
izjeda Isusovu dušu, nego i mračni navještaj njegove smrti: ova će revnost izjesti njegov 
život... 

Ovaj događaj iz Isusovog života klasično je mjesto kojim se dokazuje da je i Isus nekada 
upotrebljavao nasilna sredstva. Stvarno, ovdje se posve očito radi o nasilnom fizičkom nastupu. 325 

Osnovni povijesni smisao ovog događaja je slijedeći: Isus se utječe fizičkoj sili i tim vrši 
pobunu protiv potpunog rušenja duhovnih vrijednosti; jedini odgovarajući čin u tom trenutku. 

— Nema smisla ublaživati podatke. Radi se o istinskoj fizičkoj sili. Cijeli je prizor pun 
izvanredne dramatičnosti: pucanje biča, isprevrtani stolovi, razasut novac, stoka koja bježi, 
usplahireni ljudi, možda s čvorovima na glavi i s plećima koja ih pale ... 

— Ovaj sramotni prizor ustaljen je, uzakonjen i uostalom potreban običaj. Iza njega stoji 
odobrenje i naklonost narodnih vjerskih vlasti. Prema tome, Isusov nastup je čin pobune protiv 
zakonitih vlasti; ni to ne treba ublaživati. 

— U onoj gunguli sigurno su stradali i mnogi nevini. Upravo oni koji su morali podnijeti sav 
teret sile nisu imali nikakve krivice u toj stvari. Trgovci i mjenjači morah su se u ovim zgodama 
držati dobro ustaljenih pravila; pod razumijeva se da su bili došli da pošteno rade svoj posao. A 
izašli su izgubivši sve i s masnicama na koži... Naš je svijet tako sazdan da nekad moraju »platiti 
pravedni za grešnike«. Ni sam Isus nije mogao tome izbjeći. Tko može voditi računa o mrtvacima 
u nekom potresu? 

— Od hramskog utroška najveću su korist imali svećenički poglavice. Dobar je to bio posao, 
lako je zamisliti. A predstavljali su ga kao nešto potrebno za bogoštovlje. To je konkretan slučaj 
onog osnovnog farizejskog stava, na koji se Isus obarao cijelog života: pod izlikom da se služi 
Bogu, staviti Boga u svoju službu. Nepodnosivi preokret vrijednosti: glavni razlog Isusovog 
nastupa. 

— Ne može se reći daje Isus postupio tako samo zato što mu se to svidjelo. To je posljednja 
riječ u sukobu. Riječ biča, kad je svaki drugi razgovor tvrdoglavo zatvoren. Ovo se događa 
posljednjih dana, kad je situacija već konačno jasna. 

— U ovom činu treba više vidjeti simboličko značenje, nego stvarnu djelotvornost. Sigurno su 
hramska policija i sami trgovci ubrzo sve stavili opet na svoje mjesto, i trgovina se nastavila kao i 
prije. Sistem nije bio srušen. Niti je Isus bio toliko naivan da očekuje nešto takva. Ni njegova smrt 
nije imala neposrednog učinka. Ovdje je najvažnija poduka: želi se pokazati, na neopoziv (i 
nezaboravan) način, da takve stvari nemaju prava da postoje. 

Nasilje je nekada neizbježno. Isus ga je bez sumnje nekada upotrebljavao. Međutim, nikad 
nam nije savjetovao da tako postupamo. On ne smatra da je sila put (od Boga odabran) za 
rješavanje ljudskih sukoba; bit će prilika kad neće biti moguće izbjeći je, ali pravo rješenje nalazi 
se drugdje. 

Isus stvarno zna daje sila opasno oružje u našim rukama. Mi nismo u istom položaju kao on. 
Nemamo njegove moći. Nemamo njegove sposobnosti da neopozivo prosudimo neku određenu 
situaciju. On je posjedovao nepogrešive kriterije (Iv 5,30), a mi ih nemamo. Njegova revnost za 
slavom Božjom izvan svake je sumnje (Iv 2,17), dok smo mi uvijek u napasti da u sve stvari 
umiješamo našu sebičnost. 


325 Usp. A. Augustinovich, Jesus y la politica, 226—228. 

10) HTJELI BI SVRŠITI S ISUSOM, ALI SE BOJE 
(ZADNJI PONEDJELJAK, 3. TRAVNJA G. 30) 

Mk 11,18; Lk 19,47—48 

Među onima koji su bili prisutni kad je Isus govorio o »razbojničkoj spilji« bilo je i 
svećeničkih poglavara i pismoznanaca (Mk), dva društvena sloja koji su ulazili u sastav Velikog 
vijeća. Lk još nadodaje »narodne prvake« (rr. »protoi tu lau«), izraz vjerojatno sinoniman za 
»starješine« (gr.»presbyteroi«), druga vrsta osoba (svjetovnjačka aristokracija) koje su pripadale 
Velikom vijeću. To znači da su židovske vlasti stalno pazile na Isusa, da su ga pratile u stopu, 
očekujući svoju zgodnu priliku. Disao se zrak konačnog rješenja. 

Mk izričito bilježi da su oni čuli Isusove napade. Bez sumnje, oni su se najviše osjetili 
pogođeni riječima o »razbojnicima« »spilje«; i nisu se varali. To je za njih bila nepodnosiva 
uvreda. Stoga su tražili kako bi svršili s njim. To nas navodi da su mislili na neku kon kr etnu 
mjeru. Najjednostavnije je bilo poslati hramsku policiju i uhvatiti ga. Ali, dobro su poznavali svoje 
mase i znali da još nije došao pravi čas. Bojali su se pobuditi oporbu u ovoj najnezgodnijoj prilici, 
kad se u gradu nalaze tisuće hodočasnika, kojima su posebne brige vjerskih vlasti redovito tuđe. 
Trebalo je računati također s posebnim blagdanskim raspoloženjem. Isus je očito bio privlačno 
središte za mase. Narod se divio njegovom nauku (Mk), »visio o njemu, da ga čuje« (Lk): bilo bi 
opasno ovog se časa umiješali u ovaj val opće simpatije masa. 

Treba znati čekati. 


11) ISUS IZLAZI IZVAN GRADA 

(U PREDVEČERJE ZADNJEG PONEDJELJKA, 3. TRAVNJA G. 30) 

Mk 11,19 

Strogo govoreći, ovaj je redak »sažetak«: navečer, Isus je »izlazio« iz grada. 326 Ovih zadnjih 
dana, kad bi svršio svoje dnevno propovijedanje u hramu, izlazio bi iz grada, da prenoći vani. U 
tom slučaju, vijest je paralelna s Lk 21,37, gdje se kaže daje prenoćivao na Maslinskom brdu. 

Ako se vijest ovog sažetka primijeni na jedan posebni dan, moglo bi se prevesti i s »izađe«: 
navečer, Isus »izađe« iz grada — da prenoći na Maslinskom brdu, vjerojatno u Getsemaniju. 

12) OSUŠENA SMOKVA 
(ZADNJI UTORAK, 4. TRAVNJA G. 30) 

Mt 21,19b—20; Mk 11,20—21 

Vidjeli smo kako je Isus prokleo smokvu u ponedjeljak izjutra, na putu iz Betanije u leruzalem. 
Mt kaže da se »smjesta« osušila (r. 19b), tu odmah pred učenicima, koji to odmah zapaziše i izraziše 
svoje udivljenje što se »smjesta« osušila. Vijest je drukčija kod Mk: učenici otkrivaju da se smokva 


326 Neki rukopisi imaju množinu »izlazili su«; misleći na Isusa i na apostole. 

osušila tek sutradan, u utorak ujutro, dok su prolazili pored smokve (znamo da se nalazila kraj 
puta). Tim istim putem prošli su jučer navečer ali možda nisu svratili pažnju na smokvu zbog 
tame; jutros u utorak ona im privuče pažnju jer je bila suha »iz korijena«. 

Oni kojima se sviđa usklađivanje, mogli bi reći da ono »smjesta« kod Mt ne znači nužno da se 
stvar dogodila istog časa, nego da se smokva ubrzano osušila, brže nego što bi se prirodno osušilo 
neko stablo; prema tome, može se zamisliti da se osušila i sutradan, kao kod Mk. Ali, prirodnije je 
misliti na različitu predaju, koja pojednostavljuje stvari, kako je često slučaj kod Mt. Markovi 
kronološki podaci vrlo su važni i nikako ih nije moguće ostaviti po strani, a on izričito kaže da se 
to dogodilo slijedećeg jutra. Osim toga, kad Petar prije drugih napominje Isusu, da se smokva 
osušila, čini to »sjećajući se«; to jest sjećajući se prokletstva; što pretpostavlja daje proteklo neko 
vrijeme između jednog događaja i drugog. 

Ako je Isus proveo noć od ponedjeljka na utorak ne u Betaniji, nego na Maslinskom brdu, i 
konkretnije u Gatsemaniju (usp. Lk 21,37; 22,39), treba zaključiti, da se smokva nalazila blizu 
toga mjesta, vrlo blizu Jeruzalema (a ne dalje na istok, blizu Betanije). 

13) DJELOTVORNOST VJERE I MOLITVE 
(ZADNJI UTORAK, 4. TRAVNJA G. 30) 

Mt 21,21—22; Mk 11,22—26; (Lk 17,5—6) 

Obično se priznaje da ove Isusove izreke nisu međusobno povezane. Stvarno, kod Mt i Mk 
rade o dva različita predmeta: o temi vjere (pouzdanja) i temi molitve (kod Lk radi se jedino o 
vjeri). 

Isto tako, obično se misli da izvorno nisu bile povezane s osušenom smokvom: da prema tome 
ne stoje u svom pravom povijesnom kontekstu. Stvarno, dovoljno je vidjeti da Lk donosi logion o 
vjeri u drugom kontekstu. Mnogi misle da bi bio paralelan s Mt 17,20 “ i da bi taj kontekst bio 
bolji, a da bi na našem mjestu r. 21 Mt bio duplikat. Ali, u tom slučaju, u isti kontekst trebalo bi 
prenijeti i r. 23 Mk. Da izbjegnemo svu tu zbrku, radimo o ovim izrekama na ovom mjestu, gdje 

ino 

su ih u sadašnjoj redakciji evanđelisti stavili. 

Redakcijsku vezu s osušenom smokvom treba tražiti u opasci apostola (r. 20 Mt) ili Petrovoj 
(r. 21 Mk), koji očito naglašava čudesni značaj događaja. Isus im, dakle, odgovara da vjera može 
činiti mnogo veća čudesa... Evanđelisti su smatrali da je ovo mjesto dosta prikladno, da stave 
ovdje neke Isusove izreke o vjeri, čiji povijesni kontekst im je već bio nepoznat. Kod Mt, ova je 
veza izričito spomenuta (r. 21: »činit ćete ne samo ono što se dogodilo smokvi« ...). 

Na Petrovu opasku, Isus potiče apostole da imaju vjeru (pouzdanje) u Boga (Mk), ali čvrstu 
vjeru, bez sumnjanja, potpuno uvjereni u njezinu djelotvornost, pa onda neće biti ništa što neće 
moći postići... 

Da izraze ovu svemogućnost pouzdanja u Boga, Mt i Mk govore o brdu koje se može iščupati 
i baciti u more... I rabini su govorili o prenošenju 


327 Usp. sv. I, str. 355. 

328 U Mt 17,20 i 21,21 radi se, bez sumnje, o istoj misli, ali postoje neke razlike u formulaciji, koje 
dopuštaju pretpostaviti daje ista misao bila ponovljena u dvjema različitim prilikama. 

brda, da označe nešto što je prirodno nemoguće učiniti. Neki tumači uporni su u tome da 
se ove riječi poklapaju s topografskom situacijom: »ovo brdo« bilo bi Maslinsko brdo, 
gdje se nalazio Isus, a more, bilo bi Mrtvo More, koje je vidljivo s brda... Ali mi smo 
vidjeli da se ovog časa Isus nalazi na podnožju Maslinskog brda, u predjelu Getsemanija, 
blizu grada: odavle bi se vrlo dobro razumjelo »ovo brdo«, ali nije moguće vidjeti Mrtvog 
Mora. 

Lk govori o vjeri kao o gorušičnom zrnu, da naglasi, da svako pouzdanje u Boga, i ono 
najmanje, ima beskrajnu moć. Mjesto brda, govori o sikomori, snažnom stablu, koje ima 
vrlo jako korijenje: poslušalo bi na samu riječ, da se iščupa s korijenjem i prebaci u 
more... Što je prirodnim putem nemoguće, to čini pouzdanje u Boga. 

Ova uspješnost vjere (pouzdanja) proteže se sada na molitvu (r. 22 Mt; r. 24 Mk): sve 
što se moli s vjerom, dobiva se. O djelotvornosti vjere govorili smo drugom zgodom. 
Isusovi su izrazi apsolutni, bez nijansa, ali mi znamo da ovdje treba imati u vidu cijelu 
teologiju molitve. 

Mk dodaje (r. 25) potrebno raspoloženje, da molitva bude dobra: opraštati uvrede; 
svjesni da će samo tako Bog nama oprostiti naše grijehe. Želi se reći, da se s oproštenjem 
čovjek stavlja u Božju struju, bez koje nije moguće stupiti u saobraćaj s njim po molitvi. 

Kod Mt nema te pojedinosti, jer je on o toj stvari govorio drugom zgodom. 

14) RASPRAVA O ISUSOVOJ VLASTI 
(PRVI SUKOB U JERUZALEMU) 

(ZADNJI UTORAK, 4. TRAVNJA G. 30) 

Mt 21,23—27; Mk 11,27—33; Lk 20,1—8; (Iv 2,18—22) 

Poslije spomenutih događaja, četiri evanđelista donose raspravu s Isusovim 
protivnicima 330 o njegovoj vlasti. Ostajemo pri tome da se radi o jednoj te istoj raspravi 
kod sinoptika i kod Iv, i da se ona odvija za vrijeme posljednje Pashe (kao kod sinoptika) 
a ne za vrijeme prve (kao kod Iv). 331 Stvarno, temeljna tema (Isusova vlast) ista je kod 
svih. Različit je razvoj rasprave, ali ova dva oblika nisu protivni jedan drugome, nego se 
popunjuju: kao i u mnogim drugim stvarima, Iv ovdje popunjuje sinoptike. Stoga se isplati 
vidjeti napose svaku od ovih predaja. 

Mk je najpodrobniji od sinoptika. U utorak ujutro, Isus ponovno dolazi u Jeruzalem i 
ide u hram. Seta jednim od dvorišta (Mk), i vjerojatno tako šetajući uči i naviješta 
evanđelje (Mt i Lk) pristalicama koji su ga očekivali u hramu. Toga časa dolazi 
izaslanstvo Velikog vijeća, sastavljeno od triju vrsta osoba koje ga sačinjavaju (Mk i Lk: 
svećenički poglavari, pisimoznanci, starješine). Njihov nastup ima sigurno ozbiljno i 
službeno značenje. S kojom vlašću čini on to i tko mu je dao tu vlast? Zbog paralelizma 
(dva člana 


329 R. 26 Mk ne postoji u izvornom tekstu; ima ga Vulgata, pozajmljenog iz Mt 6,15. 

330 Ovo je prva od pet rasprava, iz judejske zbirke tipičnih slučajeva (Mk 11,27— 12,37), paralelne 
s galilejskom zbirkom od također pet slučajeva (sv. I, str. 147—160). Upravo, budući da se radi o 
zbirci, skoro je sigurno da se sve ove rasprave nisu održale u utorak, ali ne preostaje nam drugo 
nego raditi o njima na ovom mjestu. 

331 Usp. sv. I, str. 94—96. 

koji izražavaju istu misao), ovdje ne postoje dva pitanja nego jedino: tko mu je dao vlast? Po 
izvoru vlasti može se suditi o njezinoj zakonitosti. Postupa li na svoj račun, ili po nekom višem 
ovlaštenju? 

»To« (te stvari), prema Mt i Lk, izlazilo bi da se odnosi jedino na Isusovo propovijedanje (o 
tame je neposredno bio govor), ali ne nužno: možemo ga također razumjeti kao kod Mk, gdje se 
ne odnosi ni na kakav određeni čin, nego na cijeli ovaj skup stvari, koje su se u zadnje vrijeme 
dogodile u hramu, i to bez znanja i ovlaštenja zakonitih hramskih vlasti, koje imaju za zadaću 
držati red u svetištu: mesijansko klicanje, ozdravljanje bolesnika, naučavanje (Isusu nikada nije 
bila službeno podijeljena služba učitelja) a osobito njegov nasilni nastup na tržištu. Tko ga je 
ovlastio da tako postupa, protiv ustaljenog poretka? 

Ovaj upit je u isto vrijeme prosvjed i zasjeda: nepromišljen odgovor na mesijanskoj liniji 
mogao bi ga čak zaplesti i u političke poteškoće. 

Ovaj put Isus ne izbjegava odgovor, ali odgovara na neočekivan način. Najprije i on njima 
stavlja upit, isto tako pun odgovornosti, o vlasti Krstitelja, na što bi oni, kao službeni čuvari 
pravovjerja, morali moći odgovoriti: je li Ivanovo krštenje bilo ljudska ustanova, ili ga je on 
podjeljivao Božjim (»nebeskim«) ovlaštenjem? Oštroumni ljudi, uvidjeli su poslije kratkog 
razmišljanja da su i oni stavljeni pred zamku. Ako dopuste božansko ovlaštenje, odmah će im 
predbaciti njihovu nevjeru: budući da su duhovni vođe naroda, oni su morali prije svih prihvatiti 
Krstitelja. A dogodilo se sasvim protivno, od samog časa kad se prorok pojavio. Ako kažu, da je 
Krstitelj postupio po svojoj vlastitoj inicijativi, vijest će doprijeti do naroda, koji ga smatra 
istinskim prorokom, a to je opasno: u času kolektivnog zanosa, masa bi ih čak mogla kamenovati 
(Lk). 

Zaključak: neoprezno je dati bilo kakvu izjavu, bolje je reći da ne znaju. 

Kad kažu da ne znaju, pokazuju neoprostivo neznanje i nesposobnost da sude o stvarima za 
koje su nadležni. Ta nesposobnost oduzima im svaku vlast da od njega zahtijevaju da im polaže 
račun o svojim postupcima: on se ne osjeća obvezanim pravdati se pred osobama koje nisu dorasle 
svome mjestu ... 

Ali, odričući im izričit odgovor, odgovara im neizravno: on postupa oslonjen na svoju vlastitu 
vlast, koja je apsolutno dovoljna i zbog koje on ne treba da se pravda ni pred kakvom ljudskom 
vlašću. 

Kako rekosmo, kod Iv se u osnovi radi o istoj temi: o Isusovoj vlasti. Ali ugao pod kojim se 
gleda i cijeli razvoj je drukčiji. Isusovi protivnici (»Židovi«) polaze od pretpostavke da Isus 
prisvaja božansku vlast. Oni misle da bi on morao dokazati to prisvajanje nekim čudom. Nije ovo 
prvi put da to traže od njega (usp, Mt 12,38—39). Traženje čuda postalo je značajkom židovske 
nevjere (usp. 1 Kor 1,22). Traže od njega čudo, jer se nadaju da ga ne može učiniti, pa da će tako 
izgubiti ugled; a ako bi i učinio nešto izvanredno, oni su već naučeni da to drukčije istumače, čak i 
pomoću demonske moći. 

Kao i kod sinoptika, Isus ne izbjegava odgovor na upit, ali i ovdje obećava nešto neočekivano: 
neka sruše (ako sruše) ovaj hram, on će ga ponovno podignuti u tri dana ... Dvoznačne riječi 
spadaju na stil Ivanovog Isusa. Ali ta dvoznačnost i, kao posljedica toga, nerazumijevanje 
njegovih sugovornika, obično mu služe da osvijetli i proširi teme o kojima raspravlja. Ovdje ništa 
ne osvjetljuje. Njegovi protivnici potpuno ništa ne razumiju. Razumiju samo ono što riječi 
neposredno znače. I rugaju mu se: trebalo je 46 godina da se 

ponovno podigne ovaj hram, a ti misliš da taj isti posao možeš učiniti u tri dana!" 

Sinoptici ne donose ove riječi o hramu na svom paralelnom mjestu, ali ih pretpostavljaju u 
drugim zgodama, što na apsolutan način jamči njihov povijesni značaj. Budući da se radi o 
hramu, prirodno je da su ove riječi proizvele dubok utisak. Navode ih lažni svjedoci na sudu pred 
Velikim vijećem, naravno izobličene, u smislu da se Isus prijetio da će srušiti hram (Mit 26,61; 
Mk 14,58), a ponovljene su i na Stjepanovom sudu (Dj 6,14). U tom istom obliku ponavljaju ih i 
oni koji se rugaju pod križem (Mit 27,40; Mk 15,29). 

Ovog časa Židovi, a i Isusovi učenici, ostadoše u neznanju. Drugom zgodom, on će stvarno 
proreći rušenje jeruzalemskog hrama (usp. Mk 13,2), ali ovog puta on govori o »hramu« svog 
tijela: kad ga njegovi neprijatelji sruše (na križu), on će ga u tri dana podignuti (uskrsnućem). 
Podignut će ga on, svojom vlastitom snagom, što samo božanska snaga može učiniti. 

I poslije uskrsnuća, kad su učenici novim shvaćanjem stvari sve jasno vidjeli, sjetiše se da je 
on to rekao, i povjeravaše »Pismu i riječi koju Isus reče« (r. 22). Prva Crkva bila je uvjerena, daje 
Isusovo uskrsnuće bilo prorečeno u S. Z., osobito u Ps 16,10 (usp. Dj 2,17.31; 13,35; 1 Kor 15,4). 
Ta se vjera temelji na povijesnim opaskama samog Isusa (usp. Lk 18,31—33; 24,44—46). 

15) PARABOLA O DVOJICI SINOVA 
(ZADNJI UTORAK, 4. TRAVNJA G. 30) 

Mt 21,28—32 

Ova parabola nalazi se jedino kod Mt. Po sadašnjem redoslijedu njegovog evanđelja, pada u 
posljednji utorak Isusovog života. U ovaj dan evanđelisti su stavili nerazmjerno mnogo građe pa 
smo sigurni da se dobar dio toga dogodio u drugim povijesnim kontekstima, ali mi moramo o 
njima raditi ovdje, jer nemamo nikakve druge kronološke upute. 

Tema parabole već je poznata: jedni koji su »dobri« i koji bi trebalo da budu »prvi«, gube sve 
mogućnosti, jer prije njih dolaze »zli«, oni koji bi prividno trebalo da budu »posljednji«. Ti 
suprotni stavovi nešto su uobičajeno u Isusovom stilu, zato na prvo mjesto stavljamo sina koji 
kaže »da«, a onda ne postupa kao što je obećao. 333 

Prema povijesnom kontekstu (neposredno prethodna rasprava), parabola je namijenjena 
članovima izaslanstva Velikog vijeća, predstavnicima židovskog vjerskog vodstva. 

Parabola alegorizira, sa slijedećim alegoaričkim elementima: otac je Bog; prvi sin, to su dobri, 
pravedni, pobožni ljudi; drugi sin, to su grešnici; vinograd, to je Kraljevstvo Božje. 

Otac koji ima dva sina, šalje jednog od njih da ide raditi u vinogradu. On kaže »da«, ali onda 
ne ide. Upravo zato što ovaj ne ispunja očevu naredbu, otac šalje drugog sina. Ovaj ispočetka 
neće, a onda razmišlja, kaje se i 


332 Ovaj se tekst upotrebljava da se odredi početak Isusovog javnog djelovanja, ali zaključci koji se 
iz njega izvode nisu vrlo jasni; razna tumačenja mogu se vidjeti kod Holzmeister, Chronologia, 
85—91. 

333 Druga kodeksi, izdavači i tumači više vole obrnut redoslijed, a izgleda i da su u većini. Oba 
stanovišta temelje se na dobrim razlozima. 

ide. Upit prisutnim vjerskim vođama je slijedeći: koji je od ove dvojice sinova izvršio očevu 
volju? Oni odgovaraju, onaj posljednji; nije moguće reći nešto drugo; ali tim osuđuju sami sebe. 

Isusov zaključak: židovski vjerski prvaci, za koje se moglo očekivati da će najprije prihvatiti 
Isusovu poruku, stvarno su je odbili i stoga neće ući u Kraljevstvo Božje, dok će oni koje su oni 
uvijek smatrali društvenim izmetom i osuđenim na propast (»carinici i bludnice«) ući u 
Kraljevstvo, jer su prihvatili poziv na obraćenje. 334 

Tako je smisao parabole ovaj: važno je, ne govoriti i obećavati, nego djelovati i vršiti svoju 
zadaću; i ne uzima se u obzir ako se netko pobuni u početku, samo jako kasnije izvrši ono što 
mora učiniti. 

R. 32 očito nije ovdje na svom povijesnom mjestu. Dovoljno se sjetiti da se njegova paralela 
nalazi u Lk 7,29—30, u posve različitom kontekstu. Osim toga, ovaj primjer ne reproducira 
osnovno pitanja parabole, naime opreku između običnog obećanja (pusto brbljanje) i izvršenja 
zadaće (djelovanje). Ovdje, veza je između jednih koji vjeruju i drugih koji ne vjeruju. Dođe Ivan 
Krstitelj »na putu pravde«, to jest naučavajući put svetosti (usp. Mt 3,7—12; Lk 3,10—14), ali 

O O C 

židovski vođe mu ne povjeravaše, dok mu povjeravaše »carinici i bludnice«. 

Razlog da se na ovom mjestu spominje Krstitelj može biti ono što se o njemu reklo u 
prethodnoj raspravi. 

16) RASPRAVA O VINOGRADARIMA UBOJICAMA 
(ZADNJI UTORAK, 4. TRAVNJA G. 30) 

Mt 21,33—44; Mk 12,1—11; Lk 20,9—18 

Parabolu donose sva tri sinoptika, u istom kontekstu i s malim sporednim razlikama. 

Namijenjena je članovima izaslanstva Velikog vijeća, koji su bili došli da ispitaju pitanje 
Isusove vlasti. Parabola im vrlo dobro pristaje i, skupa s prethodnom, može se smatrati nastavkom 
rasprave koja se tu zapodjenula. 

Parabola snažno alegorizira pa je skoro više alegorija nego parabola, ah to nije ništa 
izvanredno; već poznajemo nekoliko parabola s tim značajkama. 

Slika je sasvim palestinska. Bogat vlasnik ima vinograd, uređen s puno brige i ljubavi, 
ograđen plotom, proviđen tijeskom i kulom za stražara (Mt i Mk; kod Lk nema ovih pojedinosti, 
koje su uzete iz poznate alegorije Iz 5,2; stoga je vinograd u svakom slučaju lako poistovjetovati). 

Gospodar može dozvoliti sebi raskoš da živi u inozemstvu. On. osobino ne upravlja 
vinogradom, nego ga daje u zakup nekim zemljoradnicima, koji mu moraju plaćati određenu 
zakupninu u samim plodovima vinograda. 

On šalje jednog od svojih slugu (Mk i Lk) da naplati ono što mu pripada. Tri puta šalje 
različitog slugu, ali uvijek uzalud. Prvi put, zakupnici ga izmlatiše i poslaše kući bez ičega. 
Drugoga također izmlatiše (Lk), izudaraše po glavi (Mk) i poslaše ga prazna, obasuvši ga prije 
pogrdama. Trećega 


334 Suprotstavljaju se »dobri« i »zli« u židovskom narodu, ne Židovi i pogani. 

335 Prostitutke se ne spominju izričito među Krstiteljevim obraćenicima, ali »carinici i prostitutke« 
je skalupljen izraz da se označe grešnici uopće; razne vrste njih išle su i Krstitelju (usp. Lk 3,10— 
14). 

raniše i otposlaše na gadan način (Lk), ili ga možda i ubiše (Mk). 336 Poslije tih pojedinačnih 
izaslanika, vlasnik vinograda poslao je još mnogo drugih, ali s istim uspjehom: jedne izmlatiše, a 
druge čak i ubiše. 

Ostaje još posljednje sredstvo: poslati svog vlastitog »ljubljenog« (jedinog) sina. Mislio je: 
poštivat će barem mog sina. Ali, desilo se sasvim protivno. Kad vidješe da se radi o sinu, 
baštiniku vinograda, odlučiše ga ubiti, da baština ostane njima.^ I stvarno, čim je on stigao, 
uhvatiše ga i baciše izvan vinograda i ubiše (Mt i Lk). 

Ali, vlasnik vinograda po vratit će se iz inozemstva i što će učiniti s ubojicama? Sigurno će ih 
pobiti na zao način, jer su zle osobe (Mt) i dat će svoj vinograd u zakup drugim (Mk i Lk), ali 
poštenim radnicima, koji će mu plaćati njegov dio u određeno vrijeme (Mt). 

Ima ovdje nekoliko alegoričkih elemenata, ali ima i dosta pojedinosti, koje se ne mogu 
alegarički tumačiti, jer pripadaju samo na ustrojstvo slike; kako rekosmo, radi se o paraboli koja 
alegorizira. Alegorija je očita u slijedećim elementima: 

— vlasnik vinograda — Bog; 

— vinograd — Izrael, kojega je Bog izabrao sebi za narod i brinuo se za njega sa svom svojom 
ljubavlju; 

— zakupci — vjerski i politički vođe i predstavnici naroda; — sluge — proroci; 

— ljubljeni sin — Isus; 

— sin bačen vani i ubijen — Isus razapet »izvan gradskih vrata« (Heb 13,12); 

— kazna vinogradara — Izrael odbačen od Boga; 

— »drugi« koji dolaze na njihovo mjesto — novi Božji narod. 

U ova posljednja dva elementa postoji neka prividna nesuglasnost. U okviru parabole, 
vinogradari su očito narodni vođe, a ne sav narod. Dosljedno tome, samo bi oni trebali biti 
odbačeni, što ne odgovara stvarnosti. Na isti način, na mjesto ovih vođa trebalo bi da dođu drugi 
vođe (kršćanski), što se također ne događa u stvarnosti, gdje na mjesto jednog naroda dolazi drugi 
»narod«. Ta nesuglasnost dolazi odatle što su narodni vođe predstavnici i kao utjelovljenje 
naroda, tako da misao lako leti od jednog na druge. To biva još jasnije na temelju r. 43 Mt, koji je 
konkretna primjena parabole i čije prirodno mjesto je poslije r. 41: »Vama će se oduzeti 
Kraljevstvo Božje i dat 


336 Ovaj Markov detalj manje je uvjerljiv, jer oduzima vrhunac u postupku prema 
posljednjem individualnom izaslaniku, to jest prema vlastitom sinu, koji će biti ubijen; 
bezobzirnost i okrutnost zakupnika stalno su rasle pa će doći dio vrhunca s ubojstvom 
sina. Kod Mt, izaslanik nije jedan nego više sluga, i šalje ih se dvaput. Već prvi put svi 
su zlo primljeni: neki izudarani, neki ubijani a neki kamenovani. Drugi put desilo se 
isto... Ovdje su stvari pojednostavljene. 

337 Izgleda daje to, pod izvjesnim uvjetima, koji se ovdje ne naziru, bilo čak i pravno 
moguće (Usp. J. Jeremias, Die Gleichnisse, 93); ali je vjerojatnije da su zakupnici mislili 
domoći se vinograda nasilu; računaju s tim da vlasnik živi daleko, da nema volje doći u 
zemlju, i da mu ne može stajati više do vinograda nego do života svojih službenika, koje je 
tako lako žrtvovao... 

338 Prema Mk, najprije ga ubijaju, a onda ga bacaju izvan vinograda; želi se tako naglasiti 
krajnja okrutnost ljudi, koji su ne samo ubojice, nego koji ne daju ni pokopa svojoj žrtvi. 
Međutim, vjerojatnije je kako Mt i Lk predstavljaju stvar, radi alegoričko-religioznog 
značenja ove pojedinosti. 


339 Kod Mt odgovaraju slušaoci; kod Mk i Lk, sam Isus. 

će se narodu koji urađa njegovim plodovima«. 140 Izravno, »vama« se odnosi na tu prisutne 
članove Velikog vijeća, to jest na vjerske upravitelje Izraela, ali se u stvari odnosi na cijeli narod 
(kojega oni utjelovljuju), čije će povlastice biti prenesene na drugi »narod« vjernika. 

S ovim alegoričkim elementima u ruci, ova parabola postaje cijeli jedan mali sažetak povijesti 
spasenja: Bog je izabrao jedan narod, da bude njegov vlastiti narod, nosilac prave vjere i spasenja 
za cijeli svijet; narodni vođe bili su pozvani da sačuvaju svijest tog poslanja u narodu, ali oni nisu 
odgovorili tom očekivanju; Bog im je kroz vjekove, bez prestanka, slao svoje proroke, da ih 
podsjete na njihov poziv i da traže da ispune svoje obaveze prema Bogu, preuzete na temelju 
saveza, ali oni ne samo da ih nisu htjeli slušati, nego su još loše postupah s njima i mučili ih kao 
nepoželjne osobe; kao posljednje sredstvo, Bog im šalje svog vlastitog sina; na temelju njihove 
duge vjerske povijesti, bilo je prirodno misliti, da će poslušati barem Sina Božjega; oni su bili u 
stanju prepoznati ga i stvarno su ga prepoznali kao takvog, ali su također shvatili da im on 
oduzima njihovo mjesto, pa su tako odlučili da ga uklone, da bi kao i dosada i nadalje ostali jedini 
vođe naroda; kao posljedica toga vodstva, cijeli će narod biti upleten u odbijanje Sina, koji je 
posljednja i konačna poruka spasenja; očito je, dakle, da taj narod ne može i dalje vršiti ulogu 
Božjeg naroda, nego da mora ustupiti svoje mjesto novom vjernom »narodu« ... 

Kao i u nekim drugim Isusovim parabolama, i ovdje ima nevjerojatnih elemenata: da vlasnik 
podnosi cijeli niz uvreda svojim slugama, da stavlja u pogibelj život svog sina unatoč prethodnim 
iskustvima; da se vinogradari usuđuju postupiti na taj način; da se nadaju baštiniti vinograd ako 
ubiju baštinika, itd. Sve to služi, da se jako naglase religiozna značenja ovih alegorija, osobito 
beskrajna strpljivost i razumijevanje Božje. 

Snaga ove parabole sastoji se u njezinim alegoričkim elementima, tako da bi se njezino u 
pravom smislu paraboličko značenje moglo izreći na ovaj jednostavan način: Bog je u svom 
planu doznačio svakome od nas neko poslanje, koje treba vjerno ispuniti; konačna 
nevjernost, koja se konkretno sastoji u odbijanju svih Božjih milosti, neizbježno donosi 
božansku kaznu, isključenje od spasenja. 

Poslije općeg zaključka parabole (r. 43 Mt konkretna je primjena parabole na slušaoce, koja 
dolazi poslije zaključka r. 41), evanđelisti donose navod iz Ps 118 (rr. 2—3 kod Mt i Mk, samo r. 
2 kod Lk) o kamenu koji su odbacili graditelji, ali koji je Bog pretvorio u ugaoni kamen, 
najvažniji kamen u cijeloj zgradi ... U sadašnjem tekstu, ovi reci žele biti nastavak zaključka 
parabole, ali je očito da nisu u skladu s parabolom i da su doneseni ovamo iz drugog povijesnog 
konteksta. To je posebno jasno kod Mk, koji se nije pobrinuo da ubaci logičan most među ova dva 
dijela. U svom govoru pred Velikim vijećem, Petar upotrebljava ove riječi psalma, imajući u vidu 
smrt i uskrsnuće Isusovo (Dj 4,10—11). Njihovo značenje na ovom mjestu ne može biti drukčije. 
U slici parabole nema elementa koji bi napominjao Isusovo proslavlje je, što pokazuje da ovi reci 
nisu izvorno pripadali paraboli, 


340 Pasivni oblik je jedan od načina da se označi Bog kao subjekt cijela. »Kraljevstvo Božjeg« 
(treba uočiti izraz, koji nije Matejev — ovaj evanđelist redovito kaže »Kraljevstvo nebesko« — 
nego nužno prije Mateja) znači ovdje cijelu ekonomiju spasenja. Ovdje najavljena promjena 
situacije ne znači da se izraelski narod neće moći spasiti, nego da će prestati biti nosilac spasenja, 
društvena struktura za promicanje Kraljevstva; njegovo će mjesto zauzeti drugi »narod«, druga 
zajednica zauzeta za Kraljevstvo, koja će pozitivno odgovarati na Božje planove. 

i da se sada upotrebljavaju kao proširenje: Sina Božjega, koji će biti nasilno uklonjen, sam će Bog 
dovesti do slave ... 

Lk je dao puno bolje razloge za Ps 118,2 na ovom mjestu. Kad je Isus navijestio da će 
vinograd biti predam »drugima« (r. 6), vjerski su vođe shvatili vrlo dobro cijelu stvar (usp. r. 19) i 
prosvjedovali: »Nikako!« Onda ih Isus pogleda onim pronicavim pogledom i navede im riječi o 
ugaonom kamenu, dodavši (r. 18): »I tko padne na ovaj kamen, razbit će se; i na koga on padne, 
satrt će ga«. 341 To je strahoviti kamen spoticanja (usp. Iz 8,14—15). Oni koji ne vjeruju u njega, 
neizbježivo će se razbiti. Isusovi protivnici nemaju prava prosvjedovati: radi se o vjerovati ili ne 
vjerovati u Isusa. Oni koji njega odbiju, i sami će biti odbijeni. 

17) ŽELE UHVATITI ISUSA 
(ZADNJI UTORAK, 4. TRAVNJA G. 30) 

Mt 21,45—46; Mk 12,12; Lk 20,19 

Tri sinoptika bilježe da su članovi izaslanstva Velikog vijeća razumjeli da se parabola odnosila 
na njih. To ne znači da su razumjeli sve pojedinosti. Teško je na primjer vjerovati, da su pravo 
razumjeli alegoriju o ubijenom sinu. Ali što su oni nagonski razumjeli (kao životinja koja nazire 
pogibelj i napregne se na obranu) bilo je to da će na njihovo mjesto doći drugi, a to oni ne mogu 
nikako dopustiti. Odatle želja da ga se već domognu, ali još jednom nadjačava smisao za 
stvarnost: procjena položaja pokazuje im da među narodom Isus ima još dosta pristalica, da još 
nije došao čas da se protiv njega postupi, da je bolje ostaviti ga na miru i otići ... 

18) PITANJE CARSKOG POREZA 
(DRUGI SUKOB U JERUZALEMU) 

(ZADNJI UTORAK, A. TRAVNJA G.30) 

Mt 22,15—22; Mk 12,13—17; Lk 20,20—26 

Prije ovog ulomka, Mt ima parabolu o velikoj večeri (22,1—14), koju mi prenosimo u 
kontekst Lk 14,15—24. Mt pretpostavlja da su slušaoci parabole farizeji, koji se povlače s 
pozornice, da se međusobno dogovore kako bi zatekli Isusa u nekoj neopreznoj riječi, da bi ga 
mogli optužiti. S tim ciljem šalju neke od svojih učenika (učenika rabinskih škola) skupa s nekim 
herodovcima, koji će staviti Isusu zamku o porezu. Razumljivo je što šalju kandidate za rabinat, 
jer tako prikrivaju svoje prave namjere: svatko će pomisliti da mladi učenici žele znati kakvo je 
mišljenje uvaženog učitelja... Iznenađuje ovdje prisutnost »herodovaca«. 342 Ali Pasha privlači 
najrazličitije vrste osoba; prigodom ovog blagdana bit će prisutan i Herod Antipa. 


341 Iste riječi ima Mt u r. 44, koji bi radije imao stajati poslije r. 42. Budući da ga nema u nekim 
važnim rukopisima, razini tumači smatraju ovaj redak kasnijim umetkom iz r. 18 Lk; drugi 
naprotiv brane njegovu autentičnost također kod Mt. 

342 Usp. sv. I, str. 160; Jesus y la politica, 159—160. 

Prisutnost herodovaca nagoviješta da će pitanje-zamka imati politički značaj. 

U kontekstu Mk i Lk, oni koji spremaju zamku jesu članovi Velikog vijeća. Poslije parabole o 
vinogradarima, oni su bili otišli (Mk 12,12), ali se ne priznaju poraženima, nego šalju nekoliko 
»farizeja i herodovaca (Mk), da mu stave zamku. Mjesto farizeja, Lk govori o »uhodama koji su 
se pravili pravednim« (r. 20), riječi koje vrlo dobro izražavaju značajke farizeja (usp. Lk 16,15; 
18,9). Naravno, ovdje treba misliti na njihove »učenike«, kako na određen način izvješćuje Mt, 
čiju vijest stoga treba zadržati. Na taj način, izaslanstvo nema prema vani službenog značaja, 
premda gaje organizirala službena vlast. 

Sva tri evanđelista govore o neposrednom cilju ovog lukavog postupka: zateći Isusa u nekom 
nepromišljenom izrazu. Ah Lk navodi još jedan dalji cilj: predati ga moći i vlasti rimskog 
upravitelja (r. 20). Tim se jasno daje do znanja da Isusa žele navući na političko tlo, najopasnije 
od svih. 

Da si pribave Isusovu naklonost i da prikriju svoje prave namjere, ovi se varalice vrlo 
povoljno izražavaju o njemu: daju mu počasni naslov učitelja, kažu da ljubi istinu, da je 
nepristran, da ne pazi na ljudske obzire i da uči put Božji (put koji dovodi do Boga, način života 
koji se Bogu sviđa) prema objektivnoj istini... Drugim riječima: čovjek takve moralne ispravnosti, 
koja je jača od svega. Kažu o Isusu ono što je bio javni glas o njegovoj osobi. Kažu to preko srca, 
da postignu časoviti učinak, ali upravo radi toga ovo njihovo priznanje dobiva veću vrijednost. 

Kod Mk, upit je stvarno dvostruk, jedan teoretski a drugi praktičan, i postavlja dva različita 
problema. 

— Prvi upit: »Mora li se platiti caru porez ili ne?«. To je načelno pitanje. Ima li car pravo 
zahtijevati porez a mi dužnost platiti ga? 

— Drugi upit, vrlo konkretan: »Da li da platimo ili da ne platimo?«. Pitanje se odnosi na nas, 
ovdje i sada. Bez obzira na načela, da li da platimo ili da ne platimo? Kad bi car i imao pravo na 
porez, ja mogu misliti da ga (ne moram platiti iz viših razloga narodne politike ... 

Ovo pitanje treba promatrati s pozadinom ideja i političkih nemira onog vremena, konkretno s 
pozadinom zelotskog pokreta, " koji je nastao početkom prvog stoljeća oružanim ustankom protiv 
jednog popisa pučanstva. Prema zelotskoj političkoj filozofiji, Bog je jedini Gospodar svijeta. 
Budući da je jedini, ne može imati suparnika. Prema tome, rimska je vlast nedopustivo uplitanje u 
Božje gospodstvo. Stoga nije moguće zamisliti da se živi u miru sa stranim tlačiteljem, kao što to 
čine sve klase židovske društvene i vjerske elite, što je stalno vrijeđanje vrhovne Božje vlasti. 
Stoga je prva zadaća zelotskog pokreta oružani ustanak protiv rimske vlasti. Izrael ne može ni od 
koga zavisiti, osim od Boga. Stoga je kod pučkih masa zelot bio nosilac apsolutne oporbe prema 
svemu što bi moglo značiti priznanje političke zavisnosti, kao što je na primjer popis pučanstva ili 
porez. 

Plaćati porez čin je protivan ne samo narodnom, nego i Božjem vrhovništvu. Treba to imati u 
vidu, da se razumije Isusov odgovor, gdje drugi član (»dajte Bogu«) iznenađuje, jer se on u pitanju 
izričito i ne promatra. 

U svakom slučaju, pitanje je vrlo dobro proučeno: na način kako su oni očekivali da će Isus 
odgovoriti, bio to pozitivan ili negativan odgovor, on je svakako morao loše proći. Ako kaže da se 
porez mora plaćati, proglasit će ga protivnim narodnim interesima, i tako će odmah opasti njegove 
mesijanske 


343 Usp. Jesus y la politica, 49—64. 236 

simpatije. Ako kaže da ga ne treba plaćati, odmah će ga prijaviti kao buntovnika protiv zakonite 
vlasti. 

Ali, Isus im ne odgovara onako kako su oni očekivali. 

Počinje im odgovarati neizravno. 

— Najprije traži da mu pokažu novac kojim se plaća porez. Oni mu pokažu rimski dinar. Već 
samo to da se posjeduje taj novac znači da se šutke priznaje, da on zakonski postoji u zemlji. Svi 
poslovi koje oni čine s ovim novcem, valjani su jer je sam novac valjan, to jest jer gaje skovala 
vlast koja ima pravo da to čini. Svaki put kad oni upotrijebe ovaj novac, samim tim priznaju i ovu 
vlast. Novac je jedno od sredstava vrhovništva. Pravedno ili ne, ovo vrhovništvo stvarno postoji i 
oni ga stvarno priznaju. Neka budu dosljedni. Neka priznaju plaćajući porez ono što su uvijek 
priznavali upotrebljavajući porezni novac. Kao načelno pitanje, ovo nije ništa novo. 

Isus predbacuje svojim protivnicima licemjeran stav (zove ih licemjerima), što ga čovjek 
redovito zauzima pred svjetovnom vlašću: sjedne strane, iskoristiti sve prednosti koje pruža a, s 
druge strane, izbjeći po mogućnosti sve obaveze. Isus se poziva na iskrenost i na moralnu svijest. 

— Pita ih zatim, čija je slika urezana na novcu i natpis. Naravno, odgovaraju mu daje careva. 
Ako je tako, morali bi znati, daje novac vlasništvo onoga čiju sliku nosi: bez njegovog ovlaštenja 
novac se ne bi kovao. Kad se plaća porez, vladaru se naprosto daje ono što mu pripada. 

»Dajte, dakle, caru ono što je carevo«. 

Kako se vidi, Isus ne ulazi izravno u pitanje načela, da li se mora ili ne mara. On ne fonnulira 
nikakvu političku teoriju, niti neko spekulativno moralno pravilo. Stavlja naglasak na praksu. 
Neka plate. Neka budu dosljedni u svom vladanju. Porez se ne može odijeliti od cjelovitosti 
društvenog života. 

Naravno, praksa pretpostavlja teoriju. Ako od njih traži da plate, to je zato što su moralno 
obvezani. Podrazumijeva se da svjetovna vlast, s jedne strane, ima sama u sebi razlog postojanja i 
da je autonomna u svom ustrojstvu i cilju; a s druge strane, da je potrebna za život i napredak 
društva; i da zbog svega toga može zahtijevati poslušnost i stvoriti obavezu (usp. Rim 13,1-7). 

Prvim dijelom svog odgovora Isus otklanja mogućnost da ga optuže kao buntovnika protiv 
rimske vlasti. Ah isto tako ne mogu ga predstaviti narodu kao protunarodnog čovjeka. Najprije, jer 
on ne traži ništa novog; traži jedino da budu logična; inače bi protunarodnim ljudima mogli biti 
označeni svi oni koji imaju ili upotrebljavaju neki rimski novac... Zatim, jer on niječe valjanost 
zelotskoj teoriji, da vrhovništvo Rima ide protiv vrhovništva Božjeg, i da Božji interesi 
opravdavaju revoluciju. Isus to niječe. On ne može zamisliti, da bi za interese Božje mogla biti 
potrebna revolucija. Političko i religiozno kod čovjeka su dva različna polja, koja odgovaraju 
dvjema različitim pojasima ljudskog bića. To su dva reda stvari, koje ne smijemo pobrkati. 
Moguće je biti dobar građanin i dobar vjernik u isto vrijeme; ove dvije sfere, same po sebi, ne idu 
jedna protiv druge. Može se plaćati porez caru, a da to ne znači nikakvo smanjenje Božjih prava. 

»Dajte Bogu Božje«. Ovaj drugi dio Isusovog odgovora ustanovljuje zauvijek, da se Bog 
kreće na posve različitom tlu od cara. Svatko na svome! 

Sva dvoznačnost i pogibeljnost pitanja sastoji se u ovoj zbrci dvaju predjela. Osvijetlivši 
pojmove, stavivši svaku stvar na svoje mjesto, Isus potpuno razoružava napadaj. 

»Čuvši to, zadiviše se, ostaviše ga i odoše« (Mt). 

19) PITANJE USKRSNUĆA 
(TREĆI SUKOB U JERUZALEMU) 

(ZADNJI UTORAK, 4. TRAVNJA G 30) 

Mt 22,22—33; Mk 12,18—27; Lk 20,27—40 

Ovoga časa, stanje u hramu je slijedeće: poslije parabole o vinogradarima, bilo se povuklo 
izaslanstvo Velikog vijeća (Mk 12,12); oni su poslali nekoliko rabinskih učenika i nekoliko 
herodovaca da stave Isusa u poteškoću s pitanjem poreza, ali i ovi se povukoše poslije neuspjeha 
(Mt 22,22); međutim, cijelo je vrijeme ostalo na tom mjestu nekoliko pismoznanaca (usp. Lk 
20,39), sigurno od onih koji su pripadali Velikom vijeću, da pripaze na razvoj događaja; oni će ući 
u raspravu kasnije, ali zasada šute i promatraju da vide kako će se svršiti sukob između Isusa i 
jedne skupine saduceja, koji također dolaze kao napadači. 

Za saduceje 344 kaže se ovdje da niječu uskrsnuće mrtvih. Ovaj je podatak potreban radi 
konteksta, ali to nije jedina razlika između njih i farizeja, ili službene vjere (usp. Dj 23,8). Ova je 
prihvaćala uskrsnuće mrtvih na izričit način, počevši od makabei'skih vremena (usp. Dan 12,2; 2 
Mak 7,9.11.14.29). 345 

Neprijateljstvo saduceja različito je od farizejskog. Oni ne dolaze ovamo kao urotnici protiv 
Isusovog života, nego samo žele, s pitanjem na koje je nemoguće odgovoriti, ismijati i njega i 
vjeru u uskrsnuće, koju on dijeli skupa s ovdje prisutnim pismoznancima ... 

Da formuliraju svoj upit, polaze od dvije poznate točke: sjedne strane, od ustanove levirata, ili 
braka s djeverom, u određenim prilikama (usp. Pnz 25,5—10); a s druge strane, od grubog pojma 
što ga židovstvo ima o drugom životu, koji ono sebi predstavlja kao nastavak ovoga, ali u 
poboljšanom obliku, čak i s pojačanom spolnom djelatnošću i moću. 

Zamišljeni »slučaj« leviratskog braka, iako teoretski moguć, očito ne računa sa stvarnošću, 
nego želi stvoriti besmislen položaj, koji ne može imati rješenja: neka žena udaje se uzastopce za 
sedmoricu braće jer svi umiru jedan za drugim; kad i ona umre, čija će biti na uskrsnuću? Nijedan 
učitelj ne može odgovoriti na to pitanje. 

Ali, Isusov odgovor ne dolazi iz pravca iz kojega ga oni očekuju. 

On im najprije predbacuje da se varaju i da njihova zabluda ima dva izvora. Prvi izvor, jest 
njihovo nepoznavanje Pisama, koja govore o toj stvari; ovog časa navest će im jedan tekst. Drugi 
izvor, jest njihovo nepoznavanje Božje moći: misle daje drugi život isti kao i ovaj, da ljudi i tamo 
sklapaju brakove kao i ovdje, jer ne vjeruju da Bog može stvoriti i drukčiji život... 

Sada ispravlja njihove zablude, ali obrnutim redam. 

— Što se tiče drugog života, kod Mt i Mk im samo kaže, da tamo neće biti ženidbe ni udaje, 
jer ljudi će tu biti preobraženi i bit će slični anđelima Božjim na nebu; imat će tijelo, ali 
produhovljeno (»angelizirano«), tako da neće više biti tjelesnih funkcija kao u ovom životu, nego 
će sav njihov interes biti usredotočen na slavljenje Boga, kao što rade anđeli na nebu. 


344 O saducejima usp. J. Jaremias, Jerusalem zur Zeit Jesu, 245—248, 278—280; Jesus v la 
polltica, 160—163; ijednu bilješku J. — C. Ingelaere u Le Monde de la Bible 21 (1981) 49. 

345 To ne znači daje ovo vjerovanje bilo općenito primljeno i svagdje jednako; izgleda, na primjer, da 
u Galileji nije bilo vrlo popularno (usp. Mt 9,10.32). 

Izlaganje kad Lk je opširnije i obrazloženije. On pravi razliku između sadašnjeg eona (vijeka, 
svijeta) i budućeg, između ljudi sadašnjeg eona i ljudi koji su dostojni da imadnu udjela u 
budućem eonu i u uskrsnuću (uzima se u obzir samo uskrsnuće pravednika, ali se tim ne niječe 
uskrsnuće osuđenih); uskrsli pravednici niti se žene niti se udaju. Razlog je u tome što »više ne 
mogu umrijeti«, što su postali besmrtni i kao takvi ne trebaju novog potomstva. Tako su postali 
slični anđelima, i »sinovi su Božji, jer su sinovi uskrsnuća«, to jest sinovi su Božji, jer su uskrsli; 
njima uskrsnuće znači božanski život, učestvovanje u samom Božjem životu. 

— Što se tiče Pisana, Isus im navodi »mjesto o grmu« (Izl 3,6), gdje Jahve izjavljuje daje Bog 
Abrahamov, Izakov i Jakovljev. Toga časa, ovi patrijarsi bili su mrtvi već puno vjekova, a ipak 
Jahve još uvijek »jeste njihov Bog. To znači da su oni za njega živi, premda su za nas umrli: on 
nije Bog mrtvih, nego onih koji žive... Izravno, Isus tvrđi da patrijarsi i dalje žive, ali neizravno 
izražava nauk o uskrsnuću, jer Semit ne može zamisliti život u Bogu bez perspektive uskrsnuća 
tijela: puni je život jedino život potpunog čovjeka. 

Kako smo vidjeli, ovdje su cijelo vrijeme ostali neki pismoznanci. Oni sada hvale Isusa da je 
dobro govorio (Lk r. 39), dovoljno jakim glasom da ih saduceji mogu čuti: vesele se, ne zbog 
Isusove pobjede, nego zbog poraza saduceja, njihovih doktrinalnih neprijatelja. Ali, ne mogu 
zaboraviti da su i oni bili poraženi u dva prethodna slučaja; stoga se nisu usudili da ga upitaju išta 
drugo (Lk r. 40). Stvarno, u jedinom sukobu kojeg Lk još donosi u ovom kontekstu, inicijativu 
ima Isus. 


20) MESIJA, SIN DAVIDOV 
(PETI SUKOB U JERUZALEMU) 

(ZADNJI UTORAK, 4. TRAVNJA G. 30) 

Mt 22,41—46; Mk 12,35—37; Lk 20,41—44 

Poslije prizora sa saducejima, Mt (22,34—40) i Mk (12,28—34) donose još jedan sukob, 
prema njima četvrti u Jeruzalemu, koji radi o temi najveće zapovijedi, ali mi ga smatramo 
paralelnim s Lk 10,25—29 pa smo ga komentirali u onom Lukinom kontekstu, koji nam se čini 
boljim. Kod Mt i Lk, pitanje ima svrhu da »kuša« Isusa, što mu daje značaj sukoba, dok kod Mk 
ima više oblik akademske rasprave među stručnjacima. 

Ostaje nam da vidimo još zadnji sukob ove »zbirke«. 

Radi se o Mesijinom porijeklu. Opće je mišljenje daje Mesija Davidov potomak. I sam Isus 
bio je toga mišljenja: pri svečanom ulasku u Jeruzalem bio je pozdravljen kao »Sin Davidov« i on 
je prihvatio taj pozdrav. Ali, pučka misao se zaustavljala tu, nije išla dalje, pa Isus sada ima 
priliku daje ispravi i popuni. To je polazna točka. 

Kod Mk i Lk nema razgovora: Isus je jedini koji govori. Kod Mt, naprotiv, između Isusa i 
farizeja izmjenjuju se pitanja i odgovori. 

Kod Mk, Isusove riječi namijenjene su mnoštvima (usp. r. 37). Kod Mt upravljene su 
farizejima a kod Lk pismoznancima (onim iz r. 39): njih dvojica se popunjuju, jer pismoznanci 
redovito pripadaju skupini farizeja; prema kontekstu treba ove bez sumnje držali u prvom redu. 

Kod Mk i Lk ne radi se formalno o sukobu, nego više o običnom »učenju« (Mk), dok se kod 
Mt otvoreno radi o sukobu; bez sumnje, to je uvjerljiviji oblik u ovom kontekstu. 

Sukob se ne odnosi na Isusovu osobu ni na njegovo poistovjetovanje s Mesijom, nego na 
porijeklo Mesije uopće. 

Isus započinje razgovor s upitom farizejima i njihovim pismoznancima o Mesijinon sinovstvu: 
čiji je sin? Odgovaraju mu bez oklijevanja da je Davidov sin. On ih sada, kao da bi sumnjao u tu 
tvrdnju ili kao da bi vidio u njoj neko proturječje, pita kako je moguće da bude Davidov sin, kad 
ga sam David naziva »svojim Gospodinom«, naslov koji se daje samo Jahveu. Isus im navodi Ps 
110,1 (dijeleći opće mišljenje u ono vrijeme, daje psalam Davidov), i napominje da to David ne 
kaže iz vlastite inicijative, nego »u Duhu Svetom« (Mk), nadahnut Duhom Svetim; da prema tome 
izražava pravo mesijansko proročanstvo. 

Nitko mu nije mogao odgovoriti ni riječi, kaže Mt. Isus je želio upravo to: pokazati im da 
nemaju spreme da tumače Pisma. A u isto vrijeme daje im nazrijeti rješenje: Mesija svojim 
ljudskim porijeklom jest Davidov potomak, tako da je stvarno »Sin Davidov«, ali on ima još 
jednog nadnaravnog Oca, on je i božanski potomak, tako daje stvarno »njegov Gospodin« ... Na 
taj se način ispravlja pučka misao o Mesiji i dosljedno tome, o mesijanskom kraljevstvu: ono nije 
samo zemaljsko i sa zemaljskim ciljevima, nego također božansko i s natpovijesnim 
perspektivama. 

Bilo je tu dosta svijeta, koji ga je slušao s užitkom (Mk). A s druge strane, od Isusovih 
protivnika nitko se više nije usudio da ga što upita (Mt). Stvarno, ovo je posljednji doktrinarni 
sukob, koji su zabilježila naša evanđelja. Ono što iza toga slijedi kod sinoptika nije više obični 
sukob, nego otvoreni Isusov napadaj licem u lice. 

21) NAPADAJI NA PISMOZNANCE I FARIZEJE 
(ZADNJI UTORAK, 4. TRAVNJA G. 30) 

Mt 23,1—36; (12,38—45); Mk 12,38—40; 

(Lk 11,24—26.29—32.37—38.40—41.45.52—54); 20,45—47 

Dovoljno je samo pogledati ovdje navedene tekstove, da nam postane jasno kako sav materijal 
23. poglavlja Mt ne pripada izvorno istom povijesnom kontekstu. Samo malo redaka Mk i Lk 
slažu se sa sadašnjim povijesnim vremenom: zadnjim utorkom. Mnoge od ovih izreka ima Lk u 
drugom kontekstu, od nekoliko mjeseci prije. Prema tome, radi se o još jednom od onih Matejevih 
»govora«, sastavljenih od Isusovih izreka izgovorenih u različitim zgodama, ali ujedinjenih u 
redakcijsku cjelinu, sa svrhom da se donese sistematska skica nekog Isusova nauka. 

Mi ipak vjerujemo, da većina ovih napadaja savršeno pristaje ovom povijesnom času, kad je 
oporba između Isusa i njegovih neprijatelja došla do vrhunca. Stoga, i da se bolje zahvati jedna 
posebna crta Isusove ličnosti (njegova žestina protiv neiskrenosti), htjeli smo mimoići povijesni 
kontekst 11. poglavlja Lk, i skupiti sav ovaj materijal na ovo mjesto. Čak nam se činilo 
prikladnim, iz istih razloga, prenijeti ovamo, kao uvod, i Isusove izreke o »pokvarenom i 
preljubničkom naraštaju«, koje sigurno pripadaju drugom iako nepoznatom, povijesnom 
kontekstu. 

Cijeli materijal podijelili smo ovako: 

1) pokvareni i preljubnički naraštaj (Mt 12,38—45; Lk 11,29—32.24—26); 

2) licemjerje i oholost, značajke pismoznanaca i farizeja (Mit 23, 1—7; Mk 12,38—40; Lk 20,45— 
47); 

3) poduke učenicima (Mt 23,8—12); 

4) sedam Jao! protiv pismoznanaca i farizeja (Mt 23,13—32; Lk 11,37—48. 52); 

5) kazna za pismoznance i farizeje (Mt 23,33—36; Lk 11,49—51.53—54). 

22) POKVARENI I PRELJUBNIČKI NARAŠTAJ 
(NAPADAJI, 1) 

(Mt 12,38—45); (Lk 11,29—32.24—26) 

Imajući u vidu izričito pismoznance i farizeje, Isus upotrebljava izraz »pokvareni i preljubnički 
naraštaj« u ulomku o Joninom znaku (Mt 12,38—42; r, 39). 346 U slijedećem ulomku o nečistom 
duhu, opet ih označava kao »pokvareni naraštaj« (Mt 12,43—45; r. 45); »preljubnički« se 
podrazumijeva. 

Povijesni kontekst ovog ulomka posve je nesiguran. Ulomak o Joninom znaku Mt donosi za 
vrijeme galilejskog djelovanja, ali dvaput i u dva različita konteksta: ovdje, i u 16,1—4 (paralelno 
s Mk 8,11—13). Lk, naprotiv, donosi ga u odsjeku velikog »puta«, koji globalno odgovara 
zadnjem polugodištu Isusovog života. Isto to treba reći o ulomku o nečistom duhu: galilejsko 
djelovanje kod Mt, judejsko djelovanje kod Lk. 

Obje perikope pretpostavljaju da su se odnosi između Isusa i njegovih neprijatelja zaoštrili, što 
znači da ih treba staviti u neki kasniji period Isusovog javnog života. 

Ovi su nazivi teški. »Pokvaren« naraštaj, to je konkretno nevjerni naraštaj, ali s oznakom 
moralne pokvarenosti i zlobe. Nije mala stvar nazvati nekoga zlim. »Preljubnički« naraštaj doziva 
u pamet terminologiju proroka o nevjemosti savezu: prostituiran naraštaj, nevjeran Božjim 
odlukama. 

Ovi su izrazi opća karakterizacija duha, koji će kasnije biti ocrtan u pojedinostima. To je 
razlog da govorimo o ovim ulomcima u ovom logičnom kontekstu. 

1) Jonin znak (Mt 12,38—42; Lk 11,29—32). — K Isusu dolaze neki pismoznanci i farizeji i 
traže od njega znak. Oni su dosada vidjeli mnogo Isusovih čudesa; znači da sada traže od njega 
nešto posve izvanredno. 

Pokvareni i preljubnički naraštaj. Traže čudo upravo zbog toga jer nemaju vjere. Čudo se za 
njih svodi na čudesan čin koji nije znak Božje moći, koja djeluje preko Isusa. A Isus nikad neće 
učiniti čuda gdje nema vjere, koja će ga prihvatiti kao znak. Tako »pokvareni i preljubnici« neće 
vidjeti zadovoljenu svoju nevjeru nikakvim čudesnim činom onako kao što se oni nadaju. 

Međutim, dat će im se znak proroka Jone; ono što se kaže o tom proroku Joni u knjižici koja 
nosi njegovo ime. Oni nikad nisu mogli pomisliti na taj znak ni željeti ga, neće ga moći osobno 
ustanoviti i neće ga prihvatiti, ali taj će im se znak objektivno dati: stvarno će se dogoditi i vijest 
će do njih doprijeti. 


346 Upotrebljava ga još jednom zgodom, ali da oznaci nevjernike svoga naraštaja općenito (Mk 
8,38). 

Kao što je Jona bio znak Ninivljanima, tako će i Sin čovječji biti ovom naraštaju, kaže Lk. Ali 
Lk ne kaže u kom je smislu Jona bio znak Ninivljanima. Obično se misli da je bio znak svojim 
propovijedanjem (r. 32), ali to se ne može primijeniti na Isusa kao buduće poslanje (r- 30). Tako 
vjerojatno tumači Mt ono što je ostalo neodređeno kod Lk: Jona je bio znak stanovnicima Ninive 
tim što je izašao živ iz utrobe neke ribe, iza kako je u njoj proboravio tri dana i tri noći; tako će i 
Isus biti znak, kad izađe živ iz groba, iza kako je proboravio u šeolu tri dana i tri noći... 

Ali, zbog njihove nevjere, zato što su »pokvareni i preljubnički naraštaj«, pismoznance i 
farizeje čeka teška kazna, koja će biti tim sramotnija jer će je izreći pogani. Na eshatološkom 
sudu, osudit će ih stanovnici Ninive, koji su se obratili na temelju Jonina propovijedanja (usp. Jon 
3,5—9), dok se oni nisu obratili na Isusovo propovijedanje, a on je puno veći od Jone. I osudit će 
ih kraljica s juga, koja je iz velike daljine došla da čuje Salomonovu mudrost (usp. 1 Kr 10,1— 
10), dok oni nisu htjeli slušati Isusovu mudrost, a on je mnogo veći nego Salomon. 

2) Nečisti duh (Mt 12,43—45; Lk 11,24—26). — Kod Mt, ovaj ulomak dolazi poslije Jonina 
znaka, dok je kod Lk redoslijed obrnut. Može se raspravljati koja je od ovih dviju raspodjela bolja 
i izvornija. Moguće je braniti: jednu i drugu. Kod Mt, poslije ulomka o Beelzebulu (12,22—32 i 

'lA'J 

paral.) slijedi Jonin znak. Asocijacija misli je dobra: Isusova čuda pripisali su Beelzebulu, sad 
mu se traži čudo koje bi bilo apsolutno neosporivo... Kod Lk, poslije Beelzebula dolazi ulomak o 
nečistom duhu. I ovdje je asocijacija uvjerljiva: radi se o nečistom duhu u oba slučaja ... 

Bilo kako bilo, imamo ovdje još jedan snažni napadaj Isusov protiv pismoznanaca i farizeja, 
vrlo razumljiv poslije njihovog strašnog sumničenja o Beelzebulu ... 

Ovo je mala parabola. Slika je slijedeća: neki demon (»nečisti duh«) egzorcizmom je izbačen 
iz nekog čovjeka; kad izađe odatle, luta po pustinji, koja je prikladno mjesto za njegov boravak, 
ali se ne osjeća dobro (ne nalazi »pokoja«), jer nema nikoga kome bi mogao učiniti zlo; onda se 
sjeti »kuće« (čovjeka) u kojoj je prije« bio, pa se navrati tamo da vidi u kakvom se stanju nalazi; 
ako je nađe praznu, pometenu i uređenu, kao spremljenu da ga primi, on već zna da su prilike 
vrlo dobre, stoga se ne povraća sam, nego traži još drugih »sedam« zlih duhova (sve moguće zle 
duhove), da ima dobru pratnju i bude siguran ... Zaključak: posljednje stanje onog čovjeka gore je 
nego prvotno. 

»Tako će se dogoditi i ovom pokvarenom naraštaju« (Mt). 

S ovom kon kr etnom primjenom, smisao parabole je jasan: Isusovim dolaskom, 
uspostavljanjem Kraljevstva Božjeg, izbačena je moć zla; međutim, nije bila izbačena zauvijek, 
jer sve zavisi od ljudskih reakcija; u ovom kon kr etnom slučaju. Isusov naraštaj je odbacio 
Kraljevstvo i dopustio da zlo i dalje postoji kao i prije, i još jače, tako da su oni sada u puno 
gorem stanju, njihova je odgovornost veća, jer su odbacili zadnju spasitelj sku riječ Božju; sad su u 
gorem stanju nego da Isus uopće nije bio došao ... 

»Naraštaj« predstavljaju pismoznance i farizeji. Kazna će biti strašna, razmjerna krivici. 


347 Usp. sv. I, str. 251—253. 

348 Značenje je očito kondicionalno; zli duh se vraća, ako mu je pripravljeno mjesto; njegov 
povratak nije neizbježiv, nego grešan; usp. J. Jeremias. Die Gleichnisse, 240. 

23) ZNAČAJKE PISMOZNANACA I FARIZEJA 
(NAPADAJI, 2) 

Mt 2.5,1—7; Mk 12,38—40; Lk 20,45—47 

U ovom su odsjeku djelomično paralelna sva tri sinoptika. Ima razlika među njima: nekih 
značajki koje ima Mt, nema kod Mk i Lk; i obratno, ova dvojica imaju neke kojih nema kod Mt. 

Isusovi slušaoci su mnoštva i učenici (Mt). To se dobro slaže s posljednjim utorkom, kao i s 
mnogim drugim prilikama u Isusovom javnom životu. 

Isus na početku priznaje službeni značaj rabinskog učenja. Pismoznanci su zasjeli na 
»Mojsijevu stolicu«, to jest oni su Mojsijevi nasljednici u učenju zakona, ne po nekom ustavnom 
pravu (oni su zastupali da njihova ustanova potječe od samog Moj šija, dok je istina da su nastali 
tek u doba poslije sužanjstva), nego po stvarnom stanju stvari: oni su stvarno priznati i prihvaćeni 
kao ovlašteni učitelji Izraela. I Isus priznaje tu činjenicu. 

U nastavku, on nuka svoje slušaoce da čine i opslužuju sve što ovi učitelji naučavaju (ali neka 
se ne povode za njihovim životom), što bi značilo da je njihov nauk siguran, i to izvanredno 
iznenađuje, jer izgleda da Isus naveliko sebi protivurječi. Već u slijedećem retku (Mt, r. 4) tvrdi, 
daje njilova nauka tešlko i nepodnosivo breme; kasnije će ustvrditi (r. 13) da zatvaraju ljudima 
Kraljevstvo nebesko; drugom zgodom nazvat će ih slijepcima koji vode druge slijepce (15,14), 
učeći opasnu nauku od koje je potrebno čuvati se (16,12)... Međutim, Isus sebi ne protivurječi. 
Istina je da se odnosi vrlo kritički prema mnogim rabinskim tumačenjima, ali s ovim tekstom isto 
tako priznaje da naučavaju i mnoge dobre stvari. Ova je nauka obvezatna za narod u svim 
slučajevima gdje uistinu predstavlja »Mojsijevu stolicu«, to jest kad je u skladu s istinskom 
biblijskom predajom. Uistinu, uz mnogo jeftinog materijala, rabinska literatura posjeduje obilje 
istinskog biserja duhovnosti. 

Ono što Isus snažno naglašava jest život pismoznanaca i farizeja, kojeg ne treba oponašati: 
»Ne ravnajte se po njihovim djelima« (Mt, r. 3). Glavni razlog toga je licemjerje, ona duboka 
lažnost ukorijenjena u osobi, koja je (postala temeljnim stavom farizeja, njegovom osnovnom 
značajkom, od koje izlaze sve druge, i koje će izlaziti na svjetlo tokom cijelog ovog »govora«. 
Licemjerje ima mnogo lica i mnogo i z raza. 

— »Oni govore, ali ne vrše« (r. 3). Licemjerje je neslaganje između riječi i života. Reći ovako 
a činiti drukčije. Nauk bez svjedočanstva. Oni su toliko umnožili svoje vlastite zapovijedi i izradili 
tako suptilnu kazuistiku, da su skoro ugušili Božji zakon. U svakom slučaju, tako je teško breme 
njihovih predaja, da nema normalnog čovjeka koji bi to mogao podnositi. Ali to njih ne brine, jer 
su oni čitavo to breme napravili za druge, dok se oni sami smatraju slobodnim od tih obaveza (r. 

4); njima je dovoljno da ih poznaju i naučavaju. Njihov je život odvojen od njihova nauka. 

Isus očito uopćuje stvar; to je proročki stil, koji ne upotrebljava nijanse, ali koji ih ne 
isključuje. 

Lk donosi ovu značajku na drugom povijesnom mjestu i među »jao« (11,46). 

— »Čine sva svoja djela da ih ljudi vide« (r. 5). Licemjerje je neslaganje između materijalnog 
čina i namjere. Raditi ovo, a misliti drugo. Pokazati drugima nešto što stvarno ne postoji. 
Eksteriorizam (traženje vanjštine) samo je drugo ime licemjerja. 


243 




— »Izjedaju udovičke kuće, dok tobože mole duge molitve«. Ovu značajku donose Mk (r. 40) 
i Lk (ar. 47). Svojim znanjem i zakonskim smicalicama lako prevare neuki svijet; savjest ih ne 
grize ni kad se radi o tome da iscijede i najslabije članove društva; ali se onda pričinjaju da puno 
mole, da ih tako svijet smatra svetima i da u sjeni te svetosti mogu i dalje nastaviti sa svojim 
zločinima. Postoje ovdje dvije vrste licemjerja. Prva, manjak autentičnosti, vanjština, pretvaranje: 
pričinjati se da se moli kad je nemoguća prava molitva. Druga, prekriti lažnom pobožnošću 
manjak prave pobožnosti, onoga što je najvažnije u religioznom životu: ljubav prema bližnjemu, 
saučešće, milosrđe. 

A sve to dokazuje, daje temelj licemjerja u taštini: pripisivati sebi nepostojeća dobra svojstva, 
nezaslužene zasluge. Pismoznanci i farizeji pokazuju je na razne načine. 

— »Proširuju filakterije i produžuju rese« (r. 5b). Filakterije ( = pohranište, zaštita) (neki su ih 
nosili i kao amajlije) su kutijice, u koje su stavljali male svitke pergamenta s onim biblijskim 
tekstovima koji su izražavali temelj saveza, među njima poznatu ispovijest vjere u Jahvu kao 
jedinog Boga i da se jedino Jahve treba ljubiti cijelim bićem (Pnz 6,4—5). Te kutijice vezali su na 
lijevu ruku i na čelo za vrijeme jutarnje molitve (»Čuj, Izraele!«), i tako se na materijalan način 
ispunjalo ono što je Pismo tražilo u duhovnom smislu, naime da riječ Božju imaju uvijek pred 
očima i ispisanu u vlastitom sircu (usp. Izl 13,9.16; Pnz 6,8; 11,18). Značajka je pismoznanaca i 
farizeja u ovoj stvari pretjerivanje, s ciljem da ih »ljudi vide«: nosili su filakterije ne samo za 
vrijeme molitve, nego uvijek, i »proširivali« su ih, to jest pravili su za sebe veće kutijice nego što 
je običavao nositi obični svijet. Iz istog razloga, da budu upadniji, nosili su duže rese koje su 
stavljane na četiri ugla plašta (i Isus ih je nosio, usp. Mt 9,20). 349 

— Drago im je šetati se bogato obučeni (Mk i Lk), uvijek s istom namjerom, da ih ljudi 
zapaze i da im se dive. 

— Žele prva mjesta na objedima i u sinagogama (r. 6). Mjesto koje neka osoba zauzima 
trebalo bi označavati njezinu važnost, njezinu društvenu razinu. To je pitanje »precedencije«, za 
koje još uvijek postoji dosta osjetljivosti u svjetovnim krugovima (dovoljno je vidjeti diplomatske 
protokole) a također i u crkvenim. I drugom zgodom Isus je to predbacio pismoznancima i 
farizejima (usp. Lk 14,7—11). 

Ovu značajku donose također Mk (r. 39) i Lk (r. 46). Osim ovdje, Lk je donosi još i u drugom 
kontekstu, među »Jao!« (11,43). 

— Sviđaju im se pozdravi na trgovima (r. 7). Naravno, ne radi se o običnim pozdravima, nego 
o onim dugim i ceremonioznim pozdravima, tako značajnim za istočnjake kad se radi o važnim 
osobama. 

I ovu značajku imaju skupa Mk (r. 38) i Lk (r. 46). Osim ovdje, Lk je donosi također među 
»Jao!« (11,43). 

— Drago im je da ih ljudi nazivaju »Rabbi« (r. 7), počasni i povlašteni naslov za učitelja. 

Mk i Lk bilježe ovdje da će imati »stroži sud«. Razumljivo je: učitelji, oni koji više imaju, 
morali bi više dati..., a oni daju manje. 

Strogost kazne bila im je već naviještena u ulomcima o »pokvarenom i preljubničkom 
naraštaju« a još snažnijim izrazima bit će im potvrđena u ovom »govoru« (rr. 33—36). 


349 Usp. sv. I, str. 277, bilješka 294. 

24) PODUKE UČENICIMA 
(NAPADAJI, 3) 

Mt 23,8—12 

Ovaj dio »govora« nalazi se samo kod Mt. Namijenjen je učenicima. Ova nenadana promjena 
slušatelja, bez ikakvog prelaza, dokaz je da ulomak nije na svom izvornom mjestu, nego da se 
radi o raznim izrekama, prikladno ujedinjenim iz raznih konteksta, koji su nam sada nepoznati. 
To je očito barem za rr. Ili 12; prvi ponavlja Mt u drugoj različitoj prilici (20,26—27), a drugi 
donosi i Lk dvaput u dvjema različitim prilikama (14,11; 18,14). 

Materijalna veza između ova dva ulomka jest riječ »rabbi« u rr. 7 i 8. Ali postoji i uska 
tematska veza. Ovdje se želi upozoriti učenike protiv oholosti i taštine, što je glavna značajka 
pismoznanaca i farizeja, koju im je Isus predbacio u prethodnom ulomku. 

U obliku kako ga danas posjedujemo, ovaj mali pobudni odsjek ima dva dijela. 

Prvi dio sačinjavaju rr. 8—10: upozorava učenike, da se čuvaju počasnih naslova To ne znači, 
da se zabranjuje materijalna "upotreba naslova gdje je to potrebno, što bi bilo smiješno i 
besmisleno, nego da se zabranjuje ono što ti naslovi znače za pismoznance i farizeje: tašto 
traženje odlikovanja i da ih se smatra većini od drugih ljudi. 

Drugi dio sačinjavaju rr. 11—12: mjesto ohološću, učenik se treba odlikovati poniznim 
služenjem braći, čvrsto uvjeren da će konačno oholost biti kažnjena, a poniznost nagrađena. 

U prethodnom ulomku, Isus je govorio o traženju odlikovanja uopće; sad ima u vidu jedino 
traženje počasnih naslova, sigurno zato što se ističe nad svima drugima. 

Tri počasna naslova za koje se ovdje savjetuje da ih ne treba tražiti, u vezi su sa službom 
učitelja i davali su ih rabinima. 

—Ne tražite naslova »rabbi«, kao što čine pismoznanci, koji ga žele imati kao nešto što ih 
razlikuje od drugih smrtnika. Oni osim toga misle da imaju pravo na taj naslov po vlastitoj zasluzi, 
dok je istina da biti učitelj znači samo imati udjela u jedinom Božjem učiteljstvu. Bog je osim toga 
Otac (usp. slijedeći r.), i kao takav jedini koji se razlikuje od svih drugih: pred njim, svi mi smo 
braća, to jest jednaki. 

—Ne tražite naslov »oca«, koji se, osim očima po krvi, davao i očima znanja, učiteljima. 

Jedini koji stvarno ima pravo na taj naslov jest Bog, jer sva naša očinstva samo su učestvovanje u 
njegovom očinstvu; prema tome, ne mogu biti razlog lažne prednosti i odlikovanja nad 

OCfj 

drugima; pred Ocem, svi smo jednako sinovi i braća (usp. prethodni r.). 

—Ne tražite naslov »vođe«, jer jedini naš vođa jest Krist. 


350 Usp. A. Augustinovich, No me llamen »Padre«, u dnevniku La Religion (Cara- cas), 21. 10. 1973. 

351 Možda aluzija na kumranskog »Pravednog vođu« ili »Učitelja pravednost;; usp. La Bihle de 
Jćrusalem, komentar na ovo mj. — Drugi prevode s naučitelj, direktor, doktor, gospodin... ; nije 
sigurno koji je bio aramejski odgovarajući izraz. 

352 Kao što je zapaženo, teško je zamisliti ove riječi u Isusovim ustima; moraju biti crkvenog porijekla. 
Retke 11 i 12 komentirali smo drugom zgodom. 

25) SEDAM »JAO!« PROTIV PISMOZNANACA I FARIZEJA 

(NAPADAJI, 4) 

Mt 23,13—32; (Lk 11,37—48.52) 

Kod Mt, ovaj je odsjek najduži i najvažniji u ovom govoru protiv pismoznanaca i farizeja. 

Još jednom, mijenjaju se slušatelji. Nema više učenika pa se Isus obraća izravno 
pismoznancima i farizejima. 

Svaki put kad ih spomene, Isus im prišije i naslov licemjeraca. Stvarno, osnovna tema ovih 
napadaja jest farizejsko licemjerje, koje Isus osuđuje najtvrđim riječima koje je ikad izgovorio. 
Isus napada licemjerje prema raznim njegovim očitovanjima kojih konkretno navodi sedam 
(konvencionalni i sveti broj). Prije svakog od njih ima usklik »Jao!« Ovaj usklik, isto kao i u 
blaženstvima (Lk 6,24—26), ne znači prokletstvo nego »nesreću« (oprečno blaženstvu, sreći) i 
»saučešće« (oprečno čestitci). Nesretni vi, pismoznanci i farizeji! U ovom kontekstu, naravno, 
ovaj usklik uključuje također snažnu prijetnju kazne za zloće zbog kojih se optužuju; ta kazna bit 
će i izričito navedena u posljednjem nagovoru (rr. 33—36). 

Paralelno mjesto ovom Matejevom odsjeku ima i Lk, ali u posve različitom i nevjerojatnom 
kontekstu (11,37—54). Prema sadašnjem mjestu u evanđelju, ovo se ne bi dogodilo u zadnjoj 
sedmici Isusovog života, nego nekoliko mjeseci prije. Ali krajna žestina u izrazima ide više u 
prilog zadnjih dana, kad su napetosti već bile došle do krajnosti. 

A postoje i drugi razlozi protiv Lukinog konteksta. Ovi strašni napadaji bili bi izgovoreni ništa 
manje nego u kući nekog farizeja i pri gostoprimnom objedu u njegovoj kući! Onaj farizej bio je 
pozvao Isusa na objed u svojoj kući pa se začudio kad je vidio da se nije obredno oprao prije jela 
(rr. 37—38) a sigurno gaje upozorio na to. O ovoj poznatoj temi pranja ruku Isus mu ne odgovara 
izravno, nego neizravno (vanjska i unutarnja religija), ali ljutito i krajnje žestoko (rr. 39—41), 
riječima koje odgovaraju petom »Jao!« kod Mt. Zatim slijede šest »Jao!«, sve jedan tvrđi od 
drugog. To je psihološki nemoguća situacija: nitko sebi, a najmanje na istoku, ne može zamisliti 
takvu pucnjavu uvreda u kući čovjeka koji ti je ponudio svoje gostoprimstvo.... 

Iz toga se zaključuje da je ova sredina u kojoj se stvar događa posve umjetna okolnost, 
izmišljena samo zato da se Isusovim riječima dadne vanjski izgled povijesnog okvira. Budući da 
se radi o napadaju na farizeje, evanđelist je smatrao prikladnim dovesti na pozornicu jednog 
farizeja, ne misleći na psihološku tankoćutnost koja nas zanima. Luki se sviđa tema farizeja koji 
poziva Isusa na objed (usp. 7, 36; 14,1). 

Među Matejevim i Lukinim »Jao!« ima razlika u redoslijedu, u obliku i u sadržaju. 

— Kod Mt, cijelo su vrijeme namijenjeni pismoznancima i farizejima, koji se nazivaju 
licemjerima. Kod Lk nema ovog uvredljivog naziva a jedan dio »Jao!« upravljen je farizejima a 
drugi pismoznancima; ovi su nazvani »zakonoznanciama« (gr. »nomikoi«) (rr. 45—46 i 52), ali se 
zna da su to pismoznanci (r. 53). 

— Drugi i treći »Jao!« kod Mt nemaju paralele kod Lk, ali Lk ima dva »Jao!« već u ulomku o 
značajkama pismoznanaca i farizeja: r- 43 jest duplikat Lk 20,46 (paral. s Mt 23,6; Mk 12,39) a r. 
46 odgovara Mt 23,4. 


353 Usp. sv. I, str. 174. 

— Kod Mt ima sedam »Jao!«; kod Lk, ima ih formalno (izreke koje započinju s »jao!«) šest, 
ali u stvari ima ih sedam, jer rr. 39—41, iako ne započinju s »Jao!«, u stvari odgovaraju petom 
Matejevom »Jao!«. 

U našem kratkom izlaganju slijedit ćemo redoslijed Mt. 

1) Prvi »Jao!« (Mt 23,13; Lk 11,52). — što Mt stavlja na prvo mjesto, Lk je ostavio za 
posljednje. Oba su stava opravdana, jer se radi o najtežoj optužbi u cijelom govoru: jedan autor 
naglašava to od samog početka, a drugi to ostavlja za konac kao sažetak. 

Kod Mt, pismoznanci i farizeji proglašavaju se nesretnim, jer zatvaraju Kraljevstvo nebesko. 
Pretpostavlja se da imaju ključeve od njega (usp. kod Lk). Oni službeno tumače narodu riječ Božju 
(r. 2), što bi moralo biti čimbenik spasenja za sve. Mjesto toga naučavaju narod lažne stvari, 
konkretno i sve ono što se odnosi na Isusa, jer oni su prvi koji daju primjer nevjerovanja. S tim 
manjkom vjere oni stvarno zatvaraju vrata Kraljevstva samima sebi i narodu, koji je pod uplivom 
njihove vlasti: tako da niti ulaze oni sami, niti dopuštaju da uđu dragi, koji bi možda željeli ući... 

Kod Lk, ove su riječi upravljene »zakonoznancima«. Perspektiva je malo dragčija, premda 
izlazi na isto. Učitelji zakona uhvatili su za sebe kao isključivo vlasništvo »ključ znanja«. 354 Radi 
se o vjerskom znanju, o znanju koje vodi do spasenja u Kraljevstvu. Taj pristup Kraljevstvu drže u 
svojim rakama isključivo oni (Lk želi to naglasiti), ali kako uče lažne nauke, niti oni ulaze, niti 
daju da dragi uđu ... 

R. 14 Mt redovito se smatra umetkom, uzetim od Mk 12,40; Lk 20,47 (nema ga u najvažnijim 
rukopisima). 

2) Drugi »Jao!« (Mt 23,15). — Ima ga jedino Mt. Govor je o velikoj revnosti koja ne bježi ni 
od kakvog napora da se dođe do nekog prozelita (obraćenika s poganstva na židovsku vjera), ali 
ona konačno ne dovodi ni do čega dobrog. Mjesto da vodi ove osobe do spasenja, vodi ih do 
propasti. Farizeji nastoje pridobiti novoobraćenike za svoj vlastiti način vjerskog života, udahnjuju 
im svoje misli, uske poglede i fanatizam, tako da oni (kao što se često događa s novoobraćenicima 
bilo kojeg imena) postanu dvostruko fanatičniji i veći slijepci pa prema tome dvostruko više 
osuđeni (»sin pakla«), 

3) Treći »Jao!« (Mt 23,16—22). — I on se nalazi samo kod Mt. Radi o zavjetima (obećanjima) i 
zakletvama. U praktičnom životu, izvršenje zakletve ili zavjeta donosi i mnogo sukoba u savjesti pa 
su stoga učitelji stvorili cijelu vrlo tananu i detaljnu kazuistiku o toj stvari, kojom su mogli 
proglasiti valjanim ili nevaljalim gotovo bilo što. Od te beskrajne sume zamršenih rabinskih 
tumačenja Isus spominje samo nekoliko primjera zakletva (zavjeta) valjanih (koji obavezuju) i 
nevaljanih (koji ne obavezuju). Na primjer, zakleti se hramom ne obavezuje, ali zakleti se 
hramskim zlatom (zlatnim hramskim posuđem ih zlatom žrtvenih prinosa) obavezuje. Zakleti se 
oltarom ne obavezuje, ali zakleti se prinosom na oltara obavezuje. Razlog takvog tumačenja trebalo 
bi tražiti u svetoj naravi hramskog zlata i prinosa: to su stvari koje se prinose izravno Bogu, 
pripadaju Bogu, stavljaju Boga u to, tako da zakleti se tim stvarima jest isto što i zakleti se Bogom. 
Ah pravi razlog, koji se skriva iza ovoga, ima utilitarni značaj: staviti na sigurno hramska 
materijalna dobra, od kojih i oni imaju koristi. 


354 Neki rukopisi kažu da su »sakrili«, ah je ista stvar; mogli su ga sakriti, jer su jedini koji ga 
posjeduju. 

Ova tumačenja odlikuju se time da se oduzima važnost onomu što je najvažnije, da se sva 
snaga stavlja na sporedno protiv onoga što je glavno. Isus želi staviti svaku stvar na svoje mjesto. 
Hramsko je zlato sveto upravo zato što je hramsko; hram posvećuje zlato. Prinos na oltaru je svet 
upravo zato što je na oltaru; oltar posvećuje prinos. Ono što je veće sadržava ono što je manje. 
Oltar je više nego prinos, tako da onaj koji se kune oltarom, kune se i onim što je na njemu: obje 
zakletve imaju istu vrijednost. Hram je više nego zlato, tako da onaj koji se kune hramom, kune se 
i zlatom koje je u njemu. Ali, hram je također mjesto gdje Bog stanuje, tako da onaj koji se kune 
hramom, kune se također Bogom, koji u njemu stanuje; tako da zakleti se hramom obavezuje 
dvostruko. To isto treba reći kad se netko kune nebom. Prema rabinskoj logici, takva zakletva ne 
bi bila valjana (ne bi obavezivala), ali bi obvezivalo zakleti se onim što je u njemu. Isus odgovara, 
da onaj koji se kune nebom, kune se nužno prijestoljem Božjim i onim koji na njemu sjedi: zakleti 
se nebom, znači zakleti se samim Bogom. 

Treba biti »slijep« da se ne vide ove stvari: Isus upozoruje na strašnu pogibelj, u kojoj se 
nalazi narod, koji kao svoje duhovne vođe ima ovakve »slijepce« (r. 16). 

V 

4) Četvrti »Jao!« (Mt 23,23—24; Lk 11,42). — Radi se o desetini. Prema zakonu, desetina 
je bila obavezna za ova »tri uroda«: pšenicu, vino i ulje (Pnz 14, 22—23). Ali, rabini su proširili tu 
obavezu na stvarno sve što zemlja daje, stvorivši načelo: »Sve što se jede, čuva i raste na zemlji, 
podvrgnuto je desetini«. Naravno, i ovdje su se otvarala široka vrata kazuistici: da li tu spadaju 
samo biljke koje se sade i obrađuju ili također divlje biljke ..., itd. 

Pismoznanci i farizeji bili su vrlo točni i tankoćutni u plaćanju ovih desetina hramu; toliko 
tankoćutni, da Lk među ostalim stvarima spominje i rutu, za koju se redovito mislilo da ne 
podliježe zakonu desetine. Ali upravo zbog toga smatrali su se oslobođenim od vršenja puno 
važnijih stvari, koje su čak bitne za vjerski i društveni život, kao što su pravednost, milosrđe i 
vjernost: 355 osjećaj za malog i siromašnog čovjeka, osnovan na vjeri, tema kojoj su proroci davali 
prednost u svom propovijedanju. 

Kao i u prethodnom slučaju, značajno je za farizeje hvatati se malih i lakih stvari, da time 
budu slobodni od važnih i teških. Traženje lagodnosti nasuprot odgovornosti. Ali sve je to dobro 
proračunato: razvija se velika revnost u ovim nevažnim stvarima, da se prikrije manjak bitnoga; 
»cijedi se komarac, da se proguta deva« (r. 24). 356 Drugim riječima: istinski odnos s Bogom 
(religioznost) prenosi se na sporedno tlo. »Treba vršiti ove stvari, ali ne ostavljati one druge«, 
dodaje Isus; to znači, da je neizbježivo potrebno vršiti ono što je bitno, ali to ne znači da se ne 
moraju vršiti i sporedne stvari; važno je, da ove sporedne stvari ne mogu nadomjestiti one bitne. 

5) Peti »Jao!« (Mt 23,25—26; Lk 11,39—41). — Ovdje se radi o farizejskom eksteriorizmu 
(traženju vanjštine). Kod Lk nema usklika »Jao!«. Među evanđelistima ima razlika i u obliku, bilo 
u prvom dijelu izreke (značajka pismoznanaca i farizeja) bilo u drugom dijelu (praktični 
zaključak). 


355 Kod Lk (r. 43) govori se o pravednosti i ljubavi prema Bogu; o cjelokupnosti svetosti, iz koje 
izviru sve kreposti. 

356 Obje ove životinje smatrane su obredno nečistima (uap. Lev 11,4.41). Veliko licemjerje 
farizejizma sastoji se u tome što, dok poduzimaju sve mjere da ne upadnu u zakonsku nečistoću 
zbog vrlo male životinjice (zato procjeđuju vino da ne bi neopazice progutali komarca), ne boje se 
onečistiti se s neizmjerno većem životinjom. 

Konkretno, radi se o obrednoj čistoći posuda, predmet koji su rabini smatrali toliko 
važnim da mu se posvećuje cijeli jedan traktat Misne. 

Kod Mt, suprotstavlja se vanjština i unutrašnjost čaše i tanjura; to jest, u stvari, između 
samih posuda i onoga što je u njima. Izraz je malo šepav, ali kad se kaže, da čiste 
»vanjštinu«, to ne znači da se unutrašnjost mogla ostaviti zamazanom; čistila se, i to sa 
krajnjom pomnošću, cijela posuda; ono što je ostajalo »zamazano« to je sadržaj posude; 
radi se o moralnoj prljavosti, jer do nje se dolazilo na bilo koji način, mnogo puta 
nepravdom i tlačenjem (»otimačinom«) i jer je služila za neumjerenost u jelu i piću... 

Kod Lk, suprotstavlja se čišćenje »vanjštine čaše i tanjura«, to jest (kako smo gore 
istumačili), između ritualne čistoće cijele posude i unutarnje prljavštine farizeja, koji su 
puni otimačine i zloće..., s čim se u stvari dolazi na ono što je rekao Mt. 

Iza kako je ustanovio ovu tvrdu istinu, Isus im sada upravlja praktičnu opomenu. Kod 
Mt, izraz je jasan: »Očisti najprije nutrinu čaše, da joj i vanjština bude čista« (r. 26). Ako su 
materijalna dobra postignuta na moralno čist način, sve je očišćeno, tako da nije potrebno 
nikakvo zakonsko čišćenje posuda gdje se ta dobra nalaze ... S tim se želi reći, da je u 
religiji glavno srce, namjera, intimno povezivanje s Bogom. 

Kod Lk, izrazi su manje jasni. Treba poći od njegove suprotnosti između »vanjštine«, 
što znači posude, i »unutrašnjosti« farizeja (r. 39). Bog je na isti način stvorio i vanjštinu i 
unutrašnjost (r. 40), to jest materijalne stvari i ljudsko srce; prema tome, on se ne može 
zadovoljiti samo vanjskim stvarima; prema tome, farizejska religija, koja ide samo za 
vanjštinom, jest bitno nedovoljna. 

Zatim im naznačuje konkretnu metodu moralnog čišćenja: dati kao milostinju ono što 
»se nalazi unutar« posude (gr. »ta enonta«; ne »suvišno«, kao u latinskom prijevodu), to 
jest svoja materijalna dobra. Naša materijalna dobra moraju biti sredstva ljubavi. A stvarna 
ljubav prema bližnjemu jest djelotvorno sredstvo da budemo čisti i sveti pred Bogom, tako 
da nije potrebno nikakvo drugo čišćenje: »torbe koje se ne deru i neiscrpivo blago na 
nebesima« (Lk 12,33). 

6) Šesti »Jao!« (Mt 23,27—28; Lk 11,44). — Kod Mt, ovaj napadaj je u stvari paralelizam s 
prethodnim. Stvarno, ne nadodaje ništa novoga, samo je slika drukčija. Doticaj s grobom donosio je 
zakonsku nečistoću (Br 19,16). Da se izbjegne ta pogibelj, grobovi su se bijelili krečom. Dakle, 
farizeji u slični tim okrečenim grobovima, koji su izvana vrlo vidljivi, a unutra su puni mrtvačkih 
kostiju i truleži. Takvi su farizeji: izvana izgledaju pravi sveci, a unutra su puni licemjerja i zlobe... 

U Matejevoj isporedbi, naglasak je na onom što se vidi, ali podrazumijeva se da je farizej 
stvarno ono što se ne vidi. 

U Lukinoj isporedbi, polazi se od suprotne formulacije. S vremenom, mnogi grobovi zbog 
nevremena izgube bjelinu kreča, tako da se više ne zapažaju. osobito noću: lako se dogodi da 
čovjek stane na njih i tako postane zakonski nečist. Dakle, farizeji su kao ti grobovi koji se više ne 
zapažaju. Pogibeljni su upravo stoga što se ne zapažaju: čovjek se pokvari u doticaju s njima a da i 
ne zna kako. 

Kod Lk, naglasak isporedbe je na onom što se ne vidi. Farizej je uvijek ono što se ne vidi: ono 
što se kod Mt podrazumijeva, ovdje je na prvoj liniji. 

7) Sedmi »Jao!« (Mt 23,29—32; Lk 11,47—48). — U egzegetskom pogledu, ovaj je napadaj 
najnerazumljiviji od svih. Stvarno, teško je naći neko 


357 Usp. sv. I, str. 320—321. 

tumačenje ovim riječima, koje bi bilo razumljivo i zadovoljivo u isto vrijeme. Prividno, čin koji 
želi biti ispravak prošlosti, uzima se upravo kao opravdanje te prošlosti..., zaključak koji se 
naročito ističe u Lukinoj formulaciji. 

Mi mislimo da ovaj tekst treba tumačiti pomoću onoga što se u njemu ne kaže. Postoje ovdje 
dvije pretpostavke koje nisu izražene ali koje treba imati u vidu: 

— Jedna od tih pretpostavki jest situacija krajnje napetosti između pismoznanaca i farizeja s 
jedne strane, i Isusa s druge strane: židovske vlasti su čvrste u odluci da se riješe Isusa (povijesni 
kontekst Mt puno je bolji nego onaj Lk). Isus to ne kaže u današnjem tekstu, ali možda je to stvarno 
rekao (poslije r. 30 Mt i poslije r. 47 Lk) a u svakom slučaju polazi od te situacije. 

— Druga pretpostavka jest biblijski pojam sina, naime osobe koja posjeduje iste značajke, 
svojstva i osobitosti očeve..., što je jasno čak u izrazima kao sin mira, sin svjetla, sin ovog svijeta, 
itd. 

Matejev tekst je duži i već je djelomično prerađen. Prema prije rečenom, njegov bi smisao bio 
slijedeći: vi zidate i kitite grobne spomenike prorocima, koji su bili sveti ljudi (r. 29); time vi 
mislite da popravljate krivnju vaših predaka, jer govorite da vi, da ste živjeli u ono vrijeme, ne bi 
bili učestvovali u smrti proroka (r. 30); dakle (treba nadodati), sve je to laž; vi se nalazite na onoj 
istoj liniji eksteriorizma, o kojoj je prije bilo govora; ono što vi izvana činite, ne odgovara vašim 
osjećajima i namjerama; dokaz za to je vaša odluka da se riješite mene, što znači da se ništa nije 
promijenilo, da se nalazite na istoj liniji kao i vaši oci; osim toga (ovdje se nadovezuje r. 31), 
podižući spomenike prorocima, svjedočite o sebi da ste sinovi onih koji su ih ubijali: želeći 
popraviti njihov grijeh, dokazujete da vas on boli i da ste prema tome iste obitelji (ne bi vas bolilo 
kad bi se radilo o nekom strancu); ali (treba nadodati), to krvno sinovstvo uključuje i moralno: sin 
reproducira očevu osobnost; sin ubojice i sam je ubojica; vi to dokazujete time što ste odlučili da 
ubijete mene; onda (r. 32), ispunite mjeru vaših otaca: oni nisu mogli ubiti Mesiju, ubijte ga vi... 

Isus očito misli na svoju blisku nasilnu smrt. 

Lukin tekst je kraći i sigurno izvorniji. Njegov r. 48 mora biti potpuno razdrobljen, da se dođe 
do nekog osrednje prihvatljivog smisla. Iza kako je ustanovio, da oni grade spomenike prorocima, 
koje su njihovi očevi ubili, Isus zaključuje: »Tako ste svjedoci...«, razumije se svjedoci djela svojih 
otaca; znači, svjedoci da su bili njihovi očevi oni koji su to učinili, i da su oni njihovi sinovi, što 
dokazuju ovom željom da poprave njihove grijehe, koji ih bole. Zatim se dodaje: »I odobravate 
djela vaših otaca«; usprkos ovih vanjskih znakova pokajanja, vi stvarno odobravate ono što su 
učinili vaši očevi, kako to dokazuje odluka da ubijete mene... Posljednja opaska puna je ironije: 
»Oni ih ubiše, a vi gradite« (njima spomenike); oni razrušiše, a vi zidate..., ali ovim poslom 
prikrivate iste ubojničke nagone svojih otaca. 

Kao što prije rekosmo, Lk ima dva vlastita »Jao!« (s ovim uvodom, rr. 43 i 46), ali ih ima, 
skupa s drugim sinopticima, u odsjeku o značajkama pismozmanaca i farizeja: r. 43 odgovara Mt 
23,6—7; Mk 12,38—39; Lk 20,46; r.46 odgovara Mt 23,4. Vidjeti naše opaske na onom mjestu. 


358 R. 29 je sinonimni paralelizam, gdje »proroci« i »pravednici« znače isto. — »Novije arheološke 
stadije potvrdile su suvremenost ovog ukora: Od vremena Heroda Velikog, u Palestini su sagrađeni 
nadgrobni spomenici prorocima« (Traduction Oecumenigue de la Bible, komentar Lk 11,47). 

26) KAZNA ZA PISMOZNANCE I FARIZEJE 
(NAPADAJI, 5) 

Mt 23,33—36; (Lk 11,49—51.53—54) 

Ove prijetnje upravljene su istim osobama kao i »Jao!«, to jest pismoznancima i farizejima, ali 
ukoliko su predstavnici cijelog nevjernog židovskog naroda (usp. Mrt r. 36; Lk r. 51: »ovaj 
naraštaj«). 

Prijetnja je razumljiva kod Mt, poslije r. 32, gdje se aludiralo na nasilnu Mesijinu smrt, čega 
nema kod Lk. R. 33 je umetak, sav od žestokih izraza, kojima se želi označiti njihova strašna 
odgovornost i neizbježiva kazna u paklu, kojoj će prethoditi neka povijesna kazna (r. 36). Guje i 
zmijski porodi, isti nagovor što ga je već prije upotrebljavao Krstitelj (Mt 3,7) i sam Isus (Mt 
12,34), metafora je koju svatko lako razumije: smrtni otrov jedino je što pismoznanci i farizeji 
ubrizgavaju. 

R. 34 povezuje se izravno s r. 32. Ubit će Mesiju, ah njihov se zločin tu ne zaustavlja. Isus vidi 
blisku budućnost. Poslat će im svoje glasnike (upotrebljava židovsku terminologiju, da ga bolje 
razumiju: »proroke, mudrace i pismoznance«; kod Lk govor je više kršćanski: »proroke i 
apostole«), ali će i njih pobiti: neke će oni sami izravno ubiti a druge će predati Rimljanima da ih 
razapnu i druge će opet bičevati u svojim sinagogama i proganjati iz grada u grad; i tako će biti 
odgovorni za svu »nevinu krv« (ta će krv »pasti« na njih; usp. Mt 27,25) koja se prolila na zemlji, 
od krvi Abelove (Post 4,8) do krvi Zaharije, sina Jojadinog, koji je bio ubijen po naredbi kralja 
Joasa (2 Ljet 24,21—22): to jest od prvog do posijeđinjeg. 360 

Začuđuje da jedan naraštaj (narod) može biti odgovoran za sva ubojstva nevinih ljudi od 
početka ljudskog roda. To je shvatljivo jedino u slučaju da se Mesijina smrt (r. 32), nadopunjena 
smrću njegovih glasnika, shvati kao sažetak sve zloće skupljene u ljudskom srcu... 

»Sve će to pasti na ovaj naraštaj« (r. 36; Lk kaže, da će se tražiti račun od ovog naraštaja): 
osveta za nevinu krv. Čovjek neizbježno misli na narodnu katastrofu godine 70. 

Opaska rr. 53—54 Lk računa s okolnošću da se Isus nalazi u farizejevoj kući, iz koje sada 
izlazi; inače, ustrajni progon pismoznanaca i farizeja i zamke koje mu stavljaju, dobro se slažu s 
napetošću ovih posljednjih dana. 

27) ISUS SE OBRAĆA JERUZALEMU 
(ZADNJI UTORAK, 4. TRAVNJA G. 30) 

Mt 23,37—39; (Lk 13,34—35) 

Povijesno mjesto ovih riječi nije posve sigurno, upravo stoga jer ih ova dva evanđelista donose 
u posve različitim kontekstima. Može se govoriti o većoj ili manjoj vjerojatnosti. 


359 Kod Lk, onaj koji šalje jest Božja mudrost; to jest mudri i providnosni Bog, koji je to tako 
odredio u svom planu; nije vjerojatno da se radi o navodu iz nekog sapijencijalnog djela; 
paralelizam s Mt pomaže razumijevanje ovog mjesta. 

36 ° p rv j j posljednji ispripovijedani u hebrejskoj Bibliji; ubojstvo Zaharijino pripovijeda se kao 
posljednje, jer je posljednje zabilježeno u 2 Ljet, s kojim se zatvara palestinski kanon. Kad Mt, ovaj 
je Zaharija Barakijin sin, sin se želi označiti proroka Zahariju (Zah 1,1), ali se sigurno radi o 
kasnijoj opasci (ne nalazi se kad Lk). 

Vjerujemo daje Lukin kontekst vještački i da zavisi jedino od toga što se spominje Jeruzalem 
kao grad koji ubija proroke u r. 33. 

Kod Mt, postoji unutarnja veza s govorom protiv pismoznanaca i farizeja, osobito s 
navještajem o kazni (rr 33—36). 

— Prije se govorilo o ubijanju proroka i o kazni za taj čin. Ovdje se sve usredotočuje na 
Jeruzalem kao na onoga koji je odgovoran za ovaj zločin. 

— Prije (r. 36) se nesreća Jeruzalema godine 70. nagoviještala; ovdje se to najavljuje još 
izričitije (r. 38). 

— Ove su riječi kao posljednji zaključak, nešto kao konačno »doviđenja«. I doista, to su 
posljednje Isusove riječi upravljene Židovima uopće; odsada će govoriti isključivo učenicima. 
Stvarno, Isus se ovim oprašta od svojih slušatelja u Jeruzalemu, slično kao što se oprostio od 
gradova na Jezeru na koncu galilejskog djelovanja. 361 U oba slučaja, priznaje se slom. U oba 
slučaja, najavljuju se nesreće. U oba slučaja, osjeća se čak i bol nad ovim rezultatom. 

Ipak, govor je ovdje puno drukčiji: poslije izvanredno žestokih napadaja, Isus se spušta čak do 
nježnih izraza, koji daju smisao i onoj govornoj žestini: vjerojatno je to bio posljednji dramatski 
pokušaj da takne ona otvrdnula srca. 

U Matejevom kontekstu, pretpostavlja se da su slušatelji isti kao i u prethodnom govoru: 
pismoznanci i farizeji u prvom redu, a onda ostali svijet koji se nalazio u hramu. 

R. 37b pretpostavlja da je Isus bio nekoliko puta u Jeruzalemu po apostolskom poslanju; to ne 
izlazi iz sinoptičkih evanđelja; tako na ovom mjestu sinoptici neizravno potvrđuju kronologiju 
četvrtog evanđelja. 

Cilj Isusovog poslanja u Jeruzalemu bio je da »skupi« njihovu djecu: da ih sve ujedini u jednoj 
te istoj vjeri u njega i tako ih zaštiti od posljedica sljepoće njegovih vođa, kao što kvočka (ili bilo 
koja ptica: Lk) skuplja svoje piliće pod krila, kad se približi neka pogibelj... 

Međutim, stanovnici Jeruzalema nisu htjeli čuti taj Isusov poziv: on je doživio neuspjeh ovdje, 
kao što gaje prije doživio u Galileji. 

Stoga (obraća se sada svojim slušateljima, ovoj djeci Jeruzalema): »Vaša će kuća ostati pusta« 
(možda aluzija na Jer 22,5). Ne samo hram, nego će cijeli grad biti »pustinja« (»eremos«, r. 38). I 
bit će pustinja, jer će je Bog takvom učiniti (pasivni oblik, da se ne spomene ime Božje). I bit će 
potpuno zabačen, jer će i Isusa nestati i neće ga više vidjeti sve do njegovog slavnog povratka na 
koncu vremena, kad će ga i oni pozdraviti kao svoga Spasitelja (Ps 118.26). 362 


361 Usp. sv. I, str. 378—380. 

362 To pretpostavlja da će se konačno i Izrael obratiti na vjeru u Krista (usp. Rim 11,25—3,2). Riječi 
Ps 118,26 sačinjavale su mesijansku aklamaciju pri svečanom ulasku u Jeruzalem (Mt 21,9 i parah). 
Budući da Lk ima ovaj ulomak prije ulaska u Jeruzalem, mnogi shvaćaju ove Isusove riječi kao da 
se odnose na ovaj događaj. Ali vidjeli smo da je Lukin kontekst umjetan; osim toga, ove bi riječi 
izgubile tako svu svoju težinu rastanka, kad se pogled otvara u beskonačnost... 



28) DAR SIROMAŠNE UDOVICE 
(ZADNJI UTORAK, 4. TRAVNJA G. 30) 

Mk 12,41—44; Lk 21,1—4 

Ovaj simpatični prizor ne donosi Mt, jer vjerojatno ne želi prekinuti logični redoslijed svoje 
građe: nagovor protiv Jeruzalema svršava se eshatološkom perspektivom (23,39), koju će kasnije 
opširno razraditi u poglavljima 24—25, tako da bi prizor o udovici, stavljen između njih prekinuo 
taj misaoni sklad. 

Dva oblika, Markov i Lukin, skoro su istovjetni. I oba evanđelista stavljaju ovaj događaj u isti 
povijesni kontekst (posljednji utorak), što je dovoljan vanjski razlog da poštujemo taj red, iako se 
po sebi ovaj događaj mogao odigrati u bilo kojem času Isusova javnog života kad je govorio o 
milostinji ili ljubavi. 

Suprotstavljau se dvije krajnosti: bogataši i siromašna udovica, simbol bijede. 

Isus sjedi pred »gazofilacijem« ili hramskom blagajnom, koja se sastojala od nekoliko dvorana, 
gdje su se čuvale razne dragocjenosti svetišta. Te su prostorije gledale na žensko dvorište. U njima 
je bilo nekoliko kašica s otvorom prema vani (prema dvorištu): u te otvore svijet je ubacivao svoje 
doprinose a kašice su se otvarale iznutra. 

Isus tako sjedeći promatra vrlo uobičajen prizor za vrijeme velikih svetkovina: mnogo svijeta 
koji prolazi ispred otvora kašica, da ubaci svoj prilog za hram u bakrenom novcu. Bogataši su 
ubacivali dosta novca (farizeji bi pri tome svratili pozornost na sebe), a siromasi su davali koliko su 
mogli. Isusovu pozornost svratila je na se neka udovica, za koju je Isus znao daje vrlo siromašna: 
ubacila je dvije »lapte« (dvije osminke). To je bio najmanji novac tada u prometu. Dvije lepte (dvije 
osminke) davale su jedan kvadrant ili jednu četvrtinku (Mk to tumači svojim rimskim čitateljima); 
četiri kvadranta činili su jedan as, a 16 asa jedan dinar (obična dnevnica radnika), tako da je jedna 
»lepta« bila 128-i dio dinara: posve mala stvar. Udovica je dala vrlo malo. A ipak, dala je više nego 
itko. 

Učenici su se šetali tu u blizini. Isus ih poziva da im kaže velik nauk ljubavi, kojoj je ovog časa 
prisustvovao. Ova siromašna udovica dala je više nego svi ostali. Ostali su davali od svog suviška, a 
ona je dala sve što je imala (»sve svoje uzdržavanje«), svoje poslednje sitne novčiće, potpuno 
uvjerena da joj neće uzmanjkati Božja providnost. 

Ljubav nije isto što i naravno čovjekoljublje. Nema ljubavi gdje nema žrtve. Ljubav košta. 

Kao moralna vrijednost, ljubav se ne mjeri po količini, nego po srcu. 

29) ISUSOVA APOKALIPSA 
(ESHATOLOSKI GOVOR) 

(U PREDVEČERJE ZADNJEG UTORKA, 4. TRAVNJA G. 30) 

Mt (10,17—25.30); 24,1—25,46; Mk 13,1—37; 

Lk <12,35—48); 17,22—37); (19,11—27); 21,5—36 

Prije nego što pređemo na pojedinosti, potrebne su neke opće opaske o ovom velikom tekstu 
naših evanđelja. 

a) Općenito se priznaje da je, od cjelokupne građe koja sačinjava naša evanđelja, ovo najteži 
dio za tumačenje. Stvar je razumljiva, budući da 

je on napisan u književnom rodu proročanstva i apokalipse, 363 kod kojih se predmet nikada ne vidi 
posve jasno. Upravo stoga treba unaprijed odustati od apodiktičnih tvrdnja, običajnih kod neke 
kritike evanđelja. Nužno se služimo hipotezama i vjerojatnostima: proročanstvo i apokalipsa uvijek 
ostavljaju nejasnoću. Iz istog razloga ne možemo pomišljati da se svi složimo u tumačenju cjeline 
ili pojedinosti: vrijednost svakog tumačenja mjerit će se po njegovim dokazima. 

b) Isusov se govor razvija se u dva različita trenutka i na dva različita mjesta. Prvi trenutak je 
na izlasku iz hrama (Mt i Mk), to jest iz njegovih dvorišta. Vjerojatno se nalazimo na svršetku 
dnevnog posla, u utorak u predvečerje, kad Isus ostavlja hram da prenoći na Maslinskom brdu. 

Idući prema izlazu iz grada, učenici se časovito zaustavljaju da se dive ovim veličanstvenim i 
divnim građevinama: ovaj sjaj i raskoš morali su uvijek ostavljati dubok dojam na Galilejce iz 
unutrašnjosti zemlje. Ovom udivljenju Isus odgovara viješću koja sliči na bombu: sve će to biti 
potpuno porušeno... 

Nastavljaju zatim put prema Maslinskom brdu, gdje imaju prenoćiti, kao i svih ovih zadnjih 
dana, poslije svršenog posla u hramu (usp. Lk 22,37). Prema tome, ovo je utorak navečer. Nalazeći 
se već na Maslinskom brdu, vjerojatno u Getsemaniju, Isus izgovara eshatološki govor. 

c) Sto se tiče Isusovih sugovornika, ima razlika među evanđelistima. Kod Mt, bilo na izlasku iz 
hrama, bilo na Maslinskom brdu, to su učenici. Kod Mk, to je jedan učenik na izlasku iz hrama, i 
četvorica njih (dva para braće) na Maslinskom brdu. Kod Lk, to su »neki«, koje ne moramo nužno 
shvatiti kao učenike. Kod njega, i mjesto je neodređeno: radije bismo rekli, da smo još u hramu... 
Očito, treba se držati Markovog podatka jer sadrži više pojedinosti; drugi uopćuju. 

d) Samo jedan pogled na tekstove navedene u naslovu daje nam sliku o naravi ovog »govora«. 
Ovdje ne može biti govora ni o tematskom ni o književnom jedinstvu. Trojica evanđelista donose 
samo neke stvari u istom povijesnom kontekstu: drugi su raspršeni po drugim kontekstima, osobito 
Lk. Sve to dokazuje daje i ovaj govor, kao i drugi kod sinoptika, samo redakcijska cjelina (mislimo 
kon kr etno na Mt 24—25), sastavljena od svih Isusovih izreka koje govore o »posljednjim 
stvarima«. U strogom smislu, eshatološko je samo 24. poglavlje Mt (i parah), dok je 25. poglavlje 
više praktični zaključak prethodnog. 

Važno je imati u vidu ovaj napabirčeni značaj govora. To nam kazuje, da ne možemo očekivati 
neki strogo logični redoslijed izreka. Tako se bolje razumije i ova mješavina razina, konkretno 
onoga što se kaže o propasti Jeruzalema i o svršetku svijeta. Sad je pitanje egzegeze razlučiti 
perspektive, koje su u današnjem tekstu zbrkane. 

e) Kako je rečeno, ovaj je govor umjetna cjelina napabirčena iz različitih konteksta. Bilo bi 
naravno misliti, da sadašnjem povijesnom trenutku, koji je uostalom vrlo prikladan za razmatranje 
ove vrste, pripadaju svi oni dijelovi, koje sva tri evanđelista stavljaju na ovo mjesto. O povijesnom 
kontekstu drugih izreka može se raspravljati. Mi smo ih sve skupili na ovom mjestu (slijedeći 
Matejev okvir), da imadnemo što potpuniju ideju o općoj temi. 


363 O ovom književnom radu i židovskoj apakaliptičkoj književnosti usp. M. Delcor, ha litterature 
apocalyptique juive, u Le Monde de la Bible 3 (178) 12—17. 

f) Povijest tumačenja ovog govora poznaje veliki niz raznih mišljenja. M.—E. Boismard ovako 
sažima glavna: »Prema nekim tumačima, Isus bi u ovom govoru govorio jedino o događajima koji 
se odnose na propast Jeruzalema, ali koja bi obilježavala nastanak kraljevstva Božjeg u Crkvi. 
Prema drugima, bitna tema bila bi svršetak svijeta, dok bi rušenje hrama ostalo na sporednom 
mjestu. Drugi prave razliku između rušenja hrama i svršetka svijeta, ali dodaju daje Isus izgovorio 
ta dva dijela govora u dvjema različitim okolnostima; zbrka bi bila plod evanđeoske predaje. 
Konačno, mnogi misle, da se nalazimo pred nekom 'malom apokalipsom’ židovskog porijekla, koju 
bi sačinjavali barem rr. 7—8, 14—20 i 24—27 Mk, i koja je bila popunjena kršćanskim dodacima. 
U ovom posljednjem slučaju, govor ne bi dopirao do Isusa, nego bi bio nastao u židovsko- 
kršćanskim apokaliptičkim sredinama«. Autor se slaže s ovom teorijom i najavljuje da će u tom 
smislu biti izvršen jedan dio njegovih analiza. 364 

g) Kako se vidi, ima hipoteza za sve ukuse. I poslije svih njih ostaje nesigurnost; kako rekosmo, 
ovdje ne može biti apodiktičnih tvrdnja. Međutim, postoje neki elementi, koje nužno treba imati u 
vidu: 

— Neizbježivo moramo računati s današnjim tekstom. Ne možemo biti sigurni o tome kako je 
mogao izgledati njegov izvorni oblik. Hvale je vrijedan svaki napor kritike da dođe do izvora, ali 
znamo iz iskustva da teorije ostaju teorije, i da na koncu jedino sigurno što imamo jest tekst koji 
smo primili od predaje. 

— Ne može se lišiti snage nijedan tekst samo zato što izgleda da se ne slaže s kontekstom ili što 
je možda protivan mišljenju, koje smo mi stvorili o tom predmetu. 

— Stoga se ne može prihvatiti niti teorija koja shvaća cijeli govor jedino o propasti Jeruzalema, 
niti ona koja ga shvaća j edino o svršetku svij eta, j er u svom uvodu Mt razlikuj e apsolutno j asno 
obje teme (rr. 2 i 3). Istina je, da kasnije u izlaganju ta razlika nije uvijek očita (najjasniji je u tom 
pogledu, čini se, Lk), ali to ne može lišiti snage posve jasne izraze uvoda. Oni dokazuju daje Isus 
sigurno govorio o objema temama, bez obzira da li u istoj ili različitim prilikama; vjerojatnije je da 
je to učinio istom zgodom, i to upravo u sadašnjem povijesnom kontekstu. Kad je Isus govorio, 
sigurno nije bila moguća nikakva zbrka: svaka je stvar zauzimala svoje mjesto. Ali od tog časa do 
naših evanđelja prošlo je mnogo godina; godine dok se ona cijedila preko usmene predaje a takođe i 
godine zbrke, zahvaljujući osobito sličnosti dviju tema, a možda i tome da su u izvornom Isusovom 
izlaganju bile intimno povezane jedna s drugom. Ta mješavina i zbrka danas nam zadaju 
glavobolju. Računajući s vjerojatnostima, egzegeza nastoji razgraničiti ove načine gledanja. 

h) Težak je problem ovog govora pitanje »vremena« ili »kada« svršetka. U jednom te istom 
kontekstu, u dvjema izrekama koje stoje neposredno jedna iza druge, Isus izgleda da si protivurječi: 
u prvoj kaže daje svršetak vrlo bliz (za života sadašnjeg naraštaja), dok u drugoj kaže, da nitko ne 
zna ni dana ni časa, ni on sam, nego jedino Otac (Mt 24,34—36; Mk 13,30—32). Takvo očito 
proturječje, u istom času, ne može se zamisliti kod normalnog čovjeka. Oni koji zastupaju da cijeli 
govor radi jedino o propasti Jeruzalema, izbjegavaju ovu poteškoću u samom korijenu. Ali, vidjeli 
smo daje ta teorija neodrživa. Na taj problem navratit ćemo se u svoje vrijeme. 


364 Synopse, II 363. Ova je teorija stara više od sto godina: rješava neke poteškoće, ali stvara 
druge; usp. Joseph Schmid, uvodna bilješka 13. pogl. Mk. 

i) Svi tumači ne dijele ovaj govor na isti način. Da olakšamo izlaganje, mi ćemo ga svesti 
(držeći SE Mt kao osovine) na slijedeće elemente: 

1) Uvod (Mit 24,1—3; Mk 13,1—4; Lk 21,5—7). 

2) Prethodni znakovi: zavođenje i nesreće, početak bolova (Mt 24,4—8; Mk 13 ; 5—8; Lk 21,8—11). 

3) Progoni propovjednika Evanđelja (Mt 10,17—25; 24,9—14; 13,9—13; Lk 21,12—29). 

4) Propast Jeruzalema: groza pustoši (Mt 24,15—22; Mk 13,14—20; Lk 17,31—33; 21,20—24). 

5) La ž ni kristi (Mt 24,23—25; Mk 13,21—23). 

6) Očiti dolazak Sina čovječjeg (Mrt 24,26—28; Lk 17,22.24—25.37). 

7) Slavini dolazak Sina čovječjeg (Mt 24,29—31; Mk 13,24—27; Lk 21,25—28). 

8) Parabola o smokvi (Mt 24,32—33; Mk 13,28—29; Lk 21,29—31). 

9) Vrijeme svršetka (Mt 24,34—36; Mk 13,30—32; Lk 21,32—33). 

10) Iznenađenje kao u danima potopa i Lota (Mt 24,37—41; Lk 17,26-30.34—35). 

11) Poticaj na bdjenje: razboriti domaćin (Mt 24,42—44; Mk 13,33; Lk 12,39—40). 

12) Poticaj na bdjenje: vjerni ili nevjerni sluga (Mt 24,45—51; Lk 12,41—48). 

13) Poticaj na bdjenje: da nas ne zateknu pozaspale (Mk 13,34—37; Lk 12,34—38). 

14) Poticaj na bdjenje i na molitvu (Lk 21,34—36). 

15) Parabola o deset djevica (Mt 25,1—13). 

16) Parabola o talentima (Mt 25,14—30; Lk 19,11—27). 

17) Opći sud (Mt 25,31—46). 

30) UVOD U ESHATOLOSKI GOVOR 
(APOKALIPSA, 1) 

Mt 24,1—3; Mk 13,1—4; Lk 21,5—7 

U ovom uvodu imamo okolnosti govora: teme, sugovornike, mjesta, 
a) Teme su dobro određene kod Mt, manje kod ostale dvojice. 

— Kronološki, prva je tema rušenje hrama. Isus proriče da će se ono dogoditi u nedalekoj 
budućnosti. Rušenje će biti potpuno: neće ostati ni kamen na kamenu. Tako se stvarno dogodilo 
godine 70, kako to svjedoči Josip Flavije Od svetišta (veličanstvena herodovska građevina, koju su 
smatrali jednim od svjetskih čuda), stvarno nije ostao nijedan kamen; jedino što se još uvijek može 
vidjeti od onog sjaja, jest pokoji masivni kamen od vanjske ograde. 

Proročanstvo se izričito odnosi na hram, ali se zna da će s njim biti porušen cijeli grad (u 
nedjelju, kad je svečano ulazio u Jeruzalem, Isus je plačući rekao da od grada neće ostati ni kamen 
na kamenu: Lk 19,44); stvarno, govor odsada ima u vidu tragediju grada. 

Poznato je da su Isusove riječi o rušenju hrama odigrale veliku ulogu na sudu, u izjavi lažnih 
svjedoka (Mt 26,61; Mk 14,58). Vidi se daje stvar bila opće poznata. Tako su bile shvaćene one 
tajanstvene Isusove riječi 

(Iv 2,19—20) koje su, po našoj kronologiji, bile izgovorene tog istog utorka ujutro. Ako se 
pretpostavi da je i ovo proročanstvo, izgovoreno navečer, poslužilo za ono lažno 
svjedočanstvo, trebalo bi pretpostaviti da je toga časa bilo uz Isusa, osim učenika, i drugog 
svijeta, koji je to čuo i razglasio stoje on rekao... 

— Druga tema odnosi se na to »kad« će hram biti porušen. Upit je jasno postavljen kod 
sva tri evanđelista, i opravdanje tim što je Isus ostavio neodređenu tako važnu stvar. »Doći 
će dani«, ali nije rekao kada. 

Zanimljivo je da kasnije u govoru nema izravnog odgovora na taj upit. Govorit će se 
naprotiv o propasti Jeruzalema, o čemu nije bilo nikakvog upita. Očito je da za Isusa te dvije 
stvari idu skupa: kao što je proričući rušenje hrama, podrazumijevao također propast 
Jeruzalema, tako će kasnije i u tragediji grada pretpostaviti rušenje hrama. 

— Treća tema radi o predznacima Isusove »parusije« i svršetka svijeta. Riječ »parusija« 
(= »prisutnost«) poslala je u N. Z. stručni izraz da se označi drugi Isusov dolazak, u slavi, na 
svršetku povijesti. 365 Stoga Mt povezuje parusiju sa »svršetkom eona« (sadašnjeg vijeka ili 
svijeta): isti će znakovi prethoditi ijednom i drugom. »Svršetak« ne znači da će nestati ovoga 
svijeta, nego da će s tim započeti transformiran svijet. 

Od svih evanđelista, jedino Mt upotrebljava riječ »parusija«. Mjesto nje Lk uzima opisne 
izraze: dan Sina čovječjeg (Lk 17,24), dani Sina čovječjeg (Lk 17,26), dan kad će se pojaviti 
Sin čovječji (Lk 17,30). To su eshatološki izrazi koje, prema tome, ne možemo tumačiti ni u 
kakvom povijesnom smislu. 

Tema parusije izražena je kod Mt posve jasno (r. 3). U tamnim tekstovima kao što je ovaj 
govor, nedvoznačni izrazi kao što je ovaj imaju veliku važnost za točno tumačenje paralelnih 
mjesta koja nisu tako jasna. Na primjer, i kod Mk upit je dvostruk, ali nije vrlo jasno da li je i 
predmet dvostruk. Prvi je upit: »Kad će se to dogoditi?«. Misli se na rušenje hrama. Drugi je: 
»Koji će biti znak da će se sve to ispuniti?«. Strogo govoreći i unatoč svečanom tonu, i ovaj 
bi se upit mogao shvatiti o rušenju hrama, i stvarno ga mnogi tako tumače. Ah, isto tako 
može se shvatiti o parusiji, a kad se poveže s Mt, to tumačenje postaje sigurno. To isto treba 
reći za Lk, koji uopće nema drugog pitanja: moramo ga popuniti. 

b) U prvo vrijeme, dok govore o sjaju hramskih građevina, sugovornici Isusovi su kod Mt 
»njegovi učenici«; dok je kod Mk »jedan od njegovih učenika«; ova zadnja vijest sigurno je 
vjerodostojnija, jer je određenja. Kod Lk, to su »neki«, što bi prema kontekstu označivalo 
radije drugi svijet, različan od učenika. Ponovno, neki neodređeni izraz mora biti osvijetljen 
jasnijim paralelnim mjestima. 

U drugom času, kad postavljaju spomenuta dva upita, sugovornici su kod Mt »učenici«, 
dok su kod Mk njih četvorica, spomenuta poimence (Petar, Jakov, Ivan i Andrija); ponovno, 
bolja obavijest. Kod Lk, isti su kao i prije; što se mora ispraviti. 

Kaže se da su sugovornici upitali Isusa »zasebno« ili »nasamo« (Mt i Mk). Kod Mt, to 
znači da pitaju samo učenici, ne drugi svijet. Kod Mk znači, da pitaju samo ona četvorica, a 
ne drugi učenici. Ostali su se vjerojatno već spremali da prenoće u Getsemaniju... 

c) Što se tiče mjesta, u prvo vrijeme nalaze se još uvijek u grupi, blizu hrama, ali izvan 
njegovih prostorija. U drugo vrijeme, već su na Maslinskom 


365 Posuvremenjavanje panorama problema i rješenja u vezi s ovim pojmom mogu se vidjeti u 
Duquoc, Christologie, II 375—424. 

brdu, vjerojatno u Getsemaniju, gdje sjede nasuprot hrama, koji je još uvijek obasjan zadnjim 
sunčanim zrakama. Pitanja se nadaju sama od sebe... 

31) PRETHODNI ZNAKOVI, ZAVOĐENJA I NESREĆE, POČETAK BOLOVA 

(APOKALIPSA, 2) 

Mt 24,4—8; Mk 13,5—8; Lk 21,8—11 

Na ovom početku govora, Isus izravno odgovara na drugo pitanje učenika, naime o znakovima 
njegove »parusije« i svršetka sadašnjeg svijeta. Isus im najavljuje nekoliko tih znakova. 

a) Prvi od tih znakova jesu lažni mesije. Predstavit će se »u ime« Isusovo, što ne znači njegovo 
vlastito ime, nego njegovo mesijansko dostojanstvo: oni će sebi pripisivati mesijansku vlast. 

Doći će s ciljem da varaju, da vuku u zabludu, da zavode. Taje prevara dvostruka: 

— U prvom redu, navest će svijet da vjeruje da su oni mesije: »ja sam krist« kod Mt, osvjetljuje 
neodređeno »ja sam« kod Mk i Lk. 

— Zatim, propovijedat će svijetu daje već »došlo vrijeme« svršetka svijeta. »Vrijeme« (određeno, 
providnosno vrijeme) sinonim je »dana Sina čovječjeg«, što kod Lk znači parusiju (Lk 
17,24.26.30). 

b) Druga vrsta znakova bit će neke javne nesreće, koje će se oboriti na cijeli svijet: 

— ratovi među narodima (usp. Iz 10,6; 2 Ljet 5,6); 

— glad (usp. Iz 8,21; Am 4,10); 

— kuge ili epidemije (Mt i Lk) (usp. Jer 21,6; Am 4,10) (treba znati da su ove tri nesreće postale 
apokaliptička formula — »mač, glad i kuga« — kod Jer 14,12; 21,7.9; 24,10; 34,17; Ez 6,11; usp. 
Ez 5,12); 

— pobune (Lk), revolucije, prevrati, građanski ratovi (usp. Iz 19,12); 

— potresi (usp. Iz 13,13; Am 8,8); 

— kozmički poremećaji (»strahovite pojave i veliki znakovi na nebu«: Lk) (usp. Iz 13,13: »Nebesa 
ćupotresti«; usp. Iz 13,10; 34,4; Jer 4,28; Ez 32,7—8; Am 8,9; JI 2,10; 3,4; 4,15). 

Navodi iz S. Z. (kojih bi moglo biti još više) jasno dokazuju da se Isus služi već ustaljenim 
govorom biblijske apokalipse (kojom će se služiti i kasnija židovska apokalipsa). Iz toga treba 
izvući slijedeće zaključke: 

— da se ove stvari ne smiju shvatiti doslovno, jer se radi o posebnom književnom rodu, koji 
upotrebljava ove slike da označi vrijeme svakovrsnih izvanrednih nevolja; 

— da se radi o istaknuto eshatološkom govoru, koji se prema tome ne može odnositi ni na kakav 
posebni povijesni događaj, na primjer na propast Jeruzalema. 

Skupa s ovim navještajima, i upravo radi njih, Isus upravlja nekoliko poticaja učenicima: 

— da paze i da se ne daju zavesti od la ž nih mesija (koji će ipak prevariti mnoge); neka ne slijede 
njihove lažne propovijedi (usp. također Lk 17,23); 

— da se ne boje, kad se počnu događati ove stvari, jer tako mora biti: to se »mora dogoditi u 
posljednje dane« (Dan 2,28); sve je to predviđeno, sve je to sadržano u Božjim planovima; 

— da prisutnost ovih pojava još ne znači da je došao svršetak (Mt i Mk); da svršetak ne dolazi 
»odmah« (Lk); daje to tek početak porođajnih bolova (Mit i Mk). 

Ova posljednja tvrdnja (»ne dolazi odmah svršetak«: Lk) ima veliku važnost za pitanje »kada«: 
Isus je svjestan da svršetak nije blizak. 

»Porođajni bolovi«, izraz također ustaljen u Bibliji (usp. Iz 13,8; 26,17; Jer 6,24; 13,21; Mih 
4,9—10; Hoš 13,13) sretan je način da se označi rođenje novog svijeta: ovom »porođaju« prethodit 
će »bolovi«. Stoga je manje vjerojatno mišljenje onih koji shvaćaju ove znakove kao općenitu 
značajku ljudske povijesti (povijesne etape Kraljevstva), 366 premda su na žalost ove nevolje 
nerazdružive od nje; prema njemu bliskoj apokalipsi, Isus radije misli na uzburkani i bolni period, 
koji će prethoditi punoj objavi mesijanskog eshatona. 

32) PROGONI PROPOVJEDNIKA EVANĐELJA 
(APOKALIPSA, 3) 

Mt (10,17—25); 24,9—14; Mk 13,9—13; Lk 21,12—19; (6,40); (12,11—12) 

Ovaj dio Mt donosi i u galilejskom poslanju Dvanaestorice (10. pogl.), kamo očito ne spada, 
kako se vidi iz paralelnih mjesta u eshatološkom govoru kod samog Mt, koji se djelomično 
ponavlja, kao i kod ostale dvojice sinoptika. 

U ovom odsjeku, Isus nastavlja izlaganje o znakovima svršetka. Ali znak progona različit je od 
ostalih prije spomenutih. Nije strogo prethodni znak. Nije izvanredan znak. Postoji od početka 
Crkve. Mučeništvo Crkve jest njezina povlastica u svim vremenima. Stalna progonstva i ustrajnost 
u njima, znak su da se stvarno pripravlja svršetak (usp. Mt 24,13—14). 

Stoga, prema onome kako mi vidimo ovaj tekst, trebalo bi razlikovati dva načina gledanja: 
jedan židovski, koji se odnosi na početak, a drugi općenit, koji važi za sva vremena do svršetka. U 
oba slučaja, Isus postupa kao i u prethodnom odsjeku: najavljuje znak a onda daje praktični poticaj. 

a) Židovsko gledište, najbliže, sastoji se po našem mišljenju od Mt 10,17a (i parah: Mk 13,9a; 
Lk 21,12a; 12,11a) i Mt 10,23; uključivši i zaključak, koji izražava čistu vjersku logiku (Mt 
10,24—25). 

Prilike koje se ovdje pretpostavljaju jesu židovske a nagovor je upravljen izravno apostolima, 
koji savršeno dobro poznaju ovu sredinu: 

— učenici će biti predavani »sinedrijima« (velikim vijećima); riječ je u množini kod Mt 10,17 i 
Mk 13,9; radi se o malim mjesnim vijećima, koja su se sastojala od 23 člana i koja su mogla 
rješavati nevažnije parnice (gdje nije bilo potrebno ići na veliki jeruzalemski sinedrij, sastavljen od 
71 člana); 

— bit će bičevani po sinagogama (usp. Dj 22,19; 26,11, itd.); 

— gradovi kroz koje će prolaziti jesu »gradovi Izraela« (Mt 10,23). 

Isus opominje apostole da moraju očekivati ta progonstva kao nešto logično; bit će proganjani, 
jer je i njihov učitelj bio proganjan; ne mogu imati drukčiju sudbinu od njegove, to jest bolju od 
njegove; zdrava pamet kaže 


366 Znakovi nas ne upućuju na kronološko čitanje, koje bi nam omogućilo izračunati dan suda. 
Označuju na maštovit i neobičan način stvarno ustrojstvo naše povijesti: uvijek je prisutna u njoj 
konačna drama«: Ch. Duquoc, Christologie, II 392. 

da učenik ne može biti veći od svog učitelja, ni rob od svog gospodara. Ta ista izreka nalazi se i u 
Lk 6,40, s nešto različitim smislom: učenik ne može biti višeg razreda ili učeniji od učitelja. U 
našem slučaju, poziva se na zakon solidarnosti, koji važi u bilo kojem iznutra povezanom 
ustrojstvu: ako su domaćina nazvali Beelzebulom, koliko će više to učiniti s njegovim ukućanima! 
(Mt 10,24—25). Apostoli su se lako sjetili riječi o Beelzebulu. 367 

Na posljednjoj večeri, Isus će dvaput ponoviti apostolima ovo pravilo religiozne logike, da rob 
nije veći od svog gospodara (Iv 13,16; 15,20), i tom će im zgodom izričito naglasiti ono što se ovdje 
na Maslinskom brdu podrazumijevalo: ako su mene proganjali, i vas će proganjati (Iv 15,20). 

Skupa s progonima, Isus najavljuje i apostolske neuspjehe: njihova poruka neće biti svagdje 
prihvaćena. Ali, u vezi s tim je poticaj: ako ih progone u jednom gradu, neka bježe u drugi (Mt 
10,23), neka se nikad ne osjete pobijeđenim; ako njihova poruka nije primljena najednom mjestu, 

•5/:o 

treba je nositi drugamo. Apostoli već znaju, na temelju prijašnjih poduka, (usp. Mt 10,14) da ne 
treba da troše vrijeme i nade s onima koji konačno odbijaju vjerovati. 

U vezi s ovim bježanjem iz jednog grada u drugi, Isus pravi opasku (Mt 10,23), o kojoj se 
oduvijek puno raspravljalo: »Nećete svršiti posao s izraelskim gradovima, dok dođe Sin čovječji«. 
Smisao je ovaj: doći će prije nego što prođete kroz sve izraelske gradove naviještajući Evanđelje; 
dolazak Sina čovječjeg dogodit će se prije nego što Evanđelje bude naviješteno cijelom Izraelu. 
Mnogi shvaćaju pod ovim »dolaskom« parusiju; ovaj bi tekst bio još jedan dokaz da ju je Isus 
smatrao bliskom. Ali, kontekstualno, to je besmisleno: ovom istom zgodom Isus će upozoriti da će 
se prije svršetka Evanđelje propovijedati po cijelom svijetu (Mt 24,14). Kako smo vidjeli, ovdje se 
radi o židovskom gledištu progona; prema tome, i »dolazak« treba shvatiti u židovskoj sredini; 
obično se tumači o kazni godine 70; kako smo vidjeli u tekstovima S. Z., navedenim u prethodnom 
odsjeku, pripada skupa apokaliptičkih slika. 

b) Sve ostalo u ovom dijelu pripada općenitom gledištu, progonima i mukama svih vremena; 
oni koji će ih trpjeti, nisu više apostoli (prvi crkveni naraštaj), nego učenici uopće, svi 
propovjednici Evanđelja i svi koji vjeruju u Isusa. 

Izvodit će ih pred kraljeve i upravitelje (Mt 10,18; Mk 13,9; Lk 21,12), to jest pred poganske 
vlasti; već se prešlo preko židovskog gledišta. Strogo govoreći, ovo bi moglo biti istina i prije 70. 
godine, ali se puno bolje razumije u smislu što mu ga mi dajemo. 

To što će biti izvođeni na poganske sudove, bit će za njih prilika da dadnu svjedočanstvo svoje 
vjere tim istim vlastima i poganima uopće (Mt 10,18; Mk 13,9; Lk 21,13). 

— Najtragičnije je da će Isusovi učenici biti predavani nekada na smrt (na muke i smrt: Mt 
24,9) od svoje vlastite rodbine (Mt 10,21; Mk 13,12; Lk 21,16) i prijatelja (Lk). Znamo daje već za 
svog povijesnog života Isus izazivao podjele oko svoje osobe; tako će biti uvijek do konca vremena. 
Podjele u obitelji spadaju također na židovsku apokaliptičku simboliku. 

— Bit će podjela i u samoj kršćanskoj zajednici: sablazni, izdaje i mržnje (Mt 24,10). Sama 
mučenja navest će neke da se odreknu svoje vjere i da prijave svoju braću po vjeri. 


367 Usp. sv. I, str. 251—253. 

368 U r. 23 radi se u osnovi o istoj misli; spekulirati ovdje o bijegu od mučeništva, itd. nije na mjestu 

— Uključivši, dakle, vlastitu obitelj i vlastitu zajednicu vjere, razumljivo je da će mržnja na 
Isusove učenike biti općenita: svi će ih mrziti i mrzi! će ih »radi mog imena«, to jest upravo radi 
njihove kršćanske vjere (Mt 10,22; Mk 13,13; Lk 21,17). 

Jedan od neposrednih uzroka svih tih situacija jest pojava lažnih proroka, koji će zavarati 
mnoge (Mt 24,11). Već među znakovima prethodnog odsjeka bilo je govora o la ž nim mesijama 
(Mt 24,5 i parah); ovdje se najavljuju lažni proroci, to jest sve vrste krivovjemika i sumnjivih 
učitelja. Budući da će oni zavesti u zabludu mnoge, kao posljedica njihovih lažnih nauka porast će 
također zloća a radi nje će se ohladiti ljubav mnogih (Mt 24,12) — a to će, kao daljnju posljedicu, 
potaknuti mržnje i progone i mučeništva o kojima se prije govorilo. 

Međutim, usprkos svim tim zaprekama, Evanđelje Kraljevstva propovijedat će se na cijeloj 
zemlji (Mt 24,14). Evanđelje »mora« biti propovijedano svima narodima (Mk 13,10), jer tako je 
bilo predviđeno u Božjim plamovima. Jedino, kad se poruka navijesti, svaki će se čovjek morati 
odlučiti, prihvatiti je ili odbiti. U slučaju da Evanđelje bude odbijeno, samo propovijedanje bit će 
»svjedočanstvo svim narodima« (Mt 24,14); bit će svjedočanstvo protiv njihove nevjere; neće imati 
isprike da nisu mogli spoznati istinu. 

Propovijedanje Evanđelja na cijelom svijetu mora se dogoditi »najprije« (Mk 13,10), a tek 
»onda doći će svršetak« (Mt 24,14), iako ne nužno odmah. 

»Svršetak« je parusija; ovdje nema nikakvog razloga da se on drukčije shvati. Vidi se, dakle, da 
se na taj svršetak ne gleda kao na blizak događaj, nego radije kao na nešto daleko i neodređeno: 
pretpostavlja cijeli nepoznati period kršćanskog poslanja. Daljina je još više naglašena, ako se 
uzme u obzir Lukina bilješka (21,12), da se svi ovi znakovi moraju dogoditi »prije« onih drugih, o 
kojima smo govorili u prethodnom dijelu i koji sačinjavaju »početak porođajnih bolova«, dob koja 
u pravom smislu prethodi parusiji. 

I u ovom dijelu Isus ima nekoliko praktičnih poticaja. 

— Izravni poticaj sačinjava poziv da se ne brinu što će govoriti na sudovima, jer će u pravo 
vrijeme dobiti potrebno nadahnuće, tako da u stvari neće govoriti oni nego Očev Duh (Mt 24,19— 
20) ih Duh Sveti (Mk 13,11). Kod Lk, mjesto Duha Svetog, sam će Isus saopćiti svojim učenicima 
takav govor i mudrost, da im se svi njihovi neprijatelji neće moći oduprijeti (Lk 21,14—15). Ali u 
drugom kontekstu, to djelo i on pripisuje Duhu Svetom (12,11—12). 

— Neizravan poticaj sačinjava bilješka o ustrajnosti do konca (Mt 10,22; Mk 13,13). Kao da 
kaže: ustrajte u svojoj vjeri do konca, usprkos progonima, da se spasite. Ovo je poziv za svakoga 
napose, tako da »svršetak« ovdje ne može biti svršetak svijeta, nego svršetak muka i života... Isto to 
želi reći Lk kad kaže, da će učenici svojom postojanošću (ustrajući u vjeri i za vrijeme progona) 
spasiti svoj život (21,19), to jest postići neprolazni život. 

— Neizravan je poticaj također opaska da im nijedna vlas s glave neće propasti (Lk 21,18). Isus 
ovdje u stvari ponavlja ono što je rekao drugom zgodom, govoreći o pouzdanju: ništa se ne može 
dogoditi što ne bi bilo predviđeno u Božjem planu (Mt 10,30; Lk 12,7). Ovdje smisao treba tražiti u 
vezi ovog retka sa slijedećim: nikakvo progonstvo i nikakvo mučeništvo ne mogu dovesti u pogibelj 
njihovo spasenje, ako ustraju u vjeri... 

33) PROPAST JERUZALEMA: GROZA PUSTOŠI 
(APOKALIPSA, 4) 

Mt 24,15—22; Mk 13,14—20; Lk 21,20—24; <17,31—33) 

Doseg ovog dijela neodređen je kod Mt i Mk: može se vrlo dobro razumjeti o propasti hrama i 
Jeruzalema kao i o svršetku svijeta. Lk ga, naprotiv, izričito povezuje uz propast Jeruzalema, i 
njegov stav treba prihvatiti bez oklijevanja. Njegov tekst, jer je jasniji, sigurno nije izvoran, nego je 
već tumačenje, ali u ovom slučaju mora se prihvatiti upravo zbog toga: predstavlja predaju (ili 
izvor) koji objašnjava ono što je ostalo nejasno kod ostale dvojice. 

Ovdje Isus daje neizravan odgovor na prvo pitanje učenika, koje se odnosilo na vrijeme rušenja 
hrama (Mt 24,3 i parah). Odgovor je dvostruko neizravan: u prvom redu, ne govori se o rušenju 
hrama, nego Jeruzalema, što uključuje rušenje hrama; zatim, ne govori se upravo o rušenju, nego o 
znaku koji ga naviješta. 

Stav je isti kao i u prethodnim odsjecima: najprije se naviješta znak, a zatim se daju neki 
praktični poticaji (jedan dio izlaže a drugi potiče). 

a) Što se tiče znaka, drukčije se predstavlja kod Mt i Mk, a drukčije kod Lk. Kod prve dvojice, 
sastoji se u »grozi pustoši«, o kojoj govori prorok Danijel (kojega Mt izričito navodi: Dan 9,27; 
11,31; 12,11). Prorok misli na oskvrnjenje hrama, koje je izvršio godine 168. pr. Kr. Antioh Epifan, 
kad je na velikom hramskom žrtveniku dao sagraditi mali oltar u čast Zeusa Olimpijskog (usp. 1 
Mak 1,57; 2 Mak 6,2). Oba evanđelista tumače Danijelov tekst o rušenju hrama, što znači njegovo 
potpuno oskvrnjenje. Mt jasno označuje predmet oskvrnjenja: to je »sveto mjesto«, što tumači 
nejasni Markov izraz (»gdje ne smije biti«). 369 

Oba evanđelista opominju čitatelja: »tko čita, neka shvati«. Ako se s ovim misli na čitatelja 
evanđelja, možda mu se želi svratiti pažnja na važnost ove stvari. Ako se naprotiv odnosi na 
čitatelja Danijelove knjige, ovim bi mu se preporučilo da tumači prorokov tekst, po sebi malo jasan, 
u smislu ovog Isusovog proročanstva. 

Međutim, Isusove riječi, ovako izražene, mogu dovesti u zabunu. Rušenje hrama ne može biti 
znak propasti Jeruzalema ni znak da treba bježati u brda; pretpostavlja se da bi to bilo zadnje mjesto 
ostavljeno neprijatelju, tako da više ne bi bilo ni Jeruzalema ni mogućnosti bježanja. Isus je 
vjerojatno govorio o nekim činima, koji su izbliza pretkazivali taj događaj. Tako je to u Lk tekstu, 
gdje se znak sastoji u opsadi Jeruzalema od strane neprijateljske vojske/ Da se radi o znaku, očito 
je iz riječi: »znajte onda da 


369 U Markovom tekstu postoji još jedna anomalija: izgleda daje njegova »groza pustoši« 
osoba (particip »stavljan« — koji stoji —je u muškom rodu), prema tame »Grozni 
Opustošenjak«. Oni koji tumače ovaj tekst o svršetku svijeta, misle na Antikrista. U stvari, 
radi se o običnoj parsonifikaciji J. Jaremias. koji također zastupa ono o »la ž nom Krista«, 
kaže da se kod Mk radi o »construcrtio ad sensum«, i da ju je Mt smatrao gramatičkom 
pogreškom, pa je ispravilo particip u muškom radu na srednji rod, u skladnu s rodom grčke 
riječi »groza« (usp. Theologie, I 155—156). 

370 Nisu to Isusove riječi, nego evanđelistove (ili kasnija opaska). 

371 Popis opsada i osvajanja Jeruzalema od tisuću godina prije Krista do 1967. poslije Krista 
u Le Monde de la Bible 1 (1977) 36; J. Jeremias (Jerusalem zur Zeit Jesu, 160—163) 
govori o opsadama grada od g. 169. prije Krista do g. 70. poslije Krista. 


262 



je blizu njegovo opustošenje« (r. 20). »Opustošenje« se odnosi na Jeruzalem, ali ono obuhvaća i 
pustoš hrama; riječ podsjeća na tekst Mt—Mk; opsada Jeruzalema znak je da je blizu njegova 
propast (i propast hrama). Ali je također znak da treba ostaviti grad: pretpostavlja se da još nije 
potpuno okružen, nego da se vojske približuju gradu i postepeno ga opkoljavaju, ali da još postoji 
neki izlaz za bježanje... 

Dolazi zatim vizija strašnog stanja u kojem će se naći grad onih dana: velika tjeskoba (Lk), 
kakve nije bilo od postanka svijeta dosad niti će je biti (Mt i Mk, tipična istočnjačka hiperbola, s 
navodom Dan 12,1); tako strašna da se nitko ne bi spasio, kad ne bi bili skraćeni oni dani; Bog će 
ih skratiti iz samilosti prema »izabranicima« (Mt i Mk), to jest prema onim Židovima koji će se 
obratiti na vjeru u Krista. 

Lk dodaje ovdje dva nova elementa: 

— Na prvom mjestu, spominje neke posljedice neprijateljskog zauzeća grada (r. 24): jedni će 
poginuti od mača (Josip Flavije govori o više od milijun mrtvih, broj očito pretjeran); drugi će biti 
odvedeni na sve strane svijeta (prema Josipu Flaviju, sve osobe mlađe od 17 godina prodane su kao 
roblje, a bilo je više od sto tisuća zarobljenika); pogani će gaziti grad, to jest grad će biti potpuno 
predan njihovoj samovolji; i to će stanje trajati sve »dok se ne ispune vremena pogana«; to jest dok 
se ne ispuni božanska kazna, čije su sredstvo pogani, ili dok se ne upotpuni evangelizacija pogana, 
poslije čega će se i Izrael obratiti (usp. Rim 11,25—26). 

— Na drugom mjestu, evanđelist daje teološko tumačenje te činjenice: to je Božja srdžba, koja 
pada na ovaj narod (r. 23), to su dani božanske osvete, čime će se ispuniti sva proročanstva koja su 
naviještala nesreću za Jeruzalem (r. 22); možda se posebno misli na Dan 9,26—27. 

b) Skladno s ustrojstvom ovih ulomaka, nakon znaka daju se neke praktične poduke: 

— Svi se stanovnici Judeje opominju da bježe u brda judejske pustinje (Mt, Mk, Lk). 

— Oni koji se nalaze unutar grada neka se udalje od njega (Lk). 

— Gradski stanovnici koji budu u polju neka se ne vraćaju u grad (Lk). 

— Položaj će biti tako hitan da neće biti vremena ni za što (govor je stalno hiperboličan): ako se 
netko nalazi na krovu svoje kuće, da se osvježi na povjetarcu, neka ravno bježi, neka što brže sleti 
vanjskim stepenicama i ne ulazi u kuću da sa sobom štogod ponese; onaj koji je u polju, neka 
odmah bježi s istog mjesta gdje se tog časa nalazi, ne tražeći ogrtača, koji je bio ostavio na strani da 
lakše radi (Mt 24,17—18; Mk 13,15—16; Lk 17,31). Neka se sjete Lotove žene (Lk 17,32): ona je 
pogledala nazad žaleći za onim što je za sobom ostavila pa se pretvorila u stup soli (Post 19,26); 
tako će se dogoditi svakome koji htjedne spasiti svoje stvari: zbog njih će izgubiti život..., ~ 

— Neka se mole da njihov bijeg ne padne u zimu, u kišno i hladno doba, kad je život izbjeglice 
bez ikakvih sredstava (sve je ostavio u kući) još 


372 Izreka Lk 17,33 (»tko bude nastojao sačuvati svoj život, izgubit će ga, a tko ga izgubi, sačuvat će 
ga«) ponavlja Lk 9,24; Mk 8,35. U onom kontekstu, suprotstavljao se povijesni i eshatološki život 
(usp. sv. I, str. 344), a ovdje se suprotstavlja najnevažnije i najvažnije, naime život; onaj koji bude 
nastojao sačuvati neku kućnu stvar, izgubit će život; dok onaj koji se zna odreći tih stvari, sačuvat 
će život... 

dramatičniji; ili da ne padne u subotu, kad vjerni Židov može preći samo određeni broj koraka (Mt i 
Mk)... 

Zbog te hitnosti i manjka najpotrebnijih stvari za život, razumljivo je da će bijeg biti posebno 
tegoban trudnicama i dojiljama (Mt i Mk). 

Prema jednoj vijesti Euzebijeve »Crkvene povijesti«, kršćani Jeruzalema, kad je došao taj 
trenutak sjetili su se i shvatili vrlo ozbiljno ove Isusove opomene, pa su se prije opsade Jeruzalema 

070 

iselili u Peru (malo jugoistočno od Skitopolisa) u Transjordaniji. 

34) LAŽNI KRISTI 
(APOKALIPSA, 5) 

Mt 24,23—25; Mk 13,21—23; (Lk 17,23) 

Ovaj mali odjeljak u biti ponavlja znak koji je prije bio naviješten (Mt 24,5 i parah): pojavu 
lažnih mesija. To pokazuje da ovaj znak, isto kao i u prijašnjem slučaju, mora i ovdje biti shvaćen 
kao znak koji prethodi svršetku sadašnjeg svijeta. Dokazuje također da »lažni kristi« i »lažni 
proroci« nisu dvije različne vrste, nego jedna te ista: la ž ni mesije. 

I ovdje imamo isto ustrojstvo: navještenje znaka i praktični poticaj. 

a) Što se tiče znaka, najprije se navode glasovi 0 mesijama (Mt 24,23; Mk 13,21; Lk 17,23), 
koji bi se tobože pojavili »ovdje ili ondje«, to jest često. 

'l'l A 

Zatim se govori o pojavi lažnih mesija (»lažnih proroka«), koji će se predstaviti s velikim 
»znakovima i čudima« tako izvanrednim, da će biti u pogibelji da budu zavedeni sami 
»izabranici«, oni koje je zbog njihove vjere u Isusa Bog odredio za spasenje (Mt 24,24; Mk 13,22). 

b) Poticaj je dvostruk. 

— Neka ne vjeruju ovim glasovima 0 mesijama (Mt i Mk), neka ih ne traže užurbano, bez 
razmišljanja, na mjestima koja su im označili (Lk). 

— Pred lažnim prorocima neka budu oprezni (Mk), neka se ne daju lako zavesti; upravo radi 
toga Isus im je prorekao ove stvari (Mt i Mk), da, kad se predstave s ovakvim tvrdnjama o sebi, 
učenici znaju da se radi 0 varalicama. 


373 Ovu vijest, osim Euzebija, imaju i neki drugi stari pisci. Neki moderni autori (S. G. F. 
Brandon, G. Strecker, J. Munck) misle da se radi o legendi. Dragi hrane povijesnu 
vrijednost ove predaje (B. Bagatti, S. Sowers, J. J. Gunther, M. Simon); usp. F. Manns, Les 
chretiens a Pellci lors de la premiere revolte juive, u Le Monde de la Bible 22 (1982) 37— 
39. Između 1978. i 1981. godine, jedna australijska ekspedicija izvršila je u tri navrata 
arheološka iskapanja i otkrila nekoliko spomenika iz helenističkog i rimskog doba; kratki 
sažetak rezultata usp. Aruthony McNicoll, Pella, une ville de la Decapole a l'epoque greco 
-romaine, na nav. mj., 34—36. 

374 U vezi s ovim obično se spominju dva slučaja, o kojima govore Dj 5,36—37: Tauda 
(vjerojatno g. 44—46. nakon Kr.) i Juda Galilejac (osnivač zelotizma, g. 6. posl. Kr.); i 
jedan iz slijedećeg stoljeća (135. posl. Kr.), naime slučaj Bar Koheba. 

375 Vjerojatno se navodi Pnz 13,1(2). U Bibliji Starog i Novog zavjeta, čudo je » z nak« ili 
simbol Božje moći; tako se razumije upotreba riječi »znak« za čudo. Ali ta uopćena 
upotreba učinila je od ove riječi stručni izraz za bilo kakav čudnovati čin, čak za čine samo 
prividno čudesne, koje čine lažni kristi i lažni proroci, koji u stvari nisu znakovi Božji 
(usp. sv. I, str. 87). 

35) OČITI DOLAZAK SINA ČOVJEČJEG 
(APOKALIPSA, 6) 

Mt 24,26—28; (Lk 17,22.24—25.37) 


Ovaj odsjek opisuje jednu od značajki parusije. Treba ga povezati s ulomkom o progonima, s 
jedne strane, i sa neposredno prethodnim ulomkom o la ž nim mesijama, s druge strane. 

— Kako će Isusovi učenici biti proganjani i mučeni (Mt 24,9—14 i parah), doći će čas kad će 
vruće željeti vidjeti drugi Gospodinov dolazak, doživjeti ono novo slavno doba, kad više neće biti 
muka ni smrti (lik 17,22). 

Doslovno se kaže: »vidjeti samo jedan dan Sina čovječjeg«. Znamo da »dani Sina čovječjeg« 
kod Lk znače isto što parusija kod Mt. I u r. 26 »dani« su u množini. Parusija se zamišlja kao proces 
koji traje. U stvari, »dani« znače »vrijeme« ili »čas«: učenici bi željeli vidjeti taj čas parusije«... 

— Ali, budući da će se pojaviti lažni mesije, neka budu oprezni i ne daju se zavesti (prethodni 
ulomak). Neka ne uzimaju ozbiljno židovska vjerovanja o Mesiji. Oni vjeruju da će se Mesija 
pojaviti u pustinji; dakle, ako im netko kaže da se nekakav mesija nalazi u pustinji, neka ne idu 
tamo da ga traže. Drugi vjeruju da će izaći iz nekog tajnog i nepoznatog mjesta (usp. Iv 7,27); 
dakle, ako im kažu da se nalazi u nekom od tih skrovišta, neka im ne vjeruju (Mt 24,26). Neće biti 
n ik akve skrovitosti pri drugom Mesijinom dolasku: bit će očit kao munja koja bljesne od jednog 
obzorja do drugog (Mt 24,27; Lk 17,24). Bit će tako lako prepoznati daje prisutan, kao što je lako 
znati da postoji neka strvina, kad se vide orlovi kako kruže po zraku nad nekim mjestom (Mt 24,28; 
Lk 17,37). 376 

Međutim, apostoli ne smiju samo sanjati o budućoj slavi, koja će doći u svoje vrijeme; moraju 
se sjetiti (usp. Lk 9,22 i paral.), 377 da Mesija mora najprije mnogo pretrpjeti i biti odbačen od 
sadašnjeg naraštaja židovskog naroda (Lk 17,5). Taj doziv u krutu stvarnost vrlo je prikladan u 
ovom povijesnom času. 


36) SLAVNI DOLAZAK SINA ČOVJEČJEG 
(APOKALIPSA, 7) 

Mt 24,29—31; Mk 13,24—27; Lk 21,25—28 

U ovom se dijelu opisuje, kao glavni predmet, druga značajka parusije, naime njezin slavni 
izgled. 

Parusija je jedinstven događaj, ali ako se promatra prema slikama pod kojima se predstavlja, ona 
dolazi u tri vremena, koja su u stvari tri elementa jedne te iste stvarnosti: kozmički poremećaji, 
vizija Sina čovječjeg i skupljanje izabranika. 

— Kozmički poremećaji (Mt 24,29; Mk 13,24—25; Lk 21,25—26) brojniji su kod Mt i Mk 
nego kod Lk, koji sa svoje strane astralnim poremećajima 


376 U Matejevom kontekstu, poslovica koju Isus navodi znači daje parusija očita. Kod Lk, kontekst 
je različit pa tako i poslovica dobiva nešto različito značenje: učenici ga pitaju za mjesto parusije i 
suda, a Isus im odgovara da gdje gad bude svijeta, bit će i suda... 


377 Usp. sv. I, str. 339—341. 

dodaje još huku mora i valova. Poznato je da sve te slike spadaju na apokaliptički govor proroka 
(usp. Iz 13,10; 34,4; Jer 4,28; Ez 32,7—8; Ain 8,9; JI 2,10; 3,4; 4,15, itd.), kojim se izražava snažni 
i pravedni zahvat Božji na »Jahvin dan«. Isus želi reći da će najviši zahvat Božji u svijetu biti ova 
slavna objava božanskog Mesije, s kojom će se započeti novi svijet... Lk govori o nespokojstvu 
ljudi, o strahu i tjeskobi do ludila; naravno, misli se na one ljude koji imaju razloga da se boje suda 
Božjega... 

Poteškoća je ovdje »kronološko« pitanje. Lk nema nikakve naznake. Mk kaže »u ono vrijeme«, 
što je kao i uvijek neodređeno. Ali Mt tvrdi, da će to biti »odmah, poslije nevolje onih dana«. Oni 
koji tumače cijeli govor o propasti Jeruzalema, drže da se ova »nevolja« odnosi na onu o kojoj je 
govor u r. 21 (ulomak o opsadi Jeruzalema); ali oni zaboravljaju da se paralelni tekst Mk (r. 24) 
izravno povezuje s ulomkom rr. 21—23; što znači, da se i r. 29 Mt povezuje s ulomkom rr. 23—25 
Mt. Drugim riječima, »nevolja« na ovom mjestu jest pojava lažnih mesija i njihovo zavođenje 
svijeta, što ne znači da se isključuju druge nevolje, koje su prije bile najavljene: Mt 24,5—8 i paral., 
i Mt 24,9—14 i paral. Kad se svrši taj (neodređeni) period kušanja, dogodit će se parusija. 

Samu parusiju (Mt 24,30; Mk 13,26; Lk 21,27) drukčije opisuje Mt a drukčije Mk—Lk. Kod 
Mt najprije se govori o »znaku« Sina čovječjeg, a zatim o dolasku samog Sina čovječjeg (r. 30). 
Kod Mk—Lk govori se jedino o dolasku, tako da Matejev »znak« ne može biti ništa drugo nego 
sami Sin čovječji (pobožno tumačenje o znaku križa nema nikakve osnove u samom tekstu). Sin 
čovječji doći će na oblacima (elemanat prisutan u svim teofanijama), okružen velikom snagom i 
slavom, prema poznatoj viziji Dan 7,13—14 (to su već ustaljene apokaliptičke slike, iz kojih se 
stoga ne može zaključiti da će svaki od nas doživjeti doslovno ovako glavnog Krista; kako će to 
biti, znat ćemo kad ga doživimo). Mt nadodaje, da će se »udariti u prsa sva plemena na zemlji« 
(usp. Zah 12,10—12); na sve strane čut će se prestrašeno jadikovanje onih koji sa strahom očekuju 
sud Božji (usp. Lk 21,26). 

— Konačno će Sin čovječji skupiti svoje izabranike s četiri strane svijeta (Mt i Mk). To znači 
da će postojati zajednica spašenih (iz čega ne slijedi da neće biti i zajednice osuđenih, ali o njima se 
ne govori na ovom mjestu). »Izabranici« su oni isti kao u Mt 24,22.24 i parah: svi koji vjeruju u 
Isusa. Bit će skupljeni pomoću anđela: tako se izražava vrhovna vlast Mesijina, koji ima svoje 
službenike kao što ih ima Bog. Anđeli će svirati u trube: još jedan elemenat bibličkog 
apokaliptičkog govora (usp. Iz 27,13; JI 2,1; 1 Kor 15,52; 1 Sol 4,16). 

Lk dodaje (r. 28) poziv pun radosne nade. Isusovi učenici, kad vide da se događaju »ove stvari« 
(kozmički znakovi r. 25), neka se ohrabre i ispune pouzdanjem, svjesni da je već došlo njihovo 
»spasenje« od svih muka i progona: već započinje novi, slavni eon. 

Ovaj poziv na nadu u suprotnosti je sa tjeskobom i strahom drugih (rr. 25—26). 

37) PARABOLA O SMOKVI 
(APOKALIPSA, 8) 

Mt 24,32—33; Mk 13,28—29; Lk 21,29—31 

Smatra se da ova parabola nije sada na svom izvornom mjestu. Stvarno, ne slaže se dobro ni s 
prethodnim kontekstom (iako izgleda da se slaže) niti sa slijedećim. Vidjeli smo da prethodni 
ulomak govori o parusiji; prema 

tome, ovdje gdje sada stoji parabola, parusija bi izlazila kao znak parusije. . Stoga je parabola 
izvorno morala stajati negdje gdje se govori o prethodnim znakovima, gdje bi poslužila kao 
zaključak da, kad se pojave ti znakovi, dolazi odmah svršetak... Ali, onda se ne slaže dobro ni sa 
slijedećom tvrdnjom »u r. 30 (Mk) 'sve ovo’ ne može se odnositi samo na prethodne događaje, 

OTO 

pretkazanja svršetka, kao u r. 29 Mk, nego na pretkazanja skupa sa samim svršetkom«/ 

Parabola, dakle, obasjava vezu koja postoji između znakova svršetka i samog svršetka. 
Isporedba (»parabole«, hebr. »mašal«) koju učenici moraju naučiti, jest oživljavanje smokve. Ona 
za vrijeme palestinske zime (kišni period) izgubi sve lišće i izgleda mrtva, ali već u ožujku počnu 
joj se smekšavati grane i izlaziti lišće. To je najbolji zemljoradnički kalendar: tako svi znaju, daje 
ljeto (sušno doba godine) već na vratima (u Palestini stvarno nema proljeća)... 

Lk nadodaje »i sva stabla«, imajući možda na umu one od svojih čitatelja koji ne znaju ovo što 
se događa sa smokvom, ali znaju što je proljeće i kako reagiraju sva stabla u ovo godišnje doba. 

Onda, tako nešto dogodit će se u eshatologiji: kad vide »sve ove stovari«, znat će daje blizu, tu, 
na vratima... »Sve ove stvari«, prema tome, ne odnose se na daleke znakove (usp. Mt 24,6 i parah), 
nego na bliske, kao na primjer na propovijedanje Evanđelja na cijelom svijetu (usp. Mt 24,14 i 
parah) ili (prema govoru slike) na kozmičke poremećaje (Mt 24,29 i parah). 

Kod Mt i Mk ne kaže se tko je subjekt onoga »već je blizu, na vratima«, nego se mora 
podrazumjeti: Sin čovječji ili dolazak Sina čovječjeg. Lk kaže »Kraljevstvo Božje«, što je ista stvar, 
ako uzmemo Kraljevstvo u času njegova slavnog ispunjenja. 

38) VRIJEME SVRŠETKA 
(APOKALIPSA, 9) 

Mt 24,34—36; Mk 13,30—32; Lk 21,32—33 

Ovo je najproblematičniji ulomak u cijelom eshatološkom govoru i možda u svim našim 
evanđeljima. Ako se prvi redak shvati o svršetku svijeta, izašlo bi da gaje Isus smatrao vrlo bliskim 
i da se prema tome otvoreno prevario u svojim pretkazanjima: to je poznata teza krajnjeg 
racionalizma još od prošlog proljeća. Ne samo to, nego bi tako došao i u otvoreno protivurječje sa 
samim sobom, i to ne u nekom udaljenom kontekstu, nego u slijedećoj rečenici; protivurječje koje 
se ne može razumno dopustiti ni kod djeteta iz osnovne škole. 

Spomenuti redak (Mt 24,34) ne mora se nužno odnositi na parusiju. Tako ga tumače oni koji 
misle da cijeli eshatološki govor radi jedino o svršetku svijeta, a da je ovaj redak povijesni nastavak 
prethodnog ulomka. U stvari, (nije sigurna ni jedna ni druga stvar. S jedne strane, kako smo 
upozorili od početka i kako smo preobilno mogli potvrditi, govor ne radi jedino o svršetku svijeta; 
neki njegovi dijelovi rade izričito o propasti Jeruzalema. S druge strane, i oni koji shvaćaju ove 
riječi (»zaista vam kažem, ovaj naraštaj neće proći prije nego što se sve ovo zbude«) o svršetku 
svijeta, moraju dopustiti. 


Joseph Schmid, u kom. Mk. 

da se one sada ne nalaze na svom izvornom mjestu; da prema tame nisu povijesni nastavak 
prethodnog ulomka; da se prema tome ne moraju nužno odnositi na parusiju, nego da se, s te 
strane, mogu vrlo dobro shvatiti o propasti hrama i Jeruzalema. 

Mi vjerujemo da se sa stanovišta egzegeze, ove riječi moraju shvatiti o ovom povijesnom 
događaju. Obično se ne svraća pažnja na činjenicu, da je ovo jedina u pravom smislu kronološka 
bilješka u cijelom govoru. S druge strane, od dva upita koja stavljaju učenici i koji su u osnovi 
ovog govora, samo jedan ima kronološki značaj (»kada?«) i odnosi se upravo na rušenje hrama (Mt 
24,3 i parah). Prirodno je misliti daje naš tekst izravan odgovor na ovaj upit; ako se ne shvati na taj 
način, govor bi počeo sa dva upita, a odgovorio bi samo na jedan, što nije normalno... 

Isus, dakle, tvrdi da naraštaj njegovih suvremenika neće nestati prije nego što bude porušen 
hram (Jeruzalem). S tragedijom godine 70, proročanstvo se potpuno ispunja. 

Da još bolje naglasi svoju tvrdnju i njezinu sigurnost, sva tri evanđelista ponavljaju ovdje 
poznati Isusov izraz, da će prije proći nebo i zemlja nego jedna jedina njegova riječ (Mt 24,35 i 
parah); ne možemo biti sigurni da li je ovdje u svom povijesnom kontekstu, jer se nalazi također (u 
nešto različnoj formulaciji) u još dva različita konteksta (Mt 5,18; Lk 16,17). 

Da Isus nije pomišljao na neki bliski svršetak svijeta, jasno je gledajući stvar s raznih 
stanovišta: 

a) U toj pretpostavci, trebalo bi se odreći polovice naših evanđelja, svih onih crta Isusove 
poruke, koje pretpostavljaju rad, napor, izgrađivanje Kraljevstva, čekanje... 

b) Osim općeg evanđeoskog konteksta, toj se hipotezi suprotstavlja također opći način gledanja 
eshatološkog govora, gdje barem neki elementi izgledaju sigurni: 

— me treba se prenagliti, jer svršetak nije blizu; 

— svršetak neće doći odjedanput, nego postepeno (formula: »najprije . . zatim«); 

— postoji cijeli niz prethodnih znakova, neki dalji a drugi bliži, ali svi neodređenog trajanja; 

— Evanđelje se mora propovijedati u cijelom svijetu; 

— treba bdjeti... 

c) Nadasve, Isus, iza kako se izrazio posve sigurnim s obzirom na propast hrama (Jeruzalema), 
izražava neposredno odmah svoju potpunu nesigurnost s obzirom na vrijeme parusije: »O onom 

oon 

danu i času nitko ne zna, ni anđeli na nebu, ni Sin, već jedino Otac« (Mk 13,32)/ Kod Mt (24,36) 
fali »ni Sin«, a kod Lk cijeli redak, vjerojatno radi teološke sablazni koju naoko pretpostavlja; ali 
upravo ta moguća sablazan najbolje je jamstvo autentičnosti. Ove dvije izreke očito si proturječe, 
ako se odnose na isti predmet. Kako prije rekosmo, toliko proturječje, u jednom te istom kontekstu, 
ne može se nikome pripisati. 

Isus, dakle, uči, da je vrijeme svršetka božanska tajna; da je tu jedino Bog mjerodavan; da to 
strogo spada na neobjavljeni plan Božji. 

Problem je u tome da to ne zna »ni sam Sin«. Sto je onda s Isusovim »znanjem«? Zar njegovo 
znanje nije božansko i prema tome beskrajno? 


379 Usp. Joseph Sclimid. citiran u prethodnom paragrafu. Drugo bi pitanje bilo znati gdje su ove 
riječi izvorno stajale u govoru; možda poslije odsjeka o opsadi Jeruzalema (Mt 24,15—22 i paral). 


380 O taj Isusovoj tvrdnji, da ne zna, usp. Galot, o. c, 265—266. 268 

O tom pitanju beskonačno se raspravljalo od starine do danas. Ovdje možemo podsjetiti samo 
na neke elemente, koji će nam pomoći da razumijemo. 

—Nekoliko smo puta naglašavali daje Isusova osoba, osoba-tajna, neizreciva božansko-ljudska 
složenica, i da tekstovi jednostavno donose jednu uz drugu ove dvije dimenzije, ne brinući se da ih 
dovedu u sklad, premda nekada izgledaju protuslovne jedna drugoj. Nama ne preostaje drugo nego 
prihvatiti i jednu i drugu stvarnost, i sintezu ostaviti spekulativnoj teologiji. 

— Teolog-skripturist nužno mora uzeti obje stvarnosti. Kao stoje Duquoc nekoliko puta 
upozorio, teolozi često prave zbrku između slavnog Krista i zemaljskog Krista. A apsolutno je 
potrebno razlikovati ih. Inače bismo se morali odreći nekih bitnih evanđeoskih podataka o njegovoj 
osobi: njegovog rasta u dobi i mudrosti, njegove naravi sluge, njegovih napasti, njegove agonije, 
same njegove smrti; kratko rečeno, morali bismo se odreći svih njegovih ljudskih ograničenosti, 
same njegove ljudske naravi. 

— Predaja koja nam je sačuvala Markov tekst nije se bojala staviti skupa dvije naoko oprečne 
stvarnosti: Sin, tim što »ne zna« neke stvari, ne prestaje biti »Sinom«, jedinim, jednakim Ocu. 

— Držati da »ovo neznanje nije u Isusu lišenje znanja ili nepoznavanje, nego samo volja i 
poslanje ne saopćiti ono što mora ostati tajno«, ~ znači izbjeći poteškoću, nastojeći spasiti Kristovo 
dostojanstvo, koje nije ugroženo, bez ikakvog oslona u samom tekstu. 

Sto se tiče odluka crkvenog učiteljstva, ono »ne poziva da prihvatimo bez prethodnog 
ispitivanja klasičnu nauku 0 Kristovim znanjima (stečeno, uljeveno i blaženo viđenje). Ta se 
teologija... osniva na nesigurnom načelu, na načelu savršenstva. To načelo nije puno u skladu s 
onim što nam Pismo govori 0 Kristovom zemaljskom stanju. Isto se tako ne slaže s gledanjem 
Kalcedonskog sabora: Krist je iste naravi kao i mi, izuzev u grijehu. Prema tome, za vrijeme svog 
zemaljskog života, Krist je imao narav potpuno isporedivu s našom, izuzev jednu stvar: grijeh. 
Primijeniti načelo savršenosti neograničeno na Kristovo 'znanje', značilo bi nametnuti njegovom 
zemaljskom životu slavu koju je stekao uskrsnućem... Krist je primio kao dar Božji, to jest, prema 
govoru tradicionalne teologije, kao uljeveno znanje, proročku spoznaju, koja mu je bila potrebna da 

984 

izvrši svoje poslanje objavitelja u stanju sluge, a ne u stanju uskrsloga«. 

— Zaključak: »Krist je kao čovjek primio od Oca spoznaju svega što je potrebno za njegovo 
poslanje, ali je mogao ne poznavati neke točke božanskog plana, kao što se to ovdje formalno 
tvrdi«. 385 

Drukčije rečeno: u svom zemaljskom stanju i poslanju, Isus nije uživao sve Božje povlastice. 
Isus će još jednom ustvrditi, u času kad se oprašta od zemaljske pozornice, da znanje vremena 
svršetka pripada Ocu (Dj 1,7). Drugom zgodom, naznačio je još jedan takav predmet isključive 
Očeve nadležnosti (usp. Mk 10,40). 

I u S. Z., samo je Jahve poznavao »dan Jahvin« (usp. Zah 14,7). 


381 Studija koja sažima teološko tumačenje Kristovog znanja (klasična teologija, učiteljstvo Crkve, modema 
kritika) može se vidjeti u Ch Duquoc Christologie, I 188—226. 

382 J. Huby, kom. Mk. 

383 Vidjeti kratko Duquoc, o. c, 212-216. 

384 Duquoc, o. c, 219 i 223. 

385 La Bible de .Temsalem, kom. Mt 24,36. 

39) IZNENAĐENJE KAO U DANIMA POTOPA I LOTA 
(APOKALIPSA, 10) 

Mt 24,37—41; (Lk 17,26—30.34—35) 

Odavle nadalje, govor ima novu temu: sud. Dosada je bila u vidu samo optimistička strana 
parusije, spasenje izabranika (Mt 24,31 i paral.) Odsada se nazire također kazna zlih, i ta misao 
usmjeruje cijeli preostali dio govora; njegov temeljni sadržaj je poticaj na bdijenje. 

Stanje posljednjeg ljudskog naraštaja u neposrednoj blizini parusije slično je stanju koje je 
vladalo uoči dviju velikih katastrofa svete povijesti: za Noinog i Lotovog naraštaja (Lota spominje 
jedino Lk). U onim povijesnim prilikama, ljudi su živjeli posve normalno, dajući se na uživanja i 
poslove bezbrižno, ravnodušno i lakomisleno pred neminovnim kaznama koje su ih ugrožavale 
zbog njihovih grijeha; i kad su to najmanje očekivah, iznenada, pala je na njih kazna, ubivši ih sve... 
Tako će biti i uoči pairusije: ljudi će živjeti normalno (sugerira se, da će posljednji ljudski naraštaj 
doživjeti eshatološki preobražaj a da prethodno ne umre), bit će zauzeti svojim uživanjima i 
poslovima, potpuno ravnodušni pred znakovima pretkazanja, a onda će iznenada doći svršetak, što 
će za zle značiti kazneni sud... 

Stvar je u tome što će to biti čas konačnog razlučenja, kad će biti odijeljena pšenica od ljulja i 
dobre ribe od nevaljalih (Mt 13,40—42.49—50). 386 Od dvojice ljudi, zauzetih istim poljskim 
poslom (Mt), ili koji preko noći spavaju na istom ležaju (Lk), jedan će biti »uzet« za slavu a drugi 
»ostavljen« za osudu. Od dviju žena, koje melju skupa na istom ručnom mlinu (Mt 5 Mk), jedna će 
biti »uzeta« za Kraljevstvo, a druga će biti »ostavljena« svojoj zloj sudbini... Sudeći po vanjštini, 
ovi ljudi i ove žene izgledaju u svemu jednaki, ali Bog poznaje njihova srca. On zna tko je pšenica a 
tko ljulj. 

Spomenute čine Lk stavlja po noći, ne zato što će se parusija dogoditi noću, nego stoga što 
noću sva iznenađenja ostavljaju još jači utisak... 

40) POTICAJ NA BDJENJE: RAZBORIT DOMAĆIN 
(APOKALIPSA, 11) 

Mt 24,42—44; Mk 13,33; <Lk 12,39—40) 

Ovaj je ulomak usko povezan s prethodnim. Parusija će se pojaviti iznenada pa zato može biti 
tragična za one koje zateče neoprezne i nespremne. Odatle poticaj na bdjenje (kod Mk, r. 33, izraz 
pojačan): ne zna se dan kad će doći Gospodin, neka nas ne iznenadi... 

Poticaj objašnjava i motivira kratka parabola o razboritom domaćinu. Slika je uzeta iz života 
siromašnog seoskog svijeta. Njihove kuće imaju slabe zidove, načinjene od zemljanih ćerpiča. Na 
takvom zidu lako je napraviti rupu te kroz nju ući i pokrasti kuću. Naravno, kradljivac neće najaviti 
svog posjeta. Bitan je stav domaćina. Kad bi on na neki način mogao znati da će u noći imati posjet 
razbojnika, sigurno bi bdio toga časa da izbjegne taj zločin. Parabola zatim ne kaže ono što je očit 
zaključak: budući da domaćin ne zna kad će doći kradljivac, mora biti pripravan bdeći svaki čas, 


386 Usp. sv. I, str. 266—268. 270 

uvijek (mora poduzeti neke mjere opreza, koje imaju stalan učinak), da ne bude iznenađen kad se 
najmanje nada... Dakle, takav mora biti i naš stav pred nesigumošću Gospodinovog dolaska: 

budući da ne znamo ni dana ni časa, moramo biti uvijek spremni, živeći životom dostojnim 
vjernika, da nas ne iznenadi sud Božji, jer se parusija može dogoditi kad joj se najmanje 
nadamo. 

Lk ima ovu parabolu u različnom povijesnom kontekstu; nema sumnje da joj je mjesto ovdje, u 
eshatološkom govoru. 

41) POTICAJ NA BDJENJE: VJERNI ILI NEVJERNI SLUGA 

(APOKALIPSA, 12) 

Mt 24,45—51; (Lk 12,41—48) 

I ova parabola radi o stavu što ga je potrebno zauzeti pred činjenicom da je parusija iznenadna. 
Njezino je logično mjesto ovdje u eshatološkom govoru (Mt); Lukin povijesni kontekst je drukčiji. 
Kod Lk, ovu parabolu uvodi Petrovo pitanje o prethodnoj paraboli, da li je upravljena samo 
apostolima ili svima. Kao odgovor, Isus mu pripovijeda ovu drugu parabolu. Prema nekima, Isus bi 
njom neizravno rekao Petru, da se obraća apostolima (onima koji imaju vlast u Crkvi), što bi se 
izražavalo likom sluge koji je nad drugim slugama... Takvo tumačenje ograničava bez razloga 
općeniti doseg ovih poticaja, kojima se završava eshatološki govor. Pravi odgovor na Petrovo 
pitanje mogao bi biti Mk 13,37 (konac govora kod ovog evanđelista): »Sto kažem vama, kažem 
svima: bdijte!«. Radi iznenadnog dolaska parusije, nužno je potrebno da svi bdiju, premda je 
prirodno da crkvena vlast primijeni to na sebe na prvom mjestu. Neki drže da se u ovoj paraboli 
tema premješta od bdjenja na vjernost. To nije ispravno. I u ovoj paraboli, gospodar slugu dolazi 
iznenada, i ta značajka iznenađenja jest poziv na bdjenje: »vjernost« je samo elemenat bdjenja, a 
»razboritost« je izravno samo bdjenje: vladati se razborito, konkretno znači biti pripravan svakog 
časa... 

Kod Mt, sluga je predstavljen nezgrapno: najprije je »vjeran i razborit« (r. 45) a onda »zao« (r. 48). 
Radi se o dva moguća načina vladanja tog sluge (a ne o dvojici slugu, kao što neki misle), tako da 
se predmet parabole stavlja uvjetno: ako se sluga ponaša ovako... ili ako se ponaša onako. Okvir je 
parabole slijedeći: 

Neki čovjek ima nekoliko slugu u kući. Prije nego što pođe na put, imenuje jedinog od njih 
namjesnikom drugih, da se brine za njihovo materijalno stanje. Dva su stava moguća kod takvog 
sluge. Jedan od njih je vjernost i razboritost. Vjernost: ako točno ispuni sve što mu je gospodar 
stavio u zadaću. Razboritost: ako se, budući da ne zna kad će se gospodar povratiti, svakog dana 
vlada tako kao da bi se mogao povratiti svakog časa... Drugi je mogući stav nevjemost i 
nerazboritost. Već je dugo vremena kako se gospodar ne vraća pa čovjek misli da će on čekati na 
njega još dosta vremena. Počinje se vladati kako ne treba. Nevjernost: mjesto da dobro pazi na 
blagostanje svojih drugova, kako mu je bio naložio njegov gospodar, on okrutno postupa s njima. 
Nerazboritost: mjesto da živi umjereno, počinje se opijati i činiti druge ispade... 

Ali, gospodar se iznenada povrati, jednog dana za koji sluga niti zna niti ga tada očekuje. I on 
može dvostruko postupiti, već prema sluginom 


271 




ponašanju. Ako pri povratku nađe da se vladao vjerno i razborito, postavit će ga na više: od običnog 
namjesnika službe, postavit će ga za upravitelja svih svojih dobara. U protivnom slučaju, kazna će 
biti strašna: raskomadat će ga (»rasjeći će ga na dva dijela«)... Bez ikakvog prelaza, dolazi 
eshatološka primjena: bit će pridružen »licemjeircima« (Mt), koji su utjelovljeni u pismoznancima i 
farizejima, simbolu sve zloće (usp. Mt 23) i nevjemosti i nevjerovanja (Lk). Da se tim želi označiti 
pakao, očito dokazuje ponavljanje poznatog pripjeva o plaču i škrgutu zubi (Mt). Analogno tome, 
nagrada podijeljena slugi mora značiti eshaitološko spasenje u slavi Božjoj. 

Lk ovdje dodaje (rr. 47—48) par izreka, koje bi možda bolje pristajale kontekstu parabole o 
talentima. Razlog da su stavljene ovdje treba vjerojatno tražiti u liku sluga, koji je sličan onom iz 
prethodne parabole, a ne u unutarnjoj vezi između njih (u paraboli se ne radi o nedostatku znanja). 

U stvari, i ovdje se radi o maloj paraboli. Lica su dva sluge. Jedan od njih dobro zna što želi 
njegov gospodar, ali nije učinio stvari po njegovoj volji, pa će biti strogo kažnjen. Drugi ne zna 
volju svog gospodara, pa iako učini nešto što je vrijedno kazne, bit će manje kažnjen... 

Čudna je ova posljednja opaska; očekivali bismo da će reći da neće biti uopće kažnjen. Vidi se 
da se ne radi o potpunom neznanju. Ima neznanja koja ne ispričavaju potpuno od grijeha. 

Smisao je parabole očit: božanska kazna bit će razmjerna grijehu, a grijeh je razmjeran 
moralnom poznavanju obaveze. To je jedno od temeljnih načela moralne znanosti. 

Cijeli ulomak se završava (r. 48) izrekom (u paralelizmu), koja drukčije i to u obliku općeg 
načela, izražava istu prethodnu misao (većem poznavanju obaveza odgovara veća kazna zbog 
neizvršenja): od onoga koji je primio više, tražit će se više, morat će dati više... Ozbiljna opomena s 
obzirom na iskorištavanje (ili neiskorištavanje) Božjih darova. 

42) POTICAJ NA BDJENJE: DA NAS NE ZATECE ZASPALE 

(APOKALIPSA, 13) 

Mk 13,34—37; (Lk 12,35—38) 

Oba evanđelista započinju ovaj ulomak pozivom na bdjenje. Lk (r. 35) to čini metaforički: 
»opasani bokovi«, podignuto i pojasom opasano odijelo, simbol je pripravnosti za posao; »upaljene 
svjetiljke« simbol su bdjenja (biti budni). Kod Mk (r. 33), poziv , je izričit, u posebno naglašenom 
obliku, motiviran neznanjem vremena parusije. 

Oba evanđelista zatim rasvjetljuju gore rečeno jednom parabolom, ali složenom na dosta 
različit način. 

Kod Mk, radi se o nekom čovjeku koji ide na put. Ostavlja kuću na slugama. Svakome od njih 
određuje neku osobnu zadaću i daje mu punu ovlast u toj stvari. Vrataru stavlja u zadaću da bdi, da 
ne zaspi, da otvori vrata gospodaru kad dođe. Ne zna se kad će on doći, može to biti čak i u svako 

ooo 

doba noći, zato je nužno potrebno biti budan... 


387 Usp. sv. I, str. 205, bilj. 225. 

388 Mk spominje ovdje (r. 35; usp. također 6,48) četiri noćne »vigilije«, rimski način računanja; 
izgleda da se na paralelnom mjestu Lk 12,38 uzima u obzir židovski način računanja, koji je dijelio 
noć na tri »vigilije«. 

U Markovoj slici ima nepravilnosti, koje neugodno udaraju u oči. S jedne strane, reklo bi se da 
će gospodar biti odsutan kratko vrijeme: kad bi se radilo o dugom putu, bilo bi besmisleno da vratar 
bude na oprezu i čeka cijelo vrijeme; osim toga, kako se može povratiti u svako noćno doba, reklo 
bi se radije da je pozvan na neku gozbu... S druge strane, ako će samo kratko biti odsutan, nema 
razloga da daje slugama pune ovlasti, kao kad bi ga morali zamijeniti kroz dugo vrijeme .. Teško je 
istumačiti ova nesuglasja. Ono što je izvan svake sumnje jest primjena. Parusija će doći 
iznenada, naglo (dolazak gospodara noću još više naglašava ovaj značaj iznenadnog). Kako nitko 
ne pozna toga vremena, od bitne je važnosti da nas dolazak Gospodinov ne zatoče nespremne i 
pospale: treba da budemo budni i da čekamo cijelo vrijeme (živeći po zahtjevima naše vjere)... 

Kod Lk, gospodar je odsutan kratko vrijeme: pozvan je na pir. Cijela njegova posluga (ne samo 
vratar) mora bdjeti cijelo vrijeme do njegova povratka, da mu brzo otvore čim dođe i zakuca na 
vrata: ta stalna budnost potrebna je upravo stoga jer se ne zna kad će se gospodar povratiti. Ali, 
sluge će biti obilno nagrađeni za svoju budnost: sam će im gospodar služiti večeru... 

Ova posljednja pojedinost jedan je od onih nevjerojatnih elemenata, koje nekada sretnemo u 
Isusovim parabolama. Gospodar iz pripovijesti radi upravo ono što nijedan čovjek njegovog 
položaja ne bi učinio (usp. Lk 17,7—10). Isus s tim želi reći da se Bog ne vlada kao ljudi: premda 
smo mi učinili »ono što smo morali učiniti« (Lk 17,10), on će sigurno nagraditi život proživljen po 
njegovoj volji. Isus je u svom povijesnom životu postupao upravo ovako kao gospodar iz ove 
parabole (usp. Iv 13,4—15; Lk 22,27). 

Već poznatim elementima (nesigurnost o vremenu parusije, potreba budnosti) Lk dodaje još 
temu o eshaitološkoj nagradi. 

Svojim r. 37, Mk završava eshatološki govor, s novim pozivom na bdjenje, koje je potrebno ne 
samo apostolima (kojima se Isus izravno obraća), nego uopće svima. 

Lk će učiniti to isto, ali s naglaskom na jedan posebni vidik bdjenja. 

43) POTICAJ NA BDJENJE I NA MOLITVU 
(APOKALIPSA, 14) 

Lk 21,34—36 

S ovim ulomkom svršava se eshatološki govor kod Lk, s istom temom s kojom je svršen kod 
Mk. Mt će proslijediti s tim istim predmetom još u 25. pogl... očit dokaz velike važnosti, koju je 
prva Crkva pripisivala toj stvari. 

Isus naglašava ovdje posebni vidik bdjenja: čuvati se raspuštenosti i materijalizma, dviju stvari 
koje uvijek idu skupa (»neka ne otvrdnu vaša srca od razuzdanosti, pijanstva i tjeskobnih briga za 
život«). 

Treba bdjeti »svaki čas« (r. 36), jer je nesiguran dan parusije; zna se da će doći iznenada i pasti 
kao zamka kojom se love ptice (usp. Prop 9,12); odatle potreba biti pripravan svaki čas. 


389 J. Jeremias misli daje u tame ova parabola »pod uplivom parabola s kojima je povezana«; 
usp. Mt 25,14; Lk 12,36 i Mt 25,45; Lk 12,42; usp. Die Gleichnisse, 67—68. 


273 



Ima ovdje još jedan novi elemenat, molitva (Lk je evanđelist molitve), koju također treba vršiti 
»svaki čas«; što, zbog paralelizma s bdjenjem, znači da mora biti nešto stalno i uobičajeno u našem 
životu. 

Oboje, i bdjenje i molitva, imaju dvostruki cilj: 

— »umaći svemu što se ima dogoditi«, to jest vječnoj osudi na eshatološkom sudu, koji čeka 
sve zle; 

— uzdržati se uspravno pred Sinom čovječjim«, to jest gledati mimo i s pouzdanjem na 
posljednji sud, uvjereni da će nam biti povoljan. 

44) PARABOLA O DESET DJEVICA 
(APOKALIPSA, 15) 

Mt 25,1—13 

Kao što smo svojevremeno upozorili, 25. poglavlje Mt ne pripada strogo u eshatološki govor 
nego je neka vrsta daljeg razvoja tog govora. Evanđelist je skupio ovdje raznu građu, koja sadrži 
teme srodne s temama govora. 

Na primjer, ova parabola o deset djevica stoji na istoj liniji poticaja na bdjenje, o čemu radi 
zadnji dio govora; to je očito iz zaključka u r. 13, koji je već postao pripjev u ovom kontekstu: 
nepoznato je vrijeme parusije, treba bdjeti... 

Stvarni okvir parabole nije posve jasan. S jedne strane, nije točno poznato kako se u ono 
vrijeme slavilo vjenčanje. 390 S druge strane, izgleda da u pripovijesti ima praznina koje treba 
popuniti; i osim toga, ima pojedinosti koje iskaču iz okvira stvarnosti. 

U uvodu (r. 1), Kraljevstvo nebesko stvarno se ispoređuje ne sa deset djevica, nego sa 
svadbenom gozbom, gdje one igraju određenu ulogu. 

Vjerojatno se cijeli događaj odvija na slijedeći način: 

Deset djevojaka prate zaručnicu u njezinoj kući, spremne za svadbenu povorku kad se pojavi 
zaručnik da vodi zaručnicu u svoju kuću. Polovica ovih djevojaka zna predviđati: mislile su da bi iz 
bilo kojeg razloga zaručnik mogao doći kasno, pa su stoga ne samo dobro namočile uljem svoje 
baklje, nego su još ponijele sa sobom malu zalihu ulja u posebnim posudicama. Ostalih pet 
djevojaka bilo je površno i nespremno: sigurno su mislile da će sve ići kako treba, bez ikakove 
poteškoće, pa nisu donijele sa sobom nikakve zalihe ulja. 

U prvo doba noći, kad su svi mislili da će se već pojaviti zaručnik u pratnji svojih prijatelja, 
svih deset djevojaka zapalile su svoje baklje i izašle iz zaručničine kuće, da pođu ususret zaručniku 
i da ga doprate u povorci do zaručničine kuće. Ali su se prevarile: zaručnika još nije bilo. Počekaše 
vani još neko vrijeme, ali kad vidješe da zaručnik ne dolazi, opet se povratiše u zaručničinu kuću da 
tu čekaju. Udesiše svoje zapaljene baklje: nisu ih mogle utrnuti, jer su im svaki čas mogle zatrebati. 
Zbog dugog čekanja, uhvati ih pospanost i sve zaspaše. Oko ponoći, netko tko se nalazio izvan kuće 
pazeći na ono što se događa, zavika onima u kući da dolazi zaručnik. Djevojke se naglo dižu i 
pripravljaju baklje da izađu pred zaručnika. Ali baklje se već gase. Prva misao nemarnih djevojaka 
jest da nemaju ulja i da ne mogu pojačati plamen svojih bakalja. Traže od drugih pet da im pozajme 
malo ulja. Ove se nećkaju, iz straha da ni njima ne bude dovoljno (ne želi se naglasiti njihova 
sebičnost; ova pojedinost potrebna je za daljnji razvoj 


390 Usp. J. Jeremias, Die Gleichnisse, 209—213. 

pripovijesti); najbolje je da odu do neke trgovine uljem i kupe što im je potrebno (nitko ne prodaje 
o ponoći; to je nestvarna pojedinost, da se opravda ono što slijedi). Ali, upravo kad su one otišle da 
kupe ulje, dođe zaručnik. Pet razboritih djevojaka izlaze mu ususret sa zapaljenim bakljama i prate 
ga do zaručničine kuće. Zatim se pravi povorka, koja će pratiti zaručnika i zaručnicu do 
zaručnikove kuće, gdje se drži svadbena gozba. Kad uđu u kuću sve osobe iz povorke, zatvaraju se 
vrata (još jedna nevjerojatna pojedinost, ali potrebna radi religioznog značenja parabole). Tek 
kasnije stignu i druge djevojke koje su bile otišle da kupe ulje. Zovu zaručnika da im otvori, ali on 
im daje do znanja da ga se one ne tiču. Isključene su iz gozbe... 

U paraboli ima nekoliko alegoričnih elemenata: gozba je eshatološko Kraljevstvo; zaručnik, 
Krist u parusiji; razborite djevojke, oni koji su se svojim životom pripravili za sud; nemarne 
djevojke, oni koji se nisu pripremili za sud; dolazak zaručnika u ponoći, iznenadnost parusije; 
zatvaranje vrata, isključenje iz Kraljevstva onih koji ga nisu dostojni... 

Smisao parabole sadržao je u r. 13: »Bdijte, dakle, jer ne znate dana ni časa«. Bdjenje ovdje ne 
znači biti budan (i razborite su djevojke zaspale), nego biti pripravan (usp. Mt 24,44), i to stalno, 
svaki čas, upravo zato jer se ne zna kad će doći parusija. Djevojke iz ove pripovijesti redovito 
nazivaju »ludim« i »mudrim«, i to je istina, ali za tu »ludost« i »mudrost« upotrebljavaju se isti 
izrazi, kojima su se označila ona dvojica ljudi, koji su sagradili svoje kuće jedan na stijeni a drugi 
na pijesku (Mt 7,24.26): jedan predviđa najgore mogućnosti, i računajući s njima gradi kuću; drugi 
ne predviđa ništa... 


45) PARABOLA P TALENTIMA ILI MINAMA 
(APOKALIPSA, 16) 

Mt 25,14—30; (Lk 19,11—27) 

Ova parabola podiže mnogo pitanja, kojima se zbog prirode našeg rada ne možemo ovdje 
baviti. Podsjećamo samo na neke točke koje su potrebne za razumijevanje. 

Još od patrističkog vremena raspravlja se o tome da li se radi o istoj paraboli kod oba 
evanđelista ili o dvjema različitim parabolama. Danas je teško naći nekog učenjaka, koji bi još 
uvijek držao da se radi o dvjema parabolama. Očito je da se radi o samo jednoj paraboli već iz 
osnovnog ustrojstva, koje je istovjetno kod oba evanđelista: neki gospodar, prije nego što pođe na 
put, ostavlja svoj novac slugama, da s njim rade i zarađuju za vrijeme njegove odsutnosti; kroz to 
vrijeme, neki od njegovih slugu ispunjavaju njegove želje, a drugi ne; na povratku, gospodar 
nagrađuje one koji su radili, a kažnjava onoga koji nije ništa radio... 

Međutim, uz ovo temeljno slaganje, u pripovijesti ima značajnih razlika između dvojice 
evanđelista. Obično se dopušta da obojica zavise od zajedničkog izvora, od jedne izvorne parabole, 
koju je svaki od njih zaodjeo po vlastitom ukusu. Neki čak misle, i to oslanjajući se na dobre 
razloge, daje Lk stopio dvije parabole u jednu: parabolu o minama, i drugu, kojoj bi kao »naslov 

TQ1 

mogli staviti »pretendent na prijestolje« a koju možemo prepoznati u rr. 12.14—15.17.19.27. 


391 Usp. o.c, 72—74, 203. 

U skladu s tim, pita se također koji je od ovih dvaju oblika bliži izvorniku. Kao i uvijek, 
mišljenja su podijeljena: jedni su za Mt, a drugi za Lk. Izgleda daje većina za Mt i mi se slažemo s 
tim mišljenjem, osobito ako se kod Lk dopusti (što je vrlo vjerojatno) stapanje s drugom parabolom. 
Jedino što ovo opredjeljenje za Mt može biti samo globalno, a ne u svim pojedinostima: u nekim od 
njih Lk je sigurno bolji. 

Ovu parabolu tradicionalno nazivaju parabolom o »talentima«. Da se ovaj naslov općenito 
prihvati, sigurno je imao utjecaja i psihološki čimbenik asocijacije s prirodnim talentima. Mnogi 
uopće ne znaju da postoji neka parabola o »minama«. Međutim, kako ćemo kasnije vidjeti, ovo je 
upravo naslov koji bi joj najvjerojatnije pristajao. 

Dva evanđelista donose ovu parabolu u različitim kontekstima. Međutim, usprkos tome, kod 
obojice ona ima u osnovi isti smisao. Tematski, kod obojice može biti uzeta kao daljnji razvoj misli 
eshatološkog govora, tako daje vrlo razumljivo što je Mt donosi na ovom mjestu. 

Kod Mt, čestica »dakle« (r. 14) povezuje izravno parabolu sr. 13, gdje se radilo o poticaju na 
bdjenje, stoga što se ne zna ni dan ni čas parusije; to znači da je na istoj liniji s parabolom o deset 
djevica. Ondje se radilo o tome da moramo biti stalno pripravljeni čekajući Gospodina, i da su jedni 
pripravni a drugi ne. Nagrada i kazna jednake su u oba slučaja: ulazak u mesijansko spasenje ili 
isključenje iz njega. 

Lk je stavio parabolu poslije prizora sa Zakejom: prema našoj kronologiji, u Jerihonu, u 
četvrtak popodne 30. ožujka, samo dva dana prije svečanog ulaska u Jeruzalem. Zrak je prezasićen 
mesijanskom uzbuđenošću. Svi, čak i apostoli, misle »da će se Kraljevstvo Božje odmah pojaviti« 
(r. 11), daje došao veliki čas da se objavi Mesija. Isus želi spriječiti tu nestrpljivost: najprije treba 
računati s dugom odsutnošću (govor je o »dalekoj« zemlji), kada treba raditi i proizvađati; onda će 
doći povratak, kad će napor biti nagrađen a lijenost kažnjena. 

Kao i uvijek, isporedba se ne odnosi na ono što se doslovno kaže u uvodu; konkretno, ne odnosi 
se na gospodarev čin kojim povjerava svoja dobra slugama (Mt, r. 14), nego s onim što sluge rade i 
primaju u paraboli. 

Radnja parabole razvija se u tri vremena: prije nego što gospodar ide na put, za vrijeme njegove 
odsutnosti i na povratku. 

1) Prvo vrijeme, prije nego što ode na put: 

— Na put ide neki obični čovjek (Mt, r. 14). 

(Kod Lk, radi se o nekom plemiću, koji ide u neku daleku zemlju, da mu podijele kraljevski 
naslov, to je pretendent na prijestolje, kojega njegovi podložnici mrze i stoga šalju iza njega 
poslanstvo, koje ga treba proglasiti nepoželjnom osobom. Obično se misli da se ovdje aludira na 
povijest Arhelaja. On iza smrti svog oca, Heroda Velikog, g. 4. pr. Kr., ide u Rim da ga August 
potvrdi za kralja Judeje, Samarije i Idumeje, kao što je njegov otac bio odredio u svojoj posljednjoj 
oporuci. Iza njega putuju u Rim njegovi protivnici, kojih je dosta. Radi te oporbe, car potvrđuje 
oporuku njegovog oca tek djelomično: daje mu spomenute pokrajine, ali ne s kraljevskim 
naslovom, nego s naslovom etnarha. Deset godina kasnije, 6. posl. Kr., zbačen je s vlasti. “ Ovaj 
dio kod Lk nije izvoran: vjerojatno je trag druge parabole, one o pretendentu na prijestolje). 

— Ovaj čovjek, prije polaska, poziva trojicu svojih slugu (Mt, r. 14). (Kod Lk, ima deset slugu, 
neizvorna pojedinost: povećava se broj, jer se radi o dostojanstveniku). 


392 Usp. U. Holzmeistar, Historici aetatis Novi Testamenti, 63—69. 

— Toj trojici slugu gospodar povjerava svoj novac: jedinome pet mina, drugome dvije, a trećemu 
jednu: svakome prema njegovoj sposobnosti (Mt, r. 15; Lk, r. 13). 

Kako se vidi, u ovoj pojedinosti treba postupiti eklektički. Na prvom mjestu, dajemo prednost Lk u 
pitanju »mina«. »Talenat« je bio za običnog čovjeka ogromna svota — vrijednost od 6.000 rimskih 
dinara. I književni podaci su u prilog tog mišljenja,' ' Sitoga smo rekli da bi naslov parabole radije 
trebao biti o »minama«. Mina je vrijedila 100 rimskih dinara. Ali, treba se držati Mt u razdiobi količina. 
Kod Lk, svi sluge dobivaju jednu minu. To može imati zadovoljavajući duhovni smisao: svi smo 
jednako primili zadaću da radimo za Kraljevstvo Božje... Uvjerljivije postavlja stvar Mt: u tom poslu 
stvarno svi nemamo istu zadaću niti smo primili iste darove; sve zavisi od »sposobnosti« svakog 
pojedinca. Osim toga, više je u skladu s drugom paralelnom parabolom o parusiji: Mk 13,34). 

— Sluge su bili dužni raditi s ovim novcem, da u odsutnosti vlasnika njegov kapital ne ostane mrtav 
(Lk, r. 13). 

(Kod Mt, to se ne kaže izričito, ali se iz kasnijeg konteksta vidi daje to bila gospodareva namjera). 

2) Drugo vrijeme, za vrijeme gospodareve odsutnosti: 

— Dva su sluge vješto radili s novcem, tako da su s dobicima podvostručili kapital: jedan je zaradio 
još pet mina, a drugi još dvije. 

(Mt govori o talentima, ali već znamo daje promijenio izvorni podatak. — Kod Lk, dobitak je deset 
na jedan; očito pretjerano). 

— Treći se sluga bojao raditi s novcem: nije ništa uradio s njim, nego gaje zamotao u rubac i čuvao 
dobro skrivenog). 

(Kod Mt, zakopao je novac u zemlju; to je radi toga što je mjesto mine stavio talent, koji se ne bi 
mogao zamotati u rubac). 

3) Treće vrijeme, o gospodarevu povratku: 

— Gospodar sazove sluge da mu polože račun o svom poslovanju za vrijeme njegove odsutnosti. 

(Kad polažu račun, i kod Lk su tri sluge; bilo bi predugo i dosadno da se predstave sva desetorica; u 

svakom slučaju, to je daleki spomen na izvorni broj). 

— Dva vjerni i poslušni sluge su nagrađeni: jer su bili vjerni u malim stvarima, sad su postavljeni na 
mnogo važnije položaje (Mt rr. 21 i 23). 

(Kod Lk, jedan je postavljen za upravitelja deset gradova, a drugi pet gradova, u skladu s 
asimiliranom parabolom o »pretendentu«, koji se povratio s kraljevskim naslovom. — Kod Mt, riječi 
»uđi u veselje tvoga gospodara«, strogo govoreći, mogle bi se još uvijek shvatiti na naravnoj razini 
pripovijesti — o »većoj intimnosti s gospodarom« prema nekima —, ali je vjerojatnije, da je ovdje već 
učinjen alegorizirajući prelaz na vrhunaravnu stvarnost: učestvovanje u mesijanskom Kraljevstvu). 

— Treći je sluga nazvan »zlim« (Mt i Lk) i »lijenčinom« (Mt): zlim, zato što nije poslušao naredbe 
svog gospodara i što je pun predrasuda s 


393 »Dok je kod Lk sluga čuvao u rupcu minu (r. 20), kod Mt sakrio je talenat u zemlju (r.25); postoji tu 
znak, daje primitivna parabola govorila o minama, a ne o talentima; uistinu, budući je talenat težio više 
od dvadeset kg, nije bilo moguće sakriti ga u rubac! Razumije se, dakle, što je Mt promijenio tekst i da 
govori o 'skrivanju u zemlji', ako je namjesto mina prvobitne pripovijesti stavio talente; ako je naprotiv 
Matejev tekst odgovarao prvobitnom tekstu parabole, ne vidi se zašto bi Lk govorio o 'rupcu', jer se 
minu vrlo lako moglo zakopati u zemlju«: Boismard, Synopse, II 324. 

obzirom na njegovu osobu; lijen, jer nije htio učiniti nikakvog napora. Naglasak je osobito na 
lijenosti. 

— Ovaj sluga hvata se postupka kojim se često služe oni koji su krivi za nešto: napasti da te ne 
napadnu, optužiti da te ne optuže, ukoriti da te ne ukore. Govori svom. gospodaru kao tvrdom, 
pohlepnom, nepravednom čovjeku, koji traži više nego što treba. On mu povraća što je njegovo, ali 
ne osjeća se obaveznim ni za što drugo. 

— Gospodar mu daje do znanja da ga sudi po njegovim vlastitim riječima (Lk, r. 22). Kad je on 
već znao daje njegov gospodar tako zao, zašto nije ništa učinio da izbjegne njegovu srdžbu? Ako 
nije htio raditi s novcem na drugi način, zašto ga barem nije stavio u banku, gdje bi ga njegov 
gospodar dobio s kamatama (u ono vrijeme, otprilike 12 posto). 

— Kazna zlog sluge sastoji se u tome da mu se oduzima mina koju je imao, i predaje onome 
koji je imao deset mina. 

(Mt govori o talentima, ali zna se zašto. — Reći će se da to zlom slugi nije nikakva kazna; ne 
oduzima mu se ništa njegova; mina nije njegova, nego gospodareva. Ali, radi se o pravoj kazni: 
vidjet će se da je gospodar bio odlučio pokloniti slugama kapital i zaradu; tako je lijenčina lišen 
bogatstva koje je mogao posjedovati. — Kad je govor o slugi koji ima deset mina, pretpostavlja se 
da tog časa sluge samo izvještavaju gospodara o svom poslovanju, ali da mu još nisu predali novca; 
ne samo to, nego se pretpostavlja da je sav taj novac njihov, da im ga je gospodar poklonio. Sve je 
to nevjerojatno, kad se ima u vidu koliko mu je bilo stalo da se posluje s njegovim novcem, ali to je 
koristan elemenat za religiozni nauk koji se u paraboli nalazi: neograničena Božja velikodušnost 
prema ljudskom naporu). 

(Naredba da se oduzme mina od lijenčine data je očito drugim osobama, koje su tu prisutne, 
kako se vodi iz Lk, r. 24; te pojedinosti, koja je sigurno izvorna, nema kod Mt). 

(U Mt, r. 30, dodaje se još jedna kazna zlom slugi: moraju ga baciti u vanjsku tamu, gdje će biti 
plač i škrgut zubi. To je pripjev o paklu, koji dobro poznajemo iz drugih konteksta — usp. 8,12; 
22,13; 24,51 —, najbolji dokaz, da se radi o nevezanoj izreci, čiji nam je povijesni kontekst 
nepoznat, koju evanđelist upotrijebi uvijek kad mu izgleda da dobro služi predmetu o kojem govori. 
Ovdje se sigurno radi o elementu koji nije izvoran u paraboli: to je već religiozno tumačenje). 

— Prisutni daju do znanja gospodaru, daje neobičan postupak dati onu minu čovjeku koji već 
ima deset (Lk, r. 25). Gospodar se opravdava paradoksnom poslovicom da »svakomu tko ima, dat 
će se (još više), a onomu tko nema oduzet će se i ono što ima« (Mt i Lk). To je dijalektika bogatstva 
i siromaštva: bogataši sve bogatiji, a siromasi sve siromašniji (sve više gube od onog malo što 
imaju). Ako se poslovica primijeni na religiozni život, znači na ovom mjestu: većem ljudskom 
naporu odgovara veća Božja nagrada; nikakvom naporu (grijeh propusta), kazna Božja. 

(I ovaj poslovični izraz poznajemo iz drugih konteksta — usp. Mt 13,12; Mk 4,25; Lk 8,18 — 
, 394 dokaz da je njegovo izvorno povijesno mjesto nesigurno. Sigurno je da u svim ovim 
kontekstima ima zadovoljavajuću primjenu, premda mu je najprirodnija primjena čini se na ovom 
mjestu. — Lk, r. 27, dodaje kaznu neprijateljima, sigurno elemenat koji nije izvoran u paraboli o 
manama, pozajmljen iz parabole o »pretendentu««. Kazna — neprijatelji zaklani u kneževoj 
prisutnosti — odražava poslovičnu istočnjačku 


394 


Usp. sv. I, str. 260. 

okrutnost: dovoljno se sjetiti Krstiteljeve glave na pladnju usred plesne gozbe. — U današnjoj 
paraboli, to je alegoričan elemenat, da se označi strašna paklena kazna; paral. r. 30 Mt). 

Ova parabola sadrži nekoliko alegoričkih elemenata. Osim onih koje smo nazreli za vrijeme 
izlaganja, neki drugi su posve očiti: gospodar (plemić) je Isus; njegov put, smrt i uzašašće; njegov 
povratak, parusija; traženje računa od slugu, sud ..., itd. 

Nama se čini nesigurnim alegorički smisao »talenata« ili »mina«. Obično ih shvaćaju o darovima 
ili milostima Božjim uopće, ili o karizmama napose. Nama se čini da se to može dopustiti kao 
sporedni nauk parabole, po analogiji, ali ne kao nauk samog teksta. 

Na prvom mjestu, ovi talenti (mine) dolaze ne od Boga, nego od Isusa: stvarno, uvijek ih dijeli 
isti gospodar, onaj koji ide na put i koji se povraća. Naravno, reći će se da Bog dijeli svoje darove 
preko Isusa, ali to je već teološka prerada, koja leti iznad teksta. 

Na drugom mjestu, ovi se talenti daju »svakome prema njegovoj sposobnosti«, što bi značilo da 
količina božanskih darova zavisi od naših zasluga, što je besmisleno. Istina je da Božja milost računa 
s naravnom ljudskom podlogom, ali na razini djelovanja, ne u podjeli. Ako se misli posebno na 
karizme, istina je da obične karizme mogu biti naravni darovi, kad ih proživljavamo po vjeri, ali 

oqc 

izvanredne karizme su strogo vrhunaravne... , Osim toga, treba znati da su dobri sluge nazvani 
vjernim »u malom«, što se nikako ne može odnositi na Božje darove; iako se to može također 
shvatiti o poslovanju s talentima, koji su nešto neznatno s obzirom na nagradu. 

Dosljedno tome, »talenti« ili »mine« moraju biti nešto što nam je sam Isus ostavio prije svoje 
smrti, to jest za vrijeme svog povijesnog života, i što je u vezi s osobnim stanjem svakog pojedinca. 
Radi se o zadaći da živimo i da činimo sve da i drugi žive po njegovom Evanđelju (usp. Mit 28,19— 
20), surađujući tako na izgradnji Kraljevstva u ovom neodređenom vremenu koje nas dijeli od 
parusije. Budući daje Kraljevstvo najviše dobro (usp. 13,44—45), očito je daje i zadaća da se ono 
izgrađuje vrlo veliko blago, s kojim se mora raditi do najveće mjere. Ova zadaća stvarno odgovara 
sposobnostima svakog pojedinca: svi je neće ispuniti na isti način; zavisit će ne samo od različnih 
osobnih mogućnosti, nego i od uloženog napora. Za konačnu procjenu nije važna »sposobnost« (svi 
valjamo za nešto), nego napor: prema njemu dat će nam se nagrada ili kazna. 

Parabola kod Lk dobro izražava misao da svi imamo istu zadaću (svi su dobili jednu minu), ali se 
ne brine za ovaj posebni vidik osobnih razlika. Kod Mt bi se reklo da se radi o raznim zadaćama, ali 
u stvari ne radi se o tome, nego o raznim mjerama (pet, dva, jedan) u jednom te istom redu stvari. 

Poslije rečenog, parabolički smisao, u kontekstu eshatološkog govora, dosta je jasan: svi smo 
dobili od Isusa dragocjenu zadaću da živimo po Evanđelju i tako doprinesemo izgradnji 
Kraljevstva Božjeg; količina napora u izvršenju te zadaće bit će kriterij, po ikojem će 
Gospodin izreći svoju 


395 Sve ove poteškoće zapažali su već stari tumači (vidjeti na primjer u Knabenbauerovom komentaru 
Mt), pa zato mnogi, već od Maldonada, zastupaju da ova pojedinost (»svakom od njih prema 
njegovoj sposobnosti«) nama nekakvog alegoričkog značenja, nego da služi samo da upotpuni sliku, 
bilježeći nešto što se redovito događa među ljudima... To je način da se izbjegne poteškoća. Ako 
talenti imaju alegoričko značenje, ne vidi se kako ga ne bi mogle imati riječi o sposobnosti. 


279 



presudu na eshatološkom sudu, kad se sa svom slavom povrati u parusiji: vjernost i rad bit će 
nagrađeni slavom Kraljevstva, a nerad će biti kažnjen paklom... 


46) PARABOLA O OPĆEM SUDU 
(APOKALIPSA, 17) 

Mt 25,31—46 

Ovim izvanrednim ulomkom završava se eshatološki govor. To je logičan završetak. Glavina je 
tema govora parusija; ništa prikladnije nego završiti govor opisom tog vrhunskog događaja. 

Tema ovog ulomka obično se naziva »posljednjim sudom« ili »općim sudom«, a to nas odmah 
navodi na misao »posebnog suda« i na vezu koja može postojati među njima. Teolozi vjekovima 
raspravljaju o toj stvari. 396 Sigurno, opći sud neće promijeniti ničije sudbine, koja je neopozivo 
ustanovljena u času smrti, ili, potvrdit će i kolektivno objaviti ono što je bilo odlučeno u intimnosti 
posebnog suda. 

Parusija promatrana kao sud, jest posljednji Božji nastup, preko svog Mesije, u povijesti 
čovječanstva. Poslije tog nastupa, neće više biti povijesti, nego vječnost Božja, koji će biti sve u 
svemu. Prema tome, ona je različna od posebnog suda. Neće se više raditi o individualnim 
postignućima ili gubicima. Posljednji čin povijesti mora biti sažetak cijele povijesti: toga časa 
postat će očito sve što se učinilo da se Božji planovi ostvare i sve što se učinilo da se oni izjalove. 

»Parabola o sudu postala je danas jedno od glavnih teoloških mjesta. Stalno je navode. 
'Politizirana’ kršćani vide u njoj evanđeosko opravdanje svojih političkih angažmana. Drugi navode 
ovu parabolu da bi se suprotstavili pretežno kulturnom djelovanju unutar Katoličke crkve. Neki se 
oslanjaju na ovaj tekst, da opravdaju sekularizaciju i da na njoj zasnuju oprečnost između vjere i 

397 

religije. Jednom riječju, parabola o sudu dosegla je kategoriju parole«. 

Ima dugo vremena kako smo naviknuti na te manipulacije Biblije, kad se postupa tako da 
tekstovi kažu ono što ne kažu, i da ne kažu ono što kažu; sve to radi unaprijed postavljenih 
filozofskih, religioznih, političkih i dr. postulata. U stvari, Isus ovdje ne uči ništa što ne bi već bio 
rekao, i to mnogo puta, za vrijeme svog javnog života. Osim toga, u glavnoj stvari ovog ulomka 
(djela milosrđa) nije strogo izvoran, nego nastavlja staru i poštovanja vrijednu biblijsku predaju. 

Očito je da naziv »parabola« pristaje ovom ulomku jedino u širokom smislu hebrejskog 
»mašala«: »apokaliptička objava«, prema jednima; »proročanski opis«, prema drugima..., itd. 
Elementi slike su slijedeći: 

— glavna osoba; 

— prikladna scenografija; 

— čini na pozornici. 

Stil je očito apokaliptički pa prema tom književnom radu treba tumačiti cijelu sliku. Nijedna se 
stvar ne može shvatiti u materijalnom smislu. U stvari, nitko ne zna niti može zamisliti kako će 
stvarno izgledati parusija i sud. Pod tim ruhom, izražavaju se slijedeće sigurne stvarnosti: 


396 Vidjeti nekoliko zgusnutih stranica kod Duquoc, Christologie, II 414—424. 

397 O.c, 417. 

— da će povijest zapečatiti Sin čovječji. Mesija, proslavljeni Isus; 

— da će se povijest završiti općim sudom o pozitivnim i negativnim borbama čovječanstva; 

— da će biti jasno daje glavnu ulogu u smislu povijesti igrala ljubav; 

— da će božanska slava Mesijina biti općenito priznata, čak i sa strane onih koji ga jednom i tisuću 
puta razapeše tokom povijesti. 

Glavna je ličnost Sin čovječji, Mesija. Dolazi »u svojoj slavi«. Elemenat te slave su i anđeli, 
koji ga prate: oni su njegovi kraljevski dvorani i njegovi sluge. Posljednja pojava Mesije ima 
veličanstvene obrise. Sliku treba popuniti drugim elementima, koje već poznajemo: znakovi koji 
prethode i prate parusiju... 

I scenografija je veličanstvena. U središtu je »prijestolje slave«. Mesija dolazi u svojstvu suca. 
Sjeda na sučevo prijestolje. Ali, to je i kraljevsko prijestolje. U svakom slučaju, to je slavno 
prijestolje, razmjerno ličnosti. Oko toga prijestolja nalazi se skupljen cijeli ljudski rod, u 
iščekivanju, sav usredotočen na odlučnu sučevu riječ. To je golemo mješovito stado, sastavljeno od 
ovaca i koza. Mesija je pastir; Isusova slika koju vrlo dobro poznajemo iz naših evanđelja. On 

ono 

rastavlja ovce od koza, jer jedne i druge moraju spavati svaka na svom mjestu/ Ovce se nalaze na 
njegovoj desnoj strani, na povlaštenom počasnom mjestu, dok su koze stavljene nalijevo, 
zapostavljene. Mjesto na desnoj strani znači Mesijino Kraljevstvo, tako da je on i Kralj, koji 
vrhovnom vlašću određuje prikladno mjesto za svakoga. Oni koji se nalaze na njegovoj desnoj 
strani podanici su njegova Kraljevstva. Oni su »blagoslovljeni od njegovog Oca«, prepuni svih 
božanskih dobara, sretni. Oni učestvuju u Kraljevstvu, jer im je bilo pripravljeno (pasivni oblik, 
mjesto da se kaže da im ga je Bog pripravio) od sve vječnosti. To je božanska dimenzija 
predestinacije. Ali ona pretpostavlja ljudski udio: Bog ih je odredio za slavu imajući u vidu njihovu 
suradnju s njim po ljubavi. Ljudska pozadina učestvovanja u Kraljevstvu jesu djela milosrđa, 399 
učinjena samom Mesiji, i u ovom vrhunskom času Mesija želi da to bude javno priznato. Krajnji 
motiv pozitivne čovjekove povijesti bio je on sam; biti sada u njegovom Kraljevstvu, logična je 
posljedica te povijesti. 

Oni kojima govori čude se ovoj Kraljevoj tvrdnji: oni ga nikada nisu vidjeli, oni se ne sjećaju da su 
mu kada učinili neko od tih djela milosrđa... 

Mesija im odgovara da su, svaki put kad su učinili neku od tih stvari nekom od njegove najmanje 
braće, a to su svi nevoljnici, učinili to stvarno osobno njemu samom. 

Postoji neka tajanstvena, nerazumljiva i nepojmljiva, ali stvarna istovjetnost između Isusa i 
čovjeka. Utjelovljenje znači prihvaćanje čovjeka. Znači osobito prihvaćanje siromaha, jer je 
stvarnost utjelovljenja bila upravo ovo: da je božansko postalo ljudskim, veliko malenim, snažno 
slabim, bogato siromašnim... 

Sad su na redu oni koji se nalaze na lijevoj strani. Nalaže im se da odstupe od Kralja: 
posvemašnja rastava. Oni su »prokleti«, lišeni svih božanskih dobara, nesretni. Njihovo je mjesto 
»vječni oganj«, poznata apokaliptička slika pakla. Pakao je prirodna sudbina »đavla i njegovih 
anđela«. 


398 Usp. J. Jeremias, Die Gleichnisse, 250. 

399 Isus spominje ovdje šest djela ljubavi, materijalnih i duhovnih. To je vrlo česta tema u S. 
Z. ijedan od najcjenjenijih elemenata starozavjetne duhovnosti (usp. Iz 58,7; Ez 18,7.16; 
Tob 1,16—17; Job 22,7—9; 31,17—22; Sir 7,32—35, itd.). Kao što rekosmo, Isus ovdje 
nije izvoran, nego nastavljač predaje. 

to jest (prema židovskim vjerovanjima) kazna zlih duhova i svih njihovih istorodnika; oni s lijeve 
strane, dakle, dijele ovo mjesto sa zlim duhovima. 

I pakao je bio »pripravljen« od Boga. Postoji isto tako predestinacija osude, ah ona zavisi od 
čovjekove negativnosti. Kad je Mesija bio u potrebi, nijedan od osuđenika nije mu učinio nijednog 
djela ljubavi... 

I ovi prosvjeduju: nikad ga nisu vidjeh... 

Mesija im odgovara da svaki put kad nisu učinili neku od tih stvari nekom od njegovih 
malenih, a to su svi nevoljnici, u stvari je nisu učinili osobno njemu samom. Oni su ga onda 
napustili, odijelili se od njega, tako da je njihova sadašnja odijeljenost u vječnosti logična 
posljedica njihovih prijašnjih stavova. 

Slika se završava povlačenjem jednih i drugih na svoja odgovarajuća mjesta. Spušta se zastor. 
Počela je vječnost... 

U vezi s ovom perikopom, korisno je napomenuti neke stvari: 

— Na primjer, pojam »siromaha«. Za Isusa, siromah nije samo ekonomski siromah, kako 
nekada pretpostavlja izvjesna tendenciozna teološka književnost. Siromah je sinonim nevoljnog 
čovjeka i nije važno o kakvoj se potrebi radi. Siromah je svaki onaj koja je nepravedno lišen 
nečega što mu je potrebno za život i na što ima pravo, i što on sam sebi ne može dati, nego mu to 
drugi moraju priuštiti. Siromah je onaj koji nema kruha ni kulture. Ah siromah je i onaj koji ima 
svega toga, ah koji ne može javno izraziti svoje mišljenje ih ispovijedati svoju vjeru..., itd. 

— Kao kriterij sudske presude Isus stavlja život ljubavi. Tako je Isus u skladu s onim što je 
uvijek naučavao — daje ljubav vrhunac i sažetak cijelog religioznog života. Ona je to kao mjera 
svih stvari. Želi se reći da bi bez ljubavi sve ostalo bilo samo lakrdija. Ah, ljubav po sebi ne može 
zamijeniti sve drugo; bolje rečeno, ako je ljubav istinska, ona će tražiti specifično izvršavanje svih 
drugih stvari. Da se učestvuje u Kraljevstvu Božjem, Isus je tražio, osim ljubavi prema bližnjemu, 
također ljubav prema Bogu, vjeru, obraćenje, čiste namjere, odricanje, križ... itd., itd. Govori samo 
o ljubavi, da stavi naglasak na nju u gore spomenutom smislu. Ah tvrditi jednu stvar, ne znači 
isključiti druge stvari: to je jedno od najosnovnijih pravila tumačenja. 

Isus uči ovdje da istinska ljubav prema čovjeku ne može isključiti specifičnost njegove 
istovjetnosti s Kristom. Stanje u paraboli izgleda da protivurječi toj činjenici: pravednici iz 
parabole činili su dobro bližnjemu ne povezujući ga s Kristom, ne znajući da to čine njemu. U 
stvari, želi se reći, da ljubav prema čovjeku uključuje automatski ljubav prema Kristu, uz uvjet da 
se radi o ljubavi prema samom čovjeku, a ne prema nekoj drugoj stvari. Drugim riječima: dobro 
bližnjega mora biti samo u sebi cilj dobrog djela, da se skupa s bližnjim odnosi i na Krista. Ako se 
naprotiv uvuku drugi ciljevi (bilo kakvi: ideološki, utilitarni, politički..., itd.), tobožnje dobro 
učinjeno bližnjemu postaje sredstvo: ne radi se više o ljubavi prema čovjeku (ni prema Kristu), 
nego o nekoj drugoj stvari koju ljudi žele postići. Prema tome, ljubav prema bližnjemu mora biti 
slobodna od svake sebičnosti, ako želi biti prava ljubav. Ne smije se zaboraviti u praktičnom 
životu daje kršćanska ljubav »ljubav istinske osobne dobrohotnosti, koja traži drugoga radi njega 
samoga, a ne kao korisnu ih ugodnu vrijednost za nas« (K. Rahner). 

Prema tome kriteriju. Bog mnoga »djela ljubavi« neće priznati takvima. A naprotiv, mnoga 
djela koja znače istinsku dobrobit za čovječanstvo, iskreno 

no učinjena za dobro čovjeka, bit će ubrojena u djela prave ljubavi prema utjelovljenom Kristu, 
iako njihovi autori možda nikada nisu čuli da se govori o Kristu, ili misle da ne vjeruju u njega, 
ili ga čak mrze (naravno, ako predmet mržnje nije autentični Krist — Bog — spasitelj, nego neka 
od tolikih karikatura Boga, kojima se uglavnom hrani ateizam svih vremena). 410 

Danas se govori o »nesvjesnom kršćanstvu«; utješna stvarnost, premda ne bi bilo dobro 
previše se skrivati iza nje. 

S parabolom o općem sudu završava se Isusov život prije muke, prema današnjoj raspodjeli 
evanđeoske građe u našim evanđeljima. U utorak popodne, Isus je izašao iz hrama, i nikad se 
više nije povratio u njega. Držeći se sadašnjeg redoslijeda u evanđeljima, ne bismo znali reći 
gdje i kako je proveo Isus zadnju srijedu i zadnji četvrtak do posljednje večere. 

47) SJEDNICA VELIKOG VIJEĆA, DVA DANA PRIJE PASHE 
(ZADNJA SRIJEDA, 5. TRAVNJA G. 30) 

Mt 26,1—5; Mk 14,1—2; Lk 22,1—2 

Kod Mt, ovaj je ulomak proširen s obzirom na ostalu dvojicu evanđelista: osim sjednice 
Velikog vijeća, sadrži još jedino novo pretkazanje o Isusovoj smrti. Protiv mišljenja nekih 
tumača, mislimo da ova nova napomena o smrti dobro pristaje na ovom mjestu. Isus je možda 
već znao za sjedalica Velikog vijeća. U svakom slučaju, on je znao da je »čas« već bio došao. 
Reći to još jednom apostolima upravo u ovom času, značilo je pripraviti ih psihološki protiv 
moguće očajne mesijanske obmane zadnjeg časa, koja im je samo mogla povećati osjećaj 
promašaja. 

Ali, Mt zamršava kronološko pitanje. On kaže daje Isus dao tu opomenu »kad je dovršio sve 
te riječi«, i da su tada još bila dva dana do Pashe. »Sve te riječi«, po kontekstu, morale bi se 
odnositi na eshatološki govor; prema tome, ovo pretkazanje Isusovo palo bi u utorak, što se ne 
slaže sa dva dana (bila bi tri) do Pashe. Odatle se jasno izvodi, da uvodna formula Mt (»kad 
dovrši sve te riječi «nema kronološkog značenja, nego daje uobičajeni način da pređe na drugu 
temu. 

Markov uvod nema te poteškoće. Njegov tekst želi naznačiti da se ono što slijedi (sjednica 
Velikog vijeća) događa dva dana prije Pashe; u istom smislu treba shvatiti Mt. Lk sa svoje strane 
izbjegava tu točnost pa kaže samo: »bližio se blagdan«. 

Zanimljivo je da se blagdan označava na tri različita načina kod trojice evanđelista: »Pasha« 
(Mt) — »Pasha i Beskvasni kruhovi« (Mk) — »blagdan beskvasnih kruhova zvan Pasha« (Lk). 
To dokazuje kako je bila nestalna i neodređena terminologija ovog blagdana. Izvorno, to su dvije 
različite svetkovine, ali se kasnije lako zamijene. U pravom smislu riječi, Pasha je samo prvi dan 
blagdana beskvasnih kruhova, koji traje sedam dana: ime »pasha« može se primijeniti na taj prvi 
dan ili na cijelu svetkovinu beskvasnih kruhova. 

Blagdan beskvasnih kruhova slavio se od 15. do 22. nišana; to jest, prema židovskom 
računanju, od zalaska sunca 14. do zalaska sunca 21. nišana. Prema tome, prvi dan beskvasnih 
kruhova, Pasha u pravom smislu riječi, padala je 15. nišana; točno od zalaska sunca 14. do zalaska 
sunca 15. U 


Usp. A. Augustinovich, Lineas biblicas, 168—170. 

skladu s tim, sjednica Velikog vijeća drži se u srijedu 12. nišana: dva dana prije početka Pashe (na 
zalasku sunca 14. nišana). 

Na sjednici Velikog vijeća prisutne su tri skupine od kojih se ono sastoji: Mt spominje dvije 
(poglavari svećenički i starješine), Mk i Lk dodaju treću (pismoznanci). Unatoč tomu, izgleda da 
sjednica nije službena, jer se drži u Kajfinoj kući a ne u dvorani zasjedanja. 

Ovo je tijelo već prije bilo osudilo Isusa na smrt, nakon Lazarevog uskrišenja (usp. Iv 11,53); 
današnja sjednica ima za cilj potražiti oprezan i u isto vrijeme brz način da se riješe Isusa: 
»uhvatiti ga lukavo (na prevaru) i ubiti« (Mt i Mk). Stvar nije trebala izaći na javnost. Članovi 
vijeća bili su svjesni jedne stvari: da ne mogu uhvatiti Isusa javno, po zakonu, na blagdan, jer je 
još uvijek uživao velike simpatije kod pučkih masa pa je postojala pogibelj da se narod pobuni. S 
druge strane, stvar se ne može ostaviti za vrijeme iza blagdana, jer bi opet mogao pobjeći kao što 
je to učinio drugim zgodama. Radi se, dakle, o tome kako bi se našao neki način da se ubije 
potajno, i to ovih dana prije svečanog početka blagdana. 

Pomoć, sigurno neočekivana, dolazi im od strane Jude. Ali, bila je to samo djelomična pomoć 
za ono što su tražili; pokazao im je oprezan način kako će uhvatiti Isusa ali ga oni nisu mogli 
potajno ubiti. Kako se vidi iz konteksta, oni su radije mislili na ubojstvo nego na normalan sudski 
proces. Svi se članovi vijeća možda nisu slagali s tom metodom. Sigurno je to da će Isus biti 
osuđen na sudu. 


48) SPORAZUM MEDU JUDOM I VEUIKIM VIJEĆEM 
(ZADNJA SRIJEDA, 5. TRAVNJA G. 30) 

Mt 26,14—16; Mk 14,10—11; Uk 22,3—6 

Poslije vijesti o sjednici Velikog vijeća, Mt i Mk donose pomazanje u Betaniji, čime se očito 
kida naravna veza između sjednice vijeća i Judine ponude; stoga smo mi taj događaj prenijeli u 
povijesni kontekst Iv 12,1—8 (»šest dana prije Pashe«). 

Što se tiče Jude, tri se evanđelista slažu u tome da je njegov čin bio spontan, da je pošao od 
njega. Njegova je osobna odgovornost potpuna. I njegov je zločin strašan; sva trojica evanđelista 
naglašavaju daje bio jedan od Dvanaestorice; grozna stvar: jedan od obitelji... 

Lk je pomalo teolog: kaže da je sotona bio ušao u Judu. On kao da bi želio nastaviti 
pripovijest o napastima. Tamo je bio napomenuo da je sotona otišao od Isusa, ali ne zauvijek, 
nego do određenog vremena (Lk 4,13). Danas ponovno napada. Danas počinje konačna borba 
između njega i Mesije. Juda je samo poslušno sredstvo (usp. također Iv 13,2.27), ali potpuno 
slobodno. 

Tri evanđelista kažu da je Juda otišao da pregovara sa svećeničkim poglavarima; to jest sa 
Velikim vijećem (spominju se samo njegovi najvažniji članovi). Najvjerojatnije je da se 
predstavio u Kajfinoj kući za vrijeme zasjedanja vijeća. Poslije odluke tog tijela od prije nekoliko 
dana (Iv 11,53), Juda je sigurno oprezno pratio svaki pokret vlasti. Vjerojatno je preko neke veze 
poznavao sve njihove bojazni i želje. Na isti način, vjerojatno je bio obaviješten o ovoj sjednici u 
srijedu i o predmetu koji će se na njoj pretresati: pogodan čas da on nastupi. 

Poglavari se obrado vaše radi Judinog prijedloga (Mk i Lk). Imali su dosta razloga za to: kako 
se radi o jednom od njegovih, sigurno poznaje njegove običaje i u stanju je izabrati najbolji čas a 
da ne izazove nikakve sablazni u javnosti. Ali, za svaki slučaj bilo bi dobro upozoriti hramsku 
stražu ili policiju. Vjerojatno su sami vijećnici poslali Judu da govori sa zapovjednicima straže 
(Lk), da im unaprijed saopći svoju odluku i možda neki plan; stvarno, naći ćemo ih u 
Getsemaniju u času uhićenja (Lk 22,52). 

Ali, Judima usluga nije bila besplatna, nego plaćena, premda bijedno, ako se ima u vidu 
važnost stvari. Kod Mk, vijećnici mu obećavaju platiti, ali ne spominju nikakve svote. Lk daje 
razumjeti da se napravio »sporazum«, što pretpostavlja da se vodio razgovor među dvjema 
strankama, ali ni ovdje se ne govori o svoti. Ali Mt je posve izričit: Juda stavlja pitanje novca kao 
prethodni uvjet. To dokazuje da je pohlepa glavni, iako sigurno ne jedini, pokretač njegove 
izdaje. Juda je bezdan krivudave ljudske psihologije. I tajna. Uza sve što se o njemu rekne (a 
reklo se mnogo toga), ostat će nešto što se ne može istumačiti: zašto gaje Isus izričito izabirao za 
grupu Dvanaestorice, kad je unaprijed znao tko je i kako će se sve svršiti? 401 

Iz Mt doznajemo i dogovorenu cijenu: trideset »srebmika«, sigurno trideset »šekela« iz Zah 
11,12—13; tekst koji se navodi u Mt 27,9—10: prorok, koji predstavlja Jahvea kao pastira, 
dobiva za svoju uslugu bijednu plaću od trideset šekela pa mu Jahve nalaže da baci u hramsku 
riznicu tu »divnu cijenu, kojom su me bili procijenili«. To je upravo cijena odštete koja se morala 
platiti gospodaru roba kojeg je ubolo goveče (Izl. 21,32) 402 

Isus, prodan za cijenu roba: sve je to namjerno rečeno. 

Ne kaže se da li su mu odmah platili; vjerojatno su počekali, da izvrši što je obećao. 

Od toga časa, Juda je tražio najbolju priliku da preda Isusa bez buke (Lk; »bez naroda«), 
upravo po želji vlasti, izraženoj na onoj sjednici u srijedu. 

49) TEOLOŠKI SAŽETAK JAVNOG DJELOVANJA: 

MISTERIJ NEVJERE 
Iv 12,37—43 

Prema sadašnjem poredaju evanđeoske građe, u utorak popodne svršava se Isusov javni život. 
Događaji u srijedu (sjednica Velikog vijeća i Judima izdaja) mogu se smatrati kao simptomatičan 
zaključak cijelog tog života. Slom. Pomišljalo se čak na potajno ubojstvo, i u tom pothvatu 
trebalo je da surađuje čovjek iz najbliže Isusove okolice. Sutradan (u četvrtak) počet će se odvijati 
posljednji čin ove drame. 

- Stoga nam se čini da je ovo najbolje mjesto za ovaj retrospektivni teološki pogled četvrtog 

evanđelja na cijelo Isusovo javno službovanje. 


401 Usp. sv. I, str. 167, 232—233; R. Guardini, Der Herr, 620—632. 

402 U Isusovo vrijeme, hramski porez iznosio je pola šekela, jednako jednoj didrahmi; prema tame, 
jedan šekel bio je jednak jednom stateru ili dvjema didrahmama; jedina didrahma opet imala je 
vrijednost dvaju rimskih dinara (jedna drahma vrijedila je jedan rimski dinar, dnevnu plaću 
radnika; usp. sv. I,str. 377—378). Budući da je jedan šekel vrijedio četiri rimska dinara, Juda je 
primio vrijednost od sto i dvadeset rimskih dinara, radničku plaću od četiri mjeseca,svotu posve 
neznatnu u usporedbi s onim što se njom plaćalo. 

Evanđelist ustanovljuje da »iako je tako brojna čudesa pred njima učinio nisu mu vjerovali« 
(r. 37). Neki (među njima i hrvatski prijevod Stvarnost) prevode »tako velika« mjesto »tako 
brojna«. Mi više volimo ovaj zadnji prijevod, upravo jer se radi o sažetku cijelog javnog života; a 
upotrijebljeni izraz dopušta tu mogućnost (usp. još Iv 6,9; 21,11). Kad kaže »pred njima«, 
evanđelist misli uopće na Židove Kristovog vremena, među kojima se odvijalo njegovo 
djelovanje; prema tome, ova »mnoga čudesa« o kojima ovdje govori, odnose se na sva čudesa 
koja je Isus učinio za vrijeme cijelog svog javnog službovanja. Neka su ispripovijedana posebice, 
druga se spominju kolektivno (usp. Iv 2,23; 4,45) a zna se da je bilo još mnogo drugih (usp. 
20,30); i sami njegovi neprijatelji morali su priznati daje činio mnoga čudesa (7,31; 11,47). 

Pada u oči da se govori o čudesima, a ne o panici. I čudesa su riječ, i to po sebi vrlo 
djelotvorna riječ: mogu pomoći da se dođe do vjere i vrijedno su svjedočanstvo božanske moći i 
poslanja Isusovog (usp. 10.25). Osim toga, ona više svraćaju na se pozornost običnog svijeta nego 
propovijedanje. 

Međutim, unatoč tolikim čudesima, »misu vjerovah u njega«. Misli se na židovsku naciju kao 
takvu (usp. 1,11), jer se zna da su mnoge pojedinačne osobe vjerovale u njega (usp. 2,2-3, itd.), 
čak među poglavarima (usp. 12,42), kako ćemo odmah vidjeti. 

Ali ta činjenica, unatoč svoj svojoj tragičnosti, ne treba nas čuditi. Trebalo ju je očekivati. 
Pretkazao ju je Izaija (53,1, prema prijevodu LXX). Prorok se tuži na nevjeru Židova svog 
vremena s obzirom na njegovo propovijedanje o Jahvinom Slugi: nitko nije povjerovao u njegovu 
riječ, premda je ona snažna ruka Jahvina (navedeni redak je pjesnički paralelizam). Dakle, taj 
prorokov neuspjeh unaprijed je označavao Isusov neuspjeh pred njegovim suvremenicima i u 
njemu se u potpunosti ispunjao. 

Još više: ne samo da nisu vjerovali, nego nisu ni mogli vjerovati, u skladu s božanskim sudom 
o zaslijepljenosti, što gaje na drugom mjestu (»ponovno«) izgovorio isti Izaija o njima (Iz 6,9— 
10) (tekst je upotrijebljen slobodno, ne odgovara točno ni hebrejskom izvorniku ni grčkom 
prijevodu). 

Još jednom, evanđelist tvrdi da se ove Izaijine riječi u potpunosti ostvaruju u Isusovom životu, 
jer je prorok »vidio njegovu slavu i govorio o njemu«: Jahvina slava, koju je Izaija vidio u 
početnoj viziji svoga poziva (6,3), u stvari je bila slava vječnoga Krista. 

Međutim, prorokove bi riječi, ako se pročitaju površno, mogle navesti u zabludu: mogle bi 
navesti na misao daje sam Bog oslijepio narod, daje sam Bog onemogućio vjeru ovom narodu. 
Evanđelist želi spriječiti takav zaključak. Bog ne smeta ljudskoj slobodi. Vjera je dar Božji i 
Kristov, koji treba slobodno prihvatiti. Vjera je stvar u strogom smislu osobne odgovornosti. A to 
također znači da svi mogu vjerovati, ako hoće. Najbolji dokaz za to jest da su mnogi stvarno došli 
do vjere u Isusa (usp. 2,23; 7,31; 8,30; 10,42; 11,45; 12,11), iako je to nekada bila nesavršena i 
zainteresirana vjera (usp. 2,24; 4,48; 6,2). I to je istina ne samo kad je govor o puku, nego također 
kad se radi o nekim (Iv pretjeruje kad kaže o »mnogim«) »poglavarima«, kako se obično nazivaju 
članovi Velikog vijeća (usp. 7,26.48). Kao promjer, mogli bi poslužiti Nikodem (usp. 3,2; 7,50— 
51; 19,39) i Josip iz Arimateje (usp. 19,38). Daje se do znanja, daje i vjera ovih poglavica bila 
nesavršena, kukavička: bojali su se ispovijedati je javno (usp. 19,38 u slučaju Josipa iz Arimateje); 
bojali su se osobito farizeja, koji su vladali javnom vjerskom mišlju i koji su mogli utjecati da ih 
izbace iz zajednice. To 

je stoga što im je u stvari više stalo do ljudske cijene, nego do slave koja dolazi od Boga (usp. 
5,44). 

Ova dva navoda iz proroka Izaije stavljaju u strogu uzročnu vezu nevjeru židovskog naroda i 
pretkazanja S. Z. Uzeto doslovno, rekli bismo da Židovi nisu mogli vjerovati zato što je bilo 
pisano; da nisu vjerovali upravo radi toga da se ispuni ono što je bilo prorečeno, da se ne izjalove 
Pismo i proročanstva; proročanstvo upravlja događajem.... 

Takvo je tumačenje besmisleno, protivno teologiji N. Z. i četvrtog evanđelja napose. U toj 
pretpostavci, Bog bi bio zlo biće, koje pozitivno zasljepljuje neke osobe, da mu se ne mognu 
približiti... 

Evanđelist u stvari želi reći da je nevjera židovskog naroda bila unaprijed predviđena i 
naviještena, da ona nije nikakvo povijesno iznenađenje bez temelja, da je ona potvrdila istinitost 
starih proročanstava. 

U vezi s ovim stavom može se zapaziti slijedeće: 

— Grčki veznik (»hina«), koji izražava cilj ili namjeru (»da«), može izražavati također 
posljedicu (»tako da«), U helenističkom periodu grčkog jezika, brisala se malo pomalo razlika 
između ta dva značenja; mnogo puta, jedino po kontekstu moći će se odrediti koje značenje važi u 
nekom datom slučaju. 

U našem slučaju (r. 38), nameće se posljedično značenje, zbog gore rečenog. U svakom 
slučaju, ako se netko želi držati namjernog značenja, mora se sjetiti apsolutnog semitskog 
teocentrizma, koji sve svodi na Boga, čak i neke posljedice ljudskih čina. 

— Što se tiče drugog navoda iz Izaije (rr. 39—40), prema materijalnom slovu teksta, Židovi 
nisu mogli vjerovati »jer (gr. »dia tuto«) je bilo pretkazano u Izaiji..., itd.: njihova je nevjera 
zavisila od onog pretkazanja,kao učinak od svog uzroka... Ali, u stvari, nevjera je učinak, ne 
pretkazanja, nego predmeta tog pretkazanja, naime židovske otvrdlosti i sljepoće. To je očito već 
po samoj naravi stvari: nevjera stvarno nije ništa drugo nego duhovna sljepoća i gluhoća. Očito je 
također iz upotrebe ovog Izaijinog teksta u prvobitnoj katehezi, gdje je problem židovske nevjere 
morao duboko uznemirivati sve savjesti (Mt 13,14—15 i paral.; Dj 28, 26—27): trebalo je do¬ 
kazati, da Židovi nisu vjerovali i nisu mogli vjerovati, jer su bih slijepi otvrdla srca. Ovaj vidik u 
navodu iz Izaije osobito je jasan u Mt 13,13—14. 403 Radi se bez sumnje o nemogućnosti, ali o 
moralnoj nemogućnosti: ne — kao što je govorio sv. Augustin — jer se ljudi ne bi mogli 
promijeniti na bolje,nego jer ne mogu vjerovati dok ustraju u svojoj sljepoći... 

— Treba, dakle, reći da postoji uzročna veza između proročanstva i nevjere, ali u obrnutom 
smislu; nevjera je bila prorečena zato što se imala dogoditi; bila je naviještena, jer je bila 
predviđena kao sigurna buduća stvarnost;događaj upravlja proročanstvom, a ne obratno. 

— Evanđelista ne zanima (kao što zanima nas) psihološki problem židovske nevjere, nego ova 
povijesna činjenica ukoliko je tajanstvena i zabrinjavajuća. Njemu se čini da se odgovor na tu 
tajnu nalazi u Izaijinom tekstu: sve se dogodilo onako kao što je bilo pretkazano; Židovi su 
svojom nevjerom točno ispunili sud Božji, izražen kod Izaije. Dva Zavjeta slažu se savršeno, kao 
što su suvremenici Isusovi slični svojim očevima iz Izaijinog vremena. Sv. Pavao želi reći isto, 
kad navodi ovaj Izaijin tekst rimskim Židovima (usp. Dj 28,25—27). 


403 Usp. također sv. I, str. 255—257, 

— Konačno, treba znati da se kod nekog pisca ne maže dopustiti otvoreno proturječje u istom 
kontekstu, ako ga ne želimo proglasiti nesposobnim za svoj posao. A reći da Židovi nisu mogli 
vjerovati i odmah nadodati da su mnogi vjerovali, ima potpuni izgled proturječja. Što znači, da 
postoji neki drugi izlaz, drukčiji od onoga što kažu same riječi... 404 


404 Opširnu tekstualnu i teološku analizu ovog ulomka usp. Critica »determinismi« joannei, 151— 
196. 

III. ZADNJA SEDMICA: TRODNEVICA 
1) POSLJEDNJA VEČERA (ZADNJI ČETVRTAK, 6. TRAVNJA G. 30) 

Mt 26,17—29; Mk 14,12—25; Lk 22,7—38; Iv 13—17 

Tekstovi nas već dovode na posljednji četvrtak Isusovog života, 6. travnja g. 30; po 
židovskom kalendaru, 13. nišana. 

Toga četvrtka, Isus je jeo svoju posljednju večeru s apostolima. To je oproštaj i predigra: 
poslije večere, bit će uhvaćen. 

Sinoptici posvećuju ovom događaju razmjerno malo prostora: obični povijesni izvještaj. 
Četvrto evanđelje naprotiv posvećuje mu pet obilnih poglavlja oproštaja. To je početak vrhunca 
jedne sudbine. 

Prema Mk 14,12, to je »prvi dan Beskvasnih kruhova, kad se žrtvovala pasha (= pashalno 
janje)«. Bilo je uobičajeno zvati pashalno janje naprosto »pashom«. Lk u stvari kaže to isto (ne 
kaže izričito da je prvi dan, ali je očito da misli na njega). Mt govori o prvom danu, ali ne 
napominje daje to dan kad se žrtvovalo pashalno janje; bez ove Markove bilješke, kronologija bi 
bila potpuno zbrkana. 

Ali, treba napomenuti da je ovaj izraz »prvi dan Beskvasnih kruhova« neispravan na ovom 
mjestu. Prvi dam Beskvasnih kruhova odgovara 15. nišanu židovskog kalendara (od zalaska sunca 
14. do zalaska sunca 15), i to je u pravom smislu blagdan Pashe. Pashalno janje jelo se prethodne 
noći. A ovdje se radi o danu kad se žrtvovalo janje, to jest o predvečerju (vigiliji) Pashe, 14. 
nišana (prije zalaska sunca). Mk nije jedini koji tako govori; i Josip Flavije naziva predvečerje 
Pashe prvim danom Beskvasnih kruhova. Taj običaj vjerojatno dolazi odatle što je toga dana, od 
10—11 sati prije podne, morao iščeznuti sav kvasni kruh iz kuća. Ako se i ovo predvečerje uključi 
u ciklus blagdana, trebalo bi reći daje on trajao osam a ne sedam dana. 

Dok hram nije bio razrušen (70. posl. Kr.), janje se moglo žrtvovati i pashalna večera mogla se 
jesti jedino u Jeruzalemu; tako se tumači velika navala hodočasnika za tu zgodu. Janjad su klali u 
dvorištima hrama, 14. nišana od dva sata popodne. Josip Flavije kaže daje prigodom neke Pashe 
bilo žrtvovano 255.600 janjaca. Kad je hram bio porušen, nestalo je žrtvovanja janjeta, večera je 
izgubila svako »žrtveno« značenje, mogla se slaviti u bilo kojem mjestu i u svakoj kući, i na njoj 
su se mogla jesti i sva druga nezabranjena mesa (tako su je slavili Židovi u dijaspori i kad je 
postojao hram). 

Ali, ta bilješka sinoptika o žrtvovanju janjeta u predvečerje Pashe podiže poznato pitanje o 
datumu posljednje večere: prema njima, ona se održala na vigiliju, 14. nišana (poslije zalaska 
sunca), dok se prema Iv održala dan prije, 13. nišana. 

Sažimajući kratko cijeli problem, treba reći slijedeće: 

1) Nema nikakve razlike među evanđelistima s obzirom na dan u sedmici kad se slavila 
posljednja večera, jer je svi stavljaju u četvrtak. Naime,prema svima njima, Isus je uskrsnuo prvi 
dan sedmice, to jest u nedjelju(Mk 16,1—2; Mt 28,1; Lik 24,1; Iv 20,1). Cijelu subotu, Isusovo je 
tijelo ostalo u grobu, i žene toga dana nisu učinile ništa, obdržavajući zakonski odmor (Lk 23,56). 
U petak, Isus je bio suđen, umro (usp. Mt 27,62; Mk 15,42;Lk 23,54; Iv 19,31) i bio pokopan: 
toga dana Josip iz Arimateje pripravio je grob, a žene su pripravile mirisno ulje, upravo radi toga 
jer je sutradan bila subota, kad se ne može raditi (usp. Mt 15,42—45; Lk 23,56). To znači da se 
večera slavila dan prije, u četvrtak. 

2) Razlika između sinoptika i Iv je u pitanju u koji je dan mjeseca nišana održana posljednja 
večera. Naime, bilo je propisano da se pashalno janje žrtvuje u predvečerje Pashe popodne, to jest 
14. nišana (Izl 12,6), i sinoptici kažu, da se toga dana (naravno, poslije zalaska sunca) slavila 
večera(Mk 14,12; Lk 22,7). Dakle, Krist bi bio umro sutradan, to jest 15. nišana, na sam dan 
Pashe. — Naprotiv, prema Iv, Krist je umro u predvečerje Pashe(19,14), prije nego što su Židovi 
jeli pashalno janje (18,28), to jest 14. nišana (prije zalaska sunca). Dosljedno tome, posljednja 
večera morala se jesti 13. nišana; prema tome, dan prije bio je 13. nišana. 

Iv kaže izričito da se večera slavila »prije blagdana Pashe« (13,1). Izraz »blagdan Pashe«, na 
ovom mjestu, očito naznačuje cijelu pashalnu svetkovinu od osam dana, uključivši i predvečerje 
(14. nišana), kako smo gore vidjeli kod Mk 14,12. Po sebi, ovo »prije« je neodređeno, ali u 
općem Ivanovom konteksta radi se sigurno o 13. nišana, jer je te noći Isus bio uhvaćen, a 
sutradan osuđen i predan na smrt; i taj je dan bilo predvečerje Pashe (19,14), prije nego što su 
Židovi jeli pashalno janje (18,28), dakle sigurno 14. nišana; prema tame, dan prije bio je 13 
nišana. 

Neki shvaćaju izraz »blagdan Pashe« ulv 13,1 o 15. nišana, najsvečanijem danu ciklusa. 
Prema tome, večera bi se slavila 14. nišana (»prije«), tako da bi Iv rekao isto što i sinoptici. Ali, 
takvo tumačenje nema smisla, jer je 14. nišana, prema Iv, Isus već bio mrtav, kako smo vidjeli. 

Treba znati također da poteškoću kod Iv otežava sam Iv. Isusove riječi: »Sto misliš učiniti, 
čini brzo« (13,27), neki apostoli tumače kao da bi rekao: »Kupi što nam je potrebno za blagdan« 
(13,29). Kako su apostoli mogli tako misliti? Stvari potrebne »za blagdan« sigurno nisu stvari 
potrebne za večeru, jer u prethodnom kontekstu Isus i apostoli već jedu večeru, i nitko nije 
zapazio da bi nešto nedostajalo. Ove riječi, dakle, moraju se shvatiti — uvijek u misli apostola — 
o prvom danu velike svečanosti, kad su mogle nedostajati još neke stvari. Ali, znamo daje Juda 
izašao po noći (13,30). Ako se, dakle, večera držala 13. nišana, ne vidi se jasno zašto bi Isus 
poslao Judu te noći, kad je preostajao još cijeli 14. nišan za spremanje svih potrebnih stvari. Ako 
se naprotiv pretpostavi, da se večera održala 14. nišana, opet nije jasno kako je Juda poslan te 
noći, kad je sa zalaskom sunca već počeo zakonski odmor, i kad su uostalom sve trgovine sigurno 
bile zatvorene. Moglo bi se prigovoriti, da je tog prvog dana zakon odmora bio manje strog nego 
subotom: na primjer, mogla se pripraviti hrana potrebna za taj dan (Izl 12, 16). 

Ali, ni u toj pretpostavci ne razumije se dobro, zašto bi Juda bio poslan po noći, kad je sutradan 
mogao mimo posvršavati sve te poslove. 

Ovaj problem, naravno, spada na egzegezu Iv i njegovo rješenje zavisit će od rješenja općeg 
problema razlika između sinoptika i Iv. U svakom slučaju, sigurno je da se, prema Iv, posljednja 
večera slavila 13. nišana i daje Isus umro 14. nišana. 

3) Razlika, dakle, između sinoptika i Iv sastoji se u ovome: prema sinopticima, posljednja 
večera držala se 14. nišana a smrt Isusova bila je 15. Nišana (na sam dan Pashe); dok je, prema 
Iv, Isus umro onog dana kad je po sinopticima jeo posljednju večeru, to jest 14. nišana a 
posljednju večeru slavio je u predvečerje toga dana, to jest 13. nišana. 

4) Treba također znati, da nijedno od ovih kazivanja, ako se imaju uvidu druge povijesne 
činjenice, nije u sebi skladno. Sinoptici su dobro sačuvali povijesnu okolnost o žrtvovanju 
pashalnog janjeta (Mk 14,12; Lk 22,7), ali se ne razumije kako se sutradan, na svetkovinu Pashe, 
mnoge osobe ne drže blagdanskog odmora (usp. Mt 26, 47; Mk 15,21.46; Lk 22,55; 23,56). Iv je 
naprotiv sačuvao dobro povijesne okolnosti blagdana (da se ne onečiste: 18,28), ali se ne razumije 
kako se posljednja večera, koja se vjerovatno slavila zakonskim oblikom — kako ćemo poslije 
vidjeti, prema sinopticima —mogla držati 13. nišana. 

Mnogo je teorija izneseno da se riješi ta poteškoća. 405 Moramo iskreno priznati da dosad ne 
postoji nikakvo znanstveno rješenje. 

Smetaju nam ova proturječja među evanđelistima. Kao i na drugim stranama evanđelja, tako 
ćemo ih često sresti i u kazivanju o muci. Stalno treba imati na pameti kako su u stara vremena 
pisali povijest: ne brinući se, kao mi danas, za točnost u svim pojedinostima. 

U stvari, trebat će da se držimo Ivanovih podataka: s obzirom na zakonske propise, večera je 
bila prebačena unaprijed (usp. Izl 12,6; Mk 14,12). Ne znamo za razloge te zakonske 
nepravilnosti, ali stvari su se tako dogodile. Isusova je večera bila stvarno pashalna večera (usp. 
Mk 14,12—16 i parah: priprave za večeru). Ali, ovdje kao i cijelog svog života, Isus se ponaša 
suvereno slobodno prema starini zakonima i običajima. Vjerojatno se drži propisanih obreda u 
glavnim crtama, ali im također nadodaje nešto što se nikada prije nije bilo učinilo ni u jednoj 
pashalnoj večeri. Ne treba se čuditi: ovo već nije više stara Pasha nego njegova vlastita; žrtvuje se 
on sam, novo Janje... Služeći se tom istom slobodom, on prebacuje unaprijed večeru: zna da 
sutradan neće biti živ da je jede. 

Sažimajući, ovo je redoslijed ovih vrhunskih događaja Isusove povijesti: 

— Posljednja večera: četvrtak 6. travnja, poslije zalaska sunca; dan prije vigilije Pashe godine 
30; 

— Isusova smrt i pokop: petak 7. travnja, prije zalaska sunca; predvečerje Pashe; 

— Isusovo tijelo u grobu: subota 8. travnja; prvi svečani dan ciklusa Beskvasnih kruhova, 
Pasha u pravom smislu riječi; 

— uskrsnuće: nedjelja u zoru 9. travnja. 


405 Jadna od njih čak zastupa, na temelju kumranskih otkrića, da se posljednja večera održala u 
utorak, jar da bi 14. nišana uvijek padao u utorak:, prema tradicionalnom sunčanom kalendaru; 
usp. A. Gonzalez Lamadrid, Los dscubrimientos clel mar Muerto, 286—290; neke opaske kod 
Schnackenhuga, III 60—64. 

Raspravlja se također i o obliku posljednje večere. Katolički autori redovito se slažu u tome 
da je Isus slavio večeru po pashalnom obredu. Ovaj obred, opisan u Misni (traktat »Pesahim«), 
dijeli se na četiri dijela, prema četiri obredne čaše vina: 

1) Obred je počinjao blagoslovom prve čaše. Dolazilo je zatim gorko zelje, beskvasni kruh, 
sokovi u koje se umakalo zelje i kruh, i pashalno janje. Vidjeli smo da su se poslije propasti 
hrama, zbog nemogućnosti da se žrtvuje pashalno janje, mogla jesti i druga nezabranjena mesa. 

2) Punila se druga čaša. Domaćin je podučavao prisutne, osobito djecu, o značenju blagdana, 
kojim se slavila uspomena na Božja dobročinstva, koja je primio izraelski narod oslobođenjem iz 
Egipta. Tema nagovora nije bila strogo propisana. Zatim se jelo pashalno janje s beskvasnim 
kruhom i gorkim zeljem. 

S blagovanjem pashalnog janjeta svršavala se obredna večera. Domaćin je lomio beskvasni 
kruh i dijelio ga prisutnima. Poslije toga, nitko nije mogao više jesti. Govorio se tada prvi dio 
»Hallela«, himne sastavljene odpsalama 115—118 (u prijevodima 113,8—18; 114—117). 

3) Punila se treća čaša i molila se zahvalna molitva. 

4) Govorio se drugi dio »Hallela« i punila se četvrta čaša. 

Poslije večere, nastavljao se razgovor među članovima obitelji, nekada do kasno u noć. Osim 
četiri obredne čaše, vino se moglo piti po volji, izuzev između treće i četvrte obredne čaše. 

Istina je da ne znamo u kojoj je mjeri ovaj pashalni obred, tako kako je opisan u starim 
židovskim spisima (kasnijim od Isusa), bio obvezatan u Isusovo vrijeme. Ali, izgleda pretjerano 
tvrditi da naša evanđelja uopće ne napominju na taj obred, izuzev završne himne. Naprotiv, može 
se pretpostaviti da su bitne crte opisanog obreda bile uobičajene u Isusovo vrijeme, barem među 
farizejima i onima koji su slijedili njihove smjernice, a to je sigurno većina naroda. S druge 
strane, sigurno je da se u evanđeoskom opisu posljednje večere mogu razaznati barem neke 
pojedinosti kao tragovi pashalnog obreda. Prema tome, nema razloga da ga se ne držimo pri 
uspostavljanju kronološkog redoslijeda večere. 

U skladu s rečenim, ovako možemo sistematizirati gradivo koje se odnosi na posljednju 
večeru: 

1) Priprave za večeru (Mt 26, 17—19; Mk 14,12—16; Lk 22,7—13). 

2) Dolazak na večeru i početak (Mt 26,20.29; Mk 14,17.25; 22,14—18). 

3) Isus pere noge učenicima (Iv 13,1—20). 

4) Isus najavljuje izdajnika (Mt 26,21—25; Mk 14,18—21; Lk 22,21—23; Ivl3,21—30). 

5) Ustanovljenje Euharistije (Mt 26,26—29; Mk 14,22—25; Lk 22,19—20). 

6) Uvod u oproštajne govore: zapovijed ljubavi (Iv 13,31—35). 

7) Pretkazanje Petrovih zanijekanja (Mt 26,31—35; Mk 14,27—34; Lk22,31—34; Iv 13,36— 
38). 

8) Približuje se odlučna bitka (Lk 22,35—38). 

9) Prvi oproštajni govor (Iv 14). 

10) Drugi oproštajni govor (Iv 15—16). 

11) Isusova molitva (Iv 17). 

Na istom mjestu gdje se održala posljednja večera vjerojatno se uskrsli Isus ukazao svojim 
apostolima (Iv 20,19—29), i na istom mjestu vjerojatno su se odigrah i događaji na Duhove (Dj 
2,1—14). 

To je mjesto prva kršćanska crkva u kojoj se slavila Euharistija. Kršćanska ga predaja stavlja 
od samog početka na južnu stranu Jeruzalema, koja ni za velikog pustošenja godine 70. izgleda 
nije bila potpuno porušena. Po svjedočanstvu sv. Eipifanija (392. posl. Kr.), već početkom 
drugog stoljeća postojala je tu jedna »mala Božja crkva«. 406 

2) PRIPRAVE ZA PASHALNU VEČERU 
(VEČERA, 1) 

Mt 26,17—19; Mk 14,12—16; Lk 22,7—13 

U vezi s ovom perikopom, potrebno je svratiti pažnju na neke stvari: 

— Najprije, neslaganja u pojedinostima. Mk i Lk su paralelni skoro u svemu. Mt je osjetno 
različit; predstavlja drukčiju situaciju, koja se nama čini sigurnijom nego ona kod druge dvojice. 

— Kod Mt i Mk, inicijativu da se pripravi večera imaju učenici; kod Lk, rekli bismo da 
inicijativa polazi od Isusa. 

— Kod Mt, rekao bih, svi su učenici poslani da priprave večeru; kod Mk, samo dvojica. Lk 
spominje poimenice Petra i Ivana. Ovaj zadnji podatak treba prihvatiti, jer je najodređeniji i 
najteži: naime, taj je posao pravo spadao na Judu. Vidi se jasno da se pred Judom želi sačuvati 
tajna o mjestu: Isus je sigurno poznavao njegove namjere i obaveze prema vlastima pa je htio da 
ne bude ometan na oproštajnoj večeri. Osim toga, ovo prenošenje njegove uloge na druge bilo je 
delikatna opomena za izdajnika. Ova dvojica koji su dobili ovu zadaću, vjerojatno nisu trebali 
novca da išta kupe; kako ćemo vidjeti, izgleda daje sve već bilo pripravljeno pa bi njihova uloga 
bila samo da praktično spreme večeru. 

— Kod Mk (i Lk), pripovijest je vrlo slična pripremama za svečani ulazak u Jeruzalem (Mk 
11,1—6). Očita je namjera da se naglasi Isusovo vrhunaravno znanje, koje se dokazuje time što se 
njegovo pretkazanje ispunilo. Kod Mt nema ništa od svega toga; situacija je mnogo stvarnija, 
onako kako se vjerojatno sve dogodilo. 

— Ne znamo gdje se nalazi Isus s učenicima, kad im nalaže da priprave večeru. Sigurno je da 
se nalazi izvan grada (»idite u grad«). Trebalo bi pretpostaviti da se nalazi na Maslinskom brdu 
(Getsemaniju), gdje je prenoćio između srijede i četvrtka (usp. Lk 21,37). 

— Kako smo vidjeli, za sinoptike ovo je predvečerje Pashe, kad je bilo propisano žrtvovanje 
pashalnog janjeta. Znamo daje to za Iv dan prije predvečerja. Rekli smo da se držimo Iv. 
Razumljivo je što je predaja zadržala sinoptičku liniju: to je ono zakonsko, ono što sav svijet radi i 
razumije. Nepravilan je položaj Iv, i zato ima više vjerojatnosti daje autentičan. Zna se daje 
četvrti evanđelist dobar poznavalac židovstva, pa ako se drži te linije, znači da su se stvari uistinu 
tako dogodile; osim toga, ne treba zaboraviti da piše posljednji pa daje zato u stanju da popravi 
druge. 

U svakom slučaju, ovo pitanje židovskog kalendara sporedne je važnosti; sigurno je, daje za 
sve evanđeliste taj dan četvrtak i da se te noći održala posljednja večera. 


406 Kratka povijest svetišta kod Baldi, Guida, 170—183; tekstovi predaje u Enchiridion, br. 728— 
807. 

Kako smo vidjeli, kod Mt i Mk inicijativa polazi od učenika. Vidi se da im do toga časa Isus 
nije bio ništa rekao. Oni su sigurni da će on slaviti Pashu pa ga samo pitaju gdje je to odlučio 
učiniti; čudno je da se dosada nije pobrinuo za tu stvar; već je kasno; teško će neki stranac naći još 
uvijek kuću za svoje svetkovanje u Jeruzalemu. 

Isus zove nasamo Petra i Ivana (Lk) i daje im svoje upute. 

Ove su drukčije kod Mt a drukčije kod Mk (Lk). 

Kod Mt, šalje ih nekoj poznatoj osobi: »Idite u grad, tom i tom čovjeku, i recite mu: Učitelj 
kaže: moje je vrijeme blizu, u tvojoj kući slavit ću Pashu sa svojim učenicima«. 

— Šalje ih tom i tom čovjeku, poimenice. Poznaje ga ne samo Isus, nego i dvojica učenika (ne 
zna se zašto evanđelist ne kaže o komu se radi); osjeća se da među njima postoji prijateljstvo. 

— Reći samo »Učitelj« dovoljno je onom čovjeku da zna da se radi o Isusu; novi dokaz za 
poznanstvo i prijateljstvo; sigurno se radi o nekom dosta bliskom učeniku. 

— Riječi »moje je vrijeme blizu« imaju smisla samo za nekoga koji poznaje česte i 
raznovrsne Isusove aluzije na svoju smrt. 

— Isus ne moli onu osobu da mu posudi kuću, nego mu naprosto kaže da će kod njega slaviti 
Pashu. To sjedine strane opet pokazuje vrlo srdačne odnose među njima dvojicom, a s druge 
strane daje slutiti da su oni već prije bili uredili cijelu stvar. Tako se razumije zašto Isus nije bio 
prije govorio s apostolima o toj stvari: sve je već bilo u redu. 

Da je cijela stvar već prije bila dogovorena, vidi se još jasnije kod Mk. Međutim, ima kod 
njega jedna stvar, koja je poslužila evanđelistu da ovaj događaj podigne na vrhunaravnu razinu, 
naglašavajući kako je Isus predvidio i pretkazao što će se dogoditi: to je ono što se kaže o čovjeku 
s vrčem vode. To je neobična stvar: obično je vidjeti s vrčem vode ženu, a ne muškarca. A kad to 
Isus još i pretkaže pa se zatim provjeri daje sve tako... Pokazuje im također sve što se odnosi na 
dvoranu za večeru, i oni sve nalaze kao što je bilo pretkazano... 

Međutim, ispod te vrhunaravne montaže postoji stvarna činjenica. Ova pojedinost čovjeka s 
vrčem mora daje autentična: teško je zamisliti da bi to netko mogao izmisliti, dok je razumljivo 
da to Mt ispušta, s namjerom da skrati svoju pripovijest. Samo što ta stvar, upravo zato što je 
neobična, služi izvrsno kao dogovoreni znak. Dvojica apostola poznaju onu osobu, ali ne znaju 
gdje mu je kuća. S druge strane, treba čuvati tajnu o mjestu. Isus se vjerojatno bio dogovorio s 
vlasnikom kuće da u određeni čas, kad su dvojica učenika trebali ući u grad, njima u susret izađe 
jedan od njegovih sluga, koji ih poznaje, s vrčem za vodu. Oni će ići za njim sve do kuće. Kad uđu 
u kuću, oni poznaju domaćina i sve je u redu. Kuća je velika, gdje je dvorana u kojoj Učitelj treba 
jesti pashalnu večeru? Domaćin ih vođi na gornji kat i tu im pokazuje »dvoranu na katu« (gr. 
»anagaion«): ona je velika, sa sagovima po podu, 407 i spremna za večeru, s niskim stolovima i 
jastucima, da se može jesti ležećke, kao što je bio običaj na pashalnoj večeri. Tako pripravljena 
dvorana daje slutiti također, da su se u kući nalazila sva jela potrebna za večeru: janje već 
žrtvovano, beskvasni kruh, gorke trave, itd. 


407 Dvorana se zove »katalyima« (Lk, r. 11), dvorana za goste u privatnim kućama; ali ova riječ 
može označivati također dvoranu za svijet u seoskim gostionicama (hanovima); usp. sv. I, str. 36, 
bilj. 20. 

Ono što je trebalo da dvojica apostola još »spreme« za večeru bilo je da pomognu kućnom 
osoblju u pripravi svih propisanih pojedinosti, kako je bio slučaj ovom zgodom. 

Prema staroj predaji, kuća u kojoj se nalazio »cenakul« pripadala je obitelji Ivana Marka (Dj 
15,37; 13,13). Poznato je da je nekoliko godina kasnije njegova kuća bila jedna od domaćih 
jeruzalemskih crkava (Dj 12,12), ali nemamo nikakvog oslona u tekstovima, da je 
poistovjetujemo s dvoranom posljednje večere. 

3) DOLAZAK NA VEČERU I POČETAK 
(VEČERA, 2) 

Mt 26,20.(29); Mk 14,17 (25); Lk 22,14—18 

Isus je vjerojatno bio izvan grada cijeli četvrtak, do navečer; barem ne postoji nikakav znak 
protiv toga. Kad je došao čas večere (Lk), svi su ušli u kuću koju već poznajemo. To je bilo 
uvečer (Mt i Mk); to jest poslije zalaska sunca, između 6 i 7 sati popodne, kad je po židovskom 
računanju već počeo novi dan; ne treba zaboraviti da, prema sinopticima, dan priprave odgovara 
predvečerju Pashe, 14. nišana, i da se večera jede uvečer toga dana, to jest prvih sati 15. nišana 
(Ikad je već počeo blagdan Pashe). 

Glagoli koje evanđelisti upotrebljavaju (jedan kod Mt, r. 20 1 Mk r. 13; drugi kod Lk, r. 14) 
znače, da se Isus »opružio« za stolom; helenističko-rimski običaj, koji su slijedili i palestinski 
Židovi pri velikim gozbama. 

Iza kako su se svi opružili za stol, Mt i Mk nemaju ništa paralelnog s Lk u ovom kontekstu. 
Lk naprotiv ima ovdje (rr. 15—18) ne dvoznačnu i vrlo važnu vijest: da je Isus stvarno slavio 
pashalnu večeru, da je jeo obredna jela i pio obredno vino, izjavivši da se s tim zauvijek svršava 
taj stari obred. Služi mu kao uvod i okvir za ustanovljenje Euharistije (čin jasno različit u 
kontekstu: nr. 19—20), nove Pashe, koja će trajati do konca u slavi... 

Rr. 15—18 kod Lk jesu rudimentarni tragovi Isusovog nagovara na večeri. Taj nagovor 
zauzima četiri poglavlja u četvrtom evanđelju. U oba slučaja ima značaj oproštaja. Samo što ga 
Lk stavlja na početku večere, a Iv na koncu. 

Isus kaže apostolima, 408 da je žarko želio jesti ovu Pashu s njima, uoči svoje muke. Već 
nekoliko puta on im je prije bio najavio da će trpjeti i nasilno umrijeti. To je vrijeme došlo. Ova je 
večera oproštajni objed. Svi su oproštaji žalosni. Oni su njegova obitelj: žalosno je opraštati se od 
obitelji. Oni su mu, unatoč svim svojim slabostima i nesavršenostima, ostali vjerni (osim 
jednoga): njima je upravljen njegov posljednji duboki ljudski osjećaj. To je njegova zadnja Pasha: 
neće je više jesti dok se ne ispuni u Kraljevstvu Božjem. Židovska Pasha podsjećala je na 
oslobođenje iz Egipta; ona će biti usavršena i dobit će svoj posljednji oblik u konačnom 
oslobođenju eshatološkog Kraljevstva. Unatoč žalosti ovog časa, otvara se neisporediv vidik 
novog, preobraženog susreta: ponovno će se naći skupa s njima oko stola vječne mesijanske 
gozbe... 

Ove riječi jasno pokazuju daje Isus jeo pashalno janje i ostala jela; dajući do znanja da to čini 
posljednji put. 


408 Ne isključuju se žene koje pripadaju zajednici, koje prate Isusa i u ove zadnje dane u 
Jeruzalemu; pretpostavlja se da se nalaze skupa sa ženama obitelji gdje se održava večera. 

Isus zatim uzima čašu s vinom, blagoslivlja je (zahvaljuje se) i daje apostolima da svi iz nje 
popiju. Isto će tako postupiti i s euharistijskom čašom (Mt 26,27; Mk 14,23), upravo zato jer se 
radi o uvodu u ustanovljenje Euharistije; ali evanđelist jasno razlikuje ovu čašu od euharistijske 
čaše. 

Vidjeli smo da se večera započinjala blagoslovom prve obredne čaše; u ovom Isusovom gestu 
možemo vrlo dobro prepoznati ovaj početak pashalne večere. 

Sudeći po Lukinim riječima, rekli bismo da su iz jedne čaše svi pili; vjerojatno je takav bio 
običaj u Isusovo vrijeme; kasniji propisi Mišne određuju da svaki pojedinac ima svoju čašu. 

Kod vina, Isus ponavlja iste riječi koje je rekao pri jelu: da neće više piti vina, dok ne dođe 
Kraljevstvo Božje. Ali kad dođe Kraljevstvo, neće više biti zemaljskog vina, nego će biti »novo« 
vino (Mt 26,29), radost vječne nebeske gozbe. 

Ove riječi jasno pokazuju da je i Isus, prije nego što je predao čašu apostolima, i sam iz nje 
popio, najavivši da to čini posljednji puta; očito, ne radi se o euharistijskoj čaši. 

Stoga je kontekst u kojem Mt (26,29) i Mk (14,25) donose ovu bilješku o čaši očito neodrživ: 
stavljaju je poslije ustanovljenja Euharistije, s kojom uostalom nema nikakve veze. 

Neki pisci sinopsa stavljaju odmah iza ovoga raspravu apostola o tome tko je najveći i Isusovu 
pouku o poniznosti (lik 22,24—30). Lk stavlja ovaj ulomak poslije ustanovljenja Euharistije i iza 
kako je najavljen izdajnik. Mi mislimo da on nije nikako u skladu s okvirom posljednje večere, pa 
smo ga prenijeli u povijesni kontekst Mt 20,25—28; Mk 10,42—45. 

4) ISUS PERE NOGE SVOJIM UČENICIMA 
(VEČERA, 3) Iv 13,1—20 

Pranje nogu se odvija »za vrijeme objeda« ili »dok su jeli« (sigurnija lekcija nego ona 
»poslije objeda«). Riječ ovdje upotrijebljena redovito znači glavni dnevni objed. Taj se redovito 
uzimao uvečer. Da se u našem slučaju radi o večeri, vidi se iz Iv 13,30: Juda izlazi kad je već noć. 

Kako je »objed« nešto neodređeno, neki kritičari misle da se događaj izvorno odigrao ne na 
pashalnoj večeri, nego na gozbi kad je Isus bio pomazan u Betaniji (Iv 12,1—8). Prema našoj 
kronologiji, ta se gozba držala prethodne subote, također po noći, tako da s te strane ne bi bilo 
nikakve poteškoće. Prema toj teoriji, kasnija je redakcija pretvorila tu gozbu u pashalnu večeru, 
dodavši kronološku bilješku »prije blagdana Pashe«. Međutim, to se mišljenje ne oslanja na 
sigurne razloge. U svakom slučaju, značenje samog čina bilo bi uvijek isto. Mi više volimo 
sadašnju konfiguraciju teksta, naprosto zbog toga jer je sigurnija nego protivno mišljenje. 

U izrazu »blagdan Pashe«, riječ »Pasha« znači predvečerje Pashe, 14. nišan (prije zalaska 
sunca), kako se on označuje i u Mk 14,12. Prema tome, večera se drži, prema Iv, 13. nišana. 

Pranje nogu dolazi iza kako je započeta večera. Isus i apostoli bili su opruženi za stolom (Mt 
26,20 i paral); Isus se zatim podiže od stola (Iv 13,4)... Mi ovo stavljamo na početku večere, iza 
prve obredne čaše. 409 

Ovdje opisani čin odlikuje se velikom ljepotom (nešto neočekivano, jedno od Isusovih 
iznenađenja), teološkim značenjem a također i velikom jednostavnošću. Čitanje ovog događaja 
zamrsili su stari i moderni komentari, koji traže u tekstu ono što on s povijesnog stanovišta nije 
imao namjeru reći. Uvijek je u tumačenju četvrtog evanđelja postojala pretjerana težnja za 
simbolikom, koja dolazi skoro do alegorizacije. 410 

Cijeli se ulomak može podijeliti na slijedeće dijelove: uvod (rr. 1—3); pranje nogu (rr. 4— 
11); tumačenje čina (rr. 12—17); upozorenje o izdajniku (rr. 18—20). 

1) Rr. 1—3 jesu evanđelistov uvod: uvod ne samo u ovaj posebni čin,nego u cijeli ciklus muke 
i smrti Isusove, koji se započinje ovim poglavljem. Ovdje se izražavaju slijedeće misli: 

— Isus zna da je došao njegov »čas«. On je uvijek bio svjestan tog časa, samo što je prije znao 
da nije bio došao, dok sada zna daje došao. Isus prihvaća svoju sudbinu potpuno svjesno. 

— Ovaj »čas« odnosi se na njegov prijelaz s ovog svijeta k Ocu. Njegova je smrt novi 
»Prolaz«, nova Pasha (usp. Izl 12,12—13). I to je ponovni susret s Ocem. 

—Isus ljubi svoje koji su na ovom svijetu, to jest sve koji vjeruju (koji će vjerovati) u njega, i 
koje ovog časa predstavljaju ovi što ga prate za stolom; i on ih je ljubio do najvišeg stupnja 
ljubavi, kako će to sutra pokazati svojom smrću na križu (nema veće ljubavi nego dati vlastiti 
život za one koje se ljubi); usluga koju će im noćas učiniti, jest mali predujam tog najvećeg 
predanja. 

— Isusa će predati jedan od njegovih najbližih; ali Juda je samo sredstvo đavla: iza njega stoji 
jedan koji je jači, koji sada započinje konačnu bitku s Isusom. Ima dosta vremena kako je đavao 
ovladao Judom (usp. Iv 6,70), iako je on tek dan prije dao konačni oblik svojoj odluci: ovoga 
časa, ležeći za istim stolom, on mozga o toj odluci i planira svoju strategiju... 

— Isus ide u smrt posve slobodno, iz čiste ljubavi. Nema tu nikakve nužde: on zna da 
posjeduje svu Božju moć nad svim stvarima, također nad životom i nad smrću (Otac je sve stavio 
u njegove ruke), iz prostog razloga što je on iste biti kao i Bog (od Boga je izašao kad se utjelovio 
a sada se vraća k njemu). 

2) Prije nego što počne prati noge apostolima, sam Isus pripravlja sve potrebne stvari. 

Dignuvši se od stola, skine »odijelo«, to jest ogrtač, s kojim ne bi mogao lako izvršiti ono što 
misli učiniti. Bio je tu za upotrebu posluge veliki ubrus pa ga Isus pripasa: služi mu kao pregača 
da zaštiti tuniku,i da osuši oprane noge. Ima sada potpuno izgled poslužnika. Apostoli su sigurno 
gledali sve to sa zaprepaštenjem: Učitelj! Zatim ulije vodu u »umivaon ik « (s članom: jedini koji 
se nalazio u kući, koji je služio isključivo za taj posao). 

Tako spreman, Isus počinje prati noge apostolima i sušiti ih ubrusom kojim se bio opasao... To 
je nešto sasvim nepravilno: učitelj radi ono što bi trebalo da radi učenik. To što Isus čini, radi žena 
svom mužu, sin ocu i 


409 Pranje nogu razumije se prije večere; ali je očito da evanđelista ne zanima povijesni čas, nego 
značenje čina 

410 Za povijest tumačenja (značenje pranja nogu) vidjeti zabilježenu literaturu kod 
Scrmaokenburga, III 492 bilj. 49. 

rob gospodaru: »podložnik« svom »poglavaru«. Isus izvrće uloge: »poglavar« je »podložnik«. 
Kao u blaženstvima, on izvrće na glavu sve naše pojmove o odnosima među ljudima. Sav 
naglasak ovog čina stavljen je na ovo izvrtanje vrijednosti. Stoga, nasuprot pravoj poplavi 
simboličkih tumačenja, mislimo da ovom činu treba zadržati njegov goli ljudski, povijesni, 
realistički smisao, dajući mu jedino moguće tumačenje, ono isto koje mu je sam Isus dao (rr. 12— 
17): »čin-primjer«, obvezatan za sve »njegove«. Čin ponizne službe sa strane onih koji mogu više 
u prilog onih koji mogu manje (služba koja znači spremnost za žrtvu: sutra će to pokazati na 
križu), isključivo radi ljubavi. 

Iz teksta bi se zaključilo da Isus nije počeo sa Simunom Petrom; ali kad na njega dođe red, on 
odlučno reče da ne može dozvoliti nešto takva: Gospodine, ti da meni pereš noge?! Nemoguće! 
Od mnogih Petrovih reakcija koje poznajemo iz evanđelja, ovo je jedna od najljepših. Odsijeva u 
njoj sve beskrajno poštovanje i ljubav prema Učitelju. Prati noge drugom, znak je podložnosti i 
poniženja. Petar i dalje misli »po ljudsku«, kao što je mislio i u drugim zgodama (usp. Mt 16,23). 
Isus shvaća da Petar ne može razumjeti sada, upravo jer je još uvijek isključivo na razini 
»ljudskog«. Ali doći će vrijeme kad će razumjeti. Bit će to poslije Isusovog proslavljenja, kad će 
se apostolima otvoriti oči da mognu vidjeti jednu njegovu dimenziju, koja im je za njegova 
povijesnog života bila kao zatvorena: tada će se početi sjećati svega što je Isus govorio i činio, ah 
će sve te stvari vidjeti u novom svjetlu, u njihovom istinskom značenju (usp. Iv 2,22; 12,16). 

Petar nikako ne razumije ono da će kasnije razumjeti. On jedino razumije daje Učitelj naumio 
da mu opere noge a to je nedopustivo: nikad mi ih nećeš oprati! Isus mu se onda mora zaprijetiti: 
ako te ne operem, nećeš imati udjela sa mnom, nećeš sudjelovati u slavi koju ja čuvam za one koji 
prihvaćaju moje uvjete (usp. Iv 17,22—24): ako se netko ne slaže s onim što ja činim, on sam sebe 
isključuje iz zajednice sa mnom... 

Kad je čuo tu prijetnju, Petar shvati da Učitelj mora imati vrlo jake razloge da čini ono što 
čini, a s druge strane siguran je da bi više volio bilo što nego izgubiti njegovo prijateljstvo. Ako je 
to tako, onda ne samo noge, nego i ruke i glavu! Kao da bi mu rekao: radi sa mnom sve što ti se 
čini najbolje, radi što hoćeš, okupaj me svega, ako hoćeš! Još jedna tipična reakcija Petrova, 
čovjeka bez mjere. 

Isus mu odgovara da ga nije potrebno kupati. Upotrebljava izraz koji znači nešto što se 
redovito događa: kad se ide na neku svečanost, pretpostavlja se da će se čovjek oprati; dok dođe 
do kuće gdje se drži gozba, može uprljati još samo bose noge u sandalama; stoga nije potrebno 
opet prati cijelo tijelo, nego samo noge. Ove zadnje riječi (»nego noge«) nalaze se u većini starih 
rukopisa, i unatoč tome moderni kritičari smatraju ih kasnijim dodatkom; duža su čitanja redovito 
sumnjiva. Ali, i kad ih tekstualna kritika ne bi prihvatila, trebalo bi ih nadodati u misli: to je u 
stvari ono što Isus želi izraziti. Onaj koji se okupao, sav je čist, osim nogu, koje se uprljaju 
hodajući... 

Tema fizičke čistoće pogoduje da se pređe na duhovnu čistoću. Apostoli su duhovno čisti. 
Prema govoru ovog časa, oni su se već »oprali«. Njima nije potrebno nikakvo daljnje očišćenje, 
nego im je samo potreban nonnativan primjer poniznosti i međusobnog služenja. »Pranje« koje im 
je donijelo ovu »čistoću« mora se odrediti po općem kontekstu evanđelja: to je vjera i ljubav 
prema učitelju, što ih je uzdržalo ujedinjene s njim unatoč svemu. 

Ali, svi nisu čisti. Isus je znao da će ga jedan od njih izdati njegovim neprijateljima. Po drugi 
put u istom kontekstu (usp. r. 1), evanđelist naglašava vrhunaravno predznanje Isusovo: za njega 
nema ni iznenađenja ni fatalnosti, sve je pod nadzorom, sve prihvaća svjesno i slobodno. 

Isus je oprao noge i Judi pa on ipak nije ostao »čist« (dokaz da pranje nogu nije obred 
očišćenja, nego naprotiv »primjer«); to je zato što se nije »oprao«, što nije sjedinjen s Isusom po 
vjeri i ljubavi; ima već dosta vremena kako je on izgubio to zajedništvo (usp. Iv 6,70). 

3) Iza kako je oprao noge svim apostolima, Isus opet uze ogrtač i ponovno prilegne za stol. 

Sad će im istumačiti značenje ovog svog neobičnog čina, koji je izazvao zaprepaštenje svih i čak 
oporbu Petrovu. Oni ga redovito nazivaju naslovom »Učitelja« i »Gospodina«, 411 i to je ispravno, 
jeron to stvarno jest. Ako je, dakle, on, iako je Učitelj i Gospodin, oprao njimanoge, i oni su isto 
tako dužni prati noge jedan drugome; jer upravo raditoga je učinio tu neočekivanu stvar, da im da 
primjer kako će oni postupatijedni s drugima; primjer koji je obaveza, zato što dolazi od njega. 

Naravno, ne radi se o tome da oni fizički peru noge jedan drugom, nego da se vladaju prema 
smislu ovog Isusovog čina. Gn, iako je njihov poglavar, htio se iaričito poniziti ovom poslužbom 
(ponizno prihvaćanje unaprijed najvećeg poniženja i spasiteljskog služenja u smrti na križu); zato 
međusobno služenje mora biti pravilo ponašanja među njima; što osobito važi za one koji imaju 
odgovornija mjesta u zajednici. 

Za Isusa je sve to vrlo očito. Ali da tako bude i za učenike, kojima se ta stvar čini 
besmislenom, dok bi to moralo biti pitanje zdravog razuma, navodi im poslovicu, kojom se služio 
i u drugim zgodama: »Sluga nije veći od svog gospodara, nit je izaslanik veći od onog koji ga 
šalje«. Ovu je izreku lako zapamtiti, a kršćanska zajednica morala ju je držati u velikoj cijeni, kad 
ju je njezina predaja sačuvala u nekoliko konteksta, kod Iv i kod sin optika, premda s malim 
razlikama i nijansama u značenju. Kod Mt 10,24 suprotstavlja se učenik učitelju i rob gospodaru, 
ali u smislu da onaj koji je niži ne može očekivati bolju sudbinu od onoga koji je viši. To isto 
značenje imamo u Iv 15,20, ali se suprotstavljaju jedino rob i gospodar. Kod Lk 6,40, 
suprotstavlja se učenik učitelju, u smislu da prvi ne može biti viši od drugoga. Isto to značenje 
imamo u našem slučaju, ali uključujući obvezatnost: što radi onaj koji je viši, mora raditi i onaj 
koji je niži; ne samo to, nego ono što radi viši, s mnogo više razloga treba raditi niži... Isusov 
primjer obavezuje, i to s mnogo više razloga, njegove učenike. Ako nauče cijeniti kako treba ovo 
što je Isus učinio ove večeri i ako stvarno žive po ovom primjeru, mogu se smatrati sretnima. To 
je još jedno novo Blaženstvo, koje se nadodaje onim klasičnim blaženstvima iz Govoira na gori 
(Mt 5,3—12; Lk 6,20—26) i cijelom nizu drugih (Lk 11,28; 12,37—38.43; Iv 20,29). 412 

4) Konačno, sada slijedi upozorenje o izdajniku. Blaženstvo o kojem je Isus govorio, ne odnosi 
se na sve apostole. Ima jedan među njima, koji neće ispuniti uvjet potreban da bude »blažen«. Isus 
zna tko je on i što on umuje ovoga časa, jer on duboko pozna one koje je pozvao. Međutim, to ga 
ne iznenađuje, jer on zna također daje to bilo prorečeno i da će se ispuniti ono što je napisano: da 
će jedan od njegovih najbližih, jedan koji jede s njim 


411 o riječi »gospodin« u rabinskoj upotrebi u vezi s njezinom primljenom na Isusa usp. G. Vermes, 
Jesus the Jew, 111—137. 

412 Kao što smo prije rekli, Isus ovdje potpuno izvrće ljudske pojmove o mioći ivlasti; čovjek 
neobrađen Evanđelju misli obratno; ovdje izražene misli usko susrodne s Mt 20,25—28 i paral.). 

isti kruh za istim stolom, podignuti svoju petu na njega i izdajnički ga udariti (Ps 41,10). 413 On im 
to napominje sada, da se kasnije, kad se stvari dogode, oni uvjere da je on to unaprijed znao, i da 
zbog tog vrhunaravnog predznanja vjeruju u njega kao u onoga koji s potpunim pravom prisvaja 
sebi božanska svojstva (»ja sam« — trebalo bi nadodati »koji jesam«, kao Jahve u Iz! 3,14 — 
posve apsolutna formula kao u 8,24.28). 414 

R. 20 kaže, da onaj koji primi Isusovog izaslanika, prima samog Isusa; a tko primi Isusa, 
prima samog Boga, koji ga je poslao. Ovaj Isusov izraz dobro je poznat u sinoptičkoj predaji (s 
malim nevažnim razlikama): u govoru o poslanju (Mt 10,40; Lk 10,16) i kad govori o prihvaćanju 
»djece« (Mk 9,37; Lk 9,48). U našem slučaju, nema nikakve veze s kontekstom. Sigurno je da 
ovo nije njegovo izvorno mjesto, a teško je znati što je redaktor evanđelja htio reći kad je stavio 
ovu izreku na ovo mjesto; možda je htio zaštititi auktoritet ostalih apostola, koji nije dokinut 
ovom nesrećom, nastalom u njihovoj vlastitoj skupini. 415 

Isusove riječi: »Dao sam vam primjer, da i vi činite kao što sam ja učinio vama«, podsjećaju 
na one druge njegove riječi koje je izgovorio u prvom oproštajnom govoru: »Ja sam put« (Iv 
14,6). Njegova povijesna ponašanja jesu životni put za njegove sljedbenike. Njegovi primjeri 
pokazuju što je dobro a što je zlo, što se mora i što se ne smije činiti. Sama njegova osoba postaje 
izvor moralnosti. Stoga je ovdje dobro reći nekoliko riječi o VRIJEDNOSTI PRIMJERA 
ISUSOVE POVIJESNE OSOBE. 416 

1) »Primjernost« (vrijednost uzora), znači da je cijela Isusova osoba, u svim povijesnim 
očitovanjima, »uzor«, obrazac ponašanja za kršćanina i za čovjeka uopće. 

Običajemo reći da je Isus učio ne samo riječima, nego također cijelim svojim životom. Za 
učitelja je najvažnije uvjeriti slušatelja. Sam život ili svjedočanstvo učitelja najbolja je 
metodologija uvjerljivosti. Na toj razini, Isus nastavlja liniju svjedočenja starih izraelskih proroka. 
Ali u Isusovom slučaju, učenje životom jest također životni susret tajne Bog-čovjek, i na toj razini 
ono znači očitovanje božanskog pravila za ljudski život. Stvarno, u svojoj cjelovitoj procjeni 
Isusove osobe, apostoli ne prave razlike između onoga što je on činio i onoga što je učio (Dj 1,1). 
Sve je to nauk. Prema tome, sav je njegov život »primjeran« — obrazac koji treba slijediti i 
ostvariti u ljudskom životu. 

Ovaj je primjer normativan, neopoziv, obvezatan, ukoliko je Isus, u kom je božanstvo postalo 
tijelom, posljednja Božja riječ o čovjeku. Prema tome, to je posljednji i korjeniti uzor. Drugi ljudi 
također mogu biti »uzor«, 


413 Veznik »hina« je posljedičan a ne namjeran; stvar je bila pretkazana, jer se sigurno imala 
dogoditi, a ne da se imala dogoditi zato jer je bila pretkazana; događaj upravlja proročanstvom, a 
ne obratno; o tame smo već govorili drugom zgodom. 

414 O ovom i z razu (»ago eimi«) usp. Schnackenburg, II 73—85. 

415 »Može se pretpostaviti, da je redaktor htio zaštititi ugled učenika — koje je izdajnik, izašao iz 
njihove grupe, povrijedio u njihovom položaju — protiv mogućih napadaja. Unatoč svemu, oni, i 
kao Isusovi izaslanici, učestvuju u njegovoj objaviteljskoj i spasiteljskog moći« (Schnackenhurg). 

416 Usp. A. Augustinovich, Ejemplaridad de Jesus, u dnevniku ha Religion (Caracas), 10, 12, 16. i 
22. svibnja 1979. 

ali samo u odnosu na ovaj izvorni obrazac. Sv. Pavao može pozivati da ga nasljeduju, ali ukoliko 
on slijedi primjer Kristov (1 Kor 11,1). 

Kad naglašavamo normativnost stavova i Isusovih povijesnih čina, mi ispovijedamo istu 
vjeru, koju su iskusili apostoli na uskrsnu nedjelju: apsolutnu istovjetnost između Uskrslog, 
Gospodina, i Isusa od krvi i mesa, s kojim su oni živjeli kroz tri godine. Njihovo novo shvaćanje 
ove složene ličnosti osniva se upravo na svijesti ove istovjetnosti. Sve je preobraženo i 
prepunjeno transcendencijom. Novi božanski smisao preplavljuje sve stvari putem jedne 
»ljudske« povijesti, proživljene kao znak. Nije ih moguće rastaviti. Sve u jedinstvenoj Kristovoj 
osobi dobiva božansku vrijednost. 

»... Jednom riječju, Isusova povijest smatra se svetom poviješću u najuzvišenijem smislu a 
Isusove riječi kao riječi Božje u najuzvišenijem smislu, što opet uključuje posvemašnje 
poštovanje i razmatranje o neiscrpivom sadržaju te povijesti i tih riječi... Isusova osoba zauzima 
jedinstveno mjesto u povijesti, zato što je on Sin Božji koji je postao čovjekom. U njemu, Riječ 
osobino ulazi u ljudsko vrijeme, uzimajući našu povijesnu narav, daje preobrazi. Tako se ljudska 
vremenitost pokazuje u njemu pod dva vidika: kao vremenitost 'koja putuje' za vrijeme njegova 
smrtnog života, i kao preobražena vremenitost poslije njegova uskrsnuća. Na taj se način 
ostvaruje prijelaz od starog svijeta... na novi svijet otkupljenog čovječanstva i ustanovljenja 
Crkve. Prema tome, Isusovu povijest "treba uzeti u cijelom njezinom opsegu, od utjelovljenja do 
konačnog ispunjenja onkraj vremena, ako želimo da ona u potpunosti bude objava. Unutar toga 
okvira, može se reći daje sve značajno: sjedne strane, Isusovi namjerni gesti, popraćeni riječima 
koje ih objašnjavaju; s druge strane, njegova vlastita ljudska iskustva, koja se završavaju 
iskustvom smrti ... U Isusu Kristu, jer je Sin Božji i pravi čovjek, ostvaruje se u potpunosti 
religiozni odnos između konkretnog čovječanstva i Boga... Krist je znak u najuzvišenijem 
značenju riječi, po kojemu se Bog daje spoznati ljudima. Ali Krist živi taj odnos s Bogom ukoliko 
je glava otkupljenog čovječanstva. S toga stanovišta, način kojim ga živi posjeduje vrijednost 
uzora u vezi s novim čovječanstvom, koje je primilo spasenje od njega. Tako, dakle, u njemu, a 
još točnije, u njegovom prijelazu od putujuće vremenitosti k preobraženoj vremenitosti, otkriva se 
tajna kršćanskog života, koji pretpostavlja prijelaz od svijeta grijeha k svijetu milosti, i od života 
podložnog sudu k otkupljenom životu. Prema tome, Isusovi gesti i iskustva uključuju objavu 
egzistencijalnog reda, kojemu bi bilo pogrešno nijekati temelje ontološkog reda«. 417 

Sve je »značajno«. 

Sve je »uzor«. 

Nije moguće odabrati između onoga što je prikladno i što je neprikladno: na primjer za neku 
ideologiju ili za neku povijesnu hitnu potrebu. 

Inače bi se iscjepkala cjelovitost nedjeljive osobe. 

-Odatle izlazi važnost »primjera« ne samo Isusovih čina, gesta i povijesnih stavova u njihovoj 

pojedinačnoj stvarnosti, nego također ove povijesno-transcendentne cjeline, koja se zove Isus 
Krist, Gospodin i Spasitelj, od koje sve što je u njemu »povijesno« dobiva svoje značenje i 
čvrstoću. To će nam pomoći da ne smatramo apsolutnim ono što je djelomično, izdvajajući to iz 
konteksta ove cjeline, puštajući maha alegorizacijama ili (što je još gore) zainteresiranim 
izobličavanjima, u službi naših ideja i osobnih stavova. 


417 Pierre Grelot, Bible et theologie (navodim prema španjolskom prijevodu, Barcelona 1969, 209, 
227—229). 

Ali, to je već pitanje tumačenja. 

Osnovno je to da se ne može zamisliti evangelizacija s Isusom kao polaznom točkom, ako 
nemamo u vidu neosporivu primjernu vrijednost cijelog njegovog života ... 

Znamo da se ovo pitanje Isusa kao uzora može zloupotrebljavati u ideološke i političke svrhe. 
Površnom ili nikakvom egzegezom, njegovi se gesti, stavovi i povijesni čini mogu iskoristiti da se 
opravda bilo šta u službi izvjesnih teza. Ta je pogibelj vrlo stvarna tamo gdje je »politizacija« 
Isusove osobe pomodna stvar, i gdje se pruža zgodna prilika da se Evanđeljem podupre izvjesna 
društvena i politička filozofija i praksa. 

Međutim, ima ih, i to upravo u ovoj struji političke teologije, koji praktično niječu tu važnost 
uzora: bolje rečeno, relativiziraju je; a to je u Isusovom slučaju isto što i nijekanje. 

Sjećam se ovdje riječi J. Girardija (Ljubav i klasna borba): »To što je Isus izabirao put žrtve 
nasilja, mjesto da ga upotrijebi da spasi svijet, sigurno je presudna činjenica, ali to ne znači daje 
tim htio pokazati ljudima puteve društvenog oslobođenja. Njegovi izbori imaju drukčiji kontekst i 
odgovaraju drugom problemu. On je mogao odložiti pobjedu do uskrsnuća; siromasi ne mogu 
čekati. Ovo je prema tome jedno od tolikih pitanja za koje nam Isus nije dao odgovor. Kršćani 
moraju uzeti na sebe osobno i u zajednici odgovornost traženja i opasnost da se prevare«. 

Ali ti isti pisci, koji niječu važnost Isusovog primjera u tako presudnoj stvari, pune cijele 
stranice svojih knjiga drugim njegovim činima, kad to ide u prilog njihovoj tezi. Kakvu važnost to 
može imati? Isus je ili sve ili ništa. Ako niječem vrijednost primjera jednom jedinom njegovom 
činu, relativiziram cijelu njegovu osobu. Onda, zašto da se zanimamo za njega, zašto da 
povlačimo tog jadnog Isusa tamo i ovamo, kad konačno ne služi ni za što? 

Isus uzorac vladanja: ili sve ili ništa. 

Inače bismo morali izbaciti meke osnovne zahtjeve samog Isusa, a tim bi pala cijela 
pretpostavka »kršćanskog« života, koji upravo znači život »po Kristu«, život »sličan životu 
Kristovom«, život »oponašanjem« Krista«, život onih koji »slijede Krista«... 

a) Zahtjev da ga se »slijedi« (Mit 4,19; 10,38; 16,24; 19,21, itd.). »Slijediti« nije isto što i 
»oponašati«; premda to, u drugom vremenu, nužno pretpostavlja. »Slijediti« Isusa znači biti s 
njim, udružiti se s njim, dijeliti s njim život i sudbinu; prema tome, nužno znači uzeti na sebe sve 
praktične stavove u životu, koje je on prije bio uzeo. Na primjer, to konkretno znači, prihvatiti 
siromaštvo i nesigurnost, pomirivši se s tim da se nemadne ni gdje nasloniti glavu (Mt 8,19). 
Znači odreći se materijalnih dobara (Mt 19,21), obitelji (Mt 10,37), čak i samog sebe (Mt 16,24). 
Znači nadasve (jer sažima sve) nositi njegov križ (Mt 10,38; 16,24). 

On uvijek čini prvi korak, i taj je korak pravilo za ono što treba činiti. 

Bitno je da slijediti »njega« znači cijelog njega; inače ne bismo rekli ništa. 

Isus je uzor ili u svemu ili ni u čemu. 

Slijediti Isusa nema ograničenja; nije moguće da bude drukčije. 

Isto tako je općenit njegov poziv da se »dođe k njemu« i da se »nauči od njega« (Mt 11,28— 
29), što u kontekstu znači istu stvar. Izravno, suprotstavlja se neljudska množina zakona i 
farizejskih obreda i »poniznost i krotkost« novog evanđeoskog ideala. Kako farizejsko zakonsko 
cjepidlačenje obuhvaća cijeli život, tako i Evanđelje treba da zauzme cijeli život. Ali taj je ideal 
utjelovljen u Isusu. Posljednje na što se pozivamo jest sama njegova 

osoba. Pozivati da se »nauči« od njega (da se pođe u njegovu školu), na ovako apsolutan način, 
može jedino onaj koji je posve siguran daje nepogrešiv. Da lije ikada bilo ili da li ima čovjeka 
koji bi mogao reći to isto? Jedino onaj koji zna daje »svjetlo« čovjeku, može zahtijevati da se 
»ide« u svjetlu toga Svjetla (Iv 12,35). Ima samo jedan koji može reći da je (jedini) Učitelj i 
(jedini) Gospodin (Iv 13,14; imenice s članom). 

b) U uskoj vezi sa spomenutim izrazima jest zahtjev da se »postupa kao što on postupa«. 
Ovdje se još izravnije izražava da su njegovi čini i gesti (i unutarnji stavovi koji ih pokreću) 
obvezatan primjer. 

Prvi put kaže to Isus ovom zgodom kad pere noge učenicima: ostavlja im primjer da »i oni 
čine kako je on njima učinio« (Iv 13,15). Naravno ne radi se o kopiranju materijalnog čina, nego 
o onomu što on znači: služenje iz poniznosti. Smjernica za cijeli život, unutarnji i djelatni. 
Budući da primjer dolazi od Isusa, primjer postaje obvezatan; nešto drugo bilo bi besmisleno, jer 
rob ne može biti veći od svog gospodara (r. 16). A obvezatnost se osniva na apsolutnom i 
nepogrešivom značenju primjera. 

Drugi put poziva se Isus na svoj primjer kad govori o međusobnoj ljubavi: »da ljubite jedan 
drugoga kao što sam ja vas ljubio« (Iv 13,34; 15,12). Ljubav, to je cijeli život. Obvezatnost se 
izražava već samom riječju »zapovijed«. 

Ako nemamo u vidu primjer koji je obvezatan, Isusova osoba se svodi na siromašnu 
dimenziju čovjeka koji je prošao kroz povijest, izgubivši svako transcendentno značenje. 

2) Vrijednost Isusovog primjera zasniva se ne samo na njegovom apsolutnom prisvajanju 
toga prava, nego i na upornoj tvrdnji apostolske vjere, koja tako životom tumači svoje shvaćanje 
ove konkretne ličnosti (povijesno-transendentne, božansko-ljudske) koja se zove Isus Krist. 

Ne mislim dati nikakvu sistematsku ni produbljenu razradu ove teme, nego samo spominjem 
nekoliko tekstova koji se izbližega na nju odnose. 

Već smo vidjeli, kako apostoli ne prave razlike između Isusovih riječi i djela (Dj 1,1), jer 
posjeduju istu unutarnju vrijednost. Drugim riječima: Isus je izvor kršćanske etike po teoretskim 
pravilima (ako ih se tako može nazvati) vladanja kao i po svom osobnom ostvarenju ideala što ga 
je on donio na svijet. 

Rim 8,29: »Jer koje je unaprijed spoznao, te je i predodredio da budu jednaki slici njegova 
Sina«. Izraz »jednaki slici« (gr. »symmorfus«) označava one koji imaju isti oblik ili lik; to jest 
one koji reproduciraju u sebi iste crte nekog portreta. Kršćanin je pozvan da bude nešto kao 
portret Sina. Onaj koji misli biti »sin« Božji, mora pokazivati značajke Sina: on je savršeno 
ostvaren, pouzdan obrazac. Ovaj posao »konformacije« (postignuća istog lika), zadaća je cijelog 
života, ostvaruje se postepeno (usp. 2 Kor 3,18), i bit će savršena slika u eshatologiji (1 Kor 
15,49). 

Rim 15,2—3: »Svaki od nas neka nastoji ugoditi bližnjemu za dobro, misleći na izgradnju: jer 
Krist nije nastojao ugoditi sam sebi«. Odreći se sebičnosti, razumijevati tuđe slabosti, biti 
darežljiv, ugađati drugome da ga duhovno pomognemo, imajući u vidu izgradnju brata i cijele 
Crkve (kod sv. Pavla, »izgradnja« se odnosi prvenstveno na crkveno tijelo); sve to zbog 
Kristovog primjera. 

1 Kor 11.1: »Nasljedujte mene, kao što i ja nasljedujem Krista«. Pavao se može mirne duše 
pozivati na svoj primjer, jer je svjestan da on »nasljeduje« Krista, da se u njemu kao u ogledalu 
odražava Kristov način života. Vrijednost kršćanskog primjera ima zadnji korijen u primjeru 
Kristovom. 

Fil 2,5: »Gajite među vama ove osjećaje, koji su također (osjećaji) Krista Isusa«. »Osjećaji« 
na koje misli Pavao, spomenuti su u prethodnim recima: ljubav, nježnost, samilost, izbjegavati 
suparništvo i taštinu, poniznost, podložnost, misliti na druge... Razlog: te iste osjećaje gajio je i 
Krist Isus, obvezatni primjer za naš život. 

1 Pt 1,14—15: »Kao poslušna djeca, ne oblikujte se prema nekadašnjim strastima, (strastima) 
iz vremena vašeg neznanja, nego, kao što je svet onaj koji vas je pozvao, budite isto tako i vi sveti 
u cijelom vašem vladanju«. Sv. Petar vjerojatno govori o svetosti Božjoj kao primjeru naše 
svetosti; ali nije moguće isključiti Krista kao posredne slike te svetosti (u svakom slučaju, to je za 
teologiju N. Z. neosporiva stvarnost, i jest temelj vrijednosti Isusovog primjera, kao što ćemo 
vidjeti), jer su upravo po Kristu kršćani bili oslobođeni od svog nekadašnjeg »ispraznog načina 
života« (rr. 18—19). Petru je blizak naziv Isusa kao Sveca Božjeg, Sveca, Pravednika, Svetog 
Sluge Božjeg (usp. Iv 6,69; Dj 3,14; 4,27.30). Biblijski pojam »svetosti« pretpostavlja da je 
Isusov primjer općenit, da obuhvata cijelu njegovu osobu. Izraz »cijelo vaše vladanje« znači daje 
općenit s obzirom na čovjeka, naime da važi za cijeli čovjekov moralni život. Ciljanje na 
»poslušnu« djecu znači obvezatnost toga primjera. 

1 Bt 2,21: »Na to ste bili pozvani. Jer i Krist je trpio za vas i ostavio vam primjer, da idete 
njegovim stopama«. Poziv o kojem je ovdje govor, jest poziv na trpljenje, i razlog zbog kojega 
kršćanin treba da ga prihvati jest primjer Kristov. Sve što je on učinio, učinio je to radi nas, da 
znamo što i mi moramo činiti. Primjer koji je pravilo; pretpostavlja se da čovjek ne može biti 
kršćanin, ako ne ide stopama Kristovim... Ovaj tekst odgovara Isusovom pozivu, da ga slijedimo 
noseći križ, što smo prije vidjeli. 

Heb 10,19—20: »Tako, dakle, braćo, potpuno smo sigurni, da možemo ući u svetište snagom 
krvi Isusove; (ulazak) što nam gaje on otvorio, kao novi i živi put, kroz zastor, to jest kroz svoje 
tijelo«. Kao što se prije ulazilo u hramsko svetište (»svetinju«, »svetinju nad svetinjama«) kroz 
zastor, tako mi sasvim pouzdano znamo, da možemo ući u nebesko svetište kroz ovaj drugi 
»zastor«, naime Isusovo »tijelo«, to jest njegovu ljudsku osobu predanu smrti. Ta ljudska osoba 
koja pati (nedjeljiva od njegovog božanstva), koja ne štedi svoje krvi za nas, jest čovjekov put k 
Bogu. To je »novi i živi put«. Bilježi cilj i način da se on postigne. Sam Isus je bio rekao da je 
»put« (Iv 14,6): jedini obvezatni put. 

Heb 12,1—2: »Zato i mi... trčimo ustrpljivo u utakmici koja je pred nama, s pogledom uprtim 
na poglavicu, začetnika i završitelja vjere, u Isusa«. Isus je došao do slave, ali po križu (r. 3). Mi 
imamo pred nama istu utakmicu i završit ćemo je jedino ako pretrčimo isti put koji nam je Isus 
otvorio. Još jednom: Isus bilježi i cilj i put do njega. Njegov je primjer pravilo. Da bude siguran za 
ispravnost svoga vladanja, čovjek mora »uprijeti svoj pogled« na Isusa, i izbjegavati bilo kakve 
drukčije smjernice. 

On je jedini uzor. 

Ovdje spomenuta apostolska svjedočanstva ne iscrpljuju cijelu temu, koja je vrlo široka i 
razgranjena. Htjeli smo ovdje dati samo nekoliko primjera, koji za običnog čitaoca mogu biti 
dovoljni. 

3) Iz svega rečenog izlazi daje Isus obrazac za naše vladanje. Obrazac savršenstva. Obrazac i 
izvor moralnosti. 

Iako ne isključuje pojam »zakona«, kršćanski moral teži danas predstaviti se kao oponašanje 
Krista, kao nasljedovanje njega. Sve to stoga jer 


304 




je osoba Kristova postala najviše pravilo moralnosti: jedini konačni primjer, kojeg treba 
oponašati. 

Vidjeli smo daje Isus potpuno izričit u tom pogledu, kad poziva da ga slijedimo, da dođemo k 
njemu, da se naučimo od njega... Ne ostavlja nikakvog drugog izlaza, proglasivši se »putem« (Iv 
14,6): jedinim i isključivim (imenica s članom). 

Po čemu to? Istina je da Isus stavlja kao najviši obrazac našeg savršenstva Božje savršenstvo 
(Mt 5,48). Ali Bog, transcendentan i nevidljiv, nije uvijek jasan i sasvim određen kao uzor, kao 
što se vidi iz cijele povijesti religija. Radi toga, sam Bog je htio utjeloviti se u čovjeku, da bi 
čovjek mogao imati pristupačan i razumljiv obrazac, svojstven svojoj vrsti. Danas, gledajući na 
Isusa, nitko ne može reći, da ne zna kakav je Bog i što hoće Bog. 

A Isus je posve siguran, i odatle njegovi neopozivi zahtjevi, da je on to utjelovljenje Božje. 
On je uvjeren da onaj tko vidi njega, vidi također (kroz njega) i njegovog Oca (Iv 12,45; 14,9). I 
ne radi se o budućoj viziji njega u slavi, nego o gledanju njegove povijesne osobe: »Vi ga već 
sada poznajete i vidite« (Iv 14,7). Povijesni Isus jest utjelovljenje Boga. A to znači, da se 
božansko u njegovoj povijesnoj osobi ne može cijepati, tako da bi neki njegovi čini bili božanski 
normativi, a drugi ne. Primjer Isusov vrijedi u cijelosti. 

Vidjeli smo da i apostoli naučavaju istu stvar, polazeći od istog temelja: Isus je pravilo, 
obvezatan primjer, jer je slika Božja (2 Kor 4,4; Kol 1,15). 

Prihvaćajući vrijednost Isusovog primjera, mi u isto vrijeme ispovijedamo našu vjeru u tu 
osobu-tajnu, u kojoj je Bog htio reći svoju posljednju riječ o čovjeku. Iz istog razloga, kršćanska 
etika nije racionalna etika, etika apstraktnih načela, nego etika osnovana na živom svjedočanstvu, 
zajamčenom božanstvom i prihvaćenom po vjeri: »Nema ova etika naravni temelj i ne može se 
racionalno dokazati. Ona je nasljedovanje Kristovo i zato avantura vjere« (Schelkle). 

Dosada sve izgleda jasno i jednostavno. 

A onda nam kažu da je Krist živio u jednom sasvim određenom kontekstu, i da su neka od 
njegovih stanovišta sigurno bila valjana u onom kontekstu; ali da mi živimo u različnom 
kontekstu, gdje u mnogim pitanjima Krist ne može biti normativan odgovor. 

Odjednom, ruši se cijela zgrada »primjemosti«. Kristovo svjedočanstvo postaje relativno, 
nesigurno, prema tome nikakvo. 

Kako ćemo onda živjeti »cijeli« naš život po tom primjeru (usp. 1 Pt 1,15)? 

Igra se ovdje na dvoznačnosti, koju je lako ukloniti. 

Sigurno je da je Isus živio u posebnom povijesnom kontekstu, i taj se ne može ponoviti. Zbog 
toga, uzor ne znači »materijalnu« kopiju njegovih čina. »Materijalno« spada na Isusov kontekst, 
ne na nas. Ja se ne smatram obaveznim da govorim aramejski, ili da jedem ono što je Isus jeo, ili 
da se oblačim kao on, ili da perem noge cijelom svijetu, ili da umrem na križu (možda me ustrijele 
iz puške)... 

Drugim riječima, Isus nam nije ostavio kao obvezatan nikakav »način postupanja«. 
»Postupak« kojim se on služio jest njemu vlastiti i pripada njegovom kontekstu. U našim 
okolnostima, odgovorni za »način« postupanja smo mi pa tu imamo mogućnost da razvijemo naše 
stvaralačke sposobnosti. 

Ali, Isusov kontekst ne iscrpljuje cijelog njega; inače ne bi imalo smisla govoriti o njemu. 

Iza svakog Isusova »načina nastupanja« nalazi se određeni »duh«, koji nadilazi sve kontekste 
i koji je vječno valjan po samoj Božjoj odluci. Taj »duh« je »primjeran« (ima vrijednost uzora). 
Suvišno je reći da će taj isti »duh« nadahnuti (ne »materijalizirati«) i naš način nastupanja. 

Ono što je ovdje odlučno jest, dakle, onaj normativni »smisao«, koji se nalazi u svakom 
gestu, činu ili stavu Isusovom. 

»Bez sumnje, da shvatimo objektivni smisao ovih gesta i (Isusovih) ljudskih iskustava, važno 
je da ne isjeckamo pojedinosti koje sačinjavaju tu cjelinu, tražeći posebno značenje u svakoj od 
njih; ta alegorizacija povijesti zašla bi u slijepu ulicu. Ali, poštujući unutarnje jedinstvo svakog 
gesta i iskustva, treba reći da Novi zavjet nikad ne govori o njima a da im ne prizna neki smisao, u 

čemu se sastoji sva njihova vrijednost za vjeru.« 

Problem za hermeneutiku pojavljuje se kad treba da se odredi u svakom slučaju onaj 
»smisao«, koji treba smatrati pravilom vladanja. Znamo iz iskustva da u tom poslu dolazi do 
izražaja sav naš ljudski subjektivizam, koji je opet određen bezbrojnim psihološkim čimbenicima. 
Nekada će biti odlučan sud crkvenog učiteljstva, jedini objektivni kriterij katoličke hermeneutike; 
bez tog prava učiteljstva da ono izrekne posljednju riječ, pali bismo neizbježno u potpuni 
relativizam, a to je sasvim nešto drugo nego pluralizam. 

5) ISUS NAJAVLJUJE IZDAJNIKA 
(VEČERA, 4) 

Mt 26,21—25; Mk 14,18—21; (Lk 22,21—23); Iv 13,21—30 

Sva četki evanđelista pripovijedaju najavu izdajnika. Danas se redovito slažu u tome da njih 
četvoricu treba čitati skupa, da se dođe do neke zadovoljive povijesne rekonstrukcije ovog prizora. 

— Iz samog Ivana ne bi izlazilo daje Isusova večera bila pashalna; strogo govoreći, moglo bi 
se misliti na neku običnu oproštajnu večeru; ali od sinoptika znamo da se radi o pashalnoj večeri. 

— Na toj večeri Isus je otvoreno najavio Izdajnika, ali samo od Iv saznajemo daje Juda izašao 
iz dvorane za vrijeme večere. 

— Premda sinoptici nemaju ništa o Judinom izlasku iz dvorane, ako Iv stavimo u vremensku 
vezu s nekim njihovim podacima, izlazi daje izdajnik napustio večeru brzo, odmah poslije pranja 
nogu. 

S tim je usko povezan drugi stari problem, čas Judinog izlaska iz dvorane u vezi s 
ustanovljenjem Euharistije. Ovdje se razilaze Mt i Mk s jedne strane, i Lk s druge strane. 

Prema Mt i Mk, Isus najavljuje izdajnika (i Juda izlazi: Iv) prije ustanovljenja Euharistije; 
prema Lk, čini to poslije ustanovljenja (o čemu je govor u 22,19—20). 

Velika većina tumača izjavljuje se u prilog Mt-Mk protiv Lk. Ima dosta razloga za to 
stanovište. 

— Na primjer, zalogaj što ga Isus umače (Iv 13,26) može vjerojatno biti aluzija na onaj dio 
pashalne večere kad se gorko zelenje umakalo u sokove,a to odgovara samom početku večere (još 
bolje, prije same večere), poslije prve obredne čaše. 

— Euharistija je ustanovljena poslije večere u pravom smislu riječi, kako ćemo poslije vidjeti. 


418 P. Grelot, o. c, 228.306 


306 



—Ulomak o najavi izdajnika Mt i Mk donose na samom početku večere;bolje rekuć, odmah 
iza kako su se Isus i apostoli smjestili za stol (jer oni nemaju ništa o blagoslovu prve čaše, o čemu 
govori Lk 22,15—18); što je vrlo blizu Iv, koji ga stavlja odmah poslije pranja nogu, na samom 
početku večere. 

—Lukin redoslijed je nevjerojatniji i zato što u kontekstu večere stavlja raspravu među 
apostolima o tome tko je od njih najveći (22,24—30), što očito treba staviti na drugo mjesto, kao 
što sirno to stvarno i učinili. 

Iz gone rečenog jasno se vidi što treba misliti o starom pitanju da li se Juda pričestio ili ne. 
Najvjerojatnije je daje izdajnik izašao iz dvorane prije ustanovljenja Euharistije i da, prema tome, 
nije primio pričesti. To mišljenje manje zastupaju stari tumači, a više modemi. Neki protivno 
mišljenje (smatraju tradicionalnim, jer ga više zastupaju Oci i pisci srednjeg vijeka, ali se 
moderno mišljenje osniva na čvrstim razlozima unutrašnje kritike, a ne samo na sentimentalnosti 
ili na teološkim obzirima. 

Otvorena najava izdajnika događa se »dok su jeli« (Mt, r.21); konkretno, poslije pranja nagu i 
riječi koje tumače taj događaj, iza kojih dolazi nejasni navještaj izdaje. 

Jedan od vas će me izdati! Kao prasak bombe. Čas poslije tog praska ovjekovječio je 
Leonardo da Vinci. 

Reakcije apostola donesene su sa svim onim tipičnim razlikama među evanđelistima. Prema 
Mt i Mk, svi su se duboko ražalostili. Usprkos svemu, oni su voljeli svog Učitelja: strašno boli to 
da će ga izdati jedan od njihove skupine! I jedan po jedan počinju pitati: jesam li ja? To je jedan 
način da se kaže ne, da ne može biti! I Juda je isto to pitao (Mt, ,r.25), da se ne oda šuteći; morao 
je to biti uistinu čovjek bez stida, kad je mogao staviti to pitanje Učitelju, koji mu je onoga časa 
čitao u duši. Isus odgovara Judi potvrdno: »Ti si rekao«. Nitko nije zapazio tog odgovora. To 
znači da je Isus govorio tihim glasom, jedva čujno, i da se za stolom nalazio uz izdajnika; što 
izlazi također iz r.26 Iv. 

Kod Iv, položaj je malo drukčiji. Apostoli ne znaju na koga bi Isus mogao misliti pa se samo 
upitno i sa zaprepaštenjem pogledaju. Ali, Petar ne može podnijeti tu nepoznanicu i želi znati. U 
tome mu pomaže drug »kojega je Isus ljubio«, 419 u prvom redu zbog mjesta koje zauzima za 
stolom, a onda i zbog posebnog mjesta u Učiteljevim osjećajima. On je bio »naslonjen na Isusova 
prsa«. To znači daje za stolom bio neposredno na desnoj strani Isusu. Na gozbama, ljudi su jeli 
napola ležeći, oslanjajući se na lijevi lakat i služeći se slobodnom desnom rukom. Osoba na 
desnoj strani od nekoga praktično bi imala glavu na visini njegovih prsa. To je bio položaj 
ljubljenog učenika s obzirom na Isusa. Iz r. 26 izašlo bi da je Juda bio u neposrednoj Učiteljevoj 
blizini, što znači njemu nalijevo. Petar se nalazio sučelice ljubljenom učeniku; tako mu je 
znakovima mogao reći da upita Učitelja tko je izdajnik. Onda se »naklonio na Isusova prsa«, to 
jest približio glavu više njegovim prsima (izraz označava ne samo fizičko mjesto, nego također 
veliku ljubav i povlašteno mjesto koje je uživao u Učiteljevom srcu), i upitao: Gospodine, tko je? 

I Isusov odgovor prenesen je s razlikama među evanđelistima, Svima je zajedničko da on ne 
želi otkriti izdajnikovu osobu (čini to jedino ljubljenom učeniku, ali mu sigurno nalaže da to 
zadrži za sebe): ne želi da nastane smetnja u tako svečanom času ili da apostoli pokušaju spriječiti 
tu stvar... 


419 O toj ličnosti usp. Scbnackemburg, III 463—478. 

Kod sinoptika, odgovor je upravljen svima, jer su svi pitali. Kod Mk, Isus kaže da je jedan od 
Dvanaestorice, onaj koji umače (svoj zalogaj) s njim u tanjur. Vjerojatno se u ovoj pojedinosti 
može vidjeti onaj dio obreda kad se gorko zelenje (samo, bez kruha) umakalo u sokove, što je 
služilo kao zakuska na početku pashalne večere. Ali, kako su svi to radili, ta pojedinost ne može 
poslužiti za poistovjetovanje osobe. Isus naprosto želi reći: jedan od moje skupine, od mojih 
najbližih, koji jede sa mnom... ; vjerojatno aluzija na P,s 41,10, koji je Iv izričito naveo (r. 18). — 
Kod Mt, vrijeme je u prošlosti: »onaj koji je sa mnom umočio ruku u tanjur«. Zaključuje se iz 
toga, daje toga časa Juda već bio pojeo koji zalogaj od zakuske, ali kako su svi bili učinili isto, 
nitko nije svratio pozornost na njega. — Lk je još naodređeniji: ruka moga izdajnika sa minom je 
na stolu. 

Kod Iv, odgovor je upravljen samo ljubljenom učeniku. Zalogaj o kom je ovdje govor, mora 
biti zakuska na večeri (zelenje koje se umače u sok), a ne zalogaj kruha; kruh se upotrebljavao tek 
kasnije, kad se jelo pashalno janje. Izdajnik je potpuno određen: to je onaj komu će Isus dati 
zalogaj umočen u tanjur. Razlika s obzirom na sinoptike je u tome što sam Isus umače zalogaj i 
daje mu ga; učtivi gest, koji na istoku nikoga ne iznenađuje; tako da izdajnik nije odan pred 
drugima. 

Iza kako je primio zalogaj (ne zbog njega), komentira evanđelist, uđe sotona u Judu, ovlada 
njime. Od Isusovog prijatelja, postaje sredstvo u rukama njegovog smrtnog neprijatelja. Iza 
ljudskog djelovanja u Isusovoj tragediji stoji pravi neprijatelj, đavao. To je čas potpunog prekida, 
nema se više šta čekati. Radi toga, Isus nagovara izdajnika da učini što brže ono što je namislio 
učiniti. Svi su čuli te riječi, ali nisu razumjeli njihovog pravog značenja. Oni su mislili na druge 
stvari. Kako je Juda bio ekonom zajednice, neki pomisliše da ga je Isus poslao da kupi za 
svečanost Pashe neku stvar, koju bi sutradan možda bilo teško naći. Drugi pomisliše da ga je 
poslao dati milostinju siromasima, kojih je još moglo biti po ulicama; djelo osobito zaslužno ovih 
svetih dana. 420 

Uzevši zalogaj, Juda odmah izađe. Njegova tajna nije više tajna. Žurilo mu se. Rekao bih da 
ga je gonio sotona koji je bio u njemu. 

Njegov izlazak iz dvorane radije se stavlja na početak večere i stoga jer se nije moglo gubiti 
vrijeme: trebalo je pripraviti dosta stvari potrebnih za (uhićenje Isusovo... 

A bila je noć..., napominje evanđelist, jednim od onih svojih namjerno simboličkih izraza. 
Judina noć; već ga je progutala paklenska tama. I Isusova noć, jer su se već počele kretati moći 
tame za konačnu borbu. 

Sinoptici imaju jednu strahovitu opasku o izdajniku: Mesija mora otići, u skladu sa 
spasiteljsikim planom Božjim; ali ipak, teško onom čovjeku koji ga preda! Bolje bi mu bilo da se 
nije rodio!... Njegova odgovornost je potpuna. Mogao je ne izdati. I to je ubojstvo Mesije! Bolje 
bi mu bilo da se nije rodio. Bolje je biti »ništa«, nego biti takvo »biće«. 


420 Upozorili smo u svoje vrijeme na unutarnje nesuglasje ove evanđelistove opaske. Podatak je 
inače zanimljiv, da se zna u što su se trošila skromna sredstva Isusove zajedničarske ekonomije 
(usp. sv. I, str. 236). 

6) USTANOVLJENJE EUHARISTIJE 
(VEČERA, 5) 

Mt 26,26—28; Mk 14,22—24; i(Lk 22,19—20) 

Ustanovljenje Euharistije donose trojica evanđelista i sv. Pavao (1 Kor 11, 23—26). Pavlovo 
svjedočanstvo je najstarije, ni trideset godina poslije događaja (57. posl. Kr.). 

Ivan nema ništa o tom prevažnom događaju. Međutim, to ne znači da ga ne pozna. Naprotiv, 
pretpostavlja ga u svom 6. poglavlju, u euharistijskom nauku o kruhu života. On se zadovoljava s 
naukom, ostavljajući po strani sam događaj, dovoljno spomenut kod sinoptika. 

Obično se drži da u prenošenju ovog događaja postoje dvije predaje: jedna koju predstavljaju 
Mt-Mk, i druga koju predstavljaju Lk-Pavao. Ima dosta razlika, ali nemaju utjecaja na bit same 
stvarnosti. Dapače i u jednoj te istoj predaji ima malih nesuglasnosti. Još jednom, treba skupiti i 
skupa čitati sva svjedočanstva, da magnetno imati neku približnu povijesnu rekonstrukciju. 

Poznato je da se evanđelisti ne slažu s obzirom na čas ustanovljenja Euharistije unutar 
kronologije ove noći. Lk je stavlja prije najave izdajnika; Mt i Mk stavljaju je poslije, kad je Juda 
već bio izašao u svoju noć (Iv). Mi se čvrsto držimo ove posljednje pretpostavke. 

Općenito se dopušta, kako znamo, daje večera ovog četvrtka bila prava pashalna večera i da 
je Isus iskoristio neke njezine obrede kao povijesni okvir, da osnuje svoju vlastitu Večeru, koja će 
nadomjestiti onu. Ali, ne zna se sa sigurnošću u kojem je času pashalnog obreda izvršena ova 
nova ustanova. Vjerojatno je da je izvršena u dva različita časa, s dosta velikim razmakom 
vremena među njima: na početku večere u pravom smislu riječi (blagovanje pashalnog janjeta) i 
po svršenoj večeri. Izraz »dok su jeli« kod Mt i Mk je neodređen, i može se odnositi na bilo koji 
čas duge pashalne gozbe. 

Od mnogih sastavnih dijelova pashalne večere Isus uzima samo dva: kruh i vino. 

1) Kruh. — Iza kako se popila druga obredna čaša vina, prelazilo se na pashalno blagovanje 
u pravom smislu riječi. Prije nego što bi razdijelio pečeno janjeće meso, domaćin bi blagoslovio 
tanke pogače beskvasnog kruha, izlomio bi ih i razdijelio ih svima za stolom... 

Ovo je vjerojatno čas euharistijskog kruha. 

Isus uzima pogaču beskvasnog kruha i blagoslivlja je (Mt-Mk), zahvalivši Bogu (Lk i 1 Kor 
11,24). »Blagoslov« i »zahvala«, u dvjema predajama, ista su stvar. Isus vrši ulogu domaćina. 
Upotrebljava se slijedeća formula: »Blagoslovljen ti, Gospodine, Bože naš, kralju svijeta, koji 
činiš da zemlja rodi kruhom«. Kako se vidi, to je u isto vrijeme blagoslov i zahvala (zato smo 
sačuvali riječ »euharistija«), 

Isus lomi kruh u komade (stoga se u prvobitnoj Crkvi Euharistija zvala »lomljenjem kruha«), i 
svakom od prisutnih pruža jedan komad, pozivajući ih da uzmu (Mt i Mk) i jedu (Mt). U 1 Kor ne 
postoji taj poziv, ali se očito podrazumijeva. 

Dijeljenje kruha popraćuju ove riječi: »Ovo je tijelo moje«. To su riječi »posvete«. Ono što će 
apostoli jesti, nije više kruh nego tijelo Isusovo. 

Ovo »je« moje tijelo... Aramejski se jezik ne služi glagolom »biti«, ali ga podrazumijeva. Po 
sebi (na temelju biblijske upotrebe) to može značiti ili 

stvarnu istovjetnost (kruh koji vam dajem, nije više kruh, nego moje tijelo), (ili slikovitu 
istovjetnost (kruh koji vam dajem, simbol je moga tijela). Katolička predaja i učiteljstvo, 
oslonjeni na čvrste razloge, razumiju to u smislu stvarne istovjetnosti. Isus govori jednostavnim 
ljudima, kojima riječi kažu ono što neposredno znače. 

Kruh je postao Isusovo tijelo..., to znače jednostavne Isusove riječi, i to je ono što kažu 
njegovim neukim slušatelj ima; riječi strane učenim i cjepidlačkim li lozo 1 sko-tco 1 ošk i m 
radnjama, koje bi htjele da one kažu ono što ne kažu. Ovo nije jedina tajna, koju nam postavlja 
naša vjera. A tajna, ili se prima vjerom ili se naprosto niječe; smiješno je kad se nastoji da se ona 
učini »prirodnom«. 

U 6,51—58, Iv govori o »mesu« mjesto o »tijelu«. Vjerojatnije je daje i pri ustanovljenju 
Isus upotrijebio riječ »meso«, kao suodnos »krvi«, koju će zatim spomenuti. 

Mt i Mk ne spominju žrtveni značaj Isusovog tijela nego jedino krvi. Lk i 1 Kor popunjuju ih 
i s obzirom na tijelo. Ovo je tijelo »ono koje je za vas« (1 Kor 11,24), to jest »ono koje se predaje 
za vas«. To je isto Isusovo tijelo, koje će sutra biti žrtvovano na križu i koje već ove noći, na 
tajanstven način, unaprijed vrši tu žrtvu. Riječ »predati« dobila je stručno značenje »žrtve« 
(predati u smrt). 

»Za vas«. To je okajnička žrtva za ljudske grijehe, žrtva Jahvinog Sluge (Iz 53,4—5). Ono što bi 
čovjek, cijelo čovječanstvo svih vremena, moralo učiniti da zadovolji za svoje grijehe (i nikada ne 
bi bilo dovoljno), to čini ovo žrtvovano tijelo Isusovo: na svojim ramenima htio je nositi sav naš 
teret. Predaja Lk—Pavao nadodaje još jednu krajnje važnu stvar, koje nema kod Mt-Mk, 422 a to je 
da se ovaj događaj mora zauvijek ponavljati u Crkvi kao stalna ustanova: »Činite to meni na 
spomen«. Ovo bi moglo poslužiti kao još jedan dokaz da Isus stvarno slavi, pashalnu večeru, i da 
mu ona služi kao okvir da ustanovi svoju novu Pashu s analognim značenjem. Stara Pasha morala 
je biti spomen-blagdan, blagdan »za sjećanje« (Izl 12,14; 13,9; Pnz 16,3). Sjećala je na podvig 
Božji koji je osnovne važnosti za povijest Izraela: njegovo oslobođenje iz Egipta. I nova Pasha je 
spomen, blagdan »za sjećanje«, i sjećat će na samog Isusa, to jest na sve što je on učinio za 
konačno čovjekovo oslobođenje. 

Ali, to nije samo spomen, nego reaktualizacija (ponovno ostvarenje) onoga što Isus čini ovog 
časa. 

Činite »ovo«... Ne nalaže da se naprosto čine isti gesti, nešto što bi sličilo ovome, nešto što bi 
imalo isti oblik kao i ovo, nego upravo »ovo«. Svaki put kad se učini, bit će »ovo«, ovaj isti 
događaj ovog časa, cijela tajna. Trebalo bi reći, da će iza pročelja ljudskih gesta Isus biti prisutan i 
djelovati u ponovljenom »ovom«... To je sve što bi tekstovi mogli reći; ostalo je pitanje teološke 
spekulacije. 

2) Vino. — Kad je domaćin podijelio beskvasni kruh prisutnima, počinje obred u pravom 
smislu riječi, blagovanje pashalnog janjeta. Naši evanđelisti 


421 Ove riječi i cijeli slijedeći redak manjkaju u nekim kodeksima, ali njihovo mjesto u tekstu može 
se smatrati kritički sigurnim; vidjeti komentare. 

422 Zamišljaju se razni razlazi ovog propusta u predaji Mt-Mk (moglo bi se mislitkzašto naglašavati 
stvar koja se već nalazi u općoj upotrebi?); sigurno je daje puno lakše dopustiti propust (Mt-Mk), 
nego kasniji dodatak (Lk — 1 Kor);stvarno bi bio nevjerojatan ovakav dodatak, kad on ne bi imao 
povijesnog temelja; osim toga, treba imati u vidu da se ova rečenica nalazi ne samo u kasnom Lk, 
nego i u najstarijem svjedočanstvu 1 Kor. 

nemaju nikakva napomene o blagovanju janjeta. To ih nije zanimalo. Oni se usredotočuju na 
sastavine dijelove nove Pashe (kruh i vino); janje već izlazi iz njihova vidika. Ovo glavno 
blagovanje trajalo je uobičajeno, uglavnom duže vrijeme. Kad bi se jedinom završilo, više nitko 
nije mogao jesti. Isus nije mogao jesti euharistijskog kruha, ali je sigurno uzeo komad drugog 
kruha, da s njim jede pashalno janje. Isto to treba reći s obzirom na euharistijsko vino. 

Poslije glavnog blagovanja, molila se zahvala Bogu za večeru, a to je u isto vrijeme bio 
blagoslov treće obredne čaše (zbog toga zvane »čašom blagoslova« ili blagoslovljenom čašom: 1 
Kor 10,16), koja se onda davala svima za stolom... 

Sigurno u tom času Isus nastupa s vinom. Lk i 1 Kor kažu: »poslije večere«. 

Ovdje su razlike (stvarno nebitne) još mnogobrojnije. 

—Mt i Mk govore izričito o zahvali nad čašom. Lk (1 Kor) podrazumijeva to riječima »na isti 
način« (u odnosu na ono što se učinilo s kruhom). 

—Pruživši čašu apostolima, Isus ih poziva da piju iz nje (Mt). Mk bilježi posljedicu tog 
poziva: svi su popili iz nje. Budući da riječi posvete dolaze kasnije, moglo bi se imati utisak da su 
pili obično vino, ali je očito (Mt) da ove riječi idu skupa s pružanjem čaše. 

— Ove riječi ovako glase kod Mt i Mk: »ovo je moja krv saveza...«Kao i kod kruha, »jest« 

znači stvarnu istovjetnost; Isusovi slušatelji nisu mogli misliti ni na kakvu simboliku. 

To je krv saveza. Sinajski savez bio je zapečaćen krvlju ubijenih žrtava (Izl 24,6—8). Tako 
sada Isusova krv, nova žrtva, zapečaćuje novi savez, onaj savez za kojim su čeznuli i koji su 
navijestili stari proroci (usp. Jer 31,31—34, itd.). 

Kod Lk (1 Kor) izraz je malo drukčiji: »Ova je čaša novi savez u mojoj krvi«. Mjesto krvi, 
govori se o čaši koja ju sadrži; a to je isto. Mjesto da se stavi na prvu liniju krv koja zapečaćuje 
savez, stavlja se savez koji je zapečaćen krvlju; ponovno, to je ista stvar. Savez je izričito nazvan 
»novim«, što se podrazumijeva kod Mt-Mk. 

— Ova je krv saveza »proljevena«, kao krv žrtava na Sinaju. To je krv žrtve. Ovdje također Mt 
i Mk izričito tvrde žrtveni značaj krvi. U stvari, nije to bilo potrebno ni reći, jer je neizravno 
sadržano u spomenu na savez (stvarno, 1 Kor to ne kaže). 

— Krv je proljevena »za vas« (Lk), a ti su »mnogi« (Mt-Mk), što znači svi ljudi svijeta. 

— Mt je jedini koji izričito spominje cilj žrtve: »za oproštenje grijeha«Isusova je žrtva 
okajnička: on umire da oduzme grijehe svijeta (usp. Iv 1,29). 

— Pavao je jedini koji ponavlja zapovijed o spomenu i ovdje kod krvi. I u spomena vrijednom 
izrazu daje nam intimno značenje Euharistije: svaki put kad jedemo ovaj kruh i pijemo ovaj kalež, 
naviještamo smrt Gospodinovu, njegovu žrtvu na križu; naviještamo da se u svakom od ovih 
događaja ponovno ostvaruje smrt Gospodinova, ponavlja tajna; i tako će biti sve dok ne dođe 
Gospodin na koncu povijesti (1 Kor 11,25—26). 

7) UVOD U OPROŠTAJNE GOVORE: ZAPOVIJED LJUBAVI 

(VEČERA, 6) 

Iv 13,31—35 

Kako smo gore vidjeli, poslije večere u pravom smislu (blagovanja pashalnog janjeta), 
ukućani bi se zadržali u razgovoru, nekada do kasnog doba noći. Vjerojatno je i Isus tako učinio 
sa svojim apostolima, i u te časove intimnosti treba staviti one »oproštajne govore«, koji se nalaze 
u četvrtom evanđelju i koji zauzimaju mjesto između ustanovljenja Euharistije i agonije u 
Getsemaniju. 

Ovi govori zauzimaju velik dio četvrtog evanđelja, od 13,31 do svršetka 17. poglavlja. 
Poznate su poteškoće unutarnje kritike, koje podiže ovaj odsjek: jesu li izvorna cjelina? Kako i 
tko je sredio cijelu građu ovim redom...?, itd. Opravdane su i poteškoće i pitanja. Dovoljno je 
zapaziti, da se pravi Isusov oproštaj nalazi u 14,25—31 i da se u 14,31 izričito daje nalog da se 
dignu i da izađu iz mjesta, ali da onda slijede poglavlja 15—17 kao da se ništa ne bi bilo 
dogodilo, i da se tek u 18,1 bilježi izlazak u Getsemani. 

Daju se razna rješenja ovog problema, koja se mogu vidjeti u komentarima; nas zanima 
sadržaj, na koji kritički problem nema nikakvog utjecaja; postupamo, dakle, kao da bi svaka stvar 
bila na svom izvornom mjestu, i zadržavamo čak i uobičajenu razdiobu na prvi i drugi govor, itd. 

Ulomak o kojem je ovdje govor (Iv 13,31—35) smatramo dijelom oproštajnih govora; 
konkretnije, smatramo ga uvodom u te govore. Stvarno, u njemu se naviještaju glavne teme, koje 
će biti opširno razrađene u govoru: Isusovo proslavljenje, njegov skori odlazak, međusobna 
ljubav... 

Prema četvrtom evanđelju (r. 31), ove bi riječi bile izgovorene odmah iza kako je Juda izašao 
iz dvorane, jer ovo evanđelje ne govori o ustanovljenju Euharistije. Ali znamo da je Euharistija 
bila ustanovljena poslije Judinog izlaska, tako da oproštajni govori dolaze sasvim prirodno iza 
ustanovljenja, u onom slobodnom vremenu poslije pashalnog obreda. To je vrlo dramatičan čas 
(jedan čovjek proživljava početak izvršenja svoje smrtne kazne) i čas velikog uzbuđenja, što se 
vidi iz svake riječi. 

1) Prva je najavljena tema proslavljenje Isusovo i proslavljenje Boga po njemu. Naglasak je 
na riječi »sada«. Ovoga časa. U Ivanovom kontekstu, to je čas kad izlazi Juda. Njegov izlazak u 
tamu njegove noći jest početak događaja, koji će značiti Isusovo proslavljenje: smrt, koja će ga 
dovesti do slave uskrsnuća. Ovaj proces jednom započet, isto je kao da bi bio svršen: Isus govori u 
prošlosti (»već je bio proslavljen«). 

Ove noći, dakle, kad započinje Isusovo proslavljenje, on se već može smatrati proslavljenim. 
Ali, po njemu i osobito po ovim događajima, i Bog je proslavljen. Isus je dao slavu Bogu. Učinio 
je to izvršivši njegove spasiteljske planove, potpuno poslušan do smrti. Postoji ovdje uzajamnost 
ljubavi. Upravo jer je Bog bio proslavljen u Isusu, on sa svoje strane mora proslaviti Isusa, »u 
samom sebi«, to jest u Bogu, dajući mu udio u svojoj slavi. Uistinu, uskoro će to učiniti (r. 32) po 
Uskrsnuću. 

2) Druga je tema skori Isusov odlazak. Ovo je oproštaj. Sama misao na rastanak pobuđuje 
duboko uzbuđenje, izljev nježnosti, koja se odražava i u riječi »sinčići«, kako se obraća 
apostolima (jedini put u evanđelju, 7 puta ul Iv). Samo će još kratko vrijeme biti s njima. I u vezi 
s tim, spominje im,zbog sličnosti situacija, riječi koje je nekom zgodom uputio Židovima, 
neprijateljima: da će ga tražiti ali ga neće naći, i da tamo gdje će on biti, oni 


312 



ne mogu doći (Iv 7,34). Uistinu, položaj je isti: rastanak koji ovog časa ispunja Isusove misli i 
čuvstva. Zna se da su pozadina i razlozi sigurno drukčiji. Iz drugih razloga tražit će ga Židovi, a 
iz drugih apostoli. Nemogućnost u kojoj se nalaze Židovi da dođu tamo gdje je on, jest konačna, 
zbog grijeha njihove nevjere (Iv 8,21), dok je nemogućnost apostola privremena, do malo poslije 
(Iv 13,36), kad im on bude pripravio stan u kući svog Oca (Iv 14,2—3). 

3) Treća je tema nova zapovijed međusobne ljubavi (rr. 34—35). Govor je izravno upravljen 
apostolima, ali je zapovijed općenita, važi za sve ljude i sva vremena: apostoli ovdje predstavljaju 
u prvom redu sve one koji vjeruju ili će vjerovati u Isusa, a zatim sve ljude bez razlike. Bratska 
ljubav, na prvom mjestu. Ljubav unutar zajednice. Sasvim je prirodno da ljubav počinje od 
obitelji. S jedne strane, to će biti elemenat koji će učvršćivati veze unutar zajednice, čimbenik 
jedinstva. S druge strane, bit će mjera autentičnosti naše ljubavi prema ljudima izvan naše 
zajednice: bilo bi neiskreno govoriti o ljubavi prema svim ljudima, ako ne proživljavamo bratsku 
ljubav. 

Međutim, bratska ljubav ne isključuje opću ljubav; ne samo to, nego bratska ljubav mora biti 
ulazna vrata za ljubav prema svim ljudima. Isus je učio da treba ljubiti sve ljude, čak i 
neprijatelje. 

Ono što je ovdje novo jest kriterij ljubavi, naime sama Isusova ljubav: treba ljubiti onako 
»kao što« je Isus ljubio svoje učenike. Tumači pokazuju ovdje da ovo »kao što« ima dvostruko 
značenje: jedno uzročno, »zato što«, a drugo komparativno, »na isti način«. Isusove riječi, dakle, 
izražavaju obavezu i mjeru. Jer je Isus ljubio, mi moramo ljubiti: on je posljednja motivacija i 
pravilo vladanja. Isto onako kako je Isus ljubio, mi moramo ljubiti: ljubav bez ograničenja, koja 
dolazi do toga da se drugima noge peru i da se vlastiti život preda na križu... 

Isusova ljubav, izvor i snaga naše ljubavi. Bratska ljubav ostvaruje i ovjekovječuje u svijetu 
Isusovu ljubav. Upravo po našoj ljubavi oni izvana moći će nas prepoznati kao Isusove učenike 
(r. 35), kao zajednicu i obitelj Isusovu, jer će u našoj ljubavi moći vidjeti Isusovu ljubav. 

Ova je zapovijed nazvana »novom«, ne zato što prije ne bi uopće postojala, nego jer joj je 
Isus dodao neke nove, beskrajno više dimenzije, " i jer je izričito postavio sam sebe kao obrazac. 

8) ISUS NAJAVLJUJE DA ĆE GA PETAR ZANIJEKATI 

(VEČERA, 7) 

(Mt 26,31—35); (Mk 14,27—31); Lk 22,31—34; Iv 13,36—38 

Ovaj navještaj donose sva četiri evanđelista, očit dokaz velike važnosti što ju je kateheza 
pridavala ovoj stvari; dokaz također (skupa s ispunjenjem pretkazanja, što ga također 
pripovijedaju sva četiri evanđelista) povijesne autentičnosti ovog događaja: nitko ne bi mogao 
pomisliti da izmisli nešto takva na Petrov račun. 

Postoje značajne razlike među njima četvoricom, ali je sačuvano ono najhitnije u događaju. 
Sva četvorica slikaju Petra u potpunosti. Razlike u ovom slučaju mogu poslužiti, da se 
međusobno popune: neka pojedinost kod jednoga može ispuniti neku prazninu kod drugoga. Kao 
i u nekim prethodnim 


423 Usp. sv. I, str. 191—193 

slučajevima (kao u skoro svim činjenicama, koje ćemo još susresti), mjesto da se odlučimo za 
neku pojedinačnu predaju od nekoliko njih, treba ih radije čitati sve skupa, da se dođe do 
vjerodostojnije rekonstrukcije povijesne situacije, što nas žarnima na prvom mjestu. 

Što se tiče kronologije, ima razlika između Mt-Mk s jedne strane i Lk-Iv s druge strane. 
Prema prvoj dvojici, navještaj se događa na putu od dvorane posljednje večere do Getsemanija, 
dok se prema drugoj dvojici događa u samoj dvorani posljednje večere. Obje su situacije 
vjerojatne, ah nam se čini vjerojatnijim stanovište Lk-Iv: uvjerljiva je logična i psihološka veza 
ovog prizora s najavom skorog Isusovog odlaska (Iv 13,33). 

Uzevši u obzir podatke četvorice evanđelista, ovaj događaj mogao se više-manje odviti na 
slijedeći način: 

— Petar izgleda kao da nije čuo novu Isusovu zapovijed (Iv 13,34—35). Ono što isključivo 
svraća njegovu pažnju jest vijest, da će Učitelj biti s njima još samo kratko vrijeme i da odlazi (r. 
33). Odatle sigurno tjeskoban upit:Gospodine, kamo ideš? (r. 36). Dok drugi šute, premda im je 
možda isti upit na ustima, Petru je nemoguće izdržati u takvim situacijama. Iza Isusovih riječi, on 
predosjeća neku tragediju. 

Isus mu odgovara da kamo on ide, Petar ga ne može slijediti zasada, ali da će ga slijediti 
kasnije (r. 36). Teško je ne pomisliti ovdje na neko uvijeno pretkazanje o njegovoj smrti i vrsti 
smrti, koja ga čeka u budućnosti (usp. Iv 21,18—19), premda to Petar sigurno nije shvatio onog 
časa. 

— Ovo je težak čas za apostole. Isus se obraća Šimunu (i dvaput ga zove tim imenom, da 
naglasi važnost onoga što će reći), da ga opomene kako je sotona postigao (tražio je od Boga 
dozvolu i dobio je: sasvim semitska slika uzročnosti) da ih sve prorešeta kao pšenicu (Lik, r. 31). 
Ovo je čas velikog duhovnog potresa, kao što se trese pšenica, da se odijeli zrno od slame. 

Opet treba svratiti pažnju na ulogu sotone; iza svih ljudskih neprijateljskih poteza, u stvari 
stoji on, i tako obnavlja onu staru borbu koju je bio započeo (i izgubio) u pustinji (Lk 4,13). 

Ove će se noći svi oni sablazniti zbog njega. Njegovo uhićenje prouzročit će strahovit pad u 
njihovoj vjeri. On se neće braniti, neće se učiniti nepristupačnim za napadaj, kao što je toliko puta 
učinio prije, i oni će misliti da je to zbog slabosti, nemoći..., gdje je onaj mesija u kojeg su oni 
vjerovali?..., prestrašit će se i pobjeći, i ispunit će se proročanstvo (Zah 13,7) koje kaže da će se 
raspršiti ovce kad bude ranjen pastir (Mt r. 31; Mk, r. 27). 

— Međutim, ne bi trebah gubiti vjere. Nekoliko puta im je unaprijed navijestio svoju smrt, ali 
u svim tim zgodama govorio je također o svom uskrsnuću. Smrt i uskrsnuće su nerazdruživi. 

Istina je da će umrijeti: danas će se odigrati posljednji čin. Ali, još jednom im daje sigurnost da će 
uskrsnuti. I kad uskrsne, ići će pred njima u Galileju. Ići će pred njima, kao pastir pred ovcama, ili 
kao otac koji vodi svoju djecu... I ići će u Galileju (Mt, r. 32; Mk, r- 28), upravo tamo, u užu 
domovinu svih njih, gdje je stvarno započelo sve ovo, gdje se zauvijek stvorila ova obitelj..., koja 
će se onda ponovno uspostaviti..., ali na drugim temeljima, bez nepoznanica i bez straha ..., 
ponovno će oživjeti skupa sve uspomene..., i sve će im biti osvijetljeno novim svjetlom... Uistinu, 
uskrsli Isus ukazat će se učenicima u Galileji, i u samu zoru Uskrsnuća bit će spomenut ovaj 
navještaj (usp. Mt28,7.10.16; Mk 16,7). 

— Na poseban način Isus misli na Šimuna. On zauzima poseban položaj s obzirom na svoju 
braću u skupini. U izvjesnom smislu, odgovoran je za njih. A slab je kao i oni. I možda će, zbog 
svog temperamenta, iskusiti još 

većih poteškoća u svojoj vjeri. Isus je posebno molio za njega da ne podlegne njegova vjera. A 
njegova vjera neće umrijeti. Prema kontekstu, doživjet će bolan pad ali će ga i gorko oplakati (Mt 
26,75), i to će mu iskustvo pomoći da učvrsti svoju vjeru, i tako će, kad se opet obrati svom 
Gospodinu (doslovno »okrene«), morati potvrditi u istoj vjeri svoju braću (Lk, r. 32). 424 

— Petar kao da ne sluša. Ili bolje, on čuje Isusove riječi kao ukor za kukavičluk. Osjeća se 
ranjenim u svom ponosu. On nije kukavica. On neprihvaća za sebe osobno niti da će se sablazniti 
niti da ne može slijediti Učitelja. Drugi se možda mogu sablazniti, on ne (Mt, r. 33; Mk, r. 29): 
drugi će možda podleći u vjeri, ako se Učitelju dogodi nešto teško, ali on nikada! I zašto ga ne bi 
mogao slijediti sada? (Iv r. 37). On nazire da se Učitelj nalazi pred teškom pogibelji, ali nema 
stvari kojoj on ne može pogledati u lice skupa s njim. Možda ga čeka tamnica, ali on je spreman 
ići u tamnicu s njim (Lk, r. 33). Ne samo to, nego će dati i svoj život, ako je potrebno(Iv.ar.37; 
Dk,r. 33). 

— Petar se nalazi u jednom od svojih časova zanosa. Isus ga želi povratiti u stvarnost. 
Pretkazuje mu da će ga još »danas« (Mk, r. 30: prema židovskom računanju, već je počeo novi 
dan), ove iste noći, prije zore, zanijekati tri puta. 

Četiri se evanđelista slažu u broju tri. Ali se razlikuju s obzirom na vrijeme. Prema Mt, Lk i 
Iv, Petar će zanijekati Isusa tri puta prije nego što zapjeva pijetao, to jest prije tri sata izjutra. 
Pjevanjem pijetla nazivalo se rimsku treću noćnu vigiliju (12—3 pr. p.). Ali prema Mk, Petar će 
ga zanijekati prije nego što pijetao zapjeva dvaput, to jest između prvog i drugog pjevanja pijetla, 
što bi bilo između tri i pet i po sati izjutra: »U Jeruzalemu, koncem ožujka ili početkom travnja, 
pjevanje pijetla čuje se oko tri sata u zoru ili oko pet i po sati ujutro« (Lagrange). U svakom 
slučaju, nijekanje Petrovo dogodit će se noću, prije zore, prije nego što svane dan. 425 

—Petar još uvijek ne popušta; naprotiv, s još više zanosa (Mk) izjavljuje da ne samo da ga 
neće zanijekati, nego da je još spreman umrijeti s njim (Mt, r. 35; Mk, r. 31). Ovo »s tobom« 
znači da se u Petra već probija misao da Isusu prijeti smrt... 

—Petrov zanos prenosi se na ostale apostole: svi oni počeše uvjeravati Učitelja o toj istoj 
stvari (Mt, r. 35; Mk, r. 31). 

Prije umrijeti, nego te zanijekati! 

Možda prije jednog sata — oni će ga ostaviti. 

Petra iz ovog prizora poznajemo već otprije, čovjek koji ne poznaje sama sebe, niti izgleda da 
ima vremena za to. Preuzetan, upravo zbog toga. Ali oboružan apsolutno iskrenom ljubavlju, 
elementarnom, nesposobnom da prizna svoje vlastito ograničenje. Da li mu je Isus, veliki 
poznavatelj ljudskih srdaca, zbog te ljubavi odredio posebnu sudbinu? 


424 Ovaj se tekst može u nekoj mjeri smatrati paralelnim s Mt 16,18—19. Prvi Vatikanski Koncil 
uzeo gaje kao temelj nauka o nepogrešivosti. 

425 Drugi razumiju Markov izraz u smislu »prije nego što pijetao imadne vremena zapjevati 
dvaput«: vrlo brzo, bez razmišljanja, odmah, u živoj suprotnosti s tolikim samopouzdanjem i s 
tolikom sigurnošću, razmetljivo izraženom pred drugima... Ali, drago je tumačenje vjerojatnije, 
već zbog značenja što ga drugi evanđelisti daju pjevanju pijetla (vidjeti i ono što se kasnije kaže u 
Mk 14,72). 

9) PREDSTOJI ODLUČNA BITKA 
(VEČERA, 8) 

Lk 22,35—38 

Samo Lk ima ovaj ulomak. Donosi ga odmah poslije najave o Petrovim nijekanjima. 
Psihološki, dobar čas. Neki misle, da ovi Isusovi izrazi izvorno nisu bili jedna cjelina, što god se 
mislilo o tom stavu književne kritike, sigurno je to da su u današnjem obliku dobro povezani 
među sobom i da se isto tako vrlo dobro slažu s kontekstom. 

Isus je tek opomenuo apostole o težini ovog časa, i o neposrednoj pogibelji koju ona 
predstavlja za sve njih, osobito za Petra. Ali, osim toga, s ovim događajima počinje sada novo 
doba, s novim problemima, i njegova pozornost sama po sebi ide prema toj budućnosti, različnoj 
od prošlosti. 

Učenici će se sjećati kako im je, uoči poslanja u Galileju, preporučio da ne nose sa sobom 
nikakve zalihe ni novca, ni hrane, ni odjeće (kesica, torba, sandale: usp. Lik 10,4; 9,3), 426 pa da li 
im je šta nedostajalo? Nikada ništa, odgovaraju mu. Onda neka zmaju da će stvar drukčije stajati 
»sada«, u ovom novom dobu, koje počinje noćas. Prije, unatoč pojedinačnim protivljenjima, svijet 
ih je primao i prihvaćao; sada će se svaliti opća mržnja radi njegova imena (Lk 21,17). On im to 
napominje, da znaju da su kušnje ove noći tek početak, da najgore dolazi kasnije. Doći će 
vremena kad će oni, koji imaju kesicu ili torbu, morati ih nositi, a oni koji ih nemaju, morat će 
pribaviti mač, makar to bilo i prodavši najkorisniji komad odjeće, naime ogrtač, da pribave na silu 
sve što im je potrebno... 

Bilo bi besmisleno uzeti ove riječi u materijalnom smislu; bilo bi to u svakom pogledu 

A'l'l 

protivno Isusovom duhu. Poznato je kako se kritički odnosio Isus prema materijalnim dobrima. 
Još odlučnije odbacuje on fizičku silu u vlastitu korist. Jedno od njegovih blaženstava odnosi se 
na tu stvar (usp. Mt 5,10—12). Ove iste noći, u času uhićenja, osudit će služenje oružjem, upravo 
zbog toga jer »svi koji se hvataju mača, od mača će umrijeti« (Mt 26,51—52). 

Ono što Isus želi naglasiti jest da će vremena biti drukčija, da će morati računati s 
neprijateljstvom mjesto blagonaklonosti, da će, mjesto da očekuju pomoć od drugih, morati biti u 
svako vrijeme tako opskrbljeni, da se sami mognu suočiti s bilo kakvom situacijom; da moraju 
biti dovoljno pripravljeni za bilo kakvu borbu (»mač«, Mt 10,34), koju će im sile zla nametnuti... 

Potrebne su ove napomene, jer ta nimalo ugodna budućnost počinje noćas. Tada će se ispuniti 
ono što je bilo napisano 0 Jahvinom Slugi (prema tome, on je taj Jahvin Sluga), da će biti ubrojan 
među zločince (Iz 53,12), da će umrijeti kao zločinac. Njegova osobna povijest približuje se svom 
kraju... 

Apostoli sada razumiju da je stvar hitna. Učitelj je govorio 0 mačevima. Ovdje su dva. To su 
noževi, koji su u zajednici uvijek korisni za bilo kakvu mogućnost. Oni su mu ovog časa izjavili 
svoju spremnost da umru za njega prije nego da ga ostave. Došao je čas da ga brane... 

Nisu ga razumjeli. Nikad ga nisu pravo razumjeli za vrijeme njegovog povijesnog života. 


426 Usp. sv. I, str. 283. 

427 Uapsv. I, str. 237—245. 

Da odmah svrši s ovim novim pravcem kojim je krenula njegova napomena, Isus ih 
odjednom presijeca: »Dosta s tim!«.(fusnota) 427a Ove riječi ne znače da su dovoljna dva mača, 
nego da je dosta takvog razgovara, koji Isus nestrpljivo prekida. U svjetlu ovih riječi treba 
shvatiti ono što kaže o kupovanju mača. Ovaj »mač« nije ratno oružje u smislu zelotskog pokreta 
(»postoji granica svakoj oporbi, i to je upravo kad oporba postaje nasilna pobuna«); usp. Oscar 
Oullmann, Jesus et les revolutionnaires de son temps (navodim prema španjolskom prijevodu, 
Barcelona 1980, 60—63). 

Bit će poteškoća u budućnosti, ali... ima i utješnih perspektiva, jačih od svake kušnje; to su 
teme, koje će biti razrađene u oproštajnim govorima četvrtog evanđelja. 

10) PRVI OPROŠTAJNI GOVOR 
(VEČERA, 9) 

Iv 14,1—31 

Vidjeli smo da Iv 13,31—35 treba smatrati uvodom u oproštajne govore. Ove riječi izazivaju 
Petrov nastup, na što mu Isus pretkazuje da će ga zanijekati. Kao prirodni razvoj misli, nadodaju 
se neke tamne opaske o budućnosti koja očekuje učenike. Ali poslije ovih dvaju prekida, koje je 
uvod izazvao, Isus sasvim ulazi u najavljenu tematiku, da otvori puteve nade i svjetla u ovoj 
tjeskobnoj panorami. 

Ovaj govor, po stilu i ustrojstvu, sličan je drugim govorima u četvrtom evanđelju. Bilo bi 
uzaludno tražiti ovdje neku akademsku organizaciju. Nema jasnih prelaza od jedne stvari na 
drugu. Misli vriju, dolaze i odlaze, ponavljaju se, skoro udaraju jedna o drugu. Teme su 
mnogobrojne i vrlo pokretne. 

Zbog svega toga, nemoguće je jasno razdijeliti ovaj govor. Stvarno, dovoljno je pogledati 
podnaslove u raznim komentarima i prijevodima, da uvidimo kako se nalazimo na nesigurnom 
tlu. 

Radi bolje jasnoće, i mi ćemo napraviti nacrt govora, ne predmnijevajući da će biti posve 
točan, slijedeći neke temeljne ovdje razrađene teme, svaku od njih sa svojim lancem sporednih 
tema: 

— rr.l—3: uvod, najava glavnih tema govora; 

— rr.4—17: Isus ide k Ocu; 

— rr.l8—24: Isus se vraća k svojima; 

— rr.25—31: zaključak, Isusov oproštaj. 

1) Uvod (rr. 1—3). — On sadrži Isusov poticaj i njegovo obrazloženje ali on u isto vrijeme 
sadrži najavu dviju tema ovog govora. 

Smatramo neophodnim početi čitati ova tri retka polazeći od glavnog uvoda (Iv 13,31—35); 
kon kr etno od Isusove tvrdnje o njegovom skorom odlasku u 13,33. Bez ove neposredne veze, ovi 
reci, a osobito r. 2b, stvarno ne bi mogli imati prihvatljivog tumačenja. 

— Poticaj r. 1 (»neka se ne uznemiruje vaše srce«) potpuno je opravdan u vezi s ovom 
tvrdnjom. Isus je rekao apostolima, da će biti s njima samo još kratko vrijeme, da će ga tražiti, ali 
da ga neće naći, jer kamo ide on, oni ne mogu ići... Bio je to navještaj tragedije. Već poznajemo 
reakcije Petrove i ostalih apostola. Bili su duboko uznemireni. 

...Sad ih Isus poziva da se ne uznemiruju. Nema razloga za to. Ovo je samo privremena 
tragedija; ona će za njih imati neočekivano velike učinke. 

Oni, budući da su dobri, jednostavni ljudi, uvijek su imali vjeru i pouzdanje u Boga; neka, dakle, 
imaju tu istu vjeru i pouzdanje u njega, upravo u ovim teškim časovima. 

»Vjerovati« u Isusa, na ovom mjestu, znači imati pouzdanje u njega, ali pouzdanje osnovano 
na vjeri u viši značaj njegove osobe, kao što je on nebrojeno puta ustvrdio i svojim čudesima 
dokazao za vrijeme svog povijesnog života. Oni iz iskustva znaju, da se mogu pouzdati u njegovu 
riječ i moć. 

Treba zapaziti da Isus stavlja na istu razinu vjeru u Boga i vjeru u njega: istovjetnost s 
Bogom, koja se na razne načine i stalno ustvrđuje u četvrtom evanđelju. 

— R. 2 je vrlo teško istumačiti. Mislimo da mu je smisao slijedeći: kod Boga ima mjesta za 
sve; zato se apostoli ne moraju uznemirivati radi njegovog odlaska, jer on ide k Bogu, da im 
pripravi mjesto... 

Kako rekosmo, ovdje se daje motivacija r. 1 i u isto vrijeme najavljuje se tema koja je stalno 
prisutna u ovim govorima: Isusov odlazak. 

»Kuća« Božja je »nebo«, kako to puk zamišlja; u stvari jest sam Bog, njegov život. 

Kad se kaže da u Božjoj kući ima »mnogo stanova« (boravišta, soba), ne želi se reći 
»različitih« stanova, prema raznim zaslugama ljudi (kako se mislilo, počevši od najstarije 
predaje), nego naprosto mnogo: kod Boga ima mjesta za sve. 

R. 2b treba čitati upitno: »Inače, zar bih vam to rekao?«, u vezi s onim što je rečeno u 13,33: 
da odlazi. On im je rekao da ide, ah to je zato da im pripravi mjesto; neka se ne uznemiruju... 
Cijela rečenica, dakle, može se ovako prevesti: »U kući moga Oca ima mnogo stanova; inače, zar 
bih vam rekao (da odlazim)?; idem da pripravim mjesto«. 

R. 3 najavljuje drugu veliku temu ovih oproštajnih govora, nadodajući još jedan znak nade i 
utjehe: odlazi, ah će se povratiti... Isusov povratak. Iza kako je pripravio u kući svog Oca mjesto 
za svoje apostole, opet će se povratiti da ih uzme sa sobom, da budu ondje gdje je on... 

Nema sigurnosti među tumačima, na koji povratak Isus misli: povratak u parusiji, ih u času 
smrti svakog pojedinca, ih na uskrsnuću? Velika većina modernih tumača razumiju to o parusiji. 
Ah, onda bi učenici Isusovi bih »sirote« do konca svijeta. Mislimo stoga da se radi o povratku 
koji je tema ovog govora (rr. 18—24); duhovni povratak Isusov po svom Duhu. On će »uzeti sa 
sobom« svoje učenike: udružit će ih intimno u svoj vlastiti život. Oni će onda »biti gdje je on«: bit 
će ponovno ujedinjeni, ah zauvijek i nerazdruživo, tako intimno ujedinjeni, da »ni smrt, ni život, 
ni anđeli, ni poglavarstva, ni sadašnjost, ni budućnost, ni moći, ni visina, ni dubina, ni bilo koja 
druga stvorena stvar, neće nas moći rastaviti od ljubavi Božje, koja je objavljena u Kristu Isusu, 
Gospodinu našem« (Rim 8,38—39). 

2) Isus ide k Ocu (rr. 4—17). — Može se vidjeti ovdje pet sporednih tema: Isus je put k Ocu 
(rr. 4—6); Isus je objava Očeva (rr. 7—11); učenici će nastaviti Isusovo djelo (r. 12); uspješnost 
molitve učenika (rr. 13—14); obećanje Duha (rr. 15—17). 

a) Isus je put k Ocu (rr. 4—6). — Isus kaže apostolima da oni poznaju put koji vodi k 
mjestu kamo on ide. Taj je put sam on (r.6), tako da ga učenici stvarno poznaju, iako ne misle na 
to. Ah učenici ne vide tako tu stvar; uistinu ne znaju. Ne samo to, nego ih nisu razumjeli, ih nisu 
svratih pažnju ni na ono što je on sada rekao. Toma, u ime drugih, kaže mu, da oni ne znaju kamo 
ide, tako da će još manje znati put koji tamo vodi, premda je on rekao da ide u kuću svog Oca, da 
im pripravi mjesto. 

Isus im onda kaže, daje om put, istina i život. 

To je jedna od velikih Isusovih samoobjava u četvrtom evanđelju. 

Isus kaže o sebi tri stvari. Glavna je ona o »putu«, kako se vidi iz drugog dijela r. 6 (»nitko ne 
dolazi k Ocu nego po meni«). Sva tri predikata su s članom: Isus je jedini, isključivi, u sva tri 
pogleda. Ali zadnja dva su podređena prvom, njegov su razlog: Isus je put, jer je istina i život. On 
je istina, jer je objava Boga, najviše istine. I zbog toga, posjeduje puninu božanskog života. 
Prema tome, njegova osoba naznačuje nam način kako doći do Boga, istine i života. 

U izvjesnom smislu, Isus je cilj a u isto vrijeme put do njega; cilj sam u sebi, put za nas. 

Već je član označivao isključivost. Ali, sad se to još više naglašava: »Nitko ne dolazi k Ocu 
nego po meni«. Još jednom, izričito im naznačuje cilj puta. I jedini put koji vodi do tog cilja. 
Bogu se ne može doći osim po Isusu. Prije je moglo biti i drugih puteva, ali sada je samo ovaj. 
Njegova riječ i cjelokupni primjer njegove osobe obvezatni su (o vrijednosti Isusovog primjera 
govorili smo prije). Obično se ističe ovdje uski paralelizam s Iv 10,9: »Ja sam vrata: onaj koji 
ulazi preko mene, bit će spašen«. 

b) Isus je objava Očeva (rr. 7—11). — Pada u oči da je sve što Isus ovdje kaže o svojim 
odnosima s Ocem, to već rekao u drugim zgodama: to su kristološke tvrdnje koje otprije dobro 
poznajemo. 

U r. 6 Isus je govorio o putu do Oca i tako posve jasno naznačio cilj puta (Otac). Tomin 
nastup (r. 5) pokazuje da apostoli stvarno ne poznaju dobro ni cilj ni put. A ne poznaju Oca, jer, 
usprkos svojoj ljudskoj bli z ini s Isusom, oni ga stvarno ne poznaju u dubini, u njegovoj istinskoj 
vezi s Ocem. Jer (r. 7) da su ga oni bili upoznali u ovoj dimenziji, bili bi upoznali također Oca 
preko njega. A ipak, oni već sada, na razini povijesne objektivnosti, poznaju Oca i »vidjeli« su ga: 
objektivno, oni su svjedoci cijelog Isusovog djelovanja, u kom se očitavala prisutnost Božja u 
njemu, tako da oni, kad su vidjeli njega na djelu, vidjeli su također i Oca 

Isus je govorio o nekom viđenju Oca. Apostoli ne razumiju tu vrstu viđenja. Oni bi ga željeli 
vidjeti fizički, materijalno: neka im Isus tako pokaže Oca i bit će im dosta, neće više ništa tražiti. 
Filip, koji vodi riječ u ime drugih, ne kaže to iz prezira prema Učitelju, nego izražava ono što 
njegova vjera onoga časa živo osjeća kao potrebu. 

Isus odgovara Filipu s ukorom: toliko je vremena s njima i još ga nisu duboko spoznali, po 
vjeri? Vidi se da nisu, jer, kako im je prije rekao, tko vidi njega, vidi i Oca. Inače, bio bi bez 
temelja njihov zahtjev da im pokaže Oca. 

Ali, za to je potrebna vjera. Treba vjerovati da je Isus u Ocu i Otac u njemu; da postoji tijesno 
unutarnje zajedništvo među njima, tako da, kad Isus govori, ne radi to sam za sebe, nego Otac 
govori u njemu; i uopće, sve što Isus čini, to Otac radi preko njega, upravo stoga jer uvijek boravi 
u Injemu. 

Budući da to nisu učinili dosada, Isus ih sada izričito poziva da vjeruju u to intimno jedinstvo 
između njega i Oca. I ako im je još uvijek teško vjerovati samo njegovoj riječi, (koja bi po sebi 
morala biti dostatna), neka se sjete svih čudesa koja su vidjeli, i neka vjeruju zbog njih, jer u 
njima se očituje moć Božja. 

c) Učenici će nastaviti Isusovo djelo (r. 12). — Novi razlog utjehe za apostole: Isusovom 
smrću ne svršava se sve, nego se naprotiv otvara slavno doba za njih. 


319 




U prethodnom retku, Isus je govorio o svojim »djelima« kao razlozima da mu se vjeruje, 
misleći na svoja čudesa. Ali čudesa su samo jedan vidik njegovog cjelokupnog djela; u tom 
potpunom smislu Isus upotrebljava sada riječ »djela«. I pretkazuje apostolima da će oni nastaviti 
njegov posao, da će raditi sve što je on radio, i još više, jer će preći sve one geografske i ljudske 
ograničenosti, na koje je on bio povijesno vezan. Ali ti uspjesi nisu plod njihove vlastite 
djelotvornosti, nego ih duguju činjenici da on ide k Ocu, odakle će im poslati svog Duha, koji će 
biti pokretna snaga misionarskog rada Crkve. U stvari, sam Isus nastavlja svoje djelo, samo što to 
radi po svojim učenicima. U stvari, sam Isus nadvisit će sam sebe, jer kad jednom bude u slavi 
svog Oca, neće više biti podložan neizbježivim ograničenjima svog povijesnog života. 

d) Djelotvornost molitve učenika (rr.13 — 14). — U prethodnom retku,Isus je govorio o 
djelotvornosti apostolskog rada učenika. Sada kaže da ta djelotvornost potječe od djelotvornosti 
njihove molitve. Potrebno je da po molitvi budu sjedinjeni s njim; jedino to jedinstvo s njim može 
im zajamčiti djelotvornost. 

U r. 13 Isus obećaje, da će učiniti sve što zatraže u njegovo ime... Pretpostavlja se da je 
molitva upravljena njemu, jer on je onaj koji je uslišava. Očito je da se stavlja na istu razinu s 
Bogom. I već se izričito izražava, da su svi apostolski uspjesi na koncu konca njegovo djelo. 

Moliti »u ime« Isusovo, isto je što i moliti u njemu, u njegovoj osobi, to jest intimno 
ujedinjeni s njim, čvrsto oslonjeni na njega po vjeri. 

Razlog radi kojeg Isus uslišava molitvu jest da Otac bude proslavljen u Sinu. Djela za koja 
mole učenici, u stvari su Isusova djela, i po njima se Otac slavi. 

R- 14 ponavlja već rečeno, ali s izričitom naznakom daje molitva upravljena Isusu. 

Molitva u ovom kontekstu jest molitva za djela apostola. Ovdje njezina djelotvornost dolazi 
od Isusa; na drugim mjestima osigurava je Otac (Iv 15, 16; 16, 23). 

Znamo da je djelotvornost molitve izvan pitanja. Druga je stvar kako, kada, gdje... će se 
ispuniti. Njezin učinak treba očekivati s vjerom. 

e) Obećanje Duha (rr.15 — 17). — Isus je obećao učenicima da će uslišiti njihove molitve i 
tako po njima nastaviti svoje djelo. Ali, to će biti moguće jedino ako ga ljube, a pokazat će da ga 
ljube, ako vrše njegove »zapovijedi« (kao Bog, i Isus ima svoje zapovijedi), a to su njegove 
»riječi« (rr.23—24),to jest cijela spasiteljska poruka koju je on objavio. Vršiti njegove zapovijedi 
isto je što i čuvati njegove riječi, a to se događa kad se po vjeri prihvati njegova poruka i po njoj 
se živi (usp. Iv 8,51; 15,20). 

Pri takvom stanju stvari, čvrsto je i drugo obećanje: Isus će moliti Oca, i Otac će im dati 
drugog Branitelja, 428 

da uvijek bude s njima... 

Grčka riječ »parakletos« znači ovdje advokat, branitelj, zaštitnik, pomoćnik...; sporedna su 
značenja posrednika i tješitelja. 

Ovdje, Isus će moliti, i Otac će dati Branitelja. Na drugim mjestima, sam ga Isus šalje (15,26; 
16,7); uvijek je isto: Isus i Otac su jedno. 

Branitelj će biti s učenicima »zauvijek«. Nije to osobna povlastica apostola, nego svih 
učenika svih vremena; to je značajka Crkve. 


428 O Parakletu i izrekama o njemu kod Iv usp. Schnackenburg, III 177—195. 320) 

Ovaj je Branitelj »drugi«, to jest različan od nekog koji je postojao prije, i koji me može biti 
drugi nego sam Isus: sad kad on ide, dolazi na mjesto njega njegov zamjenik. 

A taj je Branitelj Duh. I to je Duh istine, one najviše Istine koja je sam Isus (r. 6): savršena 
objava Božja. Duh je u konačnoj vezi s ovom Istinom, po svom bitku i po svojim ulogama (o 
kojima će se posebice govoriti u ovim govorima). 

Svijet nije u stanju da ga primi; razumije se, ukoliko je »zli« svijet, onaj koji više voli tamu 
nego svjetlo (3,19), onaj koji ispunja želje svog duhovnog oca, đavla (8,44). Nesposobnost je u 
vezi s antipatijom. Nemoguće je vidjeti ili upoznati nekoga koga ne pripuštamo u krug svojih 
interesa. 

Isusovi su učenici svijet u suprotnosti sa »svijetom«. Mjesto antipatije i odbijanja, ovdje je 
simpatija i prihvaćanje. »Vi ga poznajete«. Ne radi se o kronologiji. Nema smisla pitati se kako je 
to moguće prije Duhova. Duhovi su svečani početak, obećan za vrijeme poslije Isusovog 
proslavljanja (7,39). Ali, Božji i Isusov Duh uvijek se nalazi ondje gdje ima vjere u Boga i u 
Isusa. Ovdje se radi o pojmu učenika: to je onaj koji vjeruje u Isusa i koji po toj vjeri dolazi do 
unutarnjeg zapažanja prisutnosti Duha. U stvari, radi se o budućnosti: učenici će poznati Duha, 
zapazit će ga u njegovoj dvostrukoj djelatnosti: svaki od njih pojedinačno, po njegovoj stalnoj 
prisutnosti u savjesti (»u« vama), i svi oni po njegovom radu u crkvenoj zajednici (»s« vama). 

Već u ovom ulomku, Duh se pokazuje kao različit od Oca i od Sina, ali u uskog vezi s njima. 
Kasnije će se sve to vidjeti još jasnije. 

3) Isus se povraća k svojima (rr. 18 — 24). — Ovaj dio govora jest razvoj teme koja je 
najavljena u r. 3. Neće samo Duh doći učenicima, nego i Isus, čak s Ocem. Ne može se zamisliti 
veće utjehe: cijelo Trojstvo će ih podržavati. 

Kad Isus umire, a to će se ubrzo dogoditi, učenici će ostati »sirote«, bez njegove prisutnosti i 
obrane, slabi i nezaštićeni. Ali, to će kratko trajati. Neće ih ostaviti u tom položaju. Vratit će se k 
njima... 

»Vratit će se«, jer će započeti novi način života s njima, iza kako je bio otišao fizičkom smrću. 
Ali, taj će povratak učiniti da učenici nikada više ne budu »siročad«; povratak koji će otpočeti 
stalnu njegovu prisutnost među njima, sve do konca. Bit će to prisutnost vrlo različita od prijašnje 
(za vrijeme povijesnog života): unutrašnja, neosjetna, u srcu svakog pojedinca. Podrazumijeva se 
da će biti u skladu s novim Isusovim bićem, produhovljenim, što je plod uskrsnuća. 

Još malo, i »svijet« ga neće vidjeti. Ovaj »svijet« ima samo fizičke oči, da vidi samo 
materijalne stvarnosti; i za kratko vrijeme Isus će iščeznuti fizički. Drukčije je s učenicima. Oni 
imaju, oči vjere, koje vide duhovne stvarnosti. Oni će ga »vidjeti« na ovaj duhovni način, kao što 
će vidjeti Duha (r. 17): upravo zato jer će Isus biti prisutan u njima skupa sa svojim Duhom i po 
njemu. Moći će ga »vidjeti« na ovaj način, jer on, unatoč fizičkoj smrti, »i dalje živi«; ne samo to, 
nego će ovaj svoj neiscrpivi život i njima saopćiti, i oni će »živjeti« tim istim životom, i na 
temelju ovog zajedništva života moći će ga prepoznati. 

U »onaj dan« (u S. Z. stručni naziv za Jahvin sud), kad se Isus duhovno povrati k svojim 
učenicima, oni će spoznati da je Isus u bitnom jedinstvu s Ocem, i da također postoji usko 
zajedništvo života između njega i njih. 

Ali, to zajedništvo života mora stvarno postojati, da se Isus mogne k njima povratiti. S njihove 
strane, mora postojati ljubav koja se sastoji u 

poznavanju i opsluživanju njegovih zapovijedi, to jest u prihvaćanju po vjeri njegove objave i 
njegove poruke. Onoga koji ovako ljubi Isusa, ljubit će njegov Otac (iz solidarnosti, koja je 
rezultat jedinstva među njima), a ljubit će ga također i Isus, koji će mu se za nagradu objaviti 
unutar, u srcu. 

Sada nastupa Juda 429 (ne izdajnik, izričito zapaža evanđelist), kojemu je čudno da će se Isus 
objaviti samo njima, a ne cijelom svijetu: zašto to ograničenje? Isus mu odgovara, da mora biti 
tako naprosto jer nevjerni »svijet« nije u stanju da primi takvu Isusovu objavu. Ali, dokazivanje 
je Isusovo neizravno i kao u krugovima koji postepeno idu naprijed. Najprije ponavlja ono stoje 
prije bio rekao: onaj koji ga ljubi, čuvat će njegovu riječ, prihvaćajući po vjeri njegovu poruku; 
kao nagradu za ovu ljubav, i njega će ljubiti Isusov Otac; prema tome, ustanovit će se zajednica 
ljubavi, jer će Isus i njegov Otac (koji su jedno: 10,30) doći k njemu i nastanit se kod njega (čin 
uzajamno povezan s onim o kom je govor u rr. 2—3). Sad Isus i Otac, prije je bio Duh: 
vjemikova duša postala je »kućom« Trojstva. 

Zato (r. 24) tko ne ljubi Isusa, ne drži njegove riječi, i zato neće biti u stanju da primi njega i 
Oca; to je razlog da se Isus ne može ovako intimno objaviti »svijetu«. 

R. 24 uporno ponavlja liniju istovjetnosti između Isusa i njegova Oca, koja je već nekoliko 
puta bila ustvrđena (usp. 7,16; 8,26.28; 12,49—50): Isusova riječ nije samo njegova, neovisna, 
nego je sama riječ Oca koji gaje poslao; znači daje apsolutno zajamčena. 

4) Zaključak: Isusov oproštaj (rr. 25—31). — Već r. 25 ima ton oproštaja. Isus podsjeća 
apostole da im je već za svog povijesnog života bio rekao sve ovo: ta etapa se sada zatvara; ali s 
tim se ne svršava njegovo naučavanje niti učenje učenika. Sada započinje rad Branitelja, Duha 
Svetoga, kojega će Otac poslati u ime Isusovo, po njegovoj molbi i da nastavi njegovo djelo. 

Zadaća Duha je »naučavati« i »podsjećati«. Neki tumači vide ovdje dva različita čina. Drugi 
više vole vidjeti u ovim riječima paralelizam, gdje bi drugi član tumačio prvi: Duh Sveti će 
naučavati podsjećajući. Bez sumnje, ovo zadnje tumačenje je vjerojatnije; čak bi i prvo praktično 
moralo doći do istog zaključka. Duh naime ne može naučavati posve nove stvari, nego jedino ono 
što je već Isus naučavao (usp. 16,13—15), tako da se njegova nauka stvarno sastoji u tome da 
podsjeća na ono što je Isus bio naučavao... 

Ali, na taj način Duh Sveti naučavat će učenike (Crkvu) »u svemu«: naučavat će »sve« u 
dubinu, tumačeći iscrpnije Isusovu nauku; i naučavati će »sve« u širinu, vadeći postepeno na 
svjetlo sve mogućnosti koje sadrži Isusova poruka. Razvoj dogma i uopće nauke, za vrijeme 
crkvene povijesti, dokaz je tog stalnog rada Duha Svetoga. 

Došao je, dakle, čas oproštaja: Šalom! Mir s vama! Ali ovaj puta ne radi se samo o običnoj 
oproštajnoj formuli. Isus im ostavlja mir. Stvarno i zauvijek. I nije to obično spokojstvo ili 
psihološko umirenje, nego njegov mir, mir o kojem govori Biblija: skup svih Božjih dobara, 
spasenje koje donosi puninu bića, sreća i veselje koje donosi svijest da smo prepuni Boga. To je 
mir što ga daje Isus, što ga »svijet« ne može dati, jer nikada neće moći ispuniti ljudskog srca. Kod 
onih koji posjeduju taj mir nema mjesta za tjeskobu i strah, usprkos svim nepogodama koje mogu 
imati u budućnosti, i koje vrlo dobro mogu skupa postojati s tim »mirom«. 

Napominje im ono što je malo prije rekao: da ide, ali da će se vratiti. Oni su ovog časa 
potpuno zaokupljeni tim da on ide i žalosni su, a ne misle 


429 Usp. sv. I, str. 166. 

na to da će se povratiti. To je zato jer ga još ne ljube u potpunosti (još ne opće s njim 
vrhunaravno, po savršenoj vjeri); jer kad bi ga tako ljubili, još bi se radovali da on ide k Ocu, jer 
on ide tamo da primi slavu Očevu, jer je Otac veći nego on i može mu dati i dat će mu svoju 
slavu. 

Riječi »Otac je veći od mene« pobuđuju beskrajne polemike i kristološka tumačenja još od 
starih vremena. Ovaj tekst treba gledati ne samo u svjetlu teološke spekulacije, nego u cjelovitom 
kontekstu četvrtog evanđelja. Poznato je da se bitna istovjetnost između Isusa i njegova Oca 
može smatrati tezom ove knjige, koja se uporno i na mnogo načina ponavlja (usp. 10,30 kao 
sažetak). Ali, isto tako se tvrdi daje Isus niži od Oca (usp. 5,19; 8,28, itd.; iz sinoptičke predaje 
usp. Mk 13,32). Tu niže stepenost mogli bismo nazvati funkcionalnom, ukoliko je Isus (Sin) bio 
poslan od Oca, da ispuni njegovu volju i izvrši njegov plan spasenja svijeta (usp. 4,34; 6,38; 8,29; 
12,49, itd.). Ovo evanđelje ne vidi nikakve poteškoće ni u jednoj od ovih tvrdnja. U stvari, radi se 
o misteriju Isusove osobe, čije granične stvarnosti naša evanđelja jednostavno iznose, ne 
osjećajući potrebe da pomire beskrajnu udaljenost jedne od druge. 

Sve ove stvari (najavljene u ovom govoru: njegov odlazak i povratak..., itd.) Isus je rekao 
prije nego što se dogode s apologetskim ciljem, da pomogne vjeri učenika. Radi se o 
pretkazanjima koja su dokaz Isusovog vrhunaravnog poznavanja budućnosti i dokaz njegovog 
božanstva: ispunjenje pretkazanja može pojačati njihovu vjeru. 

Već je došao krajnji čas, svršilo se vrijeme razgovora s njima. Već se približio »knez svijeta« (r. 
30; usp. 12,31). Đavao je glavni činilac u ovim događajima; Juda je samo jadno njegovo sredstvo 
(usp. 13,27). Međutim, to se događa ne zato što bi đavao imao neku moć nad njim, nego zbog 
njegove potpuno slobodne odluke, koja je izraz njegove ljubavi prema Ocu: po ovoj dobrovoljnoj 
samopredaji svijet će spoznati da on ljubi Oca, jer radi onako kao što mu je Otac naredio: ljubav 
znači vršiti volju onoga koga ljubimo. 

Napokon, naredba da se podignu od stola i izađu iz mjesta (tr. 31). Prema ovom zaključku, 
ovdje bi se svršavao oproštajni govor. Ali tek u 18,1 stvarno izlaze iz dvorane. Ostaju još tri 
poglavlja između ova dva časa. Kako su ova poglavlja došla ovamo? Ili, kako je došlo do one 
naredbe da se dignu od stola u 14,31? Književna kritika nastoji odgovoriti na ova pitanja. 430 Kako 
rekosmo, mi moramo ostaviti po strani taj problem i ispitati tekst. 


430 »... Poglavlja 15—17. barom su djelomično paralelna s tek završenim govorom (usp. osobito 
16,4fo—33). Iako ima raznih mogućnosti, izgleda krajnje vjerojatno da se govor na pasljednoj 
večeri kad Iv izvorno svršavao s 14,31, i da se tu nadovezivalo 18. poglavlje. Naš današnji tekst 
predstavlja kasniju redakciju, djelo samog evanđelista ili njegovih učenika-redaktora, gdje bi ova 
dva umetnuta poglavlja bila sastavljena na temelju paralelnih varijanata istog govora, ili na 
temelju drugih govora, tematski povezanih s onim, ili upotrebljavajući oba izvora u isto vrijeme. 
Ne treba se čuditi da su postojale paralelne varijante, imajući u vidu značaj ivanovskih govora kao 
ploda razmišljanja i evanđelistovih uspomena u starosti« (Brace Vawter). Ovo je samo sažeti 
primjer jednog rješenja, u kojem svakako ima praznina. Dragi pokušaji rješenja mogu se vidjeti u 
komentarima Wikenhausera, Scbnackenburga, itd. 

11) DRUGI OPROŠTAJNI GOVOR 
(VEČERA, 10) 

Iv 15—16 

Pod ovim naslovom »drugog govora« obuhvaćamo ovu veliku perikopu od dva poglavlja, 
koja se vrlo dobro smještaju u ozračje posljednje večere. Neki tumači (npr. Schnackenburg) vide 
u 15. poglavlju produženje 14, a u 16. poglavlju varijantu istoga. Stvarno, ne može se nijekati da 
se stalno ponavljaju misli ondje izražene; ponavljanje koje u literarnom pogledu umara. 

Radi veće jasnoće možemo cijeli ulomak podijeliti na slijedeće teme: 

— trs i mladice, potreba jedinstva s Isusom (15,1—11); 

— međusobna ljubav, potreba jedinstva unutar zajednice (15,12—17); 

— mržnja svijeta, zajednica pred neprijateljskim svijetom (15,18—27); 

— progoni sa strane Židova (16,1—4); 

— poslanje Branitelja u svijetu (16,5—11); 

— poslanje Branitelja u zajednici (16,12—15); 

— bol zbog rastanka i radost zbog ponovnog sastanka (16,16—24); 

— riječi obećanja i utjehe (16,25—33). 

1) Trs i mladice, potreba jedinstva s Isusom (15,1—11). — Već je od prvih riječi jasno da 
se radi o alegoriji, iako ne posve čistoj (npr., r. 4b je usporedba). Sadržaj je vrlo važan za život 
kršćanske zajednice: pokazuje daje taj život u stvari nemoguć bez životnog jedinstva s Isusom po 
vjeri i ljubavi. 

Isus ulazi u temu iznenada, bez ikakvog uvoda i bez ikakve izravne veze s prethodnim 
govorom; znak daje izvorni redoslijed morao biti drukčiji. 

Odmah na početku Isus tvrdi daje »trs, onaj pravi«. Naglasak je na »pravi«, što se vidi i iz 
mjesta koje ova riječ zauzima u rečenici. Kod proroka, vinograd je klasična slika Izraela. Ali, 
Izrael nikad nije bio dobar vinograd: mjesto grožđa, rađao je vinjagom (Iz 5,2). Neki misle daje 
Isus pravi vinograd, dobri vinograd, nasuprot Izraelu, koji to nije bio. Ah, znači previše tražiti od 
ovog Ivanovog teksta kad se hoće misliti na ovu vezu s Izraelom. Naprosto, Isus je autentičan 
vinograd, onaj koji u potpunosti ispunja ono što se o njemu nadalje kaže... 

Isusov je Otac zemljoradnik, konkretno, vinogradar. Dobar vinogradar, kojemu je stalo da trs 
bogato urodi, mora se brinuti za njega. Mladice, koje su materijalno ujedinjene s trsom, ali koje 
ne donose ploda, treba posjeći, da i dalje ne oduzimaju snagu trsu; dok se mladice koje donose 
rod, moraju očistiti od suvišnih izraslina, da imadnu više životnog soka i donesu više i boljih 
plodova. To je Očev posao. Ima ih koji su »u Isusu«, ali ne daju ploda: to su ljudi površne vjere, 
čiji život nije usmjeren prema toj vjeri. Takvi ljudi neće moći kroz dugo vremena zadržati to 
najmanje, tek vanjsko, jedinstvo s Isusom: potpuno će se odijeliti od njega (prema semitskom 
načinu poimanja, Bog će ih odanle iščupati). Naprotiv, one koji su životno, po djelatnoj vjeri, 
ujedinjeni s Isusom, Bog će stalno »čistiti« od svih zapreka, da mognu živjeti sve istnskijim 
kršćanskim životom. 

Sada dolazi praktična primjena: učenici (kasnije će se izričito reći da su mladice: r. 5a) već su 
»čiste«, već su u stanju da urode obilnim plodovima. Naravno, pretpostavlja se, da su usko 
ujedinjeni s Isusom. Potrebno je jedino da uvijek budu tako ujedinjeni. Ne može se prekinuti to 
jedinstvo, jer, kao što mladica ne može sama dati ploda, ako nije ujedinjena s trsom, tako ne 
mogu ni oni, ako nisu ujedinjeni s njim. To je upravo veza koja postoji između njega i njih: on je 
trs, a oni su mladice. Svaki koji ostane ujedinjen 

s njim, dat će mnogo plodova kršćanskog života, kao što je očito iz onoga što je prije rekao, da 
odijeljeni od njega ne mogu ništa učiniti (razumije se, u pitanju spasenja; s tim se ne umanjuje 
autonomija ljudskog čina kao takvog). 

Treba također računati s posljedicama. Oni koji se ne uzdrže ujedinjeni s Isusom, imat će 
sudbinu nekorisnih mladica: posjeći će ih i one će se osušiti, pa će ih skupiti i baciti u oganj da 
izgore; potpuno izgubljenje. Naprotiv, oni koji se uzdrže ujedinjeni s Isusom, čuvajući živu u 
svom srcu njegovu »riječ« (nauku) kao smjernicu cijelog svog života, dobit će sve što budu 
molili (usp. 14,13). Na taj način dat će dosta plodova bogatog vjerskog života, i tim će dokazati 
da su uistinu Isusovi učenici, i sve će se to okrenuti na slavu Očevu, jer Otac čini sve (brinući se 
za trs) da bude takovih plodova. 

Tajna uspjeha sastoji se u tome da se »ostane« u Isusu, da se uzdrži stalno zajedništvo s njim, 
a to znači ustrajati u ljubavi koju su od njega primili. On je ljubio njih kao što je Otac ljubio 
njega. Oni moraju sačuvati tu ljubav, uzdržati se čvrsto u njoj. A to će postići držeći Isusove 
zapovijedi, (usp. 14,21.23), to jest prihvaćajući po vjeri sve njegove riječi, i izvršavajući tako sve 
što on od njih očekuje, isto kao što je on izvršio u svemu (sve do smrti) Očevu volju i ostaje u 
njegovoj ljubavi. Upravo jer je svjestan daje ispunio Očev plan, on se osjeća potpuno ostvarenim 
i osjeća najveću radost, koju može dati samo ovako bogato doživljen život. 431 On im želi dati ovu 
radost, da ih jednom u potpunosti ispuni. 

2) Međusobna ljubav, potreba jedinstva unutar zajednice (15,12—17). — 

U r. 10, Isus je govorio o svojim zapovijedima (u množini); sada (r. 12) govori 
o »zapovijedi«, o jedinoj, o onoj koja sažima sve ostale; »da ljubite jedni druge kao što sam ja vas 
ljubio«. Međusobna ljubav, bratska ljubav unutar zajednice; posebno ostvarenje opće ljubavi 
prema bližnjemu. Taje tema bila najavljena u općem uvodu u oproštajne govore (13,34). I ondje i 
ovdje, nalaze se riječi »kao što samja vas ljubio«. Obaveza ljubavi (jer je Isus ljubio), i obrazac 
ljubavi (kao što je Isus ljubio). 

Ovaj je obrazac vrlo strog. Sigurno, nema veće ljubavi nego dati vlastiti život za svoje 
prijatelje, i do tog najvišeg stupnja došao je Isus; pretpostavlja se da na tu žrtvu mora biti spremna 
i ljubav učenika. Naglasak ne leži na riječi »prijatelji«, kao da bi Isus ograničavao vrijednost 
svoje smrti, nego na »dati vlastiti život«, na najvećem davanju. 

Isus uzima riječ »prijatelji«, jer takvi su njegovi odnosi s učenicima, prijateljski odnosi. Ali, 
ne radi se o sentimentalnom, nego o praktičnom prijateljstvu, koje se sastoji u tome da čovjek 
udesi svoj život onako kako želi ljubljena osoba: učenici će biti njegovi prijatelji, ako budu činili 
ono što im on zapovijeda, konkretno, ako budu vršili ovu zapovijed međusobne ljubavi. 

I oni su već njegovi prijatelji. Već ih on ne zove više slugama; ne što bi ih prije bio držao za sluge, 
nego jer su oni, prije nego što su stupili u zajedništvo s njim, bih robovi, a sada to nisu; robovi 
naime nemaju udjela u intimnostima svoga gospodara, a oni ga imaju u njegovim, jer on im je 
objavio sve što je doznao od svog Oca; među njima nema tajna, zato ih je nazvao prijateljima. 

I ovo prijateljstvo polazi od njega. Nisu oni izabrali njega, nego je on izabrao njih, i odredio ih 
da idu i donesu plod... To što se ponavlja glagol »izabrati«, stavlja naglasak na njega: položaj 
učenika rezultat je Isusovog izbora. Njihova djelotvornost, prema tome, osniva se na tom daru. 
Ovaj izbor i ova namjena ne odnose se specifično na apostolat, kao što misle neki 


431 O Isusovom veselju usp. sv. I, str. 181—183. 

tumači, ili na misionarsko djelovanje apostola, nego na to da »donesu plod« u smislu ovog 
konteksta: plodni vjerski život, koji će se posebno očitovati u bratskoj ljubavi. S tim 
pretpostavkama, mogu biti sigurni, da će im Otac dati sve što budu molili u njegovo ime, to jest u 
uskom jedinstvu s njim (usp. 14,13—14; 15,7). 

R. 17 ponavlja rečeno u r. 12: tema je toliko važna, da se isplati naglasiti je. 

3) Mržnja svijeta, zajednica pred neprijateljskim svijetom (15,18—27). — 

Bratska ljubav, o kojoj je prije bio govor, jest lijek protiv mržnje neprijateljskog »svijeta«, koji će 
progoniti Isusove učenike. Svijet se kreće u prostoru koji je posve oprečan Božjem. Njegova 
glavna značajka (i najveći grijeh, kao što će se vidjeti) jest nevjera ili odbacivanje Boga. Mržnja je 
prirodni izražaj nevjere, kao što je ljubav prirodni izražaj vjere. Ali, neka se učenici zbog toga niti 
čude niti boje, jer prije njih mrzili su Isusa. Ta je mržnja razumljiva. Kad bi oni bili od svijeta, 
svijet bi ih ljubio, ali jer nisu od svijeta, budući da ih je Isus izvadio iz njega, svijet ih mrzi. To su 
dva nepomirljiva kruga, koji se međusobno odbijaju. Ali oni s tim samo dijele sudbinu svoga 
Učitelja. Neka se sjete one poslovice, koju im je i drugom zgodom naveo: da rob nije veći od svog 
gospodara. Rob ne može težiti da ima bolju sudbinu nego njegov gospodar. Prema tome, ako su 
progonili Isusa, prirodno je da i njih progone; isto tako njihovo propovijedanje bit će dobrohotno 
prihvaćeno, kao što je nekada bio i Isusov slučaj. 

Razlog progonstva sa strane svijeta jest njegovo »ime«, njegova osoba. Učenike progone radi 
Isusa. U stvari, žele progoniti Isusa. A to je sve zbog toga jer ne vjeruju u Boga (ne »poznaju« ga), 
pa zato ne vjeruju da je Isus njegov izaslanik. Ova nevjera nije bez moralne krivnje. Da Isus nije 
došao i da im nije objavio svoju očito božansku poruku, ne bi imali grijeha, ah sada nemaju 
isprike. Ova je mržnja potpuno grešna. Ona je i strašna, jer kad mrze Isusa, mrze i njegovog Oca. 
Možda bi još bilo moguće misliti na neku ispriku pod izgovorom da svi nisu mogli znati da 
njegova nauka ima božanski izvor. Ali, to ne važi za njegova djela, za njegova tako izvanredna 
čudesa, kakva nitko drugi nije mogao učiniti i koja posve očito objavljuju Božju moć. Međutim, 
oni su ih vidjeli, a ipak su ostali pri svojoj nevjeri. Jedini razlog toga: mržnja na njega i na 
njegovog Oca. S tim se ispunja ono što je napisano u njihovom »zakonu« (Pismu): »Mrzili su me 
bez razloga« (Ps 35,19; 69,5). Bestemeljna i bezrazložna mržnja, prije i nezavisno od bilo kakvog 
izazova s njegove strane. 

Treba znati da Isus govori najprije o neprijateljskom »svijetu« uopće pa da onda neizravno 
prelazi na nevjerni židovski svijet, kad spominje svoja vlastita iskustva. U 16,1 govorit će izričito 
o židovskim progonima. 

Židovska je mržnja negativno svjedočanstvo protiv Isusa. Ah, on računa s beskrajno većim 
pozitivnim svjedočanstvom: svjedočanstvom Duha Svetoga. 

Duh je već prije bio predstavljen (14,16—17) kao Branitelj, advokat, ovaj puta Isusov 
advokat, i kao Duh istine, jer je Duh Isusov i Očev. Samo što ga je prije (14,16) slao Otac, a sad 
ga šalje Isus (tako će biti i u 16,7): obojica imaju ista svojstva. Isus će ga poslati »od Oca«: mjesto 
gdje živi Duh jest Otac; on je Očev Duh. Oca »izlazi od Oca«, što mnogi razumiju o vječnom 
izlaženju unutar Trojstva; ali je vjerojatnije da se radi o vanjskom i vremenskom poslanju, jer je 
Isus onaj koji ga šalje. 4 ’ 2 


432 »Dvostruka tvrdnja da ga Isus šalje i da izlazi od Oca, jest sinonimni paralelizam, koji s nekim 
razlikama izražava istu stvar« (Schnackenburg). 

Dakle, ovaj Duh bit će Isusov svjedok; svjedok daje istina sve stoje on rekao i učinio; učinit 
će to nastavljajući njegovo djelo, na istoj njegovoj liniji. Naravno, rad Duha je nužno unutarnji: 
djelovat će u srcima i savjestima učenika Isusovih, koji će, kao poslušna sredstva, biti vidljivi 
svjedoci. Oni su osposobljeni za takvo svjedočanstvo, jer dobro poznaju sve što se na njega 
odnosi, jer su ga pratili »od početka«, to jest od samog početka javnog djelovanja. 

4) Židovski progoni (16,1—4). — Ovaj je ulomak nastavak teme o progonima, samo što se 
sada izričito kaže, da će njihovi začetnici biti Židovi. Uopće, Isus govori apostolima 0 ovim 
stvarima, da ih psihološki i duhovno (pripravi: bez ove pred opomene, progonstva bi mogla značiti 
veliku kušnju za njihovu vjeru, pa im Isus želi uskratiti tu »sablazan«. 

Židovi će ih izgoniti iz svojih zajednica... , kazna koju je svaki Židov smatrao vrlo teškom 
(usp. 9,22; 12,42). Ne zna se u čemu se točno sastojala ta kazna u Isusovo vrijeme. Pod konac 
prvog stoljeća to je bilo pravo izopćenje, koje se primjenjivalo na Židove obraćene na kršćanstvo. 
Neki tumači misle, da evanđelist proteže u prošlost mjeru koja je postojala kad je on pisao 
evanđelje... 

Doći će čak dotle da ih ubiju. I mislit će da njihovom smrću brane prava Božja; bit će uvjereni 
da tako štuju Boga. Svi u ovom kontekstu navode poznatu rabinsku izreku, u čijoj pozadini stoji 
možda zelotski ekstremizam: »Tko prolije krv bezbožnika, isto je kao daje primio žrtvu«. Iz onih 
vremena bilo bi dovoljno sjetiti se sv. Pavla prije obraćenja, ali vjerska je fanatizam žalosna 
pojava u cijeloj povijesti čovječanstva. 

Isus ponavlja (r. 3) ono što je već prije bio rekao (usp. 15,21): da će se sve to dogoditi zato što 
ne poznaju Oca ni njega. 

On također iznosi misao, već nekoliko puta izraženu (usp. 13,19; 14,29), da se radi o 
vrhunaravnom prekazanju, koje je u stanju pojačati vjeru učenika, kad vide da se ispunilo. 

Isus nije govorio učenicima 0 ovim stvarima »od početka«. Uistinu, jasno navještenje budućih 
progona nalazimo tek u eshatološkom govoru, nekoliko dana prije ovog povijesnog časa. To je 
zato što se prije nije postavljao taj problem, jer »ja sam bio s vama«. Nije bilo nikakve pogibelji, 
pa onda ni potrebe da se uzalud uznemiruju. Progonstva će doći kasnije, kad njega više ne bude... 

5) Poslanje Branitelja u svijetu (16,5—11). — Ovaj se odsjek posve prirodno povezuje s r. 
4b: prije, Isus im nije htio govoriti 0 progonstvima, jer je on bio s njima; sad je to učinio, jer 
ponovno ide onomu koji gaje poslao;ali će ih podsjetiti na razne razloge, koji bi trebali biti 
dovoljni da se tjeskobno ne brinu. 

Ovoga časa, nitko ga ne pita kamo ide. Kad je počeo govoriti na večeri, upitao ga je Petar 
(13,36; neizravno također Toma: 14,5), ali sada kad su razumjeli smisao ovog rastanka, mjesto 
kamo stvarno ide (smrt) i tešku panoramu koja ih čeka, više mu nitko ne stavlja toga pitanja. 
Izgledaju kao uzeti. Zbog tih navještenja puni su žalosti. Ali, nema razloga za to. Naprotiv, bolje 
im je da on ode, jer inače ne bi došao Branitelj, dok će ga ovako on sam poslati. I za njih je mnogo 
korisnija prisutnost Duha, jer on će nastavljati njega (usp. 15,26), samo bez ikakvog ograničenja, 
kakvo je on morao iskusiti u svom povijesnom djelovanju. 


433 Vidjeti prva zvanja u sv. I, str. 74—79. 

Duh će naime u sva vremena vršiti ulogu onog koji određuje (i prema tome ulogu zaštitnika), 
nasuprot ovom neprijateljskom svijetu, o kojemu je prije bio govorio. Uvjerit će (otkrivajući, 
pokazujući, očitujući) svijet o grijehu, o pravednosti i o sudu, kao na sudskom procesu, gdje je 
optužitelj Isus, optuženik svijet a sudac Duh. 

— Uvjerit će svijet o grijehu, o onom osnovnom grijehu što nisu vjerovali u Isusa. 

— Uvjerit će ga o pravednosti, to jest o Isusovoj nevinosti; daje Isus bio u pravu (i daje svijet 
prema tome kriv), kako to dokazuje činjenica da sada ide k Ocu, da podijeli njegovu slavu pa ga 
zato učenici više neće vidjeti u njegovoj fizičkoj tjelesnosti. 

— Napokon, uvjerit će ga o sudu, to jest o osudi, ukoliko je đavao, knez ovog nevjernog i zlog 
svijeta, već osuđen na konačni poraz. Iako to izgleda paradoksalno, Isusova je smrt pobjeda nad 
đavlom, koji ima glavnu ulogu u toj smrti. Jest pobjeda, jer je njegova smrt samo korak do slave, 
zbog koje đavao gubi sve perspektive da dobije bitku; još može napadati, ali je već izgubio bitku. 

Poznato je da Duh sav ovaj posao čini po vjernicima, na koje izravno utječe: njihova vjera bit 
će dokaz svojevoljne nevjere svijeta; njihov vjernički život dokazat će, da su oni u pravu i daje 
svijet kriv; njihova djelotvorna borba protiv zla u njima samima i u drugima, pomoću milosti 
Duha, bit će dokaz daje sotona pobijeđen. 

6) Poslanje Branitelja u zajednici (16,12—15). — Iza kako je govorio zadaći Duha nasuprot 
nevjernom svijetu, opisuje sada njegovo poslanje u zajednici vjernika. To je u bitnosti poslanje 
učitelja, koji nastavlja posao Isusa-učitelja. 

Kao uvod u pravcu budućnosti, Isus opominje apostole da bi im imao još mnogo toga reći, ali 
da to zasada nisu u stanju podnijeti (nositi); konkretno, da to ne bi mogli razumjeti. Iz onoga što je 
rekao prije (14,26) i što će sada opet ponoviti (r.14), jasno je da se ne radi o posve novim stvarima, 
koje Isus ne bi bio objavio, nego o novim shvaćanjima i o novim mogućnostima onoga što je već 
neizravno objavljeno. To su stvari »koje će doći« (r. 13), budućnost, doba kad će Isus biti vidljivo 
odsutan, dugo doba Crkve; Duh će to otkrivati postepeno pa zato apostoli ne mogu odjedanput 
razumjeti. 

Ali, kad Isus ode, doći će Duh (opet nazvan Duh istine — usp. još 14,17; 15,26 — bolje nego 
ikada u ovom kontekstu), i vodit će učenike do pune »istine«: otkrit će im Isusovu objavu u 
potpunosti i u cjelovitosti (»sve«: 14,26), dovest će ih da u potpunosti shvate sve što je Isus 
izravno ili neizravno objavio. To je tako, jer sve što će Duh objaviti jest Božja objava, budući da 
on ne može govoriti na svoj račun, nezavisno, nego jedino ono što »čuje« od Boga; isto kao Isus 
(usp. 7,17; 8,28; 14,10, itd.). Zadnji i jedini izvor objave jest sam Bog, i kao takav najviše jamstvo 
»cijele istine«. Iz rečenog se vidi u kojem će smislu Duh najaviti »stvari koje će doći«: nova 
vremena, nove situacije, u kojima će iz poklada objave izvlačiti nova shvaćanja i nove vidike. 

A s ovim radom Duh će dati slavu Isusu (kao što je Isus svojim djelom proslavio Oca), upravo 
zato što neće objaviti ništa vlastitoga, nego jedino ono što je primio »od moga« (Isusovog); a što 
je Isusovo, to je Očevo, koji je sve njemu saopćio. 

7) Bol zbog rastanka i radost zbog novog sastanka (16,16—24). — Još malo i neće ga više 

gledati fizičkim očima, jer će tjelesno iščeznuti; ali poslije 

kratkog vremena opet će ga vidjeti, 434 jer će uskrsnuti i tako započeti novu mističnu prisutnost 
među njima pomoću svog Duha, prisutnost koja se može razaznati očima vjere. 435 

Učenici ne razumiju to što im je Isus tek najavio, i to »da idem k Ocu«. Isus nije bio rekao 
ovo posljednje, 436 ali ovoga časa ono je uvjerljivo u ustima apostola: na ovoj visini govora, oni su 
već u stanju da ispravno tumače Isusove izraze. Ono što oni sigurno ne razumiju jest točan doseg 
svega toga, osobito onog »malo« o kojem govori (;r. 18). Neki od njih govore među sobom o 
tome kako ne razumiju i željeli bi ga upitati. Isus to zapaža (po nekim vanjskim 
znakovima, ili možda svojim vrhunaravnim znanjem), i prije njihovog upita odgovara na ono što 
ih zanima. Kroz kratko vrijeme, učenike će obvladati velika tjeskoba (»plakat će i jadikovati«), 
jer kad Isusa nestane,oni će se osjetiti kao tijelo bez glave, sami i napušteni usred ovog 
neprijateljskog »svijeta«. Iz istog razloga (Isusova smrt) ovaj neprijateljski »svijet« će se 
radovati, uvjeren daje postigao pobjedu nad Isusom. Međutim, njihova žalost neće dugo trajati: 
brzo će se pretvoriti u radost, jer će Isus uskrsnuti i stvoriti za njih nove uvjete sigurnosti, kakvu 
prije nikada nisu bili iskusili. Prividna tragedija urodit će slavom i radošću. Dobra je isporedba 
žena koja rađa. Kad dođe njezin čas, osjeća tjeskobu i previja se od bolova (u Bibliji, porođajni 
su bolovi poslovični i simbol su novog mesijanskog poretka), ali kad je porodila, zaboravlja na 
sve to, jer radost da je stvorila novi ljudski život nadvladava bol. Tako će biti i s njima: sad su 
žalosni, ali ubrzo će se ponovno s njim sastati, i onda će se osjetiti prožeti posebnim veseljem, 
tim dubljim ukoliko će znati da će zauvijek trajati: nitko im ga nikad neće moći oteti, jer će ga 
zajamčiti novo Isusovo stanje, po kojem će biti oslobođeni svih nesigurnosti ljudskog živote. I 

A'l'l 

kad dođe vrijeme tog novog sastanka (»u onaj dan«), neće ga više ništa pitati, ~ jer će onda već 
vidjeti jasno, zahvaljujući djelovanju Duha, koji će ih u svemu podučiti (14,26; 16,13). 

Još jednom (usp. 14,13—14; 15,7.16) daje im sigurnost, da će njihove molitve biti uslišane, 
ako su učinjene »u njegovo ime«, misleći na njega, u zajedništvu s njim. Razumije se da dosada 
nisu ništa molili »u njegovo ime«, jer još nije bio proslavljen, ali sada to moraju činiti, i primit će 
ono što mole, i njihova radost bit će potpuna. 

8) Riječi obećanja i utjehe (16,25 — 33). — »Ovo sam vam rekao u parabolama«... Riječ 
»parabola« na ovom mjestu prijevod je hebrejskog »mašala«, koji može označivati razne 
književne rodove (ne samo parabolu u strogom smislu riječi) unutar slikovitog govora; ovdje očito 
znači skriveni, mračni, nerazumljivi govor. »Ovo« u prvom redu odnosi se bez sumnje na ono što 
se reklo u oproštajnom govoru: cijelo vrijeme bilo je očito da učenici 


434 U r. 16, evanđelist upotrebljava dva glagola da označi dvostruko Isusovo viđenje a koje mi 
prevodimo s »gledati« i »vidjeti«. Ova dva greška glagola mogu se upotrebljavati bez razlike, ali 
nam izgleda vjerojatnijim mišljenje, da se na ovaj način žele označiti dvije vrste viđenja, u skladu 
s dvjema situacijama u kojima se Isus nalazi: jadno viđenje fizičko (povijesnog Isusa) i drugo 
unutarnje po vtjeri (mističnog Isusa). 

435 Rastanak i ponovni sastanak. Ali, na kojoj razini se ostvaruje ovaj sastanak? Jedni misle da se 
radi o panusiji; drugi, da se radi o ukazanjima poslije uskrsnuća; a još drugi misle na mističnu 
prisutnost, koja započinje uskrsnućem!. Uzimamo ovo posljednje mišljenje kao najvjerojatnije; 
paralelizam s 14,18—21. 

436 Neki rukopisi imaju ove riječi u r. 16, ali očito sa svrhom usklađenja sr. 17. 

437 Neki prevode s »moliti« ili »tražiti«. Ovaj glagol može imati i ovo značenje, ali obično znači 
»pitati«. 

ne razumiju (usp. osobito rr. 16—18). Ali ovom nejasnom načinu govora suprotstavlja se jasna i 
otvorena objava, što će biti značajka ovog novog doba proslavljenog Isusa; što daje slutiti, da se 
»ovo« može odnositi također na cijelo Isusovo povijesno propovijedanje; u cjelini i u 
pojedinostima, ono je ostavilo dosta nepoznanica za učenike (usp. 14,9). Ali, to je već prošlo; 
blizu je »čas« kad im više neće govoriti mračno, nego posve jasno; ne da će on promijeniti svoju 
pedagogiju ili sadržaj poruke, nego će oni postignuti novu sposobnost shvaćanja. Iz onoga što se 
dosada reklo, zna se da Isus neće govoriti izravno, nego preko svog Duha (14,26; 15,13). Isus 
(Duh) naviještat će »ono što se odnosi na Oca«. To znači, daje temeljna predmet cijelog Isusovog 
propovijedanja njegov Otac: sve drugo svodi se na ovu osnovnu temu, a kojoj je sve sažeto. 

Kad dođe to vrijeme, učenici će moći moliti »u njegovo ime«, jer će već biti proslavljen. I 
neće biti potrebno da on izravno zagovara za njih, što ne znači da će zbog toga prestati biti 
posrednik između Boga i ljudi (jedini put: 14,6): posrednik je on sam, sama njegova osoba 
ukoliko je predmet vjere i ljubavi, a da nije potrebna njegova zagovorna riječ. Razumljivo je sve 
to. Prirodno je da Otac njih ljubi, zato što su oni ljubili njega i vjerovali da je izašao od Oca kao 
njegov izaslanik; i Otac, zato što ih ljubi, dat će im ono što mole i bez njegovog izravnog 
zagovora. Sa svoje strane on, koji je izašao od Oca da ispuni jedno poslanje, sad se vraća Ocu, 
odakle je izašao, jer je ono poslanje već ispunjeno. 

Učenicima se čini, daje ove zadnje stvari Isus već rekao otvoreno, bez nejasnoća. Osim toga, 
oni su ustanovili malo prije, da zna sve, da pogađa neizrečene upite i unaprijed na njih odgovara 
(usp. r. 19). Zbog svega toga oni vjeruju, daje Isus izaslanik Božji. Isus sumnja o čvrstoći te vjere 
do zadnjih posljedica. Blizu je čas — već je došao — kad će se svi oni raspršiti, svaki na svoju 
stranu, misleći jedino kako da se spase, i ostavit će ga samog. Ali on nije sam, niti u najvećoj 
ljudskoj osamljenosti, jer je njegov Otac s njime. Spomenuo im je njihov bijeg i užasni strah, ali 
također više jamstvo za njega, naime njegovo zajedništvo s Ocem, da u ovim teškim časovima ne 
izgube duha, nego da imadnu mir u njemu, unutarnju spokojnost, koja je plod jedinstva s njim. 
Radi rečenog (pomoć Očeva) imaju dovoljno razloga za to. U ovom neprijateljskom svijetu 
neizbježivo će imati dosta patnja, ali mogu imati potpuno pouzdanje, da se s njim neće pokolebati, 
jer je on pobijedio svijet, pobijedivši njegovog poglavicu (12,31; 14,30). 

Samo netko tko je apsolutno siguran za samog sebe mogao je navijestiti pobjedu onog časa 
kad se započinjao slom. 


12) ISUSOVA MOLITVA 
(VEČERA, 11) 

Iv 17,1—26 

Ovaj izvanredni komad nazvan je, od 16. st., »molitvom velikog svećenika«, ili naprosto 
»svećeničkom molitvom«. Drugi su ga nazvali »molitvom za jedinstvo«. Drugi bi mu mogli 
staviti još i druge naslove; sve zavisi od vidika, koji se želi više naglasiti. Tradicionalni naslov 
dobro mu pristaje zbog svečanog stava molitelja, što ga ovdje zauzima Isus. 

Ima također mnogo mišljenja s obzirom na ustrojstvo i razdiobu ovog ulomka. Da ne 
zamrsimo previše cijelu stvar, nama se čini prikladnom razdioba na ova četiri dijela: 

— molitva za svoje proslavljanje (rr.l—5); 

— molitva za apostole (rr.6—19); 

— molitva za buduće vjernike (rr. 20—23); 

— molitva da učenici dođu u njegovu slavu (rr.24—26). 

1) Molitva za svoje proslavljen je (rr-1—5). — »Ovo im reče Isus«..., jest uvod, koji 
povezuje molitvu s onim što prethodi: iza kako je izrekao oproštajni govor, Isus se obraća Ocu. 

Obraća se Ocu podižući oči prema nebu, jer je »nebo« stan Božji. To je spontani gest 
molitelja, nalazio se on bilo gdje; iz toga se ne može zaključiti da se Isus već nalazi vani, pod 
otvorenim nebom; naprotiv treba reći da se još uvijek nalazi u dvorani, iz koje će izaći tek iza 
molitve (18,1). 

Isus kaže da je došao »čas«: to je »čas da otiđe s ovog svijeta k Ocu« (13,1), čas njegove 
smrti, koji je u isto vrijeme »čas kad će Sin čovječji biti proslavljen« (12,23). Stoga moli Oca da 
proslavi svog Sina, da i Sin proslavi njega... Proslavljenje Sina jest uskrsnuće, koje slijedi iza 
smrti: uzvišen je na Osnovi poniženja (usp. Fil 2,6—11). Ali, proslavljenje Sina sredstvo je da se 
proslavi Otac a razlog za to daje se u r. 2. Samo što je ovaj r.2 stilistički nespretan, tako da se ne 
vidi jasno veza između ova dva proslavljenja. Tekst doslovno glasi ovako: »...kao što si mu dao 
vlast nad svakim tijelom (= nad svim ljudima), da svemu što si mu dao (= svim ljudima koje si mu 
dao) 439 dadne život vječni«. 

Očito je da ovdje postoji praznina, koju treba popuniti na osnovu onoga što je rečeno u 
oproštajnom govoru. Proslavljenje Isusovo bit će početak novog stanja u svijetu, novog doba, u 
kojem će Isus biti tajanstveno prisutan pomoću svog Duha, koji će voditi dobro raspoložene ljude 
do potpune istine, tako da će oni znati daje Isus primio vlast da im dadne vječni život, to jest istu 
slavu koju on uživa u svoj božanskoj punini; Očevo proslavljenje sastoji se upravo u tom 
dijeljenju božanskog života ljudima. 

Kako se vidi, posljednji predmet slave nije Sin, nego Otac: on mora biti proslavljen preko 
Sina. 

Neki autori drže, da je r. 3 kasnije objašnjenje, evanđelistovo tumačenje. Među raznim 
razlozima, koji se navode (vidjeti u Schnackenburgovom komentaru), treba posebno naglasiti 
nemogućnost da se sam Isus nazove »Isusom Kristom«, kao što čini ovdje. Ovaj je redak inače 
vrlo važan, jer služi kao definicija »vječnog života« u četvrtom evanđelju. On se u osnovi sastoji u 
spoznaji Boga. Ali, ne radi se o spekulativnoj spoznaji, nego — slijedeći opći biblijski pravac — o 
životnoj spoznaji, koja se sastoji u vjeri i ljubavi: spoznati Boga, znači vjerovati u njega i biti u 
zajedništvu s njim po ljubavi. 440 

Ali, poslije Utjelovljenja, Bog se spoznaje pomoću Isusa Krista; nema drugog puta da se dođe 
do njega (14,6); tako da se »život vječni« sastoji također u spoznaji po ljubavi Božjeg izaslanika, 
Isusa Krista. 


438 Može se vidjeti u Schnackenburg, III 212 i 519—520 (bilj. 3—6). 

439 Ljudi »dati« od Boga, jest Ivanov izraz, koji se ovdje upotrebljava nekoliko puta (nr. 6,9,24) a 
koji mi već otprije poznajemo (usp. 6,37.39; 10,29): označava sve ljude dobre volje, koji primaju 
milost Božju i surađuju s njom; usp. Critica»dererminismi« joannei, 134—140. 

440 Bog je nazvan »jedinim i istinitim«, također u biblijskom smjeru strogog monoteizima, 
isključujući svaku sjenu idolatrije. 

Isus sada baca pogled na svoje povijesno djelo na zemlji, kojim je također proslavio Oca, 
premda ograničeno u vremenu i prostoru i rezultatima. Isus je proslavio Oca, jer ga je objavio 
ljudima a osobito jer je svojom poslušnošću ispunio zadaću koju je bio primio. Kao nagradu za 
svoju poslušnost, Isus sada moli Oca, da i on proslavi njega onom istom slavom, koju je od cijele 
vječnosti uživao kod njega. Isus moli da bude ponovno uzvišen. Bit će to svojim uskrsnućem. 

2) Molitva za apostole (rr. 6—19). — Iza kako je molio za svoje proslavljanje, Isus sada 
moli za ovdje prisutne apostole, koji su izravno vjerovali u njega, razlikujući ih od onih koji će 
njihovim posredstvom u budućnosti vjerovati u njega (r. 20). Isus im je objavio Očevo »ime«: 
njegovu osobu, njegovo biće, cijelu onu stvarnost koja se zove Bog. To ne znači da ga nije objavio 
i drugima, ali drugi ga ne htjedoše primiti (usp. 3,1.32), tako da je u stvari Otac bio objavljen 
jedino onima koje je on »dao« Isusu, jedino koji su bili raspoloženi da prihvate tu objavu. Otac ih 
je mogao »dati«, jer su bili »njegovi«, njegovo vlasništvo, ukoliko su već bili srcem ujedinjeni s 
njim, jer su bili otvoreni za njegova nadahnuća. Dokazali su to držeći njegovu riječ, prianjajući 
vjerom uz poruku koju je Isus od njega primio i njima saopćio. Na osnovi duge poduke u vjeri, oni 
sada zmaju da sve što mu je Otac dao (cijela ta stvarnost što se zove Isus, promatran kao osoba, 
poslanje, djelo) dolazi stvarno od njega a ne od kakvog drugog izvora: da postoji intimno 
zajedništvo dobara među njima. Mogli su doći do te više spoznaje zahvaljujući činjenici da im je 
Isus predao božansku poruku, koju mu je Otac dao a oni su je primili. Sve je u tome da su je 
primili, da su je prihvatili po vjeri (nisu je odbili kao ostali: 3,11.32), i prihvatili su je u njezinom 
pravom značenju, kao poruku Očevu koju je Isus predao, i tako su shvatili po vjeri da je Isus 
izaslanik Očev. 441 

U ova tri retka, Isus kao da bi predstavio Očevoj pažnji svoje učenike, da vidi kako su 
dostojni milosti koje on za njih moli. Predstavljeni su kao ljudi savršene vjere. To ne odgovara 
povijesnom času posljednje večere, gdje smo ih vidjeli kao ljude dosta nesavršene vjere (usp. 
osobito 16,32). Ah u ovoj molitvi, Isus se već postavlja u perspektivu slave, pa vidi i vjeru 
apostola u savršenom obliku tog novog doba. 

Za njih sada moli Isus, ne moli za svijet (r. 9). Isusov stav izgleda protivan ljubavi i općenitoj 
spasiteljskoj volji Božjoj (3,16). U stvari, nema ovdje nikakve protivnosti. Isus govori ovdje o 
»svijetu« koji je zauvijek zatvoren za Božje djelovanje, o svijetu koji je nesposoban primiti Duha 
Božjeg (14,7), jer je đavlov duhovni sin i jer se isključivo povodi za željama svog oca (8,44), 
bježeći od svjetla u tamu (3,19). Ne može se moliti za ovakav svijet. Ljubav jest općenita, ah ne 
može dotaknuti onih koji je odbijaju. Bog želi spasenje cijelog svijeta, ali neće moći spasiti one 
koji bježe od spasenja. 

Tri su razloga zbog kojih Isus moli za učenike: prvi, jer su oni vlasništvo Oca, koji ih je »dao« 
Isusu, tako da su sada i njegovo vlasništvo, jer sve što je jednoga to je i drugoga; drugi, jer je Isus 
bio proslavljen u njima, u vjeri kojom su prihvatili njegovu poruku (rr. 9—10); treći, jer više neće 
moći računati s Isusovom fizičkom prisutnošću, pa će im biti potrebna posebna zaštita u 
neprijateljskom svijetu (r. 11). 

Naime, Isusa neće više biti na ovom svijetu, a oni će biti tu. Isus ide k Oau, ah oni ostaju. 
Neka ih zato sveti Otac (svet ne samo u sebi, nego jer 


441 R. 8b jest sinonimni paralelizam: »spoznati« je sinonim za »vjerovati«, a »izašao sam »od 
tebe« »to je što i »ti si me poslao«. 

i druge posvećuje, r. 17) čuva »u tvome imenu koje si mi dao«, to jest u objavi o njegovoj osobi i 
biću, koju je on predao Isusu i koju je Isus njima saopćio; neka ih sačuva u vjeri u tu primljenu 
objavu i u ljubavi koja iz nje izlazi. Otac treba zaštititi njihovu vjeru, da se stvori čvrsto jedinstvo 
među njima: da se osjete jednim tijelom, čvrsto okupljeni jednom te istom vjerom i jednom te 
istom ljubavlju, slično jedinstvu koje postoji između Oca i Sina. 

Dok je Isus bio s njima, on ih je sam čuvao »u tvom imenu koje si mi dao« (r. 12, ponavlja r. 
11). On je bdio nad njima, i zahvaljujući toj brizi, nijedan od njih nije se izgubio, osim »sina 
propasti«, osim Propalog. Ali, s njim se ispunilo ono stoje bilo pretkazano u Pismu (usp. 13,1:8). 

Isus sada ide k Ocu, ali ovo govori (moli za učenike) dok je još na ovom svijetu, pred 
apostolima, da znaju da on moli za njih, i da tako Isusovo veselje (stalna tema u oproštajnom 
govoru: 15,11; 16,20—22.24) pređe na njih u svoj punini, osnovano na sigurnosti da će ih Otac 
zaštititi protiv svijeta koji ih mrzi. A mržnja je svijeta razumljiva, po zakonu antipatije. Isus je 
naime objavio učenicima riječ Božju, i oni su je prihvatili po vjeri pa su tako dokazali da nisu od 
svijeta, da su njihovi interesi potpuno oprečni interesima svijeta te ih je svijet zamrzio posve 
spontano, odbacujući ih kao strano tijelo u svojoj sredini. 

Međutim, učenici ne mogu napustiti svijet, jer moraju izvršiti svoje poslanje u njemu (r. 18). 
Oni će morati nastaviti Isusovo djelo u svijetu, preobraziti svijet iz samog svijeta; ne mogu ga 
ostaviti. Zato Isus ne moli Oca da ih izvadi iz svijeta, nego da ih čuva od zla, 442 od svih ovih zlih 
upliva i neprijateljstava, što ih čekaju u svijetu. Jer nisu od svijeta, kao ni Isus, potrebno im je da 
ih Otac »posveti«, to jest da ih odijeli od svega nesvetog, osobito od zlih svojstava svijeta, i da ih 
sačuva isključivo za sebe, jedinog Svetog. Otac će to učiniti u (po) »istini«, a ona se sastoji u 
njegovoj »riječi«. Prema tome, Otac »posvećuje« (odvaja za sebe) učenike, utvrđujući ih u vjeri (i 
jedinstvu po ljubavi) u njegovu poruku, koju im je sam Isus objavio. Njima je potrebno to 
posvećenje, jer moraju ostati u svijetu, gdje moraju izvršiti poslanje koje su primili od Isusa, isto 
poslanje koje je on primio od Oca. Radi toga se i Isus »posvećuje za njih«, njima u korist. »Za 
njih« je poznati žrtvena izraz N. Z.: smrt Kristova u korist ljudi. Tako je »posvetiti se« na ovom 
mjestu isto što i »žrtvovati se«, »prinositi se na žrtvu«, ili »posvetiti se prinoseći se na žrtvu«. 
Isus žrtvuje svoj život za učenike, da i oni budu »posvećeni u istini«, to jest da ih Otac mogne 
utvrditi u vjeri u njegovu riječ (kao u r. 17). Izlazi iz toga da izvor ovog Očevog čina jest Kristova 
žrtva. 443 

3) Molitva za buduće vjernike (rr. 20—23). — Redoslijed je logičan: poslije ovdje 
prisutnih učenika, misao prelazi na buduće učenike, koji će to postati djelovanjem ovih ovdje: na 
sve koji će vjerovati u Isusa po apostolskom propovijedanju, na svoju zajednicu vjernika (Crkvu). 

Isus moli za njih dvije stvari: 

— Na prvom mjestu, da budu međusobno ujedinjeni; to jedinstvo ima svoj korijen u istoj vjeri 
i u istoj ljubavi, koja iz nje izlazi; slično jedinstvu koje po ljubavi postoji između Isusa i Oca. 


442 Drugi prevode sa »Zli«. Vjerojatnije je da se radi o zlu uopće, u ovom kontekstu »od zlog 
svijeta«. 

443 Prvenstveno radi ove pojedinosti, ova je Isusova molitva nazvana »svećeničkom«. 

— Na drugom mjestu, da budu jedno »u nama«: jedinstvo s Isusom i njegovim Ocem, upravo 
po ovoj vjeri (i ljubavi), koja je temelj jedinstva među njima. 

Isusova je namjera da se po ovom dvostrukom jedinstvu, koje će biti vidljivo u životu 
vjernika, mogne pridobiti svijet za Isusa; da po ovom jedinstvu svijet mogne priznati da je Isus 
izaslanik Božji, i da ono što on zastupa i Bog zastupa; da jedinstvo u Crkvi bude znak i motiv 
vjerodostojnosti za svijet. 

Kako se vidi, Isus neizravno moli također za svijet, protivno onomu što se reklo u r.9; ali 
znamo da se na onom mjestu radilo o svijetu koji je potpuno oprečan Isusu, dok se ovdje misli na 
svijet koji je otvoren vjeri. 

Učenici će imati čvrstu osnovu za to jedinstvo, jer će im Isus dati »slavu« Očevu, onu koju je 
njemu Otac dao... 444 Nesigurno je značenje »slave« na ovom mjestu. Mislimo da joj ne treba 
pridati nikakvo posebno značenje, nego daje treba shvatiti akumulativno o svemu što ide na slavu 
Božju: čudesa, poruka, božanski život u ljudima... Sve je to Otac objavio Isusu, a Isus ljudima za 
svog povijesnog života, a i dalje će objavljivati pomoću svog Duha do punine, da se po vjeri u 
ovu »slavu« stvori savršen krug jedinstva: Isus u vjernicima (po njihovoj vjeri) i Otac u Isusu; 
prema tome, i Otac u vjernicima i oni u njemu; jedinstvo stvarno u potpunosti izvršeno. Iz svega 
ovoga, ostvarenog u konkretnom životu vjernika, svijet će moći zaključiti, daje Isus stvarno bio 
izaslanik Božji, i da je Bog ljubio one koji vjeruju u Isusa kao što je ljubio njega. 

4) Molitva da učenici dođu u njegovu slavu (rr.24—26). — Svojom posljednjom molitvom 
Isus se vraća na početak oproštajnog govora (14,3): tamo je obećavao učenicima da će im 
pripraviti mjesto i da će ih odvesti sa sobom, da budu ondje gdje će on biti. Sad moli Oca da to 
bude tako. Jer, iako kaže da »hoće« da bude tako (izražava volju da ostvari ono što je obećao), 
njegove su riječi ipak molitva, jer ne izlaze iz tog okvira: to je »volja koja moli«, kako je netko 
rekao. 

Mjesto gdje Isus »jest«, stvarno je mjesto gdje će »biti« poslije uskrsnuća; kako rekosmo, 
budućnost se gleda kao ostvarena. 

Imati učenike na istom mjestu ima za cilj da oni promatraju njegovu slavu. Očito, ne radi se o 
običnom objektivnom i nezainteresiranom promatranju, nego o sudjelovanju u njegovoj slavi. 
Isus želi da učenici vide okrunjene napore svoje vjere učestvujući u njegovoj slavi. 

Učenici su označeni kao »ono što si mi dao«, ljudi koje je Otac »dao« Isusu (r.24); izraz koji 
već dobro poznajemo. To su svi oni koji vjeruju ili će vjerovati u Isusa, iako se može smatrati da 
ih apostoli predstavljaju (r.25). 

»Slava« u r. 25 malo je različna od slave u r. 22; kao u svim Isusovim govorima četvrtog 
evanđelja, govor je vrlo živ, bogat nijansama. U r. 22 radilo se o slavi Očevoj, objavljenoj Sinu, 
dok se ovdje radi o bitnoj i vječnoj slavi 


444 R. 22 općenito se razumije o prisutnim učenicima (apostolima), a ne o budućoj Crkvi. Isus im je 
»dao« (predao) Očevu slavu. Ovaj bi se redak tako posve prirodno povazao sr. 19, tako da bi 
(prema nekima) rr. 20—21 bili kasniji umetak... Mi mislimo, da r. 22 može vrlo dobro značiti 
buduće vjernike. Cijela je molitva proleptična. Slava koju će im Isus dati (djelovanjem Duha, 
perspektive oproštajnog govora) kao daje već data. Predmet rr. 22—23 (jedinstvo) isti je kao i u r. 
21; prirodno je misliti, da su i subjekti isti. U svakom slučaju, od onoga što se moli općenito za 
vjernike, stvarno se ne isključuju apostoli, kao što se od onoga što se za njih posebno molilo 
(prethodni paragraf), ne isključuju svi vjernici. 

Sina, koja je plod vječne ljubavi Očeve; praktično, radi se o njegovom slavnom božanstvu. 

Isus se ovdje obraća Bogu kao »pravednom« Ocu. Biblijska »pravednost« Božja, isto što i 
njegova svetost, jest skup svih božanskih svojstava u vezi s čovjekom: pravičnost, vjernost, 
osjećaj pravednosti, milosrđe, samilost, ljubav... Prema kontekstu, značenje koje ovdje najviše 
odgovara jest »pravednost« u strogom smislu: dati svakome ono što zaslužuje. Nevjerni svijet 
nije »spoznao« Oca, to jest nije ga prihvatio po vjeri i ljubavi, dok su ga »ovi« (ovdje prisutni 
učenici, ali kao predstavnici svih vjernika budućnosti) upoznali pomoću Isusa, koji im je predao 
svoje osobno poznavanje Oca (»ja sam te spoznao«), a oni su ga primili kao njegovog izaslanika. 
Uistinu, Isus im je objavio njegovo »ime«, to jest cijelu njegovu božansku stvarnost, a i dalje će 
im ga objavljivati (pomoću svog Duha: oproštajni govori), da ljubav, kojom je Otac ljubio Isusa, 
bude također u vjernicima: oni, primajući po vjeri ovo božansko biće, koje je Isus objavio, 
postaju predmet iste ljubavi. 

Jer objavljuje »ime« Očevo, Isus je posrednik ljubavi Očeve. 

I nešto više: »I da ja budem u njima« (r. 26). Objavljujući im kroz sva vremena Očevo ime, 
djelovanjem Duha, Isus će biti stalno prisutan među svojim vjernicima. To je ono što on izričito 
hoće i moh od Oca i što prema tome jamči kao sigurnu stvarnost. 

U mračnom času kad izlazi u Getsemansku noć, ovo znači apsolutnu sigurnost za Crkvu: 
nikad nas neće ostaviti... 


13) IZLAZAK PREMA GETSEMANIJU 
(NOĆU POSLJEDNJEG ČETVRTKA, 6. TRAVNJA G. 30) 

Mt 26,30; i Mk 14,26; Lk 22,39; Iv 18,1 

Znamo da se pashalna večera (cijeli obred) svršavao govorenjem drugog dijela »Hallela«. U 
našem slučaju, to bi se dogodilo poslije Isusove molitve. Izgovorivši himnu, Isus izlazi iz dvorane 
posljednje večere s jedanaestoricom apostola (Juda je već prije bio izašao). 

Idu prema Maslinskom brdu. Lk dodaje: »po običaju«. On je prije bio zabilježio, daje Isus za 
vrijeme svoje posljednje sedmice u Jeruzalemu prenoćivao na Maslinskom brdu (21,37). Radi 
toga, Juda je vrlo dobro poznavao ovo mjesto (Iv 18,2). 

Ne zna se kojim je putem Isus išao (pravac: zapad-istok): vjerojatno je prošao južno od hrama 
i spustio se do Kedrona. On se naziva »potokom«, podrazumijevajući da se radi o zimskom 
potoku, koji ima vode samo u kišno doba, a cijelo ostalo vrijeme ima suho korito (arapski 
»wadi«). 

Mjesto kamo idu nalazi se na drugoj strani Kedrona (na istočnoj strani), na podnožju 
Maslinskog brda. Znamo od sinoptika (Mt 26,36; Mk 14,32) da se zvalo Getsemani. Iv ga naziva 
»vrtom« (gr. »kepos«), a sinoptici »posjedom« (gr. »horion«); svi bez sumnje žele reći isto. 

Uđoše u to mjesto (Iv). 

I ovdje počinje pripovijest o muci, smrti i uskrsnuću Isusovom, velik i vrlo važan dio naših 
evanđelja, kako se vidi već iz same činjenice da se nalazi paralelno u sva četiri evanđelja. 
Razlikuje se od ostale evanđeoske građe tim što je neprekidna cjelina, čvrsto satkana, bez 
premještanja, logičnih sređivanja, itd. Naravno, predaja nam je sačuvala samo skicu, skoro goli 
kostur ključnih događaja. 


335 



Kad isporedimo četiri evanđelista, susrećemo se sa svim pojavama slaganja i razilaženja, koje 
vrlo dobro poznajemo iz cijele evanđeoske predaje: očito se radi o jednom te istom bitnom 
događaju, koji je do nas došao s nekim razlikama. 

Što se tiče međusobnih veza između ovih četiriju pripovijesti, spominjemo ovdje sažet (i vrlo 
općenit) sud P. Benoita, koji nam se čini bitno ispravnim: »Vidimo da Mt zavisi od Mk, 
upotrebljava ga, popravlja i upotpunjuje uglavnom skromnim pojedinostima. I Lk zavisi od Mk, 
ali poznaje i drugu predaju, koja mu daje novih elemenata i bolji raspored događaja. Ivan opet 
slijedi svoju vlastitu predaju, koja ima izvjesnih srodnosti s Lukinom predajom; Lk i Iv uzeti 
skupa omogućuju u mnogim važnim točkama, kao na primjer kod Isusa pred židovskim vlastima 
ili kod nalaska praznog groba, uspostaviti redoslijed događaja, koji je narušen kod Mt i Mk. 
Izuzev samovoljnih pozajmica iz izvjesne redakcionalne zalihe (na primjer Iv 19,38; 120,11— 
14a), četvrto evanđelje ne zavisi izravno od sinoptika, i njegovo slaganje s njima, koje je plod 
paralelnih predaja, znači dragocjeno pojačanje za ovo svjedočanstvo«. 445 

14) AGONIJA U GETSEMANIJU 
(NOĆU POSLJEDNJEG ČETVRTKA, 6. TRAVNJA G. 30) 

Mt 26,36—46; Mk 14,32—42; Lk 22,40—46 

Pripovijest o agoniji donose trojica sinoptika. Nema je kod Iv, ali on sigurno poznaje ovaj 
događaj, kako smo vidjeli u Iv 12,27—29. 

Mt slijedi izbliza Marka, tek s malim ispravcima i nadopunama. Lk, s obzirom na ovu 
dvojicu, dodaje jednu vrlo važnu pojedinost (krvavi znoj), ah ispušta neke druge. 

Što se tiče vremena, mogu se praviti samo pretpostavke. Pashalna večera mogla se početi tek 
poslije zalaza sunca. U Jeruzalemu, početkom travnja, sunce zalazi oko šest i po sati popodne. 
Pretpostavimo da je večera počela u sedam sati. Kad je Juda izašao, a to je bilo na početku 
večere, već je bila noć (Iv 13,30). Sudeći po svemu što smo vidjeli. Isus se vjerojatno zabavio s 
apostolima dosta dugo vremena, moguće do deset sati. Put od dvorane posljednje večere do 
Getsemanija nije previše dug: skupina je mogla biti na onom mjestu oko deset i po. 

Mjesto kamo dolaze zove se Getsemani (grčki prijepis: »Gethsemani«). Redovito se misli da 
je etimologija imena »gath šemanim« (u izgovoru »gath šemani«), što znači tijesak za ulje, a to 
daje slutiti daje to bio vrt s maslinama (maslinik), sa svim napravama za pravljenje ulja; sigurno 
ograđeno privatno vlasništvo, u koje cijela skupina »ulazi« (Iv 18,1); Isus je sigurno bio dobio 
dozvolu od vlasnika da tu prenoći svoje posljednje noći (Lk 21,37). 

Kad su ušli u posjed, Isus reče učenicima da ostanu ondje kod ulaza, dok on, malo dalje 
unutra, bude molio; moliti sam, to je njegov stil i običaj (Mk 1,35; 6,46). 

Međutim, ne dijeli se od skupine posve sam, nego s trojicom povlaštenih učenika (Petar, 
Jakov i Ivan), s onim istim koji su bili svjedoci njegovih slavnih časova (uskrišenje Jairove kćeri: 
Mk 5,37; preobraženje: Mk 9,2), da budu svjedoci također njegovog najvećeg poniženja i da 
osjeti nešto utjehe 


445 Pierre Benoit, Pasion et Resurrection clu Seigneur .(navodim prema španjolskom prijevodu, 
Madrid 1971, 10). 

od njihove prisutnosti: u nekim časovima straha, već sama fizička blizina neke osobe znači 
olakšanje. 446 

Isus se nalazi u takvom času. Više nego strah, to je panika, strava, užas, duboka tjeskoba 
(snažni izrazi Markovi). Isus to otkriva trojici apostola: tako je strašno rastužen, da mu izgleda da 
umire. To je ona najveća patnja, koju doživljaje osuđenik na smrt, koji očekuje izvršenje smrtne 
kazne i gleda kako se počinju priprave za to. 447 

Zatim nalaže trojici da ostanu na tom mjestu a on se udaljuje malo od njih, ali im prije toga 
preporuča da bdiju, da ne zaspu. Neka bdiju fizički, jer je njemu potrebno njihovo društvo, ali 
također neka bdiju moralno nad samim sobom u ovom teškom času za njihovu vjeru (kasnije će 
im govoriti o slabosti tijela; da ne padinu u napast: Lk). 

Tekst kaže, da se udaljio »malo«, možda samo nekoliko koraka, tako da su trojica apostola 
mogli lako vidjeti (pri jasnoći novog pashalnog mjeseca) ičuti sve. 448 

Obično se molilo stojeći. Lk kaže daje Isus to učinio na koljenima (usp. Dj 7,60; 9,40; 20,36; 
21,5). Prema Mk, pao je na zemlju, što Mt još određenije kaže, da je pao licem na zemlju. Stav 
potpune klonulosti, sigurno najvjerojatniji u ovom času potpune duševne klonulosti. 

Prije nego što navede riječi, Mk sažima sadržaj Isusove molitve: moli Boga da mu prištedi 
ovaj »čas«, ovo unaprijed određeno i sasvim blisko vrijeme njegove smrti (ovaj izraz je osobito 
udomaćen kod Iv: 7,30; 8,20; 12,23; 13,1, itd.): da ga »mimoiđe« ovaj čas, da prođe bez učinka 
na njemu. Isus bi želio ne umrijeti, »ako je to moguće«. Ove posljednje riječi ne znače 
nesigurnost s obzirom na Božju moć (reći će odmah iza toga, da Otac sve može), nego kad bi bilo 
moguće da se plan Božji ispuni a da on ne moradne umrijeti... Isus je posve usredotočen na to da 
izbjegne smrt — i moli to poslije svega onoga što je rekao u oproštajnom govoru! Njegova 
ljudska narav došla je do najdubljeg ponora slabosti. 

Zatim trojica evanđelista donose same Isusove riječi. On se obraća Bogu kao svom »tati«, 
nježnim i intimnim imenom. Mk je sačuvao i aramejsku riječ »abba«, koju se Židov ne bi nikada 
usudio upotrijebiti u odnosu na Boga a koja kod Isusa znači najveću blizinu sa svojim Ocem. 

Više nego kod Mt (»ako je moguće«) i kod Lk (»ako hoćeš«), Isus je uporan kod Mk: »sve ti 
je moguće«. To je kao neki zahtjev: budući da sve možeš, ti moraš odstraniti od mene ovaj kalež... 
»Kalež« je poznata metafora u S. Z. i u rabinskoj književnosti kojom se označava sudbina, dobra 
ili zla; ovdje, zla; znači isto što i »čas«, muku i smrt koje ga čekaju (usp. Iv 18,11). 

Međutim, »neka ne bude što ja hoću, nego što ti hoćeš« (Mk) (»neka se ne vrši moja volja, 
nego tvoja«: Lk). 


446 Lk nama ove pojedinosti, pojednostavljujući mnogo početni prizor. Isus se udaljuje sam, 
preporučujući svima apostolima, da mole, da me padnu u napast: ovo je strašan čas i za njih, meka 
ne pretrpi štetu njihova vjera... 

447 »Nisu rane najgora muka, nego sigurnost da će se za jedan sat, za deset minuta,za pola minuta 
ili tog istog časa, povući duša iz tijela, da će prestati ljudski život, i daje to neopozivo. Strašna je 
u toj stvari sigurnost. Najstrahoviti)'a je ona četvrtina sekunde, kad to stavljaš glavu pod sjekiru i 
čuješ kako se ona sklize prema dolje...« (Dostajevski, Idiot). 

448 Prama Lk, bilo je to "koliko se moglo kamenom dobaciti«, ali prema njegovom gledištu to je 
mjera uzeta od (ulaza, gdje je ostavio sve apostole (on ne pozna onaj detalj o trojici). 

U Isusovoj duševnosti odvija se posve neočekivan proces. Na vrhuncu tjeskobe, potpuno 
predan je u volju Očevu. U tonu apsolutne normalnosti. Bez ikakve dodatne borbe. Bez ikakvog 
prijelaza. Časovito. Sve se događa u isto vrijeme. U Isusu postoje dva oprečna pola: »neka me 
mimoiđe ovaj kalež« i »neka ne bude ono što ja hoću«. 

Vidjeli smo to već nekoliko puta: tajna njegove božansko-ljudske osobe. 

Ovdje treba staviti dvije pojedinosti koje se nalaze samo kod Lk: ukazanje anđela i krvavi 
znoj. 449 Premda se spominje na prvom mjestu, ukazanje anđela stvarno zavisi od agonije. 

Isus se nalazi u »agoniji«, ne u smislu koji danas redovito pridajemo riječi »agonija«, naime u 
značenju posljednje napetosti između života i smrti, nego u smislu krajnje unutarnje tjeskobe pred 
sigurnom smrću. Zbog toga, kako se pojačavala ova tjeskoba, tako je i Isusova molitva postajala 
sve upornija, a i njegov je organizam počinjao reagirati na krajnji način: »njegov je znoj postao 
kao guste kaplje krvi, koje su padale na zemlju«. Po sebi, ovaj se izraz može shvatiti kao 
isporedba (»kao što«), i tako ga razumiju neki tumači: gust i taman znoj, koji sliči na krv. Drugi 
više vole shvatiti ovaj izraz o krvavom znoju, o znoju pomiješanom s krvlju (»hemati-drosis«), ili 
radije o krvi u obliku znoja, o transpiratnom izljevu krvi... Izgleda da je ovo prirodna pojava i da 
za to ima mnogo primjera. 450 Ali bilo kako bilo, sigurno je to da se ovim želi naglasiti krajnja 
težina Isusove agonije — unatoč neograničenom predanju u volju Božju. 

Ali, Isus se ne osjeća napuštenim od Boga u svojoj boli: ukazuje mu se anđeo u vidljivom 
obliku, da ga utješi. Dolazi »iz neba«, poslat od Boga, to je sama utjeha Božja. 

Utješen je od Boga, ali njemu je potrebno i ljudsko društvo pa se zato približava trojici 
apostola. Nalazi ih zaspale (»zbog žalosti«, kaže Lk, kao da bi ih želio ispričati). Ali, ako su 
spavali, kako su mogli poslije ispričati sve što se dogodilo? Nije moguće pretpostaviti, da su svi 
zaspali u isto vrijeme. Isus je tražio od njih da bdiju; treba pretpostaviti da su svi nastojali bdjeti, 
premda neki više a drugi manje. Barem neki od njih čuo je riječi Isusove molitve. Kad su se 
probudili, svi su mogli vidjeti krvavi znoj u sjaju mjesečine... Kako smo rekli, nemoguće je 
zamisliti, da bi prva kršćanska zajednica izmislila stvari tako ponižavajuće za Isusa. 

Probudivši se, trojica apostola vide Isusovo lice prekriveno crvenkastim znojem, sa smrtnom 
tjeskobom koja se odrazivala na cijelom njegovom liku, 


449 Ova dva Lukina retka (42—43) manjkaju u nekim rukopisima, ali se redovito prihvaćaju kao 
autentični. Razumljivo je da su ih htjeli isključiti (da se zaštiti Isusovo božansko dostojanstvo), ali 
se nitko ne bi usudio dodati nešto takvo, kad to ne bi bilo istinito. 

450 Ali, ima liječnika koji ne misle tako. — Neki stručnjaci u pitanju poznatog torinskog platna 
misle, daje krvavi znoj bio jedan od presudnih čimbenika da su se otisci tijela mogli utisnuti u 
platno; usp. Manuela Orsini de Ordeig, El Sudario de Cristo, Madrid 1982. 141—148, prilično 
opširna knjiga (274 str.), dosta ilustracija, koja na vrlo lagan način iznosi cjelokupnu problematiku 
takozvanog Sv. platna (koje je ovih dana od talijanske savojske kraljevske kuće prešlo u 
vlasništvo pape); autorica odlučno brani autentičnost Platna. — Mi ćemo se u ovom dijelu knjige 
počešće osvrnuti na paralelizme s Platnom, ali to ne znači nikakvo unaprijed uzeto stanovište s 
obzirom na autentičnost; mislimo da su tekstovi radije protivni autentičnosti. Pribilježit ćemo neke 
od tih paralelizama radi najnužnije obavijesti čitateljima i zbog velike znatiželjnosti, kaju pitanje 
Platina pobuđuje. Mi ga uzimamo kao bilo koji drugi arheološki predmet. Znamo da arheologija 
uvelike pomaže razumijevanju tekstova, ali ona ne može nadomjestiti egzegezu u svakom 
pojedinom slučaju; književni kriteriji su nezavisni i različiti od arheoloških. 

i čuju ukor, upravljen Petru, ali preko njega svima, da nisu mogli ni jedan čas bdjeti s njim. Ni 
jedan čas! Isusova agonija i molitva nisu bile kratkotrajne; trajale su dosada otprilike jedan sat. 

Ali, ako ih je dosad prevladao san, neka odsada bdiju i također neka mole da ne padnu u 
napast, da njihova vjera ne pretrpi zbog svega ovoga što se događa. Mnogo im je potrebna ova 
molitva, jer je duh spreman, sigurno im ne manjka dobre volje, ali ljudska je priroda slaba, kao 
što su mogli ustanoviti i ovim iskustvom. 

Ovdje se svršava Lukina pripovijest, ali znamo od ostale dvojice evanđelista, da je Isusova 
smrtna tjeskoba trajala još dosta dugo. 

Iza kako je ponovno preporučio trojici apostola da bdiju i da mole, Isus se opet udaljuje da 
moli. Njegova je molitva bila kao i prije (Mk): neka ga Otac oslobodi od ovog kaleža, ali ako ne 
može biti drukčije, neka se vrši njegova volja... Zanimljivo je daje ovaj put naglasak više na volji 
Božjoj, nego na njegovom oslobođenju. 

Onda se po drugi put povrati apostolima i nađe ih zaspale. Oči su im bile teške, svladane 
snom, i kad ih Isus probudi, oni se ne probudiše sasvim, još su bili kao izgubljeni i nisu nalazili 
riječi kako bi se ispričali pred Isusom. 

I sigurno su opet odmah zaspali, kad se Isus još jednom udaljio, po treći put, da se pomoli 
istim riječima kao i prije (Mt). 

Kad se Isus po treći put povratio i našao ih zaspale, probudi ih i ukori, pun žalosti i 
rezignacije: sad već možete spavati i odmarati se! nema više vremena da se bdije! 

Već je došao »čas«. Mesija (Sin čovječji) bit će predan »grešnicima«, to jest ne izravno 
rimskim vlastima, nego njegovim židovskim neprijateljima, koji će onda povezati sve ostalo. 

»Dostaje«: već je učinjeno, sve je svršeno, kocka je bačena: došao je svršetak, kako se čita u 
nekim kodeksima. 

Isus, vrlo budan, vidio je kako se već približuju oni koji su ga trebali uhvatiti. 

Potrebno je sastati se s ostalom osmoricom, koji su bili ostali blizu ulaza: »Ustanite, 
hajdemo!« odnosi se na to. 

U međuvremenu, Juda je već ovdje. 

»Onaj koji me predaje već je ovdje«. 

Uistinu, još dok Isus to izgovara, dolazi izdajnik. 

Današnji Getsemanski vrt, u kojem se nalazi nekoliko ogromnih tisućgodišnjih maslina, 
vlasništvo je oo. franjevaca, čuvara svetih mjesta u ime Crkve. Na mjestu gdje se nalazi današnja 
bazilika postojala je već u IV. st. crkva, koju jedna suvremena hodočasnica naziva »elegantnom«; 
određenje mjesta oslanja se na poštovanja vrijednu predaju. 451 Dopušta se, da današnje masline 
mogu biti potomci onih koje su prisustovale Isusovoj agoniji. 

15) ISUS JE UHVAĆEN 

(U NOĆI POSLJEDNJEG ČETVRTKA, 6. TRAVNJA G. 30) 

Mt 26,47—56; Mk 14,43—52; Lk 22,47—53; Iv 18,2—11 

Znamo da se agonija i molitva Isusova u vrtu odvila u tri vremena. Prvo je vrijeme trajalo oko 
jedan sat (Mt 26,40; Mk 14,37). Ostala dva, 


451 Vidjeti u Baldi, Guida, 145—1,53; tekstovi predaje u Enchiridion, br. 808—852.22*339 

budući da se radi o ponavljanju, sigurno su trajala manje. Sve to navodi na misao, da je Isus 
mogao biti uhvaćen malo prije ponoći. 

Isus je još uvijek izgovarao posljednje riječi (»ustanite, hajdemo!«), kad se pojavio Juda. Tri 
sinoptika dodaju: »jedan od Dvanaestorice«. Tragedija je tim beskrajno žalosnija. 

Iv napominje da je Juda dobro poznavao ono mjesto, jer se Isus tu počesto sastajao sa svojim 
učenicima. Znao je da Isus poslije večere neće nikamo drugdje ići; on je išao na sigurno. Otkako 
je izašao iz dvorane posljednje večere, raspolagao je s dovoljno vremena da posvršava sve druge 
pojedinosti sa židovskim vlastima. 

S Judom je došla »svjetina«. Bila je mnogobrojna (Mt). Juda je išao na čelu svih (Lk). 

Sinoptici ne kažu izričito tko je sačinjavao oružanu skupinu, koja je dolazila s Judom, ali 
naznačuju (Mt i Mk) da su dolazili od strane Velikog vijeća (Mk spominje tri skupine, koje su ga 
sačinjavale, Mt ispušta pismoznance), što znači da se radilo o sporednom vojničkom tijelu, koje je 
zavisilo od židovskih vlasti. Od Iv znamo, da se radilo o hramskim »slugama« ili »stražarima«, 
policijskom tijelu, koje se sastojalo od levita, pod zapovjedništvom »stratega«. 

Ali Iv podiže veliku raspravu među autorima s drugim podatkom koji ovdje donosi: osim 
hramske policije, s Judom dolazi također »četa« (rr. 3 i 12). Tim imenom označava se rimska 
vojna jedinica, sastavljena od nekih šest stotina vojnika, pod zapovjedništvom »tribuna« 
(»hiliarhos«, zapovjednik od tisuću ljudi). To je bila rimska posada Jeruzalema. Mnogi misle daje 
to povijesno neprihvatljiv podatak: »Iz povijesne perspektive mora se isključiti da bi Rimljani 
učestvovali u Isusovom uhićenju. Samo Ivanovo kazivanje govori protiv tog učestvovanja: rimski 
bi zapovjednik teško odveo Isusa do Ane, bivšeg velikog svećenika, kojeg su Rimljana bili 
zabacili. Osim što je nevjerojatno da se podiže tolika vojna snaga za uhićenje jednog čovjeka« 
(Schnackenburg). Međutim, ako uzmemo u obzir tekst, mora se neizbježivo pripustiti prisutnost 
Rimljana, jer se dvije skupine (četa i hramska straža) potpuno jasno razlikuju u 18,3 i 18,12. 
Naravno, ne treba misliti, da je bila prisutna cijela četa; dovoljan je bio mali odjel sa svojim 
zapovjednikom. Sastanak s Anom nije bio službeno suđenje, nego više stvar savjetovanja. Očito je 
iz sinoptika da je glavnu ulogu u Isusovom uhićenju igrala hramska židovska straža, kojoj 
prisutnost rimskih vojnika služi kao službena podrška. Ona je vrlo vjerojatna, ako se u Iv 11,46— 
50 želi vidjeti sugestija, da su već na onom skupu Velikog vijeća, na osnovi uskrišenja Lazarevog, 
bili odlučili optužiti Isusa rimskim vlastima kao političkog agitatora i da su već onda dah uzbunu 
rimskoj posadi; ove noći, otkako je Juda izašao iz dvorane posljednje večere, bilo je dovoljno 
vremena da se obavijesti zapovjednik mjesta, da pripremi četicu vojnika. 

Svi su ovi ljudi koji dolaze s Judom naoružani (Iv). Za hrainske stražare Mt i Mk kažu, da su 
nosili mačeve i toljage: ono što je bilo pri ruci u onoj hitnji. Iv još bilježi, da su nosili svjetiljke i 
baklje, sve to vrlo potrebno u noći. 

Već prije, Juda im je bio dao znak kako će prepoznati onoga koga treba uhvatiti: poljubac. 
Obična je stvar da pri novom sastanku (Juda je bio odsutan kroz nekoliko sati) učenik poljubi 
učitelja. Juda na taj način prekriva svoje namjere pred apostolima, koji tako neće moći nasilno 
reagirati. Nije ih mogao sakriti pred Isusom, jer je znao da je otkriven: znao je da on zna... Prema 
tome, lako je zamisliti što je stvarno značio taj poljubac 

za obojicu (najnježniji izraz ljubavi pretvoren u sredstvo izdaje): najveća žalost za jednoga, 
najveća niskost za drugoga. 

Prema Judinim uputama, Isusa je trebalo voditi »čvrsto« (gr. »asfalos«, dobro osigurano, sa svim 
mjerama opreza što ga ovaj slučaj zaslužuje), jer je on poznavao nekoliko slučajeva gdje se Isus 
mimo izvukao iz pogibelji... 

Juda se prikučuje Isusu i pozdravlja ga običajnim »Mir tebi, Rabi!«. 452 
A onda ga poljubi. 

Isus reagira mirno, ali sigurno s beskrajno žalosnim glasom. Još uvijek naziva prijateljem 
svog izdajnika: prijatelj, drug, čovjek koji je dijelio intimnosti njegovog života... »Na to si 
došao!« (Mt). Izraz je dvoznačan, ali je najvjerojatnije da znači slijedeće: za to si ovdje!, na to si 
dospio!, ovo je tvoj posao!... Izdaješ Mesiju i to ničim drugim nego poljupcem! (Lk). Ljudsko 
biće nije moglo pasti niže. 

Na ovom mjestu treba staviti detalj Iv, u rr. 4—9: veličanstveni Isusov stav, kad se posve 
dragovoljno predaje neprijateljima. On je znao što će mu se dogoditi: ništa ga ne iznenađuje... 
Svojevoljno koraca prema oružanim ljudima i pita ih koga traže, kao da im kaže da nema smisla 
sva ta komedija s poljupcem i s noćnim iznenađenjem. Kad mu rekoše da traže Isusa 
Nazarećanina, on im jasno reče da je to on: poznato svečano »Ja sam«, što je mnogo više nego 
identifikacija, toliko da naoružani ljudi odstupaju i padaju na zemlju. Užasnuti su tajanstvenom 
Isusovom moći. Namjera evanđelistova je očita: Isusova je moć jača od ljudi i od oružja; Isus bi 
se mogao izbaviti od smrti svojim vlastitim sredstvima; ako Isus ide u smrt, to je zato jer tako 
hoće... Zbog toga ih, suvereno, opet pita koga traže. Kad ponovno ču svoje ime, ponavlja im ono 
što je već bio rekao: da je to on, neka izvrše svoju zadaću, ali neka puste njegove učenike da 
odu... čak i u tom času misli na njih, u prvom redu na njih, jer on se osjeća sigurnim. Tako se 
ispunja ono što im je govorio u drugim zgodama, da nije izgubio nijednog od onih koje mu je 
Otac dao: može se misliti na 6,39 ili 17,12, premda se ni u jednom slučaju ne radi o doslovnom 
navodu. 

Poslije ovog osobnog Isusovog nastupa, žbiri baciše ruke na njega i uhvatiše ga (Mt i Mk). 

Učenici sada vide o čemu se radi i njihova prva reakcija jest sila. Pitaju Isusa da li mogu 
posegnuti za mačem, i jedan od njih, konkretno Šimun Petar (Iv), ne čekajući odgovora, izvadi 
mač i rani slugu velikog svećenika, odsjekavši mu uho, desno (Lk i Iv). 453 Sluga se zvao Malko 
(Iv); četvrti evanđelist još se uvijek sjeća njegovog imena, vidi se da gaje poznavao otprije i lako 
ga prepoznao pri svjetlu bakalja. 

Mk ne bilježi nikakvu Isusovu reakciju na ovaj nasilni Petrov čin, ali čine to trojica ostalih 
evanđelista. Prema Iv, on jednostavno kaže Petru da stavi mač u korice. Kod Lk, obraća se svima, 
iako prvenstveno gleda na napadača: »Pustite! Dosta!« Pustite da sve bude kako mora biti. Dosta 
je sile... Kod Mt, nalaže mu da stavi mač na svoje mjesto i napominje mu onu poslovicu, da će svi 
koji se hvataju mača, od mača poginuti. Sila ne rješava konačno nikakvog sukoba. Sila izaziva 
silu, to je krug koji se ne zatvara. Osim toga, u ovom slučaju nije predviđena obrana. Kad bi bila 
potrebna uistinu djelotvorna obrana, on bi mogao zamoliti svog Oca, i Otac bi mu stavio na 
raspolaganje više od dvanaest legija anđela, to jest svu 


452 Grčki »haire!« (zdravo!) mora biti prijevod hebrejskog »šalom!«; kod Mk, pozdravlja ga samo s 
»Učitelju!«. 

453 Tako je neprijatelj više ponižen; nema smisla mozgati da li je udarac bio sleđa, ili da li je Petar 
bio ljevak. 

nebesku moć (legija se sastojala od šest tisuća vojnika). Ali to nije potrebno, jer on mora izvršiti 
plan, već zacrtan u Pismima... 

I dotaknuvši se Malkovog uha, ozdravi ga (Lk): odatle bi se zaključilo da uho nije bilo 
potpuno odsječeno, nego samo ranjeno. 

Isus se sada obraća svima koji su došli da ga uhvate. To su, prema Lk, »veliki svećenici, 
poglavice svetišta i starješine« (r. 52). »Poglavice svetišta« su zapovjednici (»stratezi«) hramske 
straže. To da se spominju veliki svećenici i starješine, znak je da su skupa s oružanim ljudima 
došli i neki predstavnici Velikog vijeća, da osobno bdiju nad cijelim pothvatom... Isus im, dakle, 
prigovara što su došli po njega naoružani, kao daje neki opasni razbojnik. 454 Naprotiv, oni ga vrlo 
dobro poznaju. U zadnje vrijeme, svaki je dan bio među njima, učeći u samom hramu, i nitko nije 
stavio ruke na njega: sigurno ne zato što bi ga se bojali, nego jer situacija još nije bila providnosno 
dozrela. Sad je naprotiv došao »vaš čas i moć tame« (Lk). »Čas« njegovih neprijatelja sastoji se 
upravo u ovoj moći tame, sotonskoj moći. To je sotona, koji ovog časa započinje svoju borbu s 
njim, oni su samo njegova sredstva. Ali, sve se to događa da se u njegovoj osobi izvrši plan Božji, 
kao što je bilo pretkazano u Pismima. 

Kad su učenici vidjeli da se Isus mirno predaje, zahvati ih strah, napuste ga i svi pobjegnu. 
Noć im je pomogla da nestanu. 

Jedini Mk govori o nekom mladiću koji je slijedio Isusa ogrnut samo plahtom. Mora da je 
imao kuću negdje blizu ovog mjesta. Probuđen vikom svijeta, izašao je nabrzo da vidi o čemu se 
radi. Kad je prepoznao Isusa, počeo ga je slijediti, da vidi kako će se sve to svršiti. Učinio je to 
možda iz znatiželjnosti ili, još vjerojatnije, iz simpatije prema Isusu. Možda su zbog toga žbiri 
htjeli uhvatiti i njega, pa ga zgrabe za plahtu, ali im je on ostavi u rukama i pobježe gol, u samim 
gaćama... O ovom prizoru oduvijek se mnogo maštalo. Mislilo se da bi ovaj mladić mogao biti 
sam evanđelist, koji ovdje pripovijeda osobnu uspomenu, što može imati značenja samo za njega i 
za nikoga drugog. Uistinu, ova stvar nije nimalo važna, i sama njezina nevažnost najbolji je dokaz 
daje povijesno autentična. 

16) ISUSA ODVODE U ANINU KUĆU 
(OKO PONOĆI U ČETVRTAK, 6. TRAVNJA G. 30) 

Mt 26,57—58; Mk 14,53—54; Lk 22,54—55; Iv 18,12—16.18 

Prije nego što uđemo u samu pripovijest, potrebno je razjasniti neke stvari. Postoji velika 
zbrka u tekstovima s obzirom na kronologiju događaja između Isusovog uhićenja i izručenja 
Pilatu. 

Da ih vidimo svaki napose. 

Mt (26,57—27,2): Isus je odveden velikom svećeniku Kajfi, gdje je već skupljeno Veliko 
vijeće. Petar ga slijedi izdaleka i ulazi u dvorište velikog svećenika. Veliko vijeće zasjeda, 
predstavljaju se svjedoci, Isus se priznaje Sinom Božjim, proglasuju ga bogohulnikom i da zbog 
toga zaslužuje smrt. — Isus je ponižen na razne načine. — Petar nekoliko puta niječe Isusa. — 


454 Upotrijebljena riječ označuje u evanđeljima razbojnika ili napadača na putevima, a ne plaćenog 
ubojicu, kako bi htio pokoji revolucionarni egzegeta; uostalom, kad bi imala to značenje, Isus bi i 
to iz temelja zanijekao (kao što niječe daje razbognik). 

Ujutro, druga sjednica Velikog vijeća, na kojoj je zaključena Isusova smrt; svezanog predaju ga 
Pilatu. 

Kako se vidi, prema ovoj pripovijesti Veliko je vijeće zasjedalo dvaput: jednom u noći, čim 
su stigli iz Getsemanija, i drugi put u zoru. Pretpostavlja se da su se sjednice držale u Kajfinoj 
kući, za kojeg se izričito kaže daje bio veliki svećenik one godine; to su službene sjednice, pod 
njegovim predsjedništvom. 

Mk (14,53—15,1) ima isti redoslijed događaja, ali ne imenuje izričito Kajfu, nego govori 
naprosto o »velikom svećeniku«; stvar koja može biti zanimljiva, kako ćemo vidjeti. 

Lk (22,54—23,1): Isus, uhvaćen u Gatsemaniju, odveden je u kuću velikog svećenika (ne 
spominje se po imenu). — Petar ga slijedi izdaleka i ulazi u dvorište. Petrova nijekanja. — Isusa 
ponižavaju na razne načine. — Kad je osvanuo dan, skuplja se Veliko vijeće i Isus je doveden 
pred njega. — Odatle je odveden Pilatu. 

Ovdje treba naglasiti ove tri stvari: 

—Veliko vijeće ne zasjeda dvaput (kao kod Mt i Mk), nego samo jedanput, i to ujutro. 

—Veliko vijeće zasjeda na mjestu koje nije kuća velikog svećenika (ispoređujući r. 54 s r. 

66 ). 

— Ova jutarnja sjednica ista je po sadržaju kao ona noćna kod Mt i Mk. Iv (18,12—27): iz 

Getsemanija Isus je najprije odveden pred Anu. — 

Slijede ga do tamo Šimun Petar i »drugi učenik«. — Dok: se vodi istraga u Aninoj kući, Petar 
niječe Isusa nekoliko puta. — Poslije istrage, Ana šalje Isusa Kaj (i (r. 24), sigurno na službeno 
zasjedanje Velikog vijeća, o kojem Iv ne govori. 

Najviše se razilaze u pitanju sjednica Velikog vijeća: kod Mt-Mk su dvije; kod Lk, samo 
jedna; kod Iv, također jedna, tek nagoviještena (r. 24), ali kojoj prethodi istraga u Aninoj kući. 

Kako se vidi, postoje tri predaje o toj stvari: Mt i Mk — Lk — Iv. Tko ima pravo? Hi kako se 
mogu rekonstruirati povijesni događaji one noći? 

O ovom problemu mnogo se pisalo i raspravljalo i još se uvijek raspravlja. Mišljenja su 
razdijeljena između Mt-Mk i Iv. Svako od tih stanovišta oslanja se na dobre dokaze, što se može 
vidjeti u komentarima. Za nas, Ivanove obavijesti stoje apsolutno na prvom mjestu. Vidjeli smo 
općenito da su njegovi kronološki podaci sigurniji i točniji, što osobito važi za pripovijest o muci. 
I prirodno je da je tako: on je posljednji koji piše, nitko mu ne može nijekati da poznaje 
sinoptičke predaje, u stanju je da ispravlja i popunjuje... 

Osim toga, u svjetlu Ivanovih podataka mogu se razumjeti također sinoptičke predaje. 

— Predaja o dva zasjedanja Velikog vijeća vrlo je nevjerojatna, ne može se ničim opravdati. 
Kakva je to bila hitnja, držati budne članove vijeća u ponoć? Osim toga, službene skupštine 
Velikog vijeća nisu se držale u kući velikog svećenika, nego u posebnom hramskom prostoru, 
koji se u Mišni zove »trijem kamenih sjedala«, i koji se nalazio na jugozapadnom uglu hramskog 
zemljišta te koji je morao biti zatvoren noću. Konačno, ono što se na toj tobožnjoj noćnoj sjednici 
raspravljalo, Lk stavlja na jutarnju sjednicu (kod njega, jedinu)... Predaja, dakle, o noćnom 
zasjedanju protivna je povijesti. Ali, može se shvatiti kao zbrka nastala oko povijesnog podatka Iv 
o noćnom zasjedanju (neslužbenom) u Aninoj kući. Kako Ana nije bio službeno veliki svećenik, 
razumljivo je da Mt izričito spominje Kajfu, ali je značajno, 

da ga ni Mk ni Lk ne spominju po imenu, nego naprosto govore o »velikom svećeniku«, što se 
sasvim dobro može odnositi na Anu (Iv). 

— Isto tako, i Lukin tekst može se razumjeti u svjetlu Iv. Znamo da Lk pravi razliku između 
kuće velikog svećenika, kamo je Isus bio doveden iz Getsemanija (22,54), i mjesta gdje se sastalo 
Veliko vijeće (22,66). Onaj prvi spomen može se vrlo dobro uzeti kao trag Ivanovog podatka o 
sjednici u Aninoj kući... 

Zbog svega što smo rekli, smatramo daje Mt 26,57—58; Mk 14,53—54; Lk 22,54 paralelan s 
Iv 18,12—16; i ono što Mt-Mk predstavljaju kao noćnu sjednicu, smatramo paralelnim s 
jutarnjom sjednicom kod Lk (kod njega, jedinom); sve ostalo nema većih poteškoća. 

Prema tome, povijesni razvoj događaja one nezaboravne noći bio je slijedeći: 

— iz Getsemanija Isus je odveden u Aninu kuću, da se prije službene sjednice posavjetuju i 
dobiju sigurne smjernice postupka; 

— u dvorištu Anine kuće, Petar niječe Isusa; 

— u međuvremenu, Isusa ispituju u Aninoj kući; 

— u istom dvorištu Anine kuće, na razne načine ponižavaju Isusa; 

— kad je osvanuo dan, vode Isusa na službenu sjednicu Velikog vijeća; 

— poslije ga predaju Pilatu. 

Poslije ovih prethodnih bilježaka, možemo sada komentirati prvu točku ovog niza: Isus pred 
Anom. 

Prema Iv, Isusa su uhvatili u Getsemaniju »četa, tribun (zapovjednik čete) i židovski stražari« 
(r. 12), to jest četica rimskih vojnika sa svojim zapovjednikom i hramska policija. Jer su 
spomenuti na prvom mjestu, reklo bi se, da su glavnu ulogu odigrali Rimljani, ali znamo da ih 
sinoptici i ne spominju: kako rekosmo, uhićenje je djelo židovskih vlasti, ah s rimskom podrškom. 

Isusa vode svezanog: smatraju ga zločincem, a osim toga ispunjaju tako Judinu preporuku da 
budu na oprezu. 

Vode ga »najprije« pred Anu (r. 13), jer će kasnije biti odveden pred Kajfu (r. 24). Prema Lk, 
uvedoše ga »u kuću velikog svećenika«. Sa sinoptičkog gledišta, taj »veliki svećenik« bio bi 
Kajfa, ali nas ništa ne priječi staviti ga paralelno s Iv i shvatiti ga o Ani. Isto se može reći o Mk. 
To što Mt izričito spominje Kajfu, opravdano je činjenicom da Ana nije bio veliki svećenik u 
službi, nego njegov zet Kajfa, pa je predaja koju ovaj evanđelist slijedi pretvorila skup u Aninoj 
kući u službenu sjednicu Velikog vijeća, čiji je predsjednik veliki svećenik u službi. Stvarno, Mt (i 
Mk) bilježi, da su s Kajfom bili skupljeni svi članovi Velikog vijeća: još jednom naglašujemo, da 
se radi o uspomeni na povijesni čin istrage u Aninoj kući. 

Evanđelist podsjeća (r. 14) da je Kajfa bio onaj koji je prije nekoliko dana savjetovao, da je 
bolje da umre jedan čovjek, nego da izgine sav narod (usp. Iv 11,50). 

Od sinoptika znamo, da je cijelog puta od Getsemanija Isusa slijedio Petar, ali izdaleka, zbog 
straha od oružane pratnje. Od Iv znamo daje osim Petra slijedio Isusa i »drugi učenik«, koji je bio 
poznat velikom svećeniku (r. 15). Obično ga istovjetuju s učenikom »kojega je Isus ljubio« (Iv 
13,23; 19,26; 20,2) i bio bi to sam evanđelist Ivan. Mnogi se autori protive tom istovjetovanju. Na 
prvom mjestu, u toj pretpostavci ne bi bilo razumljivo zašto on i ovdje nije označen, na isti način. 
Ali, još je nerazumljivi)'e i posve nevjerojatno da bi jedan siromašni Galilejac bio poznanik osobe 
na tako visokom položaju... Međutim, ovi dokazi nisu neoborivi. Što se tiče prvog, 

oba naziva znače namjernu anonimnost pa se ne vidi zašto bismo jednog od njih morali potisnuti, 
što se tiče drugog, nije nužno pretpostaviti prijateljstvo sa samim velikim svećenikom; da se 
opravda izraz, dovoljno je daje onaj učenik poznavao nekoga od službe velikog svećenika; s tim 
u vezi, podsjeća se na Fil 4,22, gdje su »oni iz careve kuće« sigurno libertini ili robovi u službi u 
carevoj palači. Ovaj smisao daje slutiti upravo činjenica daje vratarica, kad je onaj učenik stigao 
do dvorišnih vrata, poznala ga i pustila da prođe bez daljega, dok je Petar, kojega ona ne poznaje, 
ostao vani blizu vrata. Onda onaj drugi učenik zagovara stvar kod vratarice, pa ona pusti i Petra... 

Kad se kaže daje učenik ušao s Isusom »u palaču«, kamo će ga kasnije slijediti i Petar, to ne 
znači, daje ušao u unutrašnjost kuće, nego da su, prema kontekstu, ušli u dvorište, gdje su ostali 
sa službom i sa stražarima. Samo je Isus bio uveden unutra radi ispitivanja. 

Triput uzastopce Ana se naziva »velikim svećenikom«, premda se zna da to nije bio one 
godine. Velik oslonac za ovaj naslov nalazi se u Lk 3,2, gdje se Ana naziva velikim svećenikom 
skupa s Kajfom, a znamo da nisu mogla biti dva velika svećenika u isto vrijeme. Sve to pokazuje 
kako je ogroman ugled uživala ta ličnost u krugovima visoke svećeničke hijerarhije. Stvarno, bio 
je veliki svećenik kroz dvadeset godina od 6. pr. Kr. do 15. posl. Kr.), a onda imao je pet sinova a 
jednog zeta na istom položaju. 455 Njegova je riječ morala težiti puno na vagi službenog mišljenja; 
tako se razumije da je Isus najprije bio odveden pred njega, da se dobiju sigurne smjernice za 
sudski proces zatočenika. 

Sluge i stražari naložili su vatru (Iv) nasred dvorišta (Lk), i sjedili su okolo (Lk) grijući se, jer 
je bilo hladno (Iv); rana jutra prvih dana travnja u Jeruzalemu stvarno su hladna. I Petar je sjedio 
sa slugama grijući se uz vatru (Mk), »da vidi svršetak« (Mt). Petar želi vidjeti kako će se svršiti 
sve to. On nije iščezao kao drugi. On nije nikakav heroj, ubrzo će se to vidjeti na jadan način, ali 
je ipak krenuo vuku u usta, samo da izbliza slijedi sudbinu svog Učitelja; sve mu se može 
pripisati, samo ne manjak ljubavi... 

Tako je pripravljena pozornica za Petrova nijekanja. 

17) PETAR NIJEČE ISUSA 
(U ZORU U PETAK, 7. TRAVNJA G. 30) 

(Mt 26,69—75); (Mk 14,66—72); Lk 22,56—62; Iv 18,17.25—27 

Zajamčen je povijesni značaj ovog događaja: pripovijedaju ga sva četiri evanđelista a njegov 
je sadržaj tako ponižavajući za Petra, daje nemoguće zamisliti da bi ga prva kršćanska zajednica 
izmislila iz bilo kakvog razloga. 

U ovoj pripovijesti ima mnogo razilaženja u stvarima sporedne važnosti, pojava koju inače 
dobro poznajemo, ali koja se još više zapaža u izvještajima o muci; stalni dokaz s koliko su 
slobode stari pisci uzimali sporedne okolnosti nekog događaja. Stoga nije uvijek lako 
rekonstruirati posve točno povijesnu situaciju, premda je to u ovom slučaju moguće učiniti s dosta 
vjerojatnosti. 

Petrova nijekanja stavljamo u petak u zoru. Isus je odveden u Aninu kuću oko ponoći. U 
određeni čas, uzašli su na gornji kat da ga ispitaju, dok 


455 Usp. Holcmeister, Historici, 202; P. Benoit, o. c, 98. 

je Petar ostao »dolje« u dvorištu (usp, Mk, r. 66). Ne znamo ni kad je započelo ni koliko je trajalo 
ono ispitivanje. Ne moramo zamišljati, da su događaji slijedili brzo jedan iza drugoga; ispitivanje 
vjerojatno nije obavljeno odmah po dolasku, jer nije bilo nikakve hitnje, radi koje bi se morao 
skratiti san starom Ani. Tri Petrova nijekanja dogodila su se u vremenu od više od jednog sata 
(usp. Lk, r. 59). Barem za vrijeme trećeg nijekanja i Isus se nalazi blizu (ispitivanje je bilo 
završeno) i može pogledati Petra (usp. Lk, r. 61). Treće Petrovo nijekanje moglo se dogoditi oko 
pet sati ujutro. Isusovo ispitivanje izgleda da nije trajalo dugo; moglo je započeti oko četiri sata. 
Malo poslije zadnjeg Petrovog nijekanja, Isus je odveden na svečanu sjednicu Velikog vijeća, koja 
je održana »kad je osvanuo dan« (Lk 22,66), to jest oko šest sati ujutro. Odatle je izravno odveden 
u Pilatov pretorij »rano ujutro« (Iv 18,28), prilagođujući se rimskom običaju, da se javni poslovi 
obavljaju rano, u prve sate dana. 

Prema sadašnjim tekstovima, 456 Petar je tri puta zanijekao Isusa. 

1) U prvom slučaju, sluškinja velikog svećenika izaziva nijekanje. Ovaj put, u ovoj 
pojedinosti, slažu se sva četiri evanđelista, samo što Iv pobliže označava daje bila »vratarica«, to 
jest da se brinula za glavna vrata, kroz koja se s ulice ulazilo u kuću. 

Čitajući Iv, čovjek bi rekao da se vratarica obraća Petru istog časa kad on prolazi kroz vrata (r. 
17). Međutim, nije nužno tako čitati; ovaj se tekst može vrlo dobro shvatiti onako kako stoji u 
sinopticima. Isti Iv daje do znanja u slijedećem retku, da su sluge i stražari bili naložili vatru i 
grijali se te da se i Petar grijao s njima. Prizor se, dakle, odigrava na dvorištu, oko vatre. Petar, 
prema onom što kaže Iv, stoji i grije se; prema sinopticima, on sjedi, što bez sumnje više 
odgovara, budući da se radi o vatri od ugljena (o žeravici od ugljena, gr. »anthrakia«; tako to 
naziva Iv u r. 18). 

Sjedeći blizu vatre, Petar je dovoljno osvijetljen. Vratarica, koja više nema previše posla na 
vratima, dolazi do ljudi i do vatre. Petrov lik pobuđuje njezinu pozornost. Gleda ga pozorno (Mk i 
Lk) i prepoznaje u njemu jednog od onih koje je mnogo puta vidjela u pratnji zatočenika. Obraća 
se, dakle, izravno njemu i kaže mu da je i on bio s Isusom Galilejcem (Mt: s Isusom 
Nazarećaninom, kod Mk), to jest da pripada njegovoj skupini ili da je njegov učenik (kod Iv, 
upitno). (Kod Lk, ne obraća se Petru, nego prisutnim ljudima, govoreći u trećoj osobi, daje i ovaj 
bio sa zatočenikom; ali je vjerojatniji onaj drugi opis događaja). 

Petrova je reakcija različita kod četiriju evanđelista. Kod Mt i Mk, pričinja se da ništa ne zna: 
ne znam o čemu govoriš ,(Mt), niti znam niti razumijem o čemu govoriš (Mk)... Nemam pojma o 
čemu se radi... On bi naprosto želio ostaviti na stranu tu stvar, izvući se. Isusova osoba uopće ne 
dolazi u obzir. 

Kod Iv, odgovara da nije učenik tog čovjeka. Zna o čemu se radi i tko je osoba o kojoj se radi, 
ali on nije od kruga njegovih učenika... 

Kod Lk, to je već otvoreno nijekanje: Ne poznam ga! 

Najvjerojatniji je odgovor kako ga imaju Mit i Mk, jer je najblaži; drugo i treće nijekanje bit 
će postepeno jače, što je psihološki sasvim prirodno. 


456 Neki autori misle da se kod Mk mogu naći tragovi dviju predaja: jadne, gdje se govori o samo 
jednom nijekanju, koje se završava pjevanjem pijetla i Petrovim izlaskom; i druge, koja je 
sadržavala dva nijekanja, koja su se također završavala pjevanjem pijetla; iz spajanja ovih dviju 
predaja nastala su današnja tri nijekanja (usp. P. Benoit, o. c, 85—87). P. Benoit misli da se ova 
hipoteza može zastupati i da osvjetljuje stvar«; nama se naprotiv čini da pokolebava mnoge druge 
stvari i da ne onemogućuje čitanje drugih evanđelja. 

Kod Lk, naprotiv, nijekanja su svaki puta blažeg tona, stoje manje uvjerljivo (kod Iv, odgovor je 
uvijek isti). 

Mk ima ovdje jednu bilješku koja puno zamršuje cijelu situaciju. On kaže daje Petar izašao 
vani u predvorje i da je pijetao zapjevao (r. 68). Ako je izašao vani, kako drugi i treći put niječe 
Isusa, izgleda, na istom mjestu, u dvorištu, grijući se kraj vatre (usp. r. 25 Iv)? Osim toga, nijedan 
drugi evanđelist nije zabilježio pjevanje pijetla. Stoga neki tumači misle da je Mk ovdje 
reproducirao jednu od predaja, samo s jednim nijekanjem i pjevanjem pijetla i da joj je kasnije 
pridružio drugu predaju o dva nijekanja i o drugom pjevanju pijetla. 

Međutim, tekst nas ne primorava da idemo tako daleko. Od ostalih evanđelista nije se moglo 
očekivati pjevanje pijetla u ovom času, jer dva pjevanja pijetla (oni spominju jedno poslije trećeg 
nijekanja) ne bi se slagala s oblikom kako su kod njih predkazana nijekanja (usp. Mt 26,34; Lk 
22,34; Iv 13,38)... 457 Što se tiče Petrovog izlaska, strogo govoreći moglo bi ga se staviti paralelno 
s Mt, koji kaže da je izašao prema »vratima«, to jest da nije izašao izvan dvorišta, nego da je 
ostao unutra blizu glavnih vrata. Međutim, tumačiti ovako Markov tekst, značilo bi previše ga 
natezati. Ondje se jasno kaže daje »izašao vani«, i jasno se kaže daje izašao »u predvorje« (gr. 
»proaulion«) (prostor između glavnih vrata i dvorišta, portik). Videći se u pogibelji, Petar 
neopazice ostavlja društvo oko vatre i zaklanja se u predvorje dok ne prođe oluja. U stvari, iako 
na drugi način, Mk kaže isto što i Mt. U svakom slučaju, ne udaljuje se previše, jer želi pod svaku 
cijenu vidjeti kako će se svršiti ova stvar s Učiteljem ... 

Ako je pjevanje pijetla povijesna vijest (a nema razloga da se misli protivno), Petar bi prvi put 
zanijekao oko tri sata u zoru. Vjerojatno, Isus još nije bio odveden na ispitivanje, nego se i on 
nalazio u nekom kutu dvorišta, dobro čuvan od žbira. 

2) Prema gore rečenom, drugo nijekanje odigrava se na istom mjestu. Poslije dosta vremena, 
možda oko četiri sata, kad je Petar mislio da je prošla sva pogibelj, ulazi ponovno u dvorište i 
sjeda kod vatre, da se grije. 

Ovaj put, oni koji izazivaju Petra različiti su kod svakog evanđelista. Kod Mk, opet ista 
služavka. Ponovno gleda Petra i kaže prisutnim ljudima, daje i on »od njih« (r. 69), od skupine 
koja je uvijek pratila Isusa. — Prema Mt, radi se o drugoj služavki, koja također kaže ljudima, da 
je ovaj bio s Isusom Nazarećaninom, da je jedan od njegovih sljedbenika. — Kod Lk, neki se 
čovjek obraća izravno Petru i kaže mu da je jedan »od njih«. — Kod Iv, radi se o nekim 
neodređenim osobama, koje u obliku pitanja žele reći da je jedan od Isusovih učenika... 

Bez sumnje, Markov je opis najvjerojatniji: radi se o istoj služavki, koja ovaj put želi uvjeriti 
prisutne, da onaj čovjek pripada istoj grupi. Nema stvorenja tako tvrdoglavog kao što je žena, kad 
sebi nešto zabije u glavu... 

Različiti su također Petrovi odgovori. Kod Iv, on kaže naprosto da nije Isusov učenik. Kod 
Lk, da nije od Isusove skupine (izražava se blaže nego kod prvog nijekanja). Mk samo bilježi da 
je odbio ono što je djevojka tvrdila. Najizrazitiji i najjači, i stoga najvjerojatniji je Mt: Petar se 
zaklinje da ne poznaje onog čovjeka. Izričito nijekanje, oslonjeno na zakletvu: izražava se jače 
nego kod prvog nijekanja. 


457 1 u mnogim rukopisima Mk nema ovog pjevanja pijetla, pa je sigurno izbačeno od prepisivača 
zato što se ne nalazi u drugim evanđelistima; prirodnije pretpostaviti to, nego da su ga drugi 
prepisivači nadodah radi usklađenja s Mk 14,30.72. 

3) Treće nijekanje dolazi »malo poslije«, prema Mt i Mk, što Lk označava »kao jedan sat« (r. 
59). To je između pet i pet i po izjutra. Ako su Isusa odveli na saslušanje oko četiri sata, već prije 
pet sati nalazio se opet u dvorištu, ali ovaj put na nekom mjestu odakle je mogao vidjeti Petra. 

Ovaj put, započinju ljudi koji sjede oko vatre, prema Mt i Mk. Oni se »približiše« Petru (Mt), 
kao da bi ga željeli bolje vidjeti i uvjeriti se. — Kod Lk, radi se o drugom čovjeku, različnom od 
onog iz drugog nijekanja. — On je, prema Iv, jedan od sluga velikog svećenika, i rođak Malkov, 
kojemu je Petar bio odsjekao uho u Getsemaniju; njegovo je svjedočanstvo tim dramatičnije; to je 
još jedan dokaz, daje onaj »drugi učenik« poznavao osobe u službi velikog svećenika. 

Ove četiri vijesti popunjuju se vrlo dobro: nastupaju svi, ali među njima se ističe jedan, rođak 
Malkov. 

Svi oni kažu Petru da pripada Isusovoj skupini, pa osim onoga što je rekla vratarica, navode i 
svoje vlastite dokaze. Jedan od njih je činjenica da je Galilejac (Mk i Lk), kao što se vidi i iz 
njegovog govora, iz onog nedvoumnog galilejskog dijalekta (Mt). A drugi neoboriv dokaz pruža 
Malkov rođak: prije malo vremena vidio sam te u getsemanskom vrtu, u pratnji onog čovjeka... 

Još jednom, Petrova reakcija zabilježena je različito. Kod Iv, naprosto ponovno niječe. Kod 
Lk, kaže, da ne zna o čemu se radi (kao kod prvog nijekanja u Mt i Mk; ponovno ublažuje ton). 
Istinska reakcija je ona kako je donose Mt i Mk: preklinjući samog sebe (kao na primjer »neka me 
Bog tako i tako kazni, ako ne govorim istinu«) i sa zakletvom iskazuje da ne pozna tog čovjeka... 
Koliko strašnih stvari u jedinoj jedinoj! 

Svi evanđelisti bilježe daje upravo tada (»dok je još govorio«: Lk) zapjevao pijetao (po drugi 
put: Mk). Ali, ne samo to. Lk ima još jednu vijest. Poslije ispitivanja, Isusa su doveli iz prvog kata 
Anine kuće u dvorište. Nalazio se na nekom mjestu odakle je mogao vidjeti Petra. Kad ču kako ga 
niječe, Isus okrenu glavu prema njemu, i... pogleda ga! Pogledi im se sretoše. Petar nije bio u 
stanju podnijeti mirno onaj pogled: izađe vani i gorko zaplaka (Mt i Lk). 

Naime, onog časa kad gaje Isus pogledao, on se sjetio onoga što mu je prošle noći rekao na 
večeri: da će ga prije nego što zapjeva pijetao (dvaput: Mk), triput zanijekati. 

Vrlo su gorke morale biti one suze: suze nad vlastitom bijedom i nad izdatom dobrotom. 

Prema Mk (r.72), Petar je izašao naglo, kao munja, progonjen onim pogledom, upravo 
stoga jer je bio žalostan i blag ■ . . 


18) ISPITIVANJE KOD ANE 
(U ZORU U PETAK, 7. TRAVNJA G. 30) 

Iv 18,19—23 

Ovoj Ivanovoj obavijesti pridajemo puno povijesno značenje: radi se o posebnom saslušanju 
kod bivšeg velikog svećenika Ane, u zoru u petak, o saslušanju koje je različno od onog kod 
Velikog vijeća pod predsjedanjem 


Izraz koji Mk upotrebljava može se prevesti na razne načine; mi ga shvaćamo kao da kaže isto što i Mt i Lk, samo 
naglašavajući brzinu izlaska: »izašao je naglo i udario u plač«. 

Kajfe. Radi se, dakle, o neslužbenom, ali vrlo uputnom ispitivanju. Znamo da je kod Isusovog 
uhićenja u Getsemaniju bilo prisutno i nekoliko članova Velikog vijeća (Lk 22,52). Oni su znali 
da će Vijeće morati službeno uzeti u razmatranje tu stvar pa su sastanak s tako uplivnom ličnošću 
kao što je Ana smatrali vrlo korisnim, da unaprijed dobiju neke smjernice. Najbolji dokaz za 
autentičnost ovog događaja jest upravo to daje neočekivan. Kao što u mnogim drugim stvarima, i 
ovdje Iv dopunja sinoptike. Naprotiv, sjednicu Velikog vijeća, o kojoj govore sinoptici, Ivan 
samo najednom mjestu napominje (r.24). 

Budući da se radi o neočekivanoj pojedinosti, još se od starih vremena nastoji uskladiti Iv sa 
sinopticima, svodeći dva saslušanja,(kod Ane i kod Velikog vijeća) na samo jedno (pred Velikim 
vijećem). To se postiže ako se r.24 Iv stavi poslije r. 13; tako čine neki stari rukopisi; na taj način 
Ana ne čini nikakvog ispitivanja, nego odmah šalje Isusa Kajfi i tako se sve događa isključivo 
pred Velikim vijećem. Ali, ovo je premještanje tekstova neprihvatljivo upravo stoga jer se radi o 
harmonizaciji. A osim toga, ta je harmonizacija neuspjela, jer ne uzima u obzir da se radi o dva 
sadržajno posve različna ispitivanja. 

Što se tiče vremena, već smo rekli, da se saslušanje moglo održati između četiri i četiri i po 
sata u zoru. Sudeći po Isusovom stavu za vrijeme saslušanja (u stvari nije htio odgovarati), ono je 
moralo trajati kratko vrijeme. 

Isusa su ispitivali o dvije stvari: o njegovim učenicima i o njegovoj nauci. Ako svratimo 
pažnju na Isusov odgovor, rekli bismo da cilj pitanja o učenicima otkriva neku političku 
zabrinutost; izgleda da mu nema boljeg tumačenja. Kako smo prije napomenuli, vjerojatno je da 
je Veliko vijeće već prije bilo odlučilo optužiti Isusa pred rimskim vlastima kao političkog 
prevratnika; možda će iz njegovih odgovora na ovom saslušanju moći izvući neki temelj za svoju 
optužbu. Budući da on svojata za sebe da je mesija, nije li se možda lukavo okružio više-manje 
tajnim pristalicama revolucionarnima, u zavjeri protiv Rimljana? Ova bi pretpostavka bila 
prirodna, ako se uzme u obzir nacionalističko i revolucionarno previranje onog vremena. U ovom 
kontekstu, razumljivo je također pitanje o nauci. Nije li možda poučavao svijet o potrebi da se 
poruši postojeći poredak? 

Isus ne odgovara ništa o svojim učenicima. Onoga časa, bilo je bolno i smiješno misliti na onu 
skupinicu kao na neku pogibelj za rimsko carstvo. Već su bili iščezli, izuzev dvojice, koji su se 
nalazili tu dolje u dvorištu; ali jedan od ove dvojice, upravo ovog časa, bijedno ga niječe... 

Što se tiče nauke, Isus samo kaže da on nikada nije govorio tajno, nego uvijek u javnosti, na 
mjestima gdje se skupljaju svi Židovi, kao što su sinagoge i hram. Prirodno je da je učenicima 
davao privatnih poduka, ali ne da to čuvaju za sebe kao tajnu, nego da s krovova objavljuju ono 
što su čuli na uho (Mt 20,27). On nema ništa skrivati. On nije čovjek koji radi u tajnosti. On ne 
pravi zavjera ni protiv koga. Svjedoci su mu velik broj sunarodnjaka, koji su ga slušali po cijeloj 
zemlji i ovdje u Jeruzalemu. Zašto ga sada pitaju o njegovoj nauci, kad se lako mogu obavijestiti o 
toj stvari kod bilo koga od tolikih koji su ga čuli?... 

Jedan od prisutnih stražara smatra da ovako govoriti znači vrijeđati velikog svećenika pa daje 
Isusu ćušku u lice (ili ga možda udari toljagom, s kojom je bio naoružan). 459 Isus snažno 
prosvjeduje protiv toga. Ćuška data 


459 Čovjek s totinskog Platna vjerojatnije je dobio udarac štapom; udario gaje čovjek koji je stajao 
pred njima, nadesno od njega, po desnom obrazu, služeći se lijevom rukom; to bi odgovaralo 
židovskom običaju da udaraju lijevom rukom budući da su naučeni pisati ljevicom; desna strana 
lica puno je iznakažanija nego lijeva, što znači daje najteži udarac dobio na toj strani; usp. M. 
Corsini de Ordeig, o. c, 200. 

svezanom čovjeku ponizuje dušu, ponizuje samu ljudskost u čovjeku. Isus prosvjeduje protiv 
zloupotrebe sile jačega nad slabijim... Dati ćušku ne znači da je onaj koji je daje u pravu i da je 
pravedan. Ćuška nikome ne daje prava. Ako je govorio zlo, neka mu se to dokaže, a ako je 
govorio dobro, zašto ga udara? Ćuška znači krivdu: sila je dokaz onih koji nemaju dokaza... 
Isusov prosvjed nije protivan pravilu koje je on sam postavio u Mt 5,39: tamo se izričito 
zabranjuje »uzimati protumjere protiv zločinca«, to jest odgovarati na silu silom; daleko je od 
Isusove misli da ne treba prosvjedovati protiv sile; to bi bilo u protivnosti s najznačajnijim crtama 
njegovog društvenog djelovanja. 

19) UVREDE U ANINOM DVORIŠTU 
(U ZORU U PETAK, 7. TRAVNJA G. 30) 

(Mt 26,67—68); (Mk 14,65); Lk 22,63—65 

Ovaj uvredljivi prizor donose sva tri sinoptika, ali u različitim okolnostima i s različitim 
protagonistima. Prema onomu kako mi gledamo događaje (Lk—Iv: samo jedna sjednica Velikog 
vijeća, saslušavanje kod Ane), slijedimo Lk: Isusa vrijeđaju »ljudi koji su ga držali zatočenog«, 
iza kako su ga doveli iz Getsemanija, prije sjednice Velikog vijeća (jedne); čitajući u vezi s Iv, 
prizor se odigrava u Aninom dvorištu; prema redakciji, događa se iza kako je Petar izašao, ali je 
moguće daje počeo i prije toga; uvrede su vjerojatno počele poslije saslušavanja kod Ane i trajale 
sve dok nisu pošli u Veliko vijeće; stražari su tako našli dobro sredstvo da ubiju vrijeme i da se 
bore protiv sna... 

Kod Mt i Mk, sve se događa poslije noćnog zasjedanja Velikog vijeća. Prema tome, 
protagonisti događaja, sudeći po Mt, bili bi sami članovi vijeća, i to samo oni, što je teško 
zamisliti. Kod Mk, osim ovih ozbiljnih članova Vijeća, nastupaju i sluge; s obzirom na članove 
vijeća, kao kod Mt, stvar je psihološki nesigurna. 

Dosljedno tome, čitamo Mt i Mk u svjetlu Lk, a ne obratno. U pojedinostima, njih trojica vrlo 
se dobro dopunjavaju. 

Radi se o nemilosrdnoj igri, svojstvenog vojnicima (anonimna okrutnost mase). 

— Lk govori najprije općenito i sažeto o ismijavanju i zlostavljanjima svih vrsta; ovdje može 
biti uključeno sve što slijedi. 

— Mt i Mk govore o pljuvanju. Mk kaže naprosto da ga »počeše pljuvati«; znači pljuvati 
općenito, po cijelom tijelu. Kod Mt naprotiv pljuju mu izravno u lice (kao što rade s Jahvinim 
slugom u Iz 50,6): najprostačkije i najokrutnije poniženje. 

— Lk zatim kaže da su ga »pokrili« (prekrivalom); reklo bi se da su mu pokrili cijelo tijelo. 
Mk kaže potanje, da su mu »pokrili lice«, to jest da su mu stavili kukuljicu na glavu, što im je bilo 
dovoljno za igru... 460 Ondamu počeše davati zaušnice i udarati ga pesnicama (Mt i Mk): dvije 
grčke riječi u tekstu P. Benoit tumači kao »udarac otvorenom rukom« (zaušnica) 


460 Kod Mt nema ove pojedinosti, ali se očito pretpostavlja kad Isusa pozivaju da »prorekne« 
(pogodi). Stoga je ova pojedinost autentična kad Mk; ako je isključuju neki rukopisi, to je samo 
stoga što nastoje uskladiti dvojicu evanđelista. 

i kao »udarac zatvorenom pesnicom ili udarac naopako« (zaušnica ne dlanom, nego vanjskom 
stranom ruke)... Tako pokriven, Isus je trebao »proricati« tko ga je udario. Proricati je ovdje 
sinonim za pogađati, odgonetati. To je pučki pojam proroka: on zna sve, ništa mu nije skriveno, 
on sve može pogoditi. Naš uhićenik svojata za sebe da je prorok, pa neka to pokaže; i kako neće 
moći pogoditi, bit će jasno da nije nikakav prorok pa će oni moći nastaviti svoju igru kako 
treba... 

— Konačno, Lk bilježi da su govorili mnoge druge uvrede protiv Isusa. Po drugi put 
uopćuje. Jasno se zapaža njegova tankoćutnost: neće da spominje previše ponižavajuće 
pojedinosti. 


20) ISUS PRED VELIKIM VIJEĆEM 
(PETAK UJUTRO, 7. TRAVNJA G. 30) 

(Mt 26,59—66); (Mk 14,55—64); Lk 22,66—71; Iv 18,24 

Nijedan apostol nije prisustvovao Isusovom suđenju, ali su obavijesti o tome mogle doći od 
Nikodema ili Josipa iz Arimateje, 461 koji su bili članovi Velikog vijeća, tako da je povijesni 
značaj ovog događaja zajamčen s ove strane. 

Mi i dalje slijedimo kombinirane predaje Iv i Lk. 

Iv samo napominje ovu sjednicu Velikog vijeća, kad kaže da je Ana poslao Isusa, svezanog, 
Kajfi, koji je tada bio veliki svećenik u službi (r.24): prema Mt i Mk, sjednica se održala u 
njegovoj kući. Iv nema nikakve konkretne obavijesti o toj sjednici: predmeti o kojima se ovdje 
radilo i osuda Isusova sa strane židovskih vlasti već je nekoliko puta izašla na površinu u 
četvrtom evanđelju za vrijeme Isusovog javnog života... 

Prema Ivanovoj kronologiji, dakle, Isus je poslan Kajfi rano ujutro u petak. To je ona 
sjednica Velikog vijeća koja se, prema Lk, drži »kad je osvanuo dan« (r.66). Prema ovom 
evanđelistu, to je jedina sjednica. Za Mt i Mk, naprotiv, to je druga sjednica, samo zabilježena, 
bez pojedinosti (Mt 27,1; Mk 15,1), dok, se prva drži odmah poslije Getsemanija, u dubokoj 
noći, ali koja sadržajem odgovara onoj kod Lk. 

Prema redoslijedu događaja koji mi slijedimo, održana je samo jedna sjednica Velikog 
vijeća, ona ujutro, kao što pripovijeda Lk. Ono što Mt i Mk donose kao noćnu sjednicu, nije 
ništa drugo nego ova jedina jutarnja sjednica, koju zatim i oni sami kratko bilježe. Prenijeli su je 
u noć, jer su je pobrkah s Ivanovom predajom o ispitivanju kod Ane. 

Prema Mt i Mk, Veliko je vijeće skupljeno u Kajfinaj kući (Mt 26,57—58; Mk 14,53—54); 
to je nešto nepravilno, ali je razumljivo ako se uzme kao spomen na predaju o saslušanju kad 
Ane, koje se održalo u njegovoj kući. Veliko vijeće imalo je svoju vlastitu dvoranu u hramskom 
prostoru, i ova se 


461 Nikodem je bio »pismoznanac« (Iv 3,10) i farizej (Iv 3,1), to jest pismoznanac koji je pripadao 
skupini farizeja; bogat čovjek, kad je mogao dati za Isusov pokop sto libara smirne i aloje (Iv 
19,39). — Josip iz Arimataje pripadao je svijetavnjačkoj aristokraciji, skupini; »starješina«, koji 
su ulazili u sastav Velikog vijeća; također bogat posjednik; usp. J. Jeremias, Jerusalem zur Zeit 
Jesu, 240. 

otvarala samo danju. Ovdje je održana sjednica, prema Lk (r.66). 462 Kajfa se uporno spominje 
zato što je bio veliki svećenik u službi, i u tom svojstvu na njega je spadalo predsjedništvo 
sjednice. 

Isusovo suđenje pred Velikim vijećem očito je sažetak glavnih predmeta o kojima se tu 
raspravljalo. Teško je nagađati kako se ta sjednica u cijelosti odvijala i koliko je vremena trajala. 
Pravila sadržana u Mišni dosta su kasnija, predstavljaju različite povijesne prilike i ne mogu se 
naprosto primijeniti na Isusov slučaj. 

Suđenje se jasno dijeli na dva dijela: izjave svjedoka i izravno ispitivanje sa strane velikog 
svećenika. Kod Lk manjka prvi dio. 

1) Svjedoci. — Mt i Mk daju naslutiti daje Veliko vijeće već imalo namjeru usmrtiti Isusa. 
Sve što se sada radi jest čista formalnost, da se imaju s nečim službenim predstaviti rimskim 
vlastima. I prisutnost svjedoka treba shvatiti u ovom smislu: vijeću je bilo potrebno 
svjedočanstvo protiv Isusa, da tako dobiju minimalni izgled zakonitosti. Mt čak kaže da su 
tražili »lažno svjedočanstvo«, to jest kakvo bilo svjedočanstvo, makar bilo i lažno... Međutim, 
ispočetka nisu mogli dobiti nikakvo ikoliko valjano svjedočanstvo, premda su izišli razni 
svjedoci (prethodno dovedeni u dvoranu), koji su lažno posvjedočili, jer se nisu slagali u 
izjavama i jer su sebi međusobno proturječili. 

Konačno izađoše neki (Mk), konkretno dvojica (Mt), 463 koji izjaviše da su osobno čuli kako 
je Isus izjavio, da može srušiti ovaj hram i u tri dana ponovo ga podići (tako kod Mt); bolje 
rečeno, da će srušiti ovaj hram, sagrađen od ljudi, i da će u tri dana podignuti drugi, koji nije 
sagrađen od ljudi (tako kod Mk). 

U ovom obliku, kako je predstavljaju svjedoci, ova rečenica iznakažava ono što je Isus 
stvarno rekao u raspravi sa Židovima prigodom izgona trgovaca iz hrama: »Razorite (ako 
razorite) ovaj hram, i ja ću ga u tri dana podignuti«. Isus je govorio o hramu svoga tijela, 464 ali 
Židovi to razumješe o materijalnom jeruzalemskom hramu (Iv 2,19—21). Budući da se radi o 
tako svetoj stvari, prirodno je da su se ove riječi duboko urezale u svijesti svih onih koji su ih 
čuli. Još dok je visio na križu, spomenut će Isusu ove riječi oni koji će mu se tada rugati (Mt 
27,40; Mk 15,29). 

Evanđelist označuje ovo svjedočanstvo »lažnim«. Za njega, to je objektivno lažno 
svjedočanstvo: u prvom redu, jer Isus spomenutim riječima nije mislio na jeruzalemski hram; na 
drugom mjestu, jer Isus nikada nije rekao da će on srušiti navodni »hram«. Svjedoci su navlaš 
iskrenuli njegove riječi. On je pretkazao buduće materijalno rušenje jeruzalemskog hrama (Mk 
13,2), ali ta stvar nema nikakve veze s njim osobno. 

Mk zatim bilježi da se ni u tom slučaju nije slagalo njihovo svjedočanstvo (ali ne kaže u 
čemu su ; se razilazili), i tako daje naslutiti da ne bi smjelo biti valjano u sudskom procesu. Ali, 
veliki se svećenik ipak oslanja na njega da iskuša teren i ne bi li izvukao kakvu nesmotrenu 
izjavu od Isusa. Zašto ne odgovara ništa na ono za što ga svjedoci optužuju? On ima pravo da im 
odgovori u svoju obranu, zašto to ne čini? 


462 Istina je da riječ »svnedrioin« u ovom retku može značiti samo sjednicu; ali sjednica u tom 
istom retku već je bila označena kao »narodni prezbiterij« (narodno starješinstvo, opće ime) i 
kao »veliki svećenici i pismoznanci« (sastavni članovi). 

463 Prema zakonu, za valjanost presude u bilo kakvom zločinu, osobito ako se radilo o smrtnoj 
kazni, bila su potrebna dva svjedoka; nije bio dovoljan jedan; usp. Pnz 17,6; 19,15. 

464 To je navještaj novoga vremena, kad će na mjesto materijalnog hrama doći duhavni hram, a 
on će biti samo uskrslo tijelo Gospodinovo. Prije se mislilo, daje ideja duhovnog hrama strana 
židovskom mentalitetu, ali sad se zna, da se nalazi i u spisima Mrtvog Mora; to je priprava za 
Pavlovu misao o Crkvi kao duhovnom hramu (1 Kor 3,16; 2 Kor 6,16; Ef 2,21—22); usp. P. 
Banoit, o. c, 118—119. 

Ali Isus i dalje šuti. Ne zaslužuje nikakvog odgovora optužba koja nema nikakvog 
smisla. Veliki svećenik onda ide izravno na stvar, ali na tako jasno postavljen način, da je 
pitanje moralo izići riješeno. 

2) Ispitivanje. — Dosada, Isus nikada nije bio rekao javno i posve jasno, daje on Mesija. 
Međutim, pučke su ga mase smatrale Mesijom, a prigodom svog svečanog ulaska u 
Jeruzalem, prošle nedjelje, on ne samo da nije odbio one mesijanske izjave naroda, nego ih 
je, izgleda, rado primio. Oko te stvari mora se odlučiti njegova sudbina. 

Pitanje je izravno. I ne radi se o običnom pitanju nego o zakletvi Bogom (Mt), tako da 
Isus nije mogao i dalje šutjeti nego je morao odgovoriti. 

Jesi li ti Krist, sin Božji (Mt) ili sin Blagoslovljenog (Mk)? Markov izraz zacijelo je 
izvorniji, jer odgovara židovskom običaju da se po mogućnosti izbjegne izgovoriti ime 
Božje. 

Mnogi misle da se ovaj upit odnosi na dva predmeta: da li je Krist, Mesija, kojeg očekuje 
židovski narod; i da li je Sin Božji u pravom smislu, onako kako to razumije kršćansko 
vjerovanje. Ovo posljednje navodno bi bilo očito osobito iz načina kako Lk predstavlja stvar, 
gdje su posve jasno odvojena dva upita i gdje se razlikuju dva predmeta, mesijanizam i 
božansko sinovstvo (isti postupak kao u Lk 1,32—33 s obzirom na 1,35). 

Mislimo da u ustima Židova onog vremena izraz »Sin Božji« ne može nikako imati isto 
značenje kao u kasnijoj kršćanskoj kristološkoj vjeri. »Sin Božji« jest čovjek čiji su odnosi s 
Bogom slični intimnosti koja postoji između sina i oca. Ako se ovaj naslov može pripisati 
bilo kojem čovjeku, s mnogo više razloga se primjenjuje Mesiji. Osim toga, kod Mt i Mk 
naslovi »Krist« i »Sin Božji« očito su sinonimni paralelizam, gdje jedan član kaže isto što i 
drugi, s nekim pobližim određenjem: Jesi li ti Mesija, koji uživa intimnost Božju? Tlo 
mesijanizma je sklizavo i veliki svećenik se nada, da se Isus na bilo koji način oklizne, da ga 
osudi... 

Naslov »sin Božji«, koji je u ustima velikog svećenika mesijanski naslov, Lk uzima u 
kršćanskom kristološkom smislu. On stavlja u usta Kaj (i ono što njegovi čitaoci vjeruju o 
Isusu. To je retrospektivni premještaj, kao što je na primjer naslov »Gospodin« dat 
povijesnom Isusu. 

Nema sumnje da je opis Mt-Mk jedini povijestan i izvoran. 

Veliki svećenik, dakle, pita Isusa da li je on Mesija. Kod Lk (gdje nema zakletve u ime 
Božje), Isus ispočetka neizravno uskraćuje svoj odgovor (rr. 67—68), ali kasnije odgovara. 
Kod Mt i Mk odmah odgovara: »Da, ja to jesam« (Mk); istina je, ja sam Krist, sin 
Blagoslovljenog... Kod Mt se kaže isto, samo na drugi način: »Da, ti si to rekao«; ono što si 
rekao u svom upitu, jest istina. 

Međutim, Isus se žuri da napravi ispravak. Židovski je narod (a tako misli i veli ki 
svećenik) očekivao političkog mesiju, moćnog vođu, koji bi postigao konačno oslobođenje 
Izraela. Isus nije takav mesija: na mnogo načina dao je to do znanja za vrijeme svog javnog 
života i sad to izjavljuje svečano. Njegov je mesijanizam drukčiji; božanske je naravi; odsad 
će to i oni sami moći ustanoviti (Mt i Mk): očita aluzija na njegovo proslavljenje uskrsnućem. 
Isus kombinira dva teksta S. Z., Ps 110,1 i Dan 7,13: Sin čovječji 

(Mesija, on sam) sjest će na desnoj strani Moći, to jest na desnoj strani Božjoj, 465 i doći će 
tamo 466 slavno, trijumfalno, na oblacima nebeskim. 

Ovo je čas koji je veliki svećenik očekivao: zatočenik je konačno upao u mrežu. Bilo 
kako se tumačile njegove riječi, jedna je stvar jasna: on svojata za sebe daje božanski Mesija, 
da dijeli moć Božju, da uživa isto dostojanstvo kao i Bog... A to je bogohula! Svećenik si 
razdire haljine (pojedinost koje nema kod Lk), tradicionalni gest kojim se izražava bol, 
nezadovoljstvo, sablazan. 

Predsjednik vijeća, dakle, izjavljuje da ne treba više svjedoka, jer su svi prisutni mogli 
čuti riječi optuženoga i vidjeti da se radi o bogohuljenju. Iz toga se izvodi, da su svi prisutni 
razumjeli Isusove riječi ne kao običnu izjavu da je Mesija (što nije bogohula), nego kao 
svojatanje božanskog dostojanstva, što jest bogohula. 

Konačno se traži mišljenje vijeća o tom predmetu i svi odlučuju da je optuženi zaslužio 
smrt. 467 To je formalna osuda: židovski sud osuđuje Isusa na kaznu smrti (zakon ju je 
predviđao za bogohuljenje, usp. Lev 24,16). 

Poznato je da ova osuda nije imala pravne snage prije nego što je potvrdi rimska vlast: 
odatle slijedeći korak, utok Pilatu. 

Treba zapaziti da je na židovskom sudu Isus bio osuđen isključivo zbog religioznih 
razloga. S posve određenim ciljem, proračunato, optužit će ga kod Pilata za političke zločine: 
rimskom upravitelju govore jedinim jezikom koji on razumije i do kojeg mu je stalo. Kako 
smo prije upozorili, za ovu su se taktiku vjerojatno odlučili već prije nekoliko dana. 

21) ISUS PREDAN PILATU 
(U PETAK UJUTRO, 7. TRAVNJA G. 30) 

Mt 27,1—2; Mk 15,1; Lk 23,1; Iv 18,28 

Već znamo da Mt i Mk imaju dvije sjednice Velikog vijeća, jednu u noći a drugu rano 
ujutro. Ovu drugu samo spominju, dok prvu pripovijedaju u pojedinostima. Lk ima samo 
jedinu sjednicu, onu izjutra, ali je ona sadržajem ista kao ona noćna kod Mt-Mk. Po našem 
mišljenju, održana je samo jedna sjednica Velikog vijeća, ona ujutro, kao kod Lk; a ono što 
Mt-Mk imaju kao noćnu sjednicu nije ništa drugo nego sastanak u Aminoj kući, o kojem 
govori jedino Iv, a koji je bio iskrivljen u jednom dijelu sinoptičke predaje. 

Poslije ove jutarnje sjednice, koja se održala rano izjutra, možda oko šest sati i koja je 
mogla trajati jedan sat ili nešto više, Isus je odveden i predat Pilatu. 

Iv se u ovom slaže s Lk. Poslije saslušanja kod Ane, Isus je bio odveden pred Kajfu 
(18,24), s čim se cilja na sjednicu (jutarnju) Velikog vijeća; a onda je od Kajfe odveden u 
pretorij (r. 28). 

Isusa vodi k Pilatu Veliko vijeće u cijelosti, koje se tako pretvara u javnog tužitelja. 
Masovna prisutnost vijećnika želi postići veći moralni pritisak na rimskog upravitelja. Pilat je 
bio prokurator od g. 26. do g. 36. 468 


465 Sigurno izvoran izraz, koji odgovara židovskom običaju da se ne izgovara ime Božje; 
Lukina »moć Božja« jest tumačenje. 

466 Ne radi se o posljednjem dolasku u pamsiji, nego o samom trijumfalnom dolasku na desnu 
stranu Božju. 

467 O raznim tumačenjem ovoga procesa i razloga Isusove osude na njemu usp. Wolfgang 
Trilling, Fragen zur Geschichtlichkeit Jesu (navodim prema španjolskom prijevodu, 
Barcelona 1978, 16d—166). 


468 O taj ličnost; vidjeti Holameistar, Historici,, 111—115. 

Isusa vode »iza kako su ga svezali« (Mt i Mk). Iz Iv 18,12 saznajemo, da je Isus bio 
svezan već u Getsemaniju. Znači, dakle, da su ga odvezali za vrijeme suđenja pred Velikim 
vijećem a onda ga opet svezali, da ga tako odvedu do Pilata. 

Mjesto kamo ga vode zove se »ptretorij«, što znači stan rimskog upravitelja. On je 
redovito stanovao u Cezareji (primorskoj), ali prigodom velikih svetkovina preselio bi se u 
Jeruzalem, s vojnim pojačanjem, da tako bolje nadzire možebitne pobune u gradu pa bi u 
takvim slučajevima »pretorij« bilo mjesto gdje bi odsjeo. Poznata je velika rasprava među 
stručnjacima o smještaju tog pretorija. Mišljenja su podijeljena između Herodove palače, na 
zapadnom dijelu Jeruzalema, i tvrđave Antonije, na sjeveroistočnom uglu hramskog 
zemljišta. U prilog ovog posljednjeg mjesta više govori predaja, arheologija i mišljenja 
stručnjaka. 469 

Prema Iv, Isus je odveden k Pilatu »rano«; po našem računu, oko sedam sati ujutro. To se 
slaže s rimskim običajem, da se sudnice otvaraju »s prvim svjetlom dana«, kako su zabilježili 
neki stari pisci. 

Razlog ovog suđenja pred rimskim upraviteljem dat je u Iv 18,31: »Mi nemamo prava nikoga 
ubiti«. Budući je Judeja bila pod izravnom upravom Rima, ovdje je važilo isto pravilo kao i u 
drugim stranama carstva: »pravo mača« pripadalo je isključivo rimskoj vlasti. 470 

Iv nadodaje jednu u povijesnom pogledu zanimljivu bilješku: članovi Velikog vijeća 
odveli su Isusa do pretorija, ali nisu unišli unutra, da se obredno ne onečiste i da mogu jesti 
pashalno janje. To znači, da se nalazimo na 14. nišana, uoči Pashe, dan kad se pripravlja 
Pasha. Sa zalaskom sunca već je počinjao 15. nišana, prvi dan Pashe. Te noći, Židovi su 
blagovali pashalnu večeru. Isus je znao da je neće moći blagovati te noći kao ostali: prije 
zalaska sunca ubit će ga kao novog pashalnog jaganjca, otprilike u isti sat kad su se u hramu 
žrtvovala janjad, i već će počivati u grobu. Stoga je pomakao svoju večeru na prošlu noć... 

22) JUDIN SVRŠETAK 
(U PETAK UJUTRO, 7. TRAVNJA G. 30?) 

Mt 27,3—10 

Tragični svršetak Judin dio je misterija te mračne ličnosti. Prva kršćanska zajednica vrlo 
se živo zanimala za njegovu sudbinu, kako to dokazuju dvije pučke predaje o tome, ova 
Matejeva na ovom mjestu i ona u Dj 1,16—20. Njih dvije su tako različite da je svaki 
pokušaj da ih se uskladi osuđen na propast. Iz istog razloga, ostavljaju nam dvije različite 
slike izdajnika, iako se njih dvije, barem u nekim pojedinostima, mogu dopunjati. 471 

Vidi se da prvi kršćani nisu bili ravnodušni s obzirom na Judu. On je bio paklenski dio u 
planu spasenja. I njegova je smrt bila važna, kako kršćanska 


469 Postaji obilna specijalizirana bibliografija o tom predmetu; tekstovi predaje u Baldi, 
Enchiridion, br. 906—929. 

470 Unatoč nekim protivnim glasovima, stručnjaci smatraju ovu stvar praktično sigurnom. 

471 Vidjeti opširnije A. Augustinovich, Lo cle Judasfue un suicidio?, u dnevniku L a Religion 
(Caracas), 1, 11. i 17. listopada 1974. 

svijest ne bi nikad zaboravila onu kaznu. Samo što se nije posve sigurno znalo kako je umro, 
jer su od početka postojale dvije obavijesti o toj stvari. Svako od ovih mišljenja imalo je 
svojih zagovornika, prema tome kako je svaki pojedinac mislio da bolje tumači psihologiju 
izdajnika. Jedina sigurna stvar (u bilo kojoj od ove dvije predaje) jest daje umro zlom smrću, 
kako je zlo i živio; tekstovi žele to naglasiti. 

Mt stavlja Judin svršetak u psihološki dobro izabranom času: iza kako je Isus, već osuđen 
na smrt od Velikog vijeća, bio predan Pilatu. Strogo govoreći, prema tekstovima, moglo bi se 
također držati, da se Juda i kasnije objesio. Ali sudeći po ubrzanom stilu, kojim se 
pripovijeda ovaj događaj, čini se da se Juda, prema predaji sačuvanoj kod Mt, objesio onog 
istog petka ujutro. Psihološki, ovaj čas najvećeg očaja najviše je uvjerljiv. U tom slučaju, 
Juda bi umro prije Isusa. 

Sve se događa ubrzanim ritmom. Juda pomno prati razvoj događaja i doznaje daje Veliko 
vijeće osudilo Isusa na smrt, i da sada sve radi da ga osudi i rimska vlast. Spopada ga 
strahovita grižnja savjesti. Nije se nadao da će se stvar tako svršiti: on je mislio zaraditi nešto 
novca, ali ne da se dođe dotle. Mogao je biti pohlepni kradljivac, ali ne ubojica. On nije ne¬ 
osjetljiv zločinac. Videći daje njegov čin stajao života jednog čovjeka — i to dobra čovjeka, 
s kojim je on proveo nekoliko godina, unatoč svemu — ne može izbjeći teškoj grižnji. Ali, 
grižnja nije isto što i kajanje. 

Juda traži neke članove vijeća, možda ondje pred samim pretorijem, da im povrati novac 
koji su mu bili platili, jer je svjestan da je onaj novac pomogao da se na smrt osudi nevin 
čovjek. Ali vijećnici neće da ga prime, i mjesto da pokažu nešto sućuti pred unutarnjom 
Judinom dramom, sarkastično ga odbijaju. Što mi imamo u toj stvari? To je tvoje pitanje, radi 
što znaš! 

Juda onda ide u hram, baca novac unutra, izlazi i vješa se. 

Izdajnik čovjeka koji mu je u svoje vrijeme bio poklonio sve svoje povjerenje, izravni 
sudionik u smrti nevina čovjeka, hladno odbijen i od onih kojima je pomogao svojom 
uslugom — vješa se... To je jedini (kukavički) izlaz iz očaja. Sve je psihološki dobro 
obrazloženo. Radi se o čovjeku koji nikad nije imao ni najmanje vjere u onog Učitelja, kojeg 
je jednog dana htio slijediti. Vidi se da nije svraćao pažnje na parabolu o izgubljenom sinu... 

Kasnije, poglavice idu u hram i uzimaju onaj novac. Ne mogu ga staviti skupa s 
hramskim blagom, jer je »cijena krvi«, ali može poslužiti za druge svrhe. To su praktični 
ljudi. Kako im je bilo potrebno groblje za strance koji bi umrli u Jeruzalemu, a neki lončar 
prodavao tu u blizini svoje polje, kupiše ga s onim novcem. I ono polje bi nazvano »krvnom 
njivom«, jer je bilo plaćeno »cijenom krvi«. »Krv« o kojoj je govor, jest Isusova krv. Mt 
dodaje: »I tako se zove do danas«. U času kad evanđelist piše, ovaj podatak znači već dugu 
predaju. 472 

Radi se ovdje o jednom od tolikih slučajeva biblijske toponimije koja se oslanja na 
»etiologiju«; današnje ime nekog mjesta tumači se pomoću nekog prošlog događaja, koji 
prenesen usmenom predajom. Vjerojatno se ona njiva tako zvala, bogzna zašto, još kad je bila 
kupljena. Kršćanskoj zajednici to je ime bilo vrlo dobro došlo, da ga stavi u vezu s 
događajima koji su je zanimali. Taje njiva kupljena novcem koji je plaćen za Isusovu krv; 
dakle, krvna njiva«. I tako je ostala predaja zauvijek. 


472 O povijesnom značaju Mt 27,7 usp. J. Jaremias, Jerusalem zur Zeit Jesu, 158—159. 

Ova pojedinost, naoko nevažna, dokazuje da je kršćanskoj zajednici bilo puno stalo do 
Judinog slučaja. Ono što je on učinio tako je strašno, da se ne smije zaboraviti. Odatle onaj 
interes da se provjere (i predaju od naraštaja na naraštaj) ne samo pojedinosti o izdajnikovoj 
sudbini, nego čak i to u što je bio utrošen novac, koji mu je bio plaćen za njegovo nečasno 
djelo. I htjeli su ovjekovječiti spomen izdajnika nečim što nosi ime »krv«. Za Židova, koji je 
sav prožet biblijskim navodima o krvi (bilo ljudskoj, bilo životinjskoj), ova riječ ima sasvim 
poseban zvuk. Ovo je još jedan strašan sud prve kršćanske zajednice o ovoj fatalnoj ličnosti. 

Evanđelist, uvijek vođen mišlju o skladu između novog i starog zavjeta, dodaje da se 
kupnjom one njive ispunilo Jeremijino proroštvo. U stvari, navedeni tekst je Zah 11,12—13; 
to što se pripisuje Jeremiji, tumači se možda činjenicom daje Jeremija jedan od najpoznatijih 
proroka kod puka, i jer kod njega ima nekoliko tekstova koji govore o lončaru, o kupnji polja, 
itd. (usp. Jer 18,2—3; 19,1—2; 32,6—15). 473 


473 Drugu predaju donose Dj 1,18—19: »Alije plaćom za nepravednost kupio njivu, i, padnuvši 
na lice, pukao po sredini, i prosula mu se sva utroba. Stvar je bila toliko poznata svim 
stanovnicima Jeruzalema, da je ona njiva bila prozvana njihovim jezikom Hakeldama, što 
znači 'krvna njiva'«. 

Ovaj spomen na Judu nalazi se u Petrovom govoru, izgovorenom kao uvod u izbor Matije. 
Budući da se radi o tome da se nadomjesti izdajnik u apostolskom zboru, spomen na Judu 
ima ovdje svoje posve logično mjesto. Naravno, Petrov je govor samo kratki sažetak. Lukina 
radaktorska ruka je očita, barem u onome što se odnosi na Judu. Kad se navodi aramejstko 
ime znamenite »krvne njive«, kaže se da se tako naziva »u njihovom dijalektu (jeziku)«, 
misleći na stanovnike Jeruzalema (Dj 1,19); što bi u Petrovim ustima zvučalo besmisleno, 
dok predstavlja vrlo korisno tumačenje za Lukine čitatelje. Podaci koje pruža knjiga Djela 
vrlo su različiti od predaje sačuvane kod Mt. 

a) Njivu nisu kupili poglavice Velikog vijeća, nego Juda. S tim je cijela situacija posve 
drukčija. U prvome redu, vrijeme. Ne može više biti govora o petku ujutro. To je trgovački 
posao, za koji je potrebno vremena. Po srijedi su blagdani. Kupnja je morala biti učinjena 
poslije blagdana, u svakom slučaju prije Duhova i prije izbora Matije... Na drugom mjestu, 
njiva ne služi za groblje nego se radi o posjedu, kojeg je izdajnik »plaćom za nepravednost« 
kupio za sebe. Moguće je pretpostaviti daje kasnije, poslije Judine smrti, bila kupljena za 
groblje; ova je pojedinost, u Matejevoj predaji, previše potanko donesena, da bi se mogla 
ostaviti po strani... Konačno, ova činjenica posve mijenja Judinu sliku. Nema tu grižnje 
savjesti. On ne trči da se objesi. To je čovjek hladan, proračunan, tvrd, račundžija. Učitelj je 
propao, ima već dosta vremena kako se vidjelo da će tako svršiti. Ima već dosta vremena 
kako se vidjelo, da uz njega nije osigurana nikakva budućnost. Judu nisu iznenadili posljednji 
događaji. On je sve predvidio. Novcem koji je lako zaradio (poljubac, ništa više) kupuje 
njivu. S onim što je otprije otkidao od zajedničke ekonomije (usp. Iv 12,6), barem 
najosnovniji život je osiguran. 

b) »Padnuvši na lice, pukao je po sredini... « Nije govor o vješanju. Nije to samoubojstvo. 
Jasno, moguće je da i obješen čovjek »padne na glavu«, ako mu se prekine uže ili slomi 
grana na kojoj je obješen... Tako je stvarno htio uskladiti ove dvije predaje latinski prijevod, 
jer je grčki izraz koji znači »naglavce«, preveo sa »suspensus« — obješen —: obješen, pukao 
po sredini; bio se objesio, i tako obješen, pao i pukao... Ah, kad Matejevo evanđelje ne bi 
govorilo o Judinom vješanju, tko bi pomislio na tu stvar čitajući jedimo tekst Djela? Pao 
naglavce i pukao... Neoprez, neuravnotežen napor pri poslu, spoticaj... Stvar posve vjerojatna 
na kamenitom i neravnom tlu. Dakle, nikakvo samoubojstvo. Obični nesretni slučaj. Ali 
gadna smrt. Kao i život onog bijednika. Kakav život, takva smrt. Juda je dobio ono što je 
zaslužio: »otišao je u mjesto koje mu odgovara« (Dj 1,25): još jedan neumoljivi sud o 
izdajniku. 

c) Luka dodaje, da je vrsta Judine smrti »bila poznata svima stanovnicima Jeruzalema«. 

23) ISUS PRED PILATOM: PRVA FAZA SUDA 
(U PETAK UJUTRO, 7. TRAVNJA G 30) 

Mt 27,11—14; Mk 15,2—5; Lk 23,2—5; Iv 18,29—38 

Kao što je bio slučaj sa suđenjem pred Velikim vijećem, tako se ni ovdje ne može 
pomišljati na neki tajnički izvještaj modernog stila; radi se samo o nekoliko slika ili prizora, o 
nekoliko glavnih točaka procesa. 

Najviše obavijesti ima Iv; kao i u mnogim drugim slučajevima, tako i ovdje on dopunja 
sinoptike; ako njih uklopimo u njegovu pripovijest, moguće je s dosta vjerojatnosti 
rekonstruirati povijesnu situaciju. 

Znamo da su članovi vijeća doveli Isusa do pretarija, a oni ostali vani da se ne onečiste. 
Pilat, popustljiv zbog opasnog blagdanskog raspoloženja, 

Vidi se da je, kao dobar povjesničar, dobro provjerio tu stvar. 

To je čvrsta predaja, koja potječe od prvog naraštaja jeruzalemskih kršćana i koja se temelji na povijesnom 
događahu, koji nije tajna ni za koga... Prema tome, danas ova predaja zaslužuje barem isto takvo poštovanje kao 
ona koju nam je sačuvalo Matejevo evanđelje. 

d) Kad je Juda umro, njegova je njiva bila prozvana »krvavom njivom«. Kršćani (jedini kojima je bilo stalo do 
toga) dali su joj to ime, zbog izdajnikove krvi, koja je tu ostala. Ili su joj, ako se već prije tako zvala, dali sada 
ovo novo tumačenje. I ovo je još jedna razlika s obzirom na Matejevu predaju, gdje »krv« iz ovog imena jest 
Isusova krv (jar je njiva bila kupljena plaćom njegove krvi). 

Zaključak: dvije posve različite predaje o Judinoj smrti. Koja je od njih vjerojatnija? Zavisi od toga kako netko 
zamisli psihološki proces koji je doveo do ovog svršetka, u bilo kojoj od ovih hipoteza. 

— Hipoteza samoubojstva. Od godinu dana unatrag (umnoženje kruhova), Juda je uvjeren da se od Učitelja ne 
može očekivati ono što narod očekuje. On će neminovno svršiti zlo, kao svi zanesenjaci. Međutim, još je uvijek 
korisno biti skupa s njim, da se na lak način skupi nešto zalihe za budućnost. I kako dobro dođe ovaj novac sada 
na svršetku! U svakom slučaju, stvar ne može ići dalje od dobre tjelesne kazne i straha: »Učitelj je očito nevin u 
onome za što ga poglavice optužuju, a osim toga, iznad njih postoji rimska pravda, koja nikad neće dopustiti da 
se prolije krv nevina čovjeka. U Judinim posljednjim časovima, naglasak na Isusovoj nevinosti igra važnu 
ulogu. A onda, događa se nešto nenadano: Židovi su osudili Isusa na smrt, i, sudeći po ovoj masovnoj 
mobilizaciji Velikog vijeća, sigurno će ga osuditi i Rimljani. To je već previše za Judu. Samo krvoločan čovjek 
mogao bi to podnijeti. Juda to nije. Juda je škrtac i pohlepnik. Čovjek zabrinut za svoj život. Čovjek koji svu 
sigurnost svog života stavlja u novac. Upravo čovjek iz neke od onih Učiteljevih parabola, koje je čuo bogzna 
koliko puta. Ali nije ubojica. A pomogao je da se počini ubojstvo. Novac koji drži u rukama, jest ubojnički 
novac. Juda nije patološki zlikovac; njegova okorjelost nije dovoljna da zadrži kod sebe ovo sredstvo zločina. 
Ovaj novac pobuđuje u njemu beskrajni bijes protiv samog sebe i protiv cijelog svijeta. Videći još kako ga 
poglavice ismijavaju u ovoj duševnoj agoniji, život mu postade nepodnosiv: baca sve i trči da se objesi... 

— Hipoteza nesretnog slučaja. Ne treba gubiti živaca. Sve se svršilo onako kako je on već odavno predviđao. 
Ova je stvar već izišla iz njegovih ruku: sve je sada u rukama vlasti...Važno je sada upotrijebiti dobro ovaj 
novac, skupa sa prištednjom skupljenom prije. Neko zemljište je najsigurnija stvar. A onda se događa sve drugo: 
posao u polju, neopreznost, pad... 

Drukčiji Juda. Čovjek koji se brine samo za sebe. Ima dosta vremena kako mu nije bilo stalo do osobine sudbine 
Učiteljeve. Nema tu ni skrupula ni grižnje savjesti. Samo nehaj, to je stvar koja ga se ne tiče. Ovo je bila luda 
pustolovina, koja je sada zauvijek propala, ali koju treba što bolje iskoristiti a onda zaboraviti. To je Juda 
usredotočen na sebe, račundžija, hladan. Čovjek jednog jedinog pravca, bez emocionalnih krivudanja... 

Skoro, skoro, ja bih se odlučio za ovu drugu hipotezu. 

Tradicionalno mjesto »krvne njive« pokazuje se jugoistočno od grada u dolini Hinnom; tekstovi u Badldi, 
Enchiridion, br. 891—005. 

izlazi vani i službeno pita tužitelje za predmet njihove optužbe. Iz toga se izvodi da on zna da 
se radi o pravoj sudskoj parnici, a to znači da su već prije tražili od njega da ih službeno 
primi. 

Tužitelji se ispočetka drže posve općenitih optužbi. Radi se o zlikovcu, o zločincu (Iv, r. 
30). Pod tim se može razumjeti što se hoće. Ali oni žele dati do znanja Pilatu da se radi o 
velikom zločincu, jer ga inače ne bi predali njemu. 

Ipak, iz tako opće optužbe Pilat zaključuje da stvar ne mora biti tako teška, i da nije 
potrebno da on troši u to svoje vrijeme..., neka ga sude oni po svojim vlastitim zakonima, u 
skladu s ograničenom sudskom autonomijom, koju im je carska vlast bila ostavila. 

Židovske poglavice otkrivaju tada svoje prave namjere. Oni hoće Isusovu smrt. Pravi 
razlog radi kojeg su ga doveli ovamo, jest da ga rimska vlast osudi na smrt i ubije. Oni su ga 
već osudili, ali nemaju pravo izvršiti smrtnu kaznu (Iv, r.31); to je pravo koje je rimska 
uprava izravno zadržala sebi u svim stranama carstva. 

A poglavice su uvjerene da će Pilat imati dovoljno razloga da ga osudi. Od opće optužbe 
prelaze sada na posebne (Lk, r.2). Ove su već jasno političkog značenja; bilo je uzaludno 
govoriti o židovskim vjerskim pitanjima nekom Rimljaninu; rimskom vladaru stalo je do 
svega što na bilo koji način može dovesti u pitanje njegovu vlast. 

Optužbe su tri, ali se u osnovi radi samo o jednoj: pobuna protiv postojećeg političkog 
poretka: 

— »Buni naš narod«, to jest uči narod na ustanak protiv zakonite vlasti. Izraz je dosta 
neodređen, kao što se redovito događa kad nema ništa određenijeg. 

— »Zabranjuje plaćati porez caru«. Optužba je teška. Ne htjeti plaćati poreza znači 
nijekati vrhovnu vlast Rima. To je ultranacionalistička politika zelotizma. To je otvorena 
pobuna. Značajno je da židovski poglavice nemaju nikakve poteškoće da reknu otvorenu laž, 
samo da postignu svoj cilj: optužuju Isusa za nešto što je potpuno protivno onomu što je on 
javno naučavao (Lk 20,25). 

— »Kaže za sebe daje krist (mesija) kralj«. Pred Velikim vijećem Isus je bio priznao da 
je Mesija, ali je lijepo istumačio o kakvom se mesijanizmu radi, kao ispravak židovskih nada 
u tom pogledu. Ovdje poglavice, potpuno svjesni prevare i posve namjerno, Isusov vjerski 
pojam pretvaraju u političku činjenicu: proglašava se židovskim mesijanskim kraljem 
(osloboditeljem), diže se protiv rimskog cara... Očito je daje ova posljednja optužba temelj 
svih dmgih. 

Lk ovdje, i uopće svi evanđelisti u pripovijesti o muci, žele naglasiti kako je Isusova 
osuda plod svjesno smišljene laži židovskih poglavica. Nijekati danas tu odgovornost, u 
korist ekumeni z ma ili iz bilo kojeg razloga, bilo bi protupovijesno i uostalom ne bi služilo 
ničemu. Naravno, radi se o objektivnoj činjenici. Posve je drugo pitanje psihološka razina 
odgovornosti. A još se manje može uključiti u tu odgovornost cijeli židovski narod kao 
zajednica. 

Bez sumnje, optužbe u ovom obliku kako su izložene, jesu vrlo teške. Pilat će se morati 
trgnuti: već se nazire rimska kazna raspeća. I tim će se ispuniti ono što je Isus bio rekao 
kakvom smrti ima umrijeti (Iv, r.32): nekoliko je puta navijestio da će biti podignut od zemlje 
(Iv 12,32—33; 3,14; S,28). Da su ga Židovi ubili, bilo bi to kamenovanjem. 

Kad je čuo optužbe, Pilat se povlači u pretorij, gdje se nalazi Isus, i poziva ga da 
odgovori na optužbe; ima pravo na samoobranu. Naravno, njegovo ispitivanje odnosi se na 
uzbudljivu optužbu o Isusu kao tobožnjem kralju. Židovi su govorili o mesiji; važno je jedino 
ono o kralju. Dakle, jesi li ti židovski kralj? Upit ima očito politički doseg: misliš li uistinu 
dignuti se protiv carstva? Neuobičajenu formulu »kralj židovski« imaju ovdje sva četiri 
evanđelista. 

Na Pilatov upit, Isus odmah ne odgovara, nego i on pita njega da li to govori od sebe ili je 
čuo od drugih... Ima li možda obavijesti o njemu i da li ima neko svoje osobno mišljenje o 
njegovoj osobi? Neka sudi po sebi da li on predstavlja neku pogibelj za rimsko carstvo! Ako 
su ti to drugi prišapnuli (oni koji se nalaze vani), moraš dobro pripaziti, jer si mogao vidjeti 
da su došli ovamo s već stvorenim plamom... 

Pilat počinje slutiti da se radi o židovskim vjerskim pitanjima. Kaže Isusu da to njega 
stvarno nimalo ne zanima, ali kako su »tvoj narod i veliki svećenici predali te meni« (očito, 
ne narod kao takav, nego njegovi predstavnici, među kojima se ističe svećenička hijerarhija), 
on se osjeća obvezanim da nastavi s procesom. Neka mu kaže, dakle, čim se bavio dosada 
(»što si učinio?«: Iv, r.35), da on može donijeti sud o optužbama njegovih neprijatelja. 

Isus mu sada odgovara da svi Rimljani mogu mirno spavati, jer njegovo kraljevstvo nije 
od ovoga svijeta; on je kralj u višem i duhovnom značenju, što nema ništa zajedničkog s 
politikom i vlašću. Kad bi on bio kralj kao ostali kraljevi, imao bi vojsku i oružje i ne bi pao u 
židovske ruke, niti bi se sada nalazio ovdje; ali njegovo kraljevstvo nije odavle (Iv, r.36), nije 
zemaljskog porijekla, niti računa s materijalnim sredstvima. 

Nije odavle, ali se pretpostavlja da je ovdje. To je ono što. u cijeloj ovoj zbrci, nejasno 
razumije i Pilat. Zato se on opet uporno vraća na istu stvar: Onda si ti kralj, ne znam kakav, 
ali kralj? 

Isus odgovara jasno: ti to kažeš (Mt, Mk, Lk); ti to kažeš, ja sam kralj (Iv). Međutim, sad 
tumači u čemu se sastoji taj nesvjetski značaj njegovog kraljevstva: to je duhovno kraljevstvo 
»Istine«. On je zato bio poslan na svijet, da dadne svjedočanstvo »Istini«, a to ovdje znači sve 
ono što je on vidio, čuo i svjedočio ljudima (usp. Iv 3,11.32): božanske stvari, onu apsolutnu 
stvarnost, koju Isus utjelovljuje i objavljuje. Prema tome, oni koji su od ove »Istine«, oni koji 
se daju voditi od Boga, koji se u svojoj otvorenosti usaglašavaju s Bogom, slušaju također 
Isusov glas, vjeruju njegovoj objavi. 474 

Pilat sada još manje razumije. Što je istina? Riječ je bez člana. Pilatov upit ne odnosi se 
na onu istinu o kojoj je govorio Isus. Za njega ne postoji istina. Njegov upit neizravno odbija 
razumjeti odgovor. I Isus ne odgovara. To je tipičan upit svih skeptika. 

Ovdje svršava Ivanova pripovijest o ovom prvom ispitivanju, ali Mt i Mk dodaju još 
poneku vijest. Kažu da su članovi Vijeća i dalje optuživali Isusa za mnoge stvari, ali da Isus 
nije ništa odgovarao (Mt, r. 12). To pretpostavlja daje Pilat bio opet izašao iz pretorija, da se 
ponovno sastane sa Židovima i tako dobije više obavijesti. Sigurno su poglavice ustrajale na 
istim optužbama, nadodavši tko zna koliko još novih, ne bi li uvjerili Pilata. Ovaj je onda 
opet ušao u pretorij, da obavijesti Isusa o novim optužbama. 


474 »Biti od istine« paralelan je izraz sa »biti od Boga« (Iv 8,47); o tome usp. A. 
Augustinovich, Crltica »determinismi« joannei 93—98; Aletheia nel IV Vangelo, na nav. mj., 


185—186. 

Ali, Isus je šutio. Za toliko stvari ga optužuju, a on šuti, tako daje Pilat ostao začuđen. 

Ali ovo dostojanstveno držanje, puno sigurnosti u samog sebe, uz druge znakove koje je 
sam Pilat bio skupio, pomoglo mu je, da si stvori točan sud o položaju: sud o nevinosti. Izlazi 
ponovo vani i saopćuje židovskim vlastima i prisutnom svijetu rezultat ispitivanja: nije 
mogao otkriti nikakvog zločina kod optuženoga (Lk, r.4; Iv, r. 38b). 

Međutim, stvar se s tim ne svršava. Sasvim protivno. Židovi se boje da Pilat konačno ne 
popusti, te podvostručuju svoje optužbe, uporno tvrdeći da Isusova djelatnost ima izričito 
politički značaj: to je revolucionarac i buntovnik, koji podiže narod protiv postojećih vlasti. 
Počeo je u Galileji, koja je pod vlašću Heroda Antipe, ali je sa svojim prevratnim naukom 
ušao u Judeju (Lk, r.5), koja se nalazi pod izravnom upravom Pilatovom, zbog čega on mora 
biti dvostruko pažljiv, da mu krivac ne izbjegne pravdi. 

Čuvši da su spomenuli Galileju, Pilat nazire mogućnost da se oslobodi ovog neugodnog 
slučaja. 


24) ISUS PRED HERODOM ANTIPOM 
(U PETAK UJUTRO, 7. TRAVNJA G. 30) 

Lk 23,6—12 

Jedini Lk donosi ovaj prizor. S pravom se primijetilo da on nema nikakvog upliva na 
Isusovu sudbinu i nikakvog posebnog teološkog značaja, i da sve to govori u prilog njegove 
povijesne autentičnosti. 

Kad je Pilat čuo da je Isus počeo svoju djelatnost u Galileji, upita Židove da li je on 
Galilejac. Rekoše mu da jest. Pripada, dakle, pod Herodovu političku vlasi. A prigodom ove 
Pashe i Herod se nalazi u Jeruzalemu. Posla, dakle, Isusa i njegove tužitelje Herodu. Učtiv 
gest prema starom doušniku, carevom miljeniku, a u isto vrijeme nada se da na drugog 
prenese ovaj neugodni proces. Istina je da se Herod nalazi na njegovom zemljištu i da, prema 
tome, nema ovdje sudske nadležnosti, ali ga Pilat može ovlastiti za ovaj slučaj ili barem 
zatražiti njegovo nadležno mišljenje o toj stvari, koje bi sigurno bilo sklono njemu, tako da bi 
to mišljenje skupa s njegovim zauvijek svršilo s tim pitanjem. 

Herod se razveseli kad vidje Isusa, jer je mnogo toga bio čuo o njemu a ima dosta 
vremena kako je želio sastati se s njim (usp. Lk 9,9). Nesadržajan i jadan čovjek, nadao se 
čak da bi ga Isus mogao i zabaviti kakvom zanimljivim prizorom: dobar je vračar, i ne bi ga 
puno stajalo učiniti kakvo čudesno djelo, slično omima o kojima se toliko govori... 

Ali, ostao je razočaran. Nikakvog čuda. I niti jedne jedine riječi. Samo dostojanstvena 
šutnja, rječitija nego more riječi. Videći da se Isus ne miče, poče mu stavljati razna pitanja, 
ne bi li izazvao neku reakciju. Jedini odgovor bila je Isusova šutnja. Bili su tu i članovi vijeća 
i uporno ga optuživali: sigurno su ponavljali iste optužbe političkog značaja. Rezultat je 
morao biti isti: Isusova šutnja. 

Na temelju svega toga, lukavi je Herod mogao znati jednu stvar: ovaj čovjek može biti 
neki luđak ili bilo šta, ali ne pogibeljan revolucionarac... Da se osveti zbog Isusovog stava, 
Herod i njegova pratnja narugaše mu se do mile volje. I da ruganje bude potpuno, dadne mu 
ogrnuti »sjajan« ogrtač. 

Ne spominje mu se boja. Mogao je to biti purpurni ogrtač, sličan onom što će ga kasnije 
upotrijebiti rimski vojnici (Iv 19,2), a također i bijel ogrtač, znak »nevinosti« i ludosti. Tako 
na smijeh obučenog posla ga ponovno k Pilatu. Isus je morao proći jeruzalemskim ulicama 
kao smiješan luđak. Ali, ovaj bijeli ogrtač bio je najbolja oslobađajuća presuda sa strane 
Heroda (tako j:u je stvarno razumio Pilat, usp. L/k 23,15), kao da bi rekao Pilatu: ovo nije 1 
liikakav političar ni revolucionarne, nego neka neopasna luda... 

Evanđelist bilježi da su "toga dana Pilat i Herod postali prijatelji, to jest da su se pomirili 
i sprijateljili jer su prije bili u neprijateljstvu. Vijest je povijesno vjerojatna. Poznato je od 
Josipa Filavija daje Herod bio carev doušnik o visokim rimskim upraviteljima na Srednjem 
Istoku. Jedan od njih koji se nalazio u prvoj liniji Herodove pažnje, bio je sigurno Pilat, koji i 
inače nije uživao ničije simpatije. Rimljaninu je bilo stalo da pridobije Herodovu 
dobrohotnost. A on je opet bio polaskan ovim uljudnim gestom... 

25) NASTAVAK PROCESA: PILAT IZJAVLJUJE DA JE ISUS NEVIN 
(U PETAK &ZJUTRA, 7. TRAVNJA G. 30) 

Lk 23,13—16 

Lk je jedini koji donosi prizor sa Herodom. On je također jedini koji govori o onom što 
se odmah poslije toga dogodilo: druga svečana izjava rimskog upravitelja o Isusovoj 
nevinosti. 

Povrativši se od Heroda, Isus je ponovo uveden u pretorij. Pilat se upoznaje s rezultatom 
sastanka s galilejskim vladarom. Zatim ponovno izlazi vani i »saziva« (traži pozornost da ga 
čuju) članove Velikog vijeća i puk, koji se tu već bio skupio. Sažima rezultat procesa: ovaj 
mu je čovjek bio predan kao politički revolucionarne, koji buni narod; on ga je savjesno 
ispitao, nastojeći doći do istine, i nije mogao naći kod njega nikakvog zločina što mu se 
pripisuje; i nije jedini on koji tako misli, jer je i Herod istog mišljenja, budući da mu ga je 
poslao natrag kao nevinog čovjeka. Zaključak: optuženik, po poimanju rimske pravednosti, 
nije učinio ništa što bi zaslužilo smrtnu kaznu. 

Iskusan poznavalac psihologije masa, Pilat vidi da je njegova izreka primljena s 
negodovanjem i da tužitelji neće ostati pri tome. On se već počinje kolebati. Misli na neku 
nagodbu. Dat će da žestoko kazne optuženoga i tako će biti zadovoljena želja za osvetom 
njegovih tužitelja, a onda će osloboditi čovjeka. 

Od toga časa, Židovi su već znali daje Isusova sudbina zapečaćena. Čim je Pilat počeo 
popuštati (iz straha od njih; inače, zašto kažnjavati čovjeka, ako je nevin?), oni su znali da 
mogu stići do kraja... 

Kazna na koju misli Pilat sigurno je bičevanje po rimskom stilu, »užasni bič«, o kojem 
govore latinski pisci. Upotrebljavao se bič od više traka, na kojima su bili nanizani komadići 
kosti ili koje su na kraju imale olovnu kuglicu. Kod Rimljana nije bio određen broj udaraca 
bičem (kod Židova jest); to je bilo zavisno od volje suca i krvnika. Nekad bi žrtva ostala 
mrtva na samom mjestu. Nekad bi ostala do krajnosti iskrvavljena i oslabljena, kao što je, 
izgleda, bio Isusov slučaj. Stoga se bičevanje nekada upotrebljavalo kao dopunska kazna 
raspeća; kod tako oslabljenog čovjeka, smrt na križu brzo bi nastupila. Mt i Mk, budući 
stavljaju bičevanje na kraju procesa, izgleda da daju naslutiti ovo značenje kazne. Ah, nekad 
se ono primjenjivalo 

i kao nezavisna kazna, s posebnim ciljem u svakom slučaju. Takvo je sigurno bilo Isusovo 
bičevanje, kao što se razabire iz jasne napomene Lk ovdje i u r.22; a to se neizravno izvodi 
također iz Iv, koji ga stavlja oko polovice procesa, skupa s uvredama vojnika. 

26) NASTAVAK PROCESA: ISUS ILI BARABA? 

(U PETAK UJUTRO, 7. TRAVNJA G. 30) 

Mt 27,15—23.(26a); Mk 15,6—15a; Lk 23,17—25a; Iv 18,39—40 

Svi evanđelisti 475 spominju običaj (Iv) prema kojem je rimski upravitelj puštao na slobodu 
jednog zatočenika prigodom Pashe, ostavljajući narodu da izabere zatočenika. Kod Iv, sam 
Pilat napominje prisutnima taj običaj, što bi kod njega bio znak izvjesne brige da iskoristi 
svaku priliku da se oslobodi ove stvari. 

Prije se dovodila u sumnju povijesna vrijednost ove vijesti, jer joj nije bilo paralela u 
profanoj književnosti. Ali, zar naša evanđelja nisu također povijesni izvor? Osim toga, neki je 
autor dokazao na temelju rabinskih izvora da je uistinu postojao takav običaj, i da se 
zatočenik morao osloboditi prije pashalne večeri; sve bi to bila nova potvrda Ivanove 
kronologije muke. 476 

Prije malo vremena, Pilat je bio ponudio da bičuje Isusa. To je bilo prvo kolebanje i prvo 
popuštanje, koje su židovski poglavice vrlo dobro zapazili i koje će još bolje znati iskoristiti u 
budućnosti. A bilo je to i proturječje sa samim sobom: ako je optuženik nevin, zašto ga 
kažnjavati? 

Ovaj novi pokušaj Pilatov da iskoristi »pashalnu amnestiju« jest novo kolebanje, i novo 
popuštanje i novo proturječje. Ako je uvjeren da je Isus nevin, kako može predložiti da se 
oslobodi kao da bi bio kriv? 

U ono vrijeme držali su u tamnici »poznatog« (Mt) zatočenika, koji se zvao Baraba. 477 Iv 
ga zove razbojnikom (koji napada, robi i ubija ljude po putovima), ali prema Mk i Lk radi se 
radije o revolucionarnu, gradskom gerilcu (»sikariju«), koji je zatvoren skupa s nekim drugim 
buntovnicima zbog ubojstva, počinjenog za vrijeme neke poznate pobune u gradu (s riječju 
pobuna Mk rabi član). Njegov »glas« mu je sigurno dolazio odatle: u ultranacionalističkom 
ozračju, revolucionarne postaje poznata ličnost. 

Polovicom prijepodneva onog petka, uoči Pashe, stanovnici Jeruzalema išli su prema 
pretoriju da traže od upravitelja svog zatočenika. Oni ne znaju ništa za Isusa, niti misle na 
nekog posebnog zatočenika; idu naprosto jer je takav običaj i jer to spada na blagdanski 
folklor... 

Znamo da su od prošle nedjelje (svečani ulazak u Jeruzalem) pučke mase radije sklone 
Isusu. Neki glasovi o tome možda su doprli i do Pilata. U svakom slučaju, budući da narod ne 
zna ništa o jutrošnjem procesu, on odluči igrati s masom protiv vođa, jer je bio uvjeren da su 
ga ovi predali njemu iz zavisti. Pita ih, dakle, da li žele da im pusti čovjeka kojega drži 


475 R. 17 Lk vjerojatno je kasniji dodatak, uzet iz Mt 27,15 ili Mk 15,6. 

476 Usp. Schnackenburg, komentar Iv 18,39. — Osim toga, takav je običaj vjerojatan i zbog 
svoga simboličkog značenja. Pasha je bila spomen-dan oslobođenja iz egipatskog ropstva; 
oslobođenje zatočenika izražavalo je ovo značenje na konkretan način, koji se sviđa puku. 

477 U nekim rukopisima zove se »Isus Baraba«, s imenom i prezimenom, čitanje koje bi moglo 
biti izvorno; shvatljivo je daje predaja htjela izbaciti njegovo ime (inače vrlo uobičajeno 
među Židovima). 

ovdje u pretoriju i kojega su mu doveli da mu sudi, jer se bio proglasio »židovskim kraljem« 
(Mk,rr. 8—IO)... 478 

Ali, toga časa nastaje prekid, koji vođe znaju savršeno iskoristiti. Radi se o poruci 
Pilatove žene (pozirate u predaji kao Klaudija Prokula), u kojoj mu kaže da se ne miješa u 
stvari onog »pravednika«, to jest da ne odluči ništa što bi moglo biti pogubno za njega. 
Govori Rimljanka, ali to čini evanđelist ovim govorom: »pravednik« je ne samo nevin, nego i 
dobar, svet čovjek... Neka ne osudi sveca! Naime, ona praznovjerno vjeruje u snove, a ona je 
noćas imala težak san s tim čovjekom... Ali, kako je mogla sanjati o Isusu, kad ga nije 
poznavala? Sigurno je bila štogod čula. Noćas je jedna četica rimske posade tražila nekog 
poznatog čovjeka u njegovom zakloništu. Žene uvijek najprije doznaju za čudne stvari koje se 
dogode u njihovoj okolici... 

Članovi su vijeća iskoristili ovaj prekid da poduče prisutno mnoštvo: neka nipošto ne 
traže Isusa, nego čovjeka zvanog Baraba, koji je naš čovjek, borac za pučka prava... Kad Pilat 
pogleda na ulicu, sve mnoštvo poče vikati: Uzmi ovoga, ubij ga, a pusti nam Barabu! (Lk r. 
18). Onda Pilat poče govoriti svijetu, nastojeći ih uvjeriti da prihvate Isusa (Lk, r.20). On je 
bio predložio Isusa a oni traže Barabu: konačno, koga od ove dvojice? (Mt, r.21). Sav svijet, 
pod vodstvom poglavica, ponovno je zatražio Barabu. 

Pilat je već bio uzmaknuo još jedan korak kad je predložio da se bira između Isusa i 
Barabe. Ali sada pada još dublje. Sada u stvari predaje riječ pravde u ruke nesvjesne mase. 
Žalosno je vidjeti rimskog suca u ovom stanju. Mjesto da sam odluči, on pita svjetinu što da 
učini s Isusom zvanim kristom (mesijom) (Mt, r. 22; onim kojega Židovi zovu »kraljem 
židovskim«: Mk, r. 12). 

Svijet je već dobro podučen što treba da rekne pa viče da se razapne. Ono što su od 
samog početka tražili članovi Vijeća: da se osudi na smrt i ubije na rimski način... 

Pilat još jednom javno izjavljuje (Lk bilježi da to čini po treći puta; usp. prije rt.4 i 14— 
15) da Isus nije počinio nikakvog zločina, da ne nalazi na njemu ništa što bi zaslužilo smrt. 
Ponovno ponavlja da će ga kazniti bičevanjem i onda pustiti (Lk, r.22) ... 

Ali njegove izjave nisu više ni za koga uvjerljive; već je otkrio svoju nesigurnost. A 
sučelice toj slabosti, iz mase se podiže sve jači povik da ga razapne. Pred preplašenim (i 
uvijek od srca omraženim) Rimljaninom, židovsko povjerenje u same sebe stalno raste (Mt, 
r.23; Mk, r.14; Lk, r-23). 

Pilat im tada, da udovolji narodu, predade Barabu (Mt, r.26a; Mk, r,15a; Lk, rr.24—25a). 

27) PREKID PROCESA: BIČEVANJE I UVREDE 
(OKO POLOVICE PRIJEPODNEVA U PETAK, 7. TRAVNJA G. 30) 

(Mt 27,26b—30); (Mk r. 5,15b—19); Iv 19,1—3 

Evanđelisti samo spominju bičevanje bez ikakvog opisa. 

Već znamo da ga Mt (r. 26b) i Mk (r. 15b) stavljaju na koncu procesa, shvaćajući ga kao 
dopunu raspeća, kao što je redovito bivalo kod Rimljana. Ali tako nije bilo u Isusovom 
slučaju, kao što se posve jasno razabire iz 


478 Prema Mt (r. 17), Pilat predstavlja Barabu i Isusa, da narod izabere, što je krajnje 
nevjerojatno; s tom alternativom on slabi svoj vlastiti napor da spasi Isusa. 

Lukinih izraza (rr.16 i 22) i iz činjenice da ga Iv stavlja u sredinu procesa. U Isusovom 
slučaju, bičevanje znači za Pilata novi pokušaj da spasi Isusa od smrti, misleći da će s tako 
strašnom kaznom izazvati sažaljenje kod Židova... 

Kazna je izvršena vani, gdje ju je skupljeni svijet mogao vidjeti; znamo to jer vojnici 
kasnije opet vode Isusa u pretorij, da nastave s drugim uvredama; Pilat se nadao da bi tako 
mogao u osjećajima naroda pobuditi reakcije sklone njegovim namjerama. Isusa su svukli do 
pojasa, da bi tako udarci biča pali na živo meso na leđima. Vjerojatno je, kao što se običavalo 
u takvim slučajevima, bio privezan za neki stup ili za neki veliki komad kamena, nagnut 
licem prema zemlji, kako se ne bi mogao micati i tako ublažiti žestinu udaraca... 

Kako u rimskom zakonodavstvu nije bio predviđen broj udaraca nego je to zavisilo od 
volje suca, pretpostavlja se da je Pilat dao tome upute u toj stvari: Isusa je trebalo teško 
kazniti, da pobudi samilost kod svijeta, ali se nije smjelo staviti u pogibelj njegov život, jer se 
radilo upravo o tome da se spasi od smrti. 

Sudeći po pojedinostima procesa kako se dosada razvijao, stavljamo ovaj događaj oko 
polovice prijepodneva u petak, možda između deset i jedanaest sati prije podne. 

Bičevanje je bilo teška fizička kazna, 479 koja je prema Pilatovim namjerama imala 
poslužiti namjesto smrti. Poruge rimskih vojnika koje su iza toga došle, osim što su nadodale 
pokoju novu fizičku bol (trnova kruna, batine, zaušnice), imale su posebno za cilj moralno 
poniziti čovjeka. Pilat je na taj način dozvolio svojim vojnicima da razbiju dosadu vojarne (a 
također da zadovolje svoju krvoločnost), ali se u isto vrijeme nadao dobiti novo sredstvo da 
oslobodi Isusa: izložio bi ga tako ismijanog, da svi mognu vidjeti kako nema nikakvog oslona 
neka politička optužba protiv njega... 

Mt i Mk kažu izričito, da su vojnici odveli Isusa u pretorij. Neizravno to pretpostavlja i 
Iv, jer poslije poruga Pilat ponovno izvodi Isusa vani da ga svijet može vidjeti (19,4). Ovo 
mjesto unutar prostorija, prema kontekstu, jest dio namijenjen za vojarnu posade; tu se oni 
kreću kao u svojoj kući. Mora da je to veliko dvorište, jer se tu skupila »cijela četa«, to jest 
svi vojnici koji su se tada tu nalazili bez posla i dosađivali se. 

Ono što će vojnici sada odigrati jest podrugljivi obred pozdrava kralju: oni su već 
obaviješteni o ovom zatočeniku, koji je pogodan za ovakvu igru. 

Najprije je pripravljena sama osoba. 

»Svukoše« Isusa, što ne treba shvatiti kao potpunu golotinju, nego samo da su mu oduzeli 
ogrtač. 

— Mjesto njegovog ogrtača, oblače mu »purpuru« (Mk) ili »purpurni ogrtač« (Iv), što se 
ne smije shvatiti doslovno, jer bi se u tom slučaju radilo o aristokratskoj tkanini, koju je 
sigurno teško naći u nekoj vojarni; najvjerojatnije je da se radi o »skrletnoj kabanici« o kojoj 
govori Mt, to jest o 


479 Na slici turinskog Platna može se nabrajati 97 udaraca, 61 po ramenima i plećima i 36 na 
prsima. Svakom od tih 97 udaraca odgovara šest rana, jer je bič (flagrum, flagellum) bio 
sačinjen od dvije ili tri trake, s olovnim kuglicama na koncu. Proučavajući pravac, u kojem 
idu ove rane, došlo se do zaključka, da su čovjeka na Platnu bičevala dva krvnika nejednakog 
stasa, postavljeni jedan na lijevaj a drugi na desnoj strani, i da ga je svaki od njih udarao po 
onom dijelu tijela koji je bio nasuprot strani gdje se krvnik nalazio; usp. M. Corsini de Ordeig, 
o. c, 158). 

običnoj kabanici vojnika, satkanoj od crvene vune. Ovdje simbolizira grimizna kraljevski 
plašt. 

— Budući daje kruna simbol kraljevskog dostojanstva, i Isusu stavljaju krunu, grubo 
spletenu od suhog tmja, kojega ima dosta u okolici Jeruzalema, i koje vojnici drže složeno u 
nekom uglu dvorišta za upaljivanje vatre. 480 

— Drugi simbol kraljevske vlasti jest žezlo: i Isusu daju žezlo, običnu trstiku, koju mu 
stavljaju u desnu ruku (Mt). 

— Tekst ne govori o prijestolju, ali ga treba podrazumjeti, jer prizor koji slijedi traži da 
kralj sjedi na prijestolju. 

Dolaze sada izrazi ponašanja koji su svojstveni za ovakvu prigodu. 

— Poklecali su pred njim. Poštovanje kralju. 

— Neki su čak ničice padali pred njim (Mk). Klanjanje pred kraljem. 

— Uz ove geste, pozdravljali su ga (kao što se pozdravljalo cara: zdravo, uzvišeni care!) 
riječima: Zdravo, kralju židovski! 

— Pljuvali su na njega (Mt i Mk). 

— Uzimati su mu trstiku i njom ga udarali po glavi (Mt i Mk). 

— Davali su mu zaušnice (Iv). 

Evanđelisti ne bilježe ovdje nikakve Isusove reakcije. Prizor podsjeća izbliza na 
beskrajno strpljivog Jahvinog Slugu (Iz 50,6). 

28) NASTAVAK PROCESA: POSLJEDNJI PILATOVI POKUŠAJI 
(BLIZU PODNE U PETAK, 7. TRAVNJA G. 30) 

Iv 19,4—15 

Prema Mt (27,26—31) i Mk (15,15—20), redoslijed događaja bio bi slijedeći: Pilat pušta 
Barabu — nalaže da Isusa bičuju — osuđuje ga na križ — vojnici mu se izruguju — vode ga 
na raspeće. 

Mi slijedimo Iv, koji poslije vojničkih poruga donosi cijeli drugi dio procesa, gdje govori 
o posljednjim Pilatovim pokušajima da oslobodi Isusa od smrti; napori koji su očito sve 
slabiji a čiji konačni neuspjeh već se jasno predviđa (vidjelo se to otkako je Pilat počeo 
popuštati). 

Kad je Pilat mislio da je već dosta poruga, izađe vani da najavi onima koji su se nalazili 
na ulici, da će im pokazati Isusa, da ga vide i da se već po njegovoj bijednoj vanjštini uvjere 
da ne predstavlja nikakve pogibelji, i da shvate zašto on i dalje zastupa da nije počinio 
nikakvog zločina. 

Tada i Isus izađe vani, još uvijek obučen kao ismijani kralj, s trnovom krunom na glavi i 
ogrnut poderanom skrletnom kabanicom. Pilat ga pokazuje masi s poznatim riječima: »Evo 
čovjeka!« (ECCE HOMO). Ne radi to iz samilosti, niti da pobudi samilost, nego jedino da 
opravda svoj vlastiti stav, što zastupa da je optuženik nevin. Kakav čovjek! Je li to čovjek? 
Evo ovdje ljudskog lika, koji jedva zaslužuje da se zove čovjekom! Zar ne vidite kako je 
besmisleno misliti na neku revoluciju ili neku političku pogibelj od ovakvog čovjeka i 
ovakvih mogućnosti? 


480 Na slici turinskog Platna »krvavi tragovi po cijeloj glavi dokazuju, da trnova kruna nije 
imala oblik prstena, nego šljema; najobilniji tragovi krvi nalaze se upravo na najvišem dijelu 
glave; prema tome, morao je to biti prsten od trstike, na koji su se oslanjale privezane 
isprepletene trnove grane«: M. Corsini de Ordeig, o. c, 194 i si. 34. — Očito je, da trnov 
»šijem« nije tako prikladan da simbolizira kraljevsko dostojanstvo kao trnova »kruna«, onako 
kako smo je naučeni vidjeti u kršćanskoj ikonografiji. 

S pogledom na Isusa, odmah dolazi reakcija: podvostručeni povik da se razapne (r. 6). Ali 
je zanimljivo da ovaj povik ne dolazi od mase, nego od velikih svećenika i od stražara, to jest 
od poglavica, od hijerarhije. Ne znamo kako je reagirala masa, možda je naprosto šutjela pred 
tako nedostojnim prizorom. Izgleda da evanđelist želi izričito razgraničiti odgovornosti: 
posljednji pritisci na rimskog suca, najodlučniji, ne dolaze od naroda kao takvog, nego od 
njegovih društvenih i vjerskih predstavnika; prema tome, na njih pada najteža i izravna 
odgovornost za Isusovu sudbinu. 

Na povik poglavica »raspni ga, raspni ga!«, Pilat odgovara riječima koje na prvi pogled 
začuđuju: neka ga oni (židovski poglavice) uzmu na svoju odgovornost i razapnu, jer on ne 
nalazi kod njega nikakvog zločina... Nitko ne zna tako dobro kao Pilat, da Židovi nemaju 
prava vršiti smrtne kazne (Iv 18,31), da nikad nisu razapinjali i da ih Pilat nema prava 
ovlastiti na to. Ali im to kaže upravo zato što to ne mogu učiniti; želi ih poniziti i izazvati, 
podsjećajući ih da su kolonizirani narod; to je nov način da im kaže da neće osuditi nevinog 
čovjeka i da, prema tome, njihove optužbe nemaju nikakvog temelja. 

Židovski se poglavice (»Židovi«) ne plaše ovog novog odbijanja. Oni znaju da Rimljanin 
nastoji samo spasiti vanjštinu, ali kad se jednom počeo kolebati, da više nema izlaza. Samo 
što mu sada prilaze s druge strane, ali time ne niječu svoje prethodne političke optužbe. 
Spominju mu smrtnu osudu Velikog vijeća iz vjerskih razloga: Isus se izjavio sinom Božjim, 
a to je bogohula, vjerski zločin za koji se predviđa smrtna kazna (Lev 24,16). 

S ovim židovske vlasti otkrivaju svoje pravo stanovište. Dokazuju da su političke optužbe 
bile samo montaža, daje istinski razlog njihove oporbe protiv Isusa vjerskog značaja. Oni ne 
povlače optužbe političkog značaja, jer će one ipak biti odlučne, ali dodaju novi razlog, koji 
zastrašuje Pilata i za koji znaju kakav će učinak imati. 

I stvarno, Pilat »se poboja još više«. Što znači da je od početka bio prestrašen. Najprije 
mu s toliko upornosti i gnjeva sami Židovi dovode ovog čovjeka kao revolucionarca... , zatim 
on vidi da je to čudan čovjek u svakom pogledu... A sada ima još više razloga da se boji. S 
jedne strane, kao rimski upravitelj mora pokazivati poštovanje prema židovskim zakonima; 
inače bi odmah otišla nova optužba protiv njega u Rim i još bi jedna crna crta bila nadodata 
spisima o njegovoj ličnosti. S druge strane, ono o »sinu Božjem« pobuđuje u njemu neku 
vrstu praznovjernog straha, posve razumljivog kod poganina, pred nekim mogućim 
nadzemaljskim bićem . .. Tko je uistinu onaj čovjek? Sjeća se da mu je rekao da njegovo 
kraljevstvo nije od ovog svijeta. A nije izgledao lud. I ono što mu je poručila njegova žena... 
Novi ispit usredotočit će se prvenstveno na Isusovo porijeklo. 

Pilat se ponovno povlači s Isusom u unutrašnjost pretorija a glavno je pitanje ovog novog 
razgovora slijedeće: »Odakle si ti?«. Očito je da ga ne pita za njegovo zemaljsko porijeklo, 
jer već zna da je Galilejac (stoga ga je bio poslao k Herodu). Nije li moguće da se radi o 
nekom misteriju? Koje je tvoje pravo porijeklo? U stvari, tko si ti? 

Na ovo pitanje praznovjernog čovjeka Isus ništa ne odgovara; uzaludno je govoriti o 
njegovom porijeklu nekome koji ne vjeruje u njega. 

Pilat se srdi zbog te šutnje. Kao sve male duše, pokazuje mu svoju vlast: bolje bi mu bilo 
da bude malo razumniji, jer on ima potpunu vlast nad njegovom sudbinom, jer ga može 
pustiti na slobodu (koliko ironije upravo sada, kad ga misli predati) i može ga raspeti na križ. 


367 




Isus sada odgovara na tu opasku. Priznaje Pilatu vlast nad njegovom sudbinom; priznaje 
da se nalazi potpuno u njegovim rukama, ali mu također napominje da on ne bi imao vlasti da 
odluči o njegovom životu i smrti, da mu to nije dato odozgor, to jest od Boga. Drugim 
riječima: ako Isus sada stoji pred Pilatom, koji po svom upraviteljskom položaju može 
odlučiti o njegovom životu, to je zato što je Bog tako odredio, što je sve to predviđeno u 
Božjim planovima. Pilat nije ništa drugo nego sredstvo koje izvršava ove planove. 
Naravno, on je slobodno sredstvo. Ako osudi nevinog čovjeka, počinja grijeh. Ali je veći 
grijeh onih koji su ga predali njemu, svih onih koji su na bilo koji način doprinijeli da on 
bude osuđen. Njihov je grijeh veći, jer inicijativa polazi od njih; bez njih, Pilat ga nikad ne bi 
bio osudio... Vidi se evanđelistovo nastojanje da naglasi odgovornost židovskih vlasti za 
Isusovu smrt. 

Ove su Isusove riječi bile novi dokaz njegove nevinosti: ovako ne govori pobunjenik... 
Tekst to ne kaže, ali se podrazumijeva daje Pilat opet izašao vani, da saopći prisutnima, da ni 
posljednji ispit nije donio nikakvog dokaza protiv Isusa (r. 12a). 

Ali onda (r. 12b) »Židovi« (vlasti) uzimaju svoju posljednju kartu, najdjelotvorniju od 
svih: »Ako pustiš ovoga, nisi prijatelj caru; svaki koji se pravi kraljem, protivi se caru«. To je 
ista laž kao i u početku, ali sada kao otvorena prijetnja. Optuženik se proglasio kraljem a to je 
pobuna protiv cara. Ako Pilat oslobodi ovog buntovnika, on sam postaje buntovnik protiv 
cara. A to bi bio vrhunac. Ako sami Židovi ne priznaju drugog kralja osim cara, zar se može 
zamisliti nešto drugo kod rimskog upravitelja? 

Pilat optužen za pobunu protiv cara! S ovom prijetnjom lomi se sav njegov otpor. Strah 
za lični položaj jači je od savjesti. Strah čini da on pruža bijednu sliku rimskog suca i 
poslovične rimske pravednosti. Sada je uistinu odlučena Isusova sudbina. 

Pilat ga izvodi vani, gdje ga svijet može vidjeti. Sjeda 482 na sudačku stolicu, što znači da 
će izreći presudu. Stolica se nalazi na povišenom dijelu poda, u dvorištu koje se grčki zove 
»lithostrotos« (»kamenom popločano«), radi velikih kamenih ploča, kojima je bilo popođeno, 
i koje su još u priličnom broju sačuvane među ostacima tvrđave Antonije; aramejski, to se 

48T 

mjesto zvalo »gabbatha« (»uzvišeno mjesto«), možda zbog topografskih značajki. 

Za evanđelista, ovo je svečan čas; odatle dvije kronološke bilješke: 

— bio je to dan priprave za Pashu, to jest predvečerje Pashe, 14. nišana; 

— bilo je to oko šestog sata, to jest oko dvanaest sati; sam evanđelistov izraz označava 
približnost, mi bismo rekli između jedanaest i dvanaest... To je sat kad se iz kuća morao 
odstraniti sav kvasni kruh i kad su se pripravljali janjci za žrtvu u hramu: toga časa 
pripravljaju i novo Janje za njegovu žrtvu. 

Ovoj bilješci protivi se Mk 15,25, gdje se tvrdi da je Isus već bio razapet u treći sat, to 
jest u devet sati prije podne. O ovoj Markovoj bilješci govorit ćemo kasnije. Posve je 
nevjerojatna. Ivanova je kronologija i ovdje točna. 


481 Vlast, o kojoj je ovdje govor, odnosi se na ovaj konkretni slučaj, u kajem se nalaze Pilat i 
Isus, a ne radi se o općem načelu, prema kojemu svaka ljudska vlast ima svoj ivor u Bogu, 
kako to tvrdi u Rim 13,1; naravno, to je načelo valjano, ali ne izgleda da se ima u vidu na 
ovom mjestu. 

482 Upotrijebljeni glagol mogao bi značiti također da posađuje Isusa pa neki autori više vole to 
značenje; međutim, kontekst mu nikako ne ide u prilog. 

483 Očito je da ova dva izraza nisu sinonimi ni prijevodi, nego dva naziva, koji s različitih 
uglova izražavahu značajke mjesta. 

Isus se nalazi tu još uvijek obučen kao ismijani kralj. Pilat se obraća »Židovima« 
(poglavicama) i kaže im: »Evo vašeg kralja!« Već on sjedi na sudačkoj stolici, sad će on 
izreći presudu, tako da ove riječi ne znače novo nastojanje da spasi Isusa, nego podrugljiv 
način (imate onakvog kralja kakvog zaslužujete!), kojim im daje do znanja kako su lažne i 
smiješne njihove optužbe; nešto slično pranju ruku kod Mt; naravno, Pilat ne pomišlja na 
beskrajnu niskost svog vlastitog postupka, osuđujući čovjeka kojega smatra nevinim... 

»Židove« (poglavice) ne zanimaju Pilatova izrugivanja, na koja reagiraju pojačanom 
vikom da ga razapne. Pilat sa svoje strane i dalje nastavlja s ruganjem: zar da razapnem vašeg 
kralja, zar vas nije stid? Ali veliki svećenici (stalno se zapaža uporno evanđelistovo 
nastojanje da svu odgovornost pripiše hijerarhiji) daju mu do znanja da se njegove prezrive 
riječi njih nimalo ne tiču, jer oni nemaju drugog kralja osim cezara; smiješan je naprotiv on, 
rimski upravitelj, koji će morati izreći presudu protivnu svom vlastitom uvjerenju. 

Nemamo drugog kralja osim cezara... Dosada, Jahve je bio jedini Izraelov kralj. Odsada, 
on nije više kralj. A značajno je da se izraelske teokracije odriču sami njezini službeni 
predstavnici. Najstrašnija riječ koju su mogla izgovoriti židovska usta. 

29) KONAC PROCESA: ISUS OSUĐEN NA KRIŽ 
(BLIZU PODNE U PETAK, 7. TRAVNJA G. 30) 

Mt 27, ((24—25). 26c; Mk 15,15c; Lk 23,25b; Iv 19,16 

Mislimo da ovdje treba staviti ono što donosi samo Mt: Pilat pere ruke na očigled 
mnoštva skupljenog pred pretorijem. To je gest uobičajen u stara vremena i, prema tome, lako 
razumljiv za sve: čovjek koji to radi želi reći, da niječe ili odbacuje od sebe svaku 
odgovornost. Osim toga, sjedeći na svojoj sudačkoj stolici, Pilat to još svečano izjavljuje: ja 
sam nevin u ovoj krvi, to je vaša stvar... On će ovog časa izreći osudu, ali mu izgleda važno 
još jednom potvrditi ono što je zastupao tokom cijelog procesa: da je optuženik nevin, da je 
bio lažno optužen, da ga on osuđuje jedino radi političkog pritiska... Pilat ne mjeri krajnu 
nedostojnost i moralnu bijedu svjedočanstva što ga ostavlja o samom sebi. Svjesno osuditi 
nevinog čovjeka, jedino iz straha za svoju osobnu sudbinu, već je previše veliko poniženje za 
svakog čovjeka koji se imalo poštuje. Ali, da je barem šutke progutao svoje poniženje! 
Vrhunac je bijede reći to još javno, kao opravdanje: činim to, ali ne uzimam na sebe 
odgovornost za svoje čine! 

Odgovornost koju odbija Pilat, uzima na sebe »cijeli narod« koji se nalazi tu prisutan: 
Njegova krv (neka padne) na nas i na našu djecu! To je oblik prokletstva, kao da bi rekli: 
Neka ono što mi radimo ovom čovjeku, Bog baci na nas i na sve naraštaje našeg naroda! S 
tim žele reći da su potpuno uvjereni, da optuženik nije nevin. 

Evanđeoska pripovijest, naprotiv, željela je dokazati, da su oni postupali zlonamjerno, i sa 
toga gledišta nagonski mjerimo strašni odjek ovih riječi. Takva prokletstva izgovaraju se 
samo u časovima velikih strasti, kad pamet potamni, kad oči časovito zaslijepe... U svakom 
slučaju, treba znati da Mt, kaže »cijeli narod« zato što stavlja ovaj prizor na drugo povijesno 
mjesto; mi znamo od Iv, da napadaje u posljednjem dijelu procesa vodi isključivo 

hijerarhija; ne bi bilo pravedno teretiti cijeli narod zbog zabluda nedostojnog vodstva. 

Pilat tada objavljuje presudu, prema kojoj je optuženik osuđen na smrtnu kaznu raspeća... 
Nijedan od evanđelista ne donosi doslovno ovu presudu, ali svije podrazumijevaju kad kažu, 
da »im gaje predao, da ga razapnu« (Lk: predao im gaje na njihovu volju). Schnackenburg 
napominje, da glagol »predati« ima ovdje sudsko značenje i da pretpostavlja daje izgovorena 
presuda (komentar na Iv 19,16a). 

30) PUT PREMA KALVARIJI 484 
(BLIZU PODNEVA U PETAK, 7. TRAVNJA G. 30) 

Mt 27,31—32; Mk 15,20—21; Lk 23,26—32; Iv 19,17a 

Prema Mt (r. 31) i Mk (r. 20), Isusa izvode iz pretorija rimski vojnici (oni koji su se prije 
njemu rugali). Prema Iv 19,23 bila su četvorica (»kvaternij«), pod zapovjedništvom 
centuriona (Mk 15,39 i parah). Prije nego što su ga izveli, skinuli su mu skrletnu kabanicu 
kojom su ga ismijavali, i ponovno mu dali njegovo odijelo. 485 Pretpostavlja se, naravno, da su 
mu oduzeli i druge »kraljevske« znakove: žezlo (trstiku) i krunu (trnovu). Sve su te stvari već 
bile odigrale svoju ulogu. Protivno jednoj staroj predaji, Isus je sigurno bio razapet bez 
trnove krune. 486 

To što su mu obukli njegovo odijelo, znači da putem do Kalvarije Isus nije išao gol i da 
prema tome nije bio ponovno bičevan, kao što se nekad običavalo. 

Iv kaže izričito da je sam Isus nosio svoj križ; to upravo odgovara rimskom običaju. 
Samo što se ne zna da li se u ovom slučaju radi o cijelom križu, ili samo o kraćem drvetu 
(poprečniku) (latinski »patibulum«), jer se ne zna kakav je u tom pogledu bio rimski običaj u 
Palestini. U Rimu, vertikalno drvo (latinski »stipes« ili »staticulum«) zabijao se na samom 
mjestu raspinjanja pa je osuđenik nosio jedino »patibul«. Vrlo je vjerojatno daje tako bilo i u 
Isusovom slučaju. Cijeli križ bi bio previše težak. Vertikalno drvo bilo je dugo 4—5 m, a 
poprečnik 2—3 m, svaki od njih razmjerno debeo. Misli se, da bi cjelokupna težina mogla 
biti oko 100 kg. 487 

Osuđenika su vodili na mjesto raspinjanja glavnom ulicom, za primjer drugima. Izvorni 
put kojim je Isus prošao od tvrđave Antomije do Kalvarije nije mogao biti puno različit od 
današnjeg »Križnog puta« u Jeruzalemu. 

O tom putu evanđelisti su nam sačuvali par pojedinosti. 


484 Nekoliko laganih bilježaka o današnjoj Via Dolorosa (njezina polazna točka je Pilatov 
pretorij, o kojem se mnogo raspravlja među stručnjacima: usp. naprijed, bilj. 469) usp. Miguel 
Piccirillo, Lo Via Dolorosa de Jerusalen, u Tierra Santa (Jeruzalem), travanj-svibanj 1980, 
88—92. 

485 Čovjek s turinskog Platna »morao je nositi na sebi tuniku, jer da nije bilo taka, rane 

prouzročene trenjem patibula (horizontalnog drveta) bile bi tako velike, da bi bile izbrisale 
tragove bičevanja, koji se savršeno vide...«: M. Corsini de Ordeig, o. c, 165. 

486 Sto se tiče čovjeka s turinslkog Platna usp. o. c. 196. 

487 Čovjek s turinskog Plaitna izgleda daje nosio patibul na najvišem dijelu ramena, privezan 
uzetima uz ruke, ili možda ne privezan, nego samo pridržavan rukama; rane od tog drveta jače 
su na lijevoj strani, što bi značilo daje na toj strani počivao teži dio drveta; usp. o. c, 162. 

Na prvom mjestu omu sa Cirinejcem. To je afrički Židov, po imenu Šimun, porijeklom iz 
židovske kolonije u Cireni, ali koji je u zadnje vrijeme živio u Jeruzalemu. Mk nadodaje daje 
otac Aleksandra i Rufa. Ovakva bilješka, bez ikakve druge pobliže oznake, znači da ova 
dvojica, u času kad Mk piše svoje evanđelje u Rimu (g. 64?), žive u tom gradu (inače, zašto 

aoo 

bi ih spominjao?) i da su poznate i zaslužne osobe u rimskoj zajednici. 

Ovaj se Šimun vraćao u Jeruzalem sa svog polja. Pretpostavlja se da je radio u polju; 
svako drugo tumačenje bilo bi izvještačeno. A to znači daje to bio radni dan. Ovaj sinoptički 
detalj potvrđuje Ivanovu kronologiju: još nije Pasha, nego dan priprave, predvečerje, 14. 
nišana. Šimun je radio cijelo prijepodne. Sada, oko podne, vraća se kući da pripravi sve za 
pashalnu večeru... 

Kako je prolazio u blizini, vojnici ga »rekviriraše« (Mk) da nosi Isusov križ, to jest 
prisiliše ga da to učini; nije to bila svojevoljna pomoć s njegove strane. Mt kaže da se to 
dogodilo »kad su izašli«: razumije se, kad su izašli iz pretorija. To bi značilo da je Šimun 
nosio Isusov križ praktično od samog početka. Ali ovaj izraz ne treba uzeti sa svom 
strogošću, nego ga treba staviti u vezu s Iv, prema kojemu je sam Isus nosio svoj križ. Uzevši 
skupa oba svjedočanstva, želi se reći, da su malo iza kako su izašli iz pretorija Isusu 
uzmanjkale snage, i da je bilo potrebno potražiti nekog da nosi njegov »patibul«. To nije 
čudno, kad se uzme u obzir sve što je prepatio od Getsemanija do sada, osobito bičevanje. 

Cirenejac ne pomaže nositi križ, nego ga nosi sam on ucijelosti; to je potpuno jasno 
osobito kod Lk. I nosi vjerojatno samo poprečno drvo križa. Prema tome, nemaju temelja one 
poznate slike, koje prikazuju Cirenejca kako pomaže Isusu nositi križ, držeći krajnji stražnji 
dio vertikalnog drveta... 

Druga pojedinost, ovaj put samo kod Lk, jest prisutnost u ovoj žalosnoj povorci nekoliko 
žena, koje su »plakale i naricale za njim«. Nisu to one Galilejke koje su pripadale Isusovoj 
zajednici, nego neke »jeruzalemske kćeri« (r. 28). Ne može se raditi o profesionalnim 
narikačama, jer je javno žalovanje bilo zabranjeno kad se radilo o osuđenim na smrt. Isto se 
tako ne radi o onim odličnim prijestolničkim gospođama, koje su, prema nekom rabinskom 
izvoru, pripravljale omamljiva pića za osuđenike... Radi se naprosto o ženama iz puka, koje 
su došle da vide ovaj prizor i koje osjećaju samilost za čovjeka koji trpi. Za vrijeme svog 
javnog života, Isus je bio fizička i 


488 Možda se radi o istom Rufu, kojega sv. Pavao pozdravlja skupa s majkom u poslanici 
Rimljanima (16,13): »Pozdravi Rufa, izabranog u Gospodinu, i njegovu majku, koga je 
također moja«. Ako se prihvati ova identifikacija, trebalo bi reći daje cijela Šimunova obitelj 
postala kršćanska od prvog časa, na temelju očevog udjela u tragediji onog Petka. Ne znamo 
kada bi se bili preselili u Rim, barem majka i sinovi. Ako se može povjerovati jedinoj legendi, 
očav život ne bi išao paralelno sa životom ostale obitelji; prema toj legendi, on bi umro 
mučeničkom smrću kao biskup u Bosri. — O Rutavoj majci kaže Pavao, daje i njegova 
majka. To je vrlo nježan govor, koji upućuje na neku izvanrednu majčinsku pažnju i brigu, 
koju je u neko vrijeme svog života Pavao bio dobio od ove gospođe. Da se to bilo dogodilo 
nekom zgodom za njegovog misionarskog života, vjerojatno bi ostalo negdje zabilježeno, kao 
u slučaju Priscile i Alkvile i koje druge posebne pomoći. Prema tome, trebalo bi pomišljati na 
neko drugo razdoblje njegovog života, možda na njegove mladenačke godine, kad je bio 
rabinski učenik u Jeruzalemu (Usp. Dj 22, 3), kad je, daleko od vlastite obitelji, više trebao i 
mogao bolje ocijeniti ljubaznu brigu kakve dobre žene, koja je zauzimala ulogu majke... 
Ovakove uspomene nikad se ne zaboravljaju; usp. A. Augustinovich, Colaboradoras de los 
apostoles, u dnevniku La Religion (Caracae), 19. 5. 1978. 

moralna utjeha mnogim ucviljenim ženama; sad one tješe njega svojim razumijevanjem i 
solidarnošću; netko je ispravno zapazio, da se u našim evanđeljima nikad ne susreće neka 
žena koja bi bila neprijateljski raspoložena prema Isusu... 

Ovaj plač žena pun je odvažnosti, jer je neizravan prosvjed protiv onih koji su osudili na 
smrt nevinog čovjeka. U isto vrijeme on je i značajan: nitko ne kori žene zbog tog izraza 
solidarnosti, reklo bi se da ga pučka masa odobrava... To bi se slagalo s već ustanovljenom 
povijesnom činjenicom, da je ovih zadnjih dana narod bio većinom sklon Isusu; to što je za 
vrijeme procesa bilo protivnih izraza treba pripisati vještom podsticanju vođa. 

Ništa se ovdje ne kaže o Galilejkama, koje su redovito pratile Isusa, niti o njegovoj majci. 
Pojavit će se malo kasnije, za vrijeme i poslije raspeća, što znači da, su bile prisutne i na 
ovom putu do Kalvarije; četvrta posrtaja »Križnog puta« (Isus se susreće sa svojom majkom) 
ima, dakle, povijesnu osnovu. 

Isus se zaustavlja i obraća ženama. Neka ne plaču za njim. On ne misli više na svoju 
vlastitu muku. Ima puno gorih stvari. Neka radije plaču nad sobom i nad svojom djecom. Isus 
ima pred očima strašnu sliku: dane kad će najveća sramota židovske žene, nemati djece, biti 
smatrana srećom (r. 29); dane kad će mnoge od ovih žena biti još na životu i doživjeti 
mučeništvo svoje djece; dane najvećeg očaja, kad će čak i najnasilnija smrt biti poželjnija 
nego to mučeništvo (r. 30). Da izrazi strahovitost tih dana, Isus se služi poslovicom, koja je 
isporedba »a fortiori«, od manjeg na veće: »Ako, čine to sa zelenim drvetom, što će biti sa 
suhim? «; ako ja nevin moram toliko trpjeti, kakva će biti kazna onih koji su krivi?! Iskusit će 
to godine 70. 

Lk još dodaje (r. 32) da su skupa s Isusom vodili još dvojicu zločinaca, da ih pogube 
skupa; tako se pripravlja kasniji prizor dvojice razbojnika na križu. 

31) RASPINJANJE 

(MALO PRIJE PODNE U PETAK, 7. TRAVNJA G. 30) 

Mt 27,33—38; Mk 15,22—28; Lk 23,33—35a.(38); Iv 19,17b—27 

Prema Mk (r. 22), Isus je bio »doveden« na Kalvariju. Glagol kojeg on upotrebljava 
može značiti »voditi« (usp. Mk 1,32; 7,32), ali obično znači (»nositi« ili »vući« nekoga koji 
ne može hodati (npr. Mk 2,3), što bi značilo da je Isus bio toliko iscrpljen, da nije mogao 
koračati, tako da su ga morali vući do mjesta smrtne kazne. 

Kod sva četiri evanđelista ovo se mjesto zove Kalvarija (prijevod grčkog »Kranion«), 
Trojica (Mt, Mk i Iv) donose i aramejsko ime (Iv kaže »hebrejski«) Golgota. Izvorni 
aramejski oblik imena je »Gulgoltha« ili »Golgoltha«, od hebrejskog »Gulgoleth«, što znači 
»lubanja«. Kako je »1« u drugom slogu bilo poteško izgovarati, to je slovo bilo izbačeno u 
grčkom imenu, i tako je ostala »Golgotha«. Brežuljak raspeća vjerojatno se tako zvao zato 
što je imao oblik glave. 489 Prema rimskom običaju, raspeće se moralo vršiti izvan grada ali 
blizu gradskih vrata, da bi prolaznici mogli vidjeti ubijene. I židovsko je zakonodavstvo 


489 Može se dovesti u isporedhu česta upotreba riječi »ras« ( = glava) u arapskoj 
toponomastici. — Prema jedinoj legendi, koju je poznavao i smatrao neutemeljenom već sv. 
Jeronim, ovo mjesto zvalo bi se tako, jer bi tu bila navodno sahranjena Adamova glava. U 
kršćanskoj ikonografiji, lubanja koja se stavlja na podnožju križa dolazila bi iz ove legende. 

zahtijevalo da mjesto gdje se izvršava smrtna kazna mora biti izvan gradskih Židova. 
Golgota je u skladu s tim zahtjevima, jer se nalazila »(blizu grada« (Iv, r. 20), to jest »izvan 
gradskih vrata« (Heb 13,12), to jest izvan gradskih Židova, ali blizu njih i blizu vrata, kroz 
koja je ulazilo i izlazilo mnogo svijeta, tako da su mogli čitati natpis na križu (Iv 19,20). 
Arheologija se slaže s tim. 

Mk kaže da su Isusu nudili vino pomiješano sa smirnom. To se piće smatralo snažno 
omamlj ivini pa su ga iz humanih razloga Židovi davali osuđenima na smrt, da im ublaže 
muke. 490 Izgleda da Rimljani nisu poznavali taj običaj, tako da je to vino sa smirnom 491 
ponudio Isusu vjerojatno neki njegov židovski prijatelj ili neka pobožna žena koja se tu 
nalazila. Ovo se piće ne smije pobrkati s onim što je dato Isusu neposredno prije smrti (Mk 
15,36 i paral.). 

Prema Mk, Isus nije popio to opojno piće. Vjerojatnija je Matejeva vijest, da ga je 
pokušao, možda da ugodi prijateljima koji su mu ga nudili, ali da ga onda nije htio više piti, 
ne zato što je piće bilo gorko, nego zato što je on htio prihvatiti svoje bolove i svoju smrt 
potpuno svjesno. 

Zatim četiri evanđelista naprosto kažu da je Isus bio razapet. Nijedne riječi tumačenja. 
Pretpostavlja se da je stvar dovoljno poznata. 492 Isusov je križ sigurno bio takozvani »cirux 
immissa«, gdje je vertikalno drvo nadilazilo malo ono horizontalno; 493 tako izlazi prema Mt 
27,37. Kao što smo rekli, vertikalno je drvo bilo već zabijemo na mjestu. Nije sigurno, da li 
su osuđenika prikivali na patibul prije nego što bi ga privezali uz vertikalno drvo ili poslije; 
vjerojatno prije, jer je lakše. Prikivale su se ne samo ruke nego i noge; ruke na dva kraja 
patibula, 494 a noge na vertikalno drvo. Vjerojatno se nije rabilo takozvano »podnožje« ili 
klupica za noge, kao što se predstavlja u ikonografiji raspeća. Bilo bi vrlo teško prikovati s 
jednim čavlom obje noge, tako da je mnogo vjerojatnije (protivno onomu što se običaje 
vidjeti u ikonografiji), da su dvije Isusove noge bile prikovane s dva različna čavla. 495 
Naprotiv, u ikonografiji nema jedne pojedinosti, koja se redovito dodavala oko sredine 
vertikalnog drveta: nešto kao mala sjedalica (latinski »sedile« ili »cornu«), na kojoj bi 
počivala težina tijela. Vjerojatno je da Isus nije bio raspet potpuno gol. Rimljani se nisu puno 
brinuli za ove pojedinosti javne čednosti, ali su Židovi bili vrlo osjetljivi za te stvari. Jedan 
talmudski propis zahtijeva, da se muškarcima pokrije prednji dio; i može se držati za sigurno 
da su Rimljani poštivali tu delikatnost, imajući u vidu osobito prisutnost žena. 


490 O tome govori jedan tekst Talmuda, oslanjajući se na Izr 31,6; prema tom tekstu, 
jeruzalemske gospođe pripravljale su to piće za osuđenike. 

491 Kod Mt, neki manje važni rukopisi mjesto »vina« imaju »ocat«. Mjesto smirne, Mt ima 
»žuč«. Neki to tumače kao »povezivanje u svijesti« sa Ps 69,22; drugi na drugi način. 

492 Mnogo obavijesti o raspinjanju može se vidjeti kod Voste, Studio, Joannea, 321—330; De 
passione et marte Jesu Christi, 298—300. 

493 Postoje također »crux andreana« ili »decussata«, u obliku slova X, i »crux commissa«, u 
obliku slova T (vertikalno drvo ne nadilazi horizontalno). 

494 Protivno onome kako se uvijek predstavljalo u ikonografiji, čavli su proboli ne Isusove 
dlanove, nego dno ili početak pesnice, jer mišići dlana ne bi bili mogli izdržati težinu tijela; 
tako je bio prikovan i čovjek s turinskog Platna: usp. M. Corsini de Ordeig, o. c, 175—176. 

495 Naprotiv, u slučaju čovjeka s turinskog Platna obje su noge probodene istim čavlom; lijeva 
se noga oslanjala na desnu; navode se razni dokazi za tu tvrdnju; usp. M. Corsini de Ordeig, o. 
c, 166—174. 

Rimljani su smatrali raspeće najokrutnijom i najsramotnijom smrtnom kaznom. Rimskog 
građanina nisu mogli osuditi na tu kaznu. Nju su redovito primjenjivali na robove i zločince 
protiv javnog poretka, osobito buntovnike. Isus je bio osuđen kao buntovnik. 496 

Iza kako su zabilježili Isusovo raspeće, Lk i Iv spominju odmah (Mt i Mk čine to kasnije) 
da su s njim bila razapeta i dva zločinca, jedan na desnoj a drugi na lijevoj strani, tako daje 
Isus bio u sredini. Riječ kojom se označuju ovi zločinci jest »lestes«, što ne znači kradljivca 
(grčki bi se reklo »kleptes«), nego oružanog razbojnika koji napada. Lk je već prije donio 
vijest u r. 32. Raspeće ovih dvaju zlikovaca skupa s Isusom nije bilo namjerno, nego se tako 
dogodilo da su bili razapeti istodobno. Oba su zločinca anonimni. 497 

Izaija je bio prorekao (53,12), da će Mesija biti ubrojen među zločince. Isus je bio najavio 
da će se to proroštvo ispuniti na njemu (Lk 22,37). Ovoga se časa ispunjalo. 498 

L k (jedini on) spominje ovdje PRVU RIJEČ od onih posljednjih SEDAM RIJEČI na 
križu: »Oče, oprosti im, jer ne znaju što čine«. Subjekt oproštenja nisu rimski vojnici, koji 
samo vrše primljene naredbe, nego oni Židovi koji su stvarno počinili ovaj zločin. Isusova 
molitva za njih jest najviši primjer ljubavi. 499 Predrasude, cijela jedna povijest, psihološko 
stanje, sve im je sprečavalo vjeru. Ali, ona im ipak nije bila nemoguća, kao što svjedoče neki 
povijesni slučajevi (usp. Iv 2,23; 12,42, itd.); kad ne bi imali nikakve odgovornosti, ne bi 
imalo smisla moliti da im se oprosti. 500 

Ovdje trojica sinoptika stavljaju podjelu Isusove odjeće; Iv to donosi kasnije. Prema 
sinopticima, vojnici čine tu podjelu (kao izvršiteljima smrtne kazne pripada im odijelo 
ubijenog) pomoću kocke, da se nijedan od njih ne mogne potužiti, ako bi mu pripalo nešto što 
manje vrijedi. 

Iv je ovdje detaljniji. On pravi razliku između vanjskog odijela (ogrtača) i unutarnje 
tunike. Vojnici režu ogrtač na četiri dijela (znak da su bila četiri vojnika), svakome po jedan. 
Vjerojatno su ih podijelili na kocku (vidi sinoptike). Što se tiče tunike, nije bila šivana, nego 
načinjena od jednog jedinog komada, satkana od vrha do dna; možda djelo njegove majke ili 
ruke od onih žena, koje su ga pratile na njegovom poslanju. Kad vojnici vidješe kakav je to 
komad, rekoše da ne bi bilo dobro da se izreže (izgubio bi svu vrijednost), nego da bi bilo 
bolje baciti za njega kocku (i na ovo se može odnositi opća opaska sinoptika). Evanđelist vidi 
u tome ispunjenje proroštva Ps 21,19. 

Poslije podjele haljina, Mt bilježi, da su vojnici ostali tu sjedeći da ga čuvaju (r. 36). 
Moraju stražariti sve dok ne budu sigurni da je razapeti mrtav. 


496 1 za Židove raspeće je najsramotnija smrt: obješen čovjek je prokletstvo (Pnz 21,23); tako 
se bolje razumije Gal 3,13; Heb 11,26; 12,2; 13,3; 1 Kor 1,23. — Raspeće se održalo u 
rimskom carstvu sve do obraćanja Konstantina; on je kasnije, iz poštovanja prema Kristovom 
križu, uveo mjesto njega vješala. 

497 Stare predaje dale su im razna imena; u»p. Voste, De passione et morte, 261. 

498 Neki rukopisi Mk 15,28 govore o ovom ispunjenju, ali ovaj redak sigurno nije autentičan 
jer ga nema u najboljim kodeksima (uzet je iz Lk 22,37). 

499 Taj je primjer slijedio Stjepan (Dj 7,60) i apostol Jakov (Euzebije, Crkvena povijest, II 
23,16); vidjeti također nauk i primjer sv. Pavla: Rim 12,14; 1 Kor 4,1,2. 

500 O židovskoj nevjeri vidjeti opširno Critica »determinismi« joannei, 188—196. 374 

Osim toga, leš razapetog čovjeka nije se mogao odmah pokopati, bez posebne dozvole vlasti; 
ostavljali su ga psima, pticama lešinarima, ili da se prirodno raspadne, i tek kasnije mogao se 
pokopati u obiteljskoj grobnici; vojnici su držali stražu prvenstveno zbog toga da nitko ne bi 
skinuo leš da ga pokopa. 501 

Mk je jedini koji govori o satu kad je Isus bio razapet: »treći« sat, devet sati prije podne. 
To je nemoguć sat: sve ono što evanđelisti pripovijedaju onog prijepodneva u petak, nije bilo 
moguće učiniti do devet sati. Osim toga, vidjeli smo da se ta vijest otvoreno protivi Iv 19,14, 
gdje se kaže da je Pilat osudio Isusa oko »šestog« sata; oko podne. Bez sumnje, Ivanova je 
naznaka ispravna: posljednji je koji piše, u mnogočem ispravlja sinoptike, vrijeme koje on 
označuje vrlo dobro pristaje razvoju događaja onog jutra. 

Postoje mnoge hipoteze da se riješi ova poteškoća. Obično se misli da Mk shematski 
dijeli dan na četiri jedinice od tri sata (usp. 15,1.25.33.34), tako da bi »treći sat« bila druga 
jedinica, od devet sati do podne; dovoljno široka naznaka, koju Iv pobliže označava: »kao 
šesti« sat (oko šestog sata). I njegov je izraz približan, prema tome elastičan. I treba nadodati 
otprilike pola sata između presude i raspeća... 

Tako bi redoslijed događaja mogao biti slijedeći: 

— Isus je osuđen oko podne (Iv, r. 14). Jedina sigurna stvar, koja se može izvesti od Mk 
(r.25), jest to daje Isus bio razapet prije podne. Ako stavimo pola sata između osude i 
raspeća, osuda je mogla biti izrečena malo poslije jedanaest sati i Isus razapet malo prije 
dvanaest. 

— Tama postoji od »šestog« do »devetog« sata (Mt 27,45; Mk 15,33; Lk 23,44): od 
podne do tri sata popodne. 

— Isus izdiše oko »devetog« sata (Mt 27,46; Mk 15,34: radi se o zazivu »Eli, Eli«, ali 
poslije njega odmah nastupa smrt), to jest oko tri sata popodne. 

Po ovom računu, Isus je tri sata ostao živ na križu. 

Četiri evanđelista imaju također izvještaj o natpisu, koji je sadržavao razlog osude. 
Obično se ispisivao na tablici i nosio se pred osuđenikom na putu prema stratištu, ili gaje on 
sam nosio u ruci. Mk i Lk zovu ga naprosto natpisom, dok Iv rabi stručno ime »titul«, upravo 
radi toga jer izražava titul ili uzrok (Mt i Mk) osude. 

Iv kaže da je sam Pilat kao nadležna vlast sastavio natpis i da je bio napisan u tri jezika, 
aramejski, latinski i grčki; “ aramejskim jezikom govorili su palestinski Zidovi, grčki je bio 
općeniti jezik na Srednjem Istoku onoga vremena, a latinski je bio službeni jezik rimske 
vlasti. Prema tome, sav je svijet mogao čitati i razumjeti onaj natpis: palestinski Židovi, 
helenistički Židovi, a također Nežidovi na prolazu kroz Jeruzalem. 

Od Mt doznajemo daje Isusov titul bio stavljen »nad njegovom glavom«, to jest na onom 
dijelu vertikalnog drveta koji je nadvisivao patibul (»crux immissa«). 

Četiri evanđelista slažu se u bitnom, u uzroku osude: »kralj židovski«; židovski 
poglavice optužili su (lažno) Isusa da se proglašavao kraljem i kako se dizao protiv rimske 
vlasti pa je u tom svojstvu bio osuđen. Četiri natpisa razlikuju se u sporednim pojedinostima: 

— Mt: »Ovo je Isus, kralj židovski«; 

— Mk: »Kralj židovski«; 


501 Vidjeti tekstove kod Lagrange, komentar Mk 15,24. 

502 Ovu zadnju pojedinost imaju i neki rukopisi Lk, gdje ovo čitanje sigurno nije autentično, 
nego pozajmljeno od Iv. 

— Lk: »Kralj židovski je ovaj«; 

— Iv: »Isus Nazarećanin, kralj židovski«. 

Mi vjerujemo, da je oblik kako se nalazi kod Mk i Lk pokraden natpis, koji izražava 
samo ono bitno u titulu, a da je izvorni natpis bio stvarno sastavljen u onom obliku kako se 
danas nalazi kod Mt i Iv, i da je bio sastavljen skoro na isti način u sva tri jezika. 

CAO 

— Izraz »ovo je« izgleda da je bio običajan u rimskim titulima, ~ prema tome treba 
pretpostaviti, da se nalazio i u latinskom Isusovu natpisu. Ništa ne smeta pripustiti ga i u 
grčkom natpisu. Naprotiv, nisu ga upotrebljavali Židovi pa ga možda stoga nema kod Iv i 
vjerojatno nije stajao u aramejskom natpisu. 

— U titule se stavljalo vlastito ime osuđenika, 504 tako da treba pretpostaviti da se ono 
nalazilo i u Isusovom natpisu, kao što imaju Mt i Iv. 

— Uz ime osuđenika, Židovi su nadodavali i očevo ime (»NN, sin NN«), što bi 
odgovaralo našem prezimenu. Više nego po očevom imenu, Isus je bio poznat po prezimenu 
»Nazarećanin«, tako da tu naznaku treba zadržati kao izvornu, kao što se nalazi kod Iv. To 
važi barem za aramejski titul, ali vjerojatno također za latinski i grčki. 

Na temelju ovih opasaka, vrlo je vjerojatno da je izvorni natpis bio slijedeći (na 
hrvatskom): OVO JE ISUS NAZAREĆANIN, KRALJ ŽIDOVSKI. 505 

Na taj način, Mt bi predstavljao latinski i grčki natpis (bez oznake »Nazarećanin«), dok 
bi kod Iv imali aramejski; Mk i Lk su sažeci. 

Ne znamo kojim su redom bila stavljena ova tri natpisa. Ono što po sebi označava 
Ivanova naznaka (r.20) jest da je natpis bio napisan u ova tri jezika, ali je moguće da su ova 
tri natpisa bili raspoređeni upravo onako kako stoji u tekstu: najprije (odozgor) mjesni jezik, 
zatim službeni i konačno kozmopolitski. 

Čim su židovski poglavice pročitali naslov, odmah odoše k Pilatu da prosvjeduju: da je 
natpis neispravan i neka to ne ostavi tako napisano, jer onaj čovjek nije nikakav židovski 
kralj, nego da se proglašavao židovskim kraljem... Oni stvarno imaju pravo: po logici i po 
pravednosti, Pilat nije smio tako napisati. Međutim, on je znao što radi i htio je izričito 
sastaviti natpis onim riječima: sjedne strane, imao je izgled istine i, strogo govoreći, nije ga 
se moglo kao takvog pobijati; s druge strane, bila je to vrlo dobra prilika da se naruga 
Židovima i da ih uvrijedi. Nipošto neće promijeniti natpisa: što je napisao, ostaje napisano 
(Iv, rr. 21—22)... Agripa I. govori o Pilatu kao tvrdoglavom i naduvenom čovjeku; i zna se 
da nije propuštao nikakve prilike da dosađuje Židovima. 506 

Na ovom mjestu donosi Iv (rr. 25—27) obavijest o prisutnosti uz križ nekoliko osoba iz 
Isusove obitelji i iz kruga njegovih prijatelja. Od ljudi: samo jedan, »učenik kojeg je Isus 
ljubio«. Žena ima nekoliko. Kako smo drugom prilikom vidjeli, prema vjerojatnijoj 
punktuaciji r. 25, bile su četiri: Isusova majka — sestra njegove majke — Marija Kleofina — 
Marija Magdalena. 


503 Jedan se primjer može vidjeti u Euzebijavoj Crkvenoj povijesti (V 1,44) (»ovo je Atal, 
kršćanin«), 

504 Vidjeti prethodni primjer; i neke druge kod Židova, u Strack-Billerbeck 1,1033. 

505 Latinski: »»Hic est Iesus Nazarenus, rex Iudaeorum«. — Grfiki: »Hutos estin Jesus ho 
Nazoraios, ho basileus ton judaioN«. — Aramejski: »Ješu hannosri, malka dihudae«. 


506 Usp. Holzmeister, Historia, 112—114. 

Marija Kleofina je vjerojatno majka Isusove »braće«, Šimuma i Jude. »Sestra« blažene 
Djevice jest majka ostale dvojice Isusove »braće«, Jakova Mlađeg i Josipa, koja se također 

CA7 

zvala Marija (znak da nije bila njezina krvna sestra). 

Nije poznat nikakav zakon, koji bi zabranjivao rodbini ili prijateljima prisustvovati 
izvršenju kazne bliskih osoba. Spomenute osobe (osim Djevice Marije) pripadale su Isusovoj 
zajednici, tako da je njihova prisutnost ovdje lako razumljiva. Upada u oči da je prisutna i 
majka Isusova. Znači daje ona, iako ga nije stalno pratila, ipak stalno pazila na njega, i daje, 
kad je u zadnje vrijeme doznala za sve ove napetosti i za pogibelj koja mu prijeti, htjela biti 
blizu njega. 

U ovim krajnjim časovima, Isusova pozornost upravljena je njegovoj majci i ljubljenom 
učeniku, i njima je namijenjena DRUGA RIJEČ na križu. To je neka vrsta oporuke ili 
posljednje volje u vezi s dvjema osobama koje je najviše volio. Najprije se obraća Majci: 
»Ženo, evo ti sina!«. Primi ga kao sina, imaj povjerenja u njega kao u sina. Riječ »žena« (kao 
u Iv 2,4), koja po sebi bilježi onaj razmak pun poštovanja između njega i majke, što ga traži 
njegovo zvanje, dobiva ovdje poseban naglasak zabrinutosti i nježnosti... Zatim se obraća 
učeniku: »Evo ti majke!« Primi je kao majku, drži je kao majku, brini se za nju, budi njezin 
oslom u samoći... 

Uistinu, evanđelist bilježi, da ju je od toga časa učenik uzeo »k sebi« (u svoje 

eno 

društvo«), na svoju brigu i zaštitu. 

Ova Isusova zabrinutost, u ovom času, posve je razumljiva: njegova je majka bila već 
starija osoba i bila je sama... Ali, u isto vrijeme, ove riječi imaju i veliku apologetsku važnost, 
»jer su važan dokaz protiv onih. koji misle daje Marija imala druge djece poslije Isusa. Na 
ovo mišljenje, vrlo uobičajeno među protestantima, može se odgovoriti da nikako ne bi bilo 
potrebno povjeriti majku ljubljenom učeniku, daje Isus imao druge braće, rođene od Marije« 
(P. Benoit). Već su crkveni oci naglašavali ovaj vidik stvari. 

Naravno ovo povijesno značenje nimalo ne umanjuje ogromnu teološku važnost ovog 
teksta. Ovo je jedno od najbogatijih i najutješljivijih marioloških mjesta. Onoga časa, Ivan je 
predstavljao Crkvu a Marija je postala Majka Crkve... 509 

Danas se redovito priznaje Ivanovom evanđelju veliki povijesni ugled, osobito u 
pojedinostima gdje dopunjuje ili objašnjava sinoptike. Nema nikakvog razloga, ni 
književnog, ni povijesnog, ni psihološkog, da se odbaci tako značajna pojedinost. 

Osim bližnjih (Iv), bilo je blizu križa također dosta osoba iz »naroda«, koje su 
»promatrale« (Lk, r. 35a): ne zna se da li iz čiste znatiželjnosti, ili iz neprijateljskog osjećaja, 
ili možda s nešto grižnje savjesti... U okolnostima kao što je ova, budući da nije zabilježena 
nikakva neprijateljska reakcija, treba radije pretpostaviti, da masa nije bila vođena nikakvim 
neprijateljskim osjećajima. Krivi su vođe, ne narod. 


507 Us,p. sv. I, str. 250—251. 

508 Doslovno «u svoje«, »u vlastito« (grčki »eis ta idia«); obično se prevodi sa »u svoju kuću«, 
što bi moglo uvesti u zabludu, misleći na materijalnu kuću; »ljubljeni učenik« jedan je od 
apostola, tada već bez vlastite kuće; njegovo novo materijalno poslanje sastoji se naprosto u 
tome da uzme pod svoju zaštitu Isusovu majku, bilo gdje se nalazio. 

509 Sažetak raznih tumačenja ovog teksta može se vidjeti u Schnackenburg, III 338—347. 

32) ISUSU SE IZRUGUJU 

(IZMEĐU PODNE I TRI SATA POPODNE U PETAK, 7. TRAVNJA G. 30) 
Mt 27,39—44; Mk 15,29—32; Uk 23,35b—43 


U ovim posljednjim časovima Isusova života sinoptici pripovijedaju kako su mu se 
rugale četiri vrste osoba: prolaznici, članovi Vijeća, vojnici i zločinci raspeti s njim. 

1) Pogrde prolaznika. — Stratište se nalazilo blizu gradskih vrata, na mjestu kud je 
prolazilo dosta svijeta. Neki koji su tada prolazili stadoše grditi Isusa gestima i riječima. Gest 
se sastojao u »mahanju glavom«, stari židovski izraz za ruganje (usp. Iz 37,22; Jer 18,16; Tuž 
2,15, itd.). Ovim riječima bitno se ponavlja ono što su rekli lažni svjedoci na sudu (Mk 14,58; 
usp. Iv 2,19). Bila bi golema stvar srušiti jeruzalemski hram i podignuti ga u tri dana. Takav 
izraz ostaje duboko urezan u pučkoj mašti, pa je razumljivo da su vođe govorili o tome 
prolaznicima. Ah, lakše nego srušiti i ponovno sagraditi hram, bilo bi osloboditi samog sebe s 
križa. Ako si rekao da možeš učiniti ono, puno bi lakše mogao učiniti ovo: sadi, dakle, s 
križa, spasi se! Mt stavlja prije toga: »Ako si Sin Božji«. Ovo je druga, glavna optužba, zbog 
koje je Isus bio osuđen na smrt od židovskih vlasti (Mt 26, 63—65; Mk 14,61—64; Lk 
22,67—71). I ovu su pojedinost vođe vješto proturile među svijet. Lukavi su i dosljedni: pred 
jednostavnim svijetom, koji je osjetljiv na svoju vjeru, Isus je predstavljen kao buntovnik 
protiv vjere otaca (sin Božji, rušenje hrama), dok je kod Pilata bio optužen kao buntovnik 
protiv carstva (Lk 23,2; Iv 19,12). 

2) Pogrde članova Velikog vijeća. — Blizu križa nalaze se i neki predstavnici Velikog 
vijeća. Lk ih naziva općim imenom (prvaci, poglavice), Mk spominje dvije kategorije osoba, 
koje su ulazile u sastav Vijeća (veliki svećenici i pismoznanci), Mt dodaje još i treću 
kategoriju (starješine). Njihova je prisutnost ovdje razumljiva: veliki je neprijatelj uništen, 
treba uživati u događaju i lično provjeriti svršetak; a možda su ponešto i zabrinuti, jer je za 
vrijeme svog života ovaj čovjek učinio mnogo izvanrednih stvari, i tko zna da nije i ovdje 
spremio kakvo iznenađenje... 

I poglavice se rugaju Isusu gestima i riječima. Gest je »napeti nos« (Lk), a tako se i usta 
iskrivljuju: poznato je da se mimikom lica može izraziti mnogo toga. Ali, sve to rade »među 
sobom« (Mk); oni se ne miješaju s pukom, niti se obraćaju osuđeniku kao puk: njihovo je 
veselje puno istančanije, intimno. Tako i razgovaraju o stvari među sobom. Druge je 
spašavao: liječio je bolesne, čak je i mrtvace uskrisivao. Ne mogu se nijekati činjenice, ali tko 
zna kakvim je to sredstvima postizavao. Oni su dobro učinili što nikad nisu priznali da on 
djeluje božanskom moću, jer kad bi posjedovao tu moć, morao bi to sada pokazali. Stvarno je 
ne pokazuje: dobro je prikovan na križ, ne može se spasiti. 

Na sudu je rekao da je Mesija, Krist Božji, Izabranik (Lk), kralj Izraela (Mt, Mk): ako to 
jest, neka sada siđe s križa, možda mu i povjerujemo (uživaju u ironiji)... 510 


510 R. 43 Mt jest dodatak ovog evanđelista. Njegov prvi dio skoro je navod mesijanskog Ps 
22,9, prema grčkom prijevodu. Mt gaje samo malo preudesio prema okolnostima. U psalmu, 
to su riječi bezbožnika, koji se rugaju Mesiji, razvlačeći usne i mašući glavom (r.8), na što se 
možda ciljalo malo prije (r.39 Mt; r.29 Mk). Izgleda da Mt, premda to ne kaže izričito, želi 
dati naslutiti da su članovi Velikog vijeća, uzevši ulogu bezbožnika onog psalma, stvarno 
ispunili ono proročanstvo S. Z. — Drugi dio retka, u ustima članova Vijeća, shvaća se kao 
razlog radi kojeg bi Bog morao osloboditi Isusa, kad bi onaj razlog bio istinit; podrazumijeva 
se, da nije istinit; na taj se način ponavlja ono što su prolaznici već bili bacili u lice 
raspetomu. 

3) Pogrde vojnika. — Donosi ih jedini Lk. 511 Činjenica nije nevjerojatna: ako se sami 
njegovi sunarodnjaci ne umaraju rugajući mu se, zašto to ne bi i oni učinili, da tako malo 
razbiju dosadu stražarenja? Sadržaj pogrda je bitno isti kao i prije. 

4) Pogrde razapetog razbojnika. — Doslovno, prema Mt (r. 44) i Mk (r.32), Isusu su se 
izrugivala oba razbojnika, koja su s njime bila razapeta. To se obično shvaća kao množina 
kategorije a ne broja. Slično kaže Lk (r.36), da su se »vojnici« približavali da mu ponude 
ocat, iako je očito da se radi samo o jednom. Treba, dakle, pripustiti Lukinu obavijest (r.39), 
daje samo jedan od obješenih zlikovaca počeo grditi Isusa. 

Što se tiče sadržaja, Mt i Mk sažimaju: kažu naprosto da su ga grdili. Lk naprotiv donosi 
same riječi pogrde i reakciju drugog, »dobrog« razbojnika. 

Razbojnik koji grdi Isusa jest Židov, jer zna za Mesiju, za Krista. On u stvari »kori« Isusa 
(grčki glagol ima više to značenje): sav svijet kaže da ti svojataš za sebe da si Mesija; ako je 
to tako, morao bi spasiti sebe i nas; onda, zašto to ne činiš? 

Njegov drug reagira protiv njega: ti si bezbožan čovjek, ti si izgubio strah Božji, kad sebi 
dopuštaš grditi nesretnog čovjeka, koji trpi isto što i ti: tim teži je tvoj grijeh što grdiš dobrog 
čovjeka, koji je bio nevino osuđen, dok smo nas dvojica zaslužili našu kaznu pa bi stoga 
trebalo da se još više bojiš Boga... 

Zatim se obraća k Isusu i moli ga da ga se sjeti kad dođe »u svom kraljevstvu«, to jest u 
svom kraljevskom dostojanstvu, u svojoj slavi i kraljevskom veličanstvu... Vidi se da je i ovaj 
razbojnik Židov, jer vjeruje u slavnu objavu Mesije u eshatologiji, koja će biti popraćena 
uskrsnućem. 

r v 

Odgovor Isusov dobrom razbojniku jest njegova TREĆA RIJEČ na križu: »Uvjeravam 
te da ćeš danas biti sa mnom u raju«. Danas. Nećeš trebati čekati onog slavnog svršetka, o 
kom si govorio, jer ćeš već danas, skupa sa mnom, iskusiti sreću života u Bogu. »Raj«, prema 
židovskim apokaliptičkim idejama onog vremena, jest slasni vrt, kamo idu duše pravednika 
poslije smrti. I židovska vjerovanja o »šeolu« razlikuju u njemu dva odjela: jedan za dobre a 
drugi za zle. Isus mu obećaje (znači da s potpunom vlašću raspolaže ljudskom sudbinom), da 
će biti skupa u onom dobrom odjeljenju ... 

33) ISUSOVA SMRT 

(TRI SATA POPODNE U PETAK, 7. TRAVNJA G. 30) 

Mt ,27,45—56; Mk 15,33—41; Lk 23,44—49; Iv 19,28—30 

Tri sinoptika govore o tami, koja je trajala od podne (kad je Isus bio razapet) do tri sata 
popodne (kad je umro). Kaže se daje tama pala »na cijelu zemlju«, što naravno ne treba uzeti 
u doslovnom geografskom smislu: za nekoga koji promatra tu pojavu, sva je zemlja u stvari 
cijelo obzorje koje obuhvaća svojim pogledom... Neki su stari autori mislili da se radilo 


511 On ovdje unaprijed donosi ocat ponuđen Isusu, što treba staviti kasnije (Iv 19,29). 

o pomrčini sunca, oslanjajući se bez sumnje na Lk (r.45a): »kad je pomrčalo sunce«. Ali 
Lukine riječi nisu stručni izrazi, nego on samo želi reći da se sunce zamračilo. Osim toga, već 
je Origen opominjao da pomrčina sunca nije moguća za punog mjeseca, kao što je bilo tih 
dana. Najvjerojatnije je da se radilo o »crnom hamsinu«, o izvanvremenskom vrućem vjetru, 
koji nosi sa sobom gustu prašinu i pijesak, i stvarno zamrači cijelu atmosferu. Nije ništa 
neobično da se pojavi u Jeruzalemu početkom travnja. U svakom slučaju, evanđelisti govore 
o toj pojavi kao čudesnoj. I ne smije se zaboraviti njezino simboličko značenje. U S. Z. tama 
znači srdžbu i kaznu Božju JI 2,10.31; 3,15; Iz 13,10; 50,3; Jer 15,9; osobito Am 8,9): to je 
»Jahvin dan«, strašni sud Božji za zločin počinjen protiv njegovog Sina. 

Već vrlo blizu časa smrti, Mt i Mk bilježe ČETVRTU RIJEČ na križu. »U deveti sat« 
(tri sata popodne), kaže Mk; bolje »oko devetog sata«, kao kod Mt. Izraz daje Isus »viknuo 
jakim glasom«, ne znači nužno neobuzdani krik u paroksizmu bola, nego, prema upotrebi 
ovog glagola u evanđeljima, neku važnu izreku. Ovaj put radi se o smrtnoj tjeskobi: »Bože 
moj, Bože moj, zašto si me ostavio?« 

Ove su riječi tekstualni navod Ps 22,2. Za kršćansku predaju bile su te riječi tako važne, 
da ih je sačuvala u izvornom obliku (ili, možda bolje, u aramejskom obliku izvornika): 
evanđelisti, osim njihovog značenja, zabilježili su također grčki prijepis izvornika. 

Isusova tjeskoba je cijena njegovog očovječenja. Ali, on ne umire očajan, nego predajući 
s ljubavlju svoj život; u Očeve ruke (Lk, r. 46). Treba imati u vidu, da Isus govori riječima Ps 
22, i da se prema tome izražava osjećajima psalmista koji, usprkos svim bolovima, ima 
pouzdanja u Božju dobrotu (usp. Ps 22,10—11.25). 

Nalazimo se još jednom pred misterijem Isusove osobe: kod njega mogu postojati u isto 
vrijeme smrtna tjeskoba i potpuno pouzdanje. Kao u Getsemaniju. On se može psihološki 
osjetiti ostavljenim od Boga i u isto vrijeme znati daje intimno sjedinjen s njim. Bog i čovjek 
u isto vrijeme. 

»Bože moj« kaže se hebrejski (i aramejski) »Eli«. Mk to prepisuje na grčki kao »Eloi, a 
Mt kao »Eli«. Raspravlja se koji bi od ta dva oblika bio izvoran, ali ta stvar ima važnosti 
samo za stručnjaka; stvarno, razlika u izgovoru je neznatna. U bilo kojem obliku, lako se ovaj 
zaziv mogao pobrkati s imenom proroka Ilije, koje hebrejski glasi »Elyjahu« i Elyjah«, a 
aramejski »Elahi«. Radi toga su neki od prisutnih govorili da Isus zaziva Iliju (Mt i Mk). 
Prema pučkom vjerovanju, Ilija se često pojavljuje da pomogne pravednicima u njihovim 

cio 

potrebama. 

U nastavku, Mt i Mk govore o tome kako daju piti Isusu. Kad ne bismo imali Ivanove 
vijesti (r.28), trebalo bi je pretpostaviti. Ali od Iv znamo, da je Isus tražio da pije. To je 
njegova PETA RIJEČ na kraju: »Žedan sam«. To je fizička žeđ, koja je morala biti strašna 
iza kako je izgubio toliko krvi pri bičevanju i raspeću. Evanđelist želi naglasiti da je Isus bio 
potpuno svjestan i priseban u ovim zadnjim časovima. On stvarno zna da se radi o zadnjem 
času i jasno je svjestan da je izvršio poslanje koje mu je Bog bio namijenio. Isto tako jasno 
zna, kad kaže da je žedan, da se u njemu ispunja cijelo Pismo čak i u ovoj najmanjoj 
pojedinosti. Ne navodi se nikakav tekst; Isus je mogao misliti na mesijanske psalme 69,22 i 
22,16. 

Iza povijesnog smisla o naravnoj žeđi, kršćanska je pobožnost zamišljala razna druga 
duhovna značenja, koja se mogu vidjeti u komentarima. 


512 Rabinski tekstovi mogu se vidjeli u Strack-Billerbeck, IV 769—779. 380 

Kad je čuo te riječi raspetoga, jedan čovjek ode da mu ispuni tu želju. Prema Mt i Mk 
reklo bi se da je to bilo koji od prisutnih, ali znamo od Lk (r.36) da je to bio jedan vojnik. 
Vojnici su bili donijeli sa sobom posudu punu »octa« (Iv), što je zapravo ocat pomiješan s 
vodom, tradicionalno osvježujuće piće rimskog vojnika, zvano »poska«. Drže ga ondje za 
svoje vlastite potrebe, i jer znaju iz iskustva da će ga trebati za razapete. Zato su donijeli 

C 1 ■j 

također spužvu i trstiku. Vojnik zamoči spužvu u posku, priveže je za kraj trstike i ponudi 
je Isusu, približivši mu je k ustima. Ali, skupa s tim činom samilosti ide i šala: s ovim će još 
malko izdržati pa da vidimo da li će doći Ilija da ga skine s križa (Mk)... 514 

Isus uze piće koje su mu ponudili (Iv, r.30). Prije nije htio piti vina s omamljivom 
smirnom, da dođe do svoga konca potpuno svjestan. Ali sada, kad je ovaj konac već došao, 
mimo može uzeti ovo posljednje olakšanje prije posljednjeg izdisaja. 

Iza kako je popio posku, Isus izgovara svoju ŠESTU RIJEČ na križu: »Svršeno je«. Sve 
je svršeno. Svršava se život. I izvršeno je poslanje. Sve je učinjeno kao što je bilo planirano. 
Pun život. 

Ostajao je samo još jedan posljednji pogled svom Ocu Bogu: SEDMA RIJEČ: »Oče, u 
tvoje ruke predajem svoj duh«. To su riječi Ps 31,6: Isus umire s Biblijom na ustima kao 
molitvom. 

Zatim je izdahnuo (Mk i Lk), ispustio dušu (Mt), predao duh (Iv). Tako jednostavno. Kao 
svaki drugi čovjek. Iv štoviše ima jedan posve neznatan detalj, ali koji upravo govori o 
običnoj smrti: »Nakloni glavu«. Obična pojava. Donosi nam ga očevidac, koji je to mogao 
vidjeti posve izbliza, jer je stajao pod križem i s beskrajnom napetošću pratio Učiteljeve 
zadnje časove. Kao svaki drugi čovjek. A radi se ipak o najvećoj sudbini povijesti. Na osnovi 
Isusove smrti događaju se neke čudne stvari. Već je u podne bila počela tama, koja je 
prekrivala cijelo obzorje; pretpostavlja se da još uvijek traje. Osim toga, sada se razdire 
hramski zastor, zemlja se trese, otvaraju se grobovi... Sve to podsjeća na opise »Jahvinog 
dana« kod proroka, što znači eshatološku kaznu Božju: evanđelistima dan Isusove smrti jest 
veliki Jahvin Dan, dan kazne i početak eshatološkog vremena. Prirodno je da slikaju taj dan 
služeći se tradicionalnim prispodobama u proročkom govoru« (P. Benoit). Prema tome, treba 
imati u vidu simboličko značenje ovih događaja. 

— Sva tri sinoptika imaju vijest o hramskom zastoru, koji se razdire na dvoje, odozgor do 
dolje, jedino što Lk stavlja tu vijest prije smrti (r.45). U hramu su postojala dva velika 
zastora: jedan koji je dijelio unutrašnjost svetišta od dvorišta, i drugi koji je dijelio 
unutrašnjost svetišta od Sancta Sanctorum (»Presveto«), koje se smatralo posebnim Jahvinim 
stanom i kamo je ulazio samo veliki svećenik jedanput godišnje. O kojemu je od tih zastora 
govor ovdje? Kao i uvijek, mišljenja su podijeljena. Ali, u bilo kojem od ova dva slučaja, 
simbolika je vrlo bogata. Ako se radi o zastoru svetišta, značilo bi »da židovsko bogoštovlje 
prestaje biti povlastica jednog naroda, 


513 Mjesto trstike, Iv ima »hisopovu granu«. Hisop je maja biljka, u obliku lisnatog banketa pa 
se stoga upotrebljavao kod liturgijskih škropljenja; nije mogao odigrati tu ulogu. Neki mjesto 
»hisopa« čitaju »koplje«, jer su u grčkom ove dvije riječi skoro jednake. Ja ostajem pri 
»trstiki« sinoptičke predaje. 

514 Kod Mk, šalu izražava sam vojnik; kod Mt, prisutne osobe. Markov podatak mora biti 
izvorniji, jer je teži: vojnik je poganin i kao takav ne može ništa znati o proroku Iliji. 
Međutim, kad je čuo da se govori o nekom Iliji, sigurno je pitao o kome se radi... 

daje pristup k njemu otvoren svima pa i poganima« (P. Benoit). Isusovom smrću bogoštovlje 
postaje univerzalno. Bog je Bog svih naroda... Ako se radi o zastoru »Presvetog«, moglo bi 
značiti, da pristup k Bogu nije ograničen, nego da je otvoren svima; da je Isusova smrt 
»postigla pomirenje između ljudi i Boga« (J. Schmid). 

— Jedini Mt govori o potresu zemlje, zbog kojeg se pećine raspuknuše (r. 5 lb). Jednu 
raspuklinu koja postoji u pećini Kalvarije, stare predaje pripisuju ovom potresu. 

— Jedini Mt ima još jednu vijest, najnerazumljiviju od svih: otvoriše se grobovi (sigurno 
učinak potresa), i mnoga tjelesa svetih (pravednika S. Z.) uskrsnuše; ali se pretpostavlja da su 
ostali zatvoreni u svojim grobovima sve do poslije Isusovog uskrsnuća (on mora biti prvenac 
uskrslih), jer tek poslije njegovog uskrsnuća oni ulaze u sveti grad i ukazuju se mnogima (rr. 
52—53)... Ovaj tajanstveni tekst bio je na bezbroj načina tumačen kroz vjekove i uvijek 
ostaje tajna. Jedino sigurno u svemu tome jest da ove riječi ne treba uzimati doslovno niti 
shvaćati uskrsnuće, o kom je ovdje govor, u uobičajenom smislu. Razumno je ono što piše P. 
Benoit: »Ova Matejeva rečenica je više teološka nego materijalno povijesna. Već su je mnogi 
oci tako shvaćali. To je lijep, pun slika, bogat izražaj dogme o silasku u pakao. Ova dogma, 
koja se nalazi u našem vjerovanju, znači daje Isus sašao u pakao, ne da se bori sa zlim 
duhom, jer gaje već pobijedio svojim raspećem, nego da otvori vrata oslobođenim dušama. 
Krist oslobađa iz šeola sve one koji su se nadali u staru ekonomiju spasenja i uvodi ih sa 
sobom u Raj. Matejeve rečenice, dakle, opisuju ovu dogmu: mrtvaci starog zavjeta ne 
uskrsavaju u današnjem smislu riječi, uskranut će tek na koncu vremena; ali već sada, 
udruženi u slavi uskrslog Krista, ulaze u Sveti Grad«. 515 

Prema tome, ovo je simboličan govor. »Sveti grad« nije povijesni Jeruzalem, po čijim bi 
se ulicama šetali patrijarsi i ostali sveci starog zavjeta, nego nebeski Jeruzalem. Isusova smrt 
otvara vrata neba. Isusova smrt oslobađa od smrti... 

— Zatim tri sinoptika bilježe reakciju rimskog centuriona, ali opet s malim razlikama. 
Kod Mt, reagira ne samo on, nego i četiri vojnika pod njegovim zapovjedništvom, dok se kod 
Mk i Lk radi jedino o stotniku... Prema Mt, stotnik se i vojnici straše zbog potresa, shvaćaju 
da se događa nešto izvanredno zbog ovog raspetoga, i ispovijedaju da se mora raditi o »Sinu 
Božjem«... Kod Mk je drukčije. Ovdje, stotnik stoji pred križem, pomno promatra posljednje 
časove raspetoga, da provjeri njegovu smrt; prisustvuje nečemu što nikada prije nije vidio: 
ovaj čovjek umire potpuno pomiren sa samim sobom i s drugima, opraštajući i moleći za 
svoje mučitelje; videći da umire »ovako«, može samo zaključiti, da se radi o »Sinu 
Božjem«... Lk u stvari želi reći isto: stotnik promatra sve što se događa, zaključuje i 
ispovijeda daje Isus dobar i nevin, i tako daje slavu Bogu... Naravno, nemoguće je da bi 
rimski vojnik rekao da je Isus »Sin Božji«, kao što se nalazi kod Mt i Mk; to je biblijski i 
kršćanski govor, potpuno nepristupačan nekom poganinu. Ne znamo koje su bile izvorne 
stotnikove riječi, kaje su dvojica evanđelista preveli na ovaj način. U svakom slučaju, bliži je 
istini izraz sačuvan kod Lk: daje bio čovjek »pravedan« (r. 47), vjerojatno u smislu nevin, 
bez krivnje, i (sudeći po svemu što je mogao vidjeti) dobar čovjek... 

U ovom kontekstu, Lk ima još jednu vijest, s povijesnog stanovišta vrlo zanimljivu: sve 
mase svijeta, koje su bile došle da vide ovaj prizor, kad 


515 O. c, 230—231; usp. također ha Bihle de Jerusalern, komentar ov. mj. 

vidješe što se događa, povratiše se kućama »udarajući se u prsa« (r. 48). To je gest pokajanja 
možda više zbog izvanrednih pojava koje su vidjeli nego iz nekog drugog razloga, ali u 
svakom slučaju to je pozitivan stav. Shvaćaju da je bio ubijen nevin čovjek i da se sam Bog 
pobrinuo da to pokaže: imaju se zašto bojati i kajati... Rekli smo to već nekoliko puta: cijeli 
narod nije bio neprijateljski raspoložen prema Isusu, nego je naprotiv simpatizirao s njim a 
ovo bi bio jedan od dokaza za to. 

Konačno, trojica sinaptika, iza kako su zabilježili reakcije stotnika (i njegovih vojnika) i 
židovskih znatiželjnih gledalaca, govore također o prisutnosti prijateljskih osoba. Sva trojica 
govore o ženama, ah samo lik spominje i »sve njegove znance« (r. 49). U riječ »sve« neki bi 
htjeli uključiti i apostole, ali ovi su se bili razbježali već od prizora u Getsemaniju (Mk 
14,50). Izričito se zna samo za »ljubljenog učenika« da je bio prisutan na mjestu raspeća (Iv 
19,25). Lk želi reći, da su svi Isusovi prijatelji, koji su se nalazili tu, gledali sve to 
»izdaleka«... 

I žene kod triju sinoptika gledaju »izdaleka«. 

Mt (rr. 55—56) kaže da ih je mnogo od onih koje su pratile Isusa još od Galileje i služile 
mu, a po imenu spominje tri: Mariju Magdalenu, Mariju, majku Jakova i Josipa, i majku 
sinova Zebedejevih. 

Mk (rr. 40—41) iz skupine onih koje su pratile Isusa spominje također tri: Mariju 
Magdalenu, Mariju, majku Jakova Mlađeg i Josipa, i Salomu; ali dodaje da je bilo i mnogo 
drugih, koje su bile uzašle s Isusom u Jeruzalem. 

Lk (r. 49) govori naprosto o ženama koje su ga pratile od Galileje a nijednu ne spominje 
napose. 

Neki tumači smatraju ovaj prizor paralelnim s Iv 19,25. Ovako npr. piše J. Schmid: »Ali 
neke žene, sve Galilejke, koje su već dugo vremena pratile Isusa (usp. Lk 8,2a.), skupile su se 
hrabro uz križ, kako nam kaže Mk u nešto zakašnjelom tekstu« (komentar Mk 15,40). 

Međutim, Markov tekst nije »malo zakasnio«. Vrlo je dobro u skladu s redoslijedom 
događaja, a i druga dvojica sinoptika donose ga u istom kontekstu. 

Mk ne kaže da su žene stajale »uz križ«, nego da su gledale »izdaleka«. Isti izraz imaju i 
ostala dvojica sinoptika. Naprotiv, Iv 19,25 kaže izričito da su Magdalena i drugi stajali »uz 
križ«. S najboljom dobrom voljom nemoguće je učiniti da ova dva izraza znače isto. 

— Prizor Iv 19,25 jest prije Isusove smrti. Onaj drugi prizor trojica sinoptika stavljaju u 
kontekst poslije smrti. Zbog toga, još je neprihvatljivi)'e mišljenje onih koji ovaj prizor 
stavljaju na početku raspinjanja. 

— Skupina žena, koje stoje »uz križ« različna je od one druge skupine, koja gleda 
»izdaleka«. 

To su dva različita vremena. 

Poslije Isusove smrti i poslije potresa, svi se udaljuju od križa. Ah onda, u izvjesnoj 
udaljenosti, ne previše velikoj da ne bi mogli jasno vidjeti, stvara se brojna skupina žena i 
Isusovih simpatizera, da vide kako će se dalje razvijati događaji... 

34) ISUSOV BOK PROBODEN 

(POSLIJE TRI SATA POPODNE U PETAK, 7. TRAVNJA G. 30) 

Iv 19,31—37 

Da ovaj detalj četvrtog evanđelja stavimo na njegovo povijesno mjesto, treba se prije 
svega sjetiti zakonskog propisa u Pnz 21,22—23: leš obješenog 

čovjeka nije smio prenoćiti na drvetu, nego se morao ukopati istog dana, jer se takav leš 
smatrao Božjim prokletstvom i svojom nečistoćom kaljao svetu Jahvinu zemlju... 

S druge strane, napominje evanđelist, taj je dan bio »Priprava«, to jest predvečerje. 
Dvostruko predvečerje. Predvečerje subote: sa zalaskom sunca počinjala je subota. I 
predvečerje Pashe (14. nišana); sa zalaskom sunca već je počinjao prvi svečani dan Pashe (15. 
nišana). Prema tome, bila je to »vrlo svečana subota« i bilo je dvostruko jačih razloga da 
leševi ne ostanu na križevima. 

Radi toga, »Židovi« (poglavice, vlasti) idu k Pilatu i mole ga, da se ubijenima prebiju 
golijeni i da se skinu leševi. 

Prebiti golijeni osuđenima željeznim batom bio je surov ali uobičajen postupak kod 
Rimljana, s ciljem da se ubrza smrt; 516 vidi se da su ga Židovi poznavali iz iskustva. Oni žele 
da prije početka subote i Pashe osuđenici budu zasigurno mrtvi i njihovi leševi skinuti. 

Ovaj put, Pilat je popustljiv, jer želi poštivati narodne vjerske običaje i da izbjegne 
moguće nepotrebne nemire u gradu. Vojnici koji se još nalaze na stratištu, ispituju pomno 
stanje ubijenih. Dva zločinca bila su još uvijek živa, pa im odmah prebiju golijeni. Isus je već 
bio mrtav pa taj postupak nije više bio potreban. Međutim, da bude posve siguran daje umro, 
jedan od vojnika (vjerojatno sam stotnik kao osoba odgovorna za sve) probode mu bok 

S17 

kopljem, s ciljem da mu rasiječe srce. 

Kaže se daje kao neposredan učinak toga odmah izašla krv i voda... Tekućina koja sliči 
jednoj i drugoj tvari: procjena nije znanstvena, nego na temelju vanjskog izgleda. Liječnici 

CIO 

mogu raspravljati o fiziološkoj pojavi. Izgleda daje evanđelistu prvenstveno stalo do nekog 
drugog značenja ovog događaja, do njegove simbolike, kao što ju je shvaćala kršćanska 
zajednica a koju mi danas ne poznajemo, nego samo možemo nagađati: sakramenti uopće, 
milost, Duh, krštenje (voda), euharistija (krv), Crkva (nova Eva, koja izlazi iz boka novog 
Adama), itd., itd. Redaktor evanđelja smatra ovu stvar vrlo važnom. Stalo mu je naglasiti da 
obavijest dolazi iz prve ruke, od očevica (sigurno od »ljubljenog učenika«), čije je 
svjedočanstvo stoga valjano, jer je potpuno svjestan da govori istinu, da bi i mi mogli 
vjerovati... 

Evanđelistu ovi povijesni događaja imaju također providnosni smisao ispunjenja Pisma. 
Kao da bi rekao: svaka najmanja pojedinost koja se odnosi na Isusa, bila je predviđena i 
naviještena, dio je plana, koji se sada ispunio u cijelosti. 

Tim što Isusu nisu prebili golijeni ispunio se u punom smislu zakonski propis o 
pashalnom janjetu, da mu se ne smije slomiti nijedna kost (Izl 12,46; 


516 U našem slučajni, to je bilo potrebno, jer je bilo predvečerje židovske Pashe i ubrzo je imao 
nastupiti blagdanski odmor. — S prebijenim golijenima, tijelo nije više počivalo na čavlu (ili 
čavlima), s kojim su bile prikovane noge, nego je visilo samo na rukama, i osoba je morala 
brzo umrijeti radi zagušenja; naravno, kad na križu nije bilo »sjedala«, na kojem bi počivala 
težima tijela; što bi značilo da ga u ovom slučaju nije bilo; usp. također M. Corsini de Ordeig. 
o. c, 213. 

517 U slučaju čovjeka s turinskog Platna, rana čini skoro pravi kut s osi tijela, što bi značilo, da 
je čovjek koji je udario kopljem bio na konju, i da su noge raspetoga bile otprilike jedan metar 
visoko od zemlje. Udarac je učinjen lijevam rukom. Koplje je ušlo na desnoj strani, uz šesto 
rebro, probolo pluća i dohvatilo srce na desnoj komori. Rana je duga 4,5 cm i široka 1,5 cm; 
usp. M. Corsini de Ordeig, o.c., 185. 


518 Vidjeti također o.c, 186—187. 

Br 9,12). S tim se želi reći, daje Isus novo i istinsko pashalno Janje, žrtvovano upravo istog 
dana i istog časa kad se janjad žrtvovala u hramu (usp. Iv 1,29; 1 Kor 5,7). 

S probodenim Isusovim bokom ispunja se drugo proroštvo: »Gledat će na onoga koga su 
proboli« (Zah 12,10). Puno se raspravlja o povijesnom značenju ovog Zaharijinog teksta. 
Evanđelistu je jedna stvar sigurna: da se ono proroštvo u punom smislu ispunja ovim 
događajem. 

Sve je u Isusu providnosno, i sve se ispunilo. 

35) ISUSOV POKOP 

(PODVEČER U PETAK, 7. TRAVNJA G. 30) 

Mt 27,57—61; Mk 15,42—47; Lk 23,50—56; Iv 19,38—42 

Četiri evanđelista donose ovaj događaj s dosta pojedinosti, s dobro određenim 
okolnostima, logično, i slažu se u glavnim stvarima, tako da se njegov povijesni značaj ne 
može nijekati, ako se ne želi posve izbrisati tekstove. Nekad se i to dogodi, zbog predrasuda 
filozofskog i teološkog reda: naravno, stvarnost pokopa uznemiruje one koji ne pripuštaju 
stvarnost uskrsnuća... 

U pripovijesti evanđelista jasno su ocrtani slijedeći elementi: osobe koje vrše pokop, 
vrijeme ukopa, upotrijebljena sredstva, mjesto, žene koje promatraju... 

1) Osobe — Četiri evanđelista govore o Josipu iz Arimateje; samo Iv dodaje još 
Nikodema. Oni su začetnici a podrazumijeva se da ih ostale osobe pomažu. 

— Josip iz Arimateje zove se tako po mjestu porijekla, koje vjerojatno odgovara staroj 
Ramah, Samuelovom zavičaju, i sadašnjem mjestu Rentis, oko 15 km sjeveroistočno od Lide 
(Ludd). Zna se da živi u Jeruzalemu, da ima imanje blizu Kalvarije, i tu nov grob, daje član 
Velikog vijeća (Mk i Lk), i to istaknut i vrlo poštovan član (Mk), a osim toga bogat (Mt): 
svojstva koja ga čine zgodnim za ulogu koju odigrava. 

Lk nas obavještava da se u Velikom vijeću glas Josipa iz Arimateje razilazio od drugih, 
jer se nije slagao ni s mišljenjem ni s postupkom svojih drugova. On se nije učinio sukrivcem 
Isusove osude, niti svih onih nedostojnih stvari koje su na njemu danas učinjene: primjer 
velike odvažnosti, koju će i večeras pokazati pred Pilatom. 

Ovaj njegov plemeniti stav tumači se njegovim moralnim svojstvima. Bio je čovjek 
»dobar i pravedan«: ispravan, čovjek načela, koji nije mogao prignuti glavu pred 
nedostojnom komedijantskom lažju i pred hinjenim procesom protiv nevinog čovjeka. Ali i 
nešto više: Josip je »očekivao Kraljevstvo Božje« (Mk i Lk), to jest simpatizirao je s Isusom, 
koji je propovijedao Kraljevstvo Božje; čak je bio »učenik« Isusov, kako kažu Mt i Iv, samo 
što je to bio potajno, iz straha pred Židovima (Iv, usp. također 12,42), što u stvari želi reći 
isto. 

— O Nikodemovoj prisutnosti govori jedino Iv. Smatra ga dovoljno poznatim budući da 
je spomenuo njegov noćni sastanak s Isusom na početku javnog djelovanja (3,1—2). 

2) Vrijeme. — Mk kaže daje taj dan bila »Priprava« pa tumači taj izraz svojim 
čitateljima, bivšim poganima, da se radi o »predvečerju subote« (r. 43), 

koje je bilo također predvečerje Pashe. Skupa s Mt (r. 57) kaže daje već nastala večer, što Lk 
izražava još slikovitije kad kaže da je već »svijetlila (osvitala) subota« (r. 54). Prema 
obrascu, zalaskom sunca u petak počinjala je subota. Znači da je bio blizu čas kad je imala 
započeti subota (i Pasha, 15. nišana). Osjeća se hitnja; treba sahraniti Isusovo tijelo prije nego 
što počne blagdanski odmor. 

Josip iz Arimateje ide k Pilatu da traži Isusovo tijelo. Radi to »odvažno«, bilježi Mk (r. 
43); uistinu s tim daje moralnu ćušku svim svojim drugovima iz Velikog vijeća. 

Ovo što čini Josip iz Arimateje ne protivi se onomu što su malo prije učinili »Židovi«, 
kako smo prije vidjeli (Iv, r. 31). Možda se i Josip iz Arimateje nalazio u onom 
predstavništvu vlasti. Oni su tražili od Pilata samo da se skinu leševi razapetih prije početka 
blagdana. To je moglo značiti jedino da se pokopaju u zajedničku jamu dok je još bilo 
vremena... Josip iz Arimateje dolazi kasnije napose, sam, i traži drugu stvar: da mu Pilat 
preda Isusovo tijelo, da ga on časno sahrani u svom posebnom grabu... 

Prema Mk, Pilat se začudio daje Isus već mrtav; obično bi razapeti ostali mnogo duže na 
životu, nekada i po par dana. Da bude siguran, pozove stotnika koji je bio na službi na 
Kalvariji, da mu podnese izvještaj. Dobivši pozitivnu vijest, predade tijelo Josipu... To je 
važna osoba, koju poštuje i sam rimski upravitelj. Protiv redovitog običaja da se leševi ostave 
nepokopani ili bačeni u zajedničku jamu, rimska ih je vlast mogla dati posebnim osobama, 
osobito rodbini, da ih sahrane prema običaju; izgleda da je za vrijeme blagdana to bila 
običajna stvar. 

S ovom dozvolom, otišli su i uzeli njegovo tijelo (Iv), skinuvši ga s križa (Mt, Mk, Lk). 
Iv govori u množini, sigurno pridružujući i Nikodema Josipu; a očito je daje tu moralo raditi 
nekoliko osoba. 

3) Sredstva. — Evanđelisti spominju slijedeća: 

— Ovoj u koji je bilo zavijeno cijelo tijelo, U čemu se sastojao? Radi se o poznatom 
razilaženju između sinoptika i Iv. Prema sinopticima, to je bila jedna jedina plahta. Kupio ju 
je Josip (Mk). Mt dodaje daje bila »čista«, što izgleda nepotrebna opaska, ali je evanđelistu 
stalo da naglasi da je Isusov pokop bio normalan i pristojan. Naprotiv, prema Iv, radi se o 
nekoliko platna ili širokih traka tkanine (neki prevode sa »zavojima«, ali to napominje uske 
trake tkanine), kojima je Isusovo tijelo bilo »povezano«, opasano, povijeno; isto kao što se 
učinilo s Lazarevim tijelom (Iv 11,44). 

Tko ima pravo? 

Predložena su mnoga rješenja, redovito s ciljem da se evanđelisti usklade. Radije treba 
misliti na dvije različite predaje. Zavisit će od raznih čimbenika da li da se prihvati jedna ili 
druga. 

Oni koji bez daljega prihvaćaju poznatu turinsku plahtu kao autentičnu, odmah će se 
odlučiti za sinoptičko rješenje. Ako se ima u vidu velika hitnja onog časa, reći će da se tijelo 
tako moglo brže pripremiti za pokop ,.. 519 

Međutim, egzegetski je bolji Iv. U prvom redu, slaže se s opisom onoga što se našlo u 
praznom grobu, na uskrsno jutro (Iv 20,6—7). Ovdje treba napomenuti i to, ako je autor 
četvrtog evanđelja »ljubljeni učenik« ili barem ako od njega dolaze ove obavijesti (Iv 19,35), 
da njemu treba dati apsolutno prvenstvo. On je bio prisutan kod razapinjanja i posve je 
prirodno da je pomagao Josipu i Nikodemu pri pokopu; a osim toga sigurno je mogao osobno 
provjeriti tu stvar u nedjelju ujutro (Iv 20,8)... Evanđelist zatim 


519 Usp. o.c, 38—40. 

bilježi, da su Židovi tako običavali sahranjivati svoje mrtvace (r. 40), iz čega bi trebalo 
zaključiti, da zna vrlo dobro o čemu govori. Uistinu, ovako je bilo pripravljeno i Lazarevo 
tijelo, iako se za povoje uzima druga riječ (Iv 11,44); sistem je uvijek isti. 

— Drugi komad platna zvan »ručnik«, kojim je bila obavijena Isusova glava, ne spominje 
se u ovom kontekstu, ali se spominje drugom zgodom (Iv 20,7). ~ Na isti način bila je 
zavijena Lazareva glava (Iv 11,44). 

—Nikodem je donio mješavinu smime i aloje. Ove dvije mirisne tvari rabile su se kad 
balzamiranja leševa, ali kod Židova se ne radi o pravom balzamiranju nego o higijenskoj 
mjeri, da se spriječi neugodan vonj raspadanja... 

Kaže se daje Nikodem donio oko sto libara te mirisne smjese, više od 32 kg. Broj sasvim 
istočnjački pretjeran. Želi se reći, da je donio veliku količinu: sjajan dar velikodušnog 
gospodina. 

4) Mjesto. — Blizu Kalvarije nalazio se vrt i u vrtu grob (Iv), iskopan u pećini (Mt, Mk, 
Lk) na jednom boku vrta. Grob se zatvarao okruglim kamenom (Mt i Mk), koji je bio velik 
(Mt). To je bila vrsta groba bogatog svijeta, dosta česta u Jeruzalemu i okolici. Takav grob se 
sastojao od grobnice (pogrebne sobe) i predgrobnice (predsoblja) a služio je za nekoliko 
tjelesa (obiteljska grobnica). 

Znamo od Mt (r.60) da je grob u kojem je bilo sahranjeno Isusovo tijelo (i vrt gdje se on 
nalazio) bio vlasništvo Josipa iz Arnnateje. On sam je navalio kamen na ulaz (Mt i Mk), 
iza kako je u pogrebnu sobu položio Isusovo tijelo, opremljeno na brzu ruku. 

Grob je bio »nov« (Mt i Iv), u kojemu još nitko nije bio pokopan (Lk i Iv). Vijest je 
zanimljiva: nije bilo nikakve poteškoće staviti u njega leš smatran »prokletim«, jer nije 
mogao »onečistiti« druge ljudske ostatke. 

Nijedan evanđelist ne govori o pranju tijela, kao što je bilo očekivati (usp. Dj 9,37); tu 
šutnju pozdravljaju oni koji turinsku plahtu smatraju autentičnom; inače, kako bi mogli ostati 
otisci tijela? 522 Međutim, najelementarni]’i osjećaj zahtijevao bi da se tijelo barem površno 
opere (zbog manjka vremena) imajući u vidu krv, znoj, rane, nečistoću ... 

5) Žene. — Poslije Isusovog pokopa, sinoptici spominju neke žene, koje se nalaze na 
mjestu i pomno promatraju. 

Prema Mk (r. 47) bile su dvije: Marija Magdalena i Marija, majka Josipova. Prema Mt 
(r.61): Marija Magdalena i »druga Marija«. Lk (r.55) govori o »ženama koje su ga pratile od 
Galileje«, što znači da ih je bilo više od dvije; radi se sigurno o istoj skupini spomenutoj za 
vrijeme raspinjanja. 

Prema Mt, naprosto su »sjedile prema grobu«, ali od Mk znamo da su pomno promatrale 
mjesto gdje je bilo položeno tijelo. Prema Lk, promatrale su ne samo grob, nego i način kako 
je bilo položeno tijelo. 

Ova je vijest na svom mjestu. Žene su bile Galilejke i strankinje u Jeruzalemu. Nisu 
poznavale ni topografiju mjesta ni ustrojstvo groba. Još 


520 Za branitelje turiniskog Platna ovaj »rubac« značit će »plahtu« o kojoj govore sinopitici; 
usp. o.c, 47. 

521 Tradicionalna identifikacija Kalvarije i Svetog groba jest jedna od najsigurnijih. Opširne 
obavijesti o njima mogu se naći u djelima jeruzalemske arheologije; tekstovi predaje u Baldi, 
Enchiridion, br. 944—978. 


522 Usp. M. Corsini đe Ordeig, o.c, 36—40, 211—212. 

za danjeg svjetla trebalo je na sve dobro pripaziti, da se ne prevare i da ne gube vremena u 
nedjelju ujutro, kad su mislile balzamirati Isusovo tijelo. Ali Lk (r.56) ima još jednu vijest: 
ove žene, »kad se povratiše, pripraviše mirise i smirnu« za balzamiranje. Isusovo je tijelo već 
bilo pripravljeno za pokop, uključivši i »mirodije« (Iv, r-40), ali sve je to učinjeno na brzu 
ruku, jer je početak subotnjeg odmora bio vrlo blizu, a žene (žene napokon!) nisu ostale 
zadovoljene s tim poslom, pa su ga mislile rano u nedjelju upotpuniti kako treba. Stoga se, 
iza kako su pomno vidjele čin i mjesto pogreba, povratiše u grad i kupiše sve potrebno za 
balzamiranje u nedjelju. Lk (r. 54) kaže da je već »svitala subota« kad se svršio Isusov 
pokop; to jest da je već bio blizu početak vjerskog odmora; ali vidi se da su žene još dospjele 
kupiti što im je bilo potrebno. 

A onda, »u subotu opslužiše odmor prema zakonu« (Lk). 

36) STRAŽA PRED GROBOM 
(SUBOTA, PASHA, 8. TRAVNJA G. 30) 

Mt 27,62—66 

Jedino kod Mt nalazimo ovu obavijest; vidi se da ona ima veliku važnost za njegove 
židovsko-kršćanske čitatelje; evanđelist je spasio od zaborava ovu predaju sigurno iz 
apologetskih razloga, imajući u vidu polemike između Židova i kršćana o krađi Isusova tijela, 
i prema tome o autentičnosti uskrsne poruke (usp. Mt 28,11—15). 

Stvar se odigrava »drugi dan, koji je slijedeći iza Priprave« (r.62). »Priprava« je bila u 
petak, predvečerje subote (i Pashe); slijedeći danje subota i prvi dan Pashe (15. nišana). 

Toga dana, vjerojatno rano, idu Pilatu »veliki svećenici i farizeji«, sigurno službeno 
predstavništvo Velikog vijeća. Farizeji ne pripadaju vijeću, ali pripadaju mu pismoznanci 
njihove skupine. 

Značajno je da se ovom prilikom spominju farizeji. Oni su duboko mrzili Isusa. Oni su od 
samog početka njegovog javnog djelovanja sabirali dokaze protiv Isusa da ih u zgodan čas 
mognu upotrijebiti. Oni su u stvari doveli Isusa do smrti. Oni se sjećaju svake pojedinosti. 
Oni će sada predstaviti Pilatu jednu stvar, koje se toga časa ni Isusovi apostoli nisu sjećali, ali 
su se oni sjećah... 

Kažu mu da su se sjetili kako je onaj lažljivac (zavodnik) jednom rekao, dok je još bio 
živ, da će poslije (tri dana uskrsnuti. Naravno, oni ne vjeruju u tu izmišljotinu, ali bi ona 
mogla biti vrlo dobro iskorištena. Na primjer, njegovi učenici mogli bi ukrasti tijelo, i onda 
proširiti među narodom vijest daje uskrsnuo. Ova bi prevara bila gora nego sve drugo, jer bi 
tako nastojali uvjeriti svijet, daje onaj čovjek na vrhunaravan način potvrdio ono što je o sebi 
govorio dok je bio živ. Bilo bi, dakle, potrebno da upravitelj stavi stražu na grob i tako ga 
osigura. 

Pilat, ponovno popustljiv, odgovara: »Imate stražu; idite i osigurajte ga vi kako znate« 
(r.65). Ove se riječi mogu razumjeti na dva načina. Mogu značiti, da im Pilat nudi stražu 
rimskih vojnika: stavljam vam na raspolaganje četicu vojnika... Ah, strogo govoreći, mogu 
značiti također, da im predlaže da se posluže svojom vlastitom hramskom policijom... 
Naravno, prvo je značenje puno vjerojatnije. Članovi Vijeća nisu trebali Pilatove dozvole 

da uzmu svoju vlastitu policiju. Njima je bilo stalo do službene straže i jamstva Osim toga, 
ovi stražari pojavljuju se kasnije (Mt 28,12) sa stručnim imenom »vojnici« (gr. »stratiotes«), 
što bi se teško moglo odnositi na židovsku hramsku policiju. 

Članovi Vijeća, dakle, odvedoše stražu na grob. Ovaj je bio osiguran pečatom ma velikom 
okruglom kamenu, koji je bio pričvršćen uz pećinu. 

1) USKRSNA ZORA: ŽENE NA GROBU 523 
(NEDJEUJA, 9. TRAVNJA G. 30) 

Mt 28,1—10; Mk 16,1—8; Lk 24,1—12; Iv 20,1—18 

Sva četiri evanđelista govore o događajima u nedjelju u zoru, ali ih je dosta teško čitati, 
jer se ne slažu u pojedinostima, premda se svi slažu u nekim temeljnim stvarima. 

Prije je glavna briga tumača bila dovesti u sklad podatke koji se toliko razilaze; izlazio je 
to vrlo izvještačen posao. 

Danas se priznaje daje ta harmonizacija nemoguća. I beskorisna. 

Očito je da svaki evanđelist slijedi drugu predaju, u skladu s posebnim ciljem svakoga od 
njih (nemoguće je na primjer ne vidjeti polemički značaj Mt). 

Svaki od ovih izvora obavijesti ima svoju povijesnu vrijednost s obzirom na glavne 
događaje. Stroga kronologija i druge sporedne pojedinosti ne ulaze nužno u način gledanja 
stare historiografije. Poznato je da se stari historiografi (i to ne samo biblijski) ne brinu toliko 
za »točnost« okolnosti, tako da je danas besmisleno tražiti od naših evanđelista onu krajnju 
pomnost u najmanjim pojedinostima, koju mi danas strastveno ljubimo, a za koju oni nisu 
imali previše osjećaja. 

Dobro je da se sve ove predaje međusobno dopunjavaju, tako da, kad skupimo sve ove 
obavijesti, možemo imati prilično potpunu sliku onog znamenitog jutra, jedinstvenog u 
povijesti, koje je obilježilo novi smjer čovjekovom životu. 

Sinoptičke predaje, unatoč razlikama, čine zasebnu cjelinu nasuprot Iv; radi toga i radi 
veće jasnoće, ispitat ćemo ih pojedinačno. 

Na pozornici se javlja nekoliko žena, dosta unutarnjeg i vanjskog pokreta, snažnih i 
suprotnih doživljaja... 

A) SINOPTIČKA PREDAJA 

1) Protagonisti su, prema Mk, Marija Magdalena, Marija, majka Jakovljeva, i Saloma. Mt 
govori samo o Mariji Magdaleni i o »drugoj Mariji«, koje je prije bio spomenuo. Lk ne 
spominje nijednu po imenu: radi se o istoj skupini žena, koje su u ranijem prizoru izdaleka 
promatrale grob. 

2) Vrijeme: Mt kaže, da su žene došle na grob »u svanuće« nedjelje. Kad bi ova vijest Mt 
bila jedina, mogla bi promijeniti cijelu panoramu. Izraz »po 


523 Vidjeti također neke naše članke iz serije o Magdaleni, u dnevniku ha Religion (Caracas) 
između 18. i 30. listopada 1977. 

suboti, u svanuće prvog dana sedmice« mogao bi se razumjeti o našoj suboti navečer, kad se 
prema židovskom računanju, svršila subota i počela nedjelja. Prema tome, imali bi jedan 
pohod žena grobu još u subotu navečer. Tako bi se i tumačilo da Mt ne govori o balzamiranju 
(kao Mk i Lk): bavi se drugim predmetom, samo pobožnim i ljubaznim pohodom grobu 
pokojnika, s mišlju da se sutradan ujutro povrate i balzamiraju ga... Međutim, opći kontekst 
čini se da nas primorava vidjeti u ovom pohodu onaj isti o kojem govore ostala dvojica 
sinoptika a koji se vrši u nedjelju ujutro. Lk kaže »vrlo rano izjutra«. Slaže se i Mk: »rano u 
zoru«; samo što on još dodaje: »kad je već bilo izašlo sunce«. Ova dva izraza izgleda da si 
proturječe pa da se nekako dovedu u sklad, obično su tumačili ovaj tekst u tom smislu da su 
žene izašle da idu na grob rano u zoru, ali da su stigle tamo kad je sunce već bilo izašlo... 
Previše lako usklađenje. Sigurno je da žene idu na grob rano u zoru (slaže se Ivanova predaja: 
»još je bila tama«). Markov izraz ne smije se uzeti suviše doslovno; to je nevažna pojedinost, 
osobito u kraju gdje je jutarnji sumrak (razmak između tame i sunčanog svjetla) vrlo kratak. 

3) Cilj: prema Mt, idu naprosto »da vide grob«. Pohod grobu, kao što je bio običaj. Ne 
govori se o balzamiranju. 

Naprotiv, prema Mk i Lk, žene namjeravaju balzamirati Isusovo tijelo; to jest svršiti po 
svom ukusu ono što se na brzu ruku učinilo u petak. Već imaju sve stvari koje su za to 
potrebne. 

Prema Mk, mirodije su kupljene »kad je prošla subota«. " Obično se shvaća taj izraz kao 
nedjelja ujutro, što samo uzaludno zamršava situaciju onog jutra. Po židovskom računu, 
subota se svršava zalaskom sunca. Čim se svršio subotnji odmor, žene su izašle da kupe 
mirodije; sigurno im se učinile nedostatnim one koje su kupile u petak popodne. 

Lk govori jedino o ovim mirodijama, kupljenim u petak prije zalaska sunca. 

4) Upravo jer idu balzamirati leš, žene su na putu zabrinute za jednu pojedinost (Mk): 
kamen koji je zatvarao predsoblje groba. Tko će im ga odvaliti? Osjetljive i za najmanju 
sitnicu, one su za vrijeme pokopa zapazile daje kamen bio »vrlo velik«. Očekivale su možda 
da netko slučajno naiđe i da im pomogne.... 

Nisu bile psihološki pripravne naći otvoren grob a još manje prazan. Ni izdaleka, ni u snu 
im ne bi došla misao na uskrsnuće. One su se kretale potpuno po stvarnosti smrti. Nije ženska 
zagrijana mašta stvorila uskrsnuće, nego su neke stvarne činjenice njih primorale da ga 
priznaju protiv svakog očekivanja. 

5) Kad su došle do groba, žene se susretaše s iznenađenjem: kamenje bio odmaknut na 
stranu (Mk i Lk). Od Mt znamo daje to učinio anđeo, koji je odmaknuo kamen i sjeo na 
njega. Anđeli u Bibliji imaju vrlo važnu ulogu: naviještaju božanske novosti. 

6) Slijedi sada najvažniji dio događaja, s uobičajenim razlikama u pojedinostima. 

Prema Mt i Mk, anđeo je sjedio na kamenu, izvan groba. Prema Mk i Lk, bio je (bili su) 

unutra. Mk još dodaje naoko nevažan detalj, ah koji pokazuje realističko zapažanje najmanjih 
stvari, da se anđeo nalazio na desnoj strani. 


524 Netočan je hrvatski prijevod u izdanom Stvarnosti: »kada dođe subota« (mjesto »kada 
prođe«); kad nastupi subota, nije moguće ništa kupiti. 

Prema jednodušnom opisu evanđelista, žene kad su vidjele anđela reagiraju strahom. Mt 
to ne kaže izričito, ali se to vidi iz anđelovih riječi: »Ne bojte se!« Mk izričito kaže da su se 
»zaprepastile«: mješavina vjerskog straha i zbunjenosti. Lk kaže da su bile prestrašene i da su 
oborile pogled na zemlju: toliko su se bojale, da se nisu usudile dalje gledati u onu dvojicu 
anđela. 

Još jednom: sve je ovdje izvanredno i neočekivano: nema prethodne uvjetovanosti, nema 
psiholoških preduvjeta za lakovjernost. 

7) Velika vijest u biti je jednaka kod trojice sinoptika: onaj Isus (Nazarećanin: Mk), 
kojega vi tražite (Mt i Mk), onaj isti koji je bio razapet u petak (Mt i Mk) i pokopan na ovom 
mjestu, nije više ovdje. Uskrsnuo je (Mt i Mk). Ponovno živi. Zar se može tražiti živoga 
među mrtvima? (Lk). 

Ove su riječi potresno jednostavne. I one izražavaju ono što kažu ili ne kažu ništa. Postoji 
neosporna istovjetnost između razapete i uskrsle osobe. Razlika između »povijesnog Krista« i 
»Krista vjere« jest izmišljotina i magična formula naše nevjere, koja tvrdoglavo neće da čita 
tekstove. Ovdje nije važno što o toj stvari možemo misliti ja ili ti ili Bultmann, nego ono što 
su vidjele i iskusile same žene: bile su došle da balzamiraju leš, a sada izlazi da onaj leš nije 
na mjestu gdje su ga prekjučer sahranili, nego da je izašao odanle ponovo živ... Ili bismo 
naprosto morah priznati da riječi kojima se ljudi služe nemaju stvarnog značenja, nego da 
stoje tu kao kabalistička šala. 

8) Anđeo poziva žene da vide mjesto gdje je u petak bilo stavljeno Isusovo tijelo (Mt i 
Mk). Neka osobno ustanove daje mjesto prazno, da tu nema nikog i ništa. 

Ova dva evanđelista ne kažu da su žene provjerile stvar. Ali su to učinile. Znamo to od 
Lk. 

Ovaj evanđelist nema anđelovog poziva, jer prema predaji koju on slijedi, žene su još 
prije razgovora s anđelom ušle u grob i nisu našle Isusovo tijelo... 

Prazan grob. Osnovna objektivna činjenica, koja govori o stvarnosti uskrsnuća. 

Nitko nije vidio kako je Isus uskrsnuo. Ako se kome sviđa, može reći da čin sam u sebi 
nije povijestan, jer ga nitko nije povijesno doživio. Ah, prazan grob je zaista povijesna 
činjenica, jer su je stvarno doživjela neka stvarna ljudska bića od krvi i mesa. I ta činjenica, 
za ova konkretna ljudska bića, znači neposrednu očevidnost uskrsnuća. Nijekati taj odnos 
značilo bi još jednom govoriti nekim nestvarnim jezikom. 

Lk nam govori i o duševnom stanju žena kad su vidjele da je grob prazan: bile su 
»zaprepaštene«. 

Njihove misli i očekivanja nisu izvor činjenica, nego kruta stvarnost činjenica zbunjuje 
sve njihove pojmove. Uskrsnuće ne nastaje iz »vjere«, nego kasnije postaje temelj vjere. 

9) Žene sada dobivaju od anđela zadaću u skladu s ovim časom. Moraju odmah vidjeti 
apostole i obavijestiti ih o ovim dvjema stvarima: daje Isus uskrsnuo (Mt) i da će ići pred 
njima u Galileju (Mt i Mk), kao što im je prije bio rekao (Mk; usp. 14,28). 

Lk ne spominje te zadaće; njegovi anđeli samo podsjećaju žene na prijašnja Isusova 
pretkazanja o svom uskrsnuću (usp. Lk 9,22; 18,33), kojih se i one sada sjećaju. Međutim, 
kaže zatim da su žene otišle da jave apostolima te stvari. 

10) Još jednom se govori o unutarnjim reakcijama žena; ovaj put s obzirom na sve 
doživljaje ovog jutra. 

Prema Mt, osjećaju »strah« i »veliku radost«. Strah, jer su vidjele jedno nebesko biće i jer 
su ustanovile da se dogodilo nešto posve vrhunaravno. Ali, u isto vrijeme, beskrajnu radost, 
jer znaju daje Učitelj ponovno živ. I u njima se opet rađa život. 

Mk me govori o veselju. Žene pritište užasan strah, »užas i ekstaza«, ludi strah, otuđujući 
strah, koji dovodi nekoga izvan sebe. Toliki strah, da su pobjegle od groba... 

11) Zabilježene su također vanjske reakcije... Prema Mt, žene na krilima ogromnog 
veselja trče da donesu apostolima veliku vijest. Lk kaže isto to: žene se vraćaju od groba i 
javljaju sve te stvari Jedanaestorici »i svima ostalima«, to jest drugim učenicima i 
simpatizerima, koji su skupa s apostolima i puni straha čekali negdje da prođe oluja. 
Evanđelist spominje poimence tri žene: Mariju Magdalenu, Ivanu, i Mariju, majku 
Jakovljevu; ali dodaje: »i druge koje su ih pratile« (usp. Lk 23,55). 

Prema Mk, naprotiv, žene zbog velikog straha pobjegoše od groba i »ne rekoše nikome 
ništa«. Ovaj se izraz odnosi na ovaj prvi osjećaj straha, ali to ne znači da kasnije, kad su se 
oporavile od straha, nisu ispričale ono što se dogodilo... Osim toga, ovdje se treba sjetiti, daje 
izvorni završetak Markova evanđelja očito prekinut i bez logičnog svršetka (očekivalo bi se 
da bude govora o nekim prije najavljenim stvarima; usp. 14,2.8; 16,7). Današnji svršetak (rr. 
9—20), koji nije izvoran, ali jest kanonski, sastavljen je od kasnijih dodataka, koji upravo 
imaju za cilj popuniti djelomično one praznine. Kako se izgubio izvornik, gdje je sigurno bilo 
govora o ženama, koje nose ovu vijest apostolima, to je vjerojatno nerješiv problem. 

12) Lk nas izvještava također o tome kako reagiraju apostoli na poruku žena: oni 
otvoreno ne vjeruju. Ne povjeravaše im, jer sve što su govorile njima je izgledalo »delirij«, 
bulažnjenje. Nestvamosti. Ženska mašta. Ženske gluposti! To je nevjera koja potvrđuje našu 
vjeru. Apostoli prolaze kroz duševna stanja koja su protivna ideji uskrsnuća. Ne očekuju ga. 
Uskrsnuće, dakle, ne može biti plod neke vjere koja ne postoji. Kod autora se ne zapaža 
nikakav apologetski cilj. On samo pripovijeda događaj, krajnje autentično. I krajnje 
siromašno izražajem: jedna jedina riječ (»epistun«: ne povjeravaše). 

»Ne povjeravaše«: prva reakcija na ovu posve neobičnu vijest. Vjera Crkve nije bila laka. 
Iz pripovijesti o ukazanjima znamo daje ušla boreći se s otporom, kao pod udarcima toljage... 
Kako smo daleko od »Krista vjere«! 

13) Neki stari rukopisi Lukinog evanđelja nemaju Lk 24,12, gdje se nalazi jedna vijest o 
Petru: on, unatoč nevjeri, pobuđen tako čudnovatom viješću, trči na grob, naginje se, vidi 
jedino plahte i vraća se začuđen onim što se dogodilo... 

Ova pripovijest izgleda uistinu sažetak Ivanove predaje (Iv 20,3—10), samo vrlo kratak 
(Petar je sam, itd.). Stoga je mnogi ne prihvaćaju kao izvorni dio ovog evanđelja i smatraju je 
kasnijim apokrifom, sastavljenim na temelju podataka četvrtog evanđelja. U nekim izdanjima 
N. Z. naprosto je nema (Nestle je stavlja u kritički aparat). 

Drugi je naprotiv prihvaćaju kao Lukinu, upravo zato što se toliko razlikuje od Ivanove 
pripovijesti i jer se očito pretpostavlja u drugim tekstovima ovog istog evanđelja (usp. Lk 
24,24.34). Možda oba evanđelista, u ovoj pojedinosti, zavise od istog sloja predaje. 

To je pitanje tekstualne i književne kritike. Bilo kako bilo, ovaj podatak ne dodaje ništa 
novog onomu što već znamo iz evanđeoske povijesti (Ivan). 

Zanimljivo je u svakom slučaju da ovaj Petrov pohod grobu ne pobuđuje u njemu vjeru, 
nego mu naprotiv predstavlja novi misterij i novu zabunu. 

14) Konačno, Mt (jedini od sinaptika) pripovijeda vrlo važnu stvar: prvo ukazanje 
Uskrslog. Ukazuje se ženama dok se vraćaju od groba, pune straha i radosti, da apostolima 
donesu vijest o uskrsnuću. Isus im izlazi ususret i pozdravlja ih riječju koja je poziv na radost 
(»radujte se!«), nikada tako prikladnom kao ovoga časa; ili im je možda, u izvornom obliku, 
zaželio mir, običajnim židovskim pozdravom. Ukazuje im se i pozdravlja ih iz izvjesne 
udaljenosti. One mu se onda približuju, jasno ga prepoznaju, bacaju se ničice pred njega i 
grle mu noge u znak najvećeg poštovanja i osjećaja. Teško je zamisliti svu buru uzbuđenja 
koja su ih potresala onog časa. I malo straha također, jer su se nalazile pred tako izvanrednim 
događajem kakvog nikada nije moglo ni sanjati neko ljudsko biće. Isus to zapaža u njihovim 
pogledima i ljubazno ih opominje, da nemaju razloga za bojazan. I ponavlja im isti zadatak 
koji im je prije bio dao anđeo: predati apostolima nalog da idu u Galileju. 

Ova je pripovijest očito paralelna s Iv 20,11—18, jedino što je ova posljednja opširnija i 
što polazi od svoje vlastite perspektive. Jasno se zapaža zajednička pozadina dvostruke 
predaje. Opća kateheza sačuvala je vjerno osnovne činjenice. 

Po ovom kratkom tumačenju možemo sada znati sve što su proživjele ove žene onog 
nedjeljnog jutra, prema sinoptičkoj predaji. Sjetimo se da među njima zauzima uvijek prvo 
mjesto Marija Magdalena. Ona je protagonist iskustva koje se proživjelo samo jednom u 
povijesti. Bilo je to jutro razočaranja, krajnje napetosti i beskrajne jasnoće. 

Iv nam ga predstavlja u još dramatičnijem obliku. 

B) IVANOVA PREDAJA 

Ova je predaja posve očito neovisna od sinoptičke. Međutim, lako je vidjeti da se svi 
evanđelisti slažu u glavnim činjenicama a također u nekim pojedinostima. To dokazuje da sve 
te predaje proizlaze iz zajedničkog izvornog sloja, koji se onda dijelio na razne struje 
putevima koje mi vjerojatno nikada nećemo moći posve točno razjasniti. 

Najviše pada u oči da Iv ne govori o raznim ženama, nego jedino o Mariji Magdaleni. 

Objektivno, to ne znači da druge nisu sudjelovale u događajima (nije to nijekanje 
sinoptika), nego da se pripovijeda isključivo iskustvo jedne od njih. 

Izvor obavijesti o događajima ovog nedjeljnog jutra mogu biti jedino žene, koje su ih 
isključivo doživjele. Sinoptičke predaje temelje se na obavijestima skupine općenito; Ivanova 
predaja, na obavijestima Magdalene posebno. Da je ona uživala izvanredni ugled u prvoj 
kršćanskoj zajednici, jasno je iz povlaštenog mjesta koje joj se uvijek pridaje u skupini žena. 

Međutim, iako se Magdalena pojavljuje sama, izgleda da uspomene na sinoptičku 
tradiciju izlaze na vidjelo skoro nehotice; na primjer, kad Magdalena govori u množini 
(premda ovu množinu drugi tumače na drugi način), kao da uključuje i ostale drugarice (usp. 
Iv 20,2). 

Pogledajmo sada njezine doživljaje ovog uskrsnog jutra (Iv 20,1—18). 

1) Ide na grob »rano«, u zoru i »kad je još uvijek bila tama«; za jutarnjeg sumraka. 

Da je posjet bio rano ujutro svjedoče također sinoptici, u ovom kontekstu (izuzev jedne 
Markove bilješke, koja se razilazi) i u pripovijesti o učenicima iz Emausa (Lk 24,22). 

2) Kad se približila, vidjela je daje veliki kamen na ulazu bio pomaknut sa svog mjesta. 

I prema sinopticima (Mk i Lk), kad su žene došle do groba, našle su da je kamen bio 
pomaknut na jednu stranu. 

3) Kad je vidjela da je grob otvoren, jedino što joj je na pamet došlo bilo je da je grob bio 
oskvrnut i da je netko ukrao leš. 

Nijedna normalna osoba ne bi bila drukčije mislila ovoga časa. Magdalena ne misli na 
uskrsnuće. Nema kod nje ni traga lakovjernosti, koja bi mogla izmisliti nešto što ne postoji. 

4) Bila je toliko smućena tom činjenicom, da nije ni unišla u grob da provjeri stvar. Ona 
je uvjerena daje tijelo bilo ukradeno. S tim uvjerenjem trči u grad, nalazi Petra i Ivana ‘ i 
javlja im novost koju je otkrila: ukrali su Gospodina i ona nema pojma gdje su ga kradljivci 
mogli sakriti... 

Obraća se ovoj dvojici apostola ne slučajno. Petar je od samog početka, i po izričitoj 
Isusovoj volji, bio prvak skupine. Ivan je uvijek imao posebno mjesto u Učiteljevim 
osjećajima, a njegova je važnost silno porasla u Magdaleninim očima od onog časa kad mu je 
Isus predao na brigu svoju majku, prizor kojemu je i ona prisustvovala pod križem. 

5) Apostoli sigurno misle isto: netko je vjerojatno ukrao tijelo. Magdalenino 

uzbuđenje i mišljenje zaražava i njih. To je uznemirujuća vijest. 

Nije se moglo gubiti vremena. Treba odmah vidjeti mjesto, provjeriti sve i poduzeti 
odgovarajuće mjere. 

Radi toga, odmah se upute prema grobu i idu »trčeći«. Ova »trka«, u doslovnom smislu, 
ovdje je vrlo uvjerljiva. Neko vrijeme idu usporedo, ali onda Ivan pređe naprijed, jer toči 
brže; velika nestrpljivost ne pušta mu vremena da vidi daje Petar zaostao. Prema tome, dolazi 
prije do groba. Kako je ulaz u grob nizak, on se »sageo« da pogleda unutra. Ova i druge male 
pojedinosti, koje izgledaju nevažne, otkrivaju svjedoka koji sve to proživljuje i na izvanredan 
način doprinose realizmu prizora i vjerodostojnosti događaja. 

Od ulaza se može vidjeti grobna soba, barem djelomično. Jedino što Ivan tako vidi jesu 
plahte u koje je bilo uvijeno Isusovo tijelo. Bile su bačene na tlo, (kao nijemi svjedoci. Na 
kamenoj klupi nije bilo tijela. Iščezlo. 

Magdalena je imala pravo... 

Ova prva provjera časovito mu je dovoljna. Ne ulazi u grob da pogleda bolje. Ova je stvar 
previše važna, pa je bolje da najprije pogleda poglavica. 

U međuvremenu stiže Petar pa ulazi samo on u grob. Otkriva odmah još stvari koje Ivan 
nije mogao vidjeti od ulaza. Grob je prazan. Nigdje se ne vidi leš. Plahte su na tlu, kao što ih 
je vidio i Ivan. Ali ima jedna pojedinost, koju ovaj nije mogao zapaziti: rubac, u koji je bila 
zavijena Isusova glava. Nije skupa s plahtama, nego stavljen na jednom mjestu napose i 
pomno uvijen. 526 Ova je pojedinost važna. Ovdje se postupilo sasvim mirno i bez 


525 U tekstu ne stoji Ivan, nego učenik »kojeg je Isus ljubio«. Mi ovdje uzimamo tradicionalnu 
identifikaciju, ne ulazeći u znanstvenu raspravu o tom predmetu (vidjeti jedan sažetak u 
Schnackenburg, III 463—480). 

526 Oni koji brane autentičnost turimskog platna, tumače ove podatke na svoj način, tako 
izvještačen, da će teško moći nekoga uvjeriti; usp. M. Corsini de Ordeig, o.c., 43—44. 

žurbe, protivno onomu što bi se moglo očekivati da se radilo o krađi. Netko tko bi se dao na 
to da ukrade i odnese mrtvaca, ne bi ostavio sve tako uredno... 

Nisu zabilježene Petrove reakcije. Ali u njegovoj glavi sigurno se već pojavljuje misao 
uskrsnuća. Ima dovoljno razloga za to: u grobu nema tijela, ostali su nijemi svjedoci pokopa, 
a nije vjerojatno da se radilo o krađi... 

Ulazi zatim Ivan i ustanovljuje to isto. Čovjek brzih zaključaka, on više ne sumnja niti 
koleba: Učitelj je uskrsnuo. 

»Vjerova«. 

Ovoga časa rađa se vjera Crkve, premda će proći još dosta dana prije nego što se učvrsti 
u svim ostalima. I ova vjera rađa se ne iz nekog prethodnog subjektivnog raspoloženja 
(sasvim protivno, dvojica apostola misle o krađi), nego zato jer su materijalno ustanovili 
stvar: grob je prazan i ostali su materijalni svjedoci pokopa. Staviše, izričito se dodaje da oni 
još nisu shvaćali nagovještaje uskrsnuća sadržane u Pismu; to jest da im ideja uskrsnuća nije 
bila bliska, usprkos Pismu; tako da se mora odbaciti djelovanje toga možebitnog uzroka. 

Dosljedno tome, Marija Magdalena nije prva osoba koja je povjerovala u uskrsnuće. U to 
vrijeme ona je još uvijek bila opsjednuta svojom mišlju o krađi. Prema tome, uskrsnuće nije 
bilo plod lude mašte jedne žene, kao što je zastupao Renan. 

Obavijest o posjetu grobu nekih apostola toga nedjeljnog jutra nije isključivo Ivanova. 
Već znamo da se odjeci tog posjeta nalaze i u sinoptičkoj predaji (Lk), premda sažeto i 
pojednostavljeno. Kod Lk 24,12 govor je samo o Petru. Ali učenici iz Emausa govore o 
»nekim od naših« (Lk 24,24), što se vrlo dobro može odnositi na Petra i Ivana u Ivanovoj 
predaji. 

Ono što se u nastavku kaže u Ivanovoj predaji, odnosi se na Mariju Magdalenu izravnije i 
intimnije. 

6) Kad dvojica apostola odlaze od groba, tu još ostaje Marija. 

Ne kaže se kad se bila povratila ovamo. Vjerojatno je došla s Petrom i Ivanom. Dok su 
oni razgledali unutrašnjost groba, ona je iz poštovanja ostala vani. Bila je, dakle, izvan groba, 
ali uz njega. Dvojica apostola na polasku sigurno joj nisu saopćili što misle o ovoj stvari, tako 
daje Marija i dalje uvjerena daje tijelo bilo ukradeno. I gorko plače. Oteli su joj i to očajno 
zadovoljstvo da bar još jednom vidi tijelo ljubljene osobe. 

Konačno se odluči da i ona baci pogled u unutrašnjost groba. Zato što je ulaz nizak, ona 
se saginje (kao šio je prije učinio Ivan) da pogleda unutra. Kamena klupa, u grobnoj sobi, na 
kojoj je bilo položeno tijelo, nalazila se nasuprot ulazu, tako da ju je Marija mogla vidjeti s 
mjesta odakle je gledala. Tijela nije bilo tu. Namjesto njega, bila su tu dva anđela, koji su 
sjedili na klupi, jedan na mjestu gdje se nalazila glava, a drugi gdje su bile noge... 

Anđeli se nalaze i u sinoptičkoj predaji (jedan kod Mt i Mk, dva kod Lk). 

Anđeli je pitaju zašto plače. Oni već znaju za razlog, ali je to prirodni način da se 
započne razgovor. Ovdje će opet izaći na površinu upornost žene. S mišlju čvrsto 
usredotočenom na krađu, odgovara da plače zato što su odnijeli tijelo »njezinog Gospodina«, 
te sada ne zna gdje je pokopan. Za osobu koja ljubi, najgora nesreća je ne znati čak ni mjesto 
gdje je pokopana ljubljena osoba. .. 

7) Tada, zbog onog tajanstvenog predosjećaja, koji smo toliko puta iskusili u životu, da 
nas netko gleda ili da netko stoji iza nas, ili možda radi šuma koraka u blizini, Marija se 
okrene. Vidi lik čovjeka. Nepoznat čovjek. 


399 



Bio je to Isus, ali ga ona nije prepoznala. Ovdje bi se moglo govoriti i nagađati o 
svojstvima slavnih tjelesa. Sigurno je (to se vidi iz ovog i iz drugih ukazanja), da Uskrsli Isus 
ne otkriva uvijek svoju fizičku istovjetnost, nego samo osobama i u prilikama koje njemu 
izgledaju prikladne. 

Onaj lik čovjeka također je pita zašto plače i koga traži. Budući da ga ona ne poznaje, 
prirodno je da na ovom mjestu pomišlja da se radi o vrtlaru i pazitelju groba. On mora znati 
daje grob prazan. Moguće je upravo on prenio leš na drugo mjesto, iz razloga koje samo on 
zna. Stoga njemu ne ponavlja pripovijest o krađi, nego ga izravno izaziva: ako si ga ti odnio, 
reci mi kamo si ga stavio. I ne treba da se više brineš za njega. Ja ću ga odnijeti sa sobom i 
sahraniti! 

Nikad se nećemo moći spustiti do dubina ovoga povika, koji ne vidi čak ni prostu 
nemogućnost onoga što misli učiniti. 

8) Tada čuje daje zove po imenu: Marija! I vidi ga. 

Ista toplina glasa, isti ton govora, ista blizina, nježnost i intimnost u izgovoru njezinog 
imena. 

Glas dopire ne samo do sluha, nego i do vida. Sad ga prepoznaje. I dopire također do 
srca. 

»Rabboni«!: Dragi moj Učitelju! 

Zamišljam da toga časa stvarno nije mogla izgovoriti više nijedne riječi. Već je sve rekla. 
To je nenadani ponovni sastanak, koji ugušuje govor. 

9) Iz riječi Uskrsloga izlazi da se Magdalena bila bacila ničice pred njega i zagrlila mu 
noge, kao izraz dubokog uzbuđenja onoga časa i stare ljubavi i poštovanja prema njegovoj 
osobi, sve to sada produhovljenije nego ikada. 

Ova se pojedinost nalazi i u sinoptičkoj predaji (usp. Mt 28,9). 

Nemoj me više doticati, kaže joj Isus. Nemoj me više grliti, nemoj me zadržavati i nemoj 
se niti više zadržavati, jer moraš ići mojim učenicima i odnijeti im vijest da sam ponovno živ. 

Kao razlog da ga se ne dotiče redovito se navodi ono što tekst redakcijski kaže: »jar još 
nisam uzašao k Ocu«. Ali povezivanje toga dvoga znači slijepu ulicu. Po sebi nema 
razumnog smisla pa da mu nađu neko značenje, tumači upadaju u najčudnovatije spekulacije. 

U stvari, tekst treba ovako čitati: »Nemoj me više doticati... nego hajde mojim 
učenicima«. 

Sve ostalo predstavlja sadržaj poruke. 

Kakav je to sadržaj? 

Iskreno mislim da nije moguće izraziti ga slijedeći slovo teksta, jednog od 
najzagonetnijih tekstova N. Z. Izneseno je bezbroj mišljenja o toj stvari, ali treba pošteno 
priznati da nijedno od njih ne zadovoljava. Ono čime obiluju jest izvještačenost. 

Izrazi: »Još nisam uzašao k Ocu — uzlazim k Ocu« oprečni su objektivnom stanju stvari. 
Od samog časa Uskrsnuća, Isus je bio »uzašao k Ocu«. Njegovo uskrsnuće nije drugo nego 
prijelaz u onaj puni božanski život, život slave i uzvišenja, život Kyriosa (Gospodina), život 
na desnoj strani Oca, prema biblijskoj slici. Nije razumljivo, dakle, kako može reći da nije 
uzašao k Ocu kad govori s Marijom Magdalenom... 

Možda misli na svoje vidljivo »uzašašće« na dan »uzašašća«. Ali u tom slučaju morali 
bismo napraviti veliko zaobilaženje, da učinimo razumljivim ovaj tekst: uskrsnuo sam..., ali 
neću vas ostaviti same ovako odjedanput..., još ću ostati s vama kroz neko vrijeme u ovom 
novom stanju u kojem se 

sada nalazim..., još nije došao čas konačnog rastanka..., premda će brzo doći... 

Ali, je li to hitna poruka upravo ovoga presudnog časa: nešto što će se dogoditi poslije 
četrdeset dana? 

Poslije tolikih napora, mislim da treba ponizno priznati da se ovom tekstu nije dosada 
našlo neko osrednje zadovoljavajuće tumačenje. 

Međutim, usprkos tomu, moguće je uhvatiti opći smisao ovih riječi Uskrsloga. Nešto je 
bitno izmijenjeno. Ljudski odnosi s njime nisu više isti. On posjeduje novi život kod Oca... i 
tu vijest treba donijeti učenicima. 

Kako god se doslovno istumačio ovaj tekst, sigurno je da Isusove riječi sadržavaju bit 
uskrsne poruke. 

Najveća vijest u povijesti svijeta. 

»Dobra vijest«. 

Ista poruka kao i u sinoptičkoj predaji (Mt 28,5—7; Mk 16,5—7; Lk 24,3—8). 

10) Magdalena vrši sada zadaću koju je dobila od Uskrsloga. Zanimljivo je da ne 
navješćuje apostolima samu činjenicu uskrsnuća. 

Čini se da pretpostavlja daje oni već poznaju i prihvaćaju. Stvarno, u Ivanovom kontekstu, 
već su neki od njih, barem Petar i Ivan, vjerovali; moguće još neki, oslanjajući se na vjeru 
ove dvojice. 

Naviješta im svoj susret s Uskrslim, što je puno više. Sad se ne radi samo o praznom 
grobu, iz čega vjera zaključuje daje Isus uskrsnuo, nego o fizičkom iskustvu ponovno živog 
Isusa. 

»Vidjela sam Gospodina!«. Čula sam njegov glas. Nazvao me je mojim imenom, kao 
tisuće puta prije. Ja sam mu zagrlila noge. On isti... 

11) Ivan ne bilježi reakciju apostola na ovu vijest. Ali ona je zabilježena u dodatku 
Markovog evanđelja, koji svi smatraju kratkim sažetkom Ivanove predaje (Mk 16,9—11). Tu 
se kaže da su apostoli bili žalosni i plakali zbog Učiteljeve smrti a kad im je Magdalena rekla 
da on opet živi i da se njoj osobno ukazao, »nisu joj vjerovali« (r.ll). 

Ovu vijest treba uzeti relativno, prema Ivanovom kontekstu, jer su barem neki od apostola 
vjerovali. 

Nevjera apostola u poruku uskrsnuća još je jedan elemenat koji se nalazi i u sinoptičkoj 
predaji (Lk 24,11). Apostoli nisu bili ni obmanuti, ni fanatici, ni žrtve la ž nih nada, nego tvrdi 
ljudi, čvrsto ukorijenjeni u ovoj zemlji, otporni prema vrhunaravnosti. Vjera ulazi u njih s 
poteškoćama. Iz cijelog konteksta ovog nedjeljnog jutra jedna se stvar jasno ističe: oni nisu 
bili pripravni za ovakvu vijest. 

12) Ukazanje Uskrsloga Mariji Magdaleni smatramo paralelnim ukazanju cijeloj skupini 
žena u sinoptičkoj predaji (Mt 28,9—10), među kojima se nalazila također Magdalena. S tim 
želimo reći da se radi o istom događaju, samo što Ivanova predaja govori isključivo o 
Magdaleninim doživljajima. Ovo je mišljenje protivno vrlo raširenoj hipotezi, prema kojoj bi 
se radilo o dva različita događaja; po toj hipotezi logično moramo dopustiti dva ukazanja 
Mariji Magdaleni: jedno njoj samoj a drugo njoj skupa s ostalim ženama. Po istoj logici, i da 
dovedu u sklad sve događaje s toga gledišta, autori izrađuju također cijeli kronološki i 
topografski sistem, koji nekada dolazi do smiješnog. 

Nema razloga da se pretpostave dva ukazanja, koja su i inače u cjelosti razmjerno 
malobrojna. Psihološki, naprotiv, treba odbaciti tu mogućnost. Podvostručenost ukazanja 
proizlazi iz težnje za usklađivanjem, koja je vrlo 

jaka kod izvjesne egzegetske struje, koja nastoji na silu dovesti u sklad četiri predaje. A njih 
je, treba pošteno priznati, nemoguće uskladiti. 

Treba se naprosto okaniti posla da se izradi detaljna kronologija ovog nedjeljnog jutra, 
minutu po minutu i centimetar po centimetar. Naša evanđelja, nastala na temelju dugog 
procesa uklapanja raznih predaja, ne gube ništa na ozbiljnosti, ako se ne mogu uskladiti sve 
njihove suprotnosti. Nisu to profesionalne knjige povijesti, nego sažeci kateheze. Kakvu je 
važnost moglo imati za kršćansku katehezu da li su bila dva jerihonska slijepca ili samo 
jedan? I kakvu je važnost moglo imati pitanje kad je točno Marija Magdalena stigla na grob, 
ili da li je stigla prije svojih drugarica. Ova »proturječja« u stvarima koje nemaju religioznog 
značenja, treba naprotiv poštivati; ona dobro svjedoče da su pisci bili nezavisni jedan od 
drugoga, i da su autentične stvari koje oni pripovijedaju. 

Naša evanđelja imaju bitno religiozni cilj. Njih zanimaju događaji, ali ukoliko imaju veze 
s vjerom. I ovdje ima nekoliko temeljnih događaja, koje jamči cjelina predaja: 

—daje Krist uskrsnuo u zoru u nedjelju; 

— da su neki apostoli pregledali grob i da su ga našli prazna; 

— da su neki apostoli povjerovali na temelju materijalnog uvjerenja na samom mjestu; 

— da se Krist ukazao nekim ženama, među njima Mariji Magdaleni, i da je to bio isti 
Krist kojega su one otprije poznavale; 

— daje većina apostola primila svjedočanstvo žena s nevjerom. I to je ono što je 
važno u ovoj zbrci nervo z nih obavijesti. 

13) To što Marija Magdalena nije bila sama nego u društvu drugih žena, kad im se ukazao 
Gospodin, čini još vrednijim i čvršćim njezino svjedočanstvo. Sudeći po svim pojedinostima 
koje poznajemo, njezine su drugarice praktične žene, daleko od svakog misticizma. 

Uskrsnuće se ne može više pripisivati bolesnoj mašti jedne zanesene žene. 

14) U tom istom kontekstu treba shvatiti ono što kaže Mk (16,9), da se Uskrsli »najprije« 
ukazao Mariji Magdaleni. Budući da se radi o sažetku Ivanove predaje, tvrdnja je istinita 
prema toj predaji, gdje je govor isključivo o Magdaleni. Istinita je također s obzirom na 
sinoptičku predaju, ukoliko je to prvo ukazanje u nizu nekoliko njih, jedino što skupa s 
Magdalenom moramo zamisliti prisutne i njezine drugarice. 

Važno je daje Marija stvarno vidjela Uskrsloga i daje proživjela taj susret dramatskom i 
nezaboravnom snagom. 

Buma duša koja konačno nalazi odmor, kao njezino lijepo jezero, kad se smiri poslije 
bjesnila izazvanog od sjevernih vjetrova. 

I srce prepuno, jer je ljubilo jedinu osobu koju se može vječno ljubiti. 

Tekstovi koje smo netom vidjeli, o iskustvu ovog nedjeljnog jutra, sile nas da se 
pozabavimo, makar sasvim površno, imajući u vidu značaj ovog našeg djela, s 
PROBLEMATIKOM USKRSNUĆA, koja se danas pojavljuje s ponovljenom snagom. 

Radi li se ovdje o povijesnoj stvarnosti (o nečemu što se stvarno dogodilo u povijesti), ili 
o izmišljotini mašte, koju su kasnije htjeli predstaviti kao stvarnost? 

Ovo je pitanje vrlo staro, a ipak vrlo moderno. 

Prije više od jednog stoljeća (njegov Isusov život pojavio se g. 1863) pisao je Renan, da 
je Uskrsnuće djelo Marije Magdalene i njezine halucinirane mašte: »Recimo, međutim, daje 
u onoj okolnosti zanesena mašta Marije Magdalene odigrala prvenstvenu ulogu. Božanska 
moć ljubavi! Sveti oni časovi, kad je strast jedne halucinirane žene dala svijetu uskrslog 
Boga«. 

To isto iskustvo primjenjuje se također na apostole i na ostale žene-svjedokinje: 
»Najčudnije glasine kružile su u isto vrijeme u kršćanskoj zajednici. Povik 'uskrsnuo je!' širio 
se brzo kao munja među učenicima, i zahvaljujući ljubavi takvo mišljenje bilo je lako 
prihvaćeno. Što se dogodilo u Isusovom grabu?... Za povjesničara, Isusov se život završava 
njegovim posljednjim izdisajem. Ali, tako je dubok trag ostavio u srcu svojih učenika i nekih 
privrženih prijateljica, daje kroz nekoliko sedmica Isus za njih ostao živ i tješio one duše. Da 
li je bilo odneseno njegovo tijelo iz groba, ili je uvijek lakovjerni zanos proizveo mnogo 
kasnije skup pripovijesti, pomoću kojih se mislilo ustanoviti vjeru u uskrsnuće? To je ono što 
nikad nećemo znati, radi potpunog manjka protivnih dokumenata« (nav. dj., pogl. XXVI). 

Navodim Renana, jer ga imam pri ruci, ali ovako bih mogao navesti i mnogo drugih; ova 
fina formula ponovila se bezbroj puta. 

Ako se analizira ovakav pogled na uskrsnuće, mogu se ustanoviti slijedeće crte: 

— Uskrsnuće nije povijesna činjenica; Isusova povijest svršava se njegovom smrću. 

— Ne zna se što se dogodilo s Isusovim lešom; jedino je sigurno da nije bilo nikakvog 
uskrsnuća. 

— Porijeklo legende o uskrsnuću treba zahvaliti posebnom duševnom stanju apostola i 
pobožnih žena, osobito Marije Magdalene. 

— Isus je bio ostavio neizbrisiv trag u njihovim dušama. I za vrijeme njegovog 
povijesnog života postojala je čvrsta veza ljubavi među njima. Ljubav sada stvara želju da on 
vječno bude prisutan među njima. Želja i ljubav uvijek su lakovjerni. Iz te lakovjernosti rađa 
se uvjerenje daje Isus stvarno prisutan. Tako nastaje »vjera« u uskrsnuće. 

— Ova »vjera« toliko je živa, da dolaze čak do toga da ga »vide«, da ga se dotiču, da 
ponovno osjećaju utjehu njegove riječi i njegove osobe. Halucinacije. Marija Magdalena 
vidjela je unutarnju sliku, subjektivnu sliku, koju je stvorila halucinacija. Božanska moć 
ljubavi! Isto to treba reći za sve one koji su kroz nekoliko sedmica mislili da su ga »vidjeli«. 

— Tek puno kasnije, ova ista »vjera« proizvela je poznati skup uskrsnih pripovijesti 
(prazan grob, ukazanja), da opravda samu sebe i da uspostavi Vjeru Crkve. 

Zaključak: najprije je postojala »vjera«, a tek kasnije ispripovijedani »događaji«. »Vjera« 
je pronašla »događaje«. 

Zanimljivo je zapaziti, da sva negativna kritika uskrsnuća (i Isusove osobe uopće) ovog 
posljednjeg stoljeća je dodala ništa bitno novoga ovom pravcu mišljenja; suvereno prelazeći 
preko čitanja tekstova, maštala je o novim uglovima, pogledima i dosegu ovog pitanja, ali 
polazeći uvijek od ove iste osnove. Njezina je izvornost vrlo relativna. 

Odavle na primjer treba promatrati (terminologija se pokazala vrlo zaraznom!) razliku 
između »pretpashalnog« i »postpashailnog« Krista, između Krista »povijesti« i Krista 
»vjere«. Rezultat svega toga bila je takova »stratifikacija« predaja i takovo izbacivanje 
tekstova, da više nije ništa sigurno, i da se prava povijesna srž svih naših evanđelja može 
svesti na nekoliko stranica... 


403 



Odavle treba promatrati također modemu teoriju o »mitu«, koja je toliko opčarala neke 
pisce. Sažeta u svojim osnovnim značajkama, ova bi se hipoteza mogla ovako sintetizirati: 
Mora se praviti razlika između »značenja« neke stvari i simboličke »predstave«, kojom se ta 
stvar izražava. »Značenje« »uskrsnuća« ima kerigmatički značaj. Sastoji se u vjeri da su riječ 
Božja i Isusova poruka uvijek živi i djelotvorni za nas i da su stalan poziv da se obratimo... 
Uskrsnuće je, dakle, samo simbol kojim se izražava ovaj sadržaj vjere. Mjesto da se kaže da 
je Isus uvijek živ za nas svojom riječju i svojim pozivom, kaže se daje »uskrsnuo«. Prazan 
grob i ukazanja, cijeli onaj skup uskrsnih pripovijesti, nisu stvarni događaji, nego »mitovi« 
nastali poslije vjere, stvoreni da istumače vjeru... Ne preostaje nam ništa drugo nego 
»demistificirati«! 

Sto se tiče Magdalene, cijela ona slika, izrađena realistički na temelju tekstova, uništena 
je jednim potezom pomoću književnog ubojstva. 

S jedne strane, izlazi da je to patološki tip. Zanesena žena bolesne mašte, halucinirana, 
koja vidi ono što želi vidjeti, premda to uopće ne postoji. Morbidna mističarka. 

S druge strane, ako se bolje promotri cijela stvar, njezini doživljaji uopće ne postoje. Sve 
ono što se kaže daje ona doživjela i iskusila, u stvari nije doživjela, niti mistički. Sve su to 
mitovi, simbolički oblici, kasnije iznađeni, kojima se izražava i tumači čin vjere i osobno 
životno opredjeljenje, ono što Isusova poruka za nas u stvarnosti znači. 

U vezi s ovom u najopćenitijim crtama predstavljenom problematikom uskrsnuća, 
bilježimo samo nekoliko isto tako vrlo općenitih opaski, koje mogu biti od pomoći običnom 
čitatelju. 

A) HALUCINACIJA? 

Ukratko, Isusovo uskrsnuće bilo bi učinak goleme halucinacije jedne zanesene žene i 
nekolicine očajnih i lakovjernih ljudi. 

Na to treba primijetiti da ovdje nije važno što bismo mi danas mogli misliti o tom 
problemu, nego kakav utisak ostavlja jednostavno čitanje tekstova a osobito kakav su utisak 
mogli imati prvi čitatelji ovih tekstova. 

1) Prije svega, trebalo bi vidjeti ono što se kaže o Magdaleninoj zanesenosti i mističnosti i 
o njezinim halucinatornirn doživljajima. Renan se oslanja isključivo na vijest o »sedam zlih 
duhova«, koji su bili iz nje izašli, zaključujući da se radi o ženi s teškim živčanim 
poremećajima. To je u najmanju ruku netočan zaključak. To bi mogla biti istina; sam izraz 
dopušta koju bilo od ovih mogućnosti. Do prave stvarnosti treba doći na temelju drugih 
svjedočanstava. A sve što kažu ili pretpostavljaju tekstovi, oprečno je ovom načinu gledanja. 
Marija Magdalena je žena koja je uvijek na prvom mjestu. Žena koja ohrabruje i predvodi 
druge. Neumorna. U stalnom pokretu. Žena koja svraća pažnju na konkretne stvari. Koja pazi 
na sitne pojedinosti. Psihološki čvrsta žena. A to znači daje bila temeljito izliječena, ako je 
prije nego što je upoznala Isusa bila teško bolesna. 

Istina je daje snažno ljubila. Ali, radi se o »normalnoj« ljubavi, koja se izražava oblicima 
razumljivim za svakoga koji bi se našao u istim okolnostima. Najveće i najistinskije ljubavi 
redovito su najmanje patološke, tko to ne zna? 

2) Iako je Marija Magdalena izvanredno važna kao svjedok Uskrsnuća, ona nije bila 
jedina koja je doživjela te događaje. Prazan grob i Isusovo 

ukazanje iskusile su i ostale njezine drugarice. Štoviše i dva apostola, pomno su tog 
(nedjeljnog jutra pregledali grob bez lesa, i to materijalno provjeravanje bilo je prvi korak do 
njihove vrhunaravne vjere. Reći da je ona svojom strašću halucinirane žene »dala svijetu 
uskrslog Boga«, očito je romantičko pretjerivanje. 

3) Nema ništa što bi upućivalo na lakovjernost ni kod Magdalene ni kod apostola. 
Naprotiv, njihovo duševno stanje isključuje takvo predraspoloženje. 

— Ono što ona i njezine drugarice najjače osjećaju jest strah. 

— Ona se osjeća nemoćnom pred stanjem stvari koje smatra očajnim. 

— Sve do zadnjeg časa, ona se čvrsto hvata za misao o krađi, daleko od toga da bi se 
moglo raditi o nečemu vrhunaravnom. 

— Ne prepoznaje odmah Isusa, ne misli da bi to mogao biti on, ustanovljuje to tek poslije 
nekog vremena. 

— I dvojica apostola idu na grob misleći na krađu, i samo na licu mjesta uvjeravaju se da 
se ne radi o tome. 

— Ova dvojica apostola ne uspijevaju prenijeti svoju vjeru cijeloj skupini. Većina 
apostola i dalje je nevjerna. Poruku žena primaju napola podrugljivo, kao tipično žensko 
besmisleno maštanje. 

— Izričito se ustanovljuje da učenici (ovdje možemo uključiti i žene), prije uskrsnuća, 
nisu razumjeli nagovještaje Pisma o tom događaju (usp. također Lk 18,34), tako da se ni s te 
strane nije moglo stvoriti neko iščekivanje. Naravno, reći će daje sve to kasnija apologetika, 
izrađena izričito s ciljem da se pobiju tumačenja protivna vjeri zajednice. Tekstovi nas nekada 
sile da dopustimo tu apologetsku tendenciju, kao na primjer u slučaju laži o krađi (Mt 

28,11—15). Ah, pripovijedati neki događaj s apologetskim ciljem ne znači daje taj događaj 
izmišljen. U drugim slučajevima, tekstovi nikako ne opravdavaju takvu pretpostavku. Sasvim 
protivno. Bilo bi dovoljno vidjeti, na primjer, da su svjedoci žene, koje po ondašnjem pravu 
nisu mogle valjano svjedočiti. A osim toga, pune su straha... 

4) Govoriti o halucinaciji vrlo je lagan postupak. Kaže se daje kod Isusovog ukazivanja 
Marija vidjela sliku koju je stvorila njezina vlastita mašta. Njezino viđenje bilo bi čisto 
unutrašnje i subjektivno, bez ičega što bi mu odgovaralo u objektivnoj stvarnosti. Njezina 
vjera i njezina ljubav puna iščekivanja učinile (bi da vidi nešto što nikad nije postojalo. 
Njezina bi vjera bila stvorila uskrsloga... 

Ova pretpostavka, osim što je jeftina psihologija, jest također posve odvojena od teksta. 
Ovaj vrlo živi opis, koji silazi u sitnice, konkretan, upućuje na nešto stvarno, na osjetni 
doživljaj. Za autora knjige (a to je važno) ne radi se o mističnom iskustvu. 

— Kad ga prepoznaje i naziva »Rabboni«, Marija je potpuno svjesna da se radi o istom 
Isusu, kojega je ona otprije poznavala, koji je bio razapet u petak i bio položen u ovaj grob. 
Ona ustanovljuje istovjetnost. U njezinom neposrednom iskustvu ove osobe nema nikakve 
razlike između »pretpashalnog« i »postpashalnog« Krista. Krist kojega ona vidi nije djelo 
njezine »vjere«, nego onaj isti Krist njezinog »povijesnog« iskustva. 

— Marija opći s ukazanim pomoću fizičkih osjetila: »čuje« kako je zove njezinim 
imenom, »vidi« Isusa... 

— Marija ustanovljuje Isusovu fizičku stvarnost: dotiče ga, grli mu noge. Ne radi se 
samo o viđenju, postoji i tjelesni doticaj. 

— Marija dolazi do vjere iza kako je ustanovila. Ne vidi jer vjeruje, nego vjeruje jer vidi. 

Magdalena nije vizionarka. Ona je doživjela stvarno iskustvo nečeg opipljivog. Tumačiti 
tekst drukčije, znači nanositi mu silu na način koji nijedan egzegeta ne bi sebi smio dozvoliti. 

Glavni je grijeh svih ovih teorija namjerno zapuštanje tekstova. Za povijesno 
razumijevanje bilo koje knjige nije važno što mi možemo misliti o stvarima o kojima je 
govor, nego ono što autor namjerava reći. U našem slučaju, nije važno što psihologija može 
reći o viđenjima, nego ono što je, prema autoru, Magdalena stvarno doživljavala. Potpuno je 
pogrešno prenositi na autore naših evanđelja naše današnje psihološke spoznaje i ono što nas 
u toj stvari zabrinjava. Mi znamo da unutarnje viđenje može biti tako »realno« kao i 
objektivno, ali kad evanđelist kaže da Magdalena »vidi« i »čuje« i »dotiče«, daleko je od toga 
da misli na ove suptilnosti, i izražava ono što bi bilo koja obična osoba razumjela, i što su 
njegovi čitatelji sigurno bez poteškoća razumjeli: osjetno iskustvo. 

Za biblijsku hermeneutiku nema goreg neprijatelja nego što su osobni ideološki 
apriorizmi. Istina je da ih se nikada nećemo moći potpuno osloboditi, ali upravo stoga 
potrebno je uvijek postupati s najvećim znanstvenim poštenjem, a najsigurniji način da se to 
postigne jest držati se što vjernije tekstova unutar njihovog vlastitog povijesnog konteksta. 

B) MITOVI? 

Pogledajmo sada mitološku hipotezu. Izgleda da je ozbiljni autori sve više ostavljaju. 
Mislim da bi se razlozi toga ostavljanja mogli svesti na ova dva osnovna pravca: 

— izvjesna osnovna nelogičnost u postavljanju pitanja; 

— oštar, apriorističan subjektivizam, bez ikakvog obzira na tekstove. 

1) Kad se kaže daje »uskrsnuće« samo »mit« ili simbolička »predstava«, izmišljena da 
izrazi unaprijed postojeći čin vjere, postupa se po vrlo čudnovatoj logici. Odakle dolazi ona 
vjera? Kad se vjeruje, uvijek se vjeruje u »nešto«. Dosljedno, to »nešto« mora prije postojati. 
To »nešto« motivira i rađa vjeru. Nema vjere bez predmeta vjere. Nije moguće zamisliti neko 
»značenje« uskrsnuća, ako se ne misli da ono postoji; nema odnosnog predmeta. 

Najprije čin, zatim vjera; ne može biti obrnuto, barem ne kod normalnog svijeta. 

2) Drži se daje »uskrsnuće« bitno kerigma, Isusova vječna poruka, poziv nama da 
vjerujemo i da se obratimo. Ali, uskrsne pripovijesti u našim evanđeljima ne gledaju tako na 
ovu stvar. Nemaju prvenstveno namjere (koja je jasno vidljiva u drugim spisima N. Z.) da 
nam navijeste neku poruku; barem to ne čine izravno. 

Istina je ono što kaže Moltmann: »Uskrsne pripovijesti N. Z. propovijedaju 
pripovijedajući, i pripovijedaju povijest propovijedajući. Moderna alternativa, da li ih treba 
čitati kao povijesno-znanstveni izvor ili kao kerigmatički poziv nama da se odlučimo, tako je 
strana tim pripovijestima kao što im je strana modema dioba na istinu stvari i istinu 

527 

egzistencije«. 

Naša filozofska umovanja ne možemo naprosto prenijeti na židovski mentalitet prvoga 
stoljeća. Prisutna su oba elementa. Ali prisutna su u odnosu izravno-neizravno, izričito- 
podrazumijevano. Ne može se nijekati da evanđelisti, iako nisu svjesni do čega je nama 
posebno stalo, žele prvenstveno 


527 Teologija nade (u španjolskom prijevodu, Salamanca 1969, 246). 106 

pripovijedati čine, događaje, nešto što se stvarno dogodilo, ono što je podloga poruke. 

3) Ovdje treba još jednom podsjetiti na »stvarni« značaj uskrsnih iskustava. Ova 
»stvarnost« utemeljuje vjeru i buduće propovijedanje i našu angažiranost. Izbaciti ovu 
»stvarnost«, značilo bi lišiti smisla sve ovo. Kako bih mogao vjerovati u nešto što nikada nije 
postojalo, i kako bih se mogao obvezati na vjeru bez predmeta? Još jednom treba dati pravo 
Moltmannu, da bez te pretpostavke »propovijedanje uskrsnuća ostaje viseći u zraku, a to isto 
važi i za život kojeg se ono tiče, tako da se ne bi razumjelo ni zašto je propovijedanje nužno, 
ni zašto bi bilo uopće potrebno donijeti neku odluku s obzirom na njega«. 

4) Međutim, treba priznati, daje ovaj uporni naglasak na poruci i angažiranosti kao na 
»značenju« uskrsnuća značio velik doprinos životu vjere i tradicionalnoj egzegezi. 

Prije se govorilo o uskrsnuću skoro isključivo kao o Kristovom osobnom događaju, bez 
važnosti za život vjernika, i kao o »čudesnom« događaju velike apologetske vrijednosti. 
Golemi Tanquereyev priručnik, koji sam i ja upotrebljavao u bogosloviji, posvećuje samo 
dvadesetak stranica ovom predmetu, i to u traktatu »De Christo Dei legato seu de Religione 
christiana revelata« (što je dio fundamentalne teologije ili apologetike), i ograničava se strogo 
na gore naznačenu shemu. 

Danas smo svjesni da je Kristovo uskrsnuće sve to i mnogo više: jest stalan izazov našoj 
angažiranosti, vječni poziv na našu vjeru, na naše vlastito uskrsnuće, na božanski život u 
nama i u našim društvenim odnosima, kao na prethodne i nužne korake k eshatološkom 
sjedinjenju s Bogom. 

C) »ZNANSTVENA« POVIJEST 

Konačno, bit će korisno baciti jedan pogled na tenninologiju, koja lako može zavesti u 
zbrku i bludnju. Radi se o »znanstvenom« pojmu povijesti. Danas već sama riječ ima nešto 
od ucjene. Označiti nekoga ili nešto »neznanstvenim«, znači skoro pokopati ga... 

A stvar je upravo u tome da se sva ova mišljenja, koja na ovaj ili na onaj način niječu 
povijesnu stvarnost Uskrsnuća (nešto što se stvarno dogodilo u povijesti), temelje na ovom 
takozvanom »znanstvenom« pojmu povijesti. Postoji tendencija, čak i među nekim 
katoličkim piscima, da se taj pojam učini apsolutnim i da se slijepo prihvati, s ciljem da 
budemo uvjerljiviji — tako misle — današnjem čovjeku. 

Ovaj pojam povijesti polazi od apsolutne autonomije ljudskoga. Na povijest pripada samo 
ono što čovjek radi, što je redovito, što se može predvidjeti, što je stalno, što je iskustveno, 
što čovjek može provjeriti. Božje djelovanje (ako ga ima) trebalo bi staviti drugamo (u predio 
vjere), ali nikako u povijest. 

A ipak oni koji se trude da istumače uskrsnuće polazeći od ovih pretpostavki, misleći da 
će ih tako sadašnji čovjek bolje razumjeti, previše se zavaravaju, jer se danas svi ne služe s 
takvim pojmom povijesti. Izbaciti iz povijesti prekid, neredovitost, iznenađenje, izvornost, 
transcendenciju, previše miriši na (iksizam, na determinizam, na konzervatizam. 


528 O.c, 233. 

Međutim ni oni kojima je drago i dalje ostati s ovim »znanstvenim« pojmom povijesti, ne 
bi trebalo da se boje ni za valjanost ni za »povijesnost« Uskrsnuća. 

Potrebno je samo imati jasne ideje o nekim stvarima. 

ljKritika ne bi smjela upadati u proturječja. Na primjer, mora se shvatiti relativno ono 
što kaže Renan, da se Isusova povijest završava njegovim posljednjim izdisajem na križu. 
Isusova je smrt tako povijesna ili tako nepovijesna kao i njegovo uskrsnuće. 

Isusova smrt posjeduje dvije dimenzije: jednu, koju je bilo moguće provjeriti, smrt 
čovjeka osuđenog na raspeće; i drugu, vrhunaravnu, isključivo predmet vjere, »otkupiteljsku« 
ili »spasiteljsku« smrt, koja je takva upravo snagom uskrsnuća, jer je Isus uzdignut na 
kategoriju Gospodina. Ako se smrt i uskrsnuće rastave jedno od drugog, niti su shvatljivi niti 
imaju smisla. Za N. Z., Kristova smrt nije samo fizički događaj. I to nije moguće provjeriti: u 
tom smislu, ni Kristova smrt ne pripada povijesti, nego je predmet vjere. 

Dakle, isti je slučaj s uskrsnućem. I ovdje postoji jedan iskustveni elemenat. Marija 
Magdalena imala je opipljivo iskustvo Uskrsnuća. Ima li kakve razlike između ovog 
ustanovljenja i onoga na križu? Isti dokumenti govore o jednom i o drugom i s istim 
značajem istinitosti. Ali, postoji i vrhunaravni elemenat: djelovanje Božje u uskrsnuću. 
Isusovo uskrsnuće nije samo ponovni povratak u život, kao što je slučaj Lazara ili sina 
udovice iz Naima, nego je to novi način življenja, koji je potpuno božanski, u slavi »na 
desnoj strani Božjoj«. A to se ne može dokazati nikakvim ljudskim iskustvom, to je 
isključivo predmet vjere... 

Kod uskrsnuća, dakle, treba razlikovati vanjski događaj i misterij. Vanjski događaji su 
predmet povijesti, a misterij ne. I to nas ne treba zabrinjavati. Nitko to ne misli. I nitko ne 
misli da bi »povijest« trebala ići tako daleko... 

2) Isto tako nije »povijestan« ni sam događaj uskrsnuća, ukoliko nitko nije vidio Isusa u 
času uskrsnuća, ah to ne dokida autentičnost događaja, jer su nam od njega ostali neki 
»iskustveni tragovi«, kako bi rekao Pannenberg. Prazan grob i ukazanja. Ovo je svakako bilo 
ljudsko iskustvo, nešto što su osjetljivo doživjele neke ljudske osobe od krvi i mesa: puna 
»povijest«, ništa natpovijesno... Netko bi se mogao uhvatiti za činjenicu, da ukazanja na 
primjer niti su iskusili niti su mogli iskusiti svi, nego jedino neki unaprijed odabrani svjedoci, 
kako to naglašava N. Z. To bi nas odvelo na spekulacije o objektivnosti ukazanja, slučaj 
uostalom apsolutno jedinstven i bez mogućnosti isporedbe. Važno je da ljudsko 
svjedočanstvo, makar bilo jedno jedino, nije radi toga manje ljudsko i dosljedno 
»povijesno«... 

3) Ako ništa od svega ovoga ne bi bilo uvjerljivo, kad bismo morali ostaviti po strani sve 
što smo dosad reki, ostalo bi još nekih stvari, koje ni »najznanstveniji« pojam »povijesti« ne 
može izbrisati. 

— Jedna od tih stvari jest činjenica, da su svjedočanstva o praznom grobu i ukazanja bila 
napisana kao nešto što se stvarno dogodilo. A to su učinili ljudi, to je sigurno povijesni 
događaj. I radi se o knjigama koje su vrlo vrijedne poštovanja, koje su puno proučavane i 
koje se sve više pokazuju kao vrijedni povijesni dokumenti. Ima već prilično vremena, da 
razorna kritika evanđelja nije više pomodna stvar... 

Uskrsne pripovijesti ili kažu ono što kažu, ili ne kažu ništa. Ako ne kažu ono što kažu, 
zašto da se brinemo za njih kao da kažu? A ako kažu, 


408 



onda barem treba priznati činjenicu. Ja se mogu ne slagati s onim što kažu, ali kako mogu 
sada primorati biblijskog autora da misli kako se meni sviđa? Osim toga, treba imati u vidu 
da su ovi spisi napisani vrlo kasno, daleko od mogućeg izvornog zanosa i nezrele vjere, s 
dovoljno vremena da se procijede »legende« i »mitovi«. 

Kako se vidi, sve se svodi na naš stav pred biblijskim tekstovima. Oni zaslužuju u 
najmanju rubu da se s njima postupa isto onako kako se postupa s ostalim starinskim 
dokumentima. 

— U slučaju da se zaniječe svaka vjerodostojnost ovim svjedočanstvima, ostaje još uvijek 
činjenica, još više iznenađujuća nego ijedna druga: vjera u uskrsnuće, o kojoj je govor u ovim 
knjigama, kao izvor kršćanstva. Ova vjera rađa se u apostolima a oni je predaju drugima. 
Jasno je izražena već na Duhove. Tek dvadesetak godina kasnije (1 Kor), sv. Pavao je 
poznaje kao ustaljenu i općenito propovijedanu »predaju«. 

Crkva je nastala s vjerom u Uskrsnuće. I kršćanstvo i dalje živi, usprkos svim krizama 
kroz koje prolazi. I što je najvažnije: kršćanstvo još uvijek postoji upravo snagom ove iste 
apostolske vjere u Uskrsnuće. To su opipljive povijesne činjenice, ne samo činjenice stare 
povijesti (koja nas svojom udaljenošću i nepristupačnošću stalno mami da joj pripišemo bar 
»legende«), nego i ove povijesti našeg vremena, koja je svima iskustveno pristupačna. 

Ako nije bilo Uskrsnuća, kako da se istumači ova pojava? 

Zar smo možda svi mi kršćani i dalje haluciniram, gore od Marije Magdalene? 

Postanak kršćanstva stara je tema. Ako se zaniječe stvarnost uskrsnuća i vjere u njega, 
ovo bi čudo bilo teže istumačiti nego samo uskrsnuće. 

4) Nijekanje Uskrsnuća ima mnogo širi okvir: to je nijekanje mogućnosti vrhunaravnog u 
čovjekovoj povijesti. Ova tendencija ima svoj izvor u samim postancima čovjeka, koji se od 
samog početka bori da postigne potpunu autonomiju pred svojim Stvoriteljem... Radi toga, i 
dalje se bori. Ali nije razumljivo čemu toliki bijes protiv Uskrsnuća. Trebalo bi izbaciti 
bezbroj drugih stvari. Trebalo bi se naprosto oprostiti od Biblije, već od prvih riječi, gdje se 
kaže, daje Bog stvorio nebo i zemlju... 

Vrhunaravno je sama duša Biblije. Tu je knjigu apsolutno nemoguće razumjeti bez ovog 
elementa. Onaj koji se daje na proučavanje Biblije bez ove pretpostavke, moći će savršeno 
upoznati ljusku, ali neće moći doći do jezgre... 

Povijest nam je dosad pokazala da se vrhunaravno ne da iskorijeniti. Možda živimo u 
povlaštenom vremenu, kad je to moguće još opipljivije dokazati. Današnji čovjek, kojega su 
htjeli nasilu lišiti Boga i duše, na vrhuncu obožavanja znanosti i borbenog ateizma, više nego 
ikada žeđa za »živom vodom«, i viče to na tisuće načina, iako nekada neurotički i ludo. 

Kao što smo rekli s obzirom na čudo općenito, tako i pred Isusovim uskrsnućem nije 
moguć neki drugi stav nego vjera ili nevjera. Tvrdnja ili nijekanje. Hrabri su i jedan i drugi 
stav. Nastojati sačuvati riječ a nijekati činjenicu, jest tipičan stav onih koji se boje i jednog i 
drugog... 

2) PODMIĆENA STRAŽA 
(NEDJELJA UJUTRO, 9. TRAVNJA G. 30) 

Mt 28,11—15 

Ovaj događaj, koji se nalazi samo kod Mt, jest nastavak rr. 27,62—66. Očito je da je 
apologetskog značaja, ali ito ne znači daje bio izmišljen. 

U isto vrijeme kad žene idu k apostolima, da im odnesu poruku Uskrsloga, neki stražari 
idu također u grad, da obavijeste velike svećenike o onomu što se dogodilo... 

Kaže se da su to bili »neki« stražari. Treba pretpostaviti da su svi vojnici koji su pripadali 
straži kod graba bili napustili svoje mjesto — grob je bio otvoren, tijela nije više bilo unutra, 
kakvog je smisla moglo još uvijek imati njihovo prisustvo ondje? — ali da su samo neki od 
njih otišli da obavijeste židovske vlasti. Može se pretpostaviti, da su ostali otišli da 
ispripovjede stvar svom vojničkom poglavaru, sigurni da će biti dobro kažnjeni radi 
nemarnosti u izvršenju date im zadaće; ali taj dio stvari ne zanima evanđelista. 

Stražari pripovijedaju svećenicima »sve što se dogodilo«, to jest sve ono o čemu je 
govor u 28,2—4. Stražari nisu vidjeli kad je Isus uskrsnuo, oni ne znaju kako je nestalo tijela, 
ali su svjedoci ovih drugih događaja. U prvom redu, svjedoci su potresa (r. 2). Da se poslije 
jednog zemljotresa, kao što je bio onaj za vrijeme raspeća (27,51), pojave drugi, kao što je 
ovaj u nedjelju ujutro, obična je prirodna pojava, samo što evanđelist vidi u njemu čudesan 
događaj. Već to unosi napetost među vojnike, tim više što u isto vrijeme iz visina silazi neko 
izvanredno nebesko biće. Ono bez ijedne riječi odmakne kamen kojim se zatvarao grob i 
sjedne na njega. Ništa nisu koristili pečati. Grob je bio otvoren. Izgled anđelov bio je sjajan 
kao munja a odijelo mu bijelo kao snijeg (r. 3). Ta pojava ostavila je na vojnike tako dubok 
utisak i takav strah, da su na čas postali kao mrtvi (r. 4). 

Što se to dogodilo? Pretpostavlja se da su vojnici, kad su se malo oporavili od straha i 
vidjeli da je grob otvoren, morali bi službeno pregledati. Lesa više nije bilo unutra. Onda ni 
njihovo stražarenje nije više imalo smisla. Stoga ostavljaju to mjesto i idu u grad da 
izvijeste... 

Za Veliko vijeće ta vijest predstavlja silno razočaranje. Srušila se njihova pobjeda! Nikad 
se kao tada nisu sjećah s toliko stida i straha onoga što su jučer navodili Pilatu kao razlog da 
pošalje stražu na grob (27,63—64). Ali oni nisu mogli dopustiti da se radi o nečemu 
vrhunaravnom. Zato je bilo potrebno izmisliti nešto što bi se kod puka suprotstavilo vijesti o 
uskrsnuću, koju će učenici iščezloga sigurno već danas početi širiti na sve strane. Nakon 
užurbanog savjetovanja između nekolicine članova Velikog vijeća, odlučilo se da s »puno 
novca« podmite vojnike, najprikladnije za tu stvar, da ubace u narod nevjerojatnu vijest: da su 
u noći, dok su omi spavali, došli učenici i odnijeli leš... Predstaviti tako ovaj događaj znači 
dvostruku optužbu protiv vojnika: najprije, kao laž, jer ako su spavali, nisu mogli znati da su 
bili učenici oni koji su ukrali leš; a zatim, kao otvoreno neispunjenje zadaće da čuvaju stražu 
nad grobom. To je težak manjak i ne zna se kakva će im kazna pasti na leđa, ako za to dozna 
Pilat; ali židovske vlasti se obvezuju, da će tu stvar urediti s upraviteljem, ako bude potrebno. 
I vojnici pristaju; kao što često biva, »puno novca« može više nego logika i čast. 

I pokazala se istinitom i druga obična psihološka činjenica: da će i najpovršnije laži 
uvijek naći nekoga koji će im povjerovati, samo ako to ide u korist njegovim posebnim 
interesima. 

Evanđelist bilježi da je takvo objašnjenje ove stvari bilo prošireno među Židovima sve 
»do danas«, sve do časa kad on piše svoje evanđelje. Znamo da se sačuvalo barem još jedan 
vijek (sv. Justin). Židovi su na (taj način pobijali kršćansko propovijedanje o uskrsnuću. 

3) UKAZANJE UČENICIMA IZ EMAUSA 
(U NEDJEUJU POPODNE, 9. TRAVNJA G. 30) 

Uk 24,13—35 

Ovaj događaj nalazi se jedino kod Lk ali ga poznaje i kratki sažetak sadašnjeg zaključka 
Mk (16,12). 

U kronologiji ukazanja Uskrsloga koja spominju evanđelja, ovo je drugo ukazanje; prvo 
se dogodilo ženama, o kojem govori Mt 28,9—10 i koje mora biti ono isto o kojem govori Iv 
20,11—18 iz svoje vlastite perspektive (kao da se dogodilo samo Magdaleni). 

R. 13 sadrži nekoliko bilježaka o osobama, o kronologiji i topografiji ovog događaja. 

Što se tiče osoba, radi se o »dvojici od njih«, to jest o dvojici Isusovih učenika; ne od 
skupine Jedanaestorice (vidi kasnije r. 33), nego od šireg kruga učenika. Zna se da su u 
nedjelju ujutro neki od njih bili skupa s apostolima (r. 9); ova su dvojica sigurno bili među 
njima. 

Što se tiče vremena, dogodilo se »tog istog dana«, što u kontekstu znači u uskrsnu 
nedjelju. Cijeli prizor (put i povratak) odvija se vjerojatno između tri sata popodne i devet sati 
noći. Kad putnici stižu u Emaus, »već je večer i danje na izmaku«, što znači blizu zalaska 
sunca, oko šest sati popodne; stvarno, odmah sjedaju za stol, da večeraju. Budući daje Emaus 
udaljen od Jeruzalema šezdeset stadija, nekih jedanaest kilometara, taj se put može prevaliti 
za tri sata, tako da su ovi učenici vjerojatno izašli iz Jeruzalema oko tri sata popodne. Što se 
tiče njihova povratka iz Emausa u Jeruzalem, vidi se da nisu nastavili s večerom, nego da su 
se odmah povratili (r. 33); stoga, ako su ostavili selo između šest i sedam sati popodne, mogli 
su ponovno biti u Jeruzalemu oko devet sati noći. 

Stavili smo izlazak dvojice učenika iz Jeruzalema u tri sata popodne, ali se pretpostavlja 
da su ostavili ono mjesto gdje su bili skupa s apostolima dosta rano izjutra, u svakom slučaju 
prije nego što je stigla vijest o Isusovom ukazanju ženama (Mt 28,9—10); Iv 20,11—18); oni 
ništa ne znaju o nekom Gospodinovom ukazanju (r. 24). Vrijeme prije odlaska upotrijebili su 
valjda da posvršavaju neke poslove u gradu. 

Mnogo se raspravlja o identifikaciji ovog Emausa. To je pitanje vjerojatno nerješivo. Tri 
se mjesta naročito bore za tu povlasticu. 

— Današnji Amwas, blizu Latruna, grad dobro poznat još od makabejskih ratova (1 Mak 
3,40.57; 4,3), zvan Nikopolis u 3. st. U prilog ovog mjesta ide mu ime, ali protiv njega su svi 
drugi podaci. U prvom redu, ne odgovara mu udaljenost od šezdeset stadija (jedanaest 
kilometara), kako se tekst sigurno mora kritički čitati. Neki rukopisi imaju sto šezdeset stadija 
(oko 30 km), ali se priznaje da se radi o kasnijem ispravku teksta, koji vjerojatno treba 
pripisati Origenu (on je slično postupio i u nekim drugim slučajevima), s namjerom da ga 
prilagodi Emausu-Nikopolisu. Ispravak je bilo lako učiniti, nadodavši samo riječ sto. I ovaj 
broj je tek približan, jer je prava udaljenost 176 stadija, što čini 32,5 km. I ovdje se nalazi 
drugi razlog, radi kojeg 

je nemoguća ova identifikacija: ova dvojica učenika prevalili bi pješice (ne govori se o 
životinjama) 65 km ujedan dan, što bi bilo previše i za prisilni vojnički marš (barem put od 
Jeruzalema do Emausa pretpostavlja običan hod, pri kojem se može govoriti i raspravljati; 
usp. rr. 14—15). 

— Današnja Koloniyeh, koju Josip Flavije zove također Emaus. I ova je identifikacija 
nemoguća, jer se nailazi samo trideset stadija od Jeruzalema (5,5 km.). 

— Današnji El-Qubeibeh, gdje oo. franjevci čuvaju spomen na evanđeoski Emaus. Ovo je 
jedina od ove tri identifikacije, koja odgovara udaljenosti od šezdeset stadija (11 km). 

Protiv ovog mišljenja stoji činjenica da se ovo mjesto ne pojavljuje pod imenom Emaus u 
starim dokumentima, nego tek od 12. st. Ali ovo nije prvi slučaj gdje se izvorno ime nekog 
mjesta bilo izgubilo. Arheološka iskapanja na mjestu dokazala su da je ono nastalo u 

C'ig 

helenističko doba i da je bilo nastanjeno i za rimskog vremena. 

Dvojica učenika razgovaraju i raspravljaju putem o »svemu što se dogodilo«: prema 
kontekstu (rr. 20—24), o svim događajima, koji su se odigrali od petka do nedjelje u zoru. 

Dok su oni najživlje razgovarali, »približio« im se Isus; to znači daje dolazio iza njih, te 
onda ubrzao korak i došao da ide usporedo. U tekstu se kaže da je išao »skupa s njima«: 
pridružio im se i nastavio put s njima. Naravno, treba pretpostaviti da ih je prije na uobičajen 
način pozdravio i zamolio ih da može ostati u njihovom društvu... 

on 

Njihov novi suputnik bio je Isus, ali oni ga nisu prepoznali. ~ Mogli su zaključiti da 
dolazi iz Jeruzalema kao i oni, da je to jedan od onih pashalnih hodočasnika koji je proveo 
blagdan u Jeruzalemu, i sada se vraća kući kao i oni. Stoga se naveliko čude kad ih čovjek 
upita o čemu govore. Stvar je tako velika da se njima čini, da se ovih dana ne može govoriti 
ni o čemu drugom. Kad čuše njegov upit, zaustaviše se i pogledaše ga kao da ne vjeruju: zar 
je moguće da netko pita? Lica su im odavala žalost i bol. Jedan od njih zvao se Kleofa. On se 
skoro s prijekorom obraća novodošljaku: je li on jedini koji je ovih dana bio u Jeruzalemu, a 
da ne zna što se tu dogodilo? Čovjek se ne uznemiruje zbog tog ukora i ponovno pita: što se 
dogodilo? 

Onda ona dvojica učenika stadoše da mu tumače cijelu stvar. Radi se o Isusu iz Nazareta. 
Nazivaju ga »prorokom«, ali prorokom-Mesijom, jer se očekivalo da bi on oslobodio Izraela 
od rimskog gospodstva (r. 21). Kažu također daje bio »moćan djelom i riječju« (r. 19), velik 
čudotvorac i izvanredan propovjednik. Narodne vlasti su ga osudile na smrt i razapele (prema 
Lk, svu krivnju imaju samo ove vlasti, ne spominju se Rimljani). A to je bio strašan udarac 
narodnim iščekivanjima. Očekivalo se da bi on mogao biti Mesija-narodni osloboditelj, ali svi 
ti nacionalistički sinovi konačno su se izjalovili i bili pokopani skupa s njim: već su tri dana 
otkako je umro (po židovskom računu), vrijeme kad duša zauvijek ostavlja tijelo: sve se otišlo 
u nepovrat... 

K svemu tome treba pridodati da su neke žene »od naših«, koje su također pripadale 
krugu učenika, prestrašile jutros cijelu našu skupinu. Bile su u zoru otišle na grob, ali su ga 
našle prazna: Učiteljevog tijela nije bilo unutra a neki su im anđeli, koji su im se ukazali na 
istom mjestu, rekli da 


529 Kratka obavijest o Emausu-Qubeibeh u Baldi, Guida, 273—281; tekstovi predaje uopće u 
Enchiridion, br. 980—1005. 

530 U tekstu se kaže da su im oči bile »svladane«, kao zadržane, spriječene, zatvorene, da ne 
mognu vidjeti; kad su ga prepoznali, »otvoriše« im se oči (r.31). 

je on opet živ (usp. Iv 20,2, u vezi s Mt 28,1—8). Onda i neki »koji su bili s nama« (učenici) 
odoše na grob i nađoše sve kako su žene bile izvijestile, ali Učitelja nisu vidjeli (usp. Iv 
20,3—10). To znači da me može biti živ, jer se ne može zamisliti da se on, kad bi bio živ, ne 
bi odmah bio javio svojima... 

Ove su izjave vrlo važne da se utvrdi stvarnost uskrsnuća, tim više što tekst nema 
nikakve apologetske tendencije, nego samo spontano očituje duševno stanje. Za ovu dvojicu 
učenika, Isus je zauvijek umro i sve su nade zauvijek pokopane. Neko uskrsnuće za njih je 
izvan svakog vidika. Kako je smiješno, u ovim prilikama, govoriti o nekoj prethodnoj 
»vjeri«, koja bi zatim stvorila mit uskrsnuća da se opravda! 

Isus sada odgovara s ukorom, da svrati pozornost dvojice putnika na ono što će on reći. 
Prigovara im da su spori da razumiju »sve« što su stari proroci rekli o Mesiji. Proročanstva 
govore ne samo o Mesiji-osloboditelju (r. 21), nego također o Slugi-patniku. Sve što oni kažu 
da je Isus prepatio u Jeruzalemu, sve je to »trebalo« da prepati Mesija — jer takav je bio 
Božji plan — da uđe u svoju božansku slavu (podrazumijeva se da je već ušao u svoju slavu, 
r. 26). I majstorski, s onim svojim, jedinstvenim stilom koji je osvajao, poče se šetati po 
cijelom Pismu, da istumači svojim suputnicima sve što se u njemu nalazi o Mesiji... 

Zabavljeni tim ugodnim biblijskim razgovorom, stigoše u Emaus. Dvojica putnika 
dođoše svojoj kući (vjerojatno su bili braća), gdje su ih sigurno čekali te večeri, jer je večera 
već bila spremna. Njihov nepoznati suputnik posve prirodno »pričini se da ide dalje«; nije 
bio iz ovog sela. Ali ona dvojica ne mogu ga pustiti da ode. Bez velike potrebe, nije dobro 
putovati po noći. A s druge strane, obavezuje gostoprimstvo. Pozivaju ga da ostane s njima, 
da prenoći u njihovoj kući, »jer je već večer i danje već na izmaku« (r. 29). Poslije kratkog 
palestinskog sumraka, ubrzo će pasti mračna noć... 

On prihvaća poziv i ulazi u kuću. Gostu se nudi čast domaćina da blagoslovi kruh i stol. 

on 

Nepoznati čovjek uzima kruh, izgovara blagoslov, lomi ga i počinje ga dijeliti prisutnima' ‘ 
— i tu ga prepoznaše! 

»Otvaraju« im se oči, koje su im dotada bile kao zatvorene (r. 31). 

Ova dvojica učenika vidjeli su mnogo puta kako Isus blagoslivlja kruh: činio je to svojim 
vlastitim gestima i svojom vlastitom formulom blagoslova. Po ovom lomljenju (»u« 
lomljenju, r. 35) kruha su ga prepoznali. 

Iz svega ovoga izlazi da je uskrslo Isusovo tijelo posjedovalo posebne značajke. On je 
mogao dati se prepoznati i ne dati se prepoznati. Ali, prepoznati ga ili ne prepoznati ga 
zavisilo je isključivo od njega: prepoznavali su ga samo onda kad je on to odlučio. U 
Markovom sažetku ovog ukazanja kaže se da se Isus ukazao dvojici učenika »u drugom 
obliku«, to jest drukčije nego što su ga oni poznavali za vrijeme njegovog povijesnog života 
(16,12); Magdaleni se činilo da je vrtlar; što znači, da bi naša prirodna osjetila bila 
nesposobna prepoznati ga, kad on to ne bi dopustio. Ali u zgodnom času, 


531 Oni koji zastupahu tezu Emausa-Nikopolisa, ne mogu dopustiti da su učenici došli kasno u 
Emaus, nego moraju govoriti o nekom ranijem času, na primjer o dva sata popodne; i trude se 
da dokažu da se evanđelistovi izrazi mogu shvatiti i o tom satu; ali to je beskorisno 
naprezanje; stvar treba vidjeti s nešto zdravog razuma. 

532 Nemoguće je misliti daje Isus tom zgodom slavio Euharistiju (njegovi pratioci za stolom 
nisu bili prisutni na posljednjoj večeri i ne bi mogli razumjeti obreda), ali gesti i terminologija 
su isti kao i na Večeri, i Lk ih možda namjerno uzima, s posebnom katehetsko-liturgijskom 
nakanom; vidjeti o tome nekoliko izvrsnih opaski u P. Banoit, o.c, 311—314. 

koji uvijek on izabire, služi se nekim značajnim i dobro poznatim stvarima iz svoga povijesnog 
života, da ga se lako prepozna: u ovom slučaju, gesti i riječi koje je običavao upotrebljavati pri 
jelu; kod Magdalene, poznati ton glasa, kojim je izgovorio njezino ime... 

Kad ga dvojica učenika prepoznaše, Isus iščeznu (r. 31). Njegovo ukazanje postiglo je svoj 
cilj. Njih su dvojica mislila da je Isus zauvijek umro i bili su očajni zbog toga; on im je sada 
pokazao daje opet živ i da se nemaju zašto žalostiti... 

Tek kad su spoznali tko je ta tajanstvena osoba, dvojica učenika počeše shvaćati neke pojave; 
na primjer, onaj duboki utisak (»gorjelo je njihovo srce«) koji su osjećali cijelo vrijeme dok i je 
tumačio Pisma; nešto od one neizrecive podjarmljenosti koju su proizvodile njegove riječi, tako 
da su ljudi, slušajući ga, zaboravljali i najhitnije stvari koje su trebali uraditi (usp. Iv 7,46). 

Učinak je ukazanja izvanredan. U učenicima se ponovno rađa vjera i radost. Ne mogu čekati 
nijednog časa da odnesu vijest ostalima: dižu se »onog istog časa«, ostavivši večeru na stolu, i 
vraćaju se u Jeruzalem, ovaj put sigurno idući žurno. I kad bi bili izašli iz Emausa oko sedam sati, 
mogli su stići u Jeruzalem oko devet sati u noći. 

Nalaze skupa »Jedanaestoricu i one koji su bili s njima«: skupina apostola i ostalih učenika i 
simpatizera. U stvari, nije ih bilo jedanaest (nije bilo Tome, usp. Iv 20,24), ali kad je nestalo Jude, 
ovaj broj je postao stručni naziv za skupinu, kao »Dvanaestorica«. 

Dvojica učenika počinju pripovijedati svoj doživljaj, ali ne mogu ga svršiti, jer ih ostali 
prekidaju, da im kažu kako i oni znaju daje Gospodin Isus uskrsnuo; nema nikakve sumnje, jer se 
živ ukazao Šimunu... 

U vezi s ovom viješću (r.34) treba pribilježiti slijedeće: 

— O ukazanju Uskrsloga Šimunu, osim ovog svjedočanstva, govori također 1 Kor 15,5, 
najstariji pisani dokumenat o ovoj stvari. Vijest je, dakle, povijesno zajamčena, premda ne 
posjedujemo nikakvog opisa o tome kako se dogodilo. Iz istog razloga ne znamo kad se u nedjelju 
dogodilo ovo ukazanje; sigurno ne za ranog posjeta grobu (ne spominje se u Iv 20,3—10). 

— Uvjerenje apostola i učenika daje Isus uskrsnuo (r.34), izgleda daje protivno onomu što se 
kaže u sažetku Mk 16,13, naime da na vijest dvojice putnika u Emaus »ni njima ne povjeravaše« 
(upotrebljava se ovaj izraz jer je u r. 11 bilo rečeno, da nisu vjerovali Mariji Magdaleni). U stvari, 
ne radi se o proturječju, nego o tome da treba uzeti relativno i jednu i drugu vijest. Da manjak 
vjere nije bio potpun, znamo iz ove Lukine vijesti i također iz Iv 20,8. Ali i da svi nisu vjerovali 
znamo iz ovog Markovog sažetka i iz kasnijeg Tominog slučaja. U skupini učenika postojalo je 
zasigurno ozračje nevjere... Ponovno, daleko smo od hipoteze neke »vjere« koja bi stvorila 
uskrsnuće. 

Konačno, dvojica učenika mogoše ispripovijedati ono što im se dogodilo na putu i kako su 
prepoznali Gospodina pri lomljenju kruha. 

4) UKAZANJE UČENICIMA BEZ TOME 
(U NEDJELJU U NOĆI, 9. TRAVNJA G. 30) 

Lk 24,36—43; Iv 20,19—23 

Unatoč razlikama, ove su dvije pripovijesti očito paralelne. Ako ih uzmemo tako kao da jedna 
popunjuje drugu, dobivamo povijesno jasnu i realističku sliku događaja. 

Okolnosti ovog ukazanja ne predstavljaju nikakve poteškoće. 

— Što se tiče vremena, Iv kaže izričito, da je to bilo »prvog dana u sedmici«, to jest u 
nedjelju, na sam dan uskrsnuća. Evanđelist kaže još potanje, daje to bilo »uvečer« tog dana (r. 19), 
izraz dosta elastičan. Mi bismo ga (na temelju kronologije uspostavljene u prethodnom paragrafu) 
stavili oko devet sati u naći, jer prema Lk (r.36), Isus se ukazuje kad dvojica učenika iz Emausa 
pripovijedaju svoj doživljaj. 

— Mjesto ukazanja je nepoznato. Redovito se misli da je to Cenakul (dvorana posljednje 
večere), ali ne postoji nikakav biblijski oslonac za to. Sigurno je da se radi o (prostranom mjestu, 
gdje može stati dosta osoba, i daje njegov vlasnik osoba povjerenja (učenici se boje Židova: Iv, r. 
19). 

— Osobe kojima se Isus ukazuje poznajemo od Lk (r.33): to su »Jedanaestorica i oni koji su 
bili s njima«. U stvari, to su deset apostola (nema Tome: Iv, r.24) i neodređena vjerojatno dosta 
brojna skupina drugih učenika; predstavljena je, dakle, cijela zajednica vjernika; važan podatak, u 
vezi s ovlastima koje ovom zgodom primaju (Iv, r.23). 

Prema Iv (r. 19), vrata dvorane bila su zaključana. Spominje se ta pojedinost s dvostrukim 
ciljem: da se kaže da su se učenici bojali židovske osvete i stoga se čuvali (dobro opravdana 
bojazan); da se naglasi novo stanje Isusovog tijela, koje ne poznaje više materijalnih zapreka pri 
kretanju, kako je to pokazao već izašavši iz zapečaćenog groba. 

Lk ne spominje ove pojedinosti, ali je očito pretpostavlja, jer se Isus ukazuje lako iznenada, da 
se prisutni straše i prepadaju i misle da vide prikazu (r.37). 

Našavši se među učenicima, Isus ih pozdravlja uobičajenim »Šalom!« (»Mir!«). On je imao 
svoj posebni ton pri ovom pozdravu; možda je to bila prva stvar po kojoj je htio da ga prepoznaju 
(tako ga je prepoznala Magdalena). Ali, učenicima to nije bilo dovoljno i oni se prepadoše misleći 
da vide prikazu (Lk r.37). Učenici se ne samo boje nego i ne vjeruju u fizičku stvarnost onoga što 
vide. Isus im kaže da se ne trebaju ni bojati ni sumnjati o njegovoj tjelesnosti (Lk, r.38). Poziva ih 
da provjere da je njegovo tijelo fizička stvarnost; pokazuje im ruke i noge, to jest rane raspeća na 
rukama i nogama. Najprije ih poziva da vide, da sve dobro pregledaju, ali osim toga uporno hoće 
također da ga opipaju, da budu sigurni da se ne radi ni o kakvoj vidnoj varci; pomoću doticaja 
uvjerit će se da se radi o stvarnom tijelu, jer znaju da duh nema mesa ni kostiju (Lk, r.39). 

Lukin cilj je pokazati da Uskrsnuće nije nikakva halucinacija, nego da se radi o stvarnom i 
fizičkom Isusu; o nečemu što se može iskustveno provjeriti (pretpostavlja se da su učenici 
pregledali i opipali). 

Kod Iv, strah i sumnja učenika ne spominju se izričito, ali se pretpostavljaju, jer im Isus 
pokazuje ruke i bok (r.20), to jest rane raspeća na rukama: boku; sigurno s istim ciljem kao i kod 
Lk: da vide i opipaju. 

Pretpostavlja se isto tako da su učenici provjerili stvarnost rana i tijela. Oni su se uvjerili da se 
stvarno radi o Gospodinu i uzradovali se radi toga 

(Iv, r. 20). To je isti Gospodin kojega su oni upoznali za vrijeme njegovog povijesnog 
života. Ivanov cilj pretpostavlja Lukin, ali prvenstveno želi dokazati istovjetnost 
pretpashalnog i postpashalnog Isusa. 

Međutim, sudeći po Lk, učenici još uvijek nisu odmah povjerovali iza kako su ustanovili 
ovu istovjetnost, premda ih evanđelist nastoji ispričati navodeći njihovo veselje i 
zaprepaštenost (r.41). I da im dadne još jedan dokaz svoje fizičke stvarnosti, traži da mu 
dadnu nešto za jelo. Oni mu (donesoše komad pečene ribe, koju Isus pojede pred njima 
(rr.42—43). Duh ne jede. Osim toga, Isus je jeo na svoj poseban način, koji su oni vrlo 
dobro poznavali, tako da su ga i po tome mogli prepoznati. 

Kako se vidi, Isusa su ovaj put teško prepoznali i on je upotrijebio nekoliko znakova da 
im to omogući: pozdrav, rane raspeća i jelo. Sve je to u vezi s otporom apostola da prihvate 
stvarnost uskrsnuća: misle da se radi o duhu, ustanovljuju stvarnost i istovjetnost tijela i još 
uvijek ne vjeruju... 

Kao što prije rekosmo, vjera u uskrsnuće nije bila laka: ušla je malo pomalo, naporno, 
poslije velikih otpora i fizičkih provjeravanja: stanje posve protivno nekoj tobožnjoj 
prethodnoj »vjeri«, koja bi izmislila događaje... 

Ukazanje ove uskrsne noći znači ispunjenje nekih obećanja na posljednjoj večeri: 

— Isus je bio obećao da će poslije svog odlaska ponovo »doći« k svojima (Iv 
14,3.18.28): sad je »došao«. 

— Bio im je obećao da će ga poslije njegovog odlaska ponovno »vidjeti« (Iv 14,19): sad 
su ga »vidjeli« (Iv 20,20). 

— Bio im je obećao da će se njihova žalost pretvoriti u radost, radost tako potpunu i 
tako sraslu s njima, da im je nitko nikada više neće moći oduzeti (Iv 16,20-22.24): sad su se 
»uzradovali« (Iv 20,20). 

Iv dodaje (rr.21—23) prvi svečani nalog općeg poslanja Crkve. 

Najprije bilježi, daje Isus ponovio pozdrav mira (r.21). To izgleda malo čudno. Ponovni 
pozdrav daje slutiti da se ne radi o običnom pozdravu, i da riječ »mir« dobiva ovdje svoje 
puno biblijsko značenje najvišeg Božjeg blagoslova. Za psihološko stanje učenika, koji su 
puni nemira, straha i sumnje, ovo je još jedno ispunjenje obećanja: ono što im je na 
posljednjoj večeri proleptički najavljivao kao već ostvareno (Iv 14,27), u stvari daje im sada: 
svoj mir, mir što ga samo on može dati, puninu božanskih blagoslova, koji će im biti tako 
potrebni u njihovom poslanju. 

Upravo ovog časa naznačuje im to poslanje. S ovim uskrsnim danom započinje nova 
epoha. On je ušao u svoju slavu, ali njegovo djelo mora biti nastavljeno: »Kao što je Otac 
poslao mene, tako i ja šaljem vas« (r.21). To je isto poslanje, ista zadaća data od Boga, samo 
što su sada činioci drugi. Prema tome, poslanje učenika mora imati iste značajke kao i 
njegovo, a uživat će i njegovu vlast. 

To je potpuno općenito poslanje, bez ikakvog ograničenja. Općenito, s obzirom na 
osobe. Isus se obraća svima prisutnima, koji ovoga časa predstavljaju cijelu Crkvu. 
Dosljedno tome, ovo poslanje nije isključivo povlastica apostola i njihovih nasljednika, 
nego svih vjernika: poslanje prima Crkva kao takva, podrazumijevajući da će zajednica, na 
temelju ove iste moći, znati odrediti ulogu svakom pojedincu, u skladu s njegovim vlastitim 
zvanjem... Ali, to je poslanje općenito i s obzirom na predmet. Ovdje joj se ne doznačuje 
nikakav posebni predmet (učinit će se to u r. 23), nego se samo kaže da u potpunosti treba 
nastaviti Isusovo djelo. 

Da se može ispuniti ovo poslanje, potrebno je odgovarajuće osposobljenje pa im ga Isus 
daje: dahne u njih i kaže im: »Primite Duha Svetoga« (r. 22). Dah je simbolički gest, koji 
označuje davanje života (Post 2,7): s njim simbolizira Isus davanje svog vlastitog života, to 
jest Duha, svojoj Crkvi... To znači da se na sam uskrsni dan dogodila neka vrsta »Duhova«. 
I to su temeljni »Duhovi«. To je ispunjenje još jednog obećanja, učinjenog već na blagdan 
Sjenica, da će se izliti Duh na sve one koji budu vjerovali u Isusa, na temelju njegovog 
proslavljenja (Iv 7,38—39), obećanje nekoliko puta ponovljeno apostolima na posljednjoj 
večeri. Crkva uživa prisutnost Duha Svetoga od samog dana Isusovog proslavljenja. 
Događaj na Duhove (Dj 2) bio je samo posebni vidik ovog općenitog izljeva: bučno 
očitovanje Duha preko izvanrednih karizmi, čime se započinjalo propovijedanje i širenje 
Crkve. 

Konačno, unutar ovog općenitog poslanja, Isus se sada usredotočuje na jednu posebnu 
moć koju ono sadržava: oproštenje grijeha: moć opraštati ili »zadržavati« (ne oprostiti) 
grijehe (r.23). Ispunjenje još jednog obećanja. Isus je bio obećao, najprije Petru (Mt 
16.19) a zatim cijeloj zajednici (Mt 18,18), vlast »svezati i razriješiti«, to jest opću 
vlast stvaranja odluka: unutar te opće vlasti, daje im sada ovu posebnu moć nad ljudskim 
grijehom. Tridentinski sabor vidio je u ovom tekstu ustanovljenje sakramenta pokore, i u 
vrlo općem teološkom smislu ovaj tekst to dozvoljava- 

Prema kontekstu, ova vlast nije data samo apostolima, nego svim prisutnim učenicima, 
zajednici vjernika kao takvoj. Naravno, zajednica nije isto što i »svaki pojedinac u 
zajednici«: zajednica, koja ima vlast, odredit će osobe koje će je u određenom času 
predstavljati. 


5) UKAZANJE UČENICIMA S TOMOM 
(NEDJEUJA, 16. TRAVNJA G. 30) 

Iv 20,24—29 

Za vrijeme ukazanja na uskrsnu nedjelju nije bio prisutan Toma, zvani Blizanac. Ništa 
se ne kaže o razlogu njegove odsutnosti i nema smisla gubiti vrijeme nagađajući o toj stvari. 

Skupa s njegovim imenom, bilježi evanđelist; da je bio »jedan od Dvanaestorice« 
(»Dvanaestorica« je očito stručni izraz za skupinu apostola, jer u stvari ih je bilo samo 
jedanaest), htijući možda naglasiti da od onog općenitog ozračja nevjere u uskrsnuće, koje 
smo dosada ustanovili, nije bila isključena ni grupa povlaštenih; sasvim protivno, 
najtvrdoglaviji primjer te nevjere našao se upravo u tom krugu. 

Kad se Toma povratio, drugovi mu pričaju da su »vidjeli« Gospodina. U glagolu 
»vidjeti« sažimaju cijelo svoje iskustvo koje su doživjeli prigodom onog nedjeljnog 
ukazanja. Kao što smo prije zabilježili, vjerujemo da su oni ne samo sve pregledali, nego da 
su i opipali rane raspeća, kao što je on tražio (Lk 24,39). Dakle, ono što su drugi učinili, ali 
nisu zahtijevali, Toma sada zahtijeva kao uvjet da vjeruje: on mora vidjeti trag čavala na 
rukama i staviti prsit na mjesto od čavala i ruku u bok... 

Njegovi će zahtjevi biti ispunjeni poslije osam dana, u nedjelju poslije nedjelje 
uskrsnuća. Ovo novo ukazanje odigrava se u posve istim okolnostima 


533 Sv. I, str. 338—339. 

534 Sv. I, str. 370—371. 

kao i prvo, s tom razlikom da je i Toma prisutan. Učenici su opet skupa unutra, pretpostavlja 
se na istom mjestu kao i prošle nedjelje. Sedmicu dana poslije uskrsnuća, još se nisu bili 
preselili u Galileju, ali to je razumljivo, jer je Isus morao ići prije njih (Mt 28,7 i parah), a 
još toga nije učinio... Vrata su dvorane zaključana kao i prošli put. Ovaj put se ne govori o 
strahu, ali se vidi da on još uvijek traje unatoč radosti zbog Uskrsnuća; osim toga, kad 
Uskrsnuli ulazi kroz zatvorena vrata, ponovno dokazuje da je njegovo tijelo u drugačijem 
stanju nego prije... Pozdrav mira je također isti. 

Međutim, ima velika razlika: Isus se obraća isključivo Tomi; reklo bi se daje samo radi 
njega došao. Bez ikakvog uvoda, pokazuje mu ruke i bok, i poziva ga da vidi i zatim 
opipljivo ustanovi: kako je tražio, neka metne prst na mjesto od čavala i ruku u ranu na 
boku; tako će moći ustanoviti dvije stvari u isto vrijeme: stvarnost tijela (nije prikaza) i 
njegovu istovjetnost (isti Isus koji je bio razapet). 

Evanđelist ne kaže da je Toma stvarno provjerio sve to, nego odmah bilježi njegovu 
reakciju, koja je ispovijest vjere: »Ti si moj Gospodin i moj Bog«. 535 Noviji tumači misle da 
Toma uistinu nije ništa fizički provjerio, da mu to nije trebalo, daje imao dosita znakova da 
dođe do vrhunaravne vjere: Isus je ušao kroz zatvorena vrata..., pokazuje da poznaje Tominu 
poteškoću i način kako ju je izražavao..., pokazao se da je on svojim glasom pri pozdravu..., 
i osobito svojim ranama raspeća... Isus u svom odgovoru (r.29) govori jedino o Tominom 
»viđenju«, a ne o doticaju. 

Međutim, mi smatramo vjerojatnijim da je Toma stvarno fizički i opipljivo provjerio 
Isusove rane. To je više u skladu s njegovom psihologijom, čovjeka koji teško pripušta 
stvari. Osim toga, Isus je to od njega tražio izričito, i više je stalo Isusu do tog provjeravanja 
nego apostolu (ukazanje se događa zbog njegove nevjere). Isusove riječi: jer si me »vidio«, 
ne znače nužno samo viđenje, nego mogu značiti i potpuni doživljaj prepoznavanja, također 
doticajnog. 

Iza kako je ustanovio stvarnost i istovjetnost uskrslog Isusa, Toma dolazi do 
vrhunaravne vjere u njegovo božanstvo: »Gospodin« i »Bog« u stvari znače isto. 

U svom odgovoru Isus kori Tomu: »Jer si me vidio, vjeruješ?« (r.29a). Ove bi nas riječi 
mogle navesti na zabludu, kao da bi vjera mogla biti uvjetovana iskustvom, što je 
besmisleno. Vjera je bitno vrhunaravna, ne zavisi od iskustva. U Tominom slučaju, predmet 
vjere i predmet iskustva su različiti: predmet iskustva je stvarnost i istovjetnost Isusovog 
tijela, a predmet vjere je njegovo božanstvo. Tomi se prigovara što je stavio kao uvjet svojoj 
vjeri osobno provjeravanje izvjesnih materijalnih pretpostavki te vjere. To lično 
provjeravanje nije potrebno; dovoljno je svjedočanstvo; Toma je trebao vjerovati svojim 
drugovima, kad su mu rekli da su vidjeli Gospodina. On je mogao imati to iskustvo jer je bio 
živ tih dana, ali svi budući naraštaji vjernika bit će lišeni te povlastice, i njihova vjera neće 
radi toga biti manje valjana, nego sasvim protivno: »Blago onima, koji ne vidješe a 
povjeravaše«. 

U današnjem obliku, rr.28—29 predstavljaju neke poteškoće. Stoga se misli da se radi o 
retrospektivnom govoru: o formulaciji koja je u skladu s vremenima evanđelista, ali je 
prenesena u Isusovo povijesno vrijeme. 


535 Prevodimo ovako a ne kao uzvik, jer riječi nisu u vokativu, nego u nominativu; prerada se 
dopušta da nominativ s članom (kao u ovom slučaju) može bit; jednak vokativu (uzvik). 

— Sumnja se da lije Toma mogao reći upravo ove riječi »Gospodin moj i Bog moj« 
(r.28). Izričita (i izričito formulirana) vjera u Isusovo božanstvo nastaje na osnovi Duhova 
(Dj 2,36) i onda postaje zajedničko dobro Crkve (Iv 1,1—2; Tit 2,13 itd.), ali čini se prerano 
pripisati takvu izričitu vjeru Tomi u ovom povijesnom času, ako se ne pretpostavi kod njega 
neko posebno vrhunaravno nadahnuće. »Jasno je da su za Isusovog života apostoli 
predosjećah daje on božanske kategorije, daje Sin Očev; ali postoji razlika između tog 
uvjerenja srca i njegove jasne razumske formulacije« (P. Benoit). Riječi koje je Toma 
stvarno izgovorio morale su odgovarati onom stupnju vjere. 

— Riječi koje se pripisuju Isusu: »Blaženi koji ne vidješe a vjerovaše« (r.29b) stavljene 
su u prošlo vrijeme pa je očito da ne mogu biti Isusove, jer onoga časa ne izražavaju 
proživljenu povijesnu stvarnost. Ali, daje Isus živio u vrijeme evanđelista, mogao bi se 
sasvim dobro izraziti na onaj način: uistinu, nekoliko je kršćanskih naraštaja vjerovalo a da 
nije »vidjelo« ... Prema tome, Isusove izvorne riječi morale su glasiti: »Blaženi koji ne vide 
a vjeruju«. To je pohvala vjeri svih onih koji će u budućnosti vjerovati u njega, vjeri koja će 
se osnivati isključivo na svjedočanstvu navjestitelja. 536 

6) UKAZANJE NA OBALI TIBERIJADSKOG JEZERA 
(DRUGA POLOVICA TRAVNJA G. 30) 

Iv 21,1—14 

Obično se misli, da je 21. pogl. Iv nadopuna, dodata prvoj redakciji knjige, koja se 
izvorno svršavala s 20. pogl. To je vrlo stara nadopuna, dodata prije nego što je djelo bilo 
objavljeno, jer se nalazi u svim svjedocima teksta bez izuzetka, tako da je njezina povijesna 
autentičnost izvan svake sumnje. Sastavio bije neki učenik ili neki učenici »učenika kojeg 
je Isus ljubio«, ali poslije njegove smrti (usp. r.23), iako uglavnom na temelju njegovih 
obavijesti. 

Ukazanje se događa »poslije toga«, što se redakcijski odnosi na ukazanje na osminu 
uskrsnuća (s Tomom), o kojoj je govor u 20. pogl. Poznato je da ovaj izraz po sebi nema 
vremenskog značenja, nego služi samo kao prijelaz s jedne teme na drugu. Ali, u ovom 
slučaju može imati i vremensko značenje, u smislu da se ovo ukazanje događa poslije 
drugih. Stvarno, evanđelist će kasnije reći (r. 14), da je ovo »treći« put da se Isus ukazuje 
svojim učenicima pa ništa ne smeta da se ovaj podatak uzme u kronološkom smislu: 
ukazanje koje dolazi poslije druga dva ukazanja, o kojima je govor u 20. pogl. 

Poslije ciklusa ukazanja u Jeruzalemu, evanđelisti pripovijedaju sada o ukazanjima u 
Galileji. 

Prije smrti, Isus je bio obećao učenicima da će ići pred njima u Galileju (Mt 26,32 i 
parah), davši im do znanja da se i oni moraju tamo preseliti. U stvari, to je bilo geslo one 
uskrsne zore (Mt 28,7.10 i parah). Vidi se da učenici nisu ostavili Jeruzalema sve do 
svršetka uskrsne sedmice. Pretpostavlja se da su se poslije posljednjeg ukazanja (s Tomom) 
preselili u Galileju, da tamo čekaju nove Gospodinove naputke. 


536 Usp. također P. Benoit, o.c, 318—319. 

Ovaj ponovni sastanak u Galileji psihološki je uvjerljiv. Tamo je započela sistematska 
evangelizacija; bilo je prikladno da se tu dadnu i posljednje poduke prije konačnog 
oproštaja (usp. Dj 1,3). Trebalo je također oživjeti velike uspomene koje će biti predane 
potomstvu, i nadahnuti se na izvorima... 

Ovo je prvo od ovih ukazanja u Galileji (još jedno bilježi Mt 28,16—17, ali to ne znači 
da nije bilo i drugih). Mi ga stavljamo u drugu polovicu travnja, jer nemamo nikakve druge 
naznake. Pretpostavljamo da su učenici ostali u Galileji sve do blizu Uzašašća: nekih 
četrdeset dana poslije uskrsnuća nalazimo ih opet u Jeruzalemu. 

Scenarij ovog ukazanja je obala Tiberijadskog ili Genezaretskog jezera ili Galilejskog 
mora, kraj u kojem je Isus najradije propovijedao za vrijeme galilejskog službovanja. Sudeći 
po osobnom kontekstu, nalazimo se sigurno blizu Kafamauma, grada ugodnih časova, ali i 
apostolskih razočaranja. 

Osobe kojima se Isus ukazuje jesu sedmorica apostola: Šimun Petar, Toma Blizanac, 
dvojica Zebedejevih sinova, Natanel iz Kane galilejske i druga dvojica učenika (r.2). 
Zanimljiva je pojedinost da se njih sedmorica nalaze skupa. Vjerojatno su boravili u 
Petrovoj kući u Kafarnaumu. I ostala su četvorica morali bili tu u blizini... 

Jedne od tih noći koje su dobre za ribolov na jezeru, Petar veli da ide loviti ribu. Drugi 
mu odgovaraju da će i oni s njime... 

Mnogi shvaćaju ove riječi u smislu da su se apostoli ponovno povratili svom 
profesionalnom poslu od parije poziva. Ali, to bi moralo pretpostaviti nekoliko drugih 
stvari: da su se povratili u Galileju odmah poslije tragičnog petka ili u najboljem slučaju 
prije vijesti o uskrsnuću..., da nisu primili nikakvo poslanje od Uskrsloga, koje ne bi bilo u 
skladu s povratkom na njihov prijašnji posao..., da su ovaj pothvat s Isusom smatrali 
neuspjehom i da im zato nije preostajalo ništa drugo nego povratiti se na svoj prijašnji 
život... 

Kako se vidi, imamo ovdje nagomilano nekoliko besmislica. Takvo čitanje teksta posve 
je nepovijesno. Naša četiri evanđelja su četiri različita svjedočanstva o istom predmetu, tako 
da se uvijek moraju čitati skupa (odatle važnost sinopsa), ako se ne želi izobličiti povijesna 
stvarnost. A ovo skupno svjedočanstvo, u ovom slučaju, govori o Isusovom uskrsnuću i o 
mnogostrukom iskustvu toga uskrsnuća, koje su doživjele žene i učenici te o poslanju, koje 
je nespojivo s bilo kojim drugim poslom različitim od njega. Na poseban način, autor ovog 
teksta nije nikako mogao pripisati Petru i njegovim drugovima namjeru da se povrate svom 
prijašnjem poslu, jer on kaže izričito daje to »treće« ukazanje (r. 14), pretpostavljajući da su 
se prije dogodila dva, to jest pretpostavljajući cijelo uskrsno iskustvo, kao što smo prije 
zabilježili. Osim toga, činjenica da se sedmorica nalaze uvijek zajedno, znači da se još 
uvijek smatraju zajednicom i da su se držali skupa očekujući nove događaje. Da se ne radi o 
povratku na prijašnji posao, sugerira se i time što barem jedan od spomenutih (Natanael, iz 
Kane galilejske) nije bio ribar. 

Položaj je manje zamršen nego što izgleda: u zoru Uskrsnuća, apostoli su primili nalog 
da idu u Galileju; međutim ne idu odmah, nego čekaju da prođe sedmica blagdana, ostajući 
tada još u Jeruzalemu, gdje doživljavaju nekoliko Isusovih ukazanja i primaju od njega 
službeno poslanje da nastave njegovo djelo; zatim se sele u Galileju pa je najprirodnije da 
idu u Kafamaum, grad koji je bio misionarsko središte za vrijeme galilejskog djelovanja 


537 Nikad se ne zovu taka u četvrtom evanđelju; jedan od dokaza, da 21, pogl. nije od istog 
autora koji je napisao ostali dio evanđelja. 

i gdje je Petar imao veliku kuću; da ne budu besposleni čekajući Gospodinov posjet i nove 
upute, idu na jezero da love ribu; nije to više prijašnji, profesionalni ribolov... 

Ovaj put, radi se o noćnom ribolovu. Neki su od njih stručnjaci u tom poslu i znaju da 

oo 

će na ovom mjestu i ove noći biti obilno ribe. A ipak cijele noći ništa ne uloviše 
(literarno, pripravlja se čudo). A u zoru, pri prvom svjetlu dana, vide da na obali stoji neki 
čovjek i promatra njihov posao i kao da nešto očekuje od njih (bio je to Isus, ali oni to misu 
znali: uobičajeni postupak, Isus se daje prepoznati jedino u času koji on izabere i pomoću 
nekog znaka, koji također on izabere). Da u ovaj čas (i u svaki čas) prođe tim putem neki 
putnik sasvim je razumljivo: ovaj je kraj klasični saobraćajni čvor u svim pravcima. Kad su 
stigli s lađicom na obalu, stranac ih zapita da li imaju štogod ribe ' za jelo; i pitanje je 
posve prirodno u ovim prilikama. 540 Oni mu kažu da nemaju. On im onda kaže da bace 
mrežu desno od lađice. Desna strana je sretna strana; stranac im daje slutiti da bi mogli 
imati sreće; možebitni psihološki razlog, koji bi trebalo da uvjeri poznavaoce ovog zanata 
poslije neuspjeha... 

Oni, iz poštovanja prema ovom strancu, koji je možda također stručnjak u ribolovu, 
ponovo bacaju mrežu, koja se odjedanput napuni toliko da svi oni nisu u stanju sabrati je i 
izvući. To već nadilazi svako očekivanje. To je čudo. Prvi koji to zapaža jest »učenik kojeg 
je Isus ljubio«, 541 koji odmah u čovjeku na obali prepoznaje Isusa i saopćuje to Petru: »To je 
Gospodin!« Ne može biti nitko drugi! Ovaj put, znak po kojem ga prepoznaje bio je 
vjerojatno spomen na drugo čudo slično ovome, onaj drugi čudesni ribolov, koji se dogodio 
prije dvije godine, na ovom istom jezeru i u ovom kraju. 542 

Kad Šimun Petar ču daje to Gospodin, s njemu svojstvenom nestrpljivošću, koju dobro 
poznajemo iz sinoptičke predaje, baci se u more, da dođe što prije do obale. Ali, Petar je u 
lađici bio »go«, to jest nije imao ništa ispod radne košulje, 5 3 koju je još nosio otvorenu, 
neopasanu, daje lakše mogne skinuti u slučaju potrebe. Nije to previše pristojno odijelo da 
se pokaže pred Gospodinom, ali to je sada sporedno pitanje. Tek si pripaše košulju da 
sakrije golotinju, i da lakše korača po vodi. 

Drugi ne reagiraju na Petrov gest, što znači da su i oni uvjereni daje ono Gospodin. Oni 
dođoše u lađici; bili su udaljeni od obale nekih dvjesto lakata (stotinjak metara). S lađicom 
dovukoše i mrežu punu ribe. 


538 Tradicionalno Et-Tabgha (Heptapegon) na sjeverozapadnoj obali jezera; za kratku 
obavijest o tom mjestu uap. Baldi, Guida, 404—405. 

539 On im traži nešto »prismoka«, grčki »prosfagion«, nešto što se jede s kruhom; ova riječ 
može nekada značiti i »»ribu«; a u ovom slučaju ne može se odnositi na drugu stvar. 

540 To što nije sasvim prirodno za nekog stranca jest riječ »dječaci« (grčki »paidia«), kojom 
im se obraća, izraz koji označuje veliku bliskost; ali se vidi da apostol; nisu svratili pažnju 
na to. 

541 On nije bio izričito predstavljen u r. 2, ali ga možemo shvatiti ili kao jednog od sinova 
Zebedejevih ili kao jednog od dvojice neimenovanih. 

542 Lk 5,1—11 (sv. I, str. 14.2—144). — Mnogi autori misle da se radi o istom događaju, 
samo stavljenom na različita mjesta prema različitim predajama. Razlozi zajedno i za drugo 
mogu se vidjeti u komentarima. Nama se čini da bi bilo posve bezrazložno što ga Iv 
uključuje u svoju pripovijest, ako se stvarno nije dogodio onog časa. 

543 Graki »ependytes«, odijelo koje se nosi nad drugim odijelom (ovom zgodom, Petar nije 
imao na sebi nikakvog drugog). 

Kad skočiše na zemlju, nađoše daje Isus već bio pripravio žeravicu i na njoj ribu a kraj 
nje kruh: doručak. Samo što je bilo malo ribe za tolike, pa im Isus naloži da donesu nekoliko 
riba od onih koje su sada ulovili (bio je to način da odmah ustanove veličinu čuda). Podiže 
se Šimun Petar (i sigurno ostali s njim) pa izvuče mrežu na obalu. Prebrojiše ribe i nađoše 
da ih je bilo 153 velikih. Ovaj broj ne nameće nikakvu opće poznatu simboliku, tako da ga 
treba uzeti u doslovnom, stvarnom značenju. 544 

U tekstu se to ne kaže ali se podrazumijeva, da je Isus sada stavio na žeravicu drugih 
riba. Kad je sve bilo gotovo, pozva ih da jedu. Evanđelist bilježi da se nitko nije usudio 
pitati ga tko je, jer su svi znali da je Gospodin. 

Isus im onda dade kruha i pečene ribe. 

7) PETROVO PRVENSTVO I NAVJEŠTAJ NJEGOVE SMRTI 
(DRUGA POLOVICA TRAVNJA G. 30) 

Iv 21,15—23 

Glavna je osoba u ovom prizoru Šimun Petar 545 a tek pri kraju svratit će se pažnja na 
»učenika kojeg je Isus ljubio«. 

Oduvijek je zapažana stilistička značajka ove perikope, koja se sastoji u tome da se 
upotrebljavaju dva izraza za »ljubiti«, »pasti« i za cjelinu stada (janjci, ovce). Danas se 
općenito priznaje da "to nema nikakvog zasebnog značenja, nego da se radi upravo o 
stilističkoj varijaciji, da se izbjegne monotonija u pripovijesti koja je i inače krcata 
ponavljanjima. 

Iza kako su pojeli doručak, u prisutnosti sve sedmorice Isus se obraća samo Petru s 
upitom da li ga ljubi »više nego ovi«. Ovo »više« ovdje je vrlo važno: Petar se suprotstavlja 
ostalim apostolima, pa tako i vlast, koju će primiti, jest nešto posve osobnog, što se ne smije 
pobrkati s mogućim ovlaštenjima drugih apostola. 546 

Bez i najmanjeg oklijevanja Petar odgovara da ga ljubi. Njemu se može pripisati što se 
hoće u vezi s njegovom slabošću, samo mu se ne može pripisati manjak ljubavi prema svom 
Učitelju. Ljubi ga i tako je siguran u tu ljubav, da se mirno poziva na Isusovo vrhunaravno 
znanje, koje je toliko puta iskusio za vrijeme njegovog povijesnog života: Ti znaš da te 
ljubim! 

Međutim, Petar nešto vješto prešućuje u svom odgovoru. Isus gaje bio upitao da li ga 
ljubi »više« od drugih, a on u odgovoru prešućuje svaku isporedbu. Naprosto, ljubi ga. Prije 
bi bio pao u napast da pravi isporedbe (usp. Mt 26,33 i paral.), ali iskustvo njegovog pada 
izgleda da ga je izliječilo od te bolesti. To je ljubav čista od svake oholosti; ljubav koja je 
dovoljna sama sebi, i ništa više. 


544 Naravno, povijest egzegeze poznaje razna simbolička tumačenja ovog broja i uopće 
cijelog ovog ulomka, koji se smatra prepunim simbolike; nažalost, ovdje se ne možemo 
baviti tom stvari, koja se može vidjati u komentarima. 

545 Revija Le Monde de la Bible posvetila je cijeli jedan vrlo lijepi i bogato ilustrirani broj 
(27, siječanj-veljača 1983) Petru, ribolovcu na genezaretskom jezeru i ribolovcu ljudi; 
svakome može poslužiti kao prva i najosnovnija obavijest o ovoj izvanrednoj biblijskoj 
ličnosti. 

546 Kontekstualno, situacija je malo različna kod Mt 16,16—19, gdje Petar govori kao 
predstavnik ostalih apostola; upravo zbog toga protestantska teologija zastupa da i vlast koja 
mu se obećaje pripada svim apostolima, koje on predstavlja u ovom slučaju. 

Kao odgovor na ispovijest ljubavi, Isus daje Petru zadaću da pase njegove janjce. 

Ali, onda ga ponovno pita da li ga ljubi. Isti odgovor. I ista zadaća: pasi moje ovce. 

I po treći put, isto pitanje. Petar se ražalosti zato što ga Isus pita po treći put za istu 
stvar: vjerojatno misli da ga Isus želi podsjetiti na njegova tri nijekanja... Ali Učitelj, koji 
sve zna, mora znati da ga on, unatoč svom grijehu, ljubi više od svega. Kao Isusov odgovor, 
dobiva po treći put istu zadaću: pasi moje ovce. 

Tumači obično misle da trostruko Isusovo pitanje ima veze s trostrukim Petrovim 
nijekanjem. Bilo je prirodno da se Petar ražalosti zbog toga (sr. 17), ali nije to bilo Isusova 
namjera, nego dati mu u više navrata priliku da ispovjedi svoju ljubav i tako izbriše svoju 
prošlost pred drugima. 

Ali ovo ponavljanje upozoruje također na važnost ove stvari; to je opća pojava u bilo 
kojem ljudskom govoru. Ono što Isus ovom zgodom predaje Petru od životne je važnosti za 
budućnost Crkve. »Pasti« stado, znači vladati u potpunosti nad njim, prema dobro poznatoj 
biblijskoj simbolici. 

I ta vladavina odnosi se na cijelo stado; tekst ne dopušta nikakve iznimke; Petar ima 
prvenstvo i nad drugim apostolima. Ivan se susreće ovdje sa sinopticima, s obzirom na 
Petrovo poglavarstvo. Njemu je bilo obećano da će biti stijena na kojoj će biti sagrađena 
Crkva, i da će biti ključar Kraljevstva nebeskoga (Mt 16,18—19). Rečeno mu je također da 
će potvrđivati u vjeri svoju braću (Lk 22,32). Sve to dobiva određen oblik u ovoj vrhovnoj 
vlasti, koja mu se podjeljuje ovog travanjskog jutra. Ali treba znati, da se ovaj povlašteni 
položaj Petrov nazire i u četvrtom evanđelju već od njegovog prvog susreta s Isusom onog 
dalekog ožujka godine 28, kad ga je Isus prvi put pogledao u dubinu i na temelju toga 
promijenio mu ime (Iv 1,42). 547 

Ali stado koje će Petar pasti, jest uvijek Isusovo stado (»moje« janjce, »moje« ovce). I 
jedini pastir s potpunim pravom jest uvijek Isus, i samo on (Iv 10,1). To znači daje Petrova 
vlast »namjesnička«, zamjenička na ovoj zemlji, koju on vrši namjesto Isusa, ali upravo 
zbog toga uživa i njegovo jamstvo. 548 

Ali, ljubav prema Isusu puno traži. Petar je rekao da ljubi Isusa pa će morati platiti za 
to. Platiti vlastitim životom. Isus mu to naviješta pomalo tajanstvenim načinom, ali je teško 
pretpostaviti da to apostol nije shvatio s obzirom na glavni dio. Isus mu kaže da seje, kad je 
bio »mlađi« — a to je cijeli njegov život dok nije »ostario« — on sam opasivao i hodao kud 
je htio; to jest imao je snage da opaše odijelo (da se sam obuče) i da sam izvršuje svoje 
nacrte. Ali kad ostari, ispružit će ruke da ga drugi opaše, i taj drugi vodit će ga kamo on ne 
bi htio ići; to jest neće imati snage da se obuče, nego će podignuti ruke 549 da mu drugi 
pripaše odijelo, i ništa neće moći učiniti sam, nego će u svemu zavisiti od drugih... 
Evanđelist bilježi da mu je Isus time naznačio vrstu smrti kojom će proslaviti Boga; to jest 


547 Sv. I, str. 76—77. 

548 Tekst govori jedino o vilasti koja se daje Petru a da se ne spominju njegovi nasljednici; ali 
njih treba podrazumijevati već radi zdravog razuma, jer Petar nije imao vječno živjeti 
(upravo sada Isus će mu navijestiti smrt). 

549 Misli se da, po Iv običaju, izraz »ispružiti ruke« ima dvostruko značenje i da se tako 
označuje smrt raspećem; tradicionalno su ga tako tumačili. 

da će to biti nasilna smrt, 550 koja ne zavisi od same osobe nego od drugih; a mučeništvo radi 
vjere sigurno ide na slavu Božju. 

Vidi se da je Uskrsli imao saopćiti Petru još drugih stvari, zato ga poziva da ga slijedi 551 
napose, da mu govori. Petar pođe u tom pravcu, ali u datom času učini mu se da otraga čuje 
druge korake, pa se okrene i vidi da je za njim pošao i »učenik kojeg je Isus ljubio«. Iz 
razumljivog osjećaja drugarstva Petar se, iza kako je nazreo svoju vlastitu sudbinu, zanima 
sada za sudbinu ovog učenika. Isus ga opominje da se ne treba brinuti za druge, nego neka 
misli kako će ispuniti svoju vlastitu sudbinu, ali mu to kaže na način koji se može 
dvoznačno shvatiti: »Ako hoću da on ostane dok ja ne dođem, što je to važno, ti me slijedi«. 
Kad je Isus spomenuo svoj dolazak, lako je bilo pomisliti na parusiju i zaključiti da onaj 
učenik neće umrijeti, nego da će ga drugi Gospodinov dolazak naći živoga... 

Stvarno, neki su ovako tumačili ove Gospodinove riječi, koje je Petar saopćio ostalim 
drugovima. Tokom godina ovo je uvjerenje moglo biti sve čvršće u zajednici. Prema starini 
predajama, Ivan je umro vrlo star, mnogo godina iza kako su svi apostoli bili mrtvi: one 
Isusove riječi i ova duboka starost mogle su stvoriti i hraniti ovu legendu o besmrtnosti... 

Međutim, upozorava evanđelist, Isus nije rekao da onaj učenik neće umrijeti, nego se 
izrazio nestvarnim uvjetnim vremenom: bilo kakvu sudbinu mu odredim, to je moja stvar... 

Dokaz da je u času kad su pisane ove riječi, ovaj učenik već bio mrtav: ovo je kasni 
dodatak. 


8 ) UKAZANJE NA NEKOM GALILEJSKOM BRDU 
(BLIZU POLOVICE SVIBNJA G. 30) 

Mt 28,16—17 

Ovo je jedimo ukazanje o kom pripovijeda Mt. Ovaj je evanđelist bio zabilježio Isusovo 
obećanje da će poslije uskrsnuća ići u Galileju pred apostolima (26,32), dajući im na taj 
način do znanja da i oni moraju ići tamo. To isto treba da im napomenu žene po anđelovoj 
naredbi u nedjeljnu zoru (28,7), a zatim i po naredbi Uskrslog (28,10). 

Evanđelist sada napominje da su Jedanaestorica izvršili ovaj nalog i da su otišli u 
Galileju. Ali, ovdje ima nov elemenat: treba da se susretnu na nekom brdu koje im je Isus 
bio naznačio, ali koje evanđelist nije prije bio zabilježio. 

Ništa se ne može reći o vremenu ovog ukazanja. Sudeći po svečanom poslanju koje 
ovom zgodom primaju apostoli, trebalo bi zaključiti da se radi o 


550 Najviše što se može izravno izvesti iz teksta; ne smrt na križu, ako se ne razumije izraz 
»ispružiti ruke« metaforički. 

551 »Slijedi me« (r. 19), još jedna riječ s dvostrukim značenjem: neka ga slijedi, neka bude 
njegov učenik u punom smislu riječi, sve do smrti kao što je bila Učiteljeva. Na posljednjoj 
večeri Isus je bio rekao Petru da ga onoga časa ne može slijediti do smrti, ah da će ga 
slijediti kasnije (Iv 13,36). 

552 Evanđelistu nije dovoljan samo ovaj poznati naziv, nego još podsjeća na jednu od 
najpotresnijih pojedinosti posljednje večere (Iv 13,23—25). 

jednom od posljednjih ukazanja, možda oko polovice svibnja; u svakom slučaju poslije 
ukazanja na obali jezera, o kojem govori Iv. 

Treba pretpostaviti da su se apostoli, kroz cijelo ovo vrijeme boravka u Galileji poslije 
uskrsnuća, zadržali blizu Kafarnauma, tako da bi i ovo brdo susreta trebalo tražiti u ovom 
kraju blizu jezera. 

Kad su vidjeli uskrslog Isusa, apostoli se prostriješe pred njim u znak poklonstva, ali 
neki od njih u početku posumnjaše, da li se stvarno radi o njemu ili ne... Ovaj r. 17 postao je 
glavobolja egzegeta. Teško im je vjerovati da apostoli još uvijek mogu sumnjati; odatle 
toliko prijevoda ovog teksta i toliko tumačenja. Ali egzegete se nekada utope u čaši vode. 
Kod svih Isusovih ukazanja ima časova nevjere, sumnje, nesigurnosti. Čovjekova prigodna 
osjetila nisu u stanju osjetno zapaziti proslavljeno Isusovo tijelo, ako on to ne dopusti. I 
nekima se dadne zapaziti ga prije nego drugima, kao što se dogodilo pri ukazanju na obali 
jezera. Tako se dogodilo i pri ovom ukazanju na brdu: neki ga prepoznaše odmah, a drugi su 
neko vrijeme sumnjali... 


9) MARKOV SAŽETAK UKAZANJA 
Mk 16,9—14 

Sadašnji svršetak Mk (16,9—20), jest jedna od tvrdih kostiju za književnu kritiku. 
Danas se uglavnom slažu u slijedećim točkama: 

— da ovaj svršetak nije izvorni dio drugog evanđelja, nego daje nadodat kasnije i da ga 
je napisao autor različit od Mk; 

— da se izvorni svršetak izgubio, ne zna se kako; 

— da se s r. 8 nije moglo svršiti Markovo evanđelje: bio bi to previše pesimističan 
svršetak; očekivao bi se tekst u kojem bi bilo govora o ispunjenju Mk 14,28; 16,17; a 
najbolji dokaz je potreba da se evanđelje nadopuni s ovim dodatkom (osim još jednog 
kraćeg svršetka, koji je malo zastupan u predaji teksta); 

— daje sadašnji svršetak vrlo star tekst, koji poznaju već pisci II. st., i daje trebalo da 
on ispuni prazninu stvorenu u Markovom evanđelju; mislilo se popuniti je kratkim sažetkom 
nekih postpashalnih događaja, sastavljenim na temelju pripovijesti ostalih evanđelista; 

— daje za katolike izvan pitanja njegov kanonski značaj, iako izvorno ne pripada 
Marku. 

Ovaj ulomak (rr. 9—14) jest vrlo kratak sažetak triju ukazanja uskrslog Isusa. 

1) Rr. 9—11 jesu sažetak ukazanja Mariji Magdaleni, o kojem govori Iv 20,1.11—18. 
Očito je da autor sažetka u osnovi upotrebljava Iv, ali ima u vidu također Lk. Magdalena je 
predstavljena kao žena iz koje je Isus bio izbacio sedam zlih duhova, a to je Lukin podatak 
(8,2). Osim toga, bilježi da apostoli (»oni koji su živjeli s njim«) »nisu vjerovali« 
Magdaleninoj vijesti: toga nema u Ivanovoj pripovijesti, ali može biti odjek Lukine predaje, 
prema kojoj apostoli nisu vjerovali ženama, nego su mislili da bulazne (24,11). 


553 Naša su nam evanđelja sačuvala samo nekoliko primjera ukazanja uskrslog Isusa, ali 
znamo iz drugog izvora da ih je bilo dosta i da su bila skoro nešto redovito kroz onih 
četrdeset dana poslije uskrsnuća: »Njima je poslije svoje muke također pružio mnoge 
dokaze daje živ: ukazivao im se četrdeset dana i govorio im o Kraljevstvu Božjem«. (Dj 
1,3). 

To daje Magdalena našla apostole »žalosne i zaplakane« jest novo, ali je psihološki na 
mjestu. 

Kaže se da se uskrsli Isus ukazao »najprije« Mariji Magdaleni. To je točno za nekoga 
koji sažima Ivanovu pripovijest. Mnogi pobožno misle daje prvo ukazanje Isus namijenio 
svojoj majci, ali o njemu nemamo vijesti, možda upravo zbog njegovog intimnog značaja... 

2) Rr. 12—13 jesu sažetak ukazanja dvojici učenika iz Emausa, o kojem naširoko 
pripovijeda Lk 24,13—35. Kaže se da im se Isus ukazao »pod drugim oblikom«, što bi u 
ovom kontekstu moglo značiti pod drukčijim oblikom nego što se ukazao Mariji Magdaleni 
(r. 9), ali se također može shvatiti u smislu da im se ukazao drukčije nego što su ga oni 
poznavali za vrijeme njegovog povijesnog života. 

Razilazi se od Lukine pripovijesti bilješka da »ni njima nisu vjerovali« r. 13). Prema Lk 
(24,34), učenici su primili dvojicu iz Emausa vrlo radosni, s viješću da je Gospodin 
uskrsnuo i da se ukazao Šimunu... Međutim, nije nužno pretpostaviti da su se svi oni u tome 
slagali; neko ozračje nevjere vladalo je i među njima a najbolji dokaz za to jest Toma. 

3) R. 14 je sigurno sažetak ukazanja koje se dogodilo na uskrsnu nedjelju u noći, o kojoj 
je govor u Lk 24,36—43 i Iv 20,19—23. Evanđelist nas izvješćuje, da ih je Isus onom 
zgodom »prekorio radi nevjere i okorjelosti srca, jer nisu vjerovali onima koji su ga vidjeli 
iza kako je uskrsnuo«. U nijednom od ova dva izvora ne nalazi se ovaj ukor, ali on je 
psihološki vjerojatan. Jedan od ciljeva ovog sažetka jest naglasiti nevjeru učenika, 
apologetski bez sumnje vrlo važan elemenat. 

10) POSLANJE APOSTOLA 
(BLIZU POLOVICE SVIBNJA G. 30) 

Mt 28,18—20; Mk 16,15—18 

Za vrijeme ukazanja na uskrsnu nedjelju u noći, Isus je stavio u zadaću svojim 
učenicima poslanje da nastave njegovo djelo i osposobio ih za to davši im svoga Duha (Iv 
20,21—22). Zadaća je vrlo općenito izražena: on: će biti Isusovi izaslanici, kao što je on bio 
izaslanik Očev. 

Sada, malo dana prije nego što će definitivno ostaviti zemaljsku pozornicu, Isus 
ustanovljuje to poslanje na osobit način. 

Markov tekst pripada kasnijem dodatku evanđelja. Bitno se slaže s Mt, ali posjeduje i 
nekih vlastitih obrisa, tako da će biti bolje vidjeti ih odijeljeno. Jasno, Markov sažetak nema 
povijesnog konteksta, koji nam pruža Mt. 

1) Pogledajmo najprije Matejevo svjedočanstvo. Povijesni je čas točno određen: za 
vrijeme ukazanja na nekom brdu u Galileji. Samo što se ne zna kad seje ono dogodilo. Dali 
smo naslutiti da bi to moglo biti posljednje ukazanje (sudeći po svečanom tonu i zato što sve 
sliči na rastanak); može se misliti da su se apostoli poslije toga povratili u Jeruzalem da 
prisustvuju »uzašašću«... 

Kad su se apostoli prostrli pred ukazanim Isusom, njegov je lik stajao podaleko. Sad im 
se približi (r. 18), da bude u intimnijem doticaju s njima. Kao uvod i temelj onoga što će im 
naložiti, opominje ih da mu je data sva vlast na nebu i na zemlji; to jest da mu je Bog dao 
svu tu punu vlast. I za 

vrijeme svog povijesnog života Isus je uživao tu Božju moć, kako se vidjelo na primjer u 
njegovim čudesima, ali ta je moć bila kao prekrivena njegovim ljudskim slabostima. S 
uskrsnućem su iščezla sva ograničenja: on uživa u potpunosti slavu i moć Božju. 

Oslanjajući se upravo na ovu vrhovnu vlast, Isus može utvrditi sastavne elemente ovog 
poslanja, zadaću Crkve, koja mora trajati do konca svijeta: 

— Najprije: »Učinite učenicima sve narode« (r. 19). Određuju se predmet i subjekt 
poslanja evangelizacije. Predmet: učiniti učenicima. Učiniti da ljudi dođu do vjere u njega. 
Učiniti da budu solidarni s njegovom osobom i porukom. Sudbina svijeta, kako je Bog hoće, 
jest da bude kršćanski, a Crkva je sredstvo kojim se izvršuje taj providnosni plan... Aktivni 
subjekt poslanja jesu Jedanaestorica, koji su prisutni pri ukazanju, i svi koji će do konca 
svijeta vjerovati kao i oni. Vjera nije samo osobno dobro nego i društvena obaveza; biti 
učenik znači biti apostol; jedan poziv uključuje drugi... Pasivni subjekt su »svi narodi«; ne 
svi pogani u suprotnosti sa Židovima, nego uopće svi ljudi, uključivši i Židove. Cilj je 
poslanja posve univerzalan. S uskrsnućem je došao čas kad Isusova povijesna zadaća mora 
biti nadmašena. Njegovo zemaljsko poslanje, podložno višem spasiteljskom planu, bilo je 
isključivo ograničeno na izraelski narod. Bilo je to vrijeme priprave, ali s univerzalnim 
nacrtima za budućnost, koje je Isus u raznim zgodama jasno najavio, misleći na ono 
neodređeno vrijeme svoje mističke prisutnosti pomoću svog Duha, kao što je to objavio u 
svojim oproštajnim govorima na posljednjoj večeri; vrijeme Crkve, koje sada započinje... 

— Drugi je predmet poslanja krštenje, također kao univerzalna obaveza (sve narode). 
Formulacija teksta je dvovaljana. Krštenje dolazi poslije »učiniti učenicima«, što znači da se 
ne može dati bez vjere; daje izraz vjere. 554 Ali, s druge strane, učenici se čine »krsteći«. 
Uistinu, mora se krstiti »u ime Oca i Sina i Duha Svetoga« (r. 19). »Ime« je isto što i osoba, 
što znači da se krštena osoba zaranja u Osobe Svetog Trojstva, uzimajući udjela u njihovom 
životu... Postoji, dakle, nešto kao krug uvjeta: vjera (biti učenik) vodi do krštenja, a krštenje 
vodi do djelotvorne punine vjere (biti učenik). 

Danas se redovito sumnja da bi ovu trinitarnu formulu krštenja, upravo u ovom obliku, 
izgovorio sam Isus; misli se da mu evanđelist pripisuje formulu koja se upotrebljava u 
liturgiji, u vrijeme kad je pisano ovo evanđelje, a koja predstavlja dalji razvoj s obzirom na 
kristološku formulu (»u ime Isusa Krista«), koja se upotrebljava u prvoj zajednici (usp. Dj 
2,38; 8,16; 10,48). 

Možda ovdje stvarno nemamo doslovnih Isusovih riječi, ali da su one morale imati 
aluziju na Trojstvo jasno je već iz liturgijskog razvoja prema trinitarnoj formuli. Osim toga, 
dobro je sjetiti se ovdje slijedeće opaske jednog teologa: »Htjeti suprotstaviti krštenje u ime 
Isusovo trinitarnoj formuli znači ne znati ono što Isusovo krštenje i cijelo Evanđelje 
proglašuju: Mesijino poslanje izražava Očevu moć i djelo Duha. Pozivanje na Krista uvijek 
je neizravno pozivanje na cijelo Trojstvo«. 555 

Kao što smo prije napomenuh, izgleda da su kroz ovih četrdeset dana između uskrsnuća 
i uzašašća ukazanja Gospodinova apostolima postala nešto uobičajeno, i da ih je on 
iskorištavao da im »govori o Kraljevstvu Božjem« 


554 O krštenju male djece i problematici s njim u vezi, usp. A. Augustinovich, El nino en la 
Biblia, 113—138. 

555 A. Hamman, Le Bapteme el la Confirmation (navodim prema španjolskom prijevodu, 
Barcelona 1970, 40). 

(Dj 1,3), to jest da im dadne posljednje poduke, koje su im bile potrebne u vidu budućeg 
poslanja. Sad su apostoli bili puno prijemljiviji nego prije. Tako su Isusove poduke iz 
povijesnog vremena bile popunjene ovim uputama iz postpashalnog vremena. Vidjet ćemo 
kasnije, da se upravo u ovom plodnom vremenu utvrdio obris kršćanskog propovijedanja 
(sadržaj kerigme). Prirodno je da sve ove poduke nisu bile napisane, nego su neke od njih 
izravno prešle u živu predaju Crkve. U ovom kontekstu može se razumjeti i trinitarna 
formula. Isto tako, u ovom općem povijesnom kontekstu treba promatrati i samu zapovijed 
krštenja, koja bi inače mogla izgledati nešto neočekivano i izvanvremensko. Stvarno, Isus 
nikada prije nije govorio o potrebi krštenja, tako da neki kritičari smatraju ovu zapovijed 
neautentičnom. Međutim, krštenje se dijelilo od samog dana Duhova, i od samog početka 
smatralo se temeljnim elementom kršćanske prakse (usp. Dj 2,38; 8,16; 10,48), što nužno 
pretpostavlja Isusovu zapovijed u tom pogledu; već to daje nešto neočekivano u Mt 28,19 
pretpostavlja, da su prije bile date neke upute o tom predmetu; sigurno je to da je za apostole 
ta stvar vrlo domaća. 

— Konačno, daljini predmet poslanja jest učenje s ciljem da »vrše sve što sam vam 
zapovjedio« (r. 20), to jest učenje usmjereno prema praktičnom vjerskom životu. Isključivo 
teoretska ili spekulativna vjera jest jalova. Cilj evangelizacije jest stvarati ne samo vjernike 
nego također svjedoke. I ovaj život vjere mara nositi oznaku onoga što je Isus »zapovjedio«, 
to jest oznaku njegove poruke i obvezatnog primjera njegove osobe; misao o beskorisnosti 
rutinske vjere, vjere kojoj ne odgovara život, vrlo je prisutna u Isusovom propovijedanju 
(usp. Mt 7,21—27). 

Zapovijed o poslanju i Matejevo evanđelje svršavaju se najljepšim i najsvjetlijim 
obećanjem, kojega je ikad moglo očekivati kršćansko srce: »Ja sam s vama u sve dane do 
konca svijeta« (r. 20). 

Još jednom, Isus uzima na svoja pleća našu povijest. Do konca. On sam prisutan u 
Crkvi, samo ovom novom prisutnošću o kojoj je govorio na posljednjoj večeri. Naše 
poslanje jest njegovo poslanje. On naše poslanje čini svojim i jamči za njega. I čini to »u sve 
dane«, u bilo kakvim okolnostima, kad je more mimo i kad bura prijeti da potopi lađu... 

Naše je ispuniti naše poslanje; što se tiče svega drugoga, nema mjesta ni strahu ni 
malodušnosti, jer on je s nama. 

2) Kod Mk kaže se izričito ono što Mt pretpostavlja. Bitno, to je poslanje za 
evangelizaciju: učenici moraju ići po cijelom svijetu i proglašavati Dobru Vijest (Evanđelje) 
svakom stvorenju (r. 15). 

Poslanje je potpuno univerzalno, kao kod Mt. 

Evangelizacija treba pobuditi vjeru, a ova treba dovesti do krštenja: dva uvjeta nužna za 
spasenje. Markova je ona glasovita izreka: »Tko bude vjerovao i krstio se, spasit će se; tko 
ne bude vjerovao, osudit će se« (r. 16). Nije ovdje mjesto da se govori o teološkom dosegu 
ovih riječi (spasenje nekršćana, krštenje željom, itd.). Isus nije kazuist. On govori o 
normalnim uvjetima za spasenje, u prilikama gdje su evangelizacija, kršćanska vjera i 
krštenje mogući; za one koji se ne nalaze u takvim prilikama, Bog je providio druga sredstva 
spasenja... 

U rr. 17—18 obećaje se »onima koji budu vjerovali« karizma da čine čudesa. Naravno, 
ne misli se ovdje na svakog vjernika pojedinačno, nego na zajednicu vjernika kao takvu. 

Čudo je dar Božji, dat Crkvi, da pomoću njega pojača vjerodostojnost svoje 
evangelizacije. 

11) POSLJEDNJE ISUSOVE RIJECI 
(ČETVRTAK, 18. SVIBNJA G. 30) 

Lk 24,44—49 

U Lukinom evanđelju nije ništa zabilježeno između Isusovog ukazanja na uskrsnu 
nedjelju u noći i ovog svršetka knjige, tako da bi se na temelja samog evanđelja moglo reći 
da se uzašašće dogodilo na sam dan Uskrsnuća. Međutim, znamo od drugih evanđelista da 
se između ta dva događaja odigralo doista stvari; odatle potreba da ih čitamo skupa. Osim 
toga, u svojoj drugoj knjizi, sam Luka izričito kaže, daje to vrijeme trajalo četrdeset dana; 
bili su to dani ukazanja i poduka apostolima (usp. Dj 1,2—3). 

Ako isporedimo ova razna pismena svjedočanstva o Isusovom životu, izaći će da ovaj 
ulomak sadrži stvarno posljednje Isusove riječi na ovoj zemlji, Mi ih stavljamo na sam dan 
uzašašća, oslanjajući se na pripovijest Dj 1,2—9, koja je posve očito povijesna dopuna 
svršetku trećeg evanđelja. Ondje se kaže da je Isus bio uznesen na nebo »iza kako je dao 
upute« apostolima (r.2), što se sigurno odnosi na ove upute u Lk 24,44—49, jer se odmah 
(r.4) izvještava daje »za vrijeme objeda naložio im da se ne udaljuju iz Jeruzalema«, što je 
izričito u vezi s Lk 24,49; a iz kasnijeg konteksta izlazi daje tog istog dana, kad se održao 
onaj objed, bio uznesen na nebo (r.9). 

Poznato je da je četrdeset (Dj 1,3) tradicionalan i posvećen broj, ali nema razloga da se 
ne uzme u strogo povijesnom značenju. Stoga smo stavili ove Isusove riječi i njegovo 
uzašašće u četvrtak 18. svibnja, kako bi ga danas stavio liturgijski kalendar Uzašašća. 

Obično se misli da su ove posljednje Isusove riječi vrlo zgusnut sažetak cijelog niza 
uputa iz ovih četrdeset dana o predmetu buduće evangelizacije. Stvarno, ovdje je u srži 
sadržan cijeli nacrt prvog kršćanskog propovijedanja, shvaćen kao obvezatni uzorak 
kršćanskog naviještanja sve do konca vremena. 

Ovo je jedna od temeljnih kršćanskih tema. 

Činjenica da na Duhove postoji tako jasna misao o Kerigmi bila bi povijesno 
nerazumljiva bez ovog Lukinog teksta; u svjetlu tog teksta vidi se da Duhovi nisu, bili samo 
proplamsaj, nego da su prethodno bili ozbiljno promišljeni, programirani i pripravljeni. 

Tekstovi, koji se u bitnosti slažu a koji sadrže prvobitni kršćanski navještaj, jesu 
prvenstveno četiri misionarska govora, sačuvana u knjizi Djela: Petrov govor na Duhove (Dj 
2,14-40), Petrov govor na hramskim vratima (Dj 3,13-26); Petrov govor u Komelijevoj kući 
(Dj 10,34-43); Pavlov govor u sinagogi u Antiohiji Pizidijskoj (Dj 13,6-41). 

Ako sažmemo sadržaj ove apostolske kerigme, nalazimo: 

— temeljnu izreku o SMRTI i USKRSNUĆU Gospodinovu kao čimbenicima spasenja, 
i poziv na OBRAĆENJE, kao osobno sudjelovanje u djelu spasenja; 

— neka elementarna proširenja središnje izreke (da se ona učini razumljivom), koja 
sadrže POVIJEST, PRETPOVIJEST i ESHATOLOGIJU Gospodinovu. 

U ovom jednostavnom nacrtu, kojeg su se držali prvi kršćanski misionari pri 
navještavanju Dobre Vijesti, zacrtane su već glavne crte neizbježnog budućeg razvoja, iz 
kojega će nastati ono što poznajemo kao tijelo kršćanske kateheze, kao što se nalazi u 
knjigama Novoga Zavjeta. 

Ova je kateheza bit kršćanstva. Dosljedno tome, ovaj izvorni nacrt, temelj razvoja, jest 
zgusnuta bit kršćanstva. 

Čovjek se spontano pita: kako je kršćansko propovijedanje bilo utvrđeno upravo po 
ovom nacrtu? I što je motiviralo kršćane da se bace na propovijedanje? 

Moglo bi se dati dosta prihvatljivo psihološko tumačenje. Uskrsnuće je značilo za 
apostole duboku i temeljitu unutarnju revoluciju. S tim su im se otvorile oči da su na nov 
način vidjeli sve što su prije bili doživjeli. Konačno su razumjeli (što prije nikad nisu mogli 
razumjeti) providnosni smisao Isusove osobe i njegovog poslanja za spasenje svijeta. Već 
ovo novo shvaćanje, ovo novo neizrecivo preživljavanje, bilo je dovoljan (i neodoljiv) 
poticaj da naviještaju tu novost cijelom svijetu, počevši s najhitnijim događajima. 

Ovi psihološki čimbenici igraju bez sumnja važnu ulogu. Ali, očito nisu dovoljni. 
Oslanjajući se samo na to, apostoli bi bili izloženi svakovrsnim i bezbrojnim 
subjektivnostima. A novozavjetni dokumenti žele posebno istaknuti, i to u dosta naglašenom 
apologetskom tonu, odsutnost svake subjektivnosti; odsutnost i same sjene neke halucinacije 
ili običnog religioznog zanosa bez konkretnog predmeta; to je vedro i čvrsto oslanjanje na 
auktoritet koji se nameće izvana. 

Ni sadržaj kerigme niti njezino naviještanje ne dolaze od izvorne inicijative apostola. S 
jedne strane, oni su svjesni da izvršuju nalog, oni znaju da su izaslanici: u pitanju poslanja 
izričiti su Mt i Mk. S druge strane, ne izmišljaju ono što će naviještati nego sve to imaju u 
programu: svjedok toga je i ovaj Lukin tekst. Kako rekosmo, radi se vjerovatno o sažetku 
dugih izlaganja Uskrsnuloga, a ne o nekoj akademskoj formulaciji. Međutim, nalazimo 
ovdje, u klici, sve bitne elemente kerigme. 

1) SREDIŠNJA IZREKA: 

a) Smrt (»morao je trpjeti«, r. 46). 

b) Uskrsnuće (»morao je uskrsnuli«, r. 46). 

c) Obraćenje (s ciljem da se dobije »oproštenje grijeha«, r. 47). 

2) PROŠIRENJA: 

a) Biblijsko utemeljenje događaja (rr 44—47). Ovom predmetu daje se u tekstu 
izvanredno mjesto. Odnosi se na sve elemente središnje izreke. 

— U S. Z. ima dosta mjesta o muci i smrti Mesije (Iz 53,7—12; Zali 13,7; Ps 22, itd.). 

— U prilog uskrsnuća, misionarski govori navode Ps 16,8—11 (Dj 2,25—28); Iz 55,3; 

Ps 10,10 (Dj 13,34—35). 

— U pitanju obraćenja osobito je bogata proročka književnost. Jeremija predviđa 
oproštenje grijeha u vremenima Novog Saveza (31,34). S obzirom na univerzalno 
propovijedanje obraćenja, može se spomenuti ono što naviješta Izaija o božanskom spasenju 
(po Jahvinom slugi), koje će doći do nakraj zemlje (49,6; usp. Dj 13,47). 

Naravno, trebalo je čekati na ovo novo razumijevanje Pisma, o kojem govori r. 45. Ono 
je plod uskrsnuća. S njim su apostoli doznali, da se navještaji Starog zavjeta potpuno 
ispunjavaju samo u događajima koji se tiču Isusa; prije uskrsnuća, apostoli su bili 
nesposobni za takvo shvaćanje (Lk 9,45; 18,34). 


430 



b) Isusova povijest. Spominje se ono stoje Isus govorio o samom sebi apostolima »dok 
sam još bio s vama« (r. 44), što nužno uključuje sve događaje Isusovog povijesnog života, u 
kojima su apostoli sudjelovali. 

c) Isusova pretpovijest. Spomen Pisma (r.r. 44—47) dovodi na misao cijeli Božji plan, 
koji se očituje u Pismima i koji se sav usredotočuje u događaju Krista. 

d) Isusova eshatologija. Spomen »Očevog obećanja« (r. 49) napominje vremena Duha, 
pomoću kojeg će Isus i dalje biti prisutan u Crkvi do konca svijeta. 

Kako smo rekli, zapovijed o poslanju donosi izričito Mt 28,19—20 (usp. Mk 16,15— 
16). Ovaj Lukin tekst također je sadrži, ali neizravno. 

— Kad se Isus poziva na Pisma, da dokaže da se o »obraćenju« mora propovijedati 
cijelom svijetu da se spasi (r. 47; usp. Iz 49,6; Dj 13,47), neizravno nalaže da se o njemu 
propovijeda. Naravno, ta se zapovijed ne odnosi samo na obraćenje, nego također na ono 
osnovno što je motivira, naime na smrt i na uskrsnuće (r. 46); a također na cijeli Božji plan 
(rr. 44—47), bez kojega ovi događaji ne bi bili ni razumljivi ni prihvatljiv. 

— Kad Isus kaže da su apostoli »svjedoci ovih stvari« (r. 48), ne samo ustanovljuje 
jednu činjenicu, nego također nameće obavezu: svjedočiti riječju i životom ovu činjenicu. 
»Ove stvari« (r. 48) odnose se izravno na smrt i uskrsnuće, ali neizravno se odnose također 
na cijeli povijesni kontekst vremena »kad sam još bio s vama« (r. 44) i na mjesto toga 
konteksta u univerzalnom Božjem planu (rr. 44—47). Apostoli, dakle, moraju hiti 
»svjedoci« cijelog ovog skupa stvari. 

Poslije rečenoga, postaje posve razumljivom neobična pojava prvog Petrovog govora na 
Duhove (Dj. 2,14—40). Unatoč silnom religioznom uzbuđenju koje vlada u ovoj sredini, to 
je vedar, uravnotežen, umjeren, čvrst govor, bez i sjene nekog mističkog zanosa. Premda se 
radi o prvom govorničkom iskustvu i o čovjeku koji je potpuno nenaučen na veliku publiku, 
i o osobito teškoj prilici, to je dobro programiran govor, s pametnim nacrtom, logičan i 
izrađen u pojedinostima. To je stoga što je apostol, s jedne strane, potpuno uvjeren, da 
propovijeda narodu ne iz ličnog poriva, nego da tim vrši zapovijed koju je primio od 
Gospodina (usp. Dj 10,42); a, s druge strane, što je sadržaj govora bio vrlo dobro proučen 
prije Duhova, prema glavnim linijama uskrsnulog Gospodina. 556 

Propovijedanje mora početi od Jeruzalema (r. 47). Započet će kad im Isus pošalje 
»obećanje svog Oca« (r. 49), to jest Duha Svetoga. On će biti ona »moć odozgo« (r. 49), a to 
je Božja moć, pomoću koje će nositi poruku spasenja cijelom svijetu. Upravo jer 
propovijedanje mora početi u Jeruzalemu, oni moraju ostati u gradu sve dok Isus ne ispuni 
što je obećao (r. 49). 

U Jeruzalemu se završila jedna, ekonomija spasenja (kad se razderao hramski zastor), i 
u Jeruzalemu mora započeti druga. Bog piše pravo, iako krivudavim crtama. 

Uistinu, u Jeruzalemu se je rodila kršćanska Crkva i odatle je počela zračiti po cijelom 
svijetu. 


556 Usp. A. Augustinovich , Nuestro Mesias, 109—117. 

12) UZAŠAŠĆE 

(ČETVRTAK, 18. SVIBNJA G. 30) 

MK 16,19—20; LK 24,50—53 

O uzašašću govore Lk i Mk, ovaj zadnji na neizvomom svršetku evanđelja; prvi je 
obilniji u pojedinostima. 

Već znamo da bi uzašašće trebalo staviti na sam uskrsni dan, kad bismo imali u vidu 
jedino Lukino evanđelje; ali isto tako znamo (od drugih evanđelista), da se između ova dva 
događaja dogodilo nekoliko stvari i da se, po vijestima samog Luke u njegovoj kasnijoj 
knjizi, uzašašće konkretno dogodilo četrdeset dana poslije uskrsnuća (Dj 1,2—3). 

Kod Mk se kaže da je Isus bio uzet na nebo »iza kako im je govorio«. U ovom izrazu 
može se vidjeti pozivanje na posljednje Isusove riječi koje se nalaze kod Lk, i o kojima smo 
govorili u prethodnom paragrafu. 

»Uznesen na nebo« znači uznesen do Boga. Isus se povraća k Bogu, odakle je izašao. 
Bog stanuje na »nebu«. Isus je morao »uzaći«. U skladu sa svojim vlastitim predodžbama, 
apostoli nisu mogli drukčije zapaziti Isusov povratak svom Ocu. 

Riječi »i sjede s desne strane Bogu« (r. 19) jesu navod Ps 110,1. Izražavaju teološko 
tumačenje kršćanske kateheze o toj stvari, u smislu daje Isus zauvijek i u potpunosti ušao u 
slavu Božju, ali ne moraju se nužno shvatiti kao da bi Isus bio proslavljen tek ovog časa 
uzašašća. Pravo »uzašašće« u slavu događa se istog časa kad Isus uskrsava; od tog trenutka, 
Isus je »Gospodin Isus« (r. 19). Ovo vidljivo uzašašće nije drugo nego posljednje ukazanje 
uskrslog Isusa i, prema tome, posljednji vidljivi oproštaj s ovom zemljom... 

Lk ima više pojedinosti. 

Toga dana održanje objed, na kojem je Isus izgovorio one riječi koje smo prije vidjeh 
(Dj 1,4). Objed se drži u Jeruzalemu (odatle ih je Isus »poveo u blizinu Betanije«: Lk 
24,50), možda na istom mjestu gdje se održala posljednja večera. Ovaj današnji objed jest 
drugi oproštajni objed, ali vrlo različan od prvoga. Onaj se održao noću, bila je to mračna 
Judina noć; ovaj se drži za punog dana, svjetlo govori o slavi. Ono je bio samo privremeni 
oproštaj, a ipak je bio zasićen žalošću i mukom; ovo je oproštaj zauvijek, a ipak se prelijeva 
od radosti (Lk 24,52). 

Poslije objeda, Isus je poveo apostole »blizu Betanije« (Lk 24,50), pobliže do 
Maslinskog brda (Dj 1,12); 557 samo nekome koji ne poznaje geografiju mjesta mogu ove 
dvije vijesti izgledati nesuglasne. 

Odatle »bi uzdignut, i oblak ga sakri njihovim očima« (Dj 1,9); »rastade se od njih i bi 
uznesen na nebo« (Lk 24,51). Ali ima nešto nezaboravno: prije nego što se rastane od 
apostola, Isus podiže ruke da ih blagoslovi i s tim gestom blagoslova poče se uzdizati u 
visinu (Lk 24,50—51)... 

Oprašta se blagoslivljajući. 

Ovaj blagoslov još uvijek leži na Crkvi. 

I uvijek će ležati. 

Zbog toga se apostoli napuniše beskrajnom radošću. To je radost onih koji su konačno 
sve jasno vidjeli. Radost prepune vjere, vrhunaravne sigurnosti. 


557 O tradicionalnom mjestu vidjeti Baldi, Guida, 127—129; tekstovi u Enchiridion, br. 
607—652. 

Oni se »prostriješe pred njim« (Lk 24,52): spontani gest udivljenja i možda već 
istinskog poklonstva pred svojim Gospodinom. Poslije, radosni, povratiše se u Jeruzalem. 

Kod Lk 24,53 (posljednji redak evanđelja) slijedi mali sažetak o danima neposredno 
poslije Uzašašća i prije početka poslanja: kaže se da su apostoli »bili uvijek u hramu, 
blagoslivljajući Boga«. 

Zahvalni Bogu za sve što su bili doživjeli, i za što će ubrzo sa zanosom svjedočiti 
pred cijelim svijetom. 

I dalje su vršili svoje molitve u hramu. Bilo je to mjesto posvećeno Gospodinovom 
prisutnošću i molitvom. Ali malo pomalo će ga napuštati, kao simbol već zaboravljene 
prošlosti i ukoliko se sami oni budu postepeno oslobađali od starih veza sa židovstvom. 

Ali, bili su »uvijek« u molitvi. Stalni u molitvi: »jednodušno ustrajni u molitvi« (Dj 
1,14). U tom stanju naći će ih Duhovi... 

I Markovo evanđelje svršava se sažetkom (16,20), ali većeg dosega, jer obuhvaća 
cijeli onaj drugi period misionarskog rada od Duhova do posljednje redakcije knjige: 
»Oni odoše propovijedati svuda, a Gospodin je s njima djelovao i potvrđivao riječ 
znakovima što su je pratili«. 

13) PRVI IVANOV ZAKLJUČAK 
Iv 20,30—31 

Danas ne može biti sumnje, da je ovo bio izvorni zaključak četvrtog evanđelja; 21. 
poglavlje je kasniji dodatak, koji također ima svoj zaključak o cijelom djelu. 

Ovaj zaključak odnosi se izričito samo na Isusova čudesa, ali ga treba analogno 
shvatiti o svim drugim njegovim djelima. 

Ustanovljuje se, da je Isus učinio i mnoge druge »znakove« (čudesa), koji nisu 
zapisani u ovoj knjizi. Već i sama sinoptička evanđelja sadrže mnogo drugih čudesa koja 
se ne nalaze u četvrtom evanđelju. Želi se reći da čudesa zabilježena u knjizi jesu samo 
izbor. Glavni dio ovog evanđelja posvećenje Isusovim »govorima«. 

Međutim, čudesa su važna. Ona ne rađaju vjere, nego je potrebna prethodna vjera da 
se u njima prepoznaju znakovi Božje moći. Ali čudesa mogu osobe koje su tako 
prethodno raspoložene dovesti do prave vjere, i povećati i učvrstiti već postojeću vjeru. U 
ovoj knjizi, ova se čudesa pripovijedaju sa sasvim određenim ciljem: 

— da oni koji čitaju knjigu (ili čuju o ovim čudesima) vjeruju daje Isus Krist; da dođu 
do pune vjere u Isusovo mesijanstvo; 

— da vjeruju daje Sin Božji (u vlastitom smislu; u ovom zaključku, ovaj izraz ne 
može biti sinonim Mesije); 

— da pomoću ove vjere imadnu »život«, sami božanski život, vječni »život«, u dobro 
poznatom smislu četvrtog evanđelja; život koji se dobiva »u njegovo ime«, po njegovoj 
osobi, pomoću njega (pomoću ove vjere u njega). 

14) DRUGI IVANOV ZAKLJUČAK 
Iv 21,24—25 

Ovo je zaključak dodatka (pogl. 21). Radije nego o jednom, trebalo bi govoriti o dva 
zaključka, koje su napisali različiti autori. 

a) Prvi zaključak (r. 24) jest djelo raznih osoba (»znamo«), premda ne znamo o kom je govor. 
Ove osobe poznaju ljubljenog učenika, o kojem je bilo govora u rr. 20—23, i kažu za njega 
slijedeće: 

— da svjedoči za »ove stvari«; da se čini odgovornim za istinitost ovih stvari; da svojim 
ugledom jamči ove stvari; s tim da se »ove stvari« odnose ne samo na rr. 20—23 ili na 21. 
poglavlje, nego na sadržaj cijele knjige; 

— daje on »napisao« ove stvari; što nužno ne znači daje materijalno pisao ili daje nužno 
napisao cijelu knjigu; može značiti intelektualno autorstvo, naime daje knjiga bila napisana po 
njegovom nadahnuću i na temelju njegovih obavijesti, budući da su ovdje napisane stvari njegovo 
»svjedočanstvo«, stvari koje je on sam osobno iskusio; ova tvrdnja prema tome ne stoji na putu 
kritičkim istraživanjima o sastavu knjige; 

— da zbog svega toga oni znaju daje ovo svjedočanstvo istinito, vjerno, autentično... 

Dobiva se utisak da su oni koji pišu ovu opasku starješine zajednice, koji predaju svoju knjigu 
zajednici sa svojim »odobrenjem«: da se može čitati s potpunom sigurnošću, da je autentično sve 
što sadrži, daje njezina istinitost zajamčena osobnim ugledom ljubljenog učenika, koji je svjedok 
osobno proživljenih događaja i osnovni autor djela (tada vjerojatno već mrtav). 

b) Drugu bilješku (r. 25) napisala je samo jedna osoba (»mislim...«), sigurno posljednji 
redaktor evanđelja. Njemu je stalo potvrditi kako je Isus bio posve izvanredno velika osoba: 

— najprije ustanovljuje da, osim stvari napisanih u knjizi, ima mnogo drugih..., podrazumijeva 
se, koje nisu ovdje napisane; kao što je rečeno o čudesima u izvornom zaključku (20,30); građa 
ovog evanđelja je mali izbor, učinjen u skladu s prethodnim planom djela; 

— izražava mišljenje, da ni u cijeli svijet ne bi stale knjige koje bi se napisale, kad bi se htjelo 
popisati sve što je Isus učinio... 

Ovo je očito sasvim istočnjačko pretjerivanje, koje želi stvoriti u mašti sliku neisporedive 
veličine. 

U stvari ..., nije nikakvo pretjerivanje. Isus je ne samo povijesna osoba, nego i religiozna 
pojava, u kojoj su se sastali nebo i zemlja. Njegovi povijesni događaji nadilaze sami sebe. Stoga se 
nikad neće moći o njima dovoljno pisati. Kroz dvije tisuće godina, mnoge tisuće osoba pisale su o 
Isusu, i uvijek će trebati početi iznova. 

S tim se želi reći da Isus, budući daje neobuhvatna Stvarnost, jest također neiscrpiv predmet. 

Da će se do konca vremena pisati o njemu, i da će uvijek ostati bezbroj drugih stvari koje ćemo 
promatrati u vječnosti. 

I želi se reći da sve što mi možemo napisati o njemu jest samo bijedno mucanje djeteta pred 
beskrajnim svijetom koji se otvara pred njegovim očima. 

Ove retke završujem s tim živim osjećajem. 

